
AIGINALAISRYHMIEN  UUDESTASOMMITTELU. 

Kirjoittanut 
EDV.  REIN. 


I. 

Viimeksikuluneen  lokakuun  puolivälissä  tiesivät  sanomalehdet 
kertoa,  että  tunnettu  Miinchenin  Glyptoteekin  johtaja  ja  yliopiston- 
professori  Adolf  Furtwängler  äkkiä  oli  kuollut  tutkimusmatkalla 
Kreikassa  54  vuoden  ikäisenä.  Sanoma  tuli  aivan  odottamatta  niille, 
jotka  mielenkiinnolla  olivat  seuranneet  etevän  tiedemiehen  toimintaa, 
ja  kaikille  oli  selvää,  että  Furtvvänglerin  poistuminen  merkitsi  suurta 
tappiota  kreikkalaisen  arkeologian  ja  taiteen  tutkimukselle.  Ja  var- 
sinkin vaikutti  viesti  masentavasti  niihin,  joilla  vain  paria,  kolmea 
kuukautta  ennen  oli  ollut  tilaisuus  nähdä  tuo  näköjään  täysissä  voi- 
missa oleva  mies  ja  kuulla  hänen  samalla  harvinaisen  runsassisältöistä 
ja  ihanteellista  esitystään. 

Valvoja  1908,  i.  . 


EDV.  REIN. 


Adolf  Furtwängler  herätti  jo  nuorena  huomiota  useilla  erikoistutki- 
muksilla, jotka  käsittelivät  erinäisiä  aineita  muinaiskreikkalaisen  taide- 
historian alalta,  jonka  ohessa  hän  myös  julkaisi  teoksen  Mykenasta  löy- 
detyistä saviastioista.  Käytännöllisenä  arkeologina  hän  toimi  ottamalla 
osaa  tunnettuihin  Olympian  kaivauksiin,  joiden  tieteellisiä  tuloksia  jul- 
kaistaessa hän  sai  tehtäväkseen  kuvailla  sikäläisiä  pronssilöytöjä.  Tul- 
tuaan noin  kolmenkymmenen  vuotiaana  nimitetyksi  ylimääräiseksi  pro- 
fessoriksi Berlinin  yliopistoon,  hän  yhä  jatkoi  erinomaisen  tuotteliasta 
tieteellistä  työtään.  Niinpä  hän  —  viitataksemme  vain  muutamiin  hä- 
nen teoksiinsa  —  teki  luettelon  Berlinin  Antiqvariumin  säilössä  olevista 
vaaseista  sekä  julkaisi  huomattavan  teoksen,  jonka  aineena  olivat  eräät 
Kreikan  veistotaiteen  mestariteokset.  Ja  kerrassaan  uranaukaisijana 
hän  esiintyi  toimittaessaan  komean  antiikisia  gemmejä  käsittelevän 
teoksen,  jossa  kauan  laiminlyötyä  antiikista  pienoistaidetta  ensi  kerran  on 
todella  tieteellisellä  tavalla  käsitelty.  Viimemainitun  teoksen  ilmestyessä 
(v.  1900)  Furtvvängler  kuitenkin  jo  oli  vakinaisena  professorina  Miin- 
chenissä,  jonka  yliopistoon  hänet  oli  kutsuttu  v.  1894.  —  V.  1903 
hän  muun  muassa  toimitti  kaivauksia  muinaisessa  Orkhomenoksessa 
ja  esitti  näiden  tutkimustensa  tuloksena  vanhan  ajan  historialle  ja 
kultuurille  erittäin  tärkeitä  johtopäätöksiä.  Monta  mieltäkiinnittävää 
kysymystä  oli  hänellä  sitäpaitsi  tutkittavanaan,  kun  odottamaton 
kuolema  tempasi  hänet  pois. 

Teoksissaan  Furtwängler  esitti  uusia,  usein  rohkeita  ja  hämmäs- 
tyttävää, mutta  silti  hyvin  perusteltuja  väitteitä.  Hänen  tieteellisestä 
toiminnastaan  kuvastuu  tarmokas,  verrattoman  työkykyinen  sekä 
ainettaan  harvinaisessa  määrässä  hallitseva  mies,  ja  useimmat  hänen 
teoksistaan  ovat  suuremmallekin  yleisölle  mieltäkiinnittäviä. 

Pysyväisimmin  tulee  kenties  kuitenkin  vastaisuudessa  Furtvväng- 
lerin  nimi  olemaan  suuren  yleisön  tietoisuudessa  liittyneenä  maailman^ 
kuuluihin  y,aiginalaisryhmiin*' ^  joiden  yhteydessä  hän  aina  tulee  mai- 
nittavaksi kreikkalaisen  taiteen  historiassa,  ja  hänen  nimensä  alati 
säilymään  varsinaisten  ammattipiirienkin  ulkopuolella.  Hänen  merki- 
tyksensä mainittuihin  ryhmiin  nähden  on  nimittäin  kerrassaan  mul- 
listava: koko  käsityksemme  niiden  sekä  yleisestä  sommittelusta  että 
yksityiskohdista  on  hänen  kauttansa  täydellisesti  muuttunut  toisen- 
laiseksi ja  tullee  kaiketi  toisenlaisena  pysymään.  Sillä  joskin  vastainen 


Aiginalaisryhmien  undestasommittelu. 


tutkimus  joissakin  kohdin  saattaa  muuttaa  Furtvvänglerin  käsitystä, 
ei  liene  kuitenkaan  epäilystä  siitä,  että  hänen  uudestasommittelunsa 
pääasiassa  on  osunut  oikeaan. 


„Aiginalaisryhmät"  muodostaa,  kuten  tiedetään,  kaksi  sarjaa 
marmorista  veistettyjä  muinaiskreikkalaisia  vartalokuvia,  jotka  nyky- 
jään ovat  asetettuina  erityiseen  huoneeseen,  n.  s.  „aiginalaissaliin", 
Miinchenin  Glyptoteekissä,  minkä  arvokkaimpana  koristuksena  ne 
ovat.  Alkujaan  ne  ovat  kuuluneet  erääseen  vähäisen  Aigina  saaren 
koillisosassa  aikoinaan  sijainneeseen  doorilaiseen  temppeliin,  missä 
niiden  paikka  on  ollut,  toisen  ryhmän  sen  läntisessä,  toisen  sen  itäi- 
sessä päätykolmiossa. 

Mainitun  temppelin  raunioista  löysi  ne  muinaisjäännökset,  joista 
kaksi  puheenalaista  ryhmää  on  kokoonpantu,  pian  sata  vuotta  sitten 
retkikunta,  jonka  osanottajista  mainittakoon  kaksi  nuorta,  kreikkalaisen 
taiteen  innostuttamaa  arkkitehtiä,  englantilainen  C.  R.  Cockerell  ja 
saksalainen  Haller  von  Hallerstein,  jotka  opintoja  varten  oleskelivat 
Atenassa  ja  sieltä  käsin  huhtikuussa  v.  1811  olivat  tehneet  matkan 
läheiseen  Aiginan  saareen  tutkimaan  sikäläisen  temppelin  raunioita. 
Ja  heidän  intonsa  olikin  saanut  loistavan  palkan.  Sillä  heti  kun  he, 
voidakseen  paremmin  mitata  rakennuskappaleita,  olivat  liikutelleet 
syrjään  ensimäisiä  esineitä,  löytyi  niiden  alta  —  tuskin  kolmen  jalan 
syvyydestä,  kuten  Cockerell  muistiinpanoissaan  kertoo,  joukko  ihania 
veistoteosten  katkelmia,  ensin  kaksi  päätä,  sitten  muita  jäseniä  sekä 
torsoja,  kunnes  muutaman  päivän  kuluttua  oli  koottuna  kaikki,  mikä 
tätä  nykyä  on  Miinchenin  Glyptoteekissä  nähtävänä. 

Löytö  herätti  heti  tavatonta  huomiota,  ja  muinaisjäännökset  sai 
sittemmin,  monet  vastukset  voitettuaan,  ostamalla  haltuunsa  Baijerin 
silloinen  kruununperillinen,  myöhemmin  kuningas  Ludwig  I,  tuo  ihan- 
teellinen klassillisuuden  ihailija  ja  lämmin  taiteen  suosija,  joka  pää- 
kaupunkiinsa kaikiksi  ajoiksi  painoi  taiteellisuuden  leiman.  Hänen 
toimestaan  veistoteokset  vietiin  Roomaan,  jossa  ne  annettiin  mainion 
THORVALpSENin  korjattaviksi  ja  täydennettäviksi.  Tämä  työ,  jossa  tai- 
teilijalla oli  käytettävänään  Cockerellin  tiedonantoja,  suoritettiin  ensin- 

mainitun  atelierissä  Roomassa  w.  1816—1817;  Thorvaldsenin  rinnalla 
oli  työtä  johtamassa  kuvanveistäjä  Martin  Wagner  \  ja  marmorista 
valmistettaessa  yartalokuvia  toimi  sen  lisäksi  joukko  apulaisia. 

Korjattuina  veistoteokset  luonnollisesti  vetivät  entistä  vielä  enem- 
män huomiota  puoleensa.  Todistuksena  siitä  saattaa  muun  muassa 
mainita,  että  yksin  meilläkin,  kaukana  Suomessa,  jo  v.  1820  on 
Turussa  ilmestyvän  Mnemosyne  lehden  monessa  numerossa  jatkuva 
kirjoitus,  jossa  Cockerellin  kertomuksen  nojalla  tehdään  selkoa  löy- 
döistä ja  lavealti  selvitellään  veistoteoksien  merkitystä  arkeologiselta, 
historialliselta  ja  esteetiseltä  kannalta. 

Vasta  V.  1828  täydennetyt  taideteokset  vihdoin  saapuivat  määrä- 
paikkaansa, Miincheniin,  missä  ne  Glyptoteekin  lopullisesti  valmistuttua 
V.  1830  ovat  olleet  yleisön  nähtävinä.  Ja  siitä  pitäen  ne  tietenkin 
vielä  suuremmassa  määrässä  joutuivat  taidearvostelun  esineiksi.  Suu- 
reksi osaksi  niitten  nojalla  taidehistorioitsijat  muodostivat  käsityksensä 
kreikkalaisten  päätyryhmien  yleisestä  luonteesta,  ja  juuri  niitten  perus- 
teella he  ovat  määritelleet  n.  s.  aiginalaisen  tyylin  tunnusmerkit  — 
tyylin,  joka  kreikkalaisen  kuvanveistotaiteen  kehityksessä  edustaa 
vanhemman  (n.  s.  arkaisen)  taiteen  loppuastetta.  Sen  tunnusmerk- 
kinä on  pidetty  jonkunmoista  naturalismia,  joka  ilmenee  ruumiin- 
osien anatomisentarkässa  muovailussa,  ja  idealismin  puutetta,  joka 
osoittautuu  varsinkin  kasvojen  jäykissä  ilmeissä  ja  huulten  sielutto- 
massa hymyssä.  Yksityiskohtien  tarkassa  käsittelyssä  on  tahdottu 
huomata  jälkiä  pronssitekniikistä,  jolla  alalla  tiedetään  aiginalaisten 
olleen  mestareita. 

Sellaisina  kuin  molemmat  ryhmät  tätä  nykyä  ovat  MQnchenin 
Glyptoteekissä,  on  niiden  sommittelu  seuraava. 

Keskellä  länsipäädyn  ryhmää  (ks.  kuva  2),  joka  yleensä  on  parem- 
min säilynyt  kuin  itäpäädyn,  edellisessä  kun  on  kokonaista  kymmenen 
vartalokuvaa,  jälkimäisessä  vain  viisi,  on  Pallas  Athene,  vasemmassa 
kädessä  kilpi,  oikeassa  keihäs,  ikäänkuin  ohjaten  taistelun  menoa. 
Jumalattaren   edessä   on   vasemmalle   päin  (nim.   katsojan  kannalta) 


*  Onpa  väitetty,  että  työ  olisi  taiteilijain  kesken  pääasiallisesti  ollut  jaet- 
tuna niin,  että  Wagner  teki  varsinaisen  sommittelun  ja  Thorvaldsen  muovaili 
täydennykset  marmorista. 

maahen  vaipunut  kypäripäinen  soturi,  joka  kuolinhaavan  saatuaan 
vielä  koettaa  oikean  kätensä  varassa  kohottautua  maasta.  Hänen 
takanaan  seisoo  häntä  puoltava  sotilas,  vasemmassa  kädessä  kilpi, 
oikeassa  vinosti  alaspäin  ojennettu  peitsi.  Toiselta  puolelta  Pallas 
Atheneä  tulee  hyökkääjä,  hänkin  asestettuna  keihäällä  ja  kilvellä, 
joka  jälkimäinen  kokonaan  peittää  katsojalta  hänen  vasemman  käsi- 
vartensa. Tässä  on  meillä  ryhmän  keskus:  taistelu  kaatuneesta  sanka- 
rista. Näiden  molempien  n.  s.  esitaistelijain  takana  on  kummallakin 
puolen  polviltaan  ampuva  jousimies,  joista  vasemmanpuolisella  on 
päässä  suuri  kreikkalainen  kypäri,  oikeanpuolisella  fryygialainen  (tai 
sk3^tiläinen)  hiippalakki,  ihonmukainen  barbarinen  puku  ynnä  housut 
sekä  kupeella  viini.  Molempien  jousimiesten  jäljestä  seuraa  kummal- 
lakin puolella  eteenpäin  kyykistyvä  sotilas;  niistä  vasenpuolinen  ojentaa 
keihästään  eteenpäin,  oikeanpuolinen  taas  kohotetulla  oikealla  kädellään 
pistää  miekallaan  eteensä.  Uloimpana,  päätyjen  kummassakin  kul- 
massa on  vihdoin  maassa  makaava,  haavoittunut  ja  aseeton  soturi. 
Itäpäädyn  ryhmästä  (ks.  kuva  3)  on  aiginalaissalissa  nähtävänä 
ainoastaan  viisi  soturia,  jotka  ovat  sijoitetut  kukin  omalle  jalustalleen: 
mitään  eheää  päätysommitelmaa  ei  tässä  ole  saatu  aikaan.  Luettelemme 
henkilöt  siinä  järjestyksessä,  mihin  ne  ovat  asetetut.  Uloinna  on  polvil- 
taan ampuva  jousimies.  Hänen  edessään  on  maassa,  pää  keskustaa 
kohti,  partasuinen  kilpeensä  nojaava  kaatunut  soturi.  Keskellä  seisoo 
jykevä  keihässoturi,  jonka  edessä  makaa  toinen  sankari  selällään, 
vasen  käsi  kilven  päällä,  oikeassa  kohotettu  miekka,  ja  viimemainitun 
takana  syöksyy  vihdoin  esille  aseeton,  alaston  nuorukainen,  joka 
kurottautuu  eteenpäin  vetääkseen  puoleensa  kaatuneen. 

Vuosikymmeniä  nämä  ryhmät  ovat  nauttineet  yleistä  ihailua, 
ja  puhumatta  muutamista  häilyvistä  epäilyksistä  ja  sinne  tänne  teh- 
dyistä muutosehdoituksista,  joista  kohta  enemmän,  katsoivat  ammatti- 
miehetkin  kauan  aikaa  Thorvaldsenin  ja  Wagnerin  sekä  yleissom- 
mittelua  että  yksityisiä  täydennyksiä  pääasiassa  paikkansa  pitäviksi. 
Niinpä  pidettiin  länsipäädyn  ryhmää,  sittenkuin  Cockerell  oli  siihenkin 
ehdoittanut  lisättäväksi  samanlaisen  kaatunutta  puoleensa  vetävän 
nuorukaisen,  kuin  mikä  oli  itäpäädyssä,  tässä  täydennetyssä,  yksitoista 
henkeä  käsittävässä  muodossaan  täydellisenä.   Siihen  käsitykseen  vai- 

kutti  osaltaan  paljon  tunnetun  filologin  WELCKERin  v.  1849  lausuma 
arvostelu  ryhmästä,  jota  hän  piti  kaikin  puolin  eheänä.  Oltiin  yli- 
malkain  sitä  mieltä,  että  yksityiset  vartalokuvat  olivat  saaneet  juuri 
sen  paikan,  mikä  niillä  kerran  oli  temppelinpäädyssä  ollut.  Lisäksi 
tuli,  että  kun  aiginalaisryhmät  aikoinaan  annettiin  itse  Thorvaldsenin 
täydennettäviksi,  oltiin  —  ja  täydellä  syyJlä  —  sitä  mieltä,  ettei  moinen 
tehtävä  silloisissa  oloissa  olisi  sen  parempiin  käsiin  voinut  joutua. 
Ja  verrattuna  siihen  kevytmielisyyteen,  millä  edellisillä  vuosisadoilla 
monasti  oli  antiikisia  taideteoksia  korjailtu,  esiintyvät  asiantuntijain 
lausunnon  mukaan  Thorvaldsenin  korjaukset  kylläkin  edullisessa  va- 
lossa. Mutta  pahan  erehdyksen  tekivät  täydentäjät  siinä,  etteivät  täy- 
dennyksiinsä  käyttäneet  kipsiä,  niinkuin  heitä  neuvottiin,  vaan  marmori- 
kappaleita, mitkä  niin  lujaan  liitettiin  alkuperäisiin  osiin,  ettei  niitä 
voi,  jälkimäisiä  särkemättä,  irroittaa.  Samoin  kiinnitettiin  länsipäädyn 
vartalokuvat  niin  vahvasti  samaan  jalustaan,  että  niitten  keskinäistä 
asemaa  ei  voida  muuttaa.  Mahdollisesti  tehdyt  erehdykset  tulivat  siten 
ikiajoiksi  jäämään  muuttamatta. 

Täydennys-  ja  korjausehdoituksia  on  tehty  useampia  ja  niitä 
tehtäessä  on  muun  muassa  otettu  varteen  se  verrattain  runsas 
kokoelma  veistokuvakatkelmia  —  kahdeksattakymmentä  kappaletta  — , 
jotka  aiginalaisryhmien  ensimäiset  löytäjät  jo  ottivat  talteen,  mutta 
joita  Thorvaldsen  ja  hänen  apulaisensa  eivät  saaneet  sommitelmaansa 
sopimaan  ja  jotka  nekin  ovat  aiginalaissalissa  nähtävinä. 

Tällöin  on  ylimalkain  lähdetty  siitä  oletuksesta,  että  molempien 
päätyryhmien  aihe  on  ollut  sama  —  taistelu  kaatuneesta  sankarista  — 
ja  komppsitsioni  hyvin  samanlainen;  ovatpa  muutamat  tutkijat  arvelleet 
täydellisen  vastaavaisuuden  niissä  vallinneen.  Niinpä  oli  säilyneistä 
katkelmista  selvää,  että  itäpäädynkin  keskellä  oli  Pallas  Athene,  jonka 
asento  tosin  oli  jonkun  verran  levottomampi  kuin  läntisessä;  kun  hän 
viimemainitussa  verrattain  rauhallisesti  kohottaa  keihästään,  on  arveltu 
hänen  edellisessä  ojentaneen  sitä  vihollisia  vastaan  (Overbeck).  Edel- 
leen on  otaksuttu,  että  jumalattaren  edessä  tässäkin  on  ollut  kaatunut, 
jota  toinen  keihäsmies  toista  vastaan  puoltaa  j.  n.  e. 

Niistä  muutosehdoituksista,  joita  aikojen  kuluessa  on  tehty, 
tahdomme  vain  viitata  seuraaviin.  Jo  Cockerell,  joka  alussa  suuresti 
kiitteli    Thorvaldsenin  täydennyksiä,  lisäsi,  niinkuin  jo  mainitsimme. 

myöhemmin  läntisen  päädyn  oikealle  puolelle  samanlaisen  kaatunutta 
kohti  eteenpäin  kurottautuvan  henkilön  kuin  se,  mikä  oli  itäpäädyssä 
—  muutos,  joka  ylimalkain  saavutti  hy^^äksymistä.  Kun  hän  sitä- 
vastoin vaihtoi  keskenään  polvistuvien  keihäsmiesten  ja  jousimiesten 
paikat,  niin  tämä  muutosehdoitus  pitkiksi  ajoiksi  jäi  huomiota  herät- 
tämättä. 

Vasta  kun  Friederichs  v.  1868  uudestaan  ehdoitti  mainittujen 
keihäs-  ja  jousimiesten  vaihtoa,  tämä  saavutti  yleisempää  kannatusta. 
Kyykistyvät  keihässoturit  hänen  mukaansa  polvistuvat  seisovien  esi- 
taistelijain  taakse,  koska  muka  odottavat  vuoroaan  hyökätäkseen  esiin. 
Mitä  itäpäätyyn  tulee,  Friederichs  ehdoitti,  että  se  kaatunut,  joka 
makaa  selällään,  siirrettäisiin  vasemmalle. 

Samalle  kannalle  asettui  näihin  kysymyksiin  nähden  samoihin 
aikoihin  myös  Brunn,  joka  sitäpaitsi  teki  itäpäädyn  suhteen  sen  tär- 
keän muutoksen,  että  siirsi  säilyneen  jousimiehen  (n.  s.  Herakleen) 
vasemmalta  oikealle  sivustalle. 

Suurta  huomiota  herättivät  venäläisen  arkeologin  PRACHOwin 
1870-luvun  alkuvuosina  tekemät  perusteelliset  tutkimukset,  joilla  hän 
koetti  todistaa,  että  jumalattaren  kummallakin  puolella  alkujaan  oli 
molemmissa  päädyissä  ollut  eteenpäin  kurottautuva  henkilö,  joten 
yhden  ainoan,  itäpäädyssä  säilyneen  lisäksi  niitä  tuli  kolme  uutta. 
Nämä  henkilöt  hän  sijoitti  kummassakin  ryhmässä  lähelle  jumalatarta 
esitaistelijain  eteen.  Tärkeä  havainto  oli  niinikään  se,  että  Prachovv 
huomasi  mainitulla  itäpäädyn  henkilöllä,  jonka  käsivarret  Thorvaldsen 
oli  täydentänyt,  alkujaan  olleen  kädessä  kypärin,  mikä  seikka  muutti 
situatsionin  merkityksen.  Hän  otaksui  nimittäin  että  puheenalainen 
henkilö  ei  ainoastaan  koeta  vetää  puoleensa  kaatunutta,  vaan  on  jo 
ottanut  hänen  kypärinsäkin.  Mitä  jousimiesten  ja  kyykistyvien  keihäs- 
miesten keskinäiseen  asemaan  tulee,  niin  Prachovv  asettui  samalle 
kannalle  kuin  Friederichs  ja  Brunn.  Lopuksi  Prachovv  vielä  asetti 
selällään    makaavan   vasemmalle,  aivan  jumalattaren  jalkojen  eteen. 

Jo  Prachow  oli  puhunut  aukosta,  joka  hänen  mielestään  jäi 
länsipäätyyn.  Sitä  aukkoa  koetti  Lange,  joka,  ylimalkain  nojautuen 
Prachovviin,  esiintyi  v.  1878,  täyttää,  sovittamalla  molempiin  ryhmiin 
edellisten  lisäksi  vielä  yhden  esitaistelijan  kummallekin  sivustalle.   Ja 

samoinkuin  jo  aikaisemmin  oli  tehty,  niin  hänkin  asetti  kyykistyvät 
keihäsmiehet  jousimiesten  eteen,  mutta  toisesta  syystä  kuin  muut. 
Langen  mukaan  edellisten  tehtävänä  on  suojella  jälkimäisiä.  Prachowin 
kanssa  oli  hän  yhtä  mieltä  siinä,  että  asetti  kumpaankin  ryhmään 
kaksi  eteenpäin  kurottautuvaa  henkilöä.  Sitävastoin  hän  pätevillä  syillä 
todisti,  että  Friederichs  ja  Brunn  eivät  olleet  oikeassa  siirtäessään 
itäpäädyn  selällään  makaavan  vasemmalle.  Samoin  hän  vastusti  n.  s. 
Herakleen  siirtämistä  vasemmalta  oikealle  puolelle. 

Muuten  on  Langen  sommittelu  siinäkin  kohden  merkillinen,  että 
hän  asettaa  henkilöt  kahteen  eri  tasoon,  niin  että  toiset  tulevat  lähem- 
mäksi katsojaa,  toiset  kauemmas  hänestä,  koettaen  siten  saada  aikaan 
perspektiviä  ja  maalauksellista  vaikutusta.  Niinpä  tulevat  hänen  olet- 
tamansa uusi  pari  seisovia  keihässotureita  ynnä  jousimiehet  olemaan 
sisemmässä  tasossa. 

Langen  muutosehdoitukset  saavuttivat  kyllä  muutamalla  taholla 
kannatusta  (Schwabe),  mutta  herättivät  taas  toisaalla  jyrkkää  vastustusta, 
muun  muassa  siitä  syystä,  ettei  katsottu  olevan  tilaa  niin  monelle 
hengelle  (Julius).  Ja  vaikka  Langen  ehdoitus  on  toteutettu  esim. 
Strassburgin  museossa  olevissa  puheenalaisten  ryhmien  kipsijäljen- 
nöksissä, niin  hänen  muutostensa  aikaansaama  polemiikki,  jota  käy- 
tiin 1880-luvun  alkupuolella,  pääasiassa  päättyi  siihen,  että  käsitys 
ryhmien  sommittelusta  jäi  sellaiseksi  kuin  se  oli  ennen  Langen 
esiintymistä. 

Ylimalkain  eivät  yllämainitut  muutosehdoitukset  saavuttaneet 
täydellistä  tunnustusta,  jos  kohta  ne  melkoisesti  olivat  järkyttäneet 
aikaisemmin  vallinnutta  luottamusta  Thorvaldsenin  korjauksiin.  Moni 
yksityiskohta  jäi  todellisuudessa  ratkaisematta;  niinpä,  mainitaksemme 
vain  yhden  esimerkin,  itäpäädyn  selällään  makaavan  soturin  omitui- 
nen asento,  jota  semmoisenaan  ei  katsottu  voitavan  hyväksyä,  jäi 
lopullisesti  määräämättä. 


Sillä  kannalla  lienee  pääpiirteissään  käsitys  aiginalaisryhmistä 
ollut,  kun  Furtwängler  v.  1901  ryhtyi  rekonstruktsioniyritykseensä. 
Meillä  ei  ole  ollut  tilaisuutta  tarkemmin  saada  selville,  mikä  oli  hänen 

kantansa  erinäisissä  tähän  kuuluvissa  kysymyksissä  ennen  mainittua 
aikaa.  Ainakin  vielä  v.  1898  ilmestyneessä  supistetussa  laitoksessa 
hänen  yhdessä  LJRLTCHsin  kanssa  aikaisemmin  julkaisemaansa  Denk- 
mäler  der  griechischen  und  römischen  Skulptur  nimistä  teosta  hän 
esim.  hyväksyi  molemmat  kummaltakin  puolelta  eteenpäin  kurottau- 
tuvat, olipa  niiden  aikomus  sitten  ryöstää  kaatuneen  aseet  tahi  vetää 
häntä  puoleensa. 

Emme  myöskään  tunne,  mikä  seikka  lähinnä  antoi  Furtwäng- 
lerille  aihetta  käymään  käsiksi  aiginalaisryhmiin.  Luultavasti  hän 
siirryttyään  Miincheniin  ja  päästyään  entisen  opettajansa  Brunnin 
jälkeen  Glyptoteekin  johtajaksi  entistä  perusteellisemmin  tuli  tutki- 
neeksi niitä.  Näitä  tutkimuksia  tehdessään  hänelle  nähtävästi  selvisi, 
että  oli  tehtävä  kaivauksia  itse  temppelin  paikalla,  jotta  mahdollisesti 
voisi  löytyä  joitakin  päätyryhmiin  kuuluvia  katkelmia,  jotka  ensimäi- 
siltä  löytäjiltä  olivat  jääneet  huomaamatta.  Niinpä  hän  matkusti 
Kreikkaan  v.  1901  ja  aloitti  kaivauksiaan  Aiginassa  saman  vuoden 
huhtikuussa.  Eikä  hän  toiveessaan  pettynytkään.  Sillä  retki,  jonka 
Baijerin  prinssi-hallitsija  Luitpold,  sukunsa  traditsioneja  ja  varsinkin 
isänsä  Ludwig  I.n  taiteellisia  ja  arkeologisia  harrastuksia  seuraten 
teki  mahdolliseksi,  tuli  hyvin  tuottavaksi.  Temppelinraunioiden  sorasta 
löytyi  näet  suuri  joukko  uusia  katkelmia,  jotka  monessa  kohden  ovat 
ratkaisevasti  vaikuttaneet  Furtwänglerin  käsitykseen.  Ne  säilytetään 
osaksi  Atenan  kansallismuseossa,  osaksi  Aiginan  kaupungin  paikallis- 
museossa; Miinchenissä  taas  ovat  niistä  tehdyt  kipsijäljennökset  näh- 
tävinä. Kaivauksia,  joita  jatkettiin  kolmena  seuraavana  vuotena,  toi- 
mitettiin suurella  huolella  ja  ulotettiin  saaren  muihinkin  muinais- 
muistoihin. Ja  tuskin  viittä  vuotta  siitä  kun  lapio  ensi  kertaa  pistettiin 
maahan,  ilmestyi  komea  julkaisu,  Aegina,  das  Heiligtum  der  Aphaia, 
(Miinchen  1906)  jossa  Furtvvängler  yhdessä  FiECHXERin  ja  THiERSCHin 
kanssa  tekee  selkoa  Aiginan  temppelistä.  ^ 


»  Furtwängler  on  itse  siitä  tehnyt  lyhyen  yhteenvedon,  jonka  hän  on 
julkaissut  nimellä  Die  Aegineten  der  Glyptotfuk  König  Ludioigs  I  nach  den  Resul- 
täten  der  nentn  Bayerischen  Ausgrabung  (Miinchen  1906).  Tätä  kirjasta  on  seu- 
raavassa suureksi  osaksi  noudatettu. 

Ensimäinen  tärkeä  tulos  Furtwänglerio  kaivauksista  —  tulos, 
jonka  hän  muuten  jo  v.  1901  edelläkäyvässä  tiedonannossa  teki  tie- 
teelliselle maailmalle  tunnetuksi  —  oli  se,  että  hänen  lopullisesti 
onnistui  määrätä,  mille  jumalalle  itse  temppeli  aikoinaan  oli  ollut 
pyhitetty.  Sen  ensimäiset  tutkijat,  Cockerell  ja  Haller,  olivat  otak- 
suneet sen  olleen  pyhitetyn  Zeus  jumalalle.  Antiikin  kirjallisuudesta 
tiedettiin  nimittän,  että  Zeusta,  liikanimellä  „Hellenios"  tai  „Pan- 
hellenios"  muinoin  palveltiin  Aiginassa.  Kun  myöhemmin  kuitenkin 
huomattiin,  että  viimemainitun  kultin  sija  on  etsittävä  toisesta  paikasta 
saarta,  nimittäin  sen  korkeimmalta  kohdalta,  s.  o.  Oros  eli  Hagios 
Ilias  vuorelta,  ruvettiin  pitämään  puheenalaista  temppeliä  Pallas  Athenen 
pyhättönä,  johon  varsinkin  antoi  aihetta  se  seikka,  että  jumalatar  oli 
kuvattu  keskelle  päätyryhmiä.  Tämä  käsitys  on  sitten  vallinnut  viime 
aikoihin  asti  ja  on  kaikissa  Kreikan  taidetta  käsittelevissä  teoksissa 
esiintynyt  taattuna  tosiasiana.  Niinpä  Furtwängler  itsekin  vielä  v.  1898 
piti  ^suurimmassa  määrin  todennäköisenä",  että  temppeli  oli  ollut 
Athenelle  pyhitetty. 

Mutta  nytpä  Furtwängler  löysi  suuren,  kahden  metrin  pituisen 
kiven,  missä  on,  käännettynä  ja  täydennettynä,  näin  alkava  komea 
kirjoitus:  „(Kl)eiotaan  ollessa  pappina  rakennettiin  Afaialle  talo  ja 
alttari''  j.  n.  e.  Sen  kautta  oli  todistettu,  että  tässä  paikassa  oli  ollut 
Afaia  nimiselle  jumalattarelle  omistettu  pyhättö.  Afaia,  jonka  nimi 
muille  kuin  kreikkalaisen  mytologian  erikoistutkijoille  lienee  jotenkin 
outo,  oli  Aiginan  paikallisjumalatar,  joka  seitsemännellä,  kuudennella 
ja  viidennellä  vuosisadalla  e.  Kr.  näkyy  mainitussa  saaressa  nautti- 
neen suurta  kunnioitusta.  Olemukseltaan  Afaia  todennäköisesti  kuului 
samaan  jumaluusryhmään  kuin  Artemis  ynnä  ne  lukuisat  olennot, 
jotka  tästä  jumalattaresta  ovat  eronneet  ja  muodostuneet  itsenäisiksi; 
nähtävästi  myöskin  Afaia,  niinkuin  mainitut  jumalattaret,  oli  jonkun- 
moinen kasvullisuutta  ja  hedelmällisyyttä  tuottava  maaemo,  jota,  kuten 
kulttiesineet  näyttävät,  varsinkin  naiset  kunnioittivat.  Alkujaan  Afaian 
palvelus  näkyy  tulleen  Kreetasta,  johon  monet  tosiasiat  viittaavat. 
Tiedetään  näet,  että  Aigina  jo  hyvin  kaukaisina  aikoina,  oli  vilkkaassa 
yhteydessä  mainitun  kultuurikeskustan  kanssa,  onpa  otaksuttu  (Ame- 
lung),  että  olisi  tapahtunut  varsinainen  väestön  siirto  Kreetasta  Aigi- 
naan  n.  s.  nuoremmalla  mykenalais-ajalla  (vv.  1400 — 1200).    Afaian 

kreetalaiseen  alkuperään  viittaa  myös  seuraava  kulttilegenda.  Kreetassa 
asui  Britomartis  niminen  impi,  joka  tahtoi  neitseenä  pysyä.  Kun  sen- 
vuoksi  Minos  kuningas  häntä  tavoitti,  niin  hän  heittäytyi  mereen,  mutta 
joutui  verkkoon  ja  vedettiin  maihin.  Erään  kalastajan  seurassa  hän 
sitten  läksi  merille  ja  joutui  Aiginan  saareen,  mutta  kun  kalastajakin 
häntä  rakkaudellaan  ahdisti,  niin  hän  pakeni  metsäiselle  kukkulalle 
ja  hävisi  näkymättömiin.  Mutta  aiginalaiset  rakensivat  hänelle  siihen 
paikkaan  pyhätön  ja  kunnioittivat  häntä  Afaian  nimellä. 

Yllämainitsemamme  kivikirjoituksen  laadusta  päättäen  Furtvväng- 
ler  arvelee  sen  olevan  seitsemänneltä  vuosisadalta  e.  Kr.  ja  otaksuu 
sen  kuuluneen  vanhaan,  aivan  yksinkertaiseen  Afaian  pyhättöön. 
Myöhemmin,  kuudennen  vuosisadan  edellisellä  puoliskolla,  rakennettiin 
samalle  paikalle  oikea,  arkainen  temppeli,  johon  kuuluvia  rakennus- 
kappaleita  ja  vihkilahjoja  Furtvvängler  on  tavannut  uutta  temppeliä 
varten  tehdystä  penkereestä.  Mainittu  vanhempi  temppeli  edusti  niin- 
muodoin sitä  aikakautta,  kuudetta  vuosisataa,  jolloin  aiginalaiset,  pääs- 
tyään vapaiksi  riippuvaisuudestaan  läheiseen  Epidaurokseen,  nä3rtte- 
livät  verrattain  tärkeätä  valtiollista  osaa,  harjoittivat  vilkasta  meren- 
kulkua ja  kauppaa,  perustelivat  siirtoloita  ja  sotivat  menestyksellä 
muita  valtioita  vastaan,  joista  naapurivaltio  Atena  oli  heidän  vaaralli- 
simpia vastustajiaan. 

Tiedetään  että  tämä  vanhempi  temppeli  paloi  poroksi,  ja  Furt- 
vvängler pitää  mahdollisena,  että  sen  polttivat  persialaiset  ensimäisellä 
sotaretkellään  v.  490  e.  Kr.,  silloin  kun  heidän  laivastonsa  risteili 
Saroninlahden  vesillä.  Muuan  Furtwänglerin  teoksen  arvostelija  on 
kuitenkin  huomauttanut  siitä,  että  aiginalaiset  ensimäisen  persialais- 
sodan aikana  vielä  pitivät  vihollisen  puolta,  jotenka  ei  ole  luultavaa, 
että  persialaiset  olisivat  polttaneet  heidän  temppelinsä;  hän  arvelee 
senvuoksi,  että  sen  tekivät  atenalaiset  jonkun  verran  ennen  vuotta  480. 

Oli  tämän  asian  laita  mikä  hyvänsä,  aiginalaiset  rakensivat  pian 
vanhemman  rakennuksen  sijalle  toisen,  paljoa  laajemman  ja  komeam- 
man temppelin  portaineen  ja  lisärakennuksineen.  Ja  se  se  juuri  on, 
josta  käsiteltävänämme  olevat  veistoteokset  ovat  peräisin.  Rakennus 
on  varmasti  persialais-sotien  aikakaudelta.  Furtwängler  asettaa  sen 
rakentamisajan  vuosien  490:n  ja  475:n  väliin  ja  olisi  ylimalkain  tai- 
puvainen asettamaan  sen  tämän  aikakauden  loppupuoleen,  s.  o.  480:n 

ja  475:n  väliin.  Moinen  rakennustyö  on  luonnollisesti  voinut  kestää 
muutamia  vuosia,  ja  varsinkin  mitä  päätyryhmiin  tulee,  niin  ne  näyt- 
tävät valmistuneen  toinen  ennemmin  kuin  toinen.  Viehättävältä  tuntuu 
se  yleisesti  hyväksytty  otaksuma,  että  lähinnä  Salamiin  voitto,  joka 
niin  suuresti  kohotti  helleenien  kansallistuntoa,  on  suorastaan  innos- 
tuttanut aiginalaisia  pyst3rttämään  uuden,  entistä  ehomman  jumalan- 
asunnon.  Olihan  tuo  kuuluisa  voimainmitiely  suoritettu  lähellä  Aiginan 
saarta,  olivathan  aiginalaiset  kolmellakymmenellä  nopeakulkuiselia 
laivallaan  tehokkaasti  ottaneet  osaa  taisteluun  ja  helleenien  kesken  saa- 
vuttaneet ensimäisen  palkinnon  urhoollisuudessa,  siten  pyyhkien  pois 
takavuosien  myöntyväisyyden  tahran,  ja  olihan  vihdoin  saaren  mui- 
nainen tarukuningas-  Aiakos  jälkeläisineen  personalHsesti  ottanut  osaa 
taisteluun :  ennen  Salamiin  tappelun  alkua  —  niin  kertoo  Herodotos  — 
lähetettiin  laiva  noutamaan  Aiginan  ja  Salamiin  saarista  aiakideja, 
s.  o.  samannimisten  tarusankarien  ikivanhoja  temppelikuvia,  ja  juuri 
niitä  hakemaan  lähetetty  laiva  alkoi,  kuten  aiginalaiset  itse  väittivät, 
taistelun. 

Kaikissa  tapauksissa  uusi  temppeli  oli  sotaisan  voitonriemun 
näkyväinen  ilmaus,  ja  luonnollista  oli,  että  sen  päädyissä  esitetyt 
aiheet  tulivat  nekin  kuvastamaan  samaista  sotaista  voitonriemua. 
Mutta  tähän  aineeseen  tahdomme  myöhemmin  palata. 


MARCEL  PREVOST  MORALISTINA. 

Kirjoittanut 
JALMARI  HAHL. 


Marcel  Prevost  kävi  hengellistä  koulua,  ennenkuin  tuli  Parisin 
polyteknilliseen  opistoon.  Camille  Vergnial,  Prevosfn  koulutoveri  ja 
nuoruudenkumppani,  on  muistelmissaan  viitannut  kuuluisan  ystävänsä 
jo  koulussa  ilmenneeseen  vakavaan  mietiskelyjm.  Elämän  vakava 
tarkastaminen  johti  hänen  kirjailunsa  moralistin  alalle.  Ikäänkuin 
tuloksena  hänen  alkukasvatuksestaan,  jolla  luonnollisesti  oli  hedel- 
mällistä maaperää  hänen  luonnonlaadussaan,  kuultaa  etevän  psyko- 
logisen havaitsemiskyvyn  ja  uudenaikaisen  romaanityylin  ohella  hä- 
nestä esiin  kirkollinen  piirre.  Luulen  kuitenkin,  että  Georg  Brandes 
on  liioitellut  tätä  piirrettä  ennustaessaan  että  Marcel  Prevost  vielä 
aikaa  voittaen  voi  kehittyä  „ pikku  kirkkoisäksi"  kuten  Bourget  (G. 
Brandes,  Samlede  Skrifter,  VII,  s.  224). 

Tarvitsee  vain  verrata  toisiinsa  sitä  loukatusta  klerikalismista 
johtunutta  katkeruutta  ja  polemisuutta,  joka  ilmenee  Bourget'n  romaa- 
nissa „L'Emigre",  ja  Prevosfn  sovinnollista  oloihin  mukautumista, 
mikä  kuvastuu  hänen  kertomuksestaan  „Veillee  de  Päques",  jonka 
päähenkilö,  apotti,  jotenkin  huumorillisesti  puhuu  valtion  ja  kirkon 
erosta. 

Moraalinomainen  piirre  pistää  jo  selvästi  esiin  Prevosfn  ensi 
romaanista  ^Le  Scorpion".  Tämän  kirjan  sankari  on  nuori  mies, 
joka  tulee  jesuiittakouluun  puoleksi  oppilaana,  puoleksi  opettajana, 
täydentääkseen  tietojaan  ja  saamaan  kokemusta  tulevasta  tehtävästään. 
Kirja  kuvaa  muuten  tämän  jesuiittaoppilaan  taistelua  maallista  rak- 
kautta vastaan,  joka  lopulta  hänet  voittaa  ja  tuhoaa.  —  Siinä  jo  selvä 
vastakohta  henkis3'yden  ja  fyysillisyyden  välillä,  jota  ristiriitaisuutta 
saattaa  kaikkialla  huomata  Prevosfn  myöhäisemmässä  tuotannossa 
ja  joka  tuon  tuostakin  panee  ajattelemaan  Tolstoita. 

Romaani  „Chonchette"  astuu  suorastaan  Prevosfn  varsinaiselle 
alalle,  nimittäin  naisen  psykologian  ja  rakkaudentunteiden  erittelyyn. 
Soma  siinä  on  pikkutytön  psykologia  ja  nuoren  naisen  heräävän 
lemmentunteen  kuvaus,  johon,  kuten  kirjan  juoneen  yleensä,  vielä 
liittyy  melkoisesti  romantillisuutta. 

Romantillisuuden  jättää  kauas  taaksensa  seuraava  romaani  „Made- 
moiselie  Jaufre".  Joskohta  siinäkin  on  moralistin  leima,  on  se  ehkä 
Prevost*n  kirjoista  se,  jossa  hänen  taiteelliset  ja  kirjalliset  avunsa 
sopusuhtaisimmin  yhtyvät.  Siinä  hän  on  astunut  aimo  askeleen  eteen- 
päin todellisuuden  kuvauksessa  —  ranskalaisen  pikkukaupungin  elämä, 
itse  kaupunki  ja  ympäristö  kuvataan  tavattoman  elävästi  ja  havain- 
nollisesti. Kirjan  päähenkilö,  Camille,  on  pohjaltaan  siveä  ja  viaton 
nuori  nainen,  joka  olojen  kehityksestä  lankeaa  ja  joka  täysin  huo- 
mattuaan hairahduksensa,  pitää  itseään  enemmän  onnettomana  kuin 
syyllisenä.  Tämänvuoksi  hari  katsoo  voivansa  mennä  naimisiin  nuo- 
ruudenystävänsä  Louiset*n  kanssa.  Jonkun  ajan  kuluttua  hänen  kui- 
tenkin on  pakko  tunnustaa  entisyytensä  isälleen  ja  miehelleen.  Isä 
on  leppymätön,  Louiset  poistuu  hänen  luotaan.  Mutta  hänen  kiinty- 
myksensä ei  silti  lakkaa,  ja  hän  palaa  Camillen  luo  ja  antaa  hänelle 
anteeksi.  Kirja  päättyy  surumieliseen  alistuvaisuuden  ilmaukseen. 
Pariskunta  arvelee,  että  Jokainen  maallinen  onni  perustuu  sovitteluun 
unelman  ja  todellisuuden  välillä  . . .  että  jokaisessa  pysyvässä  onnel- 
lisuudessa täällä  maan  päällä  on  hieman  inhimillistä  pelkurimaisuutta** 
Se  moraalinen  aate,  joka  tuntuu  piilevän  tämän  romaanin  pohjalla 
ja  jota  Marcel  tuon  tuostakin  saamaa,  on  se,  että  nainen  ei  voi 
löytää  onnea  muualta  kuin  aviosta.  Prevost  tosin  ei  muodosta  itsel- 
leen mitään  kuvittelua  tämän  onnen  eheydestä.    Päinvastoin  osoittaa 

kirjan  loppu,  että  siinäkin  onnessa  on  heikkouksia  ja  puutteellisuuk- 
sia, jotka  ovat  kestettävät  mielen  alistuvaisuudella.  Parissa  myöhäi- 
semmässä romaanissa,  nimittäin  „le  Jardin  secret"  ja  „Heureux 
menage"  Prevost  niinikään  käsittelee  avio-onnen  kysymystä.  Edelli- 
sen sankarittarella,  Marthella,  on  ennen  aviotansa  ollut  kiintymys, 
josta  hän  on  vapautunut  viattomana,  joskin  pettyneenä  ja  masentu- 
neena. Hän  menee  naimisiin,  ja  vahva  kiintymys  liittää  hänet  mie- 
heensä, jonka  rakkauden  hän,  joka  ennen  on  ollut  kunnianhimoinen, 
nyt  asettaa  yläpuolelle  kaikkea.  Yhtäkkiä  hän  huomaa  miehensä 
uskottomuuden.  Hän  muistelee  omaa .  entisyyttään  ja  ajattelee,  että 
vaikka  hän  ei  olekaan  antautunut  toiselle  miehelle,  se  on  tapahtunut 
sentähden,  ettei  tuo  toinen  ole  sitä  vaatinut.  Hän  päättää  siis  olla 
miehelleen  kostamatta  ja  antaa  hänelle  anteeksi,  „  kuten  pappi,  joka 
tunnustaa  uskontoa,  mikä  on  täynnä  erehdyksiä  ja  pettäviä  dogmeja ; 
joka  alussa  on  uskonut,  mutta  joka  sittemmin  sattumalta  huomaa 
ihmeiden  pettäyäisyyden  ja  opinkappaleiden  valheellisuuden**.  —  „Mi- 
näkin  —  näin  tunnustaa  Marthe  —  olen  tullut  huomaamaan  heik- 
koudet siinä  uskonnossa,  jota  sanotaan  avioliitoksi.  Se  kun  perustuu 
molemminpuoliseen  valheeseen,  saattaa  se  ymmärrettävästi  elää  yksis- 
tään tästä  molemminpuolisesta  valheesta.  Kuitenkin,  (sen  olen  myös- 
kin ymmärtänyt)  on  hyvä,  että  sitä  jatkuu.  Se  on  parempi  kuin 
yksinolo,  ero,  epäjärjestys.**  —  Tässäkin  kirjassa  sama  surumielinen 
alistuvaisuus  kuin  edellisessä.  —  Cecile,  naishenkilö  romaanissa  „Heu- 
reux  menage**,  on  hänkin  mieheensä  suuresti  kiintynyt,  hän  on  tekijän 
sanojen  mukaan  „une  äme  conjugale**  (aviollinen  sielu).  Miehensä 
on  mitä  uskottomin  aviomies,  joka  usein  viikkokauden  viipyy  poissa 
lemmenseikkailuillaan.  Näihin  väsyneenä  hän  palaa  vaimonsa  luo, 
joka  aina  ottaa  hänet  hyvin  vastaan,  jopa  lohduttaa  häntä,  kun  hän 
valittaa  vastoinkäymisiään  ja  suree  vanhuudenoireitaan.  Mielen  alis- 
tumista uhkuu  tämäkin  avioromaani,  mutta  tähän  resignatsioniin  liit- 
tyy jokunen  määrä  ironiaa  ja  huumoria.  Prevost  ei  herkeä  opetta- 
masta naisille:  onni  on  teidän  elinehtonne,  hakekaa  sitä  aviosta,  sil- 
loinkin, kun  avio  vain  puolinaisesti  tai  hyvinkin  puutteellisesti  sitä 
tarjoaa.  —  Luonnollisesti  sellaiset  naiset  kuin  Camille,  Marthe  ja 
Cecile  ovat  valioluonteita,  edustavat  jonkunmoisia  moraalisia  kaava- 
ihmisiä,  jommoisia  todellisuudessa  harvoin  tapaa. 

Kosketeltuani  näin  jo  muutamia  Prevosfn  myöhäisemmistä  ro- 
maaneista palaan  hänen  aikaisempaan  tuotantoonsa.  Romaani  ^Con- 
fession  d'un  Amant"  oli  ensimäinen  Prevosfn  teos,  joka  herätti 
huomiota;  se  suorastaan  perusti  hänen  maineensa.  Dumas  nuorempi 
oli  tämän  lapsukaisen  kummina.  Hän  näet  kirjoitti  siihen  esipuheen. 
Dumas'n  merkitys  Prövosfn  kehityksessä  ei  pysähdy  tähän.  Hän 
luo  Prevost  n  myöhäisempäänkin  tuotantoon  jossakin  määrin  henkeään 
ja  moralistisävyään. 

Kirja  ^Confession  d'un  Amant"  ei  mielestäni  psykologisesti  ja 
taiteellisesti  ole  ^Mademoiselle  Jaufre"  romaanin  tasalla.  Edellinen 
on  hapuileva  ja  kuvastaa  mystillistä  asketismia.  Sen  suuri  menestys 
riippunee,  paitsi  yllämainitusta  Dumas  nuoremman  suosituksesta,  siitä, 
että  se  ilmestyi  aikana,  jolloin  nuoret  miehet  etsivät  arvokasta  elämän- 
sisällystä,  epäilivät  uskontoa  ja  lempeä.  Joskaan  Marcel  Prevosfn 
romaani  ei  antanut  mitään  selvää  tukea  nuorten  pyrinnöille,  tuotti  se 
kuitenkin  tyydytystä  heidän  mielentilansa  tulkitsijana,  samoin  kuin 
aikoinaan  Musset*n  romaani  „Confession  d*un  enfant  de  ce  siecle". 
„Confession  d'un  Amant"  kirjan  sankari,  joskaan  hän  ei  itse  löydä 
parannusta  sairaalle  mielelleen,  tahtoo  kuitenkin  saavuttamansa  koke- 
muksen nojalla  antaa  toisille  viittauksia  parempaan.  Hän  kirjoittaa 
päiväkirjaansa  seuraavasti:  „ Kirjoitan  tätä  samassa  paikassa,  joka  on 
tarjonnut  tyyssijan  intohimojen!  raivokkaimmille  puuskauksille;  mutta 
kirjoitan  tätä  täydellä  mielentyyneydellä  ja  hartaudella.  Tuulenviuhka 
on  pyyhkäissyt  sieluni  yli  ja  on  tehnyt  sen  paljaaksi  kuin  puima- 
tantereen. Nyt  on  puhdas  se  paikka,  missä  ovat  itäneet  ja  versoneet 
hellät  lapsuudenpy3^eeni,  nuorenmiehen  lempeni;  tanner  on  valmis 
vastaanottamaan  uutta  viljaa.  Tahdon  pelastukseni  kynnyksellä  py- 
sähtyä muutamaksi  hetkeksi  luettelemaan  pahojen  vuosieni  tapah- 
tumia. Nämä  sivut  ovat  kirjoitetut  minua  itseäni  varten  ilman  mitään 
taidehuolta,  yksinomaan  muistojeni  pulputessa.  Jos  joku  ne  painaa 
mieleensä,  ei  hän  niissä  huomaa  mitään  hai  vinaisia  tai  romantillisia 
tapahtumia.  Mutta  toivon  että  ne  hänelle  osoittavat  paremman  tien, 
joka  johtaa  elämän  päämäärään,  kuin  se  kalteva  ja  vaarallinen  polku, 
jota  minä  olen  astunut." 

Tuo  „kalteva  ja  vaarallinen  polku"  on  nuoren  kirjan  sanka- 
rin,  Fredericin,   suhde   häntä  melkoisesti  vanhempaan  ja  naimisissa 

olevaan  naiseen.  Tämä  aihe  ei  suinkaan  ole  Marcel  Prevosfn  kek- 
simä —  häntä  aikaisemmista  kirjailijoista  ovat  esim.  Benjamin  Con- 
stant  ja  Balzac  sitä  viljelleet.  Eikä  se  vielä  viime  aikoinakaan 
näy  Ranskassa  menettäneen  viehätysvoimaansa.  Henry  Bataille  on 
sitä  käsitellyt  näytelmässään  „Maman  Colibri",  joka  on  antanut 
aihetta  lukuisiin  arvosteluihin  ja  väittelyihin. 

Frederic  rupeaa  vähitellen  ajattelemaan  miten  hänen  nuoruu- 
tensa kuluu,  miten  hän  rakastaa  toisen  vaimoa;  ja  nuoren  tytön  kuva^ 
tytön,  jota  hän  ei  edes  rakasta,  herättää  hänessä  tunnontuskia  ja 
panee  hänet  huomaamaan,  että  hän  on  väärällä  tolalla  ja  että  tämä 
rakkaus  ei  voi  kestää.  —  Samantapaista  aihetta  käsittelee  romaani 
„L'automne  d'une  femme".  Tässäkin  romaanissa  sankaritar  on  rakas- 
tajaansa vanhempi  toisen  miehen  vaimo,  jonka  luvaton  intohimo 
saattaa  turmioon.  Näiden  kahden  perätysten  ilmestyneen  kirjan 
moraalinen  ajatus  on  ilmeinen:  ulkopuolella  aviota  solmittu  into- 
himoinen suhde  ei  tuota  onnea,  ainoastaan  hetkellistä  huumausta,, 
jota  seuraa  pettymys  ja  katkeruus. 

Erehdys  olisi  se  luulo,  että  Marcel  Prevost*n  kertomukset  ja 
romaanit  kauttaaltaan  ovat  jonkun  moraalisen  aatteen  palveluksessa. 
Kertomuksessa  »Cousine  Laura",  kolminidoksisessa  „Lettres  de  fem- 
mes**  kertomussarjassa,  romaanissa  „Le  domino  jaune"  esimerkiksi 
Marcel  Prevost  on  pääasiallisesti  taiteellinen  kertoja,  utelias  ja  tarkka 
todellisuuden  havaitsija,  kuvaten  kokemaansa  yksinkertaisesti  sellai- 
sena kuin  hän  sen  on  nähnj^t.  Jopa  hän  „Lettres  de  femmes"  kerto- 
muksissa tuntuu  jos  ei  suorastaan  rohkaisevasti,  niin  ainakin  ymmär- 
tämyksellä hymyilevän  noille  pikku  rouville,  jotka  purjehdittuaan 
avioliiton  turvalliseen  satamaan,  lähtevät  Parisissa  pienille  huvittelu- 
retkilleen.  Mutta  nämä  ovat  teoksia,  joiden  kirjoittaminen  tarkoittaa 
sekä  lukijan  että  tekijän  virkistämistä  ja  huvittelua,  kuten  Prevost 
itse  mainitsee  „Domino  jaune"  kirjan  esipuheessa.  Muissa  kirjoissaan 
hän  käsittelee  „suuria  aiheita",  sellaisia,  joista  voi  johtaa  elämän- 
ohjeita („des  formules  de  vie"). 

Tällainen  suuri  aihe  esiintyi  jo  romaanissa  «Mademoiselle  Jaufre", 
Sellaisen  tapaamme  yhdessä  hänen  kuuluisimpia  romaanejaan  „Les 
demi-vierges"  Tässä  kirjassa  Marcel  Prevost  vilahuttaa  eteemme 
vaikuttavia  kuvia  Parisin  „flirtistä",  sukupuolisuhteiden  räikeistä  puo- 

lista.  Nimi  „demi-vierge"  (puolineitonen) .  on  nähtävästi  syntynyt 
Dumas  nuoremman  „Demi-Monde"  näytelmän  nimen  vaikutuksesta. 
Muutenkin  Prevost*n  romaanissa  saattaa  huomata  Dumas'n  vai- 
kutusta. Mutta  se  on  jotenkin  ulkonaista  laatua.  PrevostfUa  on 
ollut  omat  mallinsa,  ja  hän  on  luonut  niistä  itsenäisiä  kuvia. 
Nämä  puolineitoset  ovat  naisolentoja,  jotka  eivät  suorastaan  ole 
„demi-mondeja**,  vaan  jotk^  uhraavat  siveytensä,  peittäen  sitä  enem- 
män tai  vähemmän,  onnistuneesti.  Kirjan  „resonnööri",  Hector  Le 
Tessier,  puhuu  heistä  seuraavaan  tapaan:  „Nuo  eriväriset  harso- 
hameet,  joita  tuossa  tuokiossa  tulette  näkemään  oopera-aitioissa,  ver- 
hoavat ani  harvoja  vallan  koskemattomia  naisvartaloita!  On  niin  paljo 

puolineitosia   näiden   neitosten  parissa. Yhtä  mahdotonta  kuin 

oh   tietää  onko  Parisin  ylhäisöön  kuuluva  neitonen  kunniallinen,  on 

tietää    onko   hänen   kompastuksensa   ankaraa   laatua." Näitä 

puolineitosia  esittää  Prevost  meille  useampityyppisiä:  Dora  Calvell, 
jolla  on  miltei  sinisenmustat  hiukset,  joka  puhuu  kuherrellen  säestäen 
puhettaan  tulisilla  katseilla,  on  kaikista  naiivisin,  sillä  hän  ei  tunnu 
edes  koskaan  tietäneen  mitä  kainous  on;  Juliette  Avresac  on  etu- 
päässä nautinnonhimoinen;  Cecile  Ambre,  joka  ei  ole  mikään  kaunis, 
mutta  hyvin  sensualinen,  näennäisesti  kylmä,  mutta  pohjalta  into- 
himoinen, mikä  näkyy  muutamasta  katseen  leimahduksesta;  Made- 
leine ja  Marthe  de  Reversier,  joissa  tosin  ei  ole  paljoa  personallista, 
mutta  jotka  silloin  tällöin  lausuvat  muutaman  ylen  kiihoittavan  sanan, 
jonka  täydentävät  hyvin  kuvaavilla  liikkeillä.  Onnistunein  ja  selvä- 
piirteisin näistä  puolineitosten  muotokuvista  on  Jacqueline  de  Rouvre. 
Se  on  tässä:  ^Hän  oli  vallan  pieni  henkilö,  punakka  ja  pyöreähkö  — 
silkki-iho,  sinivihreät  silmät,  joita  aina  puoleksi  peittivät  hekkumal- 
lisen  masennuksen  painamat  luomet,  muodot  jo  kypsyneet,  rinnat  ja 
lanteet  kuin  puolisolla,  mitä  hennoin  varsi,  liikkeet,  puheet  ja  puvut 
lasketun  vallattomat,  hameet  lyhyet  kuin  tytöllä,  niin  että  yhtenään 
näki  hänen  pyöreät  pohkeensa;  sanalla  sanoen  erikoinen  ja  levotto- 
maksi tekevä  olento,  luotu  kiihoittamaan  miesten  pyyteitä  ja  vala- 
maan mielettömyyttä  heidän  silmiinsä  ja  vereensä." 

Päähenkilö  kirjan  naisista  on  Maud  de  Rouvre.  Hänellä  on 
rakastaja,  Julien  de  Suberceaux;  tätä  hän,  jolla  muuten  on  jotenkin 
hillitty    erootinen    temperamentti,    sanoo    yksinomaan   rakastavansa. 

Mutta  Julien  ei  ole  rikas  —  hänen  tulonsa  ovat  satunnaisia,  etu- 
päässä pelillä  saavutettuja  —  ja  Maud,  vaikka  onkin  häneen  kiinty- 
nyt, ei  tahdo  mennä  hänelle  vaimoksi,  vaan  kietoo  pauloihinsa  rehel- 
lisen ja  rikkaan  maalaisaatelismiehen,  Maxime  de  Chantelin,  joka  on 
vallan  huumautunut  Maudin  kauneudesta.  Maudin  tarkoitus  on  kä}^- 
tää  aviota  Maximen  kanssa  keinona  komean  parisilaisen  elämän  viet- 
tämiseen, sen  ohella  ylläpitää  rakastajaansa  ja  rakkauttansa  häneen, 
mikä  ainakin  hänen  puheestaan  päättäen  on  hänelle  pääseikka.  Todel- 
lisuudessa hän  ei  kuitenkaan  ole  mikään  intohimoinen  luonne,  sillä 
rakastajansakin  suhteen  hän  on  ilmeisesti  pidättyväinen.  Ja  tuntuu 
siltä  kuin  hän  kavettaisi  hyväkseen  häikäisevää  kauneuttaan  ja  kieh- 
tovaa olentoaan  sen  avulla  hallitakseen  miehiä  ja  saavuttaakseen  heidän 
heikkoutensa  kautta  etuja,  sydämensä  pohjassa  heitä  halveksien.  Hän 
ei  ole  suinkaan  mikään  tavallinen  demi-mondi.  .  Hänessä  on  ylpe)rt- 
täkin.  Kun  hänen  rakastajansa,  Julien,  mustasukkaisuuden  vimmassa 
vähää  ennen  Maudin  häitä  tämän  läsnäollessa  ilmaisee  hänen  sulha- 
selleen, Maximelle,  että  Maud  on  hänen,  Julienin  rakastajatar,  rikkoo 
Maud  täydellisesti  välinsä  rakastajaansa  ja  karkoittaa  hänet  raa'asti 
luotaan.  Hän  on  kuitenkin  liian  ylpeä  sopiakseen  sulhasensa  Maximen 
kanssa  tai  välttääkseen  Julienin  syytöstä  vääräksi  ja  eroaa  myös 
Maximesta,  mutta  ylellisyyshaaveitaan  hän  ei  hellitä.  Hän  myy 
itsensä  inhoittavalle  upporikkaalle  juutalaispankkiirille,  jonka  miljoonat 
takaavat  hänen  pyyteittensä  toteutumisen. 

Jules  Lemaitre,  jonka  arvosteluja  yleensä  pidän  suuressa  arvossa, 
on  mielestäni  osunut  harhaan,  tekaistessaan  sen  sanasutkauksen,  että 
Prevost  „puolineitosten**  kuvaajana  on  vain  „puolimoralisti"  (Impres- 
sions  de  Theatre,  IX,  s.  247).  Tämä  arvostelu  koskee  tosin  suora- 
naisesti Prevost'n  näytelmää  „Les  Demi-Vierges",  joka  kuitenkin 
juoneltaan  ja  aatteeltaan  seuraa  romaania.  Minun  käsittääkseni  Marcel 
Prevost  tässä  teoksessaan  on  enemmän  moralisti  kuin  muualla,  mutta 
taiteellinen,  tendensitön  moralisti.  Kaikki  on  luonnollisesti,  johdon- 
mukaisesti kerrottu,  moraalinen  aate  ilmenee  olojen  ja  luonteiden 
kehityksessä  ja  moraalinesitystä  on  vain  nimeksi,  nimittäin  esipuheessa 
sekä  resonnöörin,  Hector  Le  Tessierin  kirjan  lopulla  esiintyvässä 
„puolineitosten"  elämää  paheksuvassa  puheessa.  Maud,  kirjan  pää- 
henkilö, on  harvinaisen   etevästi  kuvattu,  ja  hän  on  mielestäni  suur- 

kaupungin  yleliisyysintohimon  traagillinen  sankaritar.  —  Väitetään 
että  mies  aikojen  kuluessa  hemmoittelullaan  on  totuttanut  naista  ko- 
meiluun ja  ylellisyyteen.  Prevosfn  kirja  ei  suoranaisesti  viittaa  tähän 
väitteeseen,  mutta  Maudin  luonteen  pohjalla  piilevä  ihailijoittensa 
halveksiminen  pani  minut  lukiessani  ajattelemaan,  että  häntä  voisi 
pitää  jonkunmoisena  hemmoittelun  nemesiksenä. 

Ei  sovi  kummastella,  että  Marcel  Prevost,  tuo  naispsykologi  ja 
erootisten  kysymysten  erikoistuntija  on  myöhäisemmissä  kirjoissaan 
pohtinut  feministisiä  problemeja.  „Les  vierges  fortes*  kirja  käsittelee 
naisasiaa.  Prevost  ei  emansipatsionikysymyksessä  tunnu  asettuvan 
millekään  varmalle  tai  jyrkälle  kannalle.  Hän  kuvaa  vallan  puolueet- 
tomasti Frederiquen  ja  Lean  emansipatsionipyrintöjä,  jopa  osoittaa 
niitä  kohtaan  myötätuntoa.  Kirjan  lopputulos  on  kuitenkin  skeptillistä 
laatua.  Naisten  onnistuu  kenties  tulevaisuudessa  —  niin  hän  arvelee 
—  hillitä  elämää  ja  hankkia  itselleen  yhteiskunnassa  uneksimansa 
asema,  tulla  miesten  vertaisiksi  ja  kilpailijoiksi.  Mutta  ani  harvojen 
onnistuu  hillitä  sydämensä  ja  aistinsa  ja  kuolettaa  itsessään  piilevää 
avion  ja  rakkauden  kumeata  vaistoa,  jota  voivat  joksikin  aikaa  tuka- 
huttaa,  mutta  joka  kerran  on  esiintyvä  kahta  voimakkaampana. 
Lopulta  naiset,  niin  hän  arvelee,  huomaavat  erehtyneensä  kut- 
sumuksestaan, joskin  kieltäytyvät  sitä  tunnustamasta  muille  kuin 
itselleen. 

Mutta  vaikka  siis  Prevost  epäilee,  että  todella  nainen  voi  kehit- 
tyä tällaiseksi  voimakkaaksi  neitoseksi  („vierge  forte")»  niin  voi  ja  täy- 
tyykin olla  voimakkaita  naisia  („des  femmes  fortes**),  jotka  rakastavat 
miehiään  sydämensä  pohjasta  ja  tervejärkisesti,  kuten  Molieren  Hen- 
riette. Tällaisia  naisia  tulee  järkevän  nuorten  tyttöjen  kasvatuksen 
meille  kehittää.  Kirjesarjassa  „Lettres  a  Fran9oise**  Marcel  Prevost 
esittää  yksityiskohtaisesti  millainen  tämän  kasvatuksen  tulisi  olla. 
Nuorten  tyttöjen  pitäisi  astua  ulos  maailmaan  ^valistuneina  kaikesta** 
(»avec  des  clartes  de  tout"),  valmistuneina  jo  aikaisesta  naisen-  ja 
äidinvelvoUisuuksiinsa,  tarpeeksi  ennakkoluulottomina  ja  riippumatto- 
mina valitsemaan  miehensä  ja  muodostamaan  elämänsä  valistuneen  ja 
vapaan  valinnan  mukaisesti.  Sen  sijaan  että  kasvatus  estäisi  nuorta 
tyttöä  olemasta  personallisuus,  pitäisi  sen  päinvastoin  juuri  kehittää 
hänen   personallisuuttaan,    opettaa  häntä  tarkoin  tuntemaan  itseänsä 

ja  herättää  härtessä  halua  itsekunnioitukseen.  Näin  hän  saapuisi 
avioon  tietoisena  tehtävästään  ja  kutsumuksestaan. 

Avio,  siinä  se  tyyssija,  jota  Prevost  siis  pitää  naisen  menesty- 
miselle välttämättömänä^  Näytelmä  „La  plus  faible",  joka  on  esitetty 
»Theatre  Fran^ais^ssä,  lisää  vielä  yhden  todistuskappaleen  tähän 
oppiin. 

Marcel  Prevosfn  viime  romaani  „Un  Voluptueux",  pisin  ja 
huomattavin  niistä  kertomuksista,  jotka  hän  on  julkaissut  yhteisellä 
nimellä  „Femmes",  käsittelee  uudenaikaista  Don  Juan  aihetta. 

Kirjallishistorialliselta  kannalta  olisi  hyvin  houkuttelevaa  seurata 
Don  Juan  aiheen  kehitystä  aina  vanhasta  espanjalaisesta  legendasta 
ja  Tirso  de  Molinan  näytelmästä  „E1  Burlador  de  Sevilla**  meidän 
päiviimme  saakka.  Arvokkaita  ja  perinpohjaisia  tutkimuksia  Don  Juan 
legendasta  ei  suinkaan  puutu,  sellaisia  ovat  esim.  Don  Manuel  de  la 
Re villan,  F.  Pi  y  Margall  ja  Don  Filippe  Picatosten  Don  Juan  tut- 
kielmat * ;  lisäksi  Karl  Engelin  puoleksi  kirjallishistoriallinen,  puoleksi 
fcibliograflnen  teos:  „Die  Don  Juan-SageJ  auf  der  BQhne"  sekä 
•G.  Larroumefn  kaunis  tutkielma  „La  Legende  de  Don  Juan"  (teok- 
sessa: Nouvelles  etudes  d*histoire  et  de  critique  dramatiqiie),  muita 
mainitsematta.  Mutta  vain  kaikkein  yleisimpien  kehityspiirteiden  mai- 
nitseminen vaatisi  eritj^isen  tutkimuksensa,  josta  minun  tässä  on 
luopuminen.  Jo  yksistään  Ranskan  kirjallisuus  tarjoaisi  tässä  suh- 
teessa ainespaljouden,  joka  ei  tyydy  ylimalkaiseen  käsittelyyn. 

Romaanilla  „Un  Voluptueux"  on  silläKin  esipuheensa,  jossa 
Marcel  Prevost  täten  selvittelee  aihettaan:  ^Seuraavat  sivut  tarjoavat 
lisän  —  vaikkapa  sangen  vaatimattoman  —  huomattavaan  ja  hou- 
kuttelevaan kirjalliseen  tutkimukseen:  nykyaikaiseen  Don  Juanin 
psykologiaan.  Henri  Lavedan  toi  sen  näyttämölle  suurella  menestyk- 
sellä*. Se  ansaitsisi  laajaa  romaania:  tunnustan  että  jo  monta  vuotta 
olen  hautonut  tämän  romaanin  suunnittelua.  Älkää  ihmetelkö,  että 
minä  matkani  varrella  tutkiskelen  sitä  traagillista  hetkeä,  jolloin  „le 
voluptueux"  (hekkumoitsija)  saapi  kohtalolta  ensimäisen  varoituksen; 


*  Ranskaksi  kääntänyt  J.-G.  Magnabal  yhteisellä  nimellä:   Don  Juan  et 
la  critique  espagnole. 

*  Tarkoittaa  Henri  Lavedanin  näytelmää  „Le  marquis  de  Priola*. 

tuon  aaveen  —  Vanhuuden  —  ennenaikainen  ilmestyminen  saattaa 
hänet  toimeenpanemaan  ensimäisen  omantunnontutkistelunsa." 

Todella,  kuten  tässä  esipuheessa  mainitaan,  on  „LJn  Voluptueux" 
vaatimaton  lisä  uudenaikaisen  Don  Juanin  psykologiaan.  Kirja  tekee 
sen  vaikutuksen,  että  se  on  joku  katkelma  Prevosfn  Don  Juan  tut- 
kielmista. Ja  todellisuudessa  se  onkin  rakennettu  jotenkin  episoodilli- 
selle  pohjalle.  Juoni  tuntuu  vanhentuneelta:  rikkaan  kreivi  Jean  de 
Guercelles'n  rakkaussuhde  entisen  taloudenhoitajansa  tyttäreen,  joka 
isänsä  kuoltua  rupeaa  taloudenhoitajattareksi  kreivin  maatilalle.  Tämä 
juoni  muistuttaa  melkoisesti  Octave  Reuillefn  kirjaa  „le  Roman  d'un 
jeune  homme  pauvre",  on  siis  kulunut  ja  vivahtaa]  vanhentunee- 
seen lehden  laitaromaaniin.  Tosin  ei  erotiikan  kuvaaja  Prevost 
tässäkään  kirjassa  kiellä  lahjojaan,  muutama  uudenaikaisen  Don  Juanin 
psykologinen  piirre  on  tarkoin  havaittu  ja  hyvin  esitetty,  mutta  koko- 
naisuus panee  odottamaan  sitä  suurta  Don  Juan  romaania,  jota  Prevost 
sanoo  valmistelevansa. 

Marcel  Prevost  ei  ole  yksinomaan  moralisti.  Useimmista  hänen 
kirjoistaan  tosin  kuultaa  esiin  moralistinen  pohjavirtaus,  mutta  näissä 
kirjoissa  on  paljon  muutakin,  Lukuunottamatta  hänen  viime  romaa- 
niansa „Un  Voluptueux",  josta  tuon  tuostakin  tendensi  ja  «teesi* 
pistää  esiin,  ovat  Prevosfn  romaanit  vapaat  epätaiteellisesta  tarkoitte- 
levaisuudesta.  Tässä  suhteessa  on  Prevost  melkoisesti  taiteellisempi 
Bourgefa.  Marcel  Prevost  on  samalla  etevä  milieu-kuvaaja;  paitsi 
eri  keskuksiin  kuuluvia  henkilöitä  hän  tarkasti  ja  mieltäkiinnittävästi 
kuvaa  huoneiden  sisustuksia  ja  osoittaa  siinä*  olevansa  perehtynyt 
uudenaikaiseen  taideteollisuuteen.  Hänen  erikoisalansa  on  tietysti 
sukupuolisuhteet,  kaikki  mikä  koskee  naista,  tietenkin  parisilaista  naista, 
hänen  pukunsa,  tapansa  ja  psykologiansa. 

Varsin  vähän  on  viime  vuosina  Valvojan  palstoilla  näkyn3t 
selostuksia  luonnonhistoriallisista  kysymyksistä.  Jos  koht^i  luonnon- 
historialliset  harrastukset  viimeisen  vuosikymmenen  aikana  oman 
äänenkannattajansa,  Luonnon  ystävän,  välityksellä  erikoisesti  ovat 
kuuluville  päässeet,  on  näillä  harrastuksilla  kuitenkin  niin  paljon 
yleisinhimillistä  merkitystä,  ettei  yleistä  kansalaissivistystä  palveleva 
aikakauskirjakaan  saa  pysyä  niille  vieraana.  On  suuri  aukko  jokai- 
sen sivistyneen  harrastuksissa,  jollei  hän  edes  pintapuolisesti  ole  tu- 
tustunut niihin  tuloksiin,  mihin  kehitysoppi  viime  aikoina  on  tuUut. 
Tämänpä  takia  ei  liene  ilman  syytä  huomauttaa  Valvojan  lukijoille 
lyhyesti  sitä  suhteellisen  runsasta  kehitysopillista  kirjallisuuttaj  joka 
aivan  viime  vuosina  on  suomen  kielellä  —  tosin  melkein  yksinomaan 
käännöksinä  —  ilmestynyt. 

Omituista  on  huomata  juuri  tuo  viime  vuosien  rikas  suoma- 
lainen kehitysopillinen  kirjallisuus,  kun  vertaa  sitä  vähän  aikaisem- 
pien vuosien  täydelliseen  tyhjyyteen.  Olihan  Valvojankin  palstoilla 
vuosina  1894 — 1896  kolme  kirjoitusta  tohtori  Levanderilta  kehitys- 
opista, mutta  koko  ajalta  1897 — 1904  emme  voi  itsenäisinä  teoksina 
tältä  alalta  merkitä  muita  kuin  viimeisen  luvun  lehtori  Melan  kään- 
nöksessä ja  maisteri  Järven  16-sivuisen  esityksen  olemassaolon  tais- 
telusta. Kolmelta  viime  vuodelta  sensijaan  on  mainittavana  koko- 
naista kahdeksan  itsenäistä  teosta,  jotka  ainakin  osaksi  kehitysopin 
alaa  koskettelevat. 

Muutama  alussa  luetelluista  teoksista  ei  suorastaan  käsittele 
kehitysoppia;  olemmehanpa  ne  vain  sen  takia  tässäkin  maininneet, 
että  niiden  koskettelema  ala,  muinaismaailman  kasvi-  ja  eläinkunta, 
on  tärkeä  kehitysopinkin  ymmärtämiselle.  Sellaisia  on  Aron  suo- 
mentama Madsenin  Maapallon  kehityshistoria,  joka  vain  lyhyesti 
esittelee  maapallon  vaiheet,  tietysti  myös  sen  eläin-  ja  kasvikunnan, 
niihin  kuitenkin  vain  ohimennen  sovelluttamalla  kehitysajatusta.  Sille, 
joka  tahtoo  edes  hiukan  tutustua  tähän  tärkeään  kehitystä  tuke\^aan 
puoleen,  voi  tuota  pikku  kirjaa  ensi  oppaana  suositella. 

Myös  M.  Wilh.  Meyerin  «Maailman  luominen"  omistaa  yhden 
luvun  elollisenkin  luonnon  kehitykselle,  esittäen  lyhyitä,  usein  ehkä 
lapsellisiakin  kuvauksia  varhaisten  aikain  eläimistä  ja  kasveista*  Suo* 
mennoksen   suhteen   täytyy   huomauttaa,    kuten   saman  nimimerkin 

suomentamain,  myöhemmin  mainittavain  Bölschen  kirjain  suhteen, 
ettei  se  todista  käyttäjänsä  olevan  varsinaisesti  luonnonhistoriaan 
perehtyneen.  Hän  puhuu  korsikasveista  tarkoittaessaan  kortekasveja, 
iilimadoista  juotikkaiden  asemasta,  sanajalkojen  hedelmistä;  muunnos- 
käsitettä  käytetään  toisessa  merkityksessä  kuin  luonnonhistoriassa 
yleensä  (s.  54,  58). 

Yksinomaan  erään  maakauden,  kivihiilikauden,  kasvistoDe  ja 
eläimistölle  on  nimellisesti  omistettu  Bölschen  teos  „Kivihiilimetsässä", 
mutta  kirja  sisältää  enemmän  kuin  nimestä  voisi  päättää,  tekijä  kun 
siihen  kiehtovalla  esitystavallaan,  paitsi  selitystä  kivihiilikauden  luon- 
nosta yleensä,  kivihiilen  synnystä  ja  kivihiiltä  muodostaneista  met- 
sistä, saa  soveltumaan  kasvikunnan  sukupuun,  kohtia  eläinkunnan- 
kin sukupuusta,  hauskoja  esimerkkejä  mukautumisesta  luonnossa, 
kuvaten  ihmisenkin  suhdetta  kehitykseen  j.  n.  e.  Sujuva  suomennos 
vielä  lisää  kirjan  viehätystä. 

Paljon  astronomisen  ja  geologisen  sisällyksen  ohessa  saa  Svante 
Arrheniuksen  teoksesta  »Maailmojen  kehitys"  tietoja  myös  taivaan- 
kappaleista elävien  olentojen  asuinsijana  ja  elämän  leviämisestä  halki 
avaruuksien,  jolla  jälkimäisellä  voi  olla  erityistä  mielenkiintoa  tut- 
kiessa elämän  alkusyntyä  maan  pinnalla. 

Varsinaisesti  kehitysajatusta  käsittelevät  sensijaan  Bölschen 
kirjat  «Eläinten  sukupuu"  ja  »Ihmisen  polveutuminen"  sekä  Hessen 
„Poiveutumisoppi  ja  darvinismi";  samoin  ovat  erikoiset  kohdat  kehi- 
tyksestä Melan,  Järven  ja  Vetterin  teosten  sisällyksenä. 

Ei  ensinmainittukaan  näistä  sentään  kehitysaatetta  kokonaisuu- 
dessaan selvittele,  ja  kehityksen  selitystavat  ovat  jääneet  melkein  kos- 
kettelematta. Muutenkin  on  esitys  jossain  määrin  sekavaa,  niin  hauskaa 
kuin  se  onkin.  Niistä  todisteista,  joita  kehitys  saa  muinaiseläimistön, 
yksilökehityksen,  maantieteellisen  leviämisen  puolelta,  ei  paljoakaan 
puhuta.  Ettei  kääntäjä  varsinainen  luonnontieteilijä  ole,  voinee  havaita 
siitä,  ettei  hän  aina  käytä  sovittuja  termejä.  Hän  nimittää  heisimatoa 
nauha-  eli  pinikkamadoksi,  nilviäisiä  likoeläimiksi,  solutumaa  sydä- 
meksi eli  sisuskappaleeksi.  Myös  puhuu  kääntäjä  levä„heimosta" 
ja  sanoo  että  „parkkisieni"  on  sieni-itiön  kaltainen. 

Paremmin  voi  sille,  joka  kehitysopin  alkeisiin  tutustua  tahtoo, 
suositella   Hessen  pientä   teosta,  siinä  kun  kehityksen  eri  todistukset 

ja  sen  selitystavatkin,  lähimmin  darvinismi,  tulevat  järjestyksessä 
käsitellyiksi  ja  niitä  erityisesti  kehitysajatukseen  sovellutetaan.  Ke- 
hityksen selitystapoja  arvostellaankin  ja  koetetaan  kehitystä  ihmiseen- 
kin sovittaa,  seikka,  joka  arvattavasti  on  aiheuttanut  sen  kiukun, 
millä  tämä  kirjanen  on  vastaanotettu  niiden  taholla,  jotka  huutavat 
„Suomen  kansan  turmelemista"  kaikille  tieteen  totuuksille.  Päinvas- 
toin kuin  mitä  tuosta  kiukusta  voisi  päättää,  on  kirjanen  erittäin 
maltillisesti  laadittu,  ilman  niitä  turhia  letkauksia  uskontoa  vastaan, 
joita  kehitysopillisissa  teoksissa  usein  näkee.  Käännös  on  Vanamon 
toimittama,  ja  huomaa  kyllä,  että  kääntäjä  on  ollut  luonnonhistoriaa 
lukenut.  Onpa  kirjaan  otettu  silloin  tällöin  esimerkkejä  Suomenkin 
oloista,  joka  tietysti  lisää  sen  mielenkiintoa. 

Melan  lyhyt  esitys  „darvinismista"  ei  koske  oikeastaan  ensin- 
kään darvinismia.  Hauskalla  tavallaan,  usein  pilkallisen  purevasti 
tekee  Mela  siinä  selkoa  niistä  mitä  hurjimmista  kehitysopillisista  hyp- 
päyksistä, joita  keskiajan  kirkon  miehet  esittivät,  ensinkään  pelkää- 
mättä vaaraa  uskonnolle,  esim.  kuinka  vyötiäinen  on  siilin  ja  kilpi- 
konnan sekasikiö,  kuinka,  varsinkin  jotta  kaikki  eläinmuodot  saatai- 
siin mahtumaan  Noakin  arkkiin,  uusia  lajeja  vedenpaisumuksen  jäl- 
keenkin syntyi,  kuinka  kasveista  kehittyi  eläimiä,  etenkin  hanhia, 
joita  sitten  paaston  aikaan  sai  syödä.  Mistään  kehitysopin  historii- 
kista ei  tämä  kuvaus  tahdo  käydä;  sen  tarkoitus  on  vain  todistaa, 
ettei  kehitysoppi  sodi  ensinkään  enemmän  raamatun  sanoja  vastaan 
kuin  oppi  maan  pyörimisestä  auringon  ympäri. 

Järven  vihkonen  antaa  esimerkkejä  elävien  olentojen  liiasta 
lisäytymistaipumuksesta  ja  siitä  johtuvasta  olemassaolon  taistelusta, 
käsitellen  siten  tärkeätä  edellytystä  sille  selitystavalle,  jonka  Darwin 
antoi  kehitykselle  luonnossa. 

Olisipa  lopuksi  käsiteltävänämme  kaksi  teosta,  joiden  luulisi 
herättävän  paljon  enempi  kiukkua  yllä  koskettelemissamme  Suomen 
kansan  kaitsijoissa  kuin  Hessen  verrattain  viattoman  kirjan,  näissä 
molemmissa  kun  on  päätarkoituksena  kehitysajatuksen  sovelluttami- 
nen ihmiseen.  Lähtien  myöhemmistä  esi-isistä  koettaa  Bölsche  saada 
selville  ihmisen  sukupuun  aina  alkusyntyä  myöten,  ja  paremmin 
tuskin  voinee  tukea  tämän  pyrkimyksen  oikeutta  kuin  Bölschen 
omin  sanoin:    »Oppia  tuntemaan  oma  sukunsa,  onhan  se  tärkein  ja 

ylevin  tehtävä,  mikä  tulee  meille  ratkaistavaksi".  Niille  kuitenkin, 
joita  jo  loukkaa  puhe  useasta  tuhannesta  vuodesta  ennen  Kristusta, 
ei  tätä  kirjaa  voi  suositella,  väitetäänhän  siinä  ihmissuvunkin  iäksi 
lähes  miljoonan  vuotta,  ja  tuleehan  siinä  ihmisen  kantaisiä  kirjava 
lauma.  Vahinko  vain,  että  suomennos  antaa  taas  aihetta  muistu- 
tuksiin, kuten  edellämainitsemamme  saman  nimimerkin  suomennok- 
set. Painovirheiden  laskuun  voi  ehkä  lukea  sen,  että  Ganoideja, 
kiille-  tai  kiiltosuomuisia  sanotaan  kiintosuomuisiksi,  että  elin-sana 
.taivutetaan  elineen,  että  vanha  ranskalainen  kehitysopin  esittäjä 
Lamarck  esiytyy  La  Marckin  nimellä,  samoinkuin  suku  Megosphaera 
samalla  sivulla  nimillä  Magosphaera  ja  Magosphära;  ikävämpi  on, 
ettei  suomentaja  huoli  käyttää  nimityksiä,  jotka  ovat  eläintieteessä  jo 
vakiintuneet  ja  jotka  hän  heti  olisi  löytänyt  vilkaistessaan  esim.  Melan 
^Koulun  däinoppiin".  Mitä  hyötyä  on  esimerkiksi  ollut  vaihtaa  ni- 
mitys päästäinen  nokkahiireksi,  nokkaeläin  kärsäeläimeksi,  barra- 
muuda  salamanterikalaksi,  juotikas  iilimadoksi,  piikkinahkaiset  oka- 
nahkaisiksi,  lampipolyyppi  hydrapolyypiksi,  kellokerä  loistoketräksi 
j.  n.  e.;  seuraus  on  vain,  ettei  sanasto  pääse  vakiintumaan.  Sa- 
maan laskuun  menevät  kituset  (pro  kidukset),  sydänkappale  (pro 
solutuma);  nimitys  nahka  onteloeläimen  ulkokerrokselle  tuntuu  ou- 
dolta, samoinkuin  ihovatsasikiö  korkeampain  monisoluisten  ontelo- 
eläintä  vastaavalle  kehitysasteelle.  Ei  edes  järjestelmälliset  käsitteet 
ole  selvillä,  vaan  puhutaan  pussieläinten  luokasta,  haikaloja  ja  sam- 
pikaloja  nimitetään  kalasuvuksi,  iiii-  ja  kastemadot  muodostavat  yh- 
den matolajin.  Sivulla  67  olevan  kuvan  selitys  samoinkuin  sivulla  74 
oleva  sotku  siemenjyvästä  ja  munasolusta  osoittaa  myös  tuota  jo 
ennen  huomauttamaamme  kääntäjän  perehtymättömyyttä  luonnon- 
historiaan. Eiköhän  olisi  kustantajillamme  syytä  toimittaessaan  suo- 
meksi luonnonhistoriallisia  teoksia  uskoa  tämä  toimi  henkilöille,  jotka 
tuntevat  edes  aineen  ensi  alkeet. 

Bölsche  oli  kirjassaan  pannut  pääpainon  ihmisen  eläimellisten 
esi-isäasteiden  selville  saamiselle,  Vetter  taas  teroittaa  nykyisen  ko- 
kemus- ja  syyperäisen,  monistisen  maailmankatsomuksen  yhtenäi- 
syyttä ja  varsinkin  nyt  käsiteltävänämme  olevaan  kysymykseen  näh- 
den, kuinka  kehitysoppi  muodostaa  harjan  sille  rakennukselle,  jonka 
perusteet   laskivat   Kopernikus  ja  Newton.     Ihmisen  henkiset  kyvyt. 

uskonto  ja  siveys  johdetaan  nekin  samasta  yhtenäisestä  maailman- 
katsomuksesta, luonnollisen  kehityksen  tuloksina,  osittain  jo  eläin- 
kunnassa häämöittävinä,  samoinkuin  hänen  ruumiinsa  tietenkin 
asetetaan  yhteyteen  muun  elollisen  luonnon  kanssa.  Voinee  tuntua 
kovinkin  arveluttavilta  tekijän  mietteet  ihmissuvun  vähäpätöisyy- 
destä maailman  kaikkeudessa,  hänen  väitteensä  siitä,  ettei  ole  mitään 
ehdotonta  hyvää  ja  pahaa,  vaan  tämäkin  kehityksen  alaista,  ettei 
voi  puhua  ihmisen  vapaasta  tahdosta,  ettei  ole  tulevata  tuontiota  j. 
n.  e.,  mutta  siitä  huolimatta  täj^tyy  myöntää  hänen  siveellinen  kan- 
tansa hyvin  korkeaksi,  ihmisen  tehtävä  kun  on  täyttää  lähimmäi- 
sensä onni,  mikä  kanta  kauniisti  käy  esiin  viidennestä  luennosta^ 
samoinkuin  hänen  syvästi  uskonnollinen  pohjansa  kuudennesta. 
Niin  ristiriitaiselta  kuin  lause  tuntuukin,  väittää  tekijä,  että  vasta  oikein 
ymmärretyssä  kehitysopissa  kristinusko  pääsee  todeiliseen  täytäntöönsä 
ja  täydellisyyteensä. 

Olkoonpa,  että  viime  vuosina  siis  on  vieraita  kieliä  taitamatto- 
millekin valmistettu  tilaisuutta  tutustua  erääseen  mitä  tärkeimpään 
puoleen  aikamme  henkisistä  virtauksista,  niin  kauan  kuin  ei  ole  suo- 
meksi olemassa  teosta,  jossa  kehitysopin  historialla  alkaen  esitetään 
ne  eri  tosiseikat,  jotka  pakoittavat  meitä  hyväksymään  kehitysopin, 
ja  ne  arvelut,  joilla  tätä  kehitystä  on  koetettu  selittää,  sekä  lopuksi 
—  asian  erikoisen  mielenkiinnon  takia  —  sovitetaan  kehitysajatus 
ihmiseen  niin  hyvin  ruumiin  kuin  sielun  puolesta,  niin  kauan  eivät 
suomenkieliset  luonnonhistorian  tutkijat  ole  täyttäneet  \^elvoEisuuttaan 
kansaansa  kohtaan. 

Meren  runoilija,  rakkauden  runoilija,  laulun  ritari  peloton  ja 
moitteeton  on  kuollut/ 

Hän  oli  Tanskan,  isänmaansa  suurimpia,  nerokkaimpia,  omin- 
takeisimpia  kirjailijoita  sekä  ensimäisiä  koko  aikakautensa  kirjalli- 
suudessa. 

Ei  ole  tietenkään  mahdollista  muutamilla  riveillä  edes  vaatimatto- 
man ja  vajanaisenkaan  kokonaiskuvan  luominen  Holger  Drachmannista. 
Emmekä  sitä  yritäkään.  Ainoastaan  muutamiin  hänen  kirjailijahen- 
kilönsä  ja  kirjallisen   merkityksensä   ääriviivoihin   tässä  viitattakoon. 

Drachmannin  tuotanto  oli  jo  sen  laajuuteen,  teosten  lukumää- 
rään ja  niissä  käsiteltyjen  aiheiden^  monipuolisuuteen  nähden  suuren- 
moinen. Jo  hänen  tä3^ttäessään  50  vuottaan  oli  hänellä  lähes  yhtä 
monta  nidosta  kirjoitettuna}:  runoa  ja  suorasanaista,  näytelmiä  ja 
novelleja,  romaaneja  ja  matkakertomuksia,  eikä  hänen  kynänsä  sen- 
kään jälkeen  —  ikänsä  viimeisenä  vuosikymmenenä  —  ollut  varsin 
joutilaana.  Drachmannin  suuruus  ei  kuitenkaan  ole  nidoksien  moni- 
lukuisuudessa, vaan  siinä,  että  niissä  kaikissa  kajahtaa  suuri  kirjailija. 

Nuorukaisena  Brandesin  hehkuvan  hengen  sytyttämänä  hän 
1870-luvun  alulla  vallankumouksellisilla  lauluillaan  „Engelske  Socia- 
lister*,  „Digte"  ja  eräillä  suorasanaisilla  kertomuksillaan  uursi  runoilija- 
uransa.  Kahdeksankymmenluvun  alulla  hän  jo  oli  kohonnut  Tans- 
kan realistisen  suunnan  johtomieheksi,  ensimäisellä  „kirjailijakym- 
menellään"  julkaistuaan  kaikkiaan  15  teosta,  niiden  joukossa  isän- 
maallis-intomielisen,  paljon  luetun  vaikka  kenties  vähemmän  «drach- 
mannilaisen"  „Derovre  fra  Graensen",  lyyrilliset  runokokoelmat  „Daem- 
pede  Melodier**,  »Sange  ved  Havett,  „Ranker  og  Roser",  „Ungdom  i 
Digt  og  Sang**,  näytelmän  „Strandby  Folk"  sekä  sarjan  tai  oikeam- 
min sarjoja  merimieshistorioita. 

Sittemmin  jatkui  hänen  tuotantonsa  vuosi  vuodelta  ehtymättö- 
mällä vuolaudella  ja  runsaudella:  ihana  runokokoelma  „Sangenes 
Bog",  »Den  hellige  Ild",  romaani  „Forskrevet",  runoja,  kertomus- 
kokoelmia  sekä  kokonainen  sarja  näytelmiä.  Viimemainituista  lienevät 
huomatuimpia  seikkailukomedia  „Det  var  en  Gang  — "  (Köpenhami- 
nan  Kuninkaallisessa  teatterissa  viime  toukokuussa  näytetty  200:nnen 
kerran),  „Völund  Smed",  „Hr.  Oluf  han  rider",  „Esther",  „Dansen 
paa  Koldingshus",  „Renaessance",  »Tusind  og  en  Nat",  „Hallfred 
Vandraadeskjald"  sekä  „Prinsessen  og  det  halve  Kongerige**.  Kaik- 
kiaan on  Köpenhaminan  teattereissa  esitetty  Drachmannin  kynästä 
lähteneitä  alkuperäisiä  näytelmiä  23  kappaletta,  jotapaitsi  hän  on 
näyttämölle  toimittanut  moniaita  käännöksiä. 

Siinä  pääkohtia  Holger  Drachmannin  elämäntyöstä.  Olen  hänen 
teoksistaan  tietääkseni  maininnut  ne,  joita  skandinaavisten  kielten 
alueilla,  meikäläisenkin  yleisön  tanskan  kielen  taitoisissa  piireissä  enin 
tunnetaan. 

Mitä  sitten  näissä  nidoksissa  näkyy  niiden  kirjoittajasta? 

Niissä  näkyy  lehti  lehdeltä  ennen  kaikkea  rohkea  ja  voimakas, 
kauttaaltaan  oppositsionelli  kirjailija,  räiskyvä  meteori,  täynnä  säke- 
niä mitä  erilaatuisinta  valoa,  aina  loistavaa,  kaunista  ja  sytyttävää. 
Niissä  helisee  kielen  sanomatonta  suloa  ja  kauneutta,  tyylin  ja  ryt- 
mien sointua  verrattomasti  rikkaampaa  ja  täyteläisempää  kuin  yhdel- 
läkään muulla  tanskalaisista  kirjailijoista. 

Drachmann  oli  nuoruuden  ja  elämän  runoilija.  Koko  hänen 
kirjallisuutensa  on  oikeastaan  „Ungdom  i  Digt  og  Sang".  Kaikkeen, 
mitä  hän  kirjoitti,  valautut  samalla  hänen  ikinuori  sielunsa  hetken 
tunnelmineen  ja  mielialoineen  semmoisella  voimalla  ja  avoimella  us- 
kollisuudella, että  runoilijan  teoksissa  pitkin  matkaa  oikeastaan  lukee 
hänen  omaa  sieluansa  ja  henkilöänsä.  Näissä  seikoissa,  alati  pulp- 
puavassa nuoruudessa  ja  kaikkivaltiaassa  personallisuudessa  onkin, 
muodon  taiteellisen  mestaruuden  ohella,  Drachmannin  runouden  var- 
sinainen kiinto  ja  erikoisuus.  „Ei  näkymättömänä  vesi  merkkinä 
vaan  suuremmilla  kirjaimilla  kuin  mitä  koskaan  oli  Tanskassa  nähty 
on  hänen  minänsä  kirjoitettuna  koko  hänen  runouteensa",  lausuu 
Georg  Brandes,  joka  Drachmannin  „epäporvarillisuudessa"  näkee 
hänen  nuoruutensa  ja  sen  kautta  hänen  runoutensa  varsinaisen 
voiman. 

Drachmann  oli  nimittäin  „epäpor värillinen"  siinä  mielessä,  että 
hän,  koko  olemukseltaan  kumouksellisena,  oli  alinomaisella  sotakan- 
nalla  kaikkea  n.  s.  olevata,  virallista,  sovinnaista  vastaan,  kaikkea 
vastaan  mikä  oli  mahtia  ja  valtaa  kunhan  se  ei  ollut  —  lemmen  ja 
elämänilon.  Hän  rakasti  kansaa  sen  arkitouhuissa,  kalastajaa,  meri- 
miestä, käsityöläistä,  ja  niitä  ja  meren  aavaa  ja  uhmaa  laulaissaan 
hän,  herkkä  romantikko  ja  satujen  seikkailija»  samalla  oli  luonnon  ja 
todellisuuden  mestarillinen  runoilija.  Valikoima  hänen  erinomaisia 
merimieshistorioitaan  on  myöskin  suomen  kielellä  julkaistuna,  Juhani 
Ahon  kääntämänä  (^Kalastajia"),  valitettavasti  kylläkin  miltei  ainoina 
suomenkielisinä  näytteinä  Drachmannin  runoudesta. 

Lyriikassa  Drachmann  kuitenkin  oli  suurin,  ja  siinä  hän  maansa 
kirjallisuudessa  pitää  yksinvaltaa.  Lemmen  lauluissa  —  olkoonpa 
sitten  aiheena  Edith  tai  Suleima,  Dorrit  tai  Snefrid,  taikkapa  hän 
ylimalkaan  —  on  hänen  runottarellaan  varsin  lukematon  joukko  iha- 
nia, hurmaavia  sävelsointuja.     Niissä  heläjää  kokonainen  „Rhythme- 

mylr**  vienoa,  säihkyvätä  kauneutta,  jolla  ei  ainakaan  pohjoismaiden 
laulurunoudessa  toistaiseksi  ole  vertaa. 

Seuraavassa  muutamat  säkeet  näytteeksi  eräästä  venelaulusta 
runoilijan  aikaisimmilta  laulaja-ajoilta: 

Vug,  o  Vove,  med  varsom  Haand 

Baaden,  hvori  vi  glider, 

stryg  den,  Stromme,  med  kaelen  Haand 

over  de  buttede  Sider; 

kunde  jcg  selv 

klappe  den  Glut 

som  sidder  paa  Toften  og  n3mner, 

over  Kiudemes  Hvaelv 

blot  en  flygtig  Minut 

jeg  arme,  forelakede  Synder: 

O  da  skulde  min  Stemmes  Klang 

vaekke  ai  Vellyd,  som  slnmrer  i  Skoven, 

smeltende  hen  i  en  Kaerlighedssang 

med  N3rmfen,  med  Ekko,  paa 

Skraenten  ved  StraAdkildevoven. 

Suviset,  autereiset  merikuvat  „Daempede  Melodier"  kokoelmassa, 
laulut  Veneziasta,  „Sangenes  Bog"in  „Digte  fra  Levanten**  kaikki  ne 
uhkuvat  nuorta,  personallista  lyriikkaa,  jossa  tunteen  eheys  ja  kirkkaus 
ja  kielen  sekä  runorakenteen  harvinainen  kauneus  keskenään  kilpai- 
levat. Pyydän  viimemainituista  runoista  liittää  tähän  lukijalle  muu- 
tamia värssyjä.  „Det  er  Midnat  i  Suleimas  Kammer"  ja  runoilija 
haastelee  rakastetulleen: 

Hvor  er  dine  Kinder  bleven  blege, 
hvor  er  dine  Haender  bleven  hvide, 
og  hvor  morkt  de  segraa  0jne  skinner: 
ak,  hvor  har  Du  maattet  laen  ges,  Kaere! 


Hor  mig,  Suleinia,  mens  Nattens  Timer 
spinder  og  knytter  vor  Skaebnetraad  sammen: 
jeg  er  mod  Dig  kun  den  svage,  den  Iille, 
og  Du  er  min  staerke  Foryngelsens-Kilde! 

Dog  er  jeg  Mand  —  jeg  blev  skabt  til  at,  ploje    , 

rastlos  Tilvaerelsens  stridige  Bolger: 

O,  det  er  ondt  nok  avt  faer4es  de^ude 

paa  Livs-Havets  Stretn  i  en  skrobelig  Skude! 

Vent  paa  mig!  bi  paa  mig!  vogt  mig  dit  Hjaerte! 
suk  ej  for  ofte,  saa  valnes  min  Vilje: 
fjaemt  kan  jeg  folge  dit  Hjaertes  Vibreren, 
det  haemmer  ej  sjaeldent  en  Mänds  Navigeren! 


Jäähyväislaulu   Suleimalle   on   tämän   säteilevän  runosikermän 
kaunis  loppuakordi: 

Hiisker  Du  den  Morgen  saa  daemrende  klar? 

hnsker  Du  de  Naetter? 
Husker  Du  vor  Sommer?  Du  skylder  mig  et  Svar  — 
*  Du  tiei;  jeg  gaetter! 

Lykken  har  jeg  ejet;  den  laa  ved  mit  Bryst* 
>  de  tallese  Gange. 

Laengslen  blev  tillbage;  den  seger  efter  Trest 
i  en  Haandfuld  af  Sange. 

Tag  dem»  disse  Sange,  som  jubler  af  Lyst 

og  graeder  af  Smaerte; 
laeg  dem,  h  vor  jeg  hvilede  selv,  ved  dit  Bryst; 

gera  dem  ved  dit  Hjaerte! 


Ikke  er  Levanten  et  Paradis, 

som  evigt  forynger: 
O  men  den,  som  synger  til  Kaerligheds  Pris, 

forgaeves  ej  synger. 

Olen  siteerannut  nämä  moniaat  palaset  Drachmannia  hänen 
omalla  kielellään  sen  vuoksi,  että  hän  ainoastaan  sillä  kielellä  on  se 
suuri  ja  loistava  runoniekka,  jota  hänessä  ihailemme. 

Henkilönä  ja  ihmisenä  oli  Drachmann  sama  „kulkuripoika", 
„Den  farende  Svend",  jona  hän  runoudessaan  esiintyy:  levoton, 
monipäinen,  täynnä  vastakohtia,  rakastettava  rakastelija  ja  seikkailija 

elämänsä  loppuun  saakka.  Hänen  runoutensa  hengetär  Edith,  Su- 
leima  —  kauniilla  lapsella  oli  monta  nimeä  —  ei  ollut  vain  kerran 
tiellä  väikähtanyt  pappilantyttö  kuten  Goethen  Friederike  Brion  tai 
Petöfin  aikaisin  kuollut  Etelka  —  Drachmannin  runotar  oli  kööpen- 
haminalainen varieteelaulajatar  oikeata  lihaa  ja  verta,  ja  käypi  hän 
innostavana,  hedelmöittävänä,  hurmaavana  voimana  kautta  koko 
Drachmannin  kirjallisuuden,  niinkuin  hän  kulki  todellisena  ystävänä 
runoilijan  elämässä. 

Drachmann  ei  ollut  milloinkaan  varsinainen  aatteiden  ja  ohjel- 
main  runoilija.  Siltä  puolen  arvosteltuna  koko  hänen  kirjailijatoi- 
minnassaan oli  paljon  ja  arveluttaviakin  ristiriitoja.  Hän  oli  yksin- 
kertaisesti runoilija,  lyyrikko  —  tanskalainen  realisti  ja  romantikko 
samassa  personassa. 

Koottuaan  v.  1898  neljä  varsinaisen  nuoruudenaikansa  lyyril- 
listä kokoelmaa  nidokseksi  nimeltä  „Ungdomsdigte"  hän  teoksen  esi- 
puheessa itse  lausuu  runoudestaan  kuvaavat  sanat:  „Mikä  sarja! 
Kuinka  raikkaana  ja  kevyenä  tuuleekaan  ilma  näiden  soipien  laulujen 
lävitse.  Nuoruuden  laulujen.  Kysyn  ihmetellen,  mitkä  jumalat  ovat 
puhaltaneet  minuun  niin  paljon  henkistä  terveyttä."  Hän  tuntee 
sydämensä  lyönnin.    „Eikä  huomaa  sen  vieläkään  heikenneen!" 

Nyt  on  Drachmannin  sydämen  sykintä  lakannut.  Mutta  Tans- 
kan ja  pohjoismaiden  kirjallisuudessa  se  tuntuu  ikuisiin  aikoihin. 
Ja  kaikkialla  missä  suurta  ja  kaunista  runoutta  rakastetaan. 

Severi  Nuormaa. 

YO  ON  TYYNI. 


Kymmenes  luku  teoksesta  »Den  hellige  Ild». 

Kirj.   HOLGER  DRACHMANN. 

Suomennos. 


Yö  on  tyyni;  kostean  leuto  sää  —  lopulla  huhtikuuta.  Kevät 
henkäilee  utuisena  tuoksuna  maasta,  pikkupuistojen  häämöittävistä 
puunrungoista  ylt*ympäri  tätä  pientä  huvilaa  —  kaikista  pienintä  tässä 
huvilakorttelissa  —  josta  minä  olen  vuokrannut  itselleni  kamarin. 

En  saa  unta.  Nousen  ylös,  pukeudun,  istun  avoimen  ikkunan 
ääreen  —  katson  ulos  yöhön  ja  kuuntelen. 

On  puolivaloisa  hämärä,  jota  minä  niin  rakastan.  Kuu  on 
kääriytynyt  huntuun  —  ja  nunnamaisen  kaihoisasti  se  katselee  alas 
yli  koko  Fredriksbergin,  jossa  „täysinpalvelleet"  papit  ja  korkea- 
arvoiset  virkamiehet  viettävät  elämänsä  hiljaisia  iltoja  ja  hiljaisia 
öitä  —  terveellisessä  unessa. 

Ei  yhtään  myöhästynyttä  vaunua,  ei  koiraa,  joka  haukkuisi, 
ei  yhtään  yöllisen  kulkijan  askelten  kaikua.  —  Kaikki  on  minua 
varten :  huvilat,  pikkupuistot,  lehtokäytävät,  syrjäiset  puistokadut . — 
kuutamo  ja  Edith. 

Joka  ilta  minä  harhailen  tässä  kaupunginosassa,  jonka  nimellä 
on  hiukan  ylpeä  ja  hiukan  poroporvarillinen  kaiku.  Päivällä  minä 
ajan  mieluimmin  suljetuissa  vaunuissa  huvilakorttelin  läpi.  Iltasilla 
ja  yöaikaan  minä  kuljen  kuin  ^kummitus**  täällä  —  missä  Edith 
asui. 

Vaikka  asukkaat  ovat  tuoneet  kuivan  poroporvaniuden  leiman 
tähän  kaupunginosaan  —  niin  on  näiden  pikkukatujen  kaikuvissa 
nimissäkin  jo  runoutta:  sitä  on  noilla  Urania-  ja  Alhambra-,  Kastanja-, 
Lehmus-  ynnä  muilla  kukoistavilla  kaduilla.  Täällä  on  minulla  kevät 
kaiken  talvea  .  .  .  täällä  asui  Edith. 

Ja  nyt  on  kuu  kääriytynyt  huntuun. 


Menen  ulos.  Harhailen  kaikki  nuo  hiljaiset  katuryhmät  ristiin 
rastiin  —  hitaasti,  vavahdellen;  nojaudun  pisteaitaan,  katselen  veran- 
toja, pensaita,  istutuksia,  huvimajoja  —  ei  yhtään  huvilaa,  jota  en 
tuntisi  ja  jonka  hahmoviivoja  en  osaisi  piirtää! 

En  mitään  täällä  tutki.  Imen  kaikki  tunteen  avulla  itseeni. 
Kaikki  on  minulle  rakasta,  tuttua,  rakastettua  —  ah,  minä  olen  kai- 
paava sitä  sittenkin,  kun  olen  jo  ammoin  ollut  täältä  kaukana  poissa 
—  niinkuin  minä  nyt  tänä  yöhetkenä  olen  peninkulmien  päässä 
näistä  asukkaista,  heidän  pienistä  puuhistaan,  pikkuhuolistaan,  tuo- 
kioisista  iloistaan  —  ja  pitkistä  unistaan. 


Silloin  minut  yllättää  äkkinäinen  puuska  —  se,  jota  vastaan 
olen  taistellut  kaiken  talvea.  Olen  kääntynyt  sille  kadulle,  jonka  var- 
rella Edith  asui.  Vaistomaisesti  kuljen  hiljaa  —  kulmassa  lauta- 
aidan  vieritse  —  kilpa-ajoradalle  —  ja  taas  takaisin  jalkapolulle  — 
tartun  käsin  kaasulyhtyyn,  tunnen  miten  kylmä  se  on  —  muistelen 
sitä  kesäistä  aamuhämärää,  kun  minä  seisoin  siinä  ja  painoin  kuu- 
maa otsaani  valurautaa  vasten  —  seisoin  siinä  ja  uneksin:  että  lä- 
hellä oleva  Fredriksbergin  puistokäytävä  oli  yhtenä  ainoana  laajana 
viheriänä  niittynä  —  ihan  kirjavanaan  valkoisia  päivänkukkia  .  .  . 
koko   lakeus   täynnään   valkoisia,  solakkavartisia  kukkia,  jotka  huo- 

juivat  tuutien  loivina  aaltoina  —  äärettömiin  asti  ....  ja  näiden 
vaahtopäisten  laineiden  yli  liiteli  valoisa,  solakka  neito  —  ja  hänen 
syvällekatsovat,  harmaat,  rehelliset*  silmänsä  hakivat  minun  sisintä 
sieluani  ....  ja  kun  hän  oli  löytänyt  sen,  mitä  hän  haki,  niin 
hän  painoi  minulle  itselleni  päivänkukan  käteen  —  ikäänkuin  kesä- 
yön valtikaksi;  ja  hän  sanoi:  Nyt  te  olette  päivänkukkamaailman 
kuningas  —  älkää  heittäkc/  koskaan  tätä  valtikkaa  pois  kädestänne 
....  sillä  vaikka  minun  varteni  taittuisikin  ja  minun  pääni  painuisi 
surren  maata  kohti,  niin  tulee*  teidän,  oi  kuninkaani,  kantaa  päänne 
ylpeästi  pystyssä  —  teidän,  joka  hallitsette  kuninkaana  keijukaisten 
maata  ja  kaikkien  Tanskan  neitojen  vapisevia  sydämiä! 

Ja  kyynelvirta  tulvahtaa  vastustamattomasti  esiin  sydämestäni. 
Minä  istun  Edithin  portaiden  astuimilla  —  nyyhkytys  uhkaa  särkeä 
rikki  rintani  .  .  .  minä  riuhtaisen  auki  takin  ja  liivit  —  isken  kyn- 
teni syvälle  ihoon  —  koetan  kaivaa  menneen  ajan  taas  esiin  —  ja 
tunnen  vain  verta  jääkylmissä  sormieni  päissä. 

Askeleita!  Ei,  ne  häipyivät  tuonne  läheiselle  pikkukadulle  .... 
Ei  kukaan  näe  minua  —  ei  yksikään  kirotun  säälivä  olento  lyö  mi- 
nua olalle  ja  kysy,  olenko  minä  sairas  —  vai  ...  . 

Oo,  tätä  kurjaa  tilaa,  jossa  kaikista  kehnoin  poliisipalvelija  saat- 
taa kysyä  kummittelijalta  —  onko  hän  juovuksissa? 


Se   saa    minut   tajuihini. 

Katson  kauan,  kauan  kolmeen  riviin  ikkunoita  —  jotka  hohtavat 
himmeästi  tuolla  vastapäätä  kuun  himmeässä  valossa. 

Palaan  jälleen  aikaan  ja  maailmaan  ja  elämään  —  keijukais- 
maan  elämään,  jonka  minä  kukistumattomalla  ja  kuluttamattomalla 
tahdollani  olen  luova  kaareksi  yli  kolmen  lempeän,  ylpeän  ja  uhka- 
rohkean Pohjolan  maan  —  palaan  niihin  jälleen  ja  rakastan  — 
ainoastaan  niitä! 

Ja  sen  minä  voin!  Sen  sanoo  minulle  yön,  koittavan  kevät- 
yön myöhäinen  hetki  —  sillä  minä  olen  Edithin  oma  ja  rakastan 
Edithiä  —  jonka   oma    minä   olen  aina  ollut  ja  jota  minä  olen  yhä 


Yö  on  tyyni.  39 

rakastanut  nuoruuteni  morsiamena,  tuota  ihanaa  pikKuvaimoa  — 
rouva  Belliä —  kukkaa  Jtämeren  saarella,  jonka  rannoilla  loiskivat 
aallot  löivät  tahtia  minun  ensimäisissä  epävakaisissa  lauluissani. 

Varmoiksi  ovat  ne  sittemmin  muuttuneet!  ....  Täällä  noiden 
pääni  päällä  himmeästi  välkkyvien  ruutujen  takana  —  täällä  kosketti 
pienen  laulajattaren  valkoinen  käsi  minun  soittimeni  kieliä  —  kun- 
nes niistä  helisi  aamukajastuksen  kultaa  .  .  .  täällä  seestyi  otsani, 
niin  ettei  yksikään  ryppy  ole  sitten  voinut  uurtaa  siihen  vakoansa  — 
täällä  pyyhkäisi  hänen  lempeä,  kaino  suudelmansa  pois  viimeisenkin 
ihmispelon  jätteen  ...  ja  kun  hän  julisti  minut  keijukaisten  kunin- 
kaaksi, niin  hän  tiesi,  mitä  hän  oli  tehnyt  — -  hän,  jonka  olisi  pitänyt 
olla  hallitseva  kuningatar  —  jolleivät  maailman  kuningattaret  olisi 
ihan  kaikki  tyyni  semmoisia,  kuin  ovat. 


Askeleita!  taas  askeleita  —  mutta  niin  kummallisia  askeleita  — 
ikäänkuin  olisi  kerros  yökastetta  anturan  ja  katukivien  välissä  .  .  . 
Ne  tulevat  lähemmäksi  —  nyt  nurkan  takaa  —  miehen  vartalo  .... 
mahdotonta:  enhän  se  voi  olla  minä  itse? 

Kohotan  katseeni  —  käsi  laskeutuu  hiljaa  Olalleni.  Näen 
edessäni  kasvot  —  ja  kätken  katseeni.  Kuulen  pehmeän,  hiukan 
käheän,  verhotun  äänen  sanovan:  Hän  on  meirfdfn  kuningattaremme! 

Kavahdan   pystyyn  —  ja   katson   Ulf  Brynjulfsenin  kasvoihin. 

On  kalpeata,  hiljaista  ja  hymyilevää  —  ihmeellisen  kaukaista 
—  ikäänkuin  kuunhohdetta  hunnun  takaa  .... 


Suomi-ystäöiä  Suomen  ulkopuolella, 


JOHN  SCOTT  KELTIE. 


Tri  John  Scott  Keltiellä  on  pitkä  ja  kunniakas  kirjailijatoimi  takanaan. 
Paitsi  sitä  että  hän  on  sanomalehtiin,  aikakauskirjoihin  ja  tietosanakirjoihin 
painattanut  suuren  joukon  kirjoituksia  luonnontieteellisistä,  maantieteelli- 
sistä] ja  valtiollisista  aineista,  on  häneltä  ilmestynyt  useita  arvokkaita 
kirjateoksia,  joissa  hän  käsittelee  historiallisia  ja  maantieteellisiä  kysy- 
myksiä. Useiden  vuosien  kuluessa  Keltie  otti  osaa  tunnetun  englantilaisen 
aikakauskirjan  Naturen  toimitukseen  ja  toimittaa  hän  tätä  nykyä  Englannin 
Maantieteellisen  Seuran  aikakauskirjaa  sekä,  alkaen  vuodesta  18S0,  kai- 
kille diplomaateille  ja  konsuleille  niin  välttämätöntä  Statesman's  Year- 
bookia  (Valtiomiehen  vuosikirja).  Tämän  ohessa  Keltie  on  toimittanut 
useita  maantieteellisiä  kokoelmateoksia  sekä  maantieteelliset  kirjoitukset 
siinä  useita  nidoksia  käsittävässä  lisäyksessä,  jonka  Times  on  liittänyt 
Encyclopedia  Britannicaan. 

Vaikkei  tri  Keltie  itse  olekkaan  maantieteellinen  tutkimusmatkustaja, 
lienee  hän  kuitenkin  aikamme  lukeneimpia  miehiä  maantieteen  alalla, 
jolle  hän  on  uhrannut  enimmät  voimansa.  Lontoon  kunink.  maantieteel- 
lisen seuran  kirjastonhoitajana  Keltie  on  ollut  »vuodesta  1885  vuoteen 
1892,   jona    hän    ryhtyi   seuran  sihteerin  tärkeään  toimeen.     Hoitaessaan 

seuran  laajaa  kirjeenvaihtoa  ja  juoksevia  asioita,  hankkiessaan  esitelmän- 
pitäjiä  seuran  kuukausikokouksiin,  joissa  käänteentekeviä  maantieteellisiä 
löytöjä  ja  tärkefden  tutkimusmatkojen  tulokset  ensiksi  esitetään  yleisölle, 
valmistaessaan  toimenpiteitä  seuran  järjestämiä  inaantieteellisiä  tutkimus- 
matkoja varten  Keltie  on  saavuttanut  erinomaisen  suuria  ansioita  ja  siten 
puolestaan  voimakkaasti  edistänyt  maantieteellistä  tutkimustyötä.  Tunnus- 
tukseksi onkin  tri  Keltie  kutsuttu  maailman  useimpien  maantieteellisten 
seurojen  kunniajäseneksi.  Näihin  kunnianosoituksiin  ovat  epäilemättä  olleet 
kohdaltaan  aiheina  myöskin  ne  suuret  palvelukset,  joita  tri  Keltie  on 
voinut  tehdä  milteipä  kaikkien  maiden  tutkimusmatkustajille.  Tuskinpa 
lienee  yhtäkään  nykyaikaisen  maantieteen  suurmiestä,  joka  ei  olisi  tullut 
tekemisiin  Keltien  kanssa  ja  saanut  kiittää  häntä  arvokkaasta  avustuksesta. 

Kun  vainovuodet  Suomessa  v.  1889  alkoivat,  osoitti  Keltie  lämmintä 
myötätuntoa  maatamme  kohtaan.  Ensi  sijassa  tämä  myötätunto  kenties  aiheu- 
tui hänen  tuttavuudestaan  suuren  maanmiehemme  Adolf  Erik  Nordensköldin 
kanssa,  jota  kohtaan  Keltie  tunsi  lämmintä  ihailua  ja  ystävyyttä.  Mutta 
maamme  kohtalot  herättivät  pian  hänen  harrastustaan  niiden  itsensä  vuoksi; 
hänen  voimakkaasti  kehittynyt  oikeudentuntonsa  ja  synnynpäinen  vapauden- 
rakkautensa  nousivat  paheksumaan  venäläisen  virkavallan  laitonta  käyt- 
täytymistä turvatonta  kansaa  kohtaan,  ja  tri  Keltie  ryhtyi  lukuisilla  sanoma- 
lehtikirjoituksilla  sekä  laajojen  tuttavuuksiensa  avulla  levittämään  oikeata 
käsitystä  Suomen  oloista,  oikeudestamme  ja  vapaudentaistelustamme. 

Erityisesti  on  Keltie,  niinkuin  luonnollista  on,  kiinnittänyt  mieltään 
Suoman  maantieteelliseen  tutkimukseen.  Tähän  hän  ensiksi  suuntasi  huo- 
mionsa Lontoon  maantieteellisessä  näyttelyssä  v.  1895,  ja  vähän  myö- 
hemmin Suomen  Maantieteellisen  Seuran  julkaisema  Suomen  Kartasto  saa- 
vutti Keltieltä  ammatticrvostelijana  erityistä  tunnustusta.  Hänen  harrastuk- 
sensa  maatamme  kohtaan  sai  hänet  v.   1900  tekemään  matkan  Suomeen. 

Tri  Keltie  on  syntynyt  Dundeessä  v.  1840  ja  on  siis  jo  ehtinyt 
ohi  miehuudeniän  korkeimmuuden,  muua  vähentymätön  työkyky  hänellä 
yhä  edelleen  on.  Skotlantilaisena  syntyperältään  Keltie  intohimoisesti 
harjoittaa  maansa  kansallispeliä  golfia,  ja  tuskin  on  sitä  lauantai-  tai 
sunnuntai-iltapäivää,  jona  ei  nähtäisi  Keltien  astuvan  runsaat  kymmenen 
tai  parikymmentä  kilometriä  Nessden  golf-clubin  ruohokenttiä  pitkin  ja 
nuijallaan  lennättävän  edellänsä  golf-palloa  pilviä  tavoittelemaan. 

JOHN  SCOTT  KELTIE. 


Pelkään,  eitä  se,  mitä  minulla  lieneekin  sanomista  Suomesta,  on 
tuntuva  vähäarvoiselta  ja  ikävältä.  Minulla  itselläni  on  mitä  haus- 
kimmat muistot  niiltä  päiviltä,  jotka  muutamia  vuosia  sitten  vietin 
Suomessa  ystäväni  hra  Lermox  Gilmourin  kanssa.  Oleskelimme  siellä 
kuukauden  päivät  matkustellen  viehättävässä  maassanne,  ihaillen  sen 
ihania  maisemia,  sen  metsiä,  järviä  ja  tuhansia  saaria  ja  nauttien 
mitä  auliinta  vieraanvaraisuutta  monien  ystäviemme  kodeissa.  Minulle, 
joka  olin  skotlantilainen,  oli  vaikeata  huomata  oleskelevani  vieraassa 

maassa.  Salot  ja  järvet,  kansa,  sen  elämänlaatu  ja  vieraanvaraisuus, 
vieläpä  kielikin^  johtivat  monasti  mieleeni  synnyinmaani.  Ja  enem- 
mänkin; käsitin  kuinka  läheisessä  suhteessa  Skotlannin  ja  Suom^ 
on  kerran  täytynyt  olla  keskenään^  kun  kuulin  sellaisia  nimiä,  kuin 
Ramsay,  Montgommery,  Crichton  ja  muut)  joilla  on  aivan  selvä  skotlan- 
tilainen sointu.  Ja  erityisesti  vielä  se  itsenäisyydentunne,  jolla  vastus- 
tettiin voimakkaan  vallan  yrityksiä  riistää  maalta  sen  vapaus,  muis- 
tutti minua  Skotlannin  ja  Englannin  entisistä  taisteluista.  Tunsin, 
että  ne  miehet  ja  naiset,  joiden  kanssa  seurustelin,  eivät  milloinkaan 
taipuisi  minkään  vallan  herruuteen,  ja  saatan  vain  toivoa  ja  uskoa, 
että  se  kamppailu,  joka  uhkasi  maatanne  siellä  käydessämme,  on 
päättyvä  yhtä  onnellisesti  kuin  sekin,  joka  vuosisatoja  sitten  vallitsi 
Skotlannin  ja  Englannin  välillä.  Odotan  tulevaisuudelta  parhainta  ja 
toivon  voivani  tutustua  uudelleen  vaatimattomaan  ja  tutunomaiseen 
Suomeenne.,  En  voine  lopettaa  harvoja  huomautuksiani  paremmin, 
kuin  toivomalla  sille  tulevaisuudelta  suurinta  onnea,,  menestystä  ja 
vapautta. 

Huomautuksia  uuteen  raamatuasuomenookseeo. 

Tehnyt 
Artturi  Kannisto. 


Apostolien    tekoja  ja  Johanneksen  ilmestys.     Suomalaisen  Raamatunkäännöskomi- 
tean    tekemä    suomennos.     Porvoo.     Weraer    Söderström   Osakeyhtiö. 
^1907. 

Raamatunkäännöskomitea  on  edelleenkin  noudattanut  kerran  omak- 
sumaansa menettelyä  julkaista  näytteitä  työnsä  tuloksista  yleisön  saata- 
vaksi. Tämä  kiitettävä  toimenpide,  joka  todistaa  komitean  suuren  teh- 
tävän arvoista  vapautta  liiallisesta  omahyväisyydestä,  velvoittaa  vuoros- 
taan asianharrastajia  esittämään  ne  muistutukset,  joita  toivotaan  komitean 
ottavan  huomioon  työtään  jatkaessaan  ja  lopulliseen  muotoon  muovael- 
lessaan  tähän  asti  julkisuuteen  saatettuja  raamatun  osia. 

Kun  ilmoitettavanani  oleva  julkaisu  on  jo  komitean  kolmas,  voi 
otaksua  että  komitea  sekä  omista  kokemuksistaan  että  huomioonottaen 
sivultapäin  tehtyjä  muistutuksia  nyt  on  päässyt  pääasialliseen  selvyy- 
teen itse  työn  suoritustavasta.  Tässä  mielessä  vertaillessaan  komitean 
kolmea  julkaisua  ei  voikkaan  olla  mielihyväkseen  havaitsematta  melkoista 
edistystä  työn  tuloksien  laatuun  nähden.  Paitsi  sitä  että  kielivirheet, 
joihin    edellisissä   julkaisuissa    joskus    kompastui,    ovat    huvenneet    mitä 


Huomautuksia  uuteen  raamatunsuomennokseen.  -45 

vähimpään,  on  koko  sanontatapa  käynyt  sujuvammaksi,  suomalaisem- 
maksi. Sen  sijaan  että  edellisissä  julkaisuissa  usein  liian  sananmu- 
kaisesti koetettiin  seurata  alkutekstiä  kaikkine  aito  kreikkalaisine  kään- 
teineen,  käännös  on  nyt  vapaampaa,  mutta  silti  tuskin  kuitenkaan  vähemmän 
tarkkaa.  Ja  vanhaan  käännökseen  verraten  mikä  edistys!  Kun  entistä 
käännöstä  lukiessa  usein  lähes  arviokauppaa  sai  pyrkiä  ajatuksen  pe- 
rille, on  komitean  käännöksessä  sisällys  päässyt  täyteen  arvoonsa,  kieli- 
asu on  kauttaaltaan  kunnollista  ja  paikoitellen  se  jo  sävylläänkin  sattu- 
vasti säestää  sisällystä. 

SUrtyessärii  heti  yksityiskohtaiseen  muistutusten  latelemiseen  jätän, 
tietäen  komitean  perinpohjaisen  raamatun  alkukielten  tuntemuksen,  ta- 
hallani kaiken  vertailun  alkutekstiin  ja  teen  muistutuksia  vain,  mikäli 
niitä  sujuvan  suomalaisen  sanontatavan  kannalta  voi  aiheutua.  Pitkiin 
perusteluihinkaan  en  antaudu,  tyydyn  yleensä  vain  asettamaan  rinnatus- 
ten komitean  sanamuodon  ja  omat  ehdoitukseni,  arvellen  että  se,  mikä 
näissä  lienee  huomioonotettavaa,  kyllä  itse  puhuu  puolestansa. 

Vaikka  on  myönnettävä  että  komitea  onkin  irtautunut  enemmän 
tässä  kuin  edellisissä  julkaisuissaan  alkutekstin  orjallisesta  noudattami- 
sesta, tuntuu  vieläkin  toisinaan  liiaksi  alkutekstin  vaikutus  sanontatavan 
kankeutena  ja  epäsuomalaisuutena,  harvemmiten  vaikeatajuisuutena. 

Käännöksessä  on  usein  alkukielen  mallin  mukaan  tarpeettomasti 
käytetty  eräänlaisia  raskaita  sivulauseita,  jotka  toisinaan  antavat  esityk- 
selle niin  sanoakseni  saamattomuuden  leiman;  jotain  inflniittimuotoa  tai 
partisipijärjestelmää  käyttäen  suoriutuisi  lyhyemmin  ja  sujuvammin.  Esim. 
„Ja  eikö  hän  tullut  tänne  sitä  varten,  että  veisi  ne  sidottuina  ylipappien 
käsiin?"  (A.  T.  9:  21)  pro:  Ja  eikö  hän  tännekin  tullut  viedäkseen  ne 
...  „'  '  '  sen  seljassa  istuvalle  annettiin  valta  ottaa  pois  rauha  maasta, 
jotta  ihmiset  surmaisivat  toisiaan**  (Ilm.  6:  4)  pro:  rauha  maasta,  ihmis- 
ten surmata  toisiaan.  „.  .  .  katso,  minä  olen  saattava  heidät  siihen,  että 
he  tulevat  ja  kumartavat  jalkojesi  edessä  ja  ymmärtävät,  että  minä  olen 
sinua  rakastanut**  (Ilm.  3:  9)  pro:  katso,  minä  olen  saattava  heidät  tule- 
maan ja  kumartamaan  ...  ja  ymmärtämään.  „Tämä  .  .  .  piteli  isiämme 
pahoin,  niin  että  [pakotti  heitä  panemaan  heitteille  pienet  lapsensa,  jot- 
teivät jäisi  eloon**  (A.  T.  7:  19).  Parempi  olisi:  Tämä  piteli  isiämme 
pahoin  pakottaen  heitä  ...  Ja  ketkä  eivät  saisi  jäädä  eloon?  Isätkö? 
Eipä  suinkaan  kuin    lapset!     Siis  ^on    sanottava:    etteivät  ne  jäisi  eloon] 

^Ja  Henki  sanoi  minulle,  että  menisin  arvelematta  heidän  kanssansa*^ 
(A.  T.  11:  12)  pro:  Ja  Henki  kehotti  minua  a.  menemään.  „.  .  .ja 
kuitenkaan  hän  ei  ole  ollut  todistamatta  itsestään,  kun  on  tehnyt  teille 
hyvää*^  (A.  T.  14:  17)  pro:  tekemällä  —  täten  tulee  todistamistapa 
selvemmin  esiin.  «...  minä  matkustin  srnne  tuodakseni  nekin,  jotka 
siellä  olivat,  sidottuina  J.erusalemiin,  jotta  heidät  rangaistaisiin**  (A.  T. 
22:  5)  pro:  rangaistavaksi.  „Ja  Barnabas  ja  Saulus  palasivat  Jerusale- 
mista, sittenkun  olivat  vieneet  perille  avustuksen*  (A.  T.  12:  25)  pro: 
vietyään.  Ajatusta  harhauttava  on  lause:  „Ja  minä  näin,  että  valtaistui- 
men ja  neljän  olennon  ja  vanhimpien  keskellä  seisoi  Karitsa**  (Ilm.  5: 
6).  Näkemismomentti  tulee  nim.  tässä  ^//^af-lauseesta  siinä  määrin  etu- 
alalle, että  koko  lause  tutituu  kuin  uudistetulta  vakuutukselta  jollekulle, 
joka  on  lausunut  epäilyksiänsä  asian  todenperäisyydestä.  Koska  pääasia 
kuitenkin  on  Karitsa  ja  se  ympäristö,  jossa  hänet  on  nähty,  olisi  lause 
muutettava  näin:  Ja  minä  näin  valtaistuimen  ja  neljän  olennon  ja  van- 
himpien keskellä  seisovan  Karitsan,  tai,  jos  ehkä  on  syytä  pelätä,  että 
seisovan  käsitetään  Karitsan  sanan  attribuutiksi:  seisomassa  Karitsan. 

Alkutekstin  eräissä  kohdin  aivan  niukkuuteen  asti  lyhyttä  sanonta- 
tapaa on  noudatettu  jo  entisissä  raamatunsuomennoksissa.  Vuosisatain 
kuluessa  se  on  saanut  kieleemme  täydet  kansalaisoikeudet,  ja  kun  sen 
käyttäminen  on  rajoittunut  yksinomaan  raamatun  kieleen,  on  siihen  liit- 
tynyt oma  määrätty  tunnelma-arvonsa.  Yhtä  turhaa  kuin  vahingollista 
olisi  koettaakkaan  sitä  kitkeä  kielestämme,  ja  täydellä  syyllä  komitea 
tässä  suhteessa  on  jäänyt  traditsioneille  uskolliseksi.  Kuitenkin  näyttää 
kuin  toisinaan  olisi  lyhyyttä  tavoiteltaissa  menty  yli  kohtuuden  rajojen 
ja  jouduttu  melkeinpä  epäselvyyteen.  Typäköiltähän  kuuluvat  sellaiset 
lauseet  kuin:  „ Katso,  Jumalan  maja  ihmisten  keskellä,  ja  hän  on  asuva 
heidän  keskellään**  (Ilm.  21:  3),  jonka  sijasta  olisi  sanottava:  Katso, 
Jumalan  maja  on  ihmisten  keskellä,  tai:  Katso  Jumalan  majaa  ihmisten 
keskellä.  Lauseesta:  «Kirjoita  siis  mitä  olet  nähnyt  ja  mikä  nyt  on  ja 
mitä  on  tapahtuva  tämän  perästä**  (Ilm.  1:  19)  lienee  kansanmiehen  vai- 
kea saada  täyttä  ymmärrystä.  Ajateltakoon  vain  että  jokapäiväisessä 
puheessa  noilla  tyypillisillä  lauseilla:  „mikä  nyt  on?**  «mikä  sinun  nyt 
on?**  on  merkitys,  jonka  siirtyminen  mainittuun  raamatunpaikkaan  ei 
kyllä  olisi  suotava,  multa  tuskin  estettävissä.  Ehkä  voisikin  sanoa  va- 
paammin:   Kirjoita    siis    mitä    olet  nähnyt,  mitä  nyt  näet  ja  mitä  on  ta- 

pahtuva  tämän  perästä  tai :  mitä  olet  nähnyt,  mitä  nyt  tapahtuu  ja  mitä 
on  tapahtuva  tämän  perästä.  Sehän  se  kuitenkin  on  ajatus.  Epäselvä 
on  myöskin  lause:  „.  .  .  heistä  (seitsemästä  kuninkaasta)  on  viisi  kaa- 
tunut, yksi  on,  viimeinen  ei  ole  vielä  tullut"  (Ilm.  17:  10);  «yksi  on" 
voi  näet  helposti  liittyä  seuraavaan,  jolloin  ajatus  tulee  tämänlainen: 
yksi  on  jo  tullut,  mutta  viimeinen  on  vielä  tulematta.  Parempi  siis 
olisi:  yksi  oTi  jäljellä.  Kun  sanotaan:  „Minä  annan  janoavalle  lahjaksi 
elämän  veden  lähteestä"  (Ilm.  21:  6),  niin  suomalainen  korva  jää  odot- 
tamaan objektia.  Voineehan  toki  käännöksen  tarkkuutta  vahingoittamatta 
turvallisesti  lisätä  sanan:  vettä,  vaikka  sitä  alkutekstissä  ei  lienekkään, 
siis:  Minä  annan  janoavalle  lahjaksi  vettä  elämän  veden  lähteestä.  Lause: 
«Sillä  Jumala  on  pannut  heidän  sydämeensä,  että  toimittavat  hänen  ai- 
keensa ja  toimivat  yksimielisesti  ja  antavat  kuningasvaltansa  pedolle^ 
(Ilm.  17:  17)  olisi  parempi  näin:  Sillä  J.  on  pannut  sen  heidän  sydä- 
meensä, että  heidän  on  toimitettava  hänen  aikeensa  ja  toimittava  yksimieli- 
sesti ja  annettava  kuningasvaltansa  pedolle.  Ilm.  2:  4:  „ Mutta  minulla  on 
sinua  vastaan,  että  olet  hyljännyt  ensimäisen  rakkautesi"  olisi  niinikään  kor- 
jattava muotoon:  Mutta  siftä  minulla  on  sinua  vastaan,  tai:  Mutta  siitä  minä 
olen  sinua  vastaan,  tai:  Mutta  minulla  on  sinua  vastaan  sentähden  että 
.  .  .  (samoin  Ilm.  2:  20).  Vielä  huomautan  lauseita:  „Jota  te  siis  tun- 
temattanne kunnioitatte,  häntä  minä  teille  julistan"  (A.  T.  17:  23)  pro: 
Sitä  jota  .  .  .  „Jotka  silloin  ottivat  vastaan  hänen  sanansa,  ne  kas- 
tettiin" (A.  T.  2:  41)  pro:  Ne  jotka  .  .  .,  kastettiin. 

Lauseiden  keskinäiseen  suhteeseen  käännöksessä  alkuteksti  näyttää 
niinikään  joskus  päässeen  liian  määräävästi  vaikuttamaan.  Niinpä  esiin- 
tyy toisinaan  lauseita  rinnastettuina,  milloin  suomen  kieli  vaatisi  alistus- 
suhdetta. Esim.  n*  •  *  hän  joka  avaa,  eikä  kukaan  ole  sulkeva,  ja  joka 
sulkee,  eikä  kukaan  avaa"  (Ilm.  3:  7)  pro:  hän  joka  avaa,  niin  ettei 
kukaan  ole  sulkeva,  ja  joka  sulkee,  niin  ettei  kukaan  avaa.  „ Mutta  tai- 
vaasta satoi  tulta  ja  kulutti  heidät"  (Ilm.  20:  9)  pro:  tulta,  joka  kulutti 
heidät.  „.  .  .  sanovat  olevansa  juutalaisia,  eivätkä  ole,  vaan  valehtele- 
vat" (Ilm.  3:  9)  pro:  vaikkeivät  ole,  vaan  v.  Seuraavassa:  «...  osota 
kummanko  näistä  kahdesta  olet  valinnut  saamaan  sen  sijan  tässä  palve- 
luksessa ja  apostolinvirassa,  josta  Juudas  vilpistyi  pois  ja  meni  omaan 
paikkaansa"  (A.  T.  i:  24 — 5)  on  kolme  viimeistä  sanaa  käsittävä  lause 
rinnastettu    edellisen    kanssa,    vaikka    se  sisältää  ainoastaan  vähäpätöisen 

sivuajatuksen;  parempi  olisi:  kummanko  olet  valinnut  saamaan  sen 
sijan  tähän  palvelukseen  ja  apostolinvirkaan,  josta  Juudas  vilpistyi  pois 
mennen  omaan  paikkaansa. 

Myöskin  lauseiden  ja  lauseenosien  liittämistapaan  alkuteksti  on  vaikut- 
tanut, siten  nim.  että  käännöksessä  muodottoman  runsaasti  on  käytetty  7<7  sa- 
naa. Huomautan  ensiksi  sellaisia  tapauksia  kuin  Ilm.  18:  1 1 — 13:  „Ja  maan- 
piirin kauppiaat  itkevät  ja  surevat  häntä,  kun  ei  kukaan  enää  osta  hei- 
dän tavaraansa,  kaupaksi  tuotua  kultaa  ja  hopeata  ja  jalokiviä  ja  helmiä 
ja  aivinaa  ja  purppuraa  ja  silkkiä  ja  helakanpunaa  ja  kaikenlaista  haju- 
puuta ja  kaikenlaisia  kalleimmasta  puusta  ja  vaskesta  ja  raudasta  ja 
marmorista  tehtyjä  kaluja,  ja  kaneelia  ja  amomvoidetta  ja  suitsuketta  ja 
hajuvoidetta  ja  suitsutuspihkaa  ja  viiniä  ja  öljyä  ja  nisujauhoja  ja  viljaa 
ja  karjaa  ja  lampaita /a  hevosia  ja  vaunuja  yi;?  orjia  ja  ihmissieluja.  *"  Pal- 
jon sujuvammaksi  tämä  jättiläislause  tulee  jättämällä  vaikkei  muita  niin 
edes  yllä  kursivoidut  ja  sanat  pois.  Samanlaisia  lauseita  on  esim.  A. 
T.  6:  5  ja  Ilm.  9:  20,  18:  16 — 17.  Kuinka  veteläksi  ja  ponnettomaksi 
ja  sanan  kertaaminen  tekee  esim.  lauseen:  „Mutta  pelkurien  ja  epäus- 
koisten ja  ilkimysten  ja  murhaajien  ja  huorintekijäin  ja  velhojen  ja  epä- 
jumalanpalvelijain ja  kaikkien  valehtelijain  osa  on  oleva  siinä  järvessä,  joka 
tulta  ja  tulikiveä  palaa *"  (Ilm.  21:  8)!  On  kuin  puhuja  joka  sanansa  perästä 
pysähtyisi  miettimään  kuin  mikäkin  katolinen  kirkonmaalaaja,  kenen  tässä 
vielä  tuomitsisi  tulijärveensä.  Mutta  minkä  vauhdin  ja  varmuuden,  minkä 
iankaikkisesti  peruuttamattoman  tuomion  voiman  lause  saa,  kun  ja  sana 
jätetään  pois  ja  sanotaan:  Mutta  pelkurien,  epäuskoisten,  ilkimysten, 
murhaajien,  huorintekijäin,  velhojen,  epäjumalanpalvelijain  ja  kaikkien 
valehtelijain  osa  on  oleva  siinä  järvessä,  joka  tulta  ja  tulikiveä  palaa! 
Milloin  taas  vartavasten  halutaan  saada  luetteloon  jotain  epämääräistä, 
milloin  luettelo  niinkuin  sanotaan  „ei  tahdokkaan  käydä  tyhjentävästä*. 
on  ja  sanan  käyttö  kyllä  paikallaan,  jos  vain  rinnastettavia  käsitteitä  ei 
ole  ylen  monta,  esim.  „Ja  maan  kuninkaat  ja  ylimykset  ja  sotapäälliköt 
ja  rikkaat  ja  väkevät  ja  kaikki  orjat  ja  vapaat  kätkeytyivät  luoliin  ja 
vuorten  rotkoihin"  (Ilm.  6:    15). 

Mutta  myöskin  lausejaksoja  alkamaan  ja  lauseita  toisiinsa  liittä- 
mään komitea  kreikan  kielen  mallin  mukaan  käyttää  runsaasti  ja  sanaa. 
Tämä  on  perua  vanhemmista  raamatunkäännöksistä  ja  sillä  on  kieltämät- 
tömät   kansalaisoikeutensa    raamatun  tyylissä;   tästä  vakuuttuakseen  tarvit- 

see  vain  lukea  esiin.  A.  T.  2:  41 — 47.  Usein  tämä  pikkusana  on 
omiansa  lisäämään  kuvaukseen  eepillistä  leveyttä  —  ajateltakoon  vain 
sellaista  kohtaa  kuin  Ilm.  6:  12 — 14:  „Ja  minä  näin  kun  Karitsa  avasi 
kuudennen  sinetin,  niin  tuli  suuri  maanjäristys,  ja  aurinko  meni  mus- 
taksi niinkuin  surupuku,  ja  kuu  muuttui  kokonaan  kuin  vereksi,  ja  tai- 
vaan tähdet  putosivat  maahan,  niinkuin  viikunapuu  varistaa  raakaleensa, 
kun  kova  tuuli  sitä  pudistaa,  ja  taivas  poistui  niinkuin  kirja,  jota  kää- 
ritään kokoon,  ja  kaikki  vuoret  ja  saaret  siirtyiväi  sijoiltaan."  Mutta 
juuri  tämän  vuoksi  olisi  toivottavaa,  että  komitea  ja  sanaansa  yleensä 
käyttäisi  hiukan  säästeliäämmin,  sillä  umpimähkäisestä  käytännöstä  sanan 
tyylillinen  tunnelma-arvo  ei  suinkaan  vahvistu.  Mitä  erityisesti  tulee 
Apostolien  Tekojen  kertomatyyliin,  tuntuu  aivan  kiusoittavalta  että  pai- 
koitellen lähes  joka  ainoan  lausejakson  alussa  sama  merkityksetön  sana 
töksähtää  korvaan  kuin  vanhasta  könniläisestä  seinäkellosta.  Mainitak- 
seni jonkun  esimerkin  niin  ja  sanaa  pidän  tarpeettomana  seuraavien  vär- 
syjen  alussa:  A.  T.  1:  15,  2:  1,  5  ja  6,  3:  16  ja  17,  4:  23  ja  31,  5: 
38,  6:  5,  8:  1,  10,  27,  32  ja  38  sekä  9:  3,  7,  10,  23  ja  26;  sen  pois- 
taminen lisäisi  vain  esityksen  vilkkautta. 

Luettelen  vielä  yksityisesimerkkejä  tapauksista,  joissa  sanontatapa 
voisi  olla  vähemmän  kreikkalainen:  ,,.  .  .  seisoivat  loitolla  hänen  vai- 
vansa pelon  tähden,  itkien  ja  surren**  (Ilm.  18:  15)  pro:  seisoivat  loi- 
tolla hänen  vaivaansa  peläten  ja  itkien  ja  surren.  „.  .  .ja  hän  näki 
.  .  .  astian,  ikäänkuin  suuren  liinavaatteen,  tulevan  alas**  (A.  T.  10:  11) 
pro:  astian,  suuren  liinavaatteen  näköisen.  „Me  parttilaiset  ja  medialai- 
set  ja  elamilaiset  ja  jotka  asumme  Mesopotamiassa,  Juudeassa  ja  Kappa- 
dokiassa  .  .  .  Egyptissä  ja  Kyrenen  puoleisen  Libyan  alueilla"  (A.  T. 
2:  9 — 10)  pro:  Me  parttilaiset,  medialaiset  ja  elamilaiset  ja  Mesopota- 
mian, Juudean,  Kappadokian  .  .  .  Egyptin  ja  Kyrenen  puoleisen  Libyan 
alueiden  asukkaat.  ^Me  apostolit  sanomme  teille,  pakanuudesta  käänty- 
neille veljille  Antiokiassa  ja  Syyriassa  ja  Kilikiassa,  terveisiä"  (A.  T.  15: 
23)  pro:  pakanuudesta  kääntyneille,  Antiokiassa,  Syyriassa  ja  Kilikiassa  asu- 
ville veljille.  ,Ja  ne  muut  tapettiin  hevosen  seljassa  istuvan  miekalla,  joka 
lähti  hänen  suustaan"  (Ilm.  19:  21)  pro:  saivat  surmansa  .  .  .  miekasta. 
9.  .  .  pelastan  sinut  pois  koetuksen  hetkestä,  joka  on  tuleva  yli  koko 
maanpiirin"  (Ilm.  3:  10)  pro:  kautta  koko  maanpiirin.  «Tule  yli  Ma- 
kedoniaan" (A.  T.  16:  '9)  pro:  Tule  meren  poikki  Makedoniaan  1.  Tule 
-  4 

Makedonian  puolelle.  „Ja  niin  hän  kävi  heidän  keskuudessaan  sisälle 
ja  ulos  Jerusalemissa*  (A.  T.  9:  28)  ehkä:  toimi  heidän  keskuudessaan 
kaikkialla  Jerusalemissa.  »Silloin  kaikki  tulivat  hyville  mielin  ja  ottivat 
hekin  itselleen  ruokaa**  (A.  T.  27:  36)  pro:  ottivat  hekin  ruokaa.  „Sillä 
viidettä  vuosikymmentä  kävi  jo  se  mies,  jossa  tämä  parantumisen  ihme 
oli  tapahtunut*  (A.  T.  4:  22)  pro:  Sillä  se  mies  oli  jo  viidennelläkym- 
menellä,  jossa  .  .  . 

Erikseen  huomautan  eräiden  partikkelien  kreikan  kielen  mukaista 
käytäntöä.  F/ös  ja  alas  sanoja  käytetään  usein  tarpeettomasti.  Niinpä 
lause:  »Nouse  ylös  tänne,  niin  minä  näytän  sinulle  mikä  ...  on  ta- 
pahtuva* (Ilm.  4:  1)  olisi  ehdottomasti  sujuvammin  sanottuna:  Nouse 
tiinne,  niin  näytän  sinulle,  mitä  ...  on  tapahtuva;  vert.  Ilm.  11:  12: 
,^Ja  he  kuulivat  suuren  äänen  taivaasta  sanovan  heille:  »Nouskaa  tänne!* 
Niin  he  nousivat  taivaaseen.**  Koska  taivas  muutenkin  käsitetään  ole- 
van ylhäällä,  on  y/ös  liikaa  seuraavassakin:  „,  .  .  sitten  astia  heti  otet- 
tiin ylös  taivaaseen*  (A.  T.  10:  16;  samoin  A.  T.  11:  10).  Ja  koska 
laskeutuminen  aina  tapahtuu  alaspäin,  ei  senkään  erityinen  teroittami- 
sien ole  tarpeellista,  kuten:  »Jumalat  ovat  ihmishahmossa  laskeutuneet 
alas  meidän  luoksemme*  (A.  T.  14:  11)  pro:  laskeutuneet  luoksemme 
iks.  myös  Ilm.  3:  12,  10:  1.  18:  l,  20:  l,  21:  2  ja  10).  Samoin: 
,,Hän  hankki  itselleen  pellon  rikoksesta  saamallaan  palkalla  ja  suistui 
alas  ja  halkesi  keskeltä*  (A.  T.  1:  18)  pro:  suistui  maahan.  Oudoilta 
tuntuvat  sellaisetkin  lauseet  kuin:  »Ja  hän  vei  heidii  y/ös  asuntoonsa* 
(A.  T.  16:  34);  „.  .  .  käski  ylipappien  ja  koko  neuvoston  kokoontua, 
vei  Paavalin  a/as  ja  asetti  hänet  heidän  eteensä*  (A.  T.  22:  30);  ».  .  . 
mene  etelään  päin  sille  tielle,  joka  vie  Jerusalemista  a/as  Gasaan*  (A.  T. 
8:  26).  Koko  kysymys,  oliko  matka  ylä-  vai  alamaata,  ei  suomalaista 
liikuta,  ja  asian  pelkkä  mainitseminenkin  vain  tarpeettomasti  häiritsee  lu- 
kijaa. Vai  onko  kuultu  sisämaalaisen  sanovan  menevänsä  a/as  Helsin- 
kiin tai  rannikkolaisen  y/ös  Tampereelle  tai  Kuopioon?  Tuskin.  Ja  jos 
kreikan  kieli  tuollaisia  sanoja  vaatii  yllämainittuihin  raamatunkohtiin, 
niin  se  ei  asiaa  muuta.  —  Yhtä  tarpeeton  ja  epäsuomalainen  on  sana 
.'>isa//e  seuraavassa  lauseessa:  »Katso,  minä  seison  oven  takana  ja  kolku- 
tan; jos  joku  kuulee  minun  ääneni  ja  avaa  oven,  niin  minä  käyn  hänen 
tykönsä  sisälle  ja  aterioitsen  hänen  kanssaan*  (Ilm.  3:  20).  Mihinkä 
muualle  kuin  sisälle  oven  takana  kolkuttaja  voikaan  ovesta  mennä,  jos  hä- 

neliä  lisäksi  on  aterioimisen  aikeet?  Pois  jättäisin  sisälle  sanan  myöskin 
seuraavasta  lauseesta:  „Monen  ahdistuksen  kautta  meidän  on  meneminen 
sisälle  Jumalan  valtakuntaan"  (A.  T.  14:  22)  pro:  kulkeminen  1.  astu- 
minen J.  V.  Turhaa  sääliä  on  osoitettu  edessä  sanalle  seuraavissa  lau- 
seissa: „Hän  sai  armon  Jumalan  edessä  ja  anoi,  että  hän  saisi  rakentaa 
majan  Jaakobin  huonekunnalle"  (A.  T.  7:  46)  pro:  sai  armon  Jumalalta 
ja  anoi  rakentaakseen  majan;  ».  .  .  almusi  ovat  tulleet  muistoon  Ju- 
malan edessä"  (A.  T.  10:  31)  pro:  Jumalan  muistoon;  „.  .  .  sinä  olet 
oleva  hänen  todistajansa  kaikkien  ihmisien  edessä"  (A.  T.  22:  15)  pro: 
kaikille  ihmisille;  »Ja  se  suuri  Babylon  tuli  muistoon  Jumalan  edessä, 
että  hän  antaisi  sille  vihansa  kiivastuksen  viinimaljan"  (llm.  16:  19) 
pro:  johtui  Jumalan  muistiin  hänen  antaakseen  .  .  .  Mikään  pieteetti 
vanhaa  raamatunkäännöstä  kohtaan  ei  velvoita  jättämään  tällaisia  koh- 
tia korjaamatta. 

Siirtyäkseni  käsittelemään  sanain  järjestystä  lauseessa  huomautan 
että  sääntöä,  jonka  mukaan  tuntematonta,  ennen  mainitsematonta  ilmai- 
seva lauseenosa  on  asetettava  lauseen  viimeiseksi  tai  ainakin  loppupuo- 
leen, on  yleensä  onnistuneesti  noudatettu.  Samanlaista  sanajärjestystä  olisi 
suonut  noudatetun  seuraavissakin  lauseissa:  „Ja  niinä  päivinä,  kun  koolla 
oli  noin  sadankahdenkymmenen  hengen  suuruinen  seura,  Pietari  nousi 
veljien  keskellä  ja  sanoi"  (A.  T.  l:  15)  pro:  nousi  veljien  keskellä 
Pietari  (vrt.  A.  T.  5:  34).  »Niin  Pietari  astui  esiin  niiden  yhdentoista 
kanssa,  korotti  äänensä  ja  puhui  heille"  (A.  T.  2:  14)  pro:  N.  a.  e.  P. 
»Noin  kolmen  tunnin  kuluttua  hänen  vaimonsa  tuli  sisään  eikä  tietänyt 
mitä  oli  tapahtunut"  (A.  T.  5:  7)  pro:  tuli  sisään  hänen  vaimonsa. 
«Siihen  aikaan  Mooses  syntyi"  (A,  T.  7:  20)  pro:  syntyi  Mooses.  „Ja 
seuraavana  sabbattina  lähes  koko  kaupunki  kokoontui  kuulemaan  Juma- 
lan sanaa"  (A.  T.   13:  44)  pro:  kokoontui  lähes  koko  kaupunki. 

Epäonnistunut  sanajärjestys  vaikuttaa  joskus,  että  lausekorko  joutuu 
väärälle  kohdalle.  Kun  esim.  sanotaan:  »Uudessa  Jerusalemissa  elämän 
veden  virta  juoksee  ja  elämän  puu  kasvaa,  ja  siellä  Jumalan  ja  Karitsan 
valtaistuin  on"  (llm.  22,  otsake),  tulevat  sanat  uudessa,  elämän^  siellä, 
Jumalan  ja  Karitsan  aiheettomasti  korostetuiksi  (vrt  esim.  llm.  22:  9: 
»Varo,  ettet  sitä  tee;  sinun  palveluskumppanisi  minä  olen  .  .  .;  kumarra 
Jumalaa").  Sama  on  laita  seuraavien  lauseiden:  »Sillä  hänen  haureu- 
tensa   vihan    viiniä    kaikki    kansat  ovat  juoneet"    (llm.   18:  3;  korko  sa- 

noilla  hänen  ja  kaikki);  „Nuo  koko  maanpiirin  kiihottajat  ovat  täälläkin, 
ja  heidät  Jason  on  ottanut  vastaan"  (A.  T.  17:  6— 7;  korko  sanoilla 
heidät  ja  Jason);  „Sillä  teille  ja  teidän  lapsillenne  tämä  lupaus  on  an- 
nettu ja  kaikille  kaukanaoleville,  ketkä  ikinä  Herra  meidän  Jumalamme 
kutsuu"  (A.  T.  2:  39;  korko  sanoilla  teille^  lapsillenne  ja  tämä).  Olisi 
kai  sanottava:  Uudessa  Jerusalemissa  juoksee  elämän  veden  virta  ja 
kasvaa  elämän  puu,  ja  siellä  on  .  .  .;  Sillä  h.  h.  v.  v.  ovat  juoneet  k. 
k.;    heidät  on  ottanut  Jason  vastaan  tai:  J.  o.  o.  h.  v. 

Muutenkin  tekisi  pikkuinen  sanajärjestyksen  muutos  monta  lausetta 
sujuvammaksi.  Esim.  „.  .  .  sano  minulle:  kenestä  profeetta  puhuu  näin*" 
(A.  T.  8:  34)  pro:  näin  puhuu.  »Millä  voimalla  ...  te  teitte  tämän?* 
(A.  T.  4:  7)  pro:  tämän  teitte.  Lause:  „Tämä  Jeesus  ...  on  tuleva 
samalla  tavalla,  kuin  te  näitte  hänen  taivaaseen  menevänkin**  (A.  T.  1: 
11)  olisi  parempi  muodossa:  on  samalla  tavalla  tuleva  kuin  näitte  hänen 
taivaaseen  menevänkin.  Tärkeintähän  lauseessa  on  Jeesuksen  tuleminen^ 
ja  koska  sitä  ilmaisevalla  sanalla  on  vastakohtana  menevänkin^  niin  nämä 
sanat  olisivat  vastakkaiskoron  saavuttamiseksi  kumpikin  asetettavat  lau- 
seensa loppuun.  Lauseessa:  „ Vankilan  me  kyllä  huomasimme  liyvin 
tarkasti  suljetuksi  .  .  .;  mutta  kun  avasimme,  emme  sisältä  ketään  löy- 
täneet" (A.  T.  5:  23)  olisi  viimeiset  sanat  muutettava  tähän  järjestyk- 
seen: emme  sisällä  löytäneet  ketään,  tämä  sanajärjestys  kun  hyvin  ku- 
vaa sitä  hämmästystä,  joka  oikeudenpalvelijat  valtasi,  kun  he  lukitun 
vankihuoneensa  löysivätkin  tyhjänä  (tämän  huomaa  etenkin,  jos  lukies- 
saan jättää  viimeisen  sanan  edelle  pienen  »valmistuspaussin**).  „Ja  he 
asettivat  kaksi  ehdolle"  (A.  T.  1:  23)  pro:  ehdolle  kaksi.  -„ Keitä  ovat 
nämä  valkeisiin  viittoihin  puetut?"  (Ilm.  7:  13)  pro:  K.  n.  valkeaviit- 
taiset  ovat?  „ Hänen,  joka  ...  on  päästänyt  meidät  synneistämme  ve- 
rellään"  (Ilm.  1:  5 — 6)  pro:  on  verellään  p.  m.  s.  Parempi  kuin: 
„.  .  .  me  kuulemme  kukin  heidän  puhuvan  omalla  kielellämme  Jumalan 
suuria  tekoja"  (A.  T.  2:  11)  olisi:  me  kuulemme  heidän  puhuvan  kukin 
omalla  kielellämme  J.  s.  t.  Täten  näet  tulevat  sanat  kukin  omalla  kie- 
lellämme yhtymään  kiinteäksi  kokonaisuudeksi,  ja  samalla  tulee  vahvasti 
korostetuksi  se,  mikä  tässä  tapauksessa  juuri  oli  ihmeellisintä. 

Oikeakielisyyden  kannalta  voisi  tehdä  joukon  muitakin  muistutuk- 
sia komitean  kielenkäytäntöä  vastaan,  mutta  niiden  esittämiseen  on  so- 
pivampi   tilaisuus    „ Virittäjässä".     Sanastopuolesta  vain  hiukkasen  vielä. 

Profetoi  ja  pasunoi  ovat  uusia,  mukiinmeneviä  sanoja;  leiri  on  syystä 
kyllä  muutettu  kasarmiksi  (A.  T.  21:  34)  ja  mitta  litraksi  (Ilm.  6:  6). 
Mutta  miksi  on  hylätty  nuo  kansanomaiset  laskusanat  neljäkolmatta  y.  m. 
ja.  tilalle  otettu  kömpelöt  kaksikymmentäneljä  j.  n.  e.?  Ainakin  sataa  pie- 
nemmistä lukusanoista  olisi  käytettävä  edellisenmallisia  muotoja.  Outoja 
länsimurteelle  ja  myös  raamatunkielelle  ovat  sellaiset  muodot  \iw\Ti  jotten^ 
jotta;  eikö  saisi  vanha  etten,  että  pitää  virkaansa?  Eri  mieliä  voi  olla 
siitä,  onko  syytä  säilyttää  lounaismurteen  muotoja  näljällä^  seljassa,  pel- 
jästyivät, hyljännyt,  kun  kerran  muuten  on  asetuttu  yleiskielen  kannalle. 
Sitävastoin  itämurteen  mukainen  jälelle,  jälellä  olisi  kieliasun  yhtenäisyy- 
den vuoksi  muutettava  jäljelle^  jäljellä  muotoon. 


Taidetta. 


Katsaus  Helsingin  musiikkielämään  syyskaudella  1907. 

Nuoren  musiikkitaiteemme  historiassa  oli  kulunut  vuosi  1907  merkki- 
ja  juhlavuosi.  Musiikkielämässämme  niin  tärkeät  tekijät,  kuin  Filharmo- 
ninen seura,  Musiikkiopisto  ja  Helsingin  lukkari-  ja  urkurikoulu  täyttivät 
jokainen  25  vuotta.  Jokaiselle  on  tunnettua  näiden  musiikkilaitosten  suuri 
merkitys  ja  ne  hedelmät,  jotka  niiden  toiminnasta  jo  ovat  maallemme 
koituneet.  Ei  ole  tässä  tarkoitus  niihin  sen  enempää  kajotakaan  kuin  vain 
mainita,  että  sekä  Filharmoninen  seura  että  Musiikkiopisto  toimeenpanivat 
syksyllä  juhlakonsertit,  joista  varsinkin  Filharmonisen  seuran  toimeen- 
panema todella  vastasi  nimeään  (ohjelmassa  oli  m.  m.  Beethovenin  9:s 
sinfonia).  Orkesterimme  on  muuten  hyvässä  kunnossa  tänä  talvena,  ja 
nautinnolla  on  kuultu  varsinkin  tarkasti  valmistettuja  sinfoniakonsertteja, 
joissn  sekä  johtajan  syvä  musikaalinen  käsitys  että  orkesterin  vaikeim- 
piinkin  tehtäviin  pystyvä  taituruus  on  parhaiten  esilletullut.  Syyskauden 
neljässä  sinfoniakonsertissa  on  saatu  kuulla  Schubertin,  Ph.  Em.  Bachin, 
GIazounowin  ja  Saint-SaSnsin  sinfonioita,  puhumattakaan  monista  huvit- 
tavista, arvokkaista  pienemmistä  uutuuksista  orkesterikirjallisuuden  alalla. 
—  Uuden,    ajanmukaisen   konserttisalin    tarve  on   pistänyt  taas  räikeästi 

esille,  kun  kovien  pakkasten  paukkuessa  on  täytynyt  yliopston  vetoisessa 
juhlasalissa  värjöttää. 

Ei  ole  ihmettelemistäkään,  että  sellaisen  johtaja-  ja  opettajakyvyn 
kuin  Martin  Wegeliuksen  kuolema  on  jättänyt  musiikkiopistoomme  täyt- 
tymättömän aukon.  Tuntuu  kuin  hänen  seuralaisensa  sekä  opiston  joh- 
dossa että  hänen  oppiaineillensa  opettamisessa  olisivat  vain  „v.  t."  („ vir- 
kaatekeviä") eivätkä  varsinaisia.  Varmaan  on  kuluva  pitkät  ajat,  ennen- 
kuin saadaan  opiston  johto  ja  koko  sen  sisäinen  elämä  luistamaan  tasaista, 
varmaa  rataansa  —  ilman  Wegeliusta.  Oppilasmäärä  on  vuosi  vuodelta 
kasvanut  ja  ilahuttavana  ajanmerkkinä  on  mainittava,  että  suomalainen 
oppilasaines  on  suurin  määrin  lisääntynyt  Tästä  taas  on  ollut  seurauk- 
sena, että  tuo  ennen  niin  ruotsalainen  oppilaitos  on  nyt  täydellisesti  kaksi- 
kielinen. Suomalaiset  oppilaat  saavat  kaiken  opetuksensa  suomen  kielellä. 
Tämän  takia  on  tietysti  täytynyt  myöskin  opettajavoimia  runsaasti  lisätä. 
Opiston  huoneisto  vain  käy  sietämättömän  ahtaaksi.  Kuudessa  eri  pai- 
kassa täytyy  nykyään  opetusta  antaa.  Olisipa  siis  syytä  Musiikkiopiston 
jo  saada  oma  talo,  ulkomaisten  konservatoriorakennusten  vertainen. 

Sittenkuin  E.  Furuhjelm  toivorikkaana  säveltäjänä  Musiikkiopistosta 
(M.  Wegeliuksen  viimeisenä  oppilaana)  läksi,  on  sieltä  taas  uusi  lahjakas 
säveltäjä  tulossa.  Toivo  Kuula  on  viulusonaatillaan  ja  moniailla  pienem- 
millä sävellystöillä  osoittanut  omaavansa  synnynnäisiä  lahjoja  siinä  mää- 
rin, että  häneenkin  voidaan  mitä  parhaat  toiveet  kiinnittää. 

Säveltäjistä  puhuessa  tulee  ehdottomasti  mieleen  Sibeliuksen  sävellys- 
konsertti ja  hänen  esiintymisensä  ulkomailla.  Suurimmallakaan  mestarilta 
ei  voi  vaatia,  että  hän  aina  onnistuisi  —  ja  se,  ettei  hän  saa  tunnus- 
tusta, voi  usein  olla  paras  todistus  hänen  suuruudestaan.  Mitä  Sibeliuksen 
uusimpaan  (kolmanteen)  sinfoniaan  tulee,  ovat  arvostelut  siitä  olleet  hyvin 
erilaisia.  On  totta,  että  se  on  lyhyt  ja  läpikuultava,  se  tuntuu  miltei 
klassillisen  selvältä  Sibeliuksen  moniin  muihin  sävellyksiin  verraten; 
aiheita  on  tietysti  mestarillisesti  käsitelty  ja  inslrumentatsioni  on  väri- 
rikasta,  kuten  Sibeliuksella  aina  —  tämä  on  kaikki  ansiopuolta.  Mutta 
minustakin  tuntuu,  että  Sibelius  edellisillä  sinfonioillaan  sittenkin  on 
saanut  sanotuksi  enemmän.  Tässä  hän  ikäänkuin  etsii  ja  tavoittelee,  löy- 
tämättä lopultakaan  sitä,  mitä  hän  oikeastaan  tahtoisi  sanoa.  Minusta 
tuntuu,  että  Sibeliuksen  uusimmassa  sinfoniassa  on  tekemällä  ja  pakosta 
tehtyä    enemmän   kuin   välittömän,   sisäisen    inspiratsionin  luomaa.     Päin- 

vastoin  on  minusta  asian  laita  Sibeliuksen  uudessa  sinfonisessa  runoel- 
massa ^Pohjolan  tytär**.  Siinä  on  säveltäjä  pyhällä  innostuksella  ja  rak- 
kaudella käynyt  tehtäväänsä  käsiksi.  Sanomattoman  ihanan  sävelkuvan 
hän  tässä  luo  eteemme.  Ainakin  minä  pidän  »Pohjolan  tytärtä**  Sibe- 
liuksen kypsyneimpänä  ja  etevimpänä  sävelmaalauksena  ja  olen  varmasti 
vakuutettu,  että  sinfoninen  runoelma  onkin  Sibeliuksen  varsinainen  ala, 
enemmän  kuin  koskaan  sinfonia.  Sävelmaalaajana  on  Sibelius  todellakin 
kehittynyt  korkeammalle,  kuin  tuskin  kukaan  nykyisistä  säveltäjistä.  Hän 
voi  loihtia  eteemme  mitä  erilaisimpia  ja  aina  omintakeisia  tauluja,  olkoon 
sitten  kysymys  satumaailmasta,  Kalevalan  aiheista,  luonnonkuvauksista  tai 
tunne-elämän  lukemattomista  eri  aloista.  Mestarillinen  näyte  tällaisesta 
„ värien  taitavasta  sekoittamisesta**  —  käyttääkseni  maalarien  kieltä  —  on 
Sibeliuksen  orkesterimusiikki  näytelmäkappaleeseen  «Belsazars  gästabud**. 

Kotimaisista  taiteilijoistamme,  joita  syksyn  kuluessa  saimme  kuulla, 
ovat  huomattavasti  edistyneet  laulajattaret  Hanna  Granfelt  ja  Agnes  Posch- 
ner  sekä  viuluniekka  Sulo  Hurstinen.  Lupaava  tenorilaulaja  on  meillä 
Taneli  Hurri.  On  aina  valitettu,  ettei  meillä  saada  kotimaista  ooperata 
toimeen,  kun  ei  ole  tenoreita.  Näyttää  nyt  vähitellen  tulevan  se  aika, 
jolloin  ei  ainakaan  tämän  seikan  pitäisi  olla  esteenä.  Mutta  mistä  saadaan 
se  innostus  esiintyjiin  ja  yleisöön,  joka  oli  olemassa  entisen  suomalaisen 
ooperan  aikana  —  siitä  voi  tulla  pahempikin  kysymys. 

Laillansa  suomalaisuuden  asiaa  on  laulajatar,  rouva  Hagelberg- 
Raekallio  ottanut  ajaakseen  siten,  että  hän  kaikki  ohjelmansa  laulut  esittää 
suomen  kielellä.  Maaseutukonserteissa  ei  tämä  ole  mitään  uutta,  pääkau- 
pungissa sitävastoin  on  rouva  H.-R.  todella  uran  uurtaja.  Kielelliseltä 
kannalta  ja  yleisöön  nähden,  joka  ei  muuta  ymmärrä  kuin  suomea,  on 
tämä  kylläkin  kauniisti  tehty.  Mutta  miten  lie  musikaaliselta  kannalta 
katsottuna?  Kun  lähdemme  siitä  tosiseikasta,  että  parhaitenkaan  käännetty 
lauluteksti  ei  voi  tullessaan  musiikin  kanssa  yhteen  vastata  alkuperäistä, 
arvaamme  jo,  miten  musiikki  käännöksen  kautta  tulee  kärsimään.  Meidän 
täytyy  huomata,  ettei  ainoastaan  sanojen  sisältö,  vaan  myöskin  niiden 
rakenne  ja  muoto  määrää  säveleen  muodon.  Käännöstekstin  mukana  muo- 
dostaa musiikki  kauttaaltaan  kömpelyyksiä,  luonnottomuuksia,  joita  sävel- 
täjä ei  suinkaan  voisi  sallia  ja  joita  laulajan,  joka  ulkomaisia  säveltäjiä 
arvossa  pitää,  ei  myöskään  pitäisi  sallia.  Käännös,  joka  täysin  vastaisi 
alkukielen  ja  musiikin  suhdetta  toisiinsa,  on  sula  mahdottomuus.    Minuun 

tekee  kerrassaan  kiusallisen  vaikutuksen,  kun  esim.  Schubertin  tai  Schu- 
männin  tunnettuja  lauluja  kuulee  suomeksi  esitettävän,  kun  aivan  väärien 
sanojen   kohdalle  tulee  musikaalinen  paino  tai  joku  yksityinen  tärkeämpi 
äänne.    Vähemmin  musikaalisen  yleisön  tutustuttamiseksi  suuriin  ulkolai- 
sen mestareihin  voi  tämä  laulujen  käännösmuodossa  esittäminen  tulla  kysy- 
mykseen,   mutta   yleisölle,  joka  tuntee  laulut  alkuperäisessä  muodossaan, 
on  tämä  menettely  tarpeetonta.    Mutta  jos  nyt  yleisö  ei  ymmärrä  italian, 
ranskan,    englannin  ja   saksan  kieltä,  eikö  silloin    käännös  ole  hyvä  ole- 
massa?   Kyllä  —  mutta  se  on  tekstikirjaan  liitettävä  alkuperäisen  tekstin 
rinnalle,    vaikkapa    vain    suorasanaisena;    silloin    kaikki    tietävät    laulun 
sisällön,  vaikka  laulaja  esittääkin  sen  alkukielellä.    Mutta  eikö  sitten  suo- 
men kielellä  saisi  lainkaan  laulaa?   Tietenkin,  mutta  laulettakoon  sellaista, 
joka    suomen   kielelle  soveltuu,  s.  o.  suomenkieliseen  tekstiin  sävellettyjä 
lauluja,  ja  niitä  on  jo  siksi  paljon,  että  meidän  laulajamme  saavat  niistä 
kymmenet  ohjelmat  täyteen. 

Tärkeä  sija  musiikkielämässämme  tulee  Suomen  Laulun  sekaköörillä 
epäilemättä  olemaan.  Korkealle  tähtäävää  ja  suurempiin  tehtäviin  pystyvää 
a  cappella-kööriä  meillä  ei  tähän  asti  ole  ollutkaan.  Maisteri  H.  Kleme- 
tissä on  köörillä  kyllä  tarmokas  ja  tehtäväänsä  pystyvä  johtaja.  On  vain 
ihme,  jos  ei  parempia  ääni  varoja  ole  Helsingistä  saatavissa.  Nykyänsä 
on  mainitussa  köörissä  ainoastaan  tenori  (kumma  kyllä!)  hyvin  edustettu. 
Lyhyeen  harjoitusaikaan  nähden  eivät  köörin  esitykset  vielä  voi  mitään 
malliesityksiä  olla  (vaikka  niitä  muutamissa  arvosteluissa  on  sellaisiksi 
tahdottu  leimata),  ja  epäilemättä  on  johtajakin  innostuksissaan  käynyt 
muutamiin  liian  valkeihin  teoksiin  käsiksi  näin  alussa,  mutta  köörin  vas- 
laisesla  työstä  on  täysi  §yy  toivoa  mitä  kauniimpia  tuloksia,  siihen  jo 
monet  merkit  selvästi  viittaavat. 


Lopuksi  on  minun  mainittava  pari  taiteen  suurmestaria,  jotka  meitä 
vierailullaan  ovat  kunnioittaneet.  Tarkoitan  kapellimestari  Gustav  Mahlmh 
urkulaiteilija  Enrico  Bossia,  ja  viulumestari  Eugene  Fsajfta.  Suuria  ka 
peili  mestareita  saamme  harvoin  täällä  vierainamme  nähdä.  Sitä  unohtu 
mattomammiksi  juhlahetkiksi  muodostuvat  hetket  sellaiset  kuin  esim 
Mahlerin    konsertti   täällä.     Omituinen,   hypnotiseeraava  valta  ja  vaikutus 


Katsaus  Helsingin  musiikkielämään  syyskaudella  1907.  57 


soittajiin  on  tuollaisella  mestarilla.  Ehdoton  kunnioitus  ja  kuuliaisuus 
seuraa  itsestään.  Jokaiselle  soittajalle  selviää  hänen  oman  tehtävänsä  tär- 
keys ja  merkitys  sävellyksen  kokoonpanossa  ja  muutaman  huomautuksen 
avulla  on  teoksen  musikaalinen  jäsentely  saatu  valmiiksi.  Mutta  myöskin 
jalon  ja  kauniin  äänen  muodostamiseen  on  huomio  pantava  ja  nyansseja 
on  entistä  tarkemmin  seurattava.  Kaikesta  tästä  seuraa,  että  orkesterin 
soitto  tällaisen  mestarin  johdolla  muuttuu  jo  ulkonaisesti  aivan  toiseksi 
ja  paremmaksi  kuin  kotoisissa  oloissa,  jonka  lisäksi  tulee  se  perso nal- 
lisen  nerokkuuden  ja  henkisen  suuruuden  välke,  joka  johtajasta  säteilee. 

Sellaista  urkumestaria  kuin  Enrico  Bossi  ei  ole  meillä  Suomessa 
ennen  kuultu.  Hänen  tckniikkinsa  on  ihmeteltävän  luistavaa,  kevyttä,  ja 
esityksensä  on  erittäin  väririkasta.  Minkäänlaisia  vaikeuksia  hänelle  ei 
ole  olemassa,  ja  outojenkin  urkujen  monet  ja  erilaiset  laitokset  ovat  hänelle 
silmänräpäyksessä  selvillä  ja  palvelukseen  valmiina.  Bossin  soittotapa  on 
keveämpää  ja  kosketus  elastisempaa  kuin  esim.  saksalaisilla.  Oli  todella 
onnellista,  että  Bossi,  paitsi  Helsingissä,  antoi  urkukonsertin  myöskin 
Turussa  ja  Viipurissa  —  juuri  niissä  kaupungeissa,  joissa  urkurikoulut 
työskentelevät  ja  Suomelle  urkureita  valmistetaan.  Tähän  asti  on  tietty, 
että  Italiassa  voi  saada  hyvää  laulunopetusta,  nyt  tiedetään,  että  siellä 
myöskin,  ainakin  Bolognan  konservatoriossa,  voi  kehittyä  oivalliseksi 
urkutaiteilijaksi,  sillä  siellä  on  opettajana  Enrico  Bossi. 

Viulutaiteilijoita  saa  usein  kuulla  oikein  hyviäkin.  Tuskin  kuiten- 
kaan nykyään  lienee  Ysayen  vertaista,  ainakaan  hänen  monipuoliseen 
etevyyteensä  nähden.  Tällä  mestarilla  ei  ole  ainoastaan  erehtymätön  tek- 
niikki,  vaan  sen  lisäksi  erinomaisen  sulava,  sametinpehmyt  ääni  ja  sielua 
joka  sormen  päässä.  Kun  kaikki  taituruus  kohdistuu,  kuten  Ysayella, 
jalon  äänen  muodostamiseen  ja  sävellyksen  hengen  ja  sisällyksen  sielukkaa- 
seen esilletuomiseen  ilman  vähintäkään  efektinhakua,  silloin  saavuttaa 
viulunsoitto  vasta  korkeimman  asteensa,  ja  me  ihmettelemme  tuon  pienen 
soittokoneen  taikavoimaa,  sen  hento  ääni  kun  voi  tunkea  sielumme  sisimpiin 
kerroksiin  —  maailmoihin,  jonne  ei  pysty  samalla  tapaa  vaikuttamaan 
muu  kuin  ihmisääni  —  soittokoneista  jaloin. 

Oskar  Merikanto. 


58  Katsaus. 


K.irj  allisuuttar. 


Näytelmäkiijallisuutta. 

ElSQ  Leino,   Naamiotta.    Toinen  sarja.     Helsinki  1907.    Kustannusosakeyhtiö 
Otava.     210  s.  8:0.     Hinta  3:  — . 

Eino  Leino  on  perusluonteeltaan  lyyrikko  silloinkin,  kun  hän  liik- 
kuu muilla  kirjallisen  taiteen  aloilla  paitsi  laulurunouden.  Useimmat 
hänen  näytelmistään  ovat  vain  sarja  lyyrillisiä  mielikuvia  tai  kangastuk- 
sia vuorppuhelumuodossa.  Ne  eivät  vaikuta  alituisesti  eteenpäin  vieri- 
vänä sisäisen  tai  ulkonaisen  toiminnan  virtana  eikä  kiinteällä  luonteen- 
kuvauksella, vaan  pikemmin  ne  ovat  tummasta  pohjasta  ajoittain  esiinkum- 
puavia  mielialoja,  ryhmiteltyjä  jonkun  henkilön  tai  tapahtuman  ympärille. 

»Naamioiden**  ensimäisessä  kokoelmassa  oli  sentään  merkki  kiin- 
teämmin hallitusta  luonteenkuvauksesta  ja  draamallisesta  toiminnasta: 
„ Pentti  Pääkkönen".  Ja  sitä  ennen  v.  1900  oli  ^ Johan  Vilhelm*  va- 
leltu kätevästi  ibseniläis-strindbergiläisen  kohtalo-  ja  keskusteludraaman 
kaavaan.  —  Nyt  ilmestyneessä  »Naamioiden*  toisessa  sarjassa  ei  ole  mi- 
tään niiden  laatuista  eikä  näyttämöllisesti  niiden  veroista  draamaa.  Siinä 
ovat  kaikki  kolme  kappt^letta  tuota  himmeäsävyistä  välähtelevää  runoutta, 
joka  on  Leinon  erikoisala. 

Ensimäinen  kappale  »Melankolia"  on  kuin  hämyhäivähdys  keskellä 
tummaa  yötä,  runo,  jossa  liikutaan  suurten  elämänkysymysten  alalla. 
Joku  repliikki  kouristaakin  mieltä  eletysti.  Mutta  sitten  tulee  toinen, 
joka  eksyy  teennäisyyteen  tai  kuulostaa  kovin  naiivilta.  Ja  niin  laimenee 
kokonaisvaikutus  verraten  voimattomaksi  ja  epämääräiseksi.  —  Nelinäy- 
lukisinen  »Lalli*  on  kokoelman  paras  pala.  Se  on  suorasanainen  le- 
genda, josta  tuulahtaa  kaamean  jylhää  runoutta  kuten  »Helkavirsistä*. 
Päähuomio  kiintyy  Lalliin.  Hänen  luonteensa  on  pohjalta  konsipeerattu 
samaan  suuntaan  kuin  Mannisen  »Metsien  miehen*,  josta  tuntuu  vaiku- 
tusta tulleen,  mutta  luonnollisesti  laajemmin  kehitetty  ja  valaistu  useam- 
malta puolelta.  Lalli  on  yksineläjä  hänkin.  Hän  on  vetäytynyt  pois 
ihmisten  ilmoilta  salojen  rauhaan.  Siellä  hän  elelee  omine  uskoineen  ja 
tietoineen.  Mutta  kun  hän  huomaa  tienoillansa  »liikoja  liikkuvaksi* 
Itsevaltaisissa  aikeissa  —  niinkuin  tässä  piispa  Henrikin  —  silloin  nou- 
see hänen  hidas  luontonsa.  Hän  koppoo  kirveen  ja  lähtee  takaa  aja- 
Ttiaant  »kunnes  pihojensa  pillan  kohtaa,  kolkkaa  kuoliaaksi*.  Näin  pit- 
källe voidaan  noissa  metsäläisluonteissa  analogiat  ulottaa.  Lalli  tuntuu 
kuitenkin  olevan  heikompaa  ainetta.  Elämä,  etupäässä  kai  avioelämä, 
on  häntä  runnellut  ja  tehnyt  hänestä  ajattelijan.     Hän  ei  tunnusta  juma- 

Ha,  ei  uusia  eikä  vanhoja,  vaan  tahtoo  tulla  omillaan  toimeen,  (iän 
niosofioipi  välistä  hyvin  uudenaikaisesti  —  jota  emme  tiedä  »Metsien 
miehen"  koskaan  tehneen  —  toistaapa  kerran  »Tuomas  Vitikan"  indivi- 
dualistisen ponsilauseen  „miF\ä  olen  minä".  Tämän  tietoiseksi  kehitty- 
neen vapauden  ja  itsenäisyyden  kanssa  ei  minusta  tahdo  oikein  hyvin 
sopia  yhteen  se,  että  Lalli  turvautuu  Lapinkorven  tietäjään,  Kaikkival- 
taan ja  että  hänessä  kumminkin  asuu  pohjalla  pelko  ristinjumalia  koh- 
taan. —  Lallin  vastustaja,  pyhä  Henrik,  on  katolisuuden  käskevä  mahti- 
valta,  puettuna  kirkkoruhtinaalliseen  komeuteen.  Hän  purkaa  suustaan 
onton  sanatulvan,  jossa  ei  tunnu  lainkaan  rauhansanoman  apostolia  eikä 
uskonmarttyyrin  sisäistä  vakaumusta.  Lyhyesti:  hän  on  henkisesti  ala- 
arvoinen  vastustaja.  Eikä  hänen  ja  Lallin  välillä  voi  syntyä  muuta  kuin 
aivan  ulkonainen  yhteentörmäys.  Hra  Leino  ei  ole  tarkoittanutkaan 
antaa  runoelmassaan  kuvaa  kahden  maailmankatsomuksen  taistelusta  tai 
suuresta  ajanmurroksesta.  Hän  on  vain  niin  sanoakseni  runoillut  uudes- 
taan tutun  kansallisen  legendan  ja  saanut  siihen  II  ja  IV  näytöksessä 
muutamia  näyttätnöllisestikin  vaikuttavia  kohtia,  yötunnelmia,  jotka  yl- 
lättävät salaperäisyydellään  ja  karmivat  pintaa  kuin  jossakin  Maeterli nekin 
näytelmässä.  Muuten  esiintyy  kappale  paremmin  edukseen  luettuna  kuin 
lavalta  nähtynä.  Se  ei  ole  näyttämöä  varten  tarpeeksi  keskitetty  eikä 
toiminnaksi  viritetty.  Tekijää  on  välistä  huvittanut  luoda  sanasota,  jossa 
tarpeettoman  kauan  vaihdetaan  turhia  sanasutkauksia,  vanhoja  ja  uusia, 
hän  pikemmin  maalailee  situatsioneja  kuin  perustelee  ja  kehittää  juonta 
edelleen  j.  n.  e.  Hra  Leinolle  on  tässä  suhteessa  vielä  taivalta  edessä, 
ennenkuin  hän  pystyy  välähtelevistä  mielikuvistaan  luomaan  näyttämö- 
kuntoisen  draaman.  Ilolla  kuitenkin  myönnän,  että  »Lalli"  on  kokoon- 
panoltaan selkeämpi  ja  luonteenkuvauksen  puolesta  eletympi  kuin  hänen 
entiset  satunäytelmänsä.  —  Kirjan  kolmas  näytelmä  »Niniven  lapset"  on 
kolmiosainen  saturunoelma,  johon  on  siroiteltu  musiikkina  soivia  kauniita 
lauluja  ja  jossa  kulkee  silmäimme  ohi  sarja  väririkkaita  itämaisia  ku- 
vaelmia. Kappaleen  pohjasuunta  —  Jonan  lankeeminen  pois  profeetal- 
lisesta kutsumuksestaan  ja  maallistuminen  —  ei  juuri  tunnu  draamalli- 
selta, niinkuin  hra  Leino  on  sen  esittänyt.  Sitäpaitsi  se  on  jäänyt  kes- 
keneräiseksi, sekavaksi.  Ainoastaan  lopussa,  kolmannessa  näytöksessä, 
käy  aavistuttava  värähdys,  kun  elämä  selkenee  profeetta  Jonalle  erä- 
maassa. Yleensä  on  tämän  näytelmärunon  mielikuvitus  liiaksi  ilmassa 
liihoittelevaa  laatua  voidakseen  vaikuttaa  lukijaan. 

Eino  Leinon  rikas  luomisvoima  hakee  itselleen  yhä  uusia  väyliä. 
Entistä  voimakkaampana  tuntuu  näissä  »Naamioissa"  henkäys  traagillista 
sävyä:  sielujen  yksinäisyyttä  ja  elämän  kovaa  puristusta  ympärillä. 
Mutta  kuten  Leinon  runoissa  humahtavat  nämä  syventyneet  tunnot  tilapäisinä 
mielialoina   ohitsemme.     Ne  eivät  liity  johdonmukaisesti  toisiinsa  eivätkä 

jätä  pysyvää  muistoa.  Sommittelun  koossapitävät  langat  riippuvat  vielä 
höllinä  kirjailijan  käsissä.  Ja  draamamuoto  jos  mikään  vaatisi  niitä 
puristamaan  tiukemmalle. 

V.  T. 


1 


Victor  Hugo,  Lturezia  Borgia,  Murhenäytelmä.  Suomeutanut  Juhani  Aho. 
Elämäkerrallisen  kokeen  kirjoittanut  Jalmari  Hahl.  Porvoo  1907. 
Werner  Söderström  Osakeyhtiö.     141  siv.  8:0.     Hinta  2:  50. 

On  paikallaan,  että  suomenkin  kielellä  voidaan  jossain  määrin  tutustua 
menneiden  aikojen  mainittaviin  tuotteisiin,  vaikkeivät  ne  olisi  juuri  muuta 
kuin  kirjallishistoriallisia  muistomerkkejä.  Semmoinen  muistomerkki  on 
tämä  Victor  Hugon  murhenäytelmä  armon  vuodelta  1833,  Ranskan  uus- 
romantiikan kukoistusajaita.  Siitä  opimme  tuntemaan  Hugon  yksinkertaista, 
mutta  tavallaan  suurisuuntaista  näytelmätekniikkiä.  Hän  ei  ole  niitä  miehiä, 
jotka  käyttävät  säästäen  teatraalisia  voimakeinoja.  Naamiaisyllätyksiä,  sala- 
ovia, tikareja,  myrkkymaljoja,  ruumisarkkukuvaelmia  j.  n.  e.  tavataan  runsas 
kokoelma  tässä  renesanssi näytelmässä.  Yhtä  räikeissä  muodoissa  liikkuu 
hänen  henkilökuvauksensakin.  Niinpä  näemme,  miten  tuon  rikoksissa  synty- 
neen ja  rikoksissa  paatuneen  Lucrezia  Borgian  sydämessä  sentään  on  poh- 
jalla mitä  kiihkein  rakkaudenjano.  Hän  olisi  valmis  uhraamaan  kaikki  rakas- 
tamansa Gennaron  hyväksi.  Ja  kun  hänen  aikeensa  raukeavat  tyhjiin, 
kun  Gennaro  pysyy  kylmänä  hänen  hellyydelleen  haaveillen  vain  tunte- 
mattomasta äidistään  kaiken  naisellisen  hyvyyden  perikuvana,  kun  hän 
viimeisessä  kohtauksessa  iskee  veitsen  Lucrezian  rintaan,  silloin  vasta 
paljastuu  tämän  rakkauden  salaisuus  —  hän  on  juuri  Gennaron  oma  äiti. 
Tämmöinen  vastakohtien  varassa  lepäävä  psykologia  tuntuu  ylimalkai- 
selta ja  juoni  helposti  rakennetulta.  Mutta  kun  sitä  on  kannattamassa 
Hugon  mahtava  retoorinen  paatos,  saattoi  1830-luvun  nuoriso  ihastua 
siihen  jo  pelkästään  siitä  syystä,  että  se  sisälsi  vastalauseen  edellisen 
ajan  viileätä  ja  voimattomaksi  uupunutta  klassillista  suuntaa  vastaan. 
Realistisen,  hienommilla  keinoilla  vaikuttavan  taidesuunnan  alaisena  vart- 
tunut nykyajan  ihminen  ei  jaksa  tuntea  samaa  ihastusta,  korkeintaan  vain 
rajoitettua  kunnioitusta  kirjailijan  valtavaa  mielikuvitusta  ja  rohkeaa  aiheen- 
pitelyä  kohtaan. 

V.  T. 

RoBBRT  Browning,  Pippa  gär  forhu  (Pippa  passes.)  översättning  af  K.  G. 
Ossian -Nils  SO  n.  Stockholm  1907.  Albert  Bonniers  förlag.  96  siv.  12:0. 
Hinta  2  kr. 

Ruotsalainen  kääntäjä  sanoo  alkulauseessaan,  että  Robert  Browning 
on  sivistyneillekin  ruotsinmaalaisille  lukijoille  ^tuskin  muuta  kuin  nimi  tai 
korkeintaan  anekdooti''.  Tämä  lause  pitää  vielä  suuremmassa  määrässä 
paikkansa  suomalaiseen  yleisöön  nähden.  Se  tuskin  tuntee  Browningin 
nimeäkään,  vaikka  se  on  Viktorian  aikuisen  Englannin  kuuluisimpia  ru- 
noilijanimiä.  On  sentähden  hauskaa  tämän  käännöksen  avulla  vaikkapa 
vain  puutteellisesti  tutustua  englantilaiseen  kirjailijaan. 

„Pippa  kulkee  ohi*',  vuodelta  1841,  on  draamallinen  runoelma, 
jaettu  neljään  osaan:  „aamu**,  „ puolipäivä**,  »ilta**  ja  „yö"  ja  varustettu 
prologilla  ja  tavallaan  epilogillakin.  Tapahtumapaikkana  on  Asolon  kau- 
punki Italiassa.  Jokainen  noista  neljästä  kuvaelmasta  tuo  esiin  kohtauk- 
sen eri  yhteiskuntapiireistä.  Niitä  yhdistävänä  lankana  on  Pippan  esiin- 
tyminen ja  laulu. 

Pippa  on  nuori  silkkitehtaan  tyttö,  joka  on  päässyt  uudenvuoden 
päivänä  työstä  vapaaksi.  Hän  kiertelee  huviksensa  ympäri  kaupunkia 
laulellen.  Ja  hänen  laulunsa  sattuu  jokaisessa  neljässä  kohtauksessa  kuu- 
lijan sydämeen.  Se  on  kuin  omantunnon  ääni  kunkin  rinnassa;  se  varoit- 
taa ja  tuomitsee,  herättää  ja  kehoittaa. 

Ensin  aamulla  se  helähtää  rikkaan  ja  ylpeän  Ottiman  ikkunan  alla. 
Siellä  sisällä  on  tapahtunut  yöllä  kauhea  teko.  Ottiman  rakastaja  Sebald 
on  murhannut  Ottiman  miehen.  Ja  nyt  päivän  valjetessa  he  puhuvat  vain 
tästä  rikoksesta,  joka  ei  tahdo  väistyä  heidän  silmiensä  edestä.  Ottiman 
kuuma  intohimo,  joka  on  saanut  Sebaldin  valtaansa,  on  vähällä  kietoa 
hänet  jälleen  pauloihinsa.  Mutta  juuri  silloin  sattuu  Pippa  kulkemaan 
ohi,  laulaen  lauluansa,  ja  Sebaldin  tunto  herää  ja  hän  kääntyy  inhoten 
pois  Ottimasta. 

Toinen  kuvaelma  on  keskipäivällä  taiteilija  JulesMn  asunnon  edus- 
talla. Jules  on  viekkaiden  toveriensa  keinottelujen  kautta  joutunut  rak- 
kauden ansaan  ja  mennyt  naimisiin  nuoren  yksinkertaisen  mallitytön 
kanssa.  Hän  ei  huomaa  mitään  salajuonia,  vaan  on  morsiameensa  sokeasti 
hurmaantunut.  Ja  kun  Pippa  kulkee  hänen  atelierinsa  ohi  laulaen,  vah- 
vistuu Julesin  päätös  elää  tytön  kanssa  yhdessä  ja  hän  kuvittelee 
paeta  hänen  kanssaan  kaukaiselle  meren  saarelle  ja  alkaa  taiteilijauransa 
alusta  uudelleen. 

Tulee  sitten  ilta,  ja  nuori  yltiöpää  vallankumouksellinen  Luigi  kes- 
kustelee äitinsä  kanssa  vanhassa  rappeutuneessa  tornissa.  Luigi  hautoo 
mielessään  Italian  vapauttamista  vieraan  sorto-ikeen  alta.  Hän  itse  aikoo 
lähteä  suoraa  päätä  pääkaupunkiin,  tunkeutua  kuninkaan  luo  ja  murhata 
hänet.    Äiti  koettaa  häntä  estellä.    Mutta  Pippa  kulkee  ohi  ja  hänen  lau- 


62  Katsaus. 

lunsa  poistaa  Luigin  mielestä  kaikki  esteet:  hän  ponnahtaa  pystyyn  ja 
lähtee  matkaan. 

Yöllä  puhelee  piispa  Monsignor  palvelijoineen.  Heillä  on  paljon 
vanhoja  tihutöitä  selvitettävänä  ja  intendentti  punoo  ovelasti  uusia 
juonia,  joilla  saatettaisiin  joku  ihminen  taas  päiviltä  pois.  Piispa  on 
juuri  antamaisillaan  hyväksymisensä  tälle  ehdoitukselle,  kun  Pippa  ohi- 
kulkiessaan laulaa  yksinkertaista  lauluansa  ja  saa  Monsignoren  oman- 
tunnon hereille. 

Lopussa  pulaa  Pippa  kotiinsa  ja  vuoteeseen  laskeutuessaan  muistelee 
päivän  kirjavia  tapahtumia  ja  hyräilee  iltarukoustaan,  joka  ruotsalaisessa 
käännöksessä  kuuluu: 

y^All  ijänst  har  samma  rang  for  Gud. 
Hans  le  k  vi  äro^  bäsi  och  sämsi. 
I  hans  värld  givs  ej  sislj  ej  frätnst,*^ 

(Kaikki  palvelus  on  Jumalan  edessä  samanarvoista.  Hänen  kättensä 
leluja  me  olemme,  parhaat  sekä  pahimmat.  Hänen  maailmassaan  ei  ole  ensi- 
mäistä eikä  viimeistä.) 

Kohtaukset  ovat  lyhyesti  hahmosteltuja,  himmeänlaisia  kuvaelmia. 
Mutta  niistä  rakentuu  tarkemmin  syventyessä  jokaisesta  draamallisen 
elävä  situatsioni.  Repliikit,  joita  lentelee  katkonaisina  ja  näennäisesti 
sikinsokin,  liittyvät  paikoin  yhteen  ja  sisältävät  aina  tuolloin  tällöin  luon- 
teenomaisen piirteen.  Näemme  henkilöitä  hetkellisen  valovälkähdyksen 
aikana.  Sitten  he  taas  katoavat  kuin  sanattomaan  yöhön.  Nämä  hetket 
ovat  niin  sanoakseni  näytöksiä  mielikuvituksen  teatterissa,  vailla  ympä- 
röiviä kulissikoruja  ja  regissöörilaitelmia.  Niistä  kumpuaa  voimakkaan 
mielikuvituksen  kuva-  ja  muotorikkaus.  Niissä  on  hentoja  ja  kovia  kos- 
ketuksia, jokapäiväisiä  ja  yleviä  välähdyksiä.  Kaikki  jätettynä  tuohon 
välitilaan,  joka  ärsyttää  mielikuvitusta,  voimatta  sitä  täydelleen  tyydyttää. 
Oscar  Wilde  näyttää  olleen  oikeassa  lausuessaan  Browningista  tuon  len- 
nokkaan arvostelunsa:  „hän  on  kaikista  shakespearelaisin  olento  Shake- 
spearen jälkeen."  —  „Jos  Shakespeare  pystyi  laulamaan  myriaadeilla  huu- 
lilla, niin  pystyi  Browning  änkyttämään  tuhansin  suin."  —  Mutta  tälle 
änkytykselle  antaa  inhimillisen  arvon  se  laajasti  ymmärtävä  humaanisuus, 
joka  kuvastuu  tässä  hänen  runoelmassaan  samaten  kuin  muissa  hänen 
tuotteissaan.  Hän  ei  saarnaa  eikä  salamoi  ihmisluontoa  vastaan,  hän  vain 
kuvaa  ja  osoittaa  sen  heikkoudet  ja  vahvuudet. 

Ellen  Key  on  kirjassaan  »Människor"  ihannellen  kuvannut  Brow- 
ning-puolisoiden  elämänvaiheita  ja  runoilijalaatua.  Hän  ylistää  »Pippa 
passes^^in  kirkasta  syvyyttä,  perusajatuksen  suoraa  yksinkertaisuutta,  hen- 
kilökuvissa ja  kohtauksissa  väreilevää  intohimoa  sekä  sanoo  tätä  runoelmaa 

yhdeksi,  ei  ainoastaan  Browningin,  vaan  koko  Englannin  kirjallisuuden 
parhaita  runoja.  Onko  tämä  korkea  kiitos  ihan  paikallaan,  sitä  ei  alle- 
kirjoittanut pysty  sanomaan;  ainakin  ansaitsee  runoelma  ruotsinkielisenä 
käännöksenäkin  hyvästi  lukemisen. 

V.  T. 

R  Nervander,  Pelkkää  pätvdnpaistetta.    Ylioppilasromaani.     Pori  1907.    (*ust, 
RoDelius'en  kustannuksella.     150  siv.  8:0.     Hinta  2:  — . 

Tämän  kirjan  puhtaasti  taiteelliset  ansiot  on  paras  sivuuttHa  vaiti- 
ololla. Kuitenkin  minua  huvitti  lukaista  se  läpi  nähdäkseni,  miten  noin 
nelisen  vuosikymmentä  sitten  elettiin,  katsottiin  maailmaa  ja  nämä  näke- 
mykset kertomukseksi  kudottiin  siinä  piirissä,  johon  Nervander  kuului. 
Hän  on  minusta  tavallaan  tyypillinen  ilmaus  tuolta  ajalta.  Hiukan  sen* 
timentaali  ja  hiukan  humoristi,  mutta  kovasti  estetiseeraava  ja  kovasti 
teennäinen  rakennellessaan  kirjalliseksi  kokonaisuudeksi  noita  ylioppilas- 
aikansa  kellastuneita  muistoja,  joista  kaikki  elämä  ja  tuoksu  on  jo  ka* 
donnut.  Kuulemme  siinä  puhuttavan  keStän vietosta  saaristossa,  purjeh- 
dusretkistä,  nimipäiväkesteistä,  ylioppilaslaulusta,  nuorten  rakkaudesta, 
tutkintoluvuista,  maisterinvihkiäisistä,  kihlauksesta,  häistä  ja  onnellJ.<^esta 
avioelämästä.  Kaikki  on  „pelkkää  päivänpaistetta",  vakuuttaa  tcktjä. 
Mutta  lukija  ei  sitä  tunne,  Se  mitä  nuo  ihmiset  ovat  eläneet,  on  haih- 
tunut tekijän  käsissä  vain  varjoksi;  se  ei  herätä  lukijan  mielessä  pienin- 
täkään virinää.  Leikinpäiten  hän  saattaa  lehtiä  käännellessään  ruv^eta 
aprikoimaan,  kenen  esikuvaa  noudattaen  tekijä  on  joka  kappaleen  alkuun 
pistänyt  humoristisen  sisällysilmoituksen,  miten  hänen  teatraaliset  har- 
rastuksensa ilmenevät  haluna  rakennella  omituisia  kohtauksia  ja  kuvael- 
mia, miten  hänen  olemuksessaan  on  hiukan  samaa  lapsellisen  pehmeäLa 
kajastusta  kuin  Topeliuksessa  j.  n.  e. 

Mennyttä  mikä  mennyttä. 

V.  T 


PROSPER  MARIMME,  Colomba.  Kertomus  Korsikan  oloista  1810-luvulta.  Raos- 
kasta  suomensi  Kasimir  Leino.  Helsinki  1907.  Suomalainen  Riis- 
tannnusosakeyhtiö  Kansa.     276  siv.  12:0.     Hinta  3:  — . 

pROSPER  Mi^RIM^E,  Carmen.  Espanjalaisen  mustalaistytön  elämäntarina  Ruds* 
kasta  suomensi  Kasimir  Leino.  Hämeenlinna  1907.  Suomaldneii 
Kustanusosakeyhtiö  Kansa.     105  siv.  12:0.     Hinta  i:  50. 

Merimdetä,    Ranskan    realistisen    novellitekniikin    kantaisää,    näyttää 
erityisesti    viehättäneen    alkuperäisten    olojen  ja  voimakkaiden  luonteiden 

kuvaaminen.  Mitä  kylmäverisimmällä  rohkeudella  ja  voitonvarmuudella 
hän  on  käynyt  niiden  kimppuun  ja  pakoittanut  ne  teräskirkkaaksi  tai- 
teeksi, jossa  suhteet  ovat  oikein  lasketut  ja  joka  lujuudessaan  aivankuin 
uhmailee  ajan  murentavaa  vaikutusta.  Ne  kaksi  kertomusta,  jotka  nyt 
esiintyvät  suomalaisessa  asussa,  ovat  hänen  paraimpiansa  ja  yhtä  eheitä 
vielä  tänä  päivänä  kuin  syntyessään   1840-luvulla. 

„Colomba"ssa  luodaan  eteemme  kuva  Korsikan  villistä  vuoriseu- 
dusta  rautaisine  luonteineen  ja  raakoine  tapoineen.  Colomba-impi  on  tämän 
jylhänihanan  ympäristön  ilmikuva:  samalla  kertaa  hurmaava  ja  julma, 
koskemattoman  naiivi  ja  lannistumattoman  rohkea.  Hän  ajaa  veljensä, 
ranskalaistuneen  upseerin,  yhtä  vastustamattomasti  kauheaan  verikostoon 
kuin  heti  senjälkeen  -yhdistää  hänen  kätensä  ikuiseen  elämänliittoon  sen 
naisen  kanssa,  jota  hän  tietää  veljensä  rakastavan.  —  Lukijassa  herää 
tämän  kertomuksen  johdonmukaista  kulkua  seuratessa  samansuuntainen 
riemu  kuin  koskea  laskiessa,  kun  tunnemme  lujan  ja  taitavan  käden  hoi- 
tavan peräsintä  ja  virran  nielevän  venettä  tasaisesti,  taukoamatta,  varmaa, 
vaikka  näkymätöntä  päämäärää  kohti.  Siinä  on  tilaisuus  antautua  nautti- 
maan näköaloista  taikkapa  katselemaan  veden  alinomaista  liikettä.  Ja  kun 
loppuun  päästään,  painuvat .  matkan  varrella  nähdyt  kuvat  mieleemme 
kauniina,  sopusointuisena  muistona.  —  Yhtä  mestarillisesti  kuin  itse  juoni 
ovat  luonteet  ja  ympäristö  kuvatut.  Kirjailijan  silmä  on  viivähtänyt  mieli- 
hyvällä ulkonaisten  seikkojen,  kuten  pukujen,  asumusten  ja  luonnon  vaih- 
televissa muodoissa  ja  tehnyt  niistä  huomionsa  kansatieteilijän  tarkkuu- 
della, eksymättä  silti  liialliseen  laveuteen.  Hän  on  osannut  mitata  niille 
melkein  aina  oikean  pituuden  ja  paikan  kokonaisuudessa,  ja  kaikkialla 
huomaa  niiden  kuuluvan  olennaisesti  yhteen  esitettävien  tyyppien  kanssa. 

^Carmen^^in  tapahtumapaikkana  on  Espanja  ja  sen  ilmapiirinä  seik- 
kailijaelämän  romantillinen  monikirjavuus.  Carmen  on  tummasilmäinen, 
vapaa  ja  voimakas  mustalaistyttö,  joka  kulkee  vaistojensa  viitoittamaa 
tietä  järkähtämättömän  uskaliaasti.  Hän  on  peräänantamaton  kuin  itse 
kohtalo.  Siitä  hetkestä  alkaen  kun  hän  astuu  hyväsydämisen  Don  Josen 
tielle,  ovat  tämän  elämänvaiheet  määrätyt.  Rakkaus  Carmeniin  tekee 
hänestä  salakuljettajan,  rosvon  ja  murhamiehen.  Ja  voittamattomana  seisoo 
Carmen  hänen  edessään  vielä  silloinkin,  kun  hän  mustasukkaisuuden  vim- 
massa syöksee  tikarin  tuon  kummallisen  naisen  rintaan.  —  Tämä  kertomus 
ei  kenties  ole  niin  plastillisen  ehyttä  ja  viimeisteltyä  taidetta  kuin  „Co- 
lomba*^.  Mutta  se  on  elävämpää,  draamallisempaa.  Väririkkaat  kohtaukset 
ajavat  toinen  toistaan  virkeässä  vauhdissa,  paikalliskuvat  nousevat  kuin 
itsestään  ja  henkilöitä  ympäröi  niin  sanoakseni  väreilevämpi  ilma. 

Merimeen  novelleissa  viettää  ranskalainen  plastillisen  selkeä  realis- 
tinen tekotapa  kauneimpia  voittojaan.  Se  on  vankkaa  ja  täyttä  kuin  pronssi. 
Sitä    katselee    kuin    ehytpiirteistä    veistokuvaa.     Silmä   kiintyy    muotojen 

sopusuhtaisuuteen  ja  varmuuieen.  Merimeellä  ei  ole  hapuilevia  fraaseja 
eikä  hentomielistä  tunteellisuutta.  Yksinkertaisesti  ja  kylmästi  kerrotaan 
vertsimmätkin  tapahtumat.  Järjen  kaikkivoipa  ylivalta  kuvastuu  tuossa 
tyylissä,  jossa  taiteilijan  oma  personallisuus  on  vangittu  ja  lyöty  rauta- 
salpojen  taakse.  Siellä  täällä  pyrkii  oma  ^minä**  kuitenkin  esiin  roman- 
tikkojen tapaan. 

Ei  voi  kieltää  ihailuaan  Merim^en  novelleilta.  Mutta  ihailusta  rakkauteen 
on  vielä  yksi  askel,  ja  se  saattaa  jäädä  astumatta.  Sillä  muodollisista  ansiois- 
taan huolimatta  tekee  Merimeen  taide  hiukan  hedelmättömän  vaikutuksen. 
Tuon  ehyen  pinnan  alla  ei  83'ki  myötätuntoisesti  läikkyvää  elämää.  Puuttuu 
se  tunteen  lämmin  värähdys,  joka  saisi  lukijan  antautumaan  täysin  sydämin. 
Ajattelen  esim.  Dostojevskin  monesti  epätodenmukaista,  raskasta  ja  rakennet- 
tua taidetta.  Se  voittaa  sydämellään  siinä  missä  M^rimee  hurmaa  muodolla. 
Ja  jos  muistelen  rinnan  Tolstoin  ^»Kasakoita**  ja  Merimeen  »Colombaa"  — 
molemmissa  kun  kuvataan  alkuperäisiä  oloja  ja  voimakkaita  luonteita  — 
niin  asettaisin  etusijalle  ensinmainitun,  niin  epäplastillinen  kuin  sen  teko- 
tapa lieneekin.  Sillä  siinä  on  sielun  pyhää  levottomuutta,  Merimeellä  taas 
viileentynyt  rauha.  —  Minua  huvittaa  viitata  ranskalaiseen  Augustin 
Ftloniin  osoitteeksi,  etten  minä  yksin  edusta  näitä  kaiken  „kirjallisuus- 
historian"  ja  »hyvän  maun"  nimessä  tuomittavia  ajatuksia.  Tämä  Merimeen 
erikoistuntija  näet  sanoo,  että  Merimeen  ansiot  supistuvat  etupäässä  muo- 
dolliseen kykyyn  —  senvuoksi  ei  hänestä  ole  tullutkaan  realistisen  suun- 
nan, vaan  ainoastaan  realistisen  tekotavan  isä  —  ja  hän  ennustaa,  että 
Merimeen  kertomuksista  on  tulevaisuudessa  elävä  ainoastaan  joku  sivu, 
ja  hänen  nimensä  on  säilyvä  vain  hänen  kirjeittensä  kautta. 

Suomentaja,  joka  on  varustanut  „Colomban"  elämäkerrallisella  ku- 
vauksella sekä  »Carmenein  selittävällä  alkulauseella,  on  onnistunut  kään- 
nöksessään jotenkin  hyvin.  Joku  kielikompastus  sentään  on,  esim.  „Colom- 
ba*ssa:  aseestaa  (pro:  asestaa),  huvitieleidaksensa  (pro:  huvitellaksensa), 
^haaskata  ruutiansa  moiselle  saaliille^  (pro:  moiseen  saaliiseen),  „Coiomba  . . . 
puristi  lujasti  englantilaisen  neitosen  kättä,  joka  vuodatti  runsaita  kyy- 
neliä . .  .**  j.  n.  e. 

V.  T. 


Satututkimiiksia. 

Antti  Aarne,    Vergleickende  märchenforschungen^  akademische  abhandlung  (Vertai- 
levia satututkimuksia,  yliopistoUiuen  väitöskirja).     Helsinki  1907. 

Harvoinpa  meillä  satututkimuksia  ilmestyy:  v.  1857  ensimäinen,  Sal- 
melaisen, V.  1887  Krohnin  ja  vasta  v.  1907  kolmas  väitöskirja!  Kaikenlaiset 
mitättömätkio    ulkomaiset    aiheet    ovat   maistereillemme  tohtoriväitöksiksi 

kelvanneet  viimeisen  puolen  vuosisadan  kuluessa,  muttei  oma  rikas  sadus- 
tomme  kaksinekymmenine  tuhansine  toisintoineen.  Lienevätkö  tutkijat 
sitten  unohtaneet,  että  »tyhmä  vierahissa  viihtyy,  visu  ei  vierasta  valitse** 
vai  mikä  hylkimiseen  lienee  syynä? 

Mainitsemassamme  teoksessa  käsitellään  kolme  kaikille  tuttua  satua: 
satua  taikasormuksesta,  kolmesta  taikaesineestä  sekä  taikalinnusta.  Ensin- 
mainitussa puhutaan  ihme-esineestä,  jonka  avulla  voi  saada  mitä  tahtoo. 
Se  varastetaan  omistajaltaan,  joka  sen  kiitollisen  kissan  ja  koiran  avulla 
kumminkin  saa  takaisin.  Toinen  tutkimuksenalainen  satu  kertoo  kolmesta 
taikaesineestä,  joilla  on  niinikään  Ihmeitätekevä  voima.  Nekin  sadun  san- 
karilta varastetaan,  mutta  hän  saa  omansa  jälleen  taikavoimaisia  hedelmiä 
syöttäen  pettäjälle,  jolle  kasvaa  sarvet,  ja  on  tämä  ennenkuin  niistä  pääsee 
pakoitettu  luovuttamaan  varastamansa  takaisin.  Kolmannen  sadun  juonena 
on  kultaa  muniva  taikalintu.  joka  on  sellainen  otus,  että  joka  syö  siitä 
määrättyjä  osia,  saa  erikoisen  ominaisuuden:  tulee  kuninkaaksi  tai  saa 
rikkauksia.     Siinäkin  puhutaan  petollisuudesta. 

Näissä  kolmessa  sadussa  on  paljon  yhtäläisyyksiä  —  vaikkei  tekgä 
siitä  sanallakaan  huomauta.  Koko  satujen  juoni  on  samanlainen  ja  sitä- 
paitsi kerrotaan  niissä  kaikissa  taikaesineistä,  varastamisesta  ja  petolli- 
suudesta, joten  on  luonnollista,  että  noita  kolmea  satua,  jotka  usein  ovat 
toisiinsa  sekaantuneetkin,  yhdessä  käsitellään. 

Tekijä  on  kerännyt  tutkimustansa  varten  laajat  ainekset.  Hän  on 
tavannut  näitä  satuja  miltei  kaikilla  kansoilla.  Satua  taikasormuksesta 
esim.  on  teoksessa  puolisen  toista  sataa  toisintoa,  niistä  enemmän  kuin 
puolet  suomalaisia.  Kaikkiaan  on  tekijä  käyttänyt  423  toisintoa  sekä  vielä 
lisäksi  monia  kiijallisia  kappaleita  samoja  satuja.  Niistä,  on  suomalaisia 
ja  virolaisia  182,  joka  on  omiaan  todistamaan  kuinka  rikkaat  ainekset 
meillä  todellisuudessa  on.  —  Esitettyään  lyhennettyinä  toisinnot  selvittelee 
tekijä  kunkin  sadun  alkumuotoa  ja  lopuksi  koettaa  ottaa  selkoa,  missä 
se  on  syntynyt.  Tuloksena  on,  että  satu  taikasormuksesta  on  Intiasta, 
taikaesineistä  länsimaista.  Taikalintu-sadun  kotiperän  suhteen  yhtyy  tekijä 
jo  ennen  lausuttuun  mielipiteeseen,  että  se  on  alkuisin  Persiasta. 

Ilahuttavaa  on  nähdä,  että  näitä  kansan  mielikuvituksen  tuotteita 
voidaan  nykyään,  Krohnin  metodin  mukaisesti  tutkien,  seurata  joltisellakin 
varmuudella  alkumuotoonsa  ja  kotipaikkaansa  saakka. 

Tekijä  ei  mielestäni  kaikin  paikoin  ole  ollut  kylliksi  terävä  johto- 
päätösten teossa.  Hän  on  monasti  ne  jättänyt  tekemättä.  Niinpä  ensimäi- 
sestä  sadusta  olisi  voinut  huomauttaa,  että  se  on  kultuuriaikana  syntynyt, 
koska  alkumuodossakin  puhutaan  kotieläimistä,  yhteiskunnasta  kuninkai- 
neen,  palatseineen.  Kotipaikasta  puhuessa  olisi  pitänyt  ottaa  huomioon 
kumpi  on  sadun  juonelle,  kissan  ja  koiran  uinnille,  luonnollisempi,  jokiko 
vai    meri    ja    että    kyseessä   luultavasti    on    leveä  Intian  joki.     Epäilyttää 

myöskin  suuresti  onko  satu  taikalinnusta  juuri  Persiasta  kotoisin.  Miksei 
ideropääkin.     Ainakaan  toisinnot  eivät  sitä  olettamasta  estä. 

Psykologisesta  puolesta  ei  puhuta  mitään.  Sadun  kulkiessa  kansasta 
kansaan  on  siihen  kumminkin  jäänyt  koko  hauskoja  piirteitä,  jotka  ku- 
vaavat kertojain  mielikuvituksen  ja  olojen  erilaisuutta.  Olisi  toivottavaa, 
etteivät  tutkijat  vastaisuudessa  tyytyisi  vain  sadun  kotipaikan  ja  leviä- 
misen selvittelemiseen  ja  kuivien  numeroiden  latelemiseen,  vaan  toisivat 
esille  myöskin  ne  piirteet,  jotka  voivat  tavallisessakin  kuolevaisessa  he- 
rättää mielenkiintoa. 

Tällä  en  tarkoita,  ettei  kyseessä  oleva  tohtori  Aarneen  tutkimus  ole 
tarkka  ja  valaise  koko  monta  seikkaa.  Teoksessa  tapaa  kyliä  useita  huo- 
mioon ottamatta  jääneitä  seikkoja,  mutta  ei  montakaan  väitettä,  jota  ei 
olisi  koko  vakuuttavasti  todistettu. 

S-n  VÄinö. 


Yhteiskuntafilosofiaa. 

Thomas  Carlvlb,  Entistä  ja  nykyistä.  Suomentanut  Werner  Andelin. 
Porvoo  1907.  Wemer  Söderström  O.  Y.  279  siv.  suurta  oktavoa. 
Hinta  4:  50. 

Kaunokirjallisuuden  mukana  eksyi  käsiini  tämä  jykevä  yhteiskunta- 
filosofinen  teos,  jonka  v.  1843  kirjoitti  skotlantilainen  ajattelija  Th.  Carlyle. 
Se  on  syntynyt  hänen  aivoissaan  välityönä  suurempien  teosten  lomassa 
ja  tulisella  kiireellä,  seitsemässä  viikossa,  se  on  muotoonsa  sukeutunut. 
Tosin  olivat  tekijän  ajatukset  ennenkin  liikkuneet  yhteiskuntafilosofian 
alalla  menneiden  aikojen  historiaa  tutkiessa.  Mutta  tämän  yht'äkkisen 
purkautumisen  aiheutti  nyt  lähinnä  Manchesterin  tehdastyöväen  kapina, 
joka  oli  asevoimalla  vereen  tukahdutettava.  Se  ynnä  samaan  aikaan  ym- 
päri Englantia  tapahtuneet  työlakot,  murhapoltot,  ryöstöt  ja  muut  levot- 
tomuudet paljastivat  räikeästi  maan  sisäisen  tilan  ja  panivat  ajattelemaan 
työväen  kurjaa  asemaa  sekä  keinoja  sen  parantamiseksi.  Rajoittamaton 
kilpailun  vapaus,  jota  taloustieteilijät  teorioillaan  tukivat,  ja  luonnottomat 
viljatullit  ne  olivat  pääsyynä  tähän  olojen  kärjistymiseen.  Ne  näet  toi- 
selta puolen  kasasivat  rikkauksia  tehtaanisäntien  ja  maataomistavan  yli* 
maston  käsiin  sekä  tuottivat  miljoonia  valtakunnan  rahastoon,  mutta 
toiselta  puolen  sysäsivät  työväen  huutavaan  hätään  ja  leivänpuutteeseen. 
Carlyle  väittää,  että  Englannin  vaivaistaloissa  oli  siihen  aikaan  hoidetta- 
vana pari  miljoonaa  ihmistä  ja  noin  viisi  miljoonaa  eli  pelkillä  perunoilla. 
Loordit  sensijaan  vetelehtivät  joutilaina  Lontoon  kaduilla  tai  metsästelivät 
peltokanoja  ja  kettuja  laajoilla  tiluksillaan.  Vanhoillinen  parlamentti  ei 
pystynyt   sanottavia  uudistuksia  aikaansaamaan.     Sillä  hetkellä  tunsi  kir- 

jailija  velvollisuudekseen  astua  julistamaan  muutoksen  välttämättömyyttä 
yhteiskunnalle.  Hän  kohdisti  kiivaat  iskunsa  etupäässä  ajan  »mammonis- 
mia''  ja  vapaata  kilpailua  vastaan  ja  vaati,  että  taloudellisessakin  elämässä 
noudatettaisiin  ihmisyyden  ja  järjen  periaatteita  eikä  annettaisi  osan  kan- 
sasta kuolla  nälkään.  Kohtuullinen  päiväpalkka  kohtuullisesta  päivätyöstä 
—  pois  tyhjäntoimittajat  ja  mammonan  palvelus  —  sijaan  rehellisen  työn 
aateli  ja  sankarisuuruus!  Tähän  suuntaan  menevät  hänen  periaatteelliset 
vaatimuksensa.  Ja  hän  innostuu  saarnatessaan  työn  evankeliumia  pelas- 
tukseksi kaikesta  pahasta.  «Työnteko  on  rukoilemista^,  sanoo  hän  van- 
hain munkkien  tapaan.  Se  vapauttaa  ihmisen  sielun  epäilystä,  ikävästä, 
surusta,  tunnontuskasta,  suuttumuksesta,  jopa  epätoivostakin.  Työhön  pe- 
rustuu koko  ihmiskunnan  onni.  Näissä  ja  tämänsuuntaisissa  ajatuksissa 
ilmenee  Carlylen  valoisa' elämänkatsomus  ja  positivisuus.  Ja  hän  näyttää 
keskiaikaisella  luostaritarinalla  toteen,  miten  oikea  hallitus  voi  ohjata  asiat 
kauniiseen  järjestykseen  ja  sopusointuun.  Se  osa  teosta  (toinen  kirja), 
jossa  tämä  menneisyyden  kuva  kirkastetaan  eteemme,  on  minusta  mieltä- 
kiinnittävin  koko  esityksessä.  Sitävastoin  ovat  ne  suoranaiset  neuvot, 
joita  tekijä  neljännessä  kirjassa  antaa  nykyajan  työväen  olojen  paranta- 
miseksi, hyvin  ylimalkaista  laatua.  Hän  ei  ajattelijana  tahtonut  ryhtyä 
määrittelemään,  millä  lakipykälillä  korjaus  oli  aikaansaatava.  Hän  vain 
viittasi  periaatteellisen  tien.  Ja  tällä  hänen  teoksellaan  kuuluu  Olleenkin 
mullistava  merkitys  Englannin  kansan  taloudellisten  käsitteiden  kehityk- 
sessä. Se  oli  osaltaan  sysäämässä  kumoon  vanhaa  taloustieteellistä  oppi- 
suuntaa ja  vaikuttamassa  viljatuUien  poistamiseen  v.  1849. 

Ymmärtää  hyvin,  että  niin  personallisesti  ja  voimakkaasti  kirjoitettu 
teos  kuin  tämä  saattoi  silloisessa  Englannissa  tuntua  miltei  tuomiopäivän 
pasunalta.  Siinä  kuvastuu  miehekäs  uudistusinto  ja  lämmin  myötätunto 
nälistynyttä  työväkeä  kohtaan.  Mutta  se  vaikuttaa  näin  puolueettomalla 
alalla  ja  ajalla  luettuna  ylimalkaisesti.  Tekijän  mahtava  paatos  ja  paikal- 
lisiin viranomaisiin  ja  yhteiskuntaluokkiin  tähdätty  ironia  ei  jaksa  nyky- 
aikaisen ulkomaisen  lukijan  silmissä  peittää  —  sanoisinko  —  sitovan 
asiallisuuden  puutetta.  Ainakin  rasittaa  teosta  liiallinen  monisanaisuus  ja 
haihattelu;  useissa  paikoin  tulee  mieleen  meidän  Fr.  Cygneeuksen  esitys- 
tapa —  — 

Vaivoin  kirjan  loppuun  päästyäni  en  tullut  varmasti  vakuutetuksi 
siitä,  onko  se  todella  ansainnut  suomentamisen  suuren  huolen.  Onhan 
se  oikeastaan  vain  palanen  Englannin  omaa  taloudellista  historiaa.  Ne 
ajatuksen  kipinät,  joita  siitä  saattaa  ulkomaisten  yhteiskuntaolojen  valais- 
tukseksi kirpoilla,  tuntuvat  minusta  kovin  heikoilta  ja  himmeiltä.  Niitä 
peittää  sitäpaitsi  jo  kerros  ajan  tuhkaa.  Lieneekö  varsinaisissa  kansan- 
talouden tutkijoissakaan  intoa  ryhtyä  sen  alla  piilevää  kyventä  etsimään? 
Sitä  en  tiedä,  mutta  kovasti  epäilen. 

Suomennos  on  sujuvaa  ja  aistikasta.  Se  on  paljon  vaivaa  vaatinut, 
sillä  Carlylen  tyyli  on  hyvin  oikullista.  Omasta  puolestani  olisin  suonut, 
että  kääntäjän  kielitaito  ja  vaivannäkö  olisi  elävämpään  teokseen  koh- 
distunut. 

V.  T. 


Uskontotiedettä. 

Gustav    Frenssen,     Vapahtajan   elämä.    Suom.    Volter    Kilpi.     Helsingissä, 
1907.     Otava,     no  siv.  12:0.    Hinta  i:  25. 

Frenssenin  ^Vapahtajan  elämä"  on  alkuaan  syntynyt  hänen  romaa- 
ninsa Hilligenlein  puitteissa.  Siinä  se  esiintyi  kangastuksena  siitä  py- 
hästä maasta,  jumalanvaltakunnasta,  ^sta  kirjan  henkilöt,  mikä  enemmän 
mikä  vähemmän  olivat  eksyksissä.  Se  erikoinen  huomio,  joka  sekä 
ihastuksen  että  ankaran  arvostelun  muodossa  kohdistui  tähän  osaan 
Hilligenleitä  oli  varsin  suuri.  Ja  kun  tekijä  sitten  julkaisi  »Vapahtajan 
elämän"*  erityisenä  kirjana,  oli  se  aiheena  kokonaisen  pienen  kirjallisuu- 
den syntymiseen.  Kirjansa  alkulauseessa  tekijä  ilmaisee  tarkoituksekseen 
esittää  »Vapahtajan  elämän  ja  kuvan  semmoiseksi,  kuin  se  oppineiden 
tutkijain  tutkimusten  mukaan  on  todella  ollut  ja  semmoisena,  miksi  sen 
kirkot  vuosisatojen  kuluessa  ovat  muuttaneet**.  Ja  yrityksensä  tieteelli- 
sen vakavuuden  tueksi  Frenssen  mainitsee  kymmenkunnan  saksalaista 
tutkijanimeä. 

Ei  ole  siis  vähäinen  se  vaatimus,  jolla  Frenssen  kirjassaan  esiin- 
tyy, ja  sen  ylpeää  sävyä  ei  suinkaan  ole  omiansa  lieventämään  se  kau- 
nokirjallinen tyyli,  jonka  tekijä  on  muuttamatta  säilyttänyt  tässä  erikseen 
ilmestyneessä  laitoksessa.  Ei  siis  ihme,  että  kriitillisimmänkin  teologian 
edustajain  keskuudesta  on  kuulunut  ääniä,  jotka  eivät  ole  suostuneet 
Frensseniä  tunnustamaan  tulkikseen.  Onpa  yksi  niistä  miehistä,  joita 
hän  mainitsee  kirjansa  alussa,  O.  Baumgarten,  suorastaan  sanoutu- 
nut irti  Frenssenin  tulkinnasta.  Joskin  Frenssen  esiintyy  kriitillisim- 
män  uusitcstamentillisen  tutkimuksen  hengenheimolaisena,  niin  kulkee 
hän  tässä  kirjassaan  kuitenkin  omilla  teillään,  sillä  se  saksalainen  tutki- 
mus, josta  hän  niin  itsetietoisena  puhuu,  liikkuu  sittenkin  —  sanotta- 
koonpa  sitten  senkin  liiallisesta  varmuudesta  mitä  tahansa  —  historiallis- 
kriitillisen  metodin  tunnuksen  nimessä.  Frenssenin  »Vapahtajan  elämä** 
taas  kuuluu  ehdottomasti  Hilligenleihin.  Sen  puitteissa  se  on  kaunis 
Hilligenlei,  »pyhä  maa*,  mutta  »saksalaisen  tutkimuksen**  tulkki  se  ei 
ole.  Siksipä  monikin,  joka  Hilligenlein  »käsikirjoituksen**  ilolla  luki,  ei 
ole    valmis    suomaan    oikeutusta    sille  tieteellisyyden  vaatimukselle,  jolla 

kirjanen  erikoisjulkaisuna  ja  »hiukan  muutettuna  ja  kehitettynä" 
esiintyy. 

Siinä  ei  kai  nyt  mitään  erikoista  uutta  liene,  että  Frenssen  Jeesuk- 
sen ihmisyyttä  erikoisesti  teroittaa.  Se  ei  suinkaan  ole  mikään  ominai- 
nen piirre  edes  sille  saksalaiselle  tutkimukselle,  johon  Frenssen  vetoaa. 
Onhan  se  yhteinen  kaikelle  historialliseMe  Uuden  testamentin  tut- 
kimukselle, sillekin,  jota  Frenssen  kai  sanoisi  vanhoilliseksi.  Yleensä 
ollaan  taipuvaisia  odottamaan  liian  paljon  tällaiselta  historialliselta  tutki- 
mukselta. Niin  paljon  kuin  se  elävä  tausta  ja  ympäristö,  jolla  ja  jossa 
Jeesus  esiintyy,  onkin  saanut  valoa  uusimmalta  historialliselta  ja  uskon- 
nonhistorialliselta  tutkimukselta,  niin  tosiasiana  pysyy,  että  sanan  varsi- 
naisessa merkityksessä  historiallisia  lähteitä  Jeesuksen  oman  perso- 
nalfisen  elämän  selville  saamiseksi  on  tuiki  niukalti,  niin  niukalti,  et- 
temme ollenkaan  voikkaan  piirtää  hänen  elämäkertaansa  siinä  miele.ssä, 
jossa  nykyaika  tätä  sanaa  käyttää  Siksipä  ei  liene  kiellettävissä,  että 
juuri  Jeesuksen  personaan  nähden  kaiken  arvokkaan  historiallisen  aine- 
histon  rinnalla  tässä  »uskonnonhistoriallisessa"  Jeesuksen-elämä-tutkimuk- 
sessa on  paljon  sellaista,  mikä  kohoaa  tutkijan  uskonnollisesta-  pohja- 
sävystä  —  s.  o.  tekijän  uskontunnustusta  —  siis  samaa,  mitä  vanhoilli- 
sessa ja  vanhanaikuisessakin  jumaluusopissa. 

Ja  mitä  juuri  Frensseniin  tulee,  niin  tahtoisimme  väittää,  että  hän 
verrattuna  useihin  auktoriteetleihinsa  on  vähetnmän  historiallinen  ja 
enemmän  metafyysillinen  kuin  ne.  Käytän  sanaa  metafyysillinen,  koska 
esim.  sellainen  kuvaus  kuin  Boussetin  Jeesus  on  piirrelty  paljoa  syvem- 
mällä uskonnollisella  ymmärtämyksellä  ja  sisäisten  kokemusten  taustalla 
kuin  Frenssenin.  Juuri  tähän  nähden  Frenssen  tekee  enemmän  dogmaa- 
tikon vaikutuksen. 

Runoilijan  uskontunnustusta  on  tämä  „ Vapahtajan  elämä*".  Ja 
hänen  uskonintonsa  on  niin  suuri  että  se  tekee  hänet  uhmailevaksi  yksin 
sitä  historiallista  tutkimustakin  kohtaan,  jonka  hengessä  hän  tahtoo  liik- 
kua. Kieltämätön  tosiasia  myöskin  on,  että  siinä  ihmisessä  Jeesuk- 
sessa, jonka  Frenssen  tahtoo  kuvata,  on  piirteitä,  joihin  eivät  johda 
historiallisimmallakaan  metodilla  ne  lähteet,  jotka  ovat  käytettävissä  (vrt. 
esim.  Jeesuksen  sanat  syntiselle  vaimolle).  YUäsanottu  ei  tietenkään 
tahdo  kieltää  sitä,  ettei  moni  Frenssenin  kuvaus  olisi  syvällä  psykolo- 
gisella historiallisella  todenmukaisuudella  piirretty.  Mutta  sen  näyttää 
Frenssen  tuiki  unohtavan,  että  kaiken  historiallisen  —  siis  myöskin 
uskonnonhistoriallisen  —  tutkimuksen  korkeinkaan  vastaus  ei  toden- 
näköisyyttä kauemmas  pääse. 

Kun  tällaisesta  kirjallisuudesta  on  puhe,  ollaan  valmiita  käyttämään 
sitäkin  mittakaavaa,  tekeekö  kirja  uskonnon  asialle  huonon  vai  hyvän 
palveluksen.     Ei    voitane    sentään    väittää,  joskin  sitäkin  lienee  myöskin 

meillä  yritetty,  ettei  vakava  uskonnollinen  ja  siveellinen  pyrkimys  olisi 
tämän  kirjan  äiti.  Mutta  jos  huonosta  palveluksesta  voi  puhua,  niin  on 
Frenssen  sen  tehnyt  itselleen  temmalessaan  Hilligenlein  „Kristuskuvan** 
niistä  puitteista,  joihin  se  kuuluu,  ja  varustaessaan  sen  niin  kovin  vaati- 
valla alkulauseella. 

u  H. 


Tietoja  eri  aloilta. 

Kokeellista  kasvatusoppia. 

Ernst  Meumann,  Vorlesungen  zur  Einfiihruug  in  die  experimentelle  Päda- 
gogik  uud  ihre  psychologischen  Grundlagen.  I  Bd.,  555  siv.,  Leipzig 
1907.  Hinta  7  Saksan  markkaa.  (Luentoja  johdatukseksi  kokeelliseen 
kasvatusoppiin  ja  sen  sieludeteelliseen  perustukseen.) 

Noin  kaksi  vuosikymmentä  lienee  jo  kulunut  siitä,  kuin  kasvatus- 
opin alalla  ruvettiin  huomaamaan  uuden  suunnan  oireita,  joka  yrittää 
perustaa  kasvatusmenettelyn  varmemmalle  kokemusperäiselle  ja  tieteelliselle 
pohjalle  kuin  ennen,  nojautuen  etenkin  kokeelliseen  sieltitieieeseen.  Kokeel- 
linen sielutiede  oli  edelläkäyneinä  vuosikymmeninä  päässyt  lupaavaan 
alkuun  ja  oli  selvittänyt  muutamia  sielunelämän  erikoisaloja,  niinkuin 
esim.  havaintojen  muodostusta  ja  aistillisten  mielikuvien  kehitystä,  tar- 
kemmin ja  varmemmin  kuin  vanhempi  sielutiede,  joka  perustui  ylimal- 
kaiseen sisälliseen  vaarinottoon.  Luonnollista  on,  että  eteenpäin  pyrkivissä 
kasvatuksen  harrastajoissa  heräsi  se  aate,  että  tuota  uutta  sielutieteellistä 
tutkimussuuntaa  pitäisi  käyttää  kasvatuksen  hyödyksi. 

Siitä  ajasta  asti  muutamat  innostuneet  sielutieteen  ja  kasvatusopin 
viljelijät  ovat  tehneet  ahkeraa  työtä  mainitun  aatteen  palveluksessa.  Heidän 
työnsä  ei  liene  vielä  vetänyt  puoleensa  aivan  laajojen  piirien  huomiota; 
kenties  monikin  kasvatuksen  asian  ystävä  ei  vielä  siitä  juuri  mitään 
tiedäkään.  Syynä  siihen  on  osaksi  ollut  se,  että  heidän  erikoistutkimuk- 
sensa ovat  olleet  julkaistuina  hajallaan  eri  teoksissa  ja  aikakauskirjoissa, 
niin  että  senkin,  joka  lämpimästi  asiata  harrastaa,  on  ollut  vaikeaa  seurata 
tutkimusten  edistymistä.  Nykyisin  on  kuitenkin  ilmestynyt  teos,  joka  yhtä- 
jaksoisesti esittää  noiden  tutkimuksien  tuloksia  ja  josta  sentähden  paljoa 
helpommin  voi  saada  yleissilmäyksen  niihin.  Siinä  on  professori  Meu- 
mannin  ylempänä  mainitun  teoksen  pääasiallinen  merkitys. 

Tekijä  on  ennen  ollut  filosofian  ja  ajoittain  myöskin  kasvatusopin 
opettajana  Leipzigin,  Zurichin  ja  Königsbergin  yliopistoissa  ja  on  äskettäin 
siirtynyt  samanlaiseen  asemaan  Miinsterin  uuteen  yliopistoon.  Hän  on 
tunnettu  lukuisista  tutkimuksistaan  ja  julkaisuistaan  sekä  sielutieteen  että 
kokeellisen  kasvatusopin  alalla.  Nojautuen  ensi  sijassa  kokeelliseen  sielu- 
tieteeseen sekä  sen  rinnalla  tilastollisiin  vaarinottoihin  ja  muihin  var- 
moihin kokemusperäisiin  tiedonlähteisiin  esittää  Meumann  uudessa  teok- 
sessaan lapsen  yleistä  sielullista  kehitystä  ja  hänen  erikoisten  henkisten 
kykyjensä  asteittaista  varttumista  sekä  niitä  kasvatusopillisia  johtopää- 
töksiä, joita  voimme  näiden  tosiasiain  pohjalla  tehdä. 

Käsitellään  m.  m.  lapsen  havaintokyvyn  ja  havaitsemistoiminnon 
kehitystä  ja  omituisuuksia  täyskasvuisiin  verraten,  niinikään  lapsen  tark- 
kaamiskyvyn  kehitystä  ja  omituisuutta.  Lapsen  mielikuvaelämän  ja  ajatus- 
toiminnan yleistä  laatua  tarkastaessaan  tekijä  tulee  siihen  päätökseen, 
jota  hän  valaisee  hyvillä  esimerkeillä  ja  perusteilla,  että  lapsi  ^ajattelee"' 
havainnollisilla,  yksilöllisillä  näkökuvilla,  kun  sitävastoin  täyskasvuisen 
ihmisen  ajattelu  enimmäkseen  on  ajattelemista  sanoilla  eli  sisällistä  puhu- 
mista. Kerrotaan  sitten  muutamien  tutkijain  yrityksistä  ottaa  tarkasti  selkoa 
lasten  mielikuvavarastosta  heidän  tullessaan  kouluun  (noin  6:n  vuoden 
ikäisinä).  Tuloksista  mainittakoon,  että  yhden  tiedusteiusarjan  mukaan, 
jota  kirjantekijä  pitää  hyvin  järjestettynä  ja  luotettavana,  koulupojat  tun- 
sivat huomattavasti  paremmin  kuin  tytöt  eläimiä,  kivikuntaan  kuuluvia 
esineitä  sekä  muutamia  lajeja  yhteiskunnallisia  käsitteitä,  tytöt  taas  tun- 
sivat paremmin  toisia  inhimillisen  yhteiselämän  suhteita  sekä  erittäinkin 
uskonnollisia  käsitteitä;  aivan  verrattomasti  useammat  tytöt  kuin  pojat 
tunsivat  käsitteen  ^häät**;  myöskin  käsite  ^lapsenristiäiset**  oli  tuntuvasti 
tutumpi  tytöille  kuin  pojille.  Muistin  ja  mielikuvituksen  kehitykseen  nähden 
opimme  kirjasta  huomioon  otettavia  ja  opettavaisia  tosiasioita.  Täsmäl- 
linen tutkimus  osoittaa  erehdykseksi  sen  yleisen  luulon,  että  muisti  olisi 
vahvimpana  lapsuudessa;  täyskasvuinen  voi  todellisuudessa  kaikissa  henki- 
sissä toiminnoissa  tuottaa  enemmän  kuin  lapsi,  koneellisessa  ulkoluvussakin. 
Tekijä  kertoo  vielä  yrityksistä  kokeellisella  tutkimuksella  ja  muilla  puh- 
taasti kokemusperäisillä  vaarinotoilla  valaista  tunne- ja  tahtoelämän  juoksua 
sekä  lasten  luontaisia  arvosteluja  asioista.  Hän  koskettelee  tässä  m.  m. 
lapsen  taidekäsitystä.  Tutkimukset  näyttävät  osoittavan  että,  vaikka  estee- 
tiset    alkeissuhteet,    värit  ja  niiden   yhdistykset  sekä  yksinkertaiset  sävel- 

jaksot  ja  muotosuhteet  voivat  miellyttävästi  vaikuttaa  lapseen,  niin  nuori 
koululapsi  ei  käsitä  ollenkaan  varsinaista  taidemaailmaa;  korkeamman 
taideteoksen  ydin  on  häneltä  peitetty  läpitunkemattomaan  verhoon.  Lopuksi 
tekijä  yrittää  laajasti  selvittää  lasten  yksilöllisiä  eroavaisuuksia  ja  poik- 
keavia omituisuuksia. 

Olen  tässä  ainoastaan  viitannut  muutamiin  esimerkkeihin  kirjan 
monipuolisesta  sisällyksestä.  Kasvatusopillisissa  johtopäätöksissään  tekijä 
on  maltillinen  ja  varovainen.  Esitys  on  hyvin  helppotajuista,  joten  kirja 
ei  mitenkään  väsytä  huolimatta  laajuudestaan.  Teos  on  syntynyt  luen- 
noista, joita  tekijä  on  pitänyt  kolmessa  eri  paikassa  Saksassa;  mutta  näh- 
tävästi noita  luentoja  on  painoon  valmistettaessa  hyvin  suuresti  täyden- 
netty ja  tarkistettu.  Onpa  niistä  I0:stä  „  luen  nosta ''y  jotka  muodostavat 
tämän  kuudetta  sataa  sivua  laajan  nidoksen,  kaksi  tuossa  uusmuodostuk- 
sessa  kasvanut  niin  suuresti,  että  ne  nyt  kumpikin  käsittävät  toista  sataa 
painettua  sivua. 

Toinen  nidos,  joka  lienee  aivan  pian  odotettavissa,  tullee  suunnilleen 
yhtä  laajaksi  kuin  nyt  ilmestynyt.  Siinä  tulee  erittäin  esitettäväksi,  mitä 
kokeellisella  tutkimuksella  on  saatu  selville  lapsen  opptmisioiminnasta 
semmoisenaan. 

Olen  vakuutettu  siitä,  että  meidänkin  maassamme  moni  on  suurella 
harrastuksella  ja  mieltymyksellä  tutustuva  tähän  teokseen. 

A.    Gr. 


Poimintoja  ulkomaisesta  aikakauskirjallisuudesta. 


Bernard  Shaw. 

Bernard  Shaw'sta,  jonka  kirjallisesta  toiminnasta  Valvojan  viime 
joulukuun  numerossa  tehtiin  selkoa,  on  Englannissa  äskettäin  ilmest3myt 
HOLBROOK  JACKSONin  kirjoittama  laaja  ja  ihaileva  elämäkerta.  Siinä  ver- 
taillaan Shaw'ta  Sokratekseen,  Aristophanekseen,  Rabelais^hen  ja  Heineen, 
kuvataan  häntä  ihmisenä,  sosialistina,  näytelmäkirjailijana  ja  filosoilna  ja 
kerrotaan  hänen  elämänsä  ja  kehityksensä  kulku  suureksi  osaksi  hänen 
omilla  sanoillaan.  Kouluajastaan  esim.  kirjailija  lausuu  halveksivasti:  »Kou- 
lussa en  oppinut  kerrassaan  mitään.  Meille  annettiin  Caesar  ja  Horatius 
käteen  siinä  toivossa,  että  meistä  siten  kasvatettaisiin  uudenaikaisia 
maailmankansalaisia.     Minä    heittäydyin    täydelliseen    laiskoittehiun    kou- 

lussa  ja  hankin  itselleni  kotona  vaivatta  perinpohjaiset  tiedot  rikkaassa 
musiikkikirjallisuudessa  Bacheista  Wagneriin  asti,  joista  minulle  sitten 
myöhemmin  oli  oiva  apu  kilpaillessani  ihmisten  kanssa,  jotka  eivät  olleet 
oppineet  muuta  kuin  vanhojen  kielten  kieliopin  ja  väärän  ääntämistavan.» 
—  Elintavoistaan  ja  tarpeistaan  myöhemmällä  iällä  kertoo  Shaw:  »Ja 
mitä  olisin  ostanut  enemmällä  rahalla  kuin  mitä  pukuun  ja  ruokaan 
välttämätöntä  oli?  Sikarejako?  En  polta.  Samppanjaako?  En  juo.  Kol- 
mekymmentä hienoa  pukua?  Ihmiset,  jotka  ovat  minulle  kaikista  vas- 
tenmielisimpiä,  kutsuisivat  minut  seuraansa,  jos  semmoisiin  pukeutuisin. 
Hevosiako?  Ne  ovat  vaarallisia.  Vaunutko?  Mieluummin  kuljen  jalan. 
Voisin  •  hankkia  itselleni  nyt  paljonkin,  mutta  en  osta  mitään,  jota  en 
olisi  aikaisemminkin  ostanut.  Sitäpaitsi  minulla  on  mielikuvitusta. 
En  tarvitse  muuta  kuin  mennä  sänkyyn  ja  sulkea  silmäni,  niin  olen 
kaikkea  mitä  tahdon  tai  teen  mitä  tahdon.  Mitä  on  kaikki  Bond- 
Street-kauppojen  rojurihkama  ja  rääsyinen  ylellisyys  minulle,  George 
Bernard  Sardanapalukselle ! » 

Aikakauskirjassa  i^The  Play  Pirtoriah  kertoo  Shaw  historiallisesta 
komediastaan  »Caesar  ja  Cleopatra»  tähän  tapaan:  »Tässä  kappaleessa 
koetin  minä  tarjota  semmoisille  sankarien  esittäjille  kuin  Forbes  Ro- 
bertsonille  tilaisuuden  taiteensa  näyttämiseen.  Mutta  mielipiteemme  san- 
karuudesta ovat  viime  vuosina  melkoisesti  muuttuneet.  Vanhan  hyvän 
ajan  näyttämösankari  on  särkynyt  saippuakupla.  Se  sankari,  jonka  tyy- 
pillinen kuva  on  Tennysonin  kuningas  Arthur,  tunsi  Ibsenin  »Noran»  Tor- 
vald  Helmerissä  oman  itsensä  ja  kuoli  sentähden  säikähdyksestä.  On 
järjetöntä  asettaa  nä)rttämöUe  sankareita,  joissa  ei  ole  meidän  mieles- 
tämme mitään  sankarimaista.  Tarvitsemme  ennen  kaikkea  uskottavia 
sankareita.  Pyrkimys  uskomattomaan,  mahdottomaan,  yli-inhimiUiseen, 
jota  tyydytettiin  mahtailulla,  liioittelulla  ja  kasaamalla  rikoksia  rikosten 
päälle,  on  laimentunut,  ja  katsojat  vaativat  nyt  sankareita,  joissa  he  nä- 
kevät omia  inhimillisiä  ominaisuuksiaan,  sankareita,  jotka  eivät  ylevän 
sankaruuden  iankaikkisessa  hurmauksessa  syö,  juo,  makaa,  rakasta,  taistele, 
vaan  ovat  tosi-inhimillisessä  merkit3'ksessä  sankarillisia,  s.  o.  luonteita, 
jotka  vain  harvoina  suurina  hetkinään  kohoavat  korkeimpaan  korkeu- 
teensa, jotka  tapaavat  jokaisessa  elämän  tilassa  oikean  sävyn  ja  jotka 
voivat  hyvätuulisesti  alentua  elämän  jokapäiväisyyteen,  sensijaan  että  he 
alinomaan  naurettavasti  liitelisivät  yläilmoissa.» 


Ossianin  laulut. 

Missä    määrin    maailmankuulut    Ossianin    laulut,    jotka    ilmestyivät 
englannin    kielellä  1761 — 63,  todella  ovat  kansanlauluja  ja  missä  määrin 

niiden  julkaisijan  Macphersonm  omia  sepittämiä?  Tämä  kys3nnys  on  vielä 
viime  aikoihin  asti  ollut  tyydyttävää  ratkaisuaan  vailla,  vaikka  tosin  on 
jo  oltu  suunnilleen  selvillä  siitä,  että  suurin  osa  niistä  on  vapaata  mu- 
kailua  gaelilaisista  kansanlauluista.  Nyt  on  toht.  H.  R.  D.  Anders 
-» Preussische  Jahrbucher^m  tammikuun  numerossa  ottanut  perusteellisem- 
min tutkiakseen  tätä  asiaa.  Hän  kertoo,  että  Macpherson,  joka  itse  oli 
keskinkertainen  sentimentaalinen  runoilija,  tosin  tunsi  jonkun  verran 
gaelilaisia  lauluja,  olipa  liikkunut  itse  runoja  keräilemässä  ylä-Skotlannissa 
V.  1761.  Mutta  kun  hän  samaan  aikaan  ryhtyi  englanniksi  »kääntä- 
mään» luultuja  Ossianin  lauluja,  menetteli  hän  alun  alkaen  tahallisesti 
väärentäen.  Hän  kä3rtti  kansanrunon  katkelmia  pohjana  ja  mukaili  niistä 
eräitä  vapaasti.  Mutta  sen  ajan  englantilainen  sentimentaalinen  runous 
määräsi  säv3m  ja  varsinkin  antiikiset  sekä  kotimaiset  esikuvat  vaikutti- 
vat »käännökseen»  niin  tuntuvasti,  että  siinä  ei  oikeasta  luonnonrunou- 
desta  ole  juuri  merkkiäkään,  vaikka  esim.  Herder  ja  monet  muut  sitä 
semmoisena  ihailivat.  Homeroksen  »Iliadi»  on  ollut  Macphersonilla  mal- 
lina, jonka  mukaan  hän  suunnitteli  Ossianin  laulujen  sisäisen  rakenteen, 
toiminnan  ja  henkilökuvauksen.  Sitäpaitsi  todistavat  laveat  vertaukset  ja 
pysyvät  mainesanat  (epiteetit)  Homeroksesta  tullutta  vaikutusta.  Raa- 
mattu on  vaikuttanut  varsinkin  t)ryliin.  Vergili uksesta,  Shakespearesta, 
Hiltonista,  Graysta  y.  m.  runoilijoista  tuntuu  niinikään  eräitä  kajahduk- 
sia. Ja  omista  ajemmista  runoistaan  on  »kääntäjä»  ottanut  pikkupiirteitä 
sekä  sepittänyt  uutta  lisäksi.  Näin  on  toht.  Andersin  mukaan  Ossianista 
korkeintaan  vain  kahdeskymmenes  osa  kansanlauluun  perustuvaa,  muu 
on  Macphersonin  omaa  keksimää.  Eikä  yksikään  nmo  ole  kokonaisuu- 
dessaan käännetty  gaelin  kielestä,  ainoastaan  joku  lause  siellä  täällä. 
Kuitenkin  julkesi  Macpherson  ilmoittaa  yleisölle  olevansa  vain  kääntäjä. 
Tämän  väärennyksen  ymmärsivät  eräät  hänen  aikalaisistakin,  esim.  Samuel 
Johnson,  ja  sy3rttivät  siitä  häntä  suorin  sanoin.  Todistaakseen  vastusta- 
jainsa  olevan  väärässä  julkaisi  M.  1763  erään  runonä3rtteen  alkuperäisenä 
gaelinkielisenä.  Mutta  tämä  nä3rtekin  oli  väärennetty;  M.  oli  sen  itse 
kääntänyt  gaelin  kieleen,  jota  hän  puutteellisesti  osasi.  Vuonna  1784 
lahjoitti  eräs  runouden  ystävä  M:lle  suuren  rahasumman,  jotta  gaelin- 
kielinen  alkuteksti  voitaisiin  kokonaan  julkaista.  M.  ryhtyi  silloin  kään- 
tämään väärentämiänsä  Ossianin  lauluja  englannin  kielestä  gaelin  kieleen. 
Kuollessaan  v.  1796  hän  jätti  jälkeensä  8  kirjaa  tätä  käännöstä.  Tämä 
gaelinkielisen  alkutekstin  rustaaminen  on  ovelimpia  petos3rrityksiä  mitä 
kirjallisuushistoria  tuntee,  ja  M.  on  jälkimaailman  silmissä  joutunut  aut- 
tamattomasti väärentäjäksi. 


7  6  Katsaus. 

Karl  Spittelerin  ^JPrometheuB^  ja  Friedrioh  Nietzsohen 
Zarathustra^. 

Saksalaisen  aikakauslehden  > Kunstwari^\n  viime  marraskuun  ensi- 
maisessa  vihkossa  (XXI.  3)  tekee  nimimerkki  T.  W.  kysymyksen,  eikö- 
hän sweitsiläisen  runoilijan  Karl  Spittelerin  »Prometheus  ja  Epimetheus» 
(ilm.  1881-82)  ole  vaikuttanut  Nietzschen  »Zarathustraan»,  jonka  ny- 
kyinen muoto  selvisi  runoilija-ajattelijalle  yhtäkkiä  vuoden  1882  lopulla. 
Viimemainitussa  teoksessa  muistuttaa  näet  papillinen  t)ryli  ja  koko  ru- 
nollinen muovailu  (samanlaiset  personifikatsionit,  paatos  j.  n.  e.)  »Prome- 
theuksen^    runoilijaa,    jota  on  tähän  asti  pidetty  Nietzschen  jäljittelijänä. 

—  Spittelerin  ja  Nietzschen  suhteita  käsitellään  myös  •»Moreeneissa 
(L  16),  ja  wicniläisessä  »Z?//»  lehdessä  (n.  1826)  vastaa  Karl  Spitteler  itse 
ylpeäiäti,    ettei  hän  ole  eläessään  kuullut,  nähnyt  eikä  lukenut  Nietzscheä 

—  paitsi  erääaH  viikkona,  jolloin  hän  oli  harmikseen  pakoitettu  lukemaan 
häntä  —  ja  ettei  hän  tahdo  olla  »Nietzschen  edellä-  eikä  jäljestäjuoksija 
.   ,   .   -   vaan  yksinkertaisesti  Karl  Spitteler». 


Suomi  ulkomailla. 

—  Tunnettu  tanskalainen  kansanrunouden  tutkija  Axel  Olrik  il- 
moittaa toimittamassaan  aikakauskirjassa  „ Danske  Studier*^  (tanskalaisia  tut- 
kimuksia) 1907  professori  Kaarle  KROHNin  julkaiseman  tutkimuksen  Lem- 
minkäisen* Kristuksen  ja  Balderin  kuoleman  vertailusta.  Olrik  sanoo,  että 
arvossaptdetty  suomalainen  tutkija  tässä,  kuten  varemmissakin  tutkimuk- 
sissaan, asettuu  jyrkästi  sille  kannalle  että  molemmissa,  sekä  Lemminkäi- 
sessä että  Balderissa  on  vierasta,  kristillistä  lainaa  ja  että  Krohn  sovel- 
luttaa periaatteensa  kristillisperäisestä  lainasta  Balder-taruun  sellaisella 
johdonmukaisuudella  kuin  tuskin  kukaan  ennen  häntä.  Olrik  arvelee  ettei 
tätiä  ehkä  sittenkään  vielä  ole  viimeinen  sana  Balder-tarusta  sanottu. 

YfTn^r  SöderstrÖmiltä :  Antti  Pietilä^  Daniel  Juslenius,  hjlnen  elä- 
mänsä ja  vaikutuksensa  I.  5:  — .  —  Z.  Topelius.  Pikku  satukirja.  — :  35.  —  Oma 
maa,  20  -  21  vhk.  —  Luonto  tieteen  valossa,  1—2  vhk.  —  Raamatun  kuvasto,  11 
▼hk.  —  Suomal.  naisliiton  kirjasia  2.  —  R.  £Wcft,  Perustuslakiemme  pääpiir- 
teet.    — ;  10. 

Otava :  Nardähl  Rolf  sen.  Maailman  liistoria,  15—16  vhk.  1:  — .  —  J.  H, 
Erkko,  Kootut  teokset,  2  vhk.  — :  50.  —  Wemer  Sombarty  Sosialismi  ja  sosiali- 
nen  liike,  3  vhk.  — :  50.  —  Friedrich  Schiller,  Wilhelm  Teli.  Suom.  Eino 
Leino  2:  26.  —  Pääskysen  kirjasto  n:o  2.  —  H.  Rider  Haaggard,  Kuningas 
Salomon  kaivokset.     1  vhk.    — :  15. 

Heliokselta:  Aarni  Kouta,  Dityrambeja.  —  G.  Gersdkouni,  En  revolu- 
tionärs  anteckningar.  Ruotsinnos.  2:  50.  —  Karl  Viilgren,  Statistikens  grunder. 
II.  3:  50.  —  Suomea  samoilemassa,  26—30  vhk.  k  — :  40. 

O.  II.  söderströmlltä:  Torsten  Hartman,  Borgä  stads  historia.  Toinen 
osa   4:  50 

vrjö  w«illnUtä:    Maria  Haggr^-Jotuni,  Rakkautta.  3:  50. 

K*  i^aatralta :  Gustaf  af  Geijerstaniy  Eksyksissä.  1:  — .  —  Upton  Sinc- 
lair,  Pörssiylimys.  1:  — .  Heidenstamt  Levertin,  y.  m..  Väriä  ja  viivoja.  1:  — . 
—  August  Strindberg  f  Avioelämän.  1:  — .  —  Thomas  W.  Latoson,  Perjantaina  13 
p:nä.  Suom.  H.  P.  1:  — .  —  F.  M.  Dostqjew8kijy  Pelaaja.  Suom.  H.  P.  1:  — .  — 
Honori  de  Balzac ^    Keski-ikäinen  nainen.  Alku-osa.  Suomennos.  1:  — . 

Arvi  A.  Karistotta;  Seikkailu  Pasific-radalla.  Suomennos.  — :  60.  —  W, 
W,  Jakobs,  Meripoikia.  Suom.  E.  P.  1:^75.  -  K  O.  Tanner,  Noidan  kosto.  1:  60. 
W.  WladimiroWy  Kuvauksia  nykyaikaisista  teloituksista.  Suom.  K.  K.  1:  50.  — 
Max  Ladenburg,  Mielipuolen  vallassa.  Suom  K.  K.  — :  60.  —  Salapoliisi  Feo- 
dor  Weber  ja  „Musta  liitto*.  Suomennos.  — :  60.  —  Evald  J,,  Murto vaaralaiset. 
1:  — .  —  U.  V.  Valakorpi,  Profeetta.  1:  50.  —  W,  W.  Jacobs,  Laivuri  on  rakas- 
tunut. Suom.  E.  P.  1:  75.  —  Väinö  Kataja,  Tuskaa.  1:  25.  —  K  O.  Tanner, 
Rikkaus  ja  Rakkaus.  1:  — . 

Vilitorl  Kososelta:    Arvid  Järnefelt,  Maa  kuuluu  kaikille.  1:  — . 

Suomalaisen  Kirjallisuuden  Seuralta :  Jacob  Hurt,  Setukeste  Laulud. 
10:—. 

lauman  kirjapaino^^sakeylitiöltä :  Rauman  kirjapaino-osakeyhtiön 
asetuskokoelmat  5 — 9.  ä  — :  50. 

suomen  kirkkoliistorialliselta  seuralta:  Boetius  Murenius^  Acta  vi- 
sitaturia.  HE.  2:  — .  —  K.  G.  Leinberg,  Finlands  territoriala  fbrsamUngars 
namn,  älder,  utbildning  ooh  utgrening.  8:  — .  —  Suomen  kirkkohistoriallisen 
seuran  pöytäkirjat  liitteineen.  VI   3:  — . 

Kansanvalistusseuralta:  Richard  Hesse,  Polveutumisoppi  ja  darvi- 
nismi.  1:  50. 

Teollisutishallitukselta :  Suomen  teollisuushallituksen  tiedonantoja.  42 
vhk.  1:  —  ja  43  vhk.  2:  — . 

Maanviljelyshallitukselta:  Kertomus  vuodelta  1904.  —  Tietoja  jatku- 
vista vointutkimuksista  vuodelta  1905. 

Säästöpankkien  tarkastajalta:     Säästöpankkitilasto.   16. 

Eesti  Uliöplaste  Seltsi  kirstuselta:     Sirvilauad,  1908.  10  kop. 

Tekijältä:  J.  KahUus,  Geometrisia  ja  trigonometrisia  harjoitusesimerk- 
kejfi.  1:  — . 

Katajalta:    Jonas  Lie,  Dyre  Rein.  Suom.  Anton  Helve.  2:  — . 


VALVOJA  1908. 

Valvojan  kahdeksaskolmatta  vuosikerta  tarjotaan  täten  tilat- 
tavaksi. 

Se  seikka  että  Valvojan  tilaajamäärä  on  viime  vuosina  ollut 
kasvamaan  päin,  vaikkakin  aikakautinen  kirjallisuutemme  on  sa- 
maan aikaan  runsaasti  rikastunut  ja  eri  puolille  haaraantunut,  vel- 
voittaa Valvojan  toimitusta  työskentelemään  edelleen  samaan  suun- 
taan kuin  tähän  asti. 

Uusien  aikakauskirjojen  syntyminen  on  ilahuttavana  todistuk- 
sena sivistyselämämme  vilkastumisesta  ja  kehityksestä.  Se  osoit- 
taa ennen  kaikkea  suomalaisen  yleisön  sivistyksellisen  ja  kirjalli- 
sen harrastuksen  kasvamista  monipuolisemmaksi  ja  erikoistuneem- 
maksi.   Muotojen  moninaistuminen  on  kehityksen  merkki! 

Tähän  suomalaisen  yleisön  kasvavaan  harrastukseen  nähden 
Valvojan  tehtävä  on  oleva  kahta  laatua. 

Valvoja  on  ensinnä  kuten  tähänkin  asti  oleva  aikakauskirja 
yleistä  kansalaissivistystä  varten.  Sellaisena  se  on  tarjoava  luki- 
joilleen tieteelliseen  tapaan  laadittuja  kirjoituksia  kansallisen  ja 
yleisinhimillisen  tietämyksen  laajentamiseksi  ja  syventämiseksi. 
Valvojan  toimitus  on  vakuutettu  siitä  että  aikamme  oloissa  tie- 
teellisesti syventyvä  käsittelytapa  on  sivistystä  harrastaville  kansa- 
laisille osoittautuva  sitä  tarpeellisemmaksi,  kuta  useammat  kysy- 
mykset pääsevät  aikamme  levottomalta  tietoisuudelta  vastausta 
vaatimaan. 

Mutta  toiseksi  Valvoja  on  katsova  omaksi  varsinaiseksi  teh- 
täväkseen tyydyttää  niitä  tarpeita,  joita  kasvavat  kirjalliset  har- 
rastukset synnyttävät.  Valvoja  toivoo  voivansa  järjestely mmällä 
tavalla  kuin  tähän  asti  täyttää  tätä  tarkoitustaan,  koska  se  ensi 
vuodesta  alkaen  saattaa  liittää  itseensä  erityisen  kirjallisen  toi- 
mittajakunnan  kirjallista  osastoansa  varten.  Kirjallisen  osaston 
säännöllisinä  toimittajina  toimivat  nimittäin  Valvojassa  ensi  vuonna 
V.  Tarkiainen,  Viino  Salminen,  Maria  Haggr^n-Jotuni  sekä  Yrj5 
Koskelainen.  Valvojan  toimitus  on  mieluisasti  ottanut  vastaan 
nämä  uudet  nuoret  voimat  kirjallisen  osastonsa  kehittämistä  ja 
järjestämistä  varten. 


Kirjallisessa  osastossa  julkaistaan  kirjoitelmia  kirjallisista  ja 
taiteellisista  kysymyksistä,  arvosteluja  kotimaisesta  kirjatuotannosta, 
selostuksia  ja  katsauksia  ulkomaan  kirjallisuuteen  ynnä  myöskin 
sellaisiin  ulkomaitten  suurimpain  aikakauskirjojen  kirjoituksiin, 
jotka  herättävät  yleisempää  ja  ansaittua  huomiota. 

Suomi-ystävien  kirjoitelmia  on  edelleen  Valvojassa  esiin- 
tyvä»  Kirjoittajain  joukossa  tulee  olemaan  maailmanmainioita  kir- 
jailijoita, tiede-  ja  valtiomiehiä. 

Katsauksia  eri  aloihin  koti-  ja  ulkomaan,  oloissa  tulee  Val- 
voja edelleen  sisältämään. 

Valvojan  kirjoituksia  valaistaan  kuvilla,  ja  on  toimitus  niitä 
julkaiseva  vieläkin  runsaammin  kuin  tähän  asti,  jos  Valvojan  tilaaja- 
määrä  edelleen  nousee. 

Suomalaisen  kultuurin  vakaannuttamista  ja  kehittämistä  varten 
Valvoja  tahtoo  yhdistää  ympärilleen  niitä  maamme  tieteellisiä  ja 
kirjallisia  voimia,  jotka  katsovat  suomen  kielellä  toimitettua  aika- 
kauskirjaa yleistä  ja  kirjallista  kansalaissivistystä  varten  tärkeäksi 
sivistyskeinoksi.  Että  Valvoja  koti-  ja  ulkomaisten  tiedemiesten 
ja  kirjailijoiden  puolelta  on  saanut  osakseen  myötätuntoa  ja  avus- 
tusta, sen  osoittaa  seuraava  luettelo  henkilöistä,  jotka  kolmen  vii- 
meksi kuluneen  vuoden  aikana  ovat  kirjoittaneet  Valvojaan: 

John  Abercromby,  Aino  Ackti-Renvall,  Juhani  Aho,  San- 
teri Alkio,  N.  J.  Arppe^  Eliel  Aspelin-Haapkylä,  J,  R.  Aspelin, 
E.  Beauvois,  Minas  Berberian,  A,  H,  Bergholm,  K.  R.  Brothe- 
rus, E,  D,  Butler,  Ilmari  Calamnius-Kianto,  Gunnar  Castren, 
Jalmari  Castrin,  Kaarlo  Castrin,  Chr,  Collin,  Domenico  Corn- 
puretti,  O.  Donner,  M.  /.  Eisen,  Rafael  Engelberg,  Rofael  Erich, 
J.  //.  Erkko  (f)y  Rud.  Eucken,  J.  Forsman,  Rob,  Gauthiot, 
B,  F.  Godenhjelm,  Arvi  Grotenfelt,  Jaakko  Gummerus^  Lucina 
Hagman,  O.  A,  Hainari,  Antti  Helander,  Lauri  Hendell,  Robert 
Hermanson,  Yrjö  Hirn,  Edv,  Hjelt,  Olaf  Homin,  /.  Hurt  (f), 
A,  Igelström,  K.  F.  Ignatius,  Santeri  Ivalo,  Valter  Juva,  Arvid 
Järnefelt,  Edv.  Järnström,  E.  Kaila,  Eino  Kalima,  Aino  Kallas, 
K.  S.  Kallio,  Artturi  Kannisto,  U.  Karttunen,  Kauppis-Heikki, 
John  Scott  Keltie,  Volter  Kilpi,  S.  A.  Korff,  Kaarle  Krohn, 
Larin  Kyösti,  K.  F.  Laurila,  Eino  Leino,  K,  ÄL  Levander,  K,  O. 
Lindeqvist,  Johannes  Linnankoski,  V.  Malinen,  Aino  Malmberg, 
Jos,  Mandelstam,  L,  Mechelin,  K.  K.  Meinander,  G,  Melander, 
O,  Merikanto,  Joos,  Mikkola,  Eva  Moltesen,  E,  Nervander, 
Konrad  Nielsen,  Severi  Nuormaa,  Heikki  Ojansuu,  L,  Onerva, 
J,  A,  Palmen,  P,  E.  Pavolini,  Ain'  Elisabetti  Pennanen,  J,  Qvig- 


stad,  Edv.  Rein,  Th.  Rein,  O.  Relander,  Heikki  Renvall,  Axel 
Rosendahl,  Wald,  Ruin,  J.  V,  Runeberg,  Martti  Ruuth,  Eliel 
Saarinen,  V.  Salminen,  J.  Sieber,  Alku  Siikaniemi,  A.  J,  Siltala, 
Zsigmond  Simonyi,  Mikael  Soininen,  Edo.  Stenij,  Torsten  Stjern- 
schantz.  K,  J,  Stählberg,  H.  Suolahti,  Jözef  Szinnyei,  Torsten 
Söderhjelm  (f),  Werner  Söderhjelm,  Oiva  Joh,  Tallgren,  A.  M. 
Tallgren,  Knut  Tallqvist,  Maila  Talvio,  E.  Teza,  Vilh,  Thomsen, 
J,  /.  Tikkanen,  O.  E.  Tudeer,  Valfrid  Vasenius,  Yrjö  Weijola, 
J,  H.  Vennola,  J,  Westlake,  Yrjö  Wichmann,  Bela  Vikär,  K.  B. 
Viklund,  Dover  Wilson,  Hjalmar  Öhman  y.  m.  m. 

Tietäen  saavansa  edelleenkin  avustusta  kirjailijoilta  ja  tiede- 
miehfltä  ja  vedoten  Valvojan  27-vuotiseen  työhön  Valvoja  pyytää 
saada  sulkeutua  arvoisan  suomalaisen  sivistystäharrastavan  yleisön 
suosioon. 

Valvojaa  voipi  tilata  toimitukselta  suoraan,  asiamiehiltämme, 
kaikista  maamme  kirjakaupoista  sekä  maamme  postitoimistoista. 
Hinta  10  markkaa  koko  vuosikerralta  ja  5:  50  markkaa  puolelta. 
Venäjällä  voi  Valvojaa  tilata  Rob.  Edgrenin  kirjakaupan  kautta 
Pietarissa  tai  suorastaan  toimitukselta.  Venäjän  rahassa  hinta  on 
4  rpl.  50  kop.  koko  vuosikerralta,  2  rpl.  50  kop.  puolelta. 

Uusia  asiamiehiä  otetaan.  Ehdoista  sovittava  toimituksen 
kanssa, 

E.  N.  SETÄLÄ.     Zach.  Castren.    K.  Grotenfelt. 

Vastaava  toimittaja.  Päätoimittaja. 

O.  Manninen.   Helmi  Setälä.    Alpo  Silander. 

Toimitussihteeri. 

•  V.  Tarkiainen. 


Thiodolf  Rein 

seitsemdnkymmentdDuotias. 


Thiodolf  Rein  täyttää  28  p.  helmikuuta  70  vuotta.  Sen  joh- 
dosta Valvoja  lausuu  vanhalle,  vankalle  ystävälleen  ja  entiselle 
päätoimittajalleen  kunnioittavan,  sydämellisen  onnittelunsa. 

Valvoja  tunnustaa  Th.  Reinin  selvimmin  ja  itsetietoisimmin 
lausuneen  sen  aatteellisen  suunnan,  jota  tämä  lehti  on  pyrkinyt 
noudattamaan.  Suunnan  hän  on  merkinnyt  siten,  että  suomalaisuus 
on  kohotettava  sellaiseksi  sivistyssisällykseksi,  jolla  on  sijansa  ihmis- 
kunnan yleisessä  pyrkimyksessä  valoa  ja  vapautta  kohti.  Taikka 
lyhyemmin  sanottuna  ja  tiukemmin  hänen  omaan  sanontatapaansa 
liittyen:  fennomania  on  humanisoitava. 

Että  Reinin  oma  elämäntyö  on  tässä  merkissä  tehtyä,  on 
ilmeistä.  Yliopiston  opettajana  ja  johtajana,  kirjailijana,  ajattelijana 
hän  on  kansallisen  sivistyksen  asiaa  palvellut,  mutta  aina  pitäen 
silmällä  kansallisuuden  yhteyttä  ihmisyyden  kanssa.  Siinä  hän  on, 
käyttääksemme  hänen  nuoruutensa  oppi-isän  Hegelin  lausetapaa, 
yhdistänyt  «korkeampaan  yhteyteen"  kaksi  asiaa,  joiden  läheistä 
yhteenkuuluvaisuutta  useinkaan  ei  oivalleta,  ei  muualla  eikä  meillä. 

Siinä  katseessa,  jolla  Rein  on  tähystellyt  toiselta  puolen  yleis- 
inhimillisen aate-elämän  kehitykseen  ja  toiselta  puolen  suomalaisen 
sivistyksen   tarpeisiin,   ei   ole  ollut  intohimon  sumua  eikä  ahdas- 

mielisyyden  yksipuolisuutta.  Vapaana  tämä  katse  on  tahtonut  koh- 
data koko  totuutta,  eikä  tyytyä  omaksumaan  vain  jotakin  puoh- 
naista,  jota  intomiehnen  saattaa  itselleen  ja  muille  kuvitella  koko 
totuudeksi.  Totuudella  on  eri  puolensa,  joita  ei  saa  sekoittaa  toi- 
siinsa totuuden  supistamiseksi  tai  himmentämiseksi,  vaan  joiden 
valossa  totuuden  oma,  rikas  sisällys  on  selvitettävä.  Täysi  totuus, 
ei  puolinainen  totuus,  ei  vilpinsekaisella  itsensäpettämisellä  puo- 
lustettu yksipuolisuus,  se  on  ollut  Reinin  johtotähtenä. 

Ken  sellaisen  vapaan,  tyynen,  täyteen  totuuteen  pyrkivän 
katseen  omistaa,  hän  saattaa  pysyä  alati  henkisesti  nuorena.  Sel- 
laisena Thiodolf  Rein  on  pysynyt.  Nuoruudessaan  hän  suurelta 
opettajaltaan  J.  V.  Snellmanilta  omaksui  Hegelin  käsitteet  ja  opit, 
mutta  on  miehuutensa  iässä  niistä  vapautunut  ja  liittänyt  henkiseen 
olemukseensa  uusia  aineksia,  erityisestikin  luonnontieteellisyyden 
ja  kehitysopin  paraimmat  aatteet.  Samassa  hän  kuitenkin  aina  on 
mielessään  säilyttänyt  sen  puhtaan  aatteellisuuden,  sen  idealismin, 
jonka  johdonmukaisimmaksi  edustajaksi  hän  nuoruutensa  iässä 
huomasi  Hegelin  ja  joka  hänelle  on  hänen  omassa  ajattelemis- 
työssään  yhäti  kirkastunut.  Tässäkin  suhteessa  Rein  on  yhteyttä, 
korkeampaa  yhteyttä  tavoitellut,  yhteyttä  velvoittavan  aatteellisuuden 
ja  kokemustieteellisesti  valaistun  todellisuuden  välillä.  Kehittyvän 
totuudenetsimisen  uudet  saavutukset  ovat  Th.  Reinin  puolelta  saa- 
neet ymmärtävän  arvostelun,  joka  kyllä  ei  ole  sokeasti  kaikkia 
uutuuksia  ihastellut,  mutta  joka  laajakatseisesti  on  huomannut 
arvokkaan  Sisällyksen  missä  se  on  huomattavana  ollut. 

Ylevähenkisenä,  nuorekkaana  vanhuksena  Th.  Rein  seisoo 
keskellämme,  sitä  korkeampana,  koska  hän  elämänsä  aikana  ei  ole 
vain  tietopuolisesti  aatteita  selvittänyt,  vaan  erittäinkin  silloin,  kun 
Suomen  oikeutta  vainottiin,  on  personallisella  esiintymisellään  pe- 
lottomasti  puolustanut  oikeuden  ja  isänmaan  asiaa. 

Sellaiselle  miehelle  Valvojalla  on  iloinen  velvollisuus  lausua 
lämmin  kiitos  kaikesta  minkä  hän  on  Suomen  kultuurille  antanut, 
ja  samalla  se  toivomus  että  hänelle  vieläkin  suotaisiin  voimia  käyt- 
tää kauniisiin,  aatteellisiin  tarkoitusperiin. 


KANSAINVALISOIKEUDELUNEN  TAKUU  JA 
SEN  TARKOITUS. 

Kirjoittanut 
R.  ERICH. 


Yhdeksästoista  vuosisata  on  julkisenkin  elämän  ja  oikeuden 
alalla  ollut  suurenmoisen  kehityksen  aika.  Sisävaltiollisissa  suhteissa 
on  ennen  kaikkea  huomattavana  konstitutsionalismin  ja  kansanval- 
taisuuden voimakas,  ajoittain  keskeytynyt,  mutta  yhäti  uudistunut 
ja  lopullisesti  vakaantunut  kehitys;  sisävaltiollisen  ja  ulkovaltioUisen 
elämän  välimailla  kohtaavat  meitä  erilaatuiset  valtioyhdistysmuodot, 
joista  etenkin  liittovaltio  esiintyy  korkealle  kehittyneenä  uuden  ajan 
muodostuksena.  Vähäinen  ei  myöskään  ole  ollut  kehitys  varsinaisissa 
kansainvälisissä  suhteissa.  Sodan  oikeutta  eli  tarkemmin  sanoen  niitä 
yleisiä  oikeusnormeja,  jotka  koskevat  sodankäyntitapaa,  on  täyden- 
netty ja  kehitetty  inhimillisyyden  vaatimuksia  ainakin  jossain  määrin 
paremmin  vastaavaan  suuntaan;  niinikään  siihen  läheisesti  liittyvää 
neutralisuus-  eli  puolueettomuus-oikeutta  eli  niitä,  valtioitten  keskinäi- 
sissä suhteissa  noudatettavia  säännöksiä,  jotka  sodan  aikana  määrää- 
vät sotaan  sekaantumattomien  eli  puolueettomain  valtioitten  oikeudet 
ja  velvollisuudet.  Mitä  suurin  periaatteellinen  sekä  kieltämätön  käy- 
tännöllinenkin merkitys  on  viime  aikoina  voimaan  saatetulla  valtioitten- 

välisellä  oikeudenkäynti-  ja  tuomiolaitoksella,  jota  tavallisesti  nimite- 
tään kansainväliseksi  sovinto-  eli  välitysoikeuslaitokseksi.  Tämä,  var- 
sinkin periaatteellisesti  tärkeä  laitos  on  vasta  alullaan,  mutta  toivot- 
tavaa ja  aivan  luultavaakin  on,  että  sillä  vielä  on  suuret  tulevaisuuden 
tehtävät  edessään  ^ 

Mainituilla  aloilla  tapahtunut  kehitys  on  ilahduttavana  todistuk- 
sena siitä,  että  oikeudelliset  näkökohdat  ja  perusteet  pyrkivät  valtioit- 
ten puhtaasti  poliitisia  eli  valtasuhteitakin  määräämään.  Suurpolitiikki 
ei  kernaasti  suvaitse  ehdottomasti  sitovia  oikeussäännöksiä,  ja  ainoas- 
taan vaivoin  ja  vähitellen  sellaiset  siinä  voittavat  alaa,  mutta  niitten 
merkitys  on  varmaan  tälläkin  alalla  lisääntyvä. 

Ensi  sijassa  ovat  kuitenkin  rauhalliseen  keskusliikkeeseen  ja 
säännönmukaisiin  suhteisiin  perustuvat  yhteistoimintamuodot  viimeksi 
kuluneen  sadan  vuoden  ja  etenkin  viimeisten  vuosikymmenien  ku- 
luessa suuren moisesti  kehittyneet.  Yhä  lujemmiksi  käyvät  ne  siteet, 
ne  oikeutetut  ja  rauhalliset  yhteisintressit,  jotka  toisiinsa  yhdistävät 
maailman  eri  äärissä  olevia  kansoja  ja  maita.  Tämä  käypi  varsinkin 
silloin  selvästi  ilmi,  kun  tarkastamme  eri  aikakausina  solmittujen 
valtiosopimusten  laatua.  Entisaikoina  olivat  merkitykseltään  ja  luvul- 
taan huomattavimmat  sellaiset  kansainväliset  sopimukset,  joita  varsi- 
naisessa mielessä  nimitetään  poliitisiksi,  jotka  toisin  sanoen  koskevat 
valtioitten  ulkonaisia  valtasuhteita  ja  valta-asemaa.  Yhteistä  puolustus- 
tai  hyökkäyssotaa  tarkoittavat  liitot  sekä  muunlaiset,  sotaisen  koske- 
tuksen kanssa  lähimmässä  yhteydessä  olevat  sopimukset,  esim.  rau- 
hanteot, muodostivat  kansainvälisten  sopimussuhteitten  pääosan,  jota- 
vastoin  rauhallinen  ja  säännöllinen  yhteys  ja  yhdysliike  kansojen 
kesken  verrattain  hitaasti  kehittyi  ja  sen  oikeudelliset  muodot  vasta 
myöhänpuoleisesti  vakaantuivat.  Mutta  sen  mukaan  kuin  välttämät- 
tömyys vaati  läheisempää  ja  monimuotoisempaa  kanssakäymistä  eri 
kansayksilöitten  kesken,  sen  mukaan  kävi  myöskin  tarpeelliseksi  laa- 
jentaa kansainvälisen  oikeuden  vaikutuspiiriä  sekä  solmia  valtiosopi- 
muksia, jotka  osaksi  edellyttivät  yleispätevinä  voimassa  olevia  oikeus- 
säännöksiä ja  niihin  perustuivat,  osaksi  loivat  uutta  oikeutta  vain 
asianosaisten,  eli  itse  sopimusvaltioitten  kesken. 

*  Vrt  kirjoitusta  >  Kansainvälisen  sovinto-oikeuden  vaiheista  ja  tehtä- 
vistä», Valvoja  1906. 

Nykyaikana  ovat  puhtaasti  poliitiset  eli  ulkonaisia  valtasuhteita 
koskevat  sopimukset,  jotka  samalla  melkein  aina  ovat  jossakin  suh- 
teessa sotaan  tai  sodan  mahdollisuuteen,  lukumäärältään  melkoisesti 
vähentyneet,  ja  sen  sijaan  ovat  varsin  erilaatuiset  ja  erisisältöiset 
sopimuskirjat  astuneet  etualalle  tarjoten  meidän  päivinämme  paljouden 
ja  moninaisuuden,  joka  entisaikoihin  verrattuna  on  todella  hämmäs- 
tyttävä. Tärkeitä,  hallintoon,  erilaatuisiin  sivistyksellisiin  ja  oikeudel- 
siin  intresseihin,  mutta  ennen  kaikkea  taloudelliseen  elämään  kuuluvia 
aloja  on  täten  valtioittenvälisillä  sopimuksilla  järjestetty  ja  säännös- 
telty. Moni  tärkeä  laitos,  jonka  merkitys  ei  rajoitu  yhteen  ainoaan 
maahan,  vaan  on  useille  tai  ehkäpä  kaikille  sivistysmaille  tai  koko 
asutulle  maailmallekin  yhteinen,  on  täten  saatettu  yhdenmukaiselle  ja 
kansojenvälistä  yhdysliikettä  suuresti  helpoittavalle  kannalle.  Niinikään 
on  melkein  kaikkialla  taattu  ja  edistetty  vieraittenkin  kansalaisten 
oikeusturvallisuutta  ja  toimintavapautta. 

Ei  tässä  yhteydessä  ole  tarkemmin  kosketeltava  tätä  tärkeätä 
kehitystä  ja  sen  nykyisiä  muotoja,  jotka  epäilemättä  edelleenkin  tule- 
vat kehittymään  nykyistäkin  paljoa  korkeammalle  kannalle.  Epäilystä 
ei  liene  siitä,  että  tnyöskin  kansainväliset  suhteet  kehittyvät  yhä  lu- 
jempaa kaikkiyhteisyyttä  kohden,  että  ne  siteet,  jotka  rauhalliseen 
yhteistoimintaan  ja  keskinäisten  etujen  luomaan  riippuvaisuuteen 
yhdistävät  eri  kansayksilöitä,  käyvät  yhä  lujemmiksi.  —  Nyt  on  kui- 
tenkin ilmeistä,  että  niin  kauan  kuin  sota  pysyy  merkit>'ksellisenä 
tekijänä  ja  luvallisena  toimintamuotona  kansainvälisissä  suhteissa, 
joutuu  se  myöskin  useasti  palvelemaan  tarkoitusperiä,  jotka  luonteel- 
taan oikeastaan  ovat  rauhallisia.  Kuinka  useasti  ovatkaan  valtioitten 
keskenään  ristiriitaiset  taloudelliset  edut  olleet  sotiin  syynä.  Onpa 
uusimman  ajan  sodille  yleensä  ominaistakin,  että  juuri  tällaiset  seikat 
niissä  esiintyvät  vaikuttavimpina  tekijöinä.  Sillä  poliitiset  ja  taloudel- 
liset seikat  ovat  luonnollisesti  usein  mitä  lähimmässä  vuorovaikutuk- 
sessa keskenään.  Kuitenkin  on  olemassa  eräänlaisia,  sisällykseltään 
siksi  objektiivisia  sekä  yleisiä  ja  yhdenmukaisia  etuja,  että  niitten  luomia 
valtioittenvälisiä  suhteita  voidaan  sanoa  poliitisista  valtakysymyksistä 
melkein  kokonaan  riippumattomiksi.  N.  s.  kansainväliseen  hallintoon 
kuuluu  useita  laajalle  ulottuvia,  useinpa  yleismaailmallisia  sopimus- 
suhteita, jotka  luonteeltaan  eivät  riipu  minkäänlaisista  poliitisista  valta- 

seikoista  ja  joissa  siis  ei  ole  sitä  epävakaisuutta,  sitä  ainakin  osittaista 
riippumattomuutta  oikeudellisista  säännöksistä  ja  oikeudellisesta  järjes- 
telystä, mikä  on  varsinaisille  poliitisille  suhteille  ominaista.  Sillä  niin 
kauan  kuin  sota  viimeisenä,  jos  kohtakin  nykyään  entiseen  verrat- 
tuna jotenkin  kaukaisena  mahdollisuutena  ja  lopullisena  riidanratkai- 
sijana  aina  on  olemassa,  niin  kauan  suurpoliitiset  valtasuhteet  eivät 
likimainkaan  täydellisesti,  eivätpä  edes  periaatteellisesti  alistu  oikeuden 
herruuteen.  Se  kansainvälisten  suhteitten  ja  sopimusten  ala  taasen, 
joka  on  vapaa  tuosta  epävakaisuudesta,  ei  liioin  voi  saavuttaa  täyttä 
itsenäisyyttä,  niin  kauan  kuin  suurpoliitisten  valtasuhteitten  vaihtelut 
voivat  siihen  häiritsevästi  vaikuttaa. 

Edellä  kosketeltujen  näkökohtain  perustuksella  puhutaankin  toi- 
sinaan nykyaikana  poliitisesta  kansainvälisestä  oikeudesta  toiselta 
puolen  sekä  sen  vastakohtana  toiselta  puolen  ei-poliitisesta  kansain- 
välisestä oikeudesta. 

Kieltämättä  on  nyt  ainakin  osittain  myöskin  yleispoliitista  luon- 
netta olevien  suhteitten  alalla  huomattava  kehitys  tapahtunut.  Täl- 
läkin alalla  ovat  näet  useat  oikeusnormit  tulleet  tunnustetuiksi  ja  va- 
kaantuneet, vaikkakaan  niillä  ei  saata  olla  samaa  merkitystä  kuin 
äsken  kosketelluissa  kansainvälisissä  suhteissa.  Onhan  „sodan  oikeutta" 
jossain  määrin  tehty  oikeussäännöksistä  riippuvaksi,  ja  ennen  kaikkea 
todistavat  kansainvälisoikeudellista  välitystä  koskevat  sopimukset,  että 
valtasuhteitakin  katsotaan  ainakin  osittaisesti  voitavan  yleispätevän 
oikeuden  alle  alistaa.  Mutta  paitsi  näitä  uusimman  ajan  tuotteita  on 
olemassa  muunlaatuisiakin  yleispoliitisia  sopimuksia,  sellaisia,  joita  jo 
vanhastaan  on  ollut  olemassa  ja  jotka  nykyaikana  ainakin  jonkun 
verran  osoittavat  voivansa  taipua  oikeudellisen  järjestelyn  alaisiksi. 
Monenlaatuisia  yhteistoiminta-,  vallanalaisuus-  ja  riippuvaisuussuhteita 
on  kansojen  ja  valtioitten  kesken  olemassa.  Vaikkakaan  objektiiviset 
oikeusnormit,  niin  kauan  kuin  sota  nykyisessä  muodossaan  viime 
kädessä  on  riidanratkaisijana,  eivät  saata  päästä  näitä  tällaisia  suhteita 
likimainkaan  täydellisesti  määräämään,  on  kuitenkin  tärkeätä,  etteivät 
ne  ole  yleispätevälle  oikeudelle  kokonaan  vieraita  valtasuhteita,  vaan 
edes  jossain  määrin  oikeudellisten  sääntöjen  muodostamia  ja  hallitsemia. 
Ja  tähän  suuntaan  kehitys  todella  onkin  kulkenut.  Niinpä  sotaiset 
liitto-  eli  allianssisopimuksetkin,  joita  solmittaessa  ja  täytettäessä  aikai- 

semmin  yleensä  tuiki  vähän  kiinnitettiin  huomiota  oikeudellisiin  näkö- 
kohtiin, nykyaikana  jonkun  verran  entistä  enemmän  ovat  joutuneet 
oikeudellista  luonnetta  olevain  määräysperusteitten  hallittaviksi.  Mutta 
on  olemassa  muita  yleispoliitista  sisällystä  olevia  sopimuksia,  joissa 
oikeudellisten  tekijäin  mahdollisuus  ja  tosiasiallinen  vaikutus  paljoa 
selvemmin  on  havaittavana  kuin  liittosopimuksissa.  Eräisiin  kansain- 
välisiin valta-  ja  riippuvaisuussuhteisiin  nähden  on  vakaantunut  mää- 
rättyjä oikeudellisia  muotoja,  jotka  ~  suhteellisesta  epävakaisuudes- 
taan huolimatta  —  tarjoavat  melkoista  parempaa  turvaa  kuin  pelkät 
Taktilliset  valta-  ja  vallanalaisuussuhteet. 

Näiden  joukossa  ansaitsevat  erityistä  huomiota  n.  s.  kansain- 
väliset takuusopimukset  ja  -sopimussuhteet,  jotka  yleensä  ovat  uuden 
ajan  tuotteita.  Vasta  viime  vuosisadalla  tuli  käytäntöön  se  kansain- 
välisoikeudellinen takuumuoto,  että  jotkut  valtiot  yhteisesti  ottavat 
suojellakseen  ja  taatakseen  määrätyn  valtion  alueellista  loukkaamat- 
tomuutta ja  valtiollista  riippumattomuutta.  Aikaisemminkin  oli  kyllä 
käytännössä  sellainen  menettely,  että  valtiot,  jotka  keskenään  solmivat 
yhteistä  puolustusta  tai  hyökkäystä  tarkoittavan,  siis  n.  s.  liitto-  eli 
allianssisopimuksen,  samalla  myöskin  selittävät  takaavansa  toinen  toi- 
sensa alueen.  Takuu  on  kuitenkin  tässä  tapauKsessa  vain  osana  eli 
momenttina  liittosopimuksessa,  jossa  sillä  ei  ole  itsenäistä  eikä  yleensä 
muutenkaan  varsin  suurta  merkitystä,  koska  useasti  on  osoittautunut, 
että  juhlallisimmatkin  takuuvakuutukset  samoin  kuin  muutkin  sopimus- 
määräykset voivat  jäädä  tehottomiksi,  milloin  asianomainen  valtio 
katsoo  oman  etunsa  mukaisesti  toimia  vastoin  sopimusta. 

Mutta  kansainvälisistä  takuu-  eli  garantiasopimuksista  varsinai- 
sessa merkityksessä  on  myöskin  eroitettava  n.  s.  toissijainen  eli 
liitännäinen  takuu,  joka  on  olemassa  silloin,  kun  jonkun  valtiosopi- 
muksen täyttämisestä  mennään  takaukseen.  Takaaja  tahi  takaajat 
ottavat  silloin  vastatakseen  siitä,  että  se  valtio,  jolla  sopimuksen  mu- 
kaan on  jokin  suoritus  tai  muu  velvollisuus  täytettävänään,  todella 
sen  tekee,  aivan  samoin  kuin  yksityisoikeudellisissa  suhteissa  takaus- 
miehet  ovat  vastuussa  siitä  että  «päävelallinen"  täyttää  sitoumuksensa. 
Se  tärkeä  eroavaisuus  on  kuitenkin  olemassa,  että  viimemainitussa 
tapauksessa  takausmiehen  ehdollisesti  on  tehtävä  samanlainen  suori- 
tus,   tavallisesti    rahasuoritus,   kuin  ensisijaisen  velallisen,  jotavastoin 

kansainvälisen  sopimuksen  takaajat  vain  lupaavat  apuaan  ja  myötä- 
vaikutustaan sitoumuksen  täyttämiseksi,  tarvittaessa  käyttämällä  siihen 
pakkokeinojakin.  Valtiolainasopimuksen  hyväksi  voimassa  oleva  takuu 
yksin  on  olennaisesti  samanlaatuinen  kuin  vastaava  yksityisoikeudel- 
linen oikeustoimi.  Toissijaisella  takauksella  siis  ei  ole  itsenäistä  mer- 
kitystä; pääasia  on  toinen  sopimus,  jota  takuusopimus  juuri  tar- 
koittaa ja  jonka  täyttämisen  takaajat  lupaavat  tarvittaessa  pakollakin 
toteuttaa. 

Paljoa  tärkeämpi  kuin  toissijainen  takuu  on  kansainvälisissä 
suhteissa  kuitenkin  ensisijainen  eli  suoranainen  takuu,  jota  myöskin 
nimitetään  takuupäätökseksi.  Tämänlaatuinen  takuu  kohdistuu  johon- 
kin olotilaan;  sen  esineenä  on  tavallisesti  jonkin  määrätyn  valtion 
erityinen  kansainvälisoikeudellinen  asema,  mutta  toisinaan  myöskin 
jonkun  valtion  sisäinen  tila  tai  oikeusjärjestys.  Niinpä  oli  Puolan  omi- 
tuinen, valtiolle  itselleen  tuhoisa  valtiomuoto  samojen  suurvaltojen 
takaama,  jotka  sen  turmion  valmistivat  ja  tämän  ennen  pitkää  saivat 
aikaan.  Tämä  vuonna  1775  tehty  sopimus  oli  tarkoitukseltaan  takuu- 
sopimuksen todellinen  irvikuva;  se  vahvisti  Puolan  valtiomuodon  pa- 
himmat epäkohdat,  vaalikuninkuuden  ja  n.  s.  liberum  vetoxiy  joiden 
korjaaminen  ehkä  olisi  voinut  koitua  tuon  onnettoman  maan  pelas- 
tukseksi. 

Nykyaikaisiin  oloihin  nähden  voidaan  kuitenkin  asettaa  sään- 
nöksi, että  kansainvälisen  takuun  esineenä  ei  ole  valtion  sisällinen 
oikeusjärjestys,  vaan  tavallisesti  jonkun  valtion  suhde  muihin  valtioi- 
hin tahi  sen  erikoinen  kansainvälisoikeudellinen  asema.  Siinä  kohden 
voidaan  sanoa,  että  garantia  eli  takuu  ylimalkaan  kohdistuu  joko 
valtion  riippumattomuuteen  ja  sen  alueelliseen  eheyteen  eli  loukkaa- 
mattomuuteen tahi  sen  n.  s.  ainaiseen  eli  pysyväiseen  neutralisuuteen 
eli  puolueettomuuteen.  Mitä  tämä  puolueettomuus  käytännöllisesti 
sisältää,  tulee  seuraavassa  tarkemmin  esitettäväksi;  mainittakoon  tässä 
ainoastaan  lyhyesti,  että  ainaisesti  neutralinen  on  sellainen  valtio,  joka 
ei  saa  ryhtyä  sotaan  muulloin  kuin  omaksi  välttämättömäksi  puolus- 
tuksekseen ja  jota  vastaan  muut  valtiot  eivät  myöskään  ole  oikeutetut 
hyökkäyssotaa  aloittamaan.  Tällaisella  valtiolla  on  niinmuodoin  oikeus 
elää  keskeytj^mättömässä  rauhassa.  Tämän  kansainvälisen  oikeustilan 
edellytyksistä  ja  seurauksista  on  edempänä  puhuttava. 

Kun  jonkun  valtion  alueellinen  eheys  on  kansainvälisen  takuun 
esineenä,  sisältää  tämä,  että  takaavat  valtiot  eli  kuten  tavallisesti  sa- 
notaan garantit  sitoutuvat  suojelemaan  sitä  kaikilta  sellaisilta  mah- 
dollisuuksilta, joitten  seurauksena  olisi,  että  se  menettäisi  itsenäisyy- 
tensä eli  siis  valtiollisen  olemassaolonsa  tahi  ainakin  jonkun  osan 
aluettansa.  Takuun  välittömänä  tarkoituksena  on  siis  säilyttää  asian- 
omaisen valtion  alue  eheänä  ja  vähentämättömänä.  Sitävastoin  takuu 
tässä  tapauksessa  ei  suorastaan  estä  takuunalaista  valtiota  joutumasta 
sotaan,  vieläpä  hyökkäyssodankin  esineeksi.  Mutta  välillisesti  tietoi- 
suus siitä,  että  takuuvaltiot  eivät  kuitenkaan  sallisi  vieraitten  valtioitten 
tehdä  pysyväisiä  valloituksia  s.  o.  vähentää  takuunalaisen  valtion 
aluetta,  tietysti  on  omiaan  ehkäisemään  vieraitten  valtioitten  sotaisia 
py>^eitä  ja  on  siten  puheenalaiselle  valtiolle  myöskin  rauhantakeena, 
edellyttäen,  ettei  se  itse  puolestaan  sotaa  aiheuta. 

Pelkän  n.  s.  alueellisen  eli  yksinkertaisen  takuun  ja  jonkun 
valtion  ainaista  neutralisuutta  turvaavan  takuun  välillä  on  jo  heti 
huomattavissa  se  eroavaisuus,  että  edellinen  ei  edellytä  takuun  esi- 
neenä olevassa  valtiossa  mitään  erikoista  kansainvälisoikeudellista 
ominaisuutta  —  mikä  valtio  tahansa  saattaa  olla  tällaisen  takuun 
suojaama  —  jotavastoin  jälkimäinen  tietysti  on  mahdollinen  ainoastaan 
ikuisesti  neutraliseen  valtioon  nähden.  Kuitenkin  voidaan,  kuten  edem- 
pänä on  osoitettava,  ainakin  käytännöllisesti  poikkeuksettomana  sään- 
tönä pitää,  että  ainaista  neutralisuutta  ei  takuusta  riippumatta  synny, 
vaan  että  se  astuu  voimaan  juuri  takuusopimuksen  yhteydessä  ja 
sen  vaikutuksesta. 

Kansainvälisissä  takuusopimuksissa  on  tietysti  aina  useampia 
takuuvaltioita,  jotka  yhteisesti  vastaavat  asianomaisen  olotilan  säily- 
misestä tai  oikeuden  voimassa  pysymisestä.  Tavallisesti  sellainen 
sopimus  syntyy  joidenkin  tärkeitten  poliitisten  tapahtumain  johdosta. 
Niinpä  Svveitsin  valaliiton  ikuinen  neutralisuus  joutui  suurvaltojen 
takuun  alaiseksi  niitten  mullistavien  historiallisten  tapahtumain  jäl- 
keen, joihin  Napoleon  I:n  sodat  olivat  johtaneet.  N.  s.  Parisin  ensi- 
mäisen  rauhanteon  allekirjoittajat  lausuivat  20  p:nä  maaliskuuta  1815 
päivätyssä  julistuksessaan  yleispoliitisen  edun  vaativan,  että  Sweitsille 
suodaan  ainaisen  neutralisuuden  etu.  Valaliiton  lakiasäätävän  kokouk- 
sen yhdyttyä  tähän,  toisen  Parisin  rauhanteon  sopimusvaltiot  20  p:nä 

marraskuuta  1815  tunnustivat  Sweitsin  ikuisen  neutralisuuden  ja  taka- 
sivat sille  alueellisen  eheyden  ja  loukkaamattoipuuden. 

Samoin  Belgian  kuningaskunnan  ikuinen  neutralisuus  taattiin 
samalla  kertaa  kuin  suurvallat  tunnustivat  tämän  maan  valtiollisen 
itsenäisyyden.  —  Sweitsille  oli  ikuista  neutralisuutta  tarjottu  etuna, 
jonka  vallat  hyväntahtoisuudessaan  sanoivat  haluavansa  sille  valmis- 
taa; Belgian  neutralisuus  taasen  oli  ehto.  jonka  hyväksymisestä  (Bel- 
gian omalta  puolelta)  sen  itsenäisyys  riippui.  Etenkin  tahdottiin  sitä 
tällä  tavoin  estää  yhtymästä  mahtavaan  naapurimaahansa  Ranskaan. 
Koska  kuitenkin  belgialaiset  pelkäsivät  tuon  neutralisuustakuun  voivan 
vähentää  maan  itsenäisyyttä  —  minkä  haitallisuuden  tosin  ei  ollen- 
kaan pitäisi  kuulua  ikuiseen  neutralisuuteen  ja  sen  perustuksena  ole- 
vaan sopimussuhteeseen  —  selittävät  suurvallat  nimenomaan,  etteivät 
aio  sekaantua  maan  sisällisiin  oloihin.  —  Kolmas  ikuisesti  neutralinen 
Europan  valtio,  pienoinen  Luxemburgin  suurherttuakunta,  joutui  tä- 
hän asemaan  sen  johdosta,  että  siten  tahdottiin  poistaa  se  vaarallinen 
riidan  aihe,  joka  sen  johdosta  oli  ollut  Ranskan  ja  Saksan  kesken 
olemassa.  Toukokuun  11  p:nä  1867  solmitussa  Lontoon  sopimuk- 
sessa määrättiin  myöskin  että  suurherttuakunta  ei  saa  ylläpitää  sota- 
joukkoa eikä  linnoituksia.  Tosiasiallisesti  siis  tältä  valtiolta  riistettiin 
mahdollisuus  puolustaa  aluettaan  ja  samalla  neutralisuuttaan,  mahdol- 
lisuus, joka  muilla  ikuisesti  neutralisilla  valtioilla  kyllä  on  ja  joka 
onkin  niille  ehdottomasti  tarpeen.  Saksalais-ranskalaisessa  sodassa 
Luxemburgin  olikin  mahdotonta  alueeltaan  pidättää  vieraita  sotavoi- 
mia, mikä  oli  vähällä  tuottaa  sille  arveluttavia  seurauksia. 

Verrattain  yleinen  on  uudemmasa  valtiollisessa  historiassa  ollut 
se  kansainvälinen  takuu,  jonka  tarkoituksena  on  turvata  jonkun  val- 
tion riippumattomuus  ja  alueellinen  ehej^s.  Vuonna  1832  tehdyllä 
sopimuksella  Ranska,  Englanti  ja  Venäjä  asettivat  äsken  syntyneen 
Kreikan  kuningaskunnan  „ riippumattomana  monarkkisena  valtiona** 
takuunsa  alaiseksi.  Kun  Kreikassa  vuonna  1863  oli  tapahtunut  hal- 
litsijasuvun  vaihdos,  uudistivat  mainitut  kolme  suurvaltaa  samana 
vuonna  takuunsa,  jonka  nyt  tuli  käsittää  myöskin  Kreikan  kon- 
stitutsionalinen  hallitusmuoto.  Varsin  kiitettävään  tarkoitukseen  käyt- 
tivät suurvallat  aikoinaan  suurta  poliitista  vaikutusvaltaansa  asettaes- 
saan Parisin  kongressin  sopimuksessa  vuonna  1856  useimmat  vasta- 

luodut  ja  vasta  puolen  itsenäisyyden  saavuttaneet  Balkanin  valtiot 
kollektivisen  takuunsa  alaisiksi.  Kansallisen  ja  valtiollisen  olemassa- 
olon turvaamiseksi  ja  vakaannuttamiseksi  saattaa  sellainen  toimenpide 
varsin  tehokkaasti  vaikuttaa,  eikä  saata  paheksua  sitäkään,  jos  vapau- 
teen ja  itsehallintoon  vielä  tottumaton  kansa  samalla  jossain  määrin 
ohjauksen  ja  holhouksenkin  muodossa  saapi  kokea  voimakkaampien 
suojelusta. Epäilemättä  on  meidänkin  aikanamme  riippuvaisuus- 
suhteissa  olevia  valtoja  ja  kansoja  —  esimerkkejä  ei  tarvitse  etäältä 
etsiä  —  jotka,  nykyään  kansainvälisen  oikeuden  eduista  osattomina, 
suurestikin  olisivat  sellaisen  takuun  tarpeessa,  joka  turvaisi  niille 
oikeudellisesti  kuuluvan  itsenäisyysmäärän. 

Turkin  vallan  riippumattomuutta  ja  eheyttä  ovat  vuonna  1856 
pidetyn  Parisin  kongressin  sopimusvaltiot  (kaikki  nykyiset  suur- 
vallat) sitoutuneet  ylläpitämään  mennen  takuuseen,  tämän  sitoumuk- 
sen tarkasta  noudattamisesta.  Juuri  tässä  tapauksessa  tulee  mitä 
ilmeisimmin  näkyviin  se  tarkoitus,  joka  hyvin  usein  on  tällaisten 
kansainvälisten  takuusuhteitten  poliitisena  perustuksena,  nim.  tarkoi- 
tus säilyttää  n.  s.  poliitinen  tasapaino.  Takuun  suojaaman  valtion 
oma  etu  ei  yleensä  suinkaan  ensi  sijassa  ole  ollut  määräävänä, 
vaan  poliitinen  yleisintressi.  Syy,  miksi  Turkin  riippumattomuus  ja 
alueellinen  eheys  joutui  tällaisen  huolenpidon  esineeksi  oli  se,  että 
tällä  tavoin  tahdottiin  ennakolta  estää  mahtavia  naapuri  valtoja  teke- 
mästä sitä  vallanhimoisten  pyyteittensä  esineeksi,  mistä  helposti  olisi 
voinut  syntyä  arvaamattomia  yleiseuroppalaisia  selkkauksia.  Niin  vas- 
tenmieliseltä kuin  Turkin  asema  europpalaisena  valtiona  jdeensä  tun- 
tuikin, pidettiin  oleviin  oloihin  ja  valtasuhteisiin  nähden  poliitisesti 
viisaimpana  säilyttää,  vieläpä  turvata  status  quo  eli  vallitseva  olotila. 
—  Sama  näkökohta  on  monessa  muussakin  tapauksessa  ollut  mää- 
räävänä, jos  kohta  vähemmin  selvästi  huomattavana.  Asianomaiselle 
valtiolle  itselleen  vieraat,  keskenään  ristiriitaiset  edut  ovat  niinmuo- 
doin voineet  koitua  sille  hyödyksi  ja  turvaksi.  Mutta  kokemus  on 
kylläkin  osoittanut,  että  tämä  oikeudellisen  muodon  saanut  poliitinen 
peruste  ei  suinkaan  aina  ajan  pitkään  ole  kestävä.  Ne  poliitiset  olot 
ja  valtasuhteet,  jotka  alkuaan  ovat  koituneet  jollekin  heikolle  valtiolle 
hyödyksi  ja  tuottaneet  sille  mahtavampain  valtojen  suojeluksen,  voivat 
helposti   muuttua   sillä   tavoin,    ettei   tuon  aikoinaan  luodun  olotilan 

säilyttämistä  enää  pidetäkään  välttämättömänä,  ehkäpä  ei  suotavana- 
kaan. Takuuseen  sitoutuneet  valtiot  voivat  silloin  joko  purkaa  sopimuk- 
sensa tai  jättää  sen  uudistamatta,  jos  se  on  määräajaksi  solmittu;  tapah- 
tuupa joskus  niinkin,  että  takaajat  voimassa  olevista  sopimusmääräyk- 
sistä huolimatta  laiminlyövät  velvollisuutensa  täyttämisen  ja  jättävät 
takuunalaisen  valtion  pulaani  Varsinkin  valtion  itsenäisyyden  ja  louk- 
kaamattomuuden turvaamiseksi  tehty  sopimus  saattaa  tällaisissa  tapauk- 
sissa osoittautua  jotenkin  tehottomaksi;  takuussa  olevat  valtiot  useinkin 
liian  helposti  unohtavat,  mitä  velvollisuuksia  niillä  sopimuksen  nojalla 
on  täytettävänä.  —  Jossain  määrin  toisin  on  asian  laita  silloin  kun  jon- 
kun valtion  ikuinen  puolueettomuus  eli  neutralisuus  on  takuun  esi- 
neenä. Tässä  tapauksessa  on  näet  tuolle  valtiolle  taattu  oikeudellinen 
erikoisasema,  määrätty  kansainvälisoikeudellinen  luonne,  joka  ei  ole 
aiottu  ohimeneväksi  ja  satunnaiseksi,  vaan,  kuten  nimikin  ilmaisee, 
ainaisesti  pysyväiseksi.  On  tosin  ajateltavissa,  että  takuuseen  sitoutu- 
neet valtiot  voivat  neutraliseksi  julistetulta  valtiolta  riistää  kerran 
antamansa  takeet,  mutta  syystä  katsotaan,  ettei  tämä  valtio  vielä  sen 
johdosta  tuota  erikoista  oikeudellista  luonnettansa  menetä.  Nykyään 
näet  vieläkin  katsotaan,  että  jokin  valtio  ei  pelkällä  omalla  tahdon- 
ilmaisullaan voi  ikuista  neutralisuutta  saavuttaa,  vaan  että  siihen  lisäksi 
vaaditaan  muitten  valtioitten  tunnustus  sekä  —  ainakin  säännönmukai- 
sesti —  johtavien  valtojen  takuu,  mutta  toiselta  puolen  kerran  tehdyn 
takuusopimuksen  jatkuva  voimassapysyminen  ei  suinkaan  ole  ehdotto- 
mana edellytyksenä  itse  neutralisuuden  pysy  väisyydelle.  Ainoastaan  itse 
loukkaamalla  neutralisuudestaan  johtuvia  velvollisuuksia  tai  takuussa 
olevien  valtioitten  suostumuksella  luopumalla  siitä  saattaa  sellainen  val- 
tio tämän  oikeudellisen  ominaisuutensa  menettää.  —  Juuri  tähän  nähden 
voidaan  sanoa,  että  neutralisuustakuu,  ainakin  oikeudelliselta  kannalta 
katsoen,  on  melkoista  varmempi  ja  sen  luoma  tila  pysyväisempi  kuin 
takuu,  jonka  ainoana  tarkoituksena  on  turvata  jonkin  valtion  riippumat- 


^  Wienin  kongressin  päätöksellä  oli  Krakovan  kaupungista  »ainaiseksi» 
teht>'  »vapaa,  riippumaton  ja  ikuisesti  neutralinen  valtio»,  joka  oli  oleva  Ve- 
näjän, Itävallan  ja  Preussin  suojeluksen  alaisena.  Siitä  huolimatta  Itävalta 
vuonna  1846  sopimuskumppaniensa  suostumuksella  omavaltaisesti  itseensä 
yhdisti  tuon  keinotekoisen  ja  voimattoman  valtion. 

tomuus  ja  alueellinen  eheys.  Mutta  vaikka  asian  laita  oikeudellisesti 
kyllä  on  tällainen,  ei  silti  ole  sanottu,  että  ikuisesti  neutralisenkaan 
valtion  asema  poliitisesti  aina  on  varsin  taattu  ja  turvattu.  Suur- 
politiikin  epävakaisuutta  sekä  oikeudellisten  näkökohtain  syrjäyttämistä 
valtakysymysten  tieltä  saattaa  sekin  helposti  joutua  kokemaan.  — 
Nykyaikana  voitaneen  kuitenkin  edellyttää,  ettei  ikuisesti  neutralisen 
valtion  riippumattomuutta,  puolueettomuutta  ja  rauhaa  niinkään  hel- 
posti loukattaisi.  Nykyisten  neutralisiksi  julistettujen  Europan  valtioit- 
ten pysyminen  sellaisina  on  epäilemättä  yleispoliitisen  edun  mukaista; 
kaikki  ovat  ne  pieniä  valtioita,  jotka  verrattain  helposti  (ehkäpä 
Sweitsiä,  maantieteellisten  olojensa  vuoksi,  lukuun  ottamatta)  voisivat 
joutua  mahtavamman  saaliiksi.  Mutta  paitsi  tätä  tosiasiallista  estettä 
annettaneen  jo  meidän  aikanamme  oikeudellisille  sitoumuksille  siksi 
paljon  merkitystä,  ettei  mahdollisten  oikeudenloukkausten  ainakaan 
sallittaisi  luoda  pysyväisiä  oloja,  jotka  olisivat  jyrkässä  ristiriidassa 
selväin  sopimussitoumusten  kanssa. 

Puheenalaisille  kansainvälisoikeudellisille  takuusopimuksille  on 
nyt,  kuten  jo  edellä  on  huomautettu,  ominaista,  että  sopimuskumppa- 
neina ovat  osaksi  kollektiivisesti  eli  yhteisesti  velvoitetut  takuuvaltiot. 
garantit,  osaksi  se  valtio,  jonka  hyväksi  nämä  takuuseen  menevät 
ja  jolla  itsellään  on  oikeastaan  vain  passiivinen  osa  sopimussuhteessa. 
Sekä  käytännössä  että  tieteisopissa  vallitsee  eriäviä  mielipiteitä  tämän 
kollektiivisuuden  oikeasta  sisällyksestä  ja  velvoittavasta  voimasta. 
Toisinaan  on  siinä  kohden  selitetty,  että  yksityinen  takuuvaltio  on 
oikeutettu,  mutta  ei  ole  velvollinen  yksin  ja  muista  riippumatta  ryh- 
tymään sopimuksenmukaista  velvollisuuttaan  täyttämään,  milloin  sel- 
lainen tapaus  sattuu,  joka  vaatii  takuuvaltioita  puuttumaan  asiaan. 
Väittävätpä  jotkut,  että  takaajain  silloin  aina  on  esiinnyttävä  yhteis- 
toimin, yksityisten  tai  yksityisen  valtion  laisinkaan  saamatta  muista 
riippumatta  toimia.  Tämä  johtaisi  kuitenkin  ilmeisesti  siihen,  että  koko 
takuusitoumus  varsin  helposti  voisi  käydä  aivan  tehottomaksi,  nim. 
silloin  kun  asianomaiset  valtiot  eivät  saavuta  yksimielisyyttä  keske- 
nään. Ja  seuraus  tulisi  ehdottomasti  olemaan  koko  takuun  tehotto- 
muus siinä  tapauksessa,  että  jotkut  sopimusvaltiot  itse  käyvät  sotaa 
keskenään,  jolloin  takuunalainen  valtio  helposti  saattaa  olla  uhattuja 
siis  avun  tarpeessa.    Vastakkainen  mielipide,  joka  ei  voi  näitä  johto- 

päätöksiä  myöntää  oikeiksi,  katsoo  kunkin  takuuvaltion  velvolliseksi 
takuunalaisen  valtion  pyynnöstä  ryhtymään  sopimuksenmukaista  vel- 
voitustansa täyttämään.  Huomautetaan,  että  takuun  ja  takaajain  kol- 
lektiivisuus ei  vähennä  kunkin  yksityisen  takuuvaltion  velvollisuutta, 
että  kollektiivisuus  ei  vaadi  pakollista  ja  ehdotonta  yhteistoimintaa,  ja 
että  kollektiivisesta  takuusta  tulee  takuunalaisellQ  valtiolle  olla  enem- 
män eikä  suinkaan  vähemmin  kä3rtännöllistä  etua  ja  turvaa  kuin 
yksinkertaisesta  takuusta.  -^  Viimemainittu  käsitys  puheenalaisten  vel- 
voitusten sisällyksestä  on  epäilemättä  oikea;  oikeudenmukaista  ei 
saata  olla,  että  yhden  sopimuskumppanin  sopimuksenvastainen  me- 
nettely voisi  tehdä  koko  takuun  tyhjäksi  ja  arvottomaksi.  Toinen 
kysymys  on  sitten,  miten  asian  laita  poliitisessa  todellisuudessa  taval- 
lisesti on.  Milloin  takuuvaltioitten  näyttää  olevan  velvollisuus  ryhtyä 
asiaan,  käypi  tavallisesti  niin,  että  ne  ensinnä  keskenään  neuvotte- 
levat niistä  toimenpiteistä,  joihin  olisi  ryhdyttävä;  ellei  silloin  yksi- 
mielisyyttä saavuteta,  saattaa  koko  asia  raueta.  Vieläpä  saattaa  esim. 
kahden  takuuvaltion  kesken  puhjennut  sota  jo  ennakolta  tehdä  kaiken 
yhteistoiminnan  mahdottomaksi.  On  näet  hyvin  epävarmaa  ja  poliiti- 
sista  seikoista  riippuvaa,  katsooko  joku  tai  katsovatko  jotkut  yksityiset 
takaajat  sopivaksi  ja  mahdolliseksi  omin  päinsä  ryhtyä  takuusitou- 
musta  täyttämään.  Kuten  jo  mainittiin,  on  kyllä  kukin  yksityinen 
takuuvaltio  oikeudellisesti  pidettävä  siihen  velvollisena  silloin  kun  tuo 
ensi  sijassa  odotettava  ja  vaadittava  yhteistoiminta  raukeaa  tyhjiin  tahi 
jo  ennakolta  näyttäytyy  mahdottomaksi,  mutta  tästä  ei  suinkaan  eh- 
dottomasti seuraa,  että  todellisuudessakin  niin  tapahtuisi.  Huomattavaa 
on  lisäksi,  ettei  ankarankaan  kansainvälisoikeudellisen  käsityksen 
mukaan  mitään  valtiota  katsota  velvolliseksi  takuusitoumuksensa,  yhtä 
vähän  kuin  muunkaan  sopimussitoumuksen,  täyttääkseen  panemaan 
oman  olemassaolonsa  alttiiksi.  Valtiollinen  itsensäsäilytys  käypi  tällä 
alalla  ensi  sijassa.  Mutta  ilmeistä  on,  että  asianomainen  valtio  ratkaise- 
vana hetkenä  juuri  tästä  säännöstä  löytää  tai  on  löytävinään  riittävän 
perusteen  jättääkseen  sopimuskumppaninsa  pulaan,  koskapa  asianhaa- 
rojen ja  vaaran  arvioiminen  viime  kädessä  on  sen  omassa  varassa 
ja  koska  melkein  mitä  sotaista  yrityistä  tahansa,  vieläpä  muitakin 
poliitisia  selkkauksia  voidaan  selittää  valtion  olemassaololle  vaaral- 
lisiksi. 

Se,  mikä  edellä  on  puhuttu  takuuvaltioitten  velvollisuudesta  ta- 
kuun turvaamaan  valtioon  nähden,  koskee  nyt  lähinnä  n.  s.  neutra- 
lisuustakuuta.  Olennaisesti  on  asian  laita  sama  silloin,  kun  jonkun 
valtion  alueellinen  eheys  ja  riippumattomuus  on  takauksen  esineenä, 
mutta  joitakuit^  eroavaisuuksia  johtuu  kuitenkin  takuun  oikeudelli- 
sesta luonteesta  kummassakin  tapauksessa.  Milloin  useat  vallat  kol- 
lektiivisesti ovat  taanneet  jonkun  valtion  alueellisen  loukkaamatto- 
muuden, ei  vielä  se  seikka  sinänsä,  että  tuo  valtio  joutuu  sotaan, 
vaadi  heitä  asiaan  sekaantumaan.  Takaajat  ovat  tässä  tapauksessa 
luvanneet  varjella  tuota  valtiota  menettämästä  itsenäisyytensä  tai  kär- 
simästä alueensa  vähennystä;  heidän  ei  yleensä  tarvitse  tutkia,  kum- 
piko sotivista  valtioista  on  sotaan  syypää,  eikä  muutenkaan  ryhtyä 
asiaan,  ennenkuin  välttämättömyys  sitä  vaatii,  olkoonpa  sitten  että 
takuun  suojaamaa  valtiota  uhkaa  perikato  (vaara  menettää  itsenäi- 
syytensä) tai  että  vastustaja  sodan  päätyttyä  rauhan  ehdoksi  vaatii 
sitä  luovuttamaan  jonkun  osan  aluettaan  ^  Vasta  näissä  tapauksissa 
takaajat  ovat  ehdottomasti  velvolliset  astumaan  väliin,  ja  ainoastaan 
jos  takuunalainen  valtio  itse  ilmeisesti  on  sodan  oikeudenvastaisesti 
aiheuttanut,  voidaan  katsoa  niitten  päässeen  tästä  velvollisuudesta 
vapaiksi.  —  Vaikkakin  puheenalainen  laji  kansainvälistä  takausta  ei 
oikeudellisesti  mitenkään  rajoita  takuunalaisen  valtion  poliitista  toi- 
mintavapautta ja  vaikkeivät  takaajat  ole  oikeutetut  harjoittamaan 
mitään  yliherruutta  ja  määräämisvaltaa  sen  asioissa,  on  kuitenkin 
hyvin  mahdollista,  että  ne  tärkeissä  tilaisuuksissa  antavat  sen  kokea 
vaikutustaan  tavalla,  joka  saattaa  tuntua  hyvinkin  painavalta.  Niinpä 
voivat  takaajat  sen  perusteella,  että  ovat  sitoutuneet  vähentämättömänä 
säilyttämään  takuunalaisen  valtion  aluden  ainoastaan  sellaisena  eli  sen- 
laajuisena  kuin  se  takuusopimusta  solmittaessa  oli,  todellisuudessa  estää 


^  Luonnollisesti  saattaa  kuitenkin  itse  takuusopimus  nimenomaan  mää- 
rätä, millä  edellytyksillä  takaajain  puheenalainen  velvollisuus  on  astuva  voi- 
maan ja  miten  niitten  velvollisuutensa  täyttämiseksi  tulee  toimia.  Niinpä  Sak- 
san, Ranskan,  Englannin  ja  Venäjän  hallitukset  vastikään  julkaistussa  Notjan 
takuusopimuksessa  sitoutuvat,  saatuaan  Noijan  hallitukselta  tiedon  tätä  maata 
kohdanneesta  loukkauksesta  tai  uhkaavststa  vaarasta,  sopivin  keinoin  anta- 
nlaan  apuansa  Norjan  loukkaamattomuuden  suojelemiseksi.  Sanamuodoltaan 
tämä  sitoumus  kieltämättä  on  verrattain  epämääräinen  ja  ylimalkainen. 

valtiota  esim.  uusilla  valloituksilla  alaansa  lisäämästä.  —  Kreikkalais- 
turkkilaisen  sodan  aikana  vuonna  1897  vaikuttivat  suurvallat  rauhan- 
tekoon tavalla,  jota  on  voitu  nimittää  todelliseksi  interventsioniksi. 
Neljän  suurvallan  ja  Norjan  välisen,  äskettäin  vahvistetun  sopimuksen, 
joka  tarkoittaa  viimemainitun  maan  riippumattomuuden  ja  alueellisen 
eheyden  asettamista  edellisten  takuun  alaiseksi,  on  muutamilla  tahoilla 
väitetty  merkitsevän  sitä,  että  Norja  täten  luopuisi  täydestä  itsenäi- 
syydestään. Oikeudelliselta  kannalta  arvosteltaessa  tämä  käsitys  ei 
ainakaan  pidä  paikkaansa;  takuun  tarkoituksena  ei  ole  saattaa  asian- 
omaista valtiota  mahtavampain  holhouksen  ja  ylivallan  alaisiksi,  vaan 
päinvastoin  hankkia  sen  itsenäisyydelle  riittävä  turva  sekä  tavallisesti 
samalla  palvella  yleispoliitista  intressiä.  Yhtäkaikki  on,  kuten  sanottu, 
mahdollista,  että  sellainen  valtio  joskus  saapi  kokea  olevansa  jonkin- 
laisessa tosiasiallisessa  riippuvaisuussuhteessa  takuuvaltioista.  Tästä 
mahdollisesti  johtuvia  haittoja  ei  kuitenkaan  ole  syytä  liian  suuriksi 
arvioida,  sillä  tapahtuuhan  muutenkin  —  moisista  sopimussuhteista 
riippumatta  —  että  suurvallat  antavat  jonkun  vähäväkisen  valtion 
kokea  ratkaisevaa  vaikutusvaltaansa  ja  tosiasiallista  voimakkaammuut- 
taan.  Sitäpaitsi  viimemainittuun  luokkaan  kuuluva  valtio  helposti 
joutuu  faktilliseen,  joskus  alentavaankin  riippuvaisuuteen  jostakin 
mahtavasta  ^hyväntekijästä"  —  Portugalin  suhde  Englantiin  on  ollut 
siitä  todistuksena  —  ja  sellaisen  valtion  tila  on  tavallisesti  melkoista 
epäedullisempi  kuin  takuunalaisen  valtion. 

Valtion,  jonka  ainainen  neutralisuus  on  tunnustettu  ja  taattu, 
tulee  saada  elää  keskeytymättömän  rauhan  tilassa.  Vieraat  valtiot 
eivät  välittömästi  eivätkä  välillisesti  saa  antaa  aihetta  siihen,  että  sel- 
lainen valtio  tahtomattaan  sotaan  sekaantuu.  Ensinnäkään  ne  siis 
eivät  saa  sen  kimppuun  hyökätä  ja  toiseksi  eivät  millään  tavoin  saa 
sen  puolueettomuutta  loukata  tai  saattaa  vaaranalaiseksi,  esim.  salli- 
malla sotajoukkojensa  astua  sen  alueelle.  Neutralinen  valtio  puoles- 
taan on  sekä  oikeutettu  että  —  mikäli  mahdollista  —  velvollinen 
suojelemaan  itseään  kaikkia  tällaisia  mahdollisuuksia  vastaan  eli  siis, 
hätätilassa  aseellisestikin,  puolustamaan  sekä  itsenäisyyttään  että 
neutralisuuttaan,  mutta  itse  se  luonnollisesti  ei  saa  antaa  aihetta  so- 
taan eikä  myöskään  ole  oikeutettu  ryhtymään  sellaisiin  sitoumuksiin, 
joitten  täyttämiseksi  sen  tarpeettomasti,  s.  o.  itsepuolustustarpeen  pa- 

koittamatta,  täytyisi  luopua  neutralisuudestaan.  Poikkeustapauksia  lu- 
kuun ottamatta  sillä  siis  ei  ole  mahdollisuutta  tehdä  esim.  liittosopi- 
muksia. —  Näihin  seikkoihin  nähden  on  luonnollista,  että  ikuisesti 
neutralisen  valtion  tarpeen  tullessa  täytyy  saada  tehokasta  apua  takuu- 
valtioilta.  Jos  se  joutuu  sotaan,  on  näitten  —  ensi  sijassa  yhteistoi- 
min, mutta,  kuten  edellä  on  osoitettu,  toissijaisesti  myös  kunkin  koh- 
dastansa —  asiaan  ryhdyttävä.  Jos  neutralinen  valtio  ilman  omaa 
syvtään  on  sotaan  pakoitettu,  silloin  tulee  takaajain  mahdollisimman 
—  tarvittaessa  itsekin  sotaan  sekaantumalla  —  tehokkaasti  koettaa 
palauttaa  sen  loukattu  rauha  ja  neutralisuus,  huolehtia  siitä,  että  sen 
alue  jääpi  entiselleen  sekä  tarvittaessa  muutenkin  hankkia  sille  hyvi- 
tystä. Sellaisissa  tapauksissa  taasen,  jolloin  sota  ei  vielä  ole  puhjen- 
nut, vaan  vasta  uhkaa,  on  niitten  sopivin  keinoin  se  estettävä  ja 
koetettava  saada  riita  rauhallisin  keinoin  asetetuksi. 

Ikuisesti  neutralinen  valtio  on  siis,  juuri  tämän  erikoisen  oikeu- 
dellisen luonteensa  perusteella,  ankarampain  velvoitusten  alainen  kuin 
valtio,  jolle  ainoastaan  riippumattomuus  ja  alueellinen  eheys  on  taattu, 
mutta  samalla  ovat  myöskin  takaajain  velvollisuudet  tässä  tapauksessa 
laajemmat,  he  kun  ensinnäkin  vastaavat  asianomaisen  valtion  alueel- 
lisesta eheydestä  sekä  toiseksi  sen  neutralisuuden  ainaisesta  pysyttä- 
misestä *.  Kuten  edellisestä  käypi  selville,  ei  niitten  velvollisuus  ainoas- 
taan ole  estää  sodan  haitallisia  seurauksia,  s.  o.  valtion  itsenäisyyttä 
tai  alueellista  eheyttä  uhkaavia  vaaroja,  kuten  ^yksinkertaisessa"  ta- 
kuussa on  laita,  vaan  estää  itse  sotaa  syntymästä  tai  ainakin  jatku- 
masta, koska  sellainen  tapaus  on  ristiriidassa  ainaisesti  neutralisen 
valtion  oikeudellisen  luonteen  kanssa.  Käytännöllis-poliitisessa  elämässä 


^  On  tosin  joskus  väitetty,  että  neutralisuustakuu  käsittäisi  ainoastaan 
velvollisuuden  huolehtia  siitä,  että  sotaa  käyvät  valtiot  eivät  saa  neutraliseksi 
julistetun  valtion  puolueettomuutta  loukata,  vaan  ei  sellaisenaan  vielä  velvol- 
lisuutta suojella  sitä  muitten  suoranaisilta  hyökkäyksiltä  ja  sen  aluetta  vähen- 
tämättömänä. Tämä  käsitys  on  kuitenkin  ilmeisesti  erehdyttävä.  Ikuisesti 
neutraliset  valtiot,  joilla  sy>'stä  tulee  olla  paraiten  turvattu  poliitinen  asema, 
joutuisivat  sen  mukaan  epäedullisempaan  asemaan  kuin  »yksinkertaisen»  takuun 
turvaamat  valtiot  —  Sweitsiä  koskevassa  takuusopimuksessa  sitäpaitsi  sano- 
taankin nimenomaan,  että  vallat  sille  takaavat  alueellisen  eheyden  ja  loukkaa- 
mattomuuden. 

neutraliseksi  julistetun  valtion  kuitenkin  aina  täytyy  ottaa  lukuun  se 
mahdollisuus,  että  garantia-  eli  takuulupaus  ei  osoittaudukaan  tehok- 
kaaksi silloin  kun  sen  juuri  pitäisi  käytännöllisesti  toteutua,  toisin 
sanoen  silloin  kun  takuun  alaisen  valtion  neutralisuutta  on  loukattu. 
Juuri  siinä  tapauksessa,  että  takaajat  eivät  voi  keskenään  sopia  sel- 
laisessa tapauksessa  noudatettavasta  menettelystä,  saattaa  tapahtua, 
ettei  toimenpiteisiin  ollenkaan  ryhdytäkään,  vaan  takuun  alainen  valtio 
jätetään  oman  onnensa  nojaan.  Juuri  tämän  johdosta  ovat  useat  kan- 
sainvälisen oikeuden  tutkijat  lausuneet  sen  arvostelun,  että  neutrali- 
suustakuu  varsinaisessa  merkityksessä  on  verrattain  arvoton  ja  teho- 
ton, ja  että  se  turvallisuus,  minkä  se  ikuisesti  neutraliselle  valtiolle 
tarjoaa,  lopullisesti  supistuu  samaksi,  minkä  «yksinkertainen**  takuu 
tuottaa,  eli  siis  valtion  riippumattomuuden  ja  alueellisen  eheyden  tur- 
vaamiseen. Mistään  erityisestä  „puolueettomuustakuusta"  ei  siis  käy- 
tännöllisessä suhteessa  olisi  puhetta.  Tämä  käsitys  sisältää  kuitenkin 
ilmeistä  liioittelua;  politiikin  vaihteluista  ja  epävakaisuudesta  huolimatta 
ei  voitane  otaksua,  ettei  neutralisuustakuu,  joka  oikeudellisesti  sisältää 
melkoista  lujemmat  ja  laajemmat  takeet  asianomaisen  valtion  hyväksi 
kuin  tavallinen  takuu,  ratkaisevina  ajankohtina  osoittautuisi  sitä  käy- 
tännöUisestikin   arvokkaammaksi. 

Ikuinen  neutralisuus  ja  sitä  turvaava  takuusopimus  ei  oikeudel- 
lisesti millään  lailla  vähennä  neutraliseksi  julistetun  valtion  itsenäi- 
näisyyttä  ja  itsemääräämisoikeutta,  vaikka  se,  kuten  edellä  on  mai- 
nittu, eräissä  suhteissa  rajoittaa  sen  toimintavapautta.  Eikä  ikuisesti 
neutralisen  valtion  liioin  tarvitse  joutua  mihinkään  tosiasialliseen  riip- 
puvaisuussuhteeseen  takaajiinsa  nähden,  sitä  suuremmalla  syyllä,  kun 
sellainen  valtio  luonteensa  mukaisesti  on  syrjässä  sotaisista  selkkauk- 
sista, jotka  muuten  voisivat  aiheuttaa  takuuvaltojen  väliintulon.  Viime 
vuosisadan  ensimäisenä  vuosikymmenenä  Sweitsin  neutralisuuden 
takaajat  tosin  katsoivat  voivansa  vaatia  itselleen  oikeutta  Svveitsiin 
nähden  harjoittaa  jonkinlaista  suojelus-  ja  interventsionipolitiikkia, 
josta  valaliiton  kuitenkin  onnistui  vapautua.  Myöhempinä  aikoina 
neutralisiksi  julistetuilla  valtioilla  ei  tiettävästi  ole  ollut  syytä  tällaisiin 
valituksiin  takuu  valtojansa  vastaan. 

Luultavaa  ja  toivottavaa  on,  että  samassa  määrässä  kuin  työ 
maailmanrauhan  hyväksi  eri  muodoissansa  edistyy,  myöskin  ainaisen 

neutralisuuden  merkitys  kasvaa  ja  sitä  nauttivien  valtioitten  luku 
lisääntyy.  Ehkäpä  tämä  kansainvälisoikeudellinen  ominaisuus,  joka 
nykyään  vielä  on  vieraan  turvan  ja  takuun  tarpeessa  sekä  pöikkeus- 
tapauksellinen  ilmiö,  vastaisuudessa  on  käyvä  yhä  yleisemmäksi  ja 
muitten  valtojen  takuusta  aivan  riippumattomaksi.  Silloin  kenties 
myöskin  toteutuu  monasti  lausuttu  toivomus,  että  kaikki  ainaisesti 
neutraliset  valtiot  keskenään  muodostaisivat  puolustusliiton,  jonka 
tarkoitus  olisi  täysin  määrin  suojella  neutralismitta  sellaisenaan,  vasta- 
kohtana nykyajalle,  jolloin  kukin  niistä  turvaa  vain  omaa  neutrali- 
suuttaan. 


Kuva  4.     Afaian  temppelin  länsipääty  ( Furticänglenn  mukaan). 


AIGINALAISRYHMIEN  UUDESTASOMMITTELU. 

Kirjoittanut 
E  DV.    REIN. 


n. 

Ryhtyessään  uudesta  sommittelemaan  aiginalaisryhmiä  oli  Furt- 
wänglerillä  siihen  tehtävään  paremmat  edellytykset  kuin  kellään 
muulla,  koska  hänellä  entisten  katkelmien  lisäksi  oli  käytettävänään 
uudet  löytönsä.  Ne  perusteet,  joihin  hän  korjauksissaan  nojasi,  olivat 
pääasiassa  seuraavat.  Hän  otti  ensiksi  huomioon  löytöpaikan,  lähtien 
siitä  otaksumasta,  että  yksityinen  marmorikappale  ei  ole  voinut 
pudota  varsin  kauas  pääty  paikaltaan.  Näyttää  nimittäin  siltä  kuin  ei 
temppeli  koskaan  olisi  joutunut  minkään  pahemman  hävityksen  tai 
ryöstön  alaiseksi,  vaan  autioksi  jääneessä  ympäristössään  hiljakseen 
rappeutumistaan  rappeutunut.  Varsinkin  mitä  länsipääty  ryhmään  tulee, 

on  moni  epävarma  kohta,  tarkkaamalla  kunkin  katkelman  löytöpaik- 
kaa, saatu  suuressa  määrin  varmaksi.  Tällöin  on  Furtwänglerillä  — 
mikäli  kysymys  on  vanhemmista  löydöistä  —  myös  ollut  apua  Coc- 
kerellin  heti  löydön  jälkeen  tekemistä  muistiinpanoista,  missä  hän 
tarkalleen  ilmoittaa,  miltä  kohtaa  mikin  kappale  löytyi.  Niinikään 
Furtwängler  on  käyttänyt  saman  tutkijan  alkuperäisiä  piirustuksia, 
joita  viimemainittu  —  omituista  kyllä  —  myöhemmin  itse  näkyy 
unohtaneen  ja  joita  Thorvaldsen  ei  ollut  tullut  seuranneeksi. 

Toinen  peruste,  jota  tosin  ei  pidetä  yhtä  luotettavana  kuin 
ensinmainittua,  mutta  joka  kuitenkin  yksityistapauksissa  antaa  varmoja 
tukikohtia  „eikä  näy  sotivan  Furtvvänglerin  sommittelua  vastaan" 
(Pfuhl),  on  seuraava,  Yksityiset  vartalokuvat  seisoivat  alkujaan  kukin 
pienellä  jalustalla  („plintillä"),  joka  oli  laskettu  allaolevaan  vaakasuo- 
raan sepelsimsiin  („geison"iin)  tehtyyn  syvennykseen.  Sovittamalla 
jalustoita  vastaavien  geisonkappalten  syvennyksiin  —  geison  oli  ni- 
mittäin kokoonpantu  useista  kappaleista  —  voipi  siis  saada  konkreetisen 
pohjan  kunkin  vartalokuvan  paikan  määräämiselle.  Tätä  menettelytapaa 
on  kyllä  ennenkin  käytetty  —  sekä  aiginalaisryhmiä  korjattaessa  että 
muissakin  antiikisten  taideteosten  rekonstruktsioniyrityksissä  — ,  mutta 
kysymyksenalaisiin  ryhmiin  nähden  ei  kukaan  ole  yhtä  täydeUisesti 
käyttänyt  hyväkseen  kaikkia  tarjona  olevia  sekä  vanhoja  että  uusia 
tähän  kuuluvia  tosiasioita. 

Yksityisen  päätyhenkilön  asemaa  määriteltäessä  on  myös  osoit- 
tautunut tarkoituksenmukaiseksi  ottaa  vaaria  siitä,  miltä  puolelta  se 
on  rapautunut:  se  puoli,  joka,  henkilön  ollessa  päädyssä,  on  ollut 
kääntyneenä  ulospäin,  on  tietenkin  enemmän  kulunut,  se  kun  enem- 
män on  ollut  päivänpaisteen  ja  sateitten  vaikutuksen  alaisena  kuin 
sisäänpäin  kääntynyt.  Tällöin  on  kuitenkin  otettava  huomioon  sekin 
mahdollisuus,  että  veistokappale  maassa  ollessaan  on  voinut  joutua 
toisellakin  tavalla  ilman  samoin  kuin  myös  maakerrostenkin  vaiku- 
tuksen alaiseksi. 

Ja  lopuksi  on  mainittava  että  Furtwängler  on  menestyksellä 
tutkinut  samanaikuista  vaasimaalausta,  saadakseen  siitä  vertauskohtia. 

Jos  sitten,  viittaamalla  vieressä  oleviin  kuviin,  käymme  tarkas- 
tamaan Fuftwänglerin  muutosehdoituksia,  on  länsipäädyn  ryhmä  hä- 
nen mukaansa  seuraava.  Keskustana  on  tässäkin  tietysti  Pallas 
Athene,  joka  oli  hyvin  säilynyt  ja  jota  siitä  syystä  uudet  löydöt  vain 
eräissä  yksityiskohdissa  ovat  saattaneet  muuttaa;  kuitenkin  Furt- 
Nvängler  katsoo  että  suuri  osa  jumalattarelle  annettua  vasenta  käsivartta 
ynnä  kilpi  eivät  hänelle  kuulu.  Mutta  ryhmän  päämotiivina  tässä  ei 
ole  taistelu  yhdestä,  vaan  kahdesta  kaatuneesta,  joiden  molempien 
ääressä  kak^  vastustajaa  keskenään  ottelee.  Tässäkin  tulee  siis  ole- 
maan neljä  seisovaa  keihäsmiestä,  niinkuin  oli  laita  Langen  sommit- 
telussa, mutta  aivan  toisin  järjestettyinä.  Thorvaldsenin  keskiryhmän 
henkilöistä,  joista  kaatunut  ja  hänen  puoltajansa  ovat  jumalattaren 
vasemmalla,  vihollinen  hänen  oikealla  puolellaan,  ovat  nyt  kaatunut 
ja  vihollinen  vasemmalla,  puoltaja  oikealla  puolella.  Heidän  suhteensa 
on  myös  tehty  muitakin  muutoksia.  Kaatunut  (E)  kääntää  nyt  kas- 
vonsa viholliseen  päin  eikä  poispäin,  niinkuin  ennen.  Uusi  on  kilpi 
vasemmassa  kädessä,  ja  kypärässä  on  nyt  suuri  eteenpäin  kaareutuva 
töyhtö.   Vihdoin  on  ennen  parraton  sankari  saanut  viikset  ja  parran. 

Se  nuorekkaan  näköinen  keihässoturi,  joka  uudessa  sommitte- 
lussa kaatunutta  puoltaa  (D),  on  Furtwänglerin  keksimä,  ja  tällöin 
hän  on  käyttänyt  muutamia  vähäisiä  ennestään  olemassa  olevia  kat- 
kelmia. Sitävastoin  on  vasemman  ryhmän  kolmas  mies,  joka  kaatu- 
nutta ahdistaa  (F)  sama  kuin  ennen  jumalattaren  oikealla  puolella 
astuva  esitaistelija.  Että  tämän  paikka  todella  on  vasemmalla  puo- 
lella, selviää  jalustasta  ja  vastaavasta  geisonin  syvennyksestä.  Lisäksi 
tulee  että  mainittu  vartalokuva  Cockerellin  tiedonannon  mukaan  ta- 
vattiin länsipäädyn  vasemman  sivustan  alta,  mikä  seikka  tosin  keski- 
ryhmän henkilöihin  nähden  ei  merkitse  yhtä  paljoa  kuin  esim.  kulma- 
henkilöihin  nähden. 

Vasenta  keskiryhmää  vastaa  symmetrisesti  kolmimiehinen  ryhmä 
jumalattaren  oikealla  puolella  (H,  J,  K),  missä  kaksi  soturia  niin- 
ikään taistelee  kaatuneesta  sankarista  —  ryhmitys,  joka  varsin  usein 
tavataan  vaasimaalauksissa.  Maassa  makaava  (J)  on  uusi.  Tämän 
keksiminen  on  yhtä  hupaisa  kuin  tärkeä  koko  päätykompositsionille. 
Furtvvängler  löysi  näet  länsipäädyn  oikean  sivustan  edestä  vähäisen 
katkelman,    kappaleen  jalustaa,  jonka  päällä  on  palanen  kiveä  ynnä 

siihen  tarttuVa  oikea  käsi.  Tämmöinen  katkelma  saattaa  luonnolli- 
sesti johtua  ainoastaan  maassa  makaavasta  henkilöstä,  joka  on  tart- 
tunut kiveen  viskatakseen  sen  vihollistansa  vastaan.  Koska  nyt  mai- 
nittu katkelma  Furtvvänglerin  tutkimusten  mukaan  ei  voi  johtua 
yhdestäkään  niistä  kolmesta  kaatuneesta,  jotka  ennestään  ovat  olleet 
tunnetut,  on  neljännen  kaatuneen  olemassaolo  todistettu,  ja  tämän 
löytöf)aikka  viittaa  siihen,  että  hän  on  asetettava  jumalattaren  oikealle 
puolelle.  Mutta  koska  siis  tässä  on  ollut  tunnettuna  miltei  vain  kaa- 
tuneen olemassaolo,  on  henkilö  täytynyt  laatia  vapaalla  kädellä. 
Furtvvängler  noudatti  siinä  sitä  periaatetta,  että  oikeanpuolinen  ryhmä 
oli  tehtävä  symmetriseksi  vasemmanpuolisen  kanssa.  J:n  täytyy  niin- 
muodoin maata  selin  katsojaan,  johon  asentoon  myös  soveltuu  se, 
että  hän  käyttää  aseenaan  kiveä:  jos  hänellä  olisi  ollut  oikeassa  kä- 
dessä miekka,  olisi  se  tullut  kääntyneeksi  sisään  päin,  s.  o.  päätyseinää 
kohti,  mikä  ei  olisi  ollut  varsin  edullinen  motiivi. 

Kaatunutta  vasemmalta  ahdistava  partasuinen  keihäsmies  (H) 
on  se,  joka  aikaisemmin  oli  jumalattaren  vasemmalla  puolella.  Siir- 
ron Furtvvängler  motiveeraa  löytämällään  kappaleella  jalustaa  ynnä 
osalla  jalkaa,  mikä  katkelma  vastaavasta  geisonin  syvennyksestä  päät- 
täen on  ollut  puheenalaisella  paikalla.  Pää  ei  ollut  alkuperäinen,  vaan 
täydennetty,  ja  Furtwängler  on  tehnyt  henkilön  parrakkaaksi,  niin- 
kuin on  laita  vastaavan  henkilön  vasemmassa  keskiryhmässä. 

Kolmas  ryhmän  henkilö,  vasemmalle  astuva,  kaatunutta  puoltava 
mies  (K)  on  suurimmaksi  osaksi  Furtvvänglerin  sommittelema.  Ruumis 
—  torso  —  puuttui,  jota  vastoin  oli  olemassa  muutamia  yksityisiä 
jäseniä;  niinpä  Furtvvängler  on  sitä  mieltä,  että  K:lle  alkujaan  on 
kuulunut  se  pää,  jonka  Thorvaldsen  antoi  keskiryhmänsä  kaatuneelle 
(=  E  uudessa  sommittelussa).  Miten  tämän  seikan  laita  todella  on, 
näyttää  epätietoiselta;  Pfuhl  arvelee  että  pää  mahdollisesti  on  saat- 
tanut kuulua  kolmannelle  henkilölle  (B). 

Länsipäädyn  kummassakin  kulmassa  on  Furtvvänglerillä  uloinna 
maassa  makaava  mies,  jota  eteenpäin  kyykistynyt  vihollinen  keihääl- 
lään pistää,  ja  tämän  takana  on  kummallakin  puolen  polviltaan  am- 
puva jousimies.  Furtwänglerin  sommittelussa  ovat  kuitenkin  kaatu- 
neet vaihtaneet  paikkaa  siten,  että  se,  joka  vanhassa  suunnitelmassa 
oli   oikeassa  kulmassa,  on  tässä  vasemmassa,  ja  päinvastoin.    Siten 

tulevat  kaatuneet  makaamaan  niin,  että  niillä  on  pää  keskustasta 
poispäin.  Tämän  muutoksen  kautta  mainitut  henkilöt,  joista  arvoste- 
lijat olivat  huomauttaneet,  „ettei  mistään  $eikasta  käy  ilmi,  kuinka 
ja  minkä  johdosta  ne  ovat  semmoiseen  asemaan  joutuneet"  (Over- 
beck),  ovat  päässeet  eristetystä  asemastaan,  ne  kun  on  saatettu  muun 
ryhmän  yhteyteen.  Niinpä  on,  tarkastaaksemme  ensin  vasenta  sivus- 
taa, sikäläinen  kaatunut  (A)  saanut  vastustajan,  joka  häntä  vallan 
läheltä  ahdistaa  (B).  Viimemainitun  Furtwängler  on  saanut  siitä 
vanhan  sommitelman  vasemmalle  eteenpäin  kyykistyvästä  miekka- 
miehestä,  joka  oikealla  sivustalla  on  jousimiehen  takana.  Mainittu 
siirto  perustuu  tässä,  niinkuin  usein  muulloinkin  siihen,  että  joukko 
mainittuun  henkilöön  ilmeisesti  kuuluvia  kappaleita  on  tavattu  vasem- 
man sivustan  luota.  Tämän  jotenkin  huonosti  säilyneen  henkilön 
Furtwängler  on  saanut  korjatuksi  osaksi  jo  ennestään  tehtyjen,  osaksi 
uusien  löytöjen  nojalla  —  korjaus,  jota  on  helpoittanut  se  seikka, 
että  samaisesta  henkilöstä  ennen  ensimäistä  korjausta  oli  tehty  kipsi- 
jäljennös, johon  puheenalaiset  uudet  kappaleet  täydellisesti  sopivat. 
Löjrtöjensä  perusteella  Furtwängler  myös  on  tehnyt  muutamia  yksi- 
tyiskohtaisia muutoksia;  niinpä  mainittu  henkilö,  pistäessään  kaatu- 
nutta, kallistuu  enemmän  eteenpäin  kuin  ennen,  ja  oikea  käsivarsi  on 
samasta  syystä  entisestään  vähemmän  kohotettu.  Tämän  muutoksen 
kautta  on  henkilö,  jonka  asento  ennen  oli  aivan  käsittämätön  — 
mehän  muistamme,  kuinka  pahasti  kritiikki  oli  pidellyt  juuri  .tätä 
ynnä  vastaavaa  vasemmanpuolista  kyykistyvää  keihäsmiestä,  ja  miten 
monta  tuloksetonta  muutosehdoitusta  juuri  näitten  suhteen  oli  esiin- 
tynyt --  tullut  varsin  ymmärrettäväksi.  Vakaumuksemme  on,  että 
tuo  näköjään  suotta  ilmaa  pistelevä  epäonnistunut  henkilö  vihdoin  on 
saanut  lopullisen  ratkaisunsa. 

Jotta  tämä  ryhmä  —  vasen  kulmaryhmä  —  tulisi  täydelliseksi, 
Furtwängler  on  kolmanneksi  siihen  asettanut  sen  hiippalakkisen  jousi- 
miehen (Q,  joka  aikaisemmin  on  ollut  toisena  Athenestä  oikealle. 
Niin  tehdessään  hän  nojautui  Cockerelliin,  joka  todistaa  että  henkilö 
on  löytynyt  vasemman  päätypuoliskon  edestä  ja  asettaa  hänet  kai- 
kissa piirustuksissaan  vasempaan  päätypuoliskoon.  Mitä  muihin  muu- 
toksiin tulee,  niin  ne  ovat  verrattain  vähäiset,  syystä  että  jousimies 
oli  hyvin  säilynyt  ja  oli  vain  vähässä  määrin  täydennetty.  Niin  esim. 

Furtwängler,  mainitaksemme  erään  vähäpätöisen  seikan,  luulee  että 
hiippalakkiin  oli  kiinnitetty  kaksi  siipeä,  kuten  on,  laita  erään  kypärän 
muutamassa  samanaikuisessa  attikalaisessa  vaasimaalauksessa.  Sitä- 
paitsi viini  oli  Furtvvänglerin  mukaan  väärin  asetettu  j.  n.  e. 

Aivan  samanlaisen  kolmimiehisen  ryhmän  Furtvvängler  on  aset- 
tanut päädyn  oikeaankin  kulmaan.  Uloinna  on  siinäkin  kaatunut 
mies,  joka  oikealla  kädellään  näyttää  vetävän  nuolta  rintaan  saamas- 
taan haavasta  (N).  Tämä  on,  niinkuin  jo  huomautettiin,  sama  kuin 
Thorvaldsenilla  äärimäinen  vasemmalla  oleva  henkilö,  jonka  Furt- 
vvängler on  samoin  kuin  A:n,  tahtonut  lähemmin  liittää  pääryhmään. 
Tässäkin  hän  saa  tekemäänsä  vaihtoon  tukea  Cockerellin  tiedon- 
annosta ja  piirustuksesta,  samoin  kuin  hän  siinä  saattaa  nojautua 
omiinkin  löytöihinsä.  N  on  muuten  hyvin  säilynyt,  joten  se  ei  ole 
kaivannut  suurempia  korjauksia. 

Tässäkin  kaatunut  tulee  lik^mmin  yhdistetyksi  muihin  sen  kautta, 
että  häntä  tavoittaa  keihäällään  polveensa  nojautuva  nuori  soturi  (M). 
Tämä  on  sama  kuin  Thorvaldsenilla  vasemmalla  puolella  jousimiehen 
jäljestä  seuraava  henkilö,  jonka  asento  oli  omituinen,  joskaan  ei  niin 
koomilliselle  vivahtava  kuin  vastaavan  oikealla  puolella  olevan  hen- 
kilön, ja  joka  Furtvvänglerin  muutoksen  kautta  käy  paljoa  selvem- 
mäksi. Tässäkin  on  F^urtvvänglerin  muutos  epäilemättä  oikea.  M  oli 
muuten  varsin  täydellisesti  säilynyt,  joten  siihen  ei  ole  suurempia 
muutoksia  tehty;  muun  muassa  Furtwängler  osoittaa  että  kypärässä 
alkujaan  ei  ole  ollut  töyhtöä. 

M:n  taakse  Furtvvängler  on  asettanut  sen  oikealle  ampuvan 
jousimiehen  (L),  joka  tähän  asti  on  ollut  vasemmalla  puolella.  Tässäkin 
hänen  muutoksensa  perustuu  Cockerellin  piirustukseen.  Yksityis- 
kohdissakin Furtvvängler  on  tehnyt  joitakuita  muutoksia.  Pää  ja  kaula 
olivat  nimittäin  Thorvaldsenin  täydentämät,  eikä  mestari  ollut  siinä 
tavoittanutkaan  historiallisesti  oikeata  tyyliä,  vaan  oli  kokonaan 
idealisoinut,  s.  o.  tehnyt  pään  semmoiseksi  kuin  sen  hänestä  olisi 
pitänyt  olh.  Furtvvängler  on  senvuoksi  vapaasti  sommitellut  pään  ja 
samalla  kääntänyt  sen  enemmän  oikealle,  s.  o.  enemmän  suoraan 
katsojaan  päin;  jälkimäisessä  kohden  hän  vetoo  siihen  henkilön 
selässä  olevaan  nojan  jäännökseen,  joka  yhdisti  kypärän  töyhdön 
ruumiiseen. 

Lopuksi  on  mainittava  että  Furtwängler  molempia  kulmaryhmiä 
sommiteilessaan  on  johonkin  määrin  voinut  seurata  erästä  analogista 
ryhmitystä:  sama  aihe  —  lukuunottamatta  jousimiehiä  —  tavataan 
n.  s.  megaralaisten  aarreaitan  päädyssä  Olympiassa. 


Niinkuin  ylläolevasta  länsipäädyn  yksityiskohtaisesta  selostelusta 
ilmenee,  on  pääeroitus  Thorvaldsenin  ja  Furtwänglerin  suunnitelmien 
välillä  siinä,  että  kankea,  yksitoikkoinen  ja  kaavamainen  järjestely, 
jossa  saman  puolen  sotijat  kaikki  ovat  samalla  puolella,  seisten  siinä 
kuin  juhlaparaadissa  ainakin,  on  tullut  vilkkaaksi  ja  eloisaksi  ryhmi- 
tykseksi useine  erityisine  taistelukohtauksineen,  missä  kummankin 
puolen  sotijoita  tavataan  molemmilla  sivustoilla.  Eikä  kuitenkaan 
mainittu  eloisuus  tule  häirinneeksi  sitä  symmetristä  vaikutusta,  jonka 
päätykolmion  muoto  ja  dekoratiivinen  luonne  tekevät  välttämättö- 
mäksi. Päinvastoin  syntyy  ryhmitys,  missä  neljä,  kolmesta  soturista 
muodostunutta  erikoiskohtausta  rytmillisesti  seuraa  toisiaan,  keskellä 
jumalatar  ikäänkuin  majakkana,  jota  vasten  hyökylaineet  hyrskyvät. 
Furtvvänglerin  sommittelu,  jonka  mukaan  länsipäädyssä  tulee  olemaan 
13  henkilöä  —  jumalatar  niihin  luettuna  —  ratkaisee,  kuten  muuan 
hänen  teoksensa  viimeisiä  arvostelijoita,  Amelung,  on  lausunut,  vai- 
kean pääty lj:olmio-problemin.  Ja  sama  tutkija  arvelee  että  läntinen 
päätyryhmä   kaikesta   päättäen    nyt   on  saanut  lopullisen  muotonsa. 


Siirtyessämme  itäpäädyn  ryhmään  tapaamme  Furtvvänglerin 
sommittelussa  vielä  enemmän  uutta.  Moni  täydellisesti  tuntematon 
tai  epävarma  seikka  on  tullut  varmaksi.  Ennen  tehdyistä  komposit- 
sioniyrityksistä  Furtvvänglerin  tekemä  eroaa  olennaisesti  siinä  kohden, 
että  hän  ei  otaksu  itäpäädyn  olleen  aivan  samanlaisen  kuin  länsipääty. 
Päämotiivina  näet  tässä  ei  ole  taistelu  kahdesta  kaatuneesta,  vaan 
kaatuvasta,  ja  koko  ryhmä  muodostaa  tässä  yhden  toiminnan.  Muu- 
ten on  henkilöitä,  jotka  itäpäädyssä  ovat  hiukan  suuremmat  kuin 
länsipäädyssä,  hänen  mukaansa  edellisessä  kahta  vähemmän  kuin 
jälkimäisessä,  s.  o.  11.    Mutta  käymme  tarkastamaan  yksityisiä  kohtia. 

Niinkuin  jo  aiemmin  oli  huomattu,  muodostaa  itäpäädyssäkin 
keskustan  Pallas  Athene,  jonka  asennon  määräämiseen  vanhat  ynnä 
uudet  löydöt  ovat  riittäneet.  Ennaltaan  oli  olemassa  pää  ja  kaula, 
samoin  oli  jäljellä  vasen  jalka  ynnä  jalusta.  Omasta  puolestaan 
Furtwängler  on  löytänyt  oikean  jalan  etupuolen  ynnä  kohotetun 
jalan  alle  jääneen  jalkanojan.  Jalkojen  asento  näyttää,  että  jumalat- 
taren alaruumis  on  ollut  kääntynyt  oikealle,  kun  sitävastoin  ylä- 
ruumis, kaulasta  ja  päästä  päättäen,  on  ollut  eteenpäin  kääntynyt 
Ennestään  oli  myös  säilynyt  kappale  vasenta  käsivartta  ja  kättä,  ja 
kun  nyt  Furtwängler  vielä  löysi  katkelman,  joka  sopivasti  täydentää 
vasemman  käden,  on  tämäkin  kohta  jotenkin  varmasti  määrätty: 
vasen  käsivarsi  on  ojennettu  ja  kädessä  on  aigis  \  joka  peittää  sekä 
käsivarren  että  käden.  Aigiksen  reunasta  kiemurtelee  kaksi  käärmettä. 
Kilpeä  ei  ole  jumalattarella.  Oikea  käsivarsi  ja  käsi,  jossa  on  keihäs, 
ovat  vapaasti  suunnitellut,  koska  niistä  ei  ole  mitään  jäljellä.  Furt- 
wängler  sanoo  kuitenkin  siinäkin  seuranneensa  erästä  vaasimaalaus- 
motiivia. 

Lähinnä  vasemmalla  Athenestä  on  vasemmalle  hyökkäävä  kei- 
häsmies  (E),  joka  pistää  vihollistaan  rintaan.  E:stä  ei  ole  ollut  jäljellä 
muuta  kuin  vähäpätöisiä  kappaleita.  Hänen  ylimalkaisen  asentonsa 
Furtvvängler  kuitenkin  luulee  voivansa  päättää  ex  analogia  jumalat- 
taren oikealla  puolella  olevasta  soturista,  hänen  asemansa  taas  on 
määrätty  geisonkappaleen  syvennyksestä. 

Myös  siitä .  taapäin  kaatuvasta  soturista,  jota  edellinen  pistää 
(D),  oli  jäljellä  verrattain  pieniä  osia,  niin  esim.  puuttui  yläruumis. 
Uusilla  löydöillä  henkilö  kuitenkin  jonkun  verran  on  tullut  täyden- 
netyksi; muun  muassa  Furtvvängler  löysi  vasemman  käsivarren  ynnä 
siihen  sopivan  vasemman  käden:  herpoutunut  käsivarsi  hellittää 
maahan  soluvaa  kilpeä.  Asento  on  muodostettu  oikeanpuolisen  ryh- 
män vastaavan  henkilön  mukaan,  josta  myöhemmin  enemmän.  Muu- 
tamasta jäännöksestä  Furtvvängler  melkein  varmuudella  päättää  että 
D  on  ollut  puettu  rintahaarniskaan. 

D:n  jäljestä  seuraa  oikealle  päin  rientävä  aseeton  ja  alaston  nuo- 
rukainen (C),    vasemmassa   kädessä   kypärä:   hän  on  Furtwänglerin 


Oli  jo  ennestään  tunnettua  että  jumalattarella  oli  aigis  kädessään. 

mukaan  D:n  aseenkantaja,  joka  on  korjannut  kaatuvan  herransa  kypä- 
rän. Mainitun  henkilön  jalat  Furtvvängler  on  yhdistänyt  seitsemästä 
eri  kappaleesta  ja  aseman  hän  tässäkin  on  määrännj^  jalustasta, 
joka  täsmälleen  sopii  vastaavaan  syvennykseen  kolmannessa  geison- 
kappaleessa.  Sitävastoin  on  Furtvvänglerin  täytynyt  täydentää  yläosa, 
jonka  hän  on  sommitellut  oikean  sivustan  vastaavan  henkilön  mu- 
kaan, ja  huomauttaakin  että  aseenkantajalla  tässä  on  voinut  olla 
kädessään  joku  toinenkin  esine  kuin  kypärä. 

Aseenkantajan  takana  on  oikeallepäin  kääntynyt,  polvillaan  oleva 
jousimies  (B),  joka  ei  ennen  ole  esiintynyt.  Mutta  jo  aikaisempien- 
kin löytöjen  nojalla  (semmoisia  olivat  esim.  pää  ja  kaula,  vasen  polvi 
ynnä  sääri,  osa  ihotakkiin  puettua  rintaa)  on  Furtvvängler  luullut 
aivan  tarkoin  voineensa  määrätä  hänet. 

Uloinna  itäpäädyn  vasemmassa  kulmassa  on,  niinkuin  oli  laita 
länsipäädyssä,  Furtwänglerin  suunnitelmassa  maassa  makaava  urho 
(A),  pää  kääntynyt  keskustaa  kohti.  Tämä  on  vanha  tuttu:  kuvassa  3 
Vasemmalle  puolelle  keskussoturia  asetettu  kaatunut.  Se  oli  hyvin 
säilynyt,  joten  uudet  löydöt  eivät  ole  voineet  sitä  sanottavasti  oikaista. 

Jumalattaren  oikealle  puolelle  taas  Furtwängler  on  asettanut 
sen  soturin,  joka  Munchenissä  paremman  puutteessa  on  keskustassa 
(G).  Thorvaldsen  oli  melkoisessa  mäyrässä  täydentänjrt  sitä  ja,  niin- 
kuin Furtvvängler  osoittaa,  huonosti;  niinpä  esim.  oli  pää  väärin  som- 
miteltu. Furtvvängler  on  pannut  sankarin  oikeaan  käteen  miekan, 
seuraten  siinä  analogisia  vaasimaalaus-kohtauksia,  jos  kohta  hän  sa- 
malla myöntää,  että  koska  säilyneen  oikean  käden  sormet  puuttuvat, 
ei  voi  varmuudeUa  ratkaista,  onko  siinä  ollut  keihäs  vai  miekka. 
Koko  G:n  asento  on  muuten  Furtvvänglerin  mielestä  ollut  hiukan 
entisestä  eteenpäin  nojautunut,  mikä  johtuu  siitä,  että  Athenen  aigis 
joutuu  osaksi  hänen  taakseen.  Se  taapäin  vaipuva  soturi  (H),  jota 
G  ahdistaa,  on  sama  kuin  se,  joka  Thorvaldsenilla  makasi  selällään 
ja  jonka  asento  oli  edellisille  tutkijoille  alituisena  kompastuskivenä. 
Säilynyt  oli  ainoastaan  torso,  joten  taiteilija  oli  pakoitettu  vapaasti 
määräämään  henkilön  asennon.  Nyt  on  Furtvvängler  osoittanut  tämän 
vääräksi  muun  muassa  viittaamalla  henkilön  selässä  olevaan  syvään 
ja  suureen  syvennykseen,  jota  ei  voi  muuten  selittää  kuin  siten,  että 
sen  on  ollut  tarkoitus  yhdistää  taapäin  vaipuvan  henkilön  yläruumis 

geisoniin,  vartalokuva  kun  horjuvan  ja  itse  asiassa  varsin  rohkean 
asentonsa  vuoksi  ei  olisi  muuten  pysynyt  pystyssä. 

H:n  takana  rientää,  samoin  kuin  oli  laita  vasemmassa  päädyssä, 
esille  alaston  aseenkantaja  (J),  oikeassa  kädessään  kaatuvan  herransa 
kypärä,  jonka  hän  on  korjannut  maasta.  Tämä  on  se  henkilö, 
joka,  lukuunottamatta  Thorvaldsenin  täydentämiä  käsivarsia,  oli  pää- 
asi3ssa  säilynyi  ja  joka  Miinchenissä  on  asetettuna  uloimmas  toiselle 
sivuslalle;  hänen  luultiin  ojentautuvan  eteenpäin  vetääkseen  puoleensa 
kaatunutta.  Olemme  ennen  maininneet,  kuinka  tämä  eteenpäin  ku- 
rouautuva  henkilö  on  erinäisissä  korjaussuunnitelmissa  antanut  aihetta 
samanlaisen  henkilön  asettamiseen  länsipäätyynkin,  jopa  vielä  kahden 
muunkin  samanlaisen  henkilön  sijoittamiseen  kumpaankin  päätyryh- 
mään.  Niinikään  on  ollut  puhe  siitä,  että  jo  Prachow  oli  osoittanut 
hänellä  olleen  kypärän  oikeassa  kädessään.  Mutta  edeltäjistään  Furt- 
vvängler  eroaa  siinä,  että  hän  ei  anna  tämän,  yhtä  vähän  kuin  vasem- 
manpuolisenkaan vastahenkilön,  kurottautua  korjatakseen  huostaansa 
ruumiin,  vaan  antaa  molempien  ainoastaan  aseenkantajina  —  „knaap- 
peina*"   —  seurata  herraansa. 

Mainitun  aseenkantajan  takana,  oikealle  päin,  on,  niinkuin  va- 
semmallakin sivustalla,  jousimies  (K).  Tämä  on  niinsanottu  ^jousella 
ampuva  Herakles",  joka  erinäisistä  syistä  jo  aikaisemmin  oli  siirretty 
oikealle  puolelle.  Se  oli  hyvin  säilynyt  vartalokuva,  jota  eräät  pie- 
nemmät uudet  löydöt  muutamissa  yksityiskohdissa  entistä  tarkemmin 
ovat  varmentaneet. 

K:n  takana  on  oikeassa  kulmassa,  pää  keskustaa  kohti,  maassa 
makaava  soturi  (L),  joka  on  pääasiallisesti  uusi,  torso  kun  oli  hävin- 
nyt. Muutamien  ennen  löytyneitten  katkelmien  Furtvvängler  kuitenkin 
otaksuu  kuuluneen  tähän;  niiden  joukossa  on  pää,  jossa  silmä  on 
pitkä  ja  kapea  —  kuolevan  särkyvä  silmä.  Siitä,  miten  marmori  on 
rapautunut,  Furtwängler  päättää  että  kasvot  ovat  olleet  kääntyneinä 
vasemmalle. 

Päätämme  tähän  katsauksen  Furtvvänglerin  tekemään  aiginalais- 
ryhmien  uudestasommitteluun  —  katsaus,  joka  paraasta  päästä  on 
ollut  kuvailevaa  laatua,  kriitillinen  arvostelu  kun  veisi  meidät  liian 
pitkälle,  vieläpä  oikeastaan  on  mahdotonkin,  jos  ei  ole  tilaisuutta  tark- 
kaamaan itse  veistoteoksia.  Ryhmän  henkilöiden  yksityiskohtaisesta 
selostelusta  lienee  kuitenkin  jo  ylläolevasta  selvinnyt,  kuinka  kerras- 
saan uudessa  valossa  aiginalaisryhmät  nyt  esiintyvät,  sekä  verraten 
Thorvaldsenin  sommitteluun  että  myöhemmin  tehtyihin  muutosehdoi- 
tuksiin.  Viitataksemme  vain  enimmin  silmiinpistävään  seikkaan  pääty- 
kompositsioneihin  nähden,  oB  niitä  ennen  ajateltu  keskenään  hyvin 
samanlaatuisiksi,  melkeinpä  identisiksi,  jonka  vuoksi  oli  moitittu  tai- 
teilijan (tai  paremmin  taiteilijain)  hengen  ahdasta  aatesisällystä  ja  köy- 
hää mielikuvitusta;  nyt  sitävastoin  ryhmien  välillä  on  huomattava 
ero,  jos  kohta  ne,  korkealla  temppelinpäädyissä  ollessaan  ja  matkan 
päästä  katsottuina,  saattoivat  katsojaan  vaikuttaa  sopusuhtaisen  yhden- 
laisesta 

Mitä  muuten  päätyryhmien  sommitteluun  tulee,  ovat  arvostelijat, 
kuten  jo  ennenkin  on  huomautettu,  yleensä  katsoneet  länsipäädyn 
rekonstruktsionia  pääpiirteissään  onnistuneeksi.  Jonkun  verran  epäi- 
lystä sitävastoin  on  itäpääty  herättansrt,  mikä  onkin  ollut  luonnollista, 
koska  jälkimäisessä  on  ollut  suurempia  vaikeuksia  voitettavana. 


Jo  ennestään  tunnettujen  katkelmien  nojalla  tiedettiin  että 
Aiginan  temppelissä  tai  sen  luona  oli  ollut  muitakin  veistoteoksia 
kuin  päätyryhmiin  kuuluvat.  Niinpä  Furtvvängler  muun  muassa  löysi 
kappaleita  sotureista,  jotka  muistuttavat  päätykuvia,  mutta  jotka  eivät 
ole  voineet  kuulua  itse  päätyihin.  Furt\vängler  otaksuu  että  ne  ovat 
peräisin  kolmannesta  ryhmästä,  joka  sekin  oli  alkujaan  tehty  samaa 
temppeliä  varten,  mutta  kilpailussa  oli  jäänyt  tappiolle.  Tämä  „konkur- 
rensiteos",  jonka  olemassaoloa  kuitenkin  on  epäilty,  oli  Furtvvänglerin 
mukaan  pystytetty  erääseen  temppelin  lähellä  olevaan  kappeliin. 

Furtvvänglerin  rekonstruktsioni  ei  ole  rajoittunut  päätyryhmiin, 
vaan  entisten  ja  omien  löytöjensä  nojalla  hän  arkkitehti  E.  FiECHTERin 

avulla  on  sommiteUut  päädyn  yläpuolella  olevan  palmettikoristeen 
ynnä  muutkin  temppelidekoratsionit  suuressa  määrin  toisenlaisiksi 
kuin  niiden  ennen  luultiin  olleen.  Tarkemman  selostuksen  tästä 
jätämme  kuitenkin  sikseen. 

Sitävastoin  tahdomme,  saadaksemme  havainnollisen  kuvan  yllä- 
esitetyistä aiginalaisryhmistä  semmoisina,  jommoisiksi  Furtwängler  on 
niitä  ajatellut,  seurata  hänen  esitystään  temppelin  veistoteosten  teko- 
tavasta ja  maalauksesta. 

Aiginalaisryhmiä  kuvaavaa  on  että  kukin  vartalokuva  on  plas- 
tillinen, joka  puolelta  katsottava,  eikä,  niinkuin  on  laita  niin  monessa 
päätyryhmässä,  korkokuvallinen  ja  *aiottu  vain  yhdeltä  puolelta  näh- 
täväksi. Kaikki  veistoteokset  ovat  tehdyt  paraimmasta  Paros  saaren 
marmorista.  On  jo  monasti  huomautettu,  mitenkä  jokainen  henkilö 
seisoi  jalustalla,  joka  laskettiin  vastaavassa  geisonkappaleessa  ole- 
vaan syvennykseen  ja  kiinnitettiin  siihen  sulalla  lyijyllä  tai  pronssi- 
nastoilla.  Vain  vähässä  määrässä  käytettiin  marmoritukia  ja  nekin 
olivat  varsin  pienet.  Ylimalkain  on  kukin  henkilö  tehty  yhdestä 
ainoasta  kappaleesta.  Missä  kävi  päinsä,  tehtiin  kilpikin  samasta  mar- 
morikappaleesta, toisinaan  kuitenkin  erityisestä  marmorikappaleesta, 
joka  liitettiin  pääkuvaan.  Tavallisesti  kuitenkin  tehtiin  eri  marmori- 
kappaleesta ainoastaan  ulkonevat  osat,  kuten  jotkut  osat  kypärissä, 
viini  j.  n.  e.  Myös  metallia  näkyy  jonkun  verran  käytetyn;  niin 
esim.  pronssia  keihäisiin  ja  miekkoihin  sekä  usein  lyijyä  hius- 
suortuviin. 

Nyt  syntyy  kysymys,  millä  tavoin  nämä  eri  aineksista  tehdyt 
osat  saatiin  toisiinsa  liittymään  siten,  että  kokonaisuus  ei  häiriytynjrt. 
Siihen  vastaa  Furtwängler,  kuten  jo  ennen  häntä  tutkijat  olivat  vas- 
tanneet, sen  käyneen  mahdolliseksi  ainoastaan  sen  kautta,  että  pää- 
tyihin alkujaan  oli  käytetty  maalausta.  Niinpä  ne  temppelin  molem- 
mista päädyistä  tehdyt  pienoismallit,  jotka  Furtwängler  on  teettänyt 
ja  jotka  tätä  nykyä  sijaitsevat  Munchenin  aiginatatssalissa,  ovat  maa- 
latut. Mitä  väritykseen  tulee,  hän  suurimmaksi  osaksi  on  voinut 
noudattaa  niitä  maalauksen  jätteitä,  jotka  ensimäisiä  löytöjä  tehtäessä 
vielä  olivat  jotenkin  selvät,  jos  kohta  ne  lähes  sadan  vuoden  kuluessa 
ovat  melkoisesti  vaalenneet.  Ne  värit,  joita  käytettiin,  olivat  pää- 
asiallisesti punainen  ja  sininen.   Alastomat  ruumiinosat  jätettiin  varsi- 

naisesti  maalaamatta,  mutta  niissä  oli  Furtwänglerin  mukaan  kuiten- 
kin hieno  värivivahdus. 

Emme  voi  kieltää  että  Furtvvänglerin  värilliset  pienoismallit 
ensi  silmäykseltä  eivät  vaikuta  erittäin  edullisesti  ja  että  yksityiset 
henkilöt  suuresti  muistuttavat  koreita  nukkeja.  Mutta  tulee  ajatella 
että  maalatut  päätyryhmät  muodostivat  ainoastaan  osan  kokonai- 
suutta —  temppeliä,  jossa  värilliset  ja  värittömät  osat  sopusuhtaisesti 
ja  vaikuttavasti  keskenään  vuorottelivat.  „Vartalokuvien  maalaus"  — 
sanoo  Furtvvängler  —  „on  mitä  läheisimmässä  yhteydessä  arkki- 
tehtuurin maalauksen  kanssa  ja  on  yhteydessä  tämän  kanssa  arvos- 
teltava." Näin  tehden  jos  koetamme  henkemme  silmillä  loihtia  eteemme 
muinaisen  temppelin  päätyineen  ja  koristuksineen  ja  asettaa  sen 
oikeaan  ympäristöönsä,  täytyy  meidän  kenties  myöntää  että  käsi- 
tyksemme riippuu  ennakkoluuloista  ja  tottumattomuudesta.  Kenties 
voimme  silloin  yhtyä  Furtvvänglerin  sanoihin:  „Ken  on  kerran  tähän 
ihanaan  maailmaan  vaipunut,  hän  ei  milloinkaan  enää  tahdo  palata 
kolkon,  värittömän  kuvan  ääreen;  hän  on  käsittävä  että  muinais- 
kreikkalaisen taiteen  välkkyvä,  hilpeä  ihanuus  vasta  silloin  kokonaan 
aukeaa,  kun  tunnemme  sen  värikauneudenkin." 


Jo  ylempänä  viittasimme  puheenalaisten  päätyryhmien  aihee- 
seen ja  mainitsimme  että  ne  ilmeisesti  kuvastivat  persialaissotien 
herättämää  voitonriemua.  Mutta  helleenisen  käsityksen  mukaan  olisi 
ollut  itsekylläistä  röyhkeyttä  („hybris"tä)  esittää  äskeisten  taistelujen 
kohtauksia,  missä  kreikkalaiset  ja  persialaiset  olisivat  semmoisinaan 
esiintyneet.  Senvuoksi  läheiset  historialliset  tapaukset  esitettiin  ver- 
tauskuvallisesti. 

Nyt  on  kysymys,  olemmeko  oikeutetut  päätyryhmistä  etsimään 
määrättyjä  kohtauksia  kreikkalaisesta  sankarirunoudesta.  Länsipäädyn 
aihetta  on  tavallisesti  selitetty  tapaukseksi  Troian  sodasta.  Ensi  aikoina 
olivat  tutkijat  sitä  mieltä  että  aihe  oli  otettu  Homeroksesta  ja  esitti 
taistelua  Patrokloksen  ruumiista  (Iliad.  XVII  262  ss.).  Myöhemmin 
ruvettiin  dettamaan  että  tässä  esitettiin  Akhilleuksen  kuolemaa,  jota 
aihetta   tiedetään  Arktinos  nimisen  runoilijan  käsitelleen  hävinneessä 

Aithiopis  epoksessa,  ja  tätä  käsitystä  on  sittemmin  ylimalkaan  pidetty 
oikeana.  Edellisen  selityksen  mukaan  oli  kaatunut  — r  vanhemmassa 
sommittelussahan  oli  vain  yksi  sellainen  —  Patroklos,  hänen  puolta- 
jansa Aias  Telamonin  poika,  vihollinen  taas  Aineias.  Jälkimäisen 
käsityksen  mukaan  oli  kaatunut  Akhilleus,  jolloin  hänen  puoltajaansa 
on  selitetty  joko  Aiaaksi  tai  Odysseukseksi.  Vasemmalla  olevaa  jousi- 
miestä selitettiin  Teukrokseksi  ja  oikealla  olevaa  hiippalakkinsa,  itä- 
maisen pukunsa  ja  muka  hempeitten  muotojensa  vuoksi  Parikseksi 
j.  n.  e.  Ja  ylimalkaan  oltiin  sitä  mieltä  että  kreikkalaiset  olivat  va- 
semmalla, troialaiset  oikealla  sivustalla. 

Mitä  näihin  selityksiin  tulee,  oli  ainakin  edellinen  jo  vanhassa- 
kin sommittelussa  väärä,  koska  tässä  ei  ole  kysymyksessä  taistelu 
kuolleesta,  niinkuin  on  laita  Iliadissa,  vaan  haavoittuneesta.  Jälki- 
mäinen selitys  perustui  etupäässä  siihen,  että  pidettiin  kumoamatto- 
mana tosiasiana  että  hiippalakkinen  jousimies  oli  Paris,  jonka  tiedet- 
tiin Aithiopis  runoelmassa  tuottaneen  Akhilleuksen  kuoleman.  Siihen 
kuitenkin  Furtwängler  huomauttaa  että  se  käsitys  oli  väärä  ja  läksi 
vääristä  edellytyksistä:  puku  semmoisenaan  on  ylimalkain  jousimie- 
hen puku  eikä  sen  itsessään  tarvitse  osoittaa  määrättyä  kansallisuutta. 

Mutta  molemmat  selitykset  raukeavat  luonnollisesti,  jos  Furt- 
wänglerin  sommittelu  pitää  paikkansa,  koska  sen  mukaan  ei  ole  tais- 
telua yhdestä  kaatuneesta,  vaan  kahdesta. 

Ylimalkain  Furtvvänglerin  mielestä  ei  pidä  ajatella  mitään  määrättyä 
kohtausta  sankaritarustosta.  Ainoa  henkilö,  joka  todella  näyttää  tarkoit- 
tavan määrättyä  tarusankaria,  on  itäpäädyn  säilynyt  jousimies  (K),  jonka 
kypärään  on  kiinnitetty  jalopeuranpää  —  tunnusmerkki,  jolla  Kreikan 
taiteessa  säännöllisesti  kuvataan  Heraklesta.  Jos  tämä  jousimies  todella 
tarkoittaa  Heraklesta,  täytyy  itäpäädyn  aiheen  kohdistua  siihen  taru- 
maiseen retkeen,  jonka  muka  Herakles  yhdessä  ystävänsä  aiakidi 
Telamonin  kanssa  teki  Troian  kuningasta  Laomedonia  vastaan  kos- 
taakseen tälle  siitä,  että  hän  oli  pettänyt  Herakleen.  Viimemainittu  oli 
nimittäin  pelastanut  Laomedonin  tyttären  Hesionen  merihirviön  ham- 
paista, mistä  työstä  isä  oli  luvannut  pelastajalle  palkan,  jota  sitten  ei 
antanutkaan.  —  Thorvaldsenin  sommitelman  henkilöistä  on  selitetty 
keskisoturia  Telamoniksi  ja  väärin  selällään  makaavaksi  täydennettyä 
Oikles  nimiseksi  sankariksi,  joka  tarun  mukaan  seurasi  Heraklesta  ja 

Telamonia  heidän  retkellään,  mutta  Laomedonilta  sai  surmansa.  Sitä 
vastoin  ei  ollut  ketään,  jota  olisi  voitu  selittää  Laomedoniksi. 

Furtvvängler  ei  tahdo  kieltää  että  puheena  oleva  jousimies  saat- 
taa olla  ajateltu  Herakleeksi  ja  että  tässä  voi  olla  viittaus  tuohon 
aikaisempaan  taruretkeen,  joka  muka  tapahtui  yhtä  miespolvea  ennen 
Troian  kuuluisaa  valloitusta  sekä  lopullista  häviötä  ja  oli  ikäänkuin 
alkusoittona  siihen.  Jos  niin  on  laita,  tarkoittaa  länsipäätyryhmä  var- 
maan Troian  sotaa.  Sillä  samoin  kuin  ensimaiseen  retkeen  ottivat 
osaa  Aiakoksen  poika  Telamon  (ja  erään  tarutoisinnon  mukaan  myös 
toinen  poika  Peleus),  samoin  kunnostivat  jälkimäisessä  sodassa  itseään 
hänen  pojanpoikansa  Aias  ja  Akhilleus  sekä  pojanpojanpoikansa 
Neoptolemos. 

Yleensä  ei  kuitenkaan  pidä  Furtvvänglerin  mielestä  koettaa  antaa 
yksityisille  henkilöille  määrättyjä  nimiä,  kuten  Cockerell  ja  moni 
hänen  jälkeensä  on  tehnyt.  Siinä  kohden  Furtwängler  on  samalla  kan- 
nalla kuin  esim.  Friederichs  ja  on  itsekin  jo  aikaisemmin  ilmaissut  saman, 
käsityksen.  Hänen  mielestään  katsojat  vain  halusivat  vilkasta  esitystä 
sankaritaisteluista;  „että  ne,  jotka  siinä  kunnostivat  itseään,  olivat  hei- 
dän omia  aiginalaisia  lempisankareitaan,  oli  heistä  itsestään  selvää "". 
On  nimittäin  luonnollista  että  voittajia  on  ajateltava  kreikkalaisiksi, 
voitettuja  troialaisiksi,  joskaan  niitä  ei  ylimalkain  ole  erikoisilla  tun- 
nusmerkeillä tahdottu  toisistaan  eroittaa. 

Furtwänglerin  esityksen  lopputulokseksi  jää  että  päätyjen  aiheet 
ovat  ylimalkain  otetut  niistä  taisteluista,  joihin  Aiginan  tarusankarien, 
aiakidien,  kerrottiin  niin  tehokkaasti  ottaneen  osaa.  Niiden  tarkoituk- 
sena on  ollut  kohottaa  Aiginan  mainetta,  jossa  kohden  niille  ovat 
kauniina  vaatineena  ne  vähäistä  myöhemmin  sepitetyt  Pindaroksen 
voittolaulut,  joissa  saaren  doorilaisen  ylimystön  parissa  niin  hyvin 
viihtyvä  runoilija  ylistelee  aiginalaisten  entistä  mahtavuutta  ja  mui- 
naisia satusankareita. 

Mutta  silloin  kun  nuo  runoelmat  sepitettiin,  oli  Aiginan  mahta- 
vuus jo  alenemassa.  Kilpailussa  voittoisaa  naapuriaan,  Atenaa  vas- 
taan, pieni  saarivaltio  ei  voinut  pitää  puoliaan.  Ja  yhtä  nopeaan 
kuin  aiginalaisten  valtiollinen  merkitys  hävisi  —  v.  455  e.  Kr. 
heidät  pakoitettiin  luovuttamaan  laivansa  ja  maksamaan  veroa  atena- 


116 


EDV.  REIN. 


laisille  ja  neljännes  vuosisataa  myöhemmin  heidät  karkoitettiin  pois 
saarestaan  — ,  j'^htä  lyhyeksi  jäi  Afaian  uuden,  komean  temppelin  loisto- 
kausi. Ja  jumalatar  itse,  joka  saarelaisten  puolelta  kerran  oli  niin  suurta 
kunnioitusta  nauttinut,  unehtui,  vieläpä  unehtui  niin,  että  hänen  ni- 
mensä oli  sananmukaisesti  kaivettava  esille  vuosituhansien  sorasta, 
jälleen  voittaakseen  ihmisten  tietoisuudessa  takaisin  sen  maineen,  mikä 
sille  kohtuudella  kuuluu. 


Kuva  7.     Kattokoriste  FurtiLHinglerin  mukaan. 


SATAVUOTINEN  MUISTO. 


Helmikuun  21  p:nä  1808  meni  venäläinen  armeija  16,000  miehen 
vahvuisena  kreivi  F.  V.  von  Buxhoevdenin  johdolla  Kymijoen  yli, 
joka  siihen  aikaan  oli  rajana  Ruotsin  ja  Venäjän  valtakuntain  välillä. 
Näin  alkoi  1808—09  vuosien  Suomen  sota,  joka  saattoi  maamme 
kohtalot  uusille  urille  ja  jonka  muistoja  nyt  alkavalla  vuosikaudella 
käymme  viettämään.  Jo  sitä  ennen  oli  ylipäällikkö  Buxhoevden  Ha- 
minasta Suomen  kansalle  ~  „hyvät  Naborit  ja  Suomen  Mjehät", 
niin  kuuluvat  sanat  —  julkaissut  helmikuun  18  päivänä  annetun, 
suomeksi  ja  ruotsiksi  runsaasti  levitetyn  julistuksen,  jossa  hän  ilmoit- 
taa syyt,  mitkä  ovat  saattaneet  hänen  herransa.  Venäjän  keisarin, 
aloittamaan  sodan.  Julistus  alkaa  merkittävällä  viittauksella  edellisen 
sodan  ja  Anjalan  liiton  tapauksiin.  Keisari,  sanotaan  siinä,  ryhtyy 
vastenmielisesti  sotaan,  sitä  enemmän,  „koska  Hänällä  on  muistossa, 
nä  kitävaisät  ajatuxät  hyvästä  Naborin-sä-vinnosta,  nin  kuin  siitä 
todellisästa,  vapaasta  luotamuxesta  VVänään  varjelluxän,  Suomalaisät 
alussa  vimista  sata,  pälkämätä  näytivät".  Ruotsin  kuninkaan  itsepin- 
taisuus, tämä  kun  ei  ole  suostunut  niihin  huokeihin  ehtoihin,  joita 
hänelle  on  tarjottu,  „Fransuskin  Käysarin  Mäjestätilda",  on  siihen 
pakoittanut.  Tämän  jälkeen  kehoitetaan  asukkaita  pysymään  rauhal- 
lisesti asumapaikoissaan,  koska  venäläiset  eivät  tule  vihollisina  vaan 
ystävinä,  olemaan  sota-aseihin  tarttumatta,  jolloin  luvataan  heitä 
väkivallalta   varjella,    sekä    vahvistetaan   joka   virkamies,  jopa   sota- 

väkeenkin  kuuluvat,  laillisessa  ammatissaan.  Lopuksi  kutsutaan  jokai- 
sesta maakunnasta  laillisesti  valittuja  edusmiehiä  saapumaan  Turun 
kaupunkiin  neuvottelemaan  kaikesta,  mikä  maan  hyväksi  on  tarpeel- 
linen, ja  vakuutetaan  uudestaan,  että  kaikki  maan  asukkaat  saavat 
loukkaamatta  pitää  entiset  oikeutensa  ja  Suomenmaa  pääsee  samaan 
onnelliseen  asemaan  kuin  Venäjän  ennen  valloittamat  maakunnat, 
jotka  „älävät  onnellisässa  tynässa,  nautimisässa  vapata  Jumalan  pall- 
vällusta,  privilegjat,  ja  omistuxät,  kuin  häillä  vanhudästa  suotu  on**. 
Tämä  Buxhoevdenin  Venäjän  hallituksen  puolesta  antama  julis- 
tus, joka  siis  on  syttyneen  sodan  ensimäisenä  julkisena  ilmaisuna 
ja  varsin  selvästi  näyttää  niitä  näkökantoja  ja  toivomuksia,  mitkä 
Venäjän  hallituspiireissä  vallitsivat,  seuraa  facsimilena  (jäljitelmänä) 
vähän  pienennetyssä  koossa  Valvojan  lukijapiirille  tätä  satavuotista 
muistoa  elvyttämään.  Niinkuin  lukija  siitä  huomaa,  on  julistus  sekä 
typografisessa  että  kielellisessä  suhteessa  omituinen.  Oikeinkirjoitus 
on  varsin  merkillinen.  Paikka  ja  päivämäärä  ovat,  niinkuin  facsi- 
milesta  näkyy,  kirjoittamalla  täytetyt,  joten  painatuspaikka,  ehkäpä 
Pietari,  jää  epävarmaksi.  Mitä  suomen  kieleen  tulee,  on  kääntäjä 
nähtävästi  jotenkuten  ollut  siihen  käytännöllisesti  perehtynyt,  sana- 
varasto on  runsaanpuoleinen  ja  lauseet  sujuvat  jotenkin  hyvin,  mutta 
toiselta  puolen  on  hän  ilmeisesti  ollut  tottumaton  sen  kirjalliseen  käy- 
täntöön, ja  siitä  syystä  on  siihen  kovin  pahojakin  kielivirheitä  (objekti- 
virheitä,  olemattomia  sanamuotoja  y.  m.)  pujahtanut.  Varsin  toden- 
näköistä on,  että  tämä  suomennos  on  tunnetun  Anjalan  miehen 
Kustavi  Vilhelm  Ladaun  tekemä,  joka  tiettävästi  seurasi  venäläisen 
valloitusarmeijan  mukana  sen  Suomeen  samotessa  Buxhoevdenin 
siviilikanslian  päällikkönä  ja  jonka  tehtävänä  Buxhoevdenin  erään 
todistuksen  mukaan  oli  ollut  juuri  Johtaa  ruotsin-  ja  suomenkielistä 
kirjeenvaihtoa".  Mielestäni  julistuksen  kieli  voisi  varsin  hyvin  viitata 
Iisalmella  syntyneesen  Ladauhun.  Meillä  on  tässäkin  silmäimme 
edessä  niitä  päältäpäin  näkymättömiä,  mutta  huomioon  otettavia  lan- 
koja, jotka  yhdistävät  tapauksia  v.  1788  Anjalan  liiton  aikana  1808 
v:n  sodan  tapauksiin. 

K.  G. 

SUOMALAINEN  SIVEELUSYYSKIRJALUSUUTEMME. 


Kirjoittanut 
MAX  OKER-BLOM. 


I. 

Ajat  ja  tavat  muuttuvat  ja  käsityksemme  ovat  alituisen  kehi- 
tyksen alaisia.  Yhteiskuntia  ja  kansoja  järkyttävien  tapahtumain  lo- 
mitse näemme  liikkuvan  mahtavan  virtauksen,  jonka  tunnussana  on 
va/oa,  enemmän,  paljon  enemmän  valoa  kaikkien  kansan  kerrosten 
omaisuudeksi.  Valossa  toivotaan  olevan  se  vipusin,  jolla  kaikki  kan- 
salaiset ja  yhteiskunnan  jäsenet  ovat  kohotettavissa  toisiaan  käsittä- 
mään, valossa  voima  kansan  eheyden  luomiseksi.  Sokrateen  lause- 
parsi: «tietämättömyys  on  pahe"  on  päässyt  juurtumaan  nykyajan 
henkeen  ja  tullut  sen  riennoille  ja  pyrkimyksille  hedelmiä  tuottavaksi. 
Tietämättömyys  on  pahe,  sillä  se  sokaisee  ihmisen  silmät  ja  johtaa 
hänet  harhaan;  tieto  on  voima,  joka  avaa  hänen  silmänsä  näkemään, 
tarjoten  hänelle  mahdollisuuden  huomaamaan  oman  menestymisensä 
ehdot  ja  osviitat.  Yksilöitten  yhteinen  menestyminen  on  yhteiskun- 
nan edistymistä. 

Valo  valaiskoon,  tieto  tasoittakoon  yksilöitten  teitä;  valitkoot  ja 
päättäkööt  sitten  itse  mihin  tahtovat  mennä! 

Yllä  esitetty  katsantokanta  on  viime  aikoina  yhä  laajemmin  ja 
selvemmin  kuvastunut  siveellisyyspyrintöjen  sekä  yleensä  sukupuoli- 
elämän ja  sitä  koskevain  olojen  arkaluontoisella  alalla.  On  tultu  huo- 
maamaan että  tälläkin  alalla  tietämättömyys  on  pahe,  joka  helposti 
syöksee  ihmisen  turmioon,  himmentäen  hänen  siveellisyyskäsitteitään 
sekä  tuottaen  hänelle  tauteja  ja  muita  kärsimyksiä,  jotka  heikontavat 
hänen  sielunsa  ja  ruumiinsa  terveyttä,  vähentävät  hänen  työkykyänsä 
ja  perintönä  painavat  raskaan  ikeen  tulevien  sukupolvien  hartioille. 
Yhteiskunnan  yhteinen  henkinen  ja  ruumiillinen  terveys  on  uhattu; 
sukupuolitautien   tuhot  esiintyvät  kokonaisten  kansojen  vitsauksena. 

Ainoana  tehokkaana  pelastuskeinona  on  ihmisten  omaan  par- 
kaaseen  vetoaminen;  mutta  samalla  on  oivallettu,  ettei  yksilö  kykene 
omaa  parastaan  valvomaan,  jollei  hän  tiedä  mitkä  salakarit  ovat  väi- 
jymässä ja  missä  vapaat  väylät  olemassa.  Valoa  ja  tietoa,  mcmipuo- 
lista  valistustyötä  tarvitaan  vaarojen  torjumiseksi  ja  epäkohtien  mah- 
dollisimmaksi  poistamiseksi. 

Saattaa  ehkä  olla  eri  mieltä  siitä,  onko  tieto  aina  eduksi  ja 
hyödyksi;  voisi  ajatella  että  tarpeeton  tieto  esiintyy  viettelijänä,  joka 
eksyttää  heikkoa  ja  tahdotonta  olentoa  väärin  käyttämään  tätä  tietoaan. 
Tulee  pitää  mielessä  että  tiedolla  on  suuri  kasvatuksellinen  merkitys 
ihmisluonteeseen  nähden.  Ilman  itsetietoista  itsekasvatusta  ei  synny 
luonteen  lujuutta;  ilman  luonteen  lujuutta  jää  ihminen  ainaiseksi  ke- 
hittymättömäksi, hapuilevaksi  lapseksi. 

Tässä  opettavassa  ja  kasvattavassa  hengessä  toimivien  pyrin- 
töjen tuloksena  on  muun  muassa  se  runsas  siveellisyyskirjallisuus, 
joka  viime  vuosien  kuluessa  on  päivän  valon  nähnyt.  Suomenkieli- 
sessä asussa  on  jo  tarjolla  koko  joukko  hyödyllisiä  kirjoja  ja  kirja- 
sarjoja, jotka  käsittelevät  asian  eri  puolia. 

Jo  VV.  1893—94  ilmestyivät  Werner  Söderströmin  kustannuk- 
sella tohtori  Vretlindin  kirjat  suomennettuina  ja  näistä  on  Valvojassa 
jo  V.  1895  tehty  selkoa.  Vuodesta  1903  lähtien  ovat  sitten  Yrjö 
Weilinin  kustannuksella  ilmestyneet  sarjat:  „ Aikamme  siveellisyys- 
kysymyksiä*,  „Puritas-kirjasto",  „Sukupuolielämä  ja  terveys**  sekä 
useampia  yksittäisiä  julkaisuja  eri  kustantajien  toimesta. 

Näiden  kirjojen  suuri  menekki  —  useista  on  jo  toinen  ja  kol- 
maskin  painos  leviämässä  ympäri  Suomen  nientä  —  todistaa  ilmei- 

sesti  että  tällä  alalla  tositietoa  on  kaivattu  ja  edelleen  kaivataan  ja 
että  laajat  kansankerrokset  ovat  kohoamassa  ja  kehittymässä  ottamaan 
oman  onnensa  ohjakset  käsiinsä  kysymyksessä  olevissa  asioissa. 

Siveellisyyskirjallisuutemme  voidaan  jakaa  eri  ryhmiin  sen  mu- 
kaan, mitä  ikäluokkaa,  mitä  sukupuolta  ja  yleensä  keitä  osallisia  var- 
ten kirja  on  kirjoitettu  ja  mitä  puolia  siinä  kosketellaan.  Kun  Val- 
vojan toimituksen  pyynnöstä  seuraavassa  aion  luoda  yleisen  kat- 
sauksen tähän  kirjallisuuteen,  niin  käsittelen  ainetta  seuraavassa  jär- 
jestyksessä: 

1)  kirjoja,  jotka  ovat  kirjoitetut  lapsia  varten, 

2)  kirjoja,  jotka  ovat  aiotut  nuoria  naisia  varten, 

3)  kirjoja,  jotka  ovat  tarkoitetut  poikia  ja  miespuolista  nuorisoa 
varten, 

4)  kirjoja,  jotka  pyrkivät  aviopuolisoille  osviitoiksi,  ja 

5)  kirjoja,  jotka  käsittelevät  siveellisyyskysymystä  yleisemmältä 
teoreetiseltä,  opettavalta  ja  kasvattavalta  kannalta. 

Myönnettäköön  heti  ettei  yleensä  ole  olemassa  näin  jyrkkää 
rajaa  eri  kirjain  sisällyksen  ja  suunnitelman  välillä,  kuin  ylläiuetel- 
luista  ryhmistä  ehkä  voisi  luulla;  tällainen  luokitus  tekee  kuitenkin 
aineen  käsittelemisen  selväpiirteisemmäksi. 


1.    Eiijoja,  jotka  ovat  kiijoitetut  lapsia  varten. 

Sylvanus  Stall:  Mitä  pojan  tulee  tietää.  (Puritas  kirjasto);  suomeksi  toira. 
jumal.  op.  tohtori  Paavo  Snellman  ja  lääk.  Us.  Tahvo  Rytkölä.  Helsinki. 
Yijö  Weilin.    3:  — . 

Mary  Wood- Alicen :  Mitä  tytön  tulee  tietää.  (Puritas  kirjasto);  suomeksi 
toim.  jumal.  op.  toht  Paavo  Snellman  ja  lääk,  lis.  Tahvo  Rytkölä.  Hel- 
sinki   Yrjö  Weihn.    3:  — . 

Max  Oker-Blom:  Tohtori-enon  luona  maalla.  Kirjanen  poikien  vanhem- 
mille.   Helsinki.    Yrjö  Weilin,    i:  25. 

Max  Oker-Blom:  Mitä  Martta  sai  oppia  Tohtori-enon  luona  maaUa.  Kirja- 
nen tyttöjen  vanhemmille.    Helsinki.    Yrjö  Weilin.    1:50. 


122  MAX  ÖKER-BLOM. 


Jokaisen  tervejärkisen  lapsen  iässä  tulee  aika,  jolloin  sen  he- 
räävä ajatuskyky  alkaa  tehdä  havaintojaan  ja  lapsen  eteen  kohoo 
kysymyksiä,  jotka  vaativat  vastausta  ja  selitystä.  Ei  ihme  että  kysy- 
mykset hänen  omasta  tai  sisarustensa  maailmaan  tulosta  alkavat 
pyöriä  hänen  pienessä  ajatuspiirissään  ja  hän  sanoo  lähimmälle  ja 
rakkaimmalle  opettajalleen:  „äiti,  miten  minä  synnyin,  ja  mistä  minä 
tulin**,  tahi  „kuka  pikku  veikon  toi  ja  mistä  hän  tuli?" 

Hänen  kysymyksiään  ei  aiheuta  epäoikeutettu  uteliaisuus,  nämät 
kysymykset  sukeutuvat  itsestään  esille  virkoavan  ajatustoiminnan 
tuloksena.  Miten  äidin  tulee  menetellä,  mitä  hänen  tulee  lapselleen 
vastata? 

Ei  ole  vielä  kovin  monta  vuotta  kulunut  siitä,  kun  vallan  ylei- 
sesti oli  tapana  salaperäisyyden  harsolla  peittää  kaikki  sukueloa  ja 
uuden  elollisen  olennon  luomista  ja  syntymistä  koskevat  asiat.  Mutta 
lasten  havaitsemiskyky  on-  liian  valpas  ajan  pitkään  tyytyäksensä 
siihen  että  totuus  heiltä  salataan.  Uteliaisuus  siitä  tietenkin  yltyy  ja 
kaivattu  tieto  hankitaan  muualta,  joka  käy  erittäin  helposti,  sillä  tiedon 
antajia  tällä  alalla  on  viljalti. 

Yleensä  me  pidämme  hyvää  huolta  siitä  että  lapsemme  saisivat 
kunnollisia  opettajia  tiedon  monilla  muilla  aloilla,  mutta  juuri  tässä 
arkaluontoisimmassa  asiassa  jätämme  opettajan  ja  neuvojan  valitse- 
misen kokonaan  sattuman  varaan.  Eikö  tässä  ole  mitä  käsittämättö- 
min ristiriita  olemassa?  Ja  pahimpia  puolia  siinä  on  se  että  tällaisella 
menettelyllä  riistämme  lapselta  luottamuksen  ja  että  lapset  loittonevat 
meistä  siinä  iässä,  jolloin  ne  erittäin  suuresti  olisivat  rakkaan,  johta- 
van käden  tarpeessa. 

Vanhempien  pyrkimykset  niin  kauan  kuin  suinkin  'säilyttää  lap- 
siaan viattomina  eivät  ainakaan  tällä  tavoin  onnistu.  Monet  lapset 
ovat  kaikessa  tietämättömyydessään  kaikkea  muuta  kuin  viattomia; 
toiset  saattavat  olla  herttaisen  viattomia,  vaikka  vanhemmat  ovat 
heille  uskoneet  paljon  puhdasta  tietoa.  Viattomuus  ja  tietämättömyys 
ovat  eri  asioita. 

Viime  aikoina  on  se  järkevä  käsitys  yhä  enemmän  levinnyt 
että  kasvavalle  sukupolvelle  on  velvollisuus  puhua  avoimesti  myöskin 
luomakunnan  syvimmistä  salaisuuksista,  sen  neuvoista  ja  menettely- 
tavoista uuden   elollisen   olennon  synnyttämiseksi.    Ne  vanhemmat. 

jotka  ovat  tulleet  asiaa  enemmän  miettineiksi,  oivaltavat  kyllä,  että 
parempi  olisi  ajoissa  antaa  lapsille  tarpeelliset  tiedot,  kuin  pakoittaa 
niitä  muualta  tietoa  ammentamaan  ja  siten  vieroittaa  ne  luotaan. 
Siinä  vain  kysymys:  miten  ja  millä  tavalla  vanhemmat  paraiten  voi- 
sivat tätä  tietoa  lapsilleen  antaa  ja  siten  tässä  suhteessa  täyttää  kal- 
liit velvollisuutensa  niitä  kohtaan. 

Edellä  luetellut  neljä  kirjaa  tarjoutuvat  lasten  vanhemmille  avuksi 
tässä  heidän  valistustyössään.  Ne  tähtäävät  kaikki  samaan  päämää- 
rään: että  avomielisesti  ja  peittelemättä  kerrottaisiin  ja  selitettäisiin 
luomakunnan  syvät  salaisuudet  mikäli  ne  koskevat  sukupuolieloa  ja 
ihmislapsen  ynnä  muiden  elollisten  olentojen  syntymistä;  ne  pyrkivät 
antamaan  todenperäisiä  tietoja  näistä  asioista  tavalla,  joka  olisi  lapsen 
mielelle  ja  järjen  kehitykselle  otollinen.  Tarkoitus  on  ollut  että  van- 
hemmat tai  lasten  holhoojat  itse  yhdessä  lasten  kanssa  lukisivat  näistä 
kappaleen,  „laatan",  „  hämy  keskustelun"  tahi  kertomuksen  kerrallaan, 
aina  sen  mukaan  kuin  lapsen  ikä,  kehitys  ja  heräävä  tiedonhalu 
näyttävät  sen  suotavaksi. 

Jumaluusopin  tohtorin  Sylvanus  Stallin  ja  lääketieteen  tohtorin 
Mary  Wood-Allenin  kirjat  kuuluvat  „Puritas"  kirjastoon.  Aineen 
käsittelyyn  nähden  ovat  ne  monessa  suhteessa  erittäin  ansiokkaat. 
Luomakunnan  sukueloa  ja  elämän  syntymistä  koskevat  asiat  esitetään 
yksinkertaisesti  ja  luonnollisesti  ja  lapsi  saa  tyydyttävän  vastauksen 
moneen  kysymykseen,  joka  ehkä  on  sen  mielessä  pyörinyt. 

Kuten  kaikki  Puritas-kirjat  ovat  nämätkin  rakennetut  uskonnon 
perustalle.  Tietopuolisen  opetuksen  taustana  kulkee  niissä  mahtava 
uskonnollinen  sävy,  joka  useinkin  esiintyy  tosiasioiden  kannattimena. 
Ei  ole  epäilystäkään  siitä  että  kaikki  ne  aikaihmiset,  joitten  maailman- 
katsomus on  pukeutunut  tällaiseen  elävään  uskonnolliseen  muotoon, 
ovat  erittäin  alttiit  sovelluttamaan  sivey sopin  tarjoamat  tiedot  ja  siveel- 
lisyyskäsitteensä  uskontoonsa.  Tällainen  asiantila  on  silloin  niin  luon- 
nollinen, ettei  siitä  ole  mitään  sanomista. 

Näitten  rivien  kirjoittajassa  herää  sittenkin  kysymys:  lieneekö- 
hän aina  asialle  eduksi  että  luonnolliset  tosiasiat  kysymyksessä  ole- 
valla alalla  esitetään  uskonnon  valossa?  Mainitut  kirjat  pyrkivät  ole- 
maan lasten  siveys-  ja  terveysopillisina  oppaina.  Tarkoitusperä  on 
itsessään    niin   omintakeinen  ja    koskee   niin   läheltä  ja  välittömästi 

yksilön  ja  yhteiskunnan  kaikinpuolista  terveyttä,  että  toivotulta  ope- 
tukselta ei  suinkaan  puutu  pohjaa  eikä  perustusta,  jos  sitä  itsenäisenä 
aineena  käsitellään. 

Nämä  epäilykset  ovat  aiheutuneet  seuraavasta  ajatuksen  juok- 
susta. * 

Kieltämätön  tosiasia  on  ettei  uskonnollisuudella  nykyään  ole 
suuressa  määrässä  aikaihmisiä  sitä  valtavaa  sijaa,  että  se  menestyk- 
sellä voisi  olla  heidän  siveysoppinsa  ja  siveellisyyskäsitteensä  pohjana. 
Jos  nyt  nämä  eri  asiat  esitetään  lapselle  näin  kokonaan  yhteen  kuu- 
luvina ja  toisiinsa  perustuvina,  niin  minä  pelkään  että  toisen  puolen 
järkähtäessä  toinenkin  puoli  jää  perustusta  vaille,  horjahtaa  ja  kaatuu 
maahan.  Ei  ole  kysymys  siitä,  mikä  uskonnon  järkähtämättömänä 
pysymiseen  nähden  lapsessa  ja  nuorukaisessa  olisi  toivottava,  vaan 
yksinomaan  siitä,  mikä  kokemuksen  mukaan  on  pelättävissä. 

Tästä  syystä  olen  minä  omissa  pienissä  kirjasissani,  jotka  tar- 
koittavat syntymis-  ja  synnyttämisilmiöiden  selittämistä  lapsille,  tahal- 
lani välttänyt  kaikkea  tätä,  sekä  koettanut  esittää  luonnon  salaisuudet 
pienissä  tarkoituksenmukaisissa  kertomuksissa  jokapäiväisen  elämän 
tapahtumista.  Näin  olen  arvellut  lapsen  mielelle  ja  käsitykselle  otolli- 
seksi päästä  viattomasti  tutustumaan  ihanan  ja  suurenmoisen  luonnon 
valtaviin  lakeihin  ja  siten  ammentamaan  hyödyllistä  tietoa  oman 
maallisen,  sekä  ruumiin  että  sielun  terveyden  menestymiseksi.  Kirja- 
seni ovat  aiotut  noin  8— rlO-vuotisille  lapsille. 

Molempien  Puritas-sarjaan  kuuluvien  kirjojen  sisällys  ja  esitys- 
tapa edellyttää  vähän  pitemmälle  kehittynyttä  ajatuskykyä  ja  soveltuu 
siitä  syystä  pikemmin  vähän  vanhemmille  lapsille.  Tohtori  Stallin 
kirja  „Mitä  pojan  tulee  tietää"  sisältää  lisäksi  osia,  jotka  ovat  vähän 
vanhempia  poikia  varten  kirjoitetut  ja  käsittelevät  sukuelinten  väärin- 
käyttämistä ja  siitä  syntyviä  seurauksia.  Kumpaiseenkin  kirjaan  on 
liitetty  valikoima  jumaluusopin  tohtori  Stallin  kirjoittamia  „Viiden 
minuutin  puheita  lapsille". 


.e^^^St^^.. 


Pari  Gustaf  Mdingin  runoa. 


Renessanssia. 

„Siro  huotras  on,  vieköön  Pluto, 
ja  kaunis  sun  kanninvyös, 
teit  mestarityön,  Benvenuto, 
mut  näytähän  säilä  myös!*' 

Ei  ystävät  aattele  vaaraa, 
Celliniä  pistellen: 
„Mitä  kannatkin  tuota  Ferraraa! 
Terä  näytä!"  —  Hän  tempas  sen.  — 

„Ken  tohti  vi  tulla  koittoon, 
tää  miekkojen  miekka  on; 
Cellinin  se  vievä  on  voittoon, 
vaikk'  uhmalla  arvohon  !** 


„Joka  herjaaja-heittiön  sanaan 
päin  kurkkua  oikaisen  tään, 
kunis  kaadun  ma  miekka  tanaan, 
selin  seinähän  yksin  jään.*' 

„Sen  paljastan  taiteeni  ponneks 
ja  neitoni  turvaks  näin, 
käsi  miekkani^kahvassa  onneks 
juon  ainoan  ystäväin!** 

Hän  kalpeni,  tuojatar  viinin, 
lens  kuumaksi  vuorohon, 
hän  kuiskasi  eessä  Cellinin: 
„Ken  ystäväs  ainoa  on?** 

Tää  vastasi:   «Liitot  ne  luistaa 
kuin  mereen  Tiberin  vuo, 
vaan  yksi  se  liittonsa  muistaa  — 
mä  itse  on  ystävä  tuo!** 

Lasin  tarjotun  otti  hän  täyden, 
terän  huotraan  painua  soi, 
ja  neitosen  kaulahan  käyden 
hän  suuteli,  hymys  ja  joi. 


Taideteoria. 


Niin  mä  maalaan,  Donna  Bianca, 
maalata  kun  niin  mua  huvittaa! 
Ken  jos  kysyy,  Donna  Bianca, 
lausu  vaan:   «Niin^häntä  huvittaa!** 

Saivarrellen  Salamanca 
väittää  voi:   „0n  Juan  tolkutoin, 
vailla  suuntaa,  Donna  Bianca, 
vailla  ryhtiä,  kun  maalaa  noin,** 

«Kuvia  on  sarja  sankka, 
kuvailuina,  mikä  sattuu  vaan, 
uuteen,  vanhaan,  Donna  Bianca, 
kiintyy,  piintyy  yhtä  nopeaan." 

„ Kevät  kirkas,  syksy  rankka, 
terveys  tai  tauti,  hehku,  jää, 
nauru,  itku,  Donna  Bianca, 
yhtä  lailla  häntä  yllyttää." 

^Realisti  hän  on  vankka, 
mutta  romantikko  myös  hän  on, 
moisen  taiteen,  Donna  Bianca, 
yhtyytt*  ymmärtää  on  mahcjoton!* 

Lausu  heille,  Donna  Bianca, 
niinpä  maalata  mua  huvittaa, 
saivarrus  ja  sanajankka 
köynnöskasvia  ei  suoraks  saa. 


Suom.  VALTER  JUVA. 


Suomi-ystäöiä  Suomen  ulkopuolella. 


GEORG  BRANDES. 


Valvojan  lukijakunnalle  ei  tarvinne  Georg  Brandesia  esittää.  Hänen 
vaikutuksensa  pohjoismaiden  henkiseen  elämään  on  kaikille  tunnettu,  jotka 
vähänkin  ovat  seuranneet  tämän  elämän  kehitystä  viimeisinä  vuosikym- 
meninä. Hän  oli  Tanskassa  vapaan  aatteen,  uusien  tieteellisten  suuntien 
tienraivaajana,  mutta  hänen  vaikutuksensa  ulottui  paljoa  kauemmas.  Koko 
suuri  realistinen  ja  naturalistinen  suunta  Ruotsin  kirjallisuudessa  ja  tie- 
tysti myöskin  meillä  on  suuressa  määrin  riippuvainen  hänen  esiintymi- 
sestään. Hänen  kirjallisuushistorialliset  teoksensa  avasivat  uusia  näkö- 
kohtia uudempien  Europassa  vallinneiden  ajatusvirtojen  arvostelemiselle 
ja  hänen  ^Hovedstramninger^  ovat  varmaankin  se  teos  tällä  alalla, 
joka  on  saavuttanut  suurimman  lukijakunnan  kaikissa  sivistyneissä  pii- 
reissä Europassa.  Hänen  kirjalliset  arvostelunsa  ovat  pohjoismaissa  luo- 
neet ^kritiikin  taiteen^  ja  esittäneet  uusia  psykologisia  näkökohtia  hen- 
kisten tuotteiden  arvostelussa,  hänen  sanomalehtikirjoituksensa  tutustut- 
tivat yleisöä  kaikkiin  aatetieteitten  alalla  ilmestyviin  uusiin  suuntiin  ulko- 
mailla, ja  enemmän  kuin  kukaan  muu  on  hän  liittänyt  isänmaansa  ylei- 
seen kultuurityöhön.  Tarkalla  silmällään  oli  hän  ensimäinen  huomaamaan 
mitä    Ibsenin    aikaisimmissa   suurissa  aatedraamoissa  piili,  ja  samaten  on 

hän  palavalla  innolla  tervehtinyt  ja  matkalle  saattanut  nuorempiakin 
kykyjä,  kun  hän  vain  huomasi  niiden  olevan  todellisia  älyjä  ja  itsenäisiä 
ihmisiä. 

Me  emme  tässä  lähde  tekemään  selkoa  Brandesin  elämästä,  sitä 
vähemmin  kun  meillä  kohdakkoin  on  toivo  julkaista  kirjoitus  hänen 
tavattoman  mieltäkiinnittävästä  itsensä  kirjoittamasta  elämäkerrasta  „Lev- 
fied".    Sanottakoon  tässä  ainoastaan  pari  sanaa.    Georg  Brandes  on  äsken 

täyttänyt  66  vuotta.  Hänen  elämänsä  on  ollut  työläämpi  kuin  kenenkään, 
sen  tulokset  kirjojen,  esitelmien  ja  kaikenmoisten  kyhäysten  muodossa 
on  häfnmästyttävän  rikas  ja  monipuolinen.  Hänen  isänmaansa  ei  ole  hä- 
nelle suonut  paikkaa  yliopistossaan,  häntä  ylimalkaan  ei  ole  julkisesti 
ollenkaan  tarvittu,  vaikka  koko  sukupolvi  on  ollut  hänen  kasvattamansa. 
Vasta  kun  vasemmisto  muutama  vuosi  sitten  pääsi  hallitukseen,  antoi  se 
hänelle  pienen  eläkkeen  ja  professorin  nimen!  Brandes  on  yhä  vielä  täy- 
sissä voimissaan,  kirjoittaa  ja  pitää  esitelmiä  kuten  ennen  ia  leimahtaa 
tuleen >  aina,  kun  hän  kuulee  jonkun  vääryyden  tapahtuneen. 

Hän  asettui  julkisuudessa  pontevasti  Suomen  asiaa  puolustamaan, 
kun  1899  vuoden  valtiokaappaus  oli  tapahtunut.  Kirjoituksissa  ja  puheissa 
hän  osoitti  erinomaista  myötätuntoisuutta  maatamme  kohtaan,  ja  kun  v.  1904 
yliopiston  opettajia  karkoitettiin,  julkaisi  hän  kehoituksen  Europan  oppi- 
neille ryhtymään  suureen  yhteiseen  protestiin.  Meidän  kirjallisuuttamme 
hän  on,  missä  vain  on  ollut  tilaisuutta,  kiittäen  maininnut,  meidän  tiede- 
miestemme  ja  taiteilijaimme  kanssa  hän  on  ollut  personallisessa  koske- 
tuksessa, ja  kerran  on  hän  käynyt  täällä  luennoimassa.  Sen  hän  teki  v.  1887, 
eikä  hänen  käyntinsä  juuri  olisi  pitänyt  rohkaista  häntä  ylistämään  mei- 
dän henkisiä  harrastuksiamme.  Yleisöä  oli  ensimäisessä  luennossa  paljon, 
mut^  se  ei  ottanut  y  m  martaaksensa  Brandesin  kieltä,  ja  erään  lehden 
referentti  kehoitti  häntä  seuraavissa  luennoissaan  puhumaan  saksaa!  Että 
tämä  ei  juuri  ollut  tanskalaiselle  mieluista,  voi  helposti  ymmärtää.  Muu- 
tenkin vallitsi  silloin  vielä  täkäläisissäkin  piireissä  jonkinmoinen  kammo 
Brandesia  vastaan,  niin  että  esim.  pienessä  juhlassa,  joka  hänen  kun- 
niakseen pidettiin,  ei  huomattu  —  niin  meille  ainakin  on  kerrottu  — 
melkein  yhtäkään  meidän  henkisiä  johtomiehiämme.  —  Toisen  käyntinsä 
meillä  teki  Brandes  luullaksemme  joskus  kesällä  ja  oleskeli  silloin  jonkun 
aikaa  Rauha-pensionaatissa  Imatran  lähellä. 

Toivoen  että  hänen  matkansa  vielä  kerran  veisivät  tännepäin,  jolloin 
hän  voisi  olla  varma  suuresta  myötätuntoisuudesta  ja  hartaasta  kuulija- 
kunnasta, annamme  hänelle  itselleen  sananvuoron. 


^    ^  C     ^^  ..C^-    ;7^ 

Se  mitä  minä  puolestani  olen  kirjoittanut  Suomesta  on  niin 
väh^ätöistä,  ettei  siitä  saa  minkäänlaista  käsitystä,  kuinka  paljon 
Suomi  on  minun  ajatuksiani  kiinnittän}^.  Eräs  artikkeli  kirjoitusteni 
Ihnnessä  nidoksessa,  eräs  suomalaisille  laulajille  pidetty  puhe 
12:nnessa  nidoksessa,  muutamia  pikkukirjoituksia  17:nnessä  nidok- 
sessa, siinä  kaikki.  Minua  melkein  hävettää  sitä  mainitessani  ja 
mainitsen  sen  vain  pyynnöstä. 

Kun  kielitaitoni  on  vähäinen,  tunnen  minä  Suomea. ja  suoma- 
laisia ainoastaan  ruotsin  kielen  avulla.  Olen  käynyt  kaksi  kertaa 
Suomessa  ja  saanut  personallisen  vaikutuksen  maan  luonnosta  ja  sen 
asukkaiden  ihmislaadusta;  mutta  olen  sen  lisäksi  pitkin  ikääni  tavan- 
nut suomalaisia  Tanskassa  ja  yltympäri  Europpaa,  varsinkin  kirjaili- 
joita ja  taiteilijoita,  joista  olen  muutamien  kanssa  onnekseni  ollut 
läheinen  tuttava. 

Kun  tanskalaiset  ja  suomalaiset  joutuvat  yhteen  pohjoismaiden 
ulkopuolella,  unohtuu  tavallisesti  kaikki,  mikä  eroittaa  heitä  ulkonai- 
sesti ja  poliitisesti.  Kuuluisa  maalari  Aksel  Gallen  ja  minä  tapa- 
simme toisemme  maaliskuussa  1907  odottamatta  Budapestissa  taide- 
museon johtajan,  hra  von  Terayn  luona,  ja  se  herätti  tuossa  perus- 
teellisesti sivistyneessä  ja  tietorikkaassa  miehessä  mitä  suurinta  häm- 
mästystä, että  me,  vaikkemme  tulleetkaan  naapurimaista,  kohtelimme 
toisiamme  ihan  niinkuin  maanmiehet.  Gallen  lukee  itsensä  fennomaa- 
nien  puolueeseen.  Mutta  se  seikka,  että  hänellä  on  niinhyvin  suomi 
kuin  ruotsi  äidinkielenä  ja  että  hän  siis  voi  puhella  jokaisen  skandi- 
naavin kanssa,  tarvitsematta  kielenkääntäjää  kummallakaan  puolella, 
saa  aikaan  sen,  että  tanskalainen  niinkuin  minä  tuntee  hänen  kans- 
saan keskustellessaan  olevansa  kotoisella  pohjalla. 

Eihän  mikään  ole  sen  luonnollisempaa,  ja  oikeutetumpaa  kuin 
se,  että  suomalaisten  suuri  enemmistö  rakastaa  ja  hellii  suomen 
kieltä;  mutta  m.  m.  meidän  vuoksi,  jotka  kuulumme  skandinavisen 
kultuurin  piiriin,  ei  heidän  pitäisi  pyrkiä  tunkemaan  syrjään  ruotsin 
kieltä;  me  emme  mitenkään  voi  jäädä  ilman  Suomesta  tulevaa  suurta 
lisää. 

Heidän  ei  pitäisi  tehdä  sitä  itsensäkään  vuoksi.  Vaikka  suoma- 
laiset tulisivatkin  toimeen  ilman  tuota  helppoa  ja  mukavaa  pääsyä 
skandinavilaisen  sivistyksen  osallisuuteen,  minkä  ruotsin  kieli  heille 

antaa^  voisi  semmoisen  kultuurilähteen  tukkeutuminen  vaikuttaa  häi- 
ritsevästi ja  heikontavasti,  sitäpaitsi  helposti  johtaa  henkiseen  riippu- 
vaisuuteen suuresta  eteläisestä  naapurista,  mikä  vain  kartuttaisi  sen 
aineellista  ylivaltaa. 

Uoitsen  kaikesta  sydämestäni  joka  kerta  kun  pöydälläni  on 
hyvä  suomalainen  kirja,  kirjoitettuna  kielellä,  jota  minä  ymmärrän. 
Minua  ilahuttaa  kun  etevät  nuoret  runoilijat  niinkuin  Bertel  Gripen- 
berg tai  Hjalmar  Procope,  joita  en  ole  koskaan  DBhnyt,  lähettävät 
minulle  kauniita  ja  kiinteämuotoisia  runojaan.  Minulle  on  kunnia, 
että  semmoinen  henkevä  oppinut  kuin  Wemer  Söderhjelm  on  monta 
kertaa  osoittanut  minulle  ystävyyttään.  Minä  ylpeilin  siitä,  että 
Albert  Edelfelt  osoitti  harrasta  kiintymystä  minua  kohtaan,  ja  mer- 
kitsen elämäni  voittopuolelle  sen,  että  olen  tuntenut  hänet.  En  kui- 
tenkaan jaksa  luetella  nimiä;  on  niin  mopta  suomalaista,  joille  minä 
olen  kiitollisuuden  velassa. 

Olisin  taipuvaisempi  lähettämään  Suomelle  kiitoksia  kuin  hyviä 
neuvoja,  niinkuin  toivotaan. 

Suomalaiset  eivät  ole  neuvon  tarpeessa.  Neuvot  ylipäänsä  vain 
kiihoittavat  sen  ylpeyttä,  jolle  niitä  annetaan.  Eikä  kukaan  yksilö 
ole  niin  ylpeä  kuin  kansa. 

Moraalinen  puoli  on  aina  itsestään  selvä.  —  Suomi  ei  kaipaa 
mitään  haudan  takaa  puhuvaa  henkeä  eikä  mitään  ääntä  ulkomailta 
tajutakseen  sen  totuuden,  että  yksimielisyys  antaa  voimia  ja  että  raa- 
televa puoluetaistelu  hädän  hetkellä  on  pahasta. 

Poliitinen  puoli  ei  ole  yhtä  päivän  selvä.  Se  on  hetken  vaati- 
muksen tahdillista  tajuamista,  pelkästään  järjenasia.  Politiikissä  on 
kysymys  siitä,  että  personallisiin  mielitekoihin  katsomatta  annetaan 
johto  viisaimman  ja  henkisesti  väkevimmän  käsiin. 

Tässä  olisi  siis  lupa  hylätä  ja  syrjäyttää  ei  ainoastaan  kaiken- 
lainen demagogia,  vaan  vieläpä  tuo  Suomen  niin  pitkälle  kehittynyt 
tarve  ja  pyrkimys  demokraatisen  hallinnon  täydelliseen  toteuttami- 
seen. Kun  kansaa  uhataan,  niin  on  olemassa  jotakin  tärkeämpää 
kuin  äänioikeus;  se  on  valtiotaito. 


^UrJU^ 


Xirjallisuutta. 


Kertomuksia  ja  kuTaoksia. 


Ii^MARi   Calamnius- Kianto,    Nirvana,    Lemmentarina.    Helsingissä   1907. 
Otava.  239  siv.  8:0.  Hinta  3:  — . 

Suomalainen  ylioppilas  Solmu  Sortimo  Karm  on  tämän  kirjan  pää- 
henkilö. Ainakin  on  hän  se  subjektiivinen  ego,  jonka  ympäri  kaikki 
tapahtumat  ja  henkilöt  pyörivät  ja  johon  kaikki  suhteutetaan.  Toinen 
objektiivisempi  kiinnekohta  on  Nirvana  Napoleovna  »kookas  siveänylpeä 
neitsyt,  uhkearintainen**.     Ja  rakkaus  on  romaani. 

Nimittäin  rakkaus  huokauksissa,  rakkaus  ujossa  neuvottomuudessa, 
oikullisessa  welt8chmerzissä,  puhdas  rakkaus  paperilla.  Tämä  surullisen 
hahmon  ritari  Karm  liikkuu  kuin  unissa-kävijä  satakielten  kaupungissa  etelä- 
Venäjällä,  tuskittelee  itseään  ja  tuskittelee  muita,  kävelee  kuutamossa  ja 
epäilee  lemmen  olemassaoloa  eikä  huomaa,  että  hänelle,  juuri  hänelle 
kukkii  ihana,  täyskypsä  nainen  —  tahi  oikeammin  kyllä  huomaa,  mutta 
ei  uskalla  ymmärtää  mitä  se  merkitsee.  Kaihtaa,  kiertää,  kaartaa,  ruikuttaa, 
etsii,  pakenee,  kieltäytyy  suorittamasta  pieniä  ritaripalvelu(^sia  armaalleen, 
koska  on  päättänyt  ettei  mene  ikänä  naimisiin  venäläisen  naisen  kanssa, 
siitä  syystä  että  venäjän  kieltä  halveksitaan  hänen  kotimaassaan  (!).  Ker- 
ran kauniina  iltana  puhuttelee  ritarimme  naisystäviään  avatussa  akkunassa, 
ja  kun  hänelle  poislähtiessään  heitetään  sormisuukko,  parkasee  mies: 
hyi  teitä! 

Vihdoin  tämä  rakkauden  narri  kirjoittaa  kymmenarkkisen  selityk- 
sen,   joka    ei    tietysti    mitään    selitä.     Mutta    Nirvana  Napoleovna  sanoo 

olevansa  kiitollinen,  että  yksi  ihminen  on  häntäkin  edes  i^tiperiilaraka^' 
nut.  Hän  lausuu  surun voittoisesti  sanat  ,, paperilla  rakastanut**.  Kömpelö 
rakastaja  ei  voi  sietää  erästä  armiaansa  sisarista.  Toiset  siskot  tahtovat 
tietää  syyn.  Karn^  lupaa  selittää.  Hän  ryntää  asuntoonsa  ja  kirjoittaa 
kummallekin  sisarelle  kirjalliset  seliiykset,  Sitäpäitse  hän  tietysti  kirjoittaa 
runoja,  jotka  on  sidottanut  punaisiin  kansiin  ja  antanut  .hänelle**-  nimi- 
päivälahjaksi.     Kaihomielisiä,  surunsuloisia,  itkunihania  värssyjä 

Lemmi  mua,  oi  lemmi  mua! 
Sua  vailla  mailm*  on  armoton, 
Sua  vailla  päivyt  valoton  .  .  . 

He  eivät  koskaan  pääse  sen  pitemmälle,  ei  ensi  suudelmaan  saakka 
—  ja  kuitenkin  hän  sitä  himoitsee  ja  Nirvanan  antautuva  lemmenvaisto 
tarjoo  kymmenin  tilaisuuksia.  He  ovat  kahden  kävelemässä  ja  väsyneenä 
heittäytyy  Nirvana  nurmikolle.  Hän  lepää  •  punehtivin  poskin  kukkien 
keskellä  ja  pyytää  viehkeästi  ritariaan  pitelemään  päivänvarjostinta  yllään  .  . 
Tämä  pitelee  ja  vaikeroi  itsekseen. 

Aika  vierii,  selvyyttä  ei  tule.  Monsieur  Karm  tekee  lähtöä  koti- 
maahansa. Pari  merkityksetöntä  sanaa,  hätäinen  kädenpuristus  asemalla 
ja  juna  viheltää  .  .  .  Mutta  voihan  hän  kirjoittaa  ja  hän  kirjoittaa  neljä 
vuotta  pitkiä  hehkuvia,  palavia  kirjeitä,  kirjeitä.    Oo  Nirvana  Napoleovna! 

Vielä  kerran  tapaavat  he  toisensa  Nirvanan  kodissa,  mutta  nyt  on 
kaikki  muuttunut.  Solmu  Sortimo  on  hiukan  miehistynyt,  mutta  hän  ei 
vieläkään  pysty  terveesti  arvostelemaan  asemaa.  Hän  kiusaantuu  äärim- 
milleen ulkonaisista  seikoista:  huone  on  tukahduttavan  pieni  ja  epä- 
mukava, ruoka  turmelee  vatsan  j.  n.  e.  Ja  Nirvanan  suhteen  on  hän  koko- 
naan pettynyt:  tämä  on  kylmä,  luonnottoman  epäaisttllinen,  epänaisellinen 
olento;  kaikki  kurjuus  ja  puolinaisuus  on  ollut  hänen  syytään.  He  eroa- 
vat iäksi  ja  Nirvana  uskoo  hänelle  aikovansa  luostariin  .  .  . 

Tämä  lemmentarina  on  käynyt  kirjallisesti  nautittavaksi  sen  kautta 
että  tekijä  on  asettunut  tarpeeksi  korkealle  aiheensa  yläpuolelle  ja  terveellä 
hieman  ivansekaisella  kertomistavallaan  välttänyt  sentimentaalisuuden  sala- 
karit. Hän  hymyilee  lukijain  kanssa<  se  onkin  viisainta  tämmöisessä 
tapauksessa  ja  hän  näsäyttää  nokkelasti  sankanaan,  milloin  tämä  on  sen 
tarpeessa.  *  Välimatka  vaikuttaa  sen  että  tekijä  jotakuinkin  hallitsee  aihet- 
taan: puhtaasti  kirjalliselta  kannalta  on  tämä  koossapysyvin  Calamniuk- 
sen  kirjoista.  Voi  kyllä  huomauttaa,  että  tekijä  liian  usein  omissa  nimis* 
sään  lausuu  mietteitään  ja  selityksiään,  joskus  kertomasävyssään  eksyy 
litteimpään  proosaan,  kuten  siv.  166:  „ Kuinka  nämät  kaksi  ihmistä  taas 
selviytyivät  pyykistä,  jonka  olivat  pestäväkseen  ottaneet,  on  kummas- 
teltavaa.    Mutta  lemmenasioissa  näkyy  kaikki  olevan  mahdollista.**  Vasta- 

painoksi  yoi  huomauttaa  tuosta  mainiosta  lemmenleikki-lcuvauksesta  S6« 
142—143. 

Kieli  on  tuoretta  ja  taipuisaa,  tuntuu  kuin  olisi  s^in  astunut  aske- 
leeq  täsmällisyyttä  ja  havainnollisuutta  kohti,  mikä  on  sangen  ilahuttavaa* 
Oikeinkirjoitus  sensijaan  voisi  olla  järkevämpi  ja  johdonmukaisempi. 

Kokonaisuudessaan  merkitsee  kirja  edistystä. 

Y.  K. 


Antero   Avomieu,    Auskultantin  päiväkirja.    Pöytälaatikon  salaisuuksia.     Hä- 
meenlinna 1907.    Arvi  A.  Karisto.  185  siv.  8:0.    Hinta  2:  75. 

Antero  Avomieli?  Taas  uusi,  vai  .  .  .  mutta  pitkältä  ei  tarvitse 
lukea,  ennenkuin  tuntee  vanhan  tuttavan,  avomielisen  laulajapojan,  jonka 
porvarillinen  nimi  ei  ole  kaiuton  kirjallisuudessamme.  Muuten  yhden- 
tekevä,   mitä    nimeä    hän    käyttää.     Hän  on  aina  sama  ja  muuttumaton. 

Ellei  tuo  salanimi  sittenkin  tietäisi  jotain  muutosta.  Jotain  tämän- 
tapaista: jaa,  tuommoinen  minä  olin^  nyt  minua  se  hiukan  hymyiliyttää 
—  mutta  julkaisenmahan  nuo  lehdet  kuitenkin,  niin  vapaudun  lopulli- 
sesti senaikaisesta  minästä.  Paras  lie  sentään  salanimellä  .  .  .  Jotain 
siihen  suuntaan  voi  lukea  kirjan  puolusteleivista  esi-  ja  jälkilauseistakin. 

Auskultantin,  opettajakokelaan  päiväkirja  kuunteluajaltaan  normaali- 
lyseossa on  harvinainen  ilmiö.  Mutta  se,  joka  odottaa  tapaavansa  tässä 
pedagoogtsta  viisautta,  kasvatusopillisia  muistiinpanoja  ja  sen  semmoista, 
pettyy.  Etkähän  tekijä  olisikaan  runoilija,  naiivi  mielialojen  ihminen» 
ellei  hän  tekisi  omia  havaintojaan,  kysyisi  tuon  tuosta  itseltään:  mitä,  miksi 
tämä  kaikki?  olenko  minä  todella  viisaampi  kuin  nuo  pojat?  minäkö  opetta- 
jaksi? pistäisi  välillä  lauluksi  ja  rakastuisi  hehkuvasti  kauniiseen  osa- 
kuntat© veriinsa,  joka  menee  tietysti  toisen  kanssa  naimisiin.  Kaiken  tämän 
tapaamme  päiväkirjassa  välittömästi  ja  subjektiivisesti  sanoihin  vuodatet- 
tuna ja  paljo  muuta  lisäksi.  Alituiset  ristiriidat  ja  epäilykset  sen  joh- 
dosta, ettei  voi  olla  samanlainen  kuin  muut,  itsesoimaukset,  itserakkaus, 
jokapäiväisen  elämän  pikkutapahtumat,  poliitinen  pimennys,  joka  tuottaa 
isänmaallista  lyriikkaa  —  kaikki  rakastettavalla  avomielisyydellä  puretaan 
eteemme  keveästi  ja  huolettomasti. 

Tekijä  tunnustaa  itse  epilogissaan,  ettei  hänen  päiväkirjallaan  „ole 
juuri  minkäänlaista  niin  sanottua  kirjallista  arvoa^.  Siihen  voimme 
yhtyä.  Mutta  ei  sittenkään  täydellisesti.  Jotkut  pikkusituatsionit,  jotkut  ohi 
vilahtavat  tyypit  ovat  sattuvasti  „ naulatut*  muutamalla  hätäisellä  sanalla. 
Niin  tuo  „ryssä*  (venäjän  opettaja),  joka  on  „vähän  unelias,  vähän  laiska 
ja  olemukseltaan  peräti  epäintresantti*',  niin  kylmä  ja  klassillinen  rehtori, 
niin  hilpeä  mieliala  luonnontieteen  „koppelissa".  Bobrikowin  käynti  venä- 

jäntuiiniila,  jolloin  opettaja  „  turkinpunaisena^  tankkan  vanhaa  läksyä^  on 

havainnollisesti  (ja  totuudenmukaisesti)  kerrottu  — .    Erityisesti  huvittaryat 

nanm  piirrelmät  sitä,  joka  tuolloin  istui  koulupenkiliä  ja  teki  omia  havain* 

tojaAn  silta  higamielisesta  runoilija^auskultantista  .  «  . 

Y.  K.    , 


Guy  db  Maupassant,  Valittuja  novellefa  I,  Ranskasta  suomentanut  ja  tekijän 
eUUnäkerrallisella  katsauksella  varustanut  Kasimir  Leino.  (Kansan 
novellikirjasto  I).  Savonlinna  1907.  Suomalainen  Kustannusosakeyhti5 
Kansa.     143  siv.  8:0.     Hinta  i:  50. 

Kokoelma  sisältää  11  kuuluisan  ranskalaisen  novellimestarin  pikku- 
kertomusta.  En  osaa  valintaa  pitää  erittäin  hyvänä,  vaikken  tahtoisi  huo- 
noksikaan moittia.  Se  antaa  uskollisen  kuvan  Maupassantin  taiteesta,  sen 
hyvistä  sekä  keskinkertaisista  tuotteista.  Hyvinä  pitäisin  semmoisia  kerto- 
muksia kuin  ^Lapsi**  ja  „ Anteeksianto ^^^  joissa  kirjailija  on  tekotavalleen 
valinnut  arvokkaan  aiheen.  Molemmissa  on  pohjana  aito  ranskalainen 
aviosuhde  sivuUisine  rakastajattarineen  ja  siitä  johtuvine  jännityksineen. 
Edellisessä  liittää  aviopuolisot  yhteen  se  lapsi,  jonka  rakastajatar  kuolles- 
saan jättää  jälkeensä.  Viimemainitussa  taas  antaa  vaimo  miehelleen  anteeksi 
sen  naisen  haudalla,  jonka  kanssa  mies  on  vuosikausia  hänen  tietämättään 
ollut  rakkaussuhteissa.  Usko  elämän  hyviin  voimiin  on  niissä  voitolli- 
seksi todistettu,  vaikka  näyttää  kuin  olisi  tekijän  silmissä  silloin  vilk- 
kunut pikku  veitikka.  Hauskanlaisia  pikkupalasiA  ovat  myös  „ Kuuta- 
molla" ja  ^Ristiäiset**,  joissa  pohja-ajatus  molemmissa  on  suunnilleen 
sama:  papillisenkin  kauhtanan  alla  piilee  sydän,  joka  on  välistä  altis  rak- 
kauden värähdyksille,  esim.  kauniilla  kuutamolla  tai  kun  pikkulapsi  läm- 
pöisenä sylissä  lepää.  Korkealentoinen,  mutta  teennäinen  paisutuksissaan 
on  novelli  „Susi**.  Maupassant  on  tullut  usein  tuhlanneeksi  mainiota  teko- 
tapaansa vähäpätöisyyksiin,  anekdooteihin,  jotka  lukaisee  saamatta  niistä 
juuri  mitään  mieleensä.  Köyhältä  esim.  tuntuu  huumori  novelleissa  «Vallan- 
kumous** ja  „ Jalokivet**,  tylsältä  satiiri  „ Joulukertomuksessa^.  Eikä  „Ku- 
ningatar  Hortensessa**  elä  kuin  joku  yksityiskohta.  Ne  ovat  kyllä  suju- 
vasti kerrotut,  kuvattu  niinhyvin  tapahtumapaikka  kuin  toimihenkilöt. 
Mutta  esitys  ei  aukene,  ei  syvene.  Niissä  näkyy  pohja  kaikin  paikoin 
heti  ensi  lukemalta.  Tekijän  tarkoitukset  ja  keinot  paljastuvat  liian  tark- 
kaan ja  viehätys  on  tiessään. 

Ei  voida  kiittää  suomentajaa  elämäkerrallisesta  alkulauseesta,  joka 
on  sekava  ja  tyylitön,  eikä  kovin  suuresti  käännöksestäkään,  jossa  on 
kömpelyyksiä  ja  kielivirheitä  viljalti.  Mainitsen  vain  muutamia:  „susi  oli 
saattanut    häpeälle    (pro:    häpeään)    heidän    taitonsa**    (s.  56),   „tätä  kesti 

kokonainen  viikko**^  (pro:  kokonaisen  ^viikon,  s.  126),  «ainoastaan  noiden 
valkopaift^an  pukeuneiden  oikitdllien  savupiiput  juorusivat  kätkeytyvästä 
elämästä  ohuilla  savupilvillä,  jotka  .  .  .*  (s.  127),  jättikimppunen  (s.  135; 
sanayhdistys,  joka  on  nonsens).  Le  Grand  Ourse  on  suomeksi  Oiava 
(s.  16).  Ei  sanota:  näytellä  sotilasroolia  (s.  35),  vaan  sotilaan  osaa.  Tyyli- 
töntä on:  «Suuri  kaakottava  kana  kuljetti  kellertävällä  pumpuli-untuvalla 
olevia  poikasiansa  ;  .  .'^  (s.  92). 

Olisi    suonut   Maupassantin    täsmällisen  ja  viimeiseen    asti    hiotun 
tyylin  saavan  paremman  tulkinnan. 

V.  T. 


Ivar  Cankar,  Martin  Katshur.   Idealistin  elämäkerta.    Suom.  Maila  Talvio. 
Porvoo  1907.    "Berner  Söderström  O.  Y.     196  siv.  8:0.    Hinta  2:  25. 

Martin  Katshur  on  esitaistelija,  yksi  niistä,  jotka  ovat  tuomitut  sortu- 
maan, sillä  pääjoukko  on  vielä  liian  kaukana  heidän  takanaan. 

He  eivät  malta  odottaa  hetkeänsä,  heidän  kuuma,  naiivi,  kokematon 
lapsensielunsa  kuohahtaa,  he  ryntäävät  silmittömästi  ja  aseitta  vihollisen 
kimppuun  —  ja  kaatuvat.  Toiset  tulevat  jäljessä  joukolla  ja  rumpujen 
päristessä,  heidän  on  helppo  voittaa,  sillä  he  ovat  vain  asettaneet  kellonsa 
ajan  suurkellon  mukaan  ja  panevat  ainoastaan  toimeen  mitä  on  määrätty 
tapahtuvaksi.  -  Nyt  on  jo  viisaampaakin  olla  edistysmies  kuin  vanhoilli- 
nen, ennen  oli  päinvastoin  .  .  . 

Tämä  laskeva  viisaus  puuttuu  säännöllisesti  esitaistelijoilta.  He 
näkevät  vain  päämääränsä  ja  tuntevat  vain  sydämensä  lämmön.  Siksi 
ovat  he  maan  suola.  Mutta  siksi  on  heidän  kohtalonsa  myös  mää- 
rätty. Se  on  varma  kuin  kehityksen  laki.  Ensimäisten  täytyy  kaatua 
ja  vain  laajasydämiset  ovat     ensimäisiä. 

Jos  tämä  tietoisuus  olisi  ollut  vahvempi  ja  kirkastuneempi  Martin 
Katshurin  tekijässä,  olisi  hänen  kirjansa  saanut  suuremman  kohtalokkuu- 
den leiman,  hänen  tragediansa  vielä  syvemmän,  yleisinhimillisemmän  taus- 
tan. Jotain  siitä  suuresta  fatumista,  jonka  tapaamme  täyskypsässä  taiteessa, 
jotain  siitä  rauhasta,  joka  ei  ole  kuoleman,  vaan  täj^dellisyyden.  Nyt  on 
se  kirjoitettu  värisevin  hermoin,  katkeruuden  inspiratsionilla. 

Olisi?     Mutta  ottakaamme  kaikki  semmoisena  kuin  on. 

Herra  nähköön,  Katshur  ei  ole  mikään  maailmanmullistaja.  Hän 
on  niitä  pieniä  maassa,  nuori  kansakoulunopettaja  ja  hänen  unelmansa 
on  lukuseura,  lukutupa,  lukutaito.  Mutta  vaatimattominkin  valistus  on 
rikos  Slovenien  pimeissä  kylissä,  joissa  katolinen  pappi  sakramenttiensä 
perinnäisellä  voimalla  hallitsee  raakoja,  taikauskoisia,  juoppoja  seurakunta- 
laisiaan.    (Sivumennen:    se  kuva,  jonka  tekijä  antaa  esim.  Blatni-Dolista 

on  suorastaan  kauhistuttava.)  Rikos  on  sitä  hinnuisempii  kun  taistelu 
pohjimmaltaan  koskee  valtaa  —  Katshuria  kannalta  valon  ja  >  pimeyden» 
papin  ja,  kunnanesimiehen  kannalta  heidän  personallista  vaikutusvoimaansa. 
Ja  se  on  arka  kohta  kuolevaisissa.  Itse  asiassa  on  taistelu  näkymätihitä, 
se  muodostuu  Katshurin  taisteluksi  itseään  vastaan,  sillä  myrkyllinen, 
löyhkäävä  ympäristö  vaikuttaa  luonnonlakien  pakosta  häneenkin.  Hän 
ei  ole  enää  kokonaan  oma  itsensä.  Hän  nai  ravintoloitsijan  typerän  ja 
itsekkään  tytärpuolen  —  häneakunniakäsitteaBsät  vaatii  sitä -»^  ja  tämä  nai* 
nen,  jolla  ei  ole  mitään  osaa  hänen  sielustaan,  katkeroittaa  hänen  elä* 
mänsä.  Tulee  lapset,  tulee  irvistävä  köyhyys,  tulee  epäilykset.  Ja 
tulee  se,  joka  on  pahin  kaikista. 

Se  on  seuraavassa  yksinpuhelussa :  ^Tänään  siis,  jo  tällä  hetkellä, 
pitää  minun  johtaa  sivistysseuran  perustavaa  kokousta!  Onko  se  tärkeä 
asia  vai  eikö?  Ei  se  ole  tärkeä!  £1  yksikään  ihminen  koko  avarassa 
maailmassa  välitä  siitä,  ei  yksikään  sanomalehti  tule  siitä  kertomaan,  ei 
yksikään  runoilija  siitä  laulamaan.  Onko  se  hyödy  Uinen  ja  kenelle?  Siitä 
voi  olla  eri  mieltä.  Minä  esimerkiksi  arvelen,  että  se  on  hyödyllinen, 
kunnanesimies  sanoo  ettei,  ja  kirkkoherra  on  hänkin  samaa  mieltä. 
Talonpojat  eivät  sano  sitä  eivätkä  tätä,  sen  näyttää  vasta  tulevaisuus. 
Onko  se  vahingollinen?  On!  Minulle!  Minä  suututan  vaimoni,  suyi^* 
tan  kunnanesimiehen,  suututan  kaikki  jotka  ovat  toista  mieltä  kuin  minä. 
Parempaa  paikkaa  en  myöskään  saisi  ja  ehkäpä  makaisin  kerran  tien 
vieressä  pää  halki.  Tämä  on  ryöväripesä  ja  kunnanesimies  on  paha  ihmi- 
nen ja  kirkkoherrakaan  ei  anna  hyvää  todistusta  itsestään.  Vielä  on  jäl- 
jellä kysymys:  onko  minun  velvollisuuteni  mennä  sinne  ja  perustaa  seura? 
Ei!  Onko  joku  minua  kutsunut?  Ei  kukaan!  —  Pitääkö  minun  siis 
mennä?     Ei!" 

Lankeemus! 

Katshur  alkaa  tinkiä.  Hän  vajoo  vajoomistaan,  rappeutuu  ulkonai*; 
sestikin,  juo  kuin  mieletön,  on  kohta  kuin  yksi  noista  muista.  Suru 
ja  katkeruus  on  syöpänä  hänen  sydämessään,  ja  kun  hänet  vihdoin 
parempien  aikojen  koitettua  siirretään  hieman  valoisampiin  oloihin,  on 
hänestä  tullut  kurja,  selkärangaton  matelija,  joka  pelkää  päivänvaloa. 

Hän  on  mennyt  mies. 

Mutta  hänen  esimiehenään  on  muuan  hänen  vanhoista  tovereistaan, 
joka  joi  ja  vaikeni  silloin  kun  Katshur  puhui  —  kaksikymmentä  vuotta 
liian  aikaiseen  .  .  . 

Kirjan  yksinkertaisissa  kuvauksissa  on  ahdistavaa  ja  syyttävää  tra- 
giikkaa. Se  hätähuuto  on  puhtaan  ihmisyyden.  Ja  että  nuori  Cankar 
(Tsankar)  on  yksi  niistä  välittömistä,  jotka  parlent  avec  accent  ei  ole 
luettava  hänelle  viaksi.  On  inhimillisen  kaunista  hehkuvana  nousta 
elämän    kierouksia    ja    kurjuuksia    vastaan,    silloinkin  kun   se    tapahtuu 

toisten  arvojen  kustannuksella.  Ja  monet  havainnollisesti  nah4yt  yksityis- 
piirteet  j&  tyypit  osoittavat  että.  tekijältä  ei  puutu  taiteilijankaan  silmää 
ja  kättä. 

Kirjan  suomentaminen  on  siis  merkittävä  voittopuolelle  kirjallisuu- 
temme tiliin.  Maila  Talvion  käännös  on  onnistunut.  Se  on  suoritettu 
alkuteoksen  henkeen. 

V.  K. 


Thomas   W.    IyAWSON,    Perjantaina  13  pmä.    Romaani.    Suom.   H.  P.  173  siv. 
F.  M.  DbsTOjKWSKij,  Pelaaja.    Suom.  H.  P.  131  siv. 

(^Markan  kirjasto  V—VI.  Tampereella  1907.    K.  Kaatra.  ä  i:  — .) 

Lawsonin  ja  Dostojewskijn  kirjat  tarjoavat  rinnan  asetettuina  oivan 
esimerkin  siitä,  miten  olennainen  on  ero  todellisen  ja  teennäisen  jännityk- 
sen, kuumeisen  myötä- elämistunteen  ja  kekseliään  potenseeraamiskyvyn 
välillä.  Lawson  on  päättänyt  kirjoittaa  jännittävän  romaanin,  ja  jotta  kirja 
saisi  enemmän  moraalista  kantavuutta,  on  se  tähdätty  pörssilaitosta  vastaan 
—  tendenssi  siis.  Hän  on  konstrueerannut  tarvittavat  olosuhteet '  ja 
henkilöt:  Beulah  Sands,  vararikon  partaalla  olevan  tuomari  Sandsin 
ihana,  jumalaapelkäävä  ja  täydellinen  tytär,  joka  »kunniallisilla  keinoilla*^ 
tahtoo  pelastaa  isänsä  ja  ryhtyy  sitä  varten  pörssikeinotteluihin  (koko 
ajan  luottaen  Jumalan  apuun),  häneen  raivoisasti  rakastunut  pörssi- 
mies  Bob  Brownley,  tämän  altis  ja  upporikas  ystävä  Jim  Randolph  j.  n.  e. 
Lawson  räjähyttää  taidokkaasti  miinansa:  Bob  Brownley  voittaa  rakaste- 
tulleen mahdottomia  summia  ja  aikaansaa  pörssikauhun,  jonka  mainingit 
vyöryvät  Virginiaan  saakka,  missä  tuomari  Sand  leikkaa  vaimonsa,  toisen 
tyttärensä  ja  oman  kurkkunsa  poikki  luullen  olleensa  häviöön  joutunei- 
den joukossa.  Väärinkäsitys  siis.  Saatuaan  tiedon  tästä  tulee  Beulah 
mielipuoleksi.  Tämä  tapahtuu  »perjantaina  13  päivänä**.  Sitä  seuraa 
vielä  toinen  13:s  päivä:  Bob  päättää  kostaa  onnettomuutensa  vastustajilleen  (!) 
ja  saa  pörssissä  aikaan  uuden  rahapaniikin,  mutta  hänen  mielipuoli  vai- 
monsa Beulah,  joka  juuri  oti  saanut  takaisin  järkensä  valon,  näkee  uudesti- 
syntymisensä hetkellä  sanomalehdestä,  että  jälkimäinenkin  keikaus  on 
vaatinut  veriuhrinsa  ja  kuolee  mielenliikutuksesta.  Tekijä  on  tuhlannut 
kaikki  mahdolliset  ja  mahdottomat  efektit  pörssin  kauhujen  kuvaamiseksi. 
Numeroita,  rahatermejä  ja  toinen  toisensa  yli  kurottelevia  sanoja! 

Dostojewskij  ei  ole  päättänyt  mitään,  hänessä  ei  edes  ole  rulettia 
vastaan  sitä  korkeasiveellistä  paatosta,  joka  on  tahi  on  olevinaan  Law- 
sonissa,  hän  ainoastaan  kuvaa  elämää,  pelihelvetin  menoa  ja  sen  onnen- 
onkija-yleisön kevytjalkaista  perhoiselämää  ja  hänen  kynänsä  jäljessä  astuu 
kutsumattomana  Kauhu,  jännityksen  kauhu,  ja  himokas  Hulluus,  tuijotta- 

virit  verestävin  silmin.  Nuori  miesr  joka  ensi  kerran  lähenee  pelipöytää 
voittaakseen  rahaa  rakastamalleen  naiselle  —  hiin  sitä  välttämättä  tar- 
vitsee — ,  joka  vähitellen  joutuu  yhä  syvemmälle  peiikiihkon  pyörteisiin, 
voittaa,  menettää,  taas  voittaa  ja  menettää  riisuu  päältään  kaiken  muun 
inhimillisen  ja  vavahtelevin  sydämin  tuijottaa  yhteen  ainoaan  pisteeseen 
odottaen  onnenpotkausta  —  koko  ajan  kuitenkin  säilyttäen  tuon  dosto- 
jewskiläisen  itseäerittelevän  kylmäverisyyden.  Se  on  pelaaja.  Dostojew« 
skijn  pelaaja,  jonka  psykologian  mestari  on  piirtän3't  tähän  novelliin. 

»Pelaaja**  on  ehkä  keskitetyintä  mitä  suuri  venäläinen  on  kirjoitta- 
nut (toinen  samanlainen:  »Krotkaja**)  ja  sentähden  kirjallisesti  nautitta- 
vampaa kuin  hänen  laajat,  konsipeeraamattomat  romaaninsa,  jotka  helposti 
järkyttävät  hermoston  tasapainostaan.  Se  ottaa  kyllä  lukijan  valtoihinsa, 
mutta  se  iiellittää  ajoissa.  Muuten  olen  harvoin  tavannut  niin  aitovenäläistä 
tyyppiä  kuin  on  isoäiti  „baboulinka",  ja  kuvaus  tämän  75-vuotiaan  akan 
pelivimmasta  on  mestarillisimpia  kohtia  kirjassa. 

Tästä  novellista  olemme  kiitollisia  kääntäjälle.  Suomennos  on 
paraimpia  mitä  on  ilmestynyt  markan  kirjastossa.  Se  on  jo  suomena 
tyydyttävää. 

Y.  K. 

Ai«MA  SÖDERHjBLM,  Jakobstods  historia.    I.    508  siv.  4:0.    Edlundin  kirjakauppa 
jakaja.    Hinta  4:  — . 

Tiedämme,  että  keskiajalla,  mutta  erittäinkin  renessansin  toisto- 
kautena  kukoistavilla  kaupunkikunnilla  oli  tapana  pystyttää  pilviä  tapai- 
levia kirkkoja  ynnä  muita  ihania  rakennusteoksia,  jotka  myöhäisille  ihmet- 
televille sukupolville  todistaisivat  heidän  yhteiskuntansa  mahtavuutta  ja 
taitoa.  Sama  itsensä  ikuistuttamisen  halu  elää  yhäti  ihmiskunnassa,  vaikka 
se  osoittautuukin  osaksi  toisenlaisissa  muodoissa.  Sellaisen  taipumuksen 
osoitteena  voipi  pitää  sitäkin  ilmiötä  että  useat  oman  maamme  kaupun- 
^t  viime  aikoina  ovat  ryhtyneet  aikaansaamaan  historiallista  kuvausta 
menneistä  ajanvaiheistaan.  Nämä  toimenpiteet  ansaitsevat  suurinta  kiitosta, 
sillä  eihän  niiden  kautta  pystytetä  pysyväistä  muistomerkkiä  ainoastaan 
yksityisen  paikkakunnan  kehitykselle,  vaan  tekeväthän  ne  sitäpaitsi  arvok- 
kaan palveluksen  isänmaan  yleiselle  historiantutkimukselle,  joka,  niinkuin 
kaikki  muukin  tieteellinen  tutkimus  meillä,  työskentelee  mitä  ahtaim- 
missa  oloissa. 

Tällaisen  kiitoslauseen  ansaitsee  m.  m.  Pietarsaaren  kaupunkikunta. 
Noin  neljä  vuotta  takaperin  päättivät  kaupungin  isät  kirjoituttaa  yhteis- 
kuntansa historian.  Tämä  tehtävä  tarjottiin  \.t\  Alma  Söderhjelm\\\^\di\\\xtit 

Jociiukai'  Jimestyi  tilatun  teoksen  ensimäinen  osa.  Moni  kunnon  Pietar- 
^saaren  porvari  on  ehkä  jo  ihmetellyt  että  kirjan  sepittäminen  vöi  kysyä 
niin  pÄljon  alkaa,  mutta  kun  hän  nyt  näkee  edessään  paksun  raamatun 
kokoisen  508  nelitaheeivua  sisältävän  teoksen,  jonka  kansilehti  vielä 
ilmoittaa,  että  tämä  vain  on  ensimäinen  osa,  ja  vielä  enemmän  kuta 
syvemmästi  hän  kirjan  sisällykseen  syventyy,  muuttuu  hänen  äskeinen 
ihmettelynsä  varmaan  hämmästykseksi,  että  näin  paljon  tietoja  on  voitu 
saada  selville  monta  sataa  vuotta  sitten  vallinneista  oloista  ja  eläneistä 
ihmisistä.  Hänelle  alkaa  häämöittää  miten  suuritöinen  mahtaa  olla  tieteelli- 
nen tutkimus,  ja  kuitenkaan  hän  ei  vielä  osaa  aavistaakaan,  että  monen 
nimen  tai  vuosiluvun  selville  saaminen  on  voinut  kysyä  päivien,  jopa 
viikkokausien  työtä.  Työtä  ei  olekaan  tämän  historian  tekijä  kammonut 
ja  tarkalla  huomiolla  sekä  terävällä  arvostelukyvyllä  hän  on  käytellyt 
niitä  varsin  runsaita  aineksia,  joita  kaupungin  verrattain  hyvin  säily n3rt 
arkisto  on  hänelle  tarjonnut. 

Johdannoksi  esittää  tekijä  laveahkon  kuvauksen  sen  maaseudun 
aikaisemmista  vaiheista,  johon  kaupunki  perustettiin,  Pietarsaaren  pitäjästä. 
Tämä  ei  ensi  aikoina  s.  o.  1300-  ja  1400-luvufila  ollut  alueeltaan  sama 
piem  rannikkopitäjä  kuin  nyt,  vaan  käsitti  suurimman  osan  Keski-Pohjan- 
maata.  Siitä  on  niin  muodoin  aikojen  kuluessa  lohkaistu  itsenäisiksi 
kokonaista  26  pitäjää,  nimittäin:  Kokkola,  Kruunupyy,  Teerijärvi,  Lohtaja, 
Ylikannus,  Toholampi,  Himanka,  Uusikaarlepyy,  Munsala,  Jepua,  Kälviä, 
UHava,  Veteli,  Perho,  Alaveteli,  Kaustinen,  Lappajärvi,  Alajärvi,  Soini, 
Lehtimäki,  Ähtävä,  Purm.o,  Luoto,  Evijärvi,  Kortesjärvi  ja  Vintala.  Van- 
himman muistomerkin  paikkakunnalla,  Pietarsaaren  maalaiskunnan  meidän 
päiviimme  säilyneen  harmaan  kivikirkon  korkeine  torneineen,  joka  on  kym- 
menille miespolville  tehnyt  merimerkin  palvelusta,  arvostellaan  rakennus- 
tavasta päättäen  syntyneen  jo  1300-luvulla.  Kustaa  Vaasan  ajoilta,  jolloin 
uusi  ja  tiukempi  järjestys  pantiin  alkuun  sekä  hallinnollisella  että  hen- 
gellisellä alalla,  käyvät  ajantiedot  entistä  runsaammiksi.  Saamme  —  usein 
sangen  seikkaperäisiä  —  tietoja  seurakunnan  sielunpaimenista,  tuomareista, 
kruununvoudeista  ja  ylöskantomiehistä,  kuninkaallisista  lahjoituksista  ja 
läänityksistä  sekä  ennen  kaikkea  kruunun  vaatimista  moninaisista  veroista. 
Nyt,  jolloin  pyritään  viimeistenkin  luonnonverojen  rahaksi  muuttamiseen 
ja  yleensä  verojärjestelmän  yksinkertaisemmaksi  saattamiseen,  on  huvittavaa 
verrata  miten  valtion  talous  alkuaikoina  oli  järjestetty  siten,  että  jok- 
ikisestä  elatustoimesta  oli  kruunulle  maksettava  luonnossa  veroa.  Kaikesta 
sadosta  ja  riistasta  kruunun  ylöskantomies  vaati  osansa.  Kun  vakinaisten 
kruununverojen  lisäksi  tuon  tuostakin  kannettiin  ylimääräisiä  ^apuveroja*^ 
ja  ulostekoja  monien  ja  pitkällisten  sotien  kustantamiseksi  ja  lisäksi  vielä 
olr  suoritettava  tullimaksut  sekä  ulkomaan-  että  kotimaantuotteista,  papiston 
kymmenykset    y.    m.   y.  m*,  niin  täytyy  pikemmin  ihmetellä,  ettei  kansa 

tämän  verotaakan  alla  kokonaan  nl^intynyt,  kuin  että  se^  alinomaa  valitti 
hädänalaista  tilaansa.  Veroitusolojen  kuvaus  olisi  epäilemättä,  tullut  vielä 
havainnollisemmaksi,  jos  eri  veroesineiden  arvo  olisi  mikäli  mahdollista 
verrattu  esim.  viljatynnyrin  tai  nautayksikön  samanaikuiseen  arvoon. 

Pietarsaaren  talonpojat  olivat  vanhimmista  ajoista  innokkaita  meren- 
kulkijoita ja  osasivat  itse  veistää  aluksensa.  Kaupanteko  sekä  maitse 
että  meritse  oli  heidän  tärkein  elinkeinonsa.  Mutta  semmoinen  ei  laisin- 
kaan soveltunut  hallituksen  tarkoituksiin  ja  vallitsevan  merkantilismin 
opinkappaleisiin,  jonka  mukaan  kunkin  »suutarin  oli  pysyttävä  lestissään ** 
s.  o.  kunkin  oli  pysyttävä  tarkasti  omassa  elinkeinossaan  sekaantumatta 
muihin.  Maalaisväestöltä  kaupanharjoittaminen  oli  j  ankarasti  kielletty. 
Se  kuului  kaupunkilaisille,  jotka  kuitenkin  nekin  saivat.sitä  harjoittaa  vain 
tarkoin  määrätyissä  rajoissa.  Ne  vuotuiset  vapaamarkkinat,  jotka  pietar- 
saarelaisille armossa  oli  myönnetty  kirkonkylän  hyvän  sataman  vuoksi» 
saivat  Uudenkaarlepyyn  porvarit  vehkeilyillään  siirretyiksi  omaan  kaupun- 
kiinsa. Onnettomien  pietarsaarelaisten  uudistuvat  valitukset  johtivat  kui- 
tenkin lopuksi  siihen  tulokseen,  että  Kristiina  kuningatar  antoi  luvan 
markkinoiden  sijaan  perustaa  kaupungin. 

Kaupungin  perustuskirja  on  kreivitär  Ebba  Brahen  antama  ja  päi- 
vätty 27  p.  lokak.  1652.  Kaupungille  antoi  hän  miehensä,  kuuluisan 
sotamarskin  Jakob  de  la  Gardien,  muistoksi  nimen  Jakobstad,  Marski  oli 
näet  palkinnoksi  sotapalveluksistaan  saanut  Pietarsaaren  pitäjän  kaikkine 
kruunu  n  veroineen  läänitykseksi  jo  kuningas  Kaarle  IX:ltä.  Suomen  kie- 
lessä säilytti  uusi  kaupunki  pitäjän  nimen.  Jo  seuraavan  vuoden  lopussa 
oli  32  henkeä!  ilmoittautunut  pienen  kaupungin  porvareiksi  ja  samalla 
alkoi  kaupungin  rakentaminen.  Suurella  vauhdilla  ei  asutus  kuitenkaan 
edistynyt.  Siihen  vaikuttivat  ahtaat  olosuhteet  ja  hallituksen  kaikkea 
yritteliäisyyttä  kahlehtiva  kauppapolitiikki.  Kaupungin  porvaristo  antoi 
itse  V.  1693  sen  lausunnon,  ettei  heidän  kaupunkinsa  voinut  elättää 
enemmän  kuin  90  porvaria. 

Jännittäviä  ulkonaisia  tapauksia  ei  historioitsijalla  ole  monta  Pietar- 
saaren kaupungista  kerrottavaa.  Sen  vaiheet  ovat  pääsuunnaltaan  samat 
kuin  muiden  samoihin  aikoihin  syntyneiden  pohjalaisten  pikkukaupunkien. 
Niiden  ponnistukset  kuluivat  pääasiallisesti  yrityksiin  saada  rajoitettu 
kauppa-  ja  purjehdusoikeutensa  laajennetuksi.  Milloin  kysymyksessä  oli 
vapautuminen  Tukholman  kauppayliherruudesta  olivat  kaikki  yksimielisiä, 
mutta  niin  pian  kuin  eri  kaupunkien  edut  joutuivat  ristiriitaan,  syntyi 
naapurusten  välillä  kohta  kiihkeä  kilpailu,  jossa  ei  vältetty  katalampiakaan 
keinoja  kilpailijan  vahingoittamiseksi.  Sangen  ruma  varjo  lankeaa  tässä 
suhteessa  Pietarsaaren  kilpailijaan  Uuteenkaarlepyyhyn,  joka  suorastaan 
anoi  kuninkaalta  Pietarsaaren  kaupunkioikeuksien  peruuttamista.  V.  1680 
saapuikin  Pietarsaaren  asukkaille  käsky  muuttaa  pois  kaupungistaan  naapuri- 

kaupunkeihin,  Uuteenkaarlepyyhyn,  Kokkolaan  Ja  Ouluun,  vaikka  tätä 
uhkausta  onneksi  ei  toteutettu. 

Alkuperäisenä  syynä  kilpailun  vilpillisyyteen  oli  tietysti  vallitseva 
hallintojärjestelmä,  joka  rikkiviisaudessaan  kytki  joHaisen  toiminnan  mää- 
rättyyn pilttuuseen  kykenemättä  kuitenkaan  turvaamaan  siioä  jokaiselle 
toimeentuloansa.  Vielä  suuremmassa  ahdinkotilassa  kuin  pikkuporvarit 
olivat  vain  talonpojat,  jotka  kulkivat  vieläkin  tiukemmassa  talutusnuo* 
rassa.  Tuntuu  välistä  melkein  siltä  kuin  virallisten  määräysten  kiertäminen, 
Jota  ahkerasti  harjoiteltiin,  olisi  silloisissa  tukalissa  oloissa  ollutkin  ainoa 
toimeentulon  mahdollisuus.  Niin  kaukana  kuin  merkantilismin  oppi  onkin 
sosialismista,  tunkeutuu  väkisinkin  näitä  kuvauksia  lukiessa  mieleen  ajatus, 
että  ylen  määrin  säännöttelevä  valtionholhous  jo  kolmesataa  vuotta  sitten 
on  osoittanut  mahdottomuutensa. 

Kun  ulkonaisista  tapahtumista  ei  ole  paljon  kertomista  —  isoviha 
aikaansai  tosin  täydellisen  mullistuksen  tasoittaen  kaupungin  melkein 
maan  tasalle  ja  karkoittaen  asukkaat,  mutta  asiakirjat  samalta  ajalta  ovat 
myöskin  suurimmaksi  osaksi  joutuneet  hukkaan  —  niin  historioitsija  on 
valinnut  päätehtäväkseen  yhteiskunnallisten  olojen  ja  tapojen  kuvauksen. 
Lukija  ei  kuitenkaan  saa  odottaa,  että  yhteiskunnallinenkaan  ja  yksityis- 
elämä pienessä  syrjäisessä  maaseutukaupungissa  1500-  ja  1600-luvuilla 
tarjoaisi  mitään  loistavia  taikka  edeis  nykyaikaiseen  pikkukaupunkilais- 
elämään  verrattavia  puolia.  Aatelisperheitä,  jotka  olisivat  senaikaista 
loistoa  ympärilleen  levittäneet,  ei  ollut  Pietarsaaressa  ainoatakaan,  eivätkä 
kauppa  ja  muut  elinkeinotkaan  olleet  siksi  kehittyneet,  että  niiden  kautta 
olisi  ennättänyt  kertyä  suuria  rikkauksia,  jotka  olisivat  tehneet  muhkeam^ 
man  elämäntavan  mahdolliseksi.  Historioitsijan  on  siis  ollut  tyytyminen 
«tupäässä  pikkuporvariston  yksitoikkoisen  ja  nykyisiin  oloihin  verraten 
puutteenalaisen  elämän  kuvaamiseen.  Sitä  suuremmaksi  ansioksi  on  teki- 
jälle luettava,  että  hän  pirteällä  söderhjelmiläisellä  kuvaamataidollaan 
saapi  tämmöisetkin  olot  astumaan  elävästi  lukijan  eteen  ja  hänen  mie- 
lensä niihin*  kiintymään.  Näemme  kaupungin  porvarien  parina  ensi  mies- 
polvena pysyvän  kokonaan  talonpoikaisella  kannalla.  Köyhyys,  katovuo- 
det, nälänhätä,  raskaat  verot,  sodat  ja  kaikkinainen  sorto  vaikuttivat,  ettei 
sivistys  päässyt  paljon  kohoamaan  vielä  1600-  ja  1700-luvunkaan  alku- 
puolella. Varsinaista  sääty  eroitu  sta  tuskin  oli  olemassakaan.  Papit  ja 
pormestari  nauttivat  tosin  jonkun  verran  enemmän  arvoa  kuin  muut, 
mutta  tavoiltaan  eivät  hekään  olleet  muita  sanottavan  hienompia.  Päihty- 
minen, „haukkuminen'^  ja  tappeleminen  ei  suinkaan  ollut  kaupungin  viran- 
omaistenkaan seurustelutavoissa  harvinaista.  Lukuisia  oikeusjuttuja  kerro- 
taan sen  johdosta  syntyneen  ja  ^parempaa"  sukupuoltakin  syytetään 
monasti  juoppoudesta  ja  tappelemisesta.  Mutta  sittenkin  tuntuu  kovin 
xinkaralta  tekijän  tuomio,  kun  hän  tämän  johdosta  lausuu:  „kaikki  ahdisti- 

vat  toisiaan,  kukaan  ei  välittänyt  toisestaan,  kaikki  tunsivat  toisensa  asiat 
ja  kieliminen  sekä  lähimäisensä  panetteleminen  oli  ainoana  huvituksena. *" 
Valitettavasti  säilyvät  näet  riitaisuuden  ja  pahuuden  jäljet  helpommin 
jälkimaailmalle  oikeudenasiakirjojen  avulla,  joilla  harvoin  on  kerrottavana 
ihmisten  hyvistä  töistä  ja  avuliaisuudesta,  joiden  olemassaoloa  silti  ei 
ole  oikeus  epäillä.  Lukuisat  sen  ajan  syytteet  huonosta  elämästä  ja 
ankarat  tuomiot  osoittavat  toiselta  puolen  miten  valppaasti  ja  tarmokkaasti 
koetettiin  tapainturmelusta  esfaä.  Tapain  suhteen  silloinen  katsantotapa 
olikin  monessa  suhteessa  j^aljon  ankarampi  kuin  nykyinen.  Ei  siinä 
kyllin  että  luvattomat  rakkaussuhteet  vedettiin  säälimättä  päivänvaloon 
ja  oikeuteen,  jopa  että  niistä  saattoi  seurata  kuolemantuomiokin  (jota 
tosin  ei  täytäntöön  pantu),  myöskin  tanssiminen  ja  kortinpeluu  leimattiin 
huonoksi  elämäksi,  josta  tuomittiin  sakkoa.  Samalla  valvottiin  ankarasti 
kirkossakäyntiä  ja  lepopäivän  pyhittämistä.  Moni  sai  1600-luvulla  vetää 
sakkoa  siitä,  että  oli  laiminlyönyt  kirkossakäynnin,  saipa  muuan  istua 
kaksi  päivää  »kirstussa**  semmoisesta  rikoksesta,  eikä  siinä  kelvannut 
puolustukseksi,  että  oli  sattunut  kirkkoaikana  nukkumaan  ja  että  vaimo 
oli  unohtanut  herättää.  Työnteko  kirkkoaikana  katsottiin  tietysti  hirveäksi 
rikokseksi.  Jopa  joutuivat  muutamat  muijat  syytteeseen  semmoisestakin, 
että  heidät  oli  kirkkoaikana  nähty  kadulla  «juttelemassa  ja  juoruamassa ''. 
Mitenkähän  pitkiä  rikosluetteloja  syntyisi,  jos  meidän  päivinämme  tällai- 
sista rikkomuksista  kanteita  nostettaisiin! 

Vielä  mainittakoon  yksi  laji  senaikuiselle  käsityskannalle  omituisia 
syytteitä  rikoksista,  jotka  eivät  olleetkaan  niin  helpolla  kuin  rahasakolla 
sovitettavat.  Tarkoitan  syytteitä  loihtimisesta  ja  noituudesta.  Pietar- 
saarenkin historia  tietää  kertoa  useita  tällaisia  tapauksia,  jotka  tekevät 
lukijaan  sitä  kamalamman  vaikutuksen  kuin  ne  paljastavat  aikakauden 
sivistyneidenkin  taikauskon.  Tavallisesti  joutuivat  naiset  tämän  taikaus- 
kon uhriksi.  Ei  tarvinnut  muuta,  kuin  että  joku  akka  suuttui  naapuriinsa 
ja  suutuksissaan  lausui  jonkun  uhkaussanan  ja  että  naapuri  jonkun  aikaa 
sen  jälkeen  sairastui,  tai  että  hänen  lehmälleen  tai  lampaalleen  sattui 
jokin  tapaturma,  niin  jo  katsottiin  todistetuksi,  että  edellinen  oli  harjoit- 
tanut loihtimista  ja  oli  noita.  Kokonaista  kolme  tuollaista  „ noita-akkaa** 
on  Pietarsaaressa  tuomittu  »roviolla  poltettaviksi". 

Näitä  tapauksia  kuvatessaan,  niin  kuin  hyvin  monessa  muussakin 
paikassa,  antaa  tri  Söderhjelm  asiakirjojen  itsensä  puhua  mehevätä,  voima- 
kasta kieltään.  Yhdessä  tapauksessa  kuolemantuomio  todellakin  pantiin 
täytäntöön,  10  p.  huhtik.  1675  sitten  kuin  syytetty  viime  hetkellä  oli 
höpertynyt  itse  tunnustamaan  käyneensä  »paholaisen  luona**  samalla  ilmi- 
antaen kaksi  muuta  naistuttavaansa,  jotka  hän  sanoi  tavanneensa  samassa 
paikassa.  Siitä  seurasi  tietysti  uusi  oikeudenkäynti  näitä  ilmiannettuja 
poloisia    kohtaan.     Raskauttavana    asianhaarana  toista  vastaan  todistettiin 

oikeudessa,  että  hän  oli  «hymähtänyt''  kirkossa  ja  ^peittänyt  kasvonsa 
puuhkaan,  kun  pappi  oli  kironnut  noita-akkoja  ja  rukoillut  Jumalan 
suojelusta  Perkeleen  juonia  vastaan*.  Syytetyn  puolustus  että  hän  „muis- 
teli  vain  kirkossa  kuulleensa  puhuttavan  noita-akoista**,  ei  nyt  tosin  ollut 
aivan  totuudenmukainen,  sillä  „noita-akka**  oli  tavallisena  haukkuma- 
sanana Pietarsaaren  „ rouvien**  keskuudessa,  mutta  piti  kuitenkin  paik- 
kansa siihen  nähden,  että  papit  ne  juuri  oikein  virkansa  puolesta  ajoivat 
näitä  noituusjuttuja  ja  sen  kautta  ylläpiti \^ät  kansan  taikauskoa.  Onneksi 
Turun  hovioikeus  oli  valistuneemmalla  kannalla,  se  kun  purki  tai  lievensi 
alioikeuksien  veriset  tuomiot.  Niin  tapahtui  m.  m.  kerran  kun  muuan 
vaimo  oli  tuomittu  kuolemaan  siitä,  että  hän  oli  »moittinut  vuodensatoa**, 
joka  on  »Jumalan  antama*'. 

Mitenpä  Pietarsaaren  asukkaat  olisivatkaan  sivistysmääräänsä  kartutta- 
neet? Heti  alussa  perustettiin  kaupunkiin  kyllä  »pedagogia**,  mutta  siinä 
annettu  opetus  oli  aivan  alkeellisinta  laatua,  kuri  oli  kelvoton  ja  useat 
opettajatkaan  eivät  näy  olleen  mitään  »valoja**  eikä  tavoiltaankaan  liioin 
esimerkiksi  kelpaavia.  Koulua  ei  sen  vuoksi  pidetty  arvossa  ja  monet 
hankkivat  lapsilleen  yksityisopetusta  jonkun  lukutaitoisen  »mestarin^  tai 
vaimoihmisen  luona.  Semmoinen  ei  tietysti  kuitenkaan  soveltunut  ajan 
hallintojärjestelmään.  Kun  kerran  oli  asetettu  virallinen  opettaja  ja  hänelle 
määrätty  maksettavaksi  palkka,  niin  kaikki  yksityisopetus  oli  kiellettyä  ja 
kiellon  rikkomisesta  sakotettiin  sekä  opettajaa  että  vanhempia.  Se  oli 
sen  ajan  koulupakkoa. 

Pietarsaaren  historian  jouluksi  ilmestynyt  ensimäinen  osa  päättyy 
isollavihalla  ja  Uudenkaupungin  rauhanteolla.  Jatko  lupaa  paisua  aina- 
kin yhtä  laajaksi. 

Toivon  edelläesitettyjen  lyheiden  viittausten  teoksen  sisällykseen 
kehoittavan  lukijaa  itse  lähemmin  tutustumaan  siihen.  Teoksen  ulkoasu 
on  arvokas,  melkeinpä  muhkea.  Jokainen  luku  alkaa  ja  loppuu  tyylik- 
käällä vignetillä,  tekstin  väliin  on  siroitettu  jäljennöksiä  useimpien  kaupun- 
gin viranomaisten  omakätisistä  nimikirjoituksista,  kuvia  pitäjän  vanhasta 
kirkosta  y.  m.  sekä  kaupungin  asemaa  ja  tiluksia  esittävä  kartta  v:lta 
1693.  Myöskin  huolellinen  korrehluuri  vahvistaa  teoksen  läpeensä  arvo- 
kasta vaikutusta.  Pietarsaarelaiset  ovat  onniteltavat  sen  johdosta,  että 
ovat   saaneet  näin  arvokkaan  muistomerkin  pystytetyksi  esi-isiensä  muistolle. 

On  ilahduttavaa,  että  tri  Alma  Söderhjelm,  jonka  aikaisemmat  tutki- 
mukset menestyksellä  ovat  liikkuneet  Ranskan  vallankumouksen  sivistys- 
historian alalla,  on  täten  antautunut  kotimaan  historian  tutkimiseen,  joka 
ennen  kaikkea  kaipaa  juuri  kotimaisten  tutkijoiden  tunnollista,  uhrautuvaa 
ja  harrasta  työtä.  Sen  karu  työmaa  ei  tosin  tarjoa  yhtä  viehättäviä  tai 
maailmaamullistavia  aiheita  kuin  suurten  sivistyskeskuksien  ajanvaiheet, 
eikä    se    voi    raatajataan    maailmanmaineella  palkita,  mutta  se  suopi  sen 

sijaan  hänen  mielelleen  sen  paljon  kallisarvoisemman  tyydytyksen,  että 
on  palvellut  tiedettään  juuri  sillä  alalla,  jolla  vieras  vaivoin  olisi  toi- 
meen tullut  ja  samalla  tehnyt  palveluksen  isänmaallensa. 

T.  H. 


Easviopillista  kiijalliBUUtta. 

K.  E.  Kivirikko,  Koulun  kasvioppi,    Porvoo  1907.    Wemer  Söderström  Osake- 
yhtiö.    274  siv.  8:0.     Hinta  6:  50. 

Kolmekymmentä  vuotta  on  suomenkielisissä  lyseoissamme  kasvi- 
tieteen oppikirjana  käytetty  A.  J.  Melan  Kasvioppia  (ensi  painos  ilmestyi 
1877).  Kun  nyt  uusi  tulokas  tahtoo  syrjäyttää  tuon  monivuotisen  palvelijan, 
lankeaa  luonnostaan,  että  molempia  vertaa  toisiinsa.  Koolleen  ovat  ne 
jokseenkin  samanveroiset,  Melan  oppikirja  kun  käsittää  308,  Kivirikon  269 
sivua  tekstiä,  ja  tulee  yhtäläisyys  sitäkin  suuremmaksi,  kun  Melan  oppi- 
kirjasta laskee  pois  muinaismaailman  kasvistoa  ja  kasvimaantiedettä  esittä- 
vät luvut  (27  sivua),  joita  seikkoja  Kivirikko  —  vahinko  kyllä  —  ei 
erikseen  koskettele.  « 

Kuvia  on  Melalla  luvultaan  enemmänkin  kuin  Kivirikolla,  nimittäin 
695  —  Kivirikko  ilmoittaa  niitä  kirjassaan  olevan  400;  jonka  lisäksi 
tulee  30  hienoa  väritaulua;  muutamat  Kivirikon  kuvista  ovat  Suomesta- 
kin   saatuja.     Kuvitus  on  yleensä  hyvää. 

Suuri  on  kuitenkin  erilaisuus  kysymyksessä  olevain  oppikirjain 
sisällyksessä.  Mela  esittää  ensin  lyhyissä,  kaavamaisissa  lauseissa  siemen- 
kasvien ulkomuodon  pannen  pääpainon  niiden  eri  termien  esille  saami- 
selle, jotka  kasviota  käyttäessä,  kasveja  tutkiessa  ovat  välttämättömiä, 
osien  toimintaan  ei  hän  tässä  puutu.  Kivirikollakin  on  alussa  johdatus 
siemenkasvien  tuntemiseen,  mutta  on  tämä  paisunut  Melan  oppikirjan 
vastaavaa  osaa  yli  kaksin  verroin  laajemmaksi,  koska  tekijä  jo  tässä 
paitsi  kasvien  eri  osien  rakennetta  ja  eri  muotojen  nimittelyä  esittää 
osien  tarkoitusta,  suorittaa  lukuisia  kokeita  tämän  osoittamiseksi,  huo- 
mauttaa yhtejrttä  rakenteen  ja  toiminnan  välillä  j.  n.  e.  Täten  tulee 
tämä  ensimäinen  osa  käsittelemään  osittain  samoja  asioita  kuin  kol- 
mas: Kasvien  rakenteesta  ja  elämästä,  jossa  eri  kasviosien  rakenne 
ja  toiminta  rinnakkain  esitetään,  ei  kuten  Melan  kasviopissa,  jossa  on 
omistettu  erityiset,  tosin  varsin  lyhyet,  luvut  näille  osille  kasvioppia. 
Yleensä  saa  juuri  rakenne-  ja  toimintaoppi  Kivirikolla  paljon  tärkeämmän 
aseman  kuin  Melalla  (89  sivua  jälkimäisen  51  sivua  vastaan),  ja  varsin- 
kin, jos  toteutuisi  tekijän  edellytys,  että  kaikkiin  kouluihin  hankittaisiin 
mikroskooppi  —  ja    sitä   kirjan  ohella  myös  käytettäisiin  —  olisi  kasvi- 

opin  opetuksessa  suuri  edistysaskel  tehty.  —  Myönnettävä  on,  että  nämä 
luvut  —  kuten  koko  kirjakin  —  ovat  hyvin  mieltä  kiinnittävästi  kirjoi- 
tetut; se  seuraus  tuosta  ulko-osien  nimittelyn»  rakenteen  ja  toiminnan  yhdis- 
tämisestä kuitenkin  on,  että  ensin  mainittu  jää  koko  joukon  sekavammaksi 
kuin  Melalla,  mikä  niillä  alhaisilla  asteilla,  joilla  se  luetaan,  sen  kautta 
tuottaa  vielä  enemmän  vahinkoa,  etteivät  oppilaat  saa  kasvien  tutkimi- 
sessa tarvittavaa  sanavarastoaan  varmaksi.  Muutamissa  kohdin  on  ehkä 
turhanpäitenkin  sekavuutta  saavutettu  käsittelemällä  osia  huonossa  järjestyk- 
sessä, niinpä  esim.  kun  ensin  selitetään  erilaisia  kukkamuotoja,  sitten 
teriö,  kukkapohjus,  kukkakaava,  kukinto,  emiö.  Hedelmien  jaoitus  on 
myös  epäselvempi  kuin  Melalla,  jolla  myös  esim.  lehden  ja  emiön  termi- 
nologia on  täydellisempi. 

Suurimman  osan  kumpaakin  oppikirjaa  muodostaa  kasvikunnan  jär- 
jestön käsittely,  nykyään  elävien  kasvimuotojen  esittely.  Tässäkin  suh- 
teessa ovat  eroavaisuudet  suuret.  Epäilemättä  on  jokaisella  Melan  oppi- 
kirjaa lukeneella  pysyvimpänä,  eikä  suinkaan  hauskana,  muistona  sen 
lukuisat  kukkakaavat,  joita  annetaan  mitä  harvinaisimmista  suomalaisista 
kasveista  ja  jotka  ymmärtämättömän  opettajan  käsissä  voivat  muuttua 
todelliseksi  ihmisrääkkäykseksi.  Kivirikko  on,  hyvä  kyllä,  jättänyt  nuo 
kaavat  kokonaan  pois.  Mela  esittää  kasvit  kahden  järjestelmän  mukaan, 
ensin  Linnan  ja  sitten  luonnollisen.  Tarkasti  luokkiin  ja  lahkoihin 
ryhmitetään  ne  edellisessä,  kaaret,  alikaaret,  luokat,  jaksoi,  alijaksot 
luetellaan  uskollisesti  jälkimäisessä.  Kaikki  suomalaiset  siemenkasvi-  ja 
sanikkaisheimot,  pienimmätkin,  saavat  oman  käsittelynsä,  ja  muissakin 
itiökasveissa  on  järjestöllinen  jaoittelu  pitkälle  menevä.  Tässäkin  on  Kivi- 
rikon kirja  onnistuneempi;  Linnen  järjestelmän  lahkot  ja  vähäpätöiset 
suomalaiset  siemenkasviheimot  ovat  jätetyt  kokonaan  pois,  ja  itiökasveissa 
el  lahkoja  pienemmille  ryhmille  latinalaisia  nimiä  anneta.  Ehkä  liiaksi- 
kin on  jälkimäisiä  karsittu,  niinpä  ei  maksasammalia  ensinkään  mainita, 
samoin  ei  sinileviä. 

Käsittelemistään  siemenkasviheimoista  ja  itiökasviryhmistä  esittää 
Kivirikko  ensiksi  tarkasti  jonkun  mallikasvin,  jossa  mukautuminen  kasvu- 
paikkaan, kasvullisten  osien  rakenteen  yhteys  niiden  tarkoituksen  kanssa, 
syyt  rakenteen  omituisuuksiin  hauskasti  selitetään.  Kukkakasvien  kukka- 
osien  suhde  kasvin  leviämiseen,  pölyytys,  siitepölyn  ja  siementen  leviämi- 
nen tulevat  myös  tarkkaan  käsitellyiksi.  Muutkin  tavallisimmat  suoma- 
laiset kasvit  mainitaan,  etenkin  viljellyt,  jotka  viimeksimainitut  ulkomai- 
sista tietysti  tulevat  etupäässä  selitetyiksi.  Omituista  kyllä,  ei  huuli- 
kukkaisista, kanervakasveista,  kohokeista  mitään  hyötykasveja  mainita.  — 
Maisemakuvaukset  ovat  mainittavat  kirjan  ansiona,  samoin  ne  esitykset, 
joissa  selitetään  eri  kasviryhmien  —  esim.  sammalten,  levien,  ylempäin 
sienien,  bakteerien,  jäkäläin  —  merkitystä  luonnon  taloudessa,  sekä  käy- 

tännöllistenkin  seikkain  —  vuoroviljelyksen,  hedelmäpuiden  jalostuksen  — 
koskettelu. 

Yleisvaikutuksena  Kivirikon  oppikirjasta  on  mainittava,  että  se  on 
hauskasti,  sujuvalla  kielellä  kirjoitettu  ja  epäilemättä  tulee  edistämään 
oppilaiden  harrastusta  kasvitieteeseen.  Useat  kokeet,  alituinen  syiden 
selittely  lisäävät  kirjan  viehätystä,  ja  aineesta  innostuneita  oppilaita  tule- 
vat varmaankin  miellyttämään  ne  monet  kysymykset,  joita  tuhka  tiheään 
esiytyy. 

Kuitenkin  on  kirjaa  vastaan  muistutuksiakin  tehtävä.  Ehkäpä  on 
kirjoittajan  hyvä  kertomiskyky  houkutellut  häntä  paikoitellen  käyttämään 
liiankin  paljon  sanoja,  tarpeettomia  vertauksia  —  parikin  kertaa  sanotaan 
kasviaiheesta,  että  se  siemenkuoren  sisässä  makaa  kuin  lapsi  kehdossaan  — 
ja  lapsellisia  Icäänteitä.  Ikävämpi  on,  että  tuntuu  siltä  kuin  viimeinen 
silitys  olisi  poissa.  Todistaakseni  tämän  mainitsen  eräitä  seikkoja.  Paino- 
virheitä on  paljon,  nimissäkin,  esim.  suopursa  (pro  suopursu),  siv.  26, 
kehräsannio  (pro  kehräsaunio),  siv.  66,  Curcirbita  (pro  Cucurbita),  siv. 
71,  Stachus  (pro  Stachys),  siv.  84,  fagoyrym  (pro  fagopyrum),  siv.  145. 
Samalla  sivulla  saa  nähdä  muodot  kehänalainen  ja  kehän  alainen.  Pilku- 
tus on  paikoitellen  sangen  epäjohdonmukaista.  Kuvissa  esiytyy  usein 
kirjaimia,  joita  ei  selitetä,  mikä  tiedonhaluiselle  oppilaalle  tietysti  on 
kiusallista.  Kuvat  eivät  ole  numeroidut,  joten  ei  aina  ole  helppo  löytää, 
mitä  kuvaa  tekijä  selittelee.  Lopussa  olevasta  oppikirjan  toisen  osan 
nimien  luettelosta  puuttuu  koko  joukko  sellaisia,  joita  tässä  todella  esiytyy. 

Kielenkin  suhteen  on  eräitä  muistutuksia,  tehtävä.  Melkein  säännölli- 
sesti käytetään  virheellisiä  monikon  partitivimuotoja:  koria,  sipulia,  lajia, 
nuppia,  kasvia,  luottia.  Toiselta  puolen  taas  näkee  esim.  terämäisijä, 
pro  terämäisiä.  Usein  esiytyy  lauseita  muodossa:  „kaksi ovat**  ja  mel- 
kein aina  ovat  lehdet  piikeillä  varustetut,  suomuilla  peitetyt,  pro  piikkiset, 
suomujen  peittämät.  Kielivirheiksi  tuomitsisi  ainakin  minun  korvani  lau- 
seet: niiden  täytyy  hankkia  kaiken  ravinnon;  mitkä  voimat  saavat  aikaan 

eivät  ole  vielä  tarkoin  tunnettuja;  ontelo,  jossa  iso  sirkkalehti 

imee  ravintoa;  joka  kantaa  kymmenkunta  lehteä;  suuremmat  ehytlaitaiset 
lehdet,  kuin  millään  muulla  kasvilla;  siitoslehdet  ovat  asettuneet  ylä- 
huulen alla. 

Osaksi  painovirheiden  osaksi  huomaamattomuuden  laskuun  kai  saa 
lukea  sen,  että  siv.  116  puhutaan  verhosta  venhon  asemasta,  siv.  219 
helttasienien  kielistä  helttojen  asemasta,  tai  siv.  265  yksinkertaisten 
kasvien  putkilojänteistä,  kun  tarkoitetaan  yksisirkkaisten  putkilojänteitä. 
Parissakin  kohdin  sanotaan  juurihaaroja  haarajuuriksi  (siv.   5,  50). 

Muutaman  asiallisenkin  muistutuksen  esittäisin  lopuksi.  Siv.  74  väite- 
tään ratamon  teriötä  huulimaiseksi,  nimitys  vesikaasu  vesihöyrylle  ei  liene 
kemian  tutkijain  mieleen,  katajan  epähedelmää  sanotaan  siv.  192  milloin  luu- 

marjamaiseksi,  milloin  marjamaiseksi.  Nila-käsite  on  epäselvästi  esitetty, 
milloin  nimitetään  nilaksi  putkilojänteen  ulko-osaa  (siv.  262),  milloin  sano- 
taan, että  nila  ympäröi  putkilojännettä  (siv.  261,262).  Sivulla  197  oleva 
vertaus  siemenkasvien  ja  sanikkaisten  lisäytymiselinten  välillä  olisi  huoletta 
saanut  jäädä  pois,  siinä  kun  verrataan  toisiinsa  sellaisia  osia  (siemen- 
kasvien siitepölyhiukkasia  ja  sanikkaisten  siittiöitä,  edellisten  siemenaihetta 
ja  jälkimäisten  munasolua  j.  n.  e.),  jotka  eivät  vastaa  toisiaan.  Jos 
oppilas  todella  saa  päähänsä  nuo  vastaavaisuudet,  jota  muuten  epäilen, 
on  siitä  hänelle  vain  vahinkoa  yrittäessään  oppia  todellisia  homologioja. 
Samoin  ei  mielestäni  ole  onnistunut  vertaus  siemenkasvien  hedelmän  ja 
helttasienien  itiöemän  välillä.  Bakteerien  jaoituksessa  sivulla  230  on 
varmaan  jotain  jäänyt  pois,  muuten  ei  toinen  kappale  olisi  niin  epäselvä. 
Sammalten  »juuririhmoja**  (siv.  202)  on  ennen  sanottu  hapsiju uriksi, 
mikä  nimitys  mielestäni  on  sopivampi. 

Muistutuksieni  luettelo  on  ehkä  venynyt  ansaitsemattoman  pitkäksi 
siihen  lyhyeen  lausuntoon  nähden,  johon  yhdistin  mielipiteeni  kirjan 
ansioista.  Juuri  jälkimäisten  kieltämätön  suuruus  on  ollut  syynä  tähän. 
Kun  kirja,  mikä  on  varsin  luonnollista,  on  Melan  oppikirjaan  nähden 
ehdottomasti  etusijalle  pantava,  tulee  se  epäilemättä  pian  lyseoittemme 
yksinomaiseksi;    silloin    on    uusi    painos  piankin  tarpeen,  ja  ehkäpä  on 

tällöin  huomautuksistani  jotain  hyötyä. 

A.  j.  s. 


UskonnolliBta  kiijallisuutta. 

Lauri    Ingman,    Konfirmatstoni  eli    ripUlepääseminen.     Helsinki    I907.    Kansa. 
59  siv.  8:0.     Hinta  i:  — . 

Tohtori  Ingmanin  kirjanen  on  suurtakin  huomiota  ansaitseva.  Kysy- 
mys, jota  se  käsittelee,  ei  tosin  ole  uusi  eikä  ennen  keskustelematon. 
Puhumattakaan  siitä,  että  se  on  ollut  hiljaisen  ja  vakavan  ajattelun  ja 
mielipiteidenvaihdon  alaisena  yksityisten  kesken,  on  se  myöskin  ollut 
esillä  pappeinkokouksissa.  Mutta  julkisen  keskustelun  alaiseksi  ja  suuren 
yleisön  eteen  tuo  sen  vasta  ilmoitettavanamme   oleva  kirjanen. 

Harvoinhan  ne  mitkään  uudistusehdoitukset  aivan  liian  aikaiseen 
tulevat  ja  varsinkin  konfirmatsionikysymyksestä  voinee  sanoa,  että  se 
kipeästi  kaipaa  ratkaisua,  joka  vastaa  ajan  vaatimuksia.  Tällä  ei  suin- 
kaan ole  sanottu  sitä,  että  kirkon  tulisi  ohjeekseen  asettaa  sille  mahdolli- 
sesti vieraat  vaatimukset.  Kirkon  konfirmatsionipraksis  ei  nykyisellä 
kannallaan  vastaa  syventynyttä  evankelista  uskonkäsitystä  ja  tekee  varsin 
huonon  palveluksen  sille  itselleenkin,  se  kun  on  omiansa,  kuten  ehtoollis- 


Uskonnollista  kirjallisuutta.  151 


pakkokin,  tekemään  tämän  personallista  uskonnollisuutta  vaativan  toimituk- 
sen kirkolliseksi,  vieläpä  yhteiskunnalliseksi  kaavaksi.  Nykyinen  käytäntö 
silmien  edessä  on  turhaa  puhua,  ettei  koniirmatsioni  suorastansa  edistä 
uskonnollista  epätotuutta  ja  nuorisossa  masenna  alkavia  yksilöllisiä  pyr- 
kimyksiä itsenäisen  uskonnollisen  vakaumuksen  muodostamiseen,  sillä  se 
vapaus,  joka  tässä  on  olemassa,  on  käytännön  kannalta  katsoen  vain 
näennäinen.  Ja  jos  asia  otetaan  oikein  vakavalta  kannalta,  niin  ei  liene 
väärin  sanoa,  että  kirkko  konfirmatsionilla  sen  nykyisessä  muodossa  repii 
alas  sitä,  mitä  se  tahtoisi  rakentaa.  Vielä  lisäksi  tämä  tapahtuu  siinä 
ikäpolvessa,  jossa  pohja  olisi  laskettava  sille  elämänkäsitykselle,  jota 
kirkko  itse  tahtoo  palvella.  Jos  konfirmatsionissa  nuori  kansa  vaaditaan 
tilille  ja  siltä  täyttä  selvyyttä  ja  melkeinpä  vankkumatonta  varmuutta 
yhdellä  haavaa  seikoista,  joihin  usein  kypsynytkään  ja  varttuneen  iän 
uskonnollinen  kokemus  ei  ole  jaksanut  itseänsä  kilvoitella,  niin  tokkopa 
vailla  aihetta  ja  oikeutustakin  lie  syytös  siitä  armottomuudesta,  jolla  kon- 
iirmatsionilupauksiin  vetoaminen  useinkin  tapahtuu.  Jos  empiirinen  kirkko 
ensi  kädessä  tahtoo  olla  kasvatuslaitos,  niin  on  sanottava,  että  se  ainakin 
tässä  kohden  on  varsin  vähän  pedagoginen. 

Tohtori  Ingmanin  kirjan  tarkoituksena  on  tuoda  esille  nämä  epä- 
kohdat ja  on  hänen  loppuvaatimuksensa  se,  että  kirkon  koniirmatsioni- 
menettely  on  olennaisimmalta  osaltaan  uudistettava.  Hänen  positiivinen 
ehdoituksensa  on  seuraava:  konfirmatsioniopetus  on  säilytettävä,  mutta 
siihen  onkin  pääpaino  pantava  ja  se  saatava  enemmän  tarkoitustaan  vastaa- 
vaksi. Se,  joka  on  lukenut  piispain  synodaalikertomukset,  tietää  kuinka 
perusteltu  vaatimus  tämä  on.  Varsinainen  konfirmatsionitoimitus  on 
muodostettava  rippikouluopetuksen  lopettajaistilaisuudeksi,  se  on  oleva 
seurakunnallinen  juhla  ilman  konfirmeerattavien  lupauksia  ja  uskon- 
tunnustusta. Tähän  lopettajaisjuhlaan  ei  ole  liitettävä  konfirmandien  ensi- 
mäistä ehtoollisella  käyntiä,  vaan  on  se  jätettävä  myöhemmin  tapahtuvaksi, 
kunkin  yksityisen  henkilökohtaisesta  ilmoituksesta  riippuvaksi. 

Ytimenä  tässä  uudistusehdoituksessa  on  kunnioitus  personallisuutta 
kohtaan  ja  siitä  johtuva  pyrkimys  saada  kirkollisen  elämän  muodot  sellai- 
siksi, että  ne  todella  palvelevat  yksilöllisen  uskonnollisen  elämän  tarpeita 
ja  kasvattavat  personallisesti  omistetun  totuuden  arvon  oivaltamiseen  ja 
sen  etsimiseen.  Kasvatuksellinen  näkökanta  on  ehdoituksen  kannattajana, 
mutta  juuri  sitä  ei  käytännössä  oleva  konfirmatsionimenettely  t äy si- 
ika i  syy  sjulistuksineen  palvele. 

Tohtori  Ingmanin  kirjanen,  joskin  alkuaan  onkin  kirjoitettu  syno- 
daalikokousta varten,  ansaitsee  tulla  luetuksi  maallikkopiireissäkin. 

u  H. 

Tietoja  eri  aloilta. 


Poimintoja  ullcomaisesta  ailfakausklrjallisuudesta. 

Nykyaikaisesta  Venäjän  kiijallisnndesta. 

^Mercure  de  Franceen  tammikuun  numerossa  on  Z.  Hipprjs  jul- 
kaissut muutamia  mietteitä  meidän  aikamme  venäläisestä  kirjallisuudesta. 
Hän  huomauttaa  ensin,  kuinka  vaikea  on  saada  selvää  kuvaa  sen  nykyi- 
sestä sekavasta  tilasta  ja  kuinka  Venäjällä  oikeastaan  puuttuu  kirjallista 
koulutusta  ja  kirjallisia  traditsioneja,  eräistä  yksinäisistä  »mestareista"  — 
Pushkinista,  Dostojevskista  ja  Tolstoista  —  huolimatta.  Sen  ymmärrämme 
—  jatkaa  hän  — ,  jos  tunnemme  millaisissa  oloissa  Venäjän  kirjallisuus 
on  syntynyt  ja  kasvanut.  Koko  henkinen  elämä  on  ollut  tässä  maassa 
aina  niin  riippuvainen  yhteiskunnallisesta  ja  valtiollisesta  elämästä,  että 
vielä  meidän  päivinämme  ovat  tiede  ja  taide  saaneet  kärsiä  musertavaa 
sortoa  poliitiselta  taholta.  On  pelätty  henkistä  yhteenliittymistä  ja  koe- 
tettu kaikin  mokomin  hajoittaa  ^syyllisiä**  erilleen.  Vaikuttavimpia  kir- 
jailijoita on  vainottu,  jopa  usein  ajettu  maanpakoonkin.  Ei  jätetty  rau- 
haan edes  viatonta  Pushkinia  eikä  sentimentaalista  ja  kosmopoliitista  Tur- 
genjevia.  Kun  henkilöt  eivät  halua  sekaantua  politiikkiin,  niin  poli- 
tiikki  pyrkii  sekaantumaan  heidän  asioihinsa,  aavistaen  että  jokaisessa 
taiteellisessa  tai  tieteellisessä  ajatuksessa  saattaa  piillä  itu  yhteiskunnalli- 
seen liikkeeseen. 

Ensimäinen  yritys  nykyisten  kirjailijain  yhteenliittymiseksi  tapahtui 
noin  V.  1895.  V.  1898  syntyi  aikakauslehti  MV /^^«j^/z;ö  (Taiteen  maailma, 
lakkasi  v.  1904),  jonka  ympärille  ryhmittyivät  kaikki  uuteen  pyrkivät  ja  tais- 
televat ainekset  Venäjän  taiteessa  ja  kirjallisuudessa.  Toimittajien  joukossa 
tavattiin  m.  m.  runoilijat  Balmont,  Brjussov,  Sologub,  jotka  v.  1903  perusti- 
vat oman  aikakauslehden  Vesy  (Vaaka),  ja  suorasanaiset  kirjailijat  Rosa- 
nov,  Mereshkovski,  Minskij,  jotka  harrastivat  varsinkin  uskonnollisia  ja 
filosofisia  kysymyksiä.  Nämä  etsijät  ja  kapinoitsijat,  joita  on  usein  syy- 
tetty vain  ranskalaisten  «symbolistien"  ja  „ dekadenttien"  jäljittelijöiksi, 
puhuivat  vapaasta  taiteesta,  vihasivat  edelläkävijäinsä  realismia  ja  morali- 
seeramista,  osoittivat  mitä  syvintä  välinpitämättömyyttä  poliitisia  aineita  koh- 

taan  ja  saarnasivat  oppia  „taide  taiteen  vuoksi**  liioitteluun  asti.  Siitä  syystä 
leimasi  yleisö  heidät  vanhoillisiksi,  vaarattomiksi.  He  saivat  jatkaa  poliisi- 
vallalta  rauhassa  toimintaansa.  Ja  heidän  menestyksensä  sai  jäljittelijöitä. 
Heidän  joukossaan  ei  kuitenkaan  ollut  yhtään  Dostojevskin  tai  Tolstoin 
veroista  yksinseisovaa  neroa.  Hengeltään  he  tosin  olivat  individualisteja, 
mutta  esiintyivät  ulospäin  verraten  suljettuna  ryhmänä,  edustaen  Europan 
taiteellista  kultuuria  Venäjällä. 

Usein  on  mainittu  Tshehovia  ja  Gorkia  huomattavimmiksi  venäläi- 
siksi kirjailijoiksi  meidän  aikanamme.  Mahdollista,  että  he  ovatkin.  Mutta 
he  ovat  kuitenkin  pikemmin  menneen  ajan  edustajia,  „isoleerattuja  yksi- 
löitä*. Heidän  kykynsä  on  vielä  liian  yksinomaisesti  luonnon  lahja, 
varsinkin  Gorkin,  jonka  kirjailijakyky  perustuu  kansanmiehen  tiedotto- 
maan ja  sokeaan  voimaan.  Viime  vuosien  tapahtumain  ja  sivistyneiden 
piirien  vaikutus  on  alkanut  kuluttaa  sitä  hänestä  pois;  kirjailijana  ei 
Gorki  tätä  nykyä  ole  enää  muuta  kuin  keskinkertainen  sosialisti  ja  men- 
nyt taiteilija.  Mitä  taas  tulee  Tshehoviin,  tuohon  syvään  ja  herkkään 
taiteilijaan,  joka  käytti  niin  ihmeen  hienoa  ja  pientä  piirrintä,  ettei  sen 
merkkejä  voi  eroittaa  kaukaa,  niin  hän  pysyi  kuolemaansa  asti  liian  pal- 
jon omana  itsenään  ja  liian  venäläisenä,  jotta  muu  Europpa  olisi  voinut 
ymmärtää  hänen  taidettaan  ja  nauttia  siitä. 

Tällä  hetkellä  saattaaa  tarkka  silmä  huomata  Venäjän  sekasortoisessa 
kirjallisuudessa  kaksi  päävirtausta:  toinen  on  yhteiskunnallinen  tendenssi- 
kirjallisuus,  jolla  ei  ole  paljonkaan  tekemistä  tositaiteen  kanssa  ja  joka 
on  muuttunut  vallankumouskirjallisuudeksi;  toinen,  symbolistinen  kirjalli- 
suus, taas  on  kehittynyt  omaa  rataansa,  muodostunut  ja  haaraantunut. 
Sen  edustajat  ovat  melkein  kaikki  pysyneet  uskollisina  perusaatteelleen 
säilyttää  kiinteä  yhteys  länsi-Europan  kirjallisuuden  kanssa;  mutta  sen- 
sijaan 'kuin  eräät  heistä  ovat  kulkeneet  edelleen  puhtaan  taiteen  polkua, 
ovat  toiset  päätyneet  epävakaisen  mystisismin  läpi  uskonnolliseen  elämän- 
katsomukseen. Useat  entisistä  symbolisteista  ovat  julistaneet  yksilöllisyy- 
den, melkeinpä  „minän^^  palveluksen,  taiteelliseksi  periaatteekseen.  Sem- 
moinen on  F.  Sologub,  vähän  kuiva  runoilija,  mutta  verraton  ja  hur- 
maava „minän**  ihannoija.  Hän  on  astunut  liukkaalle  ja  petolliselle  tielle 
kohti  barbarisia  tunnearvoja,  mutta  pysytellyt  erillään  sekasotkuisesta 
mystikkojen  piiristä,  yksin,  kylmänä,  tummana,  syvänä  ja  omalla  taval- 
laan   epäluonnollisena.     Valerij    Brjussov,  ennestään  tunnettu  symbolisti. 

on  pikkusten  mystikkofllosofien  julkinen  vihamies  vastustaessaan  barbari- 
suutta  sen  kaikissa  muodoissa.  Hänen  runoutensa  on  värikästä,  kimal- 
televaa, terävää  ja  kovaa,  joskus  kylmää,  mutta  kylmää  kuin  metalli  ja 
aina  soivaa.  Hänen  taideperiaatteensa  käsittää,  taiteen  kaikessa  laajuu- 
dessaan, sen  liittymyksen  elämään  ja  yleismaailmalliseen  kultuuriin,  ulottu- 
misen ihmishengen  ja  olioiden  sielun  tummiin  syvyyksiin,  olematta  silti 
koskaan  heikkoa,  epämääräistä  tai  haihattelevaa.  Tämän  selkeän  ja  var- 
man taidekäsityksen  vuoksi  ovat  nuoret  mystikot  tahtoneet  leimata  hänet 
nparnassolaiseksi*'  ja  »akatemikoksi**  muka  siten  häntä  halventaakseen.  Ja 
yhtämittaa  jatkuu  pietarilaisesta  mystikkojen  leiristä  sissisota  häntä  ja  hä- 
nen toimittamansa  Vesyn  ympärille  kokoontunutta  moskpvalaista  runoilija- 
ryhmää  vastaan,  joka  koettaa  ylläpitää  yleiseuroppalaisia  taideihan teitä  ja 
vaatii  hiljaista,  vakavaa  työtä. 

Toiselta  puolen  on  noissa  mystikoissa  —  Tshulkovissa,  Blockissa, 
Remisovissa,  V.  Ivanovissa  y.  m.  — ,  jotka  puhuvat  hämäriä  sanoja  tai- 
teesta, vaistomaista  pyrkimystä  uuteen,  aavistuttavaan,  vaikka  heidän  „filo- 
sofiset  järjestelmänsä"  ja  „esteetiset  teoriansa**  monasti  kuulostavat  lap- 
sellisilta ja  liian  vaateliailta.  Ajan  sekavissa  pyörteissä  on  moni  oiva 
kyky  joutunut  näiden  suurisanaisten  suupalttien  uhriksi.  Niin  esim.  on  käy- 
nyt Aleksander  Blockille,  mystillisen  neidon  ritarille,  joka  on  menettänyt  pal- 
jon matkiessaan  kuuliaisesti  „ johtajien**  tyhjiä  lauseparsia  »anarkistisesta 
mystillisyydestä**,  huomaamatta  heidän  sanojensa  järjettömyyttä.  Niin 
näyttää  käyvän  myös  monelle  kirjailijalle,  joka  kuului  ennen  Gorkin  pii- 
riin. Leonid  Andrejev,  joka  kirjailijakykynsä  puolesta  hyvin  vetää  ver- 
toja Gorkille,  on  hänkin  jonkun  aikaa  häilynyt  sosialistisen  positiivisuu- 
den ja  symbolistien  esteetisyyden  välillä.  Hänen  rikkaat  luonnonlahjansa 
ovat  pikemmin  vaistomaista  kuin  tietoista  laatua  ja  hänen  taiteelliset 
probleminsa  ovat  usein  liian  syviä  hänen  filosofiselle  konseptsionilleen, 
jonka  kehitys  on  jäänyt  kesken.  Näihin  asti  hän  on  vielä  jaksanut  välttää 
Gorkin  kohtalon  ja  pysyä  taiteilijana.  Mutta  on  merkkejä,  jotka  viittaa- 
vat hänen  hiljoilleen  lähestyvän  matalasieluisia  mystikolta.  Hänen  draa- 
mansa »Ihmisen  elämä^  on  arveluttava  oire  hänen  dekadenssistaan. 

Se  sumu,  joka  ympäröi  meidän  aikanamme  Venäjän  kirjallisuutta, 
ulottuu  yli  venäläisen  elämän  kokonaisuudessaan.  Mutta  se  on  kerran 
hälvenevä,  ja  silloin  suurten  esi-isien  henget  heräävät  heidän  jälkeläisissään. 

Oikea  ShakespeareP 

Onko  Shakespeare  hänen  nimissään  julkaistujen  näytelmien  kirjoit- 
taja? Tämä  kysymys  ei  näytä  jättävän  vieläkään  mieliä  rauhaan,  vaikka 
Bacon-myytti  on  rauennut  omaan  mahdottomuuteensa  ja  Shakespearen 
olisi  luuUut  jo  kaikiksi  ajoiksi  vakaantuneen  niihin  kirjailijaoikeuksiinsa, 
jotka  hänelle  historiallinen  perinnäistieto  ja  lukemattomat  tunnolliset  tut- 
kijat ovat  taanneet  Viime  vuonna  nousi  Saksassa  Karl  Bleibtreu  jär-. 
k3rttämään  näitä  totuuksia  ja  rakentamaan  uuden  uutukaisen  hypoteesin: 
että  muka  tuo  maailman  kuulu  näytelmäkirjailija  olisikin  ollut  kreiin 
Roger  Rutland  (1576 — 161 2).  Hän  muka  sopii  siihen  virkaan  hyvin,  kun 
oli  »Paduan  ylioppilas»,  Italian  tarkka  tuntija,  juristi,  valtiomies,  sotilas, 
teatterinystävä  y.  m.,  kuten  Bleibtreun  lentävästä  lentokirjasta  »Der  wahre 
Shakespeare»  (Oikea  Shakespeare)  ja  kohta  sen  jälkeen  ilmestyneestä 
tutkimuksen  tapaisesta  julkaisusta  »Die  LOsung  der  Shakespeare-Frage» 
(Shakespeare-kysymyksen  ratkaisu)  saamme  lukea.  Shakespeare  parka 
kärsii  tässä  saksalaisen  runoilijan  teoksessa  kovan  kohtelun:  hän  on  pahan- 
päiväinen nä)rttelijä,  juoppo,  rivouksien  laskettelija,  koronkiskuri,  sivisty- 
mätön ja  konnamainen  ihminen.  Kirjailija  Otto  Julius  Bierbaum,  joka 
ilmoittaa  nämä  teokset  »Morgen»issa  (n:o  17,  4 — X — 1907),  kehuu  Bleib- 
treuta  vankaksi  tietoniekaksi,  itsenäiseksi  ajattelijaksi  ja  runoilijaksi,  jolla 
on  voimakas  temperamentti.  »Hän  ei  katso  oikeaan,  ei  vasempaan,  puskee 
aina  suoraan  eteenpäin,  vaikkapa  se  sitten  menisi  päin  seiniä»,  näin 
päättää  selontekonsa  teoksen  saksalainen  ilmoittaja. 

Tämä  hypoteesi  ei  olekaan  Bleibtreim  keksimä,  vaan  sen  on  ensinnä 
laskenut  liikkeelle  Peter  A/vor  teoksesaan  »Das  neue  Shakespeare-Evan- 
gelium»  (Uusi  Sh.-evankeliumi).  Siinä  asetetaan  ehdolle  kaksikin  hen- 
kilöä, jotka  muka  ovat  shakespeareläisten  teosten  luojat,  nim.  runoiljan 
ystävä  ja  suosija  kreivi  Southampton  ja  kreivi  Roger  Rutland,  runoilija 
Philip  5idneyn  vävypoika.  Toinen  heistä  on  —  niin  väittää  Alvor  — 
kirjoittanut  komediat  ja  toinen  tragediat,  jotka  nyt  kulkevat  Shakespearen 
nimissä.  Ne  perusteet,  joihin  tämä  väite  nojaa,  ovat  kuitenkin  kovin 
naiivit  ja  siksi  heikot,  että  koko  tällä  otaksumalla  varsinaisten  Shake- 
spearen tuntijain  silmissä  on  vain  eriskummaisuuden  arvo  (»Das  liter. 
Echo»   n:o  8,   15. 1.  1908). 

—  Unkarilainen  aikakauskirja  ^Magyar  ipamiuviszet^  (»Unkarin 
taideteollisuus'',  11  :s  vuosikerta,  ilmestyy  vuosittain  6  vihkona  suuressa 
komeassa  koossa)  on  omistanut  tämän  vuoden  melkein  koko  l:sen  vih- 
konsa (43  suurta  sivua)  suomalaiselle  taiteelle  ja  taideteollisuudelle.  Vihko 
sisältää  kaksi  kirjoitusta,  joista  edellisen  nimeltään  „A  finnek*'  (suoma- 
laiset) on  kirjoittanut  suomalaisten  harras  ystävä  toht.  Lippich  (Koronghi 
LiPPiCH  Elek).  Kirjoitus  kokee  antaa  muutamin  nopein  piirtein  yleis- 
kuvauksen suomalaisten  henkisten  rientojen  koko  historiasta  aina  Portha- 
nista nykyaikaan  asti  sekä  täten  todistaa,  että  suomalainen  kultuuri  ansait- ' 
see  unkarilaisten  huomiota,  että  Suomi  ansaitsee  sijan  Europan  sivistys- 
kansojen joukossa  ja  että  sen  katoaminen  olisi  inhimilliselle  kultuurille 
valitettava  tappio.  Esitys  ei  tietenkään  ole  tyhjentävä  eikä  yksityiskohtai- 
sista erehdyksistä  vapaa,  mutta  erittäin  myötätuntoinen. 

Seuraavin  sanoin  tahtoo  tekijä  kuvata  suomalaisen  taiteen  yleistä  luon- 
netta: »Jonkinlainen  ikivanha  viehätys  ja  neitsyeellinen  voima  muotojen  luo- 
misessa .  . .  synteetinen  maalaus  . . .  tyylillinen  yksinkertaisuus  . . .  uudet  ja 
kiihoittavat  ilmaisuenergiat .  .  .  jonkinlainen  raskasmielisyys  .  .  .,  synkät  tun- 
nelmat ja  kuitenkin  tuntemusten  monumentaalinen  kohoaminen . . .  ilmakehän 
värejä  neutraliseeraava  harso . . .  plastiikkaa  antavien  voimakkaiden  valaistus- 
ten sijasta  vakava,  yhtenäinen,  hämärtävä  puolivalo  .  . .  harvasanainen,  mutta 
painokas  puhe  .  .  .  rauha,  joka  ei  ole  nukkumista,  vaan  hillittyjen  voi- 
mien mahtia  .  .  .  Kalevalan  fantastista  suuruutta  .  .  .  ikivanhojen  ainesten 
tunnelmaan  leijaileva  mielikuvitus  .  .  .  asian  olentoa  ilmaisevien  suurten 
muotojen  ylhäistietoinen  hallitseva  valta  ja  koloriitin  abstraktisuus  .  .  . 
Heidän  taiteensa  ei  rajoitu  'väriarvoilla'  leikkimiseen  eikä  illustratiivi- 
seen  muodonpalvelukseen  .  .  .  tekniikka  ei  heillä  milloinkaan  ole  pää- 
määränä, vaan  aina  keinona  .  .  .  heidän  näkemyksensä  ei  ole  harjaantu- 
neen silmän,  vaan  sielullisen  sivistyksen  sekä  tarkoituksentietoisuuden  ko- 
hottaman ymmärryksen  näkemystä.  Heidän  verisuonensa  saa  ravintonsa  ei 
ainoastaan  silmähermojen  harhakuvista,  vaan  pääasiallisesti  sielullisista 
kokemuksista." 

Tekijä  lopettaa  kuvauksensa  seuraavin  sanoin:  »Liikutettuna  seisoo 
kultuuri-ihminen    näiden  väsymättömien,  jalomielisten  miesten  apostolisen 

työn  edessä»  ja  mahdoton  hänen  on  olla  pyytämättä  jumalan  siunausta 
heidän  uskoa  ja  luottamusta  täynnä  oleviin  pyrkimyksiinsä  .  .  .  Mitä  taas 
meihin  unkarilaisiin  tulee,  niin  kiinnittäkäämme  me  niin  usein  kuin  mah- 
dollista huomiomme  kaukaiseen  pieneen  veljeskansaamme,  sen  nerokkaihin, 
urheihin,  suuriin  poikiin,  joiden  esimerkki  loistaa  meille  kuin  pimeässä 
haparoivan  vaeltajan  edessä  jäämään  ihana  ihme:  innostavasti  säihkyvä 
pohjoisenpalo . .  .* 

Toisena  kirjoituksena  on  Torsten  Stjernschantzin  «Suomen  taide  ja 
taideteollisuus *",  joka  antaa  katsauksen  uusimpaan  taiteeseemme.  Näiden 
kahden  kirjoituksen  lisäksi  sisältää  vihko  3  värillistä  kuvalehteä,  28 
hienolle  liitupaperille  painettua  suurta  kuvasivua  sekä  erinäisiä  teksti- 
kuvia. Kuvat  ovat  etupäässä  Galldn-Kallelan,  Saarisen  ja  E.  Ehrströmin 
teoksista,  mutta  myös  Sonck,  Armas  Lindgren,  Gesellius-Lindgren-Saarinen, 
Walter  Jung,.  O.  Ehrström,  Väinö  Blomstedt  y.  m.  ovat  edustettuina. 
Myöskin  on  vihossa  Akseli  Gallen-Kallelan  muotokuva  ja  nimikirjoituksen 
jäljennös.  Viimeksimainitun  teokset  ovat  kaikista  runsaimmin  edustettuina, 
ja  selvästi  näkyy,  että  hän  on  Unkarissa  herättänyt  aivan  suurenmoista 
huomiota;  eri  kohdissa  puhutaan  hänen  «leimuavasta  taiteilijalahjakkuu- 
destaan*'  ja  hänen  «mahtavasta  hengestään". 

—  ^Maamme*'  laulu  italiaksi.  Äskettäin  on  painosta  ilmestynyt 
pieni  kirjanen  „J.  L.  Runeberg,  Patria  fiostra  (Värt  land),  canzone 
nazionale  di  Finlandia,  tradotta  dairoriginale  da  Fröken  Esther  Äker- 
BLOM  e  il  duca  Francesco  di  Silvestri  Falconieri**.  Jotta  lukijamme 
näkisivät,  miltä  «Maamme**  laulu  neiti  Äkerblomin  ja  herttua  F.  di  Sil- 
vestri Falconierin  toimittamassa  italiankielisessä  asussaan  näyttää,  paina- 
tamme tähän  käännöksen  ensimäisen  säkeistön: 

»O  terra  nostra,  o  patria  terra  nostra, 

Nobile  suono,  cara 

Parola!    Non  v*ha  monte,  che  la  dma 

Verso  il  cielo  soUevi, 

Non  valle,  che  calando  si  deprima, 

Non  spiaggia,  che  si  bagni, 

Qua  ai  nord,  che  piu  di  te,  terra  natia, 

Terra  dei  padri  nostri,  amata  sia.» 

—  Kalevala  ulkomailla.  Äsken  mainitun  kirjasen  kansilehdellä  on 
luettavana  seuraava  ruotsinkielinen  ilmoitus:    «Piakkoin  julkaistaan: 


158  Katsaus. 

Kalevala^  italiaksi  kääntänyt  herttua  Francesco  di  Silvestri  Falconieri.** 
Tämä  on  jo  kolmas  tiedossa  oleva  italiankielinen  käännös  Kalevalaa 
(Igino  CoccHin  julkaisemaa  italialaista  Kalevalankäännöstä  meillä  on  oleva 
tilaisuus  piakkoin  selostaa,  prof.  P.  E.  PAVOLiNin  italiannos  on  jo  myös 
valmiina,  vaikka  ei  vielä  ehtinyt  julkisuuteen).  Vastikään  on  Kalevalaa, 
niinkuin  lukijamme  jokapäiväisestä  sanomalehdistöstä  tietävät,  valmistunut 
uusi  englanninkielinen  käännös,  K.  F.  KiRBYn  tekemä,  joka  on  aiheut- 
tanut lukuisia  lausuntoja  englantilaisessa  sanomalehdistössä.  Äskettäin 
ilmestyi  niinikään  F.  OHRTin  tekemä  tanskalainen  käännös,  jonka  ohessa 
kääntäjä  julkaisi  arvokkaan  yleiskatsauksen  Kalevalatutkimuksen  tuloksiin, 
teoksen,  jommoista  vielä  suomalaisessa  kirjallisuudessa  kaivataan.  Myös 
unkarilainen,  B6la  ViicARin  vuosikausien  työllä  suorittama  unkarinkie- 
linen Kalevala  on  tekstin  puolesta  painovalmiissa  asussa.  Tässä  yhtey- 
dessä sopii  vihdoin  vielä  johtaa  muistiin,  että  sanomalehdistössä  näkynei- 
den tietojen  mukaan  rouva  Nellie  van  Kol  Leydenissä  kääntää  Kalevalaa 
ruotsista  hollanniksi;  kuinka  pitkälle  tämä  työ  on  joutunut,  ei  ole  meillä 
tiedossamme.  Kaikki  tämä  osoittaa,  että  Kalevala  uudelleen  alkaa  herättää 
ulkomailla  samanlaista  huomiota  kuin  heti  ilmestymisensä  jälkeen.  Tähän 
huomioon  on  tällä  kertaa  melkoinen  osa  myös  Kalevalaan  liittyvällä 
kuvaamataiteellamme.  Minkälaiseksi  tämä  huomio  muodostuisikaan,  jos 
Akseli  Gallen-Kallela  voisi  toteuttaa  suuren  aikeensa  Kalevalan  kuvitta- 
misesta »kansallis-kirjokirjaksi" ! 

—  Roomassa  ilmestyvässä  ranskankielisessä  aikakauskirjassa  Retme 
du  Nordissdi  on  nimimerkki  O.  V.  de  L.  arvostellut  Helmi  SETÄLÄn 
kirjaa  „ Vanhan  kartanon  tarina".  ^Suurella  mielihyvällä",  sanoo  arvos- 
telija, »tutustuu  tähän  uuteen  Helmi  Setälän  teokseen.  Hän  on  osoittau- 
tunut siinä  olevansa  hieno  huomioidentekijä,  jonka  henkilöt  ovat  sieluk- 
kaita ja  todellisia.  Kartano,  sen  isäntäväki,  vanha  rouva,  kaikki  muut 
perheen  jäsenet  ja  heidän  psykologiansa  on  kuvattu  älykkäästi  ja  hie- 
nosti. Ehdottomasti  seuraa  mielenkiinnolla  näitä  henkilöitä  ja  heidän 
elämäänsä,  johon  jo  heti  kirjan  alussa  pääsee  tutustumaan.  Tästä  aikain 
voi  lukea  rouva  Setälän  niiden  kirjailijoiden  joukkoon,  jotka  ovat  luoneet 
uransa.  Ikävällä  tekee  kuitenkin  sen  huomion,  että  rouva  Setälän  kirjat, 
jotka  ovat  suomalaisia  ja  kirjoitetut  suomen  kielellä,  ovat  johonkin  määrin 
vailla  paikallista  väritystä.** 

Dansk  Folketidendessk  sanoo  kirjailija  Laura  Kielbr  samasta 
kirjasta,  ettei  se,  ^ niinkuin  niin  monet  muut  naiskirjailijoiden  teokset,  kiidä 
niin  hurjasti  Eroksen  ruusutarhassa,  ettei  se  sieltä  enää  poiskaan  löydä. 
Päinvastoin!  Varmalla  kädellä  hän  kuljettaa  lukijan  monien  rakkauden 
sokkeloiden  kautta  päämäärää  kohti,  ruusutarhan  ratkaisevaan  keskikoh- 
taan, nimittäin:  mihin  suhteesen  nuo  kaksi  rakastavaa  asettuvat  toisiinsa 
—  ei  sukupuoli-olentoina,  vaan  ihmisinä,  ja  miten  he  ihmisinä  taistelevat 
ja  elävät  elämänsä  yhdessä ."  Arvostelija  lopettaa  ilmoi- 
tuksensa sanoen:  »Kuinka  seisookaan  rouva  Setälän  vanha  kartano,  Kurki- 
joki, tuolla  Suomenlahden  rannalla,  päivänpaisteisena  ja  unohtumattomana 
lukijan  muistissa!  Hänen  taiteilijalahjansa  lyyrillisyys  tekee  suuret  metsät 
eläviksi,  niin  että  ne  seisovat  edessämme  kuiskien  ja  humisten,  täynnä 
kaikua  kaikesta  tuosta  luottamuksellisesta  ja  muistorikkaasta  rakkaus- 
elämästä Kurkijoen  kartanossa!^ 

—  Chicagolainen  professori  Johann  Jakob  Mbybr  on  julkaissut 
E.  Piersonin  kustannuksella  Dresdenissä  V.  A,  Koskenniemen  „Runoja" 
saksaksi  käännettynä.  Kokoelma  sisältää  kolmea  kappaletta  lukuunotta- 
matta kaikki  suomalaisen  alkuteoksen  runot.  Käännös  on  suoritettu  sangen 
suurella  tunnollisuudella,  niinkuin  saksalaissyntyiseltä  tiedemieheltä  saat- 
taa odottaa.  Se  todistaa  tekijässään  ihan  harvinaista  suomen  kielen  taitoa 
ja  kunnioitettavaa  runokykyä.  Kirjan  kansilehdestä  näemmekin,  että  hän 
on  itse  runoilija,  joka  on  aiemmin  julkaissut  pari  runokokoelmaa.  Häm- 
mästyttävän tarkasti  hän  on  kaikki  alkutekstin  lausetavat  ja  sanayhtymät 
saksaksi  taivutellut.  Ja  vain  aniharvoin  tuntuu  siitä  jonkunlaista  jäyk- 
kyyttä syntyneen.  Yksinpä  suomalaisten  runojen  äännesointuakin  on  eräissä 
kappaleissa  pyritty  tavoittelemaan  ja  runomitta  on  koetettu  säilyttää  kos- 
kemattomana. Yleensä  on  siinä  onnistuttu.  Esim.  runot  „Ich  gehe  eine 
fremde  Stadt  entlang"  (Ma  vierahassa  kaupungissa  käyn),  „Herbstmorgen** 
(Syysaamu  pikkukaupungissa),  „Nero  singt"  (Neero  laulaa)  ja  „Epilog" 
lukee  ihan  niinkuin  ne  olisivat  alkuperäisiä  saksalaisia.  Eräissä  voi  kui- 
tenkin huomata  rytmin  joustavuuden  kärsineen,  esim.  „ Kevätlaulun"  (Lenz- 
lied)  ja  »Hyökyaallon"  (Die  Meeresvvoge  nach  dem  Sturm)  käännöksissä. 
Poljento  on  muuttunut  siinä  raskaammaksi.  Ja  tuskinpa  voitaneen  pitää 
runomitallisesti  aivan  onnistuneena  sitäkään,  että  kääntäjä  asettaa  suomen 
tuie    sanaa    vastaamaan   saksan  komme.     Mutta  kokonaisuudessa  voimme 

iloita  siitä,  että  kääntäjä  on  vaikeasta  tehtävästään  niin  onnellisesti  suo- 
riutunut ja  että,  kun  nyt  tietääksemme  ensi  kerran  tarjotaan  saksalaiselle 
lukijakunnalle  näyte  suomalaisesta  taidelyriikasta,  käännös  on  ehdottomasti 
parempi  kuin  saksalaiset  tusinatulkinnat  yleensä. 

Kääntäjä  on  liittänyt  teokseen  lyhyen  alkulauseen,  jossa  hän  tekee 
selkoa  niistä  periaatteista,  joita  hän  on  käännöksessään  noudattanut.  Sen 
ohessa  hän  lausuu  runojen  sepittäjästä,  V.  A.  Koskenniemestä  nämä  kau- 
niit tunnustuksen  sanat:  „ Vähän  ennen  viime  joulua  (1906)  julkaisi 
21 -vuotinen  mies,  nimeltä  Veikko  Antero  Koskenniemi,  ensimäisen  kokoel- 
man runojansa  ja  jo  sen  kautta  osoittautui  kerrassaan  suurimmaksi  suo- 
menkieliseksi lyyrikoksi  ja  yhdeksi  maailmankirjallisuuden  nerokkaimpia 
laulurunoilijoita.''  On  ilahuttavaa  kuulla  $e  puolueettoman  ulkolaisen 
suusta.  Mutta  kunhan  siinä  ei  sittenkin  olisi  kiitosta  vähän  niinkuin 
Porvoon  mitalla. 

Lähimmässä  tulevaisuudessa  lupaa  prof.  Meyer  julkaista  kokoelman 
käännöksiä  suomalaisesta  novellikirjallisuudesta  nimellä  ^Vom  Land  der 
tausend  Seen.  Obersetzungen  aus  neueren  finnischen  Novellisten*'.  Sen 
johdannossa  hän  aikoo  käsitellä  laajemmin  Koskennientä  ja  koko  uudem- 
paa suomalaista  kirjallisuutta. 


Toimitukselle  tullutta  kirjallisuutta. 


K.  Kaatralta:  Honor^  de  Balzac ,  Keski-ikäinen  nainen.  Loppuosa. 
(Markan  kirjasto  n:o  10)  1:  — . 

RTMi  Ä.  i^aiistolta :  Z7.  F.  Valakorph  Kuolema.  1-näytöksinen  näytelmä. 
— :  76.  —  Veijon-VeikkOr  Kosimassa.  1-näy toksinen  näytelmä.  — :  75.  —  Bauta- 
tiesalapoliisi.  Thorpe  Hazellin  seikkailuja.  Suomennos.  (Salapoliisiseikkai- 
luja  8).    — :  60. 

Vihtori  Kososelta:  Kolmen  sällin  seikkailut  Suomeksi  muodostanut 
Kaapro  Jääskeläinen.  1:  25.  —  Miten  Jesus  kuoli?  Suomentanut  A.  B.  Sarlin. 
— :  60. 

Otavalta:  Wemer  SÖderhjdniy  Joh.  Ludv.  Runeberg.  5  vhk.  2:  75.  — 
E.  Nevanlinna,  Suomen  raha-asiat  vuosina  1863—1904.  (Taloustieteellisiä  tutki- 
muksia. V.)  4  vhk.  1:  25.  —  O.  /.  Colliander ,  Suomen  kirkon  paimenmuisto. 
2  vhk.  1:  25.  —  J3.  Rider  Haggard,  Kuningas  Salomon  kaivokset  (Pääskysen 
kirjasto  2)  2  vhk.    — -:  15. 

Sulo  Toivoselta:  Ensio,  Universaalisymboliikka  (Kaikkeuden  kuvastin) 
1:  — . 

Yrjö  w«ilii^lt&>*  Aleksis  Kivi,  Seitsemän  veljestä.  Kertomus.  Somis- 
tanut Akseli  Gall6n-Kallela.     1  vhk.    — :  90. 

RICHARD  WAGNER  JA  WAGNERIHAILU. ' 

Kirjoittanut 
HERMANN  FRIEDMANN. 


Jo  kauan  aikaa  on  ollut  olemassa  IVagner -probleemi ;  ei  yksin  tai- 
teen vaan  myös  kultuuritutkim uksen  kannalta  katsoen.  Richard  Wag- 
ner on  personallisuus,  jota  oikeastaan  kaikkien  meidän  aikamme 
äänien  olisi  pitänyt  vastustaa.  Soittotaiteilijalta  hän  on  ryöstänyt 
itsessään  täydellisen  muotokauneuden  ja  asettanut  hänelle  tehtäviä, 
joita  useat  nimittävät  liioitelluiksi.  Runouden,  joka  tahtoo  olla  vain 
runoutta  eikä  halua  liittyä  säveliin,  hän  on  alentanut  toisluokkaiseen 
taidelajiin.  Hän  kehoittaa  valamaan  tieteellisiä  tietoja  jumalaistarun, 
sankaritarinan  muotoon  —  vaatimus,  jonka  täytyy  tuntua  uudenaikui- 
sesta  tiedemiehestä  vastenmieliseltä,  suorastaanpa  narrimaiselta.  Eikä 
yksin  henkisellä  alalla  Wagner  ole  vallankumouksellinen.  Myös  val- 
tiosta, kirkosta  ja  yhteiskunnasta  hän  on  lausunut  radikaalisia  ku- 
moamisaatteita,  saarnannut  osittain  suoralla  proosalla,  osittain  näyttä- 
möltä taiteen  vaippaa  käyttämällä.  Sen  ohella  ei  hänessä  ole  suin- 
kaan mitään  ihmisrakkauden,   humaniteetin  sovittavaa  piirrettä,  joka 


*  Seuraava  kirjoitus  on  alkujaan  esitelmä,  jonka  kirjoittaja  on  saksaksi 
pitänyt  Helsingissä.  Wagnerin  kuolinpäivän  (^"/.^  1883)  25-vuotisniuiston  joh- 
dosta, jota  äskettäin  on  vietetty  kirjoittaja  nyt  omistaa  nämät  lehdet  suoma- 
laiselle yleisölle. 

muuten  radikaaleille  on  niin  ominainen;  vaan  hän  kiihoittaa  itseään 
useinkin  hurjaan  saksalaisnatsionalismiin,  jonka  täytyy  loukata  muuka- 
laista. Ja  kun  katselijan  silmä  tähtäytyy  Wagnerin  omaan  perso- 
nallisuuteen,  niin  hänen  eteensä  ei  astu  voimakas,  sankarillinen  indivi- 
dualiteetti  —  kaikkien  näiden  karheuksien  ja  jyrkkyyksien  valtavana 
puoltajana  —  vaan  ihminen,  joka  porvarillisine  hyveineen  ja  pahei- 
neen  ei  kohoa  keskimäärää  korkeammalle:  lyhyesti,  ei  mikään  sankari 
ja  sitä  paitsi  —  mikä  voisi  olla  vieläkin  vaarallisempaa  sankarillisuu- 
den vaikutukselle  —  olento,  joka  ei  edes  ole  aivan  vapaa  naurettavista 
puolista.  Kaikkien  pitäisi  siis  —  niin  ainakin  ensi  näkemältä  tuntuu 
—  liittoutua  Richard  Wagneria  vastaan:  soittoniekan  ja  runoilijan,  tai- 
teilijan ja  tiedemiehen,  ruhtinaitten  ja  kansojen,  joukon  ja  neron. 

Mutta  —  asian  laita  onkin  aivan  vastakkainen.  Richard  Wag- 
nerin  nimi  on  saavuttanut  syvyydeji  ja  juhlallisuuden,  joka  vain  ih- 
miskunnan kaikkein  sointuvimmille  nimille  on  suotu.  Siinä  tavassa, 
millä  tätä  nimeä  lausutaan  —  miten  lukemattomat  sen  lausuvat,  eikä 
yksin  Saksassa  —  on  miltei  uskonnollista  pelkoa,  miltei  vapahtajan 
kunnioitusta.  Bayreuthista  on  tullut  temppeli  ja  pyhiinvaelluspaikka. 
Kansallisesta  kunniastaan  niin  arat  ranskalaiset  vuodattavat  ylistys- 
tään ylenmäärin  hänelle,  joka  kuitenkin  on  loukannut  heidän  kan- 
sallistuntoaan  kipeämmin  kuin  ehkä  kukaan  muu.  Mainitakseni  vielä 
yhden  kuvaavan  piirteen:  Houston  Stewart  Chamberlain,  „Grundla- 
gen  des  neunzehnten  Jahrhunderts"  teoksen  tunnettu  tekijä,  herättää 
jälleen  sen  kysymyksen,  mistä  ajasta  Nietzschen  henkinen  pimenty- 
minen on  laskettava,  ja  vastaa  siihen  lyhyesti  suurella  varmuudella: 
Tietysti  siitä  päivästä,  jolloin  Nietzsche  luopui  Wagnerista!  Luopu- 
minen VVagnerista  merkitsee  hänelle  epäämätöntä,  ratkaisevaa  mielen- 
häiriön oiretta!  Ja  mitä  hänen  omaan  suhteeseensa  VVagneriin  tulee, 
sanoo  Chamberlain,  ettei  hän  olisi  voinut  elää,  jollei  tämä  ihmi- 
nen, Richard  Wagner,  olisi  tässä  maailmassa  vaeltanut.  Siihen  ta- 
paan puhuu  lunastukseen  uskova  kristitty  Kristuksesta,  ja  samoin 
tai    sentapaisesti  puhuvat  lukemattomat  ihmiset  Richard  Wagnerista. 

Tämä  juuri  on  IVagner-frobleemi,  Kaikissa  meidän  aikamme  vir- 
tauksissa ilmenee  varma  suunta  Richard  Wagneria  vastaan  —  ja 
kuitenkin  tulvailee  suorastaan  meidän  olentomme  syvyydestä  Wag- 
nerin  nimeä  ja  hänen  teoksiansa  kohtaan  jotakin,  joka  on  rakkautta, 

kunnioitusta,  vieläpä  jumaloimista.  Mitenkä  tämä  ristiriita  on  rat- 
kaistavissa? 

Ennenkuin  yritän  ruveta  selittämään  tätä  probleemia,  tahdon 
luoda  silmäyksen  Wagnerin  syntyihin, 

Wagnerin  synnyt  voi  merkitä  kahdella  nimellä :  Goethen  ja  Beet- 
hovenin*  Tietysti  nämät  molemmat  nimet  eivät  mitenkään  voi  kuvata 
koko  Wagnerin  kehityshistoriaa.  Mutta  Wagnerin  elämänjuoksu, 
taiteilijan,  erikoisen  ilmaisumuodon  mestarin  elämänjuoksu  johtaa  epäi- 
lemättä alkunsa  Goethesta  ja  Beethovenista. 

Goethe  on  koko  elämänsä  ajan  ponnistellut  ja  kaikin  voimin 
yrittänyt  antaa  ilmaisumuotoa  sille,  mitä  hän  itsessään  ja  ympäril- 
lään näki,  kuuli  ja  tunsi.  Hänen  silmänsä  oli  kirkkaampi  kuin  tuskin 
kenenkään  muun  ihmisen;  kaikki  luomisen  tuoksut  hän  käsitti  mitä 
hienoimmalla  vaistolla;  ja  hänellä  oli  tarkka  korva  kuulemaan  salaista 
laulua,  joka  soi  hänen  sielussaan  kuin  lähteen  hiljainen  pulppuaminen 
illan  suussa.  Ja  kaikki,  kaikki  tämä  hänen  täytyi  ilmituoda,  tehdä  itsel- 
leen ja  muille  tajuttavaksi  ja  näkyväksi.  Ja  hän  käytti  kaikkia  rik- 
kaan henkensä  kykyjä,  hän  pani  kaikki  universaalisten  lahjojensa  kos- 
kettimet soimaan  ilmisaattaakseen  maailmaa  ja  itseänsä.  Jonkun 
aikaa  tuntui  hänestä,  katselijasta,  ikäänkuin  luonnon  omiin  väreihin 
kastettu  sivellin  paraiten  olisi  voinut  kuvata  todellisuutta;  Goethe 
aikoi  tulla  maalariksi.  Mutta  tuhannet  äänet  hänen  sielussaan,  hänen 
myrskyiset  personalliset  kokemuksensa  yllyttivät  häntä  kuitenkin 
liian  kiihkeästi,  ja  siten  tuli  sielukas  sana  hänen  valituksi  soittimek- 
sensa.  Vapaassa  ja  runopukuisessa  puheessa,  runoissa,  jotka  olivat 
keveitä  kuin  henkäys,  ja  säännönomaisesti  jäsennetyissä  mietelmissä 
hän  koetti  päästä  aiheen  mestariksi  —  asteettaisesti  kohoavassa  luo- 
mistoimessa  runoiltu  Faust  on  tämän  alituisen  taistelun  ja  muovailun 
kuvastin  —  —  kunnes  faustilainen  Goethe  lopulta  myöntää,  ettei  to- 
dellisuutta, tapahtumaa  voi  maallisin  keinoin  kuvata:  se  on  sanoin 
selittämätöntä. 

Mutta  kun  Goethe  sai  yleissilmäyksen  tästä  titanisesta  runoel- 
mastansa, niin  hänestä  tuntui  sittenkin  siltä,  kuin  olisi  Faust  voinut 
kohota  vielä  suurempaan  täydellisyyteen,  jota  hän,  Goethe,  ei  kuiten- 
kaan kyennyt  sille  antamaan,  sillä  siihen  olisi  tarvittu  taiteilijalahjaa, 
jota  Goethella  ei  ollut,  musikaalista     Goethe  huomasi  itse,  että  Faust 

oli  sävellettävä;  hän  teki  myös  suunnitelmia  musiikin  lajista  viitaten 
Mozartiin,  hänelle  hengenheimolaisimpaan  säveltäjään. 

Yleensä  ei  voi  antaa  kovin  suurta  arvoa  niille  huomautuk- 
sille, joita  Goethe  tekee  musiikista.  Hänen  suhteensa  musiikkiin 
oli  hyvin  löyhä;  musikaalisissa  asioissa  hän  oli  ehkä  liiankin  pal- 
jon ystävänsä,  taiteilija  Zelterin,  vaikutuksen  alainen,  eikä  hän  tun- 
tenut, niinkuin  hän  itse  sanoo,  musiikin  tekniikkiä.  Kuitenkaan  ei 
musiikki  ollut  vaikuttamatta  häneen  ja  hänen  suuri,  yleinen,  taiteelli- 
nen havaintokykynsä  johti  hänet  tälläkin  alalla  sattuviin  huomioihin. 
Niinpä  on  tosiaankin  Goethen  runouden  ja  Mozartin  musiikin  välillä 
olemassa  jonkinmoinen  sukulaisuus;  samoin  kuin  myöskin  täydellä 
syyllä  on  uusimpana  aikana  soittoa  ymmärtävältä  taholta  väitetty, 
että  on  olemassa  jonkunmoinen  ero  subjektivistien,  niinkuin  Schuber- 
tin ja  Schumannin,  sekä  objektivistin  ja  synnynnäisen  Goethe-sävel- 
täjän,  niinkuin  Hugo  Wolfin  välillä,  joka  jälkimäinen  musikaalisena 
luonteena  taaskin  on  Mozartin  rinnalle  asetettu.  Dmaisutavan  objek- 
tiivisuus, soljuvaisuus,  virtaavaisuus,  katkeamattomuus  on  yhtä  hyvin 
Goethelle  kuin  Mozartillekin  ominaista.  Sen  Goethe  varmaan  välittö- 
mästi huomasi;  samoin  kuin  Faust-aiheessa  ilmenevän  elävän  taipu- 
muksen antautua  säveliin  —  tuon  taipumuksen,  jonka  niin  tavatto- 
man suuri  joukko  säveltäjiä  on  huomannut. 

Beethovenisi  ei  Goethe  ajatellut.  Beethoven  oli,  päinvastoin  kuin 
Goethe,  raju,  väkivaltainen  luonne,  tulisielu  elämässä  ja  verrattomassa 
taiteessaan.  Sen  tähden  täytyi  personallisen  lähentely-yrityksen  epä- 
onnistua, samoin  kuin  Goethe  ei  voinut  antaa  oikeudenmukaista  ar- 
voa Beethovenin  neroudelle.  Beethoven  oli  paljon  enemmän  Goethen 
suuren  ystävän,  Friedrich  Schillerin,  hengenheimolainen.  Se  käy 
ilmi  sekä  välittömästi  hänen  palavasta  rakkaudestaan  ja  kunnioituk- 
sestaan ihmistä  ja  runoilijaa  Schilleriä  kohtaan,  kuin  välillisesti  heidän 
luonteidensa  sopusoinnusta.  Samoin  kuin  Schiller  on  Beethovenkin 
kumousmies,  ryntääjä  ja  hyökkääjä,  pohjaltaan  enemmän  puhuja 
kuin  runoilija.  Milloin  Beethoven  yrittää  tuoda  esiin  runolliseksi  tar- 
koitettua sydämenpurkausta,  on  se  melkein  puinen  ja  vaikuttaa  vain 
pidätetyn  intohimonsa  kautta,  joka  sen  lävitse  värähtelee. 

Kuitenkin  tekisimme  itsemme  syypäiksi  suurenmoiseen  ereh- 
dykseen,   jos    kieltäisimme    Beethovenilta    runoilijan    ominaisuuden. 

Päinvastoin  on  Beethovenin  asema  musiikin  historiassa  suureksi  osaksi 
juuri  siinä,  että  Beethoven  oli  ensimäinen  suuri  runoilija  musiikin 
alalla.  Sillä  etupäässä  juuri  hänen  musiikkinsa  lakkaa  olemasta  vain 
muototaidetta,  ja  muodostuu  teemallisesti  jonkun  aiheen  mukaan. 
Hänen  musiikkinsa  juuri  tulee  puhuvaksi.  Ja  Beethovenin  kehitys- 
kulkua kuvaa  juuri  alinomaa  kasvava  tarkoitus  ja  taito  tehdä  mu- 
siikki yhä  puhuvammaksi. 

Tässä  suhteessa  muodostavat  kolmas,  viides  ja  yhdeksäs  sym- 
fonia  kolme  suurta  astetta:  sankarisymfonian,  kohtalosymfonian  ja 
ilosymfonian.  Tätä  kohoamista  on  kuvaavasti  selitetty  siten,  että  sen 
on  sanottu  olevan  muuttumista  maailmanvalloittamisesta  maailman- 
voittamiseksi  ja  tuon  yksilöllisen  taistelemisen  ja  voittamisen  lopul- 
liseksi kohoamiseksi  yleisyyteen,  ihmisyyteen.  Käsikädessä  aatteen 
kohoamisen  kanssa  käy  puhuvan  musiikin  teknillinen  täydellistyminen. 
Instrumenteeraus  tulee  yhä  monimutkaisemmaksi,  yhä  uusia  ilmaisu- 
muotoja tuodaan  esiin:  kontrafagotti,  pasuuna,  rummut.  Mikä  suun- 
naton ilmaisun  ponnistus  siitä  ilmenee,  ilmaisun,  jonka  kerran  —  sen 
tunne  sanoo  —  täytyy  musertaa  esillesaatu  muoto. 

Tämä  ihme  toteutuu  yhdeksännessä  symfoniassa.  Sen  teoksen 
vertaista  ei  ole  ainoatakaan  toista.  Ensimäisen  jakson  ilkkuva  pessi- 
mismi, joka  vähitellen  tyhjenee  vaihtuakseen  toisen  jakson  kevyeen 
kisailuun  —  tuo  tavaton  rytmiikin  mestariteos,  jossa  todellakin,  niin- 
kuin sanotaan  Beethovenin  nähneen,  kaikkialta  pimeydestä  näyttää 
valoja  leimahtelevan.  Instrumentatsioni  tulee  uutta  lupaavaksi,  rum- 
mut astuvat  jaksossa  esiin.  Sitten  seuraa  pyhä  Adagio  molto  canta- 
bile —  vajotakseen  taas  hirveään  dissonansiin,  jolla  viimeinen  jakso 
alkaa.  Samassa  jo  häämöittää  esiin  riemumotiivi,  joka  on  muodos- 
tava kokonaisuuden  huippukohdan.  Mutta  vielä  vallitsee  taistelu  ja 
epätoivoinen  nykyisyys,  nousu  ja  lasku.  Bassot  itkevät  ja  valittavat 
—  ja  vielä  kerran  kajahtaa  melodia,  puhdas,  teeskentelemätön,  lap- 
sellinen (Wagner  on  myöhemmin  siitä  sanonut,  että  se  on  ollut  vii- 
meinen yritys  kuvata  onnea  pelkästään  instrumentaalisilla  keinoilla). 
Mutta  synkät  voimat  pääsevät  taas  valtaan  —  ja  kaikki  näyttää  ole- 
van kadotettua. 

Silloin  tapahtuu  jotakin  tavatonta,  oikea  ihme.  Niinkuin  luonto 
tuskissaan  taistellen  synnyttää  järki-  ja  puhekykyisen  ihmisen,  samoin 

kohoaa  musiikin  helmasta  raskaimpana  hetkenään  sointuva  ja  järjel- 
linen sana.  Instrumentteja  vastaan  nousee  aivan  kuin  ^Tulkoon  val- 
keus!" huuto  Jumalan  huulilta,  kirkas,  kiinteä  ja  luova  ihmisääni 
resitatiivissa:  Oi,  ystäväni,  ei  näitä  säveleitä!  Lauluäänet  yhtyvät, 
ja  vapautettu  ihmiskunta  —  sillä  se  se  taisteli  ja  nyt  laulaa  —  ko- 
hottaa sielunsa  Jumalan  luo  Beethovenin  sävelvoiman  astimilla,  joka 
niin  läheisesti  on  liittynyt  Schillerin  dityrambiseen  taiteeseen: 

Freude,  schöner  Götterfunken, 
Tochter  aus  Elysium  — 
Wir  betreten,  feuertrunken, 
Himmlische,  dein  Heiligtum. 
Deine  Zauber  binden  wieder, 
Was  die  Mode  stren>(  geteilt  — 
Alle  Menschen  werden  Briider, 
Wo  dein  sanfter  Fltigel  weilt.  * 


Goethe  on  kehittynyt  sanasta  säveleeseen,  Beethoven  säveleestä 
sanaan.  Nämät  molemmat  seikat  ja  niiden  läheinen  suhde  toisiinsa 
muodostavat  Wagnerin  taiteen  ja  hänen  taidekäsityksensä  lähtökoh- 
dan ja  perustuksen.  Siinä  suhteessa  hänen  ajatustapansa  nojautuu 
juuri  näihin  molempiin  suurin  teoksiin:  Faustiin  ja  yhdeksänteen 
symfoniaan.  Hän  asettaa  ne  suhteeseen  toistensa  kanssa,  hän  selit- 
tää yhdeksättä  symfoniaa  käyttäen  Faustin  sanoja. 

Wagnerin  taideteoria  lopullisessa  muodostelussaan  —  se  vastaa 
täydellisesti  kuvattua  kehitystä  —  on  nimittäin  tämänsuuntainen: 
alussa  olivat  vielä  sana  ja  sävel  läheisesti  yhdistyneet  inhimillisessä 
ilmaisutavassa.  Tämä  alkutila  on  myös  taiteen  ihannetila.  Myöhem- 
min sana  ja  sävel  ovat  kadottaneet  toisensa.  Aivan  kuin  kaksi  sie- 
lua, jotka  etsivät  toisiansa,  harhaili  kumpainenkin  maailmassa.  Mes- 
tariteokset syntyivät  yksinomaan  musikaalisista  alkuaineista,  harmo- 
niasta,  rytmistä,   melodiasta;  samoin  syntyivät  eriksensä  etevät  luo- 


*  Ilo,  sinä  ihana  jumalainen  kipinä,  Elysiumin  tytär,  me  astumme  tuli- 
sieluina sinun  pyhäkköösi,  sinä  taivahatar,  sinun  taikavoimasi  yhdistävät  uudel- 
leen sen  minkä  muoti  on  jyrkästi  eroittanut  —  kaikki  ihmiset  tulevat  veljiksi 
missä  sinun  lempeä  siipesi  leijailee. 

mat  runollisesta,  muovailtavasta  puheesta.  Mutta  kummassakin  taide- 
lajissa oli  epätäydellisyyttä,  kumpaakin  kaivoi  kaipaus.  Musiikki 
pyrki  yhtymään  runollisen  san§n  kanssa,  runoilija  tahtoi  syliinsä 
sulkea  säveltaiteen!  Siten  syntyi  laulusävellyksiä,  ooperoita,  ohjelma- 
musiikkia.  Mutta  todellinen  luoma,  todellinen  taide  on  vasta  „  mu- 
siikkidraamana" syntynyt.  Tarkoitusta  ilmaisevaa  elämän  kehitystä, 
juuri  sitä  „der  tonvermählte  Dichter",  säveltävän  runoilijan,  täytyy 
alati  kuvata.  Sillä  taide  on  luomistointa,  taide  on  elämää  —  elämää 
sävelissä  soivin  sanoin. 

Sen  pitemmältä  en  voi  tässä  yhteydessä  käsitellä  Wagherin  laa- 
joissa teoksissa  ilmenevää  teoriaa,  yhtä  vähän  kuin  voin  tässä  krii- 
tiUisesti  arvostella  tätä  hänen  perusaatettansa.  Voisihan  paljon  sitä 
vastaan  sanoa.  Minä  puolestani  olen  vakuutettu  siitä,  että  lukemat- 
tomien runoelmien  rinnalla,  jotka  jotakin  kaipaavat,  nimittäin  sävel- 
täjän musikaalista  sielustuttamista,  on  olemassa  lukuisia  runollisia  luo- 
mia, jotka  voivat  elää  omin  apukeinoin,  vaikka  asettaisikin  kaikkein 
korkeimmat  vaatimukset  ilmaisumuodolle.  Runoteoksen  voimakas 
taipumus  sulautua  säveliin  ei  laisinkaan  todista  teoksen  runollista  ete- 
vyyttä; paljoa  lähempänä  on  se  ajatus,  että  runoelma,  joka  kaikin 
voimin  vaatii  säveltäjää,  kipeästi  juuri  kaipaa  tätä  täydennystä,  jota 
vastoin  runo,  jolla  itsellään  on  oma  sielunsa,  oma  tunnelmansa,  oma 
sulosointunsa,  yksinkertaisessa  vaatimattomuudessaan  ja  juuri  sen 
vuoksi  on  täydellinen.  Miksikä  juuri  Goethen  ihmeellisimpiä  runoja 
on  tavallaan  mahdoton  säveltää?  Koska  ne  ovat  iankaikkisuutta  ja 
tavallaan  itse  musiikkia.  Miksi  on  Heinen  funotaide  säveltäjän  Eldo- 
rado? Koska  huolimatta  kaikesta  sanavoimasta  Heineltä  puuttuu  mie- 
lensyvyyttä  —  puute,  jota  lukija  tai  kuulija  ei  aina  huomaa  siinä 
tuntuvan  ylen  voimakkaan  sentimentaalisuuden  vuoksi.  Runollisen 
mielensyvyyden  puutetta  tulee  sitten  syvällisimmän  kaikista  taiteista, 
musiikin,  poistaa.  Minä  tarkoitan,  että  musiikilla  ja  runoudella  poh- 
jaltaan on  erilaiset  tehtävät  ja  vaikutukset:  runous  esittää,  kuvaa 
näkemyksiä  ja  tunteita,  jota  vastoin  musiikille  on  ominaista  kiihoittaa 
ja  herättää  tunteita.  Tosin  ei  voi  toista  jyrkästi  eroittaa  toisesta:  ru- 
nossakin esiintyy  paitsi  varsinaista  esitettyä  sisällystä  samalla  tunnel- 
mia, ja  päinvastoin  on  myös  musiikki  tunnelmien  ilmaisukeino. 
Mutta   pääasiallisesti  pysyn  sittenkin  siinä:   runous  esittää,  musiikki 

kiihoittaa  tunneasteikkoa.  Musiikki  pakoittaa  kuulijat  epämääräiseen 
tunnelmaan;  mutta  tunnelman  kehässä  se  antaa  personalliselle  käsi- 
tykselle laajan  liikkumistilan.  Sanr\an  sävelteoksen  rajoissa  voi  toi- 
nen kuulla  meren  hyrskyä,  toinen  taistelun  temmellystä.  Juuri  tässä 
yksilöllisten  ajatusten  vapaudessa  piilee  syy  musiikin  sunnnattomaan 
voimaan  ja  aivan  erityiseen  yleistajuisuuteen.  Runous  sitävastoin, 
kaikkein  eterisinkin,  kahlehtii  havainnollisen  selvillä  näkemyksillään 
ja  kuvillaan  kuulyaa.  Sen  tähden  ei  koskaan  musiikin  ja  runouden 
yhdistäminen  saa  ehdottoman  välttämättömyyden  luonnetta,  vaan  tu- 
lee se  aina  riippumaan  enemmän  tai  vähemmän  satunnaisuudesta: 
tekstiä  saattoi  säveltää  siten  kuin  sitä  on  sävelletty,  mutta  sitä  ei  täy- 
tynyt niin  säveltää;  samat  sanat  olisivat  myös  voineet  saada  aivan 
toisen  sävelmuodostuksen. 

Mutta  tästä  kaikesta  en  tahdo  n>1:  puhua,  vaan  sen  sijaan  he- 
rättää kysymyksen:     Mikä  on  Wagnerin  taideteorian  syvin  perustus 

—  ja  mistä  johtuu,  että  määrätty  teoria,  abstraktinen  selitys,  saattoi 
muodostaa  jonkinmoisen  uuden  evankeliumin  perustuksen .»^ 

Jos  asetamme  täten  kysymyksen,  niin  minusta  tuntuu,  että 
Wagnerin  taideteoria  ja  sen  vaatima  taiteiden  yhteensulattaminen, 
sävel-  ja  runoustaiteen,  esityksen  ja  tunnelman  —  merkitsee  voima- 
kasta vastalausetta  uudenaikuisen  ihmisen  hajanaisuutta,  pilkkoon- 
tumista  vastaan,  ja  sellaisena  sitä  myös  yleisesti  on  vaistomaisesti 
ymmärretty  ja  hyväksytty.  Meidän  kultuurielämämme,  sen  rikastu- 
miskiihko,  sen  teollisuuden  ja  koneiden  edistys  on  tehnyt  yhteiskun- 
nasta, ihmiskunnasta  tufiatosaisen  jättiläiskoneen.  Jokaisen  täytyy 
olla  paikallansa;  ken  ei  ole  paikallaan,  tulee  heitetyksi  pyörien  alle 
ja  hänen  paikkansa  saa  toinen  korvata.  Me  elämme  spesialismin 
kukoistusajassa;  kaikki  mikä  on  orgaanista  on  revitty  tuhansiin  paloi- 
hin —  elämämmekin,  ruumiimmekin.  Wagner  sanoo:  Säveleen  ja 
sanan  täytyy  avioitua,  orkesterin  ja  dekoratsionin  yhtyä  —  ja  sillä 
hän  oikeastaan  tarkoittaa:  puheen  ja  tunteen,  silmän  ja  korvan,  teon 
ja  mielialan  tulee  yhtyä  yhdeksi,  jälleen  yhtyä  yhdeksi.  Hän  vaatii 
sytyttävin  sanoin  ja  loistavin  esimerkein  täydellistä,  kokonaista  taidetta 

—  hän  tahtoo  luoda  todellisen,  kokonaisen  ihmisen. 

Läheisesti  liittyy  tähän  VVagnerin  palautuminen  muinaisajan 
taruihin  ja  tarina-aiheisiin. 

Me,  uudenaikuiset  ihmiset,  hymyilemme  ylimielisesti  typerille 
tarinoille.  Mehän  olemme  jo  niistä  kasvaneet  irti.  Me  kehumme  ole- 
vamme positivisteja,  todellisuusihmisiä,  luonnontieteen,  tekniikin  aika- 
kauden lapsia  —  mekö  antaisimme  tarinoiden  pettää  itseämme^    Mutta 

onko  taru  todellakin  köyhyyden,  totuudenpuutteen  lapsi  —  eikö  se 
ehkä  pikemmin  ole  rikkauden,  ylenpaltisen,  muodostavan  luomisvoi- 
man lapsi.^  Ylenpaltisen  rohkeuden  ja  päätösvoiman?  Niin  se  on! 
Entisajan  ihmisillä,  joita  elämä  ei  vielä  ollut  hajoittanut  ja  raastanut 
tuhansiin  mahdollisuuksiin  ja  epäilyksiin,  oli  voimaa  ja  rohkeutta 
mahdollisuuksien  joukosta  temmata  esiin  juuri  se,  mihin  heidän  sisäl- 

Unen  havaintonsa,  heidän  totuudentuntonsa  viittasi,  ja  antaa  niille  to- 
tuuden leima;  kourallaan  tarttua  johonkin  määrättyyn  ja  sanoa:  niin 
se  on.  Mutta  miten  me  puhumme?  Miten  me  vakuutamme?  Me 
sanomme  tuhatta  kertaa  koska  ja  siis  ja  niinmuodoin  ja  mutta;  ja 
sitten  me  sanomme  tuhatta  kertaa  vaikka  ja  siitä  huolimatta;  ja 
siitä  syntyy  valtava  sanasota.  Keskelle  tätä  sanasotaa,  jossa  me, 
rikkirevityt  ihmiset,  kokonaan  hävitämme  itsemme,  asettaa  nyt  Wag- 
ner —  siten  minä  hänet  ymmärrän  —  kysymyksen:  tahdommeko 
me  vielä  runoilla  tarun,  meidän  tarumme?  Onko  meillä  vielä  voimaa 
luoda  teos,  johon  me  uskomme?  Elää  elämää,  jota  me  kunnioi- 
tamme? Kunnioittaa  tarinaa,  johon  meillä  ei  ole  todisteita,  ja  vain 
sen  vuoksi,  että  se  on  puhjennut  esiin  meidän  sisimmästä  luontees- 
tamme? Onko  meillä  rohkeutta  vielä  uskoa  ihmeeseen?  Luo- 
tammeko me  vielä  itseemme  ja  jumalalliseen  alkuperäämme?  Me 
—  joiden  silmissä  vielä  on  tulta,  joskin  rauhattomasti  liekehtivää; 
me  —  joissa  niin  suuren  kiireen  ja  homman  rinnalla  on  niin  paljon 
ikävystymistä  ja  aikaakuolettavaa  narrimaisuutta,  vieläpä  siihen  mää- 
rään, ettei  kukaan  oikein  tiedä,  tuntuuko  elämä  hänen  mielestään 
liian  lyhyeltä  tai  liian  pitkältä;  me  — joissa  vielä  on  kaipausta,  mutta 
samassa  myös  kohtaloonalistumista;  kieltäytymistä  —  mutta  ei  sit- 
tenkään täydellistä  eikä  oikeaa  epätoivoa;  ei  taivasta  eikä  helvettiä; 
me  —  kiirastulen  porvarit ;  me  —  edistyksen  ihmiset  ilman  edistystä, 
takapajulla  olevat,  vaikka  emme  voi  takaisin  palata;  me  —  vailla, 
aivan  vailla  kaikkea  suurisuuntaisuutta  ja  aloitetta;  me  —  kykene- 
mättömät luomaan  ja  rakentamaan  vain  liiallisen  sivistyneisyyden 
vuoksi  —  —  omistammeko  me  vielä  kylliksi  voimaa  ja  rohkeutta, 
jotta  voimme  luoda  tarun,  rakentaa  elämän? 

Wagner  ei  tyydy  vain  saamaan  tietoonsa  mikä  uudenaikuisen  ih- 
miskunnan tila  on.  Hän  syventyy  suoraa  tietä  kysymykseen :  mikä  on 
ollut  syynä  tähän  tilaan,  mikä  on  riistänyt  ihmiskunnan  olemuksen  ja 
personallisuuden?  Ja  hän  antaa  —  sekä  filosofina  että  taiteilijana  — - 
vastauksen:  raha.  Olisi  erittäin  viehättävä  tehtävä  kirjoittaa  rahan 
luonnonhistoria.  Kun  raha  tuli  käytäntöön,  niin  oli  se  voimakas 
ase  ihmisten  vapautustaistelussa.  Rahan  voima  vapautti  porvariston 
feudalismista  ja  keskiaikuisuudesta.  Ihminen  tuli  liikkuvammaksi, 
hän  saattoi  lähteä  kotoiselta  konnultaan,  kuljettaa  mukanaan  talonsa 

ja  tavaransa.  Kaupungit  syntyivät,  ne  liedet,  joiden  ääressä  vapaat 
ajatukset  lausutaan,  ne  paikat,  joissa  ihmis-  ja  kansalaisoikeudet  ke- 
hittyvät. Mutta  sitten  muuttuu  asian  tila.  Syvällä,  salassa,  on  raha 
harjoittanut  hajoitus-  ja  hävitystyötään.  Sen  säihkyvä  loisto,  sen 
vieriminen  on  häikäissyt  ihmisten  silmiä.  Vapauden,  siivekkään  hen- 
gen symbolista  on  se  muuttunut  taikakaluksi,  epäjumalaksi.  Raha  on 
vailla  kaikkea  yksilöllisyyttä,  toinen  rahakappale  on  aivan  toisen  kal- 
tainen; kaikki  omaisuudet  muuttuvat  rahan  kautta  samanlaisiksi  ja  toi- 
siinsa verrattaviksi,  pirstoutuvat  rahakappaleihin ;  rahalla  mitattuna  saa 
kaikki  hintansa  ja  kaikki  kadottaa  arvonsa.  Ja  niinpä  pitää  myös 
uuden  rahaihmiskunnan  välttämättä  muuttua  ihmiskunnaksi,  missä 
kaikki  on  tehty  yhtäläiseksi,  kaikki  personallisuus,  kaikki  nero,  kaikki 
rohkeus  muutettu  halvaksi,  alhaiseksi  arvoksi.  Ihmiskunnan  uusi  henki 
ajattelee  enää  vain  miten  yksilöllisyys,  erikoisuus  parhaiten  olisi  hävi- 
tettävä elämän  juoksusta,  miten  luonnollinen  organismi  muutettava 
luonnottomaksi  koneistoksi.  Koneiden  aikakausi  on  koittanut.  Kaikki 
olennot  luonnossa  tuottavat  jälkeläisiä;  mutta  ne  kuolevat,  kun 
tuottaminen  on  tapahtunut.  Vain  raha  tahtoo  lisääntyä  rajattomasti 
ja  kuitenkin  edelleen  elää.  Se  tahtoo  synnyttää  vain  korkoa  korolle. 
Kapitalismin  aikakausi  on  koittanut. 

Rahaa  ja  sen  onnettomuutta  tuottavaa  voimaa  vastaan  on  Wag- 
ner kohdistanut  palavan  vihansa  ja  vimmansa.  Hän  tunsi,  että  uuden- 
aikuisen  ihmisen  tarun  pitäisi  olla  rahan  kirouksen  taru.  Ja  hänen 
etsivää  silmäänsä  kohtasi  syvintä  germanilaista  tunnetta  kumpuileva 
tarina  kullan  turmiosta. 

On  vaikeata  niin  valtavaa  runoaihetta  kuin  Niebelungenla  ly- 
hyesti ja  täsmällisesti  kuvailla.  Mutta  epäilemättä  on  Wagner  — 
niinkuin  hänelle  oikeudenmukaisesti  on  tunnustettu  —  käsittänyt 
aavistavan  henkensä  havaintokyvyllä  tarinan  todellisen  tarkoituksen: 
miten  onnetonta  on  elää  työttömänä  valmiin  omaisuuden  varassa. 
.Wagner  on  yleensä  muovaillut  tarumaiset  henkilöt  nykyaikaisen  elä- 
män tyypillisiksi  edustajiksi.  Kapitalistia  edustavat  ruma  kääpiö  Alberich 
ja  tämän  poika,  iloton  Hagen  tai  hirviö  Fafner,  joka  istuu  aarteillaan 
ja  haukottelee.  Kylläinen,  korkojanauttiva  laiskuus  on  pilkallisesti 
esitetty  Fafnerin  huudahduksessa:  „Minä  makaan  ja  omistan,  anna 
minun  nukkua!**    Kultainen  sormus  on  annettava  takaisin  Reinvirran 


172  HERMANN  FRIEDMANN. 


tyttärelle;  sitten  vasta  saapuu  vapahdus,  revontulet  loistavat  yli  maail- 
man, ja  Wotan,  ikuinen  hymy  huulilla,  joutuu  „Jumalien  häviössä" 
(Götterdämmerung)  perikatoon.  Sitten  ei  mikään,  ei  mikään  enää  ih- 
misiä sido  —  paitsi  rakkaus,  joka  yksin  määrää  ihmisten  suhteet. 
Lait,  tavat,  vieläpä  perhekin  kalpenee  tuon  ainoan  suuren  rakkauden 
rinnalla,  niinkuin  tähdet  auringon  loistossa.  Wagner  pyrkii  Niebe- 
lungenissa  yläpuolelle  kaikkia  yhteiskunnallisia  ihanteita ;  hän  on  täy- 
dellinen anarkisti: 

Nicht  Haus,  nicht  Hof,  noch  herrischer  Prnnk, 
Nicht  Gold,  nicht  Gut,  noch  gleissender  Glanz, 
Nicht  triiber  Verträge  triigender  Bund, 
Nicht  heuchelnder  Sitte  hartes  Gesetz  — 
Selig  in  Lust  und  Leid 
Lässt  nur  die  Liebe  sein.  ^ 

Rakkaus  —  tämä  monimielinen,  rajaton  sana,  on  Richard  Wag- 
nerin  viimeinen  ja  syvin  probleemi.  Tämä  probleemi  osoittaa  koko 
hänen  taiteellisen  tiensä. 

Mitä  on  rakkaus?  Onko  se  tuo  samumtuuli,  joka  puhaltaa  läpi 
Salomonin  Korkean  Veisun  —  vai  hiljainen,  sääliväinen  autuus,  josta 
korintilaiskirje  puhuu  ja  laulaa.^  Onko  rakkaus  —  sukupuolirak- 
kautta?  Vai  onko  rakkaus  —  rakkautta  ihmiskuntaan,  Jumalaan? 
Ja  onko  näiden  tunteiden  välillä  minkäänlaista  mahdollista  yhtymä- 
kohtaa? 

Wagner  on  elämänsä  eri  ajanjaksoina  ajatellut  tästä  eri  tavalla. 
Nuori  Wagner  on  nerokkaalla  ymmärtämyksellä  ja  suurella  rohkeu- 
della käsitellyt  sitä  aatetta,  että  kaikki  rakkaus,  olkoon  se  mitä  lajia 
tahansa,  pohjaltaan  kuuluu  yhteen.  Myöhemmin  hän  on  saavuttanut 
sen  käsityksen,  joka  on  hallinnut  häntä  suuremman  osan  hänen  tai- 
teellista uraansa  ja  joka  käy  ilmi  melkein  kaikista  hänen  teoksistansa. 
Tätä  käsitystä  voi  sanoa  kahden  semmoisen  perusajatuksen  ylistämi- 
seksi ja  syväksi  yhdistämiseksi,  jotka  eivät  suinkaan  aina  luonnostaan 


^  Ei  talo,  ei  hovi,  eikä  herramainen  komeuskaan,  ei  kulta,  ei  omai- 
suus eikä  kimmeltävä  loistokaan,  ei  sameain  sopimusten  pettävä  liitto,  ei 
teeskentelevän  tavan  ankara  laki  —  autuaaksi  onnessa  ja  onnettomuudessa 
tekee  vain  rakkaus. 

eivätkä  historiallisessa  kehityksessä  käy  käsi  kädessä.  Toiselta  puolen 
on  Wagner  tänä  pisimpänä  taiteellisen  elämänsä  ajanjaksona  halukas 
myöntämään  kristillis-askeetiselle  rakkauskäsitteelle  korkeimman  ar- 
von; mutta  toiselta  puolen  on  Wagnerin  rakkauskäsite  kaikesta  — 
usein  askeetiseen  ihanteeseen  yhtyneestä  —  naisvihasta  kokonaan 
vapaa,  päin  vastoin  ylistetään  naista  vapauttajana,  joka  puhtaalla, 
sääliväisellä  rakkaudellaan  kohottaa  miestä  ja  vapauttaa  hänet  rikok- 
sesta ja  synnistä.  Tämä  Wagnerin  suhde  rakkauteen  ja  naiseen  riip- 
pui kai  monesta  seikasta.  Naisvihasta  varjeli  häntä  jo  yksin  hänen 
läpeensä  terve  ja  luonnollinen  käsityksensä  sukupuolisuudelta  ja  ero- 
tiikasta, joka  .esiintyi  nuoressakin  Wagnerissa  luonnollisena  ja  va- 
paana. Kun  hän  nyt  kääntyi  kristillis-askeetiseen  suuntaan,  niin  hä- 
nen rakkauskäsityksensä  tuli  tosin  erinomaisessa  määrin  henkisem- 
mäksi, mutta  hän  oli  kuitenkin  vapaa  kaikesta  spiritualistisesta  liioit- 
telusta. Tähän  tulee  vielä  lisäksi  se  seikka,  että  hän  ymmärsi  pa- 
remmin kristinuskon  suhdetta  rakkauteen  ja  naiseen,  kuin  lukematto- 
mat, naisia  vihaavat  kristilliset  askeetit.  Kristinusko  ei  suinkaan  si- 
sällä sitä  että  naista  on  katsottava  viettelijäksi  ja  synninluojaksi  — 
ikäänkuin  ei  olisi  kysymys  muusta  kuin  syntiinlankeemuskertomuksen 
perusajatuksen  käyttämisestä.  Päin  vastoin  viittaa  toinen  kristinuskon 
peruskäsitteistä,  uhrautuvainen  rakkaus,  sääliväisyys,  caritas  aivan  sel- 
västi naisen  psykologiaan  —  samoin  kuin  toinen  kristillinen  peruskäsite, 
äärettömän  arvonantaminen  personallisuudelle,  vastuunalaiselle  ihmi- 
selle, on  miehen  sielullisen  luonteen  mukainen.  Naisen  sisällinen  ja 
todellinen  suhde  kristilliseen  rakkauskäsitteeseen  —  niin  minusta  tuntuu 
—  loistaa  alkukristillisestä  historiasta  useamman  kerran  esiin.  Tämä 
kristillisen  uskonnon  naisellinen  panos  on  juuri  itsestään  synnyttänyt 
suoranaisena  ja  välttämättömänä  seurauksena  toisen  kristillisistä  pää- 
virtauksista:  katolisuuden  ja  sen  ilmeisen  taipumuksen  muotoihin  ja 
kuviin,  kärsimyksiin  ja  luostarillisiin  kieltäymyksiin,  madonnantaitee- 
seen  ja  Mater  gloriosan  säteilevään  kunnioittamiseen.  Sitä  vastoin 
on  toinen,  miehellinen  perustendensi  yhtä  välttämättömästi,  vaatien 
pakon  ja  säännön  hävittämistä,  johtanut  protestantiseen  vakaumukseen 
kristityn  vapaudesta  sekä  puritaaniseen  synkkyyteen  ja  kovuuteen. 
Kristillinen  uskonto  on  sukupuolien  sovellettu  psykologia;  se  on  eh- 
doton, ikuinen,  mikäli  se. on  oikein  ja  tyhjentävästi  käsittänyt  tämän 

psykologian,  miehen  ja  naisen  sisimmän  taipumuksen  ja  tehtävän. 
Kun  kristinusko  on  itsetietoisesti  tajunnut  tämän  sukupuolien  vastak- 
kaisuuden, niin  se  helposti  saattoi  liioitellen  käsittää  tämän  vastakkai- 
suuden vihollismieliseksi  tunteeksi  ja  vihaksi.  Mutta,  oikein  ymmärtäen, 
johtaa  juuri  näiden  molempien  luonnon  poolien  vastakkaisuus,  miehen 
ja  naisen,  toistensa  täydentämisen  välttämättömyyteen.-  sukupuolien 
rakkauteen,  joka  —  kristillisesti  käsitettynä  —  naisen  puolelta  on: 
uhrautuvaa  ja  säälivää  rakkautta  taistelevaan,  ponnistelevaan  ja  har- 
hailevaan mieheen,  miehen  puolelta:  naisen  kunnioittamista  sillä  sa- 
malla voimakkaalla  personallisuudentunteella,  joka  on  häneen  itseen- 
säkin  nähden  hänelle  ominaista,  niin,  naisen  pyhittämistä  ylevänä, 
siveellisenä  voimana,  joka  on  valmis  uhraamaan  itsensä  toiselle,  mie- 
helle, elämään  ja  kuolemaan  hänei)  tähtensä.  Kristus  ei  ole  halvek- 
sinut eikä  alentanut  naista;  vaan  hän  on  kohottanut  hänet,  jonka 
maailman  pakanallinen  riettaus  on  vetänyt  alas  himojen  välikappa- 
leeksi, —  hän  on  nostanut  langenneen  tomusta.  Avioliiton  hävitystä 
Kristus  ei  ole  tahtonut,  vaan  sen  vanhurskauttamista. 

Wagner  ei  ole  ajatellut  näitä  ajatuksia  loppuun.  Mutta  nainen 
vapauttajana  on  ilmestynyt  hänelle,  niinkuin  hän  on  Goethelle  ja 
Dantelle  ilmestynyt.  Beatrice  vita  nuovan,  uuden  elämän  perustajana, 
Gretchen,  jolle  kutsu  kuuluu: 

„  Konini  hebe  dich  zu  höh'ren  Sphären  — 
\Venn  er  dich  ahnet,  folgt  er  nach!*** 

ovat  edelläkävijöitä  Wagnerin  naishahmoille,  joiden  sielussa  palaa 
säälivä,  pyhäj  vapauttava  rakkaus. 

„Fliegender  Holländer"issä  edustaa  nuori  metsästäjä  Erik  itseensä 
luottavaa  nuoruutta  ja  voimaa,  jonka  oma  elämä  on.  Mutta  juuri 
sen  vuoksi  ei  Senta,  nainen,  voi  olla  hänen  omansa.  Rauhattomasti' 
harhailevan  vieraan  miehen  kuva  vetää  hänet  puoleensa,  miehen  joka 
tarvitsee  häntä,  naista.    Molemmilla  on  sama  tuska: 

Fiihlst  du  den  Sclimerz,  den  tiefen  Grani, 
Mit  dem  herab  auf  mich  er  sieht? 


'  Tule,  kohoa  korkeampiin  olinpiireihin  —  kun  hän  sinua  aavistaa,  niin 
hän  seuraa  perästä. 

Ach,  was  die  Ruh  ihm  ewig  nahm, 

Wie  schneidend  \Veh  durch's  Herz  mir  zieht* 

Ja  syntiseen  rakkauteen  vajonneen  Tannhäuserin  puolesta  rukoilee 
puhdas  Elisabeth: 

Allmächt'ge  Jungfrau,  hör  mein  Fiehen, 
O  iiimni  von  dieser  Erde  mich! 
O  nimni  dich  gnädig  raeiner  an, 
Dass  ich  mit  demutsvoUem  Gnissen 
Als  wtird'ge  Magd  dir  nahen  kann, 
Um  deiner  Gnade  reichste  Huld 
Nur  anzuflehen  för  seine  Schuld?* 

Rakkauden  koko  ylimaailmallisuus,  se  aate,  että  rakkaus  viittaa  yhty- 
miseen korkeamman  elämän  piirissä  ja  ettei  sille  ole  suotu  asuin- 
sijaa maan  päällä  ja  ihmiskunnassa,  kimmeltelee  runoteoksen  , Tristan 
ja  Isolden"  läpi.  Rakkauden  mukana  ovat  rakastavat  imeneet  itseensä 
myös  kuoleman;  ja  ikuinen  kuolemantyö  muuttuu  heidän  todelliseksi 
lemmen  työkseen: 

O  susse  Nacht,  ew'ge  Nacht, 
Hehr  erhabene  Liebesnacht!' 

Niebelungen  osoittaa  jonkunmoista  käännettä  käsityksessä — jon- 
kinmoista palautumista  maallisen  rakkauden  arvonantoon  kuolemat- 
tomien jumalallisen  autuuden  rinnalla.  Mutta,  kuvaavaa  kyllä,  nai- 
nen, hän  se  juuri  tahtoo  uhrata  yksin  jumaluutensakin,  voidakseen 
elää  rakastetulle  miehelle.  Brunhilden  sanoissa  ei  esiinny  uusi  pe- 
rustunteen suunta,  vaan  päin   vastoin  saman  perustunteen  yltymys: 


»  Tunnetko  sitä  tuskaa,  sitä  syvää  levottomuutta,  millä  hän  katsoo  mi- 
nun puoleeni?  Oi,  mikä  häneltä  ainiaaksi  riisti  rauhan,  se  viiltävänä  kipuna 
ahdistaa  sydäntäni. 

*  Kaikkivaltias  Neitsyt,  kuule  rukoukseni,  oi,  ota  minut  pois  tämän 
maan  päältä!  Oi,  ota  minut  armollisesti  huomaasi,  jotta  nöyrästi  tervehtien 
voin  arvokkaana  neitona  lähestyä  Sinua  vain  rukoilemaan  hänen  rikoksensa 
vuoksi  Sinun  armosi  suurinta  lempeyttä. 

'  Oi,  suloinen  yö,  ikuinen  yö,  pyhän  ylevä  rakkaudenyö! 

Mehr  als  Walhalls  Wonne, 

Mehr  als  der  Ewigen  Ruhm 

Ist  mir  der  Ring: 

Ein  Blick  auf  sein  helles  Gold, 

Ein  Blitz  aus  dera  hehren  Glanz 

Gilt  mir  werter 

Als  aUer  Götter 

Ewig  währendes  Gltick! 

Denn  selig  aus  ihni 

Leuchtet  mir  Siegfrieds  Liebe.^ 

Sitä  vastoin  on  todellinen  käänne  tapahtunut  „  Parsifal  *issa.  Siinä 
on  puhjennut  esiin  se  naisviha,  joka  kristillisessä  aatemaailmassa  aina 
on  lähellä  tunteen  erehdyksenä,  niin  että  Weininger  tunnetussa  kir- 
jassaan ^Geschlecht  und  Charakter**'  näennäisellä  oikeudella  voi  las- 
kea VVagnerin  naissukupuolen  halveksijoihin.  Kundry,  tuo  salaperäi- 
nen nainen,  on  oikea  emäpiru,  helvetinruusu.  Ja  kuitenkin  on  VVag- 
nerin perusaate  tullut  vain  monimutkaisemmaksi,  mutta  muuttunut  se 
ei  ole!  Se  on  kyllä  totta,  että  tässä  Parsifal,  mies,  kohottaa  ja  va- 
pauttaa naisen.  Mutta  sinä  hetkenä  ja  vasta  sinä  hetkenä  on  hä- 
nestä tullut  jumala.  Lopuksi  on  hänen  vapahdustyönsä  vapahtanut 
myös  hänet  itsensä,  on  nainen  vapahtanut  hänet,  kun  tämä  tosi  rak- 
kaudella häntä  silmään  katsoi.  Ja  siten  me  ymmärrämme  salaperäi- 
sen siunaavan  loppulaulun: 

Höchsten  Heiles  Wunder  — 
Erlösung  dem  Erlöser!* 

Lopulliseen  totuuteen  ja  selvyyteen  rakkaudesta  ei  Wagner  ole 
päässyt;  mutta  hän  on  tuntenut  ympärillään  sen  siipiensuhahduksen. 
Siveellisestä  kaaoksesta,  jossa  me  nykyään  elämme,  näyttää  tosiaan- 
kin vain  kaksi  tietä  avautuvan.  Molemmat  kulkevat  syyllisyyden  ja 
synnin   kautta:    toinen   Don   Juanin   kevyeen   ajatus-  ja  elämänpii- 


*  Enemmän  kuin  Walhallan  autuus,  enemmän  kuin  ikuisolentojen  kun- 
nia on  minulle  sormus;  silmäys  sen  kirkkaaseen  kultaan,  silmäys  sen  pyhään 
loistoon  on  minulle  kalliimpi  kuin  kaikkien  jumalien  ikuisesti  kestävä  onni! 
Sillä  autuaasti  siitä  minulle  loistaa  Siegfriedin  rakkaus. 

^  Korkeimman  pelastuksen  ihme  —  vapahdus  vapahtajalle! 

riin,  toinen  katumuksen  ja  tuskan  kautta  Faustin  ylennykseen  ja 
pyhän  Neitsyen  palvelukseen.  Mutta,  niin  ylevä  kuin  tuollainen  käsi- 
tyskanta onkin,  niin  varmaa  kuin  onkin,  että  tulevaisuuden  uskon- 
nossa sanat  „pidä  naista  pyhänä!"  lausutaan  samalla  voimalla  kuin 
nykyinen  uskoninollinen  ja  siveellinen  dogmatiikka  lauseen  „älä 
tapa!",  niin  sanoo  meille  sittenkin  meidän  syvin  totuudenrakkau- 
temme, meidän  suurin  luonnollinen  tunteemme,  ettemme  sittenkään 
voi  olla  askeetin  kannalla.  Mikä  on  h3^vää  —  ja  mikä  pahaa? 
Wagner  näkee  sen  itse  ja  sanoo  yhä  uudestaan:  hyvää  on  kaikki 
se,  mikä  on  kokonaista  —  kokonainen  ihminen,  pahaa  —  hajaan- 
nus ja  pirstaannus.  Siksi  on  myöskin  —  sen  me  sanomme  ja 
tiedämme  —  se  rakkaus  puhdas  ja  pyhä,  joka  rakastaa  koko  ih- 
mistä, epäpuhdas  se  halu,  joka  jakaantuu,  paikallistuu,  jäsentyy 
jäsenten  mukaan.  Epäpuhdasta  on  rakastaa  suuta,  käsivartta,  kaari- 
viivaa;  epäpuhdas  on  rakkauden  epäjumalanpalvelus;  sellainen  rak- 
kaus on  eläimellinen  sanan  oikeassa  merkityksessä:  sillä  eläimellä 
ei  ole  yleiskäsitteitä  ja  elää  vain  hetkessä.  Mutta  jalo  ja  puhdas  on 
se  rakkaus,  joka  kohdistuu  koko  ihmiseen  ja  ikuisuuteen  —  olkoon 
tämä  rakkaus,  joka  vaeltaa  maan  päällä,  kuinkakin  aistillinen.  Epä- 
puhdas on  yksinomaan  aistillinen  rakkaus,  mutta  yksinomaan  henki- 
nenkin rakkaus  on  vailla  pyhyyttä  ja  epätäydellinen:  Sillä,  jos  minä 
rakastan  koko  ihmistä  —  niin  enkö  saisi  silloin,  eikö  minun  pitäisi 
silloin  rakastaa  jokaista  hänen  hiuskarvaansakin  ?  Onko  Jumala  sen 
vuoksi  vähemmän  pyhä  ja  täydellinen,  ettei  hän  ole  huolenpitoonsa, 
maailmanlakiinsa  sulkenut  vain  kiertäviä  aurinkojansa,  vaan  myös 
jokaisen  madon  ja  solun?  Totta  tosiaan,  niin  se  on:  yhtä  pahaa 
kuin  Jumalan  edessä  on  tappaa  ihminen,  yhtä  hyvää  on  ihan  var- 
maan Jumalan  edessä  synnyttää  ihminen. 

Puhdas  ja  pyhä  on  rakkaus,  joka  kärsii  ja  luottaa.  Mutta  epä- 
puhdasta on  kysellä  ja  tutkistella,  ja  pyrkiä  hankkimaan  tietoa  siitä, 
minkä  vuoksi  ja  mitä  varten  rakkaus  on.  Epäpuhdas  on  Elsan  rak- 
kaus Lohengriniin ;  ja  siksi  hänen  täytyy  tulla  onnettomaksi  —  niin- 
kuin ihmissukupolven  esivanhempien,  jotka  onnettoman  tiedonha- 
lunsa vuoksi  tulivat  karkoitetuksi  paradiisinsa  onnesta. 

Me  näemme  siis:  Richard  Wagnerin  käsittely  johtaa  joka  puo- 

lelta  ja  suurella  voimalla  ikuisiin,  ikuisesti  samanlaisiin  ihmiskunnan 
kysymyksiin,  uskontojen,  kristinuskon  ikivanhoihin  aatteihin  ja  ihan- 
teihin.  Ja  siinä  on  syvin  syy  siihen  erinomaiseen  huomioon,  jonka 
Richard  Wagnerin  nimi  on  saanut  aikaan!  Mitä  Wagnerin  problee- 
mit sitten  ovat  muuta  kuin  kristinuskon,  alkukristjrfuskon  problee- 
meja? Mitä  sisältävät  sitten  —  koettakaamme  tehdä  se  itsellemme 
selväksi  —  nämät  viimemainitut?  Puhtaan  rakkauden  valtakunnan 
perustaminen,  mammonan  ja  koko  valhekultuurin  hävittäminen,  per- 
sonallinen  omantunnonoikeus,  vapaa  pyhyys  —  siinä  ovat  sekä  toi- 
sen että  toisen  pyrkimykset. 

Prostitutsionia,  mammonan  valtaa,  itsevaltiutta  sekä  henkistä 
että  ruumiillista  vastaan  Kristus  kutsuu  taisteluun. 

Sairaan  maailman  pessimismiä  vastaan  hän  julisti  iloisen  sano- 
mansa: Uskokaa  juhlapäivään!  Koristakaa  itseänne!  Kohottakaa 
mielenne!  Iloitkaa!  Mutta  alkukristillistä  kohoamista  seurasi  reakt- 
sioni,  joka  on  miltei  kaksi  vuosituhatta  kestänyt;  Kristuksen  jälkeen 
tuli  antikristus,  hajaannuksen  ja  kieltäymyksen  henkii  Kristus  on 
muuttunut  legendaksi.  Tuntuu  siltä,  kuin  Kristus  ei  koskaan  olisi 
elänyt,  eikä  koskaan  opettanut.  Meidän  maailmamme  ei  tosiaankaan 
ole  tullut  puhtaammaksi.  Kasvatus  porvarilliseen  kilpailutaisteiuun  on 
nykyään  vasta  oikein  meidän  kasvatusoppimme  syvin  tarkoitus;  rik- 
kauden vaara  ja  turmelus  on  tullut  hirmuiseksi.  Valtion  pakkoa 
käyttävä  toimivalta,  kirkon  kerettiläistuomioitseminen  on  yhä  vielä 
tuskallinen  probleemi  —  eikä  vielä  ole  toiveemme  taivaanrannalta 
hävinnyt  vapaan  ihmisen  jumalankaupunki. 

Mikä  ihme  siis,  jos  aika-ajoin  meidän  mieleemme  nousee  ky- 
symys: emmekö  me,  jotka  olemme  kypsät  tuomioon  ja  kadotukseen, 
emmekö  me  olisi  kypsät  —  ratkaisevaan  nousuunkin,  niinkuin  en- 
simäisellä  vuosisadalla?  Onko  ihme,  jos  suuren  taiteilijan,  suuren  fi- 
losofin, ihmisen,  sellaisen  kuin  Richard  Wagnerin,  joka  tekee  meille 
tietoisesti  tajutuksi  kaiken  meidän  hätämme,  onko  ihme,  jos  me 
olemme  halukkaat,  liiankin  halukkaat  riemussa  saattamaan  hänet 
kaupunkiin  —  ikäänkuin  uuden  messiaan?  Onhan  Richard  Wagne- 
rilla  messiallisia  piirteitä.  Hän  on  kyllin  voimakas  ja  suuri  antaak- 
seen ainakin  aavistuksen  elämän  täydellisyydestä  —  joskaan  hän  ei 
ole  kyllin  suuri  ja  voimakas  luodakseen  sen  omasta  itsestänsä. 

Mutta  kammottavan  salaperäisellä  voimalla  valtaa  meidät  myös- 
kin Wagnerin  teosten  epätäydellisyys.  Sillä  sekin  on  —  ja  siinä  on- 
kin Wagner-probleemin  selitys  —  meidän  omaa  olemustamme. 
Sitäkin  me  vihaamme  ja  rakastamme,  samoinkuin  me  vihaamme 
heikkouksiamme  ja  epätäydellisyyksiämme  —  emmekä  sittenkään 
voi  niistä  luopua.  Ja  sellaiset  ihmiset  vetävät  meitä  voimakkaasti  puo- 
leensa, jotka  muihin  verraten  ovat  niin  suuria,  että  niissä  esiintyy 
meidänkin  mielikuvituksemme,  haaveemme,  narrimaisuutemme  paljoa 
selvempänä  kuin  muiden  ihmisten.  Meidän  prometeuksentapainen 
uhmamme,  meidän  korppien  raatelema  sydämemme  ei  estä  meitä 
olemasta  muotihulluja  ja  laskiaisnarreja  —  miksi  me  emme  rakastaisi 
Wagneriamme  ja  rakastaisi  häntä  kahden  verran,  vaikka  hän  —  jos- 
kus —  käyttäytyisikin  kuin  riikinkukko?  Ja  myöskin  taiteilija  Wag- 
neriin  vetää  meitä  sekä  se,  mikä  hänessä  on  ylhäistä,  että  se  mikä 
hänessä  on  alhaista:  hänen  musiikkinsa  nousut,  joista  nykyajan  elämä 
näyttää  murtautuvan  esiin  ja  ikuinen  auringonloisto  säteilevän  maan 
yli  —  eikä  vähemmän  hänen  tyrkyttävä,  kiihoittunut  tyylinsä,  joka 
helmassaan  kantoi  uudenaikaista,  sellaista  kuin  Richard  Straussin, 
kevytmielistä  ja  luonnotonta  musiikkia. 

Ei,  Richard  Wagner  ei  ollut  kyllin  suuri  synnyttääkseen  omasta 
itsestään  elämän  täydellisyyttä.  Hän  ei  ollut  messias.  Ei  myöskään 
Goethe,  eikä  Napoleon  ollut  messias,  ei  voinut  se  olla  —  ei  kukaan 
niistä,  joita  me  kunnioitamme  ajatusten,  tekojen,  taiteen  neroina. 
Meidän  ristiriitainen  aikamme,  meidän  myrskyinen  vapahtajankai- 
pauksemme  vaihtaa  toisiinsa  ja  sekoittaa  yhteen  sellaiset  asiat,  jotka 
olemuksensa  puolesta  kuitenkin  ovat  aivan  toisistaan  eroavia.  Sellais- 
ten kuten  Napoleonin,  Goethen,  VVagnerin  ja  toiselta  puolen  Kristuk- 
sen välillä  ei  voi  mikään  sellainen  vertaus  tulla  kysymykseen,  joka 
katselee  asioita  vain  määrän  kannalta.  Jos  minun  pitäisi  kuvata  tätä 
ääretöntä  eroavaisuutta  asettamalla  vastakkaisuudet  jyrkästi  ja  kaava- 
maisesti toisiansa  vastaan,  niin  sanoisin: 

Kristukseen  verrattuna  ei  sellainenkaan  kuin  Goethe  ole  vielä 
mitään.  Se  vain,  että  hän  omasta  tyhjyydestään  kärsii  enemmän 
ja  voimakkaammin  kuin  muut  ihmiset.  Ja  sen  vuoksi,  vain  sen 
vuoksi  hän  riistää  itselleen  kaikki  maailman  kalleudet,  tekee  maail- 
mankaikkeudet alamaisikseen,  alan  toisensa  jälkeen.    Sellaisella  kuin 


180  HERMANN  FRIEDMANN. 

Goethella  ei  ole  taivasta  sielussaan  —  ja  hän  rakentaa  sata  taivasta 
yläpuolelleen:  tieteen,  taiteen,  humaniteetin.  Goethen  tapainen  ihmi- 
nen on  egoisti;  hän  tahtoo  luoda  itsensä,  vapahtaa  itsensä  —  maailma 
jääköön  vapahtamatta,  joukko  jääköön  joukoksi.  Sellainen  kuin 
Goethe  ei  voi  olla  kansanvaltainen,  jos  kohta  hän  onkin  siksi  x^apaa- 
mielinen,  että  hän  suo  jokaiselle  eläimelle,  joka  kasville,  joka  kivelle 
sielun.  Hänen  on  pakko  se  tehdä,  saadakseen  sitä  enemmän  sielul- 
lista sisällystä  omakseen,  kun  hän  käsittää  itsensä  pienoismaailmaksi, 
.  koko  suuren  maailman  tarkoitukseksi  ja  päämääräksi.  Samoinhan 
Napoleon  ajatteli  maailman  onnellistuttamisesta,  ennenkuin  hän  val- 
mistautui polkemaan  sen  jalkansa  alle.  Egoisti  ei  tahdo  vähempää 
kuin  maailman  omaksensa  —  ja  sitä  parempi,  jos  se  on  sielukas, 
onnellinen  maailma.  Kun  kuoleman  vaijot  alkoivat  samentaa  Goe- 
then pitkää  elämää,  huudahti  hän  tuskassaan  ja  kiivaasti:  Luonnon 
velvollisuus  oli  osoittaa  hänelle  toimiala  vielä  maallisen  elämän  tiiolla 
puolen!  Richard  Wagnerin  egoismi  on  keksinyt  vieläkin  suurenmoi- 
semman  ilmaisun,  ehkä  kaikkein  suuremmoisimman,  mitä  koskaan 
on  kuultu.  Kun  hän  kiihkeästi  toivoi  yleistä  vallankumousta,  vallan- 
kumousta kaikkine  kauhuineen,  niin  hän  naiivisti  tunnusti  haluavansa 
sitä  sen  vuoksi,  että  sen  raunioista  kohoaisi  arvokas  tyyssija  —  hä- 
nen taiteellensa.  Tästä  yhdestä  lauseesta  täytyy  huomata  —  niin 
minusta  ainakin  tuntuu  —  että  oppi  yli-ihmisestä,  jonka  puutarhaa 
on  höystettävä  „monien,  liian  monien"  verellä  ja  hiellä  on  ivagneri- 
lainen  —  ja  että  Nietzsche,  kun  hän  oman  ja  maailman  luulon  mu- 
kaan lakkasi  olemasta  vvagneriani,  vasta  silloin  oikeastaan  otti  hal- 
tuunsa monivuotisen  helmaystävänsä,  Richard  Wagnerin  perinnön. 
Kaiken  sen  minkä  aika  ja  maailma  hänelle  tarjoo,  VVagnerkin  tah- 
too omistaa.  Musiikissa  Gluckin,  Beethovenin,  Meyerbeerin,  filosofiassa 
Schopenhauerin  ja  Feuerbachin,  elämässä  esiintyen  sekä  anarkistina 
sekä  ruhtinaittenpalvelijana  —  kaiken  tämän  hän  tahtoo  omistaa 
omakseen,  järjestää  ja  edelleen  kehittää.  Richard  Wagnerkin  on 
kaikkea  —  eikä  mitään. 

Toisin  on  uskonnollinen  ihminen,  vapahtaja.  Seitsemän  vuoden 
yksinäisyys,  seitsemän  vuoden  synti  ja  seitsemän  vuoden  rakkaus 
ovat  synnyttäneet  hänet.  Hänen  elämänsä  oli  nousua  ja  laskemista 
ja  jälleennousua.    Syvälle  syvyyksiin  on  hän  vajonnut  ja  syvyydestä 

on  hän  jälleensyntynyt.  Tieteelle  ja  taiteelle  hän  on  liian  yksinker- 
tainen, kunnialle  liian  haaveileva,  onnelle  liian  alakuloinen.  Mutta 
kun  kurjuus,  irstaisuus  ja  hulluus  on  raastanut  ja  repinyt  ihmisten 
elämän,  kun  ihmisten  viisaus  on  muuttunut  tyhjäksi  saivarteluksi  ja 
analyseeraamiseksi,  kun  suuri  joukko  on  pirstoutunut  egoismiin  ja 
hetken  nauttimiseen,  ja  kun  ainoastaan  sen  itsesäilytysvaisto  ajaa 
sitä  luomaan  hirviömäisiä  ja  hauraita  näennäisjärjestöjä,  kun  pessi- 
mismi ja  epätoivo  tulevat  yleiseksi  ja  kun  hämärä  aavistus  läheisestä 
loppuratkaisusta  synnyttää  maailmanlopun  pahan  unelman  —  silloin 
hänessä  herää  kidutettu  elämä;  silloin  hän  tietää  että  hän  on  jumala, 
ja  maailma  ei  mitään,  ja  että  hänen  täytyy  siinä  hukkua  jotta  se 
eläisi  ja  olisi  jalo.  Hän  ei  ota,  vaan  hän  antaa.  Kaikkia  hän  rakas- 
taa samalla  rakkaudella;  mutta  hellimmin  hänen  katseensa  hyväilee 
murtuneita  ja  tuskaisia  ihmisiä. 

Sellaisen  vapahtajahahmon  on  maailma  vain  kerran  nähnyt. 
Kirkkaassa  päivänvalossa  —  tosin  ei  historian,  vaan  kuitenkin  sisäl- 
lisen näkemyksen  valossa.  Silloin  se  nähtiin,  kun  ristillä  mies  ver- 
taan vuodatti,  lujasti  uskoen  olevansa  Jumalan  poika  ja  kuolevansa 
ihmisten  syntien  tähden. 


RUOTSIN  N.  S.  VAPAA  KANSANSIVISTYSTYÖ. 

Kirjoittanut 
ESTER  HÄLLSTRÖM. 


I, 

Monesta  merkistä  päättäen  uusi  ajanjakso  on  alkanut  Ruotsin 
sisäilisessä  kehityksessä.  Sen  ovat  epäilemättä  aiheuttaneet  ulkonaiset 
tapahtumat.  Mutta  sisäänpäin  suuntautuvat  nyt  kaikki  voimainpon- 
ponnistukset.  Ja  kuvaavaa  pienelle  kansalle  on,  että  uuden  kehitys- 
kauden taitteessa  yleisenä  tunnussanana  kuuluu  ^''li  maan :  „ Yhteiseen 
työhön  kansansivistyksen  kohottamiseksi  ja  syventämiseksi!" 

Tuota  kehoitushuutoa  kajahutetaan  yhtaikaa  sekä  ylhäältä  että 
alhaalta,  sekä  niiden  puolesta,  jotka  jo  nauttivat  sivistyksen  siunausta, 
että  niiden,  jotka  ovat  heränneet  sitä  kaipaamaan  ja  oikeutenaan 
vaatimaan.  Ja  työhön  käsiksi  rientävät  niiden  avuksi,  jotka  jo  ennes- 
täänkin tekevät  työtä  jollakin  kansansivistyksen  alalla,  monet  muut- 
kin, jotka  tahtovat  yhteistä  hyvää  palvella.  Johtajia  ilmaantuu  aivan 
kuin  itsestään,  innokkaita,  tietorikkaita  ja  toimeensa  kykeneviä.  Heitä 
on  monta,  jotka  kokonaan  antautuvat  ja  voivat  antautua  vapaan 
kansanvalistustyön  palvelukseen,  sillä  he  voivat  tälläkin  alalla  työs- 
kennellessään turvata  oman  toimeentulonsa.  Täten  liike  varttuu  sisään- 
päin, se  ei  jää  pelkäksi  innostuksen  kuohuksi,  vaan  se  kehittyy  van- 
kaksi järjestelmäksi,  joka  tekee  säännöllistä,  yhtenäistä  ja  pontevaa 
työtä. 

Kadehdittavan  onnellisessa  asemassa  onkin  Ruotsin  kansa!  Sillä 
on  kaikki  edellytykset  edistyäkseen  sivistyskansana.  Se  on  kansana 
ehyt  ja  rikkomaton.  Sitä  eivät  liian  katkerat  puolueriidat  ole  raadel- 
leet, eivätkä  veljesvihat  sen  elinvoimia  myrkyttäneet.  Eikä  sen  rajalla 
ulkonainen  vaara  joka  hetki  ole  väijymässä.  Se  voi  kokonaisena  ja 
häiritsemättä  antautua  suureen  tehtäväänsä,  oman  itsensä  kehittä- 
miseen. 

Eteenpäin  pyrkiessään  sillä  on  vielä  eräs  arvaamattoman  suuri 
etu  edellä  mainittujen  lisäksi,  nimittäin  vanha  sivistyksen  pohja. 
Vuosisatoja  vanha  kultuuri  on  vaikuttanut  pohjakerroksia  myöten, 
tosin  ei  kovinkaan  paljon  tietopuolisesti,  mutta  sen  enemmän  tapoja 
ja  katsantokantaa  jalostamalla.  Sen  lisäksi  tulee  vielä,  että  kansa- 
koululaitos Ruotsissa  on  vanha  ja  että  koulu-  ja  oppipakko  säädettiin 
jo  V.  1842.    Siten  on  kansansivistystyölle  vankka  pohja  laskettu. 

Ruotsin  kansakoululaitosta  tosin  paljon  moititaan  ja  syylläkin. 
Se  on,  kuten  tiedetään,  vielä  yhdistetty  kirkkoon  jotensakin  samalla 
tavalla  kuin  kiertokoulu  meillä,  ja  on  täten  monessa  suhteessa  jäänyt 
takapajulle.  Sanomattakin  on  selvää,  että  se  Ruotsissa,  vieläkin  suu- 
remmassa määrässä  kuin  meillä,  huokailee  liiallisen  katekismuksen 
lukemisen  kuten  muunkin  kaavamaisen  uskonnonopetuksen  taakan 
alla.  Yhä  useammin  lausutaan  tyytymättömyyttä  ilmi  senkin  johdosta, 
että  ainoastaan  joissakuissa  kouluissa  lapset  tulevat  työtä  tehneeksi 
asetuksen  mukaisesti  kahdeksan  kuukauden  aikana  vuodessa,  jota 
vastoin  useimmissa  neljä  kuukautta  tai  vieläkin  vähemmän.  Itse  Ska- 
rassa,  hiippakunnan  pääpaikassa,  käyvät  lapset  koulua  vain  joka 
toinen  päivä,  samalla  luokalla  92  oppilasta!  Selvitykseksi  kuitenkin 
mainittakoon,  että  silloin  opetetaan  ainoastaan  kahta  vuosiluokkaa 
samanaikaisesti,  eikä  neljää  kuten  meillä.  Luokat  käyvät  siis  vuo- 
rotellen koulua,  josta  toiselta  puolen  on  ilmeinen  etu.  Mutta  tyy- 
tymättömyys tähän  järjestelmään  on  kuitenkin  kasvamassa  varsinkin 
siitä  syystä,  että  täten  järjestetyt  koulut  eivät  voi  vastata  kovinkaan 
suuria  vaatimuksia  kurssiennätyksiin  nähden. 

Kuitenkin  kaikitehkin  Ruotsin  kansalla  on  syytä  olla  tästäkin 
koulustaan  kiitollinen,  sillä  se  on  sivistykselle  laskenut  pohjan,  jos 
kohta    puutteellisenkin.     On   helpompi   aikaansaada  tarpeellista  edis- 

tystä  kuin  sivistystyössä  alkaa  vallan  aakkosista.  Eikä  se  aika  liene 
kaukana,  jolloin  kansakoulu  Ruotsissa  vastaa  sivistyskansan  tarpeita. 

Muitakin  valtion  kannattamia  oppilaitoksia  yhteistä  kansaa  var- 
ten on  Ruotsissa  melkoinen  määrä.  Kansanopistoja  on  yli  40,  joissa 
vuosittain  käy  noin  2,000  oppilasta,  työväenopistoja  on  viime  vuosina 
syntjoiyt  jokaiseen  suurempaan  kaupunkiin.  Mutta  mitkään  koulut  ja 
opistot  eivät  yksin  riitä.  Suurin  osa  kansan  nuorisoa  jää  kuitenkin 
kansakoulusta  päästyään  jatkuvaa  opetusta  vaille  ja  sekin  pieni  tieto- 
määrä, minkä  koulu  antoi,  jää  unhotuksiin  ja  käyttämättä.  Käy  kuin 
rakentajalle,  joka  laskee  perustuksen,  mutta  jättää  sen  jälkeen  työnsä 
sikseen. 

Tämän  ovatkin  kansansivistyksen  harrastajat  oivaltaneet.  Jo 
40-luvulla  syntyi  sentähden  suuri  joukko  n.  s.  pitäjänkirj^toja,  pe- 
rustettiin „sivistyspiirejä"  kansan  keskuuteen  ja  ruvettiin  toimitta- 
maan ^Lukemisia  kansalle".  Mutta  into  laimeni  vähitellen  ja  työ  jäi 
torkkumaan.  Sitä  harjoitettiin  liian  paljon  ylhäältä  päin,  hyvänteke- 
väisyyden kannalta,  ja  sitä  paitsi  niin  ikävän  vakavasti,  että  se  kui- 
vui omaan  ikävyyteensä.  Pitäjänkirjastotkin  jäivät  käyttäjiä  vaille, 
koska  väsyttiin  lukemaan  yhtä  ja  samaa  eikä  uutta  enää  hankittu.    - 

Tuli  sitten  toinen  aika,  jolloin  alettiin  huomata  laiminlyömisiä 
ja  niitten  seurauksia  ja  jolloin  n.  s,  vapaa  kansanvalistustyö  sai  uutta 
vauhtia.  Syntyi  sarja  uusia  yhdistyksiä,  jotka  kaikki  tarkoittivat  kan- 
san sivistyskannan  kohottamista  sekä  sosiaalisten  parannusten  aja- 
mista. Semmoisia  ovat  „Centralföreningen  i  Stockholm  för  populär- 
vetenskapliga  föredrag",  »Föreningen  för  folkbibliotek  och  läsestugor", 
«Centralförbundet  för  socialt  arbete"  sekä  vapaamieliset  ylioppilas- 
yhdistykset  „Verdandi"  Upsalassa,  „Frisinnade  studenter"  Götebor- 
gissa, „D.  Y.  G."  Lundissa,  „Laboremus"  Upsalassa  sekä  sen  haara- 
osasto Tukholmassa  „Kurser  för  social  upplysning"  y.  m.  Ne  ovat 
eri  tavalla  koettaneet  yhteisiä  tarkoituksia  toteuttaa.  Mutta  suurempaa 
vauhtia  ja  yhtenäisyyttä  syntyi  vasta  silloin,  kun  kaksi  ensin  mai- 
nittua yhdistystä  yhtyi  yhdeksi,  ottaen  nimekseen  „Folkbildnings- 
förbundet"  ja  ulottaen  varsinaisen  toimintansa,  kuten  yhdistysten  ni- 
mistä voi  päättää,  kahdelle  eri  haaralle.  Siitä  on  tänä  vuonna  kuusi 
vuotta  vierinyt.  Folkbildningsförbundetiin  kiinnitettiin  alun  pitäen 
suuria    toiveita  ja   se  sai  heti  valtiolta  melkoista  kannatusta.    Vuosi 

vuodelta  tämä  kannatus  on  lisääntynyt,  niin  että  nyt  yksin  luentojen 
toimeenpanemiseen  uhrataan  noin  200,000  kr.  vuosittain.  Sillä  on 
oma  toimistonsa  Tukholmassa,  joka  tekee  työtä  kolmessa  osastossa, 
kullakin  oma  puheenjohtajansa  ja  muut  toimihenkilönsä,  ja  koko  liiton 
yhteinen  puheenjohtaja,  tohtori  Knut  Kjellberg,  on  vapaamielisyytensä, 
intonsa  ja  tarmonsa  takia  saavuttanut  kaikkien  piirien  luottamuksen. 
Liiton  äänenkannattajana  on  Social  Tidskrift  ja  se  toimittaa  itse  sen 
liitettä,  erittäin  ansiokasta  Folkbiblioteksbladetia,  jossa  kirjastoasian 
vaiheita  sekä  omassa  että  muissa  maissa  selostellaan,  ja  jossa  arvos- 
telujen muodossa  opastetaan  kirjojen  valitsemisessa. 

Vähitellen  on  ympäri  maata  syntynyt  noin  300  luentoyhdis- 
tystä,  jotka  yhdessä  Folkbildningsförbundetin  kanssa  lukukausittain 
suunnittelevat  paikkakunnallisia  luentokursseja.  Mainittu  liitto  puo- 
lestansa lähettää  kaksi  kertaa  vuodessa  kaikille  luentoyhdistyksille 
täydellisen  luettelon  hyväksytyistä  luennoitsijoistaan  sekä  heidän 
aineistaan.  Luentoyhdistykset  taas  puolestansa  lähettävät  ensin  omat, 
näiden  luettelojen  perustuksella  laaditut  ehdoituksensa  sekä  myöhem- 
min tarkan  selonteon  kursseista  ja  niiden  vaatimista  kustannuksista. 
Ne  tulevat  osallisiksi  valtioavusta  sillä  ehdolla,  että  yhdistys  tai  sen 
puolesta  kunta,  kaupunki,  muu  yhdistys  tai  yksityinen  on  suorittanut 
vähintäin  puolet  kurssien  menoista.  Kaikki  toimivat  samojen  sään- 
töjen mukaan,  ja  kuten  arvata  sopii,  kuuluvat  niiden  johtokuntiin 
tavallisesti  seudun  valistuneimmat  ja  tietorikkaimmat  henkilöt. 

Täten  on  viime  vuosinajoukkoyliopistojen  ja  oppikoulujen  opet- 
tajia, pappeja,  agronoomeja,  lääkäreitä,  metsäherroja,  insinöörejä,  kir- 
jailijoita y.  m.  liiton  toimesta  matkustanut  ympäri  maata  kaukaisim- 
piinkin  seutuihin  asti,  tuoden  mukanaan  tuulahduksia  vilkkaamman 
sivistyselämän  ahjoilta.  Miten  ovatkaan  olleet  tervetuUeet  talven  yksi- 
toikkoisuudessa ja  hiljaisuudessa!  Heitä  on  seuran  puheenjohtaja 
käynyt  asemalla  vastaanottamassa  omalla  hevosellaan,  heitä  on  ute- 
liain silmin  seurattu,  luentosaliin  on  kokoontunut  kuulijoita  läheltä  ja 
kaukaa.  Nämä  ovat  jo  matkalla  kaukaa  tähystelleet  luentosalin  valais- 
tuja ikkunoita,  mielessään  epämääräinen  toivo  siitä,  että  siellä  perillä 
jokin  pieni  valon  säde  tuikkisi  heidänkin  elämänpoluUensa,  selvittäen 
ja  rohkaisten.  Nykyajan  elämä  astuu  heidänkin  eteensä  vaatimuksi- 
neen ja   arvoituksineen  ja   velvoittaa  heitä  pulmallisiin  ratkaisuihin, 

joista  eivät  entiset  lukuataitamattomat  ajat  tienneet  mitään.  Kaikki 
on  toisin  kuin  ennen.  Tarpeen  onkin,  että  valtio  lähettää  oppimatto- 
mille tiedonantajia,  etsiville  opettajia. 

Mitähän  kuulijat  kulloinkin  vievät  mukanansa  kotiinsa? 

Tulee  esim.  maalaisseutuun  luennoitsija,  oppinut  herra,  joka 
puhuu  kaukaisesta  maasta,  jonka  olot  ovat  kuulijakunnalle  perin 
oudot.  Tai  hän  luennoi  jonkun  vieraan  kansan  muinaisuudesta  tai 
jostakin  tieteen  erityiskohdasta,  joka  ei  ole  minkäänlaisessa  suhteessa 
siihen  ajatuspiiriin,  jossa  kuulijakunta  jokapäiväisesti  liikkuu.  Hän  ei 
missään  kohdassa  voi  vedota  kuulijansa  omaan  kokemukseen,  hän 
ei  joudu  vuorovaikutukseen  heidän  kanssansa  eikä  hän  sentakia  voi 
herättää  heidän  harrastustaan.  Se,  minkä  ovat  kuulleet,  on  heille 
kuollutta  ja  joutuu  heti  unohduksiin.  Semmoiset  luennot  ovat  omiansa 
laimentamaan  tiedonhalua  yhtä  suuressa  määrin  kuin  nekin,  jotka 
jäävät  vaikutusta  vaille  onnistumattoman  esityksen  takia. 

Saapuupa  taasen  toisella  kertaa  toinen  puhuja,  joka  on  valinnut 
aineekseen  jonkun  kohdan  oman  maan  historiaa,  sivistyshistoriaa, 
luonnonhistoriaa  tai  maantiedettä  ja  alkaa  esityksensä  viittaamalla 
paikkakunnalla  tunnettuun  historialliseen  muistomerkkiin,  henkilöön 
tai  maantieteellisesti  merkilliseen  ilmiöön.  Heti  kuulijakunta  on  aivan 
toisella  tavalla  mukana.  Puhukoon  hän  sitten  raittiudesta  tai  ter- 
veydenhoidosta tai  maataloudesta  tai  ajan  suurista  ja  polttavista  kysy- 
myksistä, häntä  kuunnellaan  innolla  mikäli  hän  puhuu  läsnäolevalle 
kuulijakunnalle  „erityisesti"  eikä  aineesta  „yleisesti".  Mutta  se  edel- 
lyttää, että  luennoitsija  jonkun  verran  tuntee  kuulijakuntansa  kannan. 
Sentakia  on  ehdoitettu,  että  paikkakunnalliset  luentoyhdistykset  toi- 
mittaisivat Folkbildningsförbundetin  kärytettäväksi  mahdollisimman 
tarkkoja  selostuksia  paikkakunnan  oloista,  sivistyskannasta,  tarpeista, 
toivomuksista  y.  m.  kuten  myöskin  että  luennoimistyö  mahdollisuutta 
myöten  asettuisi  kotiseutututkimuksen  perustukselle,  joka  täten  tulisi 
liittymään  entistä  lähemmin  kansansivistystyöhön. 

Viime  kesänä  pidettiin  Tukholmassa  yleinen  kansansivistys- 
kokous,  toinen  järjestyksessä,  joka  kuten  ensimäinenkin  kolme  vuotta 
aikaisemmin,  oli  Folkbildningsförbundetin  kokoonkutsuma.  Tärkeim- 
pänä keskusteluaineena  oli  luentotoiminta.  Ja  vaikka  sen  herättävä 
vaikutus   yleensä   yksimielisesti  tunnustettiin,    vaadittiin  sen  järjestä- 

mistä  vieläkin  tehokkaammaksi.  Siltä  voi  odottaa  tuntuvampia  tulok- 
sia, varsinkin  kun  ottaa  huomioon,  miten  suunnattoman  paljon  voimia 
ja  varoja  se  vuosittain  nielee.  Kun  laskee  yhteen  sekä  valtion  että 
yhdistysten  uhraamat  avustukset,  nousevat  menot  lähes  puoleen  mil- 
joonaan. 

Parannusvaatimukset  osoittavat  parahiten,  missä  kohden  koke- 
mus oli  tuonut  puutteellisuuksia  ilmi.  Usealta  taholta  ehdoitettiin  että 
entistä  suurempi  määrä  luennolta  käsittelisi  omaa  maata  ja  että  sekä 
omaan  että  muihin  maihin  nähden  etusija  olisi  annettava  nykyajalle 
kaikkine  aatevirtauksineen.  Pidettiin  vielä  erittäin  suotavana,  että 
kaikki  luennoitsijat  puhuisivat  vapaasti,  ja  että  he,  kaikkia  mahdol- 
lisia apukeinoja  käyttäen,  tekisivät  luentonsa  havainnollisiksi.  Olisi 
pyrittävä  siihen,  että  luento  ennen  kaikkea  herättäisi  kuulijoita  itse- 
toimintaan,  S3rtyttäisi  heissä  halua  lukemisen  avulla  edistymään  ja 
olisi  heille  tarpeellisena  osviittana  tällä  itsetpiminnan  tiellä. 

Asetuksen  määräys,  ^ei  poliitisia  ja  uskonnollisia  riitakysy- 
myksiä saanut  luennoissa  kosketella,  synnytti  vilkasta  sananvaihtoa. 
Useimmat  puhujat  olivat  sitä  mieltä,  että  juuri  näitä  ajan  polttavia 
kysymyksiä  tuli  kuin  tulikin  tieteellisten  luennoiden  avulla  valaista, 
kunhan  se  tapahtui  objektiivisesti  ja  ilman  seuraavaa  keskustelua. 
Jos  nämät  kysymykset  kokonaan  syrjäytetään,  voi  helposti  käydä 
niin,  että  työväki,  joka  Ruotsissa  kuten  yli  koko  maailman  on  he- 
rännyt juuri  yhteiskunnallisia  kysymyksiä  ensi  sijassa  harrastamaan, 
jää  koko  luentotoimesta  syrjään.  Niin  on  muutamissa  paikoin  jo  ta- 
pahtunut. Esim.  Siljan  järven  valppaissa  seuduissa  järjestynyt  työ- 
väki jo  on  muodostanut  oman  luentoyhdistyksen,  joten  on  rinnan 
käymässä  kaksi  eri  luennoimishaaraa.  Tämä  ei  ole  asialle  eduksi. 
Ajan  tärkeimpiä  virtauksia  tulee  sen  takia  tieteellisesti  valaista.  Sosia- 
listi-agitaattorit pitävät  kaikissa  tapauksissa  huolta  siitä,  että  niitä 
esitetään  —  toisella  tavalla. 

Tämän  kuten  muutamien  muidenkin  kysymysten  yhteydessä 
lausuttiin  arvosteluja  puolelle  ja  toiselle  itse  luentoyhdistysten  kokoon- 
panosta ja  toiminnasta.  Oli  ilmeistä,  että  tyytymättömiä  oli  melkoinen 
määrä,  ja  jos  yhteinen  kansa  olisi  ollut  kokouksessa  lukuisammin 
edustettu,  olisi  paheksuvia  lausuntoja  nähtävästi  runsaamminkin  tuotu 
esille.    Syytettiin  paikallisia  luentoyhdistyksiä  papillisuudesta  ja  kor- 

keakirkoUisuudesta  sekä  siitä  johtuvasta  rutivanhoillisuudesta.  Kirkko- 
herra on  monessa  seuduin  ikäänkuin  itseoikeutettuna  ryhtynyt  luen- 
toyhdistyksen  määrääväksi  voimaksi  ja  hänen  huolenpitonsa  laumansa 
varjelemisesta  outojen  käsityskantojen  ja  kaikenlaatuisten  «uutuuk- 
sien" turmelevasta  vaikutuksesta  on  usein  aivan  liian  suuri.  Sem- 
moisen holhouksen  alaisuuteen  ei  tahdottu  enään  tyytyä.  Kansansi- 
vistystyö on  johdettava  vapaamielisempaan  ja  kansanvaltaisempaan 
suuntaan  ja  vaikutusvalta  siirrettävä  leveämmälle*  pohjalle.  Kuvaa- 
va on,  että  kokouksessa  kaikki,  muuten  eriävistä  mielipiteistään 
huolimatta,  yksimielisesti  yhtyivät  kannattamaan  sitä  katsantokan- 
taa, että  luentoyhdistyksissä  kuten  muissakin  kansansivistystä  kos- 
kevissa yhteenliittymisissä  oli  annettava  entistä  paljoa  enemmän  vai- 
kutusvaltaa kansan  syvien  rivien  omille  edustajille,  joten  työ  koko- 
naisuudessaan tulisi  olemaan  työtä  ei  ainoastaan  kansan  hyväksi  vaan 
myöskin  kansan  kautta.  Se  on  tehtävä  todelliseksi  yhteistyöksi,  jos 
mieli  saada  sille  jalansijaa  kaikissa  kan^nkerroksissa. 

Yhtä  tehokkaasti  kuin  luennoimistoimeen  nähden  Folkbildnings- 
förbundet  ei  ole  ollut  tilaisuudessa  toimimaan  toisella  tärkeällä  kansan- 
sivistysalallaan,  kansankirjastojen  hyväksi,  siitä  yksinkertaisesta  syystä^ 
ettei  valtio  ole  avustuksellaan  tätä  puolta  kannattanut.  Viimeisiin  asti 
Ruotsin  kansankirjastot  ovat  saaneet  tulla  toimeen  kuntien,  seurojen 
tai  yksityisten  niukalla  avustuksella.  Seurauksena  onkin  ollut,  että  kir- 
jastot yleensä  ovat  vähäpätöisiä,  jos  kohta  monilukuisia.  Niitä  on  pää- 
asiallisesti kolmea  eri  lajia:  n.  s.  seurakunta-kirjastoja  (församlingsbiblio- 
tek),  joita  hoitaa  kirkkoneuvosto  ja  jotka  monessa  paikoin  samalla 
ovat  koulukirjastoja,  kunnankirjastoja  (kommun-bibliotek)  ja  yhdistys- 
kirjastoja  (föreningsbibliotek). 

Vasta  V.  1905  valtiopäivät  myönsivät  60,000  kr.  vuosittain 
kansankirjastojen  kannattamiseksi  ja  viime  vuonna  kirjastot  tulivat 
niistä  osallisiksi.  Mutta  apu  osoittautui  heti  aivan  riittämättömäksi. 
Mikään  kirjasto  ei  saa  enemmän  kuin  70  kr.  vuodessa  sillä  ehdolla, 
että  se  itse  uhraa  kirjojen  ostoon  vähintäin  yhtä  suuren  summan. 
Norjassa  on  vastaava  summa  200  kr.,  ja  meillä  Suomessa  on  siinä 
mietinnössä,  jonka  kirjastokomitea  on  jättänyt  senaattiin,  pienin 
avustusmäärä  ehdoitettu  100  markan  suuruiseksi  (70  kr.)  sekä  run- 
sain 500  markan  suuruiseksi  (350  kr.). 

Ylioppilasyhdistykset  Verdandi  ja  Heimdal  ovat  kansankirjasto- 
asiassa  tähän  asti  kauneimman  työn  suorittaneet.  Ne  ovat  etevällä 
tavalla  sekä  toimittaneet  että  kustantaneet  helppohintaisia,  kaikin  puo- 
lin nykyajan  vaatimuksia  vastaavia  kansankirjasia  kuten  myöskin 
välittäneet  kirjojen  ostoa  melkoisella  hinnanalennuksella.  Folkbild- 
ningsförbundet  on  niin  ikään  perustamisestaan  asti  menestyksellä 
harjoittanut  samantapaista  välitystointa,  jonka  lisäksi  se  on  perustanut 
ja  hoitanut  n.  s.  kiertäviä  kiijastoja.  Ne  ovat  suljetut  pieniin  saman- 
mallisiin kaappeihin,  joihin  mahtuu  40 — 60  tavallista  nidosta  ja  joita 
saa  lainata  kolmeksi — kuudeksi  kuukaudeksi  3— 6  kr.  vuokrasta.  Folk- 
bildningsförbundet  ei  suinkaan  ole  ainoa  seura,  joka  pitää  tämmöisiä 
kiertäviä  kirjastoja,  ne  muodostavat  päinvastoin  erityisen  piirteen 
Ruotsin  kirjasto-oloissa.  Suomessa  kiijastomiehet  ovat  asettuneet 
epäilevälle  kannalle  tämmöisten  kirjastojen  tarkoituksenmukaisuudesta. 
Niillä  oiikin  epäilemättä  hankalat  puolensa.  Niiden  kunnollista  hoitoa 
on  vaikeata  valvoa.  Kirjojen  valinta  y.  m.  asiat  ovat  liian  paljon 
sattuman  varassa.  Mutta  ne  ovat  Ruotsissa  tulleet  sangen  laajaan 
käytäntöön,  eivätkä  tietysti  voi  olla  kaikkea  merkitystä  vailla,  var- 
sinkin jos  niitä  aletaan  käyttää,  kuten  on  ehdoitettu,  luennoimistoimen 
täytteenä.  Ne  olisivat  silloin  niin  järjestettävät,  että  ne  edustaisivat 
eri  tieteen  haaroja  mahdollisimman  runsaasti  ja  että  ne  tilattaisiin 
paikkakunnille  silmällä  pitäen  talven  luentokurssin  ohjelmaa. 

On  nimittäin  jo  kauan  tunnustettu  asia,  että  luennolla  täytyy  v 
olla  kirja  täytteenä.  Mutta  parempi  kuin  turvautua  kiertäviin  kirjas- 
toihin, on  epäilemättä  vakinaisiin  kirjastoihin  vuosittain  hankkia  juuri 
semmoisia  teoksia,  jotka  koskevat  samoja  tiedon  aloja  kuin  talven 
kuluessa  pidettävät  luennot.  Siten  tulisi  halukkaille  mahdolliseksi  val- 
mistautua luentoa  hyväkseen  käyttämään,  kuten  Englannissa  ja  Ame- 
rikassa on  tapana,  samoinkuin  perästäpäin  tiedonhaluansa  tyydyttä- 
mään. Luennonpitäjä  puolestansa  voi  tässä  olla  suureksi  avuksi, 
jos  ottaa  selville  mitä  paikkakunnan  kirjastossa  on  ja  viittaa  luen- 
nossaan siihen.  On  myös  lausuttu  varsin  suotavaksi,  että  hän  luen- 
tonsa jälkeen  jakaisi,  mieluimmin  maksutta,  pieniä  lehtisiä,  jotka 
sisältäivät  pidetyn  luennon  ääriviivat  sekä  lyhyen  luettelon  saman 
aineen    kirjallisuudesta.    Edellä   mainitussa  Tukholman  kokouksessa 


1  90  ESTER  HÄLLSTRÖM. 


ehdoitettiin   monelta   taholta   yhteistyön  saavuttamiseksi,  että  luento- 
seuran  samalla  tulisi  toimia  kirjastoseurana. 


II. 

Täytynee  myöntää,  että  vapaa  kansanvalistustyö  Ruotsissa  on 
kehittymäisillään  mahtavaksi  ja  hyvin  järjestyneeksi  liikkeeksi,  jolla 
luulisi  olevan  mitä  suurimmat  edellytykset  menestyäksensä.  Mutta 
näemmehän  joka  päivä,  ettei  auringonpaiste  ja  sadekaan  saa  kaik- 
kialla kasvullisuutta  rehoittamaan,  saatikka  sitten  samalla  tavalla. 
Maaperäkin  tulee  kysymykseen.  Tämä  liike  on  pääpiirteissään  suun- 
niteltu ja  johdettu  ylhäältäpäin.  Mitä  arvelevat  siitä  ne,  joita  se  lä- 
hinnä tarkoittaa?  Toisin  sanoen,  missä  määrin  on  Ruotsin  kansa 
pohjakerroksiaan  myöten  yhtenäinen  ja  terve  näinä  luokkataistelujen 
ja  hajaannuksien  aikoina? 

Siitä  huomauttamattakin  tiedetään,  etteivät  syvät  rivit  Ruotsissa 
muodosta  mitään  arvostelukyvytöntä  laumaa,  joka  ilman  muuta  tyy- 
tyisi ylhäältäpäin  tuleviin  toimenpiteisiin.  Kansan  suurella  enemmis- 
töllä on  omat  valppaat  harrastuksensa,  sillä  on  liikkeensä  silläkin, 
jotka  perustuvat  sekä  kansanluonteeseen  että  jo  laskettuun  perinnöl- 
liseen sivistykseen.  Ne  ovat  syntyneet  ja  kehittyneet  kansan  omassa 
keskuudessa  uuden  ajan  moninaisten  herätysten  vaikutuksesta,  ja 
määräävät  nykyhetkellä  sen  maailmankatsomuksen.  Ovatkohan  nämä 
harrastukset  syvemmässä  merkityksessä  sivistysharrastuksia,  ja  missä 
määrin  ne  käyvät  yhteen  niiden  kanssa,  joista  on  ollut  puhe  edelli- 
sessä?   Tai  käyvätkö  ne  ensinkään  yhteen? 

Jo  kauan  on  esim.  vapaakirkollinen  liike  muodostanut  tärkeän 
piirteen  ruotsalaisen  maaseudun  elämässä.  Se  on  todellisena  kansan- 
liikkeenä vallannut  seudun  toisensa  perästä.  Ajateltakoon  vain  Selma 
Lagerlöfin  kirjaa  „ Jerusalem"!  Sen  rinnalla  kulkevat  semmoiset  har- 
rastukset, joita  esim.  nuorisoseurat,  urheilu-  ja  tarkk'ampuja-yhdis- 
tykset  edustavat.  Sosialidemokraatiset  aatteetkin  ovat  sekä  maaseu- 
dulla että  kaupungeissa  hyvin  levinneet,  mutta  ei  siinä  sairaalloisessa 
ja  kiihkeässä  muodossa  kuin  esim.  meillä.  Tehdään  selvä  ero  sosiali- 
demokraatien  ja  sosialistien  välillä,  puhumattakaan  radikaalisimman 
suunnan    edustajista,  joita  nimitetään  „unghinkar",  ja  jotka  eivät  ole 

kovinkaan  suurilukuiset. .  Kuvaavaa  Ruotsin  oloille  on,  ettei  sosiali- 
demokratia Ruotsissa  kuten  meillä  ole  kyennyt  luomaan  mahtavinta 
järjestöä,  vaan  että  sen  kunnian  saa  eräs  toinen  nykyajan  virtaus, 
raittiusliike.  Ruotsissa  on  kahta  eri  lajia  raittiusseuroja.  Toiset  vastaa- 
vat meikäläisiä.  Toiset  taas  kuuluvat  n.  s.  goodtemplarordeniin,  joka 
on  järjestetty  amerikkalaiseen  ja  englantilaiseen  malliin  ja  on  kansain- 
välisen goodtemplar-liikkeen  yhteydessä.  Goodtemplarien  liitto  on 
Ruotsissa  kaikkia  muita  monilukuisempi.  Se  onjokauantehnytsiunausta 
tuottavaa  työtä  sekä  kaupungeissa  että  maaseudulla.  Mutta  se  olisi 
helposti  voinut  siellä,  kuten  muuallakin,  käydä  liian  yksif^uoliseksi  ja 
suvaitsemattomaksi  yhden  ainoan  kysymyksen  ajamiseksi,  elleivät 
liikkeen  johtajat  olisi  ajoissa  vaaraa  älynneet  ja  pontevasti  ryhtyneet 
sitä  torjumaan,  ottamalla  ohjelmaansa  kansansivistyskysymyksen  koko 
laajuudessaan.  Nyt  tehdään  työtä  kahdella  eri  alalla,  molemmilla  oma 
johtajansa.  Ja  näyttää  siltä  kuin  suurin  huomio  nykyään  olisi  kiin- 
nitetty varsinaiseen  sivistystyöhön. 

Se  alkoi  90-luvulla  opetuskursseilla,  joita  järjestettiin  iltakoulun 
malliin  ja  joissa  opetettiin  lukemista,  laskentoa  y.  m.  alkeita.  Mutta 
into  laimeni  vähitellen,  kun  ei  koskaan  päästy  alkeita  pitemmälle. 
Syntyi  sitten  toinen  opintojen  muoto,  n.  s.  lukurenkaat  (studiecirklar). 
Ensimäiset  muodostuivat  1903,  nj^t  niitä  on  jo  200  eri  seuduilla. 
Ne  on  suunnitellut  ja  niitä  johtaa  yhä  edelleen  kandidaatti  Oscar  Olsson 
Karlstadissa,  ja  niiden  toiminta  herättää  jo  melkoista  huomiota  laa- 
jemmissakin piireissä. 

Lukurengas  voi  syntyä  kaikkialla,  missä  goodtemplarien  kes- 
kuudessa on  kymmenen  henkeä,  jotka  tahtovat  sitä  varten  lyöttäytyä 
yhteen.  Heihin  voi  sittemmin  liittyä  muita  raittiusseuran  ulkopuolel- 
takin, aina  kolmeenkymmeneen  osanottajaan  asti.  Useita  renkaita 
voi  tietysti  olla  samalla  paikkakunnalla,  jos  harrastus  on  suuri.  Ne 
valitsevat  yhteisen  „lukujenjohtajan"  (studieledare)  sekä  yhteisen  toi- 
mikunnan, ja  asettuvat  yhteyteen  „Pääyhdistyksen"  (Storlogen)  ja 
sen  „opintotoimen  johtajan"  (Studiedirektor)  kanssa. 

Kaukaisemmissa  seuduin,  missä  ei  voi  turvautua  sivistyneempien 
henkilöiden  myötävaikutukseen,  toimii  semmoinen  pieni  piiri  hyvin 
yksinkertaisilla  välikappaleilla.  Se  tilaa,  johtajansa  ja  johtokuntansa 
kanssa  neuvoteltuaan,  „opintotoimen  johtajalta"  Karlstadista  vähintäin 

yhtä  monta  hyvää  kirjaa  kuin  piirissä  on  jäseniä.  Kirjat  ovat  taval- 
lisesti aluksi  kaunokirjallisia,  sillä  ne  herättävät  helpommin  kuin 
muut  oppimattomimpienkin  harrastusta.  Nämä  jaetaan  jäsenten  kes- 
ken ja  jäävät  itse  kullekin  kahdeksi  viikoksi  tai  enintäin  kuukaudeksi. 
Ne  vaihdetaan  ainakin  kerran  kuukaudessa  piirin  kokouksissa,  jolloin 
luettujen  kirjojen  sisällyksestä  mieskohtaisesti  keskustellaan.  Kun 
piiri  on  toiminut  vuoden  tai  pari,  ovat  varmaan  sen  omat  jäsenet 
jo  sen  verran  edistyneet,  että  voivat  lyhyesti  pienessä  esitelmässä 
lausua  muille  julki  sen  vaikutuksen,  minkä  jokin  luettu  teos  on  hei- 
hin tehnyt. 

Väkirikkaammissa  seuduissa  lukupiirin  toiminta  voi  alun  pitäen 
muodostua  hyvinkin  monipuoliseksi.  Siellä  on  helpompi  saada  esitel- 
miä piirin  ulkopuoleltakin,  silloin  tällöin  voi  joku  kaukainenkin  vieras 
vilkastuttaa  ja  rikastuttaa  yhdessäoloa.  Kokemus  on  osoittanut  että 
muutamia  vuosia  suotuisissa  oloissa  työskentelevän  piirin  vaikutusta 
täydelleen  voi  verrata  kansanopistoon.  Semmoisia  piirejä  varten  on 
Ellen  Key  antanut  hyvät  neuvot  ja  ohjeet  kirjassaan  „0m  Folkbild- 
ningsarbetet**,  joka  muutenkin  on  erinomaisen  rikas  mieltäkiinnittä- 
vistä  näkökohdista.  Hän  on  itse  parina  kesänä  johtanut  erään  ren- 
kaan työtä  ja  on  nykyiseltä  asuinpaikaltaan  Karlstadin  lähellä  voinut 
seurata  liikkeen  levenemistä  ja  johtoa.  Innostusta  ja  uskoa  täynnä 
hän  vakuuttaa,  että  goodtemplarien  renkaitten  vaatimattomista  työ- 
pajoista uusi  Ruotsi  voi  kehittyä.  Sillä  nämä  opinahjot  jos  mitkään 
ovat  kansan  omat.  Ne  kasvattavat  itsetoimintaan,  kun  sitä  vastoin 
tavaksi  tullut  kaiken  valmiina  tarjoominen  usein  vaikuttaa  päin 
vastoin. 

Hän  ehdoittaa  m.  m.  että  ensimäisen  talven  opintojen  tämmöisessä 
piirissä  tulisi  tarkoittaa  sen  jäsenten  harjoittamista  kaunolukemiseen  ja 
oudompien  sanojen  ymmärtämiseen.  Luentojen,  jos  semmoisia  voi 
aikaansaada,  tulisi  käsitellä  suurimpia  nykyaikaisia  kirjailijoita,  joiden 
teoksista  samalla  tärkeimmät  olisivat  luettavat.  Toisena  vuonna  olisi 
pidettävä  esitelmiä  kotiseudun  luonnosta  ja  historiasta  niin  että  nuo- 
rille avautuisi  heidän  oman  ympäristönsä  rikas  kirja.  Vasta  sen  jäl- 
keen olisi  siirryttävä  väljemmille  vesille,  isänmaahan  kokonaisuudes- 
saan, ihmiskuntaan,  maailmaan. 

Itsestänsä  selvää  on,  että  ainoastaan  paikkakuntalainen  tai  aina- 

kin  seudulla  paljon  oleskellut  henkilö  voi  tulla  kysymykseen  senkal- 
taiseen opettajatoimeen.  Mutta  Ellen  Key  onkin  sitä  mieltä,  että 
kuulijakuntaa  paremmin  tuntevalle  kyvykkäälle  luennoitsijalle  on  etu- 
sija annettava,  vaikkapa  hän  olisikin  vähemmän  korkeasti  oppinut. 
Ainoastaan  hän  voi  pitää  sarjaluentoja.  Kauempaa  tullut  sitä  vastoin 
yksinomaan  kertaluentoja.  Kelpaavaisuusehdoksi  ei  ole  ensi  sijassa 
asetettava  oppineisuutta,  sillä  kansan  paras  opettaja  on  se,  joka  sanan 
kauneimmassa  merkityksessä  on  kansallinen,  s.  o.  joka  käsittää  mitä 
kansa  parahiten  tarvitsee  ja  miten  tämä  tarve  on  tyyd3^ettävä.  Täy- 
tyy itse  kehittyä  ihmiseksi,  ennenkuin  voi  muita  ihmisyyteen  kohot- 
taa ja  ainoastaan  siten  voi  inhimillisen  lämpimästi  ottaa  osaa  niihin 
ajatuksiin  ja  tunteisiin,  jotka  piilevät  kansansielun  pohjalla.  Tämmöisiä 
henkilöitä  on  kaikissa  ikäluokissa,  kunhan  ne  pääsevät  kuntoansa 
todistamaan.  Mutta  Ruotsissa  pannaan  liian  paljon  arvoa  harmaihin 
hapsiin  sekä  tutkintodistuksiin.  Ruotsalaisilla  on  onneton  taipumus 
tehdä  kaikki  viralliseksi  ja  siten  vaarattomaksi,  s.  o.  laimeaksi.  Niin 
nytkin  kansansivistystyöhön  nähden.  Mutta  se  ei  saa  tapahtua.  Syn- 
tyköön goodtemplarien  lukupiirien  esimerkin  mukaan  aina  vain  uusia 
renkaita,  ja  liittyköön  koko  kansansivistystyö  tähän  valistusliikkee- 
sen,  joka  perustuu  kansan  itsetoimintaan.  Mieluimmin  niin  että  luku- 
piirien yhteiset  johtokunnat  samalla  muodostuvat  luento-  ja  kirjasto- 
yhdistyksiksi, niinkuin  muutamissa  seuduin  jo  on  käynyt,  tai  niin 
että  asettuvat  läheiseen  yhteistyöhön  jo  ennestään  toimivien  demo- 
kratiseerattujen  luento-  ja  kirjastoseurojen  kanssa. 

Kun  ottaa  huomioon,  että  muutkin  sivistysseurat,  vieläpä  muu- 
tamat sosialidemokraatiset  yhdistyksetkin,  goodtemplarien  esimerkkiä 
seuraten,  ovat  ottaneet  ohjelmaansa  lukupiiri-aatteen,  niin  lienee  jo 
sillä  todistettu,  että  Ruotsin  kansan  syvät  rivit  ovat  asettaneet  kan- 
sansivistysasian  elinkysymyksekseen.  Se  suuntien  eroavaisuus,  joka 
ilmenee  siinä,  että  toiset  tahtoisivat  kohdistaa  sivistystyön  koko  laa- 
juudessaan goodtemplarien  liikkeeseen,  toiset  taas  mielisivät  pidätellä 
sitä  tavallaan  Icaksiosaisena,  kuitenkin  yhteistoiminnalla  yhteenpunot- 
tuna,  ei  merkitse  mitään  syvempää  kahtiajakoa,  vielä  vähemmän  ha- 
jaannusta. Kaikki  kansankerrokset  yhtyvät  samaan  harrastukseen, 
kaikki    voivat    yhtyä   neuvottelemaan  yhteisistä  päämääristä.    Tämä 

yhtenäisyys  takaa  paremmin  kuin  mikään  muu  laajan  kansanvalistus- 
työn menestymisen  Ruotsissa. 


ra. 

Jokainen  kuitenkin  myöntänee,  ettei  tietopuoliseen  sivistykseen 
turvautuminen  yksin  riitä.  Se  on  oleva  ainoastaan  asian  toinen  puoli. 
Sillä  jos  kohta  se  voikin  vaikuttaa  ihmiseen  kokonaisuudessaan,  ke- 
hittäen hänen  älyänsä,  jalostuttaen  hänen  tunnettansa  ja  terästäen 
hänen  tahtoansa,  on  kuitenkin  välttämätöntä  että  vieläkin  välittömäm- 
min koetetaan  .vaikuttaa  sopusuhtaisen  luonteen  ja  rikkaan  sielun- 
elämän kehittämiseen.  Kaikki  mikä  ihmistä  henkisesti  rikastuttaa,  on 
katsottava  välikappaleeksi  hänen  kasvatuksessaan.  Näitä  välikappa- 
leita on  kansansivistäjällä  käytettävänään  koko  pitkä  sarja.  Miten 
suuri  onkaan  esim.  yhdessäolon  ja  seurustelun  jalostuttava  vaikutus, 
jos  arvokkaat  tavat  pääsevät  sitä  määräämään  ja  ylevät  harrastukset 
sitä  rikastuttamaan.  Yhteisen  tunnelman  hetkiä  pitää  ymmärtää  var- 
teenottaa,  ne  ovat  sivistystyössä  siunatuita  kylvön  hetkiä,  jotka  oikein 
käytettyinä  voivat  tulla  elämää  määrääviksi.  Niiden  arvo  onkin  kaik; 
kialla  tunnustettu. 

Mutta  on  olemassa  eräs  suuri  sivistyksen  tekijä,  joka  ei  vielä 
ole  päässyt  oikeuksiinsa,  kaikkein  vähimmin  kansansivistystyössä. 
Tarkoitamme  kauneuden  saattamista  kasvattavaksi  voimaksi.  Ruot- 
sissa aletaan  käsittää,  että  ihminen  kehittyäkseen  terveeksi  ja  sopu- 
suhtaiseksi, s.  o.  kauniiksi  sanan  laajimmassa  merkityksessä,  tarvitsee 
kauniita  vaikutelmia.  Ei  ainoastaan  mielikuvituksensa  avulla.  Kauneus 
on  astuva  hänen  silmänsä  ja  korvansa  tajuttavaksi,  se  on  kohtaava 
häntä  hänen  ympäristössään,  hänen  pitää  itse  saada  olla  mukana 
kauneutta  luomassa.  Se  aika  on  oleva  ohitse,  jolloin  kauneus  kuului 
vain  yläluokalle,  jumalallisena  lahjana  se  on  rikastuttava  jokaisen  ih- 
misen elämää.  Maalaisväestö  on  aina  elänyt  luonnonkauneuden 
ympäröimänä  ja  se  onkin  osaltaan  siitäkin  syystä  säilynyt  sielulli- 
sesti terveempänä  kuin  kaupunkien  rumissa  esikaupungeissa  tunges- 
keleva köyhälistö.  Mutta  ilman  yleistä  kauneudenaistin  kehittämistä 
jää  luonnonkin  kauneus  monelle  kuolleeksi  pääomaksi.  Siihen  aikaan 
kun    kaikki   tehtiin  käsin,  ja  kun  mestaruutta  rauhallisesti  ja  iloisesti 

ahkeroiden  tavoiteltiin,  oli  kansan  kauneudenaisti  paljoa  kehitty- 
neemmällä kannalla  kuin  nykyään.  Silloin  tyyli  kehittyi.  Siltä  ajalta 
polveutuvat  ne  vanhat  huone-  ja  tarvekalut,  joita  vielä  ihailemme, 
siitä  vanhat  aistikkaat  puvut,  siitä  vanhat  tanssit  ja  kansanlaulut, 
jotka  kaikki  ovat  joutuneet  unhoituksiin.  Uusi  aika,  sen  hyörinä  ja 
pyörinä  on  tämän  kaiken  hävittänyt.  Mutta  nyt  tahdotaan  herättää 
kansaa  uudestaan  kauneutta  ihailemaan  ja  toteuttamaan. 

Nuoriso  on  jo  huvituksissaankin  saatettava  kauneutta  tavoittele- 
maan. Sitä  tarkoittaa  esim.  Ruotsissa  laajalle  levinnyt  liike  vanhojen 
tanssien  elvyttämiseksi  tyylittömien  nykyaikaisten  tanssien  sijaan. 
Ne  ovat.  milfei  aina  laulutansseja  ja  esitetään  vanhoissa  kansallis- 
puvuissa, jotka  siis  nekin  tulevat  esille  kaivetuiksi  vanhoista  piilo- 
paikoistaan. Norjassa  on  sama  liike  ehkä  vieläkin  yleisempi  ja  yhdis- 
tyy n.  s.  „maalsbevegelse"en.  Miten  paljon  silmää  ja  korvaa  hivelevää 
sointua  voikaan  täten  loihtia  esille  maaseudun  yksitoikkoisen  ja  sen 
johdosta  lamauttavan  elämän  elähyttämiseksi !  Ja  miten  paljon  kau- 
nista ja  virkistävää  iloa  se  tuokaan  mukanaan! 

Eri  tietä  koetetaan  nykyaikana  Ruotsissa  kehittää  yhteisen  kan- 
san kauneudenaistia.  Uuteen  eloon  viritetty  kotiteollisuus,  veistotaito, 
puutarhanhoito  y.  m.  s.  palvelevat  käytännöllisten  tarkoitustensa  ohella 
itsetietoisesti  myöskin  kauneuden  toteuttamista  jokapäiväisessä  elä- 
mässä. Rakennustaidekin  tarjoutuu  yhteistä  kansaa  palvelemaan  suun- 
nitellen uusia  rakennustyyppejä  pikkueläjiä  varten  maalla  ja  kaupun- 
gissa. Ja  muutkin  taiteet  rientävät  rikastuttamaan  tähän  asti  osatto- 
mien elämää.  Kun  esim.  goodtemplarit  ja  nuorisoseurat  Taalain  ja 
Värmlannin  maakunnissa  pitävät  yhteisiä  kesäjuhliansa,  niin  ei  ole 
enää  mitään  tavatonta,  että  niiden  ohjelmaan  kuuluu  taidenäyttelyjä 
jonkun  etevän  säveltäjän  tai  taiteilijan  toimeenpanema  konsertti.  On 
muuten  omituista  että  juuri  mainitut  historiallisesti  merkilliset  maa- 
kunnat, joissa  yhtenäinen  taiteellinen  tyyli  on  säilynyt  ja  varsinkin 
Taalain  maakunnassa  kehittynyt  niin  ehyeksi,  että  se  lyö  leimansa 
jokaiseen  kodin  esineeseen,  että  juuri  nämä  seudut  käyvät  kaikkien 
muitten  edellä  myös  kansansivistyksen  harrastuksessa.  Sieltä  useim- 
mat uudet  riennot  kansan  keskuudessa  ovat  kotoisin  ja  sieltä  ne 
enimmäkseen  johdetaan.  Niiden  ihana  luonto  ja  mieltä  kiinnittävä 
kotoinen  kultuun  ovat  viime  aikoina  houkutelleet  suurkaupungin  pau- 

hinaan  väsyneitä  taiteilijoita  ja  kirjailijoita  rakentamaan  kotejansa 
niiden  siintävien  järvien  rannoille.  Niinpä  asuvat  esim.  Siljan  järven 
ympäristössä  taiteilijat  Zom  ja  Anckarcrona,  vähän  matkan  päässä 
Larsson  ja  tunnettu  maalaiselämän  innokas  ylistäjä  Karl  Erik  Fors- 
lund. Edempänä  asustavat  vielä  Selma  Lagerlöf,  Gunnar  Hällström, 
Karlfelt  ja  Ellen  Key.  Useat  näistä  ottavat  jollakin  tavalla  osaa  koti- 
seutunsa valistystyöhön.  Varsinkin  Anckarcrona  ja  Forslund  ovat 
vallan  väsymättömiä  nuorison  johtajia,  ja  luonnollista  on,  että  se 
kansansivistyksen  suunta,  jota  he  edustavat,  panee  taiteelliselle  kas- 
vatukselle tämän  sanan  laajimmassa  merkityksessä  paljon  arvoa. 

Monenlaiset  ja  laajalle  ulottuvat  ovat  siis  ne  harrastukset,  jotka 
Ruotsissa  nykyään  tarkoittavat  kansan  sivistyksen  kohottamista.  Täy- 
tyy tunnustaa,  että  me  suomalaiset  tälläkin  alalla  monessa  kojiden 
olemme  takapajulla.  Mutta  lohduttavaa  on  tietää,  että  meillä  juuri  ny- 
kyään ollaan  tässäkin  suhteessa  innokkaassa  järjestämistyössä.  Hyvä 
olisi  ottaa  varteen  niitä  opetuksia  ja  kokemuksia,  joita  läntinen 
naapurikansamme  meille  tarjoaa. 

Lähteitä:  Andra  sveuska  folkbildningsmötets  förhatidlitigar  i  Stockholm 
1907,  utgifna  af  FolkbildningsfÖrbundet.  »Om  folkbildningsarbetet»  jätnte  r4d 
och  upplysniogar  för  föreläsnings-  och  biblioteksföreningar.  Utgifvet  af  Folk- 
bildningsfÖrbundet. Stockholm  1904.  Polkbildningsförbundets  »Meddelanden», 
»Upplysningar»  och  »BokfÖrslag»,  gällande  för  vintem  1907-  1908.  »Social 
Tidskrift»  jämte  »Folkbiblioteksbladet»  för  1907.  Ellen  Key:  »Folkbildnings- 
arbetet» särskildt  med  hänsyn  tili  skönhetssinnets  odling.  Upsala  1906.  J.  A. 
Lundell:  »Universitetsbildning  och  folkbildning».  Upsala  1893.  Frans  v.  Scheele: 
»Om  själfbildning  och  själfstudier».  Stockholm  1905.  »Goodtemplarordens 
Studiehandbok».  I.  Räd  och  anvisningar  för  bildande  och  ledning  af  studie- 
cirklar,  bibliotek,  studiekurser,  läsecirklar  och  föreläsningsanstalter.  Ufgifven 
af  Oscar  Olsson,  Sveriges  Storloges  studiedirektor.  Stockholm  1907.  »Good- 
templarordens studiehandbok».  II.  Anvisningar  för  själfstudier  i  humanistiska 
ämnen,  utgifven  af  Oscar  Olsson.  Stockholm  1907.  »Goodtemplarlogemas 
föreläsningsbibliotek»  utgifven  af  Svenska  nykterhetsförlaget  under  redaktion 
af  Mauritz  Stemer.     Stockholm  1903. 


"'*-/iO 


NILS  KJ>ER. 

Kirjoittanut 
YRJÖ  KOSKELAINEN. 


I. 

Nils  Kjaer  ^  ei  ole  niitä  nimiä,  joilla  on  sija  suurten  joukkojen 
tietoisuudessa. 

Hän  on  liian  puhdas  taiteilija  ollakseen  kuuluisa,  liian  puhdas 
individualisti  ollakseen  populaari.  Liian  hienosyinen,  analyyttinen 
henki,  jotta  hänen  pienet  kirjansa  muodostaisivat  sitä  leveää,  tanak- 
kaa siltaa,  joka  vie  kansansuosioon.  Ja  minä  luulen  että  Kjaer  siitä 
pyytäisi  päästä. 

Mutta  useimmille  niistäkin,  joiden  näköpiiri  ulottuu  yli  pohjois- 
maisen kirjallisuuden,  on  hän  vain  nimi  satojen  muiden  joukossa. 
Harva  on  hänet  löytänyt  itselleen,  keksinyt  siksi  päärlyksi,  joka  on 
visusti  eroitettava  lasihelmistä. 

Sillä  hän  on  todellakin  un  pur,  käyttääkseni  Flaubertin  sanaa. 
Kjaer  on  kultuurikirjailija  ja  harvinainen  ilmiö  näillä  kylmillä  leveys- 
asteilla. Kaikki  on  hänessä  kirkastunut  tietoiseksi,  selkeäksi,  var- 
maksi: mielikuvat,  taidekeinot,  kieli.  Hän  ei  koskaan  hapuile  avutto- 
mana, ei  koskaan  erehdy  tiestä  ja  eksy  maalistaan.    Hän  tekee  mitä 


*  Syntynyt  Holmestrandissa,  Norjassa,  25  p:nä  syyskuuta  1870. 

hän  näkee  hyväksi,  ja  hän  näkee  hyväksi  vain  sen,  johon  pystyy. 
Hän  on  Goethen  sukua. 

Kjaer  on  temperamentiltaan  lyyrikko.  Se  on  hänessä  se  rotu- 
tunnus,  joka  selvimmin  viittaa  pohjoiseen  ja  erikseen  vuonojen  ja 
tunturien  maahan.  Hänessäkin  on  tuo  rakkaus  pohjan  valoisaan  ke- 
säyöhön, tuo  tummapohjainen,  kontemplatiivinen  sentiment,  joka  var- 
sinkin kevätaikaan  luo  vereen '  kumman  raskasmielisen  sordiinin  ja 
koskaan  täyttymättömän  kaihon.  Kun  hän  kuvaa  kesäpäivän  kor- 
keinta hetkeä  maalla,  jolloin  aurinko  silmänräpäyksen  seisoo  alallaan, 
ja  askareet  kuin  itsestään  pysähtyvät,  jolloin  „det  dybe  Aandedraet 
af  Allivet  nemmes . . .  og  Sindet  fanger  Takten  i  Sommerens  sum- 
mende  Spil",  tuoksuu  hänen  sanoistaan  sama  aavistuttava  ja  juovut- 
tava luonnonmystiikka,  jonka  me  suomalaisetkin  niin  hyvin  ymmär- 
rämme. Mutta  toinenkin  sävel  on  hänen  temperamentissaan,  kirk- 
kaampi, heleämpi,  ohut  ja  hauras  kuin  antiikkisessa  ruokopillissä. 
Selvimmin  se  soi  milloin  hän  kuvaa  Italian  valokylläisiä  maisemia, 
sinisensyvää  taivasta  ja  merta,  suvimaan  suruttomia  ihmislapsia.  Kjaer 
rakastaa  Italiaa  sisimmällä  kauneuskaihollaan.  Hän  rakastaa  sen  leik- 
kiviä värejä,  luonnonrikkautta,  viininkorjuuta,  hän  iloitsee  helleenisesti 
punnitessaan  kädessään  raskaita  rypäleitä,  katsellessaan  uhkearintaisia 
neitoja,  jotka  Caprin  kuuma  aurinko  on  kypsyttänyt  — :  »Täällä  on 
niin  vähä  muuttunut,  sitte  Homeron  ajan:  mies  astuu  puuauransa  jä- 
lessä,  jota  kaksi  naista  vetää,  ja  se,  jolla  on  viinitarha,  antaa  vaimonsa 
jaloin  pusertaa  rypäleet  ja  juo  viinin  itse.  Elämällä  on  päivänselvä 
kauneus  ja  varmuus  ja  ajattelemattomuus." 

Kerran  Kjaer  piirtää  kuvan  Kristianian  asemalle  leiri5rtyneestä 
mustalaisjoukosta,  jota  tulevien  ja  menevien  halveksivat  ja  hävyttö- 
mät katseet  mittailevat.  Ruskeapintaiset,  mustakulmaiset  nomaadit 
silmäilevät  yhtä  ylenkatsoen  pisamaisia,  kalpeanaamaisia  ohikulkijoita. 
Kjaer  analyseeraa  tähän  tapaan:  Porvarillinen  itsetyytyväisyys  ja  no- 
maadien  elämäänty3^yväisyys  ovat  luonnostaan  vihamielisiä  keske- 
nään. Maantie  kaartaa  läpi  kylän  tai  kaupungin,  mutta  mustalainen 
ei  sitä  näe  eikä  tahdo  nähdä.  Se  on  hänelle  vain  läpikulkupaikka  ja 
hän  pystyttää  sielläkin  oman  telttansa  ja  elää  omaa  erämaanelämäänsä, 
niinkuin  ei  uteliaita  katsojia  olisikaan.  Tämä  piittaamattomuus  louk- 
kaa  syvästi   yhteiskunnan  jäsentä;   hän   pitää  itseään  korkeampana 

tyyppinä,  koska  on  sitonut  itsensä  paikoilleen  ja  tehnyt  työstä  ja  tava- 
jankokoamisesta  ihanteen.  Mutta  viha  johtuu  myös  siitä,  että  hän 
joko  tietoisesti  tai  vaistomaisesti  tuntee  alemmuutensa:  hän  ei  ole  voi- 
nut sitoa  itseään  menettämättä  samalla  vapauttaan.  Kaikki  muuttuu 
kahleeksi:  valtio,  laki,  omaisuus.  Ja  taivaanrannan  takana  houkutte- 
lee itse  elämä  tuhansine  odottamattomine  mahdollisuuksineen  . . .  Hän 
vihaa  mustalaista,  koska  tämä  ei  kadehdi  häntä,  ja  kuitenkin  kadehtii 
hän  tämän  koditonta  vapautta  ja  laitonta  onnea 

Uusi  sävel,  uusi  sympatia.  Kjaer  rakastaa  kuin  heimolai- 
nen noita  maankiertäjiä,  koska  hän  tuntee  että  heidän  kauttaan  pu- 
huu luonnon  suuri  liikkumisvietti.  Liike  ja  vapaus  on  elämän  poh- 
jimmainen prinsiippi  ja  kultuuri  voi  yhtä  hyvin  kuin  edistää  liikettä 
asettua  sitä  vastaan,  se  voi  kivettyä  muotoihinsa  ja  sitoa,  sensijaan 
että  se  päästäisi.  Ja  ainoa  ihmistyyppi,  jota  Kjaer  ehdottomasti  vihaa, 
on  se  kivettynyt,  jossa  joko  ei  ole  elämän  mahdollisuuksia  ollutkaan 
tahi  joka  luulee  jo  päässeensä  kehitystien  päähän. 

Nils  Kjaer  on  pohjoismaalainen,  hän  on  italialainen,  hän  on 
mustalainen. 

Tämä  taipuisa,  liikkuva  temperamentti  on  itsessään  luonnon  ja 
kultuurin  yhteinen  taideteos.  Se  on  ihmeteltävästi  kasvanut  yli  alkupe- 
räisten, aina  ahtaitten  rajojen,  sen  asteikko  on  vuosien  vieriessä  laajen- 
tunut, saanut  lisää  kieliä  ja  säveliä.  Mutta  semmoinen  on  mahdollista 
vain  milloin  täkavarana  on  rikas,  kehityskykyinen  personallisuus.  Ja  se 
henkilöllinen  profiili,  joka  kohoaa  Kjaerin  taiteesta  on  läpeensä  rakas- 
tettava ja  hieno.  Hänessä  ei  viehätä  ainoastaan  verraton,  suvereeni 
kynänkäyttö,  vaan  myö?  ihminen.  Se  ymmärtämyksen  herkkyys  ja 
hartaus  ja  rikkaus,  jolla  hän  kuvaa  mitä  erilaisimpia  tyyppejä,  vir- 
tauksia, kausia.  Giordano  Bruno,  Poe  —  Pascal  ja  Maeterlinck  — 
renessanssi  ja  romantiikka  ja  nykyaika,  kaikki  ne  ovat  yhtä  mielen- 
kiintoisia, yhtä  elämisen  arvoisia  maailmoja  sille,  joka  kysyy  vain 
niiden  sisäisimpiä  syitä  ja  lakeja  ja  luonteenomaisinta  kauneutta. 
Kjaerin  analyysi  on  aina  terävä,  usein  loistava  ja  hämmästyttävä. 
Itse  sielun  hämärimmät  ja  mystillisimmät  tuntemukset,  joita  varten  ei 
ole  sanoja,  tulkitsee  hän  niin,  että  selvimminja  ilmeisimmin  tunnemme 
niiden  mystiikan.  Syventymällä  aiheeseensa  syventää  hän  itseään  ja 
liittää  siten  uuden  voittomaan  entisiin  valloituksiinsa.    Ja  hän  esittää 

aina  henkilönsä  sitä  elämäntaustaa  vasten,  joka  on  heidän  historialli- 
nen oikeutensa,  tehden  sen  tavalla,  joka  todistaa  hänen  todellista  asian- 
tuntemustaan ja  henkevää  oppiaan.  Hänen  kritiikkinsä,  jonka  ainoana 
ojennusnuorana  on  varma  maku,  terve  tunne  ja  koulittu  äly  on  lä- 
peensä humaanista  ja  vakuuttavaa.  Sen  sävy  voi  vaihdella  vienosta 
leikillisyydestä  verisimpään  satiiriin,  mutta  silloinkin,  kun  hän  iskee 
kuolettavan  iskun,  tunnemme  miten  syvästi  hänen  täytyy  rakastaa 
kauneutta  voidakseen  niin  verisesti  vihata  sen  vastakohtaa. 

Kjaer  vaihtaa  aseita,  mutta  hänen  asekäyttönsä  ja  taiteensa  on 
alati  sama.  Hän  ei  minkään  muun  tähden  ole  unhoittanut,  taidettaan. 
Hänen  pantsarissaan  ei  ole  säröä,  ja  hän  on  yhtä  nuhteeton  ensimäi- 
sissä  esseissään  kuin  myöhemmissä  teoksissaan. 

Taide  on  rajoitusta,  ja  rajoitus  on  tyylissä. 

Sanojen  suuresta  joukosta  valikoi  Kjaer  aina  omansa.  Hän  ei 
tee  eroa  ainoastaan  huonon  ja  hyvän,  vaan  myös  hyvän  ja  vielä  pa- 
remman välillä.  Ainoastaan  jälkimäisen  korkeusasteelta  on  lopullinen 
löydettävissä.  Ja  hän  löytää  sen.  Hän  tietää,  että  itsestään  selvien 
asioiden  selittäminen  on  tyhmyyttä  ja  tuhlausta,  jota  ei  taiteen  talous 
kannata.  Ja  hän  ei  ryhdy  niitä  selittämään.  Pää-  ja  sivuasioiden 
vaihtaminen,  onnistuneiden  kuvien  ja  motiivien  toistaminen,  stilististen 
arabeskien  piirtäminen  pelkästään  katselijain  mieleniloksi  —  ne  ovat 
syntejä,  joista  ei  voi  syyttää  Kjaeriä,  niin  suuri  kuin  kiusaus  voisikin 
olla  hänen-laiselleen  mestarille.  Hän  voi  käyttää  ornamentteja,  milloin 
ne  lisäävät  kokonaisuuden  kauneusvaikutelmaa,  mutta  hän  tietää  et- 
teivät seinät  ja  pilarit  ole  niitä  varten.  Hän  tietää  paljo  muutakin. 
Hänen  kädessään  on  attikalainen  stylus. 

Kehittäen  itseään  taiteessaan,  oppien  elämästä  ja  oppien  kirjojen 
kautta  menneiden  aikojen  ihmisistä  ja  ihmisiltä  on  Kjaer  tullut  siksi  kai- 
kinpuolin valistuneeksi  ja  vapaaksi  hengeksi,  jota  eivät  paina  mitkään 
kahleet,  rajoita  muu  kuin  hänen  oma  inhimillisyytensä.  Tarttumaan 
matkasauvaan,  vaeltamaan  suuriin  sivistysmaihin,  Italiaan,  ei  häntä  ole 
ajanut  turistiuteliaisuus  tahi  sovinnainen  huvittelutapa  tahi  dekadentti- 
nen  ikävä,  vaan  se  on  hänessä  ollut  luonnontarve  ja  kultuurivietti, 
joka  tyytyy  vasta  sitte  kun  tapaa  oikean  ympäristönsä:  mahdollisimman 
rikkaan,  pulppuavan  ja  kauneuskylläisen  elämän.  Florensissa  hän 
parhaiten    viihtyy ...  Ja   missä  hän  liikkuneekin  tarkastaa  hän  yhtä 

ennakkoluulottomasti  ympäristöään.  Mikään  ei  hänelle  ole  vailla  mie- 
lenkiintoa, mutta  mikään  ei  myöskään  niin  uutta  ja  odottamatonta, 
jotta  se  järkyttäisi  hänen  tyyntä  tasapainoaan.  Hän  on  valmistunut 
kaikkeen. 

Ulkonaisen  elämän  kirjavaan  kulkuun  jää  hänen  suhteensa  siksi, 
miksi  se  muodostuu  jokaiselle  puhtaalle  taiteilijalle:  myötätuntoisen 
katselijan  suhteeksi.  Hänen  kantansa  ajan  kysymyksissä  on  esteetti- 
nen passiivisuus . . . 

—  —  Eräässä  kylpypaikassa,  jonne  ihmiset  ovat  paenneet 
suurkaupungin  helvetillistä  menoa,  on  hiekkapohjalla  rikkonaisen  pul- 
lon särö.  Mutta  se  ei  enää  haavoita  jalkaa,  kertoo  Kjöer,  hiekka 
on  siitä  jo  hangannut  vaaralliset  särmät.  «Naturen  har  taget  det 
igjen.  Naturen  tager  alt  igjen**.  Se  on  hänen  samalla  kertaa  korkean 
ja  iloisen  viisautensa  summa.  Siksi  on  hän  huoleton.  Minne  ikänä 
hän  kulkee,  on  hän  luonnon  Herkulespatsaiden  sisäpuolella. 

Hän  purjehtii  yhtä  varmana  kaikkia  meriä,  lipussaan  ihmisyy- 
den tunnustuksettomat  värit.  Ja  kun  hän  laskee  maihin,  tietää  hän 
joka  paikassa  tapaavansa  samat  alkuasukkaat:  ihmiset.  Homo  est  et 
humani  nil  a  se  alienum  putat. 


n. 

Nils  Kjaer  on  ilmiö,  joka  osoittaa  missä  suhteessa  luova  ja  krii- 
tillinen kyky  ovat  ja  voivat  olla  toisiinsa.  Ne  ovat  hänessä  yksi.  Olisi 
väkivaltaista  ja  sovinnaista  eroittaa  kriitikko  Kjaeria  kaunokirjailija 
Kjaerista. 

Hänen  erikoisluonteensa  selvittää  useita  olennaisia  puolia  siinä 
taiteellisen  luomisen  probleemissa,  joka  tuntuu  kiinnittävän  niin  mo- 
nia ajan  henkiä.  Hän  valaisee  luomisen  ja  kritiikin  suhteita  yleisem- 
mälti. 

Jonkun  tahi  joidenkuiden  varalta  voi  olla  tarpeen  huomauttaa, 
että  en  kritiikillä  tarkoita  sitä  helppohintaista  tavaraa,  joka  meikäläi- 
sissä päivälehdissä  ja  aikakauskiijoissakin  yleensä  kulkee  sillä  nimellä, 
en  edes  sitä  vähää  kirjanmuodossa  ilmestynyttä  ja  ilmestyvää,  joka  ehkä 
jo  hyvinkin  varmasti  omaksuu  itselleen  esteettisen  arvonimen.    Suo- 

malainen,  erikseen  suomenkielinen  viljelys  on  vielä  siksi  alullaan,  ettei  se 
jaksa  tarjota  niitä  edellytyksiä,  joita  erikoinen  kriitillinen  kyky  vaatisi 
muodostuakseen  ja  kehittyäkseen  selvyyteen  ja  puhtauteen.  Toistai- 
seksi on  täällä  näkynyt  vain  joitain  alkuja.  Ruotsalainen  kultuuri 
on  jo  onnellisemmassa  asemassa,  tanskalais-norjalainen  suorastaan 
kadehdittavassa.  Mutta  kaikkialla  on  kriitillinen  taide  osoittautunut 
kypsän  kultuurin  tuotteeksi.  Se  on  taiteista  viimeinen  ja  sen  hie- 
nostuneet jalokukat  vaativat  vanhan,  monta  polvea  viljellyn  maa- 
perän. Siitä  ei  paljo  käy  puhuminen  olosuhteissa,  joissa  virallisiksi 
taiteentuomareiksi  ja  oppi-istuimille  kohoo  vielä  miehiä,  joiden  pää- 
ansio  on  kansalaiskunto,  ja  jotka  pystyvät  käsittelemään  ainettaan 
historialliselta,  eetilliseltä,  uskonnolliselta  s.  o.  kaikilta  muilta,  paitse 
taiteen  omalta  kannalta.  He  voivat  moitteettomasti  referoida  kirjoja, 
he  voivat  tasapuolisesti  punnita  niiden  vikoja  ja  ansioita  runousopin 
sääntöjen  ja  estetiikkansa  opinkappalten  mukaan,  mutta  osata  kirjan 
ydinhermoon  ja  kynällään  todistaa  että  ovat  osanneet  ydinhermoon, 
siihen  he  eivät  pysty,  koska  heiltä  puuttuu  kriitikon  tärkein  edellytys: 
taiteilijatemperamentti.     Heistä  en  puhu.  — 

Kritiikin  hedelmättömyys  on  käynyt  dogmiksi.  Kritiikki  ja  epäi- 
lys ovat  yhtä,  ja  epäilys  on  myrkyllinen  happo,  joka  syövyttää  luo- 
misvoimaa, kuluttavainen  tuli,  joka  polttaa  mielikuvituksen  kukkatar- 
hat kuloksi.  Kritiikki  on  tuhohyönteinen,  luovan  taiteen  vihollinen  ja 
kriitillisen  hengen  kasvaminen  tietää  luovan  lahjan  surkastumista  ja 
ehkä  lopullista  häviötä. 

Tämä  sangen  yleinen  kej;iitelmä,  jonka  voi  kuulla  taiteilijankin 
suusta  —  tietoisuus  oman  hengentoimintansa  laadusta  ei  usein- 
kaan ole  heidän  vahvoja  puoliaan!  —  osoittaa  sekä  naiivisuutta  että 
aivan  vajavaista  käsitystä  taiteen  kehityshistorian  syy- ja  seuraussuh- 
teista. Joka  kieltää  kritiikin  oikeutuksen  ja  ainakin  positiivisen  mer- 
kityksen, ei  tiedä,  tahi  ei  ole  ottanut  ajatellakseen.  Toinen  osuutta 
Ranskan  naturalistiseen  romaaniin,  Ruskinin  asemaa  prerafaeliittiseen 
ja  myöhempään  Englannin  taiteeseen,  Georg  Brandesin  laajaa  ja  poh- 
joismaille todella  hedelmällistä  vaikutusta,  josta  mainingit  ovat  kulkeu- 
tuneet meidän  rannoillemme  saakka.  Tietysti  on  väärin  sanoa,  että 
Jacobsen  kirjoitti  Niels  Lyhnensä,  sittekun  Brandes  oli  selittänyt  mi- 
ten  psykologisia  romaaneja  yleensä  on  kirjoitettava.    Mutta  Brandes 

oli  yksi  tärkeimpiä  herätteitä  ja  tekijöitä  siinä  kehityskulussa,  jonka 
tuloksena  oli  Niels  Lyhnen  taiteilija. 

Kritiikki  on  kultuurivoima.  Se  syö  kuin  happo  ja  kuluttaa 
kuin  tuli,  mutta  se  syö  ja  kuluttaa  vain  semmoista,  joka  ei  ole  vas- 
tustuskykyistä, ja  jonka  siitä  syystä  täytyy  hävitä  tehdäkseen  tilaa 
paremmalle.  Kritiikki  on  elämää  edistävä:  se  osoittaa  lahoksi  ja  kestä- 
mättömäksi, mikä  on  lahoa  ja  kestämätöntä,  se  ottaa  tehokkaasti  osaa 
uuden  luomiseen,  sillä  rakentaessa  täytyy  huonot  rakennuskivet  eroit- 
taa  hyvistä.  Kritiikki  on  epäilys,  mutta  jokainen  uusi  totuus  alkaa 
vanhan  epäilyksestä,  niinkuin  jokainen  usko  on  alkanut  epäuskosta.  Se 
on  kaiken  kangistuvan,  pysyvän  ja  seisovan  vihollinen,  sentähden  että 
sen  olemus  on  liike  ja  liike  on  elämä.  Kritiikki  on  itsetietoisuuden 
korkea  prinsiippi  kansassa  ja  yksilössä.  Se  yksin  kirkastaa  selväksi 
ja  tietoiseksi  meidän  menneisyytemme,  se  valaisee  kristallilyhdyllään 
tulevaisuuteen,  se  osoittaa  mitä  meiltä  puuttuu  ja  mitä  meillä  on  ja 
mihin  meidän  on  pyrittävä.  Vasta  kritiikki  meille  paljastaa  salatuim- 
mat rotuominaisuutemme,  se  ilmaisee  vertailun  kautta  omat  syntysa- 
namme, opettaa  meitä  olemaan  oma  itsemme.  Voguulit,  joiden  alku- 
ja omaperäisestä  näytelmätaiteesta  Artturi  Kannisto  on  kirjoittanut, 
eivät  luultavasti  koskaan  sano  taidettaan  kansalliseksi  ja  voguuliseksi. 
Sen  sanan  oppivat  he  vasta  sitte,  kun  pääsevät  sille  kultuuriasteelle,  — 
edellyttäen  että  joskus  pääsisivät  —  jolla  joudutaan  kosketuksiin  mui- 
den kansojen  taiteeseen:  oppivat  vertaamaan.  Itsetietoisuus  on  kri- 
tiikkiä ja  kritiikki  on  vertailua  ja  valikointia. 

Taiteellinen  kritiikki  ei  ole  mikään  koulumestari,  joka  vetää  kir- 
jailijaa korvasta  ja  tiuskii:  tee  niin  ja  älä  tee  näin.  Se  ei  ole  mi- 
kään paavi,  joka  istuu  kultaisella  istuimellaan  ja  uhkaa  pannalla  ja 
polttoroviolla  eksyviä  ja  uppiniskaisia.  Sen,  joka  pyytää  kasvaa  tai- 
teessaan, tulee  lähetä  sitä  vapaasti  ja  alttiisti,  tulee  antautua  sille,  tu- 
lee omaksua  sen  prinsiipit  omiksi  prinsiipeikseen.  Hänen  tulee  te- 
roittaa korvaansa  kuulemaan  sen  ääntä  omassa  itsessään,  ja  hänen 
tulee  noudattaa  sitä.  Ei  ulkoa,  vaan  sisältä  vaikuttaa  kritiikki,  ei 
vastoin  luomisvoimaa,  vaan  sen  kanssa.  Neuvot  ovat  vain  neuvoja 
ja  suuren  kriitikon  opetuksista  suurin  on  hänen  taiteensa.  Oppilaasta 
ei  tule  mestaria  välttämällä  kaikkia  mahdollisia  vikoja,  vaan  luomalla 
positiivisia  arvoja. 

Jokainen  taiteilija  on  kriitikko  ja  varmasti  pitää  paikkansa  Wil- 
den  henkevä  sana:  ^On  ollut  kriitillisiä  aikoja,  joilta  on  puuttunut 
luovaa  voimaa,  mutta  ei  koskaan  ole  ollut  luovia  aikoja,  joilta  olisi 
puuttunut  kritiikkiä""  ^  Ehkä  puhuttiin  menneinä  aikoina  siitä  vä- 
hemmän, ehkä  tietoisuus  kriitillisestä  tietoisuudesta  oli  heikompi,  mutta 
kritiikki  oli  olemassa,  koska  se  vaikutti.  Tuhat  mallia  hylkäsi  Ra- 
faelin silmä  ja  maku  ennenkuin  löysi  sen,  jota  etsi. 

Kritiikki  hedelmätön,  kritiikki  taiteen  vihollinen?  Ei,  kritiikki 
on  mielikuvituksen  Hiottelun,  muodottomuuden  ja  holtittomuuden  vi- 
hollinen, mutta  se  on  taiteen  ystävä.  Kritiikin  henki  on  valikoimisen 
henki,  ja  jokaisen  runoilijan  tulee  hyljätä  paljo  ja  hyväksyä  vähä 
tullakseen  taiteilijaksi  ja  pysyäkseen  taiteilijana. 

Aikansa  henkisenä  tekijänä  vaikuttaa  kriitikko  sekä  suorasti, 
että  —  jaloimmassa  muodossaan  —  epäsuorasti.  Voimakkaimmat  ja 
aktiivisimmat  nerot  heidän  joukossaan  voivat  henkilökohtaisesti  kohota 
kokonaisen  kirjailijapolven  johtajiksi  ja  kokonaisen  kirjallisuuden  luo- 
jiksi. Taiteilijoina  vaikuttavat  he  synnyttämällä  kauneusiloa  ja  herät- 
tämällä kauneuskaipuuta  sekä  omassa  että  tulevissa  sukukunnissa  — 
niinkuin  jokainen  taiteilija. 

Taiteellinen  kriitikko  on  hienostunut  tyyppi.  Ominaisen  psyko- 
logisen mielikuvituksensa,  kaikinpuolisen  kultuurinsa,  herkistyneen 
käsityskykynsä  nojalla  on  hän  omiaan  käsittelemään  elämän  korkeim- 
pia viljelysmuotoja,  monitahkoisimpia  personallisuuksia  ja  mielenkiin- 
toisimpia probleemeja  s.  o.  luovan  toiminnan  probleemeja.  Samalla 
suvereenilla  oikeudella,  joUa  ensikäden  taiteilija  käy  käsiksi  elämään  ja 
käyttää  sitä  omiin  tarkoituksiinsa  ja  tekee  siitä  mitä  haluaa,  samalla 
oikeudella  kriitillinen  taiteilija  lähenee  edellistä  ja  käyttää  häntä  omiin 
tarkoituksiinsa  ja  tekee  hänestä  mitä  haluaa.  Hän  on  elämä,  aihe,  lähtö- 
kohta, ja  ainoa,  mitä  saamme  sen  muovaajalta  vaatia,  on  se,  mitä  vaa- 
dimme jokaiselta  taiteilijalta :  näkemyksen  puhtautta  ja  ilmaisun  puhtautta. 
Kriitikko  selittää  ja  kirkastaa,  missä  se  sopii  hänen  tarkoituksiinsa,  mutta 
hänen  ylin  tarkoituksensa  on  uskollisuus  itseään  ja  kauneutta  kohtaan. 
Ne  taiteilijahenget,  jotka  rakastavat  jo  kerran  ihmissielun  ahjossa  kii- 
rastettua   materiaalia,  jo  kerran  sulatettua  ja  rahaksi  lyötyä  metallia, 

ne  ovat  kriitillisiä  henkiä.  He  viipyyät  mieluummin  siinä,  jota  ihmis- 
käsi jo  on  koskettanut,  ja  heidän  mielensä  ja  inspiratsioninsa  syttyy 
juuri  siitä  ihmiskädestä.  Se  elämä,  joka  on  kohonnut  sille  itsetietoi- 
suuden ja  kultuurin  asteelle,  että  se  pystyy  luomaan  taiteellisia  ku- 
via ympäristöstään  ~  se  korkeampi  elämä  viehättää  heitä  enemmän 
kuin  alkuperäinen.  Ja  yhtä  usein  kuin  aitorunoilija  palasesta  mitä 
litteintä  todellisuutta,  jolle  poroporvari  ei  panisi  mitään  huomiota 
tahi  arvoa,  voi  luoda  kauneimman  taideteoksen,  yhtä  usein  voi  sat- 
tua —  ja  on  sattunut  —  että  kriitikko  jostain  toisen  tahi  kolmannen 
luokan  kirjailijasta  luo  yhtä  jalon  taideteoksen.  Taidehan  on  näke- 
misessä, ja  ihminen  näkee  sen  mukaan,  minkälaiset  hänen  silmänsä 
ovat.  Poroporvari  harmaata  jokapäiväis>'yttä,  runoilija  kaikkialla  kau* 
neuden  kajastusta,  suuruutta  ja  mittaamattomia  syvyyksiä. 

Edgar  Poe  kirjoittaa  laulun  ihmeellisestä  korpista,  mutta  Nils 
Kjaer  tekee  runon  siitä  ihmeellisestä  sulasta,  jolla  se  laulu  kirjoi- 
tettiin ... 

Berliniläinen  arvostelija  Leo  Berg  lausui  kerran  eräästä  näytel- 
mästä: siinä  on  tosin  draama,  mutta  siitä  ei  tekijällä  ole  ollut  aavis- 
tusta. Niinkin  voi  käydä.  Kriitillinen  taiteilija  on  monasti  se,  joka  löy- 
tää mitä  edelläkävijä  ei  ole  löytänyt,  tragedioja,  joiden  ohi  tämä  huo- 
maamatta on  kulkenut,  komedioja,  joille  tämä  ei  ole  ymmärtänyt 
nauraa. 

Suuri  kriitillinen  taiteilija,  jos  kukaan,  on  laajakatseinen  ja  va- 
paa. Yli  inhimillisten  muotojen  ja  tyyppien,  yli  taiteen  kausien  ja 
tyylien  moninaisuuden  kantaa  hänen  silmänsä.  Yhtä  vähä  kuin  es- 
teettisten dogmien,  antautuu  hän  omien  mielipiteidensä  orjaksi.  Sillä 
hän  ei  suinkaan  ole  muuttumaton,  ei.  Hänen  sanansa  eivät  ole  sovi- 
tetut silmälläpitäen  muun  ijäisyyden  lapidaarisia  vaatimuksia  kuin  sen, 
joka  on  jokaisessa  silmänräpäyksessä.  Hänen  taiteensa  on  totinen, 
puhdas  ja  palava  ilmaus  hänestä  itsestään,  mutta  elämä  on  liikettä, 
ihminen  uudistuu  alati,  kasvaen  sisästä  ja  kuluen  ulkoa,  ja  runo, 
jonka  hän  kirjoitti  kymmenen  vuotta  sitte  tahi  essee,  jonka  hän  jul- 
kaisi vuosi  sitte,  vastaa  yhtä  vähä  hänen  nykyistä  minäänsä  kuin 
nykyinen  minä  silloisia.  Hän  on  matkalla  kohti  täydellisyyden  ikuista 
Roomaa  ja  hän  käyttää  hyväkseen  kaikkea  sitä  suvun  hankkimaa 
tietoa  ja   keräämää    kokemusta,  jonka  elämä  ja  kultuuri  tarjoo;  hän 

iloitsee  jokaisesta  lahjasta  ja  tunnustaa  jokaisen  kyvyn,  ja  paistattaa 
itseään  kaikkinaisessa  kauneudessa,  ehkä  voittaakseen  sen  muodot 
toinen  toisensa  jälkeen,  mutta  aina  jatkaakseen  matkaa  herkkänä,  har- 
taana, kevytmielisenä  ja  kauneusjanoisena. 

Ja  koska  hän  tietää  mitä  tahtoo,  ja  koska  kaikki  ilmaisun  kei- 
not ovat  hänen  kädessään,  voi  hän  tulkita  tuntemuksensa  niinkuin 
haluaa,  tuhannella  eri  tavalla  ja  aina  osata  oikeaan.  Taiteen  kuva- 
ja  vertauskieli  on  hänen  äidinkielensä.  Jokainen  hänen  sanansa  kär- 
jistyy epigrammiksi,  jokainen  hänen  lauseensa  on  harmooninen  kau- 
neusilo.  Hän  voi  sanoa  mitä  tahtoo  ja  miten  tahtoo.  Jos  hän  sa- 
noo: pääasia  taideteoksessa  on  muoto,  ymmärtää  hän  muodolla  sitä 
mikä  ofi  pää-asia  taideteoksessa.  Se  ilmaisutapa  on  hänelle  luonnol- 
linen ja  itsestään  selvä.  Toista  on  sitte,  että  ei-taiteilijoille  se  muoto 
voi  sisältää:  taidon  ja  tyylin  ja  vielä  jotain  ilmavampaa,  sanoihin 
saamatonta  lisäksi. 

m. 

I^öydälläni   on    kuusi  pientä  kirjaa.    Ne  ovat  Kjaerin  tuotantoa 
Mitä  kunnioitusta  sanaa  kohtaan,  mitä  rakkautta  taiteen  puhtau- 
teen  ja    mitä  kaikkien  muiden  näkökohtien  syrjäyttämistä  yhden  ai- 
noan  tieltä   osoittaa   tämä  hillitty,  täysipainoinen  tuotanto.    Muistuu 
mieleen  Jacobsenin  elämäntyö:  kaksi  nidettä.  Semmoinen  on  harvinaista 


*  Nils  Kjaerin  teokset: 

Essays.    Fremmede  Forfattere.  1895. 

Begrr  Qg  Billeder.     Kritiske  Forsog.     1898. 

Reg^iskabets  Dag,    Skuespil  i  tre  Akter.  1902. 

/  tifrbigaaende,  —  Essays.   1903. 

Det  ruige  Savn.    To  Noveller.  1907. 

Mimasas  Hjemkotnst.    Skuespil  i  tre  Akter.     1907. 

Euiinmät  ilmestyneet  »Det  Schubotheske  Forlag»in  kustannuksella  Koö- 
penhatninassa. 

Sitäpailse  on  mainittava  eräs  runo  I902:n  vuoden  >Verdens  Gangissa»  sekä 
joukko  pienempiä  saman  vuoden  »Samtiden»issa.  Sarja  arvosteluja.  Joitakin 
ulkomaan  kirjeitä  ja  kronikkoja,  joita  tekijä  ei  ole  ottanut  kokoelmaansa  »I 
Forblgaaeude».  Kaikki  taiteellisesti  päteviä  tuotteita,  ja  niitä  koskee  mitä  ylem- 
pänä o  a  sanottu  Kjseristä  yleensä. 

aikana,  jonka  pahimpia  tauteja  on  kirjojen  kirjoittamisraivo.  Kirjoja, 
kirjoja,  kirjoja,  nelitaitteisia,  kahdeksantaitteisia,  taskukokoisia!  Faciendi 
plures  libros  nullus  est  finis.  Ja  kun  mikään  siveellinen  tahi  juridinen 
laki  ei  kiellä  poroporvaria  ja  tuhrijaa  sen  enempää  kuin  henkevää  taiteili- 
jaa tarttumasta  kynään,  on  odotettavissa,  että  mikäli  kirjoitustaito  le- 
viää, sikäli  kasvaa  kirjatuotanto  ja  yhä  useampi  ihminen  on  huk- 
kaava makunsa  ja  tyylitajunsa  ja  henkisen  energiansa  ja  itsensä  kah- 
latessaan  näiden  suunnattomien  paperipinkkojen  läpi.  Lukemalla  huo- 
noja runoja  ja  ikäviä  romaaneja  käymme  itse  huonoiksi  ja  ikäviksi. 
Enemmän  kuin  koskaan  ennen  vaaditaan  meidän  aikanamme  varo- 
vaisuutta ja  valikointia  luettavaan  nähden.  Ja  tulevaisuudessa  todel- 
linen taideteos  on  nähtävästi  yhtä  yksinäinen  ja  saavuttamaton  kuin 

helmi  valtameren  pohjassa. 

Se  elämänkuva,  jonka  Kjaer  esittää  molemmissa  näytelmissään 
ja  novellissaan  „Det  evige  Savn",  on  yksi  ja  yhtenäinen,  niin,  se  on 
yhtenäinen  siinäkin  mielessä,  että  nämä  erikoiskuvat  ovat  kukin  mää- 
rätyssä kausaali-  ja  aikasuhteessa  toisiinsa.  Tapaamme  niissä  samoja 
henkilöitä  ja  jokaisessa  tulee  uusia  lisäksi,  niin  että  elämänvirta  ei  ai- 
noastaan kulje  eteenpäin,  vaan  samalla  kasvaa  ja  yhdyttää  itseensä 
yhä  uusia  syrjäpuroja.  Se  polvi,  joka  «Tilinteon  päivässä"  on  vielä 
varttumisiässä,  on  jo  ^Mimosan  kotiintulossa"  kypsä  ja  itsetietoinen, 
mutta  tähän  näytelmään  muodostaa  tärkeän  esihistorian  ikuisen  kai- 
puun novelli. 

Ehkä  tähän  jatkuvaan  kompositsioniin  on  vaikuttanut  sekin,  että 
Kjaer  on  tahtonut  saada  tilaisuuden  myöhempien  henkilöiden  suun 
kautta  puhua  aikaisemmista.  Hänen  henkensä  kriitillinen  tarve  ilmaan- 
tuisi silloin  siinäkin  muodossa,  ja  varmaa  on  että  Preben  Rustin  ja 
Arthur  Hegaardin  lausunnot  valaisevat  moniaita  kohtia  Finn  Hegaar- 
din  tarinassa,  mutta  pääsyy  on  epäilemättä  suurempi: 

Elämä  on  yksi,  ihmiset  vaihtuvat.  Jokainen  polvi  käsittää  it- 
sensä ja  olemisensa  toisin  kuin  edellinen;  siitä  ainainen  sota  nuorten 
ja  vanhojen  välillä.  Jokaisessa  lapsessa  yhtyy  kahden  suvun  ja  kah- 
den yksilön  veri  ja  ne  moninaiset  ja  erimääräiset  perittyjen  ja  saa- 
vutettujen ominaisuuksien,  taipumusten,  viettien  ja  voimien  sekoituk- 
set, jotka  siitä  muodostuvat,  synnyttävät  puolestaan  yhtä  monia  uu- 
sia ristiriitoja,  kärsimyksiä,  harmonioja,  luonteita,  temperamentteja.  Se 

on  elämän  yhä  rikastuva  rikkaus,  joka  luo  lukemattomia  muotoja, 
mutta  yksikään  ei  ole  lopullinen  ja  ikipätevä.  Ja  yksikään  olento, 
teko,  ajatus,  sana  ei  ole  itsenäinen,  eristetty  elämäntuote,  se  on  taak- 
sepäin lukemattomien  syiden  seuraus  ja  eteenpäin  syy  lukemattomiin 
seurauksiin.  Ja  koska  elämällä  ei  ole  loppua,  eivät  sen  näytelmät 
pääty  hautaan  tahi  hulluinhuoneeseen,  vaan  jatkuvat,  kunnekka  viere- 
vät  veret  ihmissydämistä,  ja  se  näennäinen  sovitus,  jonka  me  luu- 
lemme siksi  suureksi  rauhaksi,  on  aina  vain  suvanto  kahden  kos- 
ken välillä. 

Tämä  kaikkiyhteinen  katsomustapa  on  Nils  Kjserin.  Ja  puh- 
tainna  ja  runollisesti  ja  taiteellisesti  kirkkainna  se  puhkec  esiin  yh- 
dessä hänen  luomassaan,  Finn  Hegaardin  personassa. 

Finn  sanoo  itseään  kohtalon  ystäväksi,  ja  hän  ei  enää  kapinoi 
sitä  vastaan  mikä  tapahtuva  on.  Hän  on  jättänyt  edeltä-lasketun  ja 
tahallisen  toiminnan,  sillä  hän  „ei  rohkene  sekaantua  tapahtumien  kirk- 
kaaseen kulkuun",  jä  hänen  sukukartanonsa  saa  rauhassa  rappeutua  ja 
kaikki  mennä  menojaan.  »Samantekevä  minne  kuljen.  Jokainen  askel, 
jonka  astun,  jokainen  päivä,  jonka  elän,  on  oma  tarkoituksensa".  Ja  kun 
Fristrup  —  mainiosti  kuvattu  politikko-  ja  kiipijä-tyyppi  —  häneltä  kysyy 
^elämänsuunnitelmaa",  vastaa  Finn:  „en  tiedä  semmoisesta.  Mutta  minä 
aikaansaan  jotakin.  Minä  levitän  ympärilleni  epävarmuutta.  Minä 
herätän  horjuvaisuutta.  Mutta  minä  en  pane  painoa  vaikutukseeni 
enkä  välitä  tuloksista".  —  Kohtalo  on  ajanut  hänet  elämän  umpisokke- 
loon  ja  sitonut  kaikenlaisilla  suhteilla,  mutta  ne  katkeavat  toinen  toi- 
sensa jälestä  ja  hän  vapautuu  askel  askeleelta  kuta  laajemmalle  hän 
ulottaa  ylhäisen  välinpitämättömyytensä.  Sillä  omaisuus  on  kahle, 
vaimo  on  kahle,  nimi  on  kahle.  Ja  ihmisen  tarkoitus  on  olla  vapaa 
ja  nimetön  ja  määrittelemätön.  Yhteen  ainoaan  olentoon  on  Fmn 
sydämensuhteessa:  poikaansa  Arthuriin.  Hän  on  tulevaisuus,  hän  on 
suruttomana  ja  köyhänä  ja  ylpeänä  miehenä  toteuttava  kaiken  sen, 
josta  Finn,  kohtalon  kolhima,  on  vain  uneksinut.  Siksi  on  hän  kas- 
vava vapaaksi  ihmiseksi. 

Fristrup 
—  —  Den  eneste  Frihed  er  den  okonomiske. 

Finn 
Ja,    for   Dig   og   dine   Lige.    Benene   under   eget  Bord  og  en 
Stemme  i  alle  ligegyldige  Afgorelser. 


NILS  KJ.ER. 


Fristrup 
Du  kalder  Landets  Velfaerd  en  ligegyldig  Ting? 

Finn 
Ja.     Og  at  indse  Betydningslosheden  af  alt  det,  Mennesker  som 
Du  lever  og  straever  for,  er  en  af  de  forste  Betingelser  for  Frihed. 

Fristrup 
Taenkte  mange  som  Du,  kom  Verden  til  at  forgaa  af  Lus. 

Finn 
Derfor   kommer   heller  ikke  mange  til  at  taenke  saa.    Bare  de 
frie.    Frifodte, 

Fristrup 
De  faar  ikke  stor  Magt. 

Finn 

Nej,  hvad  skulcte  de  vei  med  Magt?  At  ville  herske  over  Men 
nesker,  om  det  saa  er  aandelig,  er  ^n  Barbariyst. 

En  Ide  kan  aldrig  herske.  I  sin  Klarhed  og  Renhed  er  den 
allene  tfl  for  Ophavsaanden.  Den  Parring  af  Ideer  og  Interesser,  som 
kaldes  Politik,  kan  ikke  friste  et  frit  Menneske  mere  end  mudret  Vand. 

Fristrup 
Saa  blir  alt  i  Verden  Politik,  og  de  rene  og  klare  Ideer  svaever 
etsteds  udenfor. 

Finn 
Ja,  alt  i  Verden  er  Politik.  Religionernes  Centrumsgud  er-  en 
Politiker,  som  taeller  sine  Tilhaengere,  alle  Praester  og  l*rofeter  er 
Politikere,  og  Digtere  og  Skolemestre,  alle  som  vii  trsekke  Menneskene 
efter  s^  til  den  ene  elier  den  anden  Kant,  de  er  Politikere  alle- 
sammeil. 

Fristrup 
Men  naar  Politik  er  altomfattende,  saa  er  der  ingen  gpd  Mening 
i  at  oprore  sig  over  den. 

Finn 
Jeg  oprores  over  intet.    Som  jeg  vist  har  sagt  fer :  Jeg  vaekker 
Ligegyldighed. 

Fristrup 
Og  traekker  Folk  efter  Dig,  hvis  Du  kan  da. 

Finn 

Nej,  ikke  efter  mig.  Til  hver  sin  Kant.  Deres  egen  Vej.* 

Allene  den,  som  er  meget  og  eier  meget,  kan  gaa  til  sin  egen  Kant 
og  ikke  kende  det  tomt  omkring  sig. 

De  frie  Mennesker.  De  skal  vaere  som  Kilder  i  lunefulde  Lob 
gennem  Livet.  De  skal  feige  en  Drift  gennem  alle  Bugtninger  og 
lyde  en  Lov  gennem  alle  Tilskyndelser  —  Tyngdens,  Hjemveens.  De 
skal  ile  forbi  alt,  smutte  forbi  alt  og  vaere  muntre,  fordi  Tyngdens  Lov 
hos  dem  er  fri  Bevsegelighed,  mens  de  faste  og  traege  Ting  sturer  i 
Urokkelighed  eller  knuses  i  Fsid,  De  skal  vaere  kolde  og  klare  — 

Olen  tullut  siihen  repliikkiin  ja  siihen  sanaan,  joka  selvimmin 
ja  syvimmin  paljastaa  Finn  Hegaardin  olemuksen :  ihminen  on  vapaa 
milloin  hän  on  omaksunut  painolain  omaksi  laiksensa  ja  vapaaehtoisesti 
sitä  noudatta.  Milloin  hän  tuntee  elämän  täytymyksen  ja  riippuvaisuu- 
den ja  suuren  syy-yhteyden,  eikä  ainoastaan  tunne  ja  tunnusta  sitä 
vaan  iloitsee  siitä.  Finn  Hegaard  ei  ole  mikään  tyly  ja  katkera  ja  resig- 
neeratun  pateettinen  filosoofi  —  kuten  moni  odottaisi  —  hän  on  vä- 
litön ja  kevytmielinen  ihminen,  ja  kun  Karen,  hänen  vaimonsa,  pu- 
huu häviöstä  ja  onnettomuudesta  ja  suuresta  tilinteon  päivästä,  kuun- 
telee Finn  vain  puolella  korvalla  ja  seisoo  ikkunassa  ja  katselee  au- 
ringonsäteiden kimaltavaa  leikkiä  ja  vastaa:  „ Katsos  tuota  ihmeel- 
listä punasenkeltaista  viirua  tuolla  lännessä.  Tänään  on  ollut  siunattu 
päivä,  Karen.  Tule  pian,  vielä  se  näkyy  tähän  akkunaan."  Hänen 
välinpitämättömyytensä  ei  ole  ihmisvihaa  —  miksi  hän  vihaisi  ihmi- 
siä.^ Joka  nostaa  kätensä  häntä  vastaan,  tekee  sen,  koska  hänen  täy- 
tyy tehdä  se  oman  lakinsa  pakosta.  Finn  tekee  eroa  ihmisten  kesken, 
mutta  ei  „hyvän"  ja  „pahan"  perusteella.  „Kukaan  aikuinen  ei  tiedä 
mitään  varmaa  hyvästä  ja  pahasta.  Siitä  tietää  vain  lapsi.  Aikuiset 
ovat  unohtaneet  syvimmän  viisauden.  Kaikki  se,  josta  ei  virtaa  läm- 
pöä, on  pahasta." 

On  selvää  että  brutaalit  ja  karkeanahkaiset  ihmiset  käyttävät 
hyväkseen  Hegaardia  ja  hänen  otollista  filosofiaansa.  Hänen  ympärilleen 
punoutuvista  suhteista  ja  juonista  muodostuu  se  toiminta  ja  draama,  joka 
on  tarpeen  päähenkilön  ylhäisen  passiivisuuden  esille-  ja  näyttämölle 
tuomiseksi.  Hänen  vaimonsa,  verevä,  ymmärtämätön  ja  käytännöllinen 
talonpoikaisnainen,  luopuu  hänestä  ja  yhtyy  Fristrupiin,  jonka  luona 
hän  tapaa  sen  varmuuden  ja  turvallisuuden,  joka  puuttuu  Hegaardin 
rappeutuneesta  talosta;  hänen  velipuolensa  Nive,  renttu  ja  puolitaitei- 
lija  —  taas  mainiosti  piirretty  tyyppi  —  juo  ja  tuhlaa  omaisuu- 
den viimeiset   tähteet;    isoäiti    menee  ja  sadattelee  mennessään  poi- 

kaansa;  velkojat  ja  saamamiehet  vievät  mikä  heidän  on:  hopeat  ja 
huonekalut  ja  nylkevät  kallisarvoiset  tapetit  seiniltä.  Ja  lopuksi  läh- 
tee Arthur,  ei  kiroten,  mutta  oka  sydämessä,  kylmänä  ja  nälkäisenä 
„Jeg  skal  klare  mig  selv". 

Finn  Hegaard  seisoo  keskellä  tyhjää  huonetta.  Hän  on  yksin 
ja  hän  on  vapaa.  Mutta  silloin  Vavahuttaa  suuri  tyhjyydenpelko  ja 
elämän  yksinäisyyden  kammo  hänen  sj^däntään,  ja  jokaisesta  autiosta 
huoneesta  kuulee  hänen  mielikuvituksensa  pilkallista  naurunrähä- 
tystä  .  .  . 

Johdonmukaisuuden  viiva  oli  vedetty  liian  pitkälle.  Finn  He- 
gaard on  mielipuoli* 

Mutta  sen  sielussa,  joka  on  seurannut  häntä  myötätuntoisesti  ja 
elänyt  hänen  kanssaan,  helähtää  soimaan  sävel,  synkkä  ja  kaunis  ja 
iäisyyteen  kantava.    Kohtalo  .  .  . 

«Tilinteon  päivän"  ^  puitteissa  on  eräs  aatehelmi,  mielikuva, 
runonäky,  Finn  Hegaardin  näkemä. 

^Kuvittele  ruokomajaa  erämaassa,  mätästä,  jonka  myrskyt  ovat 
haudanneet  hiekkaan;  se  on  pieni  piste  keskellä  yksitoikkoisuuden. 

Yö  on  tulossa,  ja  erakko  on  astunut  ulos  majastaan.  Nuori,  laiha, 
askeettinen  hän  on,  uskon  hartaus  palaa  liekkinä  hänen  silmässään. 
Hän  kääntää  kasvonsa  kohti  taivasta  ja  hänen  huulensa  liikkuvat  ru- 
kouksessa. Hän  seisoo  hiekkasärkällä,  ja  kaukana  kaartaa  karavaa- 
nien tie.  Aavikolla  on  sininen  hohde  ja  heikosti  säkenöivät  miljoo- 
nat hiekkatähdet.  Silloin  herää  joku  ääni  erämaassa  ja  joku  huuto 
vihloo  halki  hiljaisuuden.  Taivaalta  putoo  tähti  tulisena  viiruna  ja 
sammuu. 

Taas  vaikenee.  Mutta  pohjoisesta  päin  etelää  kulkee  joku  Tun- 
tematon, jalan  astumatta  ja  vailla  hahmoa.  Joku  olento  henkii  yli 
maan  ja   hän,  joka  odottaa,  tuntee  kammoa  sen  läheisyydessä.    Ja 


^  Kappale,  joka  ensi  kerran  esitettiin  Wienissä,  on  vasta  äskettäin  näy- 
telty Norjan  kansallisteatteriassa  ja  saavutti  se,  lehtien  lausunnoista  päättäen, 
ainakin  ansaitun  taiteellisen  menestyksen.  Tätä  kirjoittaessani  saan  juuri 
kirjeen  Kjaeriltä-  —  —  »Det  blev;.  dessvaerre  ikke  spillet  saa  godt  som  det 
burde,  og  vei  blev  det  en  Succes,  men  ForestiUingen  trsekker  ikke  ilsengden 
det  store  Publikum,  Stykket  virker  for  trist,  hedder  det ...  Nu  —  andet  hadde 
jeg  heller  ikke  ventet  — .» 

hän  korottaa  äänensä,  ja  hän  huutaa  erämaahan:  Oletko  sinä  se, 
joka  tuleva  on?  Mutta  pohjoisesta  hamaan  etelään  vastaa  ääni:  se. 
Joka  on.  Ja  erakko  peittää  kasvonsa,  sillä  se  oli  niinkuin  nauru.** 
Kauniimmin,  syvätehoisemmin  ei  voi  pukea  sanoihin  kaiken  ole- 
vaisen ikuista  aatetta:  mikään  ei  tule,  kaikki  on. 


Johannes  Ronning  on  kasvanut  pienessä  mökissä,  maantien 
varressa,  ja  lapsuudesta  hän  tottui  siihen  että  isoisten  ja  rikkaiden 
vaunut  vierivät  siitä  ohitse,  mutta  yhdelläkään  ei  ole  asiaa  heille. 
Isä  kynti  ja  äiti  ruokki  porsaita  ja  päivä  paistoi,  mutta  Johannes  is- 
tui korkealla  ahokivellä  ja  ikävöitsi  jonnekin,  jossa  jotain  tapahtuisi . . . 

Hän  pannaan  kouluun,  tietysti  papin  kehoituksesta  ja  hän  asuu 
kaupungissa,  mutta  ei  se  ollut  oikeastaan  sitä,  mitä  hän  oli  ikävöinyt. 
Kaupunki  on  niin  suuri  ja  niin  vieras  ja  hän  on  kuin  muukalainen 
näiden  iloisten  ja  varmojen  ihmisten  keskellä  ja  liikkuu  arasti.  Hän 
on  mieluummin  yksin  eikä  hänellä  tovereita  olekaan  ja  hän  lukee 
ahkerasti,  sillä  vanhemmat  ja  pastori  tahtovat  että  hänestä  tulisi  pappi 
ja  hän  edistyy  säännöllisesti.  Mutta  istuessaan  yksin  ja  mietiskelles- 
sään  kasvaa  se  lapsuuden  kaiho  hänessä  ja  hän  löytää  jonkunlaisen 
viihdytyksen  teologian  ja  filosofian  ongelmiin  syventymällä.  Hän 
hautautuu  kirjoihinsa  ja  vetäytyy  pois  maailman  remusta  ja  viettelyk- 
sistä, sillä  ihmisen  sielulla  on  korkeampi  määrä  ja  tarkoitus  ja  siinä 
asuu  ijäisyyden  korkea  kaipuu. 

Tämmöisiksi  kuvittelen  teologian  kandidaatti  Johannes  Ronningin 
kehitysvuodet  —  ne,  joista  Kjaer  ei  vielä  kerro. 

Eräänä  kesäisenä  iltana  palaa  Ronning  kotiinsa  maantiemökkiin 
ja  tapaa  laivasillalta  astellessaan  nuoren,  valkopukuisen  naisen :  Ingerin. 
He  vaihtavat  jonkun  sanan  ohimennen,  mutta  parin  päivän  perästä 
ilmestyy  Ronning  huvilaan,  jossa  Inger  asuu  setänsä,  professori  Pa- 
velsin  luona.  Teologian  kandidaatti  olisi  tuskin  voinut  eksyä  onnet- 
tomampaan taloon  ja  vieraampiin  ihmisiin. 

Pavels  on  vanha,  pyylevä  joviaalinen  ja  punaliivinen  kauno- 
sielu, joka  rakastaa  jaloja  viinejä  ja  valioruokia  ja  on  kerännyt  ym- 
pärilleen kahdeksantoista  kaunista  sukulaistyttöä,  jotka  täyttävät  hä- 
nen huvilansa  naurulla  ja  melulla  ja  nuoruudella.    Ja  hänellä  on  oi- 

vallinen,  muhkea  emännöitsijä,  joka  silmäilee  niin  huikaisevasti  Jo- 
hannesta, ja  jolla  on  korkea,  täyteläinen  povi.  Tässä  ympäristössä 
tuntee  Johannes  itsensä  loukatuksi,  avuttomaksi  ja  kömpelökö  ja  hän 
vihaa  sydämestään  noita  vallattomia  ty ttöleuhkoja,  jotka  aina  supisevat 
ja  aina  nauravat  jollekin,  josta  hän  ei  tiedä,  vihaa  rietasta  emännaitsijää 
ja  herkuttelevaa  professoria  ja  rakastaa  Ingeriä,  joka  yksin  ei  ole  niin- 
kuin muut.  Rakastaa  —  omalla  tavallaan.  Juhannusyönä  avaa  hän 
sydämensä  kirjeessä,  joka  on  kuin  Paavalin  epistola,  mutta  se  ei  (le- 
kaan enää  sydän,  vaan  teologinen  ja  filosofinen  ajatuskerä,  ja  luo- 
vien käsitteiden  ja  määritelmien  ja  sitaattien  kantta  tulkitsee  hän 
metafyysillisen  lemmenkaihonsa  Ingerille  Tämä  purskahtaa  itkuun 
luettuaan  sen,  sillä  hän  oli  todella  hiukan  pitänyt  tuosta  pitkästä, 
kömpelöstä  pojasta  ja  hän  vie  arkit  vanhalle  herralle,  joka  häntä  loh- 
duttaa sillä,  että  Ronningin  oikea  rakastettu  on  lopultakin  das  Ding 
an  sich. 

—  —  Juhannuspäivän  iltana  kulkee  Johannes  huvilalle.  Hän 
on  tyytyväinen  itseensä  ja  toivehikkaalla  mielellä.  Herrasväet  ovat 
poissa,  hän  aikoo  kääntyä  takaisin,  mutta  samassa  kumartuu  emän- 
nöitsijä  matalasta  akkunasta  ja  suutelee  häntä  ja  kuiskaa  jotain  hänen 
korvaansa.  Johanneksen  päätä  huimaa  joku  tunne,  jota  hän  ei  kos- 
kaan ole  tuntenut,  hän  ei  tiedä  mitä  tekee,  hän  kapuaa  sisään  akku- 
nasta .  . . 

On  juhannusyö.  Jossain  kauempana  laulaa  joku  lintu  siitä 
ikuisesta  kaipuusta. 

Niin  tuli  teologian  kandidaatti  Johannes  Ronningista  matami 
Tonnesenin  mies  — . 

Rouva  Ronningin  täysihoitolassa,  kaupungissa,  tapaamme  „Mi- 
mosan  kotiintulossa"  Arthur  Hegaardin  nuorena  musiikkitaiteilijana. 

Hän  on  niitä,  jotka  tahtovat  ja  luottavat  itseensä.  Äidin  ter- 
veempi osuus  on  hänessä  syrjäs^tän}^  isän,  ja  nuoruuden  omavarai- 
nen ponnistelu  on  hänessä  vapauttanut  suvun  hyytyneen  energian. 
Hänkin  on  vapaa,  mutta  ei  niinkuin  isä,  vaan  kovuuden  kautta.  Elämä 
ja  ihmiset  on  jotain,  joka  on  voitettava,  lannistettava,  ja  sitte  voi 
mies  käyttää  niitä  mihin  haluaa.  Hän  on  taituri  viulunsoitossa  ja 
mestari  on  häntä  kiittänyt,  mutta  samalla  sanonut  että  siitä  soi- 
tosta puuttuu  jotain.   Hänessä  pitäisi  sulaa  jotain,  ennenkuin  hänestä 

tulia  suuri.  Mutta  Arthur  on  päättänyt  qsoittaa,  että  häneltä  ei  puutu 

mitään.    Hän   ei   tahdo   sulaa. „af  det  tidlige,  keilige,  viriter- 

naere,  utinte  losner  Musik,  min  Musik  skal  Du  se**,  sanoo  hän  In- 
gerille»  rakastetulleen. 

Inger  ihailee  häntä  ja  pelkää.  Hänen  suloinen,  sinisilmäinen  ole- 
muksensa vierastaa  sitä  kovaa  ja  pilkallista,  joka  on  Arthurin  silmän 
pohjassa  ja  hän  pelkää,  pelkää  kadottavansa  hänet.  Hän  ei  voi  ko- 
hota Arthurin  jäisiin  korkeuksiin,  ja  hän  tuntee  vaistomaisesti  miten 
käy  sitte,  kun  Arthur  kohtaa  sen,  jolla  on  yhtä  kantavat  siivet  kuin 
hänellä  itsellään.    Silloin  he  lentävät. 

Samassa  täysihoitolassa,  jossa  Arthur  ja  Inger,  asuu  professori 
Pavels.  Hän  on  jo  vanha  ja  leininmurtama  eikä  enää  luovu  kama- 
ristaan eikä  yönutustaan.  Mutta  hän  rakastaa  yhä  elämää  ja  kau- 
neutta ja  kadehtii  nuoria,  ja  hänen  huoneensa  on  täynnä  taide-esi- 
neitä. Siellä  on  kaappi,  jossa  on  soreita  jalokaulaisia  pulloja:  Ar- 
magnac,  Anisette,  Bourgogne  .  .  . 

Emännän  kuuliaisin  käskyläinen  ja  kaikkein  hoitolaisten  nöyrin 
palvelija  on  Johannes  Ronning.  Hän  kantaa  puut,  lämmittää  huo- 
neet, ajaa  professorin  parran  ja  kuorii  kyökissä  perunoita.  Kaikki 
mitä  käsketään,  hän  tekee,  ja  Arthur  Hegaard  halveksii  häntä  rajat- 
tomasti. Orjahyveitä!  Mutta  Ronning  käsittää  tämän  kaiken  paran- 
nuksentekijän  velvollisuudeksi,  hän  on  rikkonut  paljo,  paljo,  hän 
rakastaa  yhä  salaa  iäisellä  kaihollaan  Ingeriä,  ja  kun  Karen  Hegaard  — 
joka  myös  käy  talossa  —  valittaa  hänelle  poikansa  kylmyyttä  ja  lep- 
pjTnättömyyttä,  vastaa  Ronning:  „Kan  Deikke  gi  Dem  selv  Skylden? 

Er  der    ingenting.    De   skal   sone. Vi  skulde  lyse.  Vi  skulde 

lyse  og  varme.    Det  er  Meningen." 

Aika  on  vierinyt.  Fristrup  on  ministeri,  ja  Finn  Hegaard  on 
hulluinhuoneessa. 

Nyt  odotetaan  Mimosaa  palaajaksi. 

Mimosa  on  Preben  Rustin,  virastopäällikön,  karannut  vaimo  ja 
Mimosa  on  hänen  taiteilija-,  laulajatarnimensä.  Preben  Rust  on  saa- 
nut sähkösanoman  ja  hän  valmistaa  riemuissaan  tulijaisjuhlan,  johon 
kutsuu  kaikki  hoitolan  asukkaat.  Ja  Mimosa  saapuu:  kauniina  ja  lois- 
tavana ja  voitonvarmana  ja  nyt  tapahtuu  se,  mitä  Inger  on  kauan 
aavistanut:    Mimosa  ja  Arthur  näkevät  toisensa.     Mimosa  on  sokea 


216  YRJÖ  KOSKELAINEN. 


sattuiTia,  lemmenoikku,  kuin  tuuli,  joka  puhaltaa  3'li  meren  ja  maan 
ja  se  puhaltaa  kumoon  kaikki  Preben  Rustin  toiveet  ja  Ingerin  unel- 
mat ja  Arthurin  omat  aikeet.    Mimosa  on  hänelle  nyt  elämä. 

„Sinä  olet  vapaa  ja  kova.  Minä  heittäydyin  uimaan  omien  kät- 
teni varaan  ja  kohtasin  keskellä  suurta,  suolaista  aavaa  sinut .  .  . 
Mimosa!" 

Nils  Kjaer  on  runoilija  ja  hänen  ihmisensä  elävät  runon  suurta 
satuelämää.  He  oVat  oma  tarkoituksensa  ja  he  eivät  kaipaa  puolus- 
tajia tai  tulkkeja.  He  kulkevat  eksyksissä  kuin  ihmiset,  tai  paremmin: 
he  ovat  oikeassa  kaikki  tyyni. 

Mutta  suljettuamme  kirjan  jää  mieleen  väreilemään  kauneus, 
joka  ei  ole  tästä  eikä  tulevasta  maailmasta,  vaan  kirkkaampi  kuin 
tämä  ja  kiehtovampi  kuin  tuleva:  taiteen  kauneus. 

SUOMALAINEN  LAULUNAYTTAMO. 

Kirjoitti 
AINO  ACKTfe-RENVALL. 


Nuori  suomalainen  laulajattaremme  neiti  Agnes  Poschner  on 
esiintynyt  Tukholman  kuninkaallisessa  ooperassa.  Kunnialla  hän  on 
tehtävästään  suoriutunut  ja  yleistä  kiitosta  on  hänen  osakseen  tullut, 
mutta  hätääntyneenä  on  muuan  arvostelija  ^Aftonbladeteissa  huu- 
dahtanut: „Mikä  on  tarkoitus?  Aiotaanko  tarjota  vakituinen  sija  oope- 
rassamme  suomalaiselle  —  ulkomaalaiselle!''  Ja  saman  pelon  valtaa- 
mana on  Peterson-Berger  ^Dagens  Nyhetereissa  hyökänn}^  Tukholman 
ooperan  orkesterin  johtajan,  Armas  Järnefeltin  kimppuun,  soimaten 
ja  solvaten  häntäkin  hänen  suomalaisuudestaan.  Juttu  on  todellakin 
surkean  pikkumainen  ja  naurettava,  mutta  siitä  huolimatta  se  on  jo 
aikaansaanut  sekä  johtajan  vaihdoksen  tuossa  kuninkaallisessa  laulu- 
laitoksessa  että  oikeudenkäynnin  Järnefeltin  ja  „Peterson-Bergerin" 
välillä^  Epäilemättä  se  myöskin  on  vielä  tekevä  sen.  että  lahjakkaalle 
laulajattarellemme  ei  uskalleta  tarjota  hyvin  ansaittua  vakinaista  paik- 
kaa Tukholman  ooperassa. 

Tämä  seikka  on  mielessäni  herättänyt  uuteen  lentoon  jo  mo- 
nasti ennen  aivojani  ja  tunteitani  vihlaisevan  ajatuksen:  emmekö  jo 
vihdoinkin  voisi  hankkia  kotimaassa  turvallista  kotia  omille,  nuorille, 
eteenpäinpyrkiville  laulutaiteilijoillemme  —  luoda  itsellemme  omaa 
suomalaista  ooperaa! 

Ei  ole  sitä  kultuiirikansaä,  jossa  ei  yleensä  taidetta  ja  varsinkin 
tuota  tunteita  jalostuttavaa  musiikkitaidetta  katsottaisi  kansan  mitä 
tärkeimmäksi  sivistyttämiskeinoksi.  Ei  ole  myöskään  sitä  maata, 
jossa  ei  musiikkitaiteen  edistämisen  välttämättömänä,  pääasiallisena 
ehtona  pidettäisi  kansallisen  laulunäyttämön  ylläpitämistä.  Miksi  sit- 
ten Suomessa  täytyisi  olla  toisin!  Onhan  meilläkin  nuori,  nouseva, 
erikoinen  taiteemme,  jota  meidän  tulee  hellien  holhota  ja  iloksemme 
vartuttaa  ja  jonka  puolesta  emme  koskaan  voi  kyllin  työtä  tehdä. 

Valtio  on  tosin  jo  vuosimääriä  varojaan  runsaasti  uhrannut  jos 
jonkinmoisien  taidelaitosten  hyväksi.  Museoita  on  rakennettu,  erilaa- 
tuisia musiikkikouluja  on  ylläpidetty,  orkestereille  on  annettu  suuret 
rahat,  puhumattakaan  teattereista,  joiden  suhteen  valtion  anteliaisuus 
on  ollut  aivan  harvinainen,  kun  esimerkiksi  ajattelee,  että  Helsingin 
ruotsalaisen  teatterin  kautta  kymmenien  vuosien  kuluessa  satojatu- 
hansia Suomen  kansan  markkoja  on  maksettu  ruotsinmaalaisten  näyt- 
telijäin elättämiseksi.  Mutta  onko  koskaan  kotimaalaisen  ooperan 
kannattamiseksi  mitään  tehty?  On.  On  kyllä  joskus  taiteilijoille, 
jotka  ovat  koettaneet  ooperaharrastusta  muutamilla  laulunäytännöillä 
vireillä  pitää,  ja  siten  joutuneet  itse  taloudellisesti  kärsimään,  silloin 
tällöin  armopaia^na  lahjoitettu  jotkut  tuhat  markkaset  tappioitten  kor- 
vaamiseksi. Mutta  onko  tuosta  ollut  apua  kyllin!  Ei  ainakaan  pysy- 
väistä. 

Suomen  kansa  on  musikaalisesti  lahjakas.  Sitä  todistaa  muun 
muassa  kaikkialla  syntyneet  sekä  laulu-  että  soittokunnat,  joiden 
esiintymiset  laulujuhlissa  ovat  kansan  puolelta  saavuttaneet  suurta  ym- 
märtämystä ja  herättäneet  yleistä  innostusta.  Sitä  todistaa  myöskin 
se  että  tuskinpa  mistään  pohjoismaasta  on  ulkomaille  opintoja  varten 
lähtenyt  niin  monta  nuorta  laulutaiteilijaa  kuin  syrjäisestä  Suomes- 
tamme. Monille  näistä  —  joskaan  ei  aina  lahjakkaimmille  —  on 
valtio  jaellut  matka-apurahoja.  Mutta  onko  valtio  sitten  koskaan  teh- 
nyt mitään  varatakseen  kaikille  näille  taiteilijoillemme  turvallista  tule- 
vaisuutta?  Ei  vielä. 

Suurmaissa  tosin  ei  vallitse  sitä  pikkumaista  nurkkapatriotismia, 
mikä  esim.  nyt  juuri  Poschner-Jämefeltjutun  kautta  on  tullut  ilmi 
Ruotsissa  ja  tosikyvyille  avaavat  kyllä  aina  suurkaupunkien  näyttämöt 
ovensa,  kuulukoonpa  taiteilija  mihin  kansallisuuteen  tahansa.  Täytyy 

kuitenkin  muistaa  että  kilpailu  laulualalla  on  suurempi  kuin  ehkä  mil- 
lään muulla,  että  juonittelut  useinkin  taiteilijain  kesken  ovat  erityisen 
halpamaiset  ja  että  siten  vain  aniharvan,  lahjakkaankin,  taiteilijan  on 
onnistunut  noilla  vierailla  mailla  saamaui  »ääniänsä  kuuluviin *".  Suu- 
rin osa  laulutaiteilijastamme  jää  kitumaan,  toivoen,  pettyen,  eikä  kestä 
kauan  ennenkuin  nuoruuden  into  ja  usko  rupeaa  horjumaan  ja  se 
nuppu,  josta  olisi  voinut  kehittyä  ihana  kukkanen,  putoo  kuihtuneena 
maahan.  Kaikki  on  ollut  turhaa  ja  pettynyt  katkerana  ihmettelee, 
miksi  alussa  hänen  puolestaan  on  uhrattu  niin  paljon,  kun  hän  kui- 
tenkin jo  alusta  on  ollut  tuomittu  kuolemaan.  Sydäntä  särkee  kun 
ajattelee  kaikkia  niitä  kykyjä,  joita  voisi  käyttää  kansamme  kehittä- 
miseksi ja  iloksi,  vaan  joiden  nyt  kev3^mielisesti  annetaan  kulkea 
omia  ilottomia  teitänsä,  kunnes  katoavat  tuntemattomiin. 

Väitetään  aina  että  olomme  ovat  liian  pienet  ooperaa  varten, 
muita  eiköhän  tuota  väitettä  kerrankin  voisi  tyhjäksi  osoittaa?  Eikö- 
hän tuo  lause  jo  ole  ontto  puheenparsi  vain !  Ensiksikin,  kun  puhutaan 
suomalaisesta  ooperasta,  ajatellaan  tavallisesti  suomalaista  ooperaa 
31—33  vuotta  sitten,  jolloin  Helsingissä  ei  ollut  kuin  35,000  asukasta 
ja  jolloin  asujainten  musikaalinen  harrastus  ja  aisti  olivat  paljoa  al- 
kuperäisemmällä  kannalla  kuin  tätä  nykyä  Nyt  on  Suomessa  jo  kolme 
suurempaa  kaupunkia  kuin  silloinen  Helsinkimme  ja  nykyään  on 
pääkaupunkimme  asukasmäärä  jo  kasvanut  130,000:teen.  Jos  taas  tä- 
män nykyisen  Helsingin  asukasmäärää  vertaa  ulkomaalaisiin  kultuu- 
rikaupunkien,  niin  huomaa  häpeäkseen  että  on  olemassa  lukematon 
määrä  sellaisia  kaupunkeja,  joiden  asukasluku  on  paljoakin  pienempi 
kuin  meidän  pääkaupunkimme  ja  joissa  kuitenkin  elää  ja  menestyy 
säännöllinen,  kaikkien  hellimä  ooperanäyttämö. 

Onhan  Helsingissäkin  viime  vuosina  tuon  tuostakin  eloon  viri- 
tetty ooperailtamia,  joiden  vertaisia,  mitä  niiden  etevyyteen  tulee,  löy- 
tää ainoastaan  maailman  suumäyttämöiltä,  ja  onhan  myöskin  yleisö 
osoittanut  mitä  suurinta  ymmärtämystä  ja  harrastusta  tulvimalla  mitä 
täysilukuisimpana  näihin  malli-iltamiin.  Mutta  miksi  menestys  ei  ole 
ollut  pysyväistä  laatua!  Siksi  että  hommat  ovat  olleet  yksityisten  us- 
kalluksen varassa,  jotka  yksityiset  tosin  ovat  esiintyville  suorittaneet 
varifiat  palkat,  mutta  jotka  eivät  itse  -  milloin  eivät  suorastaan  ole 
kärsineet   tappiota  —  ole,  kallista  aikaa  uhrattuaan,  suurista  vai  vois- 

taan  niittäneet  muuta  kuin  tyydytyksen  siitä,  että  yritys  on  taiteelli- 
sesti hyvin  onnistunut. 

Mikä  siis  tekee  pysyväisen  ooperan  mahdolliseksi  ulkomaitten 
pienkaupungeissa,  mutta  mahdottomaksi  jo  koko  suuressa  Helsingis- 
sämme, on  se,  että  noille  ulkomaalaisille  laulunäyttämöille  on  sään- 
nöllisen, mitä  runsaimman  rahallisen  turvan  ja  tuen  antanut  itse  val- 
tio tai  kaupunki,  vaan  että  meillä  tuollaista  rahapylvästä  ei  ole  ole- 
massa. Kuka  yksityinen  on  niin  rikas,  että  hän  —  olkoonpa  hänen 
rakkautensa  asiaan  kuinka  suuri  tahansa  —  voisi  ryhtyä  ilman  min- 
käänmoista  takausta  säännöllistä  ooperaa  ylläpitämään! 

Suomenkin  valtion  velvollisuus  on  siis  valmistaa  mahdollisuus 
suomalaiselle  ooperalle  ensin  päästä  pystyyn  ja  sitten,  antamalla  sille 
runsaan  vuotuisen  apurahan,  pysyttää  se  elossa.  Olen  vakuutettu 
siitä  ettei  valtio  tätä  apuaan  kieltäisikään,  kunhan  vain  kävisi  ilmi 
että  yksityisten  keskuudessa  todenteolla  ryhdytään  tuumasta  toimeen. 

Ensin  olisi  tietysti  keksittävä  sopiva  ooperahuoneusto.  Kansal- 
listeatteria ei  voi  ajatellakaan,  sillä  sen  nykyinen  johtokunta  on  jo 
juuri  äskettäin  selittänyt,  että  kansallisteatterin  luovuttaminen  oopera- 
näytäntöjä  varten  olisi  mahdollinen  ainoastaan  aikaan,  jolloin  Helsin- 
gissä ei  enää  ole  mitään  taidekautta,  ja  sitäpaitsi  on  tämä  teatteri  aina 
vaatinut  ooperahankkeiden  toimeenpanijoilta  sellaiset  vuokramaksut, 
että  kotimaiset  ooperanäytännöt  eivät  valtioavustuksellakaan  miten- 
kään voisi  siinä  huoneusjossa  ajan  pitkään  kannattaa.  Toinen  sali 
on  siis  hankittava  ja  ehkä  se  on  saatavissakin  siinä  uudessa  teatteri- 
rakennuksessa,  jonka  osakeyhtiö  ^Apollo"  juuri  on  aikeessa  rakentaa. 
Mutta  milloin  tämä  teatteri  valmistuu?  — siinä  hyvin  tärkeä  kysymys. 
Nykyinen  rahallinen  ahdinko  tekee  vaikeuksia,  mutta  jos  valtio  heti 
myöntäisi  rakentajille  edullisen  rakennuslainan,  olisi  jo  ensimäinen 
suuri  vaikeus  torjuttu. 

Itse  ooperan  olen  sitten  kuvitellut  tämäntapaiseksi:  Kun  sopiva 
teatteri  on  saatu,  kun  kykenevä  johtokunta  on  valittu,  kun  valtio  on 
kannatusapunsa  määrännyt  ja  kaikki  yksityiset  ovat  tuumaa  tukeneet 
kukin  suurimman  kykynsä  mukaan,  alkaisi  suomalainen  oopera  toi- 
mintansa. Näytelmäkausi  kestäisi  kuusikuukautta,  jonka  ajan  kuluessa 
esitettäisiin  erilaatuisia  ja  luonteisia  ooperoita.  Kaikkiaan  näyteltäisiin 
noin  50  kertaa,  eli  kaksi  kertaa  viikossa  ja  kaikille  suomalaisille  tai- 


Suomalainen  laulunäyttätnö. 


221 


teilijoille  varattaisiin  tilaisuus  koetella  ja  kehittää  kykyään  ja  taiteelli- 
suuttaan. Paitsi  näitä  suomalaisia  näytelmäiltamia  annettaisiin  vuo- 
sittain noin  kaksi  a  neljä  viikkoa  kestäviä  eliittiooperakausia,  jolloin 
kutsuttaisiin  ulkomaalaisia  kuuluisia  taiteilijoita  avustamaan  ja  jolloin 
ooperoita  ulkomaalaisillakin  kielillä  saisi  esittää.  Nämät  valio-iltamat 
olisivat  suureksi  opetukseksi  varsinkin  kaikille  nuorille  taiteilijoillemme 
ja  kehittäisivät  sitäpaitsi  yhä  varmemmaksi  ja  taiteellisemmaksi  ylei- 
sön aistin. 

Tällainen  uusi  kansallinen  kultuurilaitos  on  luotava.    Sen  aika 
on  tullut. 


Suomi-ystäöiä  Suomen  ulkopuolella. 


LEO  TOLSTOI. 


Kun  luemme  Leo  Tolstoin  Suomen  ystäväksi,  olemme  kyllä  tietoi- 
sia siitä,  että  hän  on  se  omalla  tavallaan.  Se  käy  kuvaavalla  tavalla  ilmi 
niistäkin  Tolstoin  omista  sanoista,  jotka  alempana  julkaistaan  ja  jotka  hän 
on  kirjoittanut  vastaukseksi  hänelle  Arvid  Järnefeltin  välityksellä  tehtyyn 
kysymykseen,  tahtoisiko  hän  jotakin  kirjoittaa  Valvojan  „Suomi-ystäviä 
Suomen  ulkopuolella**  sarjaan.  Tolstoi  on  Suomen  ja  suomalaisten 
ystävä,  sen  vuoksi  että  hän  on  —  ihmisten  ystävä,  kaikkien  kansojen 
ystävä. 

Mitä  tunteita  ja  ajatuksia  Toistoilla  kansastamme  ja  sen  pyrinnöistä 
on,  se  käynee  paraiten  selville  siitä  kertomuksesta,  jonka  Arvid  Järnefelt 
kirjassaan  „Matkaltani  Venäjällä"  on  antanut  käynnistään  Tolstoin  luona 
ja  keskusteluistaan  hänen  kanssaan. 

Matka  tehtiin  keväällä  1899,  helmikuun  manifestin  keväänä.  Edeltä- 
päin Järnefelt  oli  Toistoille  lähettänyt  kirjeen,  jossa  kuvasi  maamme  sil- 
loista asemaa  ja  „suomalaisten  isänmaanrakkauden  erikoisuutta**.  Kirjeen 
tarkoitus  oli  osoittaa,  että  suomalainen  isänmaanrakkaus  ei  ollut  sitä  „tou- 
lonilais-kronstattilaista^  yltiöisänmaallisuutta,  jonka  Tolstoi  oli  tuominnut 
kokonaan  vääräksi,  vaan  että  se  oli  „ enemmän  sisäänpäin  kääntynyttä  ja 
kasvanut    ehdottomassa    yhteydessä    puhtaasti    demokraattisten    aatteiden 

Icanssa".  Väitteensä  perustelemiseksi  Järnefelt  oli  kuvannut  sitä  kansal- 
listit herätystä,  jonka  Snellman  sai  aikaan,  osoittaen  tämän  Liikkeen  perus* 
aatteeksi    sitä    että    ^  sivistynee  n    luokan    on   yhtyminen    ja  sulautuminen 


kansaan".  Suomen  könsaliinen  liike,  joka  esiintyi  uutena  kuUuuriharras- 
luksena,  ei  syntynyt  siksi,  niin  selitti  Järnefelt  Toistoille,  ,,etlä  ihmisille 
olisi  selvinnyt  jokin  kansallisen  suuruuden  tarkoitusperä,  vaan  ainoastaan 
siksi,  että  veljistymisen  aate  oli  selvästi  lausuttu  ja  innolla  omistettu**. 
Tämän    ohessa    ^Isänmaa''   teoksen  kirjoittaja  teki  kirjesesään  selkoa  suo- 

malaisuuden  liikkeen  kehityksestä  ja  niistä  taantumisen  oireista,  jotka 
siinä  myöhemmin  esiintyivät  samalla  kuin  se  vaurastui  käytännöllisellä  ja 
taloudellisella  alalla.  Tätä  taustaa  vastaan  kirjeessä  sitten  ryhdyttiin  ku- 
vaamaan venäläistä  hyökkäystä  perustuslakejamme  kohtaan  erittäinkin  ase- 
velvollisuusasiassa. Taustan  kuvaamiseksi  mainittiin  vielä  Järnefeltin  kir- 
jeessä meillä  syntynyt  työväenkysymys,  maalaisväestössä  ilmennyt  tyyty- 
mättömyys   sekä    sivistyneen    yleisön    voimakas    kansanvalistusharrastus. 

Tämän  kirjeen  pohjalla  Tolstoi  oli  voinut  edeltäpäin  tarkemmin  aja- 
tella Suomen  asiaa  ya  katsoi  hänkin  ettei  siinä  ollut  kysymys  ^yksistään 
patriotismista**,  vaan  Jostain  erikoisesta*. 

Järnefelt  esittää  Tolstoin  mielipiteen  Suomen  kysymyksestä  seuraavin 
sanoiii.  „ Suomessa  oli  kysymys  valon  ja  vapauden  säilyttämisestä,  ja 
tätä  ei  ihmisen*  ole  ainoastaan  /upa  puolustaa,  vaan  hänen  fäy(yy,  ei  ai- 
noastaan itsensä,  vaan  muiden  tähden.  „  Tämän  hän  selitti  seuraavalla  ver- 
tauksella: „Pimeässä  maanalaisessa  holvissa  istuu  joukko  ihmisiä;  ainoas- 
taan hiukan  valoa  tunkeutuu  eräästä  ikkunasta  ylhäältä;  kaikkein  lähim- 
pänä ikkunaa,  sen  ääressä,  istuu  yksi  heistä.  Jos  tämä  nyt  huomaa,  että 
joku  vieras  ulkopuolella  aikoo  ruveta  lyömään  lautoja  ikkunan  eteen  ja 
siten  jättää  hänet  pimeyteen,  ja  jos  hän  nyt  rupeaa  puolustamaan  itseänsä, 
niin  on  hänen  itsepuolustuksellansa  sitä  suurempi  siveellinen  oikeutus  ja 
pohja,  kun  siitä  riippuu  valo  tai  pimeys  myöskin  kaikille  kellarissa  oli- 
joille." 

Keskustellessaan  suomalaisen  hengenheimolaisensa  seurassa  Suomen 
asioista  Tolstoi  osasi  erinomaisella  tarkkanäköisyydellä  valita  juu|*i  ne 
puolet  Suomen  oloissa,  joihin  hän  saattoi  terävimmin  kohdistaa  eetillisen 
ihanteensa  vaatimukset.  Ensinnäkin  hän  erittäin  tarkoin  tiedusteli  maa- 
laisolojamme ja  varsinkin  maanomistussuhteitamme,  käyttämättömän  maan 
ja  irtaimen  väestön  suuruutta  y.  m.,  ja  vaikka  suomalainen  tietojenantaja 
olisi  mieluimmin  puhunut  »suurista  sivistyspyrinnöistämme**,  käänsi  Tolstoi 
puheen  yhä  vain  maalaisoloihin.  Ja  Järnefelt  ymmärsi  Tolstoin  kysymyk- 
sillään tarkoittavan  sanoa,  vaikkei  hän  sitä  lausunutkaan,  että  «meidän  si- 
sällinen isänmaallisuutemme  eli  veljistys-aatteemme  nyt,  jälleen  herän- 
neenä, oli  suunnattava  tälle  alalle,  missä  meitä  ensimäisenä  odotti  tosi 
uhrautumisen  ja  etuoikeuksista  luopumisen  tilaisuus. **  Mitä  asian  käy- 
tännölliseen puoleen  tulee,  viittasi  Tolstoi  Henry  Georgen  ohjelmaan,  jota 
hän  katsoi  aivan  mahdolliseksi  toteuttaa. 

Toinen  ala,  jolta  Tolstoi  uteli  tietoja,  olivat  Suomen  uskonnolliset 
olot.  Kun  Järnefelt  vastasi  että  suomalaiset  pitävät  kiinni  luterilaisuu- 
desta, ei  Tolstoi  siihen  tyytynyt,  vaan  ^uteli  yhä  eikö  olisi  jotain  eloi- 
sampaa olemassa'';  sillä  luterilaisuudesta  hän  arveli,  että  se  voi  olla  „hy- 
vin,  hyvin  konservatiivista."  Tolstoin  kysymyksiin  Järnefelt  ei  tiennyt  var- 
sinaista vastata,  sillä  hän  ymmärsi  Tolstoin  tarkoittavan,  kysyä  „eikö  Suo- 
messa ollut  semmoista  uskontoa,  joka  olisi  suomalaisille  osoittanut,  miten 
heidän  on  menetteleminen  nyt,  heidän  omassa  pulmakysymyksessään.^' 
Tolstoin  lausuntojen  johdosta  Järnefelt  sanoo  käyneen  itselleen  selväksi, 
„että  on  sentään  suuri  ero  paneeko  hädän  tullessa  toimeen  julkisia  juma- 
lanpalveluksia, laulaako  virren  värssyjä  ja  „ Jumala  ompi  linnamme",  vai 
ajatteleeko,  että  Jumalaa  voi  palvella  ainoastaan  täyttämällä  hänen  tahtoansa 
sillä  hetkellä  mikä  on."  Ja  yhteydessä  uskonnollisten  kysymysten  kanssa 
Tolstoi  teroittaa  sitä  eetillistä  vaatimusta,  että  on  kieltäydyttävä  väärää 
käskyä  noudattamasta,  sekä  puhuu  sitten  yleisesti  »passiivisesta  vasta- 
rinnasta." 

Järnefeltin  kuvaus  Tolstoin  suhteesta  siihen  Suomeen,  jolle  sorto- 
kausi oli  alkanut,  päättyy  seuraavin  sanoin: 

„Ja  vihdoin  hän  sanoi,  ikäänkuin  hyvästiksi  kaikki  yhteen  kooten, 
täynnänsä  lämmintä  osanottoa  ja  toivoa,  hiljaisella  äänellä  ja  syvästi  sil- 
miin katsoen: 

„Kaikki    on    Kristuksen   opissa,    se  ratkaisee  kaikki  vaikeudet."  — 

Tässä  ei  voi  tulla  kysymykseen  lähemmin  tarkastella  niitä  periaat- 
teita, joiden  kannalta  Tolstoi  arvosteli  Suomen  asiaa  hänelle  esitetyn  ku- 
vauksen pohjalla.  Tärkeissä  kohdin  käsityksemme  tietysti  eroaa  Tolstoin 
ajatuskannasta,  ja  erittäin  sekin  kuvaus,  jonka  Järnefelt  suurelle  opettajal- 
leen lähetti,  on  subjektiivisesti  väritetty.  Monta  mietettä  herää  itsestään  suo- 
malaisen mieleen  ajatellessa  näin  sortovuosien  päätyttyä  sitä  alkukautta,  jona 
Tolstoi  lausui  suomalaiselle  hengenheimolaiselleen  sanansa  Suomen  asemasta. 
Ei  voi  olla  ajattelematta  että  Suomi  niinä  vuosina,  jotka  seuraavat  Järne- 
feltin käyntiä  Tolstoin  luona,  osasi  paljoa  vähemmässä  määrin  noudattaa 
kysymyksessä  olevia  siveellisyyden  periaatteita  kuin  mitä  silloin  yleisesti 
toivottiin.  Mitä  tulee  varsinkin  niihin  kahteen  kohtaan,  joita  erityisesti 
keskustelussa  käsiteltiin,  niin  ensinnäkään  ei  Suomen  maanomistusolojen 
kipeimpiä  epäkohtia  saatu  vapaaehtoisuuden  ja  kansalaisten  vapaan  yh- 
teistoiminnan  tietä  siinä  määrin  korjatuksi  kuin  suotavaa  olisi  ollut.     Ja 

mitä  luterisen  kirkon  silloiseen  tehtävään  tulee,  niin  se  kanta,  jolle 
suurin  osa  papistoamme  asettui  ratkaisevana  hetkenä,  riisti  Suomen  kan- 
salta ja  kirkolta  enemmän  siveellistä  ja  uskonnollista  elinvoimaa  kuin 
vieläkään  on  osattu  tunnustaa.  Kuinka  kauan  Suomen  kansa  saaneekaan 
tuntea  siveellisiä  ja  uskonnollista  masennusta  sen  johdosta  ettei  sen  kirkko 
suurta  koettelemisen  aikaa  oikein  ymmärtänyt,  kukapa  sen  voinee  tietää! 
Ajan  tapahtumat  ovat  näyttäneet  sellaisilta,  että  niiden  olisi  luullut  herät- 
tävän esiin  Suomen  kansassa  ja  erittäinkin  sen  uskonnollisessa  osassa 
suuria  vakaumuksen  ja  hengen  liikkeitä,  mutta  ettei  niitä  sittenkään  ole 
herännyt,  siihen  ei  ole  mikään  voinut  niin  suuresti  vaikuttaa  kuin  kan- 
saa kalvava  tunto  ja  muisto  henkisten  johtajainsa  kykenemättömyydestä 
täyttää  suuren  hetken  vaatimuksia. 

Mutta  mietelmät  tässä  sikseen.  Oli  tarkoituksemme  vain  saada  sa- 
notuksi se  etiä,  mitä  mieltä  oltaneenkin  monesta  Leo  Tolstoin  opinkoh- 
dasta, hän  kuitenkin  osoittautuu  nykyaikana  sellaiseksi  suureksi  saarnaa- 
jaksi, jolta  ihmiset  ja  kansat  saavat  kehoitusta  parantamaan  entiset  ereh- 
dyksensä ja  suoriutumaan  horjumattomasti  oikeuden  tielle. 

Seuraava  jäljennetty  ja  suomennettu  palanen  Tolstoin  kirjeestä  Arvid 
Järnefeltille  sisältää  vastauksen  niihin  kysymyksiin,  jotka  Valvojan  toimi- 
tus hänen  kauttaan  teki  venäläiselle  kirjailijalle. 

z.  c. 

„ Mitä  tulee  toimittajienne  kirjeeseen,  niin  en  miten- 
kään voi  heidän  pyyntöänsä  täyttää,  koska  en  tiedä  enkä  voi  tietää 
mistään  Suomesta,  niinkuin  en  tiedä  enkä  voi  tietää  mistään  Venä- 
jästä. Tunnen  vain  maapallomme  eri  tahoilla  asuvia  ihmisiä,  jotka 
ovat  enemmän  täi  vähemmän  sydäntäni  lähellä,  mutta  lähellä  ei 
suinkaan  senvuoksi,  että  he  ihmeellisen  erehdyksen  perustuksella  pi- 
tävät itseään  sen  tai  tuon  hallituksen  alamaisina  ja  ovat  tottuneet 
puhumaan  sitä  tai  tuota  kieltä,  vaan  senvuoksi  ja  mikäli  meitä  yh- 
distää sama  elämänymmärrys  ja  keskinäinen  rakkaus,  joka  sellaisesta 
ymmärryksestä  syntyy. 

Ei  ole  elämässä  mitään  olosuhteita,  joista  ihmiset  —  hyvät  ih- 
miset —  voisivat  tehdä  niin  kauheita  rikoksia,  kuin  ne,  joita  he  te- 
kevät isänmaallisuuden  nimessä.  Ymmärränhän  minä»  että  sorretut 
kansat,  kuten  puolalaiset,  suomalaiset,  voivat  erittäin  helposti  tähän 
hirveään  kiusaukseen  johtua,  mutta  sittenkään  en  voi  muuta  kuin 
säälillä  ajatella  ihmisiä,  jotka  siihen  antautuvat.  Siinä  kaikki  mitä 
voin  heille  sanoa. " 


Valvojan  toimitus  pyysi  kirjailija  Arvid  Järnefeltiltä  lisätietoja  siitä, 
mitä  Tolstoi  oli  hänelle,  hänen  Tolstoin  luona  käydessään,  esittänyt  »pas- 
siivisen vastarinnan*  aatteesta  erityisesti  Suomeen  nähden.  Tähän  kysy- 
mykseen on  Järnefelt  kirjoittanut  vastauksen,  jonka  tässä  julkaisemme, 
vaikka  se  enemmän  valaiseekin  Järnefeltin  omia  mielipiteitä  kuin  Tolstoin. 

Phempään  polemiikkiin  Järnefeltin  kanssa  emme  tässä  tilaisuudessa 
saata  ryhtyä.  Se  mielipiteiden  eroavaisuus,  mikä  on  olemassa  Järnefeltin 
ja  meidän  välillämme,  samalla  kuin  ajatteleva  lukija  voi  huomata  niissä 
jotakin  yhtäläisyyttäkin,  riippuu  ensinnäkin  periaatteellisista  syistä,  siitä 
että  »kansallisuus''  ja  »laki"  ovat  käsityksemme  mukaan  arvokasta  sisäl- 
lystä ja  voimaa  juuri  ihmisyyden  valossa  katsoen.  Ilman  niitä  ihmisyys 
olisi  todellisuudessa  jotakin  ihan  olematonta.  Toiseksi  erimielisyys  riip- 
puu myöskin  eroavasta  käsityksestä  siihen  kysymykseen  nähden,  mikä 
kotoisissa  oloissamme  on  pantava  passiivisen  vastarinnan  laskuun,  mikä 
ei.  Murhia  passiivisen  vastarinnan  taholta  ei  ole  puolustettu  eikä  ole 
oikeutettu  yhdistää  näitä  asioita  yhteen,  niinkuin  Järnefelt,  omituista  kyllä, 
näkyy  tahtovan  tehdä. 

^Passiivisen  Vastarinnan"  aate  on  Järnefeltin  esittämänä  yhtydessä 
hänen  anarkistisen  elämän  katsomuksensa  kanssa,  jonka  mukaan  yhteis- 
kunnan yleinen  laki  ei  velvoita  yksityiseen  tuntoonsa  nojautuvaa  yksilöä. 
Meidän  käsityksemme  mukaan  „ passiivinen  vastarinta"  palvelee  ihmisyy- 
den asiata  erityisesti  siiloin,  kun  kansa  sen  avulla  puolustaa  tehtyihin 
sopimuksiin  nojautuvaa  oikeuttaan.  Mikä  on  „ väärä  käskyt,  sitä  ei  sano 
vain  yksityisen  omatunto,  vaan  kansan  yhteinen  laki  ja  oikeudentunto. 

z.  c. 

„Valvojan"  toimitukselle. 

Valvojan  toimituksen  puolesta  on  minulta  kysytty  mitä  Leo  Tolstoi, 
V.  1899  käydessäni  hänen  luonaan,  puhui  „ passiivisesta  vastarinnasta" 
yli  sen  minkä  olen  esittänyt  kirjasessa  »Matkaltani  Venäjällä^  ja  mikä 
silloisten  paino-olojen  vuoksi  oli  tullut  minulta  vain  viittauksen  tapaan 
sanotuksi. 

Kun  käynnistäni  alkaa  olla  jo  kohta  kymmenen  vuotta  kulunut,  en 
keskustelussa  käytettyjä  sana-  ja  lausemuotoja  voi  muistaa,  mutta  sen 
vakuutan,  ettei  Tolstoi  tarkoittanut  sellaista  passiivista  vastarintaa,  millai- 
seksi se  meillä  muodostui.  Ensin  alussa,  eli  juuri  matkani  aikoina,  oli 
tässä  vastarinnassa  jotain  yleisinhimillistä.  Niinpä  ennen  kaikkea  ase- 
velvollisuudesta kieltäytymisessä  mahtavasti  vaikutti  tunto  sodan  hyljättä- 
vyydestä  yleensä.  Samoin  kieltäytymisessä  virkakätyryydestä  oli  vaikutti- 
mena välitön  omantunnon  kielto  väärää  käskyä  tottelemasta.  Sittemmin 
tuosta  passiivisesta  vastarinnasta  hieroutui  pois  kaikki  mikä  siinä  oli 
yleisinhimillistäpä  se  sai  puhtaasti  kansallisen,  lokaalisen,  valtioviisauden 
luonteen:  asevelvollisuudesta  oli  kieltäydyttävä  ainoastaan  senvuoksi, 
että  laki  oli  venäläinen  eikä  suomalainen,  ei  siis  enää  sodan  hyljättävyy- 
den  vuoksi,  ja  virkavelvollisuuksien  täyttämisestä  oli  luovuttava  vain 
senvuoksi,  etteivät  ne  olleet  kotimaisen  iatn  mukaisia,  ei  siis  enäÄ  oman- 
tunnon vuoksi.  Jos  meidän  nykyiset  johtavat  piirimme  ovat  tuon  passii- 
visen vastarinnan  viimeisen  kehityksen  edustajia,  niin  on  se  umpikuja, 
mihin  johto  on  vienyt,  ilmeinen  todistus  tämän  vastarinnan  mahdotto- 
muudesta ilman  yleisinhimillistä  pohjaa:  kaikkiin  vaatimuksiin,  joilla  venä- 
läinen voi  todistaa  olevan  laillista  perustusta  suomalaiselta  kannalta,  on 
nyt  tuon  „kehitetyn"  passiivisuuden  kannalta  suostuminen.  Näin  on  jou- 
duttu siihen,  että  tuo  passiivisuuden  aate  ei  ole  enää  ainoastaan  vailla 
yleisinhimillisyyttä,  vaan  on  sitä  vastaan.  Sillä  tuskinpa  sellaiset  teot 
kuin  laillisuuden  pohjalla  myönnetyt  20  miljonaa,  samalla  pohjalla  myön- 
netyt kotitarkastukset  ja  vallankumouksellisten  vangitsemiset  voivat  olla 
sopusoinnussa  sen  omantunnon  kanssa,  joka  alkuperäiseen  passiiviseen 
vastarintaan  herätti. 

Leo  Tolstoi  ei  olisi  ikinä  kallistanut  korvaa  neuvojen  kyselylle, 
ellei  hän  olisi  alkuperäisessä  passiivisessa  vastarinnassamme  vainunnut 
juuri  noita  yleisinhimillisiä  puolia.  Hän  ajatteli,  että  ehkä  suomalaisissa 
ihmisissä  tuon  koettelemuksen  perästä  seuraa  yleisempi  heräämys  yleismaail- 
mallisen käsittämiseen,  jona  hän  pitää  Kristuksen  alkuperäistä  oppia,  ja 
tässä  tapauksessa  erityisesti  sitä  puolta  siinä,  mikä  on  ilmaistu  sanoilla: 
elä  vastusta  väkivoimalla  pahaa, 

Kristuksen  oppi,  kysymyksen  ollessa  erityisesti  yhteiskunnallisesta 
menettelystä,  sisältää  kaksi  sääntöä.  Toinen  on  nöyryyden  sääntö:  elä 
tee  itseäsi  kenenkään  valtijaaksi,  luovu  kaikesta  vallasta  toisiin  ihmisiin, 
ja  toinen  on  ylpeämpi  sääntö:  elä  tottele  ketään,  joka  pitää  itseään  sinun 
valtijaanasi.  Nämä  säännöt  ovat  niin  yleisiä,  ettei,  kuten  Tolstoi  sanoi, 
ole  sitä  alaa,  missä  ei  kieltäytyminen  väärän  käskyn  noudattamisesta  olisi 
paikallaan,  juuri  sitä  mitä  pitää  tehdä  ja  senvuoksi  aina  siunausta  tuottava. 
Mikäli  siis  passiivinen  vastarinta  tarkoitti  kieltäytymistä  käskyn  noudatta- 
misesta sen  sisällisen  eli  aineellisen  eikä  suinkaan  vain  juriidisen  vää- 
ryyden vuoksi,  suositteli  Tolstoi  meille  passiivista  vastarintaa. 

Kaksi  puolta,  sanoi  hän,  on  siis  passiivisessakin  vastarinnassa  ehdot- 
tomasti yhteen  kuuluvaa  ja  yhtä  tärkeätä:  että  kieltäydytään  kaikissa 
tapauksissa  aseihin  tarttumasta,  saavuttipa  sorto  kuinka  korkean  huipun 
tahansa,  ja  että  samoin  väärää  käskyä  kieltäydytään  kaikissa  tapauksissa 
noudattamasta.  Hän  arveli,  että  jos  jompaakumpaa  vastaan  rikotaan,  niin 
kadottaa  passiivinen  vastarinta  kaiken  merkityksensä.  Ja  niinhän  on  sit- 
temmin meillä  käynytkin.  Aseettomuuden  käskyä  eli  tuota  edellistä  sään- 
töä rikottiin  tappamalla  ne  ihmiset,  joita  pidettiin  sorron  lähimpinä  ai- 
heuttajina. Silloin  meni  niinkuin  mäenlaskussa  koko  passiivisen  vasta- 
rinnan aate  alas,  ja  nyt  ollaankin  jo  täydessä  vauhdissa  tuota  toistakin 
sääntöä  rikkomassa  suostumalla  noudattamaan  kaikkia  mahdollisia  vääriä 
käskyjä,  kunhan  niillä  vain  on  jokukin  „ laillinen**  pohja.  Olemme  todel- 
lisia oman  lakimme  narreja.  Umpikujaan  emme  ole  siksi  tulleet,  että 
olisimme  seuranneet  Tolstoin  passiivisen  vastarinnan  neuvoa,  vaan  siksi 
että  olemme  siitä  poikenneet. 

Kunnioittaen 
Vhkb^  95,  m.  1908.  ARVID  JÄRNEFELT. 

Kertomuksia  ja  kuvauksia. 

Selma  Anttila,  HalUmajan  nuoret    Kuvaus  nyky  ajalta.    Porvoo  1907.  Wenier 
Söderström  O.  Y.    218  siv.  8:0.     Hinta  3:  — . 

Selma  Anttilan  esikoinen  oli  sarja  „Kuvia  työväen  kaupungista "". 
Näin  vuosien  takaa  muistaa  kirjasta,  että  siinä  oli  yksi  ja  toinen  realis- 
tisen elävästi  nähty  kurjuuden  piirre. 

Sama  kyky  elävästi  tavoittaa  kynänkärkeen  arkielämän  kohtauksia 
ilmenee  paikoin  hänen  uudessa  kirjassaan. 

»Tiellä  oli  rattaat  ja  hevonen  edessä  ja  rattailla  suuri  sammio,  josta 
tuuli  toi  sillin  tuoksua.  Heidän  hyvä  tuttavansa  vanha,  kuuro  Homperi 
oli  noussut  pyörän  kapalle,  katseli  sivuillensa  ja  koppasi  sillin  hännästä 
hyppysiinsä.  Hevonen  seisoi  korvat  niuhollaan  ja  potki  äkäisesti  paarmoja 
mahansa  alta  ja  yritti  purasta  Homperia  hihaan,  kun  hän  sivuutti. 

—  Kas,  kas,  aika  vossin  sainkii,  hullu  kun  en  ottanu  kahta!  — 
jutteli  ukko  mennessään. 

—  —  —  Samassa  tuli  omistaja  maantielle,  sieppasi  sillin  Hompe- 
rilta  ja  roiski  sillä  ukkoa  poskille.  —  Tuoss'  on  sinulle  kaksi.  Vai  viet 
varkain!  —  Homperi  nuoli  hyppysiään  ja  pyyhki  kämmenin  poskiaan 
hyvin  tyytyväisenä  ja  katseli  silliä,  kun  se  vaelsi  oikean  omistajansa 
kädessä  sukunsa  pariin.** 

Tuon  kohtauksen  näkee.  Ja  se  on  yleensä  korkein  kiitos,  minkä 
kertomataiteelle  voi  antaa. 

Mutta,  täytyy  heti  lisätä,  Selma  Anttila  on  tuskin  tietoinen  kykynsä 
oikeasta  laadusta.  Hän  ei  ole  läheskään  vielä  taiteilija.  Muuten  ei  hänen 
korvansa  pettäisi  niin  usein  kuin  pettää  tässä  kertomuksessa.  Ja  muuten 
ei  hän  niin  usein  tarjoisi  meille  kauniita  käsitteitä  ja  hämäriä  „aattefta^ 
elävän  lihan  ja  veren  asemesta.  Suurin  osa  Mooseksen  suuhun  pannuista 
sanoista  on  helypuhetta  ja  hän  itse  on  ihanteellisuuden  sumuista  ja  kau- 
neuden kaaoksesta  kokoonkyhätty  haamu.  Entä  Veronika?  Mikä  on  hänen 
kaihonsa,  mikä  hänen  sisin  tarpeensa?  Se  on  lopulleen  yhtä  epämääräinen 
kuin  Mooseksen  ihanne.  Mitä  vastaan  he  taistelevat  —  sitä  vanhaa,  muo- 
dotonta ^Pimeyttä**.  Ja  Alma?  Hän  on  kuin  pelastusarmeijan  kapteeni, 
jonka  sisään-  ja  uloskäymisellä  ei  enää  ole  maallisia  määriä. 

Ei,  enemmän  elämää  on  sivuhenkilöissä,  niissä,  joille  tekijä  ei  ole 
määrännyt  mitään  aatteellista  lähetystehtävää,  vaan  jotka  pelkkinä  ihmisinä 
otettiin  armosta  mukaan:  Melu  meluaa  ja  koketeeraa  poikien  kanssa, 
Ruhala  paistaa  perunoita  siivottomassa  huoneessa,  jonka  täyttää  ellottava 
rasvanhaju.  Ja  se  nääntynyt  työläisvaimo,  joka  otettiin  Veronikan  sairaa- 
laan, voivottelee:  —  «Voi,  voi,  mitäs  täällä  saa  muuta  kun  pelkkää  kyl- 
mää ja  laihaa  ilmaa  ja  sitä  tyhjää  puhtautta.  Siunakkoon,  kun  sisälmyk- 
siäni  hiukasee.  Ei  taida  enää  olla  sylen  tippaakaan  suussani.  —  Samassa 
se  hylky  loksahutti  lattialle  aika  syljen.  —  Voi,  voi  olihan  siellä.  Mistä 
se  nyt  sinne?" 

Tämmöiset  tyypit  ja  lausumat  viittaavat  välittömiin  ja  tuoreihin  todelli- 
suushavaintoihin  köyhälistön  piirissä.  Ne  osoittavat  selvään,  mikä  on  Selma 
Anttilan  aiheala,  ala,  jolla  hän  nähdäkseni  voisi  liikkua  varmemmin  kuin 
yksikään  nykyisistä  kertojistamme.  Mutta  se  pateettinen  ,,aatteiden"  ajami- 
nen, johon  hän  on  antautunut  tässä  kirjassaan,  on  hänen  realistisen  ky- 
kynsä vihollinen.  Se  kovertaa  ontoksi  hänen  henkilönsä  ja  muovaa  petol- 
lisiksi hänen  sanansa.  »Niin  kömpelö,  puoleton  ja  musta  on  oma  hen- 
kinen minämme.  Korkeintain  voisimme  sen  avulla  kohennella  hiiliä  sen 
raudan  ympärillä,  jota  nykyaika  ahjossa  paahtaa",  sanoo  Mooses  puhees- 
saan. Semmoisia  vertauksia  käytetään  todella  ainoastaan  aatteellisessa 
juhlapuheessa. 

Y.  K. 


Johan  Bojer,  Uskon  voima.  Romaani.  Suomentanut  V.  Tarkiainen.  Alku- 
lauseen kirjoitti  Yrjö  Hirn.  Porvoo  1907.  Wemer  Söderström  Osake- 
yhtiö.   217  siv.  8:0.    Hinta  3:  — . 

Uskon  voima  on  harvinaisen  vankkarakenteinen,  kiinteästi  konsi- 
peerattu  romaani,  jonka  mielenkiinnon  katkeamatta  lukee  alusta  loppuun. 
Sen  pohjana  oti  sielullinen  ilmiö,  uskon,  autosuggestionin  peloittava  voima, 
ja  norjalainen  tekijä  osoittaa  teemansa  käsittelyssä  ihmeteltävää  varmuutta, 
säälimätöntä  selvänäköisyyttä  ja  lahjomatonta  logiikkaa. 

Johan  Bojerin  mielikuvitus  on  kirkkaasti  näkeVä,  raitis,  äly  peräinen» 
ehkäpä  hieman  liiaksikin  järkevä  ja  arkipäiväinen.  Se  ei  haihattele  unten 
utuisilla  kukkamailla,  ei  viihdy  romanttisessa  puolihämärässä,  vaan  tarkaste- 
lee  tyynesti  ja  terävästi  todellisen  elämän  usein  runottomia  ihmisiä  ja  tapah- 
tumia. Keskipäivän  täysi  valaistus  on  Bojeria  varten.  Intohimottoman  pin- 
nan alla  kuohuu  usein  väkevä  suuttumus  ja  silmissä  välähtää  satiirikon 
murhaava  iva,  mutta  silmien  välissä  on  moralistin  paljontietävä  ryppy. 
j  Hänessä  on  huomattavissa  Zolan  vaikutusta  ja  hän  kurittaa  parantamisen 
luvallisessa  tarkoituksessa. 

Bojerin  taistelunhaluinen  taide  on  kääntynyt  etupäässä  norjalaisen 
yhteiskuntaelämän  sietämättömiä  oloja  ja  kasvannaisia  vastaan.  Hänen 
päävihollisensa  nimi  on:  Politiikka.  Pintapuolistuttava,  sanakorska,  suuri- 
suinen, typerä  politikoiminen  on  turmelemassa  koko  yhteiskunnan  ylhäältä 
alas  esti  (kuten  meillä!);  surkein  on  talonpoikaissäädyn  rappio.  Maa  jou- 
tuu häviöön  viljelijäin  puutteessa,  kukaan  ei  enää  tee  omaa  oikeata  työ- 
tänsä, vaan  kaikki  rähisevät  puolueseuroissa  ja  kansankokouksissa,  ura- 
koivat isänmaallisuutta,  ratsastavat  sanoilla  päivälehtien  palstoilla.  Helve- 
tillinen kirkuna,  kilpailu,  panettelu  täyttää  maan. 

Olisipa  meillä  joku  Johan  Bojer! 

Tässä  teoksessaan  on  Bojer  kohdistanut  huomionsa  enemmän  yksi- 
lölliseen sielunelämään,  hän  ei  kuvaa  niin  paljo  yhteiskunnallisia  kulku- 
tauteja (kuten  romaaneissaan  „Et  Folketog"  ja  „Den  evige  Krig")  kuin 
sitä  suurten  ja  pienten  valheiden  ja  puolitotuuksien  verkkoa,  joka  ympäröi 
yksityistä  ihmistä  ja  jonka  silmuista  ei  vahvimmallakaan  usein  ole  voi- 
maa repäistä  itseään  irti.  Heikkous  ja  veltto  hyvänahkaisuus  runoilee 
itselleen  tuhat  tekosyytä  ja  selitystä  siinä,  missä  kaivattaisiin  miehen  tarmoa 
ja  kirkasta  päättäväisyyttä  tarttumaan  tapausten  kulkuun.  Sitä  voimaa  ja 
itseltään  vaativaa  elämänrehellisyyttä  ei  ole.  Tingitään,  valehdellaan  erä 
erältä  puolinaisin  ajatuksin,  sanoin  ja  elein,  koko  olemuksella,  nähdään 
mitä  tahdotaan  nähdä,  uskotaan  mitä  mielellä  suodaan  todeksi,  ja  lopulta 
valehdellaan  suoraan,  silmää  räpäyttämättä  —  ja  uskotaan  itse.  Niin  käy 
rikkaan  Knut  Norbyn,  joka  on  taannut  parituhatta  kruunua  kauppias 
Wangenille  ja  lopulta  joutuu  siihen,  että  kieltää  koko  jutun:  Wangen  on 
väärentäjä.     Hän  vannoo  sen. 

Se  psykologinen  todisteluketju,  joka  on  näiden  päätekohtien  välillä, 
on  varsinkin  päähenkilöön  nähden  tuskallisen  luja  ja  kiinteä.  Norbyllä 
on  tuo  muutamien  ihmisten  sofistinen  kyky  itsensä  ja  muiden  edessä  aina 
luiskahtaa  ohi  pääasiasta  ja  polttopisteestä  ja  koko  rehellisellä  huomiol- 
laan takertua  siihen,  mikä  on  olennaisesti  syrjässä  ja  toisarvoista  —  siinä 
oli  taas  hänen  vastustajansa  tehnyt  itsensä  syypääksi  samanlaiseen  heik- 
kouteen ja  epärehellisyyteen.  Valhe  punoutuu  valheeseen  ja  lopulta  on 
verkko  niin  luja,  ettei  kellään  ole  voimaa  sitä  rikkoa.    Ei  Einarilla,  Nor- 

byn  pojalla,  joka  tietää  totuuden,  mutta  pelkää  perheen  häväistystä,  ei 
päivätyöläisellä  Lars  Klevenillä  ja  hänen  eukollaan,  jotka  pelkäävät  että 
heidät  häädetään  mökistään,  ei  valistuneella  pastori  Borringilla,  joka  kuu- 
lee totuuden  kuolevan  suusta.  Kaikki  vaikenevat  —  valehtelevat.  Enem- 
män: he  uskovat  että  Wangen  on  syyllinen,  Norby  viaton  — :  Einar, 
koska  asianomainen  on  hänen  isänsä,  Borring,  koska  Kleven  kuolinvuo- 
teellaan luultavasti  höperöitsi.     Niin  suuri  on  uskon  voima! 

Kirjan  viiltävä  ironia  ei  ole  niin  paljon  yksityisissä  sanoissa  ja  lau- 
sumissa kuin  tämän  suurenmoisen  todisteluprosessin  masentavassa  loppu- 
tuloksessa. Ihminen  uskoo  mitä  uskottelee !  Mutta  totuus  ja  oikeus,  miten 
niiden  käy?     Käy  miten  käy. 

Bojerin  ominaisvoima  on  henkilöiden  psykologisessa  pitelyssä.  Näi- 
den sielunelämässä  on  välttämättömyyden  leima.  Ja  kuitenkin:  lukija  epä- 
määräisesti tuntee  että  tässä  kirjassa  tapahtuu  ehkä  liiaksi  tekijälle  otol- 
lista, tuntee  joskus  kuin  pienen  väkivaltaisen  survaisun  toivottua  ratkai- 
sua kohti.  Tämä  koskee  sivuhenkilöitä,  enin  ehkä  Einaria.  Siitä  huoli- 
matta jää  tekijän  psykologinen  saavutus  ihmeteltäväksi,  etenkin  Knut  Nor- 
byhyn  nähden.  — 

Maist.  V.  Tarkiaisen  suomennos  on  suoritettu  kohdalleen  ja  täsmälli- 
sesti. Tervetullut  on  kirjaan  liitetty  johdanto,  joka  tekee  selkoa  tekijästä 
ja   hänen  tuotannostaan.     Se  on  toht.  Yrjö  Hirnin   miellyttävää  käsialaa. 

Y.  K. 


John  Habberton,  Rouva  Maybumin  kaksotset.  Englannista  suomentanut  Wer- 
ner Anttila.  Lahti  1907.  Kustannusosakeyhtiö  Kansa.  125  siv;  12:0. 
Hinta  i:  50. 

Tuntuu  siltä  kuin  lastenpsykologia  olisi  erikoisesti  englantilaisten 
ja  englantilais-amerikkalaisten  alaa.  Dickensistä  saakka  Albionin  kirjailijat 
mielellään  kuvailevat  lapsien  elämää  ja  Mark  Twainin  «pahat  pojat"  ovat 
yhdessä  Habbertonin  herttaisten  pienokaisten  kanssa  valloittaneet  jo  koko 
lukevan  maailman.  Englantilaisen  pehmeä,  liikutukselle  altis  „sentiment" 
avaakin  hänelle  helpommin  tien  lapsen  sieluun,  tekee  mahdollisemmaksi 
hänen  tajuta  naivin  sielunelämän  ensimäisiä  avut|omia  ilmauksia:  kuin 
esim.  kova-  ja  kirkasälyisen  romaanilaisen. 

„Rouva  Mayburnin  kaksoiset"-novellissaan  kertoo  Habberton  miten 
monta  tuhatta  surua  ja  iloa,  harmia  ja  naurua  ja  kyyneltä  neljä  pieno- 
kaista yhdessä  ainoassa  päivässä  voi  tuottaa  hyvälle  mammalleen  ja  miten 
kelpo  pappa  voi  ummessa  silmin  liikkua  —  ja  useimmiten  nähtävästi  liik- 
kuukin —  tämän  kaiken  vaivan  ja  touhun  keskellä.  Tapaamme  monta 
somaa    pikku    piirrettä  ja  sattuvia  huomioita  vauvojen  huolettomasta  elä- 

mästä  —  tietysti  hieman  sentimentaalisesti  väritettyinä  ja  varustettuina 
asianomaisella  moraalilla,  englantilaiseen  tapaan.  Jutelman  lukee  kuitenkin 
pitkästymättä. 

Suomennos,  Werner  Anttilan  tekemä,  on  hyvänlainen.    Lastenkielessä 
ja  -jokelluksessa  ei  kääntäjä  aina  ole  yhtä  hyvin  onnistunut. 

Y.  K. 


Paul  Hbyse,  Kaksi  vankia.    Novelli.  Suomentanut  H.  T.     Hämeenlinna  1907. 
Arvi  A  Karisto.     149  siv.  8:0  Hinta  i:  75. 

Mieluinen  tehtävä  minulle  olisi  puhua  Paul  Heysestä,  jonka  huo- 
mattava novelli  „Kaksi  vankia"  on  ilmoitettavanani  —  Heysestä,  joka  sak- 
salaisten kirjaintekijäin  epälukuisessa  joukossa  on  ainoita  taiteilijaperso- 
nallisuuksia  ja  jonka  puhdas,  huoliteltu  proosa  on  aina  lukemisen  arvoista, 
mutta  en  katso  olevani  siihen  oikeutettu  tämäntapaisen  suomennoksen 
johdosta.  Tuntuu  todella  säälittävältä  se  barbaarinen  kohtalo,  minkä 
alaiseksi  joutuu  tyyliniekka,  joka  itse  on  pidellyt  sanojaan  ankaran  tai- 
teen vaatimuksilla,  joka  on  valikoinut  ja  viimeistellyt  saadakseen  mieli- 
kuvansa pätevään  ja  pregnanttiin  asuun.  Taitamattoman  ja  kevytmielisen 
kääntäjän  käsissä  turmeltuu  hänen  hiottu  taiteensa,  ajatukset  vetistyvät, 
sanat  laimenevat,  menettävät  suggestiivisuutensa.  Paul  Heysen  jalon  pro- 
fiilin sijalla  näemme  suomentajan,  hra  H.  T:n.  Metamorfoosi  on  masentava. 

Eikö  koskaan  koita  se  aika,  jolloin  voimme  kirjaa  lukea  ajattele- 
matta suomennosta.  Onko  arvostelijain  iankaiken  lisättävä  loppulauseeksi: 
Suomennos  on  kelvoton,  tahi  onnellisimmassa  tapauksessa:  Käännös  ei 
ole  tyydyttävä. 

Milloin  suomalainen  kultuuri  .  .  . 

Y.   K. 


Oscar    Wildb,     Onnellinen   prinssi^    ynnä    muita    kertomuksia.     Suomentanut 
Helmi  Setälä.  Helsinki  1907.  Otavan  kustantama.  85  siv.  8:0.  Hinta  1:50. 

Tämä  Wilden  pieni,  vaatimaton  satukokoelma  on  viehättävintä  lu- 
kemista nuorisolle  ja  lapsillekin.  Sadut  ovat  kevyitä  ja  herkkiä,  niissä 
ei  ole  haitallisesti  tekemällä  tehtyä  eikä  yhtään  karua  eikä  julmaa  jännit- 
täväisyyttä,  joka  useissa  saduissa  voi  painaa  vuosikausiksi  pelon  ja  kam- 
mon lapsen  mieleen.  Wilden  rikas  mielikuvitus  onkin  vain  leikkinyt 
värikkäissä  kuvissa,  jotka  solisevat  eteemme  vaihtelevina  ja  välittöminä. 
Satujen  aiheet  voivat  helposti  unohtua,  niistä  jää  vain  tunnelma,  värit, 
pohjasävel  mieleen.    Wilden  elämänviisautta  on  pirahdellut  sinne  ja  tänne 

sulaen  sadun  tyyliin  ja  henkeen,  ja  hänen  hieno  ivansa  (saduissa  „Ihmeel- 
linen  raketti"  ja  ^Uskollinen  ystävä")  on  pehmeää  ja  ilman  ruoskimisen 
ja  kasvatuksen  tarkoitusta.  Kaunis  on  satu  ^Satakielestä  ja  ruususta"» 
joka  kasvoi  sävelistä  kuutamossa  ja  sai  värinsä  satakielen  sydän  verestä. 
Kaunis  on  myöskin  satu  «Itsekkäästä  jättiläisestä^.  Aina^  milloin  jätti- 
läisen puutarhassa  lapset  (puhdas  ilo,  mielikuvitus)  leikkivät,  kukoisti 
kevät,-  heräsi  nurmi  ja  pilkistivät  ruohistosta  «kauniit  kukkaset  esiin 
aivan  kuin  tähdet."  Mutta  kerran  kukoisti  eräs  puu  kauniimmin  kuin  mi- 
kään puu  koskaan  ennen,  se  oli  „ylt'yleensä  valkoisten  kukkien  peitossa. 
Sen  oksat  olivat  aivan  kultaiset,  ja  hopeisia  hedelmiä  riippui  alas  oksilta". 
Sen  täytyi  olla  puhtaimman  ihmismielen,  lämpimimmän  sydämen,  joka 
näin  ihanimmat  kukat  karusta  maasta,  oman  sielunsa  syvyydestä  eloon 
herätti.  Vaan  ihmiset  eivät  ymmärtäneet  häntä.  Hän  kärsi  paljon  heidän 
tähtensä.  Ja  naulojen  jäljet  jäivät  hänen  käsiinsä  ja  jalkoihinsa.  Mutta 
hän  siunasi  heitä  siksi,  rakasti  heitä  sitä  enemmän,  sillä  hän  ymmärsi 
kaikki,  hän  oli  suuri  runoilija,  ja  siksi  hänen  oman  puutarhansa  kukat 
jäivät  loistamaan  ikuisina  ja  koskemattomina.  —  Satu  on  tästä  aiheesta 
pieni  ja  sydämellinen,  ilman  minkäänlaista  tendenssiä  sinne-  tahi  tänne- 
päin. Kokoelman  ensiroäisenä  on  satu  pikku  pääskysestä,  jota  Egyptissä 
odotti  ihana,  kaivattu  elämä,  vaan  jonka  sydän  oli  kiinni  siinä  kylmässä 
maassa,  jossa  ihmiskurjuus  ja  kärsimys  oli  ihmeellisempää  kuin  tnikään 
muu.  Hän  ei  voinut  jättää  Egyptinunelmiaan  eikä  irrota  maasta,  joka 
palelti  hänet  vihdoin  kuoliaaksi.  Eikö  Wildelle  itselleen  käynyt  juuri 
niin.  Ja  sama  pakkanenhan  on  paleltanut  monta  lämminsydämistä,  kaikki 
ne,  joita  polttavat  unelmat  ja  päämäärät  ovat  houkutelleet,  jotka  kaik- 
kensa ovat  antaneet,  etsineet  kauneutta,  saamatta  sitä  koskaan  nähdä. 
Suomennos  on  Helmi  Setälän  taitavasta  kädestä. 

M.  H— tl. 

.  Viime  aikoina  on  kultuurimaissa,  niin  hyvin  Europan  kuin 
Amerikan,  yhä  laajempiin  piireihin  levinnyt  harrastus  niihin  sala- 
peräisiin ilmiöihin,  joita  on  ollut  tapana  nimittää  milloin  „okkulteiksi 
ilmiöiksi",  milloin  «sielunelämän  maanalaiseksi  maailmaksi**,  „tunte- 
mättomiksi  voimiksi",  y.,  m.  Niitten  tutkimusta  varten  on  monin 
paikoin  muodostunut  yhdistyksiä,  joitten  on  onnistunut  kerätä  ko- 
koon runsas  aineskokoelma  ainakin  osaksi,  niinkuin  nä5^ttää,  hyvin 
todistettuja  tiedonantoja  mainitulta  alalta.  Tätä  kasvavaa  harrastusta 
on  eräillä  tahoilla  valitettu,  sitä  kun  on  katsottu  jonkinlaiseksi  hen- 
kiseksi sairaloisuudeksi,  kulkutaudiksi,  joka  muka  osoittaa  ihmiskun- 
nan langenneen  takaisin  entisaikojen  taikauskoon  siihen  kuuluvine 
noita-  ja  aaveluuloineen,  minkä  uskon  jo  toivottiin  tieteen  edistysten 
voittaneen  ja  haudanneenkin.  Toisaalla  on  päinvastoin  ilolla  terveh- 
ditty mainittua  harrastusta  ilmauksena  siitä  monin  paikoin  kultuuri- 
maailmassa  huomattavasta  voimakkaasta  tarpeesta,  joka  pyrkii  saa- 
maan takaisin  syvemmän,  ihanteellisemman  käsityksen  olevaisuudesta 
kuin  oli  se,  mikä  19:hnen  vuosisadan  jälkimäisellä  puoliskolla  on 
vallinnut,  se  joka  luonnontieteellisestä  katsomustavasta  lähtien  on  tah- 
Vai,voja  1908,  IV. 

tonut  selittää  kaiken  olevaisen  pohjaltaan  pelkäksi  mekaniikiksi  ja 
koettanut  tehdä  henkisestäkin  eli  psykillisestä  paljaan  aineellisten  ja 
niinmuodoin  pohjaltaan  mekanisten  prosessien  tuotteen.  Tämä  me- 
kanis-materialistinen  maailmankatsomus  —  niin  sanotaan  mainitulla 
taholla  —  riistää  olevaisuudelta  kaiken  sen,  mikä  meistä  ihmisistä 
saattaa  sille  antaa  korkeamman  arvon  ja  syvemmän  merkityksen, 
ja  sen  täytyy  sen  vuoksi  ennemmin  tai  myöhemmin  meissä  herättää 
pyrkimystä  jollain  tavoin  vapautumaan  sen  tukahuttavasta  painosta. 
Tämä  pyrkimys  —  niin  arvellaan  —  on  herännyt  ja  on  aiheuttanut 
tuon  vilkkaan  harrastuksen  salaisiin  ilmiöihin,  näitten  avulla  kun  on 
toivottu  voitavan  näyttää  todeksi  henkisen  elämän  itsenäinen  ole- 
massaolo, kentiespä  sielun  tämän  elämän  jälkeen  jatkuva  olemassa- 
olokin. 

Omasta  puolestani  en  nj^  tahdo  ryhtyä  mihinkään  keskusteluun 
näistä  vastakkaisista  mielipiteistä,  vaan  tyydyn  ainoastaan  huomaut- 
tamaan, että  joka  tapauksessa  on  katsottava  ei  ainoastaan  täysin  oi- 
keutetuksi, vaan  myös  erittäin  tärkeäksi,  että  ne  moninaiset  ilmiöt^ 
jotka  kuuluvat  sielunelämän  niin  sanotun  maanalaisen  maailman  alaan^ 
joutuvat  niin  tarkan,  puolueettoman  ja  ennakkoluulottoman  tutkimuk- 
sen alaisiksi  kuin  mahdollista.  On  tärkeätä  saada  selville,  ovatko  ja 
missä  määrin  puheenalaiset  ilmiöt  todellisia,  vai  osoittautuvatko  ne 
pelkiksi  luulotteluiksi,  milloin  ne  eivät  suorastaan  johdu  enemmän  tai 
vähemmän  tahallisesta  petoksesta.  Jos  käy  selville  että  mainitut  il- 
miöt tai  ainakin  muutamat  niiden  lajit  ja  muodot  ovat  todellisia,  on 
tietysti  oleva  tieteellinen  tehtävä  tarkalleen  määritellä  niiden  luonne 
sekä,  mikäli  mahdollista,  koettaa  selittää  niitä.  Jos  ne  osoittautuvat 
todellisiksi,  mutta  kuitenkin  tähän  asti  tunnettujen  luonnon-  ja  psy- 
killisten  lakien  nojalla  selittämättömiksi,  johtuu  siitä  että  täytyy  olla 
olemassa  lakeja,  joita  tiede  ei  vielä  ole  löytänyt  ja  joita  sen  siitä 
syystä  täytyy  koettaa  selvitellä. 

Todellisuudessa  on  näyttäytynyt  että  eräänlaiset  omituiset  il' 
miöt,  joiden  todenperäisyys  aiemmin  kokonaan  on  kielletty,  kuitenkin 
todella  ovat  tapahtuneet.  N.  s.  animalisen  magnetismin,  joka,  esiintyi  1 700- 
luvun  loppupuolella,  selittivät  tieteelliset  auktoriteetit  pelkäksi  humbu- 
giksi  ja  petokseksi ;  myöhemmin  on  kuitenkin  käynyt  selville  että  tä- 
hän   kuuluvat   ilmiöt  todellisuudessa  ovat  olemassa,  joskaan  niillä  ei 

liene  mitään  tekemistä  magnetismin  kanssa,  ja  nimitys  ,animalinen 
magnetismi"  siis  johtaa  harhaan.  On  nimittäin  olemassa  epänorma- 
lisia  unitiloja,  joihin  henkilön  voi  määrätyllä  käsittelyllä  saattaa  toi- 
nen, n.  s.  magnetisööri,  jolloin  nukkuva  joutuu  omituiseen  riippuvai- 
suudensuhteeseen  viimemainitusta,  niin  että  hän  n.  s.  suggestionin 
avulla  magnetisööriltä  vastaanottaa  kaikenlaisia  mielteitä  ja  tahdon- 
vaikutteita.  Nykyään  on  tapana  sanoa  näitä  ilmiöitä  yhteisillä  nimi- 
tyksillä „hypnotismiksi"  ja  „somnambulismiksi",  mutta  itse  ilmiöiden 
todenperäisyyttä  ei  enää  kiellä  kukaan,  joka  hiukankaan  on  asiasta 
ottanut  selvää. 

Myös  niiden  omituisten  ilmiöiden  todenperäisyyttä,  jotka  tapah- 
tuvat n.  s.  «spiritistisissä**  istunnoissa,  voidaan  tuskin  kieltää,  jos 
kohta  sitä  selitystä,  joka  niille  on  tahdottu  antaa,  nimittäin  että  ne 
muka  ovat  vainajain  henkien  aikaansaamia,  täj^yy  pitää  varsin  vä- 
hän uskottavana.  Omasta  puolestani  en  luule,  että  vainajain  henget 
olisivat  niin  erinomaisen  halukkaita  heti  paikalla  ilmestymään  ja  vas- 
taamaan joka  kerta  kun  jonkun  pöydän  ympäri  kokoontuneen  ilta- 
seuran  tekee  mieli  huvitteleida  esittelemällä  niille  enemmän  tai  vähem- 
män tarpeettomia  kysymyksiä.  Pikemmin  sopii  otaksua  että  nuo  huo- 
nekalujen siirtymiset,  koputukset  pöytiin  ja  näkymättömien  sormien 
soittamiset  soittokoneilla  y.  m.,  sikäli  kuin  semmoista  todella  tapah- 
tuu, perustuvat  fyysillisiin  voimiin,  jotka  lähtevät  läsnäolevista  hen- 
kilöistä, mutta  vaikuttavat  niiden  oman  elimistön  ulkopuolelle.  Yli- 
malkain  ne  vastaukset,  joiia  n.  s.  henget  antavat,  tavallisesti  ovat 
varsin  vähäisessä  määrin  henkeviä  eivätkä  ulotu  mediumin  itsensä 
tai  muiden  läsnäolijain  tieto-  ja  miellepiiriä  ulommaksi,  jonka  vuoksi 
näyttää  uskottavalta  että  vastaukset  ovat  saapuvilla  olevista  henki- 
löistä itsestään  peräisin,  olkoonpa  vain  että  heidän  iajuUotnalla  sielun- 
elämällään tällöin  on  olennainen  osa.  Varsinaiset,  hypnotisoitaessa 
ja  spiritistisiä  kokeita  tehtäessä  esiintyvät  ammattimediumit  ovat  sitä- 
paitsi todistettavasti  usein  tehneet  itsensä  syypäiksi  viekasteluihin  ja 
petkutuksiin,  joihin  on  antanut  aihetta  heidän  harras  toivomuksensa 
saada  koe  onnistumaan;  onhan  heillä  tästä  usein  itsellään  rahallista 
voittoa  tai  tulevat  ainakin  muitten  silmissä  intressanteiksi.  Kuitenkaan 
ei  voida,  niinkiiin  jo  sanottiin,  kaikkia  tähän  kuuluvia  ilmiöitä  selit- 
tää petokseksi. 

Sentapaiset  ilmiöt  kuin  mediumin  kirjoittamat  vastaukset,  joita 
luullaan  jonkun  hengen  sanelemiksi  („psykografia")  riippuvat  toden- 
näköisesti mediumin  omista  hämäristä  mielteistä  ja  liikuntovirikkeistä, 
jolloin  hän  jonkinlaisen  ajatustenluvun  avulla  on  tietämättään  voinut 
vastaanottaa  mielteitä  joltain  läsnäolevalta.  Saattaa  käydä  kylläkin 
vaikeaksi  selittää,  miten  tämä  tapahtuu,  mutta  selityksen  ei  kuiten- 
kaan tarvitse  joutua  ulkopuolelle  s^n  tieteen  puitteita,  jonka  aineena 
on  sielunelämä  ja  sen  suhde  fyysiliiseen.  Selityksen,  jonka  tulee  voida 
meitä  tyydyttää,  tä3^yy  joka  tapauksessa  olla  ^luonnollinen"  selitys 
siinä  merkityksessä,  että  kukin  ilmiö  johdetaan  fyysillisistä  tai  psy- 
killisistä  syistä,  joista  mainittu  ilmiö  lainmukaisesti  aiheutuu.  Ihmeitä 
ei  meidän  tarvitse  olettaa.  Emme  myöskään  saa  asettua  kannalle,  * 
joka  on  ristiriidassa  sen  kanssa,  minkä  tiede  jo  on  todistanut;  mutta 
ei  tieteen  majesteettia  loukata,  jos  uskomme,  ettei  se  vielä  ole  täy- 
dellinen ja  että  yhä  vielä  tullaan  keksimään  monta  uutta,  tähän  asti 
tuntematonta  totuutta. 

Salaisten  ilmiöiden  joukossa  on  eräs  ryhmä,  joka  minusta  näyt- 
tää olevan  erityisessä  määrässä  mieltäkiinnittävä  ja  ansaitsevan  tark- 
kaa tutkimusta:  n.  s.  aavistukset ,  Aavistus  laveassa  mielessä  on  sa- 
maa kuin  n.  s.  clairvoyance,  saksaksi  Hellsehen,  se  on  subjektiivinen 
havainto,  jota,  aistien  säännöllisellä  tavalla  sitä  välittämättä,  kuitenkin 
vastaa  todellinen  tapahtuma.  Saattaa  jostakin  henkilöstä  esim.  tuntua 
kuin  hänellä  olisi  havainto  tulipalosta,  ja  semmoinen  tapahtuu  todella, 
vaikka  ei  itse  tiedä,  millä  tavoin  on  saanut  tuon  havainnon  tulipa- 
losta. Ahtaammassa  ja  varsinaisessa  mielessä  ymmärretään  aavis- 
tuksella ainoastaan  semmoisia  clairvoyancen  tapauksia,  jotka  kohdis- 
tuvat johonkin,  mikä  sattuu  toiseen  aikaan,  tavallisesti  myöhempään 
kuin  siihen  jolloin  clairvöyance  tapahtui. 

Eri  ajoilta  ja  eri  kansojen  keskuudesta  on  olemassa  lukema- 
ton joukko  kertomuksia  aavistuksista.  Yhdistykset  psykillistä  tutki- 
musta varten  ja  yksityiset  tutkijat  ovat  koonneet  niitä  tuhansittain. 
Aavistukset  ovat  usein,  vieläpä  useimmiten  muodoltaan,  unennäköjä, 
mutta  saattavat  myös  esiintyä  valvoessa  ja  ovat  näkö-,  kuulo-  tai 
jonkun  muun  aistin  hallusinatsioneja  eli  aistinhairauksia.  Tahdon 
aluksi  esittää  muutamia  esimerkkejä  aavistuksista  sanan  laveammassa 
merkityksessä. 

Vuonna  1850  sattui,  että  kun  muutaman  lähellä  Belfastia  Eng- 
lannissa sijaitsevan  hiilikaivoksen  työmiesten  piti  mennä  työhönsä, 
erään  heistä  vaimo  pyysi  miestään  tarkasti  tutkimaan  köyttä,  joka 
•  kannatti  sitä  koria,  johon  heidän  tuli  astua  laskeutuakseen  kaivokseen. 
Hän  oli  nimittäin  edellisenä  yönä  nähnyt  semmoisen  unen,  että  köysi 
oli  leikattu  poikki.  Mies  mainitsi  sen  tovereilleen;  ennen  laskeutu- 
mista tutkittiin  köysi,  ja  hämmästyksellä  havaittiin,  että  se  monesta 
•kohtaa  oli  melkein  leikattu  puhki,  niin  että  jos  työmiehet  olisivat 
asettuneet  koriin,  he  epäilemättä  olisivat  syöksyneet  pohjaan  ja  murs- 
kaantuneet kuoliaiksi.  Sen  mukaan  kuin  paikkakunnan  lehti  vakuutti, 
saattoivat  he  pelastuksestaan  yksinomaan  kiittää  aavistavaa  unennäköä. 
—  Tavallisimpia  tapauksia  aavistusta  ovat  tuntemukset  jonkun  lähei- 
sen ystävän  tai  sukulaisen  kuolemasta.  Muuan  Venäjälle  naimisiin 
joutunut  ja  siellä  asuva  suomalainen  nainen  herää  eräänä  yönä  ja 
on  näkevinään  valkean  haamun  kulkevan  huoneen  läpi  ja  oven  kautta 
poistuvan.  Hän  herättää  miehensä,  joka  ei  ole  mitään  huomannut 
ja  joka  koettaa  rauhoittaa  vaimoaan  vakuuttamalla  että  tämä  vain  on 
nähnyt  unta.  Ei,  —  sanoo  viimeksimainittu  —  minä  en  ole  nähnyt 
unta,  mutta  tiedätkö  mitä  se  oli:  sisareni  Helsingissä  on  kuollut. 
Muutamia  päiviä  myöhemmin  saapui  tieto,  että  tämä  sisar  todella  oli 
kuollut  juuri  samana  yönä,  jolloin  valkoinen  haamu  ilmestyi.  Hän 
oli  maannut  sairaana  kolme  vuotta,  Venäjällä  asuvat  sukulaiset  tiesi- 
vät sen  ja  saattoivat  siis  kuvitella  että  hän  pian  kuolisi.  Saattaisihan 
ajatella  että  mielle  siitä  aiheutti  näyn,  mutta  omituista  on  kaikissa 
tapauksissa»  että  se  ilmestyi  juuri  samana  yönä,  jolloin  kuolemanta- 
paus todella  sattui  eikä  mihinkään  muuhun  aikaan.  —  Pyydän  saada 
kertoa  vielä  toisen  jotenkin  samansuuntaisen  tapauksen.  Muuan 
ranskalainen  soittotaiteilija  oleskeli  opintoja  varten  Roomassa.  Hänen 
äitinsä  oleskeli  myöskin  siellä,  mutta  asui  toisella  taholla  kaupunkia. 
Eräänä  päivänä  viimemainittu  kiihtyneessä  mielentilassa  saapuu  poi- 
kansa luo  ja  kertoo  saman  päivän  aamuna  klo  7  pukeutuessaan 
nähneensä  nuoren  sisarenpoikansa  Renen,  neljätoistavuotiaan  pojan, 
joka  asui  Parisissa  ja  josta  hän  paljon  piti,  seisovan  hänen  huo- 
neessaan ja  hymyillen  lausuvan:  „kyllä  minä  olen  kuollut."  Pari 
viikkoa  myöhemmin,  kun  soittotaiteilija  äitineen  oli  palannut  Parisiin, 
saivat   he   tietää  nuoren  Renen  kuolleen  juuri  samana  päivänä,  jona 

hän  ilmestyi  tädille.  Kuolonkamppailu  oli  alkanut  klo  6  aamulla, 
näky  tapahtui  klo  7.  Mutta  huomattiin  että  klo  6  Parisissa  täsmäl- 
leen vastaa  klo  7:ää  Roomassa,  riippuen  molempien  paikkojen  longi- 
tudin eroituksestä.  Roomassa  asuvilla  sukulaisilla  ei  ollut  mitään 
tietoa  siitä  että  nuorukainen  oli  ollut  sairaana. 

On  tosin  epäilemätöntä  että  moiset  kertomukset  monessa  tapauk- 
sessa saattavat  olla  enemmän  tai  vähemmän  vääriä,  varsinkin  jos 
niitä  esittävät  toiset  kuin  ne  itse,  joille  tapaus  on  sattunut  tai  jos 
nämä  eivät  heti  ole  tarkalleen  panneet  muistiin  kokemaansa  ja  vasta 
paljoa  myöhemmin  mainitsevat  mitä  siitä  muistavat.  Kuitenkin  on 
olemassa  suuri  joukko  tähän  kuuluvia  kertomuksia,  joiden  todenperäi- 
syjrttä  ei  ole  vähintäkään  syytä  epäillä.  VarsinkinJ  on)  näin  laita 
niiden  tapausten,  jolloin,  niinkuin  mainitsemissani  esimerkeissä,  se, 
jolla  on  ollut  aavistus,  on  kertonut  sen  muille  jo  ennenkuin  on  tullut 
tieto  sen  toteutumisesta.  Huomattavaa  on  että  yllämainituissa  tapauk- 
sissa ei  ensinkään  ole  esiintynj^  ammattimedioita,  joille  saattaisi  olla 
edullista  luulotella  ihmisille  semmoista  mikä  ei  ole  totta.  Sitäpaitsi 
on,  niinkuin  syystä  on  huomautettu,  suuressa  määrin  epätodennä- 
köistä että  rehelliset  ihmiset,  kun  kysymyksessä  on  siksi  vakavia  ja 
heille  itselleen  tuskallisia  tapahtumia  kuin  ystävien  ja  sukulaisten  kuo- 
lema, sepittäisivät  valheita  vain  omaksi  huvikseen  ja  tekejrtyäkseen 
toisten  silmissä  intressanteiksi.  On  myös  monta  semmoista  tapausta, 
jolloin  usealla  henkilöllä  samaan  aikaan  on  ollut  sama  aavistava 
hallusinatsioni,  mikä  luonnollisesti  tekee  tapauksen  vieläkin  uskotta- 
vammaksi. 

Joissakin  tapauksissa  näyttää  voitavan  selittää  aavistuksia  yksin- 
kertaisella tavalla,  nimittäin  todellisista  kokemuksista,  joita  saamme 
niitä  lähemmin  tarkkaamatta,  mutta  joista  kuitenkin,  itse  sitä  har- 
kitsematta, teemme  eräitä  johtopäätöksiä,  jotka  silloin  meille  esiin- 
t3rvät  jonkunlaisina  mieleentulemina.  Esim.  nähdessämme  jonkun 
henkilön  jossain  tilaisuudessa  saatamme,  tekemättä  siitä  itsellemme 
selvää,  johtua  käsitykseen,  että  jotain  ikävää  on  tulossa,  ja  todella 
sattuukin  jotain  ikävää,  joka  tavalla  tai  toisella  on  yhteydessä  puheen- 
alaisen henkilön  kanssa.  Mielteemme  tulevasta  ikävyydestä  näyttää 
silloin  aavistukselta,  mutta  on  todellisuudessa  johtopäätös,  joka  perustuu 
todellisista   kokemuksista   aiheutuneisiin  premisseihin.     Taikka  meillä 

todella  on  havainto  jostakin,  joka  on  jonkun  aiemmin  kokemamme 
havainnon  kaltaista,  me  odotamme  silloin  eräitten  hämärien  mielleyhty- 
mysten  nojalla,  että  nytkin  on  seuraava  jotain  samanlaista  kuin  se  mikä 
edellisellä  kerralla  seurasi  samanlaista  havaintoa.  Nukkuvallakin  • 
henkilöllä  saattaa  siten  olla  aistimuksia  eli  tuntemuksia,  joihin  yhtyy 
muita  mielteitä,  mitkä  vihdoin  vievät  aavistavaan  unennäköön.  — 
Saatan  tästä  mainita  esimerkin.  Suomea  kohdanneena  ankarana 
katdaikana  tuotiin  talvella  1867—1868  erääseen  Ijerraskartanoon 
Uudellamaalla  reessä  muutaman  matkalla  kuolleen  vanhan  eukon 
ruumis.  Talon  emäntä  piti  huolen  siitä  että  vainaja  sai  kunnialliset 
hautajaiset.  Noin  vuosi  sen  jälkeen  sattui  että  emäntä  eräänä  yönä 
heräsi  ja  oli  näkevinään  sängyn  vieressä  haamun,  samannäköisen 
kuin  eiikkovainaja,  jonka  ulkomuodon  hän  muisti,  ja  samalla  lailla 
puettuna  kuin  tämä  oli  kartanoon  tuotaessa.  Emäntä  oli  näkevinään 
haamun  viittaamalla  käskevän  häntä  nousemaan,  jonka  jälkeen  se 
katosi  kyökkiin.  Hän  nousikin  ja  meni  kyökkiin,  jolloin  huomasi  sen 
olevan  täynnä  savua,  josta  siinä  lepäävät  palvelijattaret  jo  olivat 
joutuneet  tainnoksiin.  Havaittiin  että  tuli  oli  syttynyt  pienessä  kyö- 
kin viereisessä  huoneessa.  Se  saatiin  onnellisesti  sammutetuksi,  mutta 
ellei  talon  emäntä  ajoissa  olisi  herännyt  ja  sitä  huomannut,  olisi  se 
luultavasti  hävittänyt  talon,  ja  todenäköisesti  olisi  ihmisiäkin  joutunut 
liekkien  uhriksi.  Emäntä  itse  luuli  köyhän  eukon,  kiitollisena 
saamistaan  kunniallisista  hautajaisista,  ilmestyneen  varoittavana  nä- 
kynä. Mutta  lähempi  selitys  mielestäni  on  se,  että  emännällä  nuk- 
kuessaan todella  oli  ollut  jonkunmoinen  käryn  aistimus  ja  hän  sen 
johdosta  epämääräisesti  tunsi  että  jokin  vaara  uhkasi  ja  että  hänen 
oli  noustava  sitä  torjumaan.  Tämä  saattoi  unessa  aiheuttaa  vaarasta 
varoittavan  eukkovainajan  mielikuvan.  Se  että  emäntä  vielä  herät- 
tyäänkin, kenties  unenhorroksesssa,  oli  näkevinään  vainajan  semmoi- 
sena ^  kuin  tätä  muisteli,  on  voinut  olla  unennäön  jälkivaikutusta. 
Puheenalainen  aavistus  olisi  niinmuodoin  selitettävissä  tavallisten  psy- 
kologisten assosiatsionilakien  nojalla. 

Mutta  monessa  tapauksessa  ei  voida  osoittaa  mitään  todellista 
aistimusta,  joka  aiheuttaisi  aavistavan  unennäön  tahi  hallusinatsionin. 
Semmoisia  tapauksia  on  koetettu  selittää  eeterinvärähdysten  tai  joi- 
denkuiden  muunlaatuisten  fysikalisten  virtojen  avulla,  jotka  välimat- 

kan  päässä  sattuvasta  tosiasiallisesta  tapahtumasta  kulkevat  henkilön 
aivoihin  ja  jollain  tavoin  vaikuttavat  niihin  sekä  siten  henkilössä 
herättävät  vastaavia  mielteitä  —  mikä  saattaa  sattua,  varsinkin  jos 
Vastaanottaja  on  ylenherkkyyden  (hyperestesian)  tilassa,  s.  o.  siinä  että 
hän  tavattomassa  määrässä  on  herkkä  vaikutuksille.  Jos  nämä  väräh- 
dykset kulkevat  toisen  henkilön  aivoista  toisen  aivoihin,  ne  muka 
aikaansaavat  sen,  mitä  sanotaan  ajatusten  siirroksi  ja  ajatusten  luvuksi. 
Tähän  kuuluvat  muun  muassa  semmoiset  ilmiöt  kuin  vainajain  ilmes- 
tykset. Kuoleva  —  niin  arvellaan  —  ajattelee  vilkkaasti  ystäviään, 
hänen  aivonsa  ovat  säännöttömän  kiihtyneessä  toiminnassa,  ja  tämä 
saattaa  matkaansaada  vahvoja  eeterinvärähdyksiä,  jotka  siirtyvät  tois- 
,ten  aivoihin  ja  heissä  herättävät  näyt.  —  Mutta  on  ilmeistä  että  aina- 
kin muutamissa  tapauksissa  ei  voi  tulla  kysymykseen  ajatusten  siirtoa^ 
niinpä  esim.  jos  joku  aavistaa  metallin  tai  veden  läsnäoloa,  josta  ei 
kukaan  ennen  ole  tiennyt.  Tällöin  voisi  pikemmin  etsiä  selitj^stä 
todellisista,  vaikka  hämäristä  aistimuksista,  jotenkin  samalla  tavoin 
kuin  muutamien  ihmisten  on  paha  olla,  jos  huoneessa  on  kissa, 
vaikka  eivät  tiedä  sen  siellä  olevan.  —  Äsken  manalle  mennyt  filo- 
sofi Eduard  von  Hartmann  epäilee  kuitenkin  että  hallusinatsioneja, 
jotka  kohdistuvat  hyvin  pitkien  matkojen  päässä  sattuviin  tapauksiin, 
voidaan  selittää  jonkunmoisten  fysikalisten  virtojen  avulla.  Tuollai- 
nen fysikalinen  siirto  —  niin  hän  arvelee  —  saattaa  tosin  tapahtua 
läheltä,  niinkuin  esim.  silloin  kuin  hypnotisoitaessa  tai  spiritistisessa 
istunnossa  mediumi  lukee  magnetisöörin  tai  jonkun  muun  läsnäolijan 
ajatukset.  Mutta  johtavan  virran  voima  vähenee,  niinkuin  spiritistiset 
kokeet  osoittavat,  hyvin  nopeaan  sitä  myöten  kuin  välimatka  kasvaa, 
jonka  vuoksi  sen  vaikutuksen  pitempien  välimatkojen  päästä  täytyy 
kokonaan  hävitä,  niin  että  esim.  käy  mahdottomaksi  että  Europassa 
oleva  henkilö  voisi  sitä  tietä  saada  hallusinatsionia  jostain,  joka  on 
sattunut  hänen  ystävälleen  Amerikassa,  minkä  kuitenkin  väitetään 
joskus  tapahtuneen.  Hartmann  on  senvuoksi  omasta  puolestaan  tai- 
puvainen semmoisten  tapausten  varalle  myöntämään  todeksi  sielun 
välittömän  vaikutuksen  toiseen  sieluun. 

Oli  tämän  seikan  laita  miten  hyvänsä,  täytyy  myöntää,  että 
ainakin  mitä  tulee  aavistuksiin  ahtaammassa  merkityksessä  s.  o.  nii- 
hin, jotka  kohdistuvat  vastaisiin  tapahtumiin,  ei  tulla  toimeen  pelkäs- 

tään  fysikalisilla  selityksillä.  Kuinka  voisi  vastedes  sattuvasta  tapah- 
tumasta joku  eeterin-  tai  muu  värähdys  jossain  aistittavassa  aineessa 
tai  fluidumissa  saapua  sen  henkilön  aivoihin,  joka  nyi  jo  aavistaa 
tapahtuman.^  Mistäpä  kohdasta  avaruutta  se  värähdys  lähtisi?  Pari 
esimerkkiä.  Muuan  nainen  näki  ikkunastaan  hautajaissaaton  kulke- 
van puutarhansa  kautta,  jota  ei  koskaan  oltu  käytetty  moiseen  tar- 
koitukseen. Muutamia  päiviä  myöhemmin  sattui  vedentulvan  johdosta, 
että  valtamaantietä  ei  voitu  käyttää,  jonka  vuoksi  hautaussaaton, 
samanlaisen  kuin  se,  jonka  nainen  oli  nähnyt,  täytyi  kulkea  hänen 
puutarhansa  läpi.  Millähän  tavoin  tämä  edeltänäkeminen  voidaan 
selittää  jostain  eeterilaineiden  siirtymisestä  aivoihin?  Toinen  esimerkki. 
Muuan  vanha  ranskalainen  sotilas  todistaa  vuonna  1869  nähneensä 
semm.oisen  unen,  että  hän  oli  keskellä  taistelun  tuoksinaa.  Hänen 
joukkonsa  oli  sijoitettuna  erääseen  kylään  ja  sai  kestää  rajun  hyök- 
käyksen vihollisten  puolelta,  jotka  olivat  preussilaisia  ja  baijerilaisia; 
hän  sanoo  ettei  silloin  vielä  koskaan  ollut  nähdyt  niiden  univormuja. 
Unessa  hän  näki  että  muuan  ranskalaisjoukon  upseeri,  kiikari  kädes- 
sään, nousi  kellotapuliin  ottaakseen  selvän  asemasta,  sekä  astuttuaan 
alas  komensi  hyökkäykseen  vihollista  vastaan  pistimet  ojoina.  Kes- 
kellä kahakkaa  hän  tunsi  saavansa  sapeliniskun  päähänsä  ja  oli  kaa- 
tuvinaan maahan,  jolloin  heräsi.  Seuraavana  vuonna,  1870,  syttyi, 
kuten  tunnettu,  äkkiarvaamatta  Ranskan  ja  Saksan  sota;  lokakuun 
6  p:nä  mainittuna  vuonna  upseeri  todellisuudessa  sai  kokea  täsmäl- 
leen samat  kohtaukset,  kuin  ne,  joista  edellisenä  vuonna  oli  nähnyt 
■  unta;  niinpä  hän  näki  paikan,  kylän,  vihollisten  univormut  ja  kello- 
tapuliin nousevan  upseerin.  Vieläpä  hän  haavoittuikin,  vaikka  ei 
päähän,  niinkuin  oli  unessa  nähnyt,  vaan  kylkeen. 

On  kyllä  myönnettävä,  että  tämäntapaisissa  kertomuksissa  saat- 
taa olla  yhtä  ja  toista  epätotta  tai  liioiteltua,  mutta  kun  ilman  muuta 
selitetään  kaikki  järjestänsä  epätosiksi,  lähdetään  ennakolta  omaksu- 
tusta mielipiteestä,  nimittäin  siitä,  että  moiset  tapahtumat  eivät  ole 
mahdollisia  ja  niinmuodoin  epätosia.  Mutta  pitäisi  ensin  tutkia,  ovatko 
ne  todellisia,  ja  jos  ne  ainakin  osaksi  osoittautuvat  semmoisiksi,  päät- 
tää että  sen,  mikä  on  todellista,  myös  täytyy  olla  mahdollista.  Tämä 
on  ainoa  tieteellinen  menettelytapa.  Ei  myöskään,  niinkuin  välistä 
on   tahdottu  väittää,   kaikkien  aavistusten  toteutuminen  saata  riippua 

paljaasta  sattumasta;  siksi  paljon  todennettuja  tapauksia  on  olemassa. 
Ja  kuinka  saattaa  riippua  pelkästä  sattumasta  että  niin  monessa 
tapauksessa  edeltänäkeminen  ulottuu  myös  suureen  joukkoon  pieniä 
yksityiskohtia,  niinkuin  oli  laita  viimemainitussa  esimerkissä?  — 
Parisissa  sattui  kerran  että  muuan  ylioppilas  unessa  oli  näkevinään, 
kuinka  hän  kävi  Place  de  la  Republique  torilla  ja  kuinka  hänen  kul- 
kiessaan erään  siellä  sijaitsevan  makasiinin  kohdalla  hänen  ohitseen 
juoksi  kahdeksan  katupojan  takaa-ajama  koira.  Siinä  vieressä  hän 
näki  seisomassa  eukon,  joka  möi  kukkia  vasustaan.  Seuraavana 
päivänä  hän  todella  kulki  saman  torin  poikki  ja  päästyään  juuri  unessa 
näkemälleen  kohdalle  hän  näki  koiran  juoksevan  katuojassa,  kahdek- 
san katupojan  —  ei  useampien  eikä  harvempien  —  takaa-ajamana. 
Ja  vieressä  hän  näki  kukkia  kaupittelevan  eukon.  Saattaa  tuskin 
uskoa  että  todellisuus  vain  sattumalta  tuli  niin  tarkkaan  vastaamaan 
hänen  unennäköään.  Yhtä  vähän  riittävät  tässä  kohden  teoriat  eeterin 
värähdyksistä  ja  ajatustenluvusta.  Edellyttämälläkin  että  mainittu 
vanha  ranskalainen  soturi  unennäössään  vuodelta  1869  olisi  voinut 
lukea  kaikkien  ihmisten  silloiset  ajatukset,  olisi  hän  sen  nojalla 
tuskin  kyennyt  ennakolta  näkemään,  miltä  se  taistelu  tulisi  näyttä- 
mään, johon  hän  seuraavana  vuonna  tuli  ottaneeksi  osaa.  Yhtä  vähän 
olisi  ylioppilas,  joskin  hän  unessa  olisi  lukenut  kaikkien  ihmisten 
ajatukset,  niistä  voinut  lukea  että  seuraavana  päivänä*  täsmälleen 
kahdeksan  katupoikaa  tulisi  määrätyssä  paikassa  Parisia  ajamaan 
takaa  kertomuksessa  esiintyvää  koiraa. 

Eräissä  tapauksissa  saattaa  aavistus  itse  aiheuttaa  toteutumisensa; 
esim.  mielikuva  vastaisesta  sairaudesta  tai  kuolemasta  saattaa  siihen 
määrin  säikäyttää  ihmistä,  että  hän  sen  johdosta  sairastuu  ja  kuolee. 
Silloin  tietenkään  ei  selitys  ole  vaikea.  Mutta  useimmissa  tapauksissa 
ei  tätä  selitystä  voida  käyttää.  Jos,  niinkuin  joskus  on  sattunut,  joku 
aavistaa  vastaisen  tulipalon,  ja  tulipalo  sitten  syntyy  siitä  että  salama 
iskee  rakennukseen  ja  sytyttää  sen,  niin  ei  kukaan  voine  väittää,  että 
aavistus  vastaisesta  tulipalosta  salaman  taivaasta  houkutteli. 

Koska  niinmuodoin  tavalliset  selitykset  eivät  riitä,  ovat  jotkut 
tieteelliset  kirjailijat  etsineet  apua  filosofiasta.  On  viitattu  filosofi 
Leibnizin  oppiin,  jonka  mukaan  sielua  tavallaan  voi  sanoa  kaikki- 
tietäväksi  olennoksi.    Sielu  on  Leibnizin  mukaan  yksinkertainen  olento, 

jonka  perusominaisuus  on  mieltäminen  eli  mielessä  kuvaileminen. 
Pohjaltaan  ovat  kaikki  oliot  maailmassa  muodostuneet  tuontapaisista 
yksinkertaisista  olennoista,  eli,  niinkuin  Leibniz  niitä  nimittää,  mona- 
deista, joilla  on  mielteitä.  Aineellisetkin  oliot  ovat  monadien  yhtymiä, 
mitkä  yhtymät  me  tajuamme  ulottuvaisiksi.  Mutta  eroitus  aineellisten 
olioiden '  ja  sielun  välillä  on  se,  että  niiden  monadien  mielteet,  joista 
edelliset  ovat  muodostuneet,  ovat  tajuttomia,  kokonaan  hämäriä,  sie- 
lun mielteet  sitävastoin  osittain  selviä  eli  tajuisia,  osittain  taas  hämäriä 
eli  tajuttomia.  Leibniz  on  oikeastaan  se,  jonka  ensiksi  saattaa  sanoa 
inhimillisessä  sielunelämässä  keksineen  tajuttoman  puolen.  Sielu  on 
välittömässä  vuorovaikutuksessa  niiden  monadien  kanssa,  jotka  muo- 
dostavat henkilön  aivot,  ja  vastaanottaa  niiden  kautta  mielteitä  eli 
tuntemuksia  ulkonaisista  olioista,  mitkä  ovat  vaikuttaneet  niihin  aisti- 
miin, joitten  keskuksena  aivot  ovat.  Mutta^ne  oliot,  joita  sielu  välittö- 
mästi aistii,  esim.  mitä  se  näkee,  kuulee,  tai,  oikeammin  sanottuna, 
ne  monadit,  joista  nämä  oliot  ovat  kokoonpannut,  ovat  puolestaan 
vuorovaikutuksessa  toisten  olioiden  ja  niitä  muodostavien  monadien 
kanssa,  nämä  taas  toisten  j.  n.  e.  Siitä  seuraa  että  kun  sielu  vastaan- 
ottaa vaikutelman  jostain  oliosta,  sillä  epäsuorasti  on  aistimus  myös 
niistä  olioista,  joiden  kanssa  edellinen  on  vuorovaikutuksessa,  jolloin 
aistimus  käy  sitä  epäselvemmäksi,  kuta  välillisempi  se  on,  tai  kuta 
useampia  väliasteita  on  sielun  ja  aistitun  välillä.  Maailmassa  on 
kaikki  keskinäisessä  yhteydessä,  jonka  vuoksi  saattaa  sanoa  että  kun 
sielu  tajuisesti  aistii  jotain,  se  samalla  tajuttomasti  saa  aistimuksen 
koko  maailmasta,  sikäli  kuin  selvästi  aistittu  on  suoranaisessa  tai  epä- 
suorassa vuorovaikutuksessa  kaikkien  muiden  olioiden  kanssa  maail- 
massa. Jos  A  on  vuorovaikutuksessa  B:n  kanssa,  ja  B  taas  C:n 
kanssa,  saa  A,  aistiessaan  B:tä,  myös  epäsuorasti  aistimuksen  C:stä, 
koska  B,  ollessaan  C:n  vaikutuksen  alainen,  on  toisenlainen  kuin  jos 
se  ei  olisi  C:n  vaikutuksen  alainen.  Mutta  edelleen.  Nykyinen  on 
yhteydessä  vastaisen  kanssa,  sillä  kaikella  mikä  tapahtuu  on  syynsä 
menneisyydessä,  vaikutuksensa  vastaisessa,  ja  vastainen  on  mahdol- 
lisuutena olemassa  nykyisessä.  Kyllin  tarkka  katse  voisi  senvuoksi 
jo  nykyisestä  lukea  vastaisen.  Sielulla  on  niinmuodoin,  mieltäessään 
nykyistä,  myös  mielle  vastaisesta,  sikäli  kuin  tämä  siemenenä  jo  on 
olemassa   nykyisessä.     Mutta   nämä  sielun  mielteet  vastaisesta  ovat 

kyllä  säännöllisissä  oloissa  täydejlisen  hämäriä,  tajuttomia.  Joskus 
sattuu  kuitenkin,  etenkin  jos  ihminen  on  epänormaalisessa  tilassa, 
että  tajunalaisen  sielunelämän  yöstä  tajuun  nousee  mielteitä,  jotka 
tavallisesti  jäävät  henkilöltä  itseltään  huomaamatta,  joko  kuvia  etäällä 
sattuvista  tapahtumista  .  tai  myös  semmoisista,  jotka  ovat  nykyisen 
maailmantilan  seurauksia  ja  ainoastaan  mahdollisuutena  (potentiaiisesti) 
ovat  nykyisessä  maailmantilassa  olemassa.  Tämä  sattuu  etenkin  sil- 
loin kun  mainituilla,  paikallisesti  tai  ajallisesti  etäisillä  tapahtumilla,  jotka 
nousevat  tajuun,  on  henkilöille  itselleen  tavallista  suurempi  merkitys. 
En  tahdo  tässä  yrittää  lähemmin  tutkia  puheenalaista  selitys- 
tapaa. Puhukoon  se  puolestaan  minkä  itse  voi.  Lisään  vain  että 
välistä  on,  paitsi  niitä  aavistuksia,  jotka  kohdistuvat  ajassa  vastaiseen, 
oletettu  vielä  eräs  laji  varsinaisia  aavistuksia,  nimittäin  semmoisia,  jotka 
kohdistuvat  menneeseen  aijcaan.  On  nimittäin  olemassa  kertomuksia 
aavistuksista,  joita  ihmisillä  on  ollut  menneeseen  aikaan  sattuneista 
tapahtumista,  mutta  jotka  ovat  pysyneet  tuntemattomina  ja  joiden 
kuvat  heräävät  jossain  henkilössä,  hänen  tietämättään  mitenkä  ne 
heräävät.  Niinpä  esim.  kerrotaan  että  ihmiset,  jotka  ovat  nukkuneet 
huoneessa,  missä  on  tehty  murha  ja  missä  kenties  vielä,  muistona 
tapahtumasta,  saattaa  olla  veritäplä  lattialautojen  alla,  ovat  nähneet 
unta  tai  valveillaan  nähneet  hallusinatsionin  sattuneesta  tapauksesta 
kaikkine  yksityiskohtauksineen.  Tähän  luokkaan  aavistuksia  kuulu- 
vat n.  s.  kummittelut  (gengangere)  s.  o.  vainajain  ilmestymiset  sa- 
massa paikassa  tai  siinä  huoneessa,  missä  ennen  aikoinaan  ovat  oleskel- 
leet. Vihdoin  on  kertomuksia  sellaisistakin  aavistuksista,  joitten  yhtä 
hyvin  voi  sanoa  kohdistuvan  ajassa  taaksepäin  kuin  eteenpäin.  Esim. 
seuraava.  Muuan  ranskalainen,  sittemmin  edustajakamarin  jäsen, 
herra  Berard  on  julkaissut  seuraavan  kertomuksen.  Oleskellessaan 
eräässä  kylpylaitoksessa  hän  kerran  kulki  aution  metsäseudun  läpi, 
jolloin  pimeän  tullen  huomasi  joutuneensa  siksi  kauas  pois  hotellistaan, 
että  hän  päätti  yöpyä  rävintolapahaseen,  jonka  näki  sijaitsevan  tien 
varrella.  Isäntä  ja  emäntä  näyttivät  epämiellyttäviltä  ja  illallinen  oli 
viheliäinen.  Kun  Berard  oli  syöntinsä  lopettanut,  vietiin  hänet  pitkän 
käytävän  kautta  nukkumaan  erääseen  huoneeseen,  joka  sijaitsi  tali  in- 
yläpuolella.  Siellä  hän  näki  unessa  tai  unenhorroksessa  —  hän  ei  itse- 
kään   oikein    tiedä   kumpiko  oli  laita  —  että  samassa  huoneessa  oli 

sänky,  jossa  nukkui  henkilö,  että  seinässä  oleva  salaovi  avautui  ja 
että  isäntä,  kädessä  pitkä  puukko,  astui  siitä  sisälle,  jolloin  vaimo 
seurasi  jäljestä  kantaen  lyhtyä.  Mies  hiipii  sängyn  luo  ja  iskee  puuk- 
konsa nukkujaan,  minkä  jälkeen  molemmat,  otettuaan  kuolleelta  hänen 
kellonsa  ja  rahansa,  kantavat  ruumiin  pois  salaovesta,  jonka  ulko- 
puolella ovat  portaat.  Mies  kantaa  tällöin  lyhtyä  sillä  tavoin,  että 
hampaillaan  pitää  kiinni  siitä  renkaasta,  josta  lyhty  riippuu.  Aamulla 
Berard  herää  ja  jättää  ilolla  epämiellyttävän  yömajansa.  —  Kolme 
vuotta  myöhemmin  hän  eräässä  sanomalehdessä  lukee,  että  sen  seu- 
dun asukkaat,  jossa  hän  oli  ollut  kylpemässä,  olivat  kuohuksissa  siitä 
syystä  että  muuan  kylpyvieras  kävelymatkalla  oli  kadonnut  palaa- 
matta takaisin.  Viimeksi  oli  hänet  nähty  muutamassa  pienessä  paikka- 
kunnan ravintolassa,  mutta  sikäläinen  isäntäväki  vakuutti  hänen  en- 
nen yön  tujoa  jälleen  sieltä  lähteneen  pois.  Berard  muisti  unensa, 
matkusti  mainittuun  seutuun  ja  pyysi  saada  olla  läsnä  tapauksen 
johdosta  pidettävässä  tutkinnossa.  Sisälle  kutsutaan  nainen,  jonka 
Berard  tuntee  sen  pienen  ravintolan  emännäksi,  missä  hän  kolme 
vuotta  aiemmin  oli  levännyt,  mutta  nainen  ei  tuntenut  häntä.  Emäntä 
vakuutti  tuomioistuimen  edessä,  että  muuan  herra,  joka  tunnusmer- 
keistä päättäen  oli  kadonneen  näköinen,  oli  käynyt  heidän  ravinto- 
lassaan kuitenkaan  sinne  yöpymättä.  Sitäpaitsi  oli  heillä  —  kertoi 
nainen  —  koko  talossaan  vain  kaksi  huonetta,  joissa  molemmissa 
oli  asunut  muita  vieraita,  niinkuin*  todistajain  kuulustelussa  jo  oli 
käynyt  ilmi.  Tällöin  Berard  keskeytti  hänet  kysymällä;  „entä  kol- 
mas huone,  se  joka  on  tallin  yläpuolella.?"  Emäntä  näytti  ilmeisesti 
hämmästyneeltä  ja-  säikähtyneeltä.  Berard  jatkoi:  „yöllä  olette  te, 
sinä  ja  miehesi,  nousseet  portaita  myöten  ja  salaovesta  tulleet  siihen 
huoneeseen,  jossa  vieras  makasi,  miehelläsi  pitkä  puukko,  sinulla  lyh- 
ty, miehesi  on  iskenyt  puukon  nukkujaan  ja  ottanut  hänen  kellonsa 
ja  rahansa,  sen  jälkeen  olette  molemmat  yhdessä  kantaneet  hänet  pois, 
jolloin  miehesi  hampaillaan  piti  kiinni  siitä  renkaasta,  mistä  lyhty  riip- 
pui." „Mutta  Tehän  olette  nähnyt  kaikki",  huusi  nainen  suurimman 
kauhun  vallassa.  Hänet  saatiin  tunnustamaan,  ja  mieskin  pakoitettiin 
lopulta  siihen.'  Kaivettiin  ravintolan  tallin  alustaa  ja  sieltä  löytyi 
kuin  löytyikin  kadonnut  mies.  Mutta  sen  vierestä  löytyi  toinenkin 
ruumis,  jonka  havaittiin  olevan  peräisin  eräästä  matkustavasta  englan- 

tilaisesta,  joka  kuusi  vuotta  aikaisemmin  oli  kadonnut,  ilman  että 
siihen  saakka  oli  onnistuttu  saada  selville,  mihin  hän  oli  joutunut. 
Mainitun  englantilaisen  oli  sama  pariskunta  murhannut  kolme  vuotta, 
ennenkuin  herra  Berard  näki  unensa  samassa  paikassa,  missä  tämä- 
kin murha  tapahtui.  Jäi  niinmuodoin  ratkaisematta,  oliko  Berardin 
uni  eteenpäin  vaiko  taaksepäin  katsahtava  aavistus,  kohdistuiko  se 
siihen,  joka  tapahtui  kolme  vuotta  myöhemmin,  vai  siihen,  joka  sattui 
kolme  vuotta  aikaisemmin,  vai  yhdistyikö  siihen  kuvia  molemmista 
tapauksista. 

Lopuksi  pyydän  saada  antaa  lukijoilleni  sen  kehoituksen,  että  jos 
joku  heistä  itse  sattuisi  kokemaan  jotain  sentapaista,  mistä  tässä  on 
ollut  kysymys,  tai  täysin  luotettavilta  henkilöiltä  kuulemaan  jotain 
kertomusta  tällaisista  tapauksista,  hänen  olisi  tarkkaan  merkittävä 
muistiin  mitä  siten  hänen  tietoonsa  on  tullut,  sekä  menetellä  niin,  että 
siitä  koituisi  hyötyä  tähän  kuuluvien  kysymysten  tieteelliselle  tutki- 
mukselle. Tällä  en  kuitenkaan  millään  muotoa  tahdo  kehoittaa  ar- 
voisia lukijoita  koettamaan  itse  jollain  tavoin  hankkia  itselleen  clair- 
voyancen  lahjaa,  koska  se,  minkä  se  antaa  meidän  havaita,  paljoa 
useammin  on  surullista  kuin  iloista  laatua.  Eduard  von  Hartmann 
sanoo:  „on  järjetöntä  koettaa  itsessään  kehittää  ominaisuutta  sellaista 
kuin  on  clairvoyance,  sillä  jos  mikään  on  omiaan  tekemään  elämän 
meille  ihmisille  siedettäväksi,  niin  se  on  vastaisuuden  tuntemattomuus." 
Omasta  puolestani  tahtoisin  kuitenkin  lisätä,  että  jos  clairvoyancen 
tapauksia,  ilman  että  itse  olemme  koettaneet  niitä  herättää,  esiintyy 
ja  tulee  tietoomme,  lienee  oikeinta  ettei  niitä  jätetä  sikseen,  vaan  että 
niitä  päinvastoin  käytetään  laajentamaan  tietoamme  maailmasta  ja 
omasta  asemastamme  siinä.  Joskin  yksityiselle  joskus  saattaa  olla 
onnellisempaa  pysyä  tietämätönnä  kuin  tietää,  täytyy  kuitenkin,  suu- 
rin piirtein  katsottuna,  tiedon  siitä,  mikä  on  todellista,  mikä  ei,  ihmi- 
sille olla  hyödyllisempi  ja  tehdä  heille  mahdolliseksi  muodostaa  tilansa 
paremmaksi  ja  onnellisemmaksi  kuin  jos  he  pysyvät  tietämättöminä, 
Ja  tiedonetsintä  palkitsee  itsensä  tekemällä  elämämme  rikkaammaksi, 
runsassisältöisemmäksi,  suuremmassa  määrin  elämisen  arvoiseksi  kuin 
mitä  se  saattaa  olla  ilman  tiedonetsintää. 

Aina  siitä  saakka  kuin  suurlakon  herätyshuuto  kulki  kautta 
maamme,  kuin  kansamme  venäläistyminen  näyttäytyi  unelmaksi  ja 
oppikoulumme  äkkiä  pääsivät  venäjän  kielen  painajaisesta,  aina  siitä 
saakka  on  kouluopetuksen  alalla  tehty  yhä  äänekkäämpiä,  yhä  perus- 
teellisempia uudistusvaatimuksia  ja  -ehdoituksia.  Erittäinkin  ovat  yli- 
oppilaskirjoitukset ja  niiden  käännöstehtävät  joutuneet  ankaran  arvos- 
telun alaisiksi.  Tuskinpa  lienee  enää  ketäkään,  joka  niitä  niiden 
nykyisessä  muodossa  puolustaisi.  On  näet  tultu  huomaamaan,  etteivät 
nämät  käännöstehtävät  suinkaan  edellytä  tekijässään  —  silloinkaan, 
kun  hän  niistä  kiitettävästi  suoriutuu  —  sitä  kielen  käytännöllistä 
taitoa  ja  kirjallista  tuntemusta,  mitä  ne  alkuaan  ajateltiin  ilmaisevaksi. 
Onpa  vielä  tultu  huomaamaan  sekin,  että  asianmukaisesti,  ilman  armo- 
tonta, monituntista  sanakirjain  selailemista,  suoritettuina  ne,  nämä 
käännöstehtävät,  edellyttävät  sellaista  taitoa  ja  ymmärrystä,  ettei  sitä 
oppilailta  edes  voi  vaatiakaan.  Ja  niin  pitkälle  olemme  jo  päässeet,  että 
tätä  painoon  toimitettaessa  valmistui  hallituksen  asettaman  koulukomi- 
tean kauvan  odotettu  „alkeisoppilaitosten  järjestelyehdotus".  Piakkoin 
valmistunee  myöskin  itse  ylioppilastutkintoa  uudistava  muutosehdoitus. 

Mutta  onko  takeita  siitä,  että  nämät  ehdoitetut  muutokset  saattavat 
asiat  oikealle*  tolalle,  että  kaikkien  vaatimukset  tulevat  tyydytetyiksi. 
Ei,  ei  suinkaan.  Tätä  kysymystä  eivät  ratkaise  yksistään  käytännöl- 
liset näkökohdat,  ulkonaiset  kokemukset,  tässä  kysymyksessä  on  kysy- 
mys kahdesta  aivan  vastakkaisesta  maailmankatsomuskannasta.  Ja 
vasta  silloin  kun  nykyinen  sukupolvi,  jota  klassillisuuden  ruoska  on 
kasvattanut,  on  kuollut  ja  haudattu  erämaahan,  vasta  silloin  voimme 
toivoa  pääsevämme  koulujen  kaivattuun  Kaanaan  maahan.  Nykyi- 
nen sukupolvi  muistelee  yhäti  entisiä  Egyptissä,  vieraalla  maalla,  syö- 
miänsä  humanismin  lihavia  lihapatoja.  Miten  syvälti  n.  s.  klassillinen 
sivistys  on  syöpynyt  lihaamme  ja  luihimme,  sitä  todistaa  nykyinen 
kielten  opetustapa  itse  reaalilyseoissa.  Seurauksena  tästä  hapuilemi- 
sesta  vanhan  ja  uuden  välillä  on  se,  että  ne,  jotka  harrastavat  kou- 
lujen uudistusta,  katsovat  hyvin  karsain  silmin  itse  ainetta,  kielten 
opetusta,  eivätkä  ainoastaan  kielten  opettajia. 

Kielten  opettamisen  vahingollisuudesta  puhutaan  yleensä  sentäh- 
den  r-  niin  olen  vakuutettu  —  ettei  tunneta  sitä  valtaavaa  uudistusta,, 
jota  nykyaikainen  sielutiede  sekä  kielitieteen  että  kieliopetuksen  alalla 
on  saanut  aikaan.  Monellakin  on  se  käsitys,  että  kielen  puhuminen 
olisi  jonkinlaista  mekanijlista  algebranmerkeillä  toimitettua  laskua. 
Esperanto-kieli  on  jossain  suhteessa  sellaista,  mutta  sitä  ei  hyväksi 
onneksi  opeteta  kouluissamme.  Nykyajan  kieliopetus  ei  pyri  olemaan 
mitään  järjen  loogillista  kouluttamista,  vaan  tarkoittaa  se  oppilaiden 
sielun  voimien  kaikinpuolista  kehittämistä.  „Ei  käsitteitä,  vaan  voimia", 
kuten  Vasenius,  meidän  ruotsin  opetuksemme  uudistaja  sanoo.  Kieli 
on  elämää  ja  toimintaa,  ei  logiikkaa  eikä  algebrata. 

Tällä  kannalla  ovat  asiat.  Luulisin  todellakin  olevan  syytä 
puhua  kielten  opetuksesta  kouluissamme,  millainen  se  on  ja  millaisen 
sen  pitäisi  olla.  Rajoittaakseni  tehtävätäni  pyydän  tarkastaa  tätä 
opetusta  yhden  ainoan  psykologisen  katsantokannan  näköpiirissä, 
nim.  muistin  kannalta. 


I. 

Meidän  kieliopetuksemme  tarjoaa  ilahuttavan  yhdenmukaisuuden 
näön.     Se  on  saatu  yhdenmukaiseksi,  mutta  yhtenäisyyttä  siihen  ei 

ole  yritettykään  saada.  Vähän,  kovin  vähän  on  siinä  otettu  huo- 
mioon oppilaiden  psykologisia  edellytyksiä:  sen  ainaisena  kompastus- 
kivenä on  oppilaiden  unohtavat suus. 

Kun  minä  lausun  tämän  kategorisen  väitteeni,  en  minä  syytä 
kieliopetustamme  siitä  nykyisestä,  kylläkin  omituisesta  epäkohdasta, 
että  oppikoulumme  ylemmillä  luokilla,  joissa  kielille,  nim.  saksan  ja 
toiselle  kotimaiselle,  on  varattuna  vain  pari  tuntia  viikossa  kullekin, 
oppilaat  vähitellen  unohtavat  —  tahi  eivät  ainakaan  edisty  kielten 
kä3rtännöllisessä  taidossa:  tunnit  menevät  hedelmättömiin  kirjoitus- 
harjoituksiin s.  o.  hassunkuriseen  sanakirjain  selailemiseen  ja  hyödyt- 
tömään kieliopin  poikkeussääntöjen  ulkolukuun.  Tämä  tällainen  seikka 
sillä  on  ulkonainen  syynsä:  ylioppilaskirjoitukset. 

Ei  —  oppilaiden  unohtavaisuus,  se  on  yleensä  nykyisen  ope- 
tuksemme kompastuskivi.  Eikä  ole  vielä  sittenkään,  kun  ylioppilas- 
kirjoitukset ovat  muutetut  ajanmukaiselle  kannalle,  varmoja  takeita 
kieliopetuksen  menestymisestä,  niin  kauan  kuin  tässä  opetuksessa  eivät 
itse  reforminharrastajatkaan  ota  enemmän  huomioonsa  nykyisen  fysio- 
logisen psykologian  tutkimusten  tuloksia.  Muisti  on  sielullinen  toi- 
minta eikä  mikään  koppo,  jonne  voi  ahdata  säilytettäväksi  mitä 
tahansa  ja  miten  tahansa.  Muistin  varmuus  riippuu  hyvästä  ja  luon- 
nollisesta mielikuvain  yhtymisestä. 

Jo  ensimäisestä  silmäyksestä  kouluissamme  käytettyihin  luku- 
kirjoihin huomaa,  ettei  niissä  ole  noudatettu  opetusopin  alkuvaati- 
muksiakaan  —  sellaisessa  kirjavassa  järjestyksessä  ja  sellaisella  hui- 
maavalla vauhdilla  käsitellään  niissä  mitä  erilaisimpia  seikkoja  yleis- 
inhimillisten tietojen  ja  tieteiden  aloilta.  Mutta  —  niin  väittävät 
niiden  tekijät  —  lukukirjat  tahtovat  kiinnittää  oppilaiden  harrastusta, 
ja  —  variatio  delectat,  vaihtelu  huvittaa.  Tarkoitus  on  kyllä  hyvä, 
sen  pyytäisin  sanoa  —  jo  unohtavaisuuden  kannalta.  Sillä  muistin 
varmuus  riippuu  myöskin  siitä,  miten  voimakkaasti  muistettava  mieli- 
kuva iskeytyy  mieleemme.  „Ja  —  käyttääkseni  Johnssonin  sanoja 
—  voima,  jolla  mielikuva  kiintyy  mieleen,  riippuu  taas  tunnemäärästä, 
joka  sitä  seuraa;  siis  enimmissä  tapauksissa  si\\jai  harrastuksesta, ']oka. 
sen  osaksi  tulee."  Opettaja,  joka  ei  onnistu  kiinnittämään  oppilaittensa 
huomiota,  saa  valittaa  oppilaiden  huonoa  muistia  ja  —  sivumennen 
sanottuna  —  käytöstä.    Oppilaalle  luettavaksi  annettava  kirja  on  siis 

laadittava  „intressantiksi"  niin  hyvin  sisällyksen  kuin  ulkoasunkin 
puolesta.  Mutta  —  „vaihielua**  on  monenlaista.  Koulun  kirjojen 
suhteen  olisi  muistettava,  mitä  Topelius  aikoinaan  Maamme-kirjansa 
alkupuheessa  tästä  vaihtelusta  kirjoitti:  —  „01en  ajatellut,  ettei  luku- 
kirjan tule  hajoittaa  huomiota  tahi  himmentää  ajatusten  juoksua  eri- 
laisten aineitten  tiheällä  vaihtelemisella.  Minä  olen  ollut  sitä  mieltä, 
että  lukukirjan  on  pysyttävä  rajoitetussa  mielikuvien  piirissä  ja  että 
sen  tulee  saada  aikaan  luonnollinen  yhteys  näiden  välillä  ja  ikään- 
kuin rakentaa  siltoja  ajatuksesta  ajatukseen.  Tarpeellista  vaihtelua 
en  ole  tahtonut  etsiä  aineitten  moninaisuudessa,  vaan  esilletuomalla 
eri  näkökohtia  samassa  aineessa".  Näillä  sanoilla  on  runoilija  lausu- 
nut sen,  mitä  nykyaikainen  pedagogikko  kielen  opetuksen  pohjaksi 
pantavan  tekstin  suhteen  vaatii.  Omasta  puolestani  menisin  näissä 
vaatimuksissa  niinkin  pitkälle,  että  toivoisin  oppilailleni  sellaisen  kauno- 
kirjallisuuden otteista  kootun  lukukirjatekstin,  että  nuo  otteet  muo- 
dostavat aivan  yhtenäisen  kertomuksen  tai  vaikkapa  „ romaanin". 

Meillä  toivotaan  lukukirjan  käyttämisestä  liian  monipuolista 
hyötyä:  ne  näyttävätkin  syntyneen  jostain  omituisesta  konversatsioni- 
leksiko-  ja  sanakirjaperiaatteiden  yhteensovittelusta.  Mutta  kielen 
opetuksessa  ei  opettajan  pitäisi  pitää  silmällä  tällaisia  periaatteita,  vaan 
oppilaiden  muistia.  Hengessä  on  kaikki  yhtynyttä,  se  mikä  ei  yhdy, 
se  katoo.  Mutta  esineet  eivät  ole  hengen  maailmassa  samalla  tavoin 
rinnatusten  kuin  ulkomaailmassa.  Se  mikä  ei  assossioidu,  yhdisty 
hengessämme,  se  unohtuu.  Johnson  sanoo  »Opetusopissaan":  „Jos 
mielikuva  jää  yksin  tai  liittyy  muihin  vähäpätöisiin  mielikuviin,  joilla 
ei  ole  voimaa  alati  palata  mieleen,  niin  sillä  on  hyvin  vähän  toiveita 
Uudistua  tietoisuudessa  monta  kertaa  ja  siten  pysyä  muistissa.  Toisia 
on,  jos  se  kiintyy  jäseneksi  suureen,  tunnevoimaiseen  ja  rakkaaseen 
mielikuvasarjaan,  joka  tuontuostakin  liikkuu  tietoisuuden  valopiirissä". 

Gouin,  tuo  kuuluisa  ranskalainen  reformiopetuksen  harrastaja, 
tyytyy  liian  yksitoikkoisiin  ja  vähäpätöisiin  esine-  ja  toimintasarjoihin. 
Siksipä  käykin  hänen  oppilailleen  usein  vaikeaksi  muistaa  kaikki 
näitten  toimintasarjojen  eri  momentit,  vaikkapa  he  ovat  todellisuudessa 
saaneet  suorittaakin  ne.  Pahempi  on  kumminkin  se,  jota  hänen  oppi- 
laistaan kerrotaan,  että  ne  nimittäin  saattavat  muistaa  hyvinkin  ne 
esineet,  joita  opetuksessa  on  käytetty  ja  liikkeet,  joita  ovat  tehneet, 

mutta  sana  —  vieraskielinen  sana  on  mielestä  haihtunut!  Ja  kum- 
minkin oli  Gouinillä  pääpyrintönä  sanamuotojen  suoranainen  yhdis- 
täminen —  siis  ilman  äidinkielen  välitystä  —  sanan  merkitykseen. 
Hän  koki  toisin  sanoen  yhdistää  vieraan  kieleen  sointi-  eli  akustiset 
ja  motoriset  mielikuvat,  vieläpä  kielen  merkintä-  eli  optilliset  mieli- 
kuvatkin oppilaan  yleisiin  ymmärre-  eli  objektiivisiin  mielikuviin. 
Tämän  yhteyden  saavuttamiseksi  on  tietysti  huomioon  otettava  se, 
mitä  psykologinen  tutkimus  opettaa  meille  mielikuvien  laadusta  yleensä. 
Ja  sitä  nähtävästi  ei  Gouinin  mekanillisissa  sarjoissa  voi  tehdä.  Sak- 
salainen psykologi  Wundt  on  kirjassaan  „die  Sprache*  esittänyt  kie- 
lellisen mielikuvan  alkuosat:  akustiset,  motoriset,  optilliset,  tunne-  ja 
objektiiviset  mielikuvat,  kielifunktsionien  shemassa  eli  kaaviossa,  jossa 
näitten  osien  keskinäiset  suhteet  ovat  nuolilla  ja  erivahvuisilla  viivoilla 
kuvatut.  Tästä  kaaviosta  näkee  havainnollisesti,  miten  vahvassa  yh- 
teydessä tnnnemielikuvat  ovat  akustisten  ja  motoristen  kanssa,  mikä 
merkitys  siis  —  nykyisten  tutkimusten  mukaan  —  juuri  tunteilla  on 
sanan  muistamisessa.  Asia  on  muuten  jo  vanhastaan  tunnettu:  sa- 
notaanhan raamatussa:  „Suu  puhuu  sydämen  kyllyydestä".  Mutta 
on  asialla  vielä  toinenkin  puolensa,  se  nimittäin,  jota  Wundt  she- 
massaan  on  valaissut  panemalla  nuolensa  kulkemaan  vastakkaiseen- 
kin suuntaan.  Raamatun  puhetavan  mukaan  voisi  tälle  Wundtin 
merkitystavalle  antaa  seuraavan  sanamuodon:  „korva  kuulee  sydä- 
men kieltä".  Tunteet  ovat  erittäin  tärkeät  sanojen  käsittämisessä  ei 
ainoastaan  pienille  lapsille,  jotka,  kuten  tiedämme,  kuuntelevat  ja 
ymmärtävät  sanoja  vain  niiden  niin  sanoakseni  tunnepuolelta,  vaan 
myöskin  aikuisille.  Suuressa  seurassa  esimerkiksi  voi  kovaääninenkin 
puhe  jäädä  meiltä  aivan  kuulematta,  mutta  niin  pian  kuin  läheisyy- 
dessämme puhutaan  jostain,  joka  herättää  huomiotamme,  se  on: 
synnyttää  meissä  tunteita,  eroltamme  kuiskattujakin  sanoja. 

II. 

Gouin  ei  onnistunut  tarkoituksensa  toteuttamisessa.  Mutta  se  ei 
estä  reforminharrastajia  asettamasta  nykyaikaiselle  kieliopetukselle  — 
palataksemme  siihen  —  samaa  päämäärää.  He  asettavat  sille  vielä 
korkeammankin,   he   tahtovat  yleisesti   sanoen,    „kehittää  oppilaissa 

sentapaista  kielen  taitoa,  joka  on  ominaista  äidinkieltään  puhuvalle". 
Mutta  he  menettelevät  toisin.  Oppilaiden  tutusta  konkreetisesta  ym- 
päristöstä, sanovat  he,  on  lähdettävä  ja  sanat  ovat  toisiinsa  yhdistet- 
tävät kertoilevan,  oppilaita  huvittavan  toiminnan  kautta.  Tällaista 
mielikuvasarjaa  on  oppilaan  helppo  reproduseerata,  uudistaa.  Mutta, 
toiselta  puolen,  on  sillä  sekin  etu,  että  oppilas  tällaista  reproduktsionia 
tehdessään  ehdottomastikin  tulee  elävästi  silmissään  nähneeksi  tapahtu- 
man kulun.  Täten  liittyvät  sanat  välittömästi,  ilman  äidinkielen  väli- 
tystä, esineiden  mielikuviin  eli  paremmin  sanoen:  oppilaan  objektii- 
visiin mielikuviin.  Ja  tämä  etu  on  määräävä:  silloinhan  oppii  „ajat- 
telemaan  vieraalla  kielellä".  —  GouiniUä  oli  tämän  edun  saavutta- 
minen silmämääränä,  kuten  näimme.  Mutta  hän  paloitteli  sarjoissaan 
toiminnan  vähäpätöisiin  toimintamomentteihin,  sellaisiin,  joita  ainoas- 
taan loogillinen,  abstraktinen  ajatus  toiminnassa  voi  keksiä.  Mieltä- 
kiinnittävän  kertomuksen  toiminta  jakaantuu  toisin  —  siten,  että  toi- 
minnan jokaiseen,  sen  yleiselle  kehitykselle  tärkeään  jäseneen  sisäl- 
tyy oma,  itsenäinen  erikoistoiminta.  Perusajatus  Gouinin  opetuksessa 
oli  kumminkin  epäilemättä  oikea. 

Toista  on  sen  opetuksen  laita,  joka  alkaa  luettelemalla  joukon 
vieraskielisiä  sanoja  ja  selvittelemällä  niiden  merkitystä,  joko  suoras- 
taan kääntämällä  taikka  havainnollisesti,  kuvien  avulla.  Siinä  nimit- 
täin tullaan  jo  alusta  aikain  matalille  vesille.  Eikä  ole  kuvistakaan 
mitään  apua.  Oppilaalla  ovat  äidinkielen  sanat  siksi  syvästi  ja  likei- 
sesti liittyneet  hänen  mielikuviinsa,  että  hän  jälkimäisessäkin  tapauk- 
sessa tulee  ajatelleeksi  äidinkielistä  sanaa.  Tätä  voi  välttää  ainoas- 
taan siinä  tapauksessa,  että  oppilas  on  pakoitettu  -käyttämään  —  ja 
yhä  uudelleen  ja  uudelleen  käyttämään  oppimiansa  sanoja  lauseissa, 
jotka  kiinnittävät  hänen  mielikuvitustaan  ja  joita  ei  hänellä  ole  aikaa 
eikä  aina  edes  taitoakaan  kääntää  omalle  kielelleen. 

Pois  sanakuulustelu!    Nykyisessä  muodossaan. 

Ei  missään  kielessä  ole  yksinäisellä  irrallisella  sanalla  samaa 
merkitystä  kuin  sillä  on  lauseessa.  Ja  mitä  kehittyneempi  kieli  on, 
sitä  moninaisemman  merkityksen  saavat  sanat.  Mutta  eri  kielissä 
tapahtuu  tämä  sanamerkityksen  kehitys  tietystikin  eri  tavalla.  Jo  siitä 
syystä  ovat  sanat  käsitteeltään  eri  kielissä  eri  laajuisia.  Mutta  ym- 
märtäähän  silloin,  mikä  merkitys  tuollaisella  sanojen   noukkimisella 

lauseista  ja  niiden  kategorisella  käännättämisellä  voi  kielenopetuksessa 
olla.  „Traduttore  traditore",  sanoo  italialainen  — -  kielenkääntäjä, 
kielenvääntäjä.  Panemalla  oppilaita  puhuntaan  lauseita  saatamme 
heidät  vähitellen  omaksumaan  tuon  lauseisiin  kätketyn,  kielelle  omi- 
tuisen näkemystavan. 

Lauseesta  siis  on  lähdettävä.  Se  onkin  yleisesti  tunnustettu 
didaktinen  periaate.  Mutta  jos  niin  on  laita,  miksi  me  sitten  käännä- 
tämme ja  taivutamme  yksityisiä  sanoja!  Kummallinen  epäjohdon- 
mukaisuus! Me  emme  tahtoisi  mitenkään  luopua  vanhasta  latinan 
opetuksesta  perityistä  tavoista.  Mutta  toiselta  puolen  tahtoisimme 
myöskin  käyttää  hyväksemme  nykyaikaisen  psykologian  antamia 
neuvoja.  Siinä  selitys.  Mutta  ei  puolustus!  —  opetuksen  puolustus, 
joka  toisella  kädellä  repii,  mitä  toisella  rakentaa.  Penelope  ryhtyi 
omituiseen  työtapaansa  pelättyjen  kosijain  "tähden.  Se  oli  hänelle 
hätäkeino.  Riippumattomassa  kielen  opetuksessa  ei  tällainen  työtapa 
voi  olla  muuta  kuin  —  työkeino.     Asia  sietää  tarkastamista. 

Entinen  latinanopetuksen  metoodi  oli  johdonmukainen  ja  loogilli- 
selta kannalta  oikeutettukin:  oppilas  pantiin  ensinnä  oppimaan  ulkoa 
sanoja  ja  niiden  taivutusta,  seuraavalla  asteella  sitten  kääntämään 
äidinkielisiä  lauseita  näiden  oppimainsa  sanojen  ja  taivutusmuotojen 
nojalla.  Sillä  oli  vain  se  paha  puoli,  että  se  aivan  loogillisella  johdon- 
mukaisuudella tuli  aina  samaan,  mekaniseen  tulokseen.  Oppilas  voi 
aivan  huoleti  sanoa:  „ubi  sunt  columba",  syystä  että  hänen  mieles- 
tään on  unohtunut  suomalaisen  tekstin  muoto:  ^kyyhkyset".  Kun 
opettaja  toistaa  sanan  kyyhkyset,  antaa  oppilas  aivan  oikean  kään- 
nöksen: „ubi  sunt  columba^".  Ja  niin  pitkälle  voi  tuo  kääntämistäpä 
viedä,  että  oppilas  lopulta  suorittaa  käännöksensä  aivan  mekanillisesti, 
laisinkaan  ajattelematta  tai  edes  tietämättä,  mitä  hän  on  kääntänyt. 
Hänen  käy  kuin  tottuneelle  puhtaaksikirjoittajalle,  joka  ei  myöskään 
pane  mitään  sisällystä  sanoihin,  joita  hän  siirtää  paperista  paperille. 

Työtapa  on  loogillisesti  johdonmukainen,  mutta  unohtavaisuuden 
kannalta  katsoen  äärettömästi  oppilaita  rasittava.  Siinä  ei  ole  ensin- 
kään otettu  huomioon,  mitä  nykyaikuiset  tutkijat  sanovat  muistin 
laadusta.  Lauseessa  vasta  saa  sana  merkityksensä  ja  lauseen  yhtey- 
dessä käy  sanan  muistaminen.  Työtapa  on  loogillisesti  johdonmukai- 
nen, sanon  sen  vielä  kerran.    Mutta  sillä  ei  ole  käytännöllistä  mer- 

kitystä.  Kielessä  vaikuttavat  psykoIogt$et  lait  ja,  mitä  erityisesti  muo- 
toihin tulee,  assosiatsionin  vaistomainen  voima.  Jokainen  meistä  tie- 
tää, että  kieliopin  kaavat  ja  niiden  ajatteleminen  ovat  vain  esteenä 
sujuvalle  puhumiselle.  Tutkimus  osoittaa,  että  se  —  tämä  taito  — 
riippuu  puhujan  vaistomaisesta  taidostaj  käsittää  lauseet  kokonaisuu- 
dessa, yleismielikuvina.  Emme  me  puhu  irtonaisia  sanoja  toisiinsa 
erityisten  sääntöjen  mukaan  yhdistämällä,  kuten  mosaikintekijä  sovit- 
telee lasisirujansa."  Näitä  seikkoja  silmällä  pitäen  tulee  opetuksen 
lähteä  lauseista  ja  lauseiden  avulla  luoda  vähitellen  oppilaiden  mieleen 
sopivia  keskuksia  aSsosiatsionimuodostuksia  varten.  Jos  näin  teh- 
dään, silloin  käy  muotojen  muistaminen  ja  käyttäminen  aivan  itses- 
tään. Mutta  ymmärtäähän  sen,  mitä  haittaa  tällaiselle  opetukselle 
on  siitä,  että  oppilaat  harjaantuvat  kääntämään,  s.  o.  eivät  enää  kykene 
lausumaan  pienintäkään  vieraskielistä  lausetta,  tekemättä  itselleen 
ensinnä  niin  sanoakseni  äidinkielisen  kaavan,  josta  he  sitten  aivan 
mekanillisesti  johtuvat  sana  sanalta  ja  muoto  muodolta  tarvitsemaansa 
vieraskieliseen  lauseeseen.  —  Nykyaikuiset  kielet  ovat  «eläviä*,  miksi 
tahdomme  yhä  edelleen  toimittaa  niissä  yleisesti  vihattuja  vivisektsio- 
neja!    Näemmehän,  miten  kieli  siinä  kuolee  käsissämme. 

Lauseesta  on  siis  lähdettävä.  Mutta  yksistään  3iihen  vaatimuk- 
seen ei  reformiopetus  tietenkään  tyydy:  puheluharjoituksista  on  läh- 
dettävä ja  puhuttu  kieli  on  siis  pantava  ensi  opetuksen  pohjaksi. 
Tämä  vaatimus  on  perusteltu,  se  käynee  jo  edellisestä  selville.  Me 
olemme  nähneet,  että  kielen  puhuminen  ei  ole  ainoastaan  nykyisen 
kieliopetuksen  päämäärä,  vaan  ennen  kaikkia  tämän  opetuksen  käyt- 
tämä ja  sille  hyvin  tärkeä  metodillinen  välikeino.  Mutta  jos  kerta 
puhuttu  kieli  opetuksessa  pidetään  lähtökohtana,  niin  täyt}^  minun 
taaskin  huomauttaa  eräästä  epäkohdasta  nykyisten  lukukirjain  suhteen. 
Puheluharjoitusten  ei  tulisi,  kuten  nykyisiin  oppikirjoihin  nähden  käy 
tarpeelliseksi,  liittyä  luettuun  tekstiin  vasta  jäljestäpäin,  kaikkien  kään- 
nösten, sanakuulustelujen  ja  muotoharjoitusten  jälkeen.  Lukukirjan 
teksti  pitäisi  olla  niin  laadittu,  että  lukeminen  muodostuu  opettajan 
suullisen  käsittelyn  lopulliseksi  ja  luonnolliseksi  päätökseksi. 

m. 

On  olemassa  eräs  yleinen  ja  yleisesti  tunnettu  psykologinen 
laki,  jota  olisi  syytä,  varsinkin  kieliopetuksessa,  pitää  mielessä.  Sääntö 
kuuluu:  «kaikki  sielulliset  toiminnot  tapahtuvat  sillä  keinoin  ja  samaa 
tietä  kuin  ne  ovat  opitutkin".  Aina  sen  mukaan  kuin  opimme  kieltä 
näkemisen,  kuulemisen  tai  ääntämisen  kautta,  syöpyy  se  muistiimme 
näkemisen,  kuulemisen  tai  ääntämisen  muodossa  —  siis  optillisina, 
akustisina  tai  motorisina  mielikuvina.  Kysymys  on  nyt  siitä,  mikä 
oppitapa,  luku-,  kuuntelu-  tai  jäljittelytapa  vie  pikemmin  perille,  mikä 
nifstä  unohiavatsuuden  kannalta  on  edullisin. 

Usein  kuulee  sanottavan:  „sana  on  kielelläni,  mutta  en  nyt 
muista".  Sanan  ääntämiseen  osaaottavat  elimet  tavoittelevat  silloin 
muistissaan  asentoa,  joka  niillä  on  Ollut  sitä  lausuttaissa.  Aniharvan 
mielikuvituksessa  väikkynee  siinäkään  tapauksessa,  kuin  tuo  unho- 
tettu sana  on  lukemalla  opittu,  sen  merkintämuoto,  kirjallinen  sana- 
kuva.  Tästä  tulee  siis  siihen  johtopäätökseen,  että  ääntämällä  opittu 
sana  juurtuu  paremmin  ja  syvemmin  mieleen  kuin  näkemällä  opittu. 
(Wundtin  shemassa  käy  tämä  seikka  ilmi  viivojen  vahvuudesta.) 
Mutta  —  toiselta  puolen  —  on  huomattava,  että  mitä  useammat  aistit 
ovat  olleet  myötävaikuttamassa,  sitä  helpommaksi  sanan  muistami- 
nen käy.  / 

Ääntämisharjoitukset  ovat  meidän  nykyisessä  opetuksessamme 
nekin  vain  jonkinlaista  huomaavaisuuden  osoitusta  uudenaikaiselle 
kielitieteelle  —  tässä  tapauksessa  etenkin  sen  fysiologisiUe  tutkimuk- 
sille. Meidän  lukukirjoissamme  ei  ole  yritettykään  saattamaan  n.  s. 
transkriberattua  tekstiä  mihinkään  luonnolliseen,  organiseen  yhteyteen 
kirjan  myöhemmän,  tavallista  painosta  olevan  tekstin  kanssa.  Sen 
voi  huoletta  jättää  sillensa,  ja  jätetäänkin.  Reformiopetuksessa  on 
fonetisilla  harjoituksilla  —  kuten  olemme  nähneet  —  aivan  olennainen 
merkitys.  Mutta  se  menettelee  pedagogisesti.  Se  ei  tahdo  kuolettaa 
oppilaiden  harrastusta,  luettelemalla  heti  ensi  tunnilla  kaikenlaisia 
sieluttomia  fonetisia  sääntöjä  ja  kiusaamalla  heitä  sitten  niiden  yhtä 
sieluttomassa  sovelluttamisessa.  Deduktivinen  opetustapa  on  kieli- 
opetuksessa  kerta  kaikkiaan  hylättävä  —  ja  jo  yksistään  unohtavat- 
suuden  kannalta.    Reformiopetus  menettelee  analytisesti.    Se  ei  luovu 

fonetisissakaan  harjoituksissa  periaatteesta:  „ lauseesta  on  lähdettävä". 
Äänteiden  laita  on  kuin  sanojenkin.  Lauseen  yhteydessä  on  niitä 
opittava  käsittämään:  siinä  on  niillä  oikea  paikkansa.  Vai  eikö  ole 
yleinen  ilmiö  se,  että  ulkomaalaiset  puhuvat  liian  nopeaan  ja  epä- 
selvästi! Niinkuin  me  muka  äidinkielessämme  puhuisimme  niin,  että 
korva  todellakin  siinä  eroittaa  lauseen  kaikki  äänteet.  — 

Minä  en  sano,  ettei  opetuksessa  pitäisi  laisinkaan  käyttää  fone- 
tisia  merkkejä.  Päinvastoin.  On  aivan  toista,  jos  jollekin  äidinkie- 
lestä eroavalle  äänteelle,  jota  oppilaat  jo  ovat  oppineet  ääntämään  ja 
eroittamaan  lauseessa,  annetaan  erityinen  fonetinen  merkki  —  siinä 
tapauksessa  nimittäin,  että  tällä  äänteellä  ei  tavallisessa  painoksessa 
ole  äidinkielestä  eroavaa  merkintämuotoa  taikka  että  se  vieraassa 
kielessä  merkitään  kovin  vaihtelevalla  tavalla  taikka  jätetään  tykkä- 
nään merkitsemättä.  Tällaisen  optillisen  kuvan  avulla  fikserautuu 
outo  äänne  oppilaan  muistiin.  Se  merkitys  on  opetuksessa  fonetisten 
merkkien  näkemisellä,  ei  muuta. 


IV. 

Meidän  nykyisellä  kieliopin  opetuksellamme  on  vanhat  traditsio- 
ninsa  —  sen  syntyjä  syviä  on  haettava  ajassa  aina  humanismin  ajoilta 
:>aakka.  Silloin  sitä  jo  opetettiin,  mutta  ei  kumminkaan  latinan  oppi- 
mista varten!  Sitä  varten  olivat  olemassa  Terentius  ja  Ciceron  kirjeet 
„ad  familiares"  ja  —  last  not  least  —  säädös  koulujärjestyksessä, 
sellainen,  joka  sääsi  ruumiillista  (!)  rangaistusta  jokaiselle  lukiolaiselle, 
joka  rohkeni  käyttää  äidinkieltään  —  vaikkapa  vain  tuttavallisessa  kes- 
kustelussa „commilitonein",  lukufovereinsa  kanssa.  Vasta  myöhempinä 
aikoina,  kun  latinan  käytännöllinen  taito  supistui  tyhjään  ja  latinan 
runsaat  tunnit  käytettiin  äidinkielen  hyväksi,  lauseen  jäsentelyyn  y.  m., 
vasta  silloin  sai  latinan  kieliopin  opetus  sen  ihmeitä  tekevän  merkityk- 
sen, mikä  sillä  vieläkin  n.  s.  „yleiskieliopillisten"  tietojen  välittäjänä  väi- 
tetään olevan.  Seurauksena  tästä  katsantokannasta  on  pidettävä 
myöskin  sitä  seikkaa,  että  uusien  kielien  opetuksessa  luetaan  kieli- 
oppikirjaa aivan  erikseen,  lukukirjasta  riippumattomana  aineena  —  ja 
yleensä  kielioppikirjoja,  jotka  ovat  laaditut  mikäli  mahdollista  tuon 
ihmeellisen  latinan  kieliopin  mallin  mukaan. 

Yksistään  unohtavaisuuden  kannalta,  siis  kä}rtännöllisistä  syistä, 
olisi  minun  mielestäni  kielioppia  opetettava  aivan  toisin  s.  o. 

ilman  „ kielioppia** ! 

Entistä  latinan  opetuksen  menettelytapaa  noudattaen  ei  meillä 
XyydytJai  ainoastaan  siihen,  että  eroitetaan  lukukirjan  lukeminen 
tarkasti  kieliopin  luvusta,  vaan  eroitetaanpa  itse  kieliopin  luvussa 
tyystin  taaskin  muoto-opin  opetus  lauseopin  opetuksesta.  Muoto- 
opin  luvussa  noudatetaan  yhä  edelleen  saman  kieliopin  tai vutusjärj  es- 
telyä. Kuten  tunnettu,  on  tämänkaltaisissa  muotojärjestelyissä  eli 
paradigmeissa  sanan  vartalo-osa,  eikä  muoto-osa,  yhteinen,  vaikka 
muoto-osat  Juuri  olisivat  saatettavat  oppilaiden  muistiin.  Psykologi- 
sen kielenopetuksen  pyrintönä  on  —  kuten  olemme  nähneet  —  luoda 
keskuksia  analogiamuodostuksia  varten  ja  sitten  herättää  nämät 
vähitellen  itsetietoisuuteen.  Ne  sarjat,  joita  tällainen  analytinen 
opetustapa  kehittää  oppilaan  omistamasta  kielivarastosta,  ovat  aina 
sillä  tavoin  kehitetyt,  että  kulloinkin  opittavaksi  annettu  muoto  niissä 
on  yhteinen. 

Kuten  esityksestäni  on  käynyt  selville,  ei  reformiopetus  miten- 
kään saata  eroittaa  lauseoppia  miksikään  varttuneiden  oppilaiden  eri- 
koiseksi liharavinnoksi,  josta  alaluokkien  vesivelliläiset  säästetään. 
Reformiopetuksessa  ei  lauseopilla  ole  ollenkaan  sitä  merkitystä,  jota 
vanha  deduktivis-kieliopillinen  katsantokanta  sille  antaa.  Jos  me 
kerran  saatamme  (ja  siihenhän  sitä  pyritään)  oppilaan  omaksumaan 
vieraan  kielen  omituisen  näkemystavan,  annamme  hänessä  vaikuttaa 
ne  monipuoliset  toisiinsa  kietoutuneet  ja  toisistaan  riippuvat  psykolo- 
giset voimat,  jotka  vaikuttavat  elävässä  kielessä,  niin  jää  kieliopetuk- 
sen  tehtäväksi  tämän  kielenelämän  selvittäminen  ja  saattaminen  oppi- 
laiden itsetietoisuuteen. 

Usein  kuulee  valituksia  —  itse  opettajainkin  puolelta  —  nykyis- 
ten oppikoulujemme  vahingollisesta,  oppilaiden  henkisiä  harrastuksia 
kuolettavasta  vaikutuksesta.  Tämän  epäkohdan  poistamiseksi  on  eh- 
doitettu  sellaista  uudistusta  nykyisessä  kysely  tavassa,  että  nim.  opet- 
taja pantaisiin  vastaamaan  ja  oppilaat  kyselemään!  Ehdoitus  on 
kuvaava,  mutta  muuten  se  ilmaisee  omituista  tietämättömyyttä  oikean 
opetuksen  merkityksestä  oppilaiden  psykologiseen  kehitykseen  nähden. 
Opetukselle,  joka  ei  kysymyksissä  ymmärrä  löytää  mitään  liittymys- 

kohtaa  oppilaiden  omiin  havaintoihin  ja  harrastuksiin,  ei  tästä  muu- 
toksesta olisi  mitään  hyötyä;  se  menettäisi  viimeisenkin,  n.  s.  hallin- 
nan kasvattavan  merkityksen.  Oikeassa,  harrastusta  herättävässä 
opetuksessa  ei  itse  aate  taas  olekaan  mitään  uutta  tai  outoa:  käytän- 
nössä on  eroitus  kumminkin  aivan  periaatteellista  laatua.  Oppilaan 
tuleekin  kysyä,  mutta  kysyä  ainoastaan  sitä,  mitä  opettaja  tahtoo 
hänet  kysymään.  Muuten  ei  oppilaan  kysymyksen  tarvitse  pukeutua 
eikä  tavallisesti  pukeudukaan  sanoihin.  Mitenkä  voi  nyt  oppilas  — 
palataksemme  laaseopin  opetukseen  —  kysyä  jonkun  muodon  käyt- 
tämisestä, ennenkuin  hän  on  oppinut  tarkoin  eroittamaan  tämän 
muodon  muista  ja  ennenkuin  hän  itse  tarvitsee  tätä  tietoa?  Jo  yk- 
sistään unohtavaisuuden  kannalta  pitäisi  lauseopilliset  seikat  opettaa 
ilman  kielioppia,  välittämättä  sen  ainejaoituksesta,  siten,  että  muodot 
otetaan  käsittelyn  alaiseksi  tarpeen  vaatiessa  ja  siinä  järjestyksessä, 
että  ne  muodostavat  toistensa  kanssa  havainnollisen  ja  selvän  yhtä- 
läisyyden —  tai  vastakohtan. 


Nykyinen  kielitiede  on  tutkimustensa  perustaksi  asettanut  peri- 
aatteen, että  kielen  elämässä  vallitsevat  lait  ovat  joko  fysiologista  tai 
psykologista  laatua.  Kielet  eivät  suinkaan  noudata  minkään  logikan,  aja- 
tusopin  vaatimuksia.  Mutta  nykyisessä  kieliopetuksessa,  jossa  meidän 
jo  yksistään  pedagogisista  syistä  pitäisi  muistaa  sielutieteen  olemassa 
oloa,  noudatamme  vanhoja,  historiallisen  kehityksen  tähden  yhä  käsit- 
tämättömämmiksi  käyneitä  kielioppitraditsioneja  ja  —  puhumme  ajatus- 
kukista,  oppilaiden  loogillisesta  kasvatuksesta!  Onko  kumma,  jos  opet- 
tajat itsekin,  katsellessaan  omaa  työtänsä,  tulevat  ajatelleeksi  Sisy- 
phos'en  kivien  vierittämistä  kreikkalaisessa  manalassa.  Kirjoitukseni 
alussa  sanoin  oppilaiden  unohtavaisuutta  kieliopetuksen  kompastus- 
kiveksi. Annettakoon  minulle  anteeksi,  että  se  pitkän  esityksen  ku- 
luessa on  kohonnut  kieliopetuksen  Sisyphos-kallioksi.  Se  ei  ole 
minun  syyni!  Sillä  luulen  esityksestäni  käyneen  selville,  että  oppi- 
laiden unohtavaisuus  ei  ole  mikään  vähäpätöinen,  satunnainen  ja 
helposti  vältettävä  ilmiö  nykyisessä  kieliopetuksessamme.  Jos  siinä 
kerta  tahdotaan  saada  jotain  pysyväistä  aikaan,  silloin  ei  auta  asettua 


Kielten  opetus  ja  muisti.  267 


millekään  valittelevalle  kannalle.  Kieliopetuksellemme  on  annettava 
tykkänään  toinen  perustus.  Reaalilyseoissa  ja  yhteiskouluissa,  joissa 
kullekin  kielelle  on  varattuna  vain  puolet  siitä  tuntimäärästä,  mikä 
yksistään  latinalle  klassillisissa  lyseoissa,  ei  kielten  opettajalla  ole  varaa 
tuhlata  yhtään  tuntia  tyhjään  „ajatuskuriin**,  eipä  edes  äidinkielen  ope- 
tukseenkaan. Tarpeelliset  yleiskieliopilliset  tiedot  saa  oppilas  parhaiten 
ja  pikimmiten  äidinkielen  opetuksessa;  tuntematon,  vasta  opittava  vie- 
ras kieli  ei  häntä  niihin  tietoihin  voi  johtaa. 

Kielten  opetusta  on  harjoitettava  psykologisten  periaatteiden 
mukaan,  ja  jos  me  niin  teemme,  niin  on  —  siitä  ei  liene  enää  epäi- 
lystä —  opetuksemme  tuleva  yksinkertaisemmaksi,  oppilaille  helpom- 
maksi ja  kuitenkin  heidän  sielunvoimiaan  kaikin  puolin  kehittäväm- 
mäksi.  Reformiopetus  vaatii  oppilailta,  että  he  ottavat  aktiivisesti  osaa 
opetukseen,  että  heillä  on  omia  ajatuksia,  ja  opettajilta  se  vaatii  suurta 
harrastusta  aineeseen,  huolellista  valmistusta,  mutta  samalla  se  näyt- 
tää myöskin  sen  tien,  millä  sekä  opettaja  että  oppilas  pääsevät  ker- 
rankin nauttimaan  työn  ilosta,  suoritetun  tehtävän  onnesta.  Reformi- 
opetus  —  kun  me  käsitämme  sanan  sen  oikeassa  merkityksessä 
emmekä  ajattele  erityisiä  ymmärtämättömiä  ja  keskeneräisiä  reforipi- 
yrityksiä  —  se  vaatii,  mutta  ei  tyhjänpäiten.  Reformiopetus  on 
kohottava  uusien  kielien  opetuksen  kunniakkaammalle  sijalle,  kuin 
latinan-  ja  kunniakkaammalle  kuin,  minkä  kasvatusoppi  nykyään  antaa 
n.  s.  ^muodollisina  aineina'  kielille  yleensä.  Reformiopetuksessa  on 
yleisesti  sanoen  reaalilyseon  aate  voittava. 


KATKELMIA  FLORENSISTA. 

BOTTICELLI. 

Kirjoittanut 

NILS  KJi^R. 

Suomentanut  Y.  K. 


Toskana  on  suvimaa,  korkeavuorinen  ja  rehevälaaksoinen,  maa 
vailla  metsiä,  mutta  täjmnänsä  puutarhoja,  jotka  vuodet  umpeensa 
vihannoivat  ja  kantavat  hedelmää.  Paksut  muurit  ympäröivät  jo- 
kaista tarhaa  ja  vuorten  kupeilla  kohoavat  ne  penkereittäin  toinen  toi- 
sensa yläpuolelle,  ja  kaukaa  näyttää  siltä  kuin  olisi  koko  kukkula 
kääritty  valkeihin  kapaloihin.  Tummat  keilan  muotoiset  sypressit  tun- 
keutuvat värisointuineen  siellä  täällä  öljypuiden  himmeänvehreään, 
joka  on  pohjana,  ja  tämä  valkoisen  rikkaus  muureissa  ja  taloissa  ja 
ruusuissa,  jotka  usein  suikertavat  yli  muurien  ja  talojen,  antaa  päi- 
vänpaisteessa koko  maisemalle  juhlallisen  hohteen. 

Viivat  ovat  tämän  maah  kauneuden  sieluna.  Tässä  ikuisessa 
valovirrassa  muuttuu  ilma  siksi  kokonaan  läpinäkyväksi  väliaineeksi, 
joksi  se  on  luotu,  ja  sekä  läheiset  että  kaukaiset  esineet  piirtja^ät  sil- 
mään täydessä  todellisuudessaan,  jyrkin  valo-  ja  varjokohdin.  Tämä 
on   maisema  arkitehtuuria  varten;  ihmiskätten  rakennukset  lainaavat 

viivansa  kyklooppien  luonnoksista,  jokainen  talo,  jokainen  muuri  ko- 
hoaa luonnollisena  alustaltaan,  niinkuin  puu  maasta.  Kaupunki  tor- 
neineen, kattoineen  ei  ole  ulkopuolella  maisemaa,  ei  sodi  sen  tunnel- 
maa vastaan,  kuten  niin  usein  tuoUapuolen  alppien.  Sillä  maa  ja 
kaupunki  ovat  yksi,  luonto  on  inhimillinen.  Se  taistelu  luonnon  ja 
ihmisen  kesken,  joka  selittää  muutamia  kaikkein  syvimpiä  omitui- 
suuksia pohjan  kansojen  temperamentissa,  on  täällä  aikoja  sitten  aset- 
tunut. Ihmiset  näkevät  oman  kuvansa  luonnossa,  jolla  ei  enää  ole 
mitään  salaisuuksia,  mitään  kammoa,  mitään  olemusta  .  .  .  suuri  Pan 
on  varhain  kuollut  latinalaisissa  maissa. 

Pohjan  ja  idän  puolessa  on  luonto  se,  joka  pitää  vallassaan  ihmiset, 
täällä  ihmiset  pitävät  ^vallassaan  luonnon.  Mutta  kunjoku  rotu  on  tehnyt 
maan  alamaisekseen,  on  se  samalla  hävittänyt  itseltään  pohjan  vege- 
tati\iseen  tunnelmaelämään,  silloin  maallaja  mullalla  ei  enää  ole  entistä 
salaperäistä  vaikutusvoimaansa  siihen.  Pohjan  ja  idän  puolessa,  siellä 
on  metsä  tahi  aro  elävä  olento  ja  ihmisillä  on  osaa  siinä,  ja  aina  ää- 
neen ja  katseeseen  saakka  heijastuu  jotain  tuosta  suuresta  ympäröi- 
västä olemuksesta.  Mutta  siitä  johtuu  epäsointu  noihin  mieliin  ja 
melankolia  ja  näyt,  ja  ehkäpä  siitä  riippuu,  että  pohjoisten  kansojen 
teokset  tuntuvat  meistä  hämärämmiltä  ja  syvemmiltä  kuin  yksikään 
niistä,  joita  latinalaiset  kansat  ovat  luoneet. 

Jos  ajattelemme  sitä  kansaa,  joka  asuu  Toskanan  maata,  ja  jos 
etsimme  suurta  nimittäjää  siinä  henkisessä  liikkeessä,  jonka  se  loi 
15:nnellä  ja  16:nnella  vuosisadalla,  niin  huomaamme  että  maisemakin 
antaa  meille  viittauksen.  Se  oli  omiansa  jatkumaan  ylöspäin  kellotor- 
neiksi ja-kupukaariksi,  luonto  oli  plastillinen,  se  oli  tulemassa  taiteeksi, 
ja-— kun  taide  astui  ilmoille — kuitenkin  niin  oma  itsensä,  ikäänkuin 
se  vain  olisi  puhjennut  kukkaan.  Ja  syystä  sanovat  florensilaiset 
Giotton  Campanileei  *)  kiviseksi  kukaksi. 

Edelleen:  ei  olennaista  eroa  kaupungin  ja  maaseudun  välillä, 
maa  ainoastaan  puutarha  ilman  sitä  suuruutta  ja  mystiikkaa,  joka 
sillä  siellä  on,  missä  se  elää  olentona.  Siitä  tämän  kansan  luonnon- 
tuntemuksen laatu;  se  tahtoi  tietenkin  tuta  vain  luonnon  kuuliaisia 
voimia,    mutta  sitä  tietoisemmin  tahtoi  se  tuta  oman  ihmisvoimansa. 


*)  Campanile,  italialainen  kellotorni.  —  Suom.  muiBt. 

Ei  eripuraisuutta,  vaan  syvä  keskinäinen  ymmärrys  luonnon  ja  ihmi- 
sen välillä  sen  kautta  että  luonto  oli  inhimillinen  ja  ihminen  luon- 
nollinen. Se  taipui  nöyrästi  ihmistahtojen  alle,  se  tarjosi  ainekset 
taiteilijan  käteen.    Kansan  plastillisen  mielikuvituksen  täytyi  kehittyä 


SANDRO  BOTTICELI,!.     (Omatekemä  muotokuva.) 


semmoisissa   luonnonsuhteissa,   ja   luultavasti   on  puutarhataide  yksi 
kuvaamataiteen  esimuotoja. 

Tämän  kautta  on  jo  määrätty  se  sija,  jonka  maisema  oli  saava 
florensilaisessa  maalaustaiteessa.  Se  tulee  näkösälle  vain  kaistaleit- 
tain,  akkunankehän  tahi  parin  pilarin  poikkileikkaamana,  se  on  ainoas- 

taan  dekorativinen  lisä;  se  ei  koskaan  esiydy  yksin,  ei  koskaan  ih- 
misestä riippumattomana^  sillä  ei  ole  omaa  tarkoitusta  eikä  omaa 
kieltä.  Maisemalla  on  se  osa,  mikä  sille  on  tuleva  taiteessa,  joka  on 
kaupunkisen  kultuurin  kukka.  Luonto  on  se,  joka  se  on  ihmisen 
kautta  ja  ihmistä  varten,  ja  tämä  ihanne:  suvereeni,  typistämätön  ih- 
minen —  se  on  florensilaisen  renessansin  ihanne  . .  . 

n. 

Florensilaiset  palatsit  eivät  ole,  kuten  rikkaiden  rakennukset  mo- 
derneissa kaupungeissa,  kootut  määrättyihin  kaupunginosiin.  Floren- 
silaiset eivät  tiedä  mistään  aristokratian  kadusta.  Jo  tasavallan  var- 
haisimpina aikoina  signoria  vaati  jokaiselta  porvarilta  selonteon  hänen 
rakennussuunnitelmistaan,  ja  oli  laki  joka  kielsi  kauniiden  rakennus- 
tuotteiden kasaamista  yksiin  kortteleihin.  Sentähden  on  Arnon  vanha 
kaupunki  meidän  päiviimme  säilyttänyt  sen  demokraatisen  ylhäisyy- 
den leiman,  joka  niin  jyrkästi  ja  jalosti  eroaa  kaikkien  modernien 
nousukaskaupunkien  ulkomuodosta. 

Täällä  on  jokaisella  kadulla  ja  kujalla  oma  linnansa,  ja  nämä 
raskaat  kivineliösommitelmat  vallinpaksuisine  seinineen,  keskellä  keh- 
nojen vuokrakasarmien,  muistuttavat  jälleen  noista  ajoista,  jolloin  ei 
kasti  seissut  kastia  eikä  rikas  köyhää  vastassa,  vaan  suku  sukua  ja 
yksilö  yksilöä,  ja  jolloin  patriisit  liittoutuivat  pikku-eläjien  kanssa  toi- 
sia patriiseja  ja  toisia  pikku-eläjiä  vastaan. 

Matka  ei  ole  vähempi  näistä  palatseista  keskiaikaisiin  lääni- 
tyslinnoihin  —  haukanpesä  ylpeänä  rehennellen  "kallionhuipuUa  tahi 
päällä  ahteen,  jota  pieni  kylärähjä  kiipeää  ylös,  kunnes  se  ajan  täyt- 
tyessä on  kiivennyt  yli  nostosillan  ja  muuntanut  linnan  pittoreskiksi 
raunioroukkioksi,  jonne  turistit  vaeltavat. 

Että  palatsi  ja  porvaritalo  seisovat  rinnan,  osoittaa  ainakin  peri- 
aatteellista tasa-arvoa  rikkaan  ja  köyhän  välillä,  ja  kuten  tiedämme, 
menettikin  toskanalainen  maa-aateli  jo  varhain  poliitisen  merkityk- 
sensä. Muuan  laki  pakoitti  sen  jättämään  lujat  linnansa  ja  asettu- 
maan kaupunkiin,  ja  täällä  sulautui  se  vähin  erin  porvarisluokkaan. 
Florensilainen  ylimystö  oli  porvarillista,  se  sai  mahtavuudestaan  ja 
kunniastaan    kiittää,    ei  aseiden,  vaan  kullan  ja  neron  voimaa.    Sen 

jäsenet  olivat  kauppamiehiä  ja  tehtailijoita  eikä  sillä  olliit  muuta  vai- 
kutusta valtion  hallintoon  kuin  minkä  se  saavutti  popularisuutensa 
kautta.  Ensimäisten  Medicien  valtius  syntyi  *  ja  säilyi  yksinomaan 
siitä  kansansuosiosta,  jonka  suvun  ensimäiset  päämiehet  niin  mesta- 
rillisesti ymmärsivät  hankkia  ja  pitää  yllä. 

Mitä  poliitisia  ihanteita  oli  sen  ajan  italialaisilla?  Ajatus  yh- 
teisitalialaisesta  isänmaasta  ei  tietysti  vielä  ollut  herännyt,  ja  ghibelli- 
nien  unelma  maailmankeisariudesta  oli  aikoja  sitten  rauennut.  Naa- 
purimaat Espanja  ja  Ranska  olivat  kumpikin  sulautuneet  lujaksi  val- 
tioyhteydeksi,  mutta  yksikään  italialainen  ei  tuntenut  muuta  isänmaata 
kuin  kotikaupunkinsa.  Rooman  kirkkovallan  yhtenäisyyttä  pohjoi- 
sesta käsin  uhkasi  reformatsioniliike  ja  sisästäpäin  paaviuden  oma 
turmelus.  Paavit  olivat  joka  suhteessa,  viekkaudessa  ja  julmuudessa, 
ylimielisyydessä  ja  loiston  sekä  taiteen  rakkaudessa  samalla  tasolla 
kuin  parhaimmat  maallisista  ruhtinaista  Italian  pikkuvaltioissa,  mikä 
on  sangen  ymmärrettävää,  koska  monet  näistä  olivat  heidän  lihaansa 
ja  vertansa.  He  ostivat  itselleen  lyhyen  tyhjäntoimittgja-elämän  Pie^ 
tarin  istuimella  ja  antoivat  puolestaan  vedenpaisumuksen  rauhassa 
lähetä. 

Poliitinen  anarkia,  jonka  vertaista  ei  ole  ollut  aikaisemmin  eikä 
myöhemmin,  temmellyskenttä  kaikenlaisen  kunnianhimon,  kaikenlaisen 
vehkeilyn,  kaikenlaisten  suurten  ja  kaikenlaisten  sameiden  suunnitel- 
mien, mutta  ei  kokoavaa  ajatusta,  ei  suurta  valtiollista  ihannetta,  ja  siitä 
syystä  ei  itsekieltäymystä,  ei  kuuliaisuutta,  ei  järjestöhenkeä.  Liian 
monta  päällikköä  ja  liian  pieniä  joukkoja.  Poliitinen  tiede  muuttui 
sentähden  noina  aikoina  inhimillisten  intohimojen  tutkimukseksi.  Sen 
päänä  oli  Macchiavelli,  joka  lähti  siitä  otaksumasta,  että  kaikessa,  mikä 
syntynyt  on,  elää  hallitsemisen  himo;  politiikka  muuttui  tasajaoksi 
monien  kunnianhimojen  kesken,  jotta  jokainen  niistä  saisi  toimialaa, 
vuoronperään,  —  ja  tämä  oli  florensilaisen  valtiomuodon  prinsiippi; 
tahi  politiikka  oli  sille,  jolla  oli  kykyä  hallita,  keino  oman  valta-aseman 
lujittamiseksi,  näennäisesti  ylläpitämällä  vapautta,  ja  tämä  oli  ensi- 
mäisten Medicien  ihailtava  taide.  Ulkopuolella  Macchiavellin  kaupun- 
kia ei  despotismi  missään  esiintynyt  niin  ovelassa  ja  hienostuneessa 
muodossa. 

Useammalta   kannalta   on    tämä  italialainen  anarkia  hylättävä. 

mutta  ei  taiteen.  Voimme  tuskin  ajatella  luonnollisempaa  poliitista 
taustaa  ajan  väkeville  henkisille  liikkeille.  Moni  seikka  viittaa  siihen, 
että  kansat,  jotka  hyytyvät  tiiviiksi  valtiomassaksi,  vähitellen  menet- 
tävät ne  edellytykset,  joita  vaatii  rikas'  henkinen  elämä.  Vanhan  ajan 
Rooma  ja  uusin  Saksa  ovat  hyviä  esimerkkejä,  eikä  Ludvig  neljännen- 
toista Ranska  kumoa  sääntöä;  sillä  kansakunta  ei  kangistunut  yh- 
dellä kertaa  monarkisiin  muotoihin,  ja  kahdeksastoista  vuosisata, 
Tancien  regime,  on  henkinen  alennus-  ja  rappiokausi.  Englannilla, 
jonka  valtiokoneistossa  ei  koskaan  ole  vallinnut  tylsyttävää  yksitoik- 
koisuutta, on  ollut  melkein  katkeamattoman  kultainen  hengenhistoria. 

Viimeksi  kaikista  semmoinen  valtiotila  kuin  renessansiajan  ita- 
lialainen oli  omiansa  ikävystyttämään  mieliä  tahi  ehkäisemään  yksi- 
töllistä  kasvamistarvetta.  Läänit  ja  maat,  kruunut  ja  naiset  olivat 
rohkeimman  saaliina,  tahi  viekkaimman.  Mitään  ei  arvosteltu  vähem- 
mäksi kuin  laillisia  oikeuksia,  eikä  mitään  ominaisuutta  korkeam- 
maksi kuin  sitä,  joka  oli  tarpeen  saaliin  tavoittamisessa. 

Ajan  kontemplatiivisille  hengille  tarjosi  tämä  poliitinen  näytelmä 
mainion  tilaisuuden  tehdä  havaintoja  väärentämättömästä  ihmis- 
luonnosta, ja  rauhallisesti  muistoon  merkitsevä  Macchiavelli  nauttii  siitä 
kuin  mistä  omien  aatteidensa  näyttämölle- panosta;  hänen  politiik- 
kansa on  sarja  psykologisia  kokemuksia  ja  psykologisia  kokeita. 
Taiteilijoille  tarjosi  ajan  sosiaalinen  elämä  sen  vastakohtien  ja  yllä- 
tysten rikkauden,  sen  tyyppien  moninaisuuden,  sen  kevytmielisen 
tuhlauksen  ja  elämänenergian  jännityksen,  sen  hyveiden  ja  pahei- 
den kukoistuksen,  joka  voi  olla  mielikuvituskykyisten  sielujen  sytyt- 
täjänä. 

Poliitinen  ja  sosiaalinen  tila  on  taideteos,  kollektiivisen  järjen  ja 
kollektiivisen  vaiston  luoma.  Se  on  kansanluonteen  ilmaus,  ja  sillä 
on  kyky  vaikuttaa  takaisin  kansanluonteeseen  ja  lujittaa  sitä.  Italian 
hajaannus  pikkuvaltioihin  ja  ainainen  taistelu  ja  kilpailu  yhtä  voimak- 
kaiden ja  yhtä  häikäilemättömien  yksilöjen  kesken  vaikutti  takaisin, 
kuten  tositapahtumat  vaikuttavat,  ja  antoi  aatteille  suunnan,  intohi- 
moille virikettä  ja  individualismille  pyhityksen. 

Ajan  tuntomerkkinä  oli  levoton,  yksilöllinen  aktiivisuus.  Yksilöl- 
lisesti harjoitettuna  tulee  tieteestä  löytö,  politiikasta  tulee  draama  ja 
käsityöstä  tulee   taide.    Kysymys   päämäärästä  ja   tarkoituksesta   ei 

asetu  uhkaavana  peikkona  toimintakyvyn  tielle;  itsessä  voimanpur- 
kauksessa  ja  ilossa  ja  päähänpistoissa,  jotka  sitä  seuraavat,  on  tar- 
koitus ja  päämääränä  on  tie.  Aika  on  nuori,  ihmiset  ovat  uusia, 
kaikki  menneisyys  on  löytöä,  kaikki  samanaikainen  ilmestystä. 

Suuri  löytö  oli  antiikin  maailma.  Kirjallisuuteen  nähden  oli  sillä 
vain  valmistava  vaikutus,  ei  välittömästi  inspiroiva.  Kreikkalaiset 
kirjailijat  vaikuttivat  liian  äkkiyllättävästi,  niitä  piti  tulkita,  selitellä 
ja  oppia  ymmärtämään,  ennenkuin  ne  saattoivat  hedelmöittää,  ja 
toistaiseksi  antoivat  ne  sysäyksen  ainoastaan  kielitieteelle.  On  omi- 
tuista että  uusiutunut  tieto  antiikin  filosofiasta  kehittää  vain  uuden 
muodon  keskiaikaista  ajattelua.  Taikauskoisella  viidennellätoista  vuo- 
sisadalla olikin  taipumukset  siihen.  Korkeastisivistyneetkin  miehet, 
kuten  Macchia velli,  uskoivat  ilman  olevan  täynnä  kummituksia  ja.pa- 
hanonnen  lintuja,  ja  filosofit,  semmoiset  kuin  Ficino  ja  Pico  della 
Mirandola,  ovat  innostaan  ja  ensyklopedisesta  tiedostaan  huolimatta 
ahdashenkisiä  ajattelijoita,  ja  moderni  filosofia  ei  ole  niille  mistään 
velassa. 

Myöskään  kaunokirjallisuus  ei  saanut  uusia  inspiratsioneja  hu- 
manismin tietä.  Italian  kirjallinen  loistokausi  oli  ollut  jo  sata  vuotta 
aikaisemmin,  ja  se  sai  filosofiansa  sata  vuotta  myöhemmin :  renessanssi 
on  kirjallisesti  katsoen  interregnum,  jonka  aikana  Lorenzo  de  Medicin 
tapaiset  runoilijat  valtaavat  Danten  sijan  yleisessä  tietoisuudessa.  Niin 
alas  kuin  tämän  nerokkaan  valtiaan  karnevaalilauluihin  menivät  ajan 
kirjalliset  vaatimukset.  Merkittävää  on,  että  Michelangiolo  oli  yksi 
niistä  harvoista,  jotka  lukivat  ja  rakastivat  vanhan  florensilaisen  ikuista 
runoelmaa  —  sitä,  jonka  kauneus  on  yhtä  voimakas  kuin  hänen 
omien  luomiensa. 

Kuvaamataide  se  se  uudistui  antiikin  löydöstä.  Mutta  muu- 
ten ei  renessansi  ollut  mikään  äkkitapahtuma;  suuri  osa  Italian 
huomattavinta  taidetta  on  renessansin  tuolta  puolen:  Giotto,  Brunel- 
lesco,  Donatello,  Masaccio  ovat  sen  edelläkäypiä  mestareita  ja  alka- 
jia. Renessanssi  ei  edes  ole  mikään  täysin  kuvaava  nimi;  se  merkit- 
see, että  antiikin  henki  virkoaa  eloon  puolentoistatuhannen  vuoden 
horroksesta;  mutta  se  ei  virkoa  eloon.  Kristinusko  oli  spiritualisoi- 
nut  ihmisen,  ja  kun  tämä  uudesti  löysi  antiikin,  ja  uudesti  syntyi 
antiikisista  ihanteista,  oli  hänestä  tullut  uusi  ihminen,  uusin,  häviämät- 

tömin    tietoisuusaineksin.      Uudelle   taiteelle   ei   puhdas   harmoninen , 
tasapaino   voinut   olla   täydellisy^^den  ihanne.     Hillittömälle  voimalle 
oli  helleenien  suhta  mahdoton  vaatimus,  ja  taiteen  täytyi,  kuten  aina, 
milloin   tapahtuu  uudistus,  särkeä  säännöt  ja  luoda  itselleen  ihanteet 
oman  voimansa  yltäkylläisyydestä. 

Katselkaa  jotakin  antiikisen  taiteen  atleettipatsasta  ja  katselkaa 
Michelangiolon  Davidia.  Toinen  lepää  voimassaan,  ja  silmä  lepää 
tämän  kauniin  ruumiillisen  tasapainon  katselussa.  Toisen  voima  on 
purkautumassa,  ja  tuntee  oman  voimansa  kasvavan  sitä  katsellessa; 
sen  voima  elää,  se  ilmenee  ulospäin.  Atleetin  kasvot  ovat  vain  ruu- 
miinosa; Davidin  ruumis  toistaa  joka  jänteen  kireydessä,  joka  lihak- 
sen j)Tkässä  ja  laihassa  pyöreydessä  kasvojen  äkeän  nuoruudenroh- 
keuden,  kirpeän  älyn  ja  pilkallisen  uhman. 

Tämäkö  vai  tuo  on  korkeampi?  Ne  ovat  erilaisia  —  siinä  kaikki. 
Ihminen  käsittää  oman  olemuksensa  eri  lailla  eri  aikoina,  ja  renes- 
sanssi on  meitä  lähempänä  kuin  antiikki  —  siinä  kaikki. 

Se  ei  ollut  mikään  äkkitapahtuma.  Ja  kuitenkin  renessan- 
sissa  aina  uudelleen  herättää  ihmettelyämme  ja  ihailuamme  se  ly- 
hyt aika  ja  vähäinen  ala,  jonka  se  tarvitsi  varsinaiseen  kukoistuk- 
seensa. Huolimatta  niiden  aatteiden  yleisinhimillisestä  luonteesta,  jotka 
sitä  elähyttivät,  on  tämä  henkinen  liike  paikallisempi  ja  kiinteämmin 
sidottu  yhteen  määrättyyn  rotuun  ja  yhteen  määrättyyn  kaupunkiin 
kuin  mikään  muu.  Ja  jos  renessansilla  ymmärrämme,  ei  ainoastaan 
yhden  yksityisen  taidelajin,  vaan  koko  ihmishengen  heräämystä, 
voimme  rajoittaa  sen  alueen  Florensiin.  Ja  tämä  kaupunki  merkitsee 
myöhäisemmille  sukukunnille  paljoa  enemmän  kuin  sekä  Ateena  että 
Rooma,  sillä  sen  henki  on  välittömästi  tajuttavissa,  kun  taas  nuo 
kaksi  maailmankaupunkia  kukoistivat  aikana,  jonka  kultuuri  vain 
kommentaarien  avulla  on  meidän  ymmärrettävissämme.  Renessanssi  ei 
ole  kuollut  kultuurikausi ;  sen  kieltä  puhutaan  väärentämättömänä  vielä 
tänäisenä  päivänä  Florensin  kaduilla,  ja  sen  henki  on  meidän  henkemme, 
mikäli  meillä  semmoista  on.  Helleenien  taiteen  kaukainen  plastiikka 
vaatii  meiltä  korkeinta  kauneustietoisuutta  ja  tyydyttää  meidän  kor- 
keimman kauneuskaipuumme,  mutta  renessansin  suuri  kuvaamataide 
vaatii  meidän  sielumme  ja  paljastaa  meidän  sielumme. 

III. 


Talvi  on  kulunut  melkein  ilman  pakkasia  ja  lumia,  ja  maa  he- 
rää  kevyestä    horrostilastaan.    Sinivuokkoja  kaupitaan  kukkuraisista 


BOTTICELLi:     Neitsyt  Maarian  kruunaus. 


koreista  pitkin  katuja,  kerjäläiset  virkoavat  eloon  päivänpaisteessa,  ja 
puistoissa  kukkivat  jalävapuut. 

Kevään  voittokulku  on  helppo.  Vehreissään  ottaa  talvi  sen  vas- 
taan. Se  tuo  tuliaisiksi  vain  kukkia  muutaman  sylintäyden;  ani- 
harvat puista  tarvitsevat  uudet  lehdet.  Ristikkojen  yli  riippuvat  orans- 
sit täyskypsinä,  mantelipuut  kukkivat  vaaleanpunaisina,  krokus  ja  voi- 
kukka ovat  parhaimmillaan. 

Rauhallinen  sulo  on  Italian  kevään  olemus.  Se  ei  kohise,  se  ei 
nyyhkytä  eikä  purkaudu  riemuun  ja  raskasmielisyyteen.  Se  liihotte- 
lee esiin  vienosti  varpaillaan,  hymyten,  kukkia  kylväen. 


Sulotarten  ryhmä  Botticelltn  maalauksesta  *Pn'maveraT*. 


Kevätär  valkokulma  käypi  mailla 
Ja  kietoo  hiuksiin  kukkakiehkuran. 

Niin  on  Botticellin  Primavera  (Kevät):  varman,  vapaastihengit- 
tävän  ilon  hiljainen  juhla  —  täyskypsiä  hedelmiä,  tanssivia  sulottaria, 
lämmin  läntinen  leyhkä. 

Ja  Botticelli,  kertoo  vanha  Vasari,  oli  myös  piagnone,  uskonnol- 
linen haaveilija,  Ferraramunkkien  synkkää  lahkoa. 

Hän  oli  myöskin  —  voidaan  sanoa  niin  monesta  suuresta  re- 
nessansin  ihmisestä.  He  eivät  sulkeneet  vastakohtia  sisäänsä;  he 
eivät  paljastaneet  valolle  vain  yhtä  särmää:  he  antoivat  hyveittensä 
ja  paheittensa  loistaa. 

Botticelli  oli  piagnone ;  mutta  hän  oli  myöskin,  kertoo  Vasarimme, 
suuri  velikulta  ja  tuhlaaja  ja  päätti  päivänsä  kerjäläisenä,  ja  Botticelli 
oli  taiteilija,  joka  paremmin  kuin  kukaan  muu  ymmärsi  kiinnittää 
kankaalle  elämän  haihtuvia  suloja  ruumiiden  liikunnoissa  ja  viivojen 
leikeissä,  mutta  hän  oli  myöskin  mystikko  taiteessaan  ja  loi  ihmis- 
tensä  kasvoille  hohteen  siitä,  mikä  syvinnä  liikkuu  ihmissydämessä. 
Hän  rakasti  muotoa,  joka  on  todellisuus,  mutta  hän  rakasti  myös 
unelmia,  jotka  ovat  totuus. 


Ufficien  galleriassa,  siinä  vähäisessä  salissa,  joka  on  varattu  tos- 
kanalaisen  koulun  pienemmille  tuotteille,  riippuu  Botticellin  „Judit**. 
Hän  tulee  juuri  assyrialaisten  leiristä,  nähtävästi  aamulla  varahin,  ja 
hänen  neitsyensä  seuraa  häntä  rientoaskelin  kantaen  Holofemeksen 
päätä  korissa.  Tytön  silmät  ovat  naulatut  valtiattareen  hypnootisen 
ihailevina,  ja  noiden  molempien  erilainen  jalka-asento  tekee  katsojaan 
kiiruhtavan  käynnin  vaikutuksen.  Judit  pitelee  miekkaa  oikeassa  kä- 
dessään ja  antaa  kärjen  leikiten  levätä  vasemman  sormilla;  hän  kul- 
kee kevyesti,  keinuvassa  tahdissa  pitkin  tietä  ja  hänen  nuorilla,  peh- 
meillä kasvoillaan  on  harvinaisen  miettivä  ilme.  Vaara  on  takana, 
•edessä  on  triumfi,  ja  suoritetun  tehtävän  koko  surumielisyys  ja  odo- 
tuksen koko  ilo  on  yhfaikaa  tuossa  väkäisessä  ja  uneksivassa  kat- 
seessa. Mutta  ruumiissa,  nuoressa  veressä,  on  yksinomaan  riemu- 
kasta jännitystä,  ja  ehkä  juuri  tämä  hienosti  aikaansaatu  vastakoh- 
taisuus tuohon  olentoon  luo  niin  lumoavan  ilmielävyyden. 

Minä  sanon  ehkä,  sillä  suuren  taiteen  tunnusmerkki  on  se,  että 
se  jättää  nauttijan  eräänlaiseen  epätietoisuuteen.  Sen  tarkoitusta  on 
lopulleen  yhtä  vaikea  tutkia  kuin  itse  elämän,  sillä  taide  ei  ole  yk- 
sinkertaistutettua,  vaan  kirkastettua  elämää  .  .  . 

Samanlaisen  liikunnon  aistivaikutelman  synnyttää  muuan  suuri 
kuva  Galleria  antica  e  modernassa:  „Kolme  arkkienkeliä  ja  pikku  To- 
bias". On  olemassa  epäilyksiä  tämän  kuvan  oikeaperäisyydestä, 
mutta  ne  epäilykset  ovat  tyrhia,  sillä  jos  joku  muu  sen  on  maalan- 
nut, on  renessansilla  ollut  kaksi  Botticellia.  Tässä  on  samoin  käyn- 
titavan erilaisuus  liikunnon  elävyyden  prinsiippinä.  Vasemman- 
puolinen asestettu  enkeli  kulkee  eteenpäin  juhlallisin,  harkituin  as- 
kelin. Oikeanpuolisella  on  aivan  Juditin  keinuva  käynti,  kun 
taas  vähä  Tobias  itse  liikkuu  pitkin  kiireisin  harppauksin,  ja  se 
enkeli,  joka  taluttaa  häntä  kädestä  tuntuu  liihottelevan.  Kaikki  mitä 
ihmiskäynnissä  on  suloa,  vapautta,  sielua  on  tässä  ilmisaatu.  Sama 
on  sanottava  siitä  suuresta  allegorisesta  maalauksesta,  jonka  aiheena 
on  primavera,  ja  joka  kokonaan  on  rytmillisten  liikkeiden  ihmeellistä 
symfoniaa. 

Palaamme  Ufficien  galleriaan.  Florensilaisessa  salissa  riippuu 
toisiaan  vastapäätä,  vastakkaisilla  seinillä  kaksi  maalausta,  jotka  kum- 
pikin kuvaavat  Marian  ilmestystä.  Toinen  niistä  kulkee  luettelossa 
Leonardon  nimellä,  toinen  on  Botticellin  käsialaa.  Enkeli  esitetään 
kummassakin  kuvassa  polvistuvaksi  Marian  eteen,  mutta  Leonardon 
nimellä  merkittyä  voi  katsella  miten  kauan  hyvänsä;  siitä  ei  huomaa 
minkätähden  enkeli  on  polvillaan,  tahi  onko  se  mielenliikutus,  joka 
Marian  on  vallannut,  muuta  kuin  hämmästystä.  Ellei  tuolla  polvis- 
tuvalla olennolla  olisi  siipiä,  voisi  se  käydä  kosijasta  ja  ellei  taulussa 
olisi  päällekirjoitusta  VAnnunziazione,  voisi  Maria  olla  soma  nuori 
neitsyt,  joka  vastikään  on  havahtunut  suloisesta  unesta.  Silti  ei 
kuva  ole  vähemmän  kaunis;  se  on  ihastuttava;  mutta  se  ei  ilmaise 
ideaansa. 

Botticellin  Maria  ei  ole  hämmästynyt.  Hän  on  rukouksin  ja 
paastoin  valmistautunut  siihen  suureen,  minkä  hän  hämärästi  aavis- 
taa tulevaksi,  ja  kun  taivaan  lähettiläs  äkillisesti  ilmestyy,  vastaan- 
ottaa hän  alaspainetuin  päin  ja  tuskallisin  ilmein  sanomap,  ja  samalla 
ojentaa  hän  kätensä  nöyrän  torjuvasti  enkelin  puoleen,  joka  kunnioit- 
taen polvistuu.  Tämä  ei  ole  yksi  tahi  toinen  nainen,  joka  merkitsee 
Mariaa,  ja  yksi  tahi  toinen  olento,  jonka  tulee  tietää  enkeliä.  Vaan 
se  on  Maria,  joka  vastaanottaa  enkelin  sanoman.  Tämä  taulu  ei  puhu 
kuvaraamatun  kaavakieltä.  Kut,a  kauemmin  sitä  katselee,  sen  varmem- 

min  tuntee,  että  tämä  on  ainoa  täydellinen,  ainoa  mahdollinen  ilmes- 
tys-idean ilmaisumuoto. 

Tulemisen  äkillisyyttä  osoittaa  enkehn  vielä  Kehuva  huntu,  vielä 
värisevät  3iivet.  Hän  ei  ole  vielä  sanonut  sanaa;  mutta  katso:  neit- 
syt tietää  kaikki.  Maria  ei  ole  vielä  sanonut  sanaa;  mutta  katso:  se 
on  Herran  armoitettu,  jota  enkeli  kumartaa.  Ja  tämä  kahden  olen- 
non kallistuminen  toisiaan  kohti  molempien  tietäessä  edeltä  tuon  ih- 
meellisen ensi  silmänräpäyksen,  siinä  ilmestyksen  elävä  momentti.  Ja 
tämä  elävä  momentti  on  vangittu  vain  tässä  kuvassa.  L'Annunzia- 
zonen  on  maalannut  Sandro  Botticelli. 


Mainitsen  vihdoin  toisen  niistä  kuvista,  jotka  riippuvat  Ilmestyk- 
sen kummallakin  puolen.  Ne  kuvaavat  molemmat  madonnaa  5mnä 
lasta  enkelien  ympäröimänä.  Vasemmanpuolinen  —  Jumalanäidin 
kruunaus  —  on  niin  ihmeen  ihana,  että  sen  rinnalla  himmenevät 
kaikki  muut  madonnakuvat  muistossani. 

Lempeän  madonnan  muodossa  on  yksinomaan  äidinilon  ja  äi- 
dintuskan  maallinen  leima,  ja  pyhä,  henkevöitynyt  tarkkaavaisuus  en- 
kelien nuortean  kauneiUa  kasvoilla  eroaa  jyrkästi  keskiajan  tyypillis- 
ten enkelikasvojen  hurskaasta  ilmeettömyj^destä.  Hellävaroen  laskee 
kaksi  enkeleistä  tähtidiadeemin  hänen  päähänsä  ja  lapsi  hänen  hel- 
massaan katsoo  totisena  ylös  taivaan  ihanuuteen  tahi  äidin  silmiin. 

Koko  ryhmän  harmoninen  järjestely,  puhtaat,  pehmeänkaarevat 
viivat  kasvosoikioissa,  lempeä  värivaihtelu,  luonteva  symmetria  antaa 
kuvalle  onnellisen  dekoratsionivaikutuksen. 

Saman  voi  sanoa  kahdesta  muusta  taulusta:  Venuksen  syntymä 
ja  Panettelu.  Mutta  nämä  ovat  puhtaasti  dekoratiivisia,  kun  taas 
Botticellin  parhain  taide  yhtaikaa  sekä  tarjoo  silmälle  harvinaisen 
kauneusilon  että  kuiskii  sielulle  salaista  viisauttaan.  Se  on  aivan 
erikoisessa  mielessä  synteetistä  taidetta. 


Taiteen  filosofiassa  olisi  mieltäkiinnittävimpiä  lukuja  se,  joka 
osoittaisi  kauneusvaikutelman  eroavaisuuden  puhtaasti  dekoratiivisessa 
ja   puhtaasti   personallisessa   taiteessa.    Kukka,    arabeski,  koriste  voi 

vaikuttaa  kauneustajuun,  mutta  ero  tämän  tuntemuksen  välillä  ja  sen 
mielentilan,  johon  kokonainen  pereonallinen  taideteos  voi  meidät  lu- 
mota, on  ääretön.  Ja  se  taide^  joka  yksinomaan  pysrtää  „ilahuttaa 
silmää,  ennen  sen  sammumista"  jättää  tyhjäksi  suuria  aloja  meidän 
mielessämme. 

Kokonaan  personallisella  taiteella  on^  dekoratiivista  vaikutustaan 
paitsi,  toinen  syvempi  ja  valtavampi.  Se  on,  kuten  Delacroix  sanoo, 
siltana  sielusta  toiseen.  Samat  tunnelmaväreet,  jotka  sen  ovat  luo- 
neet, nostaa  se  liikkeelle  katsojassa. 

Dekoratiivisen  taiteen  luonteessa  on  jotain  osittaista,  se  on  ai- 
noastaan aistin  mielitekojen  tuote;  sentähden  on  sen  vaikutus  ainoas- 
taan osittaista:  se  koskettaa  vain  mielen  pintahermoja.  Mutta  puh- 
taasti personallinen  taide  on  luonteeltaan  synteetinen;  se  mahduttaa 
itseensä  kaiken,  mikä  sieluun  mahtuu;  ja  sentähden  on  sen  vaikutus- 
kin synteetinen:  se  ei  herätä  sitä  tai  tätä  ajatusta,  sitä  tai  tätä  tun- 
temusta, vaan  se  virittää  mielen  siihen  suureen  värisevään  jännitys- 
tilaan, johon  jokainen  mielenele,  jokainen  muisto,  jokainen  toivo, 
jokainen  halu  ilona  ja  suruna  ottaa  osaa. 

Siinä  on  taiteen  suuruus.  Se  kokoo  kaikki  tarkkaavaisuuden 
langat,  se  lisää  sisäisen  elämän  intensiteettiä.  Ja  tämä  kaikkikäsit- 
tävä  vaikutusvoima  on  suuremmanarvoinen  kuin  ne  opetukset  olisi- 
vat, joita  taiteen  ehkä  olisi  pitänj^t  antaa,  mutta  joita  se  ei  koskaan 
ole  voinut  eikä  koskaan  voi. 


MESTARI  FRANCOIS  VILLON. 

Kirjoittanut 
NILS    KJ^R. 

Suomentauut  Y.  K. 


Runoilijalla  —  milloin  sanaa  käj^tetään  —  ymmärretään  meidän 
päivinämme  hyvinruokottua  nuortaherraa,  joka  istuu  kamarissaan  ja 
kuvailee  itseään  värssyissä. 

Runoilijalla  vanhaan  aikaan  ymmärrettiin  tuhlaajapoikaa,  maan- 
kiertäjää, jolla  oli  kengät  lintassa  ja  tukka  pörröinen,  kapakkalurjusta 
ja  poliisin  mieliharmia,  joka  lauloi  laulunsa  risaiselle  kuulijakunnalle 
kurjissa  krouveissa  tahi  öisellä  kadulla  tahi  itsekseen  maleksiessaan 
maailman  rantaa.  Nämä  menneitten  aikojen  runoilijat  olivat  ongelmia 
ja  ihmelintuja  kaikille  hyvinarvoisille  ja  järjestystä  rakastaville  porva- 
reille. Meidän  aikamme  runoilijat  ovat  ihmeitä  vain  itselleen.  Silloin 
tuhlattiin  leiviskä  naiivissa  taideilossa,  ajattelematta  erikseen  kunniaa  ja 
kultaa;  nyt  pidetään  tarkkaa  kirjanpitoa  tunnelmista  ja  pengotaan 
pussin  pohjaa  silloinkin  kun  se  on  tyhjä. 

Francois  ViUon  oli  ylioppilas  ja  eli  Parisissa  viidennentoista 
vuosisadan  puolivaiheissa.  Hovi-  ja  ritarirunous  oli  silloin  jo  lakas- 
tumassa;! keskiajan  uskonnollinen  draama,  niin  sanottu  mysterio,  oli 
muuttumassa  moderniksi  farssirunoudeksi.  Tältä  ajalta  on  syntyisin 
pieni  kuuluisa  kappale  »Asianajaja  Patelin''  ja  muita  samantapaisia 
iloisia  ja  satiirisia  näytelmiä.    Niitä  näytteli  joukko  huolettomia  pari- 

silaisia,  ^suruttomat  lapset "",  jotka  haikailematta  tekivät  mitä  rohkeinta 
pilaa  ajan  tavoista,  uskonnosta,  politiikasta  ja  ihmisistä.  Vuosisatain 
vallitukset  olivat  halkeilleet  ja  rakosista  tunkeutuivat  siellä  täällä  uu- 
den päivän  ensi  säteet.  Renessanssi  teki  tuloaan  ja  oli  edeltä  lähettä- 
nyt ensimäiset  enteensä  ja  airuensa. 

Francois  Villon  on  yksi  tuon  suuren  ajarl  edelläkävijöistä.  Ilman 
syyttä  ei  Ranska  häntä  pidä  runotaiteensa  isänä.  Selväpiirteisenä  gal- 
lialaisena niin  hyvässä  kuin  pahassa  —  vääjäämätön  ja  hävytön, 
kujeellinen  ja  kuivansukkela,  rivo  ja  kevytmielinen  —  on  hän  aito 
parisilainen>  katupoika,  joka  karkaa  koulusta  vetelehtiäkseen  kadulla 
toisten  samanlaisten  teinien  kanssa,  viettäen  villiä  mustalaiselämää, 
seikkailuissa,  jotka  olivat  mahdollisia  vain  noina  kaukaisina  aikoina, 
jolloin  lyhty  raastuvan  portilla  oli  ainoa  koko  Parisissa.  Kaikesta  ja 
kaikista  hän  laski  pilojaan,  ei  suinkaan  vähin  korkeastioppineista 
professoreista  ja  korkeastikunnioitettavista  piispoista.  Niinpä  nämä 
korkeat  herrat  myös  kostivat  loukkauksen  meidän  ajan  käsityksen 
mukaan  vähemmän  hienolla  tavalla:  ne  pistivät  hänet  rautoihin  ja 
piinasivat  kylmävesikidutuksella  kokonaisen  kesän.  Villonista  tämä 
ojennus  on  liian  kovakourainen  ja  hän  valittaa  Isäjumalalle  tuoma- 
riensa  ankaruutta.  Ne  eivät  pääse  kunniasijalle  hänen  testamentissaan 
ja  ainoastaan  hänen  kristiveljellinen  sovinnollisuutensa  tahi  tieto 
omasta  vajavaisuudesta  pidättää  häntä  seuraamasta  Danten  esimerk- 
kiä ja  sijoittamasta  heitä  lämpimämpään  paikkaan  siellä  paremmassa 
maailmassa.  Villon  on  oikeastaan  uskovainen  sielu.  Hän  voi  parin 
kolmen  värssyn  ajaksi  kerrallaan  antautua  hartaisiin  tutkistelemuksiin 
kaikkivaltiaan  viisaasta  järjestyksestä  ja  ristiä  kätensä  vakavana  ja 
vilpittömänä.  Mutta  ei  koskaan  kauemmaksi  kuin  pari  kolme  värssyä 
kerrallaan.  Sitten  hän  ripeästi  vaihtaa  tempoa  ja  ottaa  puheeksi  jotain 
huvittavampaa,  samalla  puolustaen  itseään  sillä,  että  korkeammat  asiat 
ikävystj^tävät  kelpo  lukijoita  mahdottomasti. 

Niin  hän  laatii  testamenttinsa,  uskoo  kurjan  sielunsa  kolmi- 
yhteisen käsiin  ja  laihan  ruumiinsa  matojen  huomaan,  lausuu  muun 
hyvän  lomassa  mietteitään  maailman  katoavaisuudesta  ja  vaimon- 
puolen viekkaudesta,  tunnustaa  itkien  ja  katuen  syntinsä  ja  kirjoittaa 
ballaadeja  juomaveikoilleen,  rukoilee  Neitsyt  Maariata  ja  kertoo  hu- 
paisia juttuja  munkeista  ja  tyttölapsista,  ilahuttaa  mieltänsä  kuvaile- 

maila  kevytkenkäisille  naikkosille  sitä  raihnaatta  ja  vanhuudenheik- 
koutta, joka  heitä  odottaa,  ja  sepittää  lopuksi  oman  hautakirjoituk- 
sensa ja  sen  rukouksen,  jonka  vaeltaja  on  lukeva  hänen  kummullaan. 
Ja  tämän  kaiken  yhtä  hurmaavan  luonnollisesti,  ivasipa  hän  tahi 
kujeili,  hymyili  tahi  itki  —  ikäänkuin  hänen  elämänsä  ja  runonsa 
läpi  kulkisi  leveä  virta  kaikkia  inhimillisiä  tuntemuksia,  sekaisin  kor- 
keimmat ja  matalimmat,  samassa  surullisenlystillisessä  rykelmässä. 

Se  mikä  Villonia  enin  lähentää  meidän  sydämeemme  ja  loiton- 
taa meidän  järjestämme  on  hänen  täydellinen  *harmittomuutensa  — 
puute,  joka  on  koko  hänen  runoilijapersonallisuutensa  erikoisuus  ja 
joka  hänet  tekee  siksi,  mikä  hän  ennen  muuta  oli,  aikansa  runoilijaksi. 
Ei  olisi  ajateltavissa  tällä  meidän  (19:nnellä),  eipä  edes  viime  vuosisa- 
dalla, että  joku  lahjakas  henki  kulkisi  läpi  niin  monien  kärsimysten  ja 
jumalattomuuksien  kuin  Villon,  vääryyden  valamatta  harminhehkua 
hänen  runouteensa.  Villonissa  ei  ole  jälkeä  siitä.  Hän  voi  silmän- 
räpäykseksi suutahtaa  piispan  julmuutta  ajatellessa,  mutta  soluu  kohta 
huolettomana  „hupaisampiin  asioihin ''.  Siinä  on  sankarillisuutta  tuossa 
piittaamattomuudessa;  se  on  luettava  lähinnä  hänen  personallisuutensa 
hyväksi,  mutta  se  johtuu  ehkä  myös  osaksi  ajan  luonteesta,  joka  ei 
ollut  vastustus-  ja  uudistusmielinen  samassa  merkityksessä  kuin  mei- 
dän. Tyytymättömyys  ei  silloin  ilmennyt  siinä  syitä  ja  parannus- 
keinoja pohtivassa  muodossa  kuin  nykyään.  Se  ei  ulottunut  laitoksiin, 
korkeintaan  laitosten  haltioihin.  Sentähden  saattoi  mestari  Francois 
sepittää  ballaadeja  kylmävesikidutuksenkin  jälkeen  ja  tehdä  pilaa  omasta 
nälkiintyneestä  ulkomuodostaan  niin  jumalaisen  miehekkäästi,  että  se 
melkein  on  käsittämätöntä  meidän  päivinämme,  jolloin  jokainen  tuska 
vaikeroi  ja  kaikki  todelliset  ja  luulotellut  vääryydenkärsijät  kruuna- 
taan orjantappuralla.  Mestari  Francois  on  uljas,  hän  on  oma  itsensä 
hamaan  kuolemaan.  Hänellä  on  hautakirjoitus  valmiina,  hän  on  laatinut 
testamenttinsa  ja  siinä  muistanut  ystäviään  ja  vihämiehiään.  Ja  nyt 
hän  menee  pois,  ei  sentähden  että  olisi  väsynjt  elämään,  vaan  sen- 
tähden, ettei  enää  pysy  koossa. 

„Hän  pyysi  vielä  viinikannun. 
Ja  pohjan  päällepuolin  käänsi, 
Ja  hyvin  heitti  maan  ja  mannun." 


»»»»»»»»; 

KYÖKIN  PUOLELTA. 

Kirjoittanut 
MARIA  HAGGRfiN-JOTUNI. 

—  Amaliaa-a. 

—  Mitä  ruustinna? 

—  Amalia  on  hyvä  ja  jättää  pihalla  ne  työt  sikseen  ja  tulee 
ylös. 

—  Tuossa  paikassa,  kun  vaan  nämä  kastruUit  huuhtasen. 

—  Jätä  vaikka  siihen. 

—  Noo? 

—  Kuule,  pistä  sukkelaan  kahvipannu  tulelle.  Siellä  sisällä  on, 
noo  —  arvaapas  nyt? 

—  Enhän  minä  mistä  arvaa. 

—  Arvaa  nyt  vaan.    Tahi  sanonko  minä?   Su-su-sulhasia. 

—  Johan  sitä  ihmeitä  kuullaan. 

—  Hertta-neidin  sulhasia.  Ei  ne  nyt  aivan  kihloissa  vielä  ole, 
mutta  Amalia  on  hyvä  ja  sanoo  minua  kohta  vaikka  miksi,  ellei  — 

—  Miksi  ettei  — 

—  Jos  kerta  on  sallittu,  niin  siinä  tapauksessa,  Amalia,  se  on 
varma.  Kun  kaksi  vanhempaa  tytärtä  tästä  niinikään  vietiin,  oli  mi- 
nulla sama  tunto.     Amalia  ei  ollut  meillä  silloin  vielä  palveluksessa, 

ei,  Amalia  tuli  sen  jälkeen,  niin,  oli  minulla  sama  tunto,  että  tuossa 
ne  nyt  ovat,  tuo  on  Siviän  ja  tuo  on  Siirin,  ja  jo  olen  monta  kertaa 
hartaasti  rukoillut,  että  Jumala  antaisi  myös  Hertalle  kunnon  miehen. 

—  Kuuluuko  tämä  suureenkin  virkakuntaan.^ 

—  Naapuripitäjän  apulaispappi  on.  Sano  „pastori"  sille,  jos 
puhuttelee. 

—  Tuota  nyt  toki  raskii  sanoa  vaikka  piispaksi. 

—  Nyt  ne  istuvat  siellä  salissa.  Mikä  onni,  että  uusia  mattoja 
sattui  lattialle  ja  että  Amalia  puhdisti  viime  lauantaina  ne  huone- 
kalujen päälliset  ammoniakilla.  Mikä  sinut  panikin  niitä  puhdista- 
maan. Nyt  ei  tarvitse  tuskistella,  että  kun  Amaliakaan  ei  arvannut. 
Vaan  arvasipas.  Siitä  näkee,  että  eikö  kaikkea  johda  ikäänkuin  kor- 
keampi kuin  ihmiskäsi. 

—  Ja  kaakkuakin  .sattui. 

—  Niin,  ajatteles,  kaakkuakin.  Paremmin  ei  voisi  sattua.  Tule- 
pas kuuntelemaan  vähä  tänne  oven  rakoon.  Jätä  sumppipannu,  eihän 
se  vielä  kiehu.  Eikö  ne  miellyttävästi  ja  hienosti  puhu.  Eroittaa  sen 
puhetavasta  jo,  ettei  sillä  entistä  ole.  Sö-sö-sö  sitä  äänen  pehmeää 
pyöristystä,  mistä  se  puhui,  ^kaihon  kyynelistä,"  niin,  niin,  siitä  se 
alkaa,  Amalia,  siitä  se  alkaa.  Ja  Hertta,  miten  kainona  se  alas  kat- 
soo, kuUannuppuseni,  äitisi  antaa  sinulle  siunauksensa,  äitisi  antaa, 
ei  hän  henno  sitä  kieltää. 

—  Se  ruustinna  se  kaikki  niin  taktilleen  ymmärtää. 

—  Hys,  hiljaa  sinä.  Eikps  ymmärrä.  Pane  vaan  se  valkea  esi- 
liina, kun  menet  sisään,  minä  tulen  sinne  perästä.  Niiaa  kauniisti  ja 
sano:  „pastori  on  hyvä,"  jos  ei  heti  huomaa.  Eläkä  raota  enää  niin 
paljon  sitä  ovea,  huomaavat. 

—  Talonpoikaisen  näköinen  tuo  on  Hertta-neidille. 

—  Ai,  ai,  Amalia,  kuinka  Amalia  niin  ajattelemattomasti  puhuu. 
Amalia  ottaa  ulkonäön  eikä  ota  luonteen  siveellisiä  puolia  huomioon. 
Vai  talonpoikainen.  Pitäisi  varmaan  kreivejä  Amalian  mielestä  syr- 
jäiseen maapappilaan  tulla.  Eikö  ennemminkin  asiaan  kuulu,  että 
papin  tytär  saa  papin.  „Kun  sinä  sait  papin",  sanoi  ennen  mamma- 
vainaa  minulle,  „ katso,  että  tyttäresi  saavat  myös  papin."  Vanhin 
tytär  saikin  papin,  toinen  kauppiaan,  silloin  kun  ei  pitäjän  läpi  pap- 
peja kulkenut,  eikä  pappa  tahtonut  kustantaa  Siiriä  vieraalle  paikka- 

kunnalle.  Ja  mikä  on  hänen  nyt  ollessa,  pitäjän  onnellisimpia  rouvia. 
Niin,  niin,  pappa  oli  silloin  oikeassa.  Kyllä,  Amalia,  kyllä  täytyy 
olla  tyjrtyväinen,  kun  syvemmin  ajattelee. 

—  Tähänkö  pannuun  minä  kahvin  panen? 

—  Siihen.  Ja  tietääkö  Amalia,  että  Amalia  loukkaa  samalla 
minua,  kun  sanoo  ^talonpoikainen".  Minun  isäni  oli  kyllä  pappi  ja 
pappilasta  minäkin  läksin,  vaan  en  minä  sanonut,  että  pappa  on 
talonpoikainen,  vaikka  ei  hän  osannut  kahvelilla  syödä,  kun  hän 
meille  apulaiseksi  tuli.  Ja  täälläpähän  ovat  henget.  Elämä,  tietääkö 
Amalia,  on  kuitenkin  paljon  todellisempaa  kuin  leikkiminen  kukkien 
kanssa.  Vertauskuvallisesti  tarkoitan.  Sillä  tietääkö  Amalia,  kun  mi- 
nutkin vietiin,  oli  ikää  jo  yli  kuusikolmatta  ja  toinen  silmä  lasista. 
Vaan  pappa  ei  katsonut  muotoon,  hän  katsoi  syvemmälle.  Amalia, 
sanopas  nyt  kerta  todellakin,  näyttääkö  sinusta,  että  tämä  on  lasi- 
silmä?  Häiritseekö  tämä  näköä,  tarkoitan  ulkonäköä? 

—  Olen  jo  tuhannesti  sanonut  ja  vakuuttanut,  ettei. 

—  Ettei,  no,  sanopas  sitten,  eikö  elämä  ole  todellakin  paljon 
todellisempaa  kuin  leikkiminen  kukkien  kanssa.  Mutta  vaikkapa  niin- 
kin. Toimeen  sitä  tullaan.  Yli  kolmekymmentä  vuotta  olen  njrt  papan 
kanssa  yhdessä  ollut,  ja  vaikka  hän  oli  talonpoikainen,  oli  hän  ihmi- 
nen silti.  Nuorena  olen  ollut  Turun  ja  Porin  läänissäkin  ja  nähnjrt 
paljon  maailmaa  ja  ihmisiä,  vaan  pappaa  merkillisempiä  en  ole  näh- 
nyt.   Uskotkos  sinä  sen,  Amalia? 

—  Uskon,  uskonpa  tietenkin. 

~  Niin,  niin,  uskot,  mutta  uskotkos,  että  on  syy  sysissä,  jos 
on  sepissäkin.  Sanonko  vielä,  yli  kolmekymmentä  vuotta  on  papan 
kanssa  yhdessä  oltu,  ja  tuskin  on  hän  kertaakaan  paljasta  käsi- 
varttani nähnyt.  Joka  näin  säilyttää  sisäisen  arvokkuutensa,  voi  tulla 
toimeen  vaikka  kenen  kanssa,  uskotkos  sen? 

—  Enhän  minä  ole  niitä  kaikkia  niin  syvällisesti  ajatellutkaan. 

—  Et.  vaan  näitä  asioita  pitää  niin  syvällisesti  ajatella.  Vaan 
eihän  Amalia  näistä  mitään  tiedä,  Amalia  kun  ei  ole  ollut  miehellä. 
Näes,  pappakin  voi  olla  kavaljeeri  niille,  jotka  niin  tahtovat,  vaan 
minulle  ei,  .sanon,  että  minulle  ei. 

—  Minullekos  ruustinna  taas  tarkoittaa. 

—  Enhän  minä  Amaliasta  ole  sanaakaan  sanonut    Se  Amalia 

aina.  Itsestänihän  minä  vaan  puhun.  Se  oli  helluntain  pyhinä,  kun 
meidät  yhteen  vietiin.  Kuukauden  olin  jo  pappaa  tuntenut  ja  kuiten- 
kin istuin  kolme  yötä  vaatepäällä  kyökkikamarin  nurkassa  ja  itkin. 
Vasta  kun  kuulin,  miten  hartaasti  pappa  rukoili  ääneen  Jumalaa 
polvillaan   toisen   huoneen  lattialla,  selvisi  minulle  elämäni  arvoitus. 

—  Ei  ne  monet  nykyään  enää  itke. 

—  Ei  ne  itke.  Kevytmielisesti  mennään  vähän  tuttavuuden  pe- 
rustuksella ja  niin  edespäin.  Etenkin  suuressa  maailmassa.  Ai,  ai, 
Amalia,  niiden  elämää  siellä.     Amalia  ei  uskoisi,  jos  kertoisin. 

--  Sanoi  minulle  suntion  emäntä,  että  ne  sanomalehtien  kautta 
kuuluvat  siellä  kaikki  kauppansa  valittelevan,  eikä  ne  puhemiehiä 
eikä  liioin  vihkimistäkään  kuulu  kansat  siellä  käyttävän.  Ja  vihki - 
mättömät  vaimot  kuuluvat  vaan  vaunuissa  ajelevan  kuin  mitkäkin 
riikinkukot  pyrstöt  pörröllään.    Lieneekö  totta,  mitä  panetteli? 

—  Totta  on,  totta,  mitä  niistä  salaamaan.  Tietää  ja  tuta  ne 
kaikki  pitää,  niinkuin  pappa  niin  kauniisti  viime  sunnuntaina  kirkossa 
saamasi.  Sillä  sitäkö  varten  Luoja  minulle  jäljen  loi,  etten  ihmette- 
leisi,  silmät  ja  korvat,  etten  näkisi  ja  kuulisi,  ja  kaikki  armolahjansa, 
etten  hänen  töitänsä  tutkisteleisi  ja  havaitseisi,  mikä  on  se  maailma, 
jossa  Hän  minun  kuormaani  kantaa  sallii.  Panitko  vahvasti  kahvi- 
jauhoja  pannuun? 

—  Panin  vahvanlaisesti.  Sanoi  se  suntion  emäntä,  että  ruustin- 
nakin samaa  synnillisyyttä  suosii,  eivät  kulkeneet  ennen  pappilan  neit- 
syet kaupunkilaiskankaissa  eivätkä  istuneet  vaunuissa  taloisilla  taipalilla. 

—  Siinä  sen  kuulet.  Vai  vaunuissa,  kun  on  nuo  vanhat  trillat, 
joissa  nyt  ovat  vähän  viiluutelleet  itseänsä.  Oppimaton  ihmisraukka. 
Mutta  olenko  minä  pyrkinyt  hänen  tuomarikseen,  vaikka  hänen  syn- 
nillisen elämäkertansa  tunnen.  Kun  on  saanut  oppia  ja  nähdä,  ajat- 
telee jo  toisin:  Olenko  minä  itse  niin  hyvä,  että  minä  joka  hetki 
Herralle  kelpaisin.  Mistä  minä  tiedän,  miltä  minä  näytän  Sen  edessä, 
joka  kaikki  näkee  ja  kaikki  tietää.  Olenko  paljon  puhtaampi,  joskin 
puhtaudessa  olen  elämäni  elänyt,  olenko  virhitön  silti,  joskaan  ihmis- 
silmällä en  elämästäni  virhiä  löydä.  Tosin  siltä  tuomittava  on  kaik- 
kinaista pahaa.  Ja  papalle  minun  aina  täytyy  sanoa  tuosta,  että  tuo- 
mitse sinä,  pappa  rakas,  kaikkea  kuin  ihmisestä  on,  sinulle  se  kuuluu 
seurakunnan  paimenena  ja  papillisen  arvosi  edustajana. 

—  Kyllähän  rovasti  näkyy  ne  puolet  tietävän. 

—  Jaa,  eikös  tiedä.  Papparaukan  täytyy  jaksaa.  Jos  hän  ko- 
tona joskus»  arvonsa  unohtaa,  koetetaan  ymmärtää  se.  Amalia  ei 
huoli  siitä  kylillä  mainita.    Panehan  selvikettä  vahvasti  pannuun. 

—  Minä  pistin  jo  suuren  nahkapalan. 

—  Elä  liiaksi,  ettei  kalalta  maista.  Kahvista  talon  tuntee  ja 
kahvileivistä  talon  tyttäret.  Leikkaapas  vähän  paksumpia  palasia  siitä 
kaakusta,  —  niin.  Ja  pane  rinkelit  oikealle  ja  peparikakut  vasem- 
malle koriin,  —  niin.  Opi  tämä  ja  muista  aina,  rinkelit  oikealle  ja 
peparikakut  vasemmalle.  Minun  mammani  minulle  tämän  opetti  ja 
mummoni  taas  hänelle  jo  ennenkuin  sulhasia  mammalla  kävi.  Meillä 
käytettiin  paljon  tapoja  kotona.  Pappa  on  aina  ollut  niiden  yläpuo- 
lella. Se  on  hänen  erikoisalaansa  kuulunut.  Pitää  vaan  ymmärtää 
jokaisen  ihmisen  erikoisala  ja  arvottaa  sitäkin.  Mamma  oli  viisas  sen 
ajan  naiseksi.  «Rukoile,  lapseni,  turhamaisuus  pois  sydämestäsi", 
sanoi  hän  minulle,  „ja  ymmärrä  toisen  erikoisuutta,  niin  riittää  sinulle 
onnea  elämäsi  iäksi."  Ja  Jumalan  kiitos,  niin  on  käynj^.  Minä 
rukoilin  ja  minun  sydämeni  on  täynnä,  niin  —  yhä  vieläkin  rak- 
kautta ! 


Proloogi. 

1.  Jousimiesten  kuoro. 

Tänään  vielä  täysinä  syl^kivi  suonet, 
huomenna  hurmeessas  unhotusta  juonet  — 
niin  on  osa  sotijan  ja  aito  jousimiehen, 

tiedä  ei  koska 
polkunsa  yhtyy  Tuonen  valtatiehen. 

Tänään  vielä  neitosi  huulista  juovut, 
huomenna  tyynimielin  kalleimmasta  luovut. 
Valmis  ain*  olkoon  mies  menoon  sotarahvaan 

öin  sekä  päivin, 
silmän  terä  kirkas,  tie  lyhyt  miekan  kahvaan! 


Kieltäymykseen  ken  kypsä,  on  voittoon! 
Sama  into  lemmenkisaan,  sotatorven  soittoon 
työs  oli  tehtävä,  hyvä,  sa  teit  sen! 

Seisot  tai  kaadut, 
maineesi  piirsit  sä  kärjellä  peitsen! 

Yks'  on  usko:  itsehen  ja  voimaan  teräsjänteen ! 
Muu  on  sama  —  liekö  matka  itähän  vai  läpteen, 
miestä  monta  tahi  vähä,  sama  sun  on  vaivas 

ijäti  niinkuin 
yksi  on  ylläsi  tähdet  ja  taivas! 

Olkohon  nuolenlento  rohkea  ja  laaja! 
Mihin,  mihin  iskeneekin  kuolon  kova  vaaja, 
mihin  päättyy  kaunis  kaari  urhon  unelmoima  — 

jännitä  jouses: 
nuolesi  sulkana  on  kohtalonvoima. 

Löysi  yksi  maalihin,  toinen  lensi  harhaan . . . 
Lyöpi  kerran  kuolonhetki  jousimiehen  parhaan! 
Sijan  saa  hän  palkaksi  mullan  mustan  rakoon. 

Levätköön  vihdoin! 
Kunniaa  aseveikot,  keihä*ät  lakoon! 


2.   neitojen  kuoro. 

Tie  sotaurhon  käy  miekkoja  myöden, 
yksi  voitti  voittajankin  leikkiä  lyöden! 

Yksi  sulhon  tielle  pani  suortuvapaulan, 
vangitsi  käsivarsin  kaunolta  kaulan. 

Hälle  hän  lahjoitti  neitsyyden  hemmen  — 
ota  sulho  omaksesi  lehdossa  lemmen, 

ota  niinkuin  ottaja,  vienosti  varsin, 
nosta,  nosta  korkealle  uros-käsivarsin! 

Valkea  sulhon  on  ahavainen  pinta, 
pehmeä  uinua  teräskova  rinta . . . 

Tie  sotaurhon  käy  miekkoja  myöden, 
yksi  voitti  voittajankin  leikkiä  lyöden! 

Kaunis  on  neidon  unelmoida  ylkää; 
yhteen  hän  suostuu,  muut  kaikki  hylkää. 

Kahden  silmän  kauneheksi  sukiipi  hän  hastaan; 
sotijalon  saapuessa  käypi  vieno  vastaan, 

ruusun  hän  taittaa  ja  suortuvihin  sitoo, 
rauhanpuun  lehvistä  seppelen  nitoo. 

Elämän  on  ruusukukka,  seppel  osa  vaineen  — 
kummankin  laulussa  laakerit  maineen! 

Yrjö  Koskelainen. 


Suomi-ystdöiä  Suomen  ulkopuolella. 


JOSEPH  ROBERT  FISHER. 

Se  mies,  jonka  muotokuva  on  nähtävänä  tässä  Valvojan  numerossa 
ja  jonka  antama  ajattelemisen  arvoinen  ja  miellyttävä  kirjoitus  alempana 
julkaistaan,  on  tehnyt  itsensä  meillä  tunnetuksi  ja  saavuttanut  itselleen 
maamme  puolelta  tunnustettavia  ansioita  etupäässä  „ Finland  and  the  Tsars** 
nimisellä  teoksellaan,  jonka  ensimäinen  painos  ilmestyi  v.  1899  ja  uusi, 
sisältävä  lisäluvun,  seuraavana  vuonna.  Tämä  teos  on  osaltaan  voimak- 
kaasti vaikuttanut  oikeiden  tietojen  levittämiseksi  maastamme  ei  ainoas- 
taan Englannissa,  vaan  myöskin  sen  piirin  ulkopuolella,  jonka  englannin 
kieltä  puhuva  yleisö  muodostaa.  Sillä  kirja  ei  ainoastaan  saanut  laajaa 
leviämistä,  vaan  se  herätti  myöskin  siihen  aikaan,  jolloin  se  ensiksi  iK 
mestyi,  samaan  aikaan  jona  väkivaltahallitus  meillä  alkoi,  paljon  huo- 
miota sanomalehdistön  puolelta,  jonka  ohessa  mannermaavaltioiden  oikeu- 
denoppineet  siitä  saattoivat  saada  luotettavia  tietoja  lausuntoihinsa  Suo- 
men kysymyksestä.  Teos  todistaa  käytännöllisen  valtiomiehen  tottumusta 
oivaltamaan  määrättyä  valtiollista  asiaintilaa,  terävä-älyisen  lakimiehen  ky- 
kyä perehtyä  valtiosääntöä  koskeviin  kysymyksiin  sekä  pitkällisen  harjoi- 
tuksen avulla  koulutetun  sanomalehtimiehen  helppoutta  antaa  esitykselleen 
viehättävä  muoto  eli  juuri  niitä  ominaisuuksia,  jotka  niin  suuressa  määrin 
kuvaavat  Joseph  Fisheriä. 

Joseph  Fisher  syntyi  vuonna  1855  Downin  kreivikunnassa,  Ulsterin 
maakunnassa,  Irlannissa,  protestantisen  maapapin  nuorimpana  poikana. 
Saatuaan  yhdenkolmatta  vuoden  vanhana  yliopistollisen  arvonsa  Queen's 
Universityssä  Irlannissa  lähti  nuorukainen  matkoille  Saksaan  ja  Ranskaan, 
joissa  maissa  hän  ne^än  vuoden  aikana  opiskeli  kieliä,  historiaa  ja  polii- 
tisia  tieteitä  hankkien  itselleen  toimeentulonsa  antamalla  opetustunteja  ja 
kirjoittamalla  sanomalehtiin.  Viidenkolmatta  vuoden  vanhana  Fisher  tuli 
Lontooseen,  jossa  hän  vaikutti  kaksikymmentä  vuotta,  osaksi  sanomalehti- 
miehenä,  osaksi  asianajajana  ja  lainopillisena  kirjailijana.  Varsinaisen  sa- 
nomalehtimiesuransa Fisher  aloitti  Belfastissa  ilmestyvän  Northern  Whig 
nimisen  lehden  Lontoon-kirjeenvaihtajana,  jonka  ohessa  hän  vuodesta  1881 
vuoteen  1883  hoiti  Daily  Chroniclen  ulkomaanosastoa.  Viimemainittuna 
vuonna  Fisher  rupesi  sanomalehti  Standardin  aputoimittajaksi,  josta  toi- 
mesta hän  erosi  vuonna  1889.  Siitä  lähtien  Fisher  on  runsaasti  avus- 
tanut St.  James  Gazette  ja  Saturday  Review  nimisiä  sanomalehtiä. 

Sillä  välin  Fisher  opiskeli  lakitiedettä  ja  suoritti  vuonna  1888  asian- 
ajouraa  varten  vaaditun  tutkinnon.  Hän  sai  tällä  uralla  laajan  praktiikin 
ja  otti  erityisalakseen  painolainsäadäntöön  kuuluvat  jutut.  Sen  kokemuk- 
sensa ja  ne  syvät  tietonsa,  jotka  hän  oli  itselleen  tällä  erikoisalalla  hank- 
kinut, antoi  hän  vapaasti  sanomalehtimiehen  tointa  harjoittavien  virkato- 
veriensa  käytettäväksi  rupeamalla  Lontoossa  olevan  ^Institute  of  Journa- 
lists"  nimisen  laitoksen  lainopilliseksi  neuvonantajaksi.  Yhdessä  profes- 
sori Strahanin  kanssa  Fisher  julkaisi  oppineen  ja  paksun  teoksen,  „The 
Law  of  the  Press*,  josta  uusi  ja  runsaasti  lisätty  painos  ilmestyi  vuonna 
1898.  Tämän  ohessa  Fisher  on  lukuisilla  kirjoituksilla  avustanut  „£ncy- 
clopaedia  of  the  Laws  of  England*  nimistä  oivallista  teosta. 

Fisherin  harrastukset  kohdistuivat  tänä  aikana,  kuten  näkyy,  eri 
aloille,  käytännölliseen  asianajoon,  lakiasioita  käsittelevään  tieteelliseen 
kirjailemiseen  ja  sanomalehtitoimeen.  Näistä  vihdoin  viimeksimainittu  sai 
muista  voiton,  ja  vuonna  1900  Fisher  otti  vastaan  tarjouksen  ruveta  joh- 
tamaan Belfastissa  »The  Northern  Whig"iä,  sitä  lehteä,  jonka  palveluk- 
sessa hän  oli  aloittanut  varsinaisen  sanomalehtimiesuransa  ja  joka  on,  —  se 
seikka  ansaitsee  omituisuutena  tulla  mainituksi  —  Yhdistetyssä  kunin- 
gaskunnassa ainoa  lehti,  mikä  on  nimessään  säilyttänyt  vanhan  puolueni- 
mityksen  Whig.  Amerikan  Yhdysvalloissa  lienee  myös  olemassa  lehti,  jonka 
nimeen  tämä  nimitys  sisältyy.     Fisher  ei  tullut  ainoastaan  lehden  pääloi- 

mittajaksi  vaan  myöskin  sanomalehtiyhtiön  toimeenpanevaksi  johtajaksi, 
ja  sen  sai  hänen  taitavuutensa  ja  kokemuksensa  aikaan  että  lehden  leviä- 
minen muutamien  vuosien  kuluessa  kohosi  kolminkertaiseksi.  The  Nor- 
thern Whig  on  nykyään  Irlannin  vaikuttavimpia  äänenkannattajia,  ja  sen 
päätoimittajaa  monet  katsovat  Irlannin  etevimmäksi  sanomalehtimie- 
heksi. 

Fisher  on  tehnyt  lukuisia  ja  laajoja  matkoja,  Europan  mannermaalle, 
itämaille,  Yhdysvaltoihin  ja  Canadaan.    Suomeen  Fisher  matkusti  vuonna 

1899    The    Timesin   kirjeenvaihtajana  ja  kokodi  tältä  matkaltaan  aineksia 
Suomea  koskevaa  kirjaansa  varten. 


Jokaisen,  joka  on  käynjrt  Suomessa  ja  tutustunut  tämän  maan 
pitkälliseen  taisteluun  perustuslakiensa  puolesta  valtaavalta  näyttävää 
ylivoimaa  vastaan,  on  täytynyt  iloita  kuullessaan  sen  voittaneen  ta- 
kaisin kaikki  vanhat  oikeutensa.  Näin  on  ollut  laita  etenkin  englan- 
ninkielisten kansojen  keskuudessa,  ja  levottomuudella  ja  toivoen  me 
olemme  seuranneet  suomalaisten  työtä  hallitusmuotonsa  ja  valtio-  sekä 
yhteiskuntarakenteensa  kehittämiseksi.  Täällä  Irlannissakin  meillä  on 
perustuslakikysymyksemme,  kieli-  ja  maakysymyksemme  ja  lisäksi 
viejä  useita  muitakin,  kuten  esim.  uskonnollinen  kysymys,  josta  Suomi 
onneksensa  on  vapaana.  Omasta  puolestamme  me  emme  aina  anna 
arvoa  muukalaisten  hätäisille  arvosteluille  näissä  asioissa  ja  niinmuo- 
doin olisi  vieraalle  sopimatonta  sekaantua  Suomen  sisäisiin  vaikeuk- 
siin. Me  toivomme  näkevämme  Suomen  voimakkaana,  onnellisena, 
yksimielisenä  ja  vapaana  ja  me  haluamme  kuuUa  tai  puhua  vain  sel- 
laisista seikoista,  jotka  ovat  omiansa  johtamaan  tähän  onnelliseen 
päämäärään.  Meitä  surettaa  kuullessamme  suomalaisten  isänmaanys- 
tävien keskuudessa  syntyvän  erimielisyyttä  ja  väärinkäsitystä,  vaikka 
hyvin  tiedämmekin,  että  erimielisyydet  ovat  välttämättömiä  kaikkialla, 
missä  vallitsee  ajatuksen-  ja  sananvapaus.  Esiintyessään  oikealla  pai- 
kallaan ja  sopivassa  määrässä  sellainen  mielipiteiden  eroavaisuus  on 
omiansa  edistämään  luonnollista  ja  terveellistä  kehitystä;  mutta  jo- 
kainen Irlannin  historiaan  perehtynyt  tietää  myöskin,  että  se  saattaa 
ajan  mittaan  kasvaa  eripuraisuudeksi  ja  puolueiden  väliseksi  katke- 
ruudeksi, käyden  siten  perin  vahingolliseksi  kansan  menestykselle. 
Irlantia  on  jo  vuosisatojen  ajan  runnellut  ja  hidastuttanut  se  seikka, 
että  pohjan  ja  etelän  keskenään  taistelevat  puolueet  ovat  kemaammin 
etsineet  riitaa  kuin  sovinnollisuutta.  Tämä  on  ollut  keltiläisen  rodun 
vikana  aina  Tacituksen  ja  Julius  Caesarin  ajoista  asti  ja  se  on  yhä 
vieläkin  Irlannille  kiroukseksi.  Varokoon  Suomi  seuraamasta  niin 
surkeata  esimerkkiä.  Irlanti  on  kärsinyt  paljon  vääryyttä  Englannin 
puolelta,  kuten  Suomikin  Venäjän  käsissä,  mutta  kansakunnat  säily- 

vät  tai  kukistuvat  lopultakin  omien  sisäisten  ominaisuuksiensa  kautta. 
Irlannin  suurin  runoilija,  Oliver  Goldsmith^  esittää  tämän  ajatuksen 
„The  Travelier"  runoelmassaan  seuraavin  sanoin: 

Pelosta  vaikk*  on  totuus  maassa  vait 

ja  sortaa  sortovaltiaat  ja  -lait: 

kuin  pienf  on,  min  voi  ihmiskärsintää 

lait,  vallat  lisätä  tai  lieventää! 

Miss*  oUemmekin,  oman  onnemme 

ain*  itse  luomme  taikka  löydämme. 

Suomi  on  saavuttanut  vapautensa  kansansa  yksimielisyyden, 
järkähtämättömyyden  ja  kestävyyden  kautta.  Pitäköön  se  tulevaisuu- 
dessakin yllä  näitä  samoja  ominaisuuksia,  niin  sen  kohtalo  on  oleva 
turvattu.  Eripuraisuus  ja  riitaisuudet  saattaisivat  sen  jälleen  viha- 
miesten  käsiin. 

Toivon  suomalaisten  ystävieni  suovan  anteeksi  tämän  saarnani. 
Voin  puolustautua  vain  sillä,  että  rakastan  maatanne  ja  kansaanne  ja 
toivon  niille  menestystä  yhteiskunnallisessa  ja  valtiollisessa  elämässä. 


•L^s»^ 


.   *^a^vu<^ 


ERÄS  KIERTOKYSELY  YHTEISKUNTATIETEEN 
LUONNOSTA  JA  TULOKSISTA, 


Viimekuluneesta  joulukuusta  alkaen  ilmestyy  eräs  uusi  kansainvä- 
linen aikakauskirja  kolmella  eri  kielellä,  ranskaksi,  saksaksi  ja  englanniksi, 
nimellä  Les  Documents  du  Progtes  (Dokumente  des  Fortschritts,  The  Inter-^ 
national,  a  revietv  of  the  World' s  Progress),  päätoimittajana  Rodolphe  Broda 
Parisissa. 

Aikakauskirjan  toimitus  kääntyi  jo  joulukuussa  useiden  tiedemiesten 
puoleen  kyselyllä,  jossa  se  tiedusteli  heidän  mielipiteitään  sosiologian  eli  yh- 
teiskuntatieteen saavuttamista  ennätyksistä  ja  tulevaisuuden  toiveista.  Helmi- 
kuun numerossa  on  julkaistu  sarja  vastauksia,  joihin  päätoimittaja  on 
liittänyt  niihin  nojautuvan  kirjoituksen  yhteiskuntatieteen  tulevaisuudesta. 
Teemme  seuraavassa  lyhyesti  selkoa  niistä  mielipiteistä  ja  aatteista,  joitä 
näissä  vastauksissa  on  esiintuotu. 

Toimitus  huomauttaa,  että  yhteiskuntatieteelliset  tutkimukset  aivan 
erikoisesti  viehättävät  20:nnen  vuosisadan  ihmistä  ja  että  niillä  on  suun- 
nattoman suuri  merkitys  ihmiskunnalle,  mutta  että  mielipiteet  tämän  tieteen 
tehtävistä  ja  tuloksista  vielä  ovat  kovin  ristiriitaiset.  Toimitus  asetti  sen- 
tähden  vastattaviksi  seuraavat  kysymykset:  1)  Antaako  sosiologisen 
tutkimuksen  tähänastinen  edistys  syytä  siihen  olettamukseen,  että  tul- 
laan    keksimään    yhteiskunnallisen    elämän   kehityslakeja  ja  syysuhteita? 

2)  Minkälaista  tutkimusmenettelyä  noudattamalla  sosiologia  voi  saavuttaa 
tätä  loppu  määräänsä? 

Aikakauskirjan  ranskalaisen  painoksen  helmikuun  numeroon  on 
painettu  i5  vastausta  (saksalaisessa  on  ainoastaaan  12,  mutta  ne  ovat 
osaksi  täydellisempi nä,  koska  kahden  saksalaisen  oppineen  pitkänpuolisia 
vastauksia  on  ranskalaisessa  painoksessa  lyhennetty).  Broda  jakaa  nämä 
vastaukset  kolmeen  eri  ryhmään.  Kaksi  vastauksenantajaa,  prof.  Stammler 
Haliessa  ja  prof.  Small  Chicagossa,  on  sitä  mieltä,  että  sosiologia  ei  voi 
tulevaisuudessakaan  keksiä  varsinaisia,  varmoja  yhteiskunnallisen  kehi- 
tyksen lakeja.  Näiden  jyrkempänä  vastakohtana  on  niinikään  kaksi  tiede- 
miestä, ranskalaisen  ^Revue  Internationale  de  Sociologie**  aikakauskirjan 
johtaja  R,  Worms  sekä  luonnontutkija  ja  sosiologi  L.  F,  frar</Washing- 
tonissa,  joiden  mielestä  jo  on  olemassa  tieteellisesti  vakaantunut  sosiologia, 
joka  on  selvittänyt  ja  todistanut  perin  tärkeitä  yhteiskunnallisen  elämän 
peruslakeja.  Kaikki  muut  ovat  välittävällä  kannalla.  Heidän  mielestään 
tässä  tieteessä  kaikki  vielä  on  keskeneräistä,  tiede  on  vasta  muo- 
dostumaisiilaan.  Ne  sosialiset  lait,  joita  tähän  asti  on  esitetty,  eivät  ole 
saavuttaneet  sitä  täsmällistä  tarkkuutta,  johon  tieteen  tulee  pyrkiä.  Mutta 
sosiologialla  on  hyviä  ja  perustettuja  ripeän  edistyksen  toiveita.  Se  tulee 
varmaankin  pian  suuressa  määrässä  vakaantumaan  ja  tarkistamaan  vielä 
epämääräisiä  tuloksiansa. 

Broda  selittää  syyt  mainittuun  mielipiteiden  eroitukseen  siten,  että 
Stammler  ja  Small  edustavat  „vanhan  sielutieteellisen  oppikunnan  peri- 
aatteita**.  Heidän  mielestään  yhteiskuntatieteen  pitää  perustua  siihen, 
että  sielutieteellisesti  selvitetään  ihmisten  tafkoltusperiä  ja  pyrkimyksiä, 
koska  nämä  ovat  kaiken  yhteiskunnallisen  elämän  liikkeedlepanevina  voi- 
mina. Mutta  näiden  asiain  selvittäminen  on  niin  monimutkainen  ja  vaikea 
tehtävä,  että  niistä  edellytyksistä  lähdettäessä  yleispäteviä,  poikkeuksettomia 
sosialisia  lakeja  tuskin  voidaan  muodostaa. 

Stammler  esittääkin  lyhyessä  vastauksessaan  pontevasti,  että  yhteis- 
kuntatieteen ydinkohtana  on  järjestelmällinen  selvitys  niistä  tarkoitusperistä, 
joihin  ihmiset  yhteistoiminnassaan  pyrkivät,  sekä  niistä  välikappaleista, 
joita  he  niissä  pyrinnöissään  käyttävät.  »Sosialinen  historia  on  inhimil- 
listen tarkoitusperäin  historia. **  Sentähden  luonnontieteiden  mukaisesti 
ymmärretyt  »syysuhteet"  ja  „kehityslait**  tulevat  hänen  mielestään  tässä 
kysymykseen  ainoastaan  alistettuina  apukeinoina,  mikäli  ne  voivat  valaista 

sosialisten  tarkoitusperäin  muodostumista  ihmisten  mielissä.  Small  puoles- 
tansa selittää,  samanluontoisista  näkökohdista  lähtien,  mahdottomaksi  löytää 
niin  täsmällisiä  sosialisia'  kehityslakeja,  että  niiden  nojalla  voisi  ennakolta 
määrätä  yhteiskunnallisen  kehityksen  vastaista  kulkua. 

Niistä  tiedemiehistä,  jotka  Brodan  mielestä  ovat  välittävällä  kannalla, 
lausuu  ainakin  englantilainen  Fr,  Galton  mielipiteitä,  jotka  lähenevät 
vastikään  kosketeltuja.  Hänen  mielestään  sosiologian  johtopäätökset  ovat 
yleensä  todennäkötsyyspäätelmiä.  Erittäinkin  voidaan  tässä  tieteessä  mää- 
rätä keskimääräistä  lukuja  ja  sääntöjä;  voidaan  esim.  tietää,  että  eräästä 
ilmiöiden  lajista  ptwlet  tulevat  muodostumaan  jollakin  määrätyllä  tavalla; 
yksityistapausta  sitä  vastoin  ei  voida  ennakolta  määrätä.  Tieteellisen  sosio- 
logian edistys  riippuu  hänen  mielestään  siitä,  että  ^todennäköisyystiedettä* 
eli  tieteellistä  todennäköisyyslaskua  kehitetään  täydellisemmäksi.  Hän 
lisää:  „en  näe  mitään  syytä,  miksei  sosiologia  täten  määrätyissä  rajoissa 
voisi  kehittyä  eksaktiseksi  tieteeksi. '^ 

Vastakkaisen  kannan  edustajat,  Worms  ja  Ward,  ovat  taas  Brodan 
mielestä  „ennen  niin  mahtavan  biologisen  oppikunnan  kannattajia*.  Tämä 
oppisuunta  arvelee  yleensä,  että  yhteiskunnalliset  olot  kehittyvät  samojen 
lakien  mukaan  kuin  elämän  ilmiöt  elimellisissä  olennoissa.  Muutamat 
tämän  oppisuunnan  edustajat  ovat  luulleet  keksineensä,  että  erityiset 
yhteiskunnalliset  muodostumat,  niinkuin  esim.  perhe  ja  yhteiskunnalliset 
ryhmät  ja  luokat  sekä  niiden  vuorovaikutus,  vastaavat  elävän  ruumiin 
soluja  ja  eri  kudoksia  sekä  niiden  vuorovaikutusta  ja  kehitystä.  Kahden 
viimemainitun  tiedemiehen  tähän  kyselyyn  antamissa  vastauksissa  tosin 
ei  esitetä  erikoisia  tuonluonloisia  vertailuja,  mutta  varsinkin  Wardin  vas- 
tauksessa on  kyllä  ajatuksia,  jotka  muistuttavat  tuota  katsantotapaa.  Hän 
katsoo  yhteiskunnallisen  kehityksen  ylimmäksi  laiksi  luonnollisen  valinnan 
(selektsionin),  joka  hänen  mielestään  hallitsee  tällä  alalla  samoin  kuin 
Darwin  on  osoittanut  sen  vallitsevan  elävien  olentojen  ruumiillisessa  kehi- 
tyksessä. 

Worms  puolestaan  tahtoo  erityisillä  esimerkeillä  todistaa,  että  sosio- 
logia on  jo  keksinyt  muutamia  yhteiskunnallisen  kehityksen  olennaisia  perus- 
lakeja. Hän  mainitsee  kolme  esimerkkiä.  Ensimäinen  on  A.  Comten 
ilmilausuma  „kolmen  kehitysasteen  laki*',  jonka  mukaan  ihmiskunnan 
maailmankäsitys  alkuansa  on  »teologinen''  eli  antropomorfinen,  s.  o. 
ihminen   personoi  mielikuvituksessaan  kaikkia  luonnon  asioita  ja  voimia, 

hän  arvelee  kaikkien  tapahtumien  johtuvan  ihmisentapaisten  olentojen 
tahallisesta  toiminnasta;  sitten  maailmankäsitys  muodostuu  ^metafyysilli- 
seksi**,  jolla  kannalla  asioita  selitetään  abstraktisista  käsitteistä,  joille  omis- 
tetaan jonkinmoinen  todellisuus;  vihdoin  se  kehittyy  ^positiiviseksi", 
jolloin  ihminen  tyytyy  etsimään  ja  määräämään  ainoastaan  Umiöiden  lakeja, 
ymmärtäen,  ettemme  voi  käsittää  tosiolevaisen  varsinaista  ydintä.  Toisena 
esimerkkinä  jo  keksityistä  sosiologisista  peruslaeista  Worms  mainitsee 
Herbert  Spencerin  kehityslain,  jonka  mukaan  kaikki  maailmassa,  myöskin 
yhteiskunnalliset  muodostumat,  kehittyy  epämääräisestä  homogeniteetista 
(yhtäläisyydestä)  järjestettyyn  heterogeniteettiin  (erilaisuuteen);  kolmantena 
ranskalaisen  tutkijan  G.  Tarden  esittämät  »jäljittelyn  lait".  —  Voipi 
muistuttaa,  että  nämä  Wormsin  mainitsemat  lait  eivät  ole  läheskään  niin 
täsmällisiä  kuin  luonnontieteiden  yleiset  lait,  eikä  niiden  poikkeukseton 
pätevyys  ole  suinkaan  yhtä  varmasti  todistettu. 

Omasta  puolestaan  Broda  sanoo  olevansa  samalla  välittäväjlä  kan- 
nalla kuin  vastausten  lähettäjäinkin  suuri  enemmistö.  —  Huomattavaa 
on  kuitenkin,  että  niiden  tutkijain  mielipiteissä,  jotka  Broda  on  lukenut 
„ välittävään  kantaan"  kuuluviksi,  on  tuntuvia  eroavaisuuksia.  Toiset 
lähenevät  enemmän  toista,  toiset  toista  äärimäistä  mielipidettä. 

'  Broda  arvelee,  että  Amerikassa  ja  Ranskassa  sosiologia  äskettäin  on 
päässyt  »epämääräisten  spekulatsionien  aikakaudesta,  jolloin  tutkiva  ihmis- 
ajatus  harhaili  sattuman  varassa,  ainoastaan  kunkin  tutkijan  personallisten 
taipumusten  ohjaamana",  ja  on  nyt  kohonnut  tieteelliselle  kannalle.  Srtä 
vastoin  hänen  mielestään  saksalaiset  tutkijat  eivät  vielä  ole  päässeet  sel- 
vään käsitykseen  uuden  tieteen  rajoista  ja  tehtävistä. 

Näin  arvostellessaan  tieteen  nykyistä  asemaa  eri  maissa  Broda 
pitää  silmällä  sitä  seikkaa,  että  Saksassa  verrattain  vähän  on  käsitelty 
sosiologiaa  kokonaisuutena,  vaan  on  enemmän  tutkittu  yhteiskunnallisen 
elämän  erikoisaloja,  esim.  oikeusolojen  kehitystä,  taloudellisia  oloja,  uskon- 
nonhistoriaa, ja  etsitty  kunkin  alan  kehityslakeja  erikseen.  Saksalaiselta 
taholta  väitetään  tietysti,  että  tämä  tutkimustapa  on  perusteellisempi,  varo- 
vaisempi ja  varmempi,  kuin  nuo  Comten,  Spencerin  ynnä  muiden  yri- 
tykset löytää  aivan  yleisiä  »sosialisia  lakeja",  joiden  pitäisi  soveltua 
yhteiskunnallisen  kehityksen  kaikkiin  eri  aloihin.  Siinä  saksalaisten 
tutkijain  käsityksessä  on  paljonkin  perää,  jos  kohta  on  myönnettävä,  että 
tuolla    toisellakin,    rohkeammin    yleistävällä    menetystavalla    myöskin   on 

ansionsa,  koska  se  voi  valaista  erikoisia  ilmiöitä  yleisillä  näkökohdilla, 
joiden  perille  ei  ollenkaan  päästä,  niin  kauan  kuin  va|n  kiinnitetään  huo- 
mio yhteen  erikoisalaan  kerrallaan. 

Berlinin  professorit  Breysig  ja  Simmel  koettavat  valaista  sosiolo- 
gian käsitettä  ja  rajoittaa  sen  alaa  juuri  määräämällä  tarkemmin  sen  suh- 
detta tuollaisiin  erikoisempiin  tutkimushaaroihift,  jotka  ovat  vanhemmat 
kuin  yleinen  sosiologia,  mutta  joita  nykyänsä  muutamat  käsittävät  vain 
sen  erikoishaaroiksi.  Breysig  esim.  katsoo  luonnolliseksi,  että  sosiologisesti 
selittävää  oikeus-,  valtio-  ja  taloustiedettä  vastaisuudessakin  harjoitetaan 
itsenäisesti,  nojautuen  siihen  pitkään  kehitykseen,  mikä  niillä  kullakin  jo 
on  takanaan;  mutta  hän  luulee,  että  muutamien  vuosikymmenien  kuluttua 
yleisellä  sosiologialla  tulee  olemaan  hallitseva  ja  määräävä  keskusasema 
näiden  tieteenhaarojen  joukossa,  »samoin  kuin  biologialla  on  keskusasema 
elimellisen  luonnon  tutkimuksen  alalla,  s.  o.  eläin-  ja  kasvitieteessä  sekä 
opissa  ihmisen  ruumiista  ja  roduista".  Hän  lausuu,  käyttäen  vertausta, 
joka  tosin  ei  tunnu  täysin  onnistuneelta,  mutta  kuitenkin  on  havainnollinen: 
»Nuoren  äidin  (sosiologian)  tulee  jättää  näille  paljoa  vanhemmille  tyttä- 
rilleen heidän  tähänastinen  tutkimusalansa,  mutta  kuitenkin  ottaa  käytet- 
täväkseen kaikki  heidän  saavuttamansa  hyödylliset  tulokset  ja  itse  puo- 
lesunsa  asettaa  heille  kysymyksiä  vieläpä  myöhemmin  ohjeitakin.*  Vielä 
Breysigin  mielestä  sosiologian  ei  tule  yrittääkään  asiallisesti  tutkia  ihmis- 
kunnan henkisiä  elämänilmauksia,  niinkuin  esim.  uskonnon  ja  taiteen  kehi- 
tysmuotoja  vaan  ainoastaan  pitää  silmällä  niidenkin  ilmiöiden  »yhteissie- 
lullista  ydintä**  (»gesellschaftsseelischen  Kern**).  »Sosiologian  tulevaisuuden 
toiveita  voipi  oikein  punnita  vasta  kun  on  luovuttu  niistä  suunnattomista 
alueenlaajennuksista,  joita  muutamat  ovat  tahtoneet  sille  valloittaa. ** 

Näistä  esityksistä  näkee,  kuinka  vaikeata  on  täsmällisesti  rajoittaa 
sosiologian  käsitettä  ja  alaa. 

Ranskassa,  sanoo  Broda,  pantiin  alulle  ensimäiset  vakavat  yritykset 
sosiologian  perustamiseksi.  Se  on  nojautunut  kahteen  tukikohtaan  eli 
vanhempaan  tieteeseen,  biologiaan  ja  sielutieteeseen.  Hän  koettaa  osottaa, 
mitä  johdatusta  sosiologia  on  saanut  niiltä  kummaltakin  sekä  miten  niiden 
vaikutuksesta  on  ranskalaisessa  sosiologiassa  muodostunut  kaksi  eri  suun- 
taa, joiden  eroavaisuutta  hän  selittelee. 

Amerikassa  on  Brodan  mielestä  sosiologian  lähtökohtana  ollut  suo- 
anainen    ja    käytännöllinen  tarve  päästä  niiden  lakien  perille,  jotka  vai- 

kuttavat  uuden  kansakunnan  muodostuksessa.  Oli  siis  ensi  sijassa  tut- 
kittava nykyajan  ilmiöitä.  Sentähden  tilastollinen  tutkimustapa  on  siellä 
tullut  sosiologian  perustukseksi.  Amerikan  etevimmissä  yliopistoissa 
on  olemassa  niinsanottuja  tilastollisia  laboratooreja,  joissa  järjestelmäl- 
lisesti tutkitaan  väestön  muutoksia,  uskonnollisten  yhdyskuntain,  valtiol- 
listen puolueiden  ja  taloudellisten  laitosten  kehitystä  y.  m.  Tämä  tilas* 
tollinen  tutkimussuunta  on  Brodan  mielestä  „ lyhyessä  ajassa  tuottanut 
oivallisia  tuloksia**;  „sillä  näyttää  olevan  edessään  loistava  tulevai- 
suus". 

Saksalaisista  tiedemiehistä  Kielin  professori  F,  Tönnies  myöskin 
erittäin  huomauttaa  tilaston  merkitystä  yhteiskuntatieteen  perustuksena. 
Breysig  puolestaan  lausuu:  nykyaikaisen  monipuolisen  elämän  tutkimuk- 
sessa on  välikappaleena  käytettävä  »karkeampiin"  ilmiöihin  nähden  ensi 
sijassa  tilastoa,  hienompia,  syvempiä  tapahtumia  tutkittaessa  perusteellista 
sielutieteellistä  analyysiä. 

Tärkeä  periaatteellinen  kiistakysymys  on  se,  onko  sosiologian  teh- 
tävä vain  selvittää  syysuhteiden  lakeja,  jotka  ilmaisevat  kuinka  yhteis- 
kunnalliset olot  todellisesti  kehittyvät,  vai  tuleeko  sen  koettaa  olla  „ nor- 
matiivinen", ohjeita  säätävä  tiede,  s.  o.  osoittaa,  millaiseksi  yhteiskuntaa 
pitää  muodostaa.  Useimmat  vastauksenantajat  ovat  käsittäneet  sosiologian 
tehtävän  ensinmainituUa  tavalla.  Kuitenkin  Stammler,  niinkuin  ylempänä 
on  mainittu,  teroittaa  mieleen,  että  sosiologia  ennen  kaikkea  on  tutkimus 
ihmisen  tarkoitusperistä  eli  loppumääristä.  Myöskin  Breysig  on  sitä  mieltä, 
että  ^yhteiskuntatiede  ei  ole  ainoastaan,  niinkuin  jokainen  tutkimus- 
haara,  elämän  vaariinottamista,  vaan  se  on  myöskin  välikappale 
elämän  ohjaamiseksi  ja  järjestämiseksi  ....  Se  on  ihmiskunnan  mie- 
tintää  oman  kehityksensä  juoksusta  ja  loppu  määrästä".  Niinikään  eng- 
lantilainen V,  V,  Brand/ord,  Lontoon  sosiologisen  seuran  kunniasihteeri, 
vaatii,  että  sosiologit  „omin  käsin  työskentelevät  ihmiskunnan  edistyksen 
hyväksi";  hän  odottaa  oikeata  sosiologian  kukoistusta  vasta  silloin,  kun 
sen  harjoittajat  yhäti  pyrkivät  sovittamaan  tiedettään  yhteiskunnan  käytän- 
nöllisiinkin kysymyksiin.  Samaan  vaatimukseen  yhtyy  P,  GeddeSy  Edin- 
burgin  sosiologisen  opiston  esimies. 

Kuuluisa  ranskalainen  filosofi  A,  FouilUe  ilmoittaa  lyhyesti  luotta- 
muksensa sosiologian  tulevaisuuteen  sekä  mielipiteensä,  että  sen  tulee 
noudattaa  ominaista  »sosiologista"  metoodia,  jolle  biologinen  ja  psykolo- 

ginen  tutkimusmenettely  ovat  ainoastaan  tarpeellisina  apukeinoina  ja  val- 
mistusasteina. 

Parisin  yliopiston  professori  E.  Durkheim  teroittaa  mieleen,  että 
yhteiskuntatieteessä  on  noudatettava  ^2>^nV7///x/^  tutkimusmetoodia.  Ei  ole 
kylliksi  tutkia  yhteiskunnallisia  muodostumia  niiden  nykyisessä  muodossa, 
koska  siinä  ei  voida  huomata  niitä  alkeisosia,  joista  ne  ovat  rakennetut. 
Historia  on  se  hienompi,  syvemmälle  tunkeva  ase,  joka  näyttää  meille  niiden 
hienomman  rakenteen.  Se  toimittaa  siten  hänen  mielestään  yhteiskunta- 
tutkimuksessa saman  tehtävän  kuin  mikroskoopi  elimellisiä  kudoksia 
tutkittaessa. 

Durkheimin  kanta  lähenee  muutamassa  kohdassa  niitä  mielipiteitä, 
joita  myöskin  tämän  selostuksen  kirjoittaja  on  esittänyt  antamassaan  vas- 
tauksessa puheenalaiseen  kiertokyselyyn,  joka  oli  lähetetty  hänellekin  vas- 
tattavaksi. 

Mielestäni  nykyaikainen  sosiologia  ei  ole  mikään  niin  ehdottomasti 
uusi  tutkimuslaji,  kuin  monet  näyttävät  arvelevan.  Jo  entisinä  aikoina 
monet  historioitsijat  ja  ajattelijat  yrittivät  selvittää  yhteiskunnallisia  syy- 
suhteita ja  heidän  onnistuikin  johonkin  määrin  valaista  monta  seikkaa. 
Kauan  aikaa  ennenkuin  puhuttiinkaan^sosiologiasta*',  oli  esitetty  koko  joukko 
huomattavia  vaarinottoja  ja  mietelmiä  siitä,  miten  erilaisten  luonnonehto- 
jen vallitessa  sekä  määrätyissä  historiallisissa  ja  yhteiskunnallisissa  oloissa 
kehittyy  kansoissa  vastaavia  ominaisuuksia  ja  harrastuksia.  Toiset  luon- 
teenpiirteet ovat  ominaiset  kuumien  ja  viljavain  maiden,  toiset  lauhkeiden 
maiden,  toiset  kylmien  ja  karujen  maiden  asukkaille.  Erilaiset  ominai- 
suudet ja  harrastukset  kehittyvät  säännöllisesti  luonnonkansoissa,  sivis- 
tyksen noustessa,  tapojen  hienon  tuessa  ja  oikeustilan  vakaantuessa.  Yksin- 
vallassa, ylimys  vallassa  ja  kansanvallassa  syntyy  määrätty  „kansansielun" 
kehityssuunta,  josta  johtuu  silmiinpistävää  säännöllisyyttä  valtiomuotojen 
vaihtelussa,  y.  m.  s.  Jo  muinaiskreikkalaisten  ja  roomalaisten  ete- 
vät historioitsijat  tuovat  esiin  tuonluontoisia  huomioita  ja  ajatelmia. 
Uudella  ajalla  monet  tutkijat  ja  ajattelijat  vähitellen  kartuttivat  tätä  yh- 
teiskunnallisten tietojen  varastoa.  Esim.  kuuluisa  ranskalainen  yhteis- 
kunnallinen ajattelija  Montesquieu  (f  1755)  esittää  teoksessaan  „£spritdes 
lois**  (Lakien  henki)  sangen  paljon  tervejärkistä  valtiollista  ja  yhteiskunnallista 
viisautta,  joka  perustuu  tuollaisiin  mietiskelyihin.  Hän  osoittaa,  että  kunkin 
kansan  yhteiskuntajärjestys  ja  lait  riippuvat   luonnollisista  syistä  —  maan- 

tieteellisistä  oloista,  ilmastosta,  kauppasuhteista,  sekä  ennen  kaikkea  kan- 
san omasta  omituisesta  luonteesta  ja  tavoista,  jotka  taas  vuorostansa  joh- 
tuvat toisista  luonnollisista  syistä. 

Totta  on,  että  kaikki  sellaiset  vaarinotot  eivät  opeta  möille  mitään 
poikkeuksettomia,  yleispäteviä  lakeja,  vaan  ainoastaan  likimääräisiä  sään- 
nönmukaisuuksia. Mutta  eihän  nykyinenkään  sosiologia  voi  esittää  var- 
moja poikkeuksettomia  lakeja.  Selvää  on  siis  että,  kun  sosiologia  19:nnellä 
vuosisadalla  muodostui  eri  tieteeksi,  erittäinkin  Comten  (f  1857)  vaiku- 
tuksesta, joka  keksi  sille  nimenkin,  niin  se  ei  johtunut  siitä,  että  tähän 
alaan  kuuluvia  tietoja  ja  oppiväitteitä  olisi  yhtäkkiä  todistettu  aivan  var- 
moiksi, yleispäteviksi  ja  täsmällisiksi,  vaan  pikemmin  siitä,  että  kerätyt 
tutkimuksenainekset  vähitellen  olivat  kasvaneet  niin  laajoiksi,  että  sen 
takia  näytti  sopivalta  ja  tarkoituksenmukaiselta  ruveta  käsittelemään  niitä 
erityisenä  tutkimushaarana.  Sen  jälkeen  nämä  tutkimukset  ovat  vielä 
ripeästi  edistyneet.  Ne  rikkaat  tiedonainekset,  joihin  Sosiologia  nyt  nojautuu, 
ja  se  into,  jolla  niitä  pohditaan  ja  kartutetaan,  takaavat,  että  se  tulee  yhä 
varmemmin  ja  tarkemmin  selvittämään  vaikeata  tutkimusalaansa.  Mutta 
käykö  sen  mahdolliseksi  keksiä  suuria  yleisiä  lakeja  tämän  sanan  anka- 
rimmassa  merkityksessä,  on  nähdäkseni  vielä  epävarmaa. 

Ainakin  täytyy  sosiologin  nykyänsä  vielä  hyvin  usein  noudattaa 
tutkimistapaa,  joka  on  enemmän  historiallinen  kuin  varsinaisesti  sosiolo- 
ginen. Hänen  täytyy,  puhumatta  paljoa  ollenkaan  „laeista''  ja  voimatta 
muodostaa  laajalle  ulottuvia  yleisiä  totuuksia,  tutkia  erity iskohdittai n  >'/fä^^^7z 
yhteiskunnan  vain  kerran  tapahtunutta  kehitystä,  seurata  siinä  olojen  ja 
laitosten  vitkal lista  muodostumista,  koettaa  löytää  niitä  monimutkaisia 
syitä,  jotka  siinä  kehitysjuoksussa  ovat  kietoutuneet  toisiinsa. 

Tämän  kirjoittaja  näyttää  olevan  jokseenkin  yksin  siinä  käsityksessään, 
että  sosiologia  tavallaan  on  vanha  tieteenhaara.  Muutamat  muut  vas- 
tausten lähettäjät  lausuvat  nimenomaan,  että  se  on  aivan  nuori  tiede;  niin 
esim.  Kolozsvarin  yliopiston  professori  Palagyi  ja  yllabainittu  R.  JVorms, 
joka  katsoo  sen  saaneen  alkunsa  korkeinkaan  75  vuotta  sitten,  jolloin 
Comte  esitti  oppijärjestelmänsä.  Luulen  kuitenkin,  että  erimielisyys  tästä 
kysymyksestä  on  enemmän  sanoissa  kuin  asiassa.  Sillä  epäilemättä  kaikki 
tunnustavat,  että  pitkä  sarja  edelläkävijöitä  on  valmistanut  tietä  nykyiselle 
sosiologialle.     Melkein  kaikki  asiantuntijat  ovat  myöskin  yhtä  mieltä  siitä, 

että  sosiologia  ei  ainakaan  vielä  tällä  hetkellä  ole  keksinyt  senluonteisia 
järkähtämättömiä  lakeja  kuin  luonnontieteet 

Joskin  nuo  toiveet  ankarien  sosiologisten  lakien  löytämisestä  osoit* 
tautuisivat  pettäviksi  haaveiluiksi,  niin  sosiologta  ei  suinkaan  menetä  silti 
merkitystään.  Joka  tapauksessa  nykyajan  laajat  tutkimukset  tällä  alalla 
ovat  tuottaneet  erinomaisen  suuren  edistyksen  verraten  niihin  mietelmiin 
näistä  asioista,  joita  ajattelijat  ja  valtioviisaat  edellisinä  vuosisatoina,  esim. 
Montesquieu  ja  hänen  edeltäjänsä,  esittivät* 

Arvi  Grotenfelt. 


K.irjallisuutta. 


Näytelmäkiijallisaatta. 

Johannes  Linnankoski,  KiroU  Yhdeksänkatkelmainen  unelma.  Porvoo 
1908.  Wemer  Söderström  O.  Y.  188  siv.  8:0.  Hinta  nid.  3:  25,  vaa- 
tekansissa  4:  75. 

Linnankosken  teoksissa  painiskelee  väkevä  luomisinto  raskaiden 
aiheiden  kimpussa.  Runoilija  ponnistelee  niissä,  lauseitaan  punniten, 
päästäkseen  muodon  herraksi.  Hän  on  nimittäin  jättänyt  taakseen  sen 
naiivin  kannan,  jolloin  sisällys  ja  muoto  luontuivat  välittömästi  yhteen, 
ja  hänen  suosimansa  elämänkysymykset  vaativat  ennen  kaikkea  harkintaa. 
Lukija  tuntee  tämän  voimanponnistuksen  merkit  kirjailijan  edellisessäkin 
tuotannossa.     Mutta  varsin  selvät  ne  ovat  «Kiroissa''. 

Sen  aihe  on  vaatelias.  Tekijä  on  tahtonut  runokuvien  avulla  sel- 
vittää äskeisten  sortovuosien  syyt  ja  synnyt,  vapauttaa  itsensä  ja  kansansa 
niiden  painajaisesta  ja  antaa  lopussa  rohkaisevan  viittauksen  tulevaisuu- 
teen. Itsepintaisella  sitkeydellä  hän  onkin  tavallaan  vienyt  tahtonsa 
perille,  vaikka  allegorinen  muoto,  jonka  hän  on  esitykselleen  valinnut^ 
iskee  joka  askeleella  mielikuvituksen  vapaata  liikuntaa  vastaan.  Ajatel- 
kaamme, millainen  työ  on  ollut  siirtäessä  nykyajan  ilmiöt  vuosisatain 
takaiseen  ympäristöön:  pukea  henkilöt  muinaissuomalaiseen  pukuun  ja 
verhota  tapahtumat  jossain  yhteissuomalaisten  heimojen  pesäpaikassa  tapah- 
tuviksi. Eikä  ole  auttanut  pelkkä  pukujen  ja  nimien  muutos.  On  täy- 
tynyt pitkin  matkaa  varoa,  ettei  teoksessa  mikään  sotisi  vanhan  ajan 
muotoja,  sanoja,  tapoja  vastaan  ja  pitää  silmällä,  että  se  samalla  kuitenkin 

olisi  ymmärrettävästi  palanen  Suomen  niemellä  äskettäin  elettyä  aikaa.  On 
täytynyt  luovia  vuoroin  kummallekin  puolelle  kylmän  harkinnan  mukaan 
ja  uhrata  taiteen  ensimäinen  edellytys,  välittömyys  ja  luontevuus. 

Jospa  kirjailija  edes  olisi  tyytynyt  hahmostelemaan  entis^'an 
puitteisiin  routavuosien  pääsuunnat  suurin  piirtein.  Mutta  hän  on 
ahtanut  niihin  kaiken  viime  aikojen  tapahtumarihkaman  ja  puolue- 
kirjavuuden.  Siinä  ovat  »keltaiset"  ja  »siniset**  monessa  eri  vivahduk- 
sessa aina  »tosisi nisiin*'  asti,  ovat  valkoviittaiset  tietäjät  (papit),  jotka 
kiertelevät  ympäri  maata  taivuttelemassa  kansaa  »varovaisen  viisau- 
den tielle",  »älytikat",  jotka  selittävät  yksinkertaisille  korkeimman 
valtioviisauden  ongelmia,  salapoliisit,  salakuljettajat,  senaatit,  eroitetut 
senaattorit  j.  n.  e.  hamaan  legendamaiseen  ruumisarkkuun  asti. 
Tällä  tavoin  rustaamalla  on  teoksen  useimpiin  kohtauksiin  saatu  omi- 
tuinen kaksimielisyys,  joka  panee  lukijan  arvailemaan:  mitähän  tämä 
tarkoittaa,  kukahan  meillä  niin  teki  j.  n.  e.  Puhdas  taidenautinto  on 
silloin  tiessään,  sijalla  aprikoiva  mietintä.  Vain  aniharvoin  rikkoo  mie- 
likuvitus allegorian  muodon,  esim.  kiekonlyöntikohtaus  heti  alussa,  Mertsin 
käynti  Urmaan  tuvassa  toisessa  näytöksessä  ja  eräät  yksityiset  repliikit 
Urmaan  kuolinpuheessa.  Ne  ovat  ainoita  keitaita  tässä  hieta-aavikossa. 
Kuinka  avuttomaksi  kirjailijan  mielikuvitus  on  käynyt,  kun  se  on  kät- 
ketty allegorian  kammitsoihin,  osoittaa  esim.  5:s  unelma.  Se  on  pelkkä 
puoluejoukkojen  katselmus,  jonka  historiallinen  faktillisuus  on  aiheutta- 
nut. Ensin  astuvat  Vuorhaaran  vierasmajaan  passiivisen  vastarinnan 
edustajat,  sitten  »tosisiniset"  isänmaan  miehet,  sitten  apokryfinen  taakan- 
kantaja —  teoksen  pahin  kömpelyys  —  ja  lopuksi  yltiöpäät  aktivistit. 
Lukijalta  vaaditaan  enemmän  kuin  hyvää  tahtoa,  jotta  hän  voisi  tämmöi- 
sissä manövereissä  säilyttää  hyvän  tuulensa. 

Kirjailijan  mielessä  on  kuitenkin  epäilemättä  kajastanut  oikeampi 
yleiskuva  ajan  murroksista,  kun  hän  pani  teokselleen  nimeksi  »Kirot" 
—  jonka  sisällystä  paha  kyllä  liian  heikosti  ja  yksipuolisesti  tulkitaan  — 
ja  kun  hän  keskitti  kuvauksen  Urmaaseen,  jossa  heimon  vanhat  kirot 
käyvät  toteen  silloin,  kun  hän  antaa  ensimäisen  rakkautensa  ylön.  Lyhyt- 
näköiset hyötylaskelmat  tukahduttavat  tunnon  äänen  ja  vetävät  kirouksen 
päällensä  —  siinä  aihe,  joka  olisi  koskenut  kipeihin  kohtiin,  jos  se  olisi 
syvennetty  ja  vapautettu  epäolennaisista  »historiallisista"  lisistä.  Mutta 
sitäpä  ei  Linnankoski  tehnyt  Siitä  hetkestä,  jolloin  Mertsi  leikkaa  suor- 
tuvansa Urmaan  tuvassa,  on  kirjailija  päästänyt  oikean  langan  käsistään, 
siirtynyt  ulkonaisten  tapahtumain  alalle  ja  peittänyt  metsän  pensaiden 
taakse.  Kun  Mertsiä  sitten  seuraavisssa  kohtauksissa  tarvitaan,  on  hän 
se  dea  ex  machina,  joka  suorittaa  historiallisen  tehtävän,  iskee  tikarinsa 
muronilaisen  veronkantajan  rintaan  ja  nostattaa  kansan.  Mutta  se  ei  ole 
enää  Mertsi  ihmisenä,  veenivaliona,  se  on  symboli,  koko  kansan  poljettu 

voima,  joka  nousee  alennuksestaan.  Kirjailija  on  häntä  kuvatessaan  sär- 
kenyt muodot,  luonut  vertauskuvan  ihmisen  asemasta. 

Että^kappale  kaikesta  allegorisuudestaan  ja  symbolisuudestaan  huo- 
limatta on  aiottu  näyteltäväksi,  sitä  todistaa  sen  melkein  kiusallisen  tarkka 
paikallisuuksien  osoitteleminen,  yksinpä  äänenpainonkin  alleviivaaminen. 
Ennakolta  voisi  kuitenkin  päätellä,  että  jos  se  lavalle  asetettaisiin,  niin 
siitä  tulisi  vain  tavallinen  pukuparaadi,  ei  juuri  muuta.  Ihminen  peit- 
tyisi lavalla  vielä  pahemmin  muinaisajan  puvun  varjoon  kuin  lukiessa. 
Hauskaahan  olisi  tosin  kuulla,  miten  näyttelijäin  huulilta  putoilisivat  nuo 
yksikantaiset  katkonaiset  repliikit,  jotka  puristuvat  esiin  kuin  raskaan 
painon  alta.  Mutta  laajempaa  kantavuutta  ja  syvyyttä  ne  eivät  sittenkään 
saisi,  vaikka  niissä  on  oma  harkittu  nasevuutensa.  Teennäisyjrttä  niissä 
myöskin  on,  kuten  noissa  omituisissa  väännellyissä  paikannimissäkin: 
Änetsä,  Uiro,  Kasarria,  Valdu,  Itaria,  Auree,  Ilmoka  y.  m.  s.,  joita 
tekijä  suosii.  —  Linnankoski  nyt  kerran  kuuluu  niihin  ^voimaihmisiin^, 
jotka  väkisinkin  tahtovat  taivutella  kielenvarat  palvelukseensa  ja  tekemällä 
tehdä  yksinpä  —  taiteen  luontevuudenkin. 

Eräät  ovat  tahtoneet  nostaa  tämän  teoksen  kotimaisen  draamakirjal- 
lisuutemme  korkeimmaksi  kukkulaksi.  Minusta  se  on  pikemmin  mur- 
heellinen ajan  merkki.  Sillä  se  osoittaa,  kuinka  lahjakaskin  kirjailija 
saattaa  hairahtaa  syrjään,  jos  hän  pakoittautuu  alalle,  joka  ei  ole  sisäisen 
elämyksen,  vaan  harkinnan.  Uskon  että  Linnankoski  sisimmässään  itsekin 
aikojen  mentyä  tuntee  tällä  kertaa  uhranneensa  vieraille  jumalille  ja  anta- 
neensa kansalle  elävän  totuuden  sijasta  kuolleen  allegorian. 

V.  T. 


Lyyrillistä  runoutta. 

ALB.  Eerola,    Vihurin-väreitcL    Porvoo  1907.*  Wemer  Söderstöm  O.  Y.    63  siv. 
12:0.    Hinta  i:  — . 

Suomalaisen  laulun  lähteet  ovat  nykyään  melkein  ehdyksissä. 

Ne  kolme,  neljä  runovihkoa,  jotka  jouluksi  ilmestyivät,  jäävät  aut- 
tamattomasti alapuolelle  sen  rajan,  joka  eroittaa  runot  muusta  „riimi- 
kirjoituksesta". 

Se  laulun  kevätvuoksi,  joka  vuosisatain  vaihteessa  niin  rikkaana 
ja  lupaavana  tulvaili  (Eino  Leino  ja  Larin  Kyösti)  on  jälleen  painunut 
matalimmaksi  luoteeksi,  jonka  harmailla  ja  kiihkottomilla  vesillä  ei  tunnu 
olevan  sitä  elämän  nousuvoimaa,  josta  puhtain  ja  laulahtavin  lyriikka 
purkautuu.    En  ole  unohtanut  poikkeuksia!    Niitä  on  pari.    Mutta  vaikka 

halusti  ja  kiitollisina  myönnämme,  että  runoutemme  eräissä  nykyisissä 
edustajissaan  on  saavuttanut  suuremman  muodon  täydellisyyden  kuin 
koskaan  ennen,  sisällykseltään  siivilöitynyt,  kulti veerautunut  modernisem- 
man  sielunelämän  heijastimeksi,  kaipaamme  siinä  usein  jotain,  jotain 
olennaista.  Laulua,  laikahtelevaa  elämän  tunnetta  ja  -iloa,  vallatonta  voi- 
maa ja  nuoruuden  kultaista  kauneutta!  Nuoruuden!  Nuorihan  meidän 
kultuurimme  vielä  on  —  jokohan  se  olisi  liian  vanha  ja  viisas  kan- 
taakseen niitä  laulun  kukkia.  Jos  niin  on,  joutuu  toisin  hetkin  kysy- 
mään itseltään,  eikö  tämä  kehitys  ole  sittenkin  maksanut  sille  liian  paljo  — 
verta.  Sillä  siinä,  missä  odottaisi  terveen  ja  täysinäisen  valtimon  lyövän, 
tuntee  nyt  usein  kauhukseen  reflektsionin  seinätoukan  tikuttavan. 

Mutta  ehkä  se  on  meidän  sukumme  kohtalo  eikä  vika. 

Sitäpaitsi:  on  turha  teoretiseerata  ja  toivotella  tulevaksi  sitä  mikä 
ei  ole,  Milloin  luonto  yhdyttää  ne  onnelliset  ominaisuudet  ja  synnyttää 
sen  kaivatun  laulajan,  silloin  on  hänen  aikansa.  Ja  hän  laulaa,  mitä  laulaa, 
omasta  ja  jumalan  armT)sta.  Kaikki  kauneus  on  lahjaa  ja  meidän  on  kii- 
tettävä jokaisesta  hedelmästä,  jonka  poimimme  elämän  puusta. 

Alb.  Eerolasta  ei  ole  paljon  puhuttavaa: 

Hänessä  on  hiukan  sitä  nuoruuden  hempeätä  tunnetta,  joka  ajaa 
melkein  jokaisen  nuorukaisen  joskus  viattomia  värssyjä  sepittämään.  Hiu- 
kan, mutta  tuskin  tunnettavissa,  sitä  levotonta  käyteainetta,  joka  vie  nuo- 
rukaisen miehen  mietteisiin.  Muuta  ei.  Runoilijana  hän  on  avuton  ja 
neuvoton  ja  esim.  loppusoinnut  tapaavat  vain  sattumalta  toisensa. 

„Vihurin-väreitä**  sisältää  niitä  lauluja,  joita  jokaisen  on  lupa  laulaa 
itsensä  ja  kultansa  iloksi,  mutta  ei  taidevaatimuksin  lähettää  maailmalle. 

Y.  K. 


Kertomuksia  ja  kuvauksia. 

Alphonse  Daudet,  Kuninkaita  maanpaossa.  Ensimäinen  osa  (Kansan  romaani- 
kirjasto  I).  Ranskasta  suomensi  Kasimir  Leino.  Oulu  1907.  Suoma- 
lainen kustannusosakeyhtiö  Kansa.     212  siv.  Hinta  2:  50. 

Alphonse  Daudetin  taiteessa  on  jotakin  naisellista,  melkeinpä  tyttö- 
mäistä: kevytjalkaista  siroutta,  naiivia  viattomuutta  ja  oikullista  epätasai- 
suutta. Nuoren  tytön  tavoin  se  tahtoisi  vain  tanssia,  leikkiä,  iloita.  Se 
ei  osaa  ottaa  elämää  raskaasti.  Ja  jos  sille  tulee  eteen  vakavat  kysy- 
mykset, niin  se  suoriutuu  niistä  lapsellisen  kevyesti  ja  kerää  niiden  vas- 
tapainoksi niin  paljon  valoisia  kohtia,  että  elämän  synkkyys  usein  peit- 
tyy   niiden    alle.     Niinkuin  esim.   tässä  romaanissa.     «Kuninkaita  maan- 

paossa"  on  oikeastaan  surullinen  kirja,  kuvaus  maastaan  karkoitetuista 
kuninkaallisista  perheistä,  jotka  ovat  tulleet  Parisiin  ja  vaipuvat  siellä 
aste  asteelta  tavalliseen  porvarilliseen  tasoon  ja  kenties  sitäkin  alemmas, 
jokapäiväisiin  elämänhuoliin  ja  kärsimyksiin.  Runoilija  on  sepittänyt 
omasta  päästään  olemattoman  lUyrian  kuningaskunnan  kohtalot  ja  johta- 
nut tästä  maasta  onnettoman  hallitsijaparin  Parisiin  maanpakoon.  Tässä 
ensimäisessä  osassa  voimme  seurata  vasta  heidän  alkuvaiheitansa.  He 
asettuvat  ensin  hotelliin,  mutta  hankkivat  sitten  vaatimattoman  yksityis- 
asunnon, kun  kotimaahan  palaaminen  käy  mahdottomaksi.  Kuningas 
huvittelee  kevytmielisesti  parisilaiseen  tapaan  ja  tuhlaa  suuria  summia. 
Sillä  aikaa  istuu  kuningatar  ikävissään  kotona  ja  pitää  huolta  poikansa, 
nuoren  sairaalloisen  perintöprinssin  kasvatuksesta.  Kuningattaren  ja  koti- 
opettajan välille  näyttää  alkavan  punoutua  läheiset  suhteet,  ja  kuninkaal- 
lisen perheen  taloudellinen  asema  huononee  päivä  päivältä.  — 

Minun  täytyy  tunnustaa,  etteivät  Illyrian  kuvitellut  kohtalot  syn- 
nytä tarkoitettua  historiallisen  taustan  vaikutusta  ja  kuninkaallinen  paris- 
kunta näyttää  alun  alkaen  ihan  tavalliselta  porvarisperheeltä,  jossa  mies 
on  tyhjänpäiväinen  elostelija  ja  vaimo  kivettynyt  erakko.  Muutenkin 
tuntuu  kertomus  laimealta  ja  pintapuoliselta,  onpa  paikoin  suorastaan 
ikävää  pitkäveteisyydessään  ja  kauas  kaartelevissa  syrjäepisoodeissaan. 
Mutta  sehän  on  vain  merkkinä  siitä,  että  naturalistisen  detaljimaalauksen 
aika  on  jo  mennyt  ja  ettei  laaja  romaani  oikeastaan  ollut  luotu  Daudetin 
hempeiden  käsien  pidellä;  se  vaatii  lujempaa,  kiinteämpää  otetta.  Parasta 
on  kirjassa  mielestäni  eräät  yksityiskohdat,  esim.  kreivitär  Coletten  käynti 
miehensä  luona  keskellä  yötä,  kuninkaallisesta  kruunusta  otettujen  ti- 
manttien kauppaaminen  ja  lopussa  kuningattaren  ja  kotiopettaja  Elysee 
M^rautin  kävely  kansanhuveissa.  Tämänkaltaisissa  pikkupiirteissä  elähtyy 
kertomus.  Syvenemään  se  ei  pääse  koko  tässä  ensi  osassa  —  tuskinpa 
seuraavassakaan. 

Kirjassa  on  paljon  paikallista  ja  ajallista,  jonka  vaikutus  on  vuo- 
sien kuluessa  laimentunut  ja  tunneväritys  haalistunut  siirtyessään  kaukai- 
seen itiaahan  ja  vieraan  kielen  raskaampaan,  vähemmän  henkevään  asuun. 
Suomentajakaan  ei  ole  nähtävästi  ehtinyt  tehdä  kaikkea  voitavaansa  jou- 
duttaessaan  kirjaa  kustannusosakeyhtiö  Kansan  suureen  joululähetykseen. 
Ainakin  allekirjoittanutta  häiritsevät  siinä  semmoiset  tavantakaa  toistuvat 
kömpelyydet  kuin  »palvelusväki  esiintyi  sihonge-^eko/uiassa*^  (s.  86), 
„Tom  Le^Vis  kultasankaisissa  silmälaseissansa*^  (s.  87),  „hän  seisoi  nyt 
salissa  viheriällä  sulkatöyhdöllä  varustetmsa  hatussansa,  samettisissa  nyöri- 
liiveissänsä*^  (s.  135).  Sivun  109  lopussa  alkaa  näin  kuuluva  lause 
»Vakavana  laski  hän  yölampun  pöydälle  ja  naisen  ulkonäöllä,  joka  etsii 
riitaa,  laski  hän  käsivartensa  ristiin  rinnalle*'  ja  s.  111  sanotaan:  »Hän 
olisi    voiffut    toimeenpanna  ikävän   näytelmän  tuon  'Ragusan  piirityksen* 

kanssa**  (pro:  vuoksi).  Ei  ole  oikein  sanoa  tapakuvaaja,  aihevalinta,  yö- 
valvominen, vesinosto,  vÄan  tapainkuvaafa^  aiheenvalinta^  yönvalvominen, 
vedennosio. 

Suomentajan  alkulausekin  on  häfhätää  sukaistu,  epätasainen  ja  epä- 
selvä eikä  aivan  luotettava;  esim.  Daudetin  vaimo  Julie  Allard  (ei  AUart, 
niinkuin  Leino  kirjoittaa)  oU  synt.  1847  (eikä  1857),  Daudet  kuoli  16 
p.  (eikä  17  p.)  jouluk.  1897,  Alphon^n  isä  oli  silkkitehtailija  eikä  ai- 
noastaan kutoja.  ,,Le  petit  chose''  on  suomeksi  Pikkupoika  tai  Pikku- 
mies, „Chaperon  rouge"  ei  ole  »romaani  punaisesta  päähineestä",  vaan 
tarina  pikkutytöstä  Punahilkasta.  .»Arlesienne"  näytelmä  on  muodostettu 
samannimisestä  kertomuksesta,  joka  kuuluu  kokoelmaan  „ Kirjeitä  myl- 
lyltäni". 

V.  T. 


K.  A.    JÄRVI,    Opettaja,     Kertomus    Karjalan   salokylästä.     Porvoo    1907.     \V. 
Söderström  O.  Y.     8:0     Hinta  3:  —. 

Opettaja  Hannes  Kauppi  joutuu  Ylä-Karjalan  takalistoille,  maamme 
pimeimpiin  loukkuihin  taistelemaan  pimeyttä  vastaan.  Vuodet  ovat  polii- 
tisesti  vaikeat,  mutta  ylevä  mieli  ja  kaunis,  ihanteellinen  rakkaus  erää- 
seen talontyttäreen  Maikki  Karviseen  saattaa  hänet  lujana  sankarina  teke- 
mään ihmeitä  maansa  hyväksi.  Valistus  leviää,  uudet  ajat  koittavat, 
etenkin  kun  lakon  aikana  »virkavaltainen,  ylimyksellinen,  ylellinen  henki" 
näitä  sopukoita  myöten  tuli  tapetuksi.  Kunnon  opettaja  muuttui  kuntansa 
kaikki  kaikeksi  ja  jää  jatkamaan  töitänsä,  onnellisena  uudessa  kodissaan, 
jota  niin  kauniisti  kuvataan:  »Huonekalut  oli  ostettu  Maikin  perintöra- 
hoilla. Ne  olivat  uudet,  niissä  oli  vielä  tuore  kiilto  ja  käytännön  koske- 
mattomuus. Salin  pyöreänä  pöydällä  oli  sohvan  edessä  uljas  lamppu 
melkein  kokonaan  kristallista.  Se  oli  nuorisoseuran  häälahja.  Sei- 
nällä oli  kultakehyksinen  taulu,  jonka  kansakoululapset  olivat  lahjoit- 
taneet. Pastorin  rouva  oli  lähettänyt  parin  kukkavaassia.  Orjasaaren 
isännät  olivat  yhteisesti  ostaneet  uljaan  lehmän.  **  Onni  jää  kukoistamaan, 
liitto  olikin  rakennettu  sielujen  sopusoinnulle.  »Ole  sinä  Orjasaaren 
kuningas",  sanoo  Maikki  miehelleen,  »ja  minä  koetan  olla  sinulle  arvol- 
linen kuningatar." 

Järven  romaani  on  tyypillinen  ajallemme  ja  kehityskaudellemme, 
sisältäen  ajan  virheet  ja  heikkoudet.  Sisällyksessä  näkyvät  ne  ajatuksen 
kypsymättömyytenä,  kyynelherkkänä  tunteellisuutena,  ihmissankaruuden 
ihailuna  tahi  ihmispahuuden  surkutteluna  s.  o.  tietämättömyytenä,  joka 
juuri  vahvimmasti  on  painanut  leimansa  meihin.  Tekotavan  pintapuoli- 
suus johtuu  tästä.    Eihän  voi  pyrkiä  määrättyyn  ja  selvään,  ci  kypsyttää 

itsetietoista  tekotapaa,  ennenkuin  on  selvillä  siitä,  mitä  on  nähnyt,  ja 
alkaa  aavistella,  miten  sen  pettämättö mimmin  toiselle  näyttäisi.  —  Jär- 
ven kirjassa  on  alkupuoli  hiukan  miellyttävämpi  kuin  loppupuoli,  jota 
liikatunteellisuus  ja  opettajasankarin  silmitön  ihailu  enemmän  rasittaa. 
Aiheissa  olisi  mieltäkiinnittävää,  joka  seikka,  ynnä  jo  hiukan  huolehdi- 
tumpi  kieli  kuin  Akilleksessa,  asettaa  tämän  kirjan  nimeksimainitun  edelle. 
Henkilöt  Juuso  Kallio,  pankki-Holopainen  ja  Karvisen  emäntä  olisivat 
erinomaisen  kiitollisia  kuvattavia,  jos  ne  lujemmalla  ja  itsetietoisemmalla 
tavalla  esille  vedettäisiin,  jos  ne  eivät  edustaisi  pahuutta,  vaan  edustai- 
sivat itseänsä.  Olisi  tietysti  ilahduttavaa  nähdä  tekijän  kauniit  kirjalliset 
edellytykset  vapautuneempina  ja  kehitetympinä.  Mutta  sinänsäkin  on 
hänellä  lukijapiirinsä.  Eikä  ihme.  Hänessä  on  sitä,  mikä  meillä  vielä 
kirjallisuudessa  miellyttää,  sitä  epätodelliseksi  ihantelevaa,  joka  paljon 
lupaa,  mutta  hyvin  vähän  antaa, 

M.  H—J. 


Emil  Lassinen,    Poikia,     1907.    Suomal.  kustannus-0.  Y.  Kansa.    98  siv.  8:0 
Hinta  2:  25. 

Emil  Lassisen  ^Poikia**  ei  kestä  puhtaasti  kaunokirjallisen  teoksen 
arvostelua,  sellaiseksi  sitä  ei  liene  tarkoitettukaan.  Palaset  ovat  jonkin- 
laisia muistiinpanoja  poikien  luonteista  pahankuristen  lasten  kasvatus- 
laitoksessa, psykologisia  havaintoja,  joita  tunnollinen  opettaja  on  herkällä 
vaistolla  tehnyt.  Niin  ollen  lukee  vaatimattoman  kirjan  eikä  anna  itseään 
häiritä,  jos  tekijän  mieli  muistoissaan  liiaksi  lämpenee  ja  jos  tyylin  teen* 
näisyys  pyrkii  joskus  pahaa  tekemään  (esim.  „sievä  sortui,  kalpeni  kau- 
nis"*,  sellaisella  lauseella  „on  valheeseen  taipuva  luonne^  eikä  siis  sovi 
rehelliseen  proosaan),  etenkin  kun  tuntee,  että  Lassisella  on  pyrkimys 
yksinkertaisuuteen  ja  koruttomuuteen. 

Lassinen,  sillä  kehitysasteella,  jolla  hän  on,  katselee  jokseenkin 
ennakkoluulottomasti  poikiensa  luonteita,  jopa  jää  avuttomana  seisomaan, 
kun  katse  ei  pitkälle  ulotu.  Hän  on  rehellinen  ja  ihminen  opettajaksi. 
Jostakusta  pojasta  kirjoittaa  hän:  »Hänessä  oli  pohjalla  jotakin,  johon 
en  minä  päässyt  käsiksi,  jonka  hän  aina  ja  kaikissa  tilaisuuksissa  osasi 
piilottaa.  Siellä  oli  sinapin  siemen,  joka  olisi  voinut  kasvaa  tuuheaksi 
puuksi,  jos  minä  olisin  sen  siemenen  keksinyt  ja  osannut  sitä  kasvattaa, 
kastella  ja  vaalia."  Mutta  ei  hän  voi  ajatella,  että  nykyinen  kasvatus 
yleensäkään  kykenisi  vapauttamaan  monia  käyttämättöminä  kuihtuvia  sie- 
lun voimia,  silloin  kun  ne  vapautusta  vielä  tarvitsisivat.  Ihmistuntemus 
on  vähäinen  ja  perinnäiset  ennakkoluulot  vaikeuttavat  vielä  enemmän 
ihmisymmärrystä.     Luonnon    itsensäsuojelemisvaisto    synnyttää   usein  yli- 

pääsemättömät  muurit  yksilöiden  välille.  Sen  näkee  jo  muutamista  sul. 
jetuista  lapsityypeistä  (esim.  Kalle  Kärppä)  ja  etenkin  vaikeampien,  niin 
sanottujen  „ rikollisten  luonteiden^  monivivahteinen  sielunelämä  pysynee 
ongelmana  meille  vielä  kauan  aikaa. 

Että  Lassinen  on  seurannut  lastensa  sislunelämää  ymmärryksellä  ja 
lämpimällä  myötätunnolla,  on  ilahduttavaa,  vaikka  havainnot  eivät  ole- 
kaan syvälle  käypiä.  Olisi  vain  enemmän  objektiivisuutta,  hallintaa  tyy- 
lissä ja  suurempaa  laajanäköisyyttä. 

Kannet  eivät  ole  hauskat. 

M.  H— j. 


Guy  de  Maupassant,  yaUttuja  navelUfa  II.  Ranskasta  suomentanut  Kasimir 
Leino.  Savonlinna  1908.  Kustannusosakeyhtiö  Kansa.  143  siv.  12:0. 
Hinta  i:  50. 

Kylmästi  ja  harkitusti  on  Maupassant  piirrell3rt  kuvauksensa,  puris- 
tanut niissä  kaikki  selviksi,  kirkkaiksi  käsitteiksi.  Hän  on  näyttänyt 
elämässä  alastoman  arkipäiväisyyden,  paljastanut  ihmisessä  usein  alhaisen 
viettiolennon,  sivistymättömän  raakalaisen,  eläimen.  Ja  vaikka  hän  näen- 
näisesti onkin  tyyni  ja  välinpitämätön  syrjästäkatsoja,  kuvastuu  hänen 
kasvoillaan  vuoroin  inho  ja  ikävä,  vuoroin  ilkamoiva  hymy,  ellei  ker- 
rassaan myrkyllinen  iva.  Nämä  sisäiset  tunnusmerkit  ovat  likipitäen 
samat  läpi  Maupassantin  koko  kaksisataisen  novellisarjan.  Samoin  ulko- 
nainen tekotapa.  Se  on  monien  kirjallisuushistorioitsijain  mielestä  se 
ainoa  oikea  ja  kaiken  kertomistaidon  korkein  huippu.  Siinä  nyt  ovat 
kerta  kaikkiaan  ne  ^oikeat''  ainekset:  riittävä  ympäristöpiirros,  tarpeellinen 
määrä  toimivia  henkilöitä  ja  näppärä  juonen  pingoitus,  vaihdellen  sekä 
vuoropuhelun  että  referoivan  esityksen  muodossa.  Ranskalaisen  natu- 
ralismin ulkokohtainen  asiallisuus  ja  matemaatinen  täsmällisyys  viettää 
siinä  voittojaan  —  useimmiten  sisällyksen  ja  syvyyden  kustannuksella- 
Se  on  todella  taidetta,  mikäli  taide  on  taitamista,  tekniikkaa.  Ja  ajan 
henki,  jolle  kaikki  mystillisyys  oli  vierasta,  kuvastuu  siiqä  väärentä- 
mättömänä. 

Äskettäin  suomeksi  ilmestyneessä  toisessa  kokoelmassa  „ valittuja 
novelleja''  saattaa  panna  merkille  näitä  Maupassantin  tunnusmerkillisiä 
ominaisuuksia.  Pisin  sen  seitsemästä  novellista  „ Perhe-elämää **  asettaa 
ihmiset  »kuoleman  majesteetin"  eteen  (lainatakseni  prof.  Vaseniuksen 
sananparren)  ja  näyttää  että  ne  ovat  siinä  seistessään  yhtä  jokapäiväisiä, 
alhaisia  ja  itsekkäitä  kuin  konsanaan  muulloin.  Juoni  on  rakennettu 
hiukan  väkinäisesti  perinnäiseen  ranskalaiseen  tapaan  —  se  muistuttaa 
osaksi  Regnardin  draamaa  „Le  legataire  universelle''  —  eikä  ole  vailla 
pitkäveteisyyksiä  ja  todennäköisyyden  kannalta  arveluttavia  ylimenoja.  «Neiti 

Blanchette  ja  hänen  poikansa"  on  pieni  hauska  lisä«siveellisyysolojen 
valaisemiseksi:  yksinäinen  nainen  saa  isän  aviottomalle  pojalleen  ja 
paikalla  vaikenee  toverien  pilanteko,  sillä  kaikki  on  niinkuin  olla  pitää* 
Helposti  näkee  tässäkin  kertomuksessa  juonen  rangat  ja  tuntee  kirjoittajan 
ironian  piilevän  takana.  Jyrkkien  vastakohtien  varaan  on  rakennettu  kertomus 
»Kaksi  ystävystä".  Sodan  raakuus  ja  rauhan  idyllimäisyys,  saksalaisten 
alhainen  tunnottomuus  ja  ranskalaisten  rauhan  miesten  tyyni  sankaruus 
on  asetettu  siinä  kylmäverisesti  vastakkain.  Kokoelman  paralta  on 
novelli  «Keväällä''  kauniin  lyyrillisyytensä  vuoksi.  Elämää  nähnyt  ja 
kokenut  kertoja  varoittaa  matkatoveriaan  välttämään  keväisen  lemmen 
pauloja  hauskalla  ja  herttaisella  tavalla.  Kertomuksessa  »Pelastunut' 
nauraa  tekijä  taas  ihmiselämän  pienuudelle.  Sen  oivallinen  juoni  on  tämä: 
Kuolleeksi  luultu  merimies  palaa  vuosien  mentyä  kotiseudulleen  ja  tapaa 
vaimonsa  toisen  miehen  omana.  Mutta  kaukana  siitä,  että  syntyisi  mitään 
kohtauksia,  mielenliikutuksia;  kaikki  ottavat  asian  tyynesti  ja  molemmat 
aviomiehet  lähtevät  sovussa  kylän  kahvilaan  ryyppäämään  tulijaisiksi 
kupin  kuumaa.  Aito  gallialainen  veijarijuttu  on  »Aasi",  kuvaus  rans- 
kalaisista salametsästäjistä,  jotka  myyvät  ampumansa  aasiluuskan  jalom- 
man metsänotuksen  hinnasta.  Näkyy  että  kirjailija  on  leikitellyt  sorvaa- 
malla huvikseen  tämän  vähäpätöisen  palasen,  jossa  hän  sentään  räikeästi 
vetää  esiin  ihmisten  raakuuden  (kun  he  aasi   parkaa  kiduttavat). 

Maupassantin  novelleista  painuu  jo  ensi  lukemalla  mieleen  juoni, 
sillä  se  on  yksinkertainen,  tarkasti  laskettu  ja  taitavasti  kehitelty.  Kir- 
jailija pyrkii  päämääräänsä  suorinta  tietä,  sanoja  tuhlaamatta.  Mutta  kun 
on  kerran  tapahtumain  kulun  muistiinsa  saanut,  ei  juuri  tee  mieli  kohta 
uudistaa  tuttavuutta,  sillä  uusia  syvyyksiä  ja  hienouksia  ei  toisellakaan 
lukemisella  enää  eteen  aukene. 

Suomennos  on  vapaampaa  suoranaisista  kielivirheistä  kuin  edelli- 
sessä novellikokoelmassa.  Mutta  anteeksiantamatonta  on,  että  kääntäjä 
menee  muuttelemaan  Maupassantin  esitystä  jättämällä  pois  kokonaisia 
lauseita  tai  lauseenosia  ja  panemalla  omia  tarpeettomia  liaäyksiänsä  sekaan, 
puhumattakaan  siitä,  ettei  sanojen  tyyliarvoja  ole  aina  täsmällisesti  ilmaistu. 

Soisi  edes  kustantajien  katsovan,  kun  eivät  suomentajat  itse. 

V.  T. 


Historiallista  kiijalllsuntta. 

NORDAHL    Roi^FSEN,     Maailman    historia.     Suomentanut    Santeri    Ingman. 
Helsingissä  1907.    Kustannusosakeyhtiö  Otava.    623  +  XXIV  siv. 

Laajassa  alkulauseessa  tekee  tekijä  selkoa  historiansa  tarkoituksesta. 
Se    on  aiottu  lasten  luettavaksi  ja  sen  vuoksi  laadittu  lapsen  käsityskan- 

taa  sekä  muutenkin  hänen  sielullista  elämäänsä  silmälläpitäen.  Tekijä 
on  tahtonut  tehdä  esityksen  havainnolliseksi,  sillä,  sanoo  hän,  lapsi  näkee, 
mies  ajattelee.  Hän  tahtoo  ottaa  huomioon  kasvatusopillisia  vaatimuksia 
ja  antaa  esitykselleen  samassa  taiteellisen  muodon.  Ja  hän  koettaa  loih- 
tia esiin  lapsen  mieleen  koko  maailmanhistorian  yhtenäisenä  ja  objektii- 
visesti esitettynä  eikä  vain  antaa  siitä  hajanaisia  kuvauksia.  Hänen  his- 
toriansa on  oleva,  sanoo  tekijä,  samalla  oppikirja  ja  lukukirja,  jota  lu- 
kiessa lapsi  ei  pysähdy  keskelle  kappaletta  eikä  kappaleen  loppuunkaan, 
kenties  ei  kirjankaan  loppuun.  Sen  tulee  siis  herättää  harrastusta. 
Sanalla  sanoen  se  on  oleva  lasten  kirja  sanan  paraimmassa  merkityksessä, 
ei  jännittävän  satukirjan  tapainen,  vaan  elävästi  esitetty  kertomus  kanso- 
jen vaiheista,  jota  lapsi  mielihyvällä  lukee  ja  josta  hän  säapi  tyydytystä 
tietoja  janoavalle  sielulleen.  Tekijä  on  asettanut  tarkoitusperänsä  korkealle, 
ja  myöntää  täytyy,  että  hän  on  ainakin  suuressa  määrin  tarkoituksensa 
saavuttanut.  Aukaiseepa  tätä  kirjaa  mistä  kohdasta  hyvänsä,  henkäsee 
siitä  lukijaa  vastaan  sama  miellyttävä  sävy,  historian  tapahtumat  esiintyvät 
varsin  toisenlaisina  kuin  niitä  tavallisesti  on  tottunut  näkemään  esitettyinä. 
Kertomus  on  läpeensä  helppotajuista,  lapsen  käsityskannan  mukaista  sekä 
sisällyksensä  että  kielellisen  muotonsa  puolesta.  Monesti  on  kerrottu  yk- 
sityisistä henkilöistä  tai  tapahtumista,  joissa  esitettävänä  oleva  aikakausi 
kuvastuu;  sellaisia  ovat  esimerkiksi  kertomus  Longobardin  pojan  seikkai- 
luista ja  St.  Gallenin  luostarista;  Beda  on  hurskaan  kirkon  miehen  peri- 
kuva; Innocentius  III  on  edustamassa  keskiajan  voimakasta  paavia.  Assi- 
sin  Franciskus  on  kuvaamassa  kiihkeätä  hurskasta  munkkia,  ja  Kalvin 
esiintyy  oppineena,  mutta  samassa  kiivaana,  ankarana  ja  suvaitsematto- 
mana uskonpuhdistajana  j.  n.  e.  Laajempia  olojen  ja  aikojen  kuvauksia 
on  esimerkiksi  kuvaus  Atenasta  sen  mahtavuuden  aikana;  siinä  elämä 
Piraioksessa  sekä  liike  Atenaan  johtavalla  tiellä  ja  itse  kaupungissa  mo- 
nine tunnettuine  henkilöineen  kuvastuu  elävänä  silmiemme  eteen.  Tietysti 
tällaisia  laajoja  esityksiä  ei  saata  varsin  monelta  ajalta  tuoda  esille,  ja 
tekijä  on  luonnollisesti  kuvannut  sellaisia,  joita  hän  pitää  tärkeimpinä. 
Täytyy  sanoa,  että  toisinaan  kuitenkin  kaipaa  siinä  sellaista,  joka  on  jä- 
tetty pois;  ei  esim.  Epaminondaasta  ole  puhuttu,  vaikka  hänen  ylevä  luon- 
teensa olisi  epäilemättä  lapsen  mieleen  painuva;  ei  Catilinasta  ole  mai- 
nittu Rooman  mädän näisyyttä  osoittamaan;  arabialaisten  sivistyksestä  on 
verraten  lyhyesti  kerrottu;  puutteellisesti  on  myöskin  esitetty  ensimäinen 
ristiretki,  joka  on  otettu  ristiretkiä  kuvaamaan;  jesuiitoista  saa  myös  vailli- 
naisen kuvan.  Turhaan  sitä  vastoin  on  mielestämme  niin  laajasti  esitetty 
esim.  Fredrik  Barbarossan  ja  Henrik  Leijonan  väliset  suhteet. 

Ylimalkaan  pn  vältetty  nimien  luettelemista,  mutta  paikoittain  niitä 
on  runsaastikin;  niinpä  hollantilaisia  maalareita  on  lueteltu  hyvin  monia 
(s.      363).     Yhdenjaksoisuutta      tavoiteltaessa     on     paikoittain     kerrottu 

paljon  asioita,  mutta  lyhyesti,  niinpä  Napoleonin  sodista  ja  taantumuksen 
ajan  tapahtumista,  joista  monet  olisivat  mielestämme  saaneet  jäädä  luette- 
lematta. Toisinaan  kertomuksesta  saapi  vaillinaisen  ja  yksipuolisen  käsi- 
tyksen, esitettävä  henkilö  tai  asia  kun  on  koetettu  saada  liian  edulliseen 
valoon;  niinpä  lordi  Cliwestä  puhuttaissa  saapi  kyllin  kuulla  hänen  älyk- 
käästä ja  tarmokkaasta  toiminnastaan,  mutta  hänen  samoin  kuin  englan- 
tilaisten  tylystä   ja   julmasta    menettelystä  ei  lukija  saa  oikeata  käsitystä. 

£i  Skandinavian  eikä  tietysti  Suomenkaan  historiaa  ole  ollenkaan  esi- 
tetty; mutta  tuo  tapa  eroittaa  oman  maan  historiaa  yleisestä  historiasta  ei 
mielestäni  ole  hyväksyttävä.  Tosin  pienen  kansan  historiaa  ei  voi  tehdä  his- 
torian keskustaksi,  niinkuin  suuret  kultuurikansat  tekevät,  mutta  tuosta 
yhteydestä  kokonaan  irroitettuna  ei  saata  ymmärtää  sen  asemaa  kansojen 
joukossa  eikä  sitä  kultuviriyhteyttä,  mikä  on  sen  ja  muiden  välillä  val- 
litsemassa. Vaikka  oman  maan  tapahtumista  olisikin  laajempi  esitys  tar- 
peen, ei  sitä  kuitenkaan  pitäisi  kokonaan  puuttua  yleisen  (listorian  yhtey- 
destäkään, varsinkaan  kun  tahtoo  saada  kokonaista  yhdenjaksoisuutta,  jota 
tekijä  pitää  yhtenä  historiansa  tärkeimpänä  vaatimuksena. 

Tekijä  mainitsee  vielä  Herodotoksen  esittämät  lukumäärät  Xerxeen 
sotajoukoista,  vaikka  niihin  ei  enää  kukaan  saata  uskoa  mahdottomuu- 
tensa vuoksi.  Samoin  on  tekijän  mainitsema  lukumäärä  Attikan  väestöstä  ja 
orjien  luvusta  epäilemättä  liian  suuri.  Hän  sanoo  Attikan  koko  väkilu- 
vun olleen  550,000,  joista  noin  400,000  orjia.  Vaikeata  on  tietysti  tar- 
koilleen näitä  lukuja  määrätä,  mutta  on  luullaksemme  osoitettu,  ettei 
sellaisessa  maakunnassa  olisi  näin  suuri  asukasjoukko  voinut  tulla  toi- 
meen siihen  aikaan.  H.  Valion  (Histoire  de  Tesclavage  dans  Tantiqvitö) 
on  sangen  perinpohjaisten  laskelmien  perustuksella  tullut  siihen  johto- 
päätökseen, että  Attikan  väestö  oli  noin  310,000,  joista  noin  203,000 
orjia,   67,000  kansalaisia  ja  loput  metoikeja. 

Suomennoksen  on  tottunut  kielenkäyttäjä  tehnyt,  jonka  vuoksi  kir- 
jaa kielen  puolesta  täytyy  pitää  täysiarvoisena.  On  siinä  kuitenkin  epä- 
huomiosta tai  huolimattomuudesta  johtuvia  virheitä;  niinpä  nimien  kirjoit- 
tamisessa on  paikoittain  epäjohdonmukaisuutta;  melkein  vierekkäin  tava- 
taan Vähässäaasiassa  ja  Vähän^Aasian,  tribuunit  ja  tribunit,  katolinen  ja 
katolilainen  ;>  myöskin  kirjoitetaan  Michaelangelo  ia  Michelangelo,  Ferdinand 
ja  Fernando ^  Arabit  (s.  555);  pannanjulistus  ja  pannajulistus,  Rooman 
historiassa  puhutaan  kansalaiskokouksista  ja  kansankokouksista ;  provinssia 
sanotaan  siirtomaaksi  (s.  116).  Pyreneijan  vuoret  on  kai  väärin  sanoa; 
onkohan  muoto  pieksänyt  oikein  (s.  98)?  S.  195  on:  Hän  ei  hävittänyt 
viljelykset ;  s.  287  sanotaan,  että  paavit  olivat  eräänlaisessa  vankeudessa 
j.  n.  e. 

Tämä  teos  on  saanut  tekijän  omassa  maassa  Norjassa  ja  myöskin 
tietääksemme  muissa  Skandinavian  maissa  sangen  suosiollisia  ja  kiittäviä 

arvosteluja,  ja  täytyyhän  jokaisen  myöntää,  että  sen  parempaa  lapsille  so- 
vitettua esitystä  koko  maailman  historiasta  tuskin  missäkään  maassa  on 
ilmestynyt.  Monet  hyvät  ja  valaisevat  kuvat  antavat  kirjalle  vielä  suu- 
remman arvon.  Hinta  (8  mkaa  ja  kansissa  10:  50)  on  kuitenkin  siksi 
kallis,  ettei  se  voi  varsin  lukuisten  lasten  yksityiseksi  omaisuudeksi  tulla; 
mutta  kirjastojen  avulla  sen  sisällys  voipi  kyllä  tulla  laajaltikin  tunne- 
tuksi. Toivomme,  että  se  työntää  syrjään  monet  useinkin  joutavat  ja  vä- 
häpätöiset juttukirjat  ja  jo  lasten  mielissä  herättää  halua  historian  oppi- 
miseen. 

K.  o.  L. 


Luonnontieteellista  kiijalllRnntta. 

J.  E.  Aro,  Kehitysoppi  nykyisellä  kannallaan,    Helsinki  1907.    Suomalainen  kus- 
tannus-osakeyhtiö Kansa.  137  siv.  8:0.     Hinta  21  — 

Kun  Valvojan  tämän  vuosikerran  ensi  numerossa  ilmoitin  viime 
vuosina  suomen  kielellä  ilmestynyttä  kehitysopillista  kirjallisuutta,  lausuin 
mielipahani  siitä,  ettei  ole  vielä  suomeksi  teosta,  joka  esittäisi  kehitys- 
aatteen  historian,  sen  todisteet,  sen  selitysyritykset  ja  ihmisen  suhtautu- 
misen siihen.  Tuon  lausunnon  tullessa  painetuksi  ei  se  enää  oikeastaan 
pitänyt  paikkaansa,  kun  näet  jo  jouluksi  ilmoitettiin  ilmestyneeksi  J.  E. 
Aron  esitys  kehitysopista  nykyisellä  kannallaan,  vaikka  se  jostain 
syystä  vasta  maaliskuussa  tätä  vuotta  oli  kirjakaupassa  saatavissa.  Ja  ai- 
van kuin  olisin  laatinut  ohjelman  kirjalle,  jota  en  ollut  nähnyt,  siinä  tu- 
levat juuri  mainitsemani  kohdat  käsitellyiksi. 

Ilolla  on  epäilemättä  tervehdittävä  tätä  ensimäistä  koetta  itsenäi- 
sesti esittää  kehitysoppia  suomalaiselle  lukijakunnalle.  Kun  sanon  itsenäi- 
sesti, tarkoitan  vain,  että  teos  ei  ole  suoranainen  käännös,  ei  suinkaan 
sitä,  että  siinä  pyrittäisiin  esittämään  jotain  itsenäistä  kantaa  kehitysajatuk- 
sen suhteen.  Tuo  ei  tietysti  ole  ollut  tekijän  aikomuskaan,  eikä  sellaista 
vielä  suomeksi  tarvitakaan;  ensinhän  on  asiaan  tutustuttava,  ennenkuin 
sitä  arvostelemaan  ruvetaan. 

Tällaisena  alkeiskirjana  on  Aron  teos  varsin  paikallaan.  Luonnol- 
lista on,  ettei  137:ään  sivuun  saa  mahtumaan  muuta  kuin  pääkohdat  ky- 
symyksessä olevasta  moniaiheisesta  alasta  ja  että  nekin  tulevat  vain  pin- 
tapuolisesti käsitellyiksi,  mutta  tutustuuhan  lukija  kuitenkin  kehitysaatteen 
etevimpiin  kannattajiin,  joista  Darwinin  elämä  hieman  seikkaperäisemmin 
selvitetään,  saa  kuulla  ne  todisteet,  joita  vertaileva  muoto-oppi,  yksilöke- 
hitys, muinaismaailman  elävä  luonto  ja  eläväin  olentojen  leveneminen  ke- 
hity saatteelle  tarjoavat,  ja  ne  vastaväitteet,  joita  kehitystä  vastaan  vieläkin 

tehdään.  .  Erittäin  tärkeää  on,  että  kehityksen  eri  selitystavat,  darvinismi, 
lamarckismi,  uusilamarckismi.  Rouxin  teoria  elimistön  osien  taistelusta, 
Weismannin  determinanttioppi,  de  Vriesin  mutatsionioppi,  saavat  oman 
käsittelynsä,  ja  kutakin  vastaan  tehdyt  vastaväitteetkin  esitetään.  Saahan 
lukija  selvityksen  noista  käsitteistä,  joista  monetkin  ovat  tulleet  usein  käy- 
tetyiksi voimasanoina,  ilman  että  useinkaan  niiden  sisällystä  ymmärretään, 
kuten  teaonäinen  valinta,  elinten  toisistaan  riippuvaisuus,  atavismi,  vaih* 
televaisuus,  liika  lisäytyminen,  taistelu  olemassaolosta,  luonnollinen  va- 
linta, sukupuolivalinta,  tarkoituksenmukaisuus,  suojeleva  yhdennäköisyys 
mainitakseni  esimerkiksi  varsinaista  darvinismia  koskettelevan  luvun  pää- 
kohdat. Kun  vielä  lisään,  että  esitys  on  sujuvaa,  kieli  useimmiten  selvää, 
ja  —  mikä  erittäin  kiitettävää  —  varsin  maltillista,  joten  luulisi  kirjan 
voivan  tulla  luetuksi  sellaisissakin  piireissä,  joissa  uskonnollinen  tunne 
on  loukkautunut  kehitysajatuksen  mainitsemisestakin,  lienen  osoittanut 
kirjan  varsin  hyvin  täyttävän  tarkoituksensa  kehitysopin  alkeiskirjana. 
Ehkäpä  kirja  aiheuttaisi  asiallisempaa  mielipiteiden  vaihtoa  kehitysopista, 
kuin  mitä  esim.  viime  syksynä  eräissä  sanomalehdissä  sai  seurata,  johon 
mielipiteiden  vaihtoon  kirjan  kustannus-osakeyhtiökin  viittaa. 

^n  sitten  käyn  erättä  muistutuksia  teosta  vastaan  esittämään,  on 
ensinnäkin  huomattava^  että  luonnonhistoriallisen  kirjallisuutemme  niuk- 
kuus on  pakoittanut  tekijätä  käsittelemään  eräitä  suorastaan  kehitysoppiin 
kuulumattomiakin  kohtia,  kuten  soluoppia,  eläinten  rakennetta,  muinais- 
maailmankausia,  maantieteellisiä  alueita,  raatelukasveja  verrattain  laajasti, 
siten  niukentaen  suorastaan  kehitysopillista  käsittelyä.  Eräät  vaikeasti 
ymmärrettävät  selitystavat,  kuten  Weismannin  determinanttioppi  ja  Lamarc- 
kin  hermpfluidum,  jäävät  vielä  epäselviksi.  Sen  vaikutuksen  saa  kuin  te- 
kijä puolestaan  darvinismille  panisi  ehkä  liiankin  suuren  arvon  ja  tässä 
taas  arvioisi  sattuman  merkityksen  liian  pieneksi.  Myös  jää  kasvitieteel- 
linen puoli  kovin  syrjään. 

Monet  kuvat  ovat  epäselvät,  mihin  teokseen  käytetty  paperi  on  syynä, 
toiset  taas  liian  pienet.  Kuva  44  on  kai  ylösalaisin.  Kuvitus  on  tietysti 
muualta  lainattua  ja  kuvien  kohdalla  ilmoitetaankin  lähde.  Olisi  ollut 
suotavaa,  että  tekijä  olisi  maininnut  tekstiäkin  varten  käyttämänsä  pää- 
teokset, olisihan  asiata  enempi  harrastava  saanut  viittauksen,  mistä  asiaan 
aajempia  lähteitä  on  saatavissa..  Sukupuu  sivulla  64  on  sangen  merkil- 
linen ja  tuskinpa  se,  mikä  eläintieteessä  yleisimmin  on  hyväksytty. 

Kielen  sanoin  sujuvaksi;  kappale  sanan  käyttäminen  yksilön  asemasta 
ei  mielestäni  ole  sopivaa.  Omituista  on,  että  tekijä  puhuu  dar^inismista 
mutta  lamarckilaisuudesta.  Taipumus  esittää  asiat  kovin  superlatiivisesti 
on  usein  huomattavissa,  kuten  esim.  että  „kaikki  omituisuudet"  eläinten 
levenemisessä  selviävät  „hyvin  helposti",  kun  sitä  vertaa  maapallon  ke- 
hityshistoriaan.    Samansuuntaista    kevyttä  esitystä  on  esim.  että  pussiäy- 

riäinen    „ huomaa  silmänsä  ja  raajansa  aivan  tarpeettomiksi  ja  heittää  ne 
sentähden  pois^. 

Muutamia  asiallisia  huomautuksia  voisi  lopuksi  esittää,  mutta  mo- 
netkin näistä,  anatomisia  tai  kemiallisia  pikkuseikkoja  koskien  tahi  termi- 
nologista laatua  ollen  ja  painovirheistäkin  johtuvina  tuskin  lukijaa  hu- 
vittanevat. Kirjan  ansiot  ovat  kieltämättä  siksi  suurat,  että  sitä  hyvin  voi 
suositella  kaikille,  jotka  tahtovat  tutustua  kehitysopin  pääpiirteisiin. 

A.  j.  s. 


Tietoja  eri  aloilta. 


Suomi  ulkomailla. 

—  »Berliner  Tageblatt**in  lisälehteen  »Der  Zeitgeist**  (N:roon  10 
maalisk.  9  p:ltä  1908)  on  Helene  Höber-Schzvarz  kirjoittanut  laajahkon 
esityksen  Suomen  suomenkielisestä  kirjallisuudesta,  alkaen  aina  Mikael 
Agricolan  ajoista.  Kauimmin  hän  on  viivähtänyt  uusien  kirjallisuusilmiöi- 
den  kuvaamisessa,  esittäen  Ahon,  Järnefeltin,  Linnankosken  ja  Eino  Leinon 
merkitystä  ja  yksityisiä  teoksia  sekä  mainiten  lyhyesti  Minna  Canthin, 
Paavo  Cajanderin  ja  O.  Mannisen.  Tiedonannot  ovat  kutakuinkin  paik- 
kansa pitäviä.  Kirjoittajalla  onkin  ollut  käytettävänä  helsinkiläisen  E. 
H.  Bergholmin  (tarkoittaneeko  tohtori  A.  H.  Bergholmia?)  kirjoittama  essee, 
josta  hän  on  tietonsa  ammentanut.  Painovirheitä  vain  on  tullut  runsaasti 
suomalaisiin  nimiin.  Arvid  Järnefeltin  kirjan  nimi  »Maa  kuuluu  kaikille'' 
on  väärin  käännetty  »Die  Welt  gehört  alien"  (pro:  der  Boden)  ja  ereh- 
dyttävästi mainitaan,  että  Mannisen  Moli^re-  ja  Heine-käännökset  olisivat 
hänen  ja  Eino  Leinon  yhteistyötä.  Ilahuttavaa  on  kuulla,  että  artikkelin 
kirjoittaja  osoittaa  suoranaisestikin  olevansa  suomalaisen  kirjallisuuden 
ystävä.  Hän  nim.  mainitsee  kääntäneensä  saksaksi  Linnankosken  teoksen 
„Laulu  tulipunaisesta  kukasta **,  joka  pian.  ilmestyy  nimellä  »Das  Lied  von 
der  glutroten  Blume".  Kirjoituksensa  loppuun  on  Helene  Höber-Schwarz 
liittänyt  kaksi  kääntämäänsä  Eino  Leinon  runoa:  »Zenobian  laulu**  ja 
»Revontulet".     Lainaamme  tähän  edellisen. 

Zenobias  Gesang. 

Die  Zeit:     ein  surrendes  Spindelrad, 

Die  Welt:     ein  Ström  an  der  Mundongsstadt, 

Die  Liebe:     Sonne  am  Himmelsraum, 

Der  Tod:.    unter  WoIken  ein  dunkler  Traum, 

Ein  Weilchen:     der  Menschen  Ewigkeit 

Und  Gott:     die  lebend'ge  Herzinnerlichkelt. 

—  Suomen  runoutta  italian  kielellä.  Sen  johdosta,  että  Valvojan 
helmikuun  vihossa  kerrottiin  eräästä  «Maamme**  laulun  italialaisesta  kään- 
nöksestä, sopii  lisäksi  mainita,  että  jo  muutamia  vuosia  sitten  ilmestyi  kir- 
janen, nimeltä  Canti  nazionali  della  Finlandia  di  Emilio  von  Quanten  e 
Giovanni  L.  Runeberg,  Se  on  painettu  Ternissä  v.  1905  ja  sen  julkaisija 
on  professori  Diodeziano  Mancini.  Suorasanaisen  ranskalaisen  käännök- 
sen avulla,  jonka  oli  tehnyt  eräs  suomalainen  opettajatar,  on  prof.  Man- 
cini pukenut  E.  v.  Qvantenin  «Suomen  laulun"  ja  Runebergin  «Maamme" 
italiankieliseen  muotoon.  Molemmista  runoilijoista,  niinkuin  mainituista 
runoistakin,  „I1  canto  della  Finlandia"  ja  «La  patria  nostra",  annetaan 
kirjasessa  muutamia  tietoja.  Vertailun  vuoksi  pantakoon  tähän  hra  Man- 
cininkin  «Maamme"  laulun  käännöksen  ensimäinen  säkeistö: 

«O  patfia,  soave  paese  natio, 

parola  si  dolce  a  ridir, 
non  monte  che  ai  cielo  si  levä  o  pendio 
di  valle,  non  piaggia  di  mare 
piu  cara  e  di  questo  paese  polare 

dei  nostri  proavi  sospir!" 

Prof.  Diodeziano  Mancini  on  ennen  julkaissut  italiankielisiä  kään- 
nöksiä Ranskan  lyyrikkojen  sekä  Shelleyn  runoista. 


BuiL,  WlK3tll5M  3hktitl  Jgricohn  kuvapatsaan  luonaos, 


MIKAEL  AGRICOLAN  MUISTOPATSAAN 
PYSTYTTÄMISEN  JOHDOSTA. 


uomalaisen  kirjallisuuden  voi  jossakin 
mielessä  sanoa  alkavan  vasta  Kaleva- 
lan ilmestymisestä  v.  1835,  sillä  sil- 
loinhan vasta  tuli  ilmoille  ensimäinen 
suomalaisen  hengen  tuote,  joka  antoi 
todellakin  jotakin  uutta  maailmankirjallisuudelle.  Mutta 
toisaalta  on  sanottava,  että  kirjallisuutemme  alkujuuret 
ulottuvat  paljoa  kauemmaksi.  Koska  myöskin  kirjoitta- 
maton kirjallisuus  täydellä  syyllä  voi  vaatia  sijansa  kir- 
jallisuuden joukossa,  ulottuu  suomalaisen  kirjallisuuden 
alku  kaukaiseen  muinaisuuteen;  se  kielen  ja  aistin  vil- 
jelys, jonka  kansanrunous  osaltaan  on  suorittanut,  ei  ole 
suinkaan  vähäksi  arvattava. 

Kirjoissa  kirjoitettuna  ei  suomen  kieltä  kuitenkaan 
ole  käytetty  muuta  kuin  vähän  kauemmin  kuin  puolen 
neljättä  sataa  vuotta.  Ja  se  mies,  jolta  ei  milloinkaan 
ensimäisen  suomen  kielen  kirjoissa  käyttäjän  ansio  ole 
himmenevä,  oli  MIKAEL  AGRICOLA. 

Valvoja  1908,  V,  VI. 


322  E.  N.  SETÄLÄ. 


Mikael  Agricolalla  ei  tässä  työssä  ole  juuri  ketään 
edeltäjiä.  ^Maan  kieli  oli  ennen  neite  aicoija,  iuri  wähe, 
ia  lehes  ei  miteken  kirioisa  eli  pokstauisa  prucattu 
taicka  harioitettu*',  sanoo  Agricola  itse  uuden  testa- 
menttinsa esipuheessa.  Mutta  rohkeasti  hän  tarttui  työ- 
hönsä käsiksi,  luottaen  siihen,  että  Suomen  kansalla  oli 
jotakin  omalla  kieleUään  sanottavaa  Jiunalalleen  ja  että 
tämä  Jumala  myös  kuuli  sen,  mitä  suomeksi  sanottiin. 
Hän  liittyi  siihen  vähään,  mitä  ennen  saattoi  olla.  Hän 
kiinsi  paperille  sen  kielimuodon,  joka  oli  vakiintunut 
Suomen  henkisessä  keskuksessa  „Suomen  Tlirussa", 
turvautuen  tarpeen  tullen  muihinkin  kielimuotoihin. 

Vaatimaton  oli  suomalaisen  kirjoitetun  kirjallisuu- 
den alku  kaikissa  suhteissa.  Mutta  näillä  vaatimatto- 
miUa  tuotteilla  raivattiin  tie  suomen  kielen  kirjalliselle 
käytännölle.  Agricolan  käyttämä  kielimuoto  tuli  suo- 
rastaan määrääväksi  suomen  kielen  kirjalliselle  asulle 
toista  sataa  vuotta  eteenpäin,  ja  vaikkapa  sitten  kirja- 
kielen kielimuoto  on  muuttunutkin,  niin  se  kuitenkin  on 
rakentunut  samaUe  perustukselle.  Aikojen  kuluessa  pää- 
sivät muut  suomen  murteet  yhä  enemmän  vaikuttamaan 
kirjakieleen,  vieläpä  siihen  määrään,  että  suomen  kirja- 
kieli tänä  päivänä  on  lähempänä  joitakuita  muita  mur- 
teita kuin  „Suomen  Turun''  vanhaa  kieltä.  Mutta  muut- 
tuminen on  tapahtunut  vähitellen,  uusi  on  aina  liittynyt 
vanhaan,  pohjaa  on  yhä  laajennettu,  kunnes  on  tultu 
siihen,  että  vanha  pohja  onkin  jäänyt  vain  pienemmäksi 
osaksi  tuota  yleistä  pohjaa. 

Mutta  ensimäisen  pohjanlaskijan  muisto  ei  siltä  häl- 
vene. Hänen  kuvansa  on  meille  tähän  asti  näkynyt 
vain  siinä,  mitä  hän  on  tehnyt.  Me  näemme  hänet 
Suomen    jäntevänä    uskonpuhdistajana.     Me    näemme 


Agricolan  muistopatsaan  pystyttäminen.  323 

hänet  kirjailijana,  joka  tahtoo  Suomen  kansaa  johtaa 
omalla  kielellään  saamaan  tietoa  uskonnon  totuuksista 
ja  tätä  tietoa  elämässä  toteuttamaan.  Hän  ei  kirjailijana 
ole  nerokas  runoilija,  joka  tempaisi  mukaansa.  Milloin  hän 
omaUaan  esiint3ry,  on  hän  järkevän  proosan  mies.  Mutta 
hänen  proosansa  ei  ole  luonteetonta  proosaa,  vaan  se 
on  voimakasta,  ytimekästä  kieltä,  usein  sananlaskun  ta- 
paisilla lauseilla  höystettyä,  joka  melkoisesti  muistuttaa 
reformatsionin  oppimestaria  Lutheria.  Semmoisena,  ei 
nerona,  ei  runoilijana,  vaan  tarmon  ja  järjen  miehenä  hän 
meille  työssään  esiintyy.  Suomen  kansa  on  halimnut 
saada  kuvaa  hänen  ulkonaisestakin  olemuksestaan,  mutta 
siitä  ei  meille  ole  säilynyt  pienintäkään  piirrettä:  sen 
luominen  meidän  silmiemme  eteen  mielikuvituksen  voi- 
malla on  annettu  kuvanveistäjän-runoilijan  tehtäväksi. 
Vihkomme  alkukuva  esittää  lukijan  nähtäväksi  luon- 
noksen siihen  patsaaseen,  johon  kuvanveistäjä  on  ruu- 
mistuttanut  hänen  hahmonsa  piirteet  ja  joka  kohta  tu- 
lee kohotettavaksi  siinä  kaupungissa,  missä  kuolema  hä- 
net tapasi. 

Omituinen  sattumusko  lienee  vain,  että  Mikael  Ag- 
ricolan kuolinpäivä,  jonka  350-vuotista  muistoa  viime 
vuonna  vietettiin,  samalla  on  Elias  Lönnrotin  syntymän 
vuosipäivä!  Mikael  Agricola  perusti  suomalaisen  kirja- 
kielen, pannen  yhden  murteen  perustaksi,  mutta  käyt- 
täen tarpeen  tullen  aineksia  muistakin  murteista  ja  si- 
ten avaten  sen  tien,  jota  kirjakieli  siitä  lähtien  on  ke- 
hityksessään kulkenut;  Elias  Lönnrot  —  hän  sitten  aikana, 
jona  vanha  kirjakieli  uhkasi  pirstaleiksi  hajaantua,  yh- 
disti pirstouneen  jälleen,  hänkin  asettuen  yhden  kieli- 
muodoh,  entisen  kirjakielen  pohjalle,  mutta  käyttäen 
runsaasti    suomen    eri    murteista    tarjoutuvia   aineksia. 

Mikael  Agricola  toi  esiin  vanhimmat  tiedot  Suomen 
muinaisesta  uskosta,  saattoi  ensi  kerran  julkisuuteen 
suomalaisia  sananlaskuja,  ollen  siis  tässäkin  ensimäisenä 
sen  työn  vaatimattomana  alkuunpanijana,  joka  Elias 
Lönnrotin  on  tehnyt  suureksi.  Mikael  Agricola  pe- 
rusti suomalaisen  kirjallisuuden,  mutta  Elias  Lönnrot 
perusti,  saattamalla  julkisuuteen  Kalevalan,  sen  uudes- 
taan. Mikael  Agricola,  uusmaalaisen  ruotsinkielisen 
kalastajan  poika,  on  tietäraivaavalla  toiminnallaan  an- 
sainnut Suomen  kansan  ikuisen  kiitollisuuden,  samoin- 
kuin myös  uusmaalaisen  suomenkielisen  räätälin  poika, 
kumpikaan  olematta  leimuavia  neroja,  vaan  ainoastaan 
työn  sankareita.  Kumpainenkin  näistä  vaatimattomista 
miehistä  muistuttaa  meitä  tänä  suurena  särynnäisyyden 
aikana,  että  on  työtä,  joka  kutsuu  meitä  suomalaisia  riip- 
pumatta siitä,  mihin  kieliainekseen  ja  kansaluokkaan 
kuulunmie,  joka  muistuttaa,  että  se  työ,  joka  tehdään 
Suomen  kansan  eheyden  puolesta,  se  työ  lopulta  kauim- 
min säilyy  kansan  kiitollisessa  muistissa. 


E.  N.  Setälä. 


1808-1809  VUOSIEN  SODAN  SATAVUOTISMUISTO. 

Kirjoittanut 
G.  A.  GRIPENBERG. 


Kun  venäläiset  21  p.  helmik.  1808  marssivat  Suomen  ja  Venäjän 
välisen  rajan  yli,  vaikka  sotaa  ei  vielä  oltu  julistettu,  ei  tämä  onnetto- 
muus tosin  tullut  kansallemme  odottamatta,  mutta  herätti  kuitenkin 
hämmästystä'  ja  suuttumusta.  Jo  kolmea  viikkoa  aikaisemmin  oli 
airut  tuonut  kenraali  Klerckerille,  joka  silloin  oleskeli  Viaporissa, 
Ruotsin  Pietarissa  olevalta  lähettiläältä  v.  Stedingckiltä  sanan,  että 
60,000  miehen  vahvuinen  venäläinen  sotajoukko  oli  ennen  pitkää 
hyökkäävä  maahan  pakoittaakseen  Ruotsin  kuninkaan  luopumaan 
äskettäin  Englannin  kanssa  tekemästään  Sopimuksesta  ja  sen  sijaan 
yhtymään  Ranskan  ja  Venäjän  liittoon,  jonka  kärki  oli  tähdätty  juuri 
Englantia  vastaan.  Venäjän  sodanjohdon  suunnitelma  tarkoitti  Suo- 
men armeijan  yllättämistä  äkillisellä  hyökkäyksellä,  ennenkuin  se 
ehtisi  kokoontua,  ja  siten  maan  puolustuksen  lamauttamista,  mutta 
iäkkään  Klerckerin  tarmo  ja  neuvokkuus  sekä  se  uhrautuvaisuus,  jota 
kaikki  kansankerrokset  osoittivat,  saivat  kuitenkin  aikaan  sen,  että 
tuo  kavala  suunnitelma  osaksi  meni  myttyyn.  Venäläisten  joukkojen 
marssiessa  rajan  yli  oli  nimittäin  ainakin  pääosa  Suomen  armeijaa  jo 
kutsuttu    aseisiin  ja  joko  koolla  tahi  kulkemassa  määräpaikkoihinsa. 

Suomi  ei  kuitenkaan  ollut,  ei  rauhan  rikkoutuessa  eikä  edelli- 
sinäkään vuosina,  niin  hyvin  varustettu  kuin  olisi  pitänyt  idästä  tule- 
vaa hyökkäystä  torjumaan.  Syyt  siihen  ulottuvat  kauas  taaksepäin 
ja  juontuvat  siitä  politiikista,  jota  Ruotsi  menneiden  vuosisatain  kuluessa 
oli  noudattanut.  Sillä  jotenkin  väkivaltaisella  politiikilla,  jota  Ruotsi 
ajoi  löOO-luvulla  (ja  osaksi  aikaisemminkin),  oli  valtakunta  hank- 
kinut itselleen  suuria  merentakaisia  alusmaita,  joiden  puolustus  kysyi 
suhteettoman  suurta  voimanponnistusta  ja  veti  maan  europpalaisen 
suurpolitiikin  pyörteisiin.  Sitä  mukaa  kuin  näiden  kaukaisten  meren- 
takaisten voittomaiden  naapurit  voimistuivat,  kasvoivat  myöskin  niitä 
tarkoittavan  puolustuksen  vaarat  ja  vaikeudet,  minkä  vuoksi  olikin 
arvattava,  että  ne  ennemmin  tai  myöhemmin  joutuisivat  muidei)  hal- 
tuun ja  Ruotsin  alue  supistuisi  luonnollisiin  rajoihinsa.  Alun  teki, 
kuten  tunnettu,  Pietari  suuri,  joka  suuren  pohjoismaisen  sodan  aikana 
VV.  1700—1721  valtasi  Ruotsilta  Itämerenmaakunnat  ja  itäisen  osan 
Suomea  Kyminjokeen  saakka  ja  siten  sai  niin  hartaasti  tavoittelemansa 
pääsyn  mereen.  Tästä  ajankohdasta  alkaen  tapahtuu  kuitenkin  täy- 
dellinen käännekohta  kummankin  naapurimaan  politiikissa:  kun  Venäjä 
tästä  lähtien  pyrkii  laajentamaan  valtapiiriään  eri  tahoille,  on  Ruotsin 
päinvastoin  pakko  asettua  täydellisen  puolustuspolitiikin  kannalle  ja 
koettaa  säilyttää  mitä  sillä  vielä  oli  jäljellä  merentakaisia  alueitaan. 
Perinpohjin  epäonnistuneet  yritj^kset  palata  hyökkäävämpään  esiintj^- 
miseen,  surullisen  kuuluisa  sota  vv.  1741 — 1 743  sekä  osanotto  seitsen- 
vuotiseen sotaan  osoittivat  kaikella  selvyydellä  Ruotsin  voimattomuuden. 
Kustaa  III:h  seikkailurikas  yritys  vv.  1788 — 1790  aiheutti  edelleen 
vain  voimanvähennyksen,  joka  varmaan  olisi  päättynyt  Ruotsille  huo- 
nosti, ellei  Venäjän  huonjio  olisi  samalla  ollut  varsinaisesti  kiintyneenä 
etupäässä  Turkkiin  ja  Puolaan. 

Ruotsin  n.  s.  vapauden  aika  1700-luvulla  oli  muuten  niin  v^ähän 
kuin  suinkin  omiaan  edistämään  valtakunnan  puolustuslaitosta.  Kai- 
kissa yhteiskunnan  kerroksissa  suuressa  määrin  harjoitettu  politikoi- 
minen voitti  jalansijaa  myöskin  armeijassa  heikontaen  vaarallisella 
tavalla  kuria,  ja  näinä  aikoina  Ruotsin  yhteiskuntaelämässä  vallitseva 
uusi  suunta  alensi  nopeaan  ennen  niin  korkealla  ollutta  sotahenkeä. 
Tämä  tuli  näkyviin  jo  1741 — 1743  vuosien  sodassa,  jossa  raukka- 
maisuus,   tietämättömyys   ja    taitamattomuus   esiintyivät    harvinaisen 

peittelemättöminä,  sekä  vv.  1 788— 1 790,  jolloin  Anjalan  liitto  heitti  tum- 
man tahran  armeijan  kunniaan.  Puolustuslaitosten  annettiin  rappeu- 
tua anteeksiantamattomiin  asti  ja  joukkojen  kasvatus  laiminlyötiin 
suuressa  määrin.  Viimemainitussa  suhteessa  ei  esim.  tehty  mitään 
päällikkökunnan  ammattisivistyskannan  koroittamiseksi,  ja  ylenmäärin 
supistettiin  miehistön  ja  alapäällystön  muutenkin  liian  lyhyttä  harjoi- 
tusaikaa.  Tulee  nimittäin  muistaa,  että  Ruotsin  kenttäarmeijan  pää- 
osana oli  aina  Kaarle  Xr.n  ajoista  asti  n.  s.  ruotuväki,  jonka 
•sekä  päällikkökunta  että  miehistö  asui  virkataloillaan  tai  torpissaan  ja 
kokoontui  vain  lyhyeksi  aikaa  kesäisin.  Monena  vuosikymmenenä 
supistui  näiden  kokousten  harjoitusaika  pariin  viikkoon  eikä  näin  ollen 
päällikkökunta  eikä  miehistö  voinut  saavuttaa  varsinaista  sotilaallista 
kasvatusta.  Mutta  sattui  useammin  kuin  luvallista  olisi  ollut,  että 
näitäkin  kokouksia  edelleen  lyhennettiin  tai  että  ne  lakkautettiin 
muutamiksi  vuosiksi  tykkänään,  mikä  luonnollisesti  vielä  enemmän 
alensi  joukkojen  sotakuntoisuutta. 

Silloin  vallinnut  n.  s.  akordi -järjestelmä,  jonka  mukaan  upseeri 
oli  velvollinen  ostamaan  toimensa  edeltäjältään,  vaikutti  tietenkin  ylen 
vahingollisesti  päällikkökunnan  kokoonpanoon,  koska  siten  moni  pys- 
tyvä upseeri  ei  voinut  varattomuuden  takia  yletä.  Niukka  palkka 
pakoitti  sitä  paitsi  päällikkökunnnan  omistamaan  enimmän  osan  aikaansa 
huolenpitoon  omasta  ja  perheensä  toimeentulosta,  josta  taas  varsi- 
nainen virantoimitus  luonnollisesti  joutui  kärsimään. 

Ruotujakojäijestelmä,  joka  aikoinaan  oli  luonut  Ruotsille  erin- 
omaisen armeijan,  päästi  1 7(X)-lu vulla,  silloisen  hallitussuunnan  valli- 
tessa, vain  varjopuolensa  näkyviin.  Jos  johto  olisi  ollut  voimakas  ja 
taitava,  olisi  tämä  järjestelmä  epäilemättä  vielä  voinut  antaa  valtakun- 
nalle puolustuslaitoksen,  joka  ei  olisi  pettänyt  vaaran  hetkellä.  Mutta 
voimattoman  ja  taitamattoman  hallituksen  käsissä  se  ei  voinut  kas- 
vattaa sotavoimaa,  joka  ajan  pitkään  olisi  ollut  kyllin  pystyvä  suoje- 
lemaan valtakunnan  rajoja  saaliin himoisten  vihollisten  hyökkäykseltä. 

Kun  1741  —  1743  vuosien  sodan  surkea  tulos  toi  selvästi  ilmi, 
miten  vaikea  oli  vahvoitta  linnoituksitta  puolustaa  Suomea  venäläis- 
ten hyökkäykseltä,  päätettiin  Helsingin  läheisyyteen  rakentaa  keskus- 
linnoitus,  jonka  oli  määrä  olla  sekä  sotalaivaston  suomalaisen  osaston 
että  maa-armeijan  tukena.    Niin  syntyi  Viapori,  jota  alettiin  raken- 

taa  V.  1748  Ehrensvärdin  suunnitelmain  mukaan.  Valmistuttua  oli 
linnoitus  tullut  maksamaan  nykyisessä  rahassa  laskettuna  liki  100 
miljoonaa  markkaa.  Sitä  pidettiin  kyllä  valloittamattomana,  johon 
käsitykseen  tosin  sisältyy  liioittelua  jonkun  verran,  mutta  se  oli  kui- 
tenkin sangen  huomattava  lisäys  maan  puolustusvoimaan.  Valitetta- 
vasti nojautui  Viaporin  rakentamisaate  siihen  väärään  edellytykseen, 
että  talvisaikaan  oli  mahdoton  tehdä  Suomeen  sotaretkeä,  Suuren 
pohjoismaisen  sodan  antamain  kokemusten  olisi  kuitenkin  pitänj^t 
todistaa,  ettei  niin  ollut  laita,  mutta  historian  opetukset  näyttävät  olevan 
usein  tuomitut  vaipumaan  unhoituksiin.  Ja  vaikka  johtavat  piirit 
Ruotsissa  tulivat  sittemmin  käsittämään  tässä  kohdin  erehtyneensä, 
niin  ei  tehtyä  saatu  tekemättömäksi:  Viapori  oli  nyt  joka  tapauksessa 
siinä,  mihin  se  oli  rakennettu,  ja  oli  niellyt  niin  suuren  erän  valta- 
kunnan varoista,  että  muissa  suhteissa  puolustuslaitos  joutui  sen 
vuoksi  kärsimään.  Mutta  muuten  ei  vain  Ruotsissa  oltu  näihin  aikoi- 
hin taipuvaisia  arvaamaan  linnoitusten  merkitystä  liian  suureksi, 
myöskin  mannermaalla  luotettiin  ihan  liian  paljon  niiden  kyky3'n 
enentää  maan  puolustuskeinoja. 

Joskin  siis  Ruotsi  ja  Suomi  eivät  sodan  puhjetessa  v.  1808 
likikään  olleet  kunnollisesti  varustettuja  ottamaan  maahan  marssivaa 
vihollista  vastaan,  niin  oli  yksinomaisena  syynä  siihen  Ruotsin  halli- 
tuksen jo  pitkät  ajat  osoittama  kykenemättömyys  johtaa  puolustus- 
laitoksen kehitystä  oikeaan  uomaan.  Mutta  lisäksi  tuli  vielä  muita 
epäsuotuisia  asianhaaroja,  jotka  kohdaltaan  suuresti  vähensivät  toiveita 
sodan  onnellisesta  päättymisestä. 

Kustaa  IV  Aadolfin  ylen  epäviisas  politiikki  Napoleonia  kohtaan 
oli  saattanut  Ruotsin  tuon  silloin  kaikkivaltiaan  keisarin  vihoihin  ja 
kuninkaan  täydellinen  pystymättömyys  sotapäälliköksi  aiheutti  hänet 
tekemään  niin  hyvin  ennen  sotaa  kuin  sen  varrella  mitä  tuhoisimpia 
virheitä  sodankäynnin  alkeellisimpia  sääntöjä  vastaan.  Hän  arvosteli 
oman  kykynsä  aivan  liian  suureksi,  ja  se  teki  hänet  kuuroksi  kaikille 
neuvoille,  eivätkä  edes  ne  alinomaiset  vastoinkäymiset,  joihin  jokainen 
hänen  yrityksensä  pettämättömästi  päättyi,  voineet  saattaa  häntä 
jättämään  sotaliikkeiden  johtoa  muille.  Merkille  on  myöskin  pantava, 
miten  se  seikka,  että  Ruotsin  silloisessa  armeijassa  ei  gllut  perin 
pohjin    koulutettua  pääesikuntaa,    aiheutti  että  melkeinpä  täydellisesti 


.  •  1 808—1809  vuosien  sodan  satavuotismuisto.  329 

puuttui  sotajoukon  liikkeitä  johtamaan  kykeneviä  henkilöitä,  ja  vielä 
vähemmän  saattoi  näin  ollen  ajatella  maa-armeijan  ja  merisotavoimain 
yhtenäistä  johtoa.  Niinpä  olikin  aivan  luonnollista,  ettei  Ruotsin  ylin 
sodanjohto  kyennyt  saamaan  aikaan  suurin,  selvin  piirtein  laadittua 
sotaretkisuunnitelmaa,  vaan  sen  toimenpiteet  päinvastoin  tarkoittivat 
ylipäänsä  pienten,  suunnitelmattomain,  yhteydettömäin  yritysten  toteut- 
tamista, jotka  sen  vuoksi  olivat  etukäteen  tuomitut  epäonnistumaan. 
Näistä  asianhaaroista  on  lähinnä  haettava  syyt  sodan  onnetto- 
maan päättymiseen,  mutta  ei  suinkaan,  niinkuin  usein  väitetään, 
Venäjän  ylivallasta  ja  Ruotsin  sotavoimien  puutteesta.  Kummankin 
sotivan  puolen  apulähteistä  toimitettu  tutkimus  antaa  varteen,  että 
Ruotsilla  oli  keväällä  v.  1808  lippujen  alla  kaikkiaan  Jikemmäs  sata- 
tuhatta enemmän  tai  vähemmän  harjaantunutta  sotakuntoista  miestä 
siihen  Suomenkin  armeija  luettuna,  kun  taas  Venäjän  Suomeen  tullut 
armeija  ei  samaan  aikaan  noussut  päälle  22,000  miehen.  Tosin  on 
tällöin  huomattava,  että  melkoinen  osa  varsinaisesta  Ruotsin  armei- 
jasta oli  samanaikuisen  Tanskan- Norjan  sodan  takia  sidottu  kotimaa- 
han ja  että  venäläistä  armeijaa  myöhemmin  lisättiin  noin  50,000 
mieheen.  Mutta  Englannin  kanssa  (helmikuussa  v.  1808)  tehdyllä 
sopimuksella  ei  Ruotsille  vakuutettu  ainoastaan  melkoisia  apuvaroja, 
vaan  myöskin  apua  joukkojen  muodossa  (10,000  miestä)  jaeskaaderi 
sotalaivoja.  Täten  väheni  Tanskan  puolelta  mahdollisesti  tapahtuvan 
hyökkäyksen  vaara  niin  suuresti,  että  Kustaa  IV  Aadolf  olisi  jo  tou- 
kokuussa V.  1808  saattanut  huoletta  lähettää  30,000—35,000  miestä 
ruotsalaisia  joukkoja  Suomeen  vahvikkeeksi  liki  19,600  miehen  vah- 
vuiselle kenttäarmeijalle  ja  siten  täällä  esiintyä  paljoa  suuremmalla 
sotavoimalla  kuin  vihollinen.  Mutta  siihen  aikaan  oli  tullut  tavaksi 
arvostella  Venäjän  sotavoimat  liian  suuriksi  ja  omat  varat  liian  vähäi- 
siksi, eikä  kenenkään  johtomiehen  päähän  pälkähtänyt  koetella  taita- 
valla tiedustelulla  hankkia  oikeaa  tietoa  vihollisen  vahvuudesta  ja 
hänen  sotavoimainsa  jaoituksesta.  Johan  ensimäinen  Stedingckin 
Klerckerille  lähettämä  viesti  tiesi  hyökkäävän  venäläisen  armeijan 
miesluvun  60,000:ksi  s.  o.  2  V2  kertaa  suuremmaksi  kuin  se  todelli- 
suudessa oli,  ja  samaa  vihollisen  voimain  arvaamista  liian  suureksi 
jatkettiin  meidän  puolella  koko  sodan  aika.  Tuntuu  siltä  kuin  Ruot- 
sin johtavissa   sotilaallisissa   piireissä  olisi  tästä  vihollisen  vain  kuvi- 

tellusta,  mutta  ei  suinkaan  todellisesta  ylivoimaisuudesta  tahdottu 
hakea  puolustelua  tai  selitysperustetta  niin  hyvin  vastoinkäymisiin  kuin 
sodan  onnettomaan  loppupäätökseen. 

Venäjän  asema  ei  muuten  ollut  suinkaan  turvallinen  näinä 
aikoina.  Läntisellä  rajalla  seisoi  aika  vahvoja  ranskalaisia  sotajouk- 
koja, jotka,  vaikkakin  sillä  kertaa  oli  rauha  Ranskan  kanssa,  kuiten- 
kin olivat  jonakin  uhkana,  ja  Ruotsin  etevämmyys  merellä  pakoitti 
Aleksanteri  I:sen  uhraamaan  kokonaista  50,000  miestä  Itämerenmaa- 
kuntain  puolustukseen,  mikä  teki,  että  tarpeellisen  lisäväen  lähettä- 
minen Suomessa  toimivalle  armeijalle  kävi  sangen  vaikeaksi.  Mutta 
Venäjän  pääesikunta  menetteli  aivan  toisella  tavalla  kuin  Ruotsin 
sotilasjohto.  Äskettäin  muodostettu  pääesikunta  oli  jo  aikaa  ennen 
mitä  huolellisimmin  tutkinut  aiotun  sodan  suunnitelmia,  sodan,  joka 
oli  kylläkin  kauan  ollut  ilmassa.  Ja  kun  lopullinen  sotaretkisuunni- 
telma  sai  sitten  vahvistuksen,  oli  se  laadittu  silmällä  pitäen  selvästi 
määriteltyä  päämäärää  s.  o.  koko  Suomen  valloittamista  ja  tapa,  miten 
se  saavutettaisiin,  oli  viitoitettu  selkein,  suurin  piirtein.  Tosin  voi 
osoittaa  tässäkin  suunnitelmassa  olevan  vikoja,  ennen  kaikkea  sen, 
että  Venäjän  ylipäällikkö  Buxhövvden  hajoitti  voimansa  liiaksi  sekä 
levitti  joukkonsa  liian  laajalle  alueelle,  mutta  suurin  piirtein  katsoen 
osoittivat  venäläiset  kuitenkin  oppineensa  jotain  Napoleonin  sodista,  mitä 
ei  suinkaan  voinut  sanoa  Ruotsin  sodanjohdosta.  Yleensä  on  kat- 
sottava Venäjän  armeijan  olleen  sotatottumukseltaan  melkoisesti  ruot- 
salais-suomalaisia  joukkoja  etevämmän  ja  viimemainittujen  varsinkin 
tärkeään  kenttäpalvelukseen  sangen  harjaantumattomia,  mikä  sodan 
kestäessä  tuotti  usein  häiriöitä  ja  vastoinkäymistä. 

Kun  asema  rupesi  uudelta  vuodelta  1808  näyttämään  yhä  uhkaa- 
vammalta ja  Stedingckin  raportit  antoivat  aavistaa  rauhan  pian  rikkou- 
tuvan, saatiin  Kustaa  IV  Aadolf  viimein  taivutetuksi  asettamaan  n.  s. 
salainen  sodanvalmistuskunta,  jolle  annettiin  toimeksi  laatia  venäläis- 
ten hyökkäyksen  varalta  yleinen  suunnitelma  Suomen  puolustusta 
varten.  Näin  syntynyt  suunnitelma  on  monasti  aikaisemmin  joutunut 
yhtä  ankaran  kuin  ansaitsemattoman  moitteen  alaiseksi.  Tosiasia  on 
kuitenkin,  että  se  lähti  sinänsä  täj^-sin  oikeista  edellytyksistä  ja  sisälsi 
vain  muutamia  yleisiä  määräyksiä  suomalaisen  armeijan  ylipäällikölle 
silti   rajoittamatta   hänen   toimintavapauttaan.     Tämän   suunnitelman 

mukaan,  jonka  laatimiseen  otti  osaa  myöskin  Suomen  korkein  sota- 
päällikkö, kenraali  kreivi  Mauritz  Klingspor,  oli  Viaporin  jaSvart- 
holman  linnoituksiin  kerättävä  varusväkeä  ja  muonavaroja,  mutta 
kenttäarmeija  ryhmitettävä  kahdeksi  pääjoukoksi,  Hämeeseen  ja 
Savoon,  mistä  se  saisi  vetäytyä  Pohjanmaalle  sekä  sieltä,  kun  meren 
auettua  avustusta  voi  saapua  Ruotsista,  jälleen  ruveta  hyökkäämään 
eteenpäin  tunkeakseen  vihollisen  takaisin  ja  ottaakseen  maan  hal- 
tuunsa. Kuninkaan  vahvistamassa  suunnitelmassa  lausutaan  myös- 
kin nimenomaan  hänen  odottavan,  että  „  armeija,  niin  kauan  kuin 
mahdollista  saattaa  olla,  päällekäyvää  vihollista  estääja  vastustaa  eikä 
ennen,  kuin  hätä  pakoittaa,  peräytymään  ryhdy**. 

Silloisissa  olosuhteissa  oli  tällainen  sotaretkisuunnitelma  todeUa 
kaikkein  järkevin,  mutta  tiedämme  myöskin,  että  se  pantiin  toimeen 
niin  taitamattomasti  kuin  suinkin.  Ensiksikin  antautuivat  nuo  molem- 
mat linnoitukset  venäläisten  käsiin  hyvin  pian  ja  miltei  vastustuksetta 
ja  toiseksi  peräytyi  kumpikin  Suomen  armeijan  pääjoukko  poh- 
joista kohti  suin  päin  herkeämättä,  vaikka  kuningas  oli  käskenyt 
„estää  ja  vastustaa  vihollista",  ja  ylimmän  päällikkyyden  yrittämättä- 
kään saada  selville  oliko  vihollinen  niin  vahva,  että  peräytyminen  oli 
välttämätön,  sekä  jätti  siten  miekaniskutta  suurimman  osan  maata 
vihollisen  käsiin.  Ei  Klingspor,  joka  johti  pääarmeijaa  (Hämeessä), 
eikä  Cronstedt,  joka  oli  Savon  prikaatin  etunenässä,  siis  ollut  ymmär- 
tänyt tämän  suunnitelman  merkitystä,  jonka  heidän  päätön  menette- 
lynsä tykkänään  tärveli. 

Yhtä  vähän  pantiin  yUämainitun  sotaretkisuunnitelman  jälki- 
mäistä osaa  toimeen  eli  sitä  päätöstä,  että  lämpimämmän  vuodenajan 
alussa  oli  koetettava  vallata  takaisin,  mitä  talven  kuluessa  menetettiin. 
Sen  asemesta,  että  Kustaa  IV  Aadolf  olisi  turvautumalla  10,000- 
miehiseen  englantilaiseen  apujoukkoon  pitänyt  Tanskan  ja  Norjan 
aisoissa  sekä  kohdistanut  kaiken  muun  käytettävissä  olevan  väen 
verrattomasti  vaarallisinta  vihollistaan,  venäläisiä,  vastaan,  teki  hän 
juuri  päinvastoin.  Suomi  harvalukuisine  armeijoineen  sai  suoriutua 
niin  hyvin  kuin  osasi  ja  luonnoUisesti  sen  täytyi  lopulta  jäädä  epä- 
tasaisessa taistelussa  tappiolle.  Tosin  yritti  kuningas  kesällä  ja  syk- 
syllä V.  1808  muutaman  kerran  laskea  ruotsalaisia  joukkoja  maihin 
Suomen   rannikolla   (Vaasan   luona,  Lemulla  ja  Helsingin  pitäjässä), 


332  G.  A.  GRIPENBERG. 


mutta  näitä  yrityksiä  ei  oltu  suunniteltu,  ja  muutenkin  ne  tehtiin  niin 
riittämättömillä  sotavoimilla,  että  ne  aina  epäonnistuivat  ja  siten  saivat 
vain  vaurioita  aikaan. 

Asema  Suomen  sotanäyttämöllä  muodostui  kuitenkin  pian  venä- 
läisille varsin  epäsuotuisaksi.  Viapori  ja  Svartholma  olivat  kyllä  jou- 
tuneet heidän  käsiinsä  ja  niiden  mukana  he  eivät  ainoastaan  saaneet  arvo- 
kasta lisäystä  saaristolaivastoonsa,  vaan  myöskin  saaristokulkuväylät 
pitkin  Suomen  koko  etelärannikkoa  aina  Turkuun  asti  joutuivat 
heidän  haltuunsa.  Mutta  muuten  oli  Buxhövvdenin  tila  jo  kesän  I808:n 
alussa  kriitillinen.  Ensimäisen,  melkein  hillitsemättömän  hyökkäyksen 
jälkeen  olivat  venäläiset  joukkueet  levinneet  ylen  määrin  laajalle 
alueelle,  mutta  Suomen  sotaväki  pysyi,  asianhaarain  pakosta,  keski- 
tettynä, kuten  ennen,  kahteen  joukkoon:  Klingspor  pääarmeijan  kera 
Kalajoen  tienoille  Pohjanmaan  rannikolle  ja  Sandels  Kuopion  seutu- 
ville. Venäläisten  hyökkäys  oli  silloin  saavuttanut* 
huippukohtansa,  ilmiö,  joka  on  hyökkäyssodassa  hyvin  taval- 
linen ja  useimmiten  merkitsee  sille,  jota  vastaan  hyökätään,  suotuisaa 
ajankohtaa.  Jos  hän  hyökkkääjän  edetessä  on  peräytynyt  ja  silloin 
pitänyt  voimansa  hyvin  koossa,  voi  hän  nimittäin  ryhtymällä 
oikealla  hetkellä  itse  hyökkäämään,  viskata  vastustajansa  takaisin. 

Niin  oli  nytkin  laita.  Mutta  Klingsporilla  ja  hänen  lähimmillä 
alipäälliköillään  ei  ollut  sotilaan  silmää  näkemään,  että  nyt  jos  mil- 
loinkaan oli  Suomen  joukkojen  kaikella  voimallaan  karattava  viholli- 
sen päälle  s.  o.  annettava  vastaisku.  Eikä  myöskään  ylin  johto 
Ruotsissa  huomannut  tätä,  vaikka  tosin  ei  puuttunut  jonkinmoista 
yrittelyä  tuollaisen  toimintatavan  muutokseen.  Keväällä  v.  1808 
ehdoitti  nimittäin  kenraali  af  Tibell,  ainoa  todella  kykenevä  kenraali 
Kustaa  IV  Aadolfin  ympäristössä,  että  Suomeen  vietäisiin  15,000 
miehen  vahvuinen  apujoukko,  joka  laskettaisiin  maihin  Suomen  ran- 
nikolla Klingsporin  armeijan  selän  takana.  Sitten  oli  tämän  joukon 
Kuopion  kautta  marssittava  Kyminjoen  laaksoon  katkaisemaan  venä- 
läisiltä joukoilta  yhteys  Venäjän  kanssa  ja  samaan  aikaan  tuli  Kling- 
sporin armeijallaan  antaa  voimakas  isku  Pohjanmaalla  oleilevalle  venäläi- 
selle joukolle.  Valitettavasti  ei  tätä  suunnitelmaa,  joka  osoitti  laatijansa 
selvää  käsitystä  siitä,  mitä  asema  vaati,  pantu  täytäntöön.  Kuningasta 
ei  saatu  antamaan  suostumustaan  siihen,  vaan  hän  sepitti  sen  sijaan 

suunnitelman  toisensa  jälkeen  —  oli  hyökättävä  Norjaan,  oli  teh- 
tävä maihinnousu  Seelannissa,  oli  lähetettävä  joukkoja  Porin  kautta 
Tamperetta  kohti  —  mutta  yhdestäkään  näistä  yrityksistä  ei  tullut 
mitään.  Kun  ruotsalaiset  joukot  saivat  Ruotsissa  tarkoituksettomasti 
harhailla  paikasta  toiseen  ja  Suomen  armeija  jäi  sillä  tavoin  avus- 
tuksetta, meni  oikea  aika  käj^ttämättä  ohi,  jolloin  olisi  ollut  ryhdyttävä 
yleiseen  ja  voimakkaaseen  vastahyökkäykseen  venäläisiä  vastaan, 
he  kun  silloin  olivat  arimmillaan  sellaiselle  toiminnalle.  Täten  he 
saivat  aikaa  koota  luokseen  apujoukkoja  ottamaan  uhkaavaa  vaaraa 
vastaan.  Ja  kun  sitten  Klingspor  oltuaan  toimettomana  monta  viikkoa 
vihdoin  ryhtyi  marssimaan  etelään  päin,  teki  hän  sen  liian  hitaasti 
ja  pannen  liian  vähän  voimaa  liikkeelle.  Mutta  siitä  huolimatta  oli 
venäläisten  pakko  vetäytyä  Kokkolan  tienoilta  aina  Tampereen  seu- 
duille asti,  mikä  puolestaan  osoittaa,  kuinka  vähän  olisi  tarvittu  säi- 
käjrttämään  heidät  peräytymään. 

Yhtä  kykenemätön  oli  Klingspor  arvostelemaan  Sandelsin 
Savossa  noudattaman  sodankäynnin  merkitystä.  Vähäisellä,  mutta 
verrattain  hyvin  koulutetulla  prikaatillaan  tämä  oli  asettunut  erinomai- 
seen asemaan  Toivolaan,  hiukan  pohjoispuolelle  Kuopiosta,  ja  tuli 
siten  vaikuttamaan  tavattoman  paljon  koko  sodan  menoon.  Niin 
kauan  kuin  Sandels  jaksoi  pysyä  asemassaan  Toivolassa,  oli  nimittäin 
Oulun  tie  venäläisiltä  suljettu,  ja  yhtä  vähän  oli  heillä  tällöin  tilaisuutta 
käyttää  Kuopion — Vaasan  poikkitietä  päästäkseen  sitä  myöten  Kling- 
sporin  selkään.  Sandelsin  asema  oli  siis  enimmäkseen  st  ra  te  e  gis  ta 
laatua  ja  osoittaa  miten  selvästi  ja  varmasti  hän  käsitti,  missä  vihol- 
lisen arin  paikka  oli.  Muuten  näyttäytyi,  koko  sodan  aikana,  että 
Sandels  todellisuudessa  oli  meidän  puolellamme  ainoa  lahjakas  pääl- 
likkö, eikä  ole  epäilystäkään  siitä,  että  sota  olisi  voinut  saada  aivan 
toisen  kulun,  jos  hän  olisi  ollut  Suomen  armeijan  etunenässä. 

Venäläisellä  ylipäälliköllä  oli  voitettavanaan  muitakin  vaikeuksia, 
jotka  tekivät  hänen  asemansa  melko  arveluttavaksi.  Kun  Venäjän  lai- 
vasto oli  tuntuvasti  heikompi  Ruotsin  ja  Englannin  yhtyneitä  meri- 
voimia, täjrtyi  Buxhövvdenin  olla  varuillaan  ruotsalaisten  maihinnousu- 
yritysten  varalta  ja  tämän  takia  oli  hänen  pakko  yhä  pitää  joukkojaan 
levällään,  hajoitettuina  laajahkolle  alueelle.  Sitä  paitsi  koitui  rahvaan 
siellä  täällä   tapahtuvasta   aseihinnoususta  vakavia  esteitä  venäläisten 

joukkojen  muonitukselle.  Kaikki  nämä  asianhaarat  yddessä  huonon- 
sivat Buxhövvdenin  asemaa  niin  suuresti,  että  voimakkaampi  esiinty- 
minen meidän  puoleltamme,  siihen  tapaan  kuin  kenraali  af  Tibellin 
suunnitelma  tarkoitti,  olisi  ihan  varmaan  tuottanut  seuraukseksi,  että 
venäläisen   armeijan    olisi  tullut  pakko  lähteä  maasta. 

Mutta  kuten  sanottu,  Kustaa  IV  Aadolfissa  ei  ollut  miestä 
ymmärtämään  niin  yksinkertaista  ja  luonnollista  suunitelmaa,  eikä 
liioin  Klingspor  ollut  oikea  mies  panemaan  sitä  toimeen.  Kun  hän 
vihdoin  viimein  ei  enää  voinut  tuoda  esiin  mitään  pätevää  syytä  toi- 
metonna  oloonsa  Pohjois-Pohjanmaalla  ja  sen  vuoksi  vastenmielisesti 
ja  varovaisesti  haparoiden  rupesi  marssimaan  etelää  kohti,  oli,  niin- 
kuin jo  sanottiin,  oikea  hetki  käsistä  mennyt,  ja  olfemme  myöskin 
nähneet,  että  tätä  ryntäystä,  fosin  muutaman  voiton  (Lapuan  ja 
Alavuuden)  kaunistamaa  ei  suoritettu  niinkuin  olisi  pitänyt.  Oikeas- 
taan teki  Klingspor  vielä  toisenkin  törkeän  virheen  sodankäynnin 
perustotuuksia  vastaan:  hänellä  oli  pitkähkön  aikaa  (s.  o.  kesällä 
1808)  tosiasiallisesti  ollut  aloite  vallassaan,  mutta 
oli  vapaaehtoisesti  siitä  luopunut.  Ja  silloin  oli 
oikeastaan  sota  jo  hävitty;  se,  mitä  Suomen  sotanäyttä- 
möllä tapahtui  syksyllä  v.  1808,  oli  vain  viimeinen  turha  yritys  silloin 
välttämättömän  loppuratkaisun  torjumiseksi.  Sitä  saattoi  Suomen 
armeija  sitä  vähemmin  välttää,  kun  Klingspor  menetteli  nytkin  ylen 
kömpelösti  ja  niinikään  hänen  esikuntapäällikkönsä,  kenraali  Adler- 
creutz,  teki  itsensä  syypääksi  joihinkuihin  tuhoisiin  hairahduksiin. 
Esimerkiksi  kun  Klingsporille  kävi  selväksi,  että  venäläiset  olivat  elo- 
kuussa saaneet  niin  suuria  apujoukkoja,  että  voivat  taaskin  käydä 
hyökkäämään,  olisi  hänen  ensi  sijassa  pitänyt  lähteä  edeltäpäin  tark- 
kaan sunnitellulle  paluuretkelle  (samalla  tavoin  kuin  Sandels  Toivo- 
lasta ja  Iisalmelta  Ouluun).  Sen  asemesta  viipyivät  Klingsporin  joukot 

—  jotka  sitäpaitsi  olivat  kesäsodan  loppupuolella  olleet  liian  hajallaan 

—  Vähänkyrön  tienoilla,  koska  pääkortteeri  varsinaisetta  seurauksetta 
sodittujen  Salmin  ja  Ruonan  tappelujen  jälkeen  sai  äkkiä  päähänsä 
sen  päättömän  tuuman,  että  armeija  oli  koetettava  viedä  meritse 
(Merenkurkun  poikki)  Ruotsiin,  vaikka  kuljetusaluksia  ei  ollut  käytet- 
tävissä. Siitä,  ettei  Suomen  pääjoukko  tällöin  joutunut  saarroksiin, 
on   kiitettävä   vain  venäläisten  päällikön,  kenraali  Kamenskin  selittä- 

mätöntä  saamattomuutta.  Paluuretkeä  sitten  jatkettaessa  pohjoiseen 
teki  Adlero^utz  taas  virheen  hajoittaessaan  todellisetta  aiheetta  voi- 
mansa ja  antautuessaan  Oravaisissa  päätaisteluun,  vaikka  hänen  olisi 
tullut  otella  vain  jälkijoukkotappelu.  Seuraukset  tästä  ruotsalais-suo- 
malaisille  aseille  onnettomasta  taistelusta  olivat  kylläkin  tuhoisat. 
Armeija,  joka  siihen  saakka  oli  pysynyt  jotakuinkin  koossa,  meni 
nyt  melkein  täydellisesti  hajalle  ja  peräytymismatka  muodostui  jär- 
jestymättömäksi paoksi.  Kun  alkavan  kylmän  vuodenajan  takia  taudit 
lisääntyivät  sekä  siihen  vielä  tuli  lisäksi  vaatteiden,  muonan,  sairas- 
hoitotarpeiden  ja  hevosrehun  puute,  niin  saattaa  helposti  huomata, 
että  onnettoman  sotajoukon  asema,  kävi  ylen  kriitilliseksi.  Elleivät 
venäläiset  olisi  Himangossa  päätetyn  aselevon  ja  Olkijoen  sopimuk- 
sen johdosta  takaa-ajoaan  keskeyttäneet,  olisivat  luultavasti  Suomen 
entisen  pääarmeijan  tähteet  menehtyneet,  ennenkuin  olisivat  ehtineet 
Ouluun. 

Vihdoin  oli  Sandelsinkin  tullut  pakko  jättää  niin  kauan  me- 
nestyksellä puolustamansa  asema  Toivolassa,  sillä  muuan  venäläinen 
osasto,  joka  oli  marssimassa  Karjalan  puolelta,  uhkasi  katkaista  hä- 
neltä Ouluun  vievän  paluutien.  Mutta  tällä  perä3^ymisretkelläkin 
antoi  Sandels  loistavia  näytteitä  sotapäällikkölahjoistaan.  Paluu  oli 
kauan  ennakolta  valmistettu  ja  se  suoritettiinkin  sen  vuoksi  mitä 
parhaimmassa  järjestyksessä,  ja  kun  venäläiset  Himangon  välirauhan 
päät5rttyä  kävivät  Koljonvirralla  liian  kiivaasti  päälle,  viskasi  San- 
dels heidät  suin  päin  takaisin,  kuitenkaan  antamatta,  niinkuin  Adler- 
Creutz  teki  Oravaisissa,  itseään  viekoitella  venyttämään  kahakkaa 
liian  pitkälle. 

Olkijoen  sopimuksessa,  joka  tehtiin  19  p.  marrask.  1808,  oli 
Buxhövvden  voittanut  päämääränsä:  tunkenut  Suomen  armeijan 
maasta  pois.  Mitään  toivoa  voida  vastedes  valloittaa  maa  takaisin  saat- 
toi vallanpitäjillä  Ruotsissa  tuskin  olla  enää.  Suomen  sotaväen  täh- 
teet olivat  miltei  hajoamistilassa,  englantilainen  apujoukko  oli  jo  aikaa 
sitten  palannut  kotimaahansa,  kun  kuningas  ei  voinut  sen  päällikön 
kanssa  tulla  yksimielisyyteen,  ja  taudit  raivosivat  kovin  suuressa  mää- 
rin sekä  Ruotsin  nostoväkijoukoissa  että  nj^  Tornion  luo  sijoitetuissa 
suomalaisissa  rykmenteissä.  Rahansaanti  oli  ylen  niukkaa,  ja  puolus- 
tuslaitokset, kun  kuningas  itsepäisesti  kieltäytyi  mukautumasta  kenraa- 

liensa  neuvoihin,  mahdollisimman  huonot.  Päälle  päätteeksi  venäläiset 
valmistautuivat  maaliskuussa  v.  1809  hyökkäämään  kolmessa  osas- 
tossa varsinaiseen  Ruotsiin  pakoittaakseen  kuninkaan  tekemään  rau- 
han niillä  ehdoilla,  jotka  keisari  Aleksanteri  oli  nähnyt  hyväksi  asettaa. 
Tämä  maahankarkaus,  joka  olisi  muuttanut  sodan  ruotsalaiselle  alueelle, 
oli  aiottu  tehtäväksi  jäätä  myöten  Ahvenanmaan  kautta  Merenkurkun 
poikki  sekä  Pohjanlahden  ympäri.  Näiden  keräytymistään  keräytyvien 
onnettomuuksien  paineesta  kypsyi  Ruotsissa  vihdoin  se  vakaumus, 
että  valtakunnan  pelastus  ei  ollut  mahdollinen  niin  kauan  kuin  Kustaa 
IV  Aadolf  istui  sen  valtaistuimella.  Maaliskuun  „ vallankumous** 
vuonna  1809  toikin  mukanaan  .sotatapahtumiin  nähden  sangen  tär- 
keitä seuraamuksia,  sikäli  että  uusi  hallitus  sai  aloittamillaan  keskus- 
teluilla ainakin  kaksi  Ruotsiin  hyökkäämään  tarkoitetuista  osastoista 
luopumaan  yrityksestä.  Muuten  saattaa  hyvällä  syyllä  epäillä,  tokko 
nämä  keisari  Aleksanterin  nimenomaisesta  käskystä  alulle  pannut 
toimet  olisivat  tuottaneet  niihin  liittyvää  suunnatonta  vaaraa  vastaavaa 
hyötyä.  Ruotsin  puolustusvoima  oli  tähän  aikaan  tosin  melkoisesti 
vähentynyt,  mutta  turvaton  ei  maa  ollut.  Ne  venäläiset  joukot, 
joiden  olisi  onnistunut  päästä  merenjäätä  myöten  Ruotsin  rannikolle, 
olisivat  varmasti  pian  joutuneet  pahempaan  kuin  pulaan,  osaksi  yllä- 
pitohankaluuksien  ja  ruotsalaisen  sotaväen  vastustuksen,  osaksi  sen 
takia,  että  paluu  meren  yli  olisi  ennen  pitkää  käynyt  mahdottomaksi. 
Kenraali  Barclay  de  ToUyn  retki  Merenkurkun  poikki  oli  kaunis 
urotyö,  mutta  tuotti  tulosta  vain  välillisesti,  säikäyttämällä  Tornion 
seutuville  majoittuneen  kenraali  Gripenbergin  tekemään  ajattelematto- 
man Kainuun  sopimuksen.  Ja  niin  jatkettiin  monin  keskeytyksin 
aivan  varmaan  kummankin  riitapuolen  kaipaaman  rauhan  neuvot- 
teluja. Ruotsilla  oli  nyt  kysymyksessä  vain  tinkiä  venäläisten  vaati- 
muksia niin  paljon  kuin  suinkin,  ja  vielä  viime  hetkessä  koetettiin 
uudelleen  voimanponnistuksella  antaa  pontta  näille  pyrkimyksille 
saada  huokeampi  rauha,  mutta  tätä  tarkoitusta  varten  Länsipohjaan 
lähetetty  retkikunta  (elo-  ja  syyskuussa  1809)  epäonnistui  täydelli- 
sesti ja  sen  mukana  katosi  Ruotsilta  viimeinenkin  toivo.  Haminan  rauha 
tehtiin  Ruotsin  hallituksen  saamatta  ajetuksi  toivomuksiaan  läpi,  ja 
niin  päättyi  pitkällinen  taistelu  pohjolan  ylivallasta.  Meidän  maamme, 
jonka  tavallisesti  oli  ollut  pakko  kantaa  raskain  osa  näiden  sotien 

taakasta,  temmattiin  nyt  irti  vanhasta  emämaastaan  ja  Venäjän  ja 
Ruotsin  välinen  raja  siirrettiin  Ahvenanmaalle  s.  o.  Ruotsin  rannikon 
näköpiiriin. 

Halki  vuosisatojen  olivat  esi-isämme  uskollisesti  taistelleet  mukana 
niissä  verisissä  sodissa,  joita  Ruotsi  kävi  naapureitansa  vastaan,  ja 
hankkineet  suomalaisen  soturin  nimelle  kunniakkaan  maineen.  Myös- 
kin tässä  viimeisessä  taistelussa,  jossa  suomalaiset  ja  ruotsalaiset 
kamppailivat  vieretysten,  osoittivat  esi-isämme  samaa  tyyntä  roh- 
keutta, samaa  uhrautuvaisuutta,  joka  entisinä  aikoina  kunnosti  soti- 
laitamme. Sitä  syvemmin  valitettavaa  oli,  että  kaikki  tämä  uhraus, 
kaikki  tämä  hengen  ja  veren  uhraus  ei  voinut  viedä  menestykseen, 
mikä  ei  suinkaan  olisi  ollut  mahdollisuuksien  ulkopuolella,  jos  vain 
sodanjohto  kokonaisuudessaan  ei  olisi  ollut  sellaisen  kuninkaan  kä- 
sissä kuin  Kustaa  IV  Aadolfin  eikä  „sotamarskin"  sellaisen  kuin 
kreivi  Mauritz  Klingsporin.  Mutta  tämä  onneton  kohtalo  ei  vähennä 
vanhan  suomalaisen  armeijan  kunniaa,  pikemmin  päinvastoin.  Sillä 
senkin  jälkeen  kuin  kaikki  toivo  sodan  onnellisesta  päättymisestä  oli 
suomalaisista  sotureista  sammunut,  täyttivät  he  kuitenkin  yhtä  us- 
kollisesti, yhtä  alttiisti  kuin  aina  ennen  raskaan  velvollisuutensa,  si- 
ten ollen  tuleville  sukupolville  mitä  kohottavimpana  esikuvana. 

Puhtaasti  sotilaallisessa  katsannossa  ei  1808 — 1809  vuosien  sota 
tarjoa  mitään  mieltäkiinnittävää.  Yleensä  se  vain  vahvistaa  jo  har- 
maasta muinaisuudesta  tunnettujen  ja  tunnustettujen  sodankäynnin 
perussääntöjen  pätevyyden:  on  pidettävä  sotavoimat  hyvin  koottuina 
ratkaisevana  hetkenä  sekä  valittava  oikea  hetki  hyökkäykseen  ja  sil- 
loin iskeä  mahdollisimman  suurella  voimalla.  Se  osoittaa  myöskin 
sen  vanhan  lauseen  totuuden,  että  huonosti  hoidettua  puolustuslaitosta 
ei  voi  käden  käänteessä  panna  kuntoon.  Sodan  jo  synnyttyä  on 
liian  myöhäistä  koettaa  korjata  se,  mikä  aikaisemmin  on  lyöty  lai- 
min. Yhtä  selvästi  todistaa  tämän  sodan  kulku,  ettei  armeija  milloin- 
kaan voi  ajan  pitkään  voittaa  mitään  pysyttelemällä  johdonmukai- 
sesti puolustuskannalla.  Ellei  sotajoukko  oikealla  ajankohdalla  ryhdy 
voimakkaaseen  hyökkäykseen,  jättää  se  vain  aloitteen  vastusta- 
jalle ja  riistää  itseltään  tämän  kaikkien  aikojen  sodissa  ylen  tärkeäksi 
huomatun  edun. 

Vihdoin,  vaikka  ei  vähimmin  tärkeänä,  on  merkittävä  se  viit- 
taus, jonka  V.  1808 — 09  vuosien  sota  antaa  maan  puolustuslaitoksen 
järjestämisen  suhteen.  Sen  jättäminen  muodostamatta  ajan  vaati- 
musten mukaan,  ajan  sotatieteen  vaatimusten  hyljeksiminen  on  sa- 
maa kuin  pitää  asetta,  joka  ratkaisevassa  hetkessä  ei  pysty  tarkoi- 
tustaan täyttämään. 


PARLAMENTARISESTA  HAJOITUKSESTA. 

Kirjoittanut 
RAFAEL  ERICH. 


Sen  johdosta,  että  äskettäin  on  meillä  käytetty  sitä  oikeutta, 
jonka  voimassa  oleva  valtiopäiväjärjestyksemme  suopi  hallitsijalle 
ennen  kolmivuotiskauden  päättymistä  määrätä  uudet  vaalit  toimitet- 
taviksi, on  erityistä  aihetta  muutamiin  n.  s.  parlamentarista  hajoitta- 
misoikeutta  koskeviin  huomautuksiin. 

Laajimmassa  merkityksessä  parlamentin  hajoitus  tapahtuu  aina 
milloin  kaikkien  edustajain  toimikausi  päättyy.  Luonnollisin  tapaus 
on  tietysti  se,  että  aika,  joksi  edustajat  ovat  valitut,  on  kulunut 
umpeen  ja  että  lain  mukaan  jälleen  on  toimitettava  säännönmukaiset 
vaalit.  Mutta  mahdollista  on  myöskin,  että  laki  itse  erityisessä  tapauk- 
sessa määrää,  että  edustajain  toimikausi  on  päättyvä  ennenkuin 
säännönmukainen  aika  vielä  on  kulunut  umpeen.  Niinpä  Belgiassa, 
kun  molemmat  kamarit  ovat  päättäneet,  että  on  syytä  ryhtyä  konsti- 
tutsionin,  valtiosäännön  muuttamiseen  eli  revisioniin,  sekä  kuningas 
on  päätöksen  vahvistanut,  kamarit  lain  mukaan  hajaantuvat,  ja  uusilla 
vaaleilla  luodaan  se  eduskunta,  jonka  toimena  sitten  on  suorittaa 
valtiosäännön  muutos.  —  Mahdollista  on  myöskin,  että  joku  lain- 
säätäjäkunta  itse  vapaasti  voipi  päättää  hajaantua.  Ranskan  histo- 
riasta tunnetaan   useita  täysivaltaisia  perustuslakia  säätäviä  kansallis- 

kokouksia,  jotka  oman  päätöksensä  npjalla  ovat  hajaantuneet,  taval- 
lisesti sen  vuoksi,  ettei  ollut  voimassa  mitään  lainsäännöstä  määrää- 
mässsä  niiden  toimikauden  pituutta  eikä  myöskään  mitään  muuta 
valtio-orgaania,  jolla  olisi  ollut  valta  julistaa  niiden  toimi  päättyneeksi.^ 
Sveitsin  liittovaltiossa  ei  hallituksella  ole  oikeutta  hajoittaa  kum- 
paistakaan  kamaria  (neuvostoa);  sitävastoin  on  laissa  säädettynä,  ettei 
kumpainenkaan  neuvosto  voi  päättää  hajaantua  tai  töitään  keskeyttää 
ilman  toisen  neuvoston  suostumusta.  Kamareista  itsestään  saattaa 
siis  lähteä  hajaantumispäätös. 

Parlamentin  hajoittamisesta  puhuttaessa  tarkoitetaan  kuitenkin 
ylimalkaan  vain  sitä,  että  valtion  päämiehellä  eli,  kuten  republika- 
nisissa  valtioissa  tavallisesti  sanotaan,  täytäntöönpanevan  vallan  hal- 
tijalla, on  oikeus  hajoittaa  joko  kansaneduskunta  kokonaisuudessaan 
eli  siis,  missä  kaksikamarijärjestys  on  olemassa,  molemmat  kamarit, 
—  joko  yhtaikaa  tai  eri  ajoin  —  taikka  ainoastaan  alahuone.  — 
„ Majoittamisella**  tarkoitetaan  silloin  juuri  sitä,  että  valtion  päämiehellä 
on  oikeus  määrätä,  että  edustajain  toimivalta  on  päättyvä  ennen  sitä 
aikaa,  jolloin  heidän  toimikautensa  muuten,  lain  määräysten  mukaan, 
olisi  kulunut  umpeen,  sekä  sen  yhteydessä  tietysti  määrätä  uudet  vaalit 
toimitettaviksi.  Huomattava  on,  että  suomalainen  sana  „hajoittami- 
nen**  ei  aivan  selvästi  ilmaise  tämän  oikeuden  sisällystä  ja  luonnetta, 
koskapa  tämä  nimitys  lähinnä  näkyy  kohdistuvan  ainoastaan  siihen, 
tosin  yleisempään,  tapaukseen,  että  koolla  olevan  eduskunnan  tai  ka- 
marin tällaisen  määräyksen  johdosta  täytyy  toimensa  kesken  lopettaa, 
jättäen]  syrjään  sen  mahdollisuuden,  että  samanlainen  käsky  saattaa 
tulla  kysymykseen  silloinkin,  kun  asianomainen  eduskunta  tahi  sen 
osa  ei  ole  kokoontuneena,  vaikka  valittujen  edustajain  toimivalta  vielä 
kestää.  Voimassaoleva  valtiopäiväjärjestyksemme  tavallisesti  lausuu- 
kin  asian  niin,  että  hallitsija  määrää  uudet  vaalit  toimitettaviksi  en- 
nen kolmivuotiskauden  loppua;  kuitenkin  käj^etään  siinä  myöskin  sa- 
naa ^hajoittaminen"  tarkoittamassa  molempia  näitä  tapauksia,  aivan 
samoin  kuin  esim.  saksan  kielessä  sana  Au/lösung  ja  ranskan  kielessä 
sana  dissolution  käsittää  molemmat. 


*  Tällä  tavoin  hajaantui  myöskin,  joulukuun  31  p:nä  1875,  se  kansallis- 
kokous, joka  loi  Ranskan  voimassa  olevat  perustuslait. 

Kuten  niin  monet  muutkin  valtiolliseen  elämään  kuuluvat  ja 
varsinkin  eduskuntalaitosta  koskevat  säännökset  ja  muodostumat,  niin 
on  myöskin  puheena  oleva  oikeusinstituutti  Englannista  kotoisin.  Jo 
vanhastaan  noudatettiin  siellä  sitä  menettelyä,  että  kuninkaan  kuoltua 
parlamentti  heti  hajoitettiin  ja  kuninkaan  etuoikeuksiin  katsottiin  kuu- 
luvan myöskin  valta  hajoittaa  alahuone,  vaikka  hän  ensi  kerran 
vasta  vuonna  1784,  vastoin  alahuoneen  enemmistön  tahtoa  ministe- 
riksi nimitetyn  nuoremman  Pittin  kehoituksesta,  ryhtyi  tähän  kei- 
noon, joka  silloin  tuottikin  tarkoitetun  tuloksen.  Myöhempinä  aikoina 
on  niinikään  tarvittaessa  usein  turvauduttu  alahuoneen  hajoittamiseen. 
Suuri  osa  Englannin  valtiosääntöoikeutta  on  kirjoittamatonta,  käytän- 
nön kautta  kehittynyttä.  Tätä  laatua  on  myöskin  se  periaate,  että  mi- 
nisterillä, jonka  alahuoneessa  tapahtunut  äänestys  on  saattanut  vähem- 
mistöön, katsotaan  olevan  oikeus  vaatia  parlamentin  hajoittamista. 
Toiselta  puolen  on  vieläkin  poikkeustapauksissa  ajateltavissa  sekin 
mahdollisuus,  että  hallitsija  antaa  eron  ministeristöUe,  jota  todella 
on  kannattamassa  alahuoneen  enemmistö,  sekä  luonnollisesti  heti  sen 
jälkeen  käyttää  hajoittamiskeinoa,  arvellen  uusien  vaalien  antavan 
sijaan  tulleelle  ministeristöUe  edullisen  tuloksen.  Tähänkin  katsotaan 
hallitsijalla  olevan  oikeus,  mutta  vuosikymmeniin  hän  ei  ole  tällä  ta- 
voin mieskohtaisesti  puuttunut  asioihin,  eikä  ole  odotettavissa,  että 
vastakaan  niin  tapahtuisi.  Sitävastoin  sattuu  kylläkin,  että  muuten, 
milloin  ministerivaihdos  on  tapahtunut,  katsotaan  tarpeelliseksi  saat- 
taa selville,  hyväksyvätkö  valitsijat  muutoksen.  Kun  1905  vuoden 
lopussa  Balfourin  ministeristön  oli  pakko  erota  ja  Campbell  Banner- 
männin  kabinetti  astui  asiain  johtoon,  katsoi  uusi  hallitus  tarpeelli- 
seksi antaa  valitsijain  uusien  vaalien  kautta  osoittaa,  hyväksyivätkö 
he  ministerivaihdoksen. 

Parlamentin  hajoittaminen  siis  Englannissa  tosiasiallisesti  paljoa 
suuremmassa  määrässä  esiintyy  ministerein  kuin  hallitsijain  käytet- 
tävänä olevana  keinona;  se  on  ministeristön  puolella  tavallaan  muo- 
dostunut poliitisen  ministerivastuunalaisuuden  täydennykseksi  ja  vasta- 
painoksi ja  esiintyy  siis  Englannin  parlamentariseen  hallitustapaan 
olennaisesti  kuuluvana.  Samalla  kuin  alahuoneen  hajoittaminen  Eng-, 
lännissä,  parlamentarisuuden  emämaassa,  näin  ollen  esiintyy  kabinetille 
kuuluvana  keinona  epämieluisaa  alahuonetta  vastaan,  koituu  se  toiselta 

puolen  juuri  alahuoneelle  itselleen  ja  sen  valta-asemalle  eduksi.  Sillä 
hajoittamisen  edellytyksenä  on,  että  on  syytä  luulla  itse  kansan  eli  siis 
valitsijakunnan  olevan  toisella  kannalla  kuin  tilapäinen  enemmistö,  ja 
tunnustamalla  tarpeelliseksi,  että  valitsijoille  sellaisessa  tapauksessa  on 
annettava  uusi  tilaisuus  tuoda  oma  kantansa  ilmi,  tunnustetaan  samalla 
alahuoneen  erinomaisen  suuri  merkitys  ja  sen  läheinen  yhteys  itse 
edustamansa  kansan  kanssa.  Siksipä  ei  ole  laisinkaan  pelättävissä, 
että  hajoittamista  käytettäisiin  jonkinlaisena  hallituksen  pakkokeinona, 
joko  parlamenttia  tai  valitsijoita  vastaan;  siksipä  ei  myöskään  tule  ky- 
symykseen, että  uudet  vaalit  lyhyessä  ajassa  kerran  toisensa  jälkeen 
määrättäisiin  toimitettaviksi,  vaan  se  ratkaisu,  minkä  valitsijakunta 
kerran  on  antanut,  jää  pysyväiseksi,  kunnes  mahdollisesti  vastaisuu- 
dessa sama  keino  toisesta  syystä  taasen  tulee  käytettäväksi.  —  Syystä 
on  huomautettu,  että  se  tapa,  jolla  hajoittamisoikeutta  Englannissa 
käytellään,  alituisesti  pitää  itse  valitsijoita  julkisten  asiain  hoitoa  likellä. 
Eräs  kuuluisa  englantilainen  valtio-oikeuden  tutkija  professori  Dicey 
lausuu,  että  parlamentarista  hajoittamisvaltaansa  käyttämällä  kaltion 
»laillinen  suvereeni",  eli  se,  jolle  (muodollisesti)  lain  mukaan  ylin 
valta  kuuluu  (kuningas),  vetoaa  „poliitisen  suvereenin",  kansan,  puo- 
leen, jonka  tahto  viime  kädessä  on  määräävänä.  —  Mutta  tämän 
keinon  menestyksellinen  käyttäminen  niin  sanoaksemme  normalisena 
tekijänä  valtion  elämässä  edellyttää  myöskin  kansassa  valtiollista  älyä 
ja  kypsyyttä,  jota  ei  kaikkialla  tavata,  jota  paitsi  se  on  mitä  lähim- 
mässä yhteydessä  kansan  koko  aikaisemman  poliitisen  kehityksen 
kanssa. 

Tosiasiallisesti  parlamentarinen  hajoittaminen  kuuluukin  niihin 
valtiollisiin  elinmuotoihin,  joita  useimmissa  nykyajan  valtioissa,  Eng- 
lantia esikuvana  pitäen,  on  otettu  käytäntöön,  mutta  jotka  luonnolli- 
sista syistä  eivät  ylimalkaan  ole  voineet  muualla  vaikuttaa  ja  toimia 
samalla  tavalla  kuin  emämaassaan.  Sitä  ei  ole  otettu  käytäntöön  ainoas- 
taan siellä,  missä  Englannin  malliin  on  saatettu  tai  koetettu  saattaa 
parlamentarinen  hallitustapa  ja  siis  ministerien  n.  s.  poliitinen  vas- 
tuunalaisuus voimaan,  vaan  myöskin  useimmissa  maissa,  jotka  ovat 
varsinaiselle  parlamentarismille  aivan  vieraat.  Varsinkin  ranskalaisessa 
tieteisopissa  on  joskus  huomattavana  se  yksipuolinen  ja  jotenkin 
väärä   käsitys,  että  valtion  päämiehelle  laissa  suotu  hajoittamisoikeus 

ainoastaan  ensin  mainituissa  maissa  olisi  luonnollinen,  oikeutettu, 
valtio-orgaanien  keskinäisiin  suhteisiin  soveltuva  ja  valtiolliselle  vapau- 
delle vaaraton  valtakeino,  jotavastoin  se  muualla,  missä  hallitsijan 
neuvonantajat  eivät  ole  tässä  suhteessa  kansaneduskuntaan,  olisi  vai- 
kutusvaltaisen ja  itsenäisesti  toimivan  hallitsijan  käteen  annettu  ase, 
jolla  hän  taivuttaa  kansaneduskunnan  tahtoonsa  taipumaan.  Totta  kyllä 
on,  että  hallitsijat  joskus  ovat  tällä  tavoin  käyttäneet  puheena  olevaa 
oikeutta  väärin,  myönnettävä  on  myöskin,  että  tämä  mahdollisuus 
vieläkin  saattaa  olla  juuri  näissä  maissa  olemassa,  jotavastoin  sitä 
pariamentarisesti  hallituissa  valtioissa  yleensä  ei  tarvitse  pelätä;  yhtä 
kaikki  on  erehdys  luulla,  että  eri  maitten  valtiosäännöissä  olevien, 
eduskunnan  tai  alahuoneen  hajoittamiseen  oikeuttavien  säännösten 
tarkoituksessa  ja  motiiveissa  olisi  tällaista  jyrkkää  periaatteellista  eroavai- 
suutta, vaikkakin  puheenaoleva  valtakeino  eri  valtiojärjestysten  mukaan 
saattaa  joutua  palvelemaan  jossain  määrin  eroavia  tarkoitusperiä. 
Mutta  minkään  nykyaikaisen  valtiosäännön  tarkoituksena  ei  saata  olla 
antaa  hallitusvallalle  määräämätöntä,  mielivaltaisesti  hajoitettavaa  ete- 
vämmyyttä  ja  vaikutusta  kansaneduskuntaan  ja  valitsijoihin  nähden, 
joiden  molempain  tekijäin  merkitys  yleensä  kaikissa  nykyajan  val- 
tioissa onkin  siksi  suuri,  että  hallitusvallan  puolelta  tuskin  ainakaan 
jatkuvasti  voitaisiinkaan  niitä  vastaan  tehokasta  pakkovaikutusta  — 
oikeusjärjestyksen  rajoissakaan  —  haijoittaa.  Kaikissa]  maissa  missä 
valtion  päämiehellä  on  valta  hajoittaa  kansaneduskunta,  tämä  valta 
kyllä  sellaisenaan  esiintyy  yhtenä  n.  s.  täytäntöönpanevan  vallan  * 
etuoikeutena  kansaneduskuntaan  nähden,  mutta  sen  tarkoituksena  ei 
suinkaan  ole  saattaa  viimemainittua  epäitsenäiseen  asemaan  tai  riippu- 
vaisuuteen hallitusvallasta.  Samoin  kuin  vapautta  yleensäkin,  niin  voi- 
daan tietysti  kaikkia  poliitisia  oikeuksia,  joihin  aina  liittyy  joltinenkin  — 
moninaisista  oikeudellisista  ja  tosiasiallisista  seikoista  riippuen  laajempi 
tai  rajoitetumpi  —  vapaus  toimia  valtion  tarkoitusperien  hyväksi, 
käyttää  väärin  ja  vastoin  lain  tarkoitusta,  jos  kohta  muodollisesti  lain 
mukaisesti,  ja  mitä  erittäinkin  puheena  olevaan  oikeuteen  tulee,  saatiaa 


*  Sanomattakin  lienee  selvää,  että  valtion  päämies  hajoittaessaan  kansan 
eduskunnan,  ei  harjoita  mitään  lainsäädännöllistä,  vaan  puhtaasti  täytäntöön- 
panevaan  valtaan  kuuluvaa  oikeutta,  vaikka  sen  esineenä  onkin  kansan  lain- 
säädän  tdorgaani. 

juuri  valtion  päämies  puolestaan  sitä  helpommin  erehtyä,  kuta  laa- 
jempi ja  tuntuvampi  hänen  personallinen  toimintavapautensa  on, 
siis  helpommin  siellä,  missä  hallitsijan  —  tai  muunkin  valtiopäämie- 
hen  —  neuvonantajat  eivät  ole  poliitisesti  vastuunalaiset  parlamentille, 
kuin  siellä,  missä  parlamentarinen  hallitustapa  yleensä  estää  valtion- 
päämiestä  omin  päinsä  valitsemasta  tarkoituksenmukaisimpana  pitä- 
määnsä toimenpidettä  tai  menettelytapaa.  Mutta  tämä  eroavaisuus  ei 
oikeastaan  vaikuta  itse  lainsäännösten  tarkoitukseen,  ja  sitäpaitsi  on, 
kuten  jo  viittaamalla  mainittiin,  niissäkin  nykyajan  valtioissa,  missä 
parlamentarinen  hallituspa  ei  ole  voimassa,  yleensä  olemassa  jotenkin 
luotettavia  oikeudellisia  ja  tosiasiallisia  takeita  puheenalaisia  väärin- 
käyttöjä vastaan. 

Erehdys  olisi  muuten  luulla,  että  viimemainitunlaisissa  maissa 
eduskunnan  hajoittaminen  ei  voisi  suureksi  osaksi  täyttää  samoja 
tehtäviä,  joita  sille,  Englannin  esikuvan  mukaan,  parlamentarisesti 
hallituissa  valtioissa  on  tahdottu  antaa.  Eroavasta  hallitusjärjestel- 
mästä huolimatta  saattaa  toisessa  yhtä  hyvin  kuin  toisessakin  olla  suo- 
tavaa ja  tarpeen,  että  hallitus  epätietoisissa  tai  muuten  pulmallisissa 
tapauksissa  hajoittamisen  avulla  saapi  kääntyä  itse  kansan,  äänioikeu- 
tettujen, puoleen,  antaa  kansalle  tilaisuuden  uusissa  vaaleissa  ilmaista 
kantansa,  ottamalla  muuttuneet  olosuhteet  huomioon  mahdollisesti 
antaa  luottamuksensa  toisille  henkilöille  ja  ehkäpä  siten  korjata  jokin 
aikaisempi  erehdyksensä.  Ei  ole  epäiltävissä,  että  nykyajan  valtioissa 
juuri  tämä  näkökohta  on  ensi  sijassa  määräävänä. 

Ranskan  konstitutsionin  mukaan  on  tasavallan  presidentillä  oikeus 
senaatin  eli  ylähuoneen  suostumuksella  hajoittaa  alahuone  eli  edus- 
tajainkamari.  Ylähuoneen  hyväksymistä  on  täällä  pidetty  sekä  tar- 
peellisena että  riittävänä  takeena  mahdollisia  väärinkäyttöjä  vastaan. 
Senaattia  sitävastoin  ei  voida  hajoittaa,  mutta  erinäisistä  perustusla- 
kien säännöksistä  johtuu,  että  senkin  toiminta  keskeytyy  siksi  kunnes 
uusilla  vaaleilla  muodostettu  alahuone  kokoontuu.  Yksimieliset  ollaan 
siitä,  että  presidentti  ei  saata  hajoittaa  vastavalittua  kamaria,  ennen- 
kuin se  jollakin  päätöksellä  on  kantansa  osoittanut  ja  poliitinen  ris- 
tiriita sen  ja  hallituksen  välillä  on  syntynyt.  Vaalien  tulos  sellaise- 
naan ei  niinmuodoin  oikeuta  hallitusta  ryhtymään  hajoittamiskeinoon, 
jonka     vaikutus    silloin    todellisuudessa    kohdistuisikin    valitsijoihin 

ja  jonka  käyttäminen  tällaisessa  tapauksessa  olisi  tarkoituksenvas- 
tainen.  Ranskan  aikaisempi  historia  tarjoo  esimerkin  moisesta  ennen- 
aikaisesta hajoittamisesta.  Vuonna  1830  kuningas  Kaarie  X  määräsi 
hajoitettavaksi  vastavalitun  alahuoneen,  joka  ei  vielä  ollut  avattukaan. 
Heinäkuun  vallankumous  oli  tästä  seurauksena.  —  Yllämainittu  peri- 
aate ei  kuitenkaan  ole  katsottava  yksinomaan  Ranskan  valtio-oikeuden 
mukaiseksi,  vaan  kaikkialla  noudatettavaksi,  missä  valtionpäämiehellä 
on  puheena  oleva  valta,  jos  kohta  erikoisissa  tapauksissa  mahdollisesti 
voidaan  ajatella  siitä  joskus  poikettavan  lain  henkeä  ja  tarkoitusta 
loukkaamatta. 

Joka  tapauksessa  lienee  ilmeistä,  ettei  minkään  nykyaikaisen  val- 
tiosäännön tarkoituksena  ole  antaa  hallitukselle  oikeutta  määrätä  uusia 
vaaleja  toimitettaviksi,  ennenkuin  vastavalitut  edustajat  vielä  ovat  ehti- 
neet kokoontua.  Tällainen  menettely  ensinnäkin  ilmeisesti  kohdistuisi 
itse  valitsijoihin,  ja  toiseksi  ei  varsinaisesti  saata  olla  puhetta  mistään 
«kamarin**  tai  eduskunnan  hajoittamisesta,  silloin  kuin  valitut  eivät 
vielä  ole  kokoontuneetkaan.  Sellaisessa  tapauksessa  he  eivät  vielä 
mitään  kamaria  muodosta  eivätkä  myöskään  samalla,  o/e  muodostaneet  }^ 
tule  muodostamaan^  kuten  asian  laita  on,  milloin  istuntokausien  väliajalla, 
jolloin  siis  eduskunta  ei  ole  kokoontuneena,  uudet  vaalit  määrä- 
tään toimitettaviksi. 

Ranskalaisessakaan  tieteisopissa  ei  tahdota  rajoittaa  valtiosään- 
nönmukaista  hajoittamista  yksinomaan  siihen  tapaukseen,  että  ala- 
huoneen kanssa  erimielinen  ministeristö  kehoittaa  tasavallan  presi- 
denttiä turvautumaan  uusiin  vaaleihin  (n.  s.  ministeristöstä  lähtevä 
hajoittaminen),  vaan  katsotaan  presidentin  itsensäkin,  omasta  aloittees- 
taan, laillisesti  voivan  nimittää  »vähemmistöministeri",  ja  sen  teh- 
tyään heti  hajoittaa  edustajainkamari.  Suuri  arvo  ja  merkitys  Rans- 
kassakin annetaan  hajoittamisoikeudelle,  „parlamentarisen  hallitusta- 
van välttämättömälle  ehdolle  ja  valitsijakunnan  parhaimmalle  takeelle" 
mutta  näin  tehdään  —  yksinomaan  teoriassa.  Ranskan  valtiollisessa 
elämässä  on  parlamentin  hajoittaminen  kokonaista  kolmekymmentä 
vuotta  eli  melkein  koko  sen  ajan,  minkä  kolmannen  tasavallan  halli- 
tusmuodon alaisina  on  eletty,  ollut  vain  lain  kirjaimena  olemassa. 
Yhden  ainoan  kerran,  vuonna  1877,  on  Ranskassa  alahuone  hajoi- 
tettu;  sittemmin  ei  ole  milloinkaan  katsottu  voitavan  tätä  keinoa  käyt- 


346  RAFAEL  ERICH. 


tää.  Tässä  yhteydessä  kävisi  liian  pitkälliseksi  ryhtyä  esittämään  syyt 
tähän  omituiseen  asiaintilaan,  mikäli  niitä  on  mahdollistakaan  tarkoin 
selvittää.  Yksimielisesti  kuitenkin  ranskalaiset  arvostelijat  ja  tutkijat 
mainitsevat  tärkeimpänä  syynä  sen  tosiseikan,  että  suhde  hallituksen 
ja  parlamentin  kesken  ei  ole  pysynyt  sellaisena,  miksi  1875  vuoden 
valtiosääntö  oli  sen  aikonut.  Kolmannen  tasavallan  valtiorakenteen 
luojat  tahtoivat,  samalla  kuin  he  parlamentariselle  hallitussysteemille 
antoivat  lain  nimenomaisen  vahvistuksen,  luoda  jotenkin  lujan  ja  it- 
senäisesti toimivan  täytäntöönpanovallan,  jonka  haltijan  siis  ei  suin- 
kaan tulisi  esiintyä  ainoastaan  kansaneduskunnan  käskyläisenä,  vaan 
sen  rinnalla  todellisena  valtiovaltana  eli,  kuten  ranskalaiset  sanovat, 
kansakunnan,  korkeimman  vallan  lähteen  edustajana  (repr/sentant  de  la 
nation).  Tässä  tarkoituksessa  1875  vuoden  perustuslait  antoivatkin  tasa- 
vallan presidentille]  verrattain  vaikutusvaltaisen  oikeudellisen  aseman. 
Mutta  käytännöllisessä  valtioelämässä  on  kehitys,  kuten  ranskalaiset 
julkisen  oikeuden  tutkijat  huomauttavat  ja  tavallisesti  valittavat,  selvästi 
kulkenut  siihen  suuntaan,  että  hallituksella  ei  likimainkaan  ole  sitä  auk- 
toriteettia ja  sitä  itsenäisyyttä,  jotka  sillä  konstitutsionin  tarkoituksen 
mukaan  tulisi  olla,  vaan  että  täytäntöönpaneva  valta  on  alistussuh- 
teessa lakiasäätävään.  Väittääpä  eräs  nykyajan  huomatuimpia  rans- 
kalaisia valtio-oikeuden  tutkijoita,  professori  Ducurr,  tämän  nojalla, 
että  Ranskassa  ei  tositeossa  noudatetakaan  mitään  oikeata  parlamen- 
tarista  systeemiä,  tämä  kun  edellyttää  mainittujen  valtio-orgaanien 
suhteellista  tasaväkisyyttä.  ^Poliitinen  ylivalta**,  sanoo  hän,  »kuuluu 
parlamentille,  tarkemmin  sanoen  sen  alahuoneelle.  Tasavallan  presi- 
denttiä tosiasiallisesti  ei  katsota  kansan  tahtoa  edustavaksi,  parlamen- 
tin veroiseksi  orgaaniksi,  vaan  yksinkertaiseksi  täytäntöönpanoviran- 
omaiseksi, parlamentin  käskyläiseksi**.  —  Toiset  käyttävät  vallitse- 
vista oloista  vähemmin  jyrkkiä  sanoja,  mutta  kieltämätöntä  on  joka 
tapauksessa,  ensinnäkin,  että  tasavallan  presidentti  ei  käyttele  laillista 
valtaansa  läheskään  niin  laajasti  ja  niin  itsenäisesti,  kuin  konstitut- 
sionin  säännökset   edellyttävät  i,  ja   toiseksi,  että  ministereillä  ei  ole 


*  Presidentin  aseman  heikkouden  parlamentin  rinnalla  arvellaan  hyvin 
suuresti  riippuvan  siitä,  että  häntä  ei  välittömästi  valitse  kansa,  vaan  par- 
lamentti, jonka  molemmat  kamarit  silloin  sulautuvat  yhteen  kansallisko- 
koukseksi. 

Ranskan  palamentissa  likimainkaan  sitä  johtavaa  asemaa  ja  sitä  vai- 
kutusvaltaa, joka  osaltansa  vaikuttaa  siihen,  että  parlament&rinen  eli, 
kuten  Englannissa  myöskin  Englannin  oloihin  nähden  sangen'  sattu- 
vasti sanotaan,  kabinettihallitus  niin  taidokkaasti  toimii  viimemaini- 
tussa maassa.  Kolmannen  tasavallan  aikana  ovat  Ranskassa  minis- 
teristöt  tavattoman  tiheään  vaihdelleet,  hyvin  usein  silloinkin,  kun 
puolueitten  voimasuhteet  eduskunnassa  eivät  itsessään  olisi  sitä  vaa- 
tineet, ja  Ranskan  ministeristöt  ovat  tulleet  herkkätuntoisuudestaan 
kuuluisiksi.  ^  —  Tyytymättömyyttä  tämänsuuntaiseen  { kehitykseen 
ja  sen  luomiin  oloihin,  kuten  mainittu,  ei  ole  puuttunut.  Toisten 
vaatiessa,  että  Englannin  parlamentariset  elinmuodot  olisivat  otetta- 
vat Ranskan  valt\ollisessa  elämässä  käytäntöön  —  mikä  tosin  aivan 
hyvin  soveltuisi  konstitutsionin  henkeen  ja  tarkoitukseen,  mutta  käy- 
tännöllisen politiikin  kannalta  kenties  osoittautuisi  sitä  vaikeammaksi 
—  ovat  toiset  lukuisissa,  parlamentissakin  esitetyissä,  konstitutsionin 
muuttamista  tarkoittavissa  ehdoituksissa  vaatineet  parlamentarista  sys- 
teemiä hylättäväksi  sekä  puoltaneet  voimaan  saatettavaksi  samanlaista 
järjestystä,  jota  Pohjois-Amerikan  yhdysvalloissa  noudatetaan  ja  jonka 
mukaan  ministerit  ovat  kansaneduskunnasta  aivan  riippumattomat.  — 
Joka  tapauksessa  käypi  kaikesta  tästä  selville,  että  hallituksen  nykyistä 
heikkoutta  ja  epäitsenäisyyttä  pidetään  arveluttavana  epäkohtana. 

Yksi  varsin  merkityksellinen  puoli  tätä  sisäpolitiikkia  on  nyt 
juuri  se,  että  hallituksella  ei  ole  ollut  kylliksi  vaikutusvaltaa  ja  itseluotta- 
musta käyttääkseen  parlamentin  edustajakamarin  hajoittamista,  milloin 
tämä  toimenpide  olisi  saattanut  olla  paikallaan.  Kriitillisissä  tapauk- 
sissa on  siis  kahdesta  mahdollisuudesta  säännöllisisesti  käytetty  yhtä 
ja  samaa:  edustajainkamari  on  saanut  aikaan  ministeristön  eron,  hal- 
litusvalta on,  toisin  sanoen  suorastansa  taipunut  parlamentin  (alahuo- 
neen) tahtoon.  ^ 

Useissa  maissa,  m.  m.  Belgiassa,  Tanskassa,  Ruotsissa  ja  Preus- 
sissa hallitsijalla  valtiosäännön  mukaan  on  valta  hajoittaa  joko  molem- 


^  Viimeisinä  vuosina  ovat  ministeristöt  kuitenkin  olleet  jonkun  verran 
pysyväisempiä  ja  pitkäikäisempiä. 

^  Kolmannen  ttisavallan  aikana  on  kolme  presidenttiäkin  valtiollisten  kon- 
fliktien johdosta  virastaan  eronnut  ennenaikaisesti,  s.  o.  ennen  seitsenvuotis- 
kautensa  päättymistä. 

mat  kamarit  yhtaikaa  tai  jompikumpi  niistä.  Missä  ylähuone,  kuten 
Preusssissä,  ei  ole  kansan  valitsemain  jäsenten  muodostama,  ei  sen 
hajoittaminen  luonnollisesti  kuitenkaan  tule  kysymykseen;  sitä  vastoin 
hajoittamattomankin  kamarin  istuntokausi  samalla  keskeytyy.  Missä 
taasen  ylähuoneen  joko  kokonaan  tai  pääasiallisesti  muodostavat 
valitut  jäsenet,  on  luonnollisesti  senkin  hajoittaminen  tässä  tapauk- 
sessa mahdollinen,  vaikkakin  harvinaisempi  kuin  alahuoneen,  jossa 
nykyaikana  melkein  kaikkialla  on  eduskunnan  painopiste.  —  Espanjan 
konstitutsioni  säätää  nimenomaan,  että  kuningas  saattaa  yhdessä  tahi 
erikseen,  hajoittaa  senaatin  valitut  jäsenet  (mikä  siis  on  samaa  kuin 
että  hän  saattaa  hajoittaa  ylähuoneen)  sekä  edustajahuoneen  koko- 
naan.   Italiassa  ainoastaan  alahuone  voidaan  hajoittaa. 

Saksan  valtakunnassa  voidaan  valtiopäivät  hajoittaa  liittoneu- 
voston päätöksen  nojalla,  johon  keisari  on  antanut  suostumuksensa. 
—  Että  Norjan  perustuslaki  ei  myönnä  kuninkaalle  hajoittamisoikeutta,. 
riippuu  siitä,  että  hallitsijan  valtaa  on  tahdottu  rajoittaa  niin  ahtaalle 
kuin  suinkin;  myöhäisempinäkin  aikoina,  milloin  hallituksen  puolelta 
haluttiin  tätä  oikeutta,  vastustettiin  sitä  epäilemättä  juuri  tästä  syystä. 
Suurimmassa  tasavaltaisessa  maassa,  Pohjois-Amerikan  yhdysvalloissa, 
on  eduskunnan  hajoitus,  olennaisesti  toisesta  syystä  kuin  Norjassa^ 
konstitutsionille  vieras.  Yhdysvalloissa  on  nim.  täydellisemmin  kuin 
missään  muualla  toteutettuna  n.  s.  valtiovaltain,  oikeammin  valtiollisten 
tehtäväin  jako  ja  niitä  hoitavien  valtio-orgaanien  riippumattomuus 
toisistaan.  Presidentillä  on  varsin  laaja  personallinen  vaikutusvalta, 
ja  m.  m.  hän  vapaasti,  parlamentista  riippumatta  valitsee  neuvonan- 
tajansa, jotka  eivät  ole  välittömässä  yhteydessä  kongressin  kanssa 
eivätkä  siitä  poliitisesti  mitenkään  riippuvaiset.  Kun  siis  valtion  koko 
rakenne  täydellisesti  perustuu  ylinten  v^altio-orgaanien.  riippumatto- 
muuteen, eikä  kehitys  sen  mukaan  saata  johtaa  parlamentariseen 
hallitussysteemiin  eikä  sitä  lähentyäkään,  on  jotenkin  hyvin  ymmär- 
rettävissä, ettei  hajoittamisvaltaa  ole  pidetty  ollenkaan  tarpeellisena. 

Täydellisyyden  vuoksi  ansaitsee  vielä^mainitsemista  eräs  omi- 
tuinen laji  parlamentarista  hajoitusta,  jonka  muutamat  Sveitsin  kant- 
toonit  ovat  lakeihinsa  ottaneet.  Kun  säädetty  määrä  valitsijoita  vaatii 
eduskunnan  täydellistä  uudistusta  eli  siis  uusia  vaaleja,  on  kysymys 
alistettava  kansanäänestyksellä  ratkaistavaksi,  ja  jos  enemmistö  silloin 

ehdoitusta  kannattaa,  päättyy  koolla  olevan  eduskunnan  toimivalta  ja 
uusiin  vaaleihin  on  ryhdyttävä.  Kansalle,  jota  sveitsiläinen  valtio-oi- 
keus pitää  ylimpänä  valtiaana,  on  näissä  valtioissa  muodollisestikin 
myönnetty  sama  oikeus,  jota  valtiopäivämies  muuten  käyttelee. 

Historia  tuntee  tapauksia,  jolloin  jokin  eduskunta  on  laittomasti, 
voimassaolevan  lain  säännöksiä  loukkaamalla,  hajoitettu.  Tällaiseen 
toimenpiteeseen  liittyy  tietysti  samalla  kauemmaksi  tähtäävä  tar- 
koitus, tavallisesti  valtiokaappaus.  Mahdollista  on  tietysti  myöskin 
€ttä  hajoittamistoimenpide  sellaisenaan  on  laillinen,  mutta  samalla  on 
alkuvalmistuksena  esim.  itsevaltaisesti  tehtyihin  vaalilain  muutoksiin, 
vaalivapauden  sortamiseen  tai  muihin  oikeusjärjestyksen  loukkauksiin. 
Erehdyttävää  olisi  kuitenkin  luulla  että  lain  myöntämä  hajoittamis- 
mahdollisuus,  itsessään  sellaisissa  tapauksissa  edistäisi  tai  sanottavasti 
helpoittaisikaan  lainvastaisia  toimenpiteitä,  sillä  jos  hallitusvallan  hal- 
tijalla tai  tavoittelijalla  vain  on  riittävästi  ulkonaisia  voimakeinoja  ja 
riittävästi  kannatusta  voidakseen  yrittää  toteuttaa  lainvastaisia  aikei- 
taan, eivät  yleensä  säädetyt  lain  määräykset  saata  niitä  tehokkaasti 
estää. 

Luonnollista  on,  ettei  lainsäätäjä  voi  rajoittua  ainoastaaan  anta- 
maan hallitsijalle  tai  muulle  valtionpäämiehelle  hajoittamisoikeuden, 
vaan  täytyy  hänen  myöskin  erehdysten,  epävarmuuden  ja  väärin- 
käyttöjen estämiseksi  antaa  tarkempia  määräyksiä  siltä  varalta,  että 
tätä  oikeutta  todella  käytetään,  siis  ennen  kaikkea  säätää,  minkä  ajan 
kulueessa  uudet  vaalit  ovat  toimitettavat,  ja  kuinka  pian  uusi  edus- 
kunta on  kokoontuva.  Kaikissa  vähänkin  suurenpuoleisissa  valtioissa 
kansaneduskunta  tosin  kokoontuu  vuosittain,  mutta  sittenkin  useat 
tärkeät  käytännölliset  ja  periaatteelliset  syyt  vaativat,  että  hajoituksen 
jälkeen  uuden  eduskunnan  tulee  kokoontua  niin  pian  kuin  mahdol- 
lista ja  siis  aikaisemmin  kuin  säännönmukaisissa  oloissa  lähin  istun- 
tokausi olisi  alkanut.  Nykyaikaisen  käsityksen  mukaan  katsotaan  sopi- 
mattomaksi, että  valtio  on  valittuja  kansanedustajia  vailla  kauemmin 
kuin  vaalivalmistukset  ja  itse  vaalit  ehdottomasti  vaativat.  —  Tarpeel- 
lista on  tavallisesti  myöskin,  että  vaalilaki  hajoittamisen  varalta  sisäl- 
tää erityisiä  säännöksiä  esim.  vaaliluetteloita  koskevia;  sellaisia  on, 
kuten  tunnettu,  myöskin  meidän  vaalilaissamme. 


KANSANVALTAISUUDEN  KEHITYS  VENÄJÄN  PUOLASSA. 

Kirjoittanut 
K.   ZALEWSKI. 

Se  kansanvaltainen  liike,  jossa  kuvastuvat  laajojen  kansanjouk- 
kojen edut  ja  jonka  tehtävänä  on  järjestää  työväen  joukot  itsenäiseen 
taisteluun  etujensa  puolesta,  alkaa  Puolassa  kehittyä  vasta  19:nnen 
vuosisadan  jälkipuoliskolla,  samalla  kun  on  huomattava,  että  muut 
kansanvaltaisuuden  lajit  ovat  siellä  heikot.  Tästä  ovat  muutamat  puola- 
laiset yhteiskunnallisten  asiain  harrastajat  tehneet  sen  päätelmän,  ettei 
Puolassa  voi  kehittyä  vapaamielisyys  eikä  porvarillinen  kansanvaltai- 
suus, että  siellä  voivat  päästä  vaikuttamaan  ainoastaan  taantumuksellinen 
ja  sosialistinen  liike  ja  että  köyhälistö  siellä  joutuu  yksinään  taistele- 
maan itsevaltiutta  vastaan.  Puolestani  olen  hiukan  toista  mieltä  tässä 
suhteessa.  Arvelen  kuitenkin,  että  tämän  kysymyksen  valaisemiseksi, 
joka  nykyhetkellä  on  kaikkien  puolalaisten  eturivinmiesten  mielissä, 
on  tärkeää  tehdä  silmäys  Puolan  menneisyyteen,  tutustua  kansan  polii- 
tiseen  luonteescn  siltä  ajalta,  jolloin  Puola  vielä  oli  itsenäinen  valtio,  ja 
tutkia  niitä  syitä,  jotka  veivät  häviöön  sen  valtiollisen  itsenäisyyden. 
Ja  tämä  on  yksistään  senkin  vuoksi  tärkeää,  koska  Puolassa  on  jo 
ennen  ollut  huomattavissa  kansanvaltaisia  virtauksia,  vaikka  ne  luon- 
teeltaan ovat  olleet  toisenlaisia  kuin  nykyään. 

Puola  oli  aatelinen  maa  sanan  täydessä  merkityksessä.  Tämä 
oli  seurauksena  maan  taloudellisesta  kehityksestä.  Jo  aikoja  sitten 
tataarien  hyökkäys  ja  Konstantinopolin  valloitus  katkaisivat  sen 
kauppatien,  joka  oli  kulkenut  Puolan  kautta  ja  yhdistänyt  toisiinsa 
idän  ja  lännen.    Tämä  oli  kova  isku  Puolan  kaupalle  ja  teollisuudelle. 

Siitä  lähtien  käy  maanviljelys  vähitellen  maan  taloudellisen  elä- 
män elinehdoksi,  ja  aatelisto  —  maanomistajana  —  sen  valtiollisen 
elämän  ohjaajaksi.  Maanviljelyksen  ja  aateliston  merkitys  kasvoi  suu- 
reksi 16-sataluvulla,  kun  laajat  ja  hedelmälliset  vähävenäläiset  maat 
lopullisesti  liitettiin  Puolaan  ja  siirtyivät  aateliston  käsiin.  17-sata- 
luvulla  oli  jokainen  aatelinen  maanviljelijä  täydellinen  itsevaltias  maa- 
tilallaan. 

Puolan  historioitsija  Uljanitsky  sanoo  tutkimuksissaan,  että  talon- 
pojat siihen  aikaan  olivat  kokonaan  herrojansa  orjina  ja  olivat  siihen 
määrään  poissuljettuja  muun  maailman  yhteydestä,  että  Jollei  olisi 
ollut  sotilasmajoitusta,  he  eivät  olisi  tietäneet  edes  isänmaansa  — 
Puolan  —  olemassaolosta  mitään". 

Valtiopäivillä  voi  yksi  aatelismies  „veto"-sanallaan  ehkäistä  epä- 
edullisen lain  hyväksymisen  ja  jopa  hajoittaa  koko  valtiopäivät. 

Tämmöisestä  aateliston  mielivallasta  oli  seurauksena  se,  että 
Puolan  valtiollinen  kokonaisuus  pirstoutui  itsenäisiksi  aatelisiksi  tiloiksi. 
Talonpoikien  osalle  tullut  orjuus  ei  ollut  ainoastaan  taloudellista,  vaan 
myöskin  siveellistä.  Puolalaiset  papit  olivat  syntyperältään  aina  aate- 
lisia, he  pitivät  huolta  aateliston  eduista  ja  kasvattivat  talonpojat  nöy- 
riksi ja  tottelevaisiksi.  Puolalaisten  talonpoikien  raskaat  elinehdot 
tekivät  mahdottomiksi  kaikki  vastustamisyritykset  heidän  puoleltaan. 
Sen  sijaan  Vähä- Venäjällä,  jossa  asutus  oli  harvalukuista,  oli  työn- 
kysyntä  suurempi  ja  samalla  talonpoikien  tila  parempi  kuin  Puolassa. 
Siellä  me  näemme  joukon  talonpoikaislevottomuuksia,  jotka  vain 
kerran  herättivät  heikon  vastakaiun  Puolassa.  Sekin  kukistettiin  pian 
eikä  se  päässyt  levenemään  laveammalle  alalle. 

Sitten  kun  talonpojat  olivat  saatetut  orjiksi,  orjuutti  Puolan  aate- 
listo myöskin  kaupunkien  kehittymättömän  väestön.  Lainsäädännöl- 
lisillä toimenpiteillä  se  ehkäisi  kaupan  ja  teollisuuden  kehityksen,  se 
keskitti  viljakaupan  omiin  käsiinsä  ja  riisti  porvaristolta  kaiken  vai- 
kutusvallan maan  yhteiskunnallis-valtiollisen  elämän  alalla.  Aateliston 

monivuotisesta  diktatuurista  oli  toiselta  puolen  seurauksena  Puolan 
taloudellisen  tilan  ja  varallisuuden  täydellinen  rappeutuminen,  isän- 
maallisuuden puute  ja  uskonnollisen  fanatismin  leviäminen  kansan 
laajoihin  kerroksiin,  niitten  täydellinen  välinpitämättömyys  isänmaasta 
ja  yleensä  yhteiskunnallisen  elämän  kysymyksistä,  maan  aseellisen 
voiman  täydellinen  heikkeneminen  ja  sen  ulkonaisen  merkityksen 
katoaminen.  Toiselta  puolen  oli  aateliston  diktatuurista  seurauksena 
se,  ettei  Puolassa  päässyt  kehittymään  porvaristoa,  joka  länsi-Euro- 
passa  suoritti  valtiollisen  uudistustyön  ja  joka  siellä  johti  kansan- 
joukKOJa  taisteluun  läänityslaitosta  vastaan. 

Tosin  kyllä  valistusajan  ja  Ranskan  suuren  vallankumouksen 
aatteet  siirtyivät  Puolaankin.  Mutta  siellä  niitä  ei  omaksunut  itselleen 
kolmas  sääty,  vaan  ainoastaan  pienempi  suljettu  piiri,  johon  kuului 
valistuneita  magnaatteja  ja  pappeja.  Puolassa  me  tapaamme  pappi 
Hugo  KoUontajn  mahtavan  personallisuuden  ja  sitten  koko  sarjan 
oppineita  Piary -pappeja:  nämä  olivat  kuitenkin  radikaaleja  vain  polii- 
tisissa  ja  kansanvalistusta  koskevissa  kysymyksissä  eikä  taloudelli- 
sissa; sitä  paitsi  heidän  aatteensa  eivät  päässeet  tunkeutumaan  kansan- 
joukkoihin. 

Muistorikkaana  päivänä  Puolassa  pidetään  toukok.  3  p:ää  v.  1791, 
jolloin  maa  sai  uuden  perustuslain,  jossa  aatelisto  ensi  kerran  näki 
tarpeelliseksi  ottaa  huomioon  kansanjoukkojen  tilan.  Kuinka  suuri 
onkaan  ero  tämän  päivän  ja  v.  1789  elok.  4  p:n  yön  välillä.  Rans- 
kan aatelisto  laajan  kansanliikkeen  pakoittamana  luopuu  etuoikeuksis- 
taan, sitä  vastoin  Puolan  perustuslaki  toukok.  3  p:ltä,  joka  julkaistiin 
sillä  hetkellä,  kun  maata  uhkasi  voimakas  ulkonainen  vihollinen,  vah- 
visti aatelisten  kaikki  edut  ja  oikeudet,  m.  m.  säilytettiin  talonpoikien 
velvollisuus  suorittaa  heille  päivätöitä;  orjuudessa  eläville  talonpo- 
jille perustuslaissa  luvattiin  vain  lain  ja  kuninkaallisen  hallituksen 
turvaa;  kaupunkien  asukkaille  helpoitettiin  mahdollisuutta  hankkia 
itselleen  aatelisarvo.  Kului  kolme  vuotta.  Ulkonaisten  vihollisten  ja 
sisäisten  riitojen  tähden  Puolan  asema  huononi  huononemistaan :  maa 
oli  perikadon  partaalla.  Näyttämölle  ilmestyi  Puolan  kansallinen  san- 
kari Taddeus  Kosciuszko,  joka  oli  taistellut  vapauden  ja  ihmisoikeuk- 
sien puolesta  Amerikassa.  Ja  mihin  hän  ryhtyi  tällä  traagillisella  het- 
kellä?    Häneen   olivat    niin    piint>meet  aateliset  traditsionit,  ettei  hän 

ecles  pelastaakseen  rakkaan  isänmaansa  uskaltanut  kajota  aateliston 
etuoikeuksiin.  Hänen  julkaisemansa  manifesti  lupasi  talonpojille,  paitsi 
hallituksen  turvaa,  vapauden  siirtyä  paikasta  toiseen,  nimittäin  niille 
heistä,  joilla  ei  ollut  minkäänlaisia  velvollisuuksia.  Samalla  siinä  mai- 
nittiin päivätöitten  lukumäärän  vähentämisestä  ja  siitä,  että  ne  talon- 
pojat, jotka  haluavat  taistella  Puolan  itsenäisyyden  puolesta,  vapau- 
tetaan päivätöistä,  kuitenkin  vain  siksi  aikaa,  minkä  he  ovat  sotilas- 
palvelukseösa.  Tässä  manifestissa  erittäin  selvästi  kuvastuu  peruspiirre 
huomattavim pienkin  Puolan  vapaudentaistelijain  suhteessa  kansan 
laajoihin  kerroksiin:  heidän  päämääränsä  ei  niin  suuressa  määrässä 
tarkoittanut  kansanjoukkojen  tilan  korjaamista  kuin  saada  uusia  voimia 
taistelemaan  aatelisen  Puolan  ulkonaisia  vihollisia  vastaan.  Sen  ajan 
tunnettu  politikko  suutari  J.  Kili6ski  meni  tässä  suhteessa  vielä  pi- 
temmälle. Sekä  perustuslaki  toukok.  3  p:ltä  että  Kosciuszkon  manifesti, 
huolimatta  siitä,  että  ne  olivat  laadittuja  hyvin  maltilliseen  henkeen 
eivätkä  lainkaan  loukanneet  aatelisen  järjestyksen  perusteita,  saivat 
aatelisten  enemmistön  suuttumaan  eikä  niitä  koskaan  sovitettu  käytän- 
nössä. Kosciuszkon  puolelle  asettui  muutama  sata  talonpoikia.  Suureen 
enemmistöön  asia  ei  tehnyt  minkäänlaista  vaikutusta.  Koska  Puola 
ei  kyennyt  synnyttämään  uusia  yhteiskunnallisia  voimia  uudistuk- 
sekseen,  kadotti  se  valtiollisen  itsenäisyytensä,  ja  Venäjä,  Saksa  ja 
Itävalta  jakoivat  sen  keskenään. 

II. 

19:nnen  vuosisadan  alkupuoliskolla  me  emme  myöskään  huomaa 
Puolassa  kansanvaltaisia  virtauksia  sanan  varsinaisessa  merkityksessä 
s.  o.  semmoisia,  joissa  olisivat  kuvastuneet  kansan  laajojen  joukkojen 
edut  ja  jotka  olisivat  pitäneet  silmällä  näitä  etuja.  Niinkin  merkillinen 
tapaus  kuin  talonpoikien  vapauttaminen  orjuudesta  ei  ollut  seurauk- 
sena sisällisestä  vaan  ulkonaisesta  pakosta.  V.  1807  Napoloen  I  muo- 
dosti niistä  maakunnista,  jotka  hän  oli  ryöstänyt  Preussilta  ja  Venä- 
jältä, Varsovan  Suuriruhtinaskunnan.  Napoleonin  maalle  antamassa 
perustuslaissa  julistettiin  orjuus  lakkautetuksi  ja  kaikkien  tasa-arvoisuus 
lain  edessä.  Tälle  ruhtinaskunnalle,  joka  sittemmin  autonomisena  lii- 
tettiin Venäjään  Puolan  Kuningaskunnan  nimellä,  otettiin  siviililainsää- 

dännön  perusteeksi  Napoleonin  kodeksi.  Talonpojille  ei  kuitenkaan 
turvattu  omistusoikeutta  heidän  hallussaan  olevaan  maahan,  ja  näin 
ollen  tämän  perustuslain  toteuttamisella  ei  ollut  todellista  maaperää. 
Tilanomistajat  saivat  pian  takaisin  osan  etuoikeuksistaan,  jotka  vuo- 
den 1807  perustuslaki  heiltä  riisti,  ja  he  alkoivat  karkoittaa  talon- 
poikia joukoittain  näitten  asumilta  mailta.  Vuosina  1807 — 1864  me- 
netti talonpojista  noin  50%  maansa.  Ainoastaan  aniharvat  nousivat 
puolustamaan  talonpoikia.  Niitä  olivat  historian  prof.  Joachim  Lelevvel, 
runoilijat  J.  Slowacki,  Mickiewicz,  Goszczynski  ja  sittemmin  Kondra- 
lowicz  (Syrokomla).  Mutta  runoilijain  tunne  kansaa  ja  sen  kärsi- 
myksiä kohtaan  vaihtui,  kansallisen  liikkeen  yltyessä,  abstraktiseksi 
isänmaa-käsitteeksi,  ja  silloin  he  kulkivat  aateliston  mukana,  jota 
ennen  olivat  arvostelleet.  Ikävä  kyllä,  myöskin  vakava  ajattelija 
Lelevel  läksi  kulkemaan  samaa  tietä. 

Itse  puolalaiset  talonpojat,  monta  vuosisataa  kestäneen  sorron 
totuttamina,  eivät  nousseet  vastustamaan  aateliston  sortoa.  Kuitenkin 
heidän  tyytymättömyytensä  tilaansa  ja  epäluottonsa  aatelistoon  ilmeni 
heidän  passiivisesta  suhteestaan  aateliston  johtamaan  taisteluun  Puolan 
uudistamisen  puolesta.  He  eivät  ottaneet  osaa  kansalliseen  kapinaan 
V.  1831.  Tässä  kapinassa  olivat  mukana:  Varsovan  pikkuporvaristo 
sekä  köyhä  ja  keskivarakas  aatelisto,  jotka  olivat  tyytymättömiä  sii- 
hen että  hallitus  oli  kääntänyt  koko  huomionsa  kaupan  ja  teollisuuden 
kehitykseen  eikä  lainkaan  antanut  kannatusta  rappiolle  joutuville  aate- 
lisille. Näin  ollen  se  kansanaines,  joka  silloin  oli  tyytymätön  halli- 
tukseen, oli  taantumuksellista  taloudellisen  edistyksen  kannalta  kat- 
soen. Kapinan  aikana  ei  vallankumouksellinen  hallitus,  huolimatta 
siitä,  että  siihen  kuuluivat  kuuluisat  historioitsijat  Lelevel  ja  Mohnacki 
sekä  muita  kansanvaltaisesi  ajattelevia  miehiä,  uskaltanut  julistaa 
niitä  maita,  jotka  silloin  olivat  talonpoikien  viljeltävinä,  näitten  omiksi, 
eikä  se  ryhtynyt  mihinkään  keinoon  saadakseen  lisää  uusia  voimia 
taistelua  varten.  Kuten  tunnettua  on,  kukisti  Venäjän  hallitus  kapi- 
nan: toistamiseen  tuli  ilmi  uudemmassa  historiassa  kansanvaltaisten 
virtausten  puute  Puolassa,  ja  ne  olisivat  kuitenkin  olleet  välttämättö- 
miä sen  pelastukseksi.  Nikolai  I:sen  hallitus  rankaisi  ankarasti  Puolan 
aatelisia  heidän  yrityksestään  saada  takaisin  maan  itsenäisyys.  Puo- 
lalta  riistettiin   sen   laaja    itsehallinto,  joka  sillä  oli  ollut  v:een  1831. 

Siitä  lähtien  maata  ovat  despotisesti  hallinneet  Venäjän  keisarin  oi- 
mittämät  käskynhaltijat,  vaikka,  tosin  kyllä,  niitten  lakien  mukaan, 
jotka  ovat  julkaistut  yksistään  Puolaa  varten  «orgaanisen  statuutin" 
nimellä. 

Puolan  tavaroista,  niitä  Venäjälle  vietäessä,  otettiin  korkeat  tulli- 
maksut, ia  tämä  seikka  vaikutti  tuntuvasti  Puolan  teollisuuden  vai- 
heisiin: 3  vuoden  kuluessa  sen  tuotanto  hupeni  12  kertaa  pienem- 
mäksi. Mitä  vapaudentaistelijoihin  tulee,  niin  heistä  45,000  kar- 
koitettiin  Siperiaan  ja  isovenäläisiin  kuvemementteihin.  Noin  70,000, 
pääasiallisesti  aatelisia,  siirtyi  maan  rajojen  ulkopuolelle.  Näitten  jou- 
kossa oli  myös  jokunen  sata  talonpoikia  ja  käsityöläisiä  —  entisen 
Puolan  armeijan  sotamiehiä.  Ankara  seisaus  Puolan  taloudellisessa 
elämässä,  hallituksen  ylen  ankara  menettely  kapinallisia  rangaistessa, 
siirtolaisten  äärimäinen  puutteenalaisuus,  kaikki  tämä  oli  sopivana  maa- 
peränä kansanvaltaisten  aatteiden  leviämiselle  viimeksimainittujen  kes- 
kuuteen. Asuen  länsi-Europassa  he  olivat  tilaisuudessa  ammentaa 
nämä  aatteet  alkulähteistä.  Ja  todellakin,  30-luvulla  siirtolaisten  keskuu- 
dessa syntyy  kaksi  seuraa:  „Puolan  kansanvaltainen  seura",  jonka 
huomattavin  toimimies  oli  Ludvig  Miroslavvski,  ja  „Puolan  kansa",  jonka 
sieluna  oli  Stanislaus  Worcell.  Länsieuroppalaisesta  porvarillisesta 
kansanvaltaisuudesta  johtuen  »kansanvaltaisella  seuralla"  olivat  pää- 
määränään sekä  Puolan  itsenäisyys  että  sen  maan  luovuttaminen 
talonpojille,  joka  oli  näiden  hallussa.  Mutta  sen  toiminnassa  kuvas- 
tuivat sen  luokan  ryhmäedut,  jonka  keskuudesta  sen  jäsenetkin  olivat 
—  aateliston.  Kapinan  valmisteleminen  oli  se  asia,  johon  he  koko 
sielultaan  kiintyivät;  vähääkään  epäilemättä  he  luopuivat  koko  kansan- 
valtaisesta vakaumuksestaan  päästäkseen  mahdollisimman  pian,  niin 
heistä  näytti,  tarkoituksensa  perille  —  Puolan  uudistamiseen.  Puolassa 
harjoittivat  he  agltatsionia  ja  järjestämistyötä  ainoastaan  aateliston 
keskuudessa;  he  eivät  tehneet  kerrassaan  mitään  laajojen  kansan- 
joukkojen kehittämiseksi  itsetoimintaan.  „Puolan  kansaan"  kuului 
tuntuva  määrä  rohkeita  talonpoikia,  mutta  heidän  sivistysmääränsä 
oli  vähäinen,  ja  siksi  heidän  toimintansa  oli  taantumuksellista  talou- 
dellisen kehityksen  kannalta  katsottuna.  Heidän  ihanteensa,  joka 
oli:  palata  luonnontilan  kommunismiin  katolinen  papisto  johtajana, 
oli  samalla  tavalla  kuin  „ kansanvaltaisen  seuran"  siihen  aikaan  kehitys* 

mieliset  porvarilliskansanvaltaiset  ihanteet  ainoastaan  vähäisen  ryh 
män  omaksumia.  Tosin  kyllä,  yksi  «Puolan  kansan"  oppilaista 
pappi  Peter  Sziegenny  harjoitti  propagandaa  Kieleen  kuverne- 
mentin  talonpoikien  keskuudessa  seuran  ohjelman  hengessä,  mutta 
hänen  toimintansa  ei  päässyt  leviämään  laajemmalle  alalle.  Kun 
hän  sittemmin  aateliston  vaikutuksesta  ryhtyi  yksinomaan  kapinaa 
valmistelemaan,  vangittiin  hän,  ja  sotaoikeuden  päätöksen  mukaan 
sai  hän  olla  40  vuotta  pakkotyössä  ja  karkoitusvankeudessa;  työnsä 
tulokset  taas  hävisivät  jäljettömiin.  „Puolan  kansan**  toiminta  lakkasi 
myöskin  pian.  Kuinka  kaukana  „ kansanvaltaisen  seuran"  kansan- 
valtaisuus todellisuudessa  oli  siitä  päämäärästä,  johon  kansanval- 
taisuus länsimaissa  pyrki,  sen  voi  huomata  sen  ajan  Puolan  kansan- 
valtaisten johtajan  L.  Miroslavvskin  kirjeestä,  jonka  hän  kirjoitti  hiukan 
ennen  vuoden  1863  kapinaa  puolalaisen  aateliston  johtajalle  A.  Za- 
moyskille:  „ Parantumattomat  demagogit  —  kirjoittaa  hän  —  olisivat 
lähetettävät  Venäjälle.  Siellä  he  saisivat  ajaa  herätystyötä  talonpoi- 
kien keskuudessa  tehden  näille  selkoa  pojaarien  ja  pappien  sorrosta. 
Moista  tointa  Puolan  rajojen  sisäpuolella  on  katsottava  isänmaan- 
kavaltamiseksi  ja  se  on  rangaistava  kuolemalla." 

Huolimatta  siitä  että  «kansanvaltaisen  seuran"  julkaisemaa  kan- 
sanvaltaista kirjallisuutta  oli  suurissa  määrin  levinnyt  aateliston  kes- 
kuuteen, talonpoikien  karkoittaminen  mailtaan  lisääntyi  nopeaa  vauh- 
tia 40-  ja  50-luvulla. 

Nikolai  I:sen  ja  hänen  jälkeensä  Aleksanteri  II:sen  aikana  käy- 
tettiin venäläisen  politiikin  puolesta  tilaisuutta  kylvää  eripuraisuutta 
Puolan  eri  kansanluokkien  keskuuteen  ja  tehdä  tehottomaksi  taistelu 
itsenäisyyden  puolesta.  Saadakseen  talonpojat  puolelleen  hallitus  esiin- 
tyi heidän  puolustajanaan  puolalaisten  tilanomistajien  mielivaltaa  vas- . 
taan.  Julkaistiin  koko  sarja  asetuksia,  joitten  tarkoituksena  oli  paran- 
taa talonpoikien  asemaa,  niinpä,  v.  1846  kiellettiin  talonpoikien  kar- 
koittaminen, sellaisten,  joilla  oli  hallussaan  enemmän  kuin  3  morgin 
alaa  maata.  Vuosina  1861 — 62  vaihdettiin  päivätyöt  rahamaksuksi. 
Hallituksen  politiikki  onnistui.  Orjien  vapauttaminen  Venäjällä  v.  1861 
sai  aikaan  sen,  että  puolalaiset  talonpojat  suurella  joukolla  kieltäy- 
tyivät suorittamasta  tilanomistajille  päivätöitä  ja  muita  heille  säädet- 
tyjä velvollisuuksia.     Tämän  johdosta  vallankumtvakscllinen  hallitus 

julisti  talonpoikien  hoidossa  olevat  maat  näitten  omiksi  ja  lakkautti 
kaikki  orjuuteen  liittyvät  velvollisuudet,  mutta  tämä  oli  todellisuudessa 
vain  toisintoa  siitä,  mikä  jo  oli  tapahtunut,  eikä  talonpoikia  saatu 
yhtymään  kapinaan.  Venäjän  hallitus  koetti  saada  puolelleen  myös- 
kin porvarit  ja  samalla  laskea  aineellisen  perustan  Venäjän  ja  Puo- 
lan liittymiselle  toisiinsa  valtiollisessa  suhteessa.  V.  1851  hävitettiin 
tulliraja,  joka  eroitti  Puolan  Venäjästä,  ja  sitten  rakennettiin  rautatieverk- 
ko, joka  yhdisti  Puolan  Venäjän  kaukaisimpiin  osiin.  Tämän  johdosta 
Puolan  kauppa  ja  teollisuus  vilkastuivat,  porvariston  tila  parani,  ja 
entistään  pienemmällä  määrällä  otti  se  osaa  vuoden  1863  kapinaan.  Sitä 
helpommaksi  kävi  hallitukselle  kapinan  kukistaminen^  Kuulusta  vapaa- 
mielisyydestään huolimatta  Aleksanteri  II  rankaisi  puolalaisia  toisesta 
kapinasta  yhtä  ankarasti  kuin  Nikolai  I  ensimäisestä.  Ikävä  kyllä, 
sen  ajan  taitavat  pyövelit  osasivat  hyvin  peittää  töittensä  laajuuden, 
ja  minulla  on  ainoastaan  osittaisia  tietoja  Puolassa  tehdyistä  veri- 
töistä. Ennen  kaikkea  maalta  riistettiin  itsehallinto,  siitä  ei  ole  jäänyt 
muuta  kuin  erinäinen  siviililainsäädäntö.  Puolan  kieli  poistettiin  kou- 
luista, tuomioistuimesta,  hallinnolliselta  alalta;  puolalaiset  virkamiehet 
vaihdettiin  venäläisiin.  Monilta  sadoilta  tilanomistajilta  otettiin  maat 
takavarikkoon;  näitä  maita  karttui  hallitukselle  200,000  desjatinia. 
Satoja  kapinallisia  tuomittiin  ammuttaviksi,  tuhansia  karkoitettiin  Si- 
periaan pakkotyöhön  ja  siirtola- asutuksille.  Yksistään  Pietarin  siirtola- 
vankilan  kautta  vietiin  5,000  Puolasta  tuotua  ja  9,000  luoteiselta 
alueelta  (siellä  raivosi  kuuluisa  Muravjev-hirttäjä)  tuotua  henkilöä. 
Aleksanteri  II  ja  hänen  neuvonantajansa  ymmärsivät,  ettei  yksistään 
fyysillisellä  voimalla  ja  ankaruudella  voida  maata  hallita.  Ja  siksi 
hallitus  V.  1864  helmik.  19  p:nä  (v.  1.)  julkaisemassaan  4  dekretissä 
luovutti  talonpoikien  hallussa  olevat  maat  heidän  täydeksi,  riistämättö- 
mäksi  omaisuudekseen  ja  puolalaisesta  kunnasta  (gmina)  tehtiin  luokka- 
rajaton  laitos.  Lisäksi  hallitus  suojellakseen  talonpoikia  aateliston  käsiin 
joutumasta  kielsi  talonpojilta  oikeuden  maansa  paloittelemiseen  6 
morgia  (3  desjat.)  pienemmiksi  osiksi,  ja  myydä  sitä  he  saivat  ainoas- 
taan talonpojille.  Tässä  ovat  nyt  mainitut  ne  uudistukset,  jotka  olivat 
eduksi  maan  jatkuvalle  taloudelliselle  kehitykselle.  Kielteisiä  puolia 
niiltä  ei  myöskään  puuttunut:  1)  talonpojat  saatuaan  kyntömaata  ei- 
vät saaneet  metsää;  heille  annettiin  lupa  käyttää  n.  s.  „servituutteja" 

S.  O.  metsiä,  jotka  kuuluivat  tilanomistajille:  2)  Puola  jäi  ilman  kunta- 
laitosta, sillä  gminain  itsehallinto  alistettiin  poliisien  valvonnan  alai- 
seksi, joitten  mielivaltaan  ne  kokonaan  joutuivat. 

III. 

Lähtien  vuodesta  1864  alkaa  Venäjän  Puolassa  kehittyä  kapita- 
lismi, josta  nykyinen  kansanvaltaisuus  sai  alkunsa.  Kapitalismin  ke- 
hitys käy  nopeasti;  aluksi  se  valtasi  teollisuuden,  sittemmin  myös 
maanviljelyksen.  Kapitalistisen  kehityksen  pääehtona  Puolassa  oli 
tilaisuus  myydä  ^  tuotteita  venäläisillä  ja  yleensä  idän  markkinoilla 
sekä  Venäjän  hallituksen  tuUipolitiikin  suojelujärjestelmä.  Etenkin 
suureksi  kohosi  puolalaisten  tavarain  menekki  Venäjällä  80-luvun 
alkupuolella,  sitten  kun  oli  rakennettu  rautatieverkko,  niin  että  siellä 
myytiin  Va  kaikista  Puolan  tuotteista.  Teollisuustuotteiden  raha-arvo 
kasvoi  vuosittain  seuraavalla  tavalla:  v.  1857  —  31  milj.  ruplaa;  v. 
1872  —  73  milj.;  v.  1890  —  300  milj.;  v.  1904  —  680  milj.  Kapi- 
talistien voitto  yrityksiin  panemistaan  rahoista  on  viimeisten  parin 
vuosikymmenen  kuluessa  vaihdellut  40—60%  välillä.  Maanviljelys- 
tuotteiden  raha-arvo  on  kasvanut  jonkun  verran  hitaammin:  v.  1867 

—  169  milj.  ruplaa;  v.  1880  —  221  milj.;  v.  1889  —  233  milj.;  v. 
1904  _  410  milj. 

Suurkapitalistisen  tuotannon  kehittyessä  tapahtuu  samaan  aikaan 
maan  asukkaitten  luokkaeristyminen.  V.  1904  on  kuva  Puolan  yhteis- 
kuntakerroksista  tällainen:  suurteollisuuden  harjoittajia  —  noin  4,000, 
suurviljelyksen  —  16,000,  pienempiä  teollisuudenharjoittajia  —  noin 
35,000,  keskivarakkaita  talonpoikia  — 347,744;  maanpuutetta  kärsiviä 
talonpoikia  —  471,717;  suurteollisuuden  palveluksessa  olevaa  työväkeä 

—  600,000  henkeä,  pienemmän  teollisuuden  palveluksessa  —  150,000; 
maanviljelyksen  käytettävänä  —  1,200,000  työläistä.  Tilanomistajien 
taloudellinen  tila  on  hyvinkin  surkea:  aateliston  tilojen  velat  usein 
kohoavat    80—100  ^j^   niitten    hypoteekkiarvosta ;   talonpoikien   taas 

50— 75  7o. 

Nj^  siirrymme  kansanvaltaisuuden  kehitykseen  uudessa  kapita- 
listisessa Puolassa.  Kansanvaltaisuuden  kehityksen  saattaa  jakaa  3:een 
eri  kauteen.    Ensimaiseen  aikakauteen  voidaan  lukea  se  aika,  jolloin 

ei  ollut  vielä  huomattavissa  jyrkkää  luokittumista  yhteiskuntakerrok- 
sissa  eivätkä  kansan  laajat  massat  silloin  vielä  olleet  kehittyneet  itse- 
toimintaan;  tätä  aikaa  voi  lukea  riittävän  v:sta  1864  vuoteen  1880. 
Tällä  aikakaudella  ajavat  kansanvaltaisia  aatteita  Puolassa  yksin- 
omaan vapaita  ammatteja  harjoittavat  henkilöt  n.  s.  intelligentit. 
Näitten  keskuudessa  syntyy  60-luvun  loppupuolella  n.  s.  „  Orgaanisen 
työn  ohjelma*.  „Ohjelmalla"  on  aikansa  leima;  koska  puolalaiset 
vuoden  1863  kapinan  jälkeen  olivat  menettäneet  uskonsa  kapinain  ja 
poliitisten  liikkeitten  onnistumiseen,  ei  ^Orgaanisen  työn  ohjelma" 
kajonnut  poliitisiin  kysymyksiin,  vaan  se  asetti  päämääräkseen  rau- 
hallisen kultuurityön  kaupan  ja  teollisuuden  monipuolista  kehittä- 
mistä varten  sekä  kansanmassojen  itsetoiminnan  ja  sivistyksen.  Tämän 
suunnan  edustajina  olivat  nykyään  tunnettu  kehitysmielinen  sanoma- 
lehtimies Aleksander  Swientochowski  sekä  yhtä  tunnettu  sanomalehti- 
mies ja  realistinen  .kirjailija  Boleslaw  Prus.  „ Orgaanisen  työn  oh- 
jelma", joka  on  saanut  alkunsa  nykyisellä  tavaratuotannon  aikakau- 
della, viittaa  Puolan  itsenäisyysaatteesta  luopumiseen,  joka  aate  oli 
syntynyt  luonnontalouden  ajalla.  Se  ajaa  kapitalistisen  porvariston 
etuja,  joka  oli  päässyt  kehittymään  Venäjän  markkinain  ja  sen  halli- 
tuksen suojelevan  järjestelmän  avulla,  samoin  kuin  itsenäisyysaatteessa 
kuvastuivat  aateliston  edut.  Se  on,  kuten  sosialismin  ensimäiset  teo- 
retikot  sanoivat,  „tuloksena  Puolan  kansan  itsenäisyyden  vaihtami- 
sesta teollisuuden  valloituksien  puuropataan  idässä".  «Orgaanisen  työn 
ohjelman"  jäsenien  toiminta  ilmeni  kansanmassojen  keskuudessa 
osuuskauppojen,  tehdasapukassojen,  koulujen  ja  kirjastojen  perusta- 
misessa sekä  lukutaidon  opettamisessa  talonpojille  ja  työmiehille. 
Tieteen  alalla  tämä  aikakausi  Puolan  historiassa  merkitsee  luonnon- 
tieteiden, positiivisen  filosofian  ja  determinismin  kehitystä;  yhteiskunta- 
tieteiden alalla  silloin  ensi  kerran  ilmestyy  puolalaisen  marxilaisen 
Ludvig  Krzyvvicki  kirjoja.  Kaunokirjallisuudessa  esiintyy  tosi  kan- 
sanvaltaisuutta B.  Prusin  novelleissa  ja  Maria  Konopnickan  novel- 
leissa sekä  runoissa.  Joskaan  Adam  Asnykin,  Elisa  Orzeszkonja 
T.  T.  Jezin  (S.  Milkowskin)  teoksista  ei  puutu  kansanvaltaisuuden 
leimaa,  tavataan  niissä  kuitenkin  jälkiä  menneitten  sukupolvien  aate- 
lisesta ideologiasta;  samaa  perintöä  on  vielä  J.  Kraszevvskin  ja  H. 
Sienkievviczin  kirjoissa. 

Toinen  aikakausi  ulottuu  v:sta  1880  vallankumoukseen  asti  s.  o. 
vuoteen  1905.  Tällä  aikaa  käy  luokkaeristyminen  yhä  tuntuvam- 
maksi ja  työväen  keskuudessa,  joka  tuhatlukuisina  on  ryhmittynjt 
suurilla  tehtailla,  tapahtuu  vähitellen  kehitys  itsetoimintaan.  Puolan 
porvaristo  työväestön  alkaman  taistelun  pakoittamana  kadottaa  kan- 
sanvaltaisen luonteensa  ja  muuttuu  taantumukselliseksi.  Talonpoikien 
enemmistön  suhde  poliitisiin  ja  yhteiskunnallisiin  kysymyksiin  on 
edelleenkin  välinpitämättömyyden,  kuitenkin  sen  riveihin  vähitellen 
alkaa  ilmestyä  kansanvaltaisten  aatteiden  ajajia.  Tällä  aikakaudella 
«Orgaanisen  työn  ohjelman"  keskuudesta  eroaa  kolme  puoluetta: 
1)  sosialivallankumouksellinen  puolue  „ Proletariaatti",  2)  sovittajain 
puolue  n.  s.  „Ugodovtsit"  ja  3)  «Puolalainen  liiga". 

„Proletariaatti"-puolueen  perustivat  ylioppilas  Ludvig  Warinski  ja 
työmies  H.  Dulemba,  ja  se  asetti  päämääräkseen  yksinomaan  tais- 
telun työväenluokan  etujen  puolesta.  Mutta  kun  samaan  aikaan  hal- 
litus vainosi  rauhallistakin  sivistystyötä  kansanmassojen  keskuudessa, 
niin  kaikille  kävi  selväksi,  ettei  minkäänlainen  kansanvaltainen  toi- 
minta ole  mahdollista,  niin  kauan  kuin  itsevaltius  on  voimassa,  ja 
„ Proletariaatin"  riveihin,  joka  oli  hallituksenvastainen  puolue,  liittyi- 
vät paitsi  työväkeä  myöskin  kansanvaltaisimmat  ja  toimintahalui- 
simmat  ainekset  porvariston  keskuudesta.  80-luvun  alkupuolella 
se  oli  ainoana  puolueena,  joka  Puolassa  edusti  kansanvaltaisuutta. 
Sen  ohjelmasta  näkee,  kuinka  suuressa  määrässä  Puolan  uusimman 
ajan  kansanvaltaisuus  eroaa  19:nnen  vuosisadan  alkupuoliskon 
kansanvaltaisuudesta.  Silloin  oli  vielä  vallalla  luonnontalous.  Puola 
oli  silloin  yhdistetty  Venäjään  yksinomaan  raajalla  fyysillisellä  voi- 
malla ja  sen  ajan  kansanvaltaiset  —  kansanvaltaiset  aateliset  —  pyr- 
kivät luonnollisesti  katkomaan  tätä  keinotekoista  yhdyssidettä.  Teolli- 
suuden kehitys  80-luvun  alkupuolella,  kun  2/3  tuotteista  vietiin  Venä- 
jälle ja  sieltä  taas  tuotiin  raaka-ainetta,  liitti  Puolan  lujilla  siteillä 
Venäjään.  «Proletariaatti",  joka  siihen  aikaan  oli  kansanvaltaisuuden 
etujoukkona,  ei  pyrkinyt  Puolan  uudistamiseen,  vaan  se  valmisteli 
yhteiskunnallista  mullistusta,  jonka  ensi  askeleena  oli  —  itsevaltiuden 
kukistaminen  ja  koko  Venäjän  valtiollisen  järjestyksen  rakentaminen 
kansanvaltaiselle  perustalle.  —  «Proletariaatti"  hyväksyi  taistelukei- 
noiksi:    lakot,    mielenosoitukset   kaduilla,  terroristiset  väkivaltakeinot. 

Puolueen  toiminnasta  oli  seurauksena  ankarat  vainot  hallituksen  puo- 
lelta. Vangitsemiset  alkoivat.  «Proletariaatin"  jäsenistä  29  jätettiin 
sotaoikeuden  tuomittaviksi  16  p:nä  tammik.  1886  (v.  1.).  Näistä  4: 
tuomari  P.  Bardovvski,  ylioppilas  S.  Kunicki,  suutari  M.  Ossovi^ski 
ja  kankuri  J.  Petrusinski  tuomittiin  oikeuden  päätöksen  mukaan 
hirtettäviksi;  muut  karkoitettiin  pakkotyöhön  6 — 20  vuoden  ajaksi. 
„ Proletariaatin"  toiminta  edisti  suuresti  valtiollisen  tietoisuuden  kehitystä 
vaikutelmille  herkimmän  työväen  osan  keskuudessa;  sen  jäsenet 
panivat  toimeen  ensimäisen  katumielenosoituksen  Puolassa  v.  1885; 
se  julkaisi  ja  levitti  suuren  määrän  kansantajuisia  lentokirjasia  ja 
sanomalehtiä.  Semmoisia  lehtiä  olivat  «Luokkataistelu",  „ Aamu- 
rusko" ja  «Proletariaatti".  Mutta  vaikeitten  olosuhteitten  tähden  sen 
ei  onnistunut  järjestää  suurempia  osia  työväen  joukoista  ja  10- 
vuotisen  toiminnan  jälkeen  v.  1892  se  lakkasi  toiminnastaan.  Työ- 
väen joukkojärjestön  muodostaminen  onnistui  ensi  kerran  «Puolan 
työväenliitolle",  joka  syntyi  v.  1888.  «Liiton"  perustajina  olivat 
lukkoseppä  J.  Leder  ja  latoja  H.  Wilkozielski;  aatteellisena  johtajana 
oli  K.  Kzyvvicki.  Ollen  poliitisissa  kysymyksissä  samaa  mieltä  «Pro- 
letariaatin" kanssa  «Liitto"  asetti  ensi  tehtäväkseen  työväen  talou- 
dellisen taistelun  ja  sen  järjestämisen  taistelua  varten.  Taloudellinen 
taistelu  oli  välttämätön  jos  mieli  kukistaa  itsevaltius,  joka  haittasi 
sen  kehit}'stä,  ja  sitten  seuraisi  yhteiskunnallinen  kumous.  Tämä- 
kään puolue  ei  ollut  pysyväinen.  Kun  se  v.  1892  oli  Lodzissa  jär 
jestänyt  vapunpäivänä  80,000  miehisen  lakon,  alkoivat  vangitsemi- 
set, jotka  tekivät  lopun  sen  toiminnasta. 

«Proletariaatin"  ja  «Liiton"  tähteistä,  pääasiallisesti  värjäri  J. 
Marchlevvski  ja  mekanikko  K.  Rotynski  muodostivat  «Puolan  kunin- 
gaskunnan sosialidemokraatisen  puolueen".  Tämä  puolue  sittemmin 
konttoristi  S.  Trusievviczin  välityksellä  liittyi  «Liettuan  työ väenliittoon", 
ja  yhteiseksi  nimeksi  otettiin  «Puolan  kuningaskunnan  ja  Liettuan  so- 
sialidemokraatinen  puolue".  Tämä  puolue  on  nykyään  Puolan  suurin 
työväenpuolue.  Sen  teoretikkona  on  Rosa  Luxemburg.  Puolue  pitää 
työväenluokan  lopullisena  päämääränä  —  saada  käsiinsä  valtiollinen 
valta  ja  sen  avulla  toimeenpanna  sosialistinen  mullistus;  nykyhetkellä 
se  on  ottanut  tehtäväkseen  Venäjän  valtiollisen  järjestyksen  muutta- 
misen täysin  kansanvaltaiseksi  ja  Puolan  itsenäisyyden  saavuttamisen 

hallinnollisessa,  sivistyksellisessä  ja  osalta  lainsäädännöllisessä  suh- 
teessa. Päästäkseen  tämän  tarkoituksensa  perille  puolue  vaatii  kokoon 
kutsuttavaksi  yleisvenäläisen  lakiasäätävän  kokouksen- yleisen  ja  yhtä- 
läisen äänioikeuden  perusteella.  Lähtien  materialistisesta  historiankäsi- 
tyksestä S.  D.  Ts.  P.  ja  L.  (Puolan  kuningaskunnan  ja  Liettuan  sosiali- 
demokraatinen  puolue)  pitää  mahdottomana  Puolan  itsenäisyysaatteen 
toteuttamista,  koska  se  on  ristiriidassa  maan  kapitalistisen  kehityksen 
kanssa,  joka  yhä  lujemmin  sitoo  maan  Venäjän  yhteyteen.  Poliitisena 
taistelukeinona  se  on  pitänyt  ja  pitää  vieläkin  poliitista  yleislakkoa 
ja  joukkojen  aseellista  kapinaa.  Terrorin,  yksityisten  henkilöitten 
murhaamisen  ja  valtion  sekä  yksityisen  omaisuuden  ryöstämisen  se 
tuomitsee  ankarasti.  Jo  ennen  vallankumousta  puolueen  onnistui 
levittää  vaikutuksensa  kaupunkien  työväestön  suurimman  osan  kes- 
kuuteen ;  kuitenkin  sen  järjestöihin,  jotka  olivat  salaisia,  kuului  aino- 
astaan muutamia  tuhansia  jäseniä.  Puolueen  äänenkannattajana  on 
Czerwony  Sztandar"  (Punainen  lippu).  S.  D.  Ts.  P.  ja  L:n  rinnalla 
esiintyy  toinenkin  puolue,  joka  kulkee  sosialismin  lipun  alla  —  «Puolan 
sosialistinen  puolue"  —  jota  tavallisesti  sanotaan  P.  P.  S:ksi.  Ennen- 
kuin puhumme  siitä,  on  huomautettava,  että  80-luvun  loppupuolella 
sosialidemokratian  keskuudessa  tapahtui  hajaannus.  Työväki  jäi  «Lii- 
ton" riveihin;  intelligentit  taas  muodostivat  erityisen  ryhmän,  joka 
tunnetaan  nimellä  isänmaalliset-sosialistit,  joitten  johtajina  olivat  vanha 
kirjailija  B.  Limanovvski  ja  ylioppilas  S.  Baranski.  Syynä  hajaan- 
tumiseen oli  natsionalismin  voimakas  lisääntyminen  puolalaisten  kes- 
kuudessa 80-luvulia,  joka  taasen  oli  toiselta  puolen  seurauksena  asuk- 
kaitten luökkaeristymisestä  ja  ankarasta  vihasta,  joka  vallitsi  puolalais- 
ten pikkuporvarien  ja  rikkaitten,  etupäässä  juutalaisten  ja  saksalaisten, 
suurporvarien  kesken;  toiselta  puolen  se  oli  seurauksena  puolalaisten 
vainoamisen  lisääntymisestä  hallituksen  puolelta,  joka  kipeimmin  koski 
puolalaisiin  intelligentteihin,  heiltä  kun  riistettiin  oikeus  hallinnollisiin 
ia  moniin  yhteiskunnallisiin  virkoihin. 

Puolalainen  intelligenssi  perusti  oman  järjestönsä  ja  otti  ohjel- 
maansa Puolan  itsenäisyyden  sekä  sosialismin  asteettaisen  toteutta- 
misen. Mikäli  puolalaisia  vainottiin  ja  työväenliike  kasvoi,  sitä  suu- 
remmaksi kasvoi  tämä  ryhmä  ja  sai  kannattajia  työläistenkin  kes- 
kuudessa. V.  1893  isänmaalliset-sosialistit  liittyvät  uuteen  siihen  aikaan 

perustettuun  puolueeseen  —  P.  P.  S.  Tällä  puolueella  oli  sama  oh- 
jelma kuin  edellisellä,  mutta  se  koki  muovailla  sitä  Marxin  opin  mu- 
kaiseksi käyttäen  hyväkseen,  tosin  enemmän  Marxin  erinäisiä  lau- 
suntoja ja  fraseologiaa  kuin  itse  opin  ydintä,  jonka  mukaan  ei  mil- 
lään tavalla  olisi  voitu  todistaa  oikeaksi  Puolan  itsenäisyysaatetta, 
koska  se,  kuten  jo  olen  maininnut,  oli  ristiriidassa  maan  kapitalistisen 
kehityksen  kanssa.  Kun  P.  P.  S:n  ohjelmaan  otettiin  Puolan  itsenäi- 
syys, kävi  puolueen  taktiikki  luonteeltaan  natsionalistiseksi;  he  selit- 
telivät  puolalaisille  työmiehille,  että  Venäjä  on  puolivillien  maa,  sen 
työväestö  ei  kykene  taistelemaan  tsarismia  vastaan,  ja  siksi  Puolan 
työväestön  on  enemmän  luotettava  Puolan  kansan  omiin  voimiin 
eikä  pyrittävä  Venäjän  uudistamiseen,  joka  on  mahdotonta  lähim- 
mässä tulevaisuudessa,  vaan  päin  vastoin  on  koetettava  päästä  irti 
sen  yhteydestä.  P.  P.  S:n  johtajina  olivat:  S.  Mendelson,  B.  Jendrze- 
jevv^ski,  F.  Perl. 

Tällainen  on  luonteeltaan  sosialistinen  kansanvaltaisuus  Puolan 
kansanvaltaisuuden  toisella  aikakaudella. 

Nyt  siirrymme  sen  ajan  porvarilliseen  kansanvaltaisuuteen. 

„Sovittajain"  puoluetta,  jonka  johtajina  olivat  asianajaja  V.  Spa- 
sovic  ja  kirjailija  H.  Sienkievvicz,  ei  missään  tapauksessa  voida  sanoa 
kansanvaltaiseksi.  Se  ajoi  suurteollisuuden  ja  -maanviljelyksen  etuja; 
se  edusti  kompromissia  Puolan  kansan  ja  Venäjän  itsevaltiaan  halli- 
tuksen etujen  välillä.  „ Olkaamme  venäläisiä  politiikissa  —  sanoivat 
sovittajat  — ,  niin  venäläiset  sallivat  meidän  pysyä  puolalaisina  si- 
vistyksellisessä suhteessa."  Vastaanottaessaan  v.  1897  Nikolai  Ilisen 
Varsovassa  he  kirjoittivat  hänelle  adressissaan,  että  he  „aina  tulevat 
kannattamaan  itsevaltiutta,  josta  riippuu  Venäjän  ulkonainen  mahta- 
vuus, sisällinen  rauha  ja  Puolan  kukoistus".  Samaa  he  saarnasivat 
äänenkannattajissaan  nKraj"  ja  „Slovv^o". 

Kansanvaltainen  porvaristo  liittyi  80-luvulla  ^Puolalaisen  Liigan" 
riveihin.  Se  ajoi  pikkuporvarien  ja  pieni-  sekä  keskivaraisen  aatelis- 
ton etuja,  jotka  vihasivat,  pääasiallisesti,  rikkaita  juutalaisia  ja  saksa- 
laisia sekä  Venäjän  hallitusta.  Syynä  „Liigan"  syntymiseen  olivat 
samat  seikat  kuin  isänmaallisten-sosialistienkin  s.  o.  Puolan  yhteis- 
kuntakerrosten   eristyminen   ja   puolalaisten  lisääntyvä  vainoaminen. 

Puolueen  huomattavimpia  jäseniä  olivat:  T.  T.  Jez,  S.  Milkovvski, 
J.  Poplawski  ja  R.  Dmowski  (nykyinen  duumanjäsen). 

Hyväksyttyään  ensi  ohjelmakseen  Puolan  itsenäisyyden  takaisin 
hankkimisen  kansallisen  kapinan  avulla  „Liiga"  toimi  uutterasti  tähän 
suuntaan;  sen  työ  oli  kuitenkin,  pääasiallisesti,  sivistyksellistä,  vaikka 
se  tunnustikin  yhdeksi  taistelun  välikappaleeksi  henkilökohtaisen  ter- 
rorin. Se  tuli  yhteyteen  laajojen  talonpoikaisten  ja  pikkuporvarien 
joukkojen  kanssa,  ja  tämä  oli  sille  sitäkin  helpompaa,  koska  sen  jäse- 
ninä oli  intelligenttejä,  jotka  olivat  lähteneet  mainituista  kansanker- 
roksista. Puolue  opetti  lukutaitoa  talonpojille,  työmiehille  ja  kaupunki- 
köyhälistölle  sekä  levitti  näitten  keskuuteen  paljon  ulkomailla  painettuja 
isänmaallisia  lentokirjasia.  Se  perusti  etenkin  kyliin  osuuskauppoja, 
säästökassoja,  kirjastoja.  „Liigan"  toiminta  oli  luonteeltaan  kansan- 
valtaista 90-luvun  loppupuolelle  saakka.  Mitä  laveammalle  kapitalismi 
kehittyi,  sitä  lujemmin  sen  kehitys  liitti  Puolan  Venäjään,  ja,  toiselta 
puolen,  mitä  enemmän  työväenliike  kehittyi,  sitä  maltillisemmaksi  käy 
„Liiga".  Kun  vallankumouksen  edellä  työväenjoukot  alkoivat  esiintyä 
itsenäisenä  poliitisena  voimana,  „Liiga",  joka  tähän  aikaan  oli  ottanut 
nimekseen  „Kansalliskansanvaltainen  puolue"  (N.  D.),  kieltäytyä  val- 
mistelemasta aseellista  kapinaa  ja  asetti  Puolan  itsenäisyyden  sijalle 
vaatimuksekseen  Puolan  itsehallinnon.  Puolueen  tunnusmerkkinä  on 
lisäksi  aina  ollut  jokunen  määrä  natsionalismia  ja  juutalaisviholli- 
suutta.  90-luvun  loppupuolella  se  koetti  kylvää  riitaa  juutalaisviholli- 
sella  agitatsionilla  työväen  keskuuteen  ja  sillä  tavoin  ehkäistä  työ- 
väenliikettä. Kansalliskansanvaltaisten  opportunismi  ja  juutalaisvihol- 
lisuus  herätti  tyytymättömyyttä  varakkaittenkin  luokkien  ja  intelli- 
genttien keskuudessa;  siksi  vuoden  1905  lopulla  sen  rinnalle  syntyi 
uusi  edistysmielistenpuolue,  jonka  huomattavimpia  jäseniä  ovat  sano- 
malehtimies A.  Swientochowski  ja  asianajaja  G.  Konic.  Edistysmielisiin 
liittyivät  kaikki,  tosin  kyllä,  vähälukuiset  porvarilliskansan vakaiset 
ainekset,  ja  puolue  on  jyrkästi  vastustusmielinen  Venäjän  hallitukseen 
nähden.  Se  vaatii  yleis  venäläistä  parlamenttia  ja  itsenäisiä  valtiopäiviä 
Varsovaan,  jonne  edustajat  valittaisiin  yleisellä  ja  yhtäläisellä  ääni- 
oikeudella, ja  jotka  yhdessä  venäläisen  parlamentin  kanssa  määräisi- 
vät Puolan  itsehallinnon  rajat  ja  sen  sisäisen  järjestyksen. 

Edistysmieliset    kiinnittävät    paljon    huomiota  talonpoikaiskysy 

mykseen.  He  vaativat  huokeaa  meliorativista  ja  parselliluottoa,  jonka 
välttämättömyyttä  eivät  muutkaan  porvarilliset  puolueet  kiellä,  he 
vaativat  myös  valtion  maitten  ja  velkaantuneitten  yksityismaitten 
takavarikkoon  ottamista  ja  niitten  luovuttamista  kuntien  käytettä- 
viksi; nämä  maat  sitten  luovutettaisiin  10-morgin  suuruisina  paloina 
pitkäaikaisella  vuokrasopimuksella  maattomille  ja  vähävaraisille  talon- 
pojille. 

IV. 

Venäjän  vallankumous  alkoi  ja  sen  mukana  kolmas  aikakausi 
Puolan  kansanvaltaisuuden  kehityksessä.  Tämän  aikakauden  tupnus- 
merkkinä  on  laajojen  kansanmassojen  esiintyminen  itsetoimivana  po- 
liitisena  tekijänä.  Vallankumous  oli  Puolassa  luonteeltaan  hiukan  toi- 
senlainen kuin  muualla  Venäjällä.  Porvariston  tehtävä  siinä  jäi  mi- 
tättömän pieneksi;  Puolassa  ei  ollut  sellaista  laajaa  vapaamielistä  lii- 
kettä kuin  mikä  oli  huomattavissa  muualla  Venäjällä  vallankumouk- 
sen ensi  vuonna.  Ainoana  vallankumouksellisena  voimana  esiintyi 
täällä  puolalainen  köyhälistö,  jota  pääasiallisesti  johti  „Puolan  tsaa- 
rikunnan  ja  Liettuan  sosialidemokraatinen  puolue**.  Edessämme  on 
kokonainen  sarja  sen  sankaritekoja:  600,(XX)-miehinen  yleislakko  tam- 
mikuussa V.  1905,  lakkoliike  kylissä,  katusulkutaistelu  Lodzissa,  yleis- 
lakko vapunpäivänä  ja  tammik.  23  p:nä  vuosina  1906—07  y.  m. 
Vuonna  1905  huomaamme  itsenäisen  joukkoliikkeen  talonpoikien  — 
pikkutilallisten  —  keskuudessa,  vaikka  se  ei  ollutkaan  pitkäaikai- 
nen. Ensiksi  he  vaativat  puolan  kielen  käytäntöönottamista  kou- 
luissa ja  kunnallisenhallinnon  alalla,  sitten  he  hävittivät  tilan- 
omistajien kartanoita  ja  viinamyymälöitä.  V.  1905  tämän  liikkeen 
vaikutuksesta  syntyi  „Puolan  talonpoikaisliitto",  joka  ptti  ohjelmak- 
seen  talonpoikien  —  sekä  itsenäisten  että  köyhälistön  —  taloudellis- 
ten ja  poliitisten  etujen  valvomisen  ja  koko  Puolan  talonpoikaisasu- 
tuksen  muodostamisen  järjestyneeksi,  työtätekeväksi  kansanvallaksi. 
Sen  lähimpänä  poliitisena  vaatimuksena  oli:  itsenäiset  valtiopäivät, 
joiden  kompetenssi  ja  joiden  jäsenien  valintatapa  määriteltiin  samoin 
kuin  edistysmielisten  ehdottamain  valtiopäiväin.  Taloudellisella  alalla 
on    „talonpoikaisliiton"    vaatimuksena  kulutus-  ja  tuotanto-osuuskun- 

tien  perustaminen,  ja  sittemmin  metsien,  valtion  ja  luostarien  maitten, 
kivihiili-  ja  muitten  kaivosten  sekä  rautateitten  saattaminen  kan- 
sallisomaisuudeksi. Mutta  kun  lokak.  30  p:n  manifesti  julistettiin, 
lakkasi  liike  talonpoikaisten  maanomistajien  keskuudessa,  ainoastaan 
lakkoliike  kylissä  jatkui.  Siitä  lähtien,  huolimatta  sotatilasta  ja  halli- 
tuksen laittomuuksista,  muuttuu  Puolan  porvaristo,  jota  johtavat  „so- 
vittajat",  jotka  nykyään  nimittävät  itseään  realipolitikoiksi,  ja  kansal- 
liskansanvaltaiset,  sekä  suurin  osa  talonpojista,  joita  edellämainitut 
johtavat  vasta-vallankumouksellisiksi.  Nämä  puolueet  päättävät  tais- 
tella laillisilla  keinoilla,  siksi  kunnes  Puola  saa  itsenäisyyden,  ja  sa- 
malla ne  ryhtyvät  ankaraan  taisteluun  työväen  vallankumouksellista 
liikettä  vastaan.  Näitten  puolueitten  ja  etenkin  niistä  uutterimman 
ja  vaikutusvaltaisimman  —  kansalliskansanvaltaisten  —  vasta-val- 
lankumouksellinen taistelu  työväen  vallankumouksellista  liikettä  vas- 
taan on  ilmennyt  monissa  eri  kohdissa.  Sekä  S.  D.  Ts.  P.  ja  L. 
että  P.  P.  S.  päättivät  boikotata  ensimäisen  duuman  vaaleja.  Ja  sil- 
loin kansalliskansanvaltaisten  joukkueet  murhasivat  sosialidemokraateja, 
jotka  kehoittivat  boikottaukseen  ja  levittivät  lentolehtisiä  ja  julistuksia. 
Lakkojen  aikana  N.  D:n  aseelliset  joukot  pakoittivat  työmiehiä  ryh- 
tymään työhön;  sitä  paitse  he  murhasivat  kymmenittäin  sosialidemo- 
kraateja ja  semmoisia  henkilöitä,  joiden  epäiltiin  kuuluvan  sosialistisiin 
puolueisiin.  N.  D:n  toimesta  saatiin  aikaan  kuuluisa  Lodzin  työnsulku. 
Toisen  duuman  aikana  S.  D.  Ts,  P.  ja  L.  liittyi  itsenäisenä  järjestönä 
Venäjän  sosialidemokraatiseen  työväenpuolueeseen  (R.  S.  D.  R.  P.), 
jonka  jäsenmäärä  siihen  aikaan  nousi  33,(XX):een.  II:sen  ja  lllinnen 
duuman  vaaleissa  se  pysyi  boikottaavalla  kannalla.  Se  ei  kylläkään 
kieltänyt  vaaliagitatsionin  merkitystä  ja  R.  S.  D.  R.  P:n  enemmistön 
päätöksen  mukaan,  johon  se  kuuluu,  se  otti  innokkaasti  osaa  vaali- 
agitatsioniin  cisettaen  omat  ehdokkaansa. 

Kansalliskansanvaltaiset  tekivät  Uin  duuman  vaalien  aikana  lii- 
ton realipolitikkojen  ja  edistysmielisten  kanssa,  saavuttaen  loistavan 
voiton,  joka  on  selitettävissä  johtuvan  sekä  vaalilain  luonteesta  että 
laajoista  tuttavuuksista,  joita  N.  D:llä  on  talonpoikien  kanssa.  N.  D:n 
opportunismi  II:ssa  duumassa  suhteessaan  Venäjän  hallitukseen  oli 
syynä  siihen,  että  edistysmieliset  erosivat  liitosta,  joka  siten  hajosi. 
Tästä   huolimatta   N.    D.   saavutti  voiton    myöskin  Iir.nnen  duuman 

vaaleissa.  Tässä  sitä  auttoi  suuresti  sen  muuttunut  suhde  työväen- 
liikkeeseen. Lodzin  työnsululla  ei  saavutettu  tarkoitusta,  sen  myön- 
tävät itse  tehtailijat,  vaikka  sitä  kestikin  18  viikkoa;  työväen  solida- 
risuus  ei  tullut  murretuksi.  Kun  N.  D.  oli  huomannut,  ettei  työväen- 
liikettä voida  ehkäistä  murhilla  eikä  työnsuluilla,  niin  päättivät  he  sen 
tehdä  ottamalla  työväen  jokapäiväisen  taloudellisen  taistelun  järjestä- 
misen. Nykyään  sen  jäsenet  eivät  enää  murhaa  sosialisteja,  vaanpe^ 
rustavat  sen  sijaan  puolueettomia  ammattiliittoja,  koettaen  samalla 
kertaa  propagandan  avulla  kääntää  heidän  huomionsa  pois  poliitisesta 
taistelusta  ja  kiihoittaa  heitä  S.  D.  Ts.  P.  ja  L:ää  vastaan.  Tämä 
N.  D:n  taktiikki  on  lieventänyt  sen  vasta-vallankumouksellista  luon- 
netta edistysmielisen  porvariston  silmissä  ja  sen  maine  vallankumouk- 
sellisena puolueena  on  jonkun  verran  korjaantunut.  Ur.nnessa  duu- 
massa ovat  sen  jäsenet  kuitenkin  menneet  liian  pitkälle  opportunis- 
missaan. Tässä  duumassa,  mikä  valittiin  vuoden  1907  kesäk.  16  p:n 
vaalilain  perusteella,  joka  teki  Puolan  edusmiesmäärän  kolme  kertaa 
entistään  pienemmäksi  ja  niin  ollen  loukkasi  Puolan  kansan  alkeelli- 
simpiakin  oikeuksia,  he  esim.  äänestivät  adressin  puolesta,  jonka  sa- 
namuoto ei  ollut  lainkaan  sopusoinnussa  puolalaisten  isänmaallisten 
tunteitten  kanssa,  huolimatta  siitä,  että  heidän  tekemä  korjausehdoituk- 
sensa,  jossa  puhuttiin  sorrettujen  kansallisuuksien  oikeutetuista  vaati- 
muksista, tuli  äänestyksessä  hylätyksi.  Adressissa  ei  sanallakaan  mai- 
nittu, että  sortoa,  jossa  Puolan  kansa  eli,  olisi  ainakin  lievennettävä,  jos 
nyt  ei  kokonaan  poistettava.  Ja  tämmöistä  opportunismia  ajaa  N.  D. 
samaan  aikaan  kuin  Puolassa  yhteiskunnallinen  elämä  on  kuolon  kielissä 
kamalan  sotatilan  sortamana,  kuin  kymmenet  sanomalehdet  ja  aikakaus- 
kirjat lakkautetaan  ja  suljetaan  laajalle  levinnyt  rauhallinen  sivistysseura, 
jota  perustamassa  on  ollut  itse  N.  D. !  Koko  vallankumouksen  aikana 
on  sosialidemokratia  ollut  ja  pysyy  edelleen  ainoana  kansanvaltaisena 
puolueena.  Edistysmielisten  puolue  ei  ole  vielä  tähän  asti  suorittanut 
mitään  huomattavampaa  poliitista  tehtävää  ja  sen  voimat  ovat  vähäi- 
set. „Talonpoikaisliitto**  heikkenee  ehtimiseen,  se  on  nykyään  enää 
olemassa  vain  nimellisesti.  P.  P.  S:ssä  on  tällä  välin  tapahtunut  suu- 
ria muutoksia.  Venäjän  työväestön  sankarillinen  esiintyminen  tam- 
mik.  22  p:nä  v.  1905  oli  sille  yllätyksenä.  Sen  mielipide  venäläisten 
kansanmassojen   taantumuksellisuudesta   osoittautui  vääräksi.    Suurin 

osa  puolueen  jäsenistä  alkoi  toivoa  liittoa  Venäjän  kansanmassojen 
kanssa  ja  itsevaltiuden  piikaista  kukistamista.  Se  otti  tunnussanakseen 
Puolan  itsenäisyyden  sijaan  „erityinen  lakiasäätävä  kokous  Puolalle", 
joka  valittaisiin  yleisen  ja  yhtäläisen  äänioikeuden  perusteella.  Vä- 
hemmistö tuli  tästä  tyytymättömäksi  ja  siihen  puolueen  perustajat 
kuuluvat.  P.  P.  S:n  keskuudessa  syntyi  eripuraisuutta.  Asia  huononi 
vielä  puolueen  epäonnistuneen  taktiikin  tähden,  jonka  se  oli  hyväksy- 
nyt vallankumouksen  aikana:  sissisodan  s.  o.  henkilökohtaisen  terro- 
rin ja  ryöstöt,  ja  jonka  mukaan  se  piti  aseissa  1 2,000-miehistä  taistelujär- 
jestöä.  Tästä  taktiikista  oli  seurauksena  puolueen  riveissä  epäjärjestys 
ja  siveellinen  rappeutuminen,  epäjärjestys  kävi  sitä  suuremmaksi,  kun 
taistelujärjestö  ei  hyväksyn}^  uutta  puolueohjelmaa,  jääden  edelleen 
Puofan  uudistamisaatteen  kannalle.  Tämän  johdosta  puolue  vuoden 
1906  lopulla  jakaantui  kahteen  osaan:  P.  P.  S:n  vallankumouksellinen 
ryhmä  ja  „nuori"  P.  P.  S.  Edellinen  hyväksyi  ohjelmakseen  Puolan 
uudistamisen  ja  sissisodan.  Sissisota  sai  epäjärjestyksen  niin  suureksi 
että  ryhmän  täytyi  hajoittaa  kaksi  suurinta  järjestöään  —  lodzilaisen 
ja  varsovalaisen  — ,  ja  nykyään  se  on  olemassa  vain  nimellisesti. 
Jälkimäinen  v.  1907  joulukuussa  pitämässään  kongressissa  luopui  vaa- 
timasta Puolalle  lakiasäätävää  kokousta  ja  asetti  sen  sijaan  ohjel- 
maansa Venäjän  valtiollisen  järjestyksen  kansanvaltaiseksi 'saattami- 
sen ilman  minkäänlaista  keskitystä  sekä  laajan  itsehallinnon  Puolalle; 
taktiikissaan  .se  hylkäsi  duuman  boikottaamisen  ja  sissisodan.  Näin 
se  läheni  S.  D:tä  ja  luultavasti  se  ennen  pitkää  yhtyy  tähän. 


Kuten  kirjoitukseni  alussa  mainitsin,  ovat  muutamat  puolalaiset 
sosialidemokraatit  sen  seikan  johdosta,  että  sosialidemokratia  nykyään 
on  ainoa  Puolan  suuri  kansanvaltainen  puolue,  ja  sen  johdosta,  että 
edistysmielisten  puolue  sekä  „talonpoikaisliitto"  ovat  hyvin  heikot, 
muut  porvarilliset  puolueet  vasta-vallankumouksellisia,  —  tehneet  sen 
johtopäätöksen,  että  Puolassa  on  jo  porvarillisen  kansanvaltaisuuden 
ja  vapaamielisyyden  aika  mennyttä,  ja  että  sosialidemokratia  jää 
ainoaksi  kansanvaltaiseksi  puolueeksi.  Minun  mielestäni  olisi  S.  D:n 
tulevaisuus  tässä  tapauksessa  hyvin  surullinen,  sillä  se  ei  ainoastaan 

jää  yksinään  taistelemaan  itsevaltiutta  vastaan,  vaan  se  on  myöskin 
siinä  tapauksessa  pakoitettu  sulattamaan  itseensä  paljon  porvarillista 
ainesta,  joka  seikka  ei  voi  olla  vaikuttamatta  sen  ohjelmaan  ja  tak- 
tikkiin.  Onneksi  eivät  asiat  kuitenkaan  ole  niin  huonosti.  Olen 
sitä  mieltä,  että  mainitun  mielipiteen  kannattajat  ottavat  huomioon 
vain  kaksi  seikkaa:  1)  läheisen  yhteyden,  mikä  vuosien  kuluessa  on 
muodostunut  Puolan  porvariston  ja  tämän  kasvamisesta  huolta  pitä- 
neen Venäjän  hallituksen  välille,  2)  t^^öväentaistelun  vaikutuksen  por- 
variston poliitiseen  luonteeseen;  —  he  kuitenkin  jättävät  huomioon  ot- 
tamatta kolmannen  seikan,  joka  on  yhtä  tärkeä  kuin  edelliset,  nimit- 
täin sen,  että  puolalainen  porvaristo  on  sittenkin  sorretun  kansalli- 
suuden porvaristoa,  joka  saa  kärsiä  kansallista  sortoa  tietäen  samaUa, 
että  hallitus  on  pitänyt  siitä  huolta  saadakseen  aineellista  hyötyä. 
Kuinka  peittelemättä  hallitus  käyttää  hyväkseen  Puolan  kansaa  ja  ni- 
menomaan sen  porvaristoa,  käy  selville  seuraavista  tosiasioista.  Hal- 
lituksen menoista  lankeaa  Puolan  osalle  vain  7,5%.  Niistä  summista, 
mitkä  Venäjän  viranomaiset  kantavat  Puolasta,  menee  valtakunnan 
tarpeisiin  41,6  Vo>  paikallisille  venäläisille  viranomaisille  —  26  %•  Kou- 
luihin, teihin,  siltoihin  hallitus  käyttää  Venäjällä  keskimäärin  henkilöä 
kohti  1  ruplan  1  kopekan,  Puolassa  85  kop.  Tähän  saa  lukea  li- 
säksi kaikki  sotatilan  kauhut.  Porvariston  vasta-vallankumous  on  ol- 
lut seurauksena  köyhälistön  luokkataistelusta.  Mutta  porvariston,  sen 
tultua  vakuutetuksi  siitä,  ettei  köyhälistö  nykyhetkellä  pyri  sosialisti- 
seen vallankumoukseen,  täytyy,  tyytyä  siihen  kuten  välttämättömään 
pahaan  ainakin.  Tietysti  se  jää  edelleen  vihamieliseksi  köyhälistön 
taistelua  kohtaan.  On  hyvin  epäiltävää,  muuttuuko  se  vallanku- 
moukselliseksi, kansanvaltaiseksi.  Yllämainitun  perusteella  voi  kui- 
tenkin päättää,  ettei  se  enää  pysy  sille  vihamielisen  hallituksen 
liittolaisena  taistelussa  vallankumousta  vastaan,  joka  ei  pyri  hävittä- 
mään kapitalistista  järjestystä,  vaan  päin  vastoin  vapauttaa  sen  itse- 
valtiuden kahleista.  Etenkin  selvästi  tämän  huomaa  v.  1907  tapah- 
tumista; Venäjän  hallitus  ei  aio  tehdä  minkäänlaisia  myönnytyksiä 
Puolan  porvaristolle.  Puolan  porvariston  siirtyminen  vasta-vallanku- 
mouksen leiristä  vallankumouksen  puolelle  voi  tapahtua  kahdella  ta- 
valla: joko  nykyään  sen  etuja  ajava  kansalliskansan valtainen  puolue 
lakkaa  olemasta  vasta-vallankumouksellinen,  tai  edistysmieliset  liittävät 

4 


370  K.  ZALEWSKI. 


itseensä  suurimman  osan  niistä  porvareista,  jotka  kuuluvat  N.  D:hen. 
Ensimäinen  tapa  tuskin  lienee  mahdollinen,  sillä  ensiksikin  porvaris- 
ton vasta-vallankumouksellinen  luonne  tulee  haihtumaan  hyvin  hitaasti 
ja  sen  lisäksi  N.  D:n  johtajat  ovat  opportunismillaan  ja  vasta-vallan- 
kumouksellisuudellaan tarpeeksi  pilanneet  maineensa  Puolan  edistys- 
mielisten ja  vastustusmielistfen  ainesten  silmissä.  Toinen  tapa  on  enem- 
män mahdollinen.  Siihen  suuntaan  viittaa  eräs,  tosin  itsessään  vähä- 
pätöinen, tosiasia  viime  aikoina,  nimittäin  se,  että  edistysmielisten  puolue 
on  hiukan  kasvanut.  On  sy)^  luulla,  että  edistysmielisten  lukumäärä 
suurenee  edelleen  ja  että  sen  riveihin  liittyy  suurin  osa  porvareista. 
Samaa  ei  voida  väittää  „talonpoikaisliitosta".  Puolan  talonpoikien  ja- 
kaantuminen jyrkästi  —  porvaristoksi  ja  köyhälistöksi  —  todistaa 
vain  sitä,  kuinka  suuresti  utopistinen  on  ollut  „liiton"  päämäärä  j^h- 
distää  maalaisväestö  yhdeksi  puolueeksi.  Epäilemättä  tämän  lii- 
ton päivät  ovat  jo  luetut.  Maaseudulla  luultavasti  tulee  tapahtumaan 
sama  prosessi  kuin  kaupungeissa.  Jos  nykyään  maaseutuporvaristo- 
kuuluu  N.  D:hen  ja  kärsii  nöyränä  Venäjän  hallituksen  sortoa,  on  tämä 
seurauksena  puolalaisten  talonpoikien  ikivanhasta  välinpitämättömyy- 
destä, josta  jo  on  puhuttu  paljon,  sekä  heidän  vähäisestä  sivistysmääräs- 
tään  ja  siitä  pelosta,  jonka  heissä  on  herättänyt  maaseudulla  tapahtuva 
työväenliike.  Mutta  Venäjän  hallituksen  häikäilemätön  isännöiminen 
Puolassa,  josta  talonpojat  saavat  kärsiä  enemmän  kuin  kaupunkien 
suurporvaristo,  on  pakoittava  heidät  siirtymään  N.  D:stä  edistysmielisiin 
puolueisiin.  Tämä  prosessi  on  jo  alkanut,  tähän  viittaa  hiljakkoin  Varso- 
vassa edistysmielisen  puolueen  johdolla  pidetty  varakkaitten  talonpoi- 
kien kongressi.  Maaseudun  köyhälistö  tulee  vähitellen  liittymään  sosia- 
lidemokratian riveihin.  Samoin  tulevat  tekemään  vähitellen  myöskin 
vähämaiset  talonpojat,  mutta  kun  he  ovat  eniten  takapajulla  olevaa 
maaseudun  asukasainesta,  tulee  heistä  tuntuva  määrä,  sivistymättö- 
mimmät  ja  klerikalisimmat,  vielä  kauan  pysymään  N.  D:n  riveissä. 

Näin  ollen  voidaan  päättää,  että  ennen  pitkää  tuntuva  osa  Puo- 
lan kaupunkien  ja  maaseudun  porvareista,  oivallettuaan  puhtaan  las- 
kutaidon avulla  tosi  etunsa,  yhtyy  väliaikaisesti  vihaamaansa  sosiali- 
demokratiaan taistellakseen  itsevaltiuden  kukistamiseksi  perustuslain  ja 
Puolan  itsehallinnon  puolesta. 

Saksassa  on  viune  vuosina  ilmestynyt  useita  kirjoja,  jotka  kaikki 
koskettelevat  nuorison  kehitysaikaa.  Se  ei  mielestäni  tunnu  pelkältä 
sattumalta,  kirjalliselta  oikulta,  vaan  on  siihen  epäilemättä  syvät  syyt. 

Nuorison  kasvatushan  on  jaettuna  kodin  ja  koulun  välillä,  ja 
siksipä  noissa  kirjoissa,  joista  nyt  tahdon  tässä  puhua,  kosketellaan 
kumpaistakin.  Ne  iskut,  joita  niitä  kohtaan  tähdätään,  ovat  usein 
liiaksikin  oikeutettuja.  Varsinkin  mitä  kotiin  tulee,  sillä  vaatimukset 
kotia  kohtaan  voidaan  asettaa  paljoa  korkeammalle  kuin  koulun,  jossa 
suuri  oppilasmäärä,  vaihtelevat  opettajat  ynnä  muut  seikat  ovat  lie- 
ventävinä asianhaaroina  koulun  toimintaa  arvosteltaessa. 

Kodin,  äitien  puolustukseksi  voitaneen  myös  se  lausua,  että 
useinkin  äitien  voimat  lasten  pieninä  ollessa  heikontuvat  siihen  mää- 
rään, että  he  eivät  jaksa  ottaa  osaa  lastensa  kehitykseen  sellaisella 
tavalla  kuin  pitäisi.  Mutta  samalla  kuin  myönnän  tämän,  tulen  myös 
asian  kipeimpään  kohtaan.    Mikä  on  tärkeämpi  kasvatuksessa,  lapsen 

ruumiillinen  vai  sielullinen  hoit9?  Molemmat  ovat  tärkeämpiä,  mutta 
kun  harvoin  yksi  ihminen  jaksaa  kokonaan  täyttää  molempia,  niin 
työn  jako  on  tehtävä.  Ja  sen  useimmat  tekevätkin  ilman  minkään- 
laista pakkoa,  valiten  sen,  mikä  on  enemmän  silmiinpistävää  ja 
samalla  helpompaa,  nimittäin  ruumiillisen  hoidon. 

Kuulin  kerran  erään  väittelyn  taideteoksen  johdosta,  joka  kuvasi 
äitiä  kahden  lapsensa  kanssa:  toinen  rintalapsi  oli  hänellä  sylissä, 
toinen  suurempi  vieressä.  Väittely  oli  syntynyt  sen  johdosta,  että 
oli  kysytty  kumpikohan  noista  molemmista  lapsista  on  lähempänä 
äidin  sydäntä,  pieni  rintalapsi,  joka  on  kokonaan  riippuvainen  äidin 
hoidosta,  vai  suurempi,  jonka  sielunelämä  jo  on  herännyt.  Läsnä 
olevat  miehet  väittivät,  että  tietenkin  pieni  rintalapsi  se  on  lähem- 
pänä ja  luullakseni  useimmat  naisetkin  sanoisivat  samoin.  Mutta  juuri 
sen  vuoksi,  että  nainen  niin  kokonaan  antautuu  lapsen  ruumiilliseen 
hoitoon,  hän  luulee  täyttäneensä  kaiken  vanhurskauden,  tai  ainakin 
luulee  voivansa  jättää  lapsen  henkisen  kasvatuksen  niin  paljon  kuin 
suinkin  koululle  ja  tilapäisille  kasvattajille. 

Kuinka  moni  vanhemmista  tietää  oikeastaan  mitä  heidän  las- 
tensa sielussa  liikkuu?  Tarvinneekohan  tähän  kysymykseen  muuta 
vastausta  kuin  palauttaa  mieleensä  ajan,  jolloin  itse  oli  kehitysajassa. 
Kuka  kysyi  silloin,  mitä  ajatuksia  herkässä  mielessä  liikkui.^  Kelle 
niitä  olisi  tahtonut  ilmaista^  Sillä  jos  joskus  yrittikin,  niin  huomasi 
liiankin  helposti  hymyn  karehtelun  suupielissä.  Ja  sitä  oppi  liiankin  pian 
salaamaan  sydämensä  sopukkaan  kaiken  sen  mikä  aikaihmisten  mielestä 
tuntui  vain  lapsekkaalta.  Mutta  vaikka  oppi  salaamaan,  niin  kaipaus 
saada  jollekin  puhua,  saada  joltakulta  neuvoa  ei  sittenkään  kadon- 
nut. Ja  tuo  kaipaus  saattoi  aika-ajoittain  muuttua  katkeruudeksikin, 
jota  lievensi  vain  se,  että  vähitellen  huomasi  muissakin  saman  kai- 
pauksen, tyydyttämättömän  tarpeen. 

Kuinka  monta  kertaa  olenkaan  kysyn3^  itseltäni:  voisiko  olla 
mahdollista,  että  kaikki  ne,  jotka  nuoruudessaan  ovat  tunteneet  tuota 
kaipausta,  voisiko  olla  mahdollista,  että  he  unohtaisivat  niin  koko- 
naan oman  itsensä,  etteivät  he  nyt  ymmärtäisi  sitä  samaa  tunnetta 
kasvavassa  polvessa?  Olen  kuullut  monen  sanovan,  että  tahto  kyllä 
olisi  hyvä,  mutta  oikeaa  tilaisuutta  on  vaikea  löytää.  Se  on  kuvaa- 
vaa meidän  suomalaiselle  luonteellemme  yleensä.    Me  odotamme  aina, 

että  toiset  astuisivat  ensi  maisen  askeleen  lähesty äksensä  meitä.  Eikö 
olisi  paljon  luonnollisempaa,  että  vanhemmat  ja  kasvattajat  itse  sen 
astuvat,  vaatimatta  sitä  lapselta?  Ei  kuitenkaan  niin,  että  me  koet- 
taisimme vaatia  tai  pakoittaa  esille  luottamusta.  Ainoa  keino  luullak- 
seni on  se,  että  me  ensin  itse  osoitamme  luottamusta  lapselle  usko- 
malla hänelle  jotakin,  silloin  lapsen  luottamus  tulee  myös  meille  aivan 
kuin  itsestänsä. 

Oscar  Wilde  sanoo  „De  Profundis"  kirjassaan,  että  lapset  ovat 
olemassa  vain  sitä  varten,  että  aikaihmiset  tulisivat  heidän  kaltaisik- 
sensa. Minkä  äärettömän  syytöksen  tuo  lause  heittää  kaikkia  van- 
hempia vastaan.  Sen  sijaan  että  vanhemmat  koettaisivat  säilyttää  ja 
saattaa  esille  sen,  mikä  lapsessa  on  hyvää  ja  hänelle  itselleen  omi- 
naista, me  esimerkillämme  istutamme  heihin  kaikki  heikkoutemme. 
Me  vaadimme  lapselta  paljon,  olemme  herkät  häntä  nuhtelemaan  ja 
rankaisemaan,  mutta  emme  vaadi  itseltämme  samaa.  Ja  kaikista 
nuhdesaarnoista  huolimatta  me  teemmekin  työtä  aivan  päinvastaiseen 
suuntaan  kuin  mitä  tarkoitamme  ja  luulottelemme  itsellemme. 

Me  aikaihmiset  tahdomme  niin  mielellämme  tekeytyä  viisaiksi 
ja  teemme  kaikki,  jotteivät  muut,  varsinkaan  lapset,  huomaisi  miten 
puutteellista  se  sittenkin  on.  Kuinka  vaikea  meidän  on  lapselle 
myöntää  erehtyneemme.  Me  emme  myönnä  sitä  edes  silloin  kun 
huomaamme,  ettei  lapsi  usko  erehtymättömyyteemme.  Eikö  olisi  pal- 
joa enemmän  voitettu,  jos  myöntäisimme  tietämättömyytemme,  kuin 
että  annamme  lapsen  nauraa  väärälle  itsetunnollemme.  Sillä  ei  ole 
epäilystäkään  siitä  mikä  keino  olisi  tepsivämpi  lapsen  luottamusta 
herättämään. 

Ei  mikään  ole  niin  herkkä  kuin  lapsen  sielu,  ei  mikään  niin 
vastaanottavainen.  Kuinka  usein  se,  mitä  me  olemme  valmiit  sano- 
maan lapsellisuudeksi  ja  uteliaisuudeksi,  onkin  pitkien  aikojen  ajatus- 
ten tulos.  Kun  me  puhumme  lapsen  kanssa,  niin  me  luulemme  aina 
välttämättömäksi  astua  ikäänkuin  alemmaksi,  jotta  hän  voisi  meitä 
ymmärtää,  ja  siitä  on  seurauksena,  että  me  niin  harvoin  yhtään 
astumme  hänen  luoksensa.  En  tietystikään  tahdo  väittää,  että  lapsi 
voisikaan  vielä  kaikkea  ymmärtää,  mutta  hän  ymmärtää  sittenkin 
paljoa  enemmän  kuin  mitä  me  oletamme.  Ei  hän  tarvitse  toisen- 
laista  kieltä   kuin   me   aikaihmisetkään   keskenämme  puhuessamme. 

hän  tarvitsee  sen  vain  puhtaammassa  ja  kirkkaammassa  muodossa, 
ja  sitä  me  aikaihmiset  niin  harvoin  voimme  hänelle  tarjota. 

Jos  me  olisimme  vähemmän  opettajia,  niin  me  myös  varmaan 
enemmän  opettaisimme.  Jos  me  lähestyisimme  lasta  siinä  tarkoituk- 
sessa, että  mekin  voisimme  jotakin  häneltä  oppia,  niin  meidän  vaiku- 
tuksemme häneen  olisi  varmaan  paljoa  suurempi.  Jos  me  edes 
yrittäisimme  loihtia  esiin  kaiken  sen  mikä  jo  on  hänessä,  emmekä 
vain  painaa  omaa  leimaamme  häneen,  niin  epäilemättä  paljon  olisi 
voitettu.  Mutta  me  unohdamme  niin  helposti,  että  jokainen  lapsi  on 
oma  indiviidi,  meistä  itsestämme  riippumaton,  jonka  täytjy  saada 
kasvaa  ja  kukoistaa  omalla  tavallansa.  Meidän  tulisi  vain  pitää 
huolta  siitä,  että  hänellä  olisi  kylliksi  aurinkoa. 

Kuinka  vähän  lapsia  ja  nuorisoa  tältä  kannalta  on  käsitetty,  käy 
selvästi  esille  niistä  kirjoista,  joista  tässä  nyt  tahdon  puhua. 

Saksalainen  kirjailija  Frank  Wedekind  on  julkaissut  näytelmän 
nimeltä  FrUhlings  Enoachen  (Kevään  herääminen).  Taiteellisessa  suhteessa 
se  on  varsin  heikko,  ainakin  mitä  lukemalla  voi  päättää,  mutta  sen 
merkitys  on  siltä  ollut  varsin  suuri,  sillä  se  puhuu  häikäilemätöntä 
ja  voimakasta  kieltä.  Koko  kappale  perustuu  vain  vuoropuheluihin, 
keskusteluihin  nuorten  poikien,  nuorien  tyttöjen,  äitien  ja  lasten 
välillä.  Nuo  nuoret  sielut,  jotka  me  näemme  siinä  edessämme,  tun- 
tuvat haparoivan  pimeässä.  He  kuulevat  ympärillään  ääniä,  joita  he 
eivät  ymmärrä,  he  näkevät  asioita,  jotka  herättävät  kysymyksen 
toisensa  jälkeen  heidän  mielessään,  mutta  ne  kysymykset  jäiävät 
kaikki  vastausta  vaille.  Ja  he  tuntevat  itsessään  outoja  tunteita  ja 
ajatuksia  nousevan,  jotka  saavat  heidät  aivan  ymmälle.  „Minä  luulin 
itseni  aivan  parantumattomasti  sairaaksi,**  sanoo  nuori  poika  toveril- 
leen, »luulin  saaneeni  jonkun  sisällisen  vamman.  Vihdoin  tulin  levol- 
lisemmaksi kun  aloin  kirjoittaa  päiväkirjaa.**  »Sinä  et  siis  tiedä  vielä 
mitään?"  kysyy  toinen.  „01en  etsinyt  Meyerin  tietosanakirjan  kan- 
nesta kanteen.  Sanoja  —  ei  muuta  kuin  sanoja!  Ei  ainoatakaan 
suoraa  selitystä.  Oi,  tätä  häpeäntunnetta.  —  Mitä  hyötyä  on  tieto- 
sanakirjasta, kun  se  ei  vastaa  edes  lähimpään  elämänkysymyk- 
seen." 

Vielä  räikeämmän  kuvan  antaa  keskustelu  äidin  ja  tyttären 
välillä.    Varsin   oikein   tekijä  siinä  esittää  äidin  häpeäntunnetta,  kun 

«lämän  luonnollisimmat  asiat  ovat  kysymyksessä,  mutta  täydellä  syyllä 
voi  kuitenkin  kysyä,  tokko  nuoret  t5^öt  sittenkään  ovat  niin  tietä- 
mättömiä ja  viattomia  kuin  tekijä  koettaa  tässä  väittää.  Joka  tapauk- 
sessa seuraava  kuvaus  on  paikallaan  avaamaan  äitien  silmät  ja 
osoittamaan  heille,  että  äidin  edesvastaus,  syyllisyys  voi  olla  paljon 
suurempi  kuin  tyttären,  jota  onnettomuus  on  kohdannut.  Äiti  on  nimit- 
täin kertonut  että  haikara  on  tuonut  tytön  vanhemmalle  sisareUe  pie- 
nen pojan.  Tytär,  Vendiä,  tahtoo  silloin  tietää  onko  haikara  lentänyt 
ikkunasta  vai  uuninpiipusta  sisään,  ja  kun  äiti  ei  osaa  sitä  tarkoin 
selittää,  niin  Vendiä  sanoo  kysyvänsä  sitä  nokikolarilta.  „Älä  sitä 
huoli",  sanoo  äiti,  „hän  voisi  kertoa  sinulle  vain  kaikenlaisia  tyh- 
myyksiä, joita  hän  ei  itsekään  usko."  Silloin  Vendiä,  joka  epäilee 
koko  haikara-juttua,  sanoo:  „Ethän  voi  vaatia,  että  minä,  joka  olen 
jo  14  vuoden  vanha,  uskoisin  haikaraa.  Sano  minulle  totuus."  Ja 
kun  äiti  ei  sitteAkäärl  tahdo  kertoa,  niin  huudahtaa  Vendiä:  ^Eihän 
se  voi  olla  mitään  rumaa,  koska  kaikki  siitä  iloitsevat."  Silloin  äiti 
tuskissaan  koettaa  selitellä: 

»Voidakseen  saada  lapsen",  sanoo  hän  änkyttäen,  ntäytyy  sitä 
miestä  —  jonka  kanssa  on  naimisissa  —  täytyy  häntä  rakastaa  — 
niinkuin  vain  miestä  voi  rakastaa.  Täytyy  rakastaa  häntä  kaikesta 
sydämestään  —  enemmän  kun  voi  sanoin  selittää!  Täytyy  rakastaa, 
niinkuin  sinun  iässäsi,  Vendiä,  ei  yleensä  vielä  voidakkaan  rakastaa. 
Nyt  sinä  sen  tiedät."  „Ja  siinäkö  kaikki",  kysyy  Vendiä.  «Niin 
totta  kuin  Jumala  minua  auttakoon!" 

Tähän  selitykseen  Vendiä  saa  tyj^tyä.  Mutta  kun  hän  puolta 
vuotta  myöhemmin  sairastuu  ja  äiti  epäilee  hänen  olevan  raskaana, 
niin  hän  aivan  ihmeissään  sanoo:  „Eihän  se  ole  mahdollista,  äiti. 
Enhän  minä  ole  naimisissa."  «Hyvä  Jumala,  siinähän  se  juuri  onkin, 
ettet  sinä  ole  naimisissa!"  huudahtaa  äiti.  „ Vendiä,  mitä  sinä  olet 
tehnyt?"  „En  minä  sitä  enää  itsekään  tiedä,"  vastaa  Vendiä.  »Me 
makasimme  ladossa  .  .  .  Mutta  enhän  minä  ole  ketään  rakastanut 
koko  maailmassa  paitsi  sinua,  äiti.  Oi,  mikset  sinä  sanonut  minulle 
kaikkea".  Siihen  ei  äiti  voi  muuta  vastata  kuin:  »Lapsi,  lapsi!  Kuinka 
minä  olisin  voinut  sellaista  sanoa  14-vuotiaalle  tytölle.  Enhän  minä 
ole  muuta  tehn3^  sinulle,  kuin  mitä  minun  hyvä  rakas  äitini- 
kin minulle  teki." 

Mutta   siirtykäämme  nyt  toiseen  teokseen. 

Emil  Straussin  kirja  Freund  Hein  (Tuonen  turviin)  on  varmaan 
saanut  aiheensa  niiden  itsemurhien  johdosta,  joita  Saksassa  viime 
aikoina  on  koulunuorison  keskuudessa  tapahtunut.  Kirjan  päähenkilö 
on  nuori,  soitannoUisesti  lahjakas  poika,  jonka  elämä  menee  hukkaan, 
kun  ei  hän  kodissaan  eikä  koulussa  saa  ymmärtämystä  osakseen. 
Ja  kuitenkin  on  hänellä  hellät  vanhemmat,  jotka  luulevat  vain 
toimivansa  poikansa  parhaaksi.  Hän  on  uuttera  ja  rehellinen  kou- 
lutyössä, mutta  kun  häneltä  puuttuu  kokonaan  matemaatisia  lahjoja, 
niin  hänen  on  aivan  mahdoton  seurata  toisten  mukana.  Hänen  har- 
taista pyynnöistään  huolimatta  isä  ei  salli  hänen  lopettaa  kesken  koulua, 
vaan  sen  sijaan  kieltää  häntä  kokonaan  soittamasta  viuluaan,  joka 
on  ollut  hänen  ainoa  ilonsa  ja  lohdutuksensa  koulutyön  ohella.  Sat- 
tumalta hän  löytää  uUakkokamarista  suuren  joukon  nuotteja,  ja 
kun  hänellä  ei  ole  lupa  soittaa  viuluaan,  niin  hän  joka  iltapuoli 
pakenee  sinne  lukemaan  noita  sävelteoksia.  Sattumalta  saa  isä  siitä 
vihiä  ja  kieltää  senkin  ilon  pojalta,  tietysti  kaikkein  parhaassa  tar- 
koituksessa. 

Kerran  on  poika  saanut  istua  kaksi  vuotta  luokalla,  ja  kun  luku- 
kausi lähenee  loppuaan,  huomaa  hän,  että  kaikista  ponnistuksistaan 
huolimatta  on  sama  kohtalo  hänellä  taaskin  edessä.  Eräs  toveri  lu- 
pautuu auttamaan  häntä  koulutyössä,  mutta  hän  on  liian  suora  ja 
vilpitön  ottaakseen  toiselta  apua  vastaan.  Ja  kun  isäkin  on  aivan 
taipumaton,  niin  hän  menee  opettajansa  puheille  toivoen  sieltä  saa- 
vansa ymmärtämystä.  Kohtaus  opettajan  ja  pojan  välillä  on  vaikut- 
tavimpia koko  teoksessa.  Opettaja  näyttää  hänelle  muistiinpanokir- 
jaansa,  jonne  hän  on  merkinnyt  oppil^tten  arvosanat  ja  sanoo  ettei 
hän  voi  tehdä  mitään  hänen  hyväkseen.  »Mitä  tuohon  kirjaanne 
tulee",  sanoo  poika,  „niin  olette  usealle  antanut  paremmat  ar\'Osanat 
kuin  minulle,  vaikka  he  eivät  osaa  puoltakaan  siitä  kuin  minä,  eivätkä 
ahkeruudessa  vedä  likimainkaan  vertoja  minulle."  Opettaja  luonnol- 
lisesti vihastuu  näistä  sanoista,  mutta  poika  jatkaa  levollisesti:  »Te 
luulette  aikomukseni  olleen  syyttää  Teitä  vääryydestä  tai  pyytää  Teitä 
sitä  harjoittamaan.  Sellaista  minulla  ei  ollut  mielessä.  Minä  tar- 
koitan tietysti  niitä  oppilaita,  jotkaj  salaavat  tietojensa  vaillinaisuu- 
den  käyttämällä  kaikenlaisia  salajuonia.    Minä  ajattelin**,  lisää  poika 

hetken  kuluttua,  „että  opettajalle  Joka  arvosanallaan  ratkaisee  oppilaansa 
kohtalon,  olisi  mieleen,  jos  hän  saisi  kuulla  hänestä  ja  hänen  huolistaan 
muutakin,  kuin  mitä  tunnilla  voi  tulla  ilmi  —  sillä  onhan  olemassa 
muitakin  arvostelemisen  perusteita  kuin  tuollainen  muistiinpanokirja 
ja  onhan  tarjona  muitakin  uria."  Opettaja  keskeyttää  pojan  puheen 
sanoen  lyhyesti:  »Minä  en  tarvitse  Teidän  neuvojanne,**  ja  siihen 
keskustelu  päättyy. 

Poika  tekee  itsemurhan  samana  päivänä,  kun  hän  saa  tietää 
jääneensä  taas  luokalle.  Tuo  loppu  ei  tunnu  tehdyltä  eikä  teatteri- 
maiselta. Lahjakas  nuori  poika,  jota  ei  kukaan  kannusta,  ei  kukaan 
ymmärrä,  jolta  kielletään  se,  mikä  merkitsee  häneUe  koko  elämää, 
hänen  musiikkinsa,  on  väsyn3^  taisteluun.  Hän  ei  ole  edes  katkera, 
hän  tahtoo  vain  päästä  rauhaan. 

Samansuuntaisia  kirjoja  on  paljon,  sekä  kertovassa  että  päivä- 
kirjamuodossa.  Ja  kaikkien  läpi  kulkee  sama  sävel:  taistelu,  joka 
tavallisesti  menee  yli  voimain,  kuin  kaikki  ymmärtämys,  rohkaisu  ja 
luottamus  puuttuu  toiselta  puolelta.  Nuo  kirjat  eivät  tahdo  syyttää, 
ne  paljastavat  vain  olevat  olot,  tuovat  esille  esimerkkejä  ehkä  siinä 
toivossa,  että  ne  voisivat  edes  jollekulle  olla  hyödyksi. 

Tahdon  tässä  yhteydessä  puhua  vielä  yhdestä  kirjasta,  joka  on 
näiden  edellisten  täydellinen  vastakohta,  jos  kohta  sen  päämäärä 
onkin  aivan  sama.  Edelliset  puhuvat  vain  negatiivisella  tavalla  nuo- 
rison puolesta,  tämä  taas  mitä  positiivisimmin.  Kirjan  tekijä  on  wieni- 
läinen  lääkäri  Johann  Friedrich,  joka,  voidakseen  vaikuttaa  nuorison 
hyväksi,  rupesi  vuodeksi  äidinkielen  ja  ainekirjoituksen  opettajaksi 
erääsen  poikakouluun.  Tuon  koevuoden  kuluttua  hän  on  julkaissut 
kirjana  14  oppilaansa  aineet.  Joka  kuukautta  kohti  on  aine  kultakin 
oppilaalta,  ja  sisällykseltään  ne  liittyvät  siihen  kuukauteen  ja  vuo- 
denaikaan, jona  ne  ovat  kirjoitetut.  Omasta  puolestaan  on  hän  liit- 
tänyt  kirjaansa,  jolle  hän  on  antanut  nimeksi  Sonnenschule  (Aurinko- 
koulu) esipuheen  ja  loppusanat,  sekä  jokaista  kuukautta  kohti  lyhyen 
selityksen  siitä,  miten  ja  mistä  hän  on  antamansa  aineen  valinnut. 
Alkupuheessa  hän  tekee  selkoa  syistä,  miksi  hän  on  tahtonut  julkaista 
tämän  kokoelman  oppilasaineita,  joka  hänen  omasta  mielestään  on 
kuin  »ihana  poikakuoro,  kirkasääninen  ja  raitis**.  Ja  loppusanoissa 
hän  antaa  pienen  kuvauksen  kunkin  oppilaan  luonteesta,  puhuu  kus- 

takin  eriksensä,  niinkuin  vain  se  voi  puhua,  joka  pitelee  nuoren  sie- 
lun herkkiä  kieliä  käsissänsä. 

Nuo  aineet  antavat  erinomaisen  kuvan  kustakin  oppilaasta  erik- 
sensä, kuvastaen  kunkin  luonnetta,  ja  antaen  meille  aavistuksen  siitä, 
mikä  tehtävä  kutakin  elämässä  odottaa.  Mutta  samalla  ne  ovat  opet- 
tajan kuvastimena,  piirtäen  eteemme  runollisen,  syvän  ja  jalon  miehen 
kuvan.  Hiljaisina  hämärähetkinä  hän  valmistaa  aineet  oppilailleen, 
mitä  hiljaisempi  ääni  on,  sitä  tarkemmin  oppilaat  häntä  kuuntelevat, 
sillä  joka  sanasta  he  käsittävät,  että  heillä  on  edessään  ihminen,  joka 
tuntee  heidän  kanssaan  ja  tahtoo  heille  jokaiselle  olla  jotakin. 

Minkälaisia  nuo  aineet  sitten  ovat,  kysynee  lukija  varmaan.  Jo 
niiden  nimetkin  antavat  hiukan  käsitystä  niistä.  Lokakuussa,  jol- 
loin koko  luonto  on  pukeutunut  kultaan  ja  ilma  ja  aurinko  on  häi- 
käisevän kirkas,  on  aineen  nimenä  „Kullasta  ja  auringosta".  Mar- 
raskuussa, kun  tähdet  syttyvät  synkälle  taivaalle,  on  aiheena  tähdet, 
mutta  ei  yksin  taivaan  tähdet,  vaan  myös  „silmätähdet,  jotka  ovat 
sielun  ikkunoita **.  Joulukuu  johtaa  ajatukset  iloon,  minkä  pieninkin 
seikka  voi  synnyttää,  „die  Freude  an  kleinen  Dingen**,  niin- 
kuin tekijä  sanoo.  Tammikuu  tuo  mieleen  talven  syvyyden  ja  revon- 
tulet, helmikuu  tanssin,  jalon  tanssin,  johon  yhtyy  ihmisruumiin  puh- 
das kauneus.  Huhtikuu  kevätilman  ja  sielunelämän,  toukokuu  kukat 
ja  perhoset.  Näihin  aiheisiin  saa  opettaja  mahtumaan  kaiken  mikä 
elämässä  on  suurta,  kaunista  ja  pyhää.  Hän  avaa  oppilaan  silmät 
näkemään  kauaksi  ja  syvälle  ja  hän  antaa  hänelle  perustuksen,  jolle 
hän  myöhemmin  elämässä  voi  helposti  rakentaa. 

Tahtoisin  liittää  tähän  pari  ainetta,  sillä  kertoen  niistä  sit- 
tenkin on  mahdotonta  saada  oikeata  käsitystä.  Ne  eivät  ole  aineita 
aineitten  tavallisessa  merkityksessä.  Niistä  puuttuu  alku- ja  loppulau- 
seet, eikä  niitä  myöskään  ole  minkään  jäsennyksen  nojalla  kokoon- 
pantu. Mutta  ne  puhuvat  paljon  enemmän  kuin  kaikkia  sääntöjä 
noudattavat  sepustukset,  ja  ennen  kaikkea  ne  lupaavat  niin  paljon 
tulevaisuuteen  nähden. 

Marraskuu.  Tähdistä.  „Minä  pidän  lumitähdistä  paljon,  varsin- 
kin illalla,  kun  ne  putoelevat  ullakkokamarimme  katolle.  Kun  äiti 
on  saanut  hankituksi  halkoja,  niin  hän  tulee  iloisena  kotiin  ja  sytyt- 

tää  tulen  takkaan.  Vuoteellani  voin  kuulla,  kun  lumitähtöset  las- 
keutuvat katolle.  Tai  ehkä  se  on  vain  luulottelua.  Silloin  nukun 
rauhallisesti  ja  ajattelen  ilolla  ensi  saksan  tuntia.  Silmätähdistä  ovat 
minulle  varsinkin  äitini  silmät  rakkaat.  Mutta  taivaan  tähdistä  pidän 
enimmin  iltatähdestä,  jonka  voin  nähdä  ullakkohuoneen  ikkunasta,  se 
on  varmaan  sama,  joka  johdatti  kerran  tietäjät  itäiseltä  maalta." 

Helmikuu,  Jalosta  tanssista,  ^Esitelmän  jälkeen,  jonka  opettaja 
piti  jalosta  tanssista,  kohtasi  minua  kotimatkalla  suuri  ilo,  joskaan  se 
oikeastaan  ei  ollut  aivan  vaatimaton.  Sillä  minä  iloitsin  itsestäni. 
Iloitsin  siitä,  että  olen  voimakas  ja  suuri,  että  minulla  on  kauniit  kas- 
vot ja  kaunis  tukka,  terve  sydän  ja  terveet  keuhkot  ja  silmät.  Ja 
yleensä  siitä,  että  olen  onnellinen  ja  iloinen.  Kaikki  opettajan  esitel- 
mät ovat  herättäneet  minussa  iloa  sen  johdosta,  että  elän  tässä  maail- 
massa, mutta  varsinkin  viime  esitelmän  jälkeen  olin  erityisen  iloinen. 
Ja  kun  läksin  kotiin  tuo  riemuntunne  rinnassani,  niin  kaikki  näytti 
minusta  tanssivan.  Talot  tanssivat  ja  puut  ja  ihmiset  tanssivat  minun 
ohitseni  ja  kaupungin  yläpuolella  ilmassa  tanssivat  pilvetkin.  Siltä 
se  minusta  ainakin  näytti.  Ja  kirjat  kainalossa  minä  itsekin  kuljin 
tanssien  keisaripuiston  pääkäytävää  pitkin,  heitin  hattuni  ilmaan,  niin 
että  se  tarttui  puuhun  ja  karisteli  kirkkaita  vesihelmiä  päälleni.  Mutta 
silloin  tuli  vahti  ja  käski  minun  siivosti  kulkea.  Siivostiko.^  Huh, 
ajattelin  minä:  kun  ihminen  on  onnellinen  itsensä  kanssa,  niin 
silloin  sanovat  puuihmiset,  että  käyttäytyykin  säädyttömästi.  Ja 
illalla  kotona  minä  riisuuduin  kokonaan  ja  katselin  itseäni  peilissä  ja 
pyysin  sitten  isältä,  että  hän  ostaisi  minulle  voimistelutelineet,  jotta 
tulisin  yhä  suuremmaksi  ja  voimakkaammaksi  ja  kauniimmaksi.** 

Lopuksi  tahdon  vielä  siteerata  ne  sanat,  joilla  Friedrich  lopettaa 
esitelmänsä  Jalosta  tanssista.  „Koko  elämänne  tulee  olla  jaloa  tanssia. 
Mitä  se  merkitsee.^  Älkää  eläkö  niinkuin  muut  ihmiset  toista  päivää 
toisensa  jälkeen  tavallisessa  tahdissa,  haarniskoituina  kohtalon  ja  luon- 
non tuhansia  pieniä  vaihteluja  vastaan,  vaan  antautukaa  kaikkeen, 
sulattakaa  itseenne  kaikki,  mikä  on  kaunista  ja  järjestäkää  sen  mu- 
kaan elämänne  liikkeet.  Olkaa  jaloja  tanssijoita  ja  herkällä  korvalla 
koettakaa  tajuta  säveleet  siinä  suuressa  orkesterikonsertissa,  joka 
alituisesti   kaikuu   teidän   ympärillänne  ja  tehkää  se  tanssillanne  elä- 

vaksi.  Jotakin  jäänee  tästä  minun  tanssiopetuksestani  varmaan  teidän 
mieleenne  ja  minä  toivoisin,  että  kullekin  teistä  koittaisi  se  hetki, 
jolloin  te  tuntisitte,  miten  koko  olentonne,  salaisen  soiton  valtaamana, 
joutuu  liikkeeseen  ja  aloittaa  elämänilon  suuren,  jalon  tanssin." 


1^ 


Valkea  yö. 

Runoja. 

Kirjoltfanat 

t.  oncRvn. 


1. 

Taivas  niinkuin  luojan  lempi, 
valkeata  valkoisempi, 
yllä  autioiden  teiden, 
aivoin  maaksi  maatuneiden. 


Kuulto  kylmä,  aikaa  vailla, 
Herran  henki  kalman  mailla. 
Liikkumatta,  pylväs  jäinen, 
yössä  lapsi  yksinäinen. 

Tuska, 

Kovettumaan,  kivettymään 
kaimaksi  kallion  kimmelpään. 

Ylentymään,  alentumaan 
peikon  rinnalle  pimentolaan. 

Unhottumaan,  vanhettumaan 
tuhansia  vuosia  paikallaan. 


3. 

Valkeana  valhetöissä, 
syyttömänä  synnin-öissä, 
rikoksissa  tahraa  vailla, 
vilpin  tiellä  lapsen  lailla . 


4. 

Tyhjässä  tyhjyyden  kammoin, 
onnessa  olleessa  ammoin 
vaiti  ma  kärsin  ja  käyn. 

Särkyvin,  säikkyvin  rinnoin» 
kivisin  kimmelpinnoin 
kukiUa  kulkevaks  näyn. 

5. 

Kohtalon  käsky. 

Väkevät  käymään  ylhäällä  yksin, 
heikot  sortumaan  sylityksin! 

Väkevät  pahoiksi  pusertumaan, 
heikot  hellinä  musertumaan! 


6. 
riocturno. 


Valkea  yö, 

kalsea  yö 

vartoen  akkunalautaan  lyö. 

Maaliskuu, 

Marjatan  kuu. 

Hermot  herkkinä  seisoo  puu. 

Kylmentyy, 

tähdittyy  ... 

Paljaana  paistaa  sydämen  syy. 


s^i^iesöisä 


LAUSELMIA  FRIEDRICH  HEBBELIN  PÄIVÄKIRJASTA. 


Kreikkalaisten  taide  oli  koko  kansan  sivistyksen  tuote;  uuden- 
ajan taide  on  onnellisimmassa  tapauksessa  yksityisen  taiteilijan  sivis- 
tyksen tuote.  Siitä  johtuu  että  meidän  huomattavimmat  taideteok- 
semme, jotka  tahtovat  tulkita  ihmiskuntaa  kokonaisuudessaan,  kuiten- 
kin näyttävät  usein  niin  yksinään  seisovilta  ja  sanojaan  tapailevilta, 
jota  vastoin  kreikkalaisen  taiteilijan  jokainen  pikkupiirre  oli  aina  yh- 
teydessä yleisimmän  puolen  kanssa. 

Jos  taiteessa  todella  on  kysymys  vain  sisällysrikkaasta  aatteesta 
ja  sen  eloisasta  ilmaisemisesta  valaisevan  kuvan  avulla,  eikä  sen 
ruumiillistuttamisesta,  niin  mistä  silloin  johtuu  esim.  kreikkalaisen 
tragedian  arvo  ja  merkitys?  Filosoofit  ovat  kyllin  arvokkaasti  selit- 
täneet aatteen  sen  pohjalla  piilevän  ja  seuranneet  sitä  äärimpiin  kehi- 
tysmahdollisuuksiin asti,  esitelleet  sen  hermoja  ja  sydäntä  myöten; 
miksei  siis  tyydytä  puhtaaseen  ytimeen,  vaan  nakerrellaan  mieluum- 
min kuoria,  joihin  Aiskylos,  Sophokles  ja  Euripides  ovat  sen  kät- 
keneet? 


^  Saksalainen  draamallinen  runoilija  Fr.  Hebbel  (1813— 1863)  on  meillä- 
kin tunnettu  nä3rtelmiensä  »Maria  Magdaleenan»  y.  m.  kautta.  Hänen  mieltä- 
kiinnittävästä  päiväkirjastaan,  joka  on  ilmestynyt  Saksassa  4  nidoksessa  sekä 
lyhennetyssä  muodossa  nimellä  »Durch  Irren  zum  GlUck»,  olemme  suomenta- 
neet seuraavat  mietelmät. 

Yhtä  vähän  kuin  maa  maana  saattaa  synnyttää  omenia  ja  rypä- 
leitä, vaan  ensin  puita  y.  m.  s.,  yhtä  vähän  kansatkaan  kansoina 
suuria  tekoja,  vaan  ainoastaan  suuria  yksilöitä.  Senvuoksi,  te  herrat 
tasamitan  puoltajat,  kunnioitusta  kuninkaille,  profeetoille,  runoilijoille ! 

Eroitus  neron  ja  kyvyn  välillä.  Kyky  nostaa  maailmankulusta 
yksityisen  ilmiön  esiin,  kuvaten  miten  se  saattaa  kehittyä,  ja  hä- 
nellä on  tutkiva  järki  aina  puolellansa;  nero  näyttää  meille,  miten 
jokaisen  seikan,  minkä  se  on  tehtäväkseen  asettanut,  täytyy  olla, 
koko  suuri  luonto  seisoo  taustalla  ja  tunnustaa  sen  todeksi.  Kor- 
keinta taideteosta  emme  voi  laisinkaan  ajatella  muussa  muodossa 
kuin  siinä,  jommoisena  runoilija  on  sen  meille  esittänyt;  yhtä  vähän 
kuin  voimme  kuvitella  toiseksi  jotakuta  puuta,  vuorta  tai  v^irtaa. 

Mitä  nerossa  sisäinen  näkemys,  sitä  joukossa  vaisto. 

Oikea  runoilija  runoilisi  autiolla  saarellakin  ja  piirtelisi  sakei- 
tansa hiekkaan  vielä  silloinkin,  vaikka  hän  näkisi  rhinoceroksen  jo 
lähestyvän,  joka  on  heti  seuraavassa  tuokiossa  tallaava  ne  jalko- 
jensa alle. 

Jokainen  uusi  taiteilija  esittää  uusia  ajatuksia  uudella  kielellä. 
Itse  tämä  kielikin  on  opittava,  ennenkuin  ajatuksia  voidaan  ymmärtää. 

Jos  kieli  olisi  loogillisen  hengen  tuote,  eikä  runollisen,  niin  maa- 
ilmassa olisi  vain  yksi  kieli. 

Korkeammat  luonteet  pystyvät  vain  silloin,  kun  heille  on  suotu 
luova  kyky,  täydelleen  ilmaisemaan  olemassaolonsa  ja  tuntemaan  sen 
täyteläisyydessään,  ja  tämä  onkin  korkein,  ainoa  onni. 

Runoilijain  pove.ssa  uneksuu  ihmiskunta. 

Runoilemaan  ei  voida  ennakolta  valmistautua  yhtä  vähän  kuin 
uneksimaankaan. 

Runoilija,  joka  paljastaa  näkyviin  maailman  tilan  semmoisena 
kuin  se  on,  ei  saa  vaatia  rakkautta  aikalaisiltaan.  Sillä  milloinka  on 
kuultu  ihmisten  suudelleen  teloittajaansa! 

Suuria  ajatuksia  ei  voida  lausua  kyllin  yksinkertaisesti,  sillä  ru- 
nous ei  riipu  koskaan  kukkakoruista,  mutta  pienet  vaativat  kauniste- 
lua. Linnuille  antoi  luonto  kirjavat  höyhenet,  leijonan  se  antaa  tulla 
toimeen  yksinkertaisella  karvapeitteeUä. 

Taide  on  yhteenpuristettu  In^nto  ja  luonto  hajalleen  men- 
nyt taide. 

Elämässä  joutuvat  ihmisluonteet  kyllä  useinkin  situatsioneihin, 
jotka  eivät  heille  sovellu,  mutta  taiteessa  ei  semmoista  saa  tapahtua, 
ainakin  draamassa  täytyy  kohtaloiden  kehittyä  ihmisen  luonnosta  eh- 
dottomalla välttämättömyydellä. 

Taiteellisen  vaikutuksen  1  aste:  niin  voi  olla! 
n  2     „      niin  on! 

n  3     „       niin  täytyy  olla! 

Rajaton  (sisällyksen  puolesta)  ja  rajoitettu  (muodon  puolesta) 
tulee  jokaisen  taideteoksen  olla. 

Kenen  mielestä  historiasta  poikkeava  historiallinen  näytelmä  on 
synti  historiaa  vastaan,  hänestä  tietysti  on  pöytä  synti  puuta  vastaan. 

On  tyhmää  odottaa  runoilijalta  semmoista,  mitä  ei  edes  jumaluus 
anna,  sovitusta  ja  epäsointujen  tasoittamista.  Mutta  kuitenkin  voi- 
daan vaatia,  että  hän  antaisi  epäsointujen  vapaasti  kuulua  eikä  py- 
sähtyisi seisomaan  satunnaisen  ja  välttämättömän  keskivaiheille. 
Niin  on  hänen  sallittava  luonteiden  syöksyä  perikatoon,  mutta  hä- 
nen tulee  samalla  osoittaa  meille,  että  perikato  on  välttämätön,  että 
se  on,  kuten  kuolema,  jo  syntymässä  niin  asetettu.  Jos  heikoinkin 
pelastuksen  toivo  vielä  pilkoittaa,  niin  on  runoilija  tuhrija.  Mutta 
tältä  kannalta  katsoen  ilmeneekin  eteemme  paljoa  korkeampi  kauneus 
ja  aivan  toinen,  osaksi  päinvastainen  tie  avautuu  meille  sen  toteutta- 
miseen, kuin  oli  se  kauneus,  jota  Goethe  kumarsi. 

Sovitus  draamassa :  haavojen  parantaminen  osoittamalla,  että  ne 
olivat  välttämättömät  paremman  terveyden  aikaansaamiseksi. 

Kirjoittaa  teoksia,  jotka  eivät  ole  syntyneet  sisäisestä  tarpeesta 
ja  jotka  kuitenkin  ovat  olevinaan  sen  ilmauksia,  s.  o.  ovat  tulkitsevi- 
naan tunteita,  joita  kirjoittajalla  ei  ole,  vaan  jotka  hän  omistaa  muilta, 
niinkuin  nähdään  lintujen  kuuntelevan  toistensa  laulua,  ja  lausua  seik- 
koja, joita  lausuja  ei  tunne  —  tavallisessa  elämässä  —  siis  valeh- 
della, tehdä  tekoja,  jotka  eivät  ole  ainoastaan  yhdentekeviä,  vaan  ker- 
rassaan päinvastaisia  niille,  joita  oikeastaan  olisi  tehtävä:  molemmat 
ne  käyvät  lopulta  yhteen.     Runoilla  ja  sepustella. 

Tekemällä  tehty  runo  on  sekin,  jossa  tunne  on  tosi,  vaan  ei 
muoto.  Tosi  innostuksen  hetki  sulattaa  molemmat  yhteen.  Sem- 
moinen   runo,  jota  sivistynyt  maku  (jota  kuitenkin  mieluummin  tah- 

toisin  sanoa  synnynnäiseksi)  saattaa  ajatella  toisenlaiseksi,  kuin  miksi 
runoilija  on  sen  luonut,  ei  kelpaa  mihinkään. 

Jos  kuvanveistäjä,  sensijaan  että  hän  käyttelisi  talttaansa  ja 
muovailisi  marmoriin  sen  kuvan,  joka  hänen  mielessänsä  liihoittelee, 
huudahtelisi:  oi  kuinka  kaunis!  kuinka  ihana!  niin  hänelle  naurettai- 
siin vasten  naamaa;  mutta  keskinkertaisille  runoniekoille  sallitaan 
semmoista  vielä  alituisesti. 

Järki  saattaa  syntjrvästä  runoteoksesta  poistaa  yhtä  ja  toista, 
mutta  se  ei  saa  koskaan  mennä  siihen  mitään  lisäilemään. 

Hyvä  näyttämöesitys  tekee  minuun  melkein  sen  vaikutuksen 
ikäänkuin  näkisin  vilkasta  unta.  Minä  tiedän,  ettei  se  ole  totta,  mutta 
en  voi  tempautua  siitä  irti. 

Ken  antautuu  nauttimaan  taideteosta,  suorittaa  saman  kehitys- 
kulun kuin  taiteilija,  joka  on  sen  luonut,  ainoastaan  päinvastaisessa 
järjestyksessä  ja  äärettömän  paljon  nopeammin. 


Pysyn  yhä  edelleenkin  mielipiteessäni:  aurinko  paistaa  ihmiselle 
vain  kerran,  lapsuudessa  ja  varhaisimmassa  nuoruudessa.  Jos  hän 
silloin  lämpenee,  niin  ei  hän  enää  koskaan  kokonaan  kylmene,  ja  se 
mitä  hänessä  piilee,  puhkee  virkeästi  nupulle,  ja  on  kukkiva  ja  kan- 
tava hedelmiä. 

Minusta  tuntuu  usein  kuin  seisoisimme  tne  ihmiset  (s.  o.  yksi- 
tyiset) niin  äärettömän  yksin  keskellä  kaikkeutta,  ettemme  tietäisi  toi- 
sestamme vähän  vähääkään  ja  että  kaikki  meidän  ystävyytemme  ja 
rakkautemme  olisi  vain  kuin  tuulen  hajoittamien  hiekkajyväsien  rin- 
nakkain lentelemistä. 

Luvata  itselleen  jotakin  ja  jättää  se  täyttämättä,  on  suorin  tie 
mitättömyyteen  ja  luonteen  heikkouteen. 

Vapautta  ja  terveyttä  en  sano  enää  elämän  hyviksi  ominaisuuk- 
siksi, vaan  itse  elämäksi.  Vapaus  on  maailmasta  riippumattomuus, 
terveys  luonnosta  riippumattomuus. 

Ken  onneen  uskoo,  hänellä  on  onni. 

Olen  tehnyt  sen  havainnon,  että  jokaisen  kelpo  miehen  on  su- 
kellettava johonkin  suureen  mieheen,  jos  hän  koskaan  mielii  kohota 

itsetietoon  ja  kehittyä  varmasti  käyttämään  voimiansa;  toinen  pro- 
feetta kastaa  toisensa,  ja  se  jolta  tämä  tulikaste  kärventää  hiukset, 
ei  ollut  kutsuttu! 

Karista  niskastasi  kaikki  mikä  estää  kehity^täsi,  vaikkapa  se 
sitten  olisi  ihminen  joka  sinua  rakastaa,  sillä  se  mikä  vie  sinut  hä- 
viöön, ei  voi  ketään  muuta  auttaa. 

Ainoa  totuus,  minkä  elämä  on  minulle  opettanut,  on  se,  ettei 
ihminen  saavuta  mistään  asiasta  muuttumatonta  vakaumusta  ja  että 
kaikki  hänen  arvostelmansa  eivät  ole  mitään  muuta  kuin  päätöksiä, 
päätöksiä  katsoa  asiaa  niin  tai  näin. 

Ihmiset  ovat  keksineet  monta  eriskummaista  hyvettä,  mutta  kai- 
kista eriskummaisin  on  vaatimattomuus.  Mitätön  luulee  siten  tule- 
vansa joksikin,  että  hän  tunnustaa:  minä  en  ole  mitään! 

Teon  edellä  käyneet  vaikuttimet  muuttuvat  useimmittain  teon 
tapahtuessa  ja  näyttävät  ainakin  teon  päät>'ttyä  aivan  toisenlaisilta: 
tämä  on  tärkeä  seikka,  jonka  useimmat  näytelmäkirjailijat  jättävät 
huomioonottamatta. 

Minusta  ei  yksilön  korkein  ja  jaloin  puoli  koskaan  osoita 
hänessä  hyveen  ylenpalttisuutta,  vaan  ainoastaan  kyvyn  ylenpaltti- 
suutta. Mitä  on  hyve?  Kaunis  nimi  mitä  yksinkertaisimmalle  sei- 
kalle: terveydelle. 

Itsemurha  on  aina  synti,  jos  sen  aiheuttaa  yksityinen  seikka 
eikä  elämä  kokonaisuudessaan. 

Nainen  rakastaa  miehessä  jotakin  korkeampaa,  jonka  hän  tah- 
too vetää  alas  luoksensa;  siitä  syystä  on  hänen  rakkauteensa  aina  se- 
kaantunut ehdotonta  ihailua,  siitä  syystä  lakkaa  rakkaus,  niin  pian 
kuin  hän  huomaa,  että  mies  seisoo  häntä  alempana. 

Avioliitto  on  useimmille  astia;  johon  he  säilyttävät  tunteensa, 
koska  he  tietävät  hyvin,  että  se  ilman  semmoista  varokeinoa  pian  on 
juokseva  kuiviin  arkipäiväisyyden  hietaan.  Nuo  ihmisraukat  eivät 
koskaan  käsitä,  että  rakkaus  juuri  silloin,  kun  se  varmasti  tuntee 
iankaikkisuutensa,  on  halveksiva  katoavaisuuden  pelosta  syntynyttä 
ajallista  muotoa  ja  mieluummin  asettuva  alttiiksi  väärinselityksille 
kuin  menettelevä  sisäisessä  suhteessa  epäjohdonmukaisesti. 

Edelleen  kehittyminen  merkitsee  useimmille  itsestään  luopumista. 

Elämässä   ei   auta   enää  jäljestä  päin  tavoitella  mitään,  ei  ker- 


Lauselmia  Friedrich  Hebbelin  päiväkirjasta.  389 

rassa  mitään,  ei  mitään  työtä,  ei  mitään  iloa,  saattaapa  kärsimyskin 
tulla  liian  myöhään.  Joka  hetkellä  on  omat  omituiset,  vääjäämättö- 
mät vajatimuksensa.  Elämisen  taito  on  kyky  voida  pyyhkäistä  pois 
entisyyden  jäännökset  millä  hetkellä  tahansa. 

Jos  kaikki  sanomalehtimiehet,  mitä  on  olemassa,  teljettäisiin  ku- 
ritushuoneeseen, niin  varmaankaan  ei  sinne  teljettäisi  niin  paljon 
syyttömiä,  kuin  siellä  jo  ennestään  istuu. 

Sota  on  eräille  raakalaisille  vapaus,  ei  siis  ihme,  että  he  sitä 
rakastavat. 

Ihmiskunnassa  on  aina  joku  pää  kaikkia  muita  korkeammalla, 
mutta  kuinka  harvoin  se  tuntee  kuninkaansa! 


.^aKROTS 


$A\i 


Taidetta. 


KANSALUSTEATTERIN  KEVÄTKAUSI. 


Vermlantilaiset.  —  Toisen  vasikalla  kyntämässä.  —  Valtioviisas  kan- 
nunvalaja. —  Isä  ja  tytär.  —  Helgelannin  sankarit.  —  Sakuntala.  — 
Oppilasnäytäntö . 

Kansallisteatterissamme  oli  tänä  vuonna  hyvä  viini  säästetty  juhlien 
loppuun  ja  kestitty  vieraita  kokonainen  talvikausi  hyvin  heikoilla  sekoi- 
tuksilla. Kevätkauden  ensimäinen  uutuus,  F.  A.  Dahlgremn  »  Vermlan- 
tilaiset» (Värmländingarne),  kuuluu  viimemainittujen  joukkoon,  mikä  ei 
kumminkaan  estä  sen  olemasta  laatuunkäypä  kansankappale  ja  kassakap- 
pale.  Odottamattomat  onnenkäänteet  tarjoovat  siinä  aihetta  iloon  sekä 
huoleen,  ja  semmoinen  miellyttää  monia.  Sitäpaitsi  siinä  tanssitaan  ja 
lauletaan  hauskasti,  ja  se  miellyttää  vielä  useampia.  Kansallisteatteri  ym- 
märsi yleisönsä  ottaessaan  sen  ohjelmistoonsa.  —  Tämän  jälkeen  tuli 
Alexandre  Bissonin  huvinäytelmä  ^Toisen  vasikalla  kyntämässä*  (Les  plu- 
mes  du  paon),  parisilainen  vähäpätöisyys,  jommoista  huomaamaan  ja  unoh- 
duksen hämärästä  esiin  vetämään  tarvittiin  nykyisen  teatterinjohtajan  pik- 
kuseikoille tarkka  silmä.  Syrjäisen  päähän  ei  olisi  pistänyt  ehdoittaa  näy- 
teltäväksi mokomaa  paikallista  pilajuttua,  jossa  tuskin  oli  puoltakymmentä 
kunnon  vitsiä  peittämässä  aiheen  ja  henkilökuvauksen  auttamatonta  köy- 
hyyttä.    Vielä  vähemmin   olisi  muiden  mieleen  juolahtanut  komentaa  tu- 

leen  tämän  tekeleen  puolesta  semmoinen  joukko  parisilaiseen  salonki- 
ilmaan  koteutumattomia  näyttelijävoimia  kuin  oli  tässä  kappaleessa  tapah- 
tunut hroille  Falck,  Laitu,  Pihlajamäki  ja  Rautio.  En  sentakia  tunne  ha- 
lua ruveta  lähemmin  puhumaan  tämän  uutuuden  herättämästä  tai  särke- 
mästä näyttämöillusionista,  vaan  suon  sille  onnen  vaipua  takaisin  hyvin 
ansaittuun  unohdukseen,  jossa  sille  ei  meidän  maassamme  toivoakseni 
ikinä  ylösnousemuksen  päivä  valkene.  —  Kolmantena  uutuutena  oli  Lud- 
vig Holbergxii  » Valtioviisas  kannunvalaja^^  (Den  politiske  Kandestöber). 
Sen  koomillisuus  ei  ole  likimainkaan  niin  mehevää  kuin  »Jeppe  Niilon- 
pojan".  Siinä  on  kumminkin  siksi  paljon  terveen  järjen  iloa,  hupaisia 
kohtauksia  ja  kokkavia  lauseita,  että  sen  mielellään  katsoo,  jos  se  asian- 
mukaisesti esitetään.  Olisipa  sillä  voinut  olla  nykyisin  oma  pieni  aktuaali- 
suutensakin  meidän  maassa,  jossa  politiikki  yhäti  kelluu  pinnalla  ja  saa 
monen  kelpo  kansalaisen  unohtamaan  työpöytänsä  ja  kuluttamaan  aikansa 
ja  voimansa  hedelmättömissä  poliitisissa  kannunvalajaisissa.  Mutta  kap- 
paleen satiiri  ei  jaksanut  kansallisella  näyttämöllämme  kirvota  vapaaksi 
raskaasta  historiallisuudesta  ja  satuttaa  tuntoihimme.  Syyt  olivat  monet, 
osaksi  itse  kappaleessa,  mutta  vielä  enemmän  esityksessä.  Alussa  oli  esi- 
tyksen tahti  liian  hidasta  ja  ikävystyttävää.  Lopummalla  taas  uhrattiin 
liian  paljon  mauttomuuksille,  jotka  eivät  olleet  Holbergin  arvon  mukaisia: 
kerrattiin  samaa  vitsiä  (»poromestari!**),  kannettiin  naisväkeä  ulos  sylissä 
sekä  selässä,  annettiin  kumartaessa  sysäys  takapuolella,  noettiin  naama 
kyyneleitä  pyyhkiessä  ja  yleensä  toimitettiin  ilveily  kannunvalaja-pormes- 
tarin perhettä  kohtaan  siksi  peittelemättömästi  ja  karkeasti,  että  se  alkoi 
kiusata  katsojaa.  Kannunvalajamestarina  Herman  von  Bremenfeldinä  kun- 
nostautui hra  Hemmo  Kallio.  Oli  iloista  saada  nähdä  hänen  vakaata  tai- 
depyrkimystään  taas  Kansallisteatterissa.  Hän  oli  tutkinut  osansa  hyvin 
ja  kuvasi  mestarin  rajuja  puuskapäitä  tunnustusta  ansaitsevalla  tavalla. 
Vain  välttävästi  suoriutui  hra  Kainulainen  osastaan  mestarin  oppipoikana. 
Kerrotaankin  että  osa  olisi  uskottu  hänelle  vain  siitä  syystä,  että  mesta- 
rin pitkä  takki  muka  sopi  paremmin  hänen  vähäiselle  varrellensa  kuin 
hra  Puron,  jonka  olisi  oikeutta  myöten  pitänyt  saada  siihen  pukeutua  ja 
osoittaa  luontevampaa  koomillista  kykyänsä  lakeijan  ja  oppipojan  tehtä- 
vissä. Muista  esiintyjistä  mainittakoon  vain  rva  Suonio  rehevänä  mata- 
mina ja  pormestarin  vaimona,  tuttu  tyyppi  entisajoilta,  puettuna  uuteen 
pönkähameeseen  ja  kantaen  inhoittavaa  lappalaiskoiraa  sylissään.  —  Yh» 

teisnäyttely  ja  näyttämöllepanokaan  ei  täyttänyt  kaikkia  vaatimuksia. 
Niinpä  esim.  II  näytöksessä  teki  mestari  Hermanin  sali,  jossa  «coUegium 
polemiticum**  piti  istuntoaan,  liian  aution  ja  salonkimaisen  vaikutuksen. 
Se  ei  ollut  oikea  ympäristö  herrojen  käsityöläisten  suurpoliitisille  suun- 
nitelmille: ei  tupakansavua,  ei  olutkannujen  kalinaa,  ei  ]^oliitista  innos- 
tusta, vaan  jäykkä,  eloton  ryhmitys  pöydän  ympärillä.  Kohtaus  oli  kuol- 
lut. Siinä  oli  mahdoton  nostaa  rehellistä  riitaa,  kuten  loppu  vaati,  vaan 
siitä  tuli  luonnoton  teatterimelu.  Ja  koko  IV  näytös  oli  tahallisesti  tehty 
liian  burleskiksi.  —  Suurempaa  pieteettiä  kuin  Holbergin  hengentuotetta 
kohtaan  osoitettiin  kevätkauden  ainoalle  kotimaiselle  uutuudelle,  Armas 
Toivo  Tarvaan  näytelmälle  *  Isä  ja  tytär».  Se  oli  asetettu  lavalle  mel- 
keinpä turhantarkalla  tunnollisuudella  ja  näyttelijät  panivat  parastaan  tar- 
jotessaan luonnonmukaisimmalla  tavalla  näytelmän  detaljirihkamaa.  Sillä 
siihen  he  tunsivat  pystyvänsä.  Tämä  esikoistuote  on  näet  kotoinen  mil- 
jöökuvaus.  Nykyinen  Helsinki  on  jäljennetty  siinä  aina  likööri-ilmoituk- 
siaan  ja  luentosalien  sähkökelloja  myöten.  Siihen  on  valokuvattu  tuttuja 
tyyppejä  (työmiehiä,  vahtimestareita,  ylioppilaita)  ja  kohtauksia,  joissa  ym^ 
päröivä  todellisuus  pikkupiirleittäin  esiintyy.  Mutta  näytelmästä  puuttuu 
suuri  viiva,  hallitseva  „aate",  jos  niin  saan  sanoa.  Kun  tekijä  keskelle 
tätä  miljöötä  koki  sijoittaa  draamallisen  toiminnan,  ei  hän  voinutkaan  ke- 
hittää sitä  todellisuudesta,  luonteista,  vaan  rakensi  sen  ulkonaisten  effek- 
tien  varaan.  Tuo  raaka,  juoppo  työmies,  jonka  suhde  tyttäreen  muodos- 
taa näytelmän  juonen,  edustaa  lopummalla  teatterimaista  kohtaloa.  Hän 
ryntää  kerta  toisensa  perästä  sisään  ratkaisevalla  hetkellä  ja  särkee  tyttä- 
rensä onnenunelmat.  Ja  pahinta  on,  että  kirjailija  näyttää  tahtovan  usko- 
tella tämän  särkymisen  merkitsevän  täyttä  tra^^illista  järkytystä.  Paikal- 
lisen tutunomaisuuden  vuoksi  unohti  yleisö  vaatia  kappaleelta  sisällystä 
ja  vuoropuhelulta  muutakin  kuin  pientä  sormi  näppäryyttä.  Hra  Kiipi 
esitti  isän,  maalari  Valtosen  osaa  hartaasti.  Hän  oli  kutakuinkin  oikein 
kaavaillut  tämän  paatuneen  ja  raa'an,  mutta  pohjalta  heikon  ja  kärsivän 
luonteen.  Maneerimaiset  kädenliikkeet  ja  hokelteleva  puhetapakin  sovel- 
tuivat tähän  osaan  paremmin  kuin  moneen  muuhun.  Rva  Lindelöf  Val- 
tosen tyttärenä  Leilana  oli  personattoman  epämääräinen  tyttölapsi  kuten 
tämäntapaiset  tyypit  yleensä  Kansallisteatterissa;  näyttelijättäret  eivät  pysty 
saamaan  niissä  esille  mitään  muuta  kuin  oman  nuoren,  kokemattoman 
minänsä.  Hra  Teppo  Raikas  Leilan  rakastajana  oli  myös  vain  Teppo  Raikas 

omassa  personassaan,  vaikka  hänen  tuli  olla  musiikkitaiteilija  Jumalan 
armosta.  Vahtimestari  Pahlmanin  väki,  hra  Veckman  ja  rva  Suonio,  oli 
oiva  koomillinen  pariskunta. 

Vahvempaa  hengen  ravintoa  tarjottiin  vasta  viimeisillä  kevätkuukau- 
silla, kun  Henrik  Ibsenin  taruhistoriallinen  näytelmä  ^Helgelannin  sanka- 
rity^  (Hsrmsndene  paa  Helgeland)  esitettiin  pitkästä  aikaa  uudelleen  ja  uu- 
silla voimilla.  Siinä  on  sadun  suurpiirteisyyttä  juonen  sommittelussa  ja 
jäykkää  ryhtiä  lauselmissa.  Se  siirtää  katsojan  muinaisislantilaisten  taru- 
jen jylhään  aikaan.  Miehisten  viikinkiurhojen  keskellä  seisoo  siinä  Hjördis, 
yksi  Ibsenin  ihmeteltävimpiä,  arvoituksellisimpia  naisluonteita.  Hän  on 
ylpeistä  ylpein,  voimakkaista  voimakkain,  samalla  ihminen  ja  kohtalotar, 
joka  ei  tunne  mitään  muita  lakeja  eikä  siteitä  kuin  oman  verensä  suve- 
reenin vaiston.  Vain  suurimmalle  sankarille  hän  tahtoo  antautua,  seista 
hänen  rinnallaan  kaikissa  kohtaloissa,  innostaa  häntä  yhä  ylväämpiin  te- 
koihin ja  piirtää  hänen  nimensä  pilviin  maineen  tutkaimella.  Kun  tämä 
odotus  pettää,  koituu  hänestä  kostotar,  jonka  vasama  •  tietää  tiensä  ja  joka 
kaikkien  toiveiden  rauettua  ratsastaa  yksin  tuonen  orhien  selässä  Valhal- 
laan,  kuten  Valkyyriat.  Nti  Horsma  teki  sangen  kunnioitettavia  ponnis- 
tuksia luodakseen  uskottavan  kuvan  tästä  naisesta,  joka  on  jyrkkä  anti- 
poodi  hänen  omalle  personalliselle  temperamentilleen.  Paikka  paikoin  hä- 
nen onnistuikin  voittaa  itsensä,  mutta  usein  petti  ääni  ja  liikkeet,  esitys 
laskeutui  tahtomatta  hempeämieliseen,  laahaavaan  sävyyn.  Ei  tee  mieli 
ruveta  vertailemaan  sitä  esim.  nti  Gerda  Lundeqvistin  Hjördikseen,  jonka 
muutamia  vuosia  sitten  näimme  Ruotsalaisessa  teatterissa.  Rva  Lindelöf 
lempeänä  Dagnyna  oli  melkein  liiaksi  heikko  ja  saamaton  vastine  Hjör- 
dikselle,  niin  suuresti  kuin  hänen  vaaleaverisen  hempeytensä  tuleekin 
kontrasteerata  Hjördiksen  tummaa  voimaa  vastaai\.  Hra  Ahlberg  örnulf 
sankarina  kohosi  korkealle  yli  muiden  miehisten  toveriensa  jylhän  san- 
karivoiman  tulkinnassa,  vaikkei  hän  ainakaan  ensi  iltana  täysin  hallinnut 
osaansa. 

Keväisen  ohjelmiston  kaunein  uutuus  oli  Sakuntala,  intialaisen  ku- 
ninkaan Kalidasan  kirjoittama  kappale,  täynnä  vuosisatain  takaista,  yhä 
vielä  kukkivaa  runoutta.  Tosin  sen  henkilöt  ovat  pikemmin  ylimalkaisia 
taruolentoja  kuin  yksilöitä,  tosin  verhoo  heidän  kohtaloltaan  sadun  kevyt 
auer,  mutta  kappaleessa  tuntuu  henkäys  Intian  ihanasta  luonnosta  ja 
aamu  raikkaasta     elämänkatsomuksesta.     »Sakuntalan*'    välitön    naiivisuus 

vaikuttaa  raittiisti  keskellä  modernin  sivistyksen  teennäisyyttä,  joka 
karttaa  nimittämästä  luonnollisia  asioita  luonnollisilla  nimillä.  Se  rakkaus 
kuninkaan  ja  yihäissukuisen  neidon  välillä,  joka  aavistamatta  syttyy  pal- 
mupuiden siimeksessä  ja  kantaa  elämänhedelmän,  on  kuvattu  niin  ko- 
ruttomasti ja  kauniisti  kuin  se  ainoastaan  luontoa  lähellä  olevassa  runou- 
dessa voidaan  kuvata,  ilman  pateetista  paisutusta,  ilman  sentimentaa- 
lista kukittelua.  Ja  kuinka  omituisesti  kaikki  kuitenkin  luontuu  yhteen 
kohottamaan  tunnelmaa:  kukkiva  luonto  ja  lapselliset  ihmiset  ympä- 
rillä, jälleen-tuntemisen  sormus  ja  hovin  kirjava  loisto.  —  Ikävä 
kyliä,  ei  tämäkään  kappale  saanut  Kansallisessa  oikeata  tulkintaa.  Näyt- 
telijäkunnan  enemmistöltä  tuntuu  puuttuvan  kyky  iuonnonomaiseen 
naiivisuuteen,  samoinkuin  siltä  puuttuu  kyky  kultiveerattujen  luontei- 
den kuvaukseen.  Sen  alaan  kuuluu  vain  se,  mikä  on  siltä  väliltä, 
puolisivistyneisyys.  Se  deklamoi,  silloin  kun  sen  tulisi  olla  naiivi  ja  vä- 
litön, ja  se  opettaa  ja  alleviivaa,  silloin  kun  sen  tulisi  olla  kevyt  ja  hen- 
kevä. Hra  Suonion  kuningas  Dusjanta  ei  ollut  vapaa  ulkopuolisesta  paa- 
toksesta, vaikka  se  olikin  hillitympää  kuin  monissa  hänen  entisissä  osis- 
saan. Rva  Lindelöfin  Sakuntala  oli  ulkonaiselta  esiintymiseltään  kaunis 
ja  kukkamaisen  kainoksi  tyylitelty.  Hän  ei  särken3rt  kuvaa  paatoksella 
eikä  suurilla  liikkeillä.  Hän  oli  mitä  hän  jo  luonnostaan  on.  Mutta  hän 
ei  saanut  katsojassa  kohoamaan  sisäistä  ihastuksen  aaltoa  asennoillaan 
eikä  sanoillaan.  Puuttui  jotakin.  Hra  Veckman  kuninkaan  kotipappina 
turmeli  hyvät  vitsinsä  alleviivaamalla  ja  maistelemalla  niitä  liiaksi  omassa 
suussaan.  Sensijaan  ilahutti  hra  Puro  taas  meitä  turmeltumattomilla  koo- 
mikonlahjoillaan.  Nti  Havu  teeskenteli  maireutta  lausumisessaan,  kun 
hänen  olisi  pitänyt  olla  yksinkertainen  ja  suora. 

Merkittävänä  uutuutena  on  vielä  mainittava  teatterikoulun  julkinen 
oppilasnäytäntö  toukok.  19  p:nä.  Se  oli  koonnut  katsomon  ääriään  myö- 
ten täyteen  nuorten  taiteenkasvattien  ystäviä  ja  ystävättäriä,  jotka  kilvan 
taputtivat  suosiotaan  esiintyjille.  Näistä  kiinnitti  enimmän  huomiota  nti 
Aili  RosvalL  Hänen  miellyttävä  esiintymisensä,  luontevat  ilmeensä  ja  tai- 
puisa äänensä  herättävät  hyviä  toiveita.  Margaretan  osan  tulkitsemiseen 
(^Faustissa'')  eivät  hänen  voimansa  luonnollisesti  vielä  riittäneet,  mutta 
hän  osoitti  siinä  samoinkuin  muissa  pikku  tehtävissä  —  esim.  „Laulu- 
lintusen**  Nettcheninä  —  merkille  pantavaa  luontevuutta  ja  kauniita  ääni- 
lahjoja.    Nti  Päiviö  Horsman  olemuksessa  on  kenties  enemmän  ulkonaista 

voimaa,  mutta  vähemmin  sisäistä  tahtia  kuin  nti  Rosvallin.  Hän  käytteli 
Juliana  (»Romeossa  ja  Juliassa")  ääntänsä  suurissa  paisutuksissa  ja  ta- 
voitteli traagillisia  asentoja.  Herroista  teki  Urho  Somersalmi  lupaavimman 
vaikutuksen,  vaikkei  hänelle  sattunutkaan  osaa,  jossa  hän  olisi  voinut 
erikoisemmin  taipumuksiaan  osoittaa.  Hra  Borg  suoriutui  tehtävistään 
tasaisesti,  ja  hra  Jorma  osoitti  paikoin  hauskaa  pikkunäppäryyttä.  —  Toi- 
vomme että  näistä  nuorista  voimista,  joista  kolme  ensinmainittua  on  kiin- 
nitetty Kansallisteatteriin,  vähitellen  muodostuisi  se  voittoisa  falangi,  jota 
niin  kipeästi  kaivataan  harvenevien  rivien  sijalle  viemään  eteenpäin  kan- 
sallista näyttämötaidettamme. 

V.  T 


Kirjallisuutta. 


Kertomuksia  ja  kuvauksia. 

Ii«MARi    Cai,amnius- Kianto,    Sieluja  kevät-yössä.    vilahdus   Moskovasta.   Hel- 
sinki 19D7.    Vihtori  Kosonen.    79  siv.  8:0.     Hinta  i:  50. 

Ilmari  Calamnius  kertoo  halusta  muistelmiaan,  varsinkin  seikkailu- 
jaan Venäjänmaalta,  jossa  hän  on  paljon  matkustellut.  Ja  hän  juttelee 
kokemuksensa  niin  avoimesti  ja  lapsellisesti  kuin  koulupoika.  Ilmankos 
hän  olisi  Antero  Avomieli. 

Tulee  melkein  hymy  huulille  lukiessa  niin  naiivia  kertomusta  kuin 
on  „ Sieluja  kevät-yössä**.  Se  näyttää  meille  kirjailijan  rakastettavassa 
lapsellisessa  avuttomuudessaan. 

Suomalainen  maisteri  Rafael  Ihantola,  joka,  tuntomerkeistä  päättäen, 
ei  ole  kukaan  muu  kuin  kirjailija  itse,  tuli  herkkänä  hetkenä  Moskovassa 
antaneeksi  vähistä  stipendivaroistaan  1 5  ruplaa  eräälle  venakolle,  joka  niitä 
kirjeessä  suorastaan  kerjäsi.  Se  oli  kyllä  kauniisti  tehty,  muita  kenties  ei 
aivan  viisaasti.  Sillä  nainen  ei  näyttänyt  silmiänsä  sen  koommin  eikä  hiis- 
kahtanut  halkaistua  sanaa,  vaikka  oli  luvannut  kunniallisesti  maksaa  kaikki 
takaisin  ja  vannonut  ikuista  kiitollisuutta  jalomieliselle  lahjoittajalle.  Herk- 
käuskoista suomalaista  maisteria  nähtävästi  vedettiin  hiukan  nenästä.  Mutta 
tämä,  jolla  on  hellä  sydän  ja  järkkymätön  luottamus  ihmisten  hyvyyteen 
(vaikka  hän  aikoinaan  luuli  olevansa  paatunut  pessimisti  ja  skeptikko), 
on  yhä  vielä  siinä  uskossa  että  hän  auttoi  todella  tarvitsevaa,  elämän 
murjomaa   jaloa    sielua.    Siinä    mielessä    hän    piirtää  tuon  naisen,  Milka 

Sorgen  kuvan  kirjaansa  liikuttavilla  väreillä  ja  seppelöi  hänen  päänsä 
suurten  kärsimysten  sädekehällä. 

En  tahdo  horjuttaa  kirjailijan  enkä  nuorten  lukijain  uskoa  Milka 
Sorgen  jalouteen.  Saattoihan  hän  olla  apua  tarvitseva  ja  paljon  kärsinyt, 
saattoihan  hän  kuitenkin  jättää  —  syystä  tai  toisesta  —  lainan  maksa- 
matta ja  kiitoskirjeen  kirjoittamatta.  Mutta  hänen  omat  kerjuukirjeensä 
todistavat  vähän  häntä  vastaan.  Ne  herättävät  lukijassa  kuten  Rafael 
Ihantolassa  »ilkeitä  epäluuloja**  tätä  naista  kohtaan.  Eikä  Ilmari  Calam- 
nius  pysty  niitä  kaikella  kaunomaalauksellaan  kokonaan  karkoittamaan. 
Jää  epäilyksen  siemen  mieleen  itämään  ja  vähentämään  luottamusta  ku- 
vauksen puolueettomuuteen  ja  kirjailijan  terä väsilmäisyy teen. 

Tarvinneeko  muuten  sanoa,  että  kirja  kokonaisuudessaan  on  kuin 
paremmanpuolinen  konventtikertomus,  kirjoiteltu  sujuvalla  suomen  kie- 
lellä, kynää  kevyesti  pyöritellen. 

V.  T 


Kasvatasopillista  kiijallisuutta. 

Alku  Artturi  Siikaniemi,  Ulkomaiden  Natsopistot  I.  Saksa,  Schweiz  ja 
Ranska.  Piirteitä  naisopistojen  järjestelystä  ja  ^dinkielen  opetuksesta. 
Helsingissä  1907.     172  siv.  8:0.     Hinta  i:  75. 

Nykyhetkenä,  kun  koulujärjestelmän  uudistus  on  polttavimpia  päi- 
vän kysymyksiä  ja  etenkin  naisopistojen  järjestely  on  joutunut  vilkkaan 
keskustelun  alaiseksi,  on  puheena  oleva  tutkielma  varmaan  herättävä  asian- 
harrastajain huomion.  Se  on  ennen  ollut  julkaistuna  Helsingin  suoma- 
laisen tyttökoulun  vuosiohjelmassa  ja  on  nyt  ilmestynyt  eri  kirjana.  Sen 
tekijä  on  tunnettu  koulumies,  maisteri  A.  Siegberg,  joka  toisinaan  on 
esiintynyt  yllämainitulla  Valvojankin  palstoilla  ilmaantuneella  kirjailija- 
nimellä ja  joka  vuonna  1905,  saatuansa  valtion  stipendin,  kävi  pedagoo- 
gisella  tutkimusmatkalla  Skandinavian  maissa.  Saksassa,  Sweitsissä  ja 
Ranskassa.  Matkustuksen  päätarkoitus  oli  seurata  äidinkielen  opetusta 
näiden  maiden  naisopistoissa  (Sweitsissä  myös  toisen  kotimaisen  kielen, 
ranskan,  opetusta)  sekä  „ ottaa  selkoa  naisopetuksen  yleisestä  järjestelystä 
jatko-opistojen  kaltaisissa  laitoksissa*'.  Sairaus  keskeytti  kuitenkin  matka- 
suunnitelman, niin  ettei  sitä  voitu  niin  laajalti  toteuttaa,  kuin  ensin 
oli  aikomus;  Sweitsissä  ja  Ranskassa  ei  kirjoittaja  saanut  viipyä  niin 
kauan,  kuin  oli  toivonut.  Mutta  runsaan  runsas  sitävastoin  on  se  aine- 
varasto, minkä  hän  on  koonnut  Saksan  naisopistoista.  Mitä  Skandina- 
vian maihin  tulee,  lupaa  kirjoittaja  tämän  julkaisun  toisessa  jaksossa 
antaa  tietoja  niiden  kouluoloista. 


Kasvatusopillista  kirjallisuutta.  397 

Tutkielman  nyt  ilmestynyt  ensimäinen  osa  sisältää  siis  etupäässä 
kertomuksen  Saksan  naissivistyspy rinnoista  ja  naisopistojen  oloista.  Tar- 
kasti ja  seikkaperäisesti  niistä  tehdään  selkoa;  esitys  on  luonteva  ja  hauska, 
ja  teos  antaa  meille  arvokkaan  yleiskatsauksen  Saksan  naisopistojärjestel- 
mään,  samalla  kuin  usean  erityiskuvauksen  avulla  saamme  luoda  silmäyk- 
sen opetukseen  ja  oppilaitosten  sisälliseen  elämään.  Puhuttuansa  nais- 
opistojen  yleisestä  järjestelystä  ja  äidinkielen  opetuksesta  esittää  kirjan- 
tekijä  havaintoja  eri  opistoLsta.  Viimeksimainitussa  jaksossa  kohdistuu, 
kuvaus  neljään  sivistyskeskustaan:  Jenaan,  Berliniin,  Leipzigiin  ja  Karls- 
ruheen.  Että  kertoja  on  saanut  esityksensä  näin  keskitetyksi,  edistää 
suuresti  yleiskatsauksen  selvyyttä. 

(Jäissä  puitteissa  tehdään  selkoa  monesta  mieltä  kiinnittävästä  asiasta. 
Puhutaan  tyttökouluista,  naisseminaareista  ja  opettajattarien  valmistuksesta 
sekä  naiskymnaaseista  ja  uusimmista  virtauksista  naissivistyksen  alalla. 
Varsinkin  äidinkielen  ja  kansalliskirjallisyuden  käsittelemiseen  opetuksessa 
pannaan  kaikkialla  kirjassa  erityistä  huomiota.  Monenlaisia  vertauskohtia 
ja  miettimisen  aiheita  tarjoaa  Saksan  kirjallisuuden  lukeminen  saksalai- 
sissa kouluissa,  joissa  sille  omistetaan  paljoa  enemmän  työtä  ja  aikaa, 
kuin  mitä  meillä  —  ikävä  kyllä  —  voidaan  panna  omakieliseen  kirjallisuu- 
teen. —  Lukija  tutustuu  eri  oppilaitoksiin  sekä  useihin  eteviin  pedagoo- 
gcihin,  joita  kertoja  meille  esittelee  muutamin  havainnollisin  piirtein; 
mainittakoon  vain  Rein  Jenassa,  Wychgram  Berlinissä,  Gaudig  Leipzi- 
gissä, Keim  ja  Oeser  Karlsruhessa.  Huomattava  on  eroitus  eri  paikkojen, 
etenkin  pohjois-  ja  etelä-Saksan  välillä.  Kasvatusopillisesta  kirjallisuu- 
destakin annetaan  tietoja;  samoin  tehdään  jokseenkin  laveasti  selkoa  tyttö- 
koulun laajennuskysymyksestä  ja  opettajattarien  kasvatusta  koskevista  kes- 
kusteluista. 

Niukempi  on  kertomus  Sweitsin  opistoista.  Alkavan  syysloman 
tähden  ei  kirjoittajalla  ollut  tilaisuutta  kuunnella  opetusta  muualla  kuin 
Zurichissä  ja  Lausannessa,  kummassakin  paikassa  vain  muutamia  päiviä. 
Annetaanpa  kuitenkin  tietoja  näidenkin  kaupunkien  oppilaitoksista. 

Samoin  ei  kirjan  tekijällä  —  niinkuin  jo  ylempänä  mainittiin  — 
ollut  paljon  aikaa  perehtyä  Ranskan  pedagoogisiin  oloihin.  Mutta  hra 
Siikaniemen  tutkielma  sisältää  sittenkin  lyhyen  katsauksen  Ranskan  nais- 
opistojen  historialliseen  kehitykseen,  esittää  Ranskan  tyttöopisto-järjestel- 
män  pääkohdat  ja  antaa  hauskan  kuvauksen  S^vresin  jatko-opistosta  ja 
muutamista  Parisin  kouluista. 

Sivumennen  mainittakoon,  että  opetustuntien  selostukseen  pariin  koh- 
taan on  pujahtanut  erehdyksiä,  niinkuin  helposti  voi  sattua,  kun  kuun- 
neltaissa  tehdään  lyhyitä  muistiinpanoja.  Kun  esim.  siv.  54  sanotaan, 
että  Walter  von  der  Vogelweide  historian  opetuksessa  asetetaan  Rooman 
keisariajan  yhteyteen,  tarkoitetaan  nähtävästi  »pyhää  Rooman  valtakuntaa" 

(^das  heilige  Römische  Reich  deutscher  Nation*"),  joka  keskiajalla  ja  pal- 
joa myöhemminkin  oli  Saksan  keisarikunnan  virallisena  nimenä. 

Lopuksi  toivon,  että  hra  Siikaniemen  esitys,  ei  ainoastaan  nais- 
sivistystä  harrastavissa  piireissä,  vaan  myös  yleensä  oppikoulujen  äidin- 
kielen  opettajien  keskuudessa  on  saavuttava  ansaitsemansa  suosion. 

B.  F.  G. 


Fr.  W.  Förster,  Osaatko  elää?  Kirja  pojille  ja  tytöille.  Suom.  Ro  pe  Ko- 
jonen. Porvoo  1907.  Wemer  Söderström  O.  Y.  296  siv.  8:0.*  Hinta 
3:  — . 

Kokeneen  ja  elämäntehtäväänsä  innostuneen  kasvattajan  kirja  po- 
jille ja  tytöille,  opas  niille  nuorille,  jotka  tahtovat  »karaista  ja  kehittää 
tahtonsa  ja  rakkautensa  voimaa *".  Sisällyksen  muodostaa  kokoelma  pikku 
kertomuksia,  jotka  ovat  olleet  esineenä  niissä  keskusteluissa,  joita  tekijä 
Ziirichissä  on  pitänyt  11 — 15  ikävuoden  vaiheilla  olevien  tyttöjen  ja 
poikien  kanssa. 

Kirjaa  voisi  sanoa  nuorta  kansaa  varten  laadituksi  siveysopin  oppi- 
kirjaksi. Sellaisia  hyveitä  kuin  itsensähillitseminen,  itsenäisyys,  itsetun- 
temus, kohtuullisuus,  yhteishenki,  vastuunalaisuuden  tunto,  työinto  tahtoo 
se  opettaa  kertomusten  ja  keskustelun  muodossa.  Tekijä  koettaa  elävän 
elämän  alalta  otetun  esimerkin  tai  vertauskuvan  avulla  osoittaa,  kuinka 
kulloinkin  esillä  olevan  hyveen  välttämätön  noudattaminen  ei  ole  mi- 
kään mielivaltainen,  vanhempain  ihmisten  keksintö  pienokaisten  elämän 
katkeroittamiseksi,  vaan  elämän  omasta  luonnosta  lähtevä.  Kokeneena 
opettajana  Förster  hyvin  tietää,  mikä  vaikutus  moraalisaarnoilla  nuoreen 
kansaan  on,  ja  siksi  hän  niitä  tahtoo  välttää  koettamalla  kätkeä  moraali- 
sen totuuden  viehättävän  kertomuksen  tai  vertauskuvan  alle.  Metoodi 
on  tietysti  oikea  ja  suullisesti  esitettyinä  näillä  pikku  kertomuksilla  on 
varmaan  hyvinkin  tehoava  vaikutus.  Mutta  näin  yhteen  kirjaan  koot- 
tuina ne  kenties  löytävät  otollisemman  maaperän  kasvattajissa  kuin  kas- 
vatettavassa nuorisossa,  josta  ne  kaikesta  huolimatta  yhtäjaksoisesti  ja  omin 
päin  luettuina  voivat  tuntua  hieman  kuivilta.  Mutta  opettajille,  joilla 
alituiseen  tulee  olla  runsas  varasto  pikkukertomuksia  ja  esimerkkejä 
elämästä,  on  Försterin  kirja  oiva  käsiopas,  samoin  kuin  se  myöskin  on 
suositeltava  sopivaksi  lasten  ääneen   luettavaksi  perheen  piirissä. 

Suomennos  hyvä. 

L.  H. 

Historiallista  kii^allisuutta. 

A.  HÄMÄLÄINEN,  Epifanij  Viisaan  tiedot  Pyhästä  Tapanista  ja  syrjääneistä,  (Vä- 
häisiä kirjelmiä  XLI.)  Helsinki  1908.  Suom.  Kirj.  Seura.  59  siv.  8:0. 
Hinta  —  195. 

Tiedot  Pyhästä  Tapanista,  syrjäänien  ensimäisestä  apostolista,  joka  eli 
14:nnen  vuosisadan  loppupuoliskolla  ja  kuoli  1396,  eivät  ole  kovin  run- 
saat, vaikka  runsaammat  sentään  kuin  meidän  maamme  Pyhästä  Henrikistä. 
Troitskij lainen  munkki  Epifanij  Viisas  on  piirrellyt  Tapanista  osaksi  mies- 
kohtaisen tuntemisen,  osaksi  muilta  kuulemiensa  nojalla  muistoon  elämä- 
kerran, jonka  tärkeimmät  pääkohdat  nyt  ovat  suomeksi  käännetyt  ja  se- 
lityksillä  varustetut.  Kuinka  Tapani  käännytystoimessaan  menetteli,  kuinka 
hän  syrjäänien  epäjumalat  hävitti  ja  heidän  mahtavimman  noitansa  Panin 
neuvokkuudella  voitti,  sen  on  tuo  kelpo  munkki  pyhällä  hartaudella  ja 
laajalla  monisanaisuudella  kertonut.  Nykyaikaista  lukijaa  huvittaa  enimmän 
se  vähä,  mitä  hän  tietää  mainita  syrjäänien  tavoista  ja  epäjumalista  (s.  39 
ja  seur.)  sekä  vanhasta  runoudesta  (s.  52).  Omituista  muuten  on,  että 
Tapanin  melkoinen  syrjääninkielinen  kirjallinen  tuotanto  on  melkein  jäl- 
jettömiin hävinnyt.  Nuo  vähäiset  säilyneet  katkelmat  syrjään inkielisestä 
aapisesta  ja  messusta  ovat,  magyarien  kieltä  lukuunottamatta,  vanhimpia 
kirjallisia  muistomerkkejä  suomalais-ugrilaisten  kielten  alalla. 

Tutkielma,  joka  lienee  syntynyt  yliopistolliseksi  laudatur-kirjoituk- 
seksi, tekee  yleensä  luotettavan,  vaikka  hieman  ylimalkaisen  vaikutuksen. 
Lieneekö  sentään  ihan  varmaa,  ettei  syrjääneillä  ole  säilynyt  edes  katkel- 
mia kertovasta  runoudesta,  kuten  s.  27  väitetään? 

V.  T. 


Lasten  ja  nuorison  kiijallisuutta. 

Teuvo   Pakkain,    Aapinen.    Kuvallinen.    Helsinki    1908.    Otava.    104   siv.  8:0. 
Hinta  i:  — 

.  Lasten  ensimäinen  lukukirja  aapinen  on  kauan,  liian  kauan  ollut 
meillä  kirkollisen  kaavan  siteissä.  Se  ei  ole  päässyt  kehittymään.  Sitä 
ei  ole  koetettukaan  sovittaa  lasten  käsityskantaan.  Lukemisen  ja  oppimi- 
sen ilo  on  turmeltu  luonnottomalla  sisällyksellä.  Heti  alussa  on  tyrky- 
tetty outoja  sanoja  (dromedaari,  Xaniippa  y.  m.  s.)  ja  typeriä  lauseita  ir- 
tonaisena sekamelskana,  sitten  lyhyt  katkismus  kokonaisuudessaan  (m.  m. 
uskontunnustuksineen,  jota  ei  yksikään  lapsi  ymmärrä),  lisäksi  joku  köm- 
pelösti  kokoontuhrittu   moraliseeraava  kertomus  ja  runo  pahanen.     Sem- 

moisia  ne  ovat  enimmät  aapiset  tähän  asti  olleet.  Sen  vuoksi  onkin  taka- 
kanteen ehtiminen  ollut  työlästä  monelle  pienokaiselle,  vaikka  kukko  oli- 
sikin muninut  sakeaan  ahkeruuden  palkaksi.  Vasta  viime  vuosina  on  pa- 
rannusta alettu  tavoitella.  Kansanopetiajat  ja  kirjailijat  ovat  rientäneet 
kilpaa  tehden  vanhettunutta  aapista  parantamaan.  On  saatu  jo  eräitä  laa- 
tuun käypiä  kirjasia.  Mainitsen  vain  Einiön,  Hanna  Genetzin  ja  Arvid 
Järnefeltin  toimittamat.  Multa  viimeinen  uutuus,  Teuvo  Pakkalan  tekemä, 
vie  eräissä  suhteissa  voiton  edeltäjistään.  Sen  harjoituskappaleet  ovat  ote- 
tut mikäli  mahdollista  lapsen  omasta  mielikuvamaailmasta,  tutusta  ympä- 
ristöstä. Siinä  on  tarinoita  eläimistä,  kotoisista  oloista,  sananlaskuja,  ar- 
voituksia, lasten  loruja,  pikku  satuja  ja  runoja  sekä  lopussa  kertomus 
isästä,  äidistä  ja  Jumalasta.  Niissä  ei  ole  (loppukertomuksia  lukuunotta- 
matta) mitään,  joka  menisi  lapsen  käsityspiirin  ulkopuolelle.  Ja  se  on 
suuri  ansio.  Se  telcee  oppimisen  helpommaksi  ja  hauskemmaksi.  Eräitä 
puutteellisuuksia  voitaisiin  tässäkin  aapisessa  sentään  huomauttaa.  Kuvi- 
tus on  suurelta  osalta  huonoa,  kömpelöä  ja  rumaa.  Alussa  on  eri  kirjain- 
lajeja  tarpeettomasti  sekoitettu  rinnan  ja  isot  kirjaimet  säästetty  vasta  kir- 
jan puoliväliin.  Kaksoisääntiöistä  muodostuvat  tavut  ja  välimerkkien  se- 
litykset olisivat  saaneet  jäädä  pois.  Sisällyksen  puolesta  olisi  kertomus- 
ten joukkoon,  voinut  valita  jonkun  arvokkaammankin  kappaleen.  Hyvä 
on  että  kirja  on  läpeensä  painettu  vankoilla  kirjasimilla.  Ikävä  sitävas- 
toin että  runoissa  on  juoksutettu  säkeet  yhteen  riviin  niinkuin  virsi- 
kirjassa. 

Kaikesta  huolimatta  voi  tätä  aapista  täydellä  syyllä  suosittaa  lasten 
ensimäiseksi  lukukirjaksi. 

V.  T. 


Arthur  Kuningas  ja  hänen  jalot  ritarinsa.  Tarinoita  Thomas  Maloryn 
»Morte  d' Arthureista.  Mary  Macleodiu  toimittamasta  valikoimasta  suo- 
mentanut Aino  Lehtonen.  (Taruaarre  IV.)  Porvoo  1908.  Wemer 
Söderström  O.-Y.     270  siv.  8:0.     Hinta  3:  75. 

Sotia,  kaksintaisteluja,  turnajaisia,  veristä  vihaa  ja  vainoa  .  .  .  Luu- 
lisi keskiajan  olleen  yhtämittaista  verileikkiä  alusta  loppuun.  Sillä  muita 
piirteitä  ei  sen  elämästä  ole  säilyttänyt  kansan  mielikuvitus,  joka  on  nämä 
sadut  luonut.  Arthur  kuninkaasta  vuotaa  lukemattomissa  otteluissa  verta 
niin  viljalta,  että  pelkää  hänen  kuolevan  sadat  kerrat.  Ja  ehdottomasti 
hän  kuolisikin,  ellei  ritarillisen  hengen  ihme  häntä  säästäisi  eloon  tule- 
via taisteluja  varten.  Jotenkin  samanlaiset  ovat  kohtalot  „ Pyöreän  pöy- 
dän   ritarien",  jotka  ovat  (ranskalaisen  Kaarlein  tarun  esikuvan  mukaan) 

hänen  ympärilleen  liittyneet.  On  sentään  joku  vienompi  sävel  joukossa; 
tarina  Tristramin  ja  Iseultin  uskollisesta  rakkaudesta  —  omituisen  lempeä 
kukkanen  keskiajan  karussa  maaperässä  —  ja  uskonnollisista  mieliku- 
vista kasvanut  mystillinen  kertomus  „ Pyhästä  Graalista'',  ihmeellisestä 
mahasta,  jota  Arthur  kuningas  ritareineen  lähtee  etsimään. 

Pelkään  pahoin  että  Suomen  nousevasta  nuorisosta  nämä  keskiai- 
kaisen mielikuvituksen  tuotteet  tuntuvat  paikoittain  oudoilta  ja  yksitoik- 
koisilta läpikäyvän  sotaisuutensa  ja  karun  ritarihenkensä  vuoksi.  Niissä 
ei  ole  luonnon  salaperäisiä  tunnelmia  eikä  suomalaisen  sadun  vaihtelun 
rikkautta  juuri  ollenkaan,  ja  kaikki  liikkuu  yksinomaan  korkeissa  ylimys- 
piireissä.  Mutta  jäykkä  ritarimoraali  antaa  veriteoille  usein  ihanteellisuu- 
den hohteen  ja  kohottaa  toimivat  henkilöt  sankareiksi.  Tältä  kannalta 
katsottuna  saattaa  näillä  vertavalavilla  saduilla  olla  luonnetta  terästävä 
merkitys  nuorten  lukemisena  meidänkin  päivinämme,  paitsi  sitä  että  ne 
tutustuttavat  lapsen  mielikuvituksen  aivan  uuteen  maailmaan. 

Esitystapa  on  sangen  yksinkertaista  ja  korutonta.  Ainoastaan .  rita- 
rien paljous  sen  selke3rttä  häiritsee,  etenkin  kun  niillä  on  niin  oudot 
nimet. 

Suomennos  ansaitsee  tunnustusta. 

V.  T. 


EsteetiBtä  kiijallisautta. 

Jakob  Wassbrmann,  Kertomisen  taito.    Suomentanut  V.  Tarkiainen.     Por- 
voo 1907.    Wenier  Söderström  O.  Y.    52  siv.  12:0.    Hinta  -:8o. 

„ Kirjailijoita  on  kolmea  lajia:  semmoisia,  joilla  on  oma  tyyli  ja 
jotka  pystyvät  kehittämään  sen  korkeimpaan  täydellisyyteen;  semmoisia, 
jotka  etsivät  omaa  tyyliään,  ja  vihdoin  semmoisia,  jotka  käyvät  käsiksi 
kaikenmaailman  tyyliin  ja  pitelevät  sitä  niinkuin  ravintolavieraat  isäntänsä 
pöytiä,  tuoppeja  ja  tuoleja;  he  eivät  koskaan  pääse  sanojensa,  ajatustensa 
ja  lauseidensa  herroiksi,  hehkuvimminkin  eletty  tunto  hyytyy  ehdotto- 
masti heidän  esittämänään,  ylevät  tunnelmat  muuttuvat  arkipäiväisiksi, 
jokainen  runollinen  innostus  tahalliseksi  tarkoitukseksi,  jokainen  ulkoa- 
päin tullut  vaikutus  jäljittelyksi,  kaikki  voimakas  muuttuu  karkeaksi  ja 
kaikki  hieno  kituliaaksi." 

Näin  ryhmittää  Jakob  Wassermann  kirjailijat.  Ja,  ymmärtääkseni, 
oikein. 

On  mieltäkiinnittävää  kuulla  semmoisen  taiteilijan  kuin  Wasser- 
mannin    esittävän    ajatuksiaan    kertomataiteen    olemuksesta   ja    keinoista. 

Hän  on  yksi  niistä,  jotka  ovat  kamppailleet  itsensä  selvyyteen,  ja  hänen 
sanansa  satuttavat  monesti  taiteen  hermokohtiin. 

,,Etsiä  näkevin  silmin"  on  taiteilijan  luomistie.  Hän  tietää  mitä 
tahtoo,  hänen  sisäinen  silmänsä  on  teroitettu  jotain  varmaa,  joskin  usein 
näkymätöntä  määrää  kohti.  Hän  tosin  etsii,  mutta  ei  hapuile  umpimäh- 
kään, kuten  tyhmät  ja  taitaniattomat. 

Hän  ei  hellitä  ennenkuin  lÖ3rtää  juuri  sen,  mitä  etsii.  Tässä  lujuu- 
dessa ja  johdonmukaisuudessa  on  suuruutta.  Huono  taiteilija  taas  pysäh- 
tyy katselemaan  kaikkea,  minkä  tiellä  tapaa.  Tuossa  on  puu,  tuossa  kivi, 
tuossa  kaunis  maisema!  Hän  viehättyy  kaikkeen  —  ja  unohtaa  päämää- 
ränsä. Hänen  teoksensa  on  etiuas  dies  und  das^  se  on  tekijälle  itselleen- 
kin yllätys.     Toista  hän  oikeastaan  tarkoitti. 

Ainoastaan  siinä  tapauksessa,  että  kertomuksen  esine  on  oikea,  on 
sillä  se  välttämättömyyden  leima,  joka  ehdottomasti  vaientaa  lukijan 
vastaväitteet.  Teos  on  itsessään  selvä  ja  kirkas  kuin  luonnontotuus  ja 
jokainen  epäilys  haihtuu  sen  edessä.  Niin  on  elämä.  Me  nöyrrymme  ja 
vaikenemme. 

Nuori  mies  tyhjentää  innostuksen  vallassa  eletyn  elämänsä  ja  koetut 
kohtalonsa  kirjaan,  esikoiseensa.  Hän  on  haltioissaan.  Tämä  jos  mikään 
on  taidetta,  hän  ajattelee.  Hän  vaatii  että  muut  ajattelisivat  samoin.  Ja 
kuitenkin  voi  olla,  ja  tavallisesti  on  niin,  ettei  sillä  ole  mitään  tekemistä 
taiteen  kanssa.  Kuinka?  Mitenkä?  Siitä  syystä  että  taiteellinen  luomis- 
pakko  on  toista  kuin  inhimillinen  purkamistarve.  Tyydyttämätön  into- 
himo, ylitsevuotava  tunne  ja  tuska  on  kirjoittanut  monta  kirjaa,  joita  olisi 
synti  sanoa  taiteeksi.  »Kirja  on  usein  suonenisku,  hätäventtiili,  taistelu- 
hansikas,  seinä,  jonka  läpi  Pyramus  puhuu  Thisbelle'',  sanoo  henkevästi 
muuan  esteetikko. 

Taiteilija  ei  itse  eletyn  elämän  todellisuusvoimalla  pyydä  vaikuttaa 
ja  vedota  yleisöön,  ainoastaan  elämän  raaka-aineesta  luomansa  teoksen 
kauneusvoimalla.  Moni  kirja  tekee  siitä  syystä  kiusallisen  ja  tungette- 
levan vaikutuksen  lukijaan.  Asiaa  ei  muuta  käytetäänkö  teosta  hyvän  tai 
huonon  tendenssin  palvelukseen,  siveellisyys-  tai  siveettömyystarkoituk- 
siin  —  milloin  taiteessa  taiteen  vaatimukset  syrjäytetään,  on  syy  yh- 
dentekevä. 

Mutta  mitä  tarkoitetaan  »eletyllä**  taiteella?  Sitäkö  että  tekijän  kir- 
jaimellisesti tulee  elää  kaikki  mitä  kertoo  ?  „Siis  vain  se,  joka  on  murhan- 
nut, voi  paljastaa  murhaajan  sieluntilan.**  Absurde!  Se,  joka  niin  ajat- 
telee, ei  käsitä  runoilijan  ja  taiteilijan  olemusta.  Hän  on  juuri  siitä  syystä 
poikkeusihminen,  runoilija,  että  hän  mielikuvituksessaan  voi  elää  vierai- 
takin kuvia  ja  kohtaloita  ominaan.  Hänen  erikoisuutensa  on  juuri  siinä 
että  hänessä  »ikäänkuin  kokoontuvat  kaikkien  muiden  kokemukset  ja 
saavuttavat  korkeimman  tietoisuuden''.    Suuri  yleisö  on  aina  kärkäs  kirjan 

sisällyksestä  tekemään  johtopäätöksiään  tekijän  yksityiseen  elämään  nähden. 
No,  se  on  heidän  kannaltaan  ymmärrettävää.  .  He  eivät  pystyisi  mistään 
kertomaan,  elleivät  olisi  omin  aistein  sitä  kokeneet. 

Wassermannin  dialoogi  valaisee  monia  erikoispuolia  taiteellisen  työn 
probleemissa  ja  antaa  aihetta  hedelmällisiin  mietteihin.  Tietysti  hänen 
tuloksensa  eivät  ole  mitään  normeja  ja  ulkopuolisia  lakeja,  vaan  sisäisiä 
kokemusasioita,  jotka  ovat  saaneet  taiteellisesti  kirkastetun  muodon.  Oppi- 
kirja „ kertomisen  taidossa''  olisi  yhtä  tyhmä  kuin  hyödytön  tekele.  Jokai- 
nen puhdas  taiteilija  tietää  nämät  seikat,  ja  kuitenkin  on  mahdollista, 
että  hän  niitä  ei  tiedä.     Sillä 

„elämässä  on  yksinkertainen  selvyys,  naivisuus,  edellytyksenä,  tai- 
teessa se  on  viimeisenä  saavutuksena,  korkeimpana  huippuna'*. 

Suomentaja,  V.  Tarkiainen,  ansaitsee  sulat  kiitokset  siitä,  että  on 
tällä  miellyttävällä  kirjasella  rikastuttanut  meidän  köyhän  köyhää  esteetistä 
kiijallisuuttamme.  Alamme  jo  silläkin  alalla  kaivata  jotain  muuta  kuin 
vuosiluku-elämäkertoja  ja  muita  „historioita''. 

Y.  K. 


Uskonnollista  kkjallisuutta. 

E.  Pfennigsdorf,  Personallisuus,  Kristillinen  elämän  filosofia  nykyajan  ihmi- 
sille Suom.  Yrjö  Loimaranta.  Porvoo  1908.  Wemer  Söderström  O. 
Y.    XII+399  siv.    8:0.     Hinta  5:  50. 

Rudolf  Eucken  alkoi  joku  vuosi  sitten  ilmestyneen  laajan  teoksensa 
^Geistige  Strömungen  der  Gegenwart''  luvulla,  jonka  otsakkeessa  olivat 
sanat  „der  geistige  Notstand  der  Zeit^,  s.  o.  aikamme  henkinen  ahdin- 
kotila. Ja  tämän  henkisen  kriisin  syyt  ovat  helposti  löydettävissä.  Joskin 
se  aika,  joka  hylkäsi  kokonaisuuden  yksityisseikkoihin  ihastuessaan,  on 
jo  takanamme,  niin  on  sen  sijaan  vallalla  toisenlainen  eristäytyminen. 
Yhtenäisyyteen  pyrkiminen,  kokonaisuuden  ja  eheyden  saavuttaminen  tun- 
nustetaan jo  välttämättömäksi,  mutta  erinäiset  elämän-  ja  tietämyksen- 
alat  tahtovat  kukin  omin  päinsä  ottaa  tuon  tehtävän  suorittaakseen  ja 
seurauksena  tästä  itseensä  tyytymisestä  on  useiden  erikoismaailmakuvien 
syntyminen  ja  uusi  hajaannus. 

Ilolla  on  siis  tervehdittävä  jokaista  vakavaa  pyrkimystä  synteesiin. 
Sellainen  on  ilmoitettavanamme  oleva  Pfennigsdorfin  kirja.  Se  korkeampi 
yhteys,  johonka  hän  tahtoo  kaiken  yhdistää,  on  oleva  realiteetti,  joka  on 
vapaa  luonnon  rajoituksesta,  ja  sen  hän  löytää  personallisuuden  uskon- 
nosta,    kristinuskosta.     Pfennigsdorfissa    lukija    tutustuu    tietorikkaaseen 

mieheen.  Hänen  kritiikkinsä  on  yleensä  varmaa,  ehkäpä  väliin  liiankin 
varmaa,  mutta  siitä  huolimatta  on  hänen  ansionsa  tasapuolisuus,  ainakin 
on  se  hänen  rehellinen  pyrkimyksensä.  Sitä  Ihmeteltävämpää  on,  ettei 
historialliskriitillinen  teologia  juuri  nimeksikään  löydä  armoa  hänen  tuo- 
miopÖ3rtänsä  edessä. 

Teos  muuten  ei  ole  niitä,  joita  voi  lukea  Joutohetkiensä  ratoksi. 
Se  vaatii  lukijaltaan  sielullista  ponnistelua.  Ja  lisäksi  se  edellyttää  koko 
joukon  esitietoja,  sillä  kun  tekijä  on  ottanut  tehtäväkseen  käsitellä  lähi- 
pitäin  kaikkea  auringon  alla,  täytyy  hänen  useinkin  tyytyä  vain  viittauk- 
siin. Se  ei  ole  siis  kansankirja  sanan  tavallisessa  merkityksessä.  Mutta 
kehittyneemmille  lukijoille  on  se  verraton  oppaaksi  ja  tutustuttamaan 
omassa  ajassamme  liikkuviin  erilaisiin  henkisiin  virtauksiin. 

Katsoen  useihin  vaikeuksiin,  joita  tällaisen  teoksen  suomentaminen 
tuottaa,  täytyy  suomennosta  pitää  hyvänä.  Tapaa  kuitenkin  paikkoja,  joissa 
sanontatapa  tuntuu  höllältä  tai  sanovan  enemmän  kuin  tekijä  on  tahtonut. 
Vierasperäisten  sanojen  oikeinkirjoituksessa  on  suomentaja  noudattanut 
sitä  ankarinta  lyhyysperiaatetta,  jolla  jotkut  intoilijat  joku  aika  sitten 
ryhtyivät  maailmaa  mullistamaan. 

L.  H. 


Tietoja  eri  aloilta. 


Ynlkanismi.  ^ 
Lyhyt  katsaas  siitä  eri  aikoina  vallinneisiin  mielipiteisiin. 

Kirjoittanut 
EINO  I.  PARMANEN. 


Huomattavimpia  geologisen  tutkimuksen  alaan  kuuluvia  ilmiöitä  on 
vulkanismi,  ja  monet  ovat  ne  teoriat,  jotka  eri  aikoina  ovat  sen  selittä- 
miseksi  syntyneet.     Seuraavassa  tutustutan  muutamiin  tärkeimpiin  niistä. 


*  Lähteinä  olen  pääasiallisesti  käyttänyt  K.  Hagmanin  ruotsintamaa,  K. 
Sapperin  ja  A.  Marcusen  kirjoittamaa  teosta  „Jorden  förr  och  nu"  sekä  aika- 
kauskirjaa ^Geographisches  Jahrbuch*. 

Jq  vanhalla  klassillisella  maailmalla  on  ollut  mielipiteitä  vul- 
kanismista.  Kreikkalaiset  erityisesti  yhdistivät  tulivuorisen  toiminnan 
hyvin  likeisesti  maanjäristyksiin,  sillä  molemmat  heidän  arvelunsa 
mukaan  riippuivat  samanlaisista  syistä.  Maan  sisusta  oli  ontto,  täynnä 
onkaloita  ja  käytäviä.  Näissä  oli  tulta;  vettä  ja  ilmaa.  Ulos  pyrkiessään 
ne  saattoivat  maan  järisemään  ja  paikka  paikoin  —  missä  maan  kuori 
oli  ohuempaa  —  saattoi  syntyä  purkauksia.  Tällöin  vesi  ja  ilma  aiheut- 
tivat maanjäristyksen,  tuli,  jota  ei  luultu  olevan  itse  tulivuorissa,  vaan 
syvemmällä  olevissa  säiliöissä,  purkauksen.  Purkaus  tapahtui  siinä 
tapauksessa,  että  säiliöön  oli  kerääntynyt  liiaksi  pa^on  tulta,  niinkuin  esim. 
Seneca  kerran  mainitsee  Etnasta.  Tulivuoria  pidettiin  siis  jonkinlaisina 
varmuusventtiileinä,  joita  maanalaiset,  usein  pitkät  kanavat  yhdistivät 
toisiinsa.  Niinpä  Strabo  luulee,  että  Vesuviuksen  ja  Ischian  välillä  olisi 
maanalainen  käytävä.  Näissä  mielipiteissä  voi  siis  huomata  jo  tieteellisen 
selittämishaiun.  Alkuperäisempi  ja  kansanomaisempi  oli  kreikkalaisten 
runoilijain  esittämä  kanta.  Tulivuoret  olivat  Hephaiston  asumasijana. 
Hänellä  oli  niissä  pajansa,  ja  sentähden  tunkeutui  niitten  aukosta  tulta. 
Poseidon  sitä  vastoin  oli  meren  ja  veden  jumala  ja  tunnettiin  Hikani- 
niellä  ivvoayaiog  eli  €voaix^<^'^>  jotka  molemmat  merkitsevät  maan- 
järistäjää. 

Aristoteles  arveli  maanalaisen  tuten  syntyvän  siten,  että  kuivat, 
hyvin  ohuet  kaasut  syttyivät  aivan  itsestänsä  palamaan,  ja  kuumat  lähteet 
olivat  todisteina  tulen  olemassaolosta.  Aristoteles  tietää  myös  mainita 
esimerkkejä  siitä,  kuinka  kaasupaineen  vaikutuksesta  alhaaltapäin  olisi 
muodostunut  tulivuorikeiloja,  siis  tavallansa  maanpinnan  kohoutumisen 
kautta.  Lucretiuksen  mukaan  oli  tulivuoren  tunnusmerkkinä  tuhan,  hie- 
dan ja  hohkakivien  ympäröimä  kraateri,  mistä  purkauksen  aikana  nousi 
suuria  savupatsaita,  ja  niistä  usein  juoksi  myös  valtavia  laavavirtoja,  jotka 
ulkoilmaan  tullessaan  muuttuivat  pian  kivikoviksi  ja  olivat  ulkomuodol- 
taan mustan  mudan  näköisiä. 

Strabo  lausui  mielipiteenään,  että  kaikki  rantamien  likellä  olevat 
saaret  olisivat  irroittautuneet  mannermaasta  joko  maanjäristyksen  tahi  sen 
nostattamien  ison  isojen  hyökylaineitten  vaikutuksesta.  Sitävastoin  hän 
luuli  edempänä  meressä  olevien  saarien  ja  samoin  mannermaalla  olevien 
korkeimpien  vuorien  syntyneen  tulivuorisen  toiminnan  johdosta.  Aihetta 
tämmöiseen    olettamukseen    antoi  muun  muassa  Santorinin  saariryhmässä 

Egean  meressä  v.  198  e.  Kr.  sattunut  tapaus.  Thera  ja  Th^rasia 
nimisten  saarten  väliin  muodostui  tällöin  merenalaisten  purkausten  kautta 
saari.  Sama  maantieteilijä  mainitsee  myös  sen,  että  Metonen  luona 
lähellä  Hermionin  lahtea  vulkaanisen  toiminnan  johdosta  oli  muodostunut 
noin  seitsemän  stadiota  (1200  m.)  korkea  vuori,  jonne  päivisin  ei  voinut 
päästä  kuumuuden  tähden  ja  joka  öisin  loisti  kauas  rikkihappoisten  höy- 
ryjen vaikutuksesta.  Kuumuus  oli  niin  suuri,  etiä  meri  kuohui  noin 
900  m.  päässä  rannasta  ja  oli  sameata  vielä  3  ^/2  km.  päässä.  Isoja, 
irtaantuneita  kalliolohkareita  putosi  sinne. 

Keskiaikana,  olletikin  sen  alku-  ja  keskivaiheilla,  raamatun  sanan- 
mukainen tulkitseminen  oli  suuresti  ehkäisemässä  itsenäisiä,  tieteellisiä 
tutkimuksia.  Täten  on  selitettävissä  se,  että  keskiaikaisessa  kristityssä 
maailmassa  verrattain  vähän  tiedettiin  vulkanisista  ilmiöistä  ja  että  vielä 
harvemmin  koetettiin  niitä  selittää.  Johannes  Filoponas  arveli  maan 
sisällä  olevan  tulta,  ja  Efraim  luuli  maanalaisen  tulen  aiheuttavan  kuumien 
lähteitten  syntymisen  sekä  sitäpaitsi  olevan  olennaisena  tekijänä  orgaanisen 
elämän  säilymiseen  maanpinnalla,  joka  muuten  kuoleutuisi  kylmään. 
Isidoruksen  mukaan  Sicilian  saarella  oli  maanalaisia  onkalolta  ja  käytäviä. 
Niissä  oli  rikkihappoisia  kaasuja  ja  vuoritervaa.  Ulkoa  tulevat  tuulet 
sytyttivät  nämä  palamaan,  ja  silloin  nousi  maan  sisustasta  savua,  höyryä, 
tulta  ja  kiviä.  Albertus  Magnus,  joka  edusti  myöhempää  keskiaikaa,  oli 
puolestaan  vakuutettu  siitä,  että  tulivuoret  olivat  syntyneet  kohoutumalla 
maanalaisten  kaasujen  laajentavan  ja  jännittävän  voiman  vaikutuksesta. 
Paine  saattoi  myös,  jos  ulkoinen  vastustusvoima  ei  ollut  tarpeeksi  suuri, 
lennättää  ilmaan,  ja  höyry  kuumana  ollessaaan  toi  silloin  tällöin  muka- 
naan ankaria  tuhkasateita.  Kaasun  ominaisuutena  oli  pyrkiä  ulos.  Merivesi 
oli  sitä  rantamilla  estämässä  sulkemalla  onkalojen  ja  käytävien  suut. 
Siten  tulivuoria  muodostui  helpommin  tämmöisissä  paikoissa  kuin  muualla, 
sillä  yhä  laajenevien  kaasujen  vaikutuksesta  täytyi  vastareaktsionin  vih- 
doin syntyä.  Aurinko  ja  tähdet  olivat  tärkeänä  tekijänä.  Levittämänsä  läm- 
mön avulla  ne  jouduttivat  kaasujen  muodostumista,  sillä  lämpö  poisti 
kosteuden,  maahan  syntyi  halkeamia  ja  rakoja,  ja  siten  kaasut  helpommin 
voivat  laajentua. 

Uuden  ajan  koittaessa  vulkanitutkimus  sai  virkeämmän  vauhdin. 
Yhtenä  esitaistelijana  Georg  Agricola  ryhtyi  vastustamaan  niitä,  jotka  luulivat 
maanalaisen    tulen  syntyvän  auringon  tahi  tähtien  säteitten  aiheuttamana. 

Tuli  syntyi,  niin  hän  otaksui,  mahdollisesti  siten,  että  muutamat  aineet, 
esim.  vuoripihka,  syttyivät  itsestänsä  ilmiliekkeihin,  jos  ne  tulivat  yhtey- 
teen maanalaisista  onkaloista  ja  käytävistä  pyrkivien  kaasujen,  s.  o.  „spi- 
ritus  ignituksen''  kanssa.  , 

Tätä  mielipidettä  puolusti  Athanasius  Kircherkin,  jesuiittapappi, 
joka  itse  oli  ollut  tilaisuudessa  tekemään  paljon  havaintoja.  Erityisesti 
hän  mainitsee  monta  tulivuorta  ja  väittää  niitten  koon  kasvavan  purkau- 
tuvien aineitten  kautta,  jotka  maan  sisässä  muodostuivat  siten,  että  tänne 
tunkeutuva  merivesi  sekoittaptui  tuhkaan. 

V.  1707  tapahtui  Santorinin  saariryhmässiä  jälleen  merenalainen 
purkaus  ja  Mikran  ^  lähelle  kohosi  merestä  uusi  saari,  Nea  Kameni.  Se 
saattoi  abbotti  Lazzaro  Maron  luulemaan,  että  kaikki  saaret,  vuoret  ja 
mantereet  olivat  samalla  tavalla  nousseet  merestä  tuliperäisen  toiminnan 
tähden,  mutta  voidakseen  selittää  tulen  synnyn,  hän  väitti  Jumalan  kol- 
mantena luomispäivänä  luoneen  sen  sanansa  voimalla.  Täten  Maro  tah- 
toi yhdistää  tieteellisen  tutkimuksen  ja  uskonnon  toisiinsa. 

A.  G.  Werner  arveli  tulivuorien  olevan  vain  paikallisia  ilmiöitä. 
Palavat  hiilimäärät  olivat  syynä  niiden  muodostumiseen.  Wernerin  mu- 
kaan ei  siis  maanalaista  tulta  ollut  kovin  syvältä  etsiminen.  Samaa 
mielipidettä  edustivat  Lister,  Lemery  ja  monet  muut,  joskin  he  erosivat 
Werneristä  siinä,  että  hiilen  asemasta  arvelivat  muitten  aineitten  aiheut- 
tavan maansisäisen  palon. 

Saksan  kuuluisin  geoloogi  yhdeksännentoista  vuosisadan  alkupuolella 
ja  samalla  Saksan  tulivuoritutkimuksen  perustaja  oli  Leopold  von  Buch 
(synt.  1774,  f  1853).  Hän  ja  Alex.  von  Humboldt  alkoivat  innokkaasti 
väittää  tulivuorien  syntyneen  siten,  että  maanpinta  kaasupaineen  johdosta 
kohoutui  rakkulan  tavoin.  Maan  sisässä  olevilla  mineraalisilla,  kaasu- 
maisessa muodossa  olevilla  aineilla  oli  nimittäin  ominaisuus  pyrkiä  ylös- 
päin, ja  jos  paine  tuli  kyllin  voimakkaaksi,  silloin  kaasumaiset  aineet 
purkautuivat  laavana  pinnalle  ja  tämä  samalla  kohottautui  kuvuksi. 

Kiihkeän  puolustajan  mielipiteelleen  saivat  v.  Buch  ja  Humboldt 
Elie  de  Beaumontista,  mutta  kauvan  ei  heidän  teoriansa  pysynyt  kumou- 
tumatta.    Jo  Charles  Lyell  ja  George  Poulette-Scrope  ryhtyivät  sitä  tarmok- 


*  Mikra  itse  oli  muodostunut  v.  1573  ja  Palaea  Kameni,  joka  myös 
kuuluu  samaan  saariryhmään,  jo  kirjoituksessamme  mainitsemamme,  v.  1986. 
Kr.  tapahtuneen  purkauksen  iohdosta. 

kaasti  vastustamaan  ja  väittivät  tulivuorien  kasautumalla  muodostuvan 
purkautuvista  aineista.  Todistuksena  siitä  on  sekin,  että  tulivuoret  hy- 
vinkin monessa  tapauksessa  ovat  rakentautuneet  ihan  vaakasuorien  kerrostu- 
mien pääll^.  Erittäin  selvänä  esimerkkinä  tämmöisestä  voi  muun  muassa 
pitää  erästä  tertsiäärikerrostumille  muodostunutta  tulivuorta  Uudella  Zee- 
landilla. Lisätodistuksia  toi  myös  Santorinisaarten  lähempi  tutkiminen, 
josta  meidän  on  kiittäminen  Fouquea  sekä  myös  W.  Reissiä  ja  A.  Stii- 
beliä,  jotka  viimeksimainitut  ovat  kirjoittaneet  hyvin  tarkan  ja  perinpoh- 
jaisen kuvauksen  saariryhmästä  ja  sen  vulkanisesta  toiminnasta.  V.  1866 
se  olikin  jälleen  herättänyt  tiedemiesten  erityistä  huomiota  tammikuussa 
alkaneen  purkauksen  johdosta^  Nea  Kamenin  kaakkoiskulman  ulkopuolelle 
syntyi  mereen  laavavirtojen  muodostama  saari,  Giorgios,  ja  samalla  tavalla 
kohosi  Nea  Kamenin  lounaiskulmalla  merestä  toinen  saari,  jolle  annettiin 
nimeksi  Aphroessa.  Pian  sekä  Giorgios  että  Aphroessa  olivat  yhtyneet 
Nea  Kameniin,  edellinen  jo  5  p.  helmikuuta,  ja  purkausta  yhä  jatkui. 
Helmikuussa  v.  1867  oli  Nea  Kameni  entistään  kaksi  kertaa  isompi 
ja  V.  1870  syyskuussa  se  oli  miltei  kolminkertaiseksi  kasvanut.  W. 
Reiss  ja  A.  Stubel  olivat  omin  silmin  nähneet  kuinka  laavakerrostumia 
kasaantui  toinen  toisensa  päälle.  Fouqu^n  mukaan  koko  saariryhmä  ^  on 
tulivuorista  alkuperää  ja  samalla  tavalla  syntynyt  paitsi  Th^ra-saaren  itäistä 
osaa  Eliasvuorineen,  joka  pliocenisen  ajan  loppupuolella  oli  kallio- 
saarena. Sen  länsipuolella  alkoi  tulivuoritoiminta  jatkuen  jääkautena  ja 
muodostui  suunnaton  keila,  jonka  jäännöksinä  ovat  Tehra,  Th^rasia  ja 
Aspronisi.  Keila  hajosi  tähän  muotoon  esihistoriallisena  aikana,  jolloin 
saail  kuitenkin  jo  oli  asuttuna,  niinkuin  on  huomattu  hohkakivikerrostu- 
mista  tehdyistä  löydöistä.  On  löydetty  hakkaamattomasta  kivestä  tehtyjä 
rakennusjäännöksiä,  polttamattomasta  savesta  valmistettuja  astioita  ja  kivisiä 
työkaluja  sekä  aseita.  Rakennuksiin  on  myös  käytetty  puita,  joten  saaren 
on  tä3rtynyt  olla  metsäinen.  Jätämme  sikseen  Fouqu^n  arvelun,  että 
saaren  asukkaat  olisivat  olleet  maanviljelijöitä  (on  näette  myös  löydetty 
merkkejä  öljymarja-  ja  ohravarastoista)  ja  siirrymme  sen  sgaan  eteenpäin 
katsauksessamme. 


>  Saaria  tahi  saariryhmiä,  jotka  joko  kokonaan  tahi  osaksi  ovat  muo- 
dostuneet tulivuorisen  toiminnan  kautta,  on  paljo.  Tämmöisiä  esim.  ovat 
Marianit 

Poulette-Scropen  mukaan  kaikki  tulivuoret  sijaitsivat  maankuoressa 
olevien  rakojen  ja  railojen  kohdalla.  Tätä  todistivat  monet  rivitysten 
olevat  tulivuoret,  joita  etenkin  tapaa  Tyynen  valtameren  saarilla  ja  ran- 
tamilla. Jopa  kokonaiset  tulivuorisen  toiminan  kautta  syntyneet  saari- 
ryhmät ovat  täten  järjestäytyneet  yhtämittaiseksi  riviksi  ikäänkuin  helmi- 
nauhaksi, niinkuin  esim.  Aleutit  ja  Kurilit.  Ainoastansa  rakojen  tahi  railo- 
jen kohdalla  nimittäin  maan  sisässä  oleva  magma  s.  o.  suuren  kuumuuden 
tähden  sulassa  tilassa  olevat  mineraalit,  voi  tunkeutua  esiin.  Tämä  mie- 
lipide tuli  hyvin  yleiseksi,  ja  se  seikka,  että  useimmat  tulivuorista  ovat 
merenrannalla,  antoi  sitäpaitsi  aihetta  siihen  väitteeseen,  että  vesihöyry 
magmaan  sekoittuneena  ja  sitä  laajentaen  oli  purkauksissa  erittäin  tär- 
keänä tekijänä.  Pian  alettiin  kuitenkin  lausua  vastaväitteitä.  Kaikki  tuli- 
vuoret eivät  olleet  merenrantamilla,  eivätkä  siis  myös  n.  s.  murroslinjoilla, 
joitten  olinpaikkoina  juuri  tämmöisiä  seutuja  pidettiin.  Esim.  Keski-Ame- 
rikan  vulkanit  ovat  noin  200  km.  päässä  läheisimmästä  merenrannasta. 
Näihin  nähden  ei  meren  vaikutus  voinut  olla  sama,  mutta  olematta  mur- 
roslinjoillakaan  ne  olivat  saattaneet  muodostua.  W.  Branco  oli  tehnyt 
tutkimuksia  Scwabenin  vulkanialueella  ja  tullut  siihen  johtopäätökseen, 
että  tulivuoret  täällä  eivät  olleet  maankuoressa  olevien  rakojen  kohdalla. 
Magma  kaasupaineen  vaikutuksesta  kykenee  siis  ilman  niitäkin  nousemaan 
pinnnalle,  joskin  on  luonnollista  että  railot,  missä  niitä  on,  ovat  edistämässä 
purkausta.  A.  Daubree  onkin  kokeilujen  avulla  voinut  todistaa,  että  kaa- 
sut voimakkaan  paineen  alaisina  saattavat  porata  reiän  lujaankin  kallioon. 
Tämä  saattoi  monen  muunkin  omaksumaan  Brancon  teorian,  ja  pian 
Geikie  Skottlannissa  ja  Bilcking  Rhönvuoristossa  tulivat  tutkimuksissaan 
samaan  tulokseen.  Railot  siis  ainakin  muutamin  paikoin  olivat  tulivuori- 
toiminnan synnyttämiä,  eikä  sen  aiheuttajia.  Näin  esim.  on  Biickingin 
mukaan  juuri  Rhönvuoristossa.  Näin  ollen  herää  kysymys:  mitkä  ovat 
ne  alkusyyt,  jotka  vaikuttavat  kaasupaineen  syntymisen  ja  siten  mag- 
man kohoutumisen  pinnalle?  Ennen  on  selitetty  asia  siten,  että  maan- 
kuoren kutistuessa  magma  joutuisi  puserrustilaan  ja  sen  johdosta  kemial- 
listen prosessien  alaiseksi  ja  liikkeeseen.  Nyt  sitävastoin  arvellaan,  että 
magmassa  eri  mineraalien  alkaessa  jäähtyä  ja  kiteytyä  kaasut  eroittau- 
tuvat  ja  aiheuttavat  purkauksen.  Etenkin  vesihöyry  katsotaan  tällöin 
tärkeäksi  tekijäksi. 

Vielä    on   jäänyt   käsittelemättä    kysymys  onko  kaikilla  tulivuorilla 

suuri,  yhteinen,  maan  sisässä  oleva  magroapesäke.  Tämä  on  vanha 
mielipide.  Uudempaa  katsantokantaa  edustaa  A.  Stiibel.  Hän  arvelee, 
että  aina  ja  olletikin  kiertotähtemme  alkuaikoina  on  sen  syvyydestä 
pusertautunut  pinnalle  magmaa  maan  kutistumisen  johdosta.  Magman 
ulkopinta  on  jähmettynyt  ja  samoin  on  käynyt  sisäosankin,  mutta  ei  joka 
kohdassa  yhtä  joutuisasti.  Siten  on  sinne  tännne  jäänyt  toisistaan  eril- 
lään olevia  magmapesäkkeitä,  jotka  ikäänkuin  ruokkivat  vielä  toiminnassa 
olevia  tulivuoria.  Näin  esim.  Vesuviuksella  olisi  mahdollisesti  oma  tuli- 
ahjonsa. 

Stiibelin  teoria  on  meidän  päivinä  saanut  jotensakin  yleisen  hyväk- 
symisen. Liian  rohkeata  olisi  kuitenkin  väittää,  että  jokainen  tulivuori 
olisi  eristettynä  toisista.  Epäilemättä  vulkaninen  toiminta  on  siksi  sala- 
peräinen ilmiö,  että  ne  tulokset,  joihin  toistaiseksi  on  tultu,  eivät  kykene 
ratkaisemaan,  vaan  korkeintaan  selvittämään  kysymystä  ja  viittaamaan 
vastaiselle  tutkimukselle  tietä. 


Poimintoja  ulkomaisesta  aikakauskirjallisuudesta. 

Viime  vuosien  englantilaisista  romaaneista. 

Ensimäisenä  loistoaikanaan  oli  englantilainen  romaani  niin  arvossa 
pidetty,  että  Gibbon  arveli  Fieldingin  „Tom  Jonesein  kestävän  kauemmin 
kuin  Itävallan  kotkan.  Tätä  nykyä  ei  Englannin  romaanissa  ole  mitään 
maailmaa-järkyttävää,  eikä  se  pysty  tekemään  niin  voimakasta  vaikutusta 
ulkomaiden  kirjallisuuteen,  muotiin  ja  tapoihin  kuin  Richardsonin  „Pa- 
mela**  tai  joku  Walter  Scottin  historiallinen  kertomus.  Sillä  on  kuitenkin 
maailman  laajin  lukijakunta  ja  sitä  palvelee  sarja  huomattavia  kirjailijoita. 
Monet  koettavat  sen  varjossa  levittää  mitä  erilaisimpia  teorioja,  vaikkapa 
useimmat  tyytyvät  vain  pitämään  vireillä  ja  jännittämään  lukijain  mieltä. 
Esitystavan  suppeus  ja  selvyys  edistää  tätä  pyrkimystä,  ja  kirjailijain 
enemmistö  käytteleekin  kieltä  miellyttävän  sujuvasti.  Vastakohtana  vanhan, 
kuuluisan  ajan  sentimentaalisille,  moraliseeraaville  romaaneille  on  viime 
vuosina  päässyt  valtaan  rohkea  uudistus,  joka  hiljakkoin  antoi  aiheen 
kuvaavaan  tilastoon.  „Monthley  review*'ssa  valitetaan  erootisen  romaa- 
nin kasvavaa  suosiota.  78  aivan  uudenaikaisen  tuotteen  joukossa  oli 
17,  joissa  ivaillaan  avioliittoa  yli  aikansa  eläneeksi  laitokseksi,  1 1  kosket- 
telee aviorikosta  ja  -eroa,  22  puoltaa  miehen  oikeutta  vapaaseen  rakkauteen. 

7  tekee  rouvan  aviollisen  uskollisuuden  naurunalaiseksi,  ja  23  käsittelee 
mahdollisimman  alastomasti  viettelystä  sekä  muita  arkaluontoisia  asioita. 
Useimmat  näistä  romaaneista  ovat  naisten  kirjoittamia.  Arvostelija  katsoo 
ainoaksi  parannuskeinoksi .  romaaneja  lukevan  yleisön  syvälle  menevän 
taiteellisen  sivistämisen  eikä  suinkaan  jokaisen  sukupuolikysymyksen  ahdas- 
mielistä väärentelemistä,  jommoista  on  kirkolliselta  taholta  harjoitettu 
vakavia,  huomattavia  teoksia  kohtaan,  esim.  Robert  Hickensin  „Garden 
of  Allah^ia  ja  E.  Philipottin  »Secret  VVoman^^ia  vastaan. 

Suosituin  romaani,  joka  viime  vuosina  on  käsitellyt  yksinomaan 
sydämen  asioita,  on  „An  engiish  zvomans  loveletttn*^  (Englantilaisen  naisen 
rakkauskirjeet).  Kun  se  ilmestyi  ilman  tekijän  nimeä,  luultiin  sitä 
todella  lemmentuskiin  kuolleen  neitosen  oikeaperäiseksi  kirjekokoelmaksi. 
Salaisuus,  joka  kohtalon  tavoin  särkee  sankarittaren  aran  unelnlan 
ja  ajaa  hänen  lopettamaan  itsensä,  näytti  niin  eriskummaiselta,  että 
kirjekokoelma  sai  osakseen  suurta  huomiota  ja  tulista  uteliaisuutta. 
Lukijalle  —  samoinkuin  kirjeiden  kirjoittajattarelle  —  jäi  selit- 
tämättömäksi, miksi  rakastettu  niin  yhtäkkiä  purki  kihlauksen  ja 
kääntyi  kylmänä  tiehensä.  Rikkoutumisen  jälkeen  saapuu  neitosen  käsiin 
vielä  lemmityn  helliä  kirjeitä,  jotka  sattumalta  olivat  joutuneet  hukkaan. 
Ne  ovat  kuin  viestejä  haudan  takaa.  Rakastettu  ei  saavu  enää  koskaan,  ei 
edes  neidon  kuolinvuoteen  ääreen,  ja  tuon  kovaosaisen  kaipaus  purkautuu 
viimein  liikuttaviin  kuolemanhuokauksiin.  —  Miten  rivosti  rakkautta  kat- 
sotaan ylimmissä  piireissä,  on  O  u i da  ivaten  ja  inhoten  kertonut  yhteiskun- 
taromaaneissaan,  varsinkin  tunnetuimmassa  ,jThe  Massarenes**{ss8i,  Hän 
esittää  hyvin  voimakkaasti,  kuinka  uuden  miljonanomistajan  keikarimaisuus 
käyttää  hyväkseen  eräiden  ylimysten  kevytmielisyyttä  päästäkseen  ylhäi- 
seen seurapiiriin,  ja  kuvaa  onttoja  avioliittoja  ja  semmoisen  lapsen  kovaa 
kohtaloa,  joka  ei  uskalla  rakastaa  ja  suojella  oikeaa  isäänsä  isänään, 
ulkonaisten  ja  sielullisten  siteiden  tuskallista  toisiin  takertumista.  Sen- 
sijaan kuin  hupaisen  kirjan  „Tke  visits  of  Elisabeth^  (Elisabetin  vierailut)  tekijä 
kuvailee  semmoisia  suhteita  ja  kaikkia  rakastelun  muotoja  aina  pahimpiin 
vivahduksiin  asti  epähienolla  mielihyvällä,  ei  Ouida  voi  jättää  painamatta 
sieluttomuuteen  polttomerkkiä  ja  herättämättä  sääliä  yhteiskunnan  tylyä  ja 
tunteetonta  tilaa  kohtaan. 

M  e  r  e  d  i  t  h,  kunniavanhus  uudenaikaisten  romaaninkirjoittajien 
joukossa,  on  myös  sen  suunnan  kunniavanhus,  joka  taistelee  ahdasmie- 
listä avioliittokäsitystä  vastaan.  Hän  tekee  kummallisen  juhlallisella 
tavalla  pilkkaa  kaikista  ennakkoluuloista,  joita  avioliitto  tuo  muka- 
naan, rakkaista  sukulaisista,  joita  se  meille  lahjoittaa  ja  niin  sano- 
tun hyvän  kasvatuksen  epäilyttävästä  onnesta.  Kummallista  kyllä 
eivät  kirjailijan  mielipiteet  muuten  ole  laisinkaan  anarkistisia,  ja  kun 
hänestä  nähtävästi  muut  asiat  ovat  kutakuinkin  paikallaan,  on  hänen  suh- 

teensä  avioliittoon  hämmästyttävä.  y^The  Egoist^,  ^Richard  Feverel^ , 
„Diana  of  the  Crosstuays^  CTienbaaran  Diana)  tarjoovat  sangen  onnistuneita 
luonnekuvia,  piirrettyinä  koukertelevan  omintakeiseen  maneeriin.  Suurena 
tyylimestarina  pidetään  Thomas  Hardy  a,  joka  muovailee  „vapaan 
rakkauden**  probleemia  runollisen  voimakkaasti,  varsinkin  „7ess  d^Uher- 
z;/7Äf"ssä.  Maidonmyyjätär  Tess,  joka  oikeastaan  kuuluu  ikivanhaan 
d'Ubervillen  sukuun,  on  nykyaikaisen  englantilaisen  kertomataidon  hie- 
noimpia ilmiöitä,  onnistuneesti  sovitettu  keskelle  idyllimäistä  Vanhan- 
Englannin  kuvausta.  Satiiriseksi  romaani-runoilijaksi  on  osoittautunut 
Robert  Hickens,  joka  hyökkäsi  kirjassaan  ^ The green  Camation*^  (Viheriä 
mieliväri) esteetistä muotikeikarimaisuutta  vastaan.  Sir  Conan  Doy  len,joka 
on  lahjoittanut  Europalle  Sherlock  Holmesin,  lukevat  nykyiset  englanti- 
laiset arvostelelijat  kirjailijain  joukkoon,  sillä  häneltä  ei  puutu  päteviä 
ominaisuuksia,  käytännöllistä  aiheesen  tartuntaa  ja  aiheenpitelyä,  eikä 
myöskään  epäämätöntä,  kuivaa  humooria.  Lukemattomista  romaanikirjai- 
lijattarista  pidetään  Mrs.  H  u  m  p  h  r  y  W  a  r  dia  huomattavimpana, 
vaikka  hänen  kuiva  olemuksensa  estää  hänen  kohoamasta  suuren  esiku- 
vansa, lämminsydämisen  George  Elliotin  tasalle.  Mrs.  Ward  herätti 
suurinta  huomiota  kirjallaan  „ Robert  Elsmere*^,  jossa  hän  käsitteli  erään 
papin  uskonnollisia  epäilyksiä.  Eräälle  romaanin  henkilökuvista  kuuluu 
renesanssintutkija  Walter  Pater  olleen  mallina.  Toisissa  romaaneissaan 
kosketteli  kirjailijatar  usein  yhteiskunnallista  alaa.  Taitavammin  kuin  hän 
ovat  eräät  muut  kirjailijat  sitä  kuvanneet  ja  tutkineet  neljättä  säätyä. 
Paraiten  onnistui  siinä  hiljakkoin  kuollut  G  i  s  s  i  n  g  teoksissaan  ^Demos^ 
ja  ^Taies  of  Grubstreef^  (Kertomuksia  loukkakadun  varrelta). 

Vastakohtana  näille  kunnollisille,  vaikka  hiukan  kuivakiskoisille  kirjai- 
lijoille, on  Englannissa  kokonainen  sarja  semmoisia,  joilla  on  hämmästyttävä 
mielikuvitus  ja  joiden  satuja  niin  suuret  kuin  pienet  kuuntelevat  tunti- 
kausia. He  lennättävät  E.  T.  A.  Hoffmannin  tapaan  kummitusmaisia  tai 
taikavoimaisia  ilmiöitä  kätevästi  yhtäkkiä  keskelle  jokapäiväistä  todelli- 
suutta tai  nojautuvat  he  Edgar  PoSen,  ja  kauheat  kohtalonsormet  iskevät 
yhtäkkiä  asioiden  kulkuun,  manalan  nauru  kajahtaa,  tuonelan  arvoi- 
tukset korottavat  äänensä  kuuluville.  Kuuluisin  näistä  kertojista  on 
Rudyard  Kipling,  joka  samalla  kirjoitti  yJungU  Book^xssd^tn  san- 
gen arvokkaita  tutkimuksia  englantilaisesta  Intiasta.  Mutta  hänen  kir- 
joissaan vilisee  niin  kosolta  ammattisanoja  ja  vaikeatajuisia  lauseparsia, 
että  niiden  lukeminen  on  usein  vaivalloista.  Hänen  esitystään  kannattaa 
kuitenkin  monasti  salaperäisyyden  paatos  ja  runollinen  sielukkaisuus, 
joka  estää  sen  lankeamasta  kuivakiskoisuuteen.  Aivan  uudella  tavalla 
hän  esittää  eläinmaailmaa.  Tiikeri  Shere-Khan,  pytonkäärme  Kaa,  mys- 
kirotta  Chuchundra  liikkuvat  tässä  kirjassa,  joka  on  suomennettu  nimellä 
^Intian   viidakoissa *" ,  romaaniolioina,  esiintymättä  kuitenkaan  ihmistavoin 

kuten  La  Fontainen  eläinsaduissa  ja  palvelematta  mitenkään  opettavia  tar- 
koitusperiä. Ne  vain  ovat  ja  elävät.  Kipling  on  hyvin  voimakas  luonne,  ja 
missä    elämä    kiivaimmin    sykkii,  siihen  hän  osaa  iskeä  kiinni.     Vaikka 
hän    kuvaa    mitä    erilaisimpiin    heimoihin    ja    luokkiin  kuuluvia  ihmisiä, 
eivät    ne    tunnu  vaivalloisesti  puhuttelemalla  tutkituilta,  vaan  vaikuttavat 
vakuuttavasti  omalla  olemuksellaan,  pyrkimättä  mitään  todistamaan.  Aivan 
niinkuin  pyton,  tiikeri,  apina,  myskirotta  osaavat  he  hiipiä,  kiivetä,  ovat 
kirjavia    tai    muuten   hauskoja  katsella,  palanen  luontoa,  havaittuna  terä- 
vällä  ja  ymmärtävällä  silmällä.     Kuivuudesta  pelastaa  Kiplingin  rakkaus 
salaperäiseen  kummitukselliseen,  noihin  unelmiin,  joita  uneksitaan  kaikissa 
maanäärissä.     Hänen  hurmaavimpiä  keksintöjään  on  lastenkirja,  jossa  Puck 
kertoo  pienokaiselle  haavemaisesti  palasia  Englannin  historiasta.  Ensimäisen 
teoksensa    „7%^  light  that  failed"^  (Valon  kadotessa)  kiinteää  kauneutta  ei 
hän    ole   myöhemmin  enää  saavuttanut.     R  i  d  e  r-H  a  g  g  a  r  d,  joka  ensi- 
mäisissä  teoksissaan,  varsinkin  suuripiirteisessä  romaanissaan  y^She^  (Hän),  vie- 
ritti näkyviin  kuvia  täynnä  demoonista  loistoa,  toistaa  itseänsä  liiaksi  viimeksi 
ilmestyneissä  tuotteissaan.     ^She*^  oli  salaperäinen  egyptiläinen  prinsessa, 
julma  kuin  Turandot,  asui  ihmeellisessä  saloseudussa,  oli  ikivanha,  mutta 
pysyi    hurmaavan  kauniina  ja  nuorena  taikajuoman  avulla,  jonka  valmis- 
taminen   vaati    kauheita    uhrauksia.     Matka  hänen  luokseen  ja  hirvittävä 
loppu  on  kuvattu  voimakkailla,  hehkuvilla  väreillä.     Niinkuin  Intian  sala- 
peräinen maailma  täyttää  Kiplingin  sadut,  niin  kietoutuvat  Afrikan  hehkuva 
taikailma   ja    syvät   salaisuudet  Rider-Haggardin  parhaimpiin  kuvitelmiin. 
Hän   löytää  maahan  kätketyt  kuningas  Salomonin  aarteet,  pääsee  Ophirin 
satumaahan  ja  näyttää  niille,  jotka  sitä  hakevat,  norsunluuta  ja  kultaa  ja 
hirmuisia  seikkailuja.     Mutta  todellista  Afrikaa  kuvaaOli  ve  Schreiner 
pateetisissa    piirrelmissään.     Hän    on  tutkinut  siirtomaiden  elämää  hyvin, 
mutta  sekoittaa  joukkoon  haaveellisiakin  aineksia.     Sangen  kauniissa  hie- 
nossa kertomuksessaan  ^^eter  Halkett^\%\K  \ilxi  johtaa  siirtomaasoturin  luo 
vartiotulen    ääreen    yöpymään    erään  kummallisen  vieraan,  joka  saa  pian 
horjumaan  miehen  yksinkertaiset,  kaikkea  moraalia  vailla  olevat  käsitykset 
mustaihoisista.     Kristus,    hän    se    istuutuu    nuotion  ääreen  ja  käännyttää 
puheillaan    soturin    niinkuin  ennen  muinoin  samarialaisen  vaimon.     Puo- 
leksi   uskonnollisten,    puoleksi  haavemaisten  unelmien  alalle  uskalsi  läh- 
teä lahjakas  kirjailijatar  Maria  Corelli  ja  tarttua  vakavimpiin  kysy- 
myksiin,   ratkaistaksensa   ne  teosofisten  teoriojen  avulla.     Mieltäkiinnittä- 
västi  vaikuttaa  tämä  pyrkimys  varsinkin  romaaneissa:   ^A  romans  of  hvo 
tuorlds*^    (Romaani    kahdesta    maailmasta),    ^Barrabas'^     ja    ^The   sorrotus 
of  Saian*^  (Saatanan  huolet).    Kirjoitettuaan  sarjan  haaveellis-humoristisia 
kertomuksia    halutti    myös    romaanikirjailija    Weil  siä    määrätä    kantansa 
maailmanproblemeihin    ja     hakea     pelastusta     nykyajan    tuskista.      Hän 
etsii    sitä   yhteiskunnallis-valtiolliselta   alalta,  käytännöllisfllosofisista  uto- 

pioista,  pakenematta  naispuolisten  kirjailijatoveriensa  tavoin  teosofian 
turviin  maailman  arvoitusta  ratkaistakseen.  Pysyvä  arvo  on  niillä 
mainioilla  tragi-koomillisilla  keksinnöillä,  joita  hän  meille  tarjoo 
kirjoissaan  „  The  stolen  Bactllus^  (Varastettu  basilli),  „  The  firsi  men  in  the 
moon'^  (Ensimäiset  ihmiset  kuussa),  y^The  Sea  Lady*^  (Merenneito). 
Antaakseni  viittauksen  hänen  omituisesta  humoristaan  mainitsen  vain, 
kuinka  saksalaiselta  professorilta  varastetaan  kohtalokas  basilli  ja  mitä 
kaikkea  se  saa  aikaan,  lisäksi  tuon  ilmalaivan  keksijän  päiväkirjan,  joka 
kovaksi  onneksi  on  liian  pelkuri  noustakseen  omaan  laivaansa  ja  ennem- 
min tekee  itsemurhan,  ja  sitten  kertomuksen  nykyaikaisen  elämän  kes- 
kelle sijoitetusta  merenneidosta.  Nämä  kuvitelmat  ovat  kerrotut  niin 
ankaralla  vakavuudella,  että  lukija  on  kahdella  päällä,  uskooko  Mr. 
Wells  niihin  lopulta  itsekin,  kuten  maailman  parannukseen  uudemmissa 
yhteiskunnallis-valtiollisissa  kirjoissaan,  jotka  liukuvat  jo  esseiden  alalle. 
(„Kunstwart*in  mukaan  XXI.  8.) 

—  Eino  Leinon  novellikokoelma  „ Päiväperhoja"  on  ilmestynyt  vi- 
roksi Tartossa  ^Noor-Eesti^^n  kustannuksella.  Sen  nimenä  on  „Dhepäeva 
liblikad''.  Käännöksen  on  toimittanut  Bernh.  Linde,  ja  tuntuu  se  aika 
onnistuneelta. 

Toimitukselle  tullutta  kir|alli8uutta. 


o.  W*  Edlundilta:  Z.  Topelius,  F&ltakärns  berättelser.  1—8  vhk.  ä  —  50. 
—  J.  X.  Runeberg  f  Ensign  StUs  songs.  Bendered  into  english  by  Is  ab  el 
Donner. 

K*  ^*  Gutntn«ruks«lta:  Erkki  Kaila,  Uskonnonhistoriallisia  luentoja. — : 
95.  —  O.  Hannikainen.  Verotuspolitiikan  pääpiirteet.  2:  25.  —  T.n*  L,  Zamenko- 
fin  kansainvälinen  apukieli  esperanto.  Kielioppi  sekä  esimerkki-  ja  harjoitus- 
sarja.  Suom.  muodostaneet  Au  g.  Th.  Lauran  ja  K.  J.  T.  Kuntzi.  — :  95.  — 
Friedrich  Naumann,  Mitä  merkitsee  kristillis-sosiaalinen?  (Evankelis-sosiaalisia 
kysymyksiä  lO.  Toim.  Paavo  Virkkunen)  — :  65. 

K*  Kaatralta:  Ghistaf  FrÖding,  Bunoja.  Suom.  LarinKyOsti.  (Markan 
kirjasto  n:o  11)  1:  — .  --  Ludvig  Holherg,  Valtioviisas  kannunvalaja.  Suom. 
Larin  Kyösti.  (Markan  kirjasto  n:o  18)  1:  — .  —  Matilde  Serao,  Tanssijatar. 
Suom.  P.  O.  Viitanen  (Markan  kirjasto  n:o  12)  1:  — . 

Kansalta:  Mikä  vei  eduskunnan  hajoittamiseen.  1:25.  —  Matti  Meikäläi' 
nen,  Sosialistimme  ja  Suomen  suhde  Venl^ään.  — :  50.  —  Erkki  Kaila,  Sovinto- 
oppi  historiallisessa  valaistuksessa.  — :  75.  —  »Suomalaisuus  voittoon**.  Suoma- 
laisen puolueen  kokous  Helsingissä  24.  2.  1908.  —  1: 50.  —  Sigurdin  kertomuksia 
n.  (Joutoaikoina  14J  — :  60.  —  Yrjö  Alanen,  Kirkon  ja  valtion  ero.  Kansantaj. 
mietelmiä.  1:  — .  Erkki  Kaila,  Yhteiskunnallisen  siveysopin  alalta.  Viisi  kirjoi- 
telmaa 1:  50.  —  Victor  Hugo,  Kurjat  (Les  miserables).  Suom.  Vihtori  Lehto- 
nen. 1—4  vhk.  &  — :  50.  —  jy.  O,  Bering  Liisberg,  Napoleon.  Suom.  A.Meur- 
raan  1-2  vhk.  k  — :  65.  — . 

Kansan valistUBseCtralta:  JP.  O.  Rapola,  Häme.  3—4  vhk.  &  ->:  50.  — 
HUda  Käkikoski,  Suomen  historia  nuorisolle.  2  vhk.  — :  60.  Suomalaisia  satuja 
I.  1:  — ,  sid  1:  26.  -^Elif  Heckscher,  Teollisuus  ja  työväki.  li^.  —  HUda  Käki- 
koski,  Suomen  historia.  8  vhk.  — :  60.  —  F.  O.  Bcmola,  Häme.  5—6  vhk. 
k  -:  50. 

Arvi  A.  Karistolta:  Ludvig  Holberg,  Talonpoika  satimessa.  Suom.  Larin 
Kyösti.  1:  —. —  Wilkie  Collins,  Valkopukuinen  nainen ,vhkot 5^12.  ^— :25. — 
K,  A.  Fuhdaskoski,  Särjo<*y  sydän.  2  näyt.  näytelmä.  — :  75.  ■—  Maurice  Leblanc, 
Arsöne  Lupin.  Suom.  Jalmari  Finne.  8:  — .  Fäinö  iSTota/a,  Elämän  loppuessa. 
2:  50.  —  R.  J.  Tuhkanen,  Sorretun  koato.  1:  — .  Yrjö  Heilala,  Eautateiltä  ja 
sen  varsilta  II.  1:  75. 

Vilitori  K^scsalta:  Bobert  Blatchford,  3  avointa  kirjettä  eräälle  piispalle 
sosialismista.  Suomennos  — :  85.  —  Josef  von  Eichendar/f,  Maankiertäjän  elä- 
mästä. Suom.  Y.  Siikaniemi  1:  25.  —  ilmart  CaZamfniti^JTianio,  Sieluja  kevät- 
yössä. 1:  50.  — Kaapro  Jääskeläinen,  Boisia  juttuja  I.  Toinen  painos.  1:  — .  — 
EUen  Km/f  Tulevaisuuden  koulu.  Suom.  H.  Arina.  — :  35.  —  Kansakoidun- 
opdttya,  uskonnonopetus  pois  kansakoulusta.  — :  20.  —  Anni  Kash,  Vastaran- 
nalla. 2:  — .  — Matti  Kurikka,  Jumalaton  kirkko.  1:  ^h.  —  Jack  London,  Ennen 
Aatamia.  Suom.  Kaapo  Murros.  2:  25. —  Osmo  X(^*u^  Valkaman  perhe. 
Kertomus.  1:  — .  —  J.  Bergman,  Giardano  Bruno.  Suomennos  — :  25.  —  H.  Sdiulz, 
Äiti  kasvattajana.  Suom.  Väinö  Jokinen.  — :  50.  —  Trods  Lund,  Elämän 
valaistus.  Suom.  8:  — .  G.  Tschim,  Kaamattu  vain  ihmistyötä.  Suom.  Väinö 
Jokinen.  — :  50.  t- Ilmari  Kianto,  Pyhä  viha.  5: —.  — ItyoJffiÄrÄö/ten,  Karjalan 
virsiä  1:  50. 

Kustanntaiosakeyhtiö  Osmolta:  Jvihani  Sjöström,  Mari.    2:  25. 

Otavalta:  Kaarlo  Atra,  Laura.  3:  — .  Jalmari  Finne,  Me!  1:  50.  — 
Olaug  LÖken,  Lastenhoitajille  ja  äideille.  Suom.  Anni  Levander.  2:25.  —  J.F. 
HaUenhorg,  Kannattavan  pieniviljelyksen  perusehdot.  Suom.  E.  Cajander.  — : 
90.  —  E.  Nevanlinna,  Suomen  raha-asiat  vuosina  1868 — 1904.  6  vhk.  1:  26.  — 
G.  A.  Gripenberg,  Suomen  sota  1808—1809  8  vhk.  — :  65.  —  O.  F,  Colliander, 
Suomen  kirkon  paimenmuisto.  4—5  vhk.  &  1:  25.  —  fi.  Rider  Haggard,  Kunin- 
gas Salomon  kaivokset.  4—5  vhk.  k  — :  15.  —  Onerva  L.,  Mirdja.  Bomaam. 
4:  50.  ~  Wemer  Sombart,  Sosialismi  ja  sosialinen  liike.  Suom.  J.  K.  Kari.  5 
vhk.  — :  50.  —  Otto  Fronnnel,  Jeesuksen  evankeliumin  runous.  Suom.  Lauri 
H  en  dell.  2:  25.  —  Maahenki,  Maataloudellinen  tietokirja.  Toim.  Gösta  Gro- 
tenfelt, Karl  Enckell  y.  m.  I.i  ja  ELi  ä  — :  60.  —  Mno  Läno,  Olli  Suurpää  8:  — . 
J.  H.  Erkko,  Kootut  teokset.  6  vhk.  — :  50.  —  Frans  JunUHa,  Opas  neliosas- 
toisen  kansakoulun  opettajille.  1:  25.  —  Maanpakolainen,  Itämerenmaakuntien 
venäläistyttämisyritys  1886—1906.  1:  — . 

f^uotsal.  I^i.  Seuralta:  M.  G.  Schybergson,  Henrik  Gabriel  Porthan. 
Le&adsteckning.  Förra  delen.  (Skrifter  utgi&a  af  Svenska  litteratnrsäUskapot 
i  Finland  LyXXTTT)  8:  — .  P.  Nordmann,  Bidrag  tili  Helsingfors  stads  historia 
IV.  8:  — . 

suonien  Hlstoriall.  Seuralta:  Buotsi-Suomen  finanssiasema  vuonna 
1582.  Sveriges  och  Finlands  finansställning  &r  1582. 

Suomal.  Kiri.  Seuralta:  Suomen  kansan  sävelmiä.  Toinen  jakso.  Lau- 
lusävelmiä.     7  vhk.  8:  — . 

O.  It.  södersterömiltä:  Torsten  Hartman,  Borgä  stads  historia.  HI. 
4;  50.     Kaikista  osista  yht.  10:  — . 

y^9tTiw  SöderströmiltM:  C.  Skovgaard- Petersen,  Minkätähden  Jumala 
kätkee  kasvonsa.  Suom.  Sigrid  Vaaramäki.  — :  25.  —  C.  Skovgaard-Feter- 
sen.  Sovitus.  Suom.  Sigrid  Vaaramäki.  — :  25.  —  J,  E,  Sunila,  Maaskola. 
Mallitalo  1800-luvun  keskivaiheilla.  — :  80.  —  Axel  RosendaM,  Chrestomathie 
franoaise.  Morceaux  choisis  de  prose  et  de  po^sie.  8:  75.  —  Carl  Laurin, 
Taidehistoria.  Suom.  Edv.  Bichter.  IV  vhk.  1:  — .  —  Hugo  Schulman,  Tais- 
telu Suomesta  1808—1809.  2—3  vhk.  ä  — :  60.  —  Vihtori  Peltonen,  Keksintöjen 
kiliä.  33  vhk.  — :  65.  —  Sosialidemokratian  vuosisata.  37—41  vhk.  &  — :  25. — 
Tobias  Norlind,  Beethoven.  Suomennos  1:  —  Launhardt,  Luonnontieteiden  voitto- 
kulku. Suom.  Ernest  Wänttinen  (Tietoaarre  VII).  1:  50.  —  A.  Meurman, 
Maa  kuuluu  kaikille  — :  80.  —  Mary  Macleod,  Arthur  kuningas  ja  hänen  jalot 
ritarinsa.  Suom.  Aino  Lehtonen  3:  75.  —  Oma  Maa.  24—27  vhk.  ä  1:  — . 
G.  Melander,  Luonto  tieteen  valossa.    4  vhk.  — :  75.  —  Vihtori  Peltonen,  Kek- 

sintöjen  kirja.  84—86  vhk.  k  — :  65.  —  Boald  Atnilndsm,  Lnoteisv&yl&n  pur- 
jehtiminen. 8—6  vhk.  k  — :  55.  —  Pyh&  muisto  Suomen  rippikoulunuorisoUe 
sen  el&män  ratkaisevalta  ajalta.  — :  86.  —  Tri  Frchnmeyer  ja  K,  Benzi^ger, 
Baamatun  kuvasto  6 — 8  vhk.  k  — :  86.  —  Charle$  Wagner,  Yhsinkertainen 
elämä.  Suom.  Aino  Lehtonen.  1:  — .  Hj.  Hultin,  Arkiel&män  aloilta. 
Noin  700  kirjoitustehtävää  aikaisempia  kouluvuosia  varten.  1:  60.  —  Ida  Goden- 
y^ehn,  Bavinnon  käyttämisestä;  Aleksandra  Bergroth,  Puutarhanhoidosta  — :  10. 
—  Maila  Talvio,  Puheita.  2:  76.  —  Oustav  Bang,  Nykyaika  1  vhk.  — :.60.  — 
Selma  Lagerlöf,  Peukaloisen  retket  villihanhien  kanssa.  Toisen  osan  jälkimäinen 
nidos.  Suom.  Juhani  Aho.  3:  50.  —  Erckmann-Chatrian,  Moskovasta 
Waterlohon.  Suom.  Emmi  Voionmaa.  1:  80.  —  Armas  Toivo  Tarvas,  Isä  ja  tytär. 
Näytelmä  4:ssä  näyt.  2:  60. 

Tampereen  Kustannusosak^ylitiöltä :  Maz  Ladenburg,  Salapoliisikir- 
jasto  1—6.     &  — :  80. 

Teollisuusliallituks«lta:  Suomen  teoilisuushallituksen  tiedonantoja. 
Vhk.  46.     1:  50. 

Yrlö  Wellinlltä:  (Näytelmäkirjasto  44—60:)  Emil  Perttilä,  Taudin  hou- 
reessa. B-näyt.  ilveily.  1:  26.  —  Anton  Tshehov,  Kosinta.  Yksinäytöksinen  pila. 
Suom.  Beino  Silva.  — :  76.  —  Anton  Tshehov,  Karhu.  Pila  l:s8ä  näytöksessä. 
Suom.  R.  W.  S.  — :  76.  —'Arthur  Schnitzler,  Kaksi  kirjailijaa.  Yksinäyt 
huvinäytelmä.  Suom.  Kasimir  Leino.  — :  76.  Arthur  Sdinitzler,  Viimeiset 
naamiot.  Yksinäyt  näytelmä.  Suom.  Kasimir  Leino.  — :  76.  —  Kenraali  v. 
Döbeln.  4-osainen  kuvaelmasarja.  1:  26.  —  Hi^mar  Söderberg,  Pienoiskuvia 
(Historietter).  Suom.  E.  Kivijärvi  2:  60.  -J".  tr.  Havulinna,  Finanssilaskento 
korkeampia  kauppaoppilaitoksia  varten.  — Aleksis  Kivi,  Seita,  veljestä  Oallönin 
kuvittama  8  vhk.  — :  90. 

M*  W«  Wuolukalta :  Adolf  Paul,  Pirun  kirkko.  Suom.  Aarne  Orjatsalo.  1:  — . 

Osuuskunta  Wäinämöisslt&:  J.  A.  Heikel,  Sivistysolot  Suomessa  17:n- 
nellä  vuosisadalla.  Suom.  K.  E.  Petra.  1:  — .  —  Alfred  H,  Fried,  Nykyai- 
kainen rauhanliike.  Suomennos.  2:  60.  —  MatUde  Serao,  Korkokeinottelua. 
Suom.  F.  O.  Viitanen.  1:  60.  —  Oust.  Flemming,  Ester.  Seikkailuelämää  to- 
dellisuudessa.   Suomennos.  1:  60. 

Tskllöiltä:  Taistelu  Suomen  valtiosäännöstä  1898—1905.  —  Eino  Leino, 
fihepäeva  Hblikad.  Soomekeelest  Berh.  Linde.  —  G.  R.  Snellman,  Tutkimus 
Helsingin,  Turun,  Tampereen  ja  Viit>urin  kansakoululasten  työskentelystä  kou- 
lun ulkopuolella.  (Työtilastoa  V).  —  Toivonmäeltä  IL  Keski-Savon  kansan- 
opistolaisten toveriliiton  vuosijulkaisu  v.  1906.  —  Johannes  Hastig,  Katedral- 
skolan  i  Abo  1722—1806.  6:  — .  —  Alb.  Hästesko,  Utdrag  ur  Abo  domkyrkas 
räkenskaper  1701 — 1786.  6:  — .  —  K,  K,  Meinander^  Medeltida  altarsk&p  och 
träsnidener   i  Finlands   kyrkor.  —  /.   Plana  y  Dorca,   Papellones.    Barcelona 

1907. y   Quatre  mots   sobre  el  drama  d^an  J.  V.  Colominas,  que  td  per 

titol,  „Bls  Oposats*.  Barcelona  1907. 

Tllastollisslta  pMMtoiinistolta :  Suomen  virallinen  tilasto  XXI.  Köyhäin- 
hoitotilasto  A.  12. 


Ägricola-kiijoituksen  koristeet 

Tämän  vihon  ensimäisen  kirjoituksen  alkukoriste  on  Agricolan 
^Piina**  kirjan  nimilehdestä,  alkukirjain  Agricolan  uudesta  testamentista, 
loppukoriste  uuden  testamentin  y.  m.  kirjojen  lopusta. 


SIDONIN  SARKOFAGIT  KONSTANTINOPOLIN  MUSEOSSA.' 

Muistomerkkejä  Kreikan  taiteen  kukoistusajalta. 

KIRJOITTANUT 
HJALMAR  ÖHMAN. 


Niemekkeellä,  joka  Stambulista  pistää  Bosporiin,  kunnaalla, 
minne  Kreikan  siirtolaiset  aikoinaan  rakensivat  Byzantion  ensimäisen 
linnan,  sijaitsee  Konstantinopolin  keisarillinen  museo.  Suurena  kuin 
itämainen  ihme  se  siinä  uneksii  keskellä  puistoa,  jossa  sypressit  ja 
mimosat  vihannoivat  ja  vanha  linnoitusmuuri  suojelee  sen  rauhoitet- 
tua aluetta. 

Museo  kreikkalaisine  esikartanoineen  ja  otsamineen  muinaisen 
Byzantion  akropoliin  raunioilla  on  tunnuskuva,  symboli.  Sillä  ne 
aarteet,  joita  se  muuriensa  sisällä  säilyttää,  ovat  suurimmaksi  osaksi 


*  Päälähteet:  hamdy  bey  &  Theodore  rbinach.  Une  n^cropole  royale 
k  Sidon.  Paris  1892.  f.  studniczka.  t)ber  die  Grundlagen  der  geschicht- 
lichen  Brklärung  der  Sidonischen  Sarkophage.  Jahrb.  des  arch.  Instituts  IX 
1894.  Berlin  J895.  S.  204-244.  franz  Winter.  Die  Sarkophage  von  Sidon. 
Sam.  paik.  Beiblatt  S.  1—23.  a.  furtwängi,er.  Der  sogenannte  Alexan- 
dersarkophag  von  Sidon  in  Konstantinopel.  Deukniäler  griechischer  und  rö- 
mischer  Skulptur.  Munchen  1904.  S.  92—104.  —  Kuvitushnomautukset  tar- 
koittavat ANTON  SPRiNGERin  teosta:  Handbuch  der  Kunstgeschichte  Bd.  I. 
8  painos,  190?,  helpoimmin  saatavissa  oleva  taidehistorian  käsikirja;  olisi  suo- 
tavaa, että  lukijalla  olisi  se  käsillä  lukiessaan  tätä  kirjoitusta. 

Valvoja  1908,  VII,  VIII. 

löydetyt  klassillisesta  maaperästä  ja  niiden  joukossa  on  kreikka- 
laisten alkuperäisten  kuvaveistosten  helmiä,  Sidonin  sarkofagit. 
Niiden  vuoksi  on  Konstantinopoli  kaksikymmentä  vuotta  ollut  kaik- 
kien  antiikisen  taiteen  ihailijoiden  ensiarvoisia  pyhiinvaelluspaikkoja. 

Sidonin  sarkofagien  löytö  kuuluu  kreikkalaisen  taidearkeologian 
merkillisimpiin  tapahtumiin  uusimpana  aikana.  Vuonna  1887  löydet- 
tiin maata  kaivaessa  Saidah,  entisen  Sidonin  läheisyydessä,  maan- 
alainen kalmisto,  johon  kuului  seitsemän,  keskustan  ympärille  ryh- 
mitettyä hautakammiota.  Se  retkikunta,  joka  ottomanisen  museon 
johtajan,  Hamdy  Beyn,  johdolla  pani  toimeen  kalmiston  arkeologi- 
sen tutkimisen,  saattoi  päivän  valoon  kokonaista  seitsemäntoista  ^ 
sarkofagia.  Kaikesta  päättäen  se  oli  kalmisto,  jossa  Sidonin  kunin- 
kaat ja  ruhtinaat  sekä  heidän  perheensä  ovat  vuosisatoja  saaneet 
levätä.  Osa  sarkofageista  oli  koristettu  mitä  oivallisimmilla  korko- 
kuvilla, jotka  olivat  omansa  kuvaamaan  kreikkalaisen  veistotaiteen 
kehitystä  sen  parhaimpana  kukoistusaikana.  Kaksi  on  egyptiläistä 
työtä  ja  täydentää  kuvan,  miten  kreikkalainen  taide  suoranaisesti 
johtuu  Egyptistä,  sitten  säilyttäen  egyptiläiset  muodot  vähitellen  valaa 
taideteokseen  oman  henkensä  ja  vihdoin  luopuu  ulkomaalaisesta  kuo- 
resta ja  kehittyy  mitä  vapaimpaan  kauneuteen.* 

Yhdessä  egyptiläisistä  sarkofageista  (kuva  1)  lepää  kuningas 
Tabnit*;  museon  vartija  näyttää  erityisellä  mielihyvällä  tämän  hyvin- 
säilynyttä  luurankoa  hartaalle  katsojalle.  Mustasta  amfibolitista  teh- 
dyn raskaan  arkun  kannessa  on  kohokuvan  tavoin  veistetty  kunin- 
kaan pää;  jota  vastoin  muita  ruumiinosia  on  ainoastaan  hahmoiteltu. 
Hän  makaa  siinä  kuin  kuolinvuoteella,  jäykän  ja  sisällyksettömän 
välinpitämättömyyden  ilme  kaavamaisesti  muovailluilla  kasvoilla,  mikä 
on  niin  ominaista  egyptiläiselle  taiteelle.  Kantta  peittävä  hieroglyyfi- 
kirjoitus  sisältää  rukouksen,  jossa  anotaan  häiritsemätöntä  rauhaa 
kuolleelle,  toiset  taas  esittävät  kohtia  kuolemankirjasta,  missä  Horus 
lupaa  vainajalle  vapautta,  ravintoa  ja  silmien  valoa  haudan  takaisessa 
elämässä. 


>  Studniczka  ilmoittaa  niitä  olevan  i8,  Collignon  22. 

'  Sidonin  kuninkaana  noin  500  e.  Kr.  (Studniczkan  mukaan).  Winter, 
joka  arvelee  egyptiläisten  sarkofagien  olevan  hellenistiseltä  ajalta,  asettaa 
myös  kuningas  Tabnitiu  3:nnen  vuosisadan  alkuun  (!). 


Stdonin  sarkofajpl  Kotutantiaopoliu  museossa. 

Kuva  I.     Stdonin  kuninkaan  Tabnitin  sarkofagi  Konstantinopolin  museossa. 


Toinen  egyptiläinen  arkku  (kuva  2  a),  kaikesta  päättäen  van- 
hin näistä  sarkofageista  ja  laskettu  jo  aikaisemmin  kuin  Tabnitin 
hautaholviin,  sijaiten  umpeenluodussa  haudassa  sen  hautakammion 
alla,  jossa  oli  surevien  naisten  sarkofagi,  sisältää  erään  Sidonin  ku- 
ningasperheen naisjäsenen  ruumiin.  Hänen  sukupuolensa  vuoksi  on 
siinä  nähtävästi  aiemmin  ollut  miehen  pää  siitä  poistettu,  eivätkä 
mitkään  kirjoitukset  ilmaise  vainajan  arvoa  eikä  viimeisiä  toiveita. 

Nämät  muumionmuotoiset,  Herodotoksen  mukaan  „antropoidi- 
siksi"  nimitetyt  sarkofagit,  joista  vanhin  muistomerkki  lienee  kunin- 
gatar Montouritiin  suunnattoman  suuri  sarkofagi  Kairon  museossa, 
esiintyvät  ensi  kerran  uudessa  valtakunnassa  (18—20  dynastian  ai- 
kana) Memfiin  seuduilla,  katoavat  sitten  kokonaan  Egyptin  taiteen 
rappeutumisajalla  ilmaantuakseen  jälleen  saisilaisten  hallitsijain  val- 
takunnassa (26 — 30  dyn.).  Louvressa  on  Sidonin  kuninkaan  Eshmou- 
nazarin  sarkofagi,  joka  sekä  aineeltaan  että  tyyliltään  mitä  tulee 
säännöllisyyteen  ja  kasvotyypin  tekotavan  hienouteen  on  täysin  yhtä- 
pitävä Tabnitin  sarkofagin  kanssa.  Niiden  arvellaan  olevan  saisilaista 

Kuva  2.     Antropoidisia  sarkofageja  Konstantinopolin  museossa, 

taidetta  siltä  ajalta,  jolloin  tämä  ei  vielä  ollut  kreikkalaisen  vaikutuk- 
sen alaisena,  ja  luullaan  niiden  olevan  peräisin  työpajasta,  Memfiin 
tai  Niilindeltan  seuduista,  josta  on  löydetty  koko  joukko  samanmuo- 
toisia sarkofageja  kuin  nämä  kaksi  sidonilaista.  Ei  liene  mahdol- 
lista tarkalleen  määrätä,  milloin  nämä  sarkofagit  ovat  syntyneet, 
koska  Egyptin  taiteen  kehitys  ei  ole  yhtä  selvä,  säännöllinen  kuin 
klassillisen  taiteen.  Niissä  olevien  piirtokirjoitusten  laadusta  ovat 
egyptologit  tehneet  sen  johtopäätöksen,  että  sarkofagit  eivät  voi  olla 
vanhemmat  kuin  saisilaisen  dynastian  viimeinen  jakso  6:nnella  vuosisa- 
dalla. Aikaisintaan  luullaan  niiden  olevan  peräisin  siltä  ajalta  (26 
dyn.  lopulta,  noin  600  e.  Kr.),  jolloin  niitä  vuorilouhoksia,  joista  sar- 
kofageihin  tarvittava  kivi  on  hakattu,  ensin  ruvettiin  käyttämään, 
viimeistään  ne  taas  luonnollisesti  voisivat  olla  vuodelta  332,  jolloin 
Aleksanteri  suuri  valloitti  Egyptin  ja  samalla  Egyptin  taide  lakkasi 
olemasta. 

Ne    kaksi    muuta   antropoidista   sarkofagia,   jotka   on   löydetty 
Sidonin   kalmistosta  (kuva  2),  ovat  tehdyt  Kreikan  saarilta  saadusta 

marmorista.  Tyyli  muistuttaa  Eg>'ptiä,  mutta  ei  niin  paljon  Tabnit- 
sarkofagia  kuin  saisilaisia  muumioarkkuja.  Suhteet  ovat  pienemmät, 
pään  reliefi  on  korkeampi,  arkun  muodot  ovat  kaarevat.  Egyptiläi- 
nen traditsioni  näkyy  „osirismaisesta"  parrasta,  joka  koristaa  kasvoja, 
ja  pään  molemmin  puolin  riippuvista,  lämsänmuotoisista  nauhoista. 
Mutta  hiustenkäsittely  on  sama  kuin  Kreikan  varhaisimmassa  tai- 
teessa heti  persialaissotien  jälkeen.  Naisen  päässä  ovat  hiukset  jär- 
jestetyt niin,  että  siinä  on  kolme  riviä  kaarrokselle  palmikoituja  ki- 
haroita ^  ja  korvan  kohdalla  ne  valuvat  kaulalle  ja  rinnalle  kolmena 
sirosti  käherrettynä  nauhana,  muistuttaen  arkaisia  Apollo-pystykuvia. 
Kasvojen  tyyppi  on  puhtaasti  kreikkalainen,  suun  ilme  lähentelee 
„aiginalaista"  hymyilyä.  Päät  kuuluvat  epäilemättä  siihen  kehitty- 
neemmän varhaiskauden  1.  arkaismin  teosten  sarjaan,  jonka  rajakoh- 
tina on  Harmodioksen  pää  Napolissa  (Springer  kuv.  348)  ja  „Apollo 
Choiseul"  British  museumissa  (main.  teos  kuv.  374),  siis  persialais- 
sotien ja  vuoden  450  väliseen  aikaan,  kuitenkin  lähempänä  edellistä 
rajakohtaa  kuin  jälkimäistä.  Studniczka  arvelee  päiden  kuuluvan 
5:nnen  vuosisadan  ensimaiseen  kolmannekseen.  Tämän  naisen  pään 
kanssa  yhtejrdessä  on  ajateltu  olevan  erään  arkaisista  neitsyistä  n.  s. 
„Boudeuse"n,  joka  on  Akropoliin  museossa  (main.  teos  kuv.  342). 
Verrattaessa  pistää  heti  silmään,  että  Akropoliin  tyttö,  ja  siinä  selvästi 
ilmenevä  yksilöllinen  viehkeys  on  paljoa  etevämmän  taiteilijan  luoma. 
Mutta  sukupolvi  on  sama,  ja  se  kuuluu  todennäköisesti  5:nnen  vuosi- 
sadan ensimaiseen  kolmannekseen.  Tavattoman  hyvin  säilyneen 
asunsa  vuoksi  on  Sidonin  sarkofagin  päillä  huomattava  sija  tämän- 
tapaisten taideteosten  sarjassa,  joita  säilytetään  eri  museoissa  Euro- 
passa  ja  Amerikassa. 

Näitä  kreikkalaisesta  aineesta  olevia  ja  kreikkalaisten  teke- 
miä sarkofageja  ei  ole  tavattu  varsinaisen  kreikkalaisen  kultuuri- 
alueen  haudoista.  Ne  ovat  kaikki  peräisin  seuduilta,  joissa  foinikia- 
laisia on  asunut,  enimmät  varsinaisesta  Foinikiasta,  toiset  taas  Kyp- 
roksesta, Maltasta,  Korsikasta,  Solus  kaupungista  Sisiliassa,  Cadizista 
—  kaikki  vanhoja  foinikialaisia  siirtokuntia.    Olemme  siis  tekemisissä 


*  Vrt  Spr.  kuv.  371. 

foinikialaiselle  kultuurille  ja  aistille  kerrassaan  ominaisten  esineiden 
kanssa,  joka  kultuuri  ja  aisti  tässä  suhteessa  on  johtanut  kreikka- 
laisia valmisteita.  Vanhimmat  tyypit  ovat  peräisin  Kyproksesta  ja 
Sisiliasta,  jonne  on  luultu  voivan  sijoittaa  tämän  teollisuuden  ensi- 
mäiset  keskustat.  Tyylistä  päättäen  on  sitä  kestänyt  noin  kaksi 
vuosisataa,  sen  tuotteissa  ilmenee  kehitys,  jonka  alkuna  ovat  kahden 
ylempänä  puheena  olleen  arkun  arkaiset  päät  ja  jonka  korkein  ke- 
hitysaste esiintyy  muutamista  Beyrouthin  ja  Baramijen  sarkofagien 
ihailtavissa  olympisen  ihania  piirteitä  osoittavissa  päissä.  Useimmat 
ja  parhaimmat  lienevät  lähteneet  Jonian  työpajoista.  Eräs  jonia- 
lainen  kuvanveistäjä  Telephanes  Phokaiasta  valmisteli  5:nnen  vuosi- 
sadan alkupuolella  töitä  Persian  kuninkaiden  palatseja  varten.  Näi- 
hin aikoihin  juuri  kreikkalainen  taide  "alkaa  vaikuttaa  itämaiseen  tai- 
teeseen, samoinkuin  tämä  aikoinaan  oli  vaikuttanut  kreikkalaiseen. 
Antropoidisissa  sarkofageissa  on  muoto  vielä  itämainen,  vain 
kanteen  veistetyssä  kuvassa  ilmenee  kreikkalainen  taidehenki.  Sitä- 
vastoin nuo  neljä  suurta,  korkokuvilla  koristettua  Sidonin  sarkofogia 
ovat  sekä  rakenteeltaan  että  koristeelliselta  asultaan  puhtaasti  kreik- 
kalaista tekoa.  Ja  kuitenkin  ne  ilmaisevat  kokonaar^  itämaalaista 
tapaa.  Jollemme  ota  lukuun  vastikään  Kretan  saarelta  löydettyjä 
„minolaisia"  sarkofageja  ja  klazomenalaisia  (ks.  alemp.),  niin  voi- 
daan väittää,  että  sarkofagi  europpalaisessa  Kreikassa  tulee  yleisem- 
pään käytäntöön  vasta  hellenistisenä  aikana.  Kreikkalainen  kun- 
nioitti vainajiaan  tavallisesti  yksinkertaisilla  hautakivillä,  joissa  korkein- 
taan maalattu  tai  matalana  kohokuvana  esitetty  henkilökuva  muis- 
tutti vainajaa  ja  hänen  harrastuksiaan  ^  Joskus  pystykuva  haudalla 
esitti  häntä  itseään;  näytteitä  varhaisimman  arkaisen  aikakauden 
hautapatsaista,  samantapaisia  kuin  Tenean  tunnettu  ApoUo-tyyppi  ^, 
on  paitsi  jo  mainittua  pystykuvaa  Miinchenin  Glyptotekissa  myös 
eräs  Kalyvviasta,  Eleusiin  seuduilta,  ja  toinen  Meloksesta  löydetty, 
molemmat  nykyään  Atenan  kansallismuseossa.  Kreikkalaisen  taiteen 
kukoistusaikana  kehittyy  hautapatsas  vähitellen  pieneksi  ihanteelli- 
seksi  kammioksi  (aedicula),  missä  vainajaa  mitä  kauneimmissa  |^oh- 


*  Spr.  kuvv.  321,  322. 

*  Spr.  kuv.  292. 

tauksissa  kuvataan  vielä  kuolemankin  jälkeen  elävänä  rakkaittensa 
parissa  ^  4:nnen  vuosisadan  jälkimäisellä  puoliskolla  muodostuLvai 
nämät  muistopatsaat  joskus  varsinaisiksi  hautakappeleiksi,  joita  irto- 
naiset veistokuvat  koristivat,  kunnes  vuosisadan  loppupuoliskolla  De- 
metrios  faleronilaisen  määräys  hautapatsas}'lell  isyyttä  vastaan  yhdellä 
iskulla  teki  lopun  Kreikan  taiteellisista  hautamuistomerkeistä. 


Kuva  3.     A'',  s.  satrappisarkofagi  Konstantinopolin  museossa. 


Niinkuin  on  viitattu  kehittyy  kohokuvasarkofagi  varsinaisen 
Kreikan  ulkopuolella.  Klazomenassa  esiintyy  jo  6:nnella  vuosisadalla 
terrakottasarkofageja,  joissa  ei  vielä  ole  koristuksina  korkokuvia, 
vaan  maalauksia*.  Vähän  myöhemmin  tavataan  Kyproksessa 
kalkkikivi-  tai  marmorisarkofageja,  joiden  rakenteeseen  kreikkalainen 
temppeliarkkitehtuuri  on  vaikuttanut  ja  jotka  ovat  kaunistetut  kreik- 
kalaisilla ornamenteilla  ja  rikkaasti  koristetut  kohokuvilla.  Nämät  esit- 
tävät metsästyskohtauksia  tai  vaunu-  ja  soturikulkueita  ^. 


'  Spr.  kuvv.  452,  523. 

*  Spr.  kuvv.  284—285. 

*  Spr.  kuv.  154. 

Mutta  sittenkin  oli  Sidonin  rikkaiden  ja  taidetta  rakastavien 
ruhtinaiden  ansio,  että  he  tekemällä  tilauksia  kreikkalaisilta  kuvan- 
veistäjiltä saattoivat  tämän  tyypin,  joka  silminnähtävästi  johtuu  koti- 
maisesta n.  s.  „theca"sta  (alkuperäinen  ja  taiteeton  suorakaiteen  muo- 
toinen kiviarkku,  jom moisia  on  Sidonin  kalmistosta  löydetty  viisi 
kappaletta),  korkeimpaan  taiteelliseen  täydellisyyteensä. 


Kuva  4.     Satrappisarkofagin  stvut 

Tilaajan  itämaiset  taipumukset  ilmenevät  tosin  näissäkin  muisto- 
merkeissä. Sillä  aiheina  esiintyy  tässä  enimmäkseen  tyypillisiä  met- 
sästyskohtauksia  tai  ilmituodaan  niissä  itämaalaisen  vainajan  mielty- 
mystä hevosiin,  juhlakulkueihin  tai  ratsutaisteluihin.  Niinpä  näemme 
n.  s.  satrappisarkofagissa  (kuva  3),  ylimyksen,  joka  valtikka  ja  itä- 
mainen tiara  tunnusmerkkinään  on  läsnä  nelivaljakon  koeajossa. 
Sarkofagin  toisella  puolen  kuvataan  hän  seurueinensa  hevosen  se- 
lässä hirvien-  tai  pantterinajossa  (kuva  4).  Vielä  kerran  näemme 
saman  kunnioitusta  herättävän  henkilökuvan,  joka  varmaan  esittää 
sarkofagissa  kerran  levännyttä  Sidonin  kuningasta,  makaavassa  asen- 
nossa lepotilalla  (clinae) ;  häntä  palvelevat  nuoret  orjattaret  ja  jonkun 

Kuva     5.     Satrappisarkofagin  päät. 


matkan  päässä  hänen  jalkapuolessaan  istuu  tuolilla  nainen  —  luulta- 
vasti hänen  vaimonsa  —  katsellen  alakuloisen  vakavana  kohtausta 
(kuva  5). 

Kaikki  on  kuvattu  yksinkertaisella  ja  naiivilla  tavalla,  joka  tuo 
mieleen  maljakkomaalauksia  5:nnen  vuosisadan  alkupuoliskolta.  Tai- 
teilija välttää  monimutkaisia  ryhmiä,  tapaukset  kehittyvät  levollisen 
johdonmukaisesti  ja  pysähdyksittäin,  niinkuin  kuvittelee  mielessään 
Polygnotoksen  ja  Mikonin  freskoja.  Nelivaljaikkovaunuja  ja  profii- 
lissa kuvattua  ajomiestä  on  verrattu  Olympiassa  Zeustemppelin  pääty- 
kolmioalalla   olevaan  ryhmään,  joka  esittää  lähtöä  Pelopsin  ja  Oino- 

maoksen  kilpailuun.  Yhdenmukaisuus  ilmenee  varsinkin  hevosten 
siroissa  jäsenissä  ja  siinä  suoraviivaisessa  paralelismissa,  joka  on 
ominainen  valjakolle.  Päät  esitetään  mieluimmin  profiilissa,  silloinkin 
kun  vartalot  nähdään  selästä  päin  tai  kolmeneljännes-käännöksessä, 
mikä  vanhanaikainen  piirre  on  ominainen  mustakuvioiselle  maljakko- 
maalaukselle  ^  Myöskin  naisten  pukujen  laskoksissa  voi  huomata 
patsaan  uurteita  muistuttavaa  jäykkyyttä  ^.  Mutta  toiselta  puolen  on 
olemassa  muutamia  naiskuvia,  joiden  vapautunut  kauneus  todistaa 
jo  verrattain  korkealle  kehittynyttä  taidetta.  Millaista  hienoa  su- 
loutta henkiikään  tuosta  nuoresta  Heben  olennosta,  joka  kuolinate- 
rialla  kaataa  viiniä  herransa  juomasarveen,  ja  tämän  jalkojen  juu- 
ressa istuvasta  naisesta^  joka  hiljaisiin  unelmiin  vajonneena  ihmeen 
kauniilla  kädenliikkeellä  kohottaa  huntua,  joka  peittää  hänen  päätään. 
Se  arkaisten  ja  edistyneempien  piirteiden  sekoitus,  jota  niin  run- 
saassa määrin  saattaa  huomata  kohokuvaesityksissä,  ilmenee  myös 
sarkofagin  arkkitehtonisessa  sommittelussa.  Arkun  onkalolla  on  vielä 
egyptiläinen  antropoidinen  muoto,  s.  o.  se  ei  ole  neliskulmainen  niin- 
kuin noissa  kolmessa  muussa  suuressa  sarkofagissa,  vaan  noudattaa 
ruumiin  rajaviivoja.  Sarkofagi  ei  myöskään  ole  täysin  suorakaitei- 
nen,  vaan,  samoinkuin  n.  s.  lykiolainen  sarkofagi,  hiukan  puolisuun- 
nikkaan  muotoinen  siten  että  sivut  vähän  kapenevat  ylöspäin.  Sitä- 
vastoin on  ornamentiikassa  paljoa  edistyneempi  tyyli  vallalla.  Hienot 
helminauhat  ja  munasauvat,  joiden  muodot  muistuttavat  samantapai- 
sia osia  jonialaisissa  rakennuksissa  Naukratissa,  Efesoksessa  ja  Sa- 
moksessa  sekä  nurkka-  ja  päätyakroteriot  kierukoiden  ympäröimine 
palmetteineen,  kuuluvat  Vähän  Aasian  täysin  kehittyneeseen  jonia- 
laiseen  arkkitehtuuriin,  sellaisena  kuin  se  esiintyy  Atenassa  vasta 
5:nnen  vuosisadan  loppupuolella.  Nämät  rakennustaiteelliset  tunnus- 
merkit, naisten  pukujen  tyyli  sekä  kohokuvissa  esiintyvien  huone- 
kalujen muoto  viittaavat  jonialaiseen  alkuperään.  Kohokuvat  muodos- 
tavat tyypillisen  siirtymämuodon  edistyneestä  arkaismista  vapaaseen, 
kauniiseen    tyyliin   ja    lähenevät    muutamissa    kohdin    olympialaisia 


^  Vrt.   erästä   Berlinissä    olevaa   korintilaista    maljaa  6:nnen  vuosbadan 
alkupuoliskolta,  jossa  on  kuvattu  Amfiaraoksen  lähtö  taisteluun  (Spr.  kuv.  277). 
*  Vrt  Springer  kuvv.  363,  387,  423. 

päätyrybmiä,  toisilla  taas  eleusUaista  kohokuvaa  ^  ja  Partenonin  veis- 
tokuvia  *. 

Lykialainen    sarkofagi    on   saanut    nimensä    kannen   soikeasta 


Kuva  6.     N.  s.  Lykialainen  sarkofagi 
■  Konstantinopolin  museossa. 


kaarroksesta,  muoto,  joka  on  ominainen  Lykian  hautamuistomer- 
keille. Mutta  aineena  on  käytetty  lykialaisessa  taiteessa  harvoin 
esiintyvää  Paros  saaren  marmoria  ja  arkkitehtuurikin  on  muuten  täy- 
dellisesti kreikkalainen.  (Kuva  6).  Veistokuviin  on  puhtain  kreikka- 
lainen henki  painanut  leimansa.    Päätypuolia  on  käsitelty  ikäänkuin 


*  Spr.  kuv.  423. 

*  Studniczkan  mukaan  5:nnen  vuosisadan  keskivaiheilta. 

temppelien  melooppeja,  ja  ne  esittävät  näissä  rakennusosissa  yleisiä  ai- 
heita, kentaureja,  jotka  taistelevat  lapitien  kanssa.  SuippokaarisiUa 
päätykolmioaloiUa  on  toisella  puolen  kuvattu  sfinksejä,  toisella  vaaka- 
lintuja,    NäiUä    satueläimillä  oli  epäilemättä  kreikkalaisessa  hautapal- 


Kuva  7.     Lykialatsen  sarkofagin  sivut. 


veluksessa  alkujaan  toinen  merkitys  kuin  vain  eduskuvallinen.  Niiden 
ei  pitänyt  yksin  kuvaannollisessa  merkityksessä  vartioida  hautaa,  vaan 
kirjaimellisesti  kauhuaherättävällä  hahmollaan  pitää  loitolla  pahat  hen- 
get ja  mikäli  mahdollista  myös  rosvot  ja  temppelinhäpäisijät.  Tai- 
teilija on  ryhmityksissään  saanut  aikaan  erinomaisen  vastakkaisvai- 
kutuksen,  toisella  puolella  villikissojen  lailla  painiskelevat  vaakalinnut, 
toisella   levollisesti   istuvat  sfinksit,  joiden  neitsyellisillä  kasvoilla  ku- 

vastuu  tuo  tutkiva  surumielisyys,  joka  on  niin  luonteenomainen  kreik- 
kalaisille hautakuvioille. 

Suuret  kohokuvat  (kuva  7)  siirtävät  meidät  kuoleman  ja  unel- 
mien maailmasta  elämään  ja  iloiseen  toimintaan.  Toisella*  pitkällä 
sivulla  kuvataan  metsästyskohtausta,  missä  kaksi  nelivaljaikkoa  ajaa 
karauttaa  jalopeuran  yli.  Kumpaistakin  vaunuja  ohjaa  kaksi  nais- 
puolista ajajaa.  Valjaikon  kiivas  vauhti  on  aivari  uutta  ja  eroaa  täy- 
dellisesti esim.  satraappisarkofagin  ja  Olympian  päätyryhmän  levolli- 
sista nelivaljaikoista.  Se  on  votivikohokuvien  tyyppi  5:nnen  vuosi- 
sadan lopulta  ja  4:nnen  alkupuolelta.  Kuvanveistäjä  on  silminnähtä- 
västi lainannut  aiheen  maalaustaiteesta,  jossa  se  useinkin  esiintyy 
varsin  vanhoissa  punakuvioisissa  maljakoissa.  Myöhemmin  se  lai- 
nattiin kohokuvista  rahakuviin.  Ajajien  tyypit  ja  puvut  viittaavat 
amatsoneihin,  yhdellä  heistä  on  frygialainen  päähine.  Runokerto- 
muksen  mukaisesti  esiintyy  eräissä  mustakuvioisissa  maljakoissa 
amatsoneja,  jotka  ohjaavat  herpista  bigaa  (kaksivaljaikkoa).  Etruski- 
laiset sarkofagit  ovat  ainoat,  joissa  amatsoneja  esiintyy  nelivaljaikkoa 
ajamassa;  usein  niitä  kuvataan  jalan  ja  klassillisessa  taiteessa  etu- 
päässä ratsain. 

Vastineena  jalopeuran  ajolle  on  vastakkaisella  sivulla  villisian 
metsästys  ja  ratsastavia  nuorukaisia.  Se  ei  ole  mikään  homerolai- 
nen  metsästys  kukoistavine  efebeineen  ja  juoksevine  koirineen,  vaan 
hevosparaadi,  semmoinen  kuin  on  kupattuna  Partenonin  friisissä. 
Kuvanveistäjä  on  taituri  tuttujen  aiheiden  toistamisessa.  Kentauri- 
ryhmät  päätypuolissa  ovat  ikäänkuin  suoraan  otetut  Theseionin  tai 
Partenonin  metoopeista.  Sen  ohella  hän  koettaa  saada  aikaan 
perspektivisiä  ja  maalauksellisia  vaikutelmia.  Siten  hän  muodostaa  etu- 
alalla olevat  esineet,  niinkuin  esim.  villisian  jalat  sekä  etumaisimpien 
hevosten  ja  efebien  jäsenet  korkeaksi  kohokuvaksi,  jota  vastoin 
taimmaisten  kuvioiden  rajaviivat  häviävät  taustaan.  Kivistä  maa- 
alaakaan  hän  ei  ole  jättänyt  esittämättä.  Voi  kuvailla  mielessään, 
että,  kun  kohokuvaa  kaunistivat  sen  alkuperäiset  värit  (jälkiä  niistä 
näkyy  vielä  taustoissa  ja  sfinksien  hiuksissa)  sekä  aseet,  ohjakset  ja 
muut  metalliset  lisäaineet,  maalauksellinen  vaikutus  oli  varmaan  erin- 
omainen. 

On  väitetty  että  lykialaisen  sarkofagin  kuvissa  voidaan  huomata 
eri  taiteiiijakäsien  jälkiä.  Tosiaan  onkin  päissä,  eikä  vähimmin  he- 
vosten päissä,  paljon  eloa  ja  ilmettä,  jota  vastoin  moniaat  ruumiit 
ovat  kaikkea  muuta  kuin  täydellisiä  ja  niiden' muovaili!  vailla  sitä 
notkeutta,  joka  on  elollisuudelle  ominaista.  Sommittelussa  esiintyy 
etsittyjä  ja  teennäisiä  piirteitä  oivallisten  yksityiskohtien  rinnalla. 
On  epäilemätöntä,  että  nämäj  teokset  kuuluvat  Perikleen  aikakauteen 
ja  ovat  hyvin  lähellä  Partenonin  veistokuvia.  Kuvanveistäjä  oli  luul- 
tavasti attikalainen  tai  jonialainen,  joka  oli  saanut  voimakkaita  vai- 
kutteita attikalaisesta  taiteesta.  Attikalaisen  tyylin  sulous  esiintyy 
selvimmin  efebien  profiileista  villisian  ajossa. 

Eurymedonin  taistelun  jälkeen  (467  tai  66)  kuului  Lykia  attika- 
laiseen meriliittoon,  ja  sen  taidekin  joutui  luultavasti  Atenasta  riip- 
puvaksi. Jos  vertaa  Konstantinopolin  sarkofagia  muihin  jonialaisten 
taiteilijoiden  muovailemiin  attikalaistyylisiin  lykialaisiin  hautamuisto- 
merkkeihin,  niinkuin  Herooniin  Giölbaschissa  ^  ja  sarkofageihin  Bri- 
tish museumissa,  niin  näyttää  luultavalta,  että  se  on  syntynyt  5:nnen 
vuosisadan  viime  vuosina,  jolloin  Lykia  jo  oli  irtaantunut  Atenan 
liitosta.  Se  ei  kuulu  vielä  4:nnen  vuosisadan  uusattikalaiseen  taide- 
suuntaan, tähän  aistilliseen,  intiimiin  ja  tunnelmalliseen  taiteeseen. 
Päät  ovat  pyöreät,  profiilit  suorat,  silmäkuopat  vain  hiukan  syven- 
net}^, otsat  säännölliset  ja  huulet  vailla  sitä  syvää  sielukasta  hy- 
myä, joka  on  esim.  Praxiteleen  Hermeellä.  Hiusten  käsittely  on 
hiukan  arkaiseeraava.  Myöhimmäksi  rajakohdaksi  olettakaamme 
vuosi  400,  varhaisin  ajankohta  on  Partenon  teosten  alkuaika,  v.  437. 
Päät  sarkofagissa  muistuttavat  silmiinpistävästi  muutamia  1892 — 1895 
Argoksen  Heroonista  löydettyjä  päitä  ^.  Nämät  kuuluvat  noin  vuo- 
teen 420  ja  ovat  siis  suunnilleen  15  vuotta  nuoremmat  kuin  Parte- 
nonin. Tähän  vuosilukuun  soveltunee  myös  lykialainen  sarkofagi 
parhaiten  ^. 

»  Spr.  kuv.  458. 

'  Argolaiset  päät  lukee  Waldstem  nuoremman  Polykleitoksen  kouluun. 
Voisikohan  sen  nojalla  myös  olettaa,  että  se  taiteilija,  joka  on  muovannut 
päät  Sidonin  sarkofageissa,  kuului  Sikyonin  kouluun  tai  oli  ollut  sen  vaiku- 
tuksen alaisena? 

'  Studniczkau  mukaan  5:nnen  vuosisadan  lopulta. 

Lykialainen  sarkofagi  viittaa  siis  sekä  aineeltaan  että  tyyliltään 
jonialaiseen  alkuperään,  jota  vastoin  n.  s.  pleureuse  sarkofagi  (kuva 
8)  on  aivan  varmaan  attikalaista  tekoa  ja  aine  on  Pentelikonin  mar- 
moria. Arkkitehtuurissa  ilmenee  piirteitä,  jotka  ovat  ominaisia  atti- 
kalais-jonialaiselle  tyylille.  Arkku  on  täysin  suorakaiteinen  ja  esit- 
tää kreikkalaista  temppeliä,  jonka  ympäri  kulkee  rivi  jonialaisia  puoli- 


Kuva  8.     Surevien  naisten  sarkofagi  Konstantinopolin 
museossa* 


pylväitä,  samantyylisiä,  kuin  pylväät  Erekteionin  pohjoishallissa. 
Aivan  samanlainen  puinen  sarkofagi  on  löydetty  1874  Kertschistä 
(muinaisesta  Pantikapaionista)  Krimin  niemellä.  Samoinkuin  tässä 
ja  muun  muassa  Miletoksen  dorilaisessa  „Bouleuterion"issa  (Neuvos- 
huoneessa),  kulkee  rintamus  pylvähikön  pilarien  välissä.  Seisovina 
tai  eri  asennoissa  nojautuen  siihen  on  kuvattuna  18  surevaa  naista. 
Tämä  pieni  temppeli,  samoinkuin  Erekteionin  neitsythalli,  on  vailla 
varsinaista  friisiä.  Mutta  sen  sijaan  kulkee  sellainen  jalustan  ympä- 
rillä, jossa  kuvataan  metsästäjiä  itämaisissa  puvuissa,  milloin  par- 
haillaan metsästämässä,  milloin  palaavina  kotiin  runsaine  saaliineen 
-   aihe,  joka  silminnähtävästi  ei  saanut  puuttua  Sidonin  hautamuisto- 

merkeistlL.  Vielä  kerran  on  friisikuva  esitetty  siinä  balustradissa, 
joka  päätyharjan  tasalla  kulkee  ympäri  kattoa.  (Kuva  9).  Sekä 
tämä    bafustradi   että   friisin  aihe,  hautauurna,  jota  kuljetetaan  juhla- 


Kuva  9.     Surevien  naisten  sarkofagin  sivut. 


saatossa  ja  jossa  m.  m.  myös  tallipojat  taluttavat  hevosia,  ilmaisevat 
barbaarista  aistia  sekä  ovat ;  aivan  outoja  kreikkalaisessa  taiteessa  ^ 
Myöskin  se  yksitoikkoinen  tapa,  millä  juhlasaattoa  on  kaksi  kertaa 
aivan   samanlaisena   esitetty    friisissä,  esiintyy  Kreikassa  vain  sarko- 


^    Myöhäisarkaiselta    ajalta    on  meillä  Lykian  Xauthoksesta  hautareliefi, 
missä  samantapainen  juhlasaatto  on  kuvattuna.    Springer  I.  S.  176. 

fagiveistoksissa  (lykialaisissa  sarkofageissa  Lontoossa,  amatsonisarko- 
fagissa  Wienissä). 

Esikuvina  temppelimäisille  sarkofageille,  joita  esiintyy  vielä  kris- 
tillisenäkin aikana,  ovat  olleet  ne  monumentaliset  hautatemppelit 
pylväitten  välisine  pystykuvineen,  joista  Nereidien  muistomerkki 
Xanthoksessa  on  näytteenä  ^  Voipi  olettaa,  että  attikalaisilla  hau- 
tausmailla 4:nnellä  vuosisadalla  oli  pienempiä  temppelimäisiä  muisto- 
merkkejä, nekin  koristettuina  irtonaisilla  veistokuvilla.  Pari  hauta- 
kuviota,  jotka  esittivät  surevia  orjattaria  istuvassa  asennossa,  on  Sa- 
bouroffin  kokoelmasta  tullut  Berlinin  museoon,  kolmas,  joka  on  Ate- 
nasta  löydetty,  säilytetään  sikäläisessä  kansallismuseossa. 

Nämät  pystykuvat  ja  useat  sekä  museossa  että  Dipylon  hautaus- 
maalla Atenassa  olevat  hautamuistomerkit  osoittavat,  mistä  taiteilija 
on  saanut  inspiratsionin  sureviin  naisiinsa.  Mutta  ajatus,  että  hän 
on  sijoittanut  heidät  tähän  suureen  valituskuoroon  ja  että  hän  asen- 
noilla, ryhdillä,  ilmeillä,  käsien  liikkeellä  on  toistanut  saman  aiheen 
mitä  henkevimmin,  on  taiteilijan  oma.  Siitä  huolimatta  vallitsee 
tässä  moninaisuudessa  jonkinmoinen  sopusuhtaisuus  ja  rytmillinen 
yhdenmukaisuus,  mikä  m.  m.  esiintyy  siinä,  että  yksi  henkilöistä 
aina  istuu  kahden  seisovan  välissä. 

Mieltäkiinnittävää  on  seurata  kehityskulkua  suurin  piirtein  tä- 
män surevan  naispuolisen  henkilökuvan  hautamerkeissä,  joka  kreik- 
kalaisessa taiteessa  on  saanut  niin  ihmeen  kauniin  ilmaisumuodon. 
Alkuaan  se  kuului  draamaan  ja  esitettiin  näyttämöllä  niobidien  ja 
Elektran  kaltaisten  henkilöiden  muodossa.  Nämät  usein  esiintyvät 
surevat  näj^ämölliset  henkilöt  omistivat  maalarit  itselleen  ja  esitti- 
vät niitä  freskoissaan  ja  myöhemmin  maljakkomaalauksissaan.  Voi 
sitten  kuvailla  mielessään  miten  kuvanveistäjät  maalausten  johdolla 
tekivät  luonnoksia  veistoteoksiaan  varten.  Vatikanin  Sureva  Pene- 
lope ^  on  varmaankin  5:nnen  vuosisadan  keskivaiheilta  olevan  kreik- 
kalaisen  hautakuvan   uusinto.    Praxiteleestä   tiedetään,   että   hän  on 


*  Vrt.  uudistuskuvaa  Spr.  kuv.  443.  Studniczka  on  lähimmäksi  esiku- 
vaksi olettanut  egyptiläisiä  ^prothesisbaldakineja' ;  sellainen,  jonialaisten  pyl- 
väitten varassa  oli  myös  Aleksanteri  suuren  hautasaatossa. 

•  Spr.  kuv.  361. 

kuvannut  surevaa  naista,  samaa  aihetta  käsitti  myös  Sthennis  Olyn- 
tholainen.  Ei  kumpaisestakaan  näistä  varmaan  ihanista  teoksista  ole 
jäljennöstäkään  olemassa. 

Useimpiin  Sidonin  sarkofagin  kuvioihin  voi  lÖ3rtää  vastineen 
attikalaisista  hautakivistä.  Mutta  on  sittenkin  asentoja  ja  liikkeitä, 
jotka  näyttävät  olevan  taiteilijan  omia  keksimiä.  Eräs,  joka  painaa 
kätensä  sydämelleen,  ja  pari,  jotka  istuvat  surullisina  kädet  ristissä, 
ilmaisevat  melkein  uudenaikaista  kristillistä  paatosta.  Kasvojentyyppi 
ja  vartaloiden  suhteet  ovat  samat  kuin  naisilla  atenalaisissa  hauta- 
muistomerkeissä 4:nnen  vuosisadan  keskivaiheilla.  Tämä  naistyyppi 
on  tanakka  ja  roteva,  ja  sen  piirteet  ovat  pikemmin  säännölliset  kuin 
hienot.  Puku  ei  ole  enää  yksinkertainen  dorilainen,  niinkuin  Parte- 
nonin  friisissä  ja  Kefisodotoksen  „Eirene**ssä  (Spr.  kuv.  482),  vaan 
muistuttaa  Mantinean  runottaria  ^  jotka  ehkä  väärin  on  asetettu 
Praxiteleen  taiteen  yhteyteen.* 

Puheenaoleva  sarkofagi  on  luultavasti  peräisin  attikalaisesta  työ- 
pajasta noin  4:nnen  xniosisadän  keskivaiheilta,  jolloin  Skopas,  Praxi- 
teles  ja  Knidoksen  Demeterin  tuntematon  luoja'  olivat  taiteensa 
kukkulalla  ja  teoksissaan  kuvasivat  naissuloutta  ja  ihmissielun  liik- 
keitä. Siinä  ilmenee  useiden  taiteilijakäsien  työtä.  Kattobalustradin 
kohokuvat,  hevoset  ja  tallipojat  ovat  varsin  kehnosti  tehdyt,  jota 
vastoin  surevat  naiset  ovat  sen  aikuisen  taiteen  korkeimmalla  asteella. 
Jalustafriisi  —  omituinen  aihe,  joka  myös  esiintyy  Halikamassoksen 
mausoleumissa  —  on  antanut  aihetta  olettaa,  että  sen  tekijä  oli 
Bryaxis,  eräs  Skopaan  koulun  taiteilija  ja  niitä,  jotka  tehokkaimmin 
ottivat  osaa  mausoleumin  koristamiseen.  Toiset  ovat  ehkä  yhtä  hei- 
koilla perusteilla  arvelleet  siksi  Sthennistä,  joka  4:nnen  vuosisadan 
keskivaiheilla  toimi  Atenassa,  suoritti  tilauksia  ulkomaille  ja  Pliniuk- 
sen  mukaan  on  muovaillut  ryhmän  surevia  naisia  (flentes  matronae). 
Mutta  sekä  Bryaxiin  että  Sthenniin  taide  on  meille  aivan  tuntematon, 
joten  ei  voi  mitään  varmaa  päättää  heidän  suhteestaan  surevien  nais- 
ten sarkofagiin. 


>  Spr.  kuv.  513. 

'  Studniczkao    mukaan   vuosikymmen   tai  enemmän  ennen  Halikamas- 
soksen mausoleumia.     (35o). 
»  Spr.  kuv.  509. 

Sarkofagi  oli  luultavasti  alkujaan  määrätty  Sidonin  kuningas- 
huonetta varten,  jonka  hautaholvista  se  löydettiin.  Siihen  viittaa 
kattobalustradissa  oleva  hautaussaaton  aihe.  Studniczka  on  tilaajaksi 
arvellut  helleeniläisystävän,  Stratonin  (Sidonin  kuningas,  kuollut 
noin  360),  jonka  kuuluisaa  kreikkalaista  haaremia  hänen  oletuksensa 


Kuva  lO.     A'',  s.  AUksanterin^sarkofagi  Konstantinopolin  museossa. 


mukaan  surevat  naiset  esittävät.  Mutta  sekä  Reinach  että  Winter 
pitävät  lujasti  kiinni  siitä,  etteivät  nämät  naiset  ole  orjia  eikä  palkat- 
tuja itkijöitä,  vaan  että  heidän  pukunsa  pikemmin  viittaa  siihen,  että 
he  ovat  sisaria,  puolisoja,  sukulaisia,  jotka  vilpittömästi  surevat  vai- 
najaa. He  viittaavat  vertailun  vuoksi  itkijään,  joka  kulkee  etumai- 
simpana  hautaussaatossa  ja  liioitellun  epätoivon  ilmeellä  kohottaa  kä- 
tensä taivasta  kohti.  Mitä  kreikkalainen  taiteilija  lieneekään  tarkoit- 
tanut näillä  henkilökuvilla,  joka  tapauksessa  on  hänen  taiteensa  niin 
täydellisesti  ne  elähyttänyt  hengellään,  että  ne  kunnialla  voivat  pitää 
paikkansa  kauneimpien  attikalaisten  hautakuvioitten  rinnalla. 

N.   s.   Aleksanterin-sarkofagi   (kuv.    10)  on  näistä  neljästä  suu- 

resta  sarkofagista  suurin  ja  kohokuvakoristuksiinsa  nähden  komein* 
Sen  arkkitehtuuri  näyttää  jonialaisen  arkkitehtuurin  korkeimmassa 
kukoistuksessaan.  Sarkofagin  arkitravissa  oleva  kohotekoinen  mean- 
deri  esiintyy  ensi  kertaa  tässä  muodossa  korintilaisissa  muistomer- 
keissä. ^     Viiniköynnösfriisi    esiintyy  m.    m.    Berlinin   museossa  ole- 


Kuva  II.     Aleksanterin-sarkofagin  sivut. 

vassa  Metrodoros  Khiolaisen  hautakivessä,  joka  on  alkuisin  3:nnelta 
vuosisadalta  e.  Kr.  ^  Friisin  yläpuolella  me  näemme  hammaslistan 
Karyatidihallista  ja  Vähän  Aasian  jonialaisista  temppeleistä.  Katto 
on  runsaasti  kaunistettu  jalopeuranpäillä,  naisnaamioilla,  joita  koris- 
taa palmunlehdistä  tehty  sädekehä,  sekä  kotkilla,  joita  ei  nykyään 
enää  ole  olemassa.  Akroteriokuvioina  on  alhaalla  lepääviä  jalopeu- 
roja ammottavin  kidoin,  päätyjä  seppelöivät  palmetit,  joiden  lehdet 
ovat   taaksepäin   käännetyt,   alhaalta   koristetut  heraldisilla  vaakalin- 


»  Epidauroksen  «Tholos»  (Ympyrärakennus)  (Spr.  kuv.  467). 
*  N:o  766  A;  jäljennös   teoksessa  Beschreibung  der  antiken  Skulpturen 
der  königl.  Museen  zu  Berlin.     Berlin  1891.    Ss.  289,  290,  291. 

nuilla,  noilla  hirviöillä,  joita  niin  runsaasti  esiintyi  persialaisissa  ma- 
toissa ja  sinettisilintereissä  ja  joista  sarkofagien  mestarit  ne  ehkä  ovat 
saaneetkin. 

Kohokuvissa  ei  voi  vähintäkään  huomata  sitä  korkeaa  ihan- 
teellisuutta, joka  oli  ominaista  suurien  dekorativisten  otsamain  ja 
freskojen    ajalla.    Ne    kuuluvat   ajanjaksoon,  jolloin   mytologiset  ja 


n-' 'in  h 


■•'? 


VJ 


k 


Kuva   12.     AUksanterin<arkofagin  päät, 

symboliset  aiheet  olivat  väistyneet  niiden  aiheiden  tieltä,  joita  todelli- 
suus itse  tarjoaa  suurien  historiallisten  tapausten  muodossa.  Ne  siir- 
tävät meidät  Aleksanteri  suuren  voitokkaisiin  taisteluihin.  Eräässä 
kuvassa  esitetään  taistelu  persialaisten  ja  makedonialaisten  välillä 
(kuva  11),  muutamat  tutkijat  ovat  nimittäneet  sitä  Issuksen,  toiset 
Arbelan  taisteluksi.  Kreikkalainen  ratsumies  kuvan  vasemmassa  nur- 
kassa, hän,  jolla  on  jalopeurantalja  ihanteellisessa  Apollon-  tai  He- 
rakleenpäässään,  esittää  epäilemättä  Aleksanteria.  Hän  ja  hänen  per- 
sialainen vastustajansa,  jota  sarkofagiveistokuvissa  silminnähtävästi 
esitetään  toiminnan  sankarina,  sillä  hän  esiintyy  neljässä  näistä  kuu- 
desta kuvasta,  ovat  useita  kertoja  kohokuvissa  asetetut  yhteen,  mil- 
loin kaksintaistelussa,  milloin  veljellisessä  sovussa  jalopeuranajossa. 
(Kuva    12).    Kuvanveistäjä   on  helleniläiselle  taiteilijalle  harvinaisella 

myötätuntoisuudella  kuvannut  persialaisia  sympatiaa  herättävässä  va- 
lossa. Tämä  seikka  on  epäilemättä  yhteydessä  teoksen  synnyn  ja 
tarkoituksen  kanssa.  Aleksanterinsarkofagi,  tyyliinsä  nähden  myö- 
häisin Sidonin  sarkofageista,  on  löydetty  kalmiston  nuorimmasta 
hautakammiosta.  Se  lienee  kaiken  todennäköisyyden  mukaan  ollut 
kuningas  Abdalonymoksen,  viimeisen  kotimaisen  Sidonin  kuninkaan 
oma.  Kohokuvia  on  pidettävä  yleisinä  ajankuvauksina,  joten  ne 
eivät  suoranaisesti  vastaa  todellisia  historiallisia  tapahtumia.  Niissä 
kuvataan  Aleksanterin  aikuisia  ylhäisiä  persialaisia,  sellaisina  kuin 
he  ottelivat  metsässä  ja  taistelutantereella.  Useasti  häämöittää  suuren 
kuninkaan  ihanteellinen  hahmokin  esiin,  milloin  heidän  voittajanansa, 
milloin  heidän  ystävänään  ja  suojeliajanansa. 

Veistokuvissa  näemme  uuden,  hellenistisen  tyylin  sarastuksen. 
Verrattuina  niihin  veistoksiin,  jotka  esiintyvät  sarkofageissa  4:nnen 
vuosisadan  alkupuoliskolla,  ilmenee  niissä  sitä  realismia  ja  brutali- 
suutta,  joka  oli  taiteelle  ominaista  Aleksanterin  aikana.  Draamalli- 
sesti intohimoisissa  kasvoissa  näkyy  jälkiä  Skopaan  taiteen  vaikutuk- 
sesta, samoinkuin  taisteilij öiden  asennoissa  voi  huomata  yhtäläisyyttä 
Lysippoksen  teosten  kanssa  (vrt.  Aleksanteri  ratsun  selässä  Napo- 
lissa i,  Herakles  ja  hirvi  Palermossa  2).  Hevosten  ja  ratsumiesten 
asennot  muistuttavat  amatsonisarkofagin  kohokuvia  Wienissä.  Mar- 
moritekniikassa  ilmenevät  kaikki  ne  ennätykset,  joita  Praxiteleen  suun- 
tainen taide  on  saavuttanut.  Rajussa  eloisuudessa,  missä  lihakset, 
jänteet  ja  suonet  paisuvat  taistelunhalusta,  on  taiteilijan  taitavuus 
saavuttanut  suuria  voittoja.  Hänen  kreikkalaisensa  ovat  Praxiteleen 
tyyppiä,  kasvojen  muoto  soikea,  otsa  matala,  silmät  syvät,  huulet  ja 
sieramet  hienot  ja  tarmokkaat.  Praxiteleen  teoksista  tunnemme  var- 
muudella vain  hänen  suloisesti  hymyilevän  Hermeensä.  Mutta  nä- 
mät  kuvat  säihkyvät  tulta,  ovat  esitetyt  meluavan  ja  intohimoisen 
eloisina.  Plastiikka  on  tässä  saavuttanut  sen  kehitysasteen,  että  se 
on  sisartaiteeltaan,  maalaukselta,  lainannut  kaikki  sen  keinot  vaiku- 
tuksensa vahvistamiseksi.  Alkuperäinen  polykromia  on  vielä  ihmeel- 
lisen hyvin  säilynyt  hiuksissa  ja  silmissä,  jotka  siten  saavat  melkein 
peloittavan  eloisan  ilmeen. 


'  CoUignon.     Historia  de  la  sculpture  grecque.  T.  II.  Kuv.  228. 
*  Spr.  kuv.  542. 

Tällä  ihmeellisellä  maalauksen  ja  veistokuvan  välimuodolla  on 
epäilemättä  lähimmät  esikuvansa  senaikuisessa  maalaustaiteessa. 
Aleksanterin  aikana  maalasi  Apelles  Neoptolemoksen  taistelun  troia- 
laisia  vastaan.  Aristides  Thebeläinen  valmisti  Elatean  itsevaltiaalle 
Mnasonille  persialaistaistelun,  erään,  tosin  varsin  apokryfisen  taiteili- 
jattaren, Helenan,  Timonin  tyttären,  kädestä  arvellaan  lähteneen  erään 
Issuksen  taistelun,  jonka  Vespasianus  antoi  viedä  »Pax^^in  temppeliin 
Roomaan.  Vieläpä  mainitaan  Kassanderin  tilaama  Aleksanterin  ja 
Dariuksen  välinen  taistelu,  jonka  tekijä  oli  Philoxenos  Eretrialainen, 
teos,  jonka  jäljennökseksi  on  arveltu  pompejilaista  mosaikkia,  n.  s. 
Aleksanterin  taistelua  Napolin  museossa.  ^  Kuvanveistäjien  joukosta 
muovaili  Lysippos  kuuluisan  ryhmän,  joka  esitti  Aleksanteria  hevo- 
sen selässä  sankariensa  ympäröimänä  Graneikoksen  luona  —  yllä- 
mainittu pronssikuvapatsas  Napolissa  antanee  jokseenkin  oikean  kä- 
sityksen kuninkaan  kuvasta  ryhmässä.  Sen  ohella  sanotaan  hänen 
poikansa  Euthykrateen  kohokuvana  esittäneen  erään  Aleksanterin 
ratsutaisteluista. 

On  olettavaa,  että  tässä  taiteellisessa  tuotannossa  muodostui  va- 
kinaisia aiheita,  joita  taiteilijat  tarpeen  tullen  vapaasti  käyttivät  hy- 
väkseen. Sellainen  aihe  on  Aleksanteri  uhkaamassa  keihäällään  per- 
sialaista, jonka  alta  hevonen  on  kaatunut,  mutta  joka  epätoivon  voi- 
malla pitää  puoliansa  vielä  oikealla  kädellään,  samalla  kuin  hän  va- 
semmalla yrittää  irroittaa  jalkaansa  jalustimesta.  Tämä  aihe  esiin- 
tyy hämmästyttävän  samankaltaisena  Aleksanterin  mosaikissa.  Toi- 
nen on  persialainen,  joka  molemmin  käsin  heiluttaa  hurjasti  kirves- 
tänsä, mikä  kuva  esiintyy  useita  kertoja  kohokuvissa,  kolmas  on 
ratsumies  kuvan  keskialalla,  joka  suuresti  muistuttaa  pronssiratsu- 
miestä  Napolissa. 

Teos,  joka  lähentelee  n.  s.  Aleksanterin  sarkofagia,  on  Wienin 
museossa  säil3^etty  sarkofagi,  jossa  esitetään  ratsastavia  amatsoneja 
taistelemassa  kreikkalaisia  hopliitteja  vastaan.  Paitsi  että  tyyli  on 
samanlainen  kuin  Sidonin  sarkofageissa,  on  siinä  yksityisiä  henkilö- 
kuvia, jotka  näyttävät  viittaavan  yhteisiin  esikuviin.  Tässä  esiintyy 
esim.  naiseUisessa  muodostelussa  usein  mainittu  napolilainen  pronssi- 


»  Spr.  kuv.  559. 

kuva,  kauimpana  vasemmaUa  taisteleva  amatsoni,  joka  kääntyy  ko- 
konaan ympäri  suunnatäkseen  iskun  miehistä  vastustajaansa  kohti, 
samalla  kuin  hevonen,  jonka  selässä  hän  istuu,  pillastuen  tekee  hur- 
jan hyppäyksen. 

Ei  ole  ihmeteltävää,  että  tälle  ihanalle  kreikkalaista  alkupe- 
rää olevalle  veistokselle  on  koetettu  keksiä  sopiva  taiteilija.  Va- 
linta on  etupäässä  osunut  lysippiläiseen  piiriin,  milloin  on 
ehdoitettu  Euthychidestä,  milloin  mestarin  poikaa  Euthykra- 
testa.  Mutta  tässä  kohdin  on  Furtwängler  selvänäköisesti  ja  terä- 
västi, niinkuin  hänen  tapansa  on,  selvitellyt  näitä  häilyviä  oletuksia. 
Hän  osoittaa,  että  se  Aleksanterin  kuva,  joka  on  Sidonin  sarkofa- 
gissa, johtuu  siitä,  ettei  tunnettu  kuninkaan  todellisia  piirteitä,  sellai- 
sina kuin  Lysippos  ja  hänen  koulunsa  ovat  niitä  kuvanneet.  Se 
on  peräisin  aleksandrialaisista  rahakuvista,  jotka  esittävät  Aleksan- 
terin oletettua  kantaisää,  Heraklesta,  ja  riippui  siitä,  että  näitä  mo- 
lempia sekoitettiin  toisiinsa,  mikä  vaihdos  esiintyi  jo  suuren  kunin- 
kaan elinaikana.  Mutta  että  joku  Lysippoksen  oppilaista  olisi  tehnyt 
itsensä  syypääksi  sellaiseen  vaihdokseen,  ei  ole  otaksuttavaa. 

„Lysippoksen  piirin  taiteilijat",  sanoo  Furtwängler,  ^tunsivat  tie- 
tysti aivan  tarkoilleen  Aleksanterin  todelliset  muotokuvat,  joihin  juuri 
Lysippoksen  taide  pääasiallisesti  kohdistuikin.  Lisäksi  tulee  vielä, 
että  sellaisen  dekorativisen  teoksen  suorittaminen,  kuin  puheenaoleva 
sarkofagi  on,  kuului  kokonaan  ulkopuolelle  Lysippoksen  ja  hänen 
koulunsa  työalaa,  he  kun  harjoittivat  vain  hienoa  pronssinvalantaa. 
Sitävastoin  attikalaiset  työpajat  olivat  laaditut  juuri  tällaisia  tilauksia 
varten.  Koska  sarkofagin  aine  on  attikalaista  marmoria,  niin  voinee 
tuskin  epäillä,  että  taiteilijakin  kuului  attikalaiseen  kouluun.  Ja  tai- 
deteoksen tyyli  vahvistaa  selvästi  tätä  oletusta.  Sekä  aihe  että  teko- 
tapa, ennen  kaikkea  puvut  ja  päät,  todistavat  että  taiteilija  on  suo- 
ranaisesti seurannut  sitä  attikalaista  mestaria,  joka  marmoriteoksilla 
on  koristanut  kuningas  Maussoloksen  hautarakennusta  Halikamas- 
soksessa.  Ei  missään  tapauksessa  saane  ajatella  suuria  nimiä.  Si- 
donin sarkofagissa  tavattavaa  Aleksanterin  esitystä  ei  esim.  voisi 
milloinkaan  pitää  semmoisen  taiteilijan  tekemänä  kuin  Leokhareen, 
joka  itse  oli  tehnyt  Aleksanterin  muotokuvan*. 


TEATTERIKYSYMYKSIA. 

KIRJOITTANUT 

JALMARI  FINNE. 


I. 

Viime  vuosina  on  yhä  suuremmassa  määrässä  alettu  valittaa 
näytelmätaiteen  huonontuneen  maassamme.  Sanomalehdissä  ja  aika- 
kauskirjoissa ilmestyneet  arvostelut  näytelmätaiteestamme  ovat  pää- 
asiassa supistuneet  valittamaan  tätä  taiteen  alennustilaa,  mutta  hyvin 
pienessä  määrässä  on  tutkittu  syitä  siihen.  Useimmin  ovat  moitteet 
kohdistuneet  yhteen  henkilöön,  teatterin  johtajaan,  jonka  on  uskottu 
voivan  aikaansaada  ihmeitä  näytelmätaiteessamme. 

Jota  lähemmin  tarkastaa  teatteriemme  nykyistä  tilaa,  sitä  sel- 
vemmin huomaa  sen  luonnolliseksi  kehitysasteeksi. 

Kun  suomalainen  näytelmätaide  alkoi,  oli  se  kaunis  osa  suu- 
resta suomalaisuuden  heräämisessä.  Teatteri  oli  jotain  uutta  yleisölle, 
se  virkisti  sitä  keskellä  puoluetaisteluja,  ja  jota  enemmän  se  sai  pon- 
nistella vaikeuksia  vastaan,  sitä  rakkaammaksi  se  tuli  yleisölle.  Sille 
pienelle  yleisölle,  joka  siihen  aikaan  täytti  pienen  Arkadiateatterin  sa- 
lin ja  joka  muodostui  keskenään  tutuista  henkilöistä,  oli  suomalainen 
teatteri  välttämätön  osa  heidän  elämästään,  se  ei  ollut  varsinainen 
huvituslaitos,  vaan  yleisö  piti  sitä  omana  sivistyslaitoksenaan,  jon- 
ka ylläpitämiseksi  se  useinkin  teki  suuria  rahallisia  uhrauksia. 
Yleisö  tunsi  näyttelijäkunnan,  se  seurusteli  ulkopuolella  teatteria  sen 
äsenten  kanssa,  yhdysside  yleisön  ja  näyttelijäkunnan  välillä  oli  siksi 

hyvin  voimakas,  ja  yleisön  suuri  innostus  ja  rakkaus  velvoitti  näyt- 
telijöitä ponnistamaan  voimiaan. 

Tänä  ensimäisenä  innostuksen  aikana  ei  teatterin  ohjelmistossa 
ollMt  varsinaista  suunnitelmaa.  Arvokkaiden  näytelmien  ohella  saat- 
toi teatteri  esittää  vähäpätöisiäkin.  Arvostelu  ei  tälle  kuitenkaan  pan- 
nut painoa,  eikä  yleisön  suosio  vähentynyt.  Kun  teatteri  sitten  oli 
saanut  varsinaisen  jalansijan  yleisön  suosiossa,  alkoi  sen  ohjelmis- 
tossa näkyä  varsinainen  suunnitelma,  ja  sen  kaksi  rinnakkain  kulkevaa 
virtausta  ovat  kotimaiset  ja  klassilliset  näytelmät.  Meidän  näytelmä- 
taiteemme  kukoistusaika  supistuu  tuohon  kansallisen  näytelmäkirjalli- 
suutemme kukoistusaikaan.  Ne  ovat  niin  läheisesti  yhteydessä  tois- 
tensa kanssa,  että  vaikeata  on  sanoa,  kumpi  on  kohottanut  toistaan, 
ne  ovat  parivesoina  nousseet  samasta  juuresta  ja  molemmat  ovat  sy- 
västi ja  pysyväisesti  vaikuttaneet  toisiinsa.  Kiven  näytelmät  olivat 
jo  ennen  tätä  kukoistusaikaa  valmistuneet,  mutta  nyt  ne  varsinaisesti 
nousivat  esiin.  Minna  Canth  kehittyi  näytelmä  näytelmältä  yhä  koko- 
naisemmaksi. Gustaf  V.  Numers  herätti  suurta  ihastusta  historialli- 
silla näytelmillään  «Eerikki  Puke**  ja  „Tuukkalan  tappelu",  niitä  seu- 
rasi »Kuopion  takana"  ja  vihdoin  „Elinan  surma",  jolla  Numers  as- 
tui näytelmäkirjailijoittemme  eturiviin.  Ja  kun  Erkko  tuo  Kalevala- 
runomitan  näyttämökieleksi  «Ainossaan",  niin  on  suomalainen  teat- 
teri noussut  voimakkaaksi  kultuurifaktoriksi  maassamme.  Ruotsinkie- 
liset kotimaiset  näytelmät  liittyivät  pysyvästi  teatterin  ohjelmistoon, 
Wecksellin  «Daniel  Hjort"  on  30  vuotta  säilyttänyt  tuoreutensa.  Ja 
kun  Topeliuksen  «Regina  von  Emmeritz"  vuonna  1882  ensi  kertaa 
esitettiin,  kirjoitti  Topelius  tohtori  Bergbomille  näytelmänsä  tähän  asti 
olleen  kuolleen  ja  nyt  vasta  heränneen  eloon.  * 

Melningeniläisten  suuri  herätys  vaikutti  Suomeenkin.  Vuoden 
1880  vaiheilla  ilmestyy  teatterin  ohjelmistoon  toinen  klassillinen  näy- 
telmä toisensa  jälkeen.  Mikä  suurenmoinen  sarja:  Saituri  (1879), 
Maria  Stuart  (1880),  Porvari  aatelismiehenä  (1880),  Romeo  ja  Julia 
(1881),  Venetian  kauppias  (1882),  Kuinka  äkäpussi  kesytetään  (1883), 
Luulosairas  (1883),  Hamlet  (1884),  Kuningas  Lear  (1885),  Faust  (1885), 
Macbeth  (1887),  Orieansin  neitsyt  (1887),  OtheUo  (1889),  Julius  Caesar 
(1889),  Kesäyön  unelma  (1891),  Wilhelm  Teli  (1892),  Talvinen  tarina 
(1896),    Antonius   ja   Cleopatra    (1896),    Mikä  loistava  ohjelma!    Ja 

sitten  — !  Vuoden  1896  jälkeen  ei  teatteri  ole  esittänyt  kahdentoista 
vuoden  kuluessa  esim.  Shakespearen  näytelmiä  edellisten  lisäksi  muuta 
kuin  kolme  —  Richard  III,  Loppiaisaatto  ja  Henrik  IV. 

Jos  suomalainen  teatteri  olisi  säilyttänyt  tämän  suunnan,  pitä- 
nyt kansallisia  ja  klassillisia  näytelmiä  ohjelmiston  pohjana,  niin  olisi 
teatteri  pysynyt  suurena  sivistyslaitoksena,  jonka  ohjelmisto  ja  tek- 
niikka ehkä  olisi  pysynyt  yksipuolisena,  mutta  kuinka  suuripiirteisenä! 

Teatteriin  liittyi  sen  alkuaikoina  paljon  henkilöitä,  joilla  oli  suuri 
yleissivistys.  Heidän  esitystensä  läpi  loisti  aina  tuo  selvä  esitettävän 
osan  personallinen  käsitys,  loisti  silloinkin,  kun  esittäjän  näyttämölli- 
set lahjat  estivät  häntä  luomasta  täydellistä  kuvaa  esitettävästä  hen- 
kilöstä. Kun  he  alkoivat  vetäytyä  näyttämöltä  pois,  astui  heidän 
sijaansa  henkilöitä,  joilla  oli  luontaiset  näyttelijälahjat,  mutta  joilta 
puuttui  yleissivistys  voidakseen  esittää  jotain  personallista.  Edeltäjien 
henki  pysyi  vielä  osien  esittämisessä  jonkuti  aikaa,  mutta  kun  uusia 
personallisuuksia  ei  ilmestynyt  henkilökuntaan,  alkoivat  esitysmuo- 
dot yhä  enemmän  kangistua. 

Tähän  aikaan  alkaa  sanomalehdistössä  ja  yleisössä  esiintyä 
henkilöitä,  jotka  vaativat  nykyaikaisia  näytelmiä  ohjelmistoon,  ja  teat- 
teri taipuu  liiankin  suuressa  määrässä  tähän  vaatimukseen. 

Jos  henkilökunnassa  olisi  ollut  intelligenttejä  personallisuuksia, 
niin  olisi  tämä  yritys  onnistunut,  mutta  kun  nykyaikaisia  psykoloo- 
gisia  probleemeja  ratkaisemaan  joutuu  näyttelijä,  jolta  puuttuu  vas- 
taava sielullinen  kehitys,  niin  on  esityksen  tulos  hyvin  pieni.  Suuri 
yleisö,  joka  tähän  asti  oli  tottunut  seuraamaan  klassillisten  näytel- 
mien suuripiirteisiä  tunteita  tai  kotimaisten  näytelmien  jokaiselle  tut- 
tuja konflikteja,  pysyi  hyvin  kylmänä  nykyaikaisille  probleemeille. 
Ne  olivat  sille  aivan  vieraita,  ja  kun  näyttelijätkään  eivät  niitä  osan- 
neet tyydyttävästi  kuvata,  niin  nykyaikaisia  näytelmiä  ei  voitu  mon- 
takaan kertaa  esittää. 

Kuinka  kehittymätön  yleisö  meillä  on  ollut  psykoloogisille  näy- 
telmille,   sitä  todistaa  se  seikka,  että  Ibsenin  ^  näytelmiä  ei  koskaan 

>  Ibsenin  näytelmistä  on  teatteri  esittänyt  seuraavat:  Nora  (1880),  Ku- 
ninkaan alut  (1882),  Yhteiskunnan  tukeet  ('1883),  Nuorten  liitto  (1885),  Ros- 
mersholm  (1887),  Helgelannin  sankarit  (i888),  Meren  tytär  (1889),  Kansan 
vihaaja  (1889),  Hedda  Gabler  (1891),  Villisorsa  (1892),  Pikku  Eyolf  (1895), 
John  Gabriel  Borkman  (1897)  ja  Brand  (1899). 

ole  esitetty  niin  monta  kertaa  kuin  esim.  Sardoun.  Ja  kuitenkin  on 
Ibsen  nero  ja  Sardou  vain  taitava  näytelmänkiijoittaja.  Ibsen  tuo  esiin 
uusia  probleemeja^  Sardou  panee  kaiken  pääpainon  jännittävälle  toi- 
minnalle. Hänen  henkilönsä  ovat  olentoja,  joita  hän  langoista  ve- 
tää; hän  saattaa  ne  suuriin  situatsioneihin,  joissa  alkuperäiset  tunteet, 
viha,  rakkaus,  julmuus,  kunnianhimo  y.  m.  tulevat  esiin.  Kehitty- 
mätön yleisö  voi  seurata  helposti  tällaista  näytelmää;  mutta  kun  Ibsen 
»Brandtissaan  käsittelee  suuria  eiämänkysymyksiä,  niin  pysyy  yleisö 
kylmänä.  Ibsenin  näytelmistä  on  «Kuninkaan  alut"  herättänyt  meillä 
suurinta  huomiota  loistavan  toimintansa  tähden,  muita  näytelmiä  on 
vain  pieni  yleisö  käynyt  katsomassa.  Kuinka  suuressa  määrässä 
yleisö  meillä  rakastaa  toimintaa  näyttämöllä,  sitä  todistaa  »Orlanda 
kuningattaren"  parikymmentä  esitystä,  näytelmän,  joka  kaavamaisuu- 
dessaan ja  pintapuolisuudessaan  etsii  vertojaan.  Kerran  esitettiin  Sar- 
doun »Theodora"  ja  Ibsenin  «Hedda  Gabler*  perätysten  (keväällä 
1902).  Ida  Aalberg  oli  molemmissa  pääosissa.  Sardoun  näytelmää 
esitettiin  kolme  kertaa  enemmän  kuin  Ibsenin! 

Jos  teatterin  ohjelmistoa  ennen  saattoi  moittia  liiallisesta  yksi- 
puolisuudesta, niin  varma  suunta  ohjelmistossa  on  kuitenkin  parempi 
kuin  nykyään  vallitseva  sekavuus.  Syksyllä  luvattu  ohjelmisto  on 
hyvin  komea  ja  kaunis,  keväällä  toteutettu  peloittavan  kirjava.  Kun 
vertaa  näitä  molempia,  niin  huomaa,  että  juuri  ne  näytelmät,  jotka 
olisivat  ohjelmistolle  antaneet  rungon,  ovat  jääneet  esittämättä. 


IL 

Jokainen  maa  ansaitsee  sen  näytelmätaiteen,  joka  vastaa  sen 
omaa  tuotantoa  näytelmäkirjallisuuden  alalla.  Ilman  kansallista  näy- 
telmäkirjallisuutta   ei    ole    olemassa  kansallista  näytelmätaidettakaan. 

Suurista  sivistysmaista  on  Englannilla  nykyään  huonoin  näy- 
telmällinen kiijallisuus,  sen  vuoksi  onkin  siellä  näytelmätaide  alhai- 
simmalla asteella.  Lontoossa  on  viisisataa  varieteeta  ja  viisikymmentä 
teatteria,  ja  jälkimäisistä  näyttelee  suurin  osa  kerrassaan  ala-arvoisia 
näytelmiä.  Teatterien  rahaatuottavin  ohjelma  lähenee  laulujensa 
kautta   varieteeta.    Jos  parhaana  näytäntökautena  (huhtik.  15  p.  — 

heinäk.  15  p.)  näkee  Lontoossa  pari  vakavaa  näytelmää,  niin  voi 
olla  tyytyväinen.  Englannin  suurimmat  näyttelijät  Henry  Irving 
vainaja  ja  Ellen  Terry  ovat  saavuttaneet  kuuluisuutensa  Shakespea- 
ren näytelmissä.  Nähdessäni  heidän  näyttelevän  huomasin,  mikä 
suuri  eroitus  heidän  taiteensa  ja  muiden  englantilaisten  näyttelijöiden 
taiteen  välillä  oli.  He  olivat  paljoa  todellisempia  ja  luontevampia 
kuin  heidän  ympäristönsä,  joka  joko  pyrki  englantilaisten  jäykkyy- 
teen tai  koomillisissa  osissa  tavoitti  varieteetaidetta.  Englannilla  on 
muutamia  kotimaisia  kirjailijoita,  joista  Shaw  ja  Pinero  ovat  etevim- 
mät,  mutta  sepustajia  on  suuri  joukko,  ne  ovat  useinkin  teatterin 
omistajia,  jotka  samalla  ovat  näyttelijöitä  ja  kirjoittavat  kiitollisia  osia 
itselleen  ja  rouvalleen.  Näytelmien  sisällys  on  keskinkertainen,  mutta 
näyttämöllepano  mestarillinen.  Ei  missään  muussa  maassa  saa  nähdä 
sellaista  kauneutta  valaistuksessa,  näyttämökoristeissa  ja  puvuissa. 
Kuuluisat  taiteilijat  ovat  tehneet  luonnoksia  koristeihin.  Onhan  ny- 
kyinen englantilainen  näyttämövalaistus  saanut  alkunsa  kuuluisasta 
maalarista  Herkomerista.  Kaikkialla  pyritään  täydelliseen  luonnolli- 
suuteen näyttämöllepanossa,  näyttämöhuoneet  ovat  usein  kuten  ra- 
kennettuja, puistoissa  ovat  puut  luonnollisia,  kaunis  nurmi  peittää 
näyttämön,  eikä  yleisön  mielikuvitusta  siis  rasiteta.  Kaiken  tämän 
loistavan  ulkoasun  läpi  näkyy  henkinen  köyh)^s.  Kehys  on  mesta- 
rillinen, mutta  katsoja  ihailee  vain  kehystä. 

Ranskassa  on  useita  tuotteliaita  näytelmäkirjailijoita,  ja  Rans- 
kalla on  vanha  arvokas  kirjallisuus  takanaan.  Ranska  on  ainoa  maa, 
jolla  on  vakinainen  kansallisteatteri,  sen  sanan  täydellisimmässä  mer- 
kityksessä. Se  esittää  melkein  yksinomaan  ranskalaisia  näytelmiä, 
jokainen  torstai  on  aina  pyhitetty  vanhalle  klassilliselle  ohjelmistolle, 
ulkomaalaisesta  kirjallisuudesta  jokunen  Shakespearen  näytelmä  voi 
tulla  ohjelmistossa  kysymykseen,  tai  ranskalainen  muodostelma  van- 
hoista kreikkalaisista  tragedioista.  Se  kirkkaus  ja  selvyys,  joka  ranskan 
kielelle  on  ominaista,  kuvastuu  sen  näytelmäkirjallisuudessakin,  psy- 
koloogisia  probleemeja  selvitellään  tarkkaan,  viimeiseen  konsekvens- 
siinsa  asti,  kaikki  on  tarkoin  punnittua  ja  laskettua.  Samanlaista  on 
näytelmätaidekin.  Teatterit  voivat  harjoittaa  samaa  näytelmää  yh- 
deksänkymmentä kertaa,  jolloin  esityksessä  pieninkin  äänen  väre  ja 
liike  on  määrätty  ja  laskettu.    Esitys  on  silloin  joka  ilta  yhtä  hyvää. 

Katsoja  iloitsee  ja  nauttii  tuosta  mestarillisesta  tekotavasta,  mutta 
piankin  hän  kaipaa  näyttelijältä  suurempaa  antautumista  osaansa. 
Jos  ranskalainen  näyttelee  Ibseniä,  täytyy  hänen  se  mukailla  oman 
kansallisluonteensa  mukaan.  Pohjoismaalainen  ei  koskaan  nauti  täy- 
dellisesti siitä  esityksestä,  kaikki  on  liian  selvää,  salaperäisyys  kadon- 
nut. Olen  nähnyt  ranskalaisten  esittävän  Hamletia.  Mika  yksityis- 
kohtien nerokas  kirkkaus,  mikä  taiteellinen  kokonaisuus  esityksessä! 
Mutta  koko  ajan  tuntee  puuttuvan  sen  raskaan  ilmakehän,  joka  Ham- 
letissa on  ja  joka  tekee  tämän  näytelmän  niin  tutunomaiseksi  meille 
pohjoismaalaisille.  Ranskalaisten  Hamlet-esityksessä  on  liiaksi  au- 
rinkoa, me  kaipaamme  usvaa  ja  peloittavaa  hämäryyttä.  Ranskalai- 
nen seuraa  mielenkiinnolla  selitystä  Hamletin  luonteesta,  me  tahdomme 
Hamletissa  kuulla  kaiun  omasta  sisällisestä  elämästämme. 

Italialla  ei  ole  omaa  kansallista  i  teatteria,  etevä  näyttelijä  Novelli 
perusti  sellaisen  Roomaan,  mutta  teki  vararikon  tällä  yrityksellään. 
Nykyaikainen  Italian  näytelmäkirjallisuus  on  jokseenkin  laiha,  ja  ete- 
vät italialaiset  taiteilijat.  Novelli,  Duse,  Zacconi  esittävät  mieluimmin 
ulkomaalaisia  näytelmiä.  Heidän  taiteensa  on  kirkasta  kuten  ranska- 
laistenkin, mutta  samalla  on  esityksessä  aina  enemmän  intohimoa  ja 
tulta  kuin  ranskalaisella.  Mutta  jos  etsii  jotain  kuvaavaa  italialaista  hei- 
dän esityksestään,  niin  erehtyy.  Novelli,  Duse,  Zacconi  ovat  aivan 
erilaisia  eikä  mitään  yhdyssidettä  ole  olemassa  heidän  välillään.  No- 
velli, sielunelämän  anatoomi;  Duse,  itsesuggestionin  avulla  elää  esi- 
tettävän henkilön  sielunelämän  omanaan;  Zacconi,  patoloogi.  Ita- 
lialta puuttuu  voimakas,  oma  kirjallisuus.  Jos  se  sillä  olisi,  niin  sil- 
loin näytelmätaide  loistavan  intohimonsa,  selvän  karakteriseerauk- 
sensa  kautta  voisi  saavuttaa  heillä  arvaamattoman  loiston. 

Saksa,  tuo  hellämielisyyden,  sankariuuden  ja  poroporvarillisuu- 
den  maa !  Ei  missään  näe  näyttämöllä  niin  siirappisen  imelää  tunne- 
elämää,  ei  niin  suurellista  huutamista  sankarinäytelmissä  eikä  myös 
niin  hyväntahtoista  huumoria  komedioissa.  Saksa  on  koettanut  muilta 
mailta  oppia,  on  omaksunut  Englannin  näyttämöUeasettamiskeinot 
(meiningeniläiset  saivat  alkujaan  herätyksensä  Englannista,  ja  nykyi- 
nen „ylöspanotaide"  Berlinissä  matkii  suorastaan  englantilaisia),  Rans- 
kan selvyyden  esittämiskeinoissa  ja  Italian  intohimon,  koskaan  voi- 
matta sulattaa  sitä,  mitä  he  ovat  itselleen  hankkineet.   Ranskansa  voi 

tavata  vielä  suuripiirteisiä  taiteilijoita,  Saksassa  hyvin  harvoin.  Par- 
haat puolensa  nä3^ttää  Saksa  vatihojen  klassikkojensa  näytelmien  esi- 
tyksessä. Tyyli  on  leveätä,  hiukan  luonnottoman  suurellista,  tunteel- 
lista ja  ennen  kaikkea  —  teatteria!  Mutta  siinä  on  oma  kansallinen 
ja  ehjä  leima  vastaten  näytelmien  luonnetta  ja  kansan  henkisiä  omi- 
naisuuksia. 

Tanska  on  löytänyt  oman  ominaisen  suuntansa.  Se  on  hiukan 
porvarillista,  hyväntahtoista,  pienipiirteistä,  täydellisesti  kuvaavaa  koko 
kansalle.  Tanska  on  ottanut  psykoloogisen  syventymisen  Ranskasta, 
mutta  on  esitykseen  pannut  porvarillisuuden  leiman.  Kun  on  näh- 
nyt Rejanen  ja  Betty  Nansenin  samassa  osassa  esim.  Cypriennenä, 
niin  huomaa,  kuinka  todellinen  parisitar  Rejane  on  ja  kuinka  kau- 
kana siitä  hienoudesta  on  Nansen,  niin  paljon  kuin  hän  esitykses- 
sään matkiikin  R^janea.  Nähdessään  tanskalaisten  esittävän  omia 
näytelmiään  ymmärtää  heidän  esityksensä  parhaimmat  puolet;  tyylin 
ehjyyden  klassillisissa  kappaleissa  ja  todellisen  tanskalaisen  tuulah- 
duksen uudemmissa  näytelmissä. 

Norjalla  on  ollut  Ibsen,  mutta  ei  ole  koskaan  noussut  Ibsenin 
tasalle  näytelmätaiteessa.  Nuo  suuret  salatut  voimat,  jotka  Ibsenillä 
kulkevat  kuvaamiensa  henkilöiden  sielun  pohjalla,  eivät  ole  löytäneet 
vastaavia  esittäjiä.  Olen  nähnyt  heidän  esittävän  „Kejser  og  Gali- 
leer"  —  Ibsenin  suuruus  oli  kadonnut,  ihmiset  olivat  niin  perin  pie- 
niä. Ibsenin  komedioissa  sinkoilevat  sukkeluudet  loistavina,  niissä 
he  ovat  kotonaan.  Maa,  jossa  niin  paljon  riidellään  politiikista,  on 
myös  kasvattanut  näyttelijänsä  satiiria  varten.  Niin  pieni  on  kuiten- 
kin Norjan  yleisön  rakkaus  Ibsenin  näytelmiin,  että  teatteri,  voidak- 
seen niitä  ja  Shakespearea  esittää,  saa  koota  rahoja  ^Iloisella  leskellä ''. 

Ruotsissa  määrää  maan  taiteellisen  maun  Tukholma,  tuo  kau- 
punki, jonka  taiteellisena  mittaajana  ovat  Ranft  ja  upseerit.  Tukhol- 
man teatterien  ohjelmat  ovat  hyvin  kirjavia,  ei  missään  näy  suora- 
naista suunnitelmaa.  Heillä  on  Strindberg,  mutta  hänen  näytelmänsä 
eivät  ole  ohjelmiston  keskustana,  ranskalaiset  ja  saksalaiset  uutuudet 
ja  operetit  ovat  kaikki  kaikessa.  Ruotsilla  on  monta  taitavaa  näyt- 
telijää, jotka  kuuluisuudestaan  saavat  kiittää  enemmän  ihailijatarpar- 
vea  kuin  taidettaan,  ja  monta  hyvää  näyttelijätärtä,  jotka  niittävät 
kauneudellaan  ja  puvuillaan  enemmän  mainetta  kuin  taiteellaan.  Ruot- 

salaiset  ovat  kmtenkin  saavuttaneet  suuren  luontevuuden  esitykses- 
sään, lähinnä  ranskalaisia  ja  tanskalaisia  ovat  he  luontevimpia  näyt- 
tämöllä. He  liikkuvat  näyttämöllä  kuten  kotonaan,  ollen  siinä  suh- 
teessa vapaampia  kuin  ranskalaiset,  joiden  esiintyminen  usein  on  liiak- 
sikin tarkoitettu  yleisölle. 

Venäjällä  on  suuri  voimakas  suunta  heräämässä.  Se  on  nuori, 
vasta  noin  kymmenen  vuoden  vanha  ja  oikeastaan  yhden  miehen, 
Stanislavskin  työn  tulos.  Moskovassa  hän  alkoi  taiteellisen  teatte- 
rinsa ja  on  vaikuttanut  herättävästi  koko  Venäjään.  Tämän  suun- 
nan pääansio  on  loistava  tekniikka,  täydellinen  antautuminen  taiteel- 
lisen kokonaisuuden  sääntöjen  alaiseksi.  Tämä  teatteri  esittää  mui- 
denkin maiden  näytelmiä,  mutta  kauneimmat  tuloksensa  se  saavuttaa 
venäläisissä  näytelmissä. 

Kaikkialla  ilmenee  se  tosiasia,  että  maa,  jolla  on  rikas  näytelmä- 
kirjallisuus, sillä  on  myöskin  oma  loistava  nä3rtelmätaiteensa. 

Pääsyy  meidän  näytelmätaiteemme  huonontumiseen  on  etsittävä 
puutteellisesta  näytelmäkirjallisuudestamme. 

Kansallinen  kirjallisuus  on  ainoa  pohja,  jolle  kansallinen  näy- 
telmätaide  rakennetaan.  Kuvaamalla  meille  tuttuja  luonteita  ja  kon- 
flikteja kouliintuu  näyttelijä  myös  omaan  varsinaiseen  taidesuuntaansa. 
Silloin  hänellä  on  pohja,  josta  hän  ulottaa  voimansa  vieraitten  mait- 
ten kirjallisuuden  esittämiseen. 

Ne  kirjailijat,  jotka  meillä  ovat  saavuttaneet  suurimman  menes- 
tyksen näyttämöllä,  ovat  melkein  aina  pysyneet  kotimaisissa  aiheissa. 
Aleksis  Kivi  on  luonut  näytelmänsä  kansalliselle  pohjalle  (lukuunotta- 
matta painamatonta  näytelmää  „Canzio"),  samoin  Minna  Canth,  Nu- 
mers,  Kiljander,  Topelius  y.  m.  Heidän  ei  ole  tarvinnut  etsiä  näy- 
telmiensä aiheita  muista  maista  ja  kansoista.  Itämaat  ovat  olleet, 
ikävä  kyllä,  houkuttelevana  alueena  monelle  kirjailijallemme,  mutta 
aina  ovat  he  siinä  epäonnistuneet.  Ainoa  poikkeus  on  Kiven  „Lea**, 
joka  arkaistisessa  kauneudessaan  ja  ihanine  suomalaisine  vertauksi- 
neen  yhäti  pysyy  poikkeuksena  tästä  säännöstä. 

Paitsi  aiheiden  usein  huonoa  valintaa  on  näytelmien  juoni  kir- 
jailijoillamme ollut  tavattoman  höllä,  hyvän  näytelmän  esitykselle 
välttämätön  kiinteys  puuttuu  kokonaan.  Kaarlo  Bergbomin  mesta- 
rillinen  käsi   osasi   vetää  juonen  langat  kireälle,  ja  siten  hän  pelasti 

monta  nMytelmää^  jotka  muuten  olisivat  kokonaan  epäonnistuneet. 
Kuinka  suuren  painon  hän  pani  tuolle  selvyydelle,  osoittaa  ote  seu- 
raavasta kirjeestä,  jonka  hän  erään  kirjailijamme  näytelmän  johdosta 
minulle  kirjoitti: 

^Kieli  on  kaikuva,  fantasiia  voimakas,  moni  yksityispiirre  san- 
gen onnistunut,  mutta  kokonaisteoksena  tekee  se  kovin  sekavan  vai- 
kutuksen. Ainakin  vielä.  Ehkä  hän  vähän  vielä  voi  selvittää  sol- 
muja siinä,  niitä  on  nyt  liiaksi.  Välistä  ei  oikein  voi  käsittää  mitä 
tarkoitetaan  —  tarkoitetaanko  lopussa  viimeisten  senaattorien  eroa- 
mista. Kielessäkin  on  epätasaisuuksia,  välistä  kultaa,  välistä  uus- 
muotista  tinaa." 

Tekijä  ei  tahtonut  tai  ei  osannut  tehdä  parannuksia  näytel- 
mään, ja  näytelmän  esitys,  parhaitten  näyttelijäin  suurimmista  pon- 
nistuksista huolimatta,  oli  epäonnistunut. 

\  Viimeisinä   vuosina  ei   ole  ainoatakaan  onnistunutta  kotimaista 

näytelmää  esitetty.  Moni  kirjailija  on  ollut  lahjakas,  juonen  pohja 
loistava,  mutta  se  kiinteys,  joka  näytelmän  olisi  tehnyt  esityskelpoi- 
seksi,  on  puuttunut.  Sen  osasi  Kaarlo  Bergbom  antaa  kirjailijalle, 
joka  häneen  luotti. 

Kaarlo  Bergbomin  elämäntyössä  on  näkyvimpänä  hänen  toi- 
mintansa teatterin  johtajana  ja  näytelmien  harjoittajana.  Paljoa  suu- 
rempi, tärkeämpi  ja  pysyvämpi  on  hänen  työnsä  meidän  näytelmä- 
kiijallisuutemme  kohottamisessa.  Mitä  hän  teatterin  johtajana  sai 
aikaan,  sen  voi  ehkä  joku  muu  —  taitavien  apulaisten  avulla  — 
toteuttaa,  sillä  ollakseen  hyvä  teatterinjohtaja  tarvitsee  ihminen  uskoa, 
kestävyyttä,  työkyä  ja  näyttämöllistä  vaistoa.  Mitä  häneltä  puuttuu, 
sen  hän  voi  saavuttaa  kokemuksen  kautta.  Mutta  tehdäkseen  sen, 
mitä  Kaarlo  Bergbom  teki  kirjallisuudellemme,  siihen  tarvitaan  neroutta. 
Ja  kuinka  epäitsekästä  oli  hänen  työnsä  siinä  suhteessa!  Kaikki 
laakerit  näytelmän  onnistuessa  niitti  aina  tekijä !  Kiijailijat  ovat  maail- 
man epäkiitoUisimpia  ihmisiä  ja  ovat  aina  valmiita  kieltämään  toisen 
vaikuttaneen  heidän  teoksiinsa.  Tapaukset  voivat  tulla  voimakkaiksi 
todistajiksi,  ja  niin  on  käynyt  Kaarlo  Bergbominkin  työn  suhteen. 
Minna  Canth  sai  Kaarlo  Bergbomista  uskollisen  työtoverin,  ja  hänen 
opastamanaan  syntyi  toinen  näytelmä  toisensa  jälkeen:  Murtovarkaus 
(1882),  Roinilan  talossa  (1883),  Työmiehen  vaimo  (1885),  Kovan  on- 

3 


450  JALMARI  FINNE. 


nen  lapsia  (1888),  Papin  perhe  (1891),  Anna  Liisa  (1895).  Silloin 
syntyy  epäsopu  näiden  kahden  suuren  henkilön  välillä.  Minna  Canth 
jatkaa  yksin  työtään.  Hän  antaa  seuraavan  näytelmänsä  ^Sylvin" 
ruotsalaiselle  teatterille.  Heti  kaipaa  siinä  Kaarlo  Bergbomin  kättä. 
Kuinka  heikko  on  loppu,  juuri  se,  joka  edellisissä  näytelmissä  aina 
oli  ollut  niin  voimakas.  Sylvin  viimeinen  näytös  vankilassa  on  niin 
erillään  toiminnasta,  että  näytelmä  varsin  hyvin  voitaisiin  esittää  ilman 
sitäkin.  Näennäinen  sopu  syntyi  uudelleen  näiden  kahden  henkilön 
välillä,  mutta  yhteistyö  ei  enää  jatkunut,  ja  Minna  Canthin  seuraa- 
vat näytelmät  olivat:  ^Spiritistinen  istunto**  ja  »Kotoa  pois",  kaksi 
vähäpätöistä  arvotonta  näytelmää. 

Toisena  esimerkkinä  Kaarlo  Bergbomin  vaikutuksesta  on  G.  v. 
Numers.  Numersin  loistava  mielikuvitus  tarvitsi  aina  auttajaa,  joka 
ikäänkuin  määräsi  hänelle  ladun,  jota  myöten  oli  kuljettava.  «Eerikki 
Puke**  ja  „Tuukkalan  tappelu"  olivat  kaksi  loistavaa  alkunäytelmää. 
Niitä  seurasi  «Kuopion  takana".  Tässä  näytelmässä  Kaarlo  Bergbom 
korjaili  ja  muutteli,  antoi  Numersin  kolmeen  eri  kertaan  kirjoittaa 
näytelmän.  Ja  lopputuloksena  oli  se,  että  nelinäytöksisestä  vakavasta 
näytelmästä  syntyi  kolminäytöksinen  komedia.  Tämän  muutoksen 
jäljet  tuntuvat  vielä  Lillin  luonteessa,  joka  kaikesta  humoristisesta 
värityksestään  huolimatta  kuitenkin  tekee  juonineen  hiukan  kavalan 
ja  vastenmielisen  vaikutuksen.  Ja  sitten  tuli  »Elinan  surma**.  Mo- 
neen kertaan  matkusti  Kaarlo  Bergbom  neuvottelemaan  Numersin 
kanssa,  ja  Helsingissä  hän  muun  teatterityön  ohella  ajatteli  vain  tätä 
näytelmää.  Kaarlo  Bergbomin  minulle  lausumien  väitteiden  mukaan 
on  hän  itse  melkein  kokonansa  kirjoittanut  kolmannen  kuvaelman 
(kohtauksen  Kirstin  ja  Klaun  välillä  Laukossa)  ja  molemmat  viimei- 
set kuvaelmat.  Tähän  viittaa  myös  hänen  leikillinen  kysymyksensä 
eräälle  näyttelijättärelle:  «Sanokaa,  millä  tavoin  minä  tapan  Elinan? 
Poltanko  vai  kuristan?**  Näytelmällä  oli  häikäisevän  loistava  menes- 
tys, mutta  kun  arvostelijat  viittasivat  Bergbomin  ansioihin  näytelmän 
suhteen,  kielsi  Numers  kaiken  sen.  Silloin  syntyi  ero  heidän  välil- 
lään. Monasti  koetettiin  saada  sovintoa  aikaan,  Bergbomin  vastaus 
oli  aina  sama:  «Brandt  barn  skyr  elden!**  Tämän  jälkeen  kirjoitti 
Numers  «Pastori  Jussilaisen**.    Se  oli  keitos  «Kuopion  takana**  näy- 

telmän  jätteistä.    Ilveilynä  se  on  huvittava,  mutta  taiteellista  arvoa 
ei  sillä  ole.     Siihen  loppui  Numersin  tuotanto. 

Kaarlo  Bergbom  oli  aina  valmis  auttamaan  kirjailijaa,  mutta 
suomalainen  itserakkaus  esti  tekijöitä  antautumasta  tämän  kovan  ku- 
rin alaisiksi.  Erkko  oli  ^.Ainossaan''  antanut  hänelle  vapaat  kädet, 
mutta  jo  „ Kullervossa**  soti  hän  muutoksia  vastaan,  ja  Kaarlo  Berg- 
bom lausuikin  minulle  hymyillen  sen  johdosta:  „ Joka  kerta  kun  pyy- 
hin rivin  pois,  pistän  aivan  kuin  Erkkoa  sydämeen**.  Tulos  Erkon 
taipumattomuudesta  on  tunnettu.  «Kullervo**  oli  lyyrillinen,  kaunis, 
mutta  epädraamallinen. 

Sama  seikka,  joka  ilmeni  yleisössä  ohjelmiston  suhteen,  ilmeni 
kirjailijoissakin  heidän  näytelmissään.  Puolihämäryys,  joka  ulkomaan 
kirjallisuudesta  saatiin,  se  valheellinen  , luonnollisuus",  johon  pyrittiin, 
oli  vierasta  Kaarlo  Bergbomin  maulle,  joka  oli  kehittynyt  klassillisen 
kirjallisuuden  kirkkaalla  pohjalla.  Selvä  toiminta  tuli  sivuasiaksi,  tun- 
nelma pääasiaksi,  tekijät  ja  Kaarlo  Bergbom  seisoivat  eri  pohjalla,  ja 
tuloksena  oli  toinen  epäonnistunut  näytelmä  toisensa  jälkeen.  Teki- 
jät sekoittavat  matalaa  rapakkoa  ja  sanovat:  „Hyvä  Jumala,  kuinka 
syvää,  pohjaa  ei  näy  missään!**  Samalla  alkaa  tuntua  teatterin  esi- 
tyksissä heikkoutta,  kansallinen  näytelmäkirjallisuus  huonontuu,  näyt- 
telijät sen  ohella.  Esitettävät  luonteet  ovat  epäselviä,  näyttelijöiden 
esitys  myös  hämärää.  Kun  samalla  klassilliset  näytelmät  vähenevät 
ohjelmistosta,  vähenee  henkinen  rikkaus  teatterista.  Tähän  aikaan 
sanoo  Kaarlo  Bergbom  minulle  eräässä  kirjeessään :  „ Minulle  on  vasten- 
mielistä nähdä  nykyajan  kirjallisuuden  etsivän  tunteita,  jotka  eivät 
ole  draamallisia."  Yleisö,  arvostelu,  omat  kirjailijamme  estävät  häntä 
noudattamasta  sitä  suuntaa,  mikä  hänestä  oli  ainoa  ja  oikea. 

Loistavan  luonnekuvauksen  sijaan  astuu  loistava  „  näyttämölle- 
asetus**.  Uusi  talo  houkuttelee  siihen  ja  yleisö  vaati  silmäruokaa. 
Hetkiseksi  kauniin  kehyksen  avulla  voidaan  antaa  todellista  henkistä- 
kin ravintoa,  kuten  esim.  „ Myrskyssä**,  mutta  pian  ei  sekään  enää 
kykene  peittämään  puutteellisuuksia,  kehys  tappaa  taulun,  kuten  näy- 
telmässä «Luvattu  maa**.  Kotimainen  kirjallisuus  etsii  aiheita,  joissa 
loistavat  puvut  ja  näyttämötemput  tulevat  kysymykseen,  esim.  «Tuh- 
kimo",  «Hiiden  miekka**.    Kauniit  ajatukset  hukkuvat  silmäruokaan. 

Tekijä  ei  enää  ole  tärkein  henkilö  sinä  iltana,  vaan  koristemaalari, 
valaistusmestari,  näyttämömusiikin  säveltäjä  ja  —  tanssivat  naiset. 
Uusi  näytelmäkirjallisuus,  jossa  sisällys  on  pääasia,  ei  ulkokuori; 
taitava,  täysin  kykenevä  opas  kirjailijoille,  silloin  nousee  taas  näy- 
telmätaiteemme  alennustilastaan.  Mutta  nämät  kaksi  ehtoa  ovat  mah- 
dottomia toteuttaa.  Kirjailijamme  kulkevat  lastenkengissä,  ja  Berg- 
bomin kaltaisia  neroja  syntyy  vain  kerran  vuosisadassa. 


VUOSIEN  1808-09  SOTAMUISTOJEN  NÄYTTELY. 


KIRJOITTANUT 

K.  K.  MEINANDER- 


Niihin  moniin  muistelmiin,  kirjoihin,  muistojuhliin  j.  n.  e.,  joi- 
hin meidän  viimeisen  suuren  taistelumme  satavuotismuisto  antoi  ai- 
hetta, tahtoi  myöskin  valtion  historiallinen  museo  Helsingissä  liittää 
pienen  lisän  sen  näyttelyn  muodossa,  joka  toukokuun  aikana  pidet- 
tiin museossa.  Tätä  näyttelyä  toimeenpanemaan  ryhdyttiin  oikeas- 
taan suurin  toivein.  Onhan  1808 — 09  vuosien  sota  meidän  ehkä 
kansallisin  muistomme,  ja  kaikkea,  mikä  muistuttaa  siitä,  on  yleensä 
säilytetty  suurella  hartaudella;  se  on  ajassakin  meitä  niin  lähellä,  ettei 
hävityksen  kuluttava  hammas  vielä  ole  ennättänyt  sen  muistoja  him- 
mentää samassa  määrässä  kuin  monia  muita.  Mutta  se  seikka  että 
näyttely  kuitenkin  tuntui  yleisöstä  odottamattoman  harvalukuiselta, 
riippui  erityisistä  syistä. 

Suurta  asekokoelmaa  ei  tosin  voitu  toivoakaan.  Erilaisia  ki- 
vääri- ja  sapelityyppejä,  joita  sodan  aikana  käytettiin,  ei  ollut  niin 
monta,  huolimatta  siitä,  että  erittäinkin  kiväärivarasto  oli  kokoonpa- 
noltaaan  kirjava,  siihen  kun  kuului  kiväärejä  aina  1700-luvun  keski- 
vaiheilta saakka,  vieläpä  mainitun  vuosisadan  alkupuoleltakin  — 
eräässä  Oravaisten  taistelukentältä  löydetyssä  pistoolissa  oli  näet 
vuosiluku  1714.  Eri  vuosien  mallit  olivat  jokseenkin  samanlaisia, 
ja  mitään  suurempaa  huomiota  ei  tämä  näyttelynosa  yleisön  puolelta 
voinut  saada  osakseen.  Viehättävämpiä  olivat  sensijaan  sapelit,  kol- 
mikruunuisella   Ruotsin  vaakunalla   koristeltuine  tukevine  kädensijoi- 

neen,  ja  sirot  miekat,  muistoina  niin  monesta  urhoollisesta  soturista. 
Sellaisia  miekkoja  on  vielä  varsin  runsaasti  sotaan  osaaottaneiden 
upseerien  jälkeläisten  hallussa.  Siitä  ankaruudesta  huolimatta,  joka 
Kustaa  IV  Aadolfin  aikana  vallitsi  määräyksenmukaiseen  virkapuku- 
jen ja  aseiden  käyttöön  nähden,  näyttävät  upseerit  kuitenkin  ainakin 
miekkoja  valitessaan  käyttäneen  joltistakin  vapautta;  en  tiedä,  oliko 
ohjesäännönmukaista  kantaa  Porin,  Uudenmaan,  Karjalan  y.  m.  vaa- 
kunoilla koristettuja  kauniita  sapeleita,  joita  oli  nähtävänä  näytte- 
lyssä. Pistoolejakin  oli  monenmuotoisia;  ruotsalaisten,  saksalaisten 
ja  ranskalaisten  teosten  joukossa  oli  pari  erittäin  sirotekoista,  nimi- 
merkillä „From,  Abo"  ja  „From,  Lovisa"  varustettua  pistoolia. 

Lippukokoelma  ei  myöskään  ollut  runsas.  Olosuhteet  ovat  vai- 
kuttaneet, että  nämä  kunnianmerkit,  joita  koko  maailmassa  säilyte- 
tään suurimmalla  hartaudella  muistoina  menneistä  urotöistä,  ovat 
meidän  maassamme  tuiki  harvinaisia.  Sadoittain  Suomen  soturien 
valloittamia  lippuja  riippuu  kunniavahteina  kolmikymmenvuotisen  so- 
dan ja  Kaarle  Xll:n  sotaretkien  muistomerkkien  ympärillä  Ruotsissa, 
ja  suomalaisten  joukkojen  omatkin  liput  ovat  suureksi  osaksi  jääneet 
sinne.  Muutamia  harvoja  ripustettiin  sittemmin  eri  komppaniojen 
kotiseutujen  kirkkoihin,  ja  niistä  kuljettivat  venäläiset,  vanhojen  muis- 
tiinpanojen mukaan,  koko  joukon  «sotasaaliina"  Pietariin,  tieto,  joka 
saattaa  useiden  suomalaisten  lippujen  venäläiseen  tykistömuseoon 
joutumisen  hyvin  omituiseen  valoon.  Loput  säilytetään  suurimmaksi 
osaksi  nykyään  valtion  historiallisessa  museossa  Helsingissä.  Huo- 
mattavaa on,  että  ne  melkein  kaikki  ovat  Hämeestä,  niitä  on  käyt- 
tänyt Hämeen  rykmentti  tahi  ne  osat  Uudenmaan  rakuunoita,  jotka 
olivat  Hämeestä  kotoisin.  Näyttelyssä  oli  tosin  muutamia  muitakin 
lippuja,  jotka  kuitenkin  olivat  vieraita  1808 — 09  vuosien  muistolle: 
V.  1791  jalkaväeksi  muutettujen  rakuunojen  lippuja  sekä  V.  1712  väen- 
nostossa  käytettyjä  lippuja. 

Virkapukukokoelma  oli  hyvin  rikassisältöinen ;  vaikkakaan  näyt* 
teillä  olevat  kymmenkunta  numeroa  eivät  tee  mahtavaa  vaikutusta, 
niin  on  kokoelma  suuri  kyllä,  jos  me  muistamme,  että  rikkaassa 
Tukholman  tykistömuseossa  ei  ole  ainoatakaan  tämänaikuista  virka- 
pukua. Näyttelyssä  oli  viisi  eri  suomalaista  rykmenttiä  edustettuina, 
yhtä    niistä    edusti   kaksi   eri   pukua,    mikä  todistaa  sitä  kirjavuutta, 


G.  W.  Bruncrona.  f.  g.  Wrede.  G.  F.  Tavast. 


G.  W.  Malm.  A.  Kocke. 


G.  M.  DuNCKER.  R,  G.  Gharpentier.  G.  J.  v.  Willebrand. 

joka  vallitsi  tänä  virkapukumuutosten  kultaisena  aikana.  Vanhat, 
V.  1798  vahvistetut  puvut,  joissa  oli  kaulus,  hihankäänteet,  etumuk- 
set y.  m.  useaa  eri  väriä  ja  jotka  ovat  tunnetut  meidän  monista 
viime  sotaa  esittävistä  värillisistä  kuvateoksistamme,  olivat  juuri  tä- 
hän aikaan  vaihdettavat  uusiin,  jotka  jalkaväkirykmenteissä  olivat 
varustetut  yksinkertaisella  sinisellä  ja  jääkärirykmenteissä  vihreällä 
kauluksella.  Mutta  ainoastaan  upseerit  lienevät  yleisemmin  ehtineet 
toimeenpanna  tämän  muutoksen.  Vanhat  virkapuvut  olivat  kuiten- 
kin jo  kuluneita  ja  kävivät  sodan  aikana  repaleiksi;  sentähden  on 
niitä  niin  vähän  säilynyt  meidän  päiviimme  saakka. 

Näyttelyn  mieltäkiinnittävin  osa  oli  kieltämättä  sotaan  osaaotta- 
neiden  henkilöiden  muotokuvakokoelma.  Ei  ainoastaan  sota,  vaan 
kokonainen  miespolvi  astui  siinä  eteemme;  luonnollisesti  oli  useim- 
missa tapauksissa  saatu  tyytyä  kuvattujen  henkilöiden  muihin  muoto- 
kuviin kuin  juuri  vuosilta  1808 — 09.  Mutta  kuinka  elävä  olikaan 
juuri  sen  joukon  kuva,  joka  oli  sotaleikissä  mukana!  Korkeimmat 
päälliköt,  joista  moni  niin  vähällä  kunnialla  otti  osaa  sotaan,  olivat 
siellä  nuoruutensa  kustavilaisissa  virkapuvuissa,  puuteroituina,  hy- 
myilevinä, keikailevina  ja  nuortevina,  ja  kaiken  tämän  loiston  alta 
pilkisti  ikäänkuin  aavistus  esiin  Anjalan  liiton  salajuonittelijoista: 
Klingspor  rintahaamiskaan  puettuna  hovimiesryhtineen,  Nordenstam 
runsaasti  kirjaillussa  siviilipuvussa,  Palmfelt  punaisine  jupiterinnaa- 
moineen,  onnenpoika  G.  B.  von  Platen,  melkein  naisellisen  kaunis 
C.  G.  Bäck  y.  m. 

,  Aivan  toisenlainen  tyyppi  kohtaa  meitä  niissä  muotokuvissa, 
jotka  esittävät  sodan  nuoria  sankareita.  Näyttely  tarjosi  tässä  suh- 
teessa varmaankin  kauneimman  ja  komeimman  kokoelman,  mitä 
meidän  muotokuvahistoriassamme  on  olemassa.  Miniatyrimaalaus 
oli  silloin  korkeimmassa  kukoistuksessaan.  Siihen  puhtaasti  esteeti- 
seen  nautintoon,  jota  näiden  pienten,  huolellisesti  valmistettujen  tai- 
deteosten katseleminen  tuottaa,  yhtyy  luotettavuuden  tunne;  on 
ilmeistä,  että  mestarit  suuressa  määrin  onnistuneesti  ovat  kuvanneet 
aikalaisensa.  Kaikissa  näissä  muotokuvissa  on  personallinen  ja  luo- 
tettava piirre.  Kaksi  G.  W.  Bruncronan  miniatyrikuvaa  ovat  mel- 
kein toistensa  kaltaiset,  vaikka  ne  ovat  eri  taiteilijoiden  maalaamat, 
toinen    (profiilikuva)   ehkä   itsemuotokuva.    F.  G.  Wreden  kasvoissa 

olemme  tuntevinamme  piirteitä,  joita  vieläkin  näemme  suvun  jäse- 
nissä. Tämän  kuvan  on  maalannut  Thelning,  muutoin  jokseenkin 
huono,  mutta  kykynsä  puolesta  saada  kuva  alkuperäisen  kaltaiseksi 
hyvin  arvossa  pidetty  muotokuvamaalari,  joka  on  maalannut  Por- 
voon lukionsalissa  olevan  valtiopäivätaulun  ja  oli  näyttelyssä  edus- 
tettuna myöskin  yhdellä  öljjrmuotokuvalla  (D.  A.  Gyllenbögel).  Run- 
saasti edustettuina  näyttelyssä  olivat  myöskin  tuotteliaat  maalarit 
Gillberg  ja  Le  Moine  sekä  pari  tuntematonta  maalaria,  joista  toinen 
herättää  huomiota  villamaisella  muotokuvien  taustamaalauksellaan 
(A.  Kocke,  A.  G.  von  Rehausen,  H.  G.  Wärnhjelm  y.  m.),  toinen 
taas  vienolla,  naisellisella  käsittelyllään,  hän  kun  käyttää  ruusuista 
ihomaalausta,  pitkiä  kiemurtelevia  hiuskiharoita  j.  n.  e  Viimemai- 
nittu näyttää  toimineen  Turussa;  hänen  kaksi  muotokuvaansa  olivat 
turkulaisia  (G.  J.  von  Willebrand,  H.  J.  Finckenberg).  Oivalliset 
muotokuvat  (G.  Wrede,  C.  W.  Malm)  edustivat  miniatyrimaalari  Bo- 
linderia,  ja  eräs  C.  F.  Tavastin  muotokuva,  varustettu  nimimerkillä 
J.  K.  (ilmoituksen  mukaan  J,  Krafft),  kuului  myöskin  näjrttelyn  par- 
haimpiin. 

Yhtä  viehättäviä  ja  mieltäkiinnittäviä  kuin  nämä  muotokuvat 
ovat  taiteelliselta  näkökannalta  katsottuina,  ovat  ne  myöskin  itse  ku- 
vattujen henkilöiden  vuoksi.  Se  suosio  ja  osanotto,  jota  mainittu 
sota  on  meillä  nauttinut,  vaikuttaa  varmaankin  suureksi  osaksi  siihen 
myötätuntoisuuteen,  jota  me  voimme  osoittaa  tämän  sodan  sanka- 
reille; he  ovat  inhimillisesti  meitä  niin  lähellä,  tuntuu  ikäänkuin  nuo 
sankarit  olisivat  olleet  meidän  läheisimpiä  ystäviämme  ja  sukulai- 
siamme. Meidän  ei  tarvitse  lukea  Runebergia,  vaan  ainoastaan  sen  ajan 
sotamuistelmia,  tunteaksemme  sen;  aivan  uudenaikainen  henki  astuu 
meitä  vastaan  näissä  nuorissa  miehissä,  joiden  katse  on  avoinna  nä- 
kemään kaikkea  hyvää  ja  kaunista  ihmisissä  ja  luonnossa  ja  jotka 
usein  osoittavat  hellää  inhimillisyyttä,  missä  olisi  odottanut  tapaa- 
vansa raakoja  sotilastapoja.  Ja  entä  sitten  heidän  isänmaallinen  ja 
perhetunteensa,  luettakoon  Z.  Dunckerin  kirjeitä,  joita  hän  kirjoitti 
pikku  pojalleen,  tahi  se  tervehdys,  jonka  G.  W.  Bruncrona  kuolin- 
vuoteellaan sai  kahdelta  pieneltä  pojaltaan.  Rohkeina  ja  suorina, 
jollaisina  nämä  sotilaat  esiintyvät  muistokirjoituksissa,  näemme  hei- 
dät  myöskin   senaikuisissa   muotokuvissa.     He   ovat  yhtä   kaukana 

vehkeilevistä  kustavilaisista  kuin  seuraavan  ajan  jäykistä  keikareista 
ja  kuivista  poroporvareista.  Niiden  enimmäkseen  huonojen  jäljen- 
nösten jälkeen^  joihin  useita  vuosia  olemme  saaneet  tyytyä,  oli  to- 
dellinen nautinto  näyttelyssä  nähdä  alkuperäisiä  muotokuvia. 

Muotokuvanäyttelyn  viimeisessä  osastossa  oli  enimmäkseen  suu- 
ria öljymaalauksia  sotureista  heidän  vanhoilla  päivillään,  puettuina 
suomalaisen  sotaväen  kankeihin,  vuoden  1812  venäläiseen  malliin 
leikattuihin  virkapukuihin  tahi  mustaan  ja  vakavaan  siviilipukuun. 
Maalarina  loisti  tähän  aikaan  uskomattoman  tuottelias  Lindh,  köm- 
pelösti piirretyillä,  väriltään  vähän  viehättävillä  muotokuvillaan, 
joissa  yhtäläisyys  alkuperäisen  kanssa  lienee  kuitenkin  ollut  erittäin 
hyvin  osattu.  Elävänä  astui  täällä  myöskin  eteemme  sotavanhusten 
joukko,  joka  yhä  harvenevin  rivein  säilytti  sodan  muistoja,  kunnes 
suuri  runoilijamme  vuosisadan  keskivaiheilla  puki  ne  runon  kirkas- 
tettuun muotoon. 


SUOMALAINEN  SIVEELUSYYSKIRJALUSUUTEMME. 


KIRJOITTANUT 

MAX  OKER-BLOM. 


n. 

Edellisessä  kirjoituksessani  olen  ilmilausunut  ajatukseni  van- 
hempien velvollisuuksista  lapsiansa  kohtaan  elärxiän  luomisen  salai- 
suuksiin nähden  sekä  samalla  pääpiirteittäin  esittänyt  niiden  kirjasten 
johtavat  aatteet,  jotka  tässä  suhteessa  tarjoutuvat  lasten  vanhemmille 
avuksi  ja  opastukseksi.  Mainittu  opastus  tarkoittaa  ennen  muuta 
avoimien  ja  todenperäisten  tietojen  antamista  lapselle  semmoisista 
seikoista,  joihin  sen  heräävä  ajatuskyky  luonnollisesti  vaatii  selitystä. 
Sopii  toivoa  että  luottamus  lasten  ja  heidän  vanhempainsa  välillä  si- 
ten lujittuu  ja  ylläpitää  avomielistä  ja  tuttavallista  neuvottelua  myös- 
kin sukupuoliasioiden  arkaluontoisella  alalla. 

Monta  vertaa  tärkeämpi  sija  on  sittenkin  järjellisellä  opastuk- 
sella sukupuolioloihin  nähden  siihen  aikaan,  jolloin  tietoisuus  omasta 
isukupuolesta  alkaa  muodostua  selväpiirteisemmäksi  nuoren  ihmisen 
ajatuksissa  ja  jolloin  luonnonmukaisesti  alkaa  herätä  siihen  asti  vielä 
uinuvia  aavistuksia  hänen  omasta  tulevasta  asemastaan  luomakunnan 
suureen  ja  salaperäiseen  tehtävään,  elollisen  olennon  synnyttämiseen 
sitä  seuraavine  vaistoineen  ja  aistimuksineen. 

Luomme  tässä  silmäyksen  erikseen  kumpaankin  sukupuoleen. 

2.     Kujoja,  jotka  ovat  tarkoitetut  poikia  ja  miespuolista 
nuorisoa  varten. 

Klavbnbss,  Prbdrik:  Sukupuolinen  puhtaus  nuoruusvuosina.  Suomentanut 
T:ri  P.  Virkkunen.    (Aikamme  8iveellisyysky83rmykäa  Nro  i.)  Hinta  i:  50. 

Ki^AVBNBSS,  Prbdrik:  Nuoruusajan  ensi  epäsiveellisyys.  Suomentanut  T:ri 
P.  Virkkunen.    (Aikamme  siveellisyyskysymyksiä  N:o  8.)    Hinta  i:  75. 

PouRNiBR,  Alfr.:  Pojillemme  heidän  täyttäessään  iS  vuotta.  Suomentanut 
Hannes  Heikel.    (Aikamme  siveellisyyskysymyksiä  Nro  7.)    Hinta  — r  75. 

Stai^l,  SYi«VANUSr  Mitä  nuoren  miehen  tulee  tietää.  Suomentanut  Tahvo 
Partio.    (Puritas  kirjasto.)    Hinta  3r  —. 

WooD-Ai,l,BN,  Mary:  Pojasta  mieheksi.  Suomentanut  O.  S.  Hellman.  (Ai- 
kamme siveellisyyskysymyksiä  Nro  5.)     Hinta  — :  75. 

Borg,  Väinö:  Nuoruusajan  kynnyksellä.    Kokkola.    Hinta  — :  3a 

Borg,  Väinö  r  Miehuusajan  kynnyksellä.    Kokkola.    Hinta  — :  30. 

Okbr-Blom,  Max:  Muutama  sana  pojille,  jotka  o\'at  täyttäneet  15  vuotta; 
liitteenä  kirjaan  »Lasten  vanhemmille  ja  kasvattajille»  (Sukuelämä  ja  ter- 
veys N:o  3).     Hinta  i:  25. 

Oker-Bi«om,  MAxr  Miehille  ja  nuorukaisille  (Sukuelämä  ja  terveys  Nro  i). 
Hinta  ir  25. 

Okbr-Blom,  MAxr  Veneriset  taudit  ja  kansan  terveys.  Lääkintöhallituksen 
kirjasia,  joita  tilattaessa  saadaan  sieltä  ilmaiseksi. 


Tunnettu  tosiasia  on,  että  miespuolinen  nuoriso  yleensä  ja  eri- 
toten meidän  aikanamme  on  monenmoisten,  sukuviettiä  kiihoittavien 
kiusausten  alaisena,  jotka  asettavat  hänen  itsensähillitsemiskykynsä 
kovalle  koetukselle. 

Tunnettua  on  myöskin,  että  suuri  joukko  poikia  jo  hyvinkin 
nuorella  iällä  heittäytyy  sukupuolikiusausten  valtaan,  antautuen  pa- 
heen harjoittamiseen,  jolla  on  monenlaiset  turmiolliset  vaikutukset 
heidän  terveyteensä. 

Ei  kyllin  siinä,  että  siitinelimet  näin  ollen  saavuttavat  sairaal- 
loisen, äkkikypsän  kehityksen,  mikä  ennen  aikojaan  vetää  tarpee- 
tonta huomiota  ja  mielenkiintoa  puoleensa,  sekä  että  ne  silloin  jo  ai- 

koja  ennen  mieskuntoisuuden  puhkeamista  kohottavat  uppiniskaiset 
vaatimuksensa  herätetyn  vietin  tyydyttämiseksi.  Siitineiimien  luon- 
noton kiihoitus,  ennenkuin  ne  ovat  täysin  kehittyneet,  aikaansaa 
sukuelon  toimintaa  ohjaavassa  hermostossa  sairaalloisen  herkkyyden, 
niin  että  vähimmätkin  seikat  ovat  omansa  viettiä  viekoittelemaan, 
siten  arveluttavalla  tavalla  tehden  taistelun  himollisia  pyyteitä  vas- 
taan sukupuolialalla  kovin  vaikeaksi.  Viimeksi  mainitulla  seikalla  on 
erittäin  suuri  kantavuus. 

On  ilmeistä,  että  jo  lapsen  iästä  lähtien  kehitetty  sukupuolinen 
himokkuus  ei  jätä  painamatta  leimaansa  nuorukaisen  kuvitteluelä- 
mään,  joka  siten  saa  sairaalloisen  aistillisen  suunnan.  Tästä  on  seu- 
rauksena, että  joskin  nuorukainen  luopuu  lapsuutensa  hairahduksista, 
päästyään  selville  siitä,  että  luonnottoman  paheen  harjoittaminen  tuot- 
taa terveydelle  turmiota,  niin  ovat  aistilliset  taipumukset  hänessä 
useimmiten  jo  päässeet  niin  suureen  valtaan,  että  hänen  on  kovin 
vaikeata  voittaa  viettinsä  ja  torjua  sen  uhkamielisiä  ehdoituksiä,  ja 
nuorukainen  syöksyy  lapsuuden  paheesta  monta  vertaa  suurempaan 
paheeseen  antautuen  naisiin  —  ja  kurjuus  on  enimmäkseen  taattu. 
Onnettomuus  on  aina  väijymässä,  ja  useinkin  on  ensimäinen  ja 
ehkä  ainoakin  harha-askel  tuottanut  nuorukaiselle  taudin,  joka  ikui- 
sena ikeenä  masentaa  hänen  miehuutensa  päivät  ja  turmelee  hänen 
elämänsä  onnen. 

Mutta  huolimatta  siitä,  ovatko  siitinelimet  jo  lapsessa  joutuneet 
luonnottomalle  kiihoitukselle  alttiiksi,  sattuu  jokaisen  nuoren  miehen 
elämän  taipaleella  murrosaika,  minkä  mieskuntoisuuden  kehitys  tuo 
mukanaan.  Oudot,  siihen  asti  tuntemattomat  tekijät  alkavat  vähitel- 
len kietoa  hänen  tunnemaailmaansa,  pannen  uudet  kielet  siinä  värä- 
jämään  jä  luoden  omituisen  viehättävän  hohteen  seurustelulle  toisen 
sukupuolen  samanikäisten  kanssa.  Uinailevat  vaistot  alkavat  valveu- 
tua, ja  niitten  pohjalla  kulkee  mahtava,  myötä  tempaava  virtaus. 
Niin  ihanteellisia  kuin  nämät  vaistot  voivat  luonteeltaan  olla  ja  usein 
ovatkin,  väräjää  niissä  luonnonmukaisesti  valtavana  pohjasävelenä 
salainen  vetovoima  toiseen  sukupuoleen,  vetovoima,  jossa  sukuvie- 
tillä  on  luonnon  määräämä  sijansa. 

Riippuen  monesta  eri  seikasta  saa  sukuvietti  tässä  enemmän  tai 
vähemmän  johtavan  aseman,  ja  vetovoima  toiseen  sukupuoleen  muo- 

dostuu  sen  mukaan  suuremmassa  tai  vähemmässä  määrässä  aistOli- 
seksL  Mutta  oli  miten  oli;  mieskuntoisuuden  kehitsrttyä,  jopa  sen 
puhjetessakin,  ilmenee  sukuvietti  nuorukaiselle  tavalla,  mikä  joko 
käskee  hänen  alistumaan  ja  seuraamaan  sen  viittomia  uria  tahi  pa- 
koittaa  hän^  tarmolla  ja  jatkuvasti  taistelemaan  sen  voimakkaita 
vaatimuksia  vastaan.  Ja  voimme  huoletta  sanoa,  että  tämä  taistelu 
on  kova  ja  vaatii  sekä  voimia  ja  kestävyyttä  että  luonteen  lujuutta 
ja  itsensähillitsemiskykyä,  jos  mieli  torjua  sen  ehdoituksia  ja  johtaa 
sukuelonsa  raiteille,  jotka  ovat  omalle  terveydelle  eduksi  ja  sopusuh- 
taiset yhteiskunnallisten  ja  yleisinhimillisten  näkökantain  kanssa. 

Kaikki  yilälueteliut  kirjat  tarjoutuvat  nuorisolle  opastukseksi 
tässä  tärkeässä  taistelussa. 

On  tultu  siihen  vakaumukseen,  että  on  helpompi  vastustaa  vie- 
tin vaatimuksia,  kun  nuoriso  ajoissa  on  selvillä  sen  luonnottoman 
sekä  sen  epäsiveellisen  tyydyttämisen  vaaroista  ja  turmioista.  Tällä 
alalla  on  siten  laaja  valistustyö  tarpeen.  Mutta  ei  siinä  kyllä,  että 
nuoriso  saa  tarpeelliset  tiedot  esim.  itsesaastutuksen  vahingollisista, 
hermostoa  järkyttävistä  seurauksista  ja  veneristen  tautien  monenmoi- 
sista tuhotöistä;  tässä  tarvitaan  enemmän.  Tässä  tarvitaan  usein 
ennen  muuta  ymmärtäväistä  osanottoa,  lohdutusta  ja  rohkaisemista 
kestämään  epätasaista  taistelua  onnellisen  päämäärän  saavuttamiseksi. 

Fredrik  Klavenessm  molemmat  kirjat  ovat  juuri  mainitulta  kan- 
nalta katsoen  vallan  suurenmoiset.  Luottoa  herättävällä  ja  mieltä 
kohottavalla  tavalla  niissä  kuvataan  nuorison  kovaa  sotaa,  jota  se 
saa  käydä  vapautuakseen  tavaksi  tulleen  paheen  pauloista.  »Nuori- 
son ensi  epäsiveellisyys"  esittää  tähän  kuuluvat  asiat  niin  yksinker- 
taisesti ja  avomielisesti,  että  nuori  lukija  täydellä  luottamuksella  an- 
tautuu kokeneen  ja  lämminsydämisen  opastajansa  ohjattavaksi  ja  saa 
alunpitäin  sen  vakaumuksen,  että  kirjassa  paljastettujen  tosiasioiden 
ja  siinä  iimilausuttujen  ajatusten  takana  seisoo  mies  ja  ystävä,  joka 
käsittää  hänenkin  tilansa  ja  tahtoo  häntä  auttaa.  Ja  tässä  vakau- 
muksessaan ei  lukija  pety.  Hän  saa  kirjasta  monta  hyvää  ja  var- 
teenotettavaa neuvoa. 

»Sukupuolinen  puhtaus  nuoruusvuosina**  edellyttää  lukijassa 
pitemmälle  kehittynyttä  ajatuksen  joustavuutta  ja  syvällisempää  tunne- 
elämää,  jotta  sen  henkevän  hieno  esitys  tulisi  täydelleen  tajutuksi. 


Suomalainen  siveellisyyskirjallisuutenime.  463 

Molemmissa  kirjoissa  kulkee  koko  esityksen  alla  mahtava  vir- 
taus ihmissielun  syvää  tuntemista,  joka  kannattaa  ajatuksia  ja  antaa 
niille  tehoavan  muodon.  Vaikka  Klaveness  on  pappismies  ja  oman 
vakaumuksensa  mukaisesti  voimalla  viittaa  siihen,  että  viettinsä  har- 
haan johtava  ja  sen  py)neissä  yhä  hapuileva  ihminen  saa  parhaim- 
man tuen  uskonnosta,  on  hän  siksi  kaukonäköinen  psykologi  ja  syvä 
ihmistuntija,  ettei  hän  riistä  oman  itsensä  voittamisen  mahdollisuutta 
näitäkään,  jotka,  vaikkeivät  turvaudu  uskontoon,  kumminkin  rehelli- 
sesti taistelevat  korkeitten  siveellisten  ihanteiden  puolesta. 

Alfr.  Fournierin  kirja  «Pojillemme  heidän  täyttäessään  18 
vuotta**  kääntyy,  niinkuin  nimi  jo  ilmaisee,  nuorten  miesten  puoleen, 
antamalla  täysin  lääketieteelliseltä  kannalta  selvän  kuvan  veneristen 
tautien  laajalle  kantavista  tuhoista  ja  vaurioista  yksityisen,  perheen, 
yhteiskunnan  ja  koko  kansan  terveyteen  nähden.  Räikeät  tosiasiat 
esitetään  vakavasti  ja  peittelemättä,  niin  että  nuoret  miehet  saavat 
täyden  tiedon  niistä  vaaroista,  joiden  syliin  höllä  sukupuoliyhtymys 
vie.  Tämän  ohessa  näytetään  perättömäksi  se  väite,  että  muka  pi- 
dättyväisyys  yleensä  olisi  terveydelle  vahingoksi.  Tiedot  saatuaan 
valitkoon  nuori  mies  sitten,  minkä  paremmaksi  näkee:  heittäjiäkö 
avosilmin  onnettomuuteen  vai  asettaa  sukupuolinen  puhtaus  päämää- 
räksi? Tästä  ansiokkaasta  kirjasta  näemme  selvästi,  että  puhtaasti 
lääketieteellinenkin  kanta  epäämättömällä  tavalla  viittaa  samoihin  si- 
veellisyysihanteihin  kuin  yhteiskunnalliset  ja  yleisinhimillisetkin. 

Mary  IVood-Allen  esittää  kirjasessaan  «Pojasta  mieheksi"  huo- 
miota ansaitsevan  tavan  antaa  kasvavalle  nuorukaiselle  tarpeelliset 
tiedot  sukupuolialalla,  jotta  hän  käsittäisi  velvollisuutensa  eikä  ym- 
märtämättömyydestä vahingoittaisi  itseään  ja  tuottaisi  turmelusta 
luokkatovereilleen.  Tiedonannot  ovat  puetut  keskustelunmuotoon  sekä 
rakennetut  uskonnon  pohjalle. 

Sylvanus  Siallm  „Mitä  nuoren  miehen  tulee  tietää**  nimisen 
kirjan  ohjelma  on  melkoista  laajempi  kuin  muiden  ylempänä  luetel- 
tujen kirjojen.  Tekijä  pyrkii  siinä  antamaan  nuorelle  miehelle,  paitsi 
sukupuolioloja  koskevaa  opastusta,  myöskin  runsaasti  huomioonotet- 
tavia yleisiä  terveysopillisia  tietoja,  joihin  hän  ymmärtää  taitavasti 
punoa  koko  joukon  yhteiskunnallisia  ja  yleisinhimillisiä  näkökohtia- 
Esitystapa   on   miellyttävää  ja  monasti  mukaansatempaavaa,  vaikka 

tämän  kirjoittaja  ei  saata  olla  yhtä  mieltä  tekijän  kanssa  kaikissa 
yksityiskohdissa,  joissa  hänen  mielestään  yksipuolinen  käsitys  ja  lii- 
oittelu näyttää  jossakin  määrin  vähentävän  niin  sanoakseni  kirjan 
todistuksen  voimaa  Tästä  huolimatta  on  Stallin  hyvin  monipuoli- 
sesti opettavalla  ja  lämpimästi  kirjoittamalla  teoksella  sangen  suuri 
arvo  siveellisyyskiijallisuudessamme.  Niinkuin  Puritas-kirjaston  muis- 
sakin tuotteissa  kulkee  tässäkin  uskonto  esityksen  pohjasävynä, 
seikka,  josta  olen  jo  edellisessä  kirjoituksessani  ajatukseni  ilmi  lausunut. 

Väinö  Borgin  molemmat  kirjaset  tarjoutuvat  antamaan  esitel- 
män muodossa  opastusta  versovalle  nuorisolle.  «Nuoruusajan  kyn- 
nyksellä" on  aiottu  13—16  vuoden  ikäisille  pojille  ja  käsittelee  itse- 
saastutuksen  pahetta;  »Miehuusajan  kynnyksellä"  kääntyy  16—20 
vuoristen  nuorukaisten  puoleen.  Sydämestä  lähtenyt  esitys  on  hyvin 
yleistajuinen,  niin  että  henkisesti  vähemmänkin  kehittynyt  menestyk- 
sellä seuraa  kantavaa  ajatusta  ja  omistaa  kirjassa  annetut  monet 
hyvät  ohjeet  ja  neuvot. 

Omista  tähän  kuuluvista  kirjasistani  on  „Muutama  sana  pojille, 
jotka  ovat  täyttäneet  15  vuotta"  aiottu  esitelmäksi  koko  koululuo- 
kalle, jossa  luullakseni  ainetta  voi  —  ketään  yksityistä  loukkaamatta 
—  tarpeellisella  pontevuudella  esittää,  niinkuin  olen  vuodesta  1905 
alkaen  koettanut  tehdä  Helsingin  kaupungin  kansakoulujen  ylimmillä 
poikaluokilla.  Toinen  «Miehille  ja  nuorukaisille"  on  suunniteltu  jok- 
seenkin samaan  tapaan  kuin  Foumierin  ylempänä  mainittu  pieni 
teos  samalla  kumminkin  kiinnittäen  huomiota  myöskin  enemmän 
yhteiskunnallisiin  puoliin. 

„Veneriset  taudit  ja  kansan  terveys"  on  lääkintöhallituksen 
toimesta  kirjoitettu  kansantajuinen  kirjanen,  joka  samalla  kääntyy 
sekä  miesten  että  naisten  puoleen.  Kirjanen,  jota  jaetaan  ilmaiseksi, 
on  saatavissa  lääkintöhallitukselta. 

Kaikkien  tässä  vain  muutamin  sanoin  kuvaamani  kirjain  sisäl- 
lyksestä käy  epäämättömän  selvästi  ilmi,  että  sukupuolipuhtauteen 
pyrkiminen  on  yhtä  välttämätön  nuorelle  miehelle  kuin  nuorelle  nai- 
selle; se  ei  ole  yksistään  tasa-arvoisuuden,  yleisinhimillisten  periaat- 
teiden ja  yhteiskunnallisten  näkökantain  vaatimus,  sen  vaatii  myös- 
kin yhtä  käskevästi  kunkin  yksityisen  oma  etu  ja  terveys. 

8.     KiijGijay  jotka  ovat  aiotut  nuoria  naisia  varten. 

Sandelin,  Bllbn  :  Nuorison  siveellisestä  kasvatuksesta.    Suomentanut  Paavo 
Wirkkuiien.    (Aikamme  siveellisyyskysymyksiä  N: o  ii).     Hinta  i:  50. 

WooD- Allen,   Mary:   TytöstÄ  naiseksi     Suomentanut  O.  L.  Hellman.    (Ai- 
kamme siveellisyyskys3rmyksiä  N:o  6).     Hinta  — :  75. 

WooD- Allen,  Mary:  Mitä  nuoren  ncdsen  tulee  tietää.    Suomennos.    (Puritas 
kirjasto).     Hinta  3:  — . 

Okbr-Blom,  Max:  Äideille  ja  nuorille  naisille.    (Sukuelämä  ja  terveys  N: o  2) 
Hinta  i:  25. 


Lienee  myönnettävä,  että  tytöt  ja  nuoret  naiset  eivät  yleensä 
lähimainkaan  joudu  niin  suurille  kiusauksille  alttiiksi  kuin  pojat  ja 
miespuolinen  nuoriso  eivätkä  siten  niin  usein  kuin  jälkimäiset  eksy 
siveellisyyden  polulta.  Onhan  sitäpaitsi  se  luonnonomainen  veto- 
voima, mikä  eri  sukupuolten  välillä  vallitsee,  jo  luonteeltaan  paljon 
ihanteellisempi  naisella  kuin  miehellä  ja  suoranaisen  sukuvietin  osa 
siinä  enimmäkseen  monta  vertaa  lievempi  ja  epämääräisempi  puh- 
keavan miehuuden  rajuun  vietin  ilmaisuun  verraten. 

Siitä  huolimatta  ei  ole  suinkaan  naisille  onneksi,  että  he  saavat 
—  mitä  sukupuolielämään  tulee  —  kulkea  eksyttävässä  hämärässä; 
tietämättömyys  esiintyy  heihinkin  nähden  mitä  surkuteltavimmalla 
tavalla  harhaan  johtavana,  vieden  kangastavan  elämänonnen  usein 
säälimättä  haaksirikkoon.  Nuoren  naisen  tulee  tuntea  ei  yksin  mikä 
koskee  hänen  omaa  sukueloaan,  vaan  hänen  täytyy  myöskin  olla 
vähän  perillä  niistä  vaaroista,  jotka  uhkaavat  hänen  omaa  terveyt- 
tään ja  avio-onneaan  edesvastuuttomien  miesten  puolelta.  Suuri  to- 
tuus piilee  lääketieteen  tohtorin  Anna  Fischer-Duckelmannin  sanoissa: 
»Todellisesti  siveä  tunne  on  kieltämättä  naisen  ihanin  koriste,  mutta 
tämä  tunne  pysyy  ei  ainoastaan  lapsellisen  tietämättömyyden  sekä 
logiikan  ja  totisuuden  puutteen  rinnalla,  vaan  pysyy  yhtä  täydellisesti 
kypsyneen  tahtomisen  ja  ajattelemisen  rinnalla,  selvän  maailman-  ja 
ihmisten  tuntemisen  rinnalla.^ 

Mainittu  tiedonantaminen  näyttäytyy  erittäin  tähdelliseksi  ajalla, 
jolloin  yhä  useampia  ja  yhä  kuuluvampia  vaatimuksia  esitetään  laajem- 

man  vapauden  myöntämiseksi  nuorelle  naiselle.  Kuta  useampi  reimari 
ja  meriviitta,  jotka  tähän  asti  ovat  tarkkaan  osoittaneet  varmaa  kulku- 
väylää aaltoilevan  elämän  meren  yli,  poistetaan,  sitä  tarkempi  silmä 
ja  kantavampi  näkö  sekä  monipuolisempi  tietomäärä  on  ehdotto- 
masti tarpeen,  jotta  nuori  nainen  omin  neuvoin  saattaisi  välittää  väi- 
jyviä salakareja  sekä  suunnata  elämänsä  onnen  purren  ja  ohjata  sen 
hakemaansa  merentakaiseen  satamaan. 

Eikä  tämä  tieto  ole  tarpeen  vain  oman  elämän  varmuuden 
vuoksi;  sitä  vaaditaan  myöskin  sopusuhtaisen  ymmärtämyksen  saa- 
vuttamiseksi avioliitossa  ynnä  voidakseen  menestyksellä  ohjata  omia 
tulevia  lapsiansa  ja  eritoten  poikiansa  tällä  arkaluontoisella  alalla. 

Olen  yllä  lueteltujen  kirjojen  joukkoon  ottanut  tohtori  Ellen 
Sandelinm  kiijan  ^Nuorison  siveellisestä  kasvatuksesta'',  vaikka  se 
ehkä  enemmän  kuuluisi  toiseen  ryhmään,  josta  vasta  seuraavassa 
kirjoituksessa  tullaan  selkoa  tekemään.  Olen  sen  tehnyt  siitä  syystä, 
että  tässä  kirjassa  niin  valaisevalla  tavalla  esitetään  syyt,  minkä  ta- 
kia tytöille  ja  nuorille  naisille  on  pakko  antaa  valistusta  näistä  asi- 
oista, ja  samalla  on  siinä  myöskin  viitattu  niihin  periaatteisiin  ja 
näkökohtiin,  joiden  tässä  pitäisi  päästä  ohjaaviksi.  Tekijä  ei  kuiten- 
kaan käänny  suorastaan  tyttöjen  ja  nuorten  naisten  puoleen,  vaan 
kirja  on  etupäässä  tarkoitettu  kasvattajain  ja  lasten  vanhempain  luet- 
tavaksi. 

tVood-Allefiln  tyttöjä  ja  nuoria  naisia  varten  kirjoittamista  kir- 
joista on  «Tytöstä  naiseksi"  kaunis  ja  sydämellinen,  keskustelumuo- 
toon puettu  esitys,  jonka  tarkoituksena  on  nuoreksi  naiseksi  puhkea- 
maisillaan olevalle  tytölle  selittää  tärkeimmät,  hänen  omaa  sukueloa 
koskevat  seikat;  kirja  esiintyy  siten  miltei  johdatuksena  saman  teki- 
jän suurempaan  teokseen  „Mitä  nuoren  naisen  tulee  tietää".  Jälki- 
mäisen kirjan  ohjelma  on  jokseenkin  laajalle  ulottuva.  Siinä  saavat 
osansa  tyttö,  nuori  nainen  ja  aviopuoliso.  Se  herttainen  ja  hempeä 
tapa,  jolla  Wood- Allen  ymmärtää  arkaluontoisetkin  asiat  esittää,  pai- 
naa kirjaan  puhtauden  leiman,  ja  vaikka  kiijan  eri  osat  ovatkin  eri 
ikäisille  kirjoitetut,  voi  sen  huoletta  antaa  jokaisen  nuoren  naisen 
käteen.  Paitsi  suorastaan  sukupuolihygieniaa  tarjoo  tekijä  tässä  luki- 
jalleen myöskin  paljon  yleistä  hyödyllistä  terveysoppia.  Siellä  täällä 
esiintyvät  liioittelut  ja  asiaan  miltei  kuulumattomain  sivuseikkain  poh- 

timiset  eivät  kirjan  suurta  arvoa  ja  ansiokkuutta  vähennä.  Kuten  jo 
ennen  huomautettu,  rakentaa  Wood-Allen  siveellisyysihanteensa  us- 
konnon potyalle. 

Omassa  pienessä  kirjasessani  ^Äideille  ja  nuorille  naisille*'  olen 
itse  koettanut  esittää  sen,  minkä  olen  arvellut  tarpeelliseksi  ja  hyö- 
dylliseksi joka  nuoren  naisen  tietää,  sekä  hänen  omasta  siitinelostaan 
että  myöskin  niistä  siitinelon  ja  tunnemaailman  välisistä  suhteista; 
joiden  tunnettuna  ilmaisuna  on  rakkaus.  Tämä  puoli  kirjaa  pyrkii 
siten  niin  sanoakseni  valmistamaan  nuorta  naista  oikein  käsittämään 
sukupuolioloja  koskevia  asioita,  joista  hän  sitten  avioliittoon  men- 
nessä ammentakoon  lisätietoja  aviopuolisoille  aiotuista  samantapai- 
sista opastavista  kirjoista. 

Pieni  kirjaseni  kääntyy  myöskin  äitien  puoleen  tarjoomalla  hei- 
dän nuorten  tyttöjensä  kanssa  luettavaksi  luomakunnnan  elollisia 
olentoja  synnyttävistä  salaisuuksista.  Mutta  kuten  jo  edellisessä  kir- 
joituksessa huomautettiin  on  nyt  jo  olemassa  erityisiä  kertomuksen 
muotoon  puettuja  selityksiä  tästä  asiasta,  mitkä  ehkä  lapsen  mielelle 
otollisemmalla  tavalla  vastaavat  tarkoitustaan. 

Niistä  raja-alueista,  joissa  Venäjän  vallankumouksen  aikana  anka- 
rimmat taistelut  taisteltiin,  on  ensi  sijaan  pantava  baltialaiset  Itämeren- 
maakunnat.  Siellä  on  maan  taloudellinen  kehitys  ehtinyt  jo  sangen 
pitkälle,  ja  sen  johdosta  ovat  myöskin  luokkavastakohdat  varsin  jyrkkä- 
piirteiset; luja  ja  voimakas  sosiaalidemokraatinen  puolue  on  siellä  jo 
varhain  koulinnut  ja  järjestänyt  niinhyvin  kaupunkien  kuin  maa- 
seudun työläisjoukot  ja  käynyt  lakkaamatonta  taloudellista  ja  val- 
tiollista taistelua.  Niinpä  vallankumous  saattoikin  syksyllä  1905  viet- 
tää siellä  suurimpia  voittojaan:  ei  missään  ollut  vanha  byrokraati- 
nen  valta  niin  maahan  lyöty  eikä  valtiollinen  mahti  niin  täydellisesti 
siirtynyt  kapinoivan  kansan  käsiin  kuin  juuri  Itämerenmaakunnissa. 
Ja  kun  sitten  keski-Venäjällä  vallankumous  toistaiseksi  kukistettiin, 
ei  taaskaan  koko  Venäjän  tsaarikunnassa  reaktsioni  missään  ollut 
niin  verinen  ja  julma,  uhrien  luku  niin  ääretön  kuin  baltialaisissa 
Itämerenmaakunnissa.  Jo  kolmatta  vuotta  kauhistuttavat  maata  hir- 
veät kostotoimet,  eikä  kuitenkaan  ole  vallankumouksellista  liikettä 
saatu  tuhotuksi,  kansanjoukkojen  vastustusvoimaa  murretuksi,  sillä 
siellä  voi  aloitettu  taistelu  päättyä  ainoastaan  joko  voittoon  tai  täy- 
delliseen häviöön.  — 

Itämerenmaakuntain  vallankumouksellisille  tapahtumille  antaa 
omituisen  leimansa  se  seikka,  että  siellä  käydään  kahdenlaista  kamp- 
pailua: ensinnä,  liitossa  koko  Venäjän  proletariatin  ja  vallankumouk- 
sellisen talonpoikaisväestön  kanssa,  Venäjän  vallankumouksen  val- 
tiollisten ja  taloudellisten  vaatimusten  puolesta,  ja  toiseksi  feodaa- 
lista valtiasherruutta  vastaan  omassa  maassa.  Baltialaisissa  maakun- 
nissa ei  ole  aateliseen  junkkari-kastiin  ruumistunut  ainoastaan  tilan- 
herrain  feodalismi,  vaan  myöskin  venäläisen  absolutismin  kammot- 
tava mielivalta ;  baltialainen  parooni  ei  heiluta  veristä  ruoskaansa  eikä 
johda  „rankaisuretkikuntia"  ainoastaan  raakamaisena  päivätyöherrana, 
vaan  myöskin  tsaarillisen  hallituksen  edustajana.  Niinpä  onkin  seli- 
tettävissä, että  kansan  vapaustaistelu  on  ensi  sijassa  suuntautunut 
kotoisia  sortajia  vastaan. 

Baltialaiset  paroonit  ovat  koonneet  käsiinsä  äärettömän  taloudelli- 
sen vallan.  Melkein  puolet  Liivinmaan,  Kuurinmaan  ja  Viron  koko 
maa-alueesta  on  aatelisten  suurviljelijäin  perinnöllistä  omaisuutta. 
Liivinmaan  714  ritaritilaa  käsittää  1,922,292  desjätiinan  (2,100,103  ha:n) 
pinta-alan  s.  o.  50,7  %  J^^^^^o  kuvemementin  pinta-alasta  (3,794.253 
desj.).  Kuurinmaalla  kuuluu  aatelille  969,274  desj.  s.  o.  40,9  %  koko 
alasta  (2,369,316  desj.);  Virossa  —  925,539  desj.  s.  o.  56,2  %  (koko 
ala  on  1,645,041  desj ).  Monikin  Saksin  ja  Thiiringin  kääpiövaltion 
hallitseva  herttua  ja  ruhtinas  voisi  kadehtia  baltialaisten  paroonien 
mahtavuutta,  kun  heidän  maapalasensa  eivät  likikään  vedä  vertoja 
baltialaisen  aatelin  tiloille.  Esimerkkinä  voimme  tässä  mainita  Kuu- 
rinmaalta Döndangenin  ritaritilan,  joka  käsittää  63,000  desj.  Ritari- 
tilan  tavallinen  koko  on  muuten  noin  8—10,000  desj.  Suurtilallaan 
harjoittaa  baltialainen  junkkari  monihaaraista  maataloudellista  suur- 
viljelystä  pääkartanoineen  ja  monine  syrjätiloineen,  meijereineen,  myl- 
lyineen,  panimoineen,  polttimoineen  ja  —  ei  sovi  unhoittaa  —  krou- 
veineen  ja  kapakoineen.  Sadat  maatyöntekijät  (n.  s.  ^Knechte**)  ja 
päivätyöläiset  raatavat  siellä  viheliäisestä  työpalkasta  auringonnou- 
susta sen  laskuun  saakka  (ikivanhan  feodaalisen  tavan  mukaisesti). 

Tähän  laajaan  maanomistukseen  perustuu  baltialaisen  aatelin 
taloudellinen  valta-asema,  jota  vielä  erinomaisessa  määrässä  lisäävät 
useat  etu-  ja  yksinoikeudet.  Tässä  tahdomme  huomauttaa,  että  esim. 
kaikki  Viron  ja  Liivinmaan  metsät  ovat  yksinomaan  ritaritilain  hai- 

iussa  (Kuurinmaalla  on  kruunullakin  suuria  metsämaita),  minkä  kautta 
luonnollisesti  talonpoikaisen  väestön  taloudellinen  riippuvaisuus  tulee 
vielä  melkoista  suuremmaksi.  Tässä  ei  kuitenkaan  vielä  kaikki. 
Baltialaisen  maakuntaoikeuden  mukaan  on  maaseudulla  vain  ritari- 
tilan  omistajalla  etuoikeus  perustaa  tehtaita  tai  muita  teollisuuslaitok- 
sia (tilanherran  luvatta  ei  talonpoika  saa  maatilkulleen  laittaa  edes 
pajaakaan  tai  myllyä).  Ainoastaan  paroonilla  on  oikeus  maalla  val- 
mistaa myötäväksi  alkoholipitoisia  juomia  (paloviinaa,  olutta  j.  n.  e.) 
ja  vain  hänellä  on  anniskeluoikeus  s.  o.  vain  tilanherran  maalla  saa 
olla  krouveja  ja  kapakoita.  Metsästys-  ja  kalastusoikeus  on  niinikään 
tilanherran  yksinomainen  etuoikeus  j.  n.  e. 

Ritaritilat  ovat  sitä  paitsi  vapautetut  suorittamasta  kunnallisia 
rasituksia  ja  veroja:  ne  eivät  ole  velvollisia  kannattamaan  kansakou- 
luja, eivät  huolehtimaan  vanhuuttaan  heikoista  ja  sairaista  kuntalai- 
sista j.  n.  e.  Maanteiden  kunnossapito  on  vain  talonpoikaisten  pikku- 
viljelijäin  niskoilla  (tilanomistajat  ovat  ainoastaan  velvolliset  antamaan 
tarpeelliset  tientekoaineet) ;  miten  raskaasti  tämä  taakka  painaa  talon- 
poikaisväestöä,  näkee  siitä,  että  vuotuiset  tienkorjauspäivät  arvioidaan 
Liivinmaalla  1,100,000  ruplaksi. 

Aatelisjunkkareilla  ei  ole  mitään  velvollisuuksia  maalaisväestöä 
kohtaan,  mutta  kyllä  sitä  enemmän  etuoikeuksia.  Mainitsemme  tässä 
esim.  patronaattioikeuden,  jonka  nojalla  tilanomistajilla  on  valta  mie- 
lensä mukaan  täyttää  avoimet  papinvirat  ja  pakoittaa  seurakunnat 
—  usein  vastoin  näiden  tahtoa  —  ottamaan  heidän  määräämänsä 
sielunpaimenet.  Liivinmaalla  ei  vielä  ole  unohtunut  erään  aito-maa- 
junkkarin  (v.  Vietinghof-Scheelin  Marienburgista)  muutama  vuosi  sit- 
ten lausuma  lause:  ^Samoinkuin  lammaspaimenella  on  oikeus  valita 
oinaslaumalleen  sopiva  koira,  samoin  on  paroonillakin  oikeus  nimittää 
talonpojalleen  pappi!"  Näiden  vastavalittujen  pappien  virkaanasetta- 
jaiset ovatkin  usein  aiheuttaneet  mitä  ankarimpia  vastalauseita  ja  yh- 
teentörmäyksiä —  ihan  kirkono veliäkin !  — ,  mutta  se  ei  ole  koskaan 
saanut  baltialaisia  junkkareita  vakuutetuksi  siitä,  että  heidän  olisi  jä- 
tettävä käyttämättä  tätä  tykkänään  maatunutta  etuoikeutta.  Papin  tulee 
aina  olla  aatelin  altis  palvelija  ja  sinä  pysyä,  ja  tällä  politiikilla  on 
aikojen  kuluessa  päästy  vain  siihen,  että  kirkonmiehet  ovat  joutuneet 
kansan  vihan  ja  halveksumisen  alaisiksi. 

Ritaritilanomistajain  feodaalisista  etuoikeuksista  tahdomme  vielä 
mainita  »maatilapoiiisin''.  Se  laitos  antaa  paroonille  oikeuden  vangi- 
tuttaa tilansa  alueella  epäluulonalaisia  henkilöitä.  Hyvin  saattaa  aja- 
tella, miten  peloittava  ase  tämä  oikeus  oli  paroonien  käsissä  maatalou- 
dellisten lakkojen,  mielenosoitusten  j.  n.  e.  sattuessa.  Mutta  tähän- 
kään eivät  Itämerenmaakuntien  junkkarit  tyytyneet:  myrskyisenä 
vuonna  1905  astuivat  monet  heistä  n.  s.  ^kunniavirkaiseen**  poliisi- 
palvelukseen  ja  voivat  silloin  mielensä  mukaan  komentaa  kasakka- 
ja  rakuunajoukkoja  sekä  terroriseerata  kokonaisia  seutuja.  Taantu- 
muksen tultua  on  baltialaisissa  maakunnissa  tosiaankin  palattu  veri- 
simmän  feodalismin  aikakauteen :  nyt  saattoi  tilanherra  määrätä  alais- 
ten.^ talonpoikien  elämästä  ja  kuolemasta,  ja  heidän  sanastaan  laa- 
hattiin ihmisiä  hirsipuuhun  tai  »armahdettiin**  mitä  julmimpaan  mu* 
miinrangaistukseen  . .  . 

Olen  tähän  asti  puhunut  vain  yksityiselle  tilanomistajalle 
sellaisenaan  kuuluvista  etuoikeuksista;  sitä  paitsi  on  vielä  muita  san- 
gen tärkeitä  etuoikeuksia,  joita  maa-aateli  korporatsionina  nauttii. 
Paitsi  aatelisten  „maapäiviä"  ei  Itämeren  kuvernementeissä  ole  min- 
käänlaisia maakuntalais-itsehallintoelimiä;  nuo  maapäivät  eivät  neu- 
vottele ja  keskustele  ainoastaan  „ritariston  oikeuksista,  eduista  ja  lai- 
toksista, vaan  myöskin  kaikesta,  mikä  tarkoittaa  koko  maan  hyvin- 
vointia" (Provinzialrecht  d.  Ostseegouvemements,  II  osa,  85  §).  Näille 
valtiopäiville  kokoontuvat  kuitenkin  ainoastaan  aateliset  tilanomista- 
jat; koko  muu  väestö  on  tykkänään  poissuljettu  tästä  junkkariko- 
kouksesta  eikä  lähetä  yhtään  ainoata  edustajaa  silloinkaan,  kun  neu- 
votellaan ja?päätetään  koko  kansan  eduista.  Paikallisen  itsehallinnon 
puolesta  ovat  Itämerenmaakunnat  jäljellä  sisä-Venäjän  kuvememen- 
teistä,  missä  talonpoikaisväestö  voi  —  vaikkakin  hyvin  rajoitetussa 
määrässä  —  maakuntakokouksiin  („semstvoihin")  valitsemainsa  edus- 
tajain kautta  valvoa  etujaan.  Itämerenmaakuntain  junkkarien  maa- 
päivillä  on  myöskin  aina  vallinnut  mitä  törkein  valtapolitiikki:  siellä 
on  vain  sepitetty  suunnitelmia  ja  tehty  ehdoituksia  oman  kastin  ta- 
loudellisten ja  valtiollisten  etujen  enentämiseksi  koko  maan  kustan- 
nuksella; siellä  on  jokikisen  uudistustyön  tielle  rakennettu  jos  mitä- 
kin esteitä  ja  kaikki  talonpoikaisväestön  parasta  tarkoittavat  lakiehdoi- 

tukset,  joita  hallituksen  oli  silloin  tällöin  pakko  tehdä,  muutettiin  sillä 
tavoin,  että  maa-aateli  voi  siitä  taas  niittää  itselleen  uusia  voittoja. 

Niinkuin  jähmettynyt  jääkohva  painaa,  kuolettaen  ja  lamauttaen 
koko  maata,  tämän  junkkari-kastin  valta.  Viime  vuosisadan^  90-lu- 
vuUe  asti  oli  yleinen  hallinto,  oikeustoimi  ja  poliisi  täydellisesti  tämän 
aatelin  käsissä;  kaikissa  virkapaikoissa  ylhäisimmistä  alimpia  myöten 
istui  kotimaisen  aateliston  jäseniä  tahi  sen  kätyreitä.  Aleksanteri  IlP.n 
aitovenäläinen  hallitus  toi  tähän  asiaintilaan  joitakuita  muutoksia; 
Itämerenmaakunnat  muodostettiin  venäläiseksi  kuvemementiksi  ja 
vastaperustettujen  virastojen  mukana  tuli  maahan  myöskin  venäläisiä 
tshinovnikkoja.  Alta  kulmain  ja  vihaa  puhkuen  katseli  aateli  tätä 
maakuntain  venäläistyttämistä;  mutta  sitten  opettelivat  baltialaiset 
junkkarit,  vaikka  salakatta  yhä  sättivätkin  venäläisyjrttä,  sangen  in- 
nokkaasti välttämättömät  venäläiset  sanat  ja  pukivat  rauhallisina  yl- 
leen venäläisen  virkamiespuvun.  Koulut  jäivät  tosin  venäläisiksi, 
valtakunnan  kieli  otettiin  koneellisesti  kaikkialla  käytäntöön,  mutta 
muuten  saivat  baltialaiset  paroonit  jo  muutamaan  vuoteen  valloitta- 
neeksi takaisin  asemansa  paikallisessa  hallinnossa,  poliisissa  ja  oi- 
keustoimessa ja  vallitsivat  niinkuin  ennen  koko  maan  kuten  edulli- 
sesti miehitettyä  shakkilautaa.  Tosin  oli  venäläisiäkin  virkamiehiä, 
mutta  heidän  täytyi  vaieten  noudattaa  baltialaisen  junkkarikunnan 
osoituksia  tahi,  jos  he  yrittivät  näyttää  itsenäisyyden  merkkejä,  kii- 
reimmän  kautta  jättää  paikkansa.  JokHkisen  kuvernöörin  on  baltia- 
laisissa maakunnissa  pidettävä  mielessään  vain  se,  että  hän  suojelee 
yksinomaan  aatelin  etuja  tai  muuten  on  hänen  virkauransa  lopussa. 

Ymmärtääkseen,  mihin  tämä  valta  perustuu,  tulee  palauttaa  mie- 
leen se  rajaton  vaikutusvoima,  joka  baltialaisella  aatelilla  on  Pietarin 
hovissa.  Jo  Bironin  ajoista  saakka  —  siis  vuodesta  1730  lähtien  — 
ovat  baltialaiset  junkkarit  alati  olleet  Venäjän  hallitsijan  likimpinä 
neuvonantajoina  ja  ovat  vielä  tänäkin  päivänä.  He  ovat  olleet  ja 
pysyvät  venäläisen  absolutismin  taatuimpina  kätyreinä;  he  ovat  aina 
olleet  ensi  miehenä  käytettävissä  silloin,  kun  on  ollut  kysymys  Ve- 
näjän kansan]  kukistamisesta  ja  orjuuttamisesta;  he  ovat  koijanneet 
Venäjän  tsaarilta  enimmät  kiitokset  ja  armolahjat,  mutta  myöskin 
Venäjän  kansan  puolelta  inhon  ja  ylenkatseen  kirouksen.  »Me  olemme 
valtakunnan  mamelukit!"  siinä  baltialaisen  aatelin  karakteristinen  mieli- 

lause.  He  ovat  aina  mitä  suurimmalla  innolla  kannattaneet  jokaista 
taantumuksellista  väkivaltiutta;  he  ovat  parhaiten  ymmärtäneet  mu- 
kautua jos  minkin  vallanpitäjän  oikkuihin  ja  haluihin  ja  ovat  olleet 
aivan  välttämättömät,  milloin  raa'at  toimenpiteet  oli  häikäilemättö- 
mästi toteutettava.  Niinpä  onkin  selitettävissä,  että  Venäjän  byro- 
kratian suureksi  osaksi  muodostavat  Itämerenmaakuntain  saksalaiset, 
alkaen  ministeriöiden,  valtakunnanneuvoston  ja  senaatin  ylimmistä, 
valtiohallinnon,  armeijan  ja  laivaston  edesvastuullisimmista  viroista 
santarmiupseerien  ja  poliisivirkailijain  alimpiin  asteisiin  saakka.  Mutta 
erittäinkin  poliisipalvelukseen  ovat  he  omiaan;  niinpä  tapaammekin 
heitä  kaikkialta  Venäjältä  kenraalikuvernööreinä  ja  poliisimestareina, 
ja  aina  jättää  heidän  toimintansa  jälkeensä  vain  kammoa  ja  kauhis- 
tusta. Tarvitsee  vain  muistaa  viime  vuosien  tapahtumia,  jolloin  Ve- 
näjän vallankumouksen  väliaikaisen  kukistuksen  jälkeen  juuri  baltia- 
laiset junkkarit  päästettiin  koko  maassa,  kuten  koiralauma,  irralleen 
lyötyä,  verta  vuotavaa  kansaa  vastaan.  Mandshurialaisen  armeijan 
sotapäällikköinä  on  von  Rennenkampfit  ja  von  Kaulbarsit  häpeä  tah- 
rinut, mutta  Venäjän  vapauden  pyöveleinä  ovat  he  „kunniansa"  pelas- 
taneet loistavasti .  .  . 

Saattaa  hyvin  kuvitella  mielessään,  että  sellaisten  olojen  valli- 
tessa, joissa  V.  Pahlenit  ja  Lievvenit,  v.  Meyendorfit  ja  Budbergit  voi- 
vat vaikuttaa  koko  valtakunnan  kohtaloon  vieläpä  maaratakin  sen,  ei 
baltialaisissa  maakunnissa  hallitus  tietenkään  saattanut  tehdä  mitään 
vastoin  baltialaisen  ritariston  tahtoa.  Baltialaisen  aatelin  lukuisat  Pie- 
tarin hoviin  sijoitetut  edustajat  valvoivat  huolellisesti,  etteivät  suinkaan 
heidän  kastinsa  etuoikeudet  mitään  vammaa  kärsisi  ja  että  niitä  mah- 
dollisimman paljon  lujitettaisiin  ja  lisättäisiin.  Ja  joskin  heidän  ryh- 
mäkuntansa väliin  joutui  vihamielisyyteen  jonkun  toisen  hovipuolueen 
kanssa,  jos  vapaamieliset  virtaukset  (kuten  esim.  1860-luvulla)  olivat 
etualalla  tahi  muut  asianhaarat  (esim.  pelko,  että  Saksa  anastaisi 
nämä  maakunnat)  herättivät  baltialaisen  kysymyksen  esille,  niin  löysi- 
vät baltialaiset  paroonit  aina  yllin  kyllin  keinoja  estääkseen  jokaisen 
vakavan,  syvälle  käyvän  parannuksen  aikaansaamisen.  He  vetosi- 
vat hallitsijaa  kohtaan  osoittamaansa  „ uskollisuuteen '^  ja  vaikeroivat 
kirjallisesti  vahvistettujen  oikeuksiensa  väkivaltaista  rikkomista;  he  ku- 
vailivat niin  mieleen  käyvästi  heidän  „ patriarkaalisen  huolenpitonsa** 

turvissa  elävän  talonpoikaisväestön  onnellista  asemaa,  jonka  pitkolle- 
menevät  reformikokeilut  nyt  voivat  kokonaan  järkyttää;  he  toivat 
esiin  tuhansia  syitä  ja  tekivät  itse  omia  vastaehdoituksiaan,  he  veh- 
keilivät  kaikin  ajateltavissa  olevin  tavoin  ja  vitkastuttivat  tärkeimpien 
,  kysymyksien  ratkaisua  vuosikymmenestä  toiseen.  Junkkarien  diplo- 
matia pysyi  aina  etukynnessä:  kaikki  hyvää  tarkoittavat  parannus- 
ehdoitukset  haudattiin  loppumattomiin  komissioneihin,  homehtuivat 
byrokraatisten  kansliain  arkistoissa,  ja  ainoastaan  sellaiset  asetukset 
ja  lait  pääsivät  päivän  valoon,  jotka  oli  tarkalleen  sovitettu  baltia- 
laisen maa-aatelin  tarpeiden  ja  etujen  mukaisiksi.  Siten  pyöri- 
teltiin  agraarikysymystä  alun  kuudettakymmentä  vuotta  edes  takai- 
sin, kunnes  se  lopullisesti  ratkaistiin  ritaritilanomistajain  eduksi;  junk- 
kari-valtiopäiväin poistaminen  ja  kysymys  kaikkien  väestönluokkain 
osanotolle  rakentuvasta  paikallisesta  itsehallinnosta  on  ollut  päiväjär- 
jestyksessä jo  1860-luvulta,  mutta  ei  ole  päässyt  sen  pitemmälle  as- 
keltakaan; feodaalisten  etuoikeuksien  kumoamisesta  voitaisiin  muuten 
riidellä  ja  puhua  vielä  sata  vuotta,  ellei  tässä  kohdin  historian  miekka 
lyö  vallankumouksellisella  iskulla  poikki  tätä  gordilaista  solmua  .  .  . 

Kaiken  edelläsanotun  jälkeen  käy  selvästi  ilmi,  minkä  tähden 
feodaalisella  junkkariherruudella  on  baltialaisissa  maakunnissa  —  huoli- 
matta maan  pitkälle  edistyneestä  taloudellisesta  kehityksestä  ja  Lätin 
ja  Viron  syvien  rivien  sivistyksellisestä  noususta  —  yhä  vieläkin  niin 
suuri  valta.  Baltialaiset  junkkarit  eivät  ole  koskaan  ymmärtäneet 
ottaa  ajan  vaatimuksia  varteen  eivätkä  luopua  mistään,  joka  ei  muu- 
tenkaan enää  ole  pystyssä  pidettävissä;  jokaikiseen  jos  kuinkakin  ra- 
pautuneeseen keskiaikaisten  etuoikeuksien  palaseen  (kuten  esim.  mo- 
nesti mainittuun  patronaattioikeuteen)  tarrautuvat  he  yhä  niin  hellittä- 
mättömästi  kiinni  kuin  koko  heidän  feodaalisen  valtaherruutensa  ra- 
kennus uhkaisi  luhistua  läjään !  Heidän  törkeä,  lyhytnäköinen  hyöty- 
politiikkinsa  oli  toteutettavissa  ja  ylläpidettävissä  vain  aseellisen  voi- 
man avulla:  tosiasiallisesti  nojautuu  nyt  Itämerenmaakuntain  junkkari- 
valtius  ainoastaan  venäläisten  kasakkain  ja  rakuunain  pistimiin,  ja 
jos  ne  kerran  väistyvät,  silloin  syöksyy  silmänräpäyksessä  kaikki 
kokoon. 

Käsittääkseen  baltialaisten  maakuntain  taistelut  oikein  tulee  aina 
pitää   mielessään,  miten   ääretön  on  etuoikeutetun  maa-aatelin  valta, 

miten  muita  väestönkerroksia  on  sorrettu  ja  käytetty  hyödyn  saavutta- 
misen välikappaleina  ja  kuinka  ne  ovat  taloudellisesti  ja  valtiolli- 
sesti  riippuvaisia.  Itämerenmaakuntain  junkkarit  ovat  edelleenkin  kuin 
saaliinhimoiset  valloittajat,  joina  he  700  vuotta  sitten  tulivat  maahan. 
Sillä  heidän  käsityksensä  mukaan  ei  aikain  kuluessa  ole  mitään  muut- 
tunut: he  ovat  ja  pysyvät  synnynnäisinä  hallitsijoina,  joiden  tulee 
väkivaltaisesti  pitää  kansa  kurissa  ja  pakoittaa  verotyöhön.  Sellai- 
sissa oloissa  kuin  baltialaisten  maakuntain  täytyi  katastroofin  kerran 
tulla,  mutta  Itämerenmaakuntain  junkkarit  ovat  todellakin  tehneet 
kaikki  käijistääkseen  aseman  ja  kiirehtiäkseen  valtiasmahtinsa  luhis- 
tumista. Vielä  alussa  vuotta  1905,  jolloin  lähestyvä  vallankumous  jo 
vapisutti  maaperää,  ei  heillä  ollut  maalaisproletariaatin  ja  talonpoi- 
kaisen väestön  heille  esittämiin  vaatimuksiin  annettavana  muuta  vas- 
tausta kuin  pyssynlaukauksia  ja  ruoskaniskuja.  Vasta  sitten,  kun 
kansansota  purkautui  esiin  luonnonvoimain  rajuudella  ja  suuri  joukko 
heidän  kartanoltaan  leimusi  liekeissä,  rukoilivat  he  vaikeroiden  ar- 
moa ja  kirjoittivat  nimensä  kaikkien  ehtojen  alle,  jotka  voitokas  pro- 
letariaatti heille  saneli. 

Maailmanhistoria  oli  silloin  viimeisen  kerran  vedonnut  Itäme- 
renmaakuntain aateliin,  kysyen,  tahtooko  se  suoraan  luopumalla  etu- 
oikeutetusta valta-asemastaan  sovittaa  äärettömät  kansaa  kohtaan  teke- 
mänsä rikokset  ja  siten  pelastaa  ainakin  suurimman  osan  aineellisia 
omistuksiaan.  Mutta  baltialaiset  junkkarit  teeskentelivät  nöyryyttä 
hukuttaakseen  sitten  myöhemmin  venäläisten  sotajoukkojen  avulla 
kansanliikkeen  veriin  ja  herättääkseen  hirsipuillaan  ja  murhillaan  kam- 
moa ja  kauhistusta  koko  sivistyneessä  maailmassa.  Baltialaisten  pa- 
roonien  hirmutyöt  „rankaisuretkikuntain**  toimiessa  unohtuvat  vain 
vasta  vuosisatoihin,  eikä  sen  vuoksi  saata  millään  muotoa  olla  pu- 
hettakaan mistään  rauhallisesta  sovinnosta  lättiläisen  ja  virolaisen 
proletariaatin  ja  baltialaisen  aatelin  kesken.  Tuhansien  ammuttujen 
vallankumouksellisten  haudat  ovat  välillä,  leveä  virta  vuodatettua  ih- 
misverta eroittaa  vihamieliset  luokat,  eikä  sen  yli  pidä  siltaa  raken- 
nettaman . . . 

Ruotsin  nuorimmista  kirjailijoista  on  Sigfrid  Siwertz  huomattavimpia. 
Hän  aloitti  kiijailijauransa  lyyrikkona.  Hänen  runokirjoissaan  (Gatans  dröm- 
marja  Den  unga  lönnen)  herättää  huomiota  etupäässä  runojen  taiteellinen 
muoto,  sointuva  diktsioni  ja  kaunis  kielenkäyttö.  —  Novellistina  on  Siwertz 
kuitenkin  kauneimmat  ennätyksensä  saavuttanut.  Hänen  julkaisemansa  kerto- 
muskokoelmat  Margot  ja  Cirkeln  osoittavat  tekijällään  olevan  hyvätkertoja- 
lahjat:  terävän  huomiokyvyn  ja  kouluutetun  varman  tyylin.  Hän  kertoo 
tyynesti  ja  selvästi.  Luonnekuvaukset  ovat  sangen  sattuvia  ja  detaljien  impressio- 
nismi on  vaikuttavaa.  Siwertz  valitsee  aiheensa  sangen  omintakeisesti;  hänen 
mieltänsä  kiinnittävät  ennen  kaikkea  sielulliset  ilmiöt,  mystilliset  voimat,  jotka 
ihmisten  elämää  hallitsevat,  yksinäisyys  tunteen  tuska  ja  sielun  ainainen,  sam- 
mumaton kaipuu. 


Oli  vanhempain  hääpäivä.  Kun  hän  tuli  ulos  huoneestaan,  oli 
pöytä  jo  katettu,  hopein  ja  kukkasin  koristettu.  Mutta  ei  ketään 
vielä  ollut  liikkeellä.  Hän  löysi  aamulehden  ja  istahti  ikkunan  ää- 
reen; päivä  paistoi  hänen  käsilleen  ja  ikkunalaudalta  kuului  kyyh- 
kysten kuherrus.  Oli  huhtikuun  päivä,  pilvet  olivat  hohtavan  val- 
keita ja  kattojen  päällä  loistivat  levottomat  savukiehkurat,  yökylmän 
routaiset  jäljet  sulivat  ja  räystäät  tippuivat.  Mutta  kaupunki  oli  vaiti, 
lepäsi  sunnuntaisessa  rauhassa.  Ja  hän  kuuli  äitinsä  äänen  makuu- 
huoneesta .  .  . 

Kun  hän  siinä  istui,  aamii-unen  raukeuden  vielä  viipyessä  jä- 
senissä, ja  tuijotti  sanomalehden  päivämäärään,  muuttui  äkkiä  kaikki 
hänen  ympärillään  suuremmaksi  ja  hiljaisemmaksi  kuin  ennen,  ja 
hän  tunsi  sydämensä  sykinnän.  Olihan  hän  syntynyt  heinäkuussa  . . . 
vain  kolme  kuukautta  häitten  jälkeen?  Tahi  ehkä  se  olikin  vuosi  ja 
kolme  kuukautta?  Ei,  neljän  vuoden  perästä  olivat  hopeahäät,  niin 
oli  hän  kuullut  jonkun  sanovan.  He  olivat  olleet  naimisissa  kaksi- 
kymmentäyksi vuotta  .  .  . 

Hän  antoi  tehden  pudota  käsistään.  Miten  ihmeellistä,  ettei 
hän  ennen  ollut  tullut  tuota  ajatelleeksi !  Ehkäpä  he  olivatkin  men- 
neet naimisiin  juuri  hänen  tähtensä  ja  elivät  pitkän  elämänsä  yh- 
dessä .  .  .  hänen  tähtensä  ...  He  tulivat  äkkiä  lähemmäksi  häntä 
kuin  milloinkaan  ennen  .  .  . 

Hän  hiipi  saliin  ja  etsi  sohvapöydän  lasirasiasta  esiin  heidän 
vanhat  kuvansa.    Sitten  meni  hän  takaisin  ikkunan  luo. 

Hän  katsoi  ensin  äitinsä  kuvaa.  Äiti  oli  vain  yhdenkolmatta 
ikäinen,  kun  hän  syntyi,  eikä  ollut  paljonkaan  senjälkeen  muut- 
tunut. Ilmielävänä  näki  hän  äitinsä,  kun  tämä  istui  vanhanaikai- 
seen mustaan  pukuun  puettuna,  kaulassa  helmikoriste  ja  musta 
huivi  hartioillaan.  Miten  hennot  olivatkaan  hänen  rintansa  ahtaan 
puseron  alla!  Eikö  hänessä  ollut  ikäänkuin  linnun  vavahtelevaa  ke- 
veyttä ja  ainaista  kuumetta?  Mielikuvituksessaan  piteli  hän  äitiä 
kämmenellään  ja  kuuli  hänen  sydämensä  sykkivän. 

Isä  oli  muuttunut  paljon  enemmän,  hänen  hiuksensa  olivat  har- 
maantuneet, ja  kasvonpiirteet  olivat  käyneet  karkeammiksi  ja  väsy- 
neemmiksi.  Elämäntottumus  oli  painanut  leimansa  häneen;  mutta 
joskus  saattoi  hän  syttyä,  hänellä  oli  hetkensä  ... 

Entä  hän  itse,  heidän  ainoa  poikansa,  keneltä  oli  hän  perinyt 
enemmän?  Äidiltä,  sen  tunsi  hän  nyt  selvemmin  kuin  koskaan  en- 
nen. Äiti  oli  siis  todellakin  antanut  itsensä  ennen  vihkimistä  -  .  . 
ehkä  mitään  vaatimatta,  uhrautuvaisesta  häikäilemättömästä  rakkau- 
desta .  .  .  tahi  ehkä  ajattelemattomuudesta,  jonkun  juhlan  jälkeen . .  . 
Äiti,  jonka  vanhassa  kodissa  elettiin  niin  nuhteettomasti  ja  oltiin  niin 
ankaria.  Oliko  syynä  heikkous  vaiko  voima?  Ei  hän  tiennyt  sitä. 
Olisiko  äidillä  voinut  olla  muita  suhteita  aikaisemmin,  oliko  isä  luul« 
lut   uhrautuvansa   ottaessaan  äidin  .vaimokseen  ...  Ei,  se  oli  mah- 

dotonta,  sen  hän  tunsi.  Sisimmässä  sielussaan  oli  hän  ylpeä  äidis- 
tään, hänen  täytyi  nyt  rakastaa  äitiä  .  .  . 

Ulkona  höyrysivät  katot,  kun  aurinko  nousi.  Hän  pisti  valo- 
kuvat lompakkoonsa  ja  vaipui  tuoliin  silmät  ummessa.  Kyyhkys- 
ten kuherrus  johti  hänen  hatuksensa  pitkille  matkoille.  Hän  seisoi 
hopeanharmaana  aamuhetkenä  tyhjällä  torilla  kesyjä  kyyhkysiä  ruok- 
kien. Hän  kuuH  niiden  siipien  suhinan,  näki  niiden  sinisen  me- 
tallinhohdon,  tunsi  niiden  viileiden,  punaisten  jalkojen  kiertyvän  sor- 
miensa ympärille,  kun  ne  iskivät  maissinjyviä  hänen  kämmenel- 
tään .  .  . 

Siellä  Markustörilla  olivat  ehkä  isä  ja  äiti  ensin  tcMsensa  koh- 
danneet —  hän  tiesi,  että  se  oli  Venetsiassa  tapahtunut  .  .  .  Mutta 
hänen  ajatuksensa  liukuivat  kauemmaksi.  Hän  nojasi  pienen  holvi- 
sillan  kaidetta  vastaan,  alla  oli  sinertävän  vihreä  kanava,  ja  hän 
näki  kyyhkysten  puuhailevan  pesässään  kapean,  harnjaan,  kallistu- 
van ja  vaaleanvihreillä  ikkunavarjostimilla  varustetun  katon  räys- 
täässä. Talon  portti  oli  jykevästi  raudoitettu,  siinä  oli  vahva  kello- 
nuora,  ja  sen  päällä  riippui  vanha  kilpi,  johon  oli  kirjoitettu:  Pen- 
sionat  Oesterreich.  Siellä  oli  äiti  asunut  ollessaan  Venetsiassa,  äiti  oli 
maininnut  osoitteen,  kun  poika  vuorostaan  matkusti  etelään.  Siellä 
oli  äiti  ehkä  kauankin  kamppaillut  itsensä  kanssa,  kunnes  hän  sitten 
eräänä  iltana  —  kun  hiljaisuus  ja  lämmin  pimeys  vallitsi  tuossa  ih- 
meellisessä kaupungissa,  missä  ei  kuulu  kavioitten  kapse  eikä  pyö- 
rien ryske  —  antoi  päänsä  vaipua  ja  tukehutti  valitukset  ja  riemuitsi 
ja  oli  hiljaa  .  .  .  Mutta  he  olivat  menneet  naimisiin  kotona.  Hän 
oli  syntynyt  muutamalla  maatilalla  Sörmlannissa,  kun  syreenit  kuk- 
kivat .  .  . 

Hänestä  tuntui  suloiselta  ajatella  kaikkea  tuota.  Hennot  ja 
oudot  unelmat  siitä  lemmestä,  josta  hän  oli  syntynyt,  valtasivat  hä- 
net ..  .  Ja  olihan  hän  itsekin  keskellä  keväistä  seikkailua.  Ei  ku- 
kaan tiennyt,  mihin  se  voi  johtaa,  ei  kukaan  tiennyt.  Ehkäpä  antoi 
jo  seuraava  päivä  hänelle  jotakin  uutta  ja  suurta,  jota  tä3^i  toivoa 
ja  pelätä.  Mutta  ei  hänessä  ollut  levottomuutta  enää.  Niin  voimak- 
kaasti hän  tunsi,  miten  läheisesti  hän  oli  yhdistettynä  menneisyyteen, 
että  tämä  tunne  hiukan  vaimensi  ankaraa  vastuunalaisuuden  pelkoa. 
Hän   ei   ollutkaan   niin   yksin   enää.    Hänhän   olikin  vain  pieni  osa 

suuresta  elävästä  kokonaisuudesta.  Päivä  paistoi  riemua  häneen. 
Hänen  poskensa  kuumenivat.  Hän  nousi  tuoliltaan,  kun  viereisestä 
huoneesta  kuului  keveitä  askeleita  ja  hameenhelman  kahinaa. 

Äiti  seisoi  kynnyksellä  hänen  edessään.  Hänellä  oli  yllään 
silkkipuku.  Hän  näki  äidin  suun  ja  silmät  —  ja  hänestä  tuntui,  että 
hän  näki  ne  ensi  kertaa.  Ja  silloin  hän  innostui  ja  sanoi  sellaista, 
jota  hänen  ei  koskaan  olisi  pitän}rt  sanoa: 

—  Rakas,  voitko  arvata,  mitä  vasta  tänään  olen  tullut  ajatel- 
leeksi .  .  .  syntymäpäivänihän   on   heinäkuun  kolmas  päivä  ja  .  .  . 

Peläten  äänensä  ilmaisevan,  mitä  hän  tunsi,  oli  hän  vaistomai- 
sesti puhunut  puoleksi  leikillisesti  ja  hiukan  moittivana  kohottanut 
etusormeaan.  Nyt  jähmettyivät  sanat  hänen  huulillaan.  Äiti  oli  tul- 
lut valkeaksi  kuin  liina  ja  hänen  hymyilynsä  vääntyi  tuskalliseksi. 
Hän  näki  äidin  hetken  epäröivän  ja  hapuilevan  käsillään.  Sitten 
kääntyi  äiti  ja  hiipi  ulos  huoneesta. 

Hän  seisoi  aivan  jähmettyneenä,  hän  olisi  antanut  vaikka  mitä 
voidakseen  kiiruhtaa  äidin  jälkeen,  mutta  se  oli  mahdotonta.  Mitä 
hän  olikaan  tehn)^?  Ja  äiti,  miten  oli  äiti  voinut  niin  vieraantua 
itsestään?  Ehkäpä  oli  äiti  jo  vuosikaudet  kärsinyt  ajatellessaan 
sitä  hetkeä,  jolloin  hän  tulisi  ilmaisemaan,  että  hän  oli  jotakin  huo- 
mannut! Mikä  katkera  turha  kärsimys!  Nythän  poika  rakasti  äi- 
tiään enemmän  kuin  koskaan  ennen;  hän  olisi  voinut  tappaa  itsensä, 
kun  hän  näki  äidin  kalpenevan. 

Hän  alkoi  kävellä  edestakaisin,  varpaillaan  hän  hiiviskeli  niin- 
kuin tehdään  silloin,  kun  talossa  on  sairaita,  joita  ei  saa  häiritä. 
Hän  ei  ajatellut  enää  mitään.  Silmät  polttivat,  hengitys  tuotti  tus- 
kaa.   Edestakaisin  hän  kulki  ... 

Kun  hän  hiukan  tointui,  huomasi  hän  seisovansa  pöydän 
ääressä  rikottu  viinilasi  kädessään.  Hänen  täytyi  mennä  sisälle  hei- 
dän luokseen  .  .  .  sanoa  jotain  .  .  . 

Hän  hiipi  ovelle,  kohotti  makuuhuoneen  oven  verhoa.  Äiti 
istui  sohvassa,  kasvot  käsien  peitossa.  Äiti  itki.  Hänen  täytyi  pon- 
nistaa kaikki  voimansa  voidakseen  puhua: 

—  Kuulehan  äiti  .  .  .  enhän  minä  tarkoittanut  .  .  . 

Isä,  joka  oli  seisonut  selin  häneen  ikkunan  luona,  kääntyi  verkal- 
leen.   Isän  kasvoista  puhuivat  viha  ja  häpeä.     Isän  ääni    värähteli: 

—  Tämän  olisit  voinut  säästää  äidiltäsi  nyt .  .  .  hääpäivänä  .  .  . 
kun  odotamme  vieraita  ...  •    ' 

Seurasi  hetken  ahdistava  hiljaisuus,  jota  keskej^tivät  vain  äidin 
hiljaiset  nyyhkytykset.  Isä  oli  taaskin  kääntynyt  ikkunaan  päin, 
mutta  poika  näki,  miten  viikset  värähtelivät. 

Hän  nojasi  raskaasti  ovenpieltä  vastaan.  Tietoisuus  siitä, 
että  he,  joita  hän  niin  kauan  oli  tottunut  tottelemaan  ja  kunnioitta- 
maan, seisoivat  kuin  pahaatehneet  lapset  hänen  edessään,  nosti  kyyne- 
leet hänen  silmiinsä.  Hänen  rintansa  oli  pakahtumaisillaan  kaikesta 
siitä,  minkä  hän  olisi  tahtonut  sanoa  heille  omasta  keväimestään  ja 
heidän  menneisyydestään,  joka  eli  hänessä.  Hän  kohotti  käsiään. 
Mutta  ne  la.skeusivat  taas,  oli  mahdoton  löytää  sanoja.  Yhtäkkiä 
oli  hän  tuntenut  sisimmässä  ja  syvimmässä  olemuksessaan  ankarasti 
ja  kylmästi,  että  kaikki,  minkä  hän  tahtoi  sanoa,  oli  turhuutta,  tur- 
huutta. .  Kun  unelma  vanhentuu  ja  jähmettyy,  tulee  siitä  ennakko- 
luulo. Voiko  hän  tehdä  sen  uudelleen  uneksi.^  Ei,  vanhat  eivät 
koskaan  voi  ymmärtää  nuoria  ...  se  taistelu  on  ikuinen  ...  ei 
kukaan  saa  syksystä  kevättä  .  .  . 

Hän  hiipi  äidin  luo  ja  suuteli  häntä.  Sitten  meni  hän  pää 
alaspainuneena  ja  sanaakaan  sanomatta  ulos  huoneesta.  Ja  hänen 
askeleensa  olivat  raskaat. 


Kirjalllisii|utta. 


Historiallista  Idijallisnutta. 

Tk.  Rbin,  Pilosotins  studium  vid  Abo  univeisitet  (Skrifter  utgifna  af 
Svenska  Litteratursällskapet  i  Finland  LXXX.  Abo  Universitets  lär- 
domshistoria  lo.  Filosofin).  RuotsaL  kirjallisuusseura.  Helsingissä. 
1908.    326  siv.    8:0.     Hinta  3:  50. 

Uskollista  rakkauttaan  Suomen  yliopistoa  kohtaan,  johon  niin  mo- 
nenlaiset siteet  häntä  kiinnittävät,  Th.  Rein  on  osoittanut  silläkin  teok- 
sella, joka  tässä  on  ilmoitettavanamme.  Teos  liittyy  osana  siihen*  Turun 
yliopiston  oppisuuden  historiaa  käsittelevään  sarjaan,  jonka  ruotsalainen 
kirjallisuusseuramme  on  toimittanut  julkisuuteen  ja  jossa  tätä  ennen  on  eri 
nidoksissa  kuvailtu  seuraavien  tieteenhaarojen  historiaa:  lääketieteen  (L. 
W.  Fagerlund  ja  Robert  Tigerstedt),  lainopin  (Axel  Liljenstrand),  histo- 
rian (M.  G.  Schybergson),  jumaluusopin  (2  nidosta,  Herman  Räbergh), 
filologian  (I.  A.  Heikel),  luonnonhistorian  (Otto  E.  A.  Hjelt),  matematii- 
kin  ja  fysiikin  (K.  F.  Slotte)  sekä  kemian  (Robert  Tigerstedt).  Reinin 
teos  on  niinmuodoin  kymmenentenä  nidoksena  tässä  sarjassa. 

Se  tehtävä,  jonka  Rein  täten  on  suorittanut,  on  todellakin  kirjoitta- 
jaltaan vaatinut  uskollista  rakkautta  Suomen  yliopistoa  kohtaan  ja  sitä 
ainetta  kohtaan,  jota  hän  on  teoksessaan  käsitellyt.  Sillä  tehtävä  ei  ole 
tarjonnut  paljoakaan  tilaisuutta  esittämään  sellaisen  ajatustyön  historiaa, 
jolla  olisi  itsenäistä  merkitystä  ja  joka  olisi  tuottanut  jotakin  varsinaisesti 
uutta  filosofian  tieteelle^  Rein  huomauttaa  itse  kirjansa  loppusanoissa, 
että  Turun  yliopiston  filosofian  merkityksenä  on  miltei  yksinomaan  pidet- 
tävä sitä  sivistysvaikutusta,  mikä  sillä  on  maamme  kultuurioloissa  ollut 
niiden  filosofisten  aatteiden  maahantuojana,  jotka  kehityksen  kulussa  ovat 
astuneet    esiin     ulkomaisen     hengenviljelyksen    keskuspaikoissa.       Tämä 

5 


482  Katsaus. 

kultuurivaikutus,  mikä  Turun  yliopiston  filosofialle  on  tunnustettava, 
oli  kehityksen  alkuaikoina  sangen  välillistä  laatua,  sillä  filosofiaa  viljeltiin 
ainoastaan  latinan  kielellä.  Myöhemmin  ilmestyi  kuitenkin  ruotsin  kie- 
lellä etevästikin  kirjoitettuja  filosofisia  teoksia,  jotka  välittömästi  saattoi- 
vat vaikuttaa  aikansa  sivistyneeseen  yleisöön  Suomessa.  Epäilemättä  on 
sen  vuoksi  tunnustettava  oikeaksi  se  Reinin  käsitys,  että  Turun  yliopis- 
ton filosofia  on,  välillisesti  tai  välittömästi,  monella  tavoin  voinut  vaikut- 
taa kehittävästi  Suomen  yleiseen  sivistykseen.  Siitä  että  Rein  on  tuonut 
esiin  ne  ainekset  Suomen  viljelyshistorian  valaisemiseksi,  jotka  ovat  saa- 
tavissa Turun  yliopiston  aikuisesta  filosofisesta  kirjallisuudesta  monine 
ikävine  latinankielisine  väitöskirj öineen,  hän  ansaitsee  hartaan  tunnus- 
tuksen. 

Reinillä  on  erityinen  taito  esittää  yleishistoriallisia  ja  kultuurihisto- 
riallisia  aineita,  ja  tässäkin  teoksessa  hapen  asiallinen,  tyyni  ja  selvä, 
mutta  samalla  sujuva  ja  huvittava  esityksensä  viehättävästi  vaikuttaa  luki- 
jaan. Filosofiset  kirjailijat  esitetään  siinä  valossa,  jonka  ne  saavat  yleiseltä 
filosofian  historialta,  kun  näet  erittäin  selvin  piirtein  kuvataan  ne  johta- 
vain  ajattelijain  ajatussuunnat,  joista  maamme  filosofien  ajatustyö  on 
useimmiten  ollut  jälkikaikua.  Esitettyjen  kirjailijain  elämänvaiheet  ja  opit 
ovat  sangen  yleistajuisella  ja  hauskalla  tavalla  kuvatut.  Eri  aikakausien 
karakteristiset  tunnusmerkit,  filosofisen  kehityksen  kulku  ja  sen  riippuvai- 
suus vallitsevista  oloista,  kaikki  tämä  tulee  kirjassa  läpeensä  selvästi 
esiin.  Kirjan  loppupuolella  olisi  kenties  voinut  olla  enemmän  viittausta 
siihen,*  millä  tavoin  esiintyneet  filosofiset  aatteet  vaikuttivat  yleisiin  käsi- 
tyksiin ja  kultuurioloihin,  joskin  on  myönnettävä,  että  tämän  seikan 
osoittaminen   ei  varsinaisesti  ole  kuulunut  tekijän  suunnitelmaan. 

Tekijä  jakaa  varsinaisen  esityksensä  kolmeen  lukuun,  jota  paitsi 
hän  johdannossa  käsittelee  keskiajan  filosofiaa  ja  uskonpuhdistusta  sekä 
uudempaa  aikaa  Turun  yliopiston  perustamisvuoteen  saakka.  Johdapnosta 
on  suuri  osa  käytetty  mainion  Sigfiid  Aron  Forsiuhen  (f  1624)  aaterik- 
kaan  ja  runollisen,  mutta  samalla  haaveellisen  ja  taikauskoisuuteen  kal- 
listuvan maailmankatsomuksen  esittämiseen.  Forsius  edustaa  kuvaavalla 
ja  omalaatuisella  tavalla  sitä  haaveksivaista  luonnonfilosofiaa,  joka  eri 
sivistysmaissa  renessansin  aikana  yhdisti  virkeästi  heränneeseen  luonnon- 
harrastukseen  kaikenlaisia  maagillisia  käsitys-  ja  käyttämistapoja,  ennus- 
tamista, tähtien  selitystä,  taikakemiaa  eli  kullantekotaitoa  sekä  salakei- 
noista  tautien  parantamista. 

Ensimäisessä  luvussa,  jota  tekijä  nimittää  uusskolastiikin  aikakau- 
deksi (1640—  1722),  hän  kuvaa  sitä  paljastaan  muodollista  ja  vallitsevan 
auktoriteetin,  erittäinkin  kirkollisen  auktoriteetin  alle  taipuvaa  suuntaa, 
joka  oli  ominainen  Turun  yliopistossa  esiintyvän  filosofian  alkukaudelle. 
Samanlainen    suunta    vallitsi    tähän    aikaan    muuallakin  Europassa,  mutta 

Suomessa  (ja  Ruotsissa)  se  kesti  kauemmin  kuin  muualla,  vielä  vuosi- 
k3rmmeniä  Bacon  ja  Cartesiukstn  esiintymisen  jälkeen,  i6oo-sataluvun 
loppupuolelle  saakka.  Teologinen  tiedekunta  oli  kärkäs  valvomaan,  ettei 
akatemiallisissa  väitöskirjoissa  saanut  esiintyä  mitään,  joka  olisi  »van- 
halle, tavanomaiselle  ja  kauan  hyödyllisesti  harjoitetulle  filosofialle  hai- 
taksi» (»vär  gamle,  vedertagne  och  länge  med  nytta  öfvade  philosophia 
tili  förfäng»).  Korkeat  viranomaiset  ja  hallitus  kannattivat  tällaista  val- 
vomistointa.  Seurauksena  oli  että  filosofia  kangistui  vanhoihin,  sisällyk- 
settömiin muotoihin,  ja  harrastusta  saattoi  olla  varsinaisesti  vain  saivarte- 
leviin käsitemääritelmiin  ja  muodolliseen  väittel)rtaitoon.  Mitä  viimemai- 
nittuun tulee,  niin  antaapa  muudan  aikoinaan  suuressa  kunniassa  pidetty 
filoso6an  professori  sellaisia  neuvoja  väittetytaidon  viljelijöille  ja  tarvitsi- 
joille, joista  Rein  sanoo,  että  niitä  ei  meidän  aikanamme  pidettäisi  lu- 
vallisina, mutta  jotka  kuitenkin  näyttävät  olevan  ainakin  yhtä  hyviä  kuin 
nykyajan  puoluesihteerien  suosittelemat  valtiollisia  väittelytilaisuuksia  var- 
ten. Niinpä  neuvottiin  vastaväittäjää  väitöstilaisuudessa  menettelemään 
siten  että  kertaa  vastustajansa  väitteet  typistetyssä  muodossa  ja  ärsyttämällä 
saa  hänet  suuttumaan.  Tällaiset  väittely  tavat  eivät  ole  kylläkään  hienoja, 
mutta  kuitenkin  hienommat  kuin  sillä  vähän  aikaisemmalta  väitöskirjan 
kirjoittajalla,  joka  liittyen  Duns  Scotukseen  katsoo,  että  vapaan  tahdon 
kieltäjiä  ei  ole  vastustettava  vastape^usteilla,  vaan  tepsi  vämmin  keinoin. 
Heitä  tulee  kiusata  ja  kiduttaa,  kunnes  he  tunnustavat,  että  on  mahdol- 
lista olla  heitä  kiduttamatta,  tai  siis  toisin  sanoen  myöntävät  että  kidut- 
tajalla on  vapaa  tahto. 

Ison  vihan  jälkeen  alkaa  filosofian  kehityksessä  uusi  kehityskausi, 
valistuksen  aikakausi,  jonka  Rein  ulotuttaa  vuoteen  1809.  Samalla  kuin 
yliopisto  järjestetään  uudelleen  siitä  hajaannustilasta,  johon  se  ison  vihan 
aikana  oli  joutunut,  tulee  siihen  myös  uusi  ajan  henki,  joka  osoittautuu 
erit)risestikin  filosofian  alalla.  Uudet  filosofiset  suunnat,  toiselta  puolen 
saksalainen  Leibniz- Wolffm  ratsionalismi  ja  toiselta  englantilais-ranska- 
lainen,  Bacon,  Locken  ja  Bay  ien  empirismi,  pääsevät  vaikuttamaan  Suo- 
men yliopiston  ajattelijoihin.  Muutkin  ranskalaiset,  Montesquieu,  Rous- 
seau y.  m.  tulevat  tunnetuiksi.  Aika  on  yleensä  sellainen  että  se 
herättää  virkeästi  miettimään  eri  kysymyksiä,  esim.  yhteiskunnallisia  ja 
valtiollisia.  Mitä  viimemainittuihin  kysymyksiin  tulee,  niin  huomautetta- 
koon yleensä,  että  Reinin  teos  valaisevasti  osoittaa,  miten  eri  aikain 
filosofit  Turun  yliopistossa  olivat  taipuvaisia  muodostamaan  valtioteoriansa 
vallitsevan  hallitusmuodon  mukaan.  Niinpä  kuningasvallan  aikana  kannatet- 
tiin yksin  vakaisuuden  periaatteita,  mutta  taas  vapauden  aikana  puolustettiin 
silloista  hallitustapaa  niinkin  lojaalisella  lauseella  kuin  sillä  että  valtio- 
säätyjä  on  pidettävä  erehtymättöminä,  koska  »aate  että  valtiosäädyille 
voisi  sattua  erehdys  on  vastoin  valtakunnan  perustuslakia».     Valistusajan 

edustavimpana  henkilönä  on  Suomen  yliopistossa  Porthan,  joka  hänkin 
omaksui  valistusajan  yleisen  luottamuksen  tiedon  ja  valistuksen  johtavaan 
vaikutukseen.  Niinpä  Porthan  valtiomuotoja  arvostellen  pitää  perustus- 
laillista monarkkiaa  paraimpana  ja  kansanvaltaa  huonoimpana  hallitus- 
muotona sanoen  että  kansanvalta  olisi  kyllä  paras  valtiomuoto,  jos  ihmi- 
set yleensä  olisivat  h)rviä  ja  ymmärtäviä,  mutta  niin  ei  ole  sitä  pahempi 
asian  laita.  Kuitenkin,  niin  hän  kuvaavasti  lisää,  voidaan  ihmisiä  valis- 
tuksen avulla  parantaa.  Tiedon  ja  valistuksen  vapaasta  leviämisestä 
alempiinkin  kansanluokkiin  hän  toivoo  kansalle  yleisonnea.  Kuvaava  on 
hänen  käsityksensä  että  hallituksen  on  ylläpidettävä  uskontoa  ja  julkista 
jumalanpalvelusta,  koska  siveys  ja  järjestys  ei  voikin  kansan  suuressa 
massassa  vallita  ilman  uskontoa,  jos  kohta  se  voi  yksityisissä  indiviideissä 
olla  olemassa.  Porthanin  aatteista  ja  samoin  hänen  aikalaistensa  filoso- 
fiasta Rein  antaa  paljonkin  viehättäviä  tietoja  erit3risestikin  kuvaillen  sitä 
filosofia,  jolla  on  Suomen  filosofian  historiassa  se  harvinainen  ansio,  että 
hänet  on  tunnustettava  itsenäiseksi  ajattelijaksi,  nimittäin  Gabriel  Israel 
HartmamA  (1776 — 1809).  Vaikka  Hartman  kuoli  nuorena,  ehti  hän 
kuitenkin  kehittää  omintakeisen  filosofisen  järjestelmän,  jonka  hän  eritpsesti 
perusti  tieto-opillisiin  tutkimuksiin.  Tässä  en  voi  selostella  Hartmanin 
vaikutusta  ja  oppeja,  mutta  mainittakoon  se  yksitpsseikka,  että  Hartma- 
nin tieto-opin  kolmannen  osan  käsikirjoitus  on  hävinnyt,  luultavasti  Tu- 
run palossa.  Eräs  Hartmanin  harvoja  oppilaita  —  monta  kannattajaa 
hänen  filosofiansa  ei  saanut,  sillä  hänen  vaikutuksensa  aikana  ja  jälkeen 
tunkivat  Suomen  filosofiaan  Saksan  suurten  idealististen  ajattelijain,  Fich- 
ten,  Schellingin  ja  Hegelin  järjestelmät  —  nimittäin  Karl  Sederholm,  joka 
kuoli  vuonna  1867  Venäjällä,  eräällä  maatilalla  Tulan  kuvemementissa, 
on  eräässä  teoksessa  ilmoittanut  omistavansa  suuren  joukon  Hartmanin 
käsikirjoituksia,  mutta  mihin  nämät  ovat  joutuneet,  siitä  ei  ole  tietoa. 

Kolmannessa  ja  viimeisessä  luvussa  Rein  kuvaa  »idealismin  aika- 
kautta», sitä,  joka  sai  alkuherätyksensä  Kantin  kriitillisestä  filosofiasta  ja 
sittemmin  noudatti  saksalaisten  idealistein.  Suomessa  erittäinkin  Hegelin, 
aatesuuntia.  Vielä  Porthan  vastusti  Kantin  filosofiaa  kirjoittaen  »Kritik  d. 
reinen  Vemunft»  teoksen  kanteen:  »tämä  on  sangen  visaista  ja  kuivaa 
puhetta,  hyvin  eroavaa  meidän  käsityksestämme».  Mutta  Kantin  filosofia 
sai  sittenkin  jo  Porthanin  aikana  tunnustusta  filosofian  tutkijain  puo- 
lelta. Ei  kukaan  vähempi  kuin  Frans  Mikael  Franzen  on  ensimäisenä 
tuonut  Kantin  filosofian  Suomen  yliopistoon.  Myöhemmin  Hegelin  jär- 
jestelmä pääsi  määräävään  asemaan  Suomen  filosofiassa,  ja  Rein  tunnus- 
taa loppuluvussaan  erityisestikin  Johan  Jakob  Tengströmm  siksi  suoma- 
laiseksi, joka  saattoi  Hegelin  järjestelmän  kotiutumaan  sekä  Suomen  sil- 
loiseen Turun  yliopistoon  että  myöhemmin  Helsinkiin  siirretty)^. 

Mitä  Hegelin  filosofian  yleiseen  historialliseen  asemaan  tulee,  niin 
lausuu  Rein  siitä  ohimennen  erä&n  ajatuksen,  josta  saattaa  olla  eri  mieltä. 
Rein  näet  huomauttaa  (siv.  293)  että  Schellingin  filosofia  on  sukua  ro- 
mantiikille  ja  lausuu  samalla  että  Hegelin  voidaan  katsoa  edustavan  filo- 
sofiassa reaktsionia,  vastavaikutusta  romantiikkia  vastaan,  koskapa  hänen 
systeemissään  abstraktinen  ajatteleminen  taaskin  saavutti  voiton  tunteen 
ja  mielikuvituksen  määräämistä  arvioimisista.  Tämä  ajatus  on  kyllä  val- 
lan oikea,  jos  otetaan  huomioon  Hegelin  filosofian  muoto,  joka  on  ab- 
straktista ajattelemistapaa  noudattava,  mutta  periaatteelliselta  sisällyksel- 
tään Hegelin  järjestelmä  on  romantiikin  kannalla.  Puhumattakaan 
luonnonfilosofiasta,  jossa  Hegel  romantiikin  tapaan  vastustaa  mekaa- 
nista luonnonkäsitystä,  on  myöskin  hänen  filosofiansa  pääkohta,  hänen 
historianfilosofiansa,  romantiikkiin  taipuva,  sillä  hän  käsittää  historialli- 
set ilmiöt  sellaisina  kuin  ne  esiintyvät  hänelle  hänen  omien  aatteittensa 
ja  ihanteittensa  vahvasti  värittäminä,  hän  ei  pyri  tutkimaan  historiallisten 
ilmiöiden  omaa  todellisuutta,  vaan  tahtoo  historiassa  löytää  omat  aat- 
teensa ja  ihanteensa. 

Kun  olen  lukenut  Reinin  etevästi  ja  hauskasti  kirjoitetun'  esityksen 
Suomen  filosofian  historiasta  Turun  yliopiston  aikana,  niin  on  mieleeni 
tullut  eräs  ajatus,  jonka  tässä  tahdon  lausua  julki.  Kun  ajattelee  syitä 
minkä  vuoksi  Suomen  filosofia  niin  vähässä  määrin  on  ollut  suomalaista, 
itsenäistä,  niin  tuntuu  olevan  yhtenä  S3r3mä  sekin,  että  filosofinen  työ  on 
ollut  Suomessa  liian  vähän  tutkijoita  yhteen  liittävää.  Ei  ole  syntynyt 
mitään  kansaUisesti  ja  historiallisesti  yhtenäistä  työtä,  ei  ole  S3mtyn3rt 
mitään  kotoista  traditsionia,  vaan  on  oltu  valmiita  ensi  sijassa  seuraamaan 
ulkomaan  vallitsevaa  muotifilosofiaa.  Tietysti  ei  saata  puolustaa  tradit- 
sionia missä  muodossa  tahansa;  kaikkein  vähimmin  sopii  filosofian  va- 
paalle ajattelemiselle  mikään  sitova,  muotoihin  kangistuttava  traditsioni. 
Mutta  kun  ottaa  huomioon  kuinka  vähän  Suomen  etevimpiäkin  ajatteli- 
joita on  filosofiaa  viljelevien  jälkeläisten  puolelta  huomattu,  kun  ajattelee 
että  filosofisissa  väitöskirjoissa  ei  ole  Suomen  yliopistossa  käsitelty  esim. 
Gabriel  Israel  Hartmanin  tieto-oppia  eikä  Johan  Vilhelm  Snellmanin  kan- 
sallisuuskäsitettä,  niin  tuntuu  kuitenkin  olevan  syytä  kaivata  jotakin 
historiallista  yhtenäisyyttä  filosofian  opinnoissa  Suomen  yliopistossa.  Täl- 
lainen yhtenäisyys  ja  työn  jatku  vaisuus  olisi  tarpeen,  jotta  Suomen  filo- 
sofiseen ajattelemiseen  suomalainen  kansallisuus  pääsisi  painamaan  leimansa 
enemmän  kuin  tähän  asti.  Filosofia  ei  kyllä  ole,  niinkuin  ei  muutkaan 
tieteet,  sidottu  kansallisuuden  rajoihin,  mutta  koska  sille  ei  mikään  inhi- 
millinen ole  vierasta,  niin  juuri  sentähden  kansallisuus,  joka  niin  läheisesti 
kuvastaa  inhimillis3^den  määrätyssä  muodossa,  ei  sekään  ole  filosofialle  mi- 
tään vierasta.    Suurimmat  filosofit  osoittavat  ajattelemisessaan  myöskin  sen 

kansan  piirteitä,  johon   he  kuuluvat:     Aristoteleen  tuntee  kreikkalaiseksi, 

Descartesn     ranskalaiseksi,    Kantin    saksalaiseksi,    Locken   ja    Spencerin 

englantilaisiksi. 

z.  c 


Kertomnksiay  kuvauksia  ja  näytelmiä. 

Eino    Leino,   Olli  Suurpää.    Romaani.     Helsinki  1908.    Otava.    220  siv.    8:0. 
Hinta  3:  — . 

Ymmärtäväisenä  miehenä  on  hra  Leino  valinnut  itsellensä  kiitolli- 
sen osan  nykyisin  muodissa  olevan  routavuosirunouden  alalla.  Hän  ei 
tuhlaa  ruutiansa  yhdellä  kertaa,  vaan  pienissä  erissä,  panemalla  toimeen 
ilotulituksia,  joissa  sanaraketit  räiskyvät.  Kirjailija  on  siitä  huvitettu  ja 
kenties  myös  yleisö. 

Tämmöinen  sanoja  säkenöivä  tulittein  on  äskettäin  ilmestynyt  „ro- 
maani"*  Olli  Suurpää.  Nimellisesti  on  kysymys  olevinaan  psykologisesta 
tutkimuksesta  puolue-elämän  pohjalla.  Ollin  vaellus  passiivisen  vastarin- 
nan miesten  joukosta  venäläisen  virkavallan  kätyriksi,  lihavapalkkai- 
seen  lääninsihteerin  virkaan,  siinä  teoksen  probleemi.  Eräät  arvostelijat 
ovat  huomanneet  Ollin  tyypilliseksi  suomettarelaisuuden  edustajaksi.  Se 
on  sentään  tälle  miehelle  liian  suuri  kunnia.  Hän  ei  ole  minkään  muun 
suunnan  edustaja  paitsi  tuon  tunnetun  Leinolaisen  individualismin,  jonka 
tunnuslause  kuuluu:  «minä  olen  minä*,  tässä  tapauksessa:  „minä  olen 
Olli  Suurpää^.  Olli  on  muka  „ varatuomari^,  vaikkei  hänessä  näy  tippaakaan 
juristia.  Ja  puoluemie?  Hän,  joka  on  kaikin  puolin  täysverinen  skeptikko  ja 
melkoisessa  määrin  kaunosielu.  Virtaapa  hänen  suonissaan  ilmeisesti  runoi- 
lijaverta.  Kirjailija  koettaa  kyllä  riistää  häneltä  yhden  runoilijan  pääominai- 
suuksia, mielikuvituksen  (esim.  s.  184),  ja  vakuuttaa  häntä  kuivan  järjen  mie- 
heksi. Mutta  kun  Olli  pääsee  kiinni  mihin  ajatukseen  tahansa,  niin  eihän  suin- 
kaan kehittele  sitä  juristin  käsitteellisellä  loogiliisuudella,  vaan  puhdas- 
rotuisen lyyrikon  mielikuvarikkaudella,  esim.  aatteesta  (s.  23),  elämästä 
ja  kuolemasta  (ss.  29 — 30),  taiteilijain  mielijohteista  (ss.  102 — 103), 
routavuosien  elämästä  (s.  121),  sydämentykinnästä  (s.  131)  j.  n.  e.  Ja 
että  hän  kirjailijan  vastaväitteistä  huolimatta  myöskin  on  naiivi  kuin 
koulupoika,  siitä  voi  jokainen  tulla  vakuutetuksi,  ken  jaksaa  lukea  hänen 
päiväkirjansa  lehdet.  Tämä  sivumennen  sanottuna  itse  luonteenkuvauk- 
sesta. 

Entäpä  kirjan  rakenne  sitten?  Tekijä  tuntuu  kaavailleen  sen  osiksi 
oman  kirjasensa  „Päivä  Helsingissä**  mukaan,  esittäen  parin  päivän  ta- 
pahtumat kaduilla,  kapakoissa  ja  yksinäisen  nuoren  miehen  kotona, 
kaikki  kevyessä,  koseeraavassa  äänilajissa.  Tälle  poliitiselle  „ro- 
maanille'*     on     kuvaavaa    joutavien    henkilöiden    paljous    ja     se,    että 

siinä  pidetään  paljon  pitkiä  puheita,  enimmät  tietysti  politiikista. 
Koko  loppupuoli  kirjasta  on  pelkkiä  puheita  ja  vaikuttaa  samoin- 
kuin draama,  kokoonpantu  yksinomaan  monologeista.  Olli  itse  pu- 
huu ajatuksissaan,  Mikko  puhuu,  Yrjö  puhuu,  Matti  (koira)  puhuu 
ajan  valtiollisista  oloista.  Huippunsa  saavuttaa  tämä  puhumisinto  silloin 
kun  „se  suuri  taiteilija",  jolla  on  europpalainen  maine,  pääsee  saarnan 
päähän.  Se  tapahtuu  varmuuden  vuoksi  kahteen  kertaan.  Mutta  vaadi- 
taanpä  totisesti  suomalaista  mielenmalttia,  ettei  lukija  niiden  kohdalla 
käännä  pari  kolme  lehteä  yhdellä  kertaa,  vaikka  tekijä  vakuuttaakin,  että 
tämä  taiteilija  „oli  puhuja  Jumalan  armosta"  ja  että  ^hänellä  oli  sekä 
sana  että  ajatus  vallassaan".  Sana  kyllä,  mutta  kuinka  tuo  oikeastaan 
lienee  ollut  ajatuksen  laita? 

Kirjailija  näyttää  tarttuneen  aiheeseensa  jonkunlaisella  innolla  ja 
juoksuttaneen  esitystä  alussa  mukiinmenevällä  pirteydellä.  Mutta  sitten 
höltyvät  loimet  sekä  kuteet,  ja  suurin  osa  kirjasta  on  vain  sanoja,  sa- 
noja, joiden  kimallusvoima  ei  ole  pitkällinen. 

Kukapa  tässä  maassa  tahtoisi  kieltää  hra  Leinon  sanavalmiutta. 
Mutta  sujuvatkin  lauseet  ilman  kiinteämmin  elettyjä  ajatuksia. ovat  arve- 
luttavaa tavaraa.  Niihin  kyllästyy  pian.  Enkä  tuota  ihmettele,  jos 
»Oili  Suurpää"*  yhden  ja  toisen  mielestä  lankee  jo  suurimmalta  osalta 
ikävien  kirjojen  kategoriaan. 

V.  T. 


Kaarlo  Bergbomin  Kirjoitvkset  I,    Näytelmät  ja  kertomukset    Helsinki  1907. 
Suom.  Kirj.  Seura.     314  siv.  suurta  oktavoa.     Hinta  4:  — . 

Ei  ole  onneksi  kirjailijalle  tulla  maailmaan  lilan  aikaisin  taikka 
liian  myöhään.  Kummassakin  tapauksessa'  hän  jää  ilman  yleisöä.  On- 
nellisempia ovat  sentään  ne,  jotka  ovat  aikansa  edellä;  heillä  on  tule- 
vaisuuden toivo. 

Kaarlo  Bergbom  astuu  suomalaisten  kirjailijain  joukkoon  vasta 
kuoltuaan,  runsaasti  40  vuotta  varsinaisen  kirjallisen  toimintakautensa 
jälkeen.  Hän  tulee  liian  myöhään.  1860-luvulla  hän  olisi  mahdollisesti 
voinut  merkitä  jotakin  kirjallisuudessamme.  Nyt  hänen  teoksensa  ovat 
vain  myöhästynyt  lisä  sen  historiaan. 

Hänellä  on,  sen  näkee  selvästi  hänen  tuotteistaan,  kouluttunut  aisti 
ja  maku.  Hän  tapaa  aina  olennaisen  puolen  asiasta,  johtavan  aatteen, 
etenkin  historiallisissa  aiheissa,  jotka  häntä  erityisesti  miellyttivät.  Ja 
hän  asettaa  draamoissaan  luonteet  suurten  historiallisten  virtausten  risti- 
aallokkoon varmalla  teatterimiehen  silmällä,  kaavailee  ne  oikein  eri  suun- 
tien edustajiksi,  johtaa  taitavasti  yhteentörmäyksen  ja  tekee  oikeat  loppu- 

päätelmät.  Esityksessä  on  kiinteyttä,  selkeyttä  ja  draamallista  paisutusta. 
Mutta  puuttuu  se  runoilijan  mehevä  mielikuvitus,  joka  loisi  henkilöihin 
yksilöyden  ja  saisi  elämään  heidän  tekonsa  ja  sanansa,  ei  ainoastaan 
historiallisesti,  vaan  inhimillisesti,  personallisesti. 

Bergbomin  luova  kyky  kului  yleissommitteluun.  Sitä  ei  riittänyt 
viimeistelyyn,  yksityiskohtiin.  Hän  oli  —  luulen  —  erinomainen  dra- 
maturgi, mutta  keskinkertainen  dramatikko;  hyvä  neuvonantaja,  mutta  ei 
yhtä  hyvä  toteuttaja.  Siitä  syystä  hän  teki  suuremman  palveluksen  kir- 
jallisuudellemme teatterin  johtajana  ja  nuorten  kirjailijain  taitavana  opas- 
tajana ja  auttajana,  kuin  omintakeisilla  näytelmätuotteillaan. 

Selvemmin  vielä  kuin  näytelmissä  paljastuu  havainnollisen  mielikuvi- 
tuksen puute  kertomuksissa,  joissa  hän  yrittää  kuvata  kotimaisia  oloja.  Sel- 
keästä aististaan  huolimatta  hän  saattoi  hairahtua  niissä  semmoisiin  epä- 
todellisuuksiin kuin  pahin  romantikko.  Esim.  kertomuksesta  , Aarni- 
hauta"  puuttuu  kokonaan  reaalinen  havainto.  Mielikuvituksen  paatos 
lieskaa  siinä  yläpuolella  kaiken  todellisuuden.  Eikä  ^Julian"  seikkailui- 
neen  ole  sitä  todellisempi.  Mutta  meillähän  vallitsi  siihen  aikaan  Tope- 
lius ja  hänen  romantiikkinsa. 

Nä)^telmä  „Pombal  ja  jesuiitat"  esiintyy  Paavo  Cajanderin  kääntä- 
mänä.  Muut  kokoelmassa  tavattavat  tuotteet  ovat  alkujaan  suomeksi 
kirjoitetut. 

V.  T. 


Elämäkertoja. 

Tobias   Norlind,    Beethoven.    Suomennos.     Porvoo  1908.   Wemer  Söderström 
O.  Y.  69  siv.     Hinto  i:  — . 

Suomenkielinen  musiikkia  käsittelevä  kirjallisuus  on  hyvin  köyhä. 
Vasta  viimeisinä  vuosina,  tällaisen  kirjallisuuden  tarpeen  käydessä  yhä 
suuremmaksi,  on  saatu  välttämättömimmät  musiikkihistorialliset  ja 
-teoreetiset  teokset  omakielisinä.  Ilolla  on  tervehdittävä  jokaista  lisää 
tällä  alalla,  sillä  suomenkielisen  musiikkikirjallisuuden  kartuttaminen  on 
yksi  tärkeimpiä  musiikillisen  sivistyksemme  kohottamisen  keinoja. 

Ilmoitettavanamme  oleva  kirjanen  lienee  ensimäinen  suomenkieli- 
nen yksityisen  säveltäjän  elämäkerta  Tosin  ei  se  sisällä  niin  paljoa 
kuin  Wegeliuksen  Länsimaisen  musiikin  historiasta  saamme  Beethovenista 
tietää,  mutta  onhan  hyvä,  että  suuren  sävelmestarin  elämäkerta  on  erik- 
seen saatavissa,  ja  lisäksi  käsitellään  tässä  ainetta  paljon  helppotiguisem- 
min  ja  hiukan  toiselta  kannalta  kuin  mainitussa  teoksessa. 

Tunnettu  ruotsalainen  musiikkitieteilijä  on  tässä  tiedemiehen  tasa- 
puolisuudella ja  tyyneydellä  kuvannut  säveltäjän  elämän.  Kirjassa  ei 
ilmene  tämäntapaisissa,  etenkin  saksalaisissa,  elämäkerroissa  niin  taval- 
lista rajatonta  ihailua  kuvattavaa  suurmiestä  kohtaan,  ja  sentähden  he- 
rättää se  lukijassa  luottamusta.  Säveltäjä  esiintyy  siinä  tavallisena  ihmi- 
senä, jolla  on  rajansa  ja  heikkoutensa  kuten  kaikilla  muillakin,  mutta 
joka  alallaan  on  kuolevaisista  etevin,  ^kaikkien  aikojen  suurin  sävel- 
sankari^. 

Pääpaino  on  pantu  ulkonaisten  vaiheiden  ja  olojen  kertomiseen 
sekä  luonnekuvaukseen.  Saamme  jotenkin  seikkaperäisen  kuvan  siitä, 
missä  oloissa  säveltäjä  kulloinkin  eli,  hänen  tavoistaan  jokapäiväisessä 
elämässä,  säveltäessään  j.  n.,  e.,  joita  seikkoja  myös  monet  hauskat  pik- 
kupiirteet  valaisevat.  Joitakin  sävellyksiä  mainitaan  ja  kerrotaan  mitkä 
olot  aiheuttivat  muutamat  kuuluisimmat,  nnitta  niiden  sisällyksestä  ja 
asemasta  säveltaiteen  historiassa  puhutaan  verrattain  vähän.  Myös  sävel- 
täjän sisäinen  elämä,  hänen  järkyttävät  henkiset  taistelunsa  kovan  kohta- 
lon painamana  ja  suuret  kärsimyksensä  jäävät  jonkun  verran  syrjään 
moninaisten  ulkonaisten  asiain  rinnalla,  joiden  kertomisessa  mennään 
niinkin  pitkälle,  että  mainitaan,  minä  päivinä  tehtiin  leikkauksia  hänen 
viimeisen  sairautensa  aikana.  Täten  on  esitys  kyllä  tullut  vähän  kuivan- 
laiseksi,  mutta  myös  erittäin  helppotajuiseksi,  niin  ettei  kirjan  ymmärtä- 
minen edellytä  juuri  ollenkaan  musiikkiteoreetisia  tietoja  eikä  edes  sanot- 
tavasti yleissivistystä.  Sitä  voi  sentähden  suositella  luettavaksi  kaikille, 
jotka  tahtovat  tutustua  yhteen  ihmiskunnan  suurimmista  hengistä. 

Suomentaja  ansaitsee  kiitokset  siitä,  että  on  tällä  kirjalla  lisännyt 
suomenkielistä  musiikkikirjallisuutta.  Muutamia  vähemmin  onnistuneita 
sanoja  ja  sanontatapoja  esiintyy.  Huomautan  parin  musiikkikirjallisuu- 
teen erityisesti  kuuluvan  käsitteen  ilmaisemisesta.  Sanaa  „ sävel **,  jota 
kaiketi  pitäisi  käyttää  merkitsemään  ainoastaan  samaa  kuin  ruotsalainen 
sana  »ton'',  käytetään  parissa  paikassa  merkitsemään  sävelmää.  Useissa 
kohdissa  puhutaan  ^urkujensoittajasta**,  kun  mielestäni  olisi  parempi 
käyttää  mukavampaa  ja  käytännössä  vakaantunutta  sanaa  nurkuri**. 

L. 


YhteiaknnnalHflta  kiijallisuutta. 

Yrjö  Ai^anen,  Kirkon  ja  valtion  ero.     Kansantajuisia  mietelmiä  kirjoitti . 

Tampere     1908.     Suomalainen    kustannus-o.-y.    Kansa.     68    siv.     8:0. 
Hinta  i:  — . 

Kirkon  ja  valtion  välistä  suhdetta  voi  tietenkin  katsoa  kahdelta  eri 
kannalta.     Voi  a  priori  lähteä    siitä    edellytyksestä,   että  kirkko  ja  valtio 

kuuluvat  ehdottomasti  yhteen  ja,  sikäli  kuin  pietismin  ja  valistusajan 
perinnöksi  jättämä  käsitys  kirkosta  ja  valtiosta  on  päässyt  juurtumaan 
tietoisuuteen,  väittää,  että  kirkko  samoin  kuin  kaikki  muutkin  yhteisöt 
ovat  olemassa  valtion  —  ei  vain  sallimina  —  vaan  suorastaan  sen  lai- 
toksina, josta  tietenkin  johtuu,  että  valtio  kohtelee  kirkkoa  sikäli  kuin 
se  sen  mielestä  pystyy  täyttämään  niitä  tarkoitusperiä,  joita  varten  se 
valtion  mielestä  on  olemassa.  Näin  ollen  ei  kirkko  oikeudellisena  lai- 
toksena voi  vedota  sen  jumalalHsempaan  alkuperään  kuin  mikä  muu  val- 
tion sisäpuolella  toimiva  yhdistyksenluontoinen  laitos,  joskin  sen  tarkoi- 
tuksena on  palvella  sitä  Kristuksen  seurakuntaa,  joka  kokoontuu  jumalan- 
sanan  ympärille.  Voi  myöskin  lähteä  siitä  edellytyksestä,  että  näkyväinen, 
s.  o.  oikeudellisesti  järjestetty  kirkko  on  täysin  itsenäinen  laitos,  joka  — 
kristikunnan  oman  laimeuden  vuoksi  —  on  olemassa  ja  jonka  olemassa- 
olon oikeutus  on  siinä,  että  se  on  yhdyssiteenä  jumalansanan  ympärille 
kokoontuvien  yksityisseurakuntien  välillä.  Selvää  on  että  jälkimäiseltä 
kannalta  lähtien  kirkon  ja  valtion  suhde  käsitetään  toisenlaiseksi  kuin 
edellisen  mukaan,  joskin  eroitus  on  enemmän  muodollinen  kuin  aineelli- 
nen, sillä  oikeusjärjestys  on  nyt  varsinaisen  kirkon  olemukselle  jotakin 
vierasta.  Valtiolle  on  oikeusjärjestys  jotakin  pyhää,  sen  tarkoituksena 
on  juuri  oman  oikeusjärjestyksensä  lujittaminen,  kun  taas  kirkon  omat 
ihanteet  edellyttävät  aivan  päinvastaista.  Näin  ollen  ei  voitane  kieltää, 
että  se  katsantokanta,  joka  enemmän  silmälläpitää  kirkon  mitä  suurinta 
itsenäisyyttä  samalla  myös  —  kirkon  omaltakin  kannalta  katsoen  —  on 
tulevaisuuden. 

Ilmoitettavanamme  oleva  kirjanen  tuntuu  koettavan  kulkea  keski- 
tietä, joskaan  ei  voine  kieltää,  että  siinä  ehkä  enemmän  ilmenee  taipu- 
musta ajatella  kirkon  etuja  hyvän  suovan  valtion  turvissa.  Se  on  käy- 
tännönmiehen  kirjoittama  ja  asettuu  olevien  olojen  reaaliselle  pohjalle. 
Valtion  ja  kirkon  kireältä  näyttävä  suhde  on  parannettavissa  sillä,  että 
kirkollinen  lainsäädäntö  mukautuu  niihin  vaatimuksiin,  jotka  valtio  sille 
asettaa.  Näin  vältetään  kaikki  ne  vaarat  ja  vaikeudet,  jotka  aina  ovat 
vaanimassa,  milloin  —  eritoten  henkisesti  köyhinä  aikoina  —  suurten 
henkisten  arvojen  tukena  olleiden  ulkonaisten  muotojen  historialliseen 
kulkuun  liian  ankarasti  kajotaan.  Ja  myöntää  kai  täytynee,  että  se  on 
varsin  terve  ajatustapa. 

Kirjasta  puuttuu  sisällysluettelo,  ja  hinta  fraktuuralla  painetun 
kansankirjasen  hinnaksi  on  aivan  liian  korkea. 

Tietoja  eri  aloilta. 

MUUTAMIA  TIETOJA  VANHIMMISTA  TAITEIUJOISTAMME. 

C.  A.  Gottlundin  papereista  suomennettu. 


V.  1867  oli  nimimerkiltä  ***  (B.  O.  Schauman)  Hufvudstadsbladetin 
n:ros8a  207  kirjoitus  , Kotimaisesta  taiteesta".  Hän  väitti  siinä,  ettei  ,Jaloa 
kuparipiirtotaitoa"  oltu  \'ielä  koskaan  Suomessa  haijoitettu  ja  että  töintuskin 
voitiin  toivoa  sen  koskaan  pääsevän  kukoistamaan  ».vähävaraisessa  ja  taide- 
aistista  ja  taidekätevy3'destä  putipuhtaassa  maassamme".  Tämä  perätön  väite 
sai  C  A.  Gottlundin  tarttumaan  kynään.  Hänen  käsikirjoituskokoelmas- 
saan  Suomen  hist.  museossa  tavataan  tähän  asti  julkaisematon  ruotsinkie- 
linen esitys  (Gottlunds  Antiqvariska  Samlingar  II,  s.  771  ja  seur.),  jossa  hän 
perinpohjin  kumoo  tämän  väitteen.  Hän  kuvailee  ensin  Blias  BRBNNBRin 
ansioita  kaiverruksen  ja  kuparipiirroksen  alalla,  viitaten  laajempaan  esityk- 
seensä Otavan  I  osassa,  ja  jatkaa  sitten  person allisten  muistojensa  pohjalla 
seuraavaa : 

Mutta  jos  siirrymme  myöhempiinkin  aikoihin,  niin  eli  Tukholmassa 
vielä  minun  aikanani  —  s.  o.  1820-luvulla  —  kaksi  maannlieslämme, 
toinen  maalari,  toinen  kaivertaja,  molemmat  aito  taiteilijoita  ja  toimes- 
saan kuuluisia;  vaikkeivät  siltä,  niinkuin  nykyaikana,  kaikissa  sanomissa 
maailmalle  toitotettuja,  eivätkä  heidän  tekonsa  suurin  liikkein  suositettuja. 
He  elivät  kumpikin  —  pienessä  ullakkokamarissaan,  neljännessä  ker- 
roksessa —  pienissä  oloissa;  ja  vaikka  he  molemmat  olivat  jo  ikämie- 
hiä ja  naimattomia,  elivät  he  kokonaan  vain  taiteelleen,  unohdettuina 
ja  syrjässä  maailman  silmiltä;  kuitenkaan  osaamatta  käytännöllisessä 
elämässä  hankkia  erikoista  voittoa  ja  hyötyä  teoksistaan.  Toinen  oli 
maalari  G.  W.  Finnbbrg,  suuri  vitkastelija  ja  oikea  Matti  Myöhäinen^  s.  o. 
nahjus,  joka  ei  oikeastaan  tahtonut  saada  koskaan  mitään  käsistään ;  mutta 
josta  suurine  taipumuksineen  ja  kelpo  opintoineen  olisi  voinut  tulla  huo- 
mattu mies,  ellei  toiselta  puolen  köyhyys  ja  toiselta  vastoinkäymiset  olisi 
masentaneet  hänen  vähän  energistä  sieluaan.  Tottuneena  kestämään  kaikki, 
puuttui  häneltä  ei  ainoastaan  rohkeus,  vaan  toivokin,  jota  ilman  ei  mitään 
suurta  voida  aikaansaada. 

Kuka  oli  sitten  toinen?  kysyy  lukija.  Niin  se  oli  itse  vastakohta 
—  ahkera  työmuurahainen;  mutta  jonka  ahkeruudesta  ja  vaivannäöstä 
muut  korjasivat  hedelmän  ja  hyödyn,  puhumattakaan  —  itse  kunniasta. 
Sillä  ei  hänelläkään  yhtä  vähän  kuin  monella  muulla  nerolla,  ollut 
niin  sanottua  käytännöllistä  aistia.  Ken  on  nähnyt  ja  ihaillut  sitä  suurta 
ja  kallisarvoista  koruteosta,  joka  Ruotsissa  on  tunnettu  nimellä  »Herme- 
linin  karttateos**  (det  Hermelinska  kartverket),  hän  ei  kai  ole  koskaan 
ajatellut  kaikkia  niitä,  joiden  aikaansaama  se  on,  ja  jotka  ovat  olleet  sen 
varsinaiset  toimittajat,  vaikka  ainoastaan  yksi  niitti  siitä  kunnian.    Näiden 

kartankaivertajien  joukossa  oli  Acrbll  ja  muuan  C.  G.  Lundgrbn  huo- 
mattavimmat, niinkuin  hänen  nimensä  onkin  nähtävänä  useimmissa 
näissä  kartoissa.  Tämä  Lundgren  oli  (jota  tuskin  kukaan  tietää)  suomalai- 
nen, kotoisin  Kuopiosta;  ja  hän  oli  aikanaan,  ellei  ainoa,  niin  ainakin 
parhain  ja  taitavin  kartankaivertaja  Ruotsissa.  Muuten  oli  hän  kaikessa 
säilyttänyt  vakaan  ja  umpimielisen  suomalaisen  luontonsa  muuttumatto- 
mana. Minä  jouduin  sattumoisin  tekemisiin  hänen  kanssaan,  siten  että 
kun  suomalainen  ylioppilaskunta  Upsalassa  v.  1821  päätti  lyöttää 
kultamitalin  kiitolliseksi  merkiksi  rakkaudestaan  ja  kunnioituksestaan  sen 
vanhaa  ja  monivuotista  inspehtoria,  professori  arkiateria  Pehr  v.  Afze- 
liusta  kohtaan,  oli  meidän  pakko  etsiä  Tukholmasta  taitava  kaivertaja ;  ja 
silloin  me  käännyimme  Lundgrenin  puoleen,  jota  siihen  aikaan  pidettiin  ete- 
vimpänä.  Muuten  on  todella  merkillepantavaa,  että  yksistään  minun  Ruot- 
sissa oleskeluni  aikana  oli  Tukholmassa  kokonaista  kolme  nuorta  piirus- 
tajaa  ja  piirtäjää,  nimittäin  veljekset  Magn.  ja  Wilh.  v.  Wr!GT  sekä 
muuan  A.^  HArdh  (kaikki  hyvin  kilttiä)  ja  tämä  Lundgrbn  —  kaikki  neljä 
kotoisin  pienestä  Kuopiosta,  joihin  voitaisiin  lisätä  viidemuksi  litograafi 
H.  J.  Strömmbr,  kotoisin  Pielisistä.  Tule  nyt  sanomaan,  että  meiltä 
puuttuu  „taideaistia  ja  taidekätevyyttä** ! 

Mutta  —  voinee  tässä  joku  väittää  —  kaikki  nuo  elivät  ja  vaikut- 
tivat Ruotsissa;  Suomessa  meillä  ei  ole  ollut  —  yhtään  semmoista. 
Pyydän  anteeksi!  Taaskin  suuri  erehdys.  Nimimerkki  *  **  näyttää  kau- 
niista taiteista  puhuttaessa  osoittavan  hyvin  suurta  tietämättömyyttä,  vaikka 
hän  alituiseen  näkyy  tahtovan  esiintyä  niiden  arvostelijana  ja  puolesta- 
puhujana. Sillä  koska  tässä  nyt  oikeastaan  on  puhe  ^jalosta"  kufari- 
piirioiaidosta^  johon  erityisenä  haarana  tai  lajina  voidaan  lukea  sellainen 
kuparikaiverrus,  jota  tarvitaan  karttoihin  ja  mitaleihin  y.  m.,  niin  on  mi- 
nulla kunnia  ilmoittaa  nimimerkille,  että  meillä  tässäkin  tapauksessa  on 
täällä  kotimaassa  miehiä,  jotka  ansaitsisivat  suurempaa  huomiota,  vaikka 
he  —  koska  eivät  ole  pitäneet  itsestään  melua,  eivätkä  sitä  tavoitelleet, 
vaan  mieluummin  halunneet  toimia  hiljaisuudessa,  joutumatta  yhtä  vähän 
muiden  moitteen  kuin  kiitoksen  esineiksi  —  siitä  syystä  ovat  suurelle 
yleisölle  tuntemattomat. 

Voidakseni  tarkemmin  selittää  tämän,  on  minun  tässä  mainittava, 
että  siihen  aikaan  kun  minä  matkustelin  Ruotsin  ja  Norjan  suomalais- 
metsissä, päätin  minä  samalla  toimittaa  niistä  kartan  —  mikäli  se  vain 
kävisi  päinsä.  Siinä  tarkoituksessa  olin  ottanut  mukaani  m.  m.  harppi- 
laatikon,  kompassin  ja  pohjois-Vermlantia  esittävän  (Lundgrenin  kaiver- 
taman) Hermelinin  kartan,  jossa  nuo  niin  sanotut  suomalaismetsät  (Finnsko- 
garne  eller  Finnmarkerna)  ovat  suuria,  valkoisia  ja  tyhjiä  täpliä  tahi  alueita, 
joihin  on  tuskin  yhtään  sanaa  tai  nimeä  merkitty;  ja  jotka  minä  nyt 
aioin  täyttää  suomalaisilla  kylännimillä,  nimittäin  sillä  tavoin,  että  mikäli 

kuljin  kylästä  kylään  ja  talosta  taloon,  merkitsin  kartalle  niiden  nimet  ja 
osoitin  niin  hyvin  välimatkan  toisesta  toiseen  kuin  myös  millä  ilman 
suunnalla  ne  olivat  toisistaan.  Minä  jouduin  siten  usein  ottamaan  kar- 
tan  esiin  ja  (havaintojeni  lisäksi)  kyselemään  sen  johdosta  rahvaalta  yhtä 
ja  toista,  joka  välistä  antoi  aihetta  kaikenmoisiin  juoruihin,  väärinselityk- 
siin  ja  väärinkäsityksiin.  Kuitenkin  oli  karttani  vihdoin  valmiina  ja  niin 
täydellisenä  kuin  suinkin.  Kysymys  oli  nyt,  missä  saisin  sen  kaiverre- 
tuksi tai  kupariin  piirretyksi.  Sen  Ruotsissa  teettääkseni  —  siihen  ei 
minulla  ollut  varoja,  koska  se  olisi  sillä  neuvoin  tullut  minulle  liian 
kauniiksi.  Sillä  lukijan  on  tietäminen,  ettei  kartta  ollut  niinkään  pieni. 
Se  oli  yli  15  tuumaa  pitkä  sekä  leveä,  täynnä  mitä  hienoimmalla  käsi- 
alalla kirjoitettuja  nimiä.  Ja  minä  olin  päättänyt  painattaa  ja  julkaista 
sen;  sillä  olisin  liittänyt  sen  aikomaani  kuvaukseen  näistä  suomalaismet- 
sistä, joka  kuvaus  ei  nyt  sentään  päässe  julkisuuteen  Konsistorin  juonien 
ja  vehkeilyjen  vuoksi.  ^ 

Mutta  silloin  muistin  samanikäisten  nuoruudenystävieni  ja  kymnaa- 
sitoverieni  joukosta  Porvoon  ajoilta  nuoren  GoDBNHjBLMin,  joka  jo  sil- 
loin, ja  vielä  enemmän  ollessaan  ylioppilaana  Turussa,  oli  kehittänyt  mo- 
nia ja  suuria  taiteellisia  kykyjään,  tullen  tunnetuksi  harvinaisesta  tark- 
kuudesta ja  taitavuudesta,  jolla  hän  käytti  sivellintä  ja  kaiverrus- 
puikkoa  (hän  oli  jo  nuorena  kymnasistina  Porvoossa  kaivertanut  minulle 
erinomaisen  kauniin  sinettileimasimen  kivestä)  ja  joka  muuten  monella 
tavoin  oli  kunnostautunut  äärettömän  hienojen,  herkkien,  ja  todella  mes- 
tarillisesti puusta,  metallista  ja  perlemosta  tehtyjen  taidetuotteidensa  kautta. 
Lyhyesti  —  josta  voitiin  sanoa  samaa  kuin  Brenneristä:  että  kaikki  mitä 
hän  teki,  sen  hän  teki  hyvästi  ja  kunnollisesti.  Päätin  senvuoksi  kään- 
tyä hänen  puoleensa  tässä  asiassa,  sitä  suuremmalla  syyllä,  kun  tiesin, 
että  hän  tekisi  sen  ystävyydestä  minua  kohtaan  ja  edistääkseen  vain  hy- 
vää asiaa,  ottamatta  ollenkaan  laskuihin  palkkiota  työstään.  Senvuoksi, 
kun  minä  v.  1823  matkustin  takaisin  Suomeen,  kävin  minä  hänen  luo- 
naan Tyllylässä  Mäntyharjulla,  näytin  hänelle  karttaani  ja  kysyin,  ottaisiko 
hän  sen  kaivertaakseen  sen  kupariin. 

Tosin  arveli  hän  ensin  jonkun  aikaa,  ja  sanoi  sitten,  ettei  hän  kos- 
kaan ennen  ollut  suorittanut  mitään  sentapaista  työtä;  kuitenkin  hän  vii- 
mein lupasi  „yrittää  sitä"  (kuten  hän  sanoi).  Ja  tämä  lupaus  oli  minulle 
enemmän  kuin  tarvitsin.  Sillä  tiesin  vanhastaan,  että  mitä  se  mies  lu- 
pasi —  sen  hän  piti.  Mutta  nyt  ilmestyi  tässä  uusi  vaikeus.  Mistä 
saataisiin  niin  suuri,  ohut,  äärettömän  hieno  ja  tasainen  kuparilevy,  suun- 
nilleen yhtä  suuri  kuin  pienehkö  yöpöytä.  Semmoista  ei  ollut  Suomessa 
mistään    saatavissa.     Minun    täytyi    sentähden,   tammikuussa  1824,  varta 

vasten  tehdä  matka  Pietariin  tilatakseni  sieltä  semmoisen,  joka  lopulta 
onnistuikin,  ja  levy,  joka  maksoi  50  ruplaa,  painoi  ummelleen  20  nau- 
laa. Juuri  tässä  tilaisuudessa  Hänen  Keisarillinen  Majesteettinsa  Aleksan- 
teri I  kustansi  minulle  takatulossa  vapaan  kyydin  Suomeen. 

Mutta  sillä  välin  olivat  olosuhteet  sikäli  muuttuneet,  että  Goden- 
hjelm —  lakimiehenä  —  oli  nyt  siirtynyt  lankonsa  tuomari  Caloniuksen 
apulaiseksi  Käkisalmeen,  ja  hän  saattoi  sentähden  käyttää  ainoastaan  har- 
vat vapaahetkensä  tähän  vaikeatöiseen  tehtävään.  Kun  oli  mennyt  alun 
toista  vuotta,  oli  hän  suurella  uutteruudella  kuitenkin  saanut  tämän  työn 
suoritetuksi  ja  lähetti  levyn,  laatikkoon  pantuna,  minulle  Upsalaan.  Mutta 
Hdsinkiin  tultua  ottivat  sen  siellä  tullivartiat  takavarikkoon,  sillä  kuparin 
maastavienti  muka  oli  kielletty.  Kuitenkin,  kun  asianomaisille  oli  selitetty, 
että  se  oli  karttakaiverrus,  ja  että  kupari  siis  oli  jo  käytettyä,  pääsi  tämä 
taidetuote  vapaasti  lähtemään  liikkeelle.  Saatuani  tiedon  sen  Tukhol- 
maan saapumisesta  täytyi  minun  taas  matkustaa  sinne  ottaakseni  siitä 
jäljennöspainoksia.  Mutta  silloin  tapahtui  minulle  semmoifeet  tepposet, 
ettei  koko  Tukholman  kaupungissa,  eikä  luultavasti  koko  Ruotsinmaassa 
ollut  niin  suurta  paperilevyä  kuin  siihen  olisi  tarvittu.  Sillä  siihen  ai- 
kaan ei  ollut  vielä  yhtään  höyryllä  käypää  paperitehdasta,  joten  saata- 
vissa oli  ainoastaan  niin  sanottua  „käsintehtyä  paperia*.  Minä  hilppasin 
yltympäri  kaupunkia  ottaakseni  selon,  mistä  Hermelin  oli  saanut  pape- 
rin karttoihinsa  (luultavasti  se  oli  hankittu  ulkomailla).  Vihdoin  onnis- 
tui minun  kuitenkin  kuparipainaja  Spängbergiltä  —  samalta,  joka  oli 
painattanut  Hermelinin  kartat  —  saada,  ei  kuitenkaan  enemmän  kuin 
seitsemän  arkkia,  jotka  sattumalta  olivat  jääneet  tähteeksi  Hermelinin  kar- 
tastosta, ja  niille  käskin  minä  nyt  Spängbergin  painaa  levyni.  Sain  si- 
ten ainoastaan  7  kappaletta  ja  enempää  en  ole  sen  koommin  saanut  tätä 
karttaani,  jossa  on  seuraava  päällekirjoitus:  y^Karta  öfver  den  tnot  Norrska 
gränsen  belägna,  säkallaiU  vestra  Finnskogen.  Enligt  Finnalmogens  begäran 
att  fä  utgöra  ett  getrunsamt  Härad  vid  gränseti.  Författad  af  Carl  Axel 
Gottlund,  under  dess  resor  am  sommaren  1821.  Tili  bätnad  för  detta 
folk  utgifven  1826.     Graverad  af  Berndt  A,  Godenhjelm,^ 

Seitsemän  kappaletta,  siinä  siis  oli  tulos  näistä  monista  ja  pitkäl- 
lisistä puuhistani,  vaivoistani  ja  ponnistuksistani.  Näistä  minä  väritin 
muutamia,  ja  annoin  niistä  yhden  kappaleen  hallitukselle,  tai  oikeammin 
sanottuna  H.  K.  K.  Kruununprinssi  Frans  Oscarille,  ja  yhden  Godenhjel- 
mille.  Siinä  olikin  kaikki,  mitä  hän  sai  paljosta  työstään  ja  vaivastaan. 
3  kappaletta  on  minulla  vielä  jäljellä,  sekä  sitäpaitsi  itse  levy,  joka  on 
milloin  tahansa  nähtävänä  kamarissani.  Ja  kun  minä  nyt  näytin  väri- 
tetyn karttani  Lundgrenille,  ei  hän  minua  ensin  ottanut  uskoakseen 
—  nimittäin,  että  se  oli  kaiverrettu  Suomessa.  Sitten  hän  ihmetteli,  eikä 
voinut    käsittää  ja  ymmärtää,  että  sen  oli  toimittanut  itseoppinut,  joka  ei 

ollut  nauttinut  mitään  opetusta,  vään  oli  tehnyt  sen  kaikki  omin  päin  ja 
vapaalla  kädellä;  sanialla  kun  hän  vakuutti  minulle,  että  hän  töintuskin 
olisi  itse  voinut  aikaansaada  parempaa. 

Tämä  olkoon  nyt  lyhyesti  sanottu  sen  selitykseksi  ja  kumoamiseksi, 
mitä  lähettäjä  ***  on  tästä  asiasta  esittänyt.  Ja  tahdon  ainoastaan  lisätä, 
mitä  usein  ennen  on  huomautettu,  nim.  että  maalle  on  suuri  vahinko, 
jopa  rikos  itse  tiedettä  ja  taidetta  kohtaan,  ettei  sentapaista  luonnonlah- 
joja  paremmin  käytetä  ja  kannateta.  Tosin  emme  voi  valittaa,  että  meil- 
läkin vuosittain  jaetaan  matka-apurahoja  ja  muita  tieteellisiä  kannatuksia 
semmoisessa  tarkoituksessa  —  oikealle  ja  vasemmalle;  mutta  kysymys 
on  vain  siitä,  ovatko  ne  aina  joutuneet  oikeihin  käsiin?  Ja  se  on  kysy- 
mys, joka  ensinnä  kaipaisi  vastausta.  Minä  puolestani  luulen,  että  sen- 
kaltaisella nuorukaisille  annetulla  avustuksella  voidaan  yhtä  helposti  va- 
hingoittaa kuin  hyödyttää,  ja  että  moni  nuorukainen,  joka  siten  luulee 
saaneensa  jonkunlaisen  kuuluisuuden,  jo  ennen  aikojaan  uskottelee  ole- 
vansa täyskypsä  ja  tehtäväänsä  pystyvä.  Menenpä  niin  pitkälle,  että 
väitän  —  monenlaisten  vastoinkäymisten,  vastarinnan  tai  vaikeuksien 
usein  yllyttävän  ja  kiihoittavan  sisäistä  voimaa  enemniän  kuin  palkinnot 
ja  kunnianosoitukset,  nota  bene,  semmoisissa  luonteissa,  joilla  on  ei  ai- 
noastaan innostusta  asiaan,  vaan  myös  rohkeutta  suorittaa  se  loppuun 
asti  jäntevyydellä  ja  ponnella.  Mutta  asianlaita,  mitä  töintuskin  tavatta- 
nee  juuri  muualla,  paitsi  Suomessa,  on  se,  että  kun  miehet  —  jotka  ilman 
semmoista  yleistä  avustusta  —  tarjoovat  pitkien  ja  monivuotisten  tieteel- 
listen harrastustensa  hedelmän,  niin  el  meillä  edes  ymmärretä  sitä  käyt- 
tää hyväksi.  Vieläpä  sekin,  että  ne,  jotka  itse  tahtovat  täällä  käydä  tie- 
teiden suosijoista,  osoittavat  hänelle,  sentähden  ettei  hän  ole  kulkenut 
heidän  polkemiaan  latuja,  —  mitä  nurjinta  mieltä. 


Suomi  ulkomailla. 

Parisilaisen  aikakauslehden  ^Mercute  de  France*^n  n:rossa  265  (i  p. 
heinäk.  1908)  on  P.-G,  La  Chesnais'n  kirjoittama  arvostelu  Maria  Haggren- 
Jotimin  novellikokoelmasta  »Rakkautta»,  jonka  arvostelija  on  lukenut 
ruotsal.  käännöksenä.  Hra  Ch.  huomauttaa,  että  vaikka  kirjan  aihe  ei 
ole  uusi  —  Pohjoismaissa  tosin  vähemmin  kulunut  kuin  Ranskassa  ja 
vasta  myöhään  joutunut  vapaan  realistisen  käsittelyn  alaiseksi  —  on  teok- 
sessa kuvaus  niin  eloisan  voimakasta  ja  ilmaisutapa  niin  vilpittömän  suo- 
raa, että  siitä  sopii  suuresti  kiittää  tekijää.  Useimmissa  näissä  novelleissa 
tai    lyhyissä  harjoitelmissa  —  sanoo  arvostelija  —  ei  ole  enemmän  kuin 

kuusi  sivua.  »Tässä  niin  kehitetyssä  muodossa  onnistuu  tekijän  esittää 
meille  samalla  kertaa  sangen  erilaisia  tyyppejä  ja  situatsioneja  ja  saada  ne 
tosiksi  ja  eläviksi.  Kirja  on  tavallaan  hiukan  kuin  yleiskuva  siitä,  kuinka 
eri  tavalla  rakkaudessa  ollaan  ja  tunnetaan,  mutta  siinä  on  joka  t3ryppi 
yksilöistetty,  joka  situatsioni  erikoistettu.  Siinä  ilmenee  kieltämättä  kykyä; 
mutta  harjoitelmat  eivät  kuitenkaan  ole  kuin  harjoitelmia,  eikä  täydellinen 
kyky  voi  varsinaisesti  toteen tua  kuin  kehitetymmissä  teoksissa».  Näin 
kuuluu  ranskalaisen  arvostelijan  lausunnon  ydinkohta  tästä  teoksesta,  joka 
on  täällä  kotimaassa  herättänyt  tavallista  suurempaa  huomiota. 


Toimitukselle  tullutta  kir|alli8uutta. 

LEO  TOLSTOI. 


Syyskuun  10  p:nä  vietti  Leo  Tolstoi  kahdeksankymmenvuo- 
tisen  syntymäpäivänsä.  Koko  Venäjä  ja  koko  sivistynyt  ihmiskunta 
suuntasi  sinä  päivänä  huomionsa  Jasnaja  Poljanan  vanhukseen,  joka 
taiteilijana  ja  siveysfiiosofina  on  niin  syvästi  vaikuttanut  henkiseen 
elämäämme. 

Tolstoin  teokset  ovat  niin  läheisessä  yhteydessä  koko  hänen 
elämänsä  vaiheisiin,  että  täytyy  tuntea  hänen  suuren  personallisuu- 
tensa  peruspiirteet  ymmärtääkseen  häntä  täydellisesti  ja  antaakseen 
hänen  merkitykselleen  sen  täyden  arvon.  Nuorena  ylimyksenä,  rik- 
kaana, loistavissa  seurapiireissä,  henkisesti  lahjakkaana  hän  astui 
elämään,  joka  tanssisalin  kaltaisena  aukenee  hänen  eteensä.  Jo  ai- 
kaisin ilmenee  hänessä  tavaton  itserakkaus  ja  halu  loistaa  ja  hallita; 
hänen  impulsivinen  luonteensa  hakee  toimintaa,  ja  niin  hän  syöksy}' 
nautintojen  pyörteeseen  ja  tyhjentää  nautinnonmaljan  pohjaan 
saakka.  Mutta  jo  tällä  nuoruudenajalla  herää  hänessä  se  suuri  mo- 
ralinen  tietoisuus,  joka  juuri  muodostaa  hänen  olemuksensa  pääpiir- 
teen, ja  taipumus  oman  sielunelämänsä  erittelemiseen  ja  itsekritiik- 
kiin. Jo  silloin  kiintyvät  hänen  ajatuksensa  kysymyksiin  Jumalasta, 
ikuisuudesta,  kuolemasta,  onnesta  ja  elämäntarkoituksesta. 

Jyrkät  yhteiskunnalliset  ristiriidat  köyhän  ja  rikkaan  välillä  häi- 
ritsevät myöskin  hänen  sielunsa  rauhaa.  V.  1847  Tolstoi  jättää 
yliopiston   ja   menee    maatilalleen,  kuten  hän  itse  sanoo  —  „pitääk- 

seni  huolta  700  sielun  onnesta,  joista  olen  vastuunalainen  Jumalalle". 
Tolstoi  on  nyt  kokonaan  hurmautunut  ihailemaan  Rousseauta,  jonka 
kiivaat  hyökkäykset  sivistystä  vastaan  tempaavat  mahtavasti  hänet 
mukaansa;  hän  oppii  vihaamaan  ylhäisempien  seurapiirien  hienostu- 
nutta elämää,  hän  ihailee  luonnon  ja  yksinkertaisen,  turmeltumatto- 
man elämäntavan  kauneutta.  Hän  tahtoo  elää  talonpoikiensa  kes- 
kuudessa ja  tehdä  heidät  onnellisiksi,  mutta  hänen  tekemänsä  ihmis- 
ystävälHset  kokeet  (kuten  hän  itse  teoksessaan  «Tilanomistajan  aamu" 
kertoo)  epäonnistuivat  surkeasti.  Tämä  pakoittaa  hänet  taas  lähte- 
mään pois  maatilaltaan,  hän  hakee  huumaavia  huvituksia,  ja  —  Mos- 
kovan ylhäisön  iltamien,  juominkien  ja  korttipeli-iltojen  jälkeen  — 
me  tapaamme  hänet  nuorena  upseerina  yksinäisessä  kasakkastanit- 
sassa  Kaukasiassa.  Täällä  ihanan  vuoristoluonnon  helmassa,  yksin- 
kertaisten, kunnon  ihmisten  keskuudessa  Tolstoi  saavuttaa  sielulleen 
sisäistä  virkistystä,  hänen  kalvavat  tunnonvaivansa  vaikenevat  het- 
kiseksi, ja  täällä  hän  myöskin  löytää  oman  paremman  minänsä. 
Sisäisen  luomishalun  pakoittamana  hän  tarttuu  kynään,  ja  niin  syn- 
tyy hänen  esikoisteoksensa  ^Lapsuus  ja  Nuoruus"  (1852).  Kuvaa- 
vaa Toistoille  on  se,  ettei  hän  ensimäisissäkään  teoksissaan,  kuten 
esim.  Pushkin,  Gogol,  Turgenjevv,  muodostele  vaikutelmiaan  taiteelli- 
sesti eikä  anna  mielikuvituksensa  vapaasti  liidellä,  vaan  että  hän  ensi 
sijassa  antautuu  erittelevästi  tutkimaan  omaa  minäänsä,  jonka  sielul- 
lista kehitystä  hän  ankaran  totuudenmukaisesti  tarkkaa,  jäsentelee  ja 
kirjallisesti  merkitsee.  Tolstoi  tarjoaa  meille  oman  elämäkertansa  ja 
kuvaa  meille  venäläisen  ylimyksen  lapsuutta  ja  nuoruutta,  ylimyk- 
sen, joka  katselee  ihmisiä  ja  maailmaa  oman  ahtaan  näköpiirinsä 
mukaan,  vaikkakin  hän  poikkeaa  sovinnaisesta  elämänkäsityksestä. 
Kaukasiassa  Tolstoi  lähestyy  yksinkertaista  kansaa  ja  oppii  sitä 
kunnioittamaan.  Nämä  puolivillit,  vaaroja  pelkäämättömät  olennot, 
joita  hän  esittää  meille  novellissaan  »Kasakat",  ovat  sivistyksellisessä 
katsannossa  verrattomasti  häntä  alempana,  mutta  heissä  hän  löytää 
sen,  mitä  häneltä  itseltään  puuttuu:  sisäistä  sielunrauhaa,  elämäniloa 
ja  elämänonnea.  Kuinka  surkuteltava  onkaan  hienostunut  ylimys 
Olenin  (Tolstoin  oma  kuva)  näihin  terveisiin,  vapaisiin,  itsetietoisiin 
ihmisiin  verraten !  Oleninissa  kypsyy  päätös  temmata  itsensä  koko- 
naan irti  menneisyydestään  ja  viettää  tästä  lähin  elämäänsä  kasakka- 

kylässä,  mutta  katkeralla  tuskalla  täytyy  hänen  huomata,  ettei  hän 
kuitenkaan  voi  irtautua  luonteestaan,  eipä  edes  aikaisemman  elämänsä 
tavoista  ja  vaatimuksista  yhtä  helposti  kuin  epämukavasta  vaatekap- 
paleesta, että  hänen  on  mahdoton  tuntea,  ajatella  ja  elää  niin  kuin 
hänen  kadehtimansa  kasakka  Lukashka  tahi  vanha  Jeroshka. 

Kaukasiasta  Tolstoi  lähtee  Krimin  sotaan  ja  ottaa  personalli- 
sesti  osaa  hirmuisiin  taisteluihin  Sevastopolin  valleilla.  Täällä  ihmi- 
set joka  hetki  katsovat  kuolemaa  silmiin,  ja  taaskin  täytyy  Tolstoin 
pitää  yksinkertaisten  sotamiesten  sankaruutta  paljon  suuremmassa 
arvossa  kuin  upseerien  teeskenneltyä  urhokkuutta.  Tämän  ohessa 
on  mainittava,  ettei  Tolstoi  kuvauksissaan  ollenkaan  ihantele  sota- 
miehiä ja  talonpoikia,  kansan  heikkoudet  ja  virheet  eivät  jää  häneltä 
huomaamatta,  mutta  yksinkertaisissa  ihmisissä  kansan  keskuudesta 
hän  tapaa  verrattomasti  enemmän  luonteenlujuutta,  ihmisrakkautta 
ja  uhrautuvaisuutta  kuin  vertaisissaan. 

Sen  jälkeen  Tolstoi  tulee  Pietariin,  jossa  hänet  kirjailijapiireihin 
otetaan  avosylin  vastaan.  Hänen  kirjailijamaineensa  tähti  oli  juuri 
noussut  taivaalle.  Toistoilla  oli  kuitenkin  liian  jyrkkäleimainen  omin- 
takeisuus voidakseen  liittyä  silloin  Venäjän  henkisessä  elämässä  val- 
litsevaan suuntaan.  Venäjällä  60-luvulla  voimassaoleva  positivistinen 
maailmankatsomus  jäi  hänen  olemuksensa  mystilliselle  peruspiirteelle 
kokonaan  vieraaksi;  länsi-Europasta  lainattuja  uudenaikaisia  valtiol- 
lisia ja  yhteiskunnallisia  aatteita  hän  ei  hyväksynyt,  koska  hän  oli 
muodostanut  oman  mielipiteensä  Venäjän  kansasta  ja  sen  aineelli- 
sista ja  henkisistä  tarpeista.  Tolstoin  ulkomaanmatkat  vain  lujittivat 
hänessä  jo  vakaantunutta  käsityskantaa:  kehutusta  europpalaisesta 
kultuurista  hän  näki  ainoastaan  varjopuolet,  ennen  kaikkia  äärettö- 
män suuren  yhteiskunnallisen  juovan  etuoikeutetun  vähemmistön  ja 
sen  sortamien  alempien  kansanluokkien  välillä. 

Tolstoi  vetäytyy  pois  maatilalleen.  Aina  '  on  Toistoilla  syvä 
vastenmielisyys  kaupunkia  ja  sen  siveellisesti  turmelevaa,  hermostut- 
tavaa hyörinää  ja  pyörinää  kohtaan;  maanviljelys  on  hänen  mieles- 
tään ainoa  toimi,  jossa  ihminen  täysin  määrin  täyttää  luonteensa 
ruumiilliset  ja  siveelliset  vaatimukset  ja  voi  siis  tuntea  itsensä  ter- 
veeksi ja  onnelliseksi.  Tolstoi  harjoittaa  nyt  taloutta,  tekee  itse  ruu- 
miillista työtä  ja  antautuu  moninaisiin  pieniin,  jokapäiväisiin  puuhiin. 

Hän  tahtoo  myöskin  suorittaa  »suuren  siveellisen  velkansa"  talon- 
' poikiaan  kohtaan:  hän  taistelee  heidän  harrastustensa  puolesta,  hän 
koettaa  parantaa  heidän  aineellista  asemaansa,  hän  tekee  innolla  ope- 
tustyötä Jasnaja  Poljanaan  perustetussa  kansakoulussa.  Näihin  ai- 
koihin Tolstoi  julkaisi  kokonaisessa  kirjoitussarjassa  käsityksensä  ja 
mielipiteensä  opetuksesta  ja  kansanvalistuksesta.  Nämä  kirjoitukset 
saivat  silloin  tuskin  mitään  huomiota  osakseen,  vaikka  ne  jo  sisälsi- 
vät Tolstoin  myöhemmät  opit  siemeneen  kätkettyinä:  kaikki  tiede, 
tekniikki  ja  taide  koituvat  ainoastaan  hallitsevien  luokkien  eduksi,  ja 
nämä  käyttävät  niitä  ainoastaan  kansanjoukkojen  riistämiseksi.        x 

Nämä  olivat  Tolstoin,  onnellisimmat  vuodet,  jolloin  hänen  suuri 
taiteilijalahjansa  puhkesi  niin  ihanaan  kukoistukseen.  Paitsi  lukuisia 
mestarillisia  novelleja  Tolstoi  kirjoitti  valmiiksi  (1864—68)  suuren 
historiallisen  romaaninsa  „Sota  ja  rauha",  joka  täydellä  syyllä  lue- 
taan Venäjän  kirjallisuuden  kalleimpien  aarteiden  joukkoon.  Tolstoi 
oli  ensin  aikonut  kirjoittaa  romaanin  «Dekabristit"  ja  kuvailla  v.  1825 
(Nikolai  I:n  noustessa  valtaistuimelle)  tapahtuneita  sotilaskapinoita. 
Kuten  venäläinen  kriitikko  Ovsjaniko-Kulikovvskij  huomauttaa,  ei 
Tolstoin  huomiota  vetänyt  puoleensa  ainoastaan  mainitun  aikakau- 
den historiallinen  merkitys,  tapahtumien  traagillisuus  ja  toimivien  hen- 
kilöiden ylevät  luonteet,  vaan  ennen  kaikkea  se  seikka,  että  tämä 
liike  sai  alkunsa  yksistään  venäläisestä  ylimysnuorisosta.  Tämä  oli 
kai  ainoa  kerta  Venäjän  historiassa,  jolloin  syntyperäisyyden,  kas- 
vatuksen ja  yhteiskunnallisen  aseman  ylimj'stö  samalla  esiintyi  hen- 
gen, sielunsuuruuden  ja  siveellisen  voiman  ylimystönä  ja  oli  valmib 
uhraamaan  henkensä  kansan  ja  kansan  onnen  puolesta.  Juuri  tämä 
kiinnitti  Tolstoin  mielen  tähän  historialliseen  murhenäytelmään,  mutta 
kuitenkin  täytyi  hänen,  ryhtyäkseen  taideteostaan  suorittamaan,  vält- 
tämättömästi  palata  tutkimaan  toimivien  henkilöiden  luonteen  kehi- 
tystä, sen  ajan  ihanteiden  syntymistä,  sanalla  sanoen,  tutkimaan  vuo- 
den 1825  joulukuun-kapinan  esihistoriaa.  Näin  muuttui  hänen  alku- 
peräinen suunnitelmansa  ja  niin  syntyi  vuoden  1812  suurenmoinen 
eepillinen  runoelma. 

Romaani  „Soia  Ja  rauha*"  on  Tolstoin  tärkein  taideteos.  Se  ei 
ole  mikään  yksityismaalaus,  vaan  kokonainen  kuvagalleria:  koko 
Venäjä  ja  koko  silloinen  aikakausi  on  siinä  kuvattuna,  kaikki  yhteis- 

kantaluokat  keisarista  viimeiseen  sotamieheen  saakka.  Lukematon 
joukko  tapahtumia  ja  kuvia,  koskaan  ehtymättömällä  taiteellisella 
voimalla  piirrettyinä.  Me  emme  kuitenkaan  voi  tässä  kirjoituksessa 
ryhtyä  lähemmin  tarkastelemaan  Tolstoin  suurta  taiteilijakykyä,  hä- 
nen valtavaa  realistista  plastiikkaansa  ja  verrattomia  psykologisia 
analyysejään;  meidän  täytyy  tässä  rajoittua  kuvaamaan  sitä  aattei- 
den kehityskulkua,  joka  hänen  teoksissaan  esiintyy.  Tolstoi  tahtoi 
teoksessaan  „Sota  ja  rauha"  näyttää  meille  venäläisen  ylimystön  sen 
valoisalta  puolelta  katseltuna,  hän  esittää  sen  meille  historiallisella 
aikakaudella,  jolloin  ainakin  osassa  venäläistä  aatelia  oli  huomatta- 
vissa ritarillista  kunniantuntoa,  tahdonvoimaa  ja  itsensähillitseväi- 
syyttä,  luonteen  ylevyyttä  ja  innostusta  humaanisiin  aatteisiin.  Sel- 
laisissa henkilöissä  kuin  esim.  ruhtinas  Bolkonskijssa  ja  Pierre  Besu- 
howissa  tunnemme  ehdottomasti  seuraavan  ajan  „dekabristi" -sankarit. 
Molemmissa  heissä  on  taas  Tolstoin  personallisia  ominaisuuksia: 
Bolkonskijssa  huomaamme  me  tyydyttämättömän  itserakkauden,  kun- 
nianhimon ja  maineenhalun,  terävästi  tarkkaavan  kritiikin  ja  kiusaa- 
van, aina  levottoman  itsensätutkistelemisen ;  toisella  puolen  on  taas 
Besuhow  filosofis-mystillisine  unelmineen  ja  onnistumattomine  filan- 
tropisine  kokeineen,  pyrkien  totuuteen  ja  sisäiseen  täydellisyyteen. 
On  niin  kuvaavaa  Toistoille,  että  Pierre  Besuhow  hapuillessaan  ja 
pyrkiessään  totuuteen  hakee  tietä  yksinkertaisen  kansan  luo  ja  vih- 
doin sen  myöskin  löytää,  kun  hän  kohdatessaan  talonpoika  Platon 
Karatajevvin  oppii  ymmärtämään  venäläistä  kansansielua  ja  sen  toi- 
menomaista  moraalia.  Vasta  silloin  saa  Besuhovv  sisäisen  rauhan, 
kun  hän  kansan  esimerkkiä  noudattaen  on  oppinut  olemaan  ajatte- 
lematta itseään  ja  huolehtimatta  omasta  personallisesta  menestykses- 
tään, vaan  vaikuttamaan  ja  kärsimään  toisten,  lähimäistensä  hyväksi. 
Platon  Karatajewissa  huomaamme  jo  Tolstoin  tulevan  ihmisihanteen 
ääriviivat:  tämä  sivistymätön,  minkään  individualismin  ja  skeptisis- 
min saastuttamaton  talonpoika  esiintyy  vaatimattomassa  yksinkertai- 
suudessaan, lempeässä  hyvyydessään  ja  synnynnäisessä  lähimäisen- 
rakkaudessaan  kristillis-inhimillisen  totuuden  ja  vanhurskauden  edus- 
tajana. 

Koko   romaani   on   Tolstoin    mystillis-fatalistisen    historiankäsi- 
tyksen läpitunkema:  yksityisen  ihmisen  tahi  kokonaisen  yhteiskunta- 

ryhmän  itsetietoinen,  tahdon  ohjaama,  suunnitelmanmukainen  toi- 
minta ei  määrää  historian  kulkua,  vaan  sen  määräävät  salaperäiset, 
käsittämättömät,  ihmistahdosta  kokonaan  riippumattomat  voimat. 
Niinpä  Tolstoi  ivailee  nerokasta  ^taistelujen  ohjaajaa"  Napoleonia  ja 
asettaa  hänen  vaikutusta  tavoittelevan  esiintymisensä  rinnalle  Kutu- 
sowin  rauhallisen  tyyneyden,  joka  viimemainittu  uskoo  fatalistisella 
optimismilla  vuoden  1812  Venäjän  kansallissodan  onnelliseen  päätty- 
miseen ja  katselee  sen  johdosta  odotuksellisesti  historiallisten  tapah- 
tumain kulkua. 

Tolstoin  toinen  suuri  romaani  „Anna  Karenina"  ei  saavuta 
samaa  taiteellista  korkeutta  kuin  „Sota  ja  rauha".  Siinäkin  kuva- 
taan etupäässä  venäläistä  aristokratiaa,  kuitenkin  sen  yhteiskunnalli- 
sen kehityksen  myöhäisemmällä  asteella,  jolloin  jo  ilmenee  sen  his- 
toriallisen rappeutumisen  oireita.  Tarvitsee  vain  verrata  „Anna  Ka- 
reninassa"  esiintyviä  henkilöitä  „Sota  ja  rauha"  romaanin  henkilöi- 
hin huomatakseen  tämän  eroituksen :  aristokraatinen  elämänmuoto  on 
säilynyt,  mutta  siitä  puuttuu  aikaisempi  henkinen  ja  siveellinen  sisäl- 
lys (kuten  esim.  kreivi  Wronskij);  entiset  ritarilliset  luonteenominai- 
suudet ovat  aikojen  kuluessa  muuttuneet  vastakohdikseen;  venäläi- 
nen aateli  on  jo  osaksi  menettänyt  erikoisen  yhteiskunnallisen  ase- 
mansa ja  sitä  hallitsevat  porvarilliset  tahi  virkavaltaiset  pyyteet. 
Tolstoin  suuri  taide  kykenee  tosin  luomaan  silmiemme  eteen  ilmi- 
elävinä tanssiaiset,  teatterinäytökset,  salonkikeskustelut  j.  n.  e.,  kuin 
myöskin  suurmaailman  tapahtumat  ja  näytelmät,  mutta  hänestä  huo- 
maa jo,  että  hän  tuomitsee  tämän  maailman  onttoa,  turhamaista 
hyörinää.  Romaani  antaa  meille  todistuksen  siitä,  että  Tolstoin  maa- 
ilmankatsomuksessa on  alkanut  murrosaika;  ja  täällä  kohtaa  meitä 
väite,  että  työtätekevän  kansan  sukupolvissa  piilee  samat  ominaisuu- 
det —  ja  erittäinkin  ominaisuus  hakea  elämässä  sitä,  mikä  on  pa- 
rempaa —  kuin  loordien,  professorien,  pankkiirien  j.  n.  e.  suvuissa. 
Erittäinkin  paljastaa  juuri  Levinin  peronallisuus  meille  Tolstoin 
sisäisen  taistelun,  sillä  Levin  päättää  taas  tärkeän  luvun  Tolstoin 
autobiografiassa,  kuten  on  asian  laita  hänen  kertomustensa  sankarien 
kanssa  hänen  elämänsä  eri  aikoina  (Irtenje\v  novellissa  „Lapsuus  ja 
nuoruus",  Nekljudovv  «Tilanhaltijan  aamussa",  Olinin  ^Kasakoissa"). 
Levin  on  luja,  itsenäinen  luonne,  joka  kiihkeällä  vaivalla,  tuskalla  ja 

epäilyksellä  hakee  lujaa,  horjumatonta  vastausta  ikuiseen  kysymyk- 
seen elämän  tarkoituksesta.  Elämänlaadultaan  hän  kuuluu  ylimys- 
töön, mutta  tämän  ylimystön  maailmankatsomuksen  sääntöpykälät 
hän  on  jo  kauan  sitten  hylännyt;  hän  rupeaa  tutkimaan  filosofiaa, 
mutta  moderni-porvarillinen  tiede  ja  filosofia  eivät  voi  häntä  tyydyt- 
tää eivätkä  hänelle  sanoa,  mitä  hänen  elämässä  on  tehtävä.  Tie- 
teellisen tutkimuksen  tulokset  eivät  yleensä  herätä  Levinissä  mielen- 
kiintoa, mutta  kyllä  „totuus**  moralisessa  merkityksessä,  omantunnon 
kategorinen  imperatiivi,  ikuinen,  ehdoton,  muuttumaton  laki,  joka 
kaikkina  aikoina  määrää  työn  ja  toiminnan  sekä  meidän  personalli- 
sessa  elämässämme  että  myöskin  inhimillisessä  yhteiskunnassa*  Le- 
vin hakee  yleis-inhimillistä,  uskonnollista  dogmia  eikä  luonnollisesti 
löydä  sitä  Spinozan,  Kantin  ja  Hegelin  teoksista.  „Mutta  mitä  ei 
ymmärtäväisten  ymmärrys  voi  nähdä,  sen  osoittaa  yksinkertaisuu- 
dessaan lapsellinen  mieli"  (Schiller).  Juuri  yksinkertainen,  työtäte- 
kevä kansahan  tunnustaa  evankeliumin  opin  elämän  siveelliseksi  nor- 
miksi ja  koettaa  toimia  sen  mukaan.  Levin  on  voittanut  epäuskonsa 
ja  uskonnollisen  piittaamattomuutensa,  hän  tahtoo  nyt  tulla  uskovai- 
sesti-uskonnoUiseksi  kansan  ajatustavan  mukaan  ja  elää  ^Jumalan 
lain"  mukaisesti.  — 

Tähän  käännekohtaan  Tolstoi  itse  oli  saapunut  70-luvun  lo- 
pulla. Vanhat  haavat  ratkeavat  jälleen  auki:  ristiriita  hänen  oman 
elämänsä  ja  hänen  ympärillään  elävien  miljoonien  kohtalon  välillä 
ei  anna  hänelle  enää  mitään  rauhaa,  kaikki,  mikä  hänelle  tähän 
saakka  oli  elämässä  rakasta  ja  kallista,  muuttuu  hänelle  vastenmieli- 
seksi. Hän  kirjoittaa  „Tunnustuksensa"  (1879),  katuu  julkisesti 
„ syntejään",  kiroaa  entisen  elämäntapansa,  vieläpä  kirjailijatoimintan- 
sakin,  ja  tahtoo  tästä  alkaen  elää  „ totuudessa  ja  rakkaudessa".  Ei- 
vät mitkään  teologian,  metafysikan  eikä  tieteen  kirjoitukset  voi  antaa 
selitystä  elämän  tarkoituksesta,  mutta  kansan  välitön  toiminta  ja  kär- 
siminen voi  sen  antaa;  elämän  siveellistä  totuutta  oppineet  ja  sivis- 
tyneet eivät  omista,  vaan  yksinkertainen,  työtätekevä  kansa,  kuten 
aikoinaan  Galilean  kalastajat.  Tämä  totuus  elää  ftieidän  sielumme 
syvyydessä,  se  ilmenee  meissä  omanatuntona,  mutta  meidän  kul- 
tuurimaailmamme  (erittäinkin  ylempien  yhteiskuntaluokkien)  tunteet, 
taipumukset  ja  ennakkoluulot  ovat  haudanneet  ja  peittäneet  sen  so- 

raan.  Tämä  soraläjä  on  pois  raivattava,  jollemme  tahdo  tukahtua 
elämänuneemme  ja  kuolemankauhuun! 

Takaisin  puhtaaseen  ja  terveeseen  kansan  elämäntapaan,  joka 
on  vapaa  paheista  ja  toimettomuudesta,  vapaa  sorrosta  ja  lähimäis- 
ten  riistämisestä,  takaisin  elämään,  joka  on  täynnä  kristillistä  hy- 
vyyttä, rakkautta  ja  veljeyttä  —  tämä  on  nyt  Tolstoin  sotahuuto. 
Seuraa  sitten  aika,  jolloin  tämä  kuuluisa  ylimyskirjailija  rasittaa 
itseään  kovalla  ruumiillisella  työllä,  jolloin  hän  kulkee  auran  perässä, 
työskentelee  viikatteella  ja  haravalla,  jolloin  hän  oppii  itse  valmista- 
maan jalkineensa  ja  muuraamaan  uuneja  talonpoikaismökkeihin. 
Alussa  ruumiillinen  työ  oli  Tolstoista  niin  sanoakseni  terveyden- 
sääntö,  mutta  vähitellen  muuttuu  se  hänen  silmissään  jonkinlaiseksi 
marttyyriudeksi,  jolla  hän  sovittaa  rikoksensa  kansaa  kohtaan.  Ja 
tietoisuus  säätynsä  rikollisuudesta  lisääntyy  hänessä  yhä  ja  täyttää 
hänet  vavistuksella  ja  kauhulla,  kun  hän  aivan  läheltä  oppii  tunte- 
maan suurkaupungin  kurjuutta  ja  hätää,  kun  hän  väenlaskussa  Mos- 
kovassa (1883)  personallisesti  käy  katsomassa  paheiden  luolia  ja  kur- 
juuden piilopaikkoja.  Hallitsevat  yhteiskuntaluokat  ovat  siihen  syyl- 
lisiä — ,  ja  Tolstoi  ei  ainoastaan  syytä  niiden  huoletonta  toimetto- 
muutta, ylellistä  rikkautta  ja  siveellistä  turmeltuneisuutta,  vaan  koko 
olevaa  3'hteiskuntajärjestystä  ja  sen  kultuuria,  jota  käytetään  ainoas- 
taan kansan  riistämiseksi  ja  joka  sitä  paitsi  myrkyttää  kansan  kai- 
kenlaisilla hallitsevien  luokkien  paheilla  (alkoholismi,  prostitutsioni, 
rahanhimo  j.  n.  e.). 

Tolstoi  ei  voi  enää  olla  tyynesti  katseleva  taiteilija,  hänestä  tu- 
lee nyt  saarnaaja,  joka  hehkuvalla  innolla  julistaa  uutta  totuuden- 
oppiaan  ja  koettaa  parantaa  ja  kääntää  ihmiskuntaa.  Hän  kirjoittaa 
nyt  hartauskirjoituksia  siveysfilosofisista  ja  sosialisista  kysymyksistä, 
hän  sepittää  nyt  kertomuksia,  satuja  ja  vertauksia  kansalle,  ja  jos- 
kin hän  joskus  tarttuu  taiteilijan  piirtimeen,  niin  tapahtuu  se  määrä- 
tyssä opettamisen  ja  siveyden  saarnaamisen  tarkoituksessa.  Tolstoi 
ei  ole  enää  eepillinen  kertoja  eikä  objektiivinen  psykologi,  vaan 
kiivas  intoilija  jla  syyttäjä,  jonka  ääni  vihaisena,  suuttuneena,  ruos- 
kivana ja  halveksivana  jyrisee  ihmisten  siveellisen  turmeluksen  yli 
(„Ivan  Iljitshin  kuolema",  „Pimeyden  valta",  „Kreuzersonaatti", 
„ Ylösnousemus").    Evankelisen    rakkauden    saarnaajana    ei    Tolstoi 

tunne  mitään  sääliä  inhimillisiä  heikkouksia  ja  intohimoja  kohtaan, 
varsinkaan  kun  on  kysymys  korkeampien  luokkien  edustajista.  Hän 
julistaa  järkähtämättömän  tuomionsa  koko  väkivaltaan  ja  vääryyteen 
perustuvalle  sivistykselle,  syntiselle  ihmisluonnolle,  koko  meidän  tähän- 
astiselle elämällemme,  joka  on  kristillisen  siveyslain  jyrkkä  vastakohta. 
Siveyssaamaajana  ei  Tolstoi  tunne  mitään  sovitteluja,  hänen 
ajatuksensa  ja  tuomionsa  ovat  säälimättömän  ankaria  ja  jyrkkiä. 
Hän  lausuu  peloittavan,  kaikki  hävittävän  arvostelunsa  olevista  omai- 
suussuhteista,  jotka  perustuvat  ainoastaan  vieraiden  työntekijäin  ryös- 
tämiseen ja  anastamiseen.  Hän  kieltää  olemassaolon  pätevyyden 
valtiolta,  jonka  tarkoituksena  on  ainoastaan  sotilasmahdillaan,  tuo- 
mioistuimillaan, vankiloillaan  ja  hirsipuillaan  orjuuttaa  ja  sortaa  kan- 
saa; meidän  kehuttu  kultuurimme  ei  löydä  hänen  silmissään  mitään 
armoa.  Ja  koska  kaikki  näyttää  hänestä  perin  turmeltuneelta  ja 
mädäntyneeltä,  niin  menköön  myöskin  kaikki  perikatoon.  Tolstoi 
ei  ota  huomioon,  olisiko  vanhan  maailman  lahonneesta,  luhistuneesta 
rakennuksesta  sitten  mitään  pelastettava  uuteen  kristillisen  omaisuu- 
denyhteyden  ja  veljeyden  Jumalan  valtakuntaan",  voitaisiinko  ihmis- 
hengen tähänastisia  voittoja  tulevaisuudessa  käyttää  ei  ainoastaan 
etuoikeutetun  vähemmistön,  vaan  koko  ihmiskunnan  hyväksi.  Tämä 
fanatinen  kuvienkaataja  ei  tunne  mitään  rajoja:  hän  kieltää  tieteeltä 
sen  merkityksen,  koska  se  ei  voi  selittää  meille  itse  elämää  eikä  sen 
tarkoitusta  ja  koska  sen  tutkimuksen  tulokset  ainoastaan  lisäävät 
hallitsevien  luokkien  valtakeinoja.  Hän  ei  tahdo  enää  tietää  mitään 
suurimpien  runoilijain  ja  taiteilijain  teoksista,  koska  ne  kelpaavat  ai- 
noastaan rikkaitten  ja  sivistyneitten  huvitukseksi,  mutta  eivät  herätä 
meidän  siveellistä  omaatuntoamme.  Mielemme  käy  alakuloiseksi, 
kun  luemme  hänen  tutkielmaansa  „Mitä  on  taide .^",  kuinka  hän  — 
synnynnäinen  taiteilija  —  aikaisemmista  teoksistaan  säästää  ainoas- 
taan pari  aivan  vähäpätöistä  kansankertomusta  ja  heittää  kaikki  muut 
«väärän  ja  huonon"  taiteen  joukkoon.  Ja  millaisiin  paradokseihin 
saakka  Tolstoi  voi  eksyä  siveellisessä  kiivaudessaan,  tiedämme 
„Kreuzersonaatista",  jossa  hän  saarnaa  täydellistä  asketismia  aviolii- 
tossa ja  siis  ihmiskunnan  sukupuuttoon  kuolemista,  kun  —  hänen 
mielipiteensä  mukaan  —  sielunelämän  syntisiä  viettejä  ja  haluja  ei 
muutoin  voida  juurruttaa  pois  ihmisluonteesta  .  .  . 

Mitä  meidän  on  siis  tehtävä,  kuinka  voimme  pelastua  oman- 
tuntomme peloittavilta  syytöksiltä,  kysyy  Tolstoi.  Pahuuden-  ja 
synninmuuri  on  meidän  ympärillämme  niin  suuri — jatkaa  Tolstoi — 
ettei  meillä  ole  mitään  muuta  keinoa  kuin  sulkeutua  itseemme, 
lakkaamatta  työskennellä  oman  siveellisen  täydellisyytemme  saavut- 
tamiseksi ja  elää  ahtaassa  toimintapiirissämme  kristillisen  rakkau- 
den käskyjen  mukaan.  Me  emme  saa  olla  missään  yhteydessä  hal- 
litsevien luokkien  paheiden  ja  rikosten  kanssa,  meidän  täytyy  pysyä 
puhtaina  heidän  verestään  ja  saastastaan,  meidän  täj^tyy  kokonaan 
reväistä  itsemme  irti  tästä  turmeltuneesta  maailmasta  ja  elää  ainoas- 
taan oman  paremman  minämme  hyväksi,  sillä  Jumalanvaltakunta 
on  meissä,  ei  meidän  ulkopuolellamme!"  Ja  jos  sitten  olevan  yh- 
teiskuntajärjestyksen vallanpitäjät  astuvat  luoksemme  ja  koettavat 
pakoittaa  meitä  jollain  tavoin  ottamaan  osaa  toimintaansa,  niin  tulee 
meidän  kuunnella  ainoastaan  omantuntomme  ääntä  eikä  totella  ulko- 
naista pakkoa.  Siveellisen  vakaumuksemme  tähden  täytyy  meidän 
kärsiä  mitä  ankarimpia  vainoja,  mutta  itse  emme  koskaan  saa  omasta 
puolestamme  väkivallalla  vastustaa  väärää  väkivaltaa,  sillä  meidän 
on  parempi  kärsiä  vääryyttä  kuin  itse  tehdä  vääryyttä.  Nämä  ovat 
varsinaisen  „Tolstoismin**  peruslauseet,  joka  on  oppi  pahan  „kartta- 
misesta"  (nedjelanie)  ja  pahan  „ vastustamatta  jättämisestä"  (nepro- 
tivljenie  slu). 

On  yleensä  tunnettua,  kuinka  kiivasta  vastarintaa  Tolstoin  mie- 
lipiteet herättivät  Venäjän  edistysmielisissä  piireissä.  Hänen  arvoste- 
lijainsa  oli  helppo  todistaa,  että  ihmiselämän  tehtävänä  on  aktivi- 
teetti, positiivinen  idealinsa  toteuttaminen,  eikä  passiviteetti,  toimeton 
kvietismi;  että  meidän  siveellinen  tunteemme  vaatii  juuri  kaiken  vää- 
ryyden aktiivista  vastustamista  eikä  passiivista  suvaitsevaisuutta,  ja 
että  tämä  passiivinen  suvaitsevaisuus  viimeisissä  konsekvenseissaan 
käytettynä  on  rikos  ihmisyyttä  vastaan  ja  auttaa  vain  nykyisen  itse- 
valtiuden lujittamista  ja  säilyttämisä ;  että  elämän  kaikissa  muodois- 
saan täytyy  olla  alituista  taistelua  pimeyttä,  sortoa  ja  väkivaltaa  vas- 
taan. Mutta  Toistoissahan  elää  usko  tuntemattomien  voimien  joh- 
toon, jotka  voimat  määräävät  ja  ohjaavat  ihmisten  kohtalot  heidän 
parhaakseen,  ja  sentähden  näyttää  aktiivinen  vaikutus  historian  kul- 
kuun ja   taistelu   ulkonaisten  yhteiskunnallisten  mullistusten  aikaan- 

saamiseksi  hänestä  tarpeettomalta  ja  vaaralliselta.  Ei  myöskään  pidä 
jättää  huomioon  ottamatta,  että  Tolstoin  oppien  varsinainen  synty 
ja  leviäminen  tapahtui  juuri  hirvittävän  reaktsionin  aikana  Aleksan- 
teri III:nnen  hallitessa,  jolloin  kaikki  toiveet  Venäjän  vapauttamisesta 
katosivat  ja  raskas  epätoivo  painoi  kaikkien  mieliä.  Silloin  ei  ollut 
mitään  kansanliikettä,  ja  ainoat  ihmiset  kansan  keskuudessa  (pientä 
osaa  venäläistä  intelligensiä  lukuunottamatta),  jotka  tänä  orjuuden- 
aikana  kykenivät  säilyttämään  ihmisarvonsa,  olivat  eri  uskonlahko- 
Iäiset  (duhoborit,  molokanit).  Nämä  eivät  tahtoneet  käydä  mitään 
taloudellista  tai  valtiollista  taistelua,  vaan  tahtoivat  ainoastaan  järjes- 
tää oman  elämänsä  veljellisen  rakkauden  ja  armeliaisuuden  evanke- 
liumin opin  mukaan;  mutta  kun  he  sitten  joutuivat  riitaan  valtiokir- 
kon ja  Venäjän  valtionviranomaisten  kanssa,  oli  heidän  ainoana  tais- 
telukeinonaan  kieltäytyä  tottelemasta  (esim.  sotaväennostossa)  ja  kär- 
siä kestävyydellä  kaikenlaisia  rangaistuksia  ja  vainoja.  Tämä  oli 
aivan  yhtäpitävää  Tolstoin  käsityskannan  kanssa,  joka  toivoo  ihmis- 
kunnan vapauttavan  itsensä  sisäisen  siveellisen  voiman  avulla,  mutta 
ei  väkivaltaisella  vallankumouksellisella  taistelulla.  Senpä  tähden  Tolstoi 
pysyikin  mj'öhäisemmälle  vallankumoukselliselle  työväenliikkeelle 
vieraana  ja  ymmärtämätönnä,  koska  tämä  lähti  kulkemaan  aivan 
vastakkaista  tietä  ja  tekee  Tolstoin  vaatiman  ihmiskunnan  siveellisen 
uudestisyntymisen  riippuvaiseksi  yhteiskunnallisten  ja  valtiollisten 
olojen  mullistamisesta. 

Mutta  jos  Tolstoi  olisi  ainoastaan  hurskas  lahkolainen  ja  pie- 
tistinen saarnaaja,  niin  ei  hän  kuuluisi  Venäjän  taantumuksen  enim- 
min vihaamiin  miehiin,  niin  ei  kreikkalais-oikeauskoisen  kirkon  pyhä 
synodi  olisi  julistanut  häntä  pannaan  eikä  kronstadtilainen  valistuk- 
senvihaaja,  pappi  Johannes  olisi  julkisessa  jumalanpalveluksessa  huu- 
tanut kuolemaa  ja  kadotusta  tämän  halvan  kerettiläisen  pään  päälle. 
Tolstoin  saarnaama  kvietismi  on  todellisuudessa  vierasta  hänen  ole- 
mukselleen, sillä  hän  ei  koskaan  voi  tyytyä  olevaiseen  totuuteen  ja 
pysähtyä  kristillislempeämieliseen  suvaitsevaisuuteen.  Hänen  luon- 
teensa pakoittaa  hänet  vastaväitteisiin  ja  taisteluun,  ja  niin  me 
näemme,  että  hän  joka  tilaisuudessa  astuu  puoltamaan  loukattuja 
ihmisoikeuksia.  Ei  kukaan  ole  siinä  määrin  koko  sivistyneen  maail- 
man silmien  edessä  häväissyt  Venäjän  itsevaltiutta  kuin  Tolstoi,  kun 

hän  astui  vastustamaan  venäläisten  talonpoikain  ryöstämistä  ja  näl- 
kään näännyttämistä,  lahkolaisten  vainoamista,  häpeällistä  raippa- 
rangaistusta.  Eikäpä  mikään  voi  päättää  Tolstoin  elämänehtoota 
arvokkaammin  kuin  hänen  hehkuva  vastalauseensa  kuolemanrangais- 
tuksia vastaan,  jonka  hän  äskettäin  sinkahutti  maailmaan. 

Vanhantestamentin  profetan  kaltaisena  Jasnaja  Poljanan  van- 
hus seisoo  edessämme,  ja  me  vaivumme  pelonsekaiseen  kunnioituk- 
seen hänen  siveellisen  suuruutensa  ja  totuudenmukaisuutensa  edessä. 
Hänen  väsymätön  pyrkimyksensä  totuuteen  ja  hänen  pelkäämätön 
olevaisen  yhteiskuntajärjestyksen,  nykyaikaisen  kultuurin  ja  ennen 
kaikkea  myöskin  virallisen  kirkon  säännöksien  arvostelunsa  on  ollut 
ihmiskunnalle  suuri,  vapauttava  työ,  vaikkakin  hänen  kehittämänsä 
mielipiteet  usein  ovat  tunnustettavat  erehtyviksi  ja  oikeaanosaamat- 
tomiksi.  Ei  kukaan  ole  sellaisella  voimalla  puhunut  meidän  omiin- 
tuntoihimme  ja  osoittanut  ristiriitaa  elämän  välillä  sellaisena,  kuin 
se  on,  ja  elämän  välillä  sellaisena,  kuin  sen  tulisi  olla;  ei  kukaan 
ole  sellaisella  siveellisellä  vakavuudella  kehoittanut  meitä  työskente- 
lemään nj^kyisten  ihmisarvoa  alentavien  olosuhteitten  kumoamiseksi 
ja  onnellisen,  siveellisesti  voimakkaan  ja  vapaan  tulevaisuuden  luo- 
miseksi kuin  Tolstoi.  Senpä  tähden  tulevat  runoilija  ja  ajattelija- 
vanhukselle  nekin  osoittamaan  kiitollisuuttaan  ja  ihailuaan,  jotka  näi- 
den korkeiden  ihmisyysaatteiden  toteuttamiseen  pyrkivät  toista  tietä, 
kuin  mitä  hän  on  opettanut. 

o.  BRAUN. 

ASSYRIAN  KUNINGAS  ASSARHADDON. 

KIRJOITTANUT 

LEO  TOLSTOI. 
Suom.  Jalmari   Pinne. 


Tänä  kesänä  Leo  Tolstoi  kirjoitti  Venäjän  keisarille  avoimen  kir- 
jeen, jossa  hän  pyysi  valtiollisista  syistä  tuomittujen  kuolemanrangais- 
tusten poistamista.  Aina  ja  yhäti  on  Tolstoi  vastustanut  sotia  ja  murhia. 
Tätä  asiaa  hän  on  ajanut  kaunokirjallisessakin  muodossa.  Seuraava  itä- 
mainen tarina,  jota  ei  ole  painettu  hänen  teoksiinsa,  se  kun  vain  on 
ilmestynyt  eräässä  aikakauskirjassa,  on  voimakas  kuvaus  rauhanaatteen 
puolustamiseksi. 

Assyrian  kuningas  Assarhaddon  oli  valloittanut  kuningas  Lahi- 
lien  valtakunnan,  hävittänyt  ja  polttanut  kaikki  kaupungit,  vienyt 
kaikki  asukkaat  orjuuteen,  surmannut  sotilaat,  mestannut  muutamia 
sotapäälliköitä,  pistänyt  toisia  seipääseen  kuolemaan,  antanut  nylkeä 
elävältä  toisia  ja  oli  sulkenut  itse  kuningas  Lahilien  häkkiin. 

Yöllä  vuoteellaan  viruessaan  mietiskeli  kuningas  Assarhaddon, 
miten  hän  Lahilien  teloittaisi,  kun  hän  kuuli  liikettä  vierestään,  ja 
avatessaan  silmänsä  hän  näki  vanhuksen,  jolla  oli  pitkä  valkoinen 
parta  ja  lempeät  silmät. 

—  Tahdotko  tappaa  Lahilien,  kysyi  vanhus  kuninkaalta. 

—  Tahdon,  vastasi  kuningas.  Mutta  vielä  en  ole  keksinyt 
surmatapaa. 

—  Mutta  Lahilie  olet  sinä  itse,  sanoi  vanhus. 

—  Se  ei  ole  totta,  sanoi  kuningas;  minä  olen  minä;  Lahilie 
on  Lahilie. 

—  Sinä  ja  Lahilie  olette  yksi  ja  sama,  sanoi  vanhus.  Sinusta 
vain  tuntuu  siltä,  ettet  ole  Lahilie  eikä  Lahilie  ole  sinä. 

—  Mitä,  minustako  vain  tuntuu,  sanoi  kuningas.  Minä  lojun  tässä 
pehmeällä  vuoteella  nöyrien  orjien  ympäröimänä  ja  huomenna  sa- 
moin kuin  tänäänkin  huvittelen  ystävieni  kera,  jota  vastoin  Lahilie 
on  nyt  häkissä  kuten  lintu,  ja  huomenna  hän  viruu  seivästettynä, 
kieli  suusta  ulkona  ja  saa  tuskissaan  kitua  siksi,  kunnes  kuolee  ja 
koirat  syövät  hänen  haaskansa. 

—  Sinä  et  voi  elämää  riistää,  sanoi  vanhus. 

—  Enkö  voi,  ja  ne  neljätoista  tuhatta  sotilasta,  jotka  tapoin  ja 
joista  tein  ruumiskunnaan.  Minä,  minä  elän,  mutta  he  eivät  ole 
olemassa.    Minä  voin  siis  riistää  elämän! 

—  Mistä  tiedät,  että  he  eivät  enää  ole  olemassa? 

—  Siitä,  etten  heitä  näe.  Ja  varsinkin  siitä,  että  heitä  kidu- 
tettiin, mutta  minua  ei.    He  kärsivät  ja  minä  voin  hyvin. 

—  Sekin  vain  tuntuu  sinusta  siltä.  Sinä  olet  kiduttanut  itseäsi, 
mutta  et  heitä. 

—  Minä  en  sitä  ymmärrä,  sanoi  kuningas. 

—  Tahdotko  ymmärtää? 

—  Tahdon. 

—  Tule  tänne,  sanoi  vanhus  ja  osoitti  kuninkaalle  vedellä  täy- 
tettyä lammikkoa. 

Kuningas  nousi  ja  lähestyi  lammikkoa. 

—  Astu  alas  lammikkoon. 
Assarhaddon  teki  niinkuin  vanhus  käski. 

—  Nyt,  heti  kun  alan  kaataa  tätä  vettä  päällesi,  paina  pääsi 
veden  alle. 

Vanhus  kaasi  ruukusta  vettä  kuninkaan  pään  päälle;  kuningas 
sukelsi  veden  alle. 

Ja  heti  sukellettuaan  kuningas  Assarhaddon  ei  enää  tuntenut 
itseään    Assarhaddoniksi,    vaan    toiseksi,    aivan    oudoksi    mieheksi. 

Siten  muuttuneena  hän  huomasi  lojuvansa  upealla  vuoteella  hyvin 
kauniin  naisen  vieressä.    Tämä  nainen  nousi  ja  sanoi  hänelle: 

—  Rakas  puolisoni  Lahilie,  sinä  olet  eilispäivän  töistä  uupunut, 
siksi  olet  tavallista  kauemmin  nukkunut;  mutta  minä  kunnioitin  le- 
poasi enkä  sinua  herättänyt.  N3rt  ylhäisimmät  odottavat  sinua  suu- 
ressa salissa.    Nouse  ja  mene  heidän  luokseen. 

Näistä  sanoista  Ässarhaddon  ymmärtää  olevansa  Lahilie.  Hän 
ei  siitä  enää  hämmästy,  hän  kummastelee  vain  sitä,  ettei  hän  sitä 
ollut  tähän  asti  tietänyt.  Hän  nousee,  pukeutuu  ja  menee  suureen 
saliin,  jossa  ylhäisimmät  häntä  odottavat. 

Ylhäisimmät  kumartavat  syvään  Lahilielle;  sitten  he  nousevat, 
istuutuvat  hänen  käskystään  hänen  eteensä,  ja  vanhin  heistä  alkaa 
sanoa,  että  enää  ei  voida  kauemmin  sietää  julman  kuninkaan  Assar- 
haddonin  moninaisia  solvaisuja,  vaan  on  lähdettävä  sotaretkelle  häntä 
vastaan.  Mutta  Lahilie  ei  siihen  myönny,  vaan  käskee  lähettämään 
lähettiläitä  Assarhaddonin  luo  häntä  nuhtelemaan;  sitten  hän  käskee 
ylhäisimpiä  poistumaan.  Hän  valikoi  sen  tehtyään  kunnianarvoisia 
miehiä  lähettiläiksi  ja  sanoo  heille  tarkoin,  mitä  heidän  on  sanottava 
kuningas  Assarhaddonille. 

Tämän  tehtyään  Ässarhaddon  tuntien  itsensä  Lahilieksi  lähtee 
vuoristoon  villiaaseja  metsästämään.  Saalis  on  runsas.  Hän  itse 
tappaa  kaksi  aasia,  ja  palatsiinsa  palattuaan  hän  juhlii  ystäviensä 
kera  katsellen  orjattarien  tanssia.  Seuraavana  päivänä  hän  tapansa 
mukaan  menee  esikartanoon,  jossa  armonanojat,  syytetyt  ja  oikeu- 
denetsijät  häntä  odottavat,  ja  hän  tekee  päätöksen  kaikissa  hänelle 
esitetyissä  asioissa.  Tämän  suoritettuaan  hän  lähtee  lempihuvitte- 
lulleen,  metsästysretkelle.  Tänä  päivänä  hän  surmaa  vanhan  naa- 
rasleijonan ja  ottaa  sen  molemmat  pennut  elävältä  kiinni.  Tämän 
onnellisen  metsästyksen  jälkeen  hän  uudelleen  juhlii  ystäviensä  kera, 
huvittaen  itseään  laululla  ja  tanssilla,  ja  viettää  yön  rakastamansa 
vaimon  seurassa. 

Täten  jakaen  aikansa  kuninkaan  velvollisuuksien  täyttämiseen 
ja  huvituksiin  hän  elää  päiviä  ja  viikkoja  odottaen  lähettiläitä,  jotka 
hän  oli  lähettänyt  kuningas  Assarhaddonin  luo,  joka  hän  ennen  oli 
itse  ollut.  Lähettiläät  palaavat  vasta  kuukauden  kuluttua  nenät  ja 
korvat  silvottuina. 


512  LEO  TOLSTOI. 


Kuningas  Assarhaddon  tekee  kuningas  Lahilien  tiettäväksi,  että 
hänelle  käy  samoin  kuin  hänen  lähettiläilleen,  ellei  hän  heti  lähetä 
veroina  hopeaa,  kultaa  ja  sypressipuuta  ja  itse  saavu  häntä  kumar- 
tamaan. 

Lahilie,  entinen  Assarhaddon,  kutsuu  uudelleen-  ylhäisimmät 
koolle  ja  neuvottelee  heidän  kanssaan.  Yksimielisesti  kaikki  sano- 
vat, että  odottamatta  Assarhaddonin  hyökkäystä  on  lähdettävä  sota- 
retkelle häntä  vastaan.  Kuningas  suostuu  siihen.  Hän  asettuu 
armeijan  etunenään  ja  lähtee  sotaretkelle.  He  marssivat  seitsemän 
päivää. 

Joka  päivä  kuningas  tarkastaa  joukkonsa  ja  yllyttää  sotilait- 
tensa rohkeutta.  Kahdeksantena  päivänä  hänen  joukkonsa  kohtaa- 
vat Assarhaddonin  joukot  avaralla  kentällä,  joen  varrella. 

Lahilien  joukot  taistelevat  urhoollisesti;  mutta  Lahilie,  entinen 
Assarhaddon,  näkee  vihollisten  laskeutuvan  muurahaisten  tavoin  vuo- 
ristosta ja  voittavan  hänen  sotajoukkonsa.  Lahilien  sotureita  on  sa- 
doittain, Assarhaddonin  tuhansittain,  ja  Lahilie  haavoittuu  ja  joutuu 
vangiksi.  Yhdeksän  päivää  hän  astuu  toisten  vankien  joukossa  kah- 
leissa Assarhaddonin  soturien  vartioimana.  Kymmenentenä  päivänä 
hänet  viedään  Niniveen  ja  suljetaan  häkkiin.  Lahilie  ei  kärsi  niin 
paljoa  nälästä  ja  haavoistaan  kuin  häpeästä  ja  voimattomasta  vihasta. 
Hän  tuntee  olevansa  voimaton  maksamaan  vihamiehelleen  kaikki 
käf simansa  tuskat.  Hän  ei  voi  muuta  kuin  salata  tuskansa,  jotta 
vihollinen  ei  saisi  niistä  iloita,  ja  hän  päättää  kestää  urhoollisesti 
valittamatta  kaikkea,  mitä  hän  saa  kärsiä.  Hän  on  kaksikymmentä 
päivää  häkissään  odottaen  kuolemaansa.  Hän  näkee,  miten  hänen 
omaisensa,  ystävänsä  viedään  pois;  hän  kuulee  uhrien  valitukset; 
toisilta  katkotaan  kädet  ja  jalat;  toiset  nyljetään  elävältä,  eikä  hän 
ilmaise  levottomuutta,  sääliä  eikä  pelkoa.  Hän  näkee  kahden  mus- 
tan eunukin  nuorasta  taluttavan  hänen  kaunista  vaimoaan.  Hän 
tietää  vaimonsa  joutuvan  Assarhaddonin  orjaksi,  ja  hän  kestää  sen- 
kin valittamatta.    Mutta  hänen  vartijansa  sanoo: 

—  Minä   surkuttelen   sinua,   Lahilie!    Sinä  olit  kuningas,  ja 
mitä  nyt  olet? 

Nämät  sanat  kuullessaan  Lahilie  muistaa  kaiken  sen,  minkä 
hän   on   kadottanut.    Hän  tarttuu  häkkinsä  rautoihin  ja  tahtoen  tap- 

paa  itsensä  hän  lyö  päänsä  niitä  vastaan.  Mutta  hänellä  ei  ole  voi- 
mia, ja  epätoivoissaan,  nyyhkyttäen  ja  vaikertaen  hän  vaipuu  häk- 
kinsä  lattialle. 

Sitten  kaksi  pyöveliä  avaa  hänen  häkkinsä,  sitoo  hihnalla  hä- 
nen kätensä  selän  taakse  ja  vievät  hänet  teloituspaikalle.  Lahilie 
näkee  terävän  paalun,  verisen,  josta  otetaan  hänen  siinä  kuolleen 
ystävänsä  ruumis;  ja  hän  arvaa,  että  tuo  paalu  on  valmistettu  häntä 
varten.  Vaatteet  riisutaan  hänen  yltään.  Lahilie  kauhistuu  nähdes- 
sään miten  laiha  on  hänen  ennen  niin  jäntevä  ja  kaunis  ruumiinsa. 
Molemmat  pyövelit  tarttuvat  hänen  laihaan  ruumiiseensa,  nostavat 
hänet  maasta  ja  aikovat  pistää  sen  paaluun. 

—  Kohta  saapuu  kuolema,  täydellinen  loppu,  ajattelee  hän,  ja 
vaikka  hän  on  päättänyt  pysyä  tyynenä  ja  urhoollisena  loppuun 
asti,  niin  hän  nyyhkyttäen  rukoilee  armoa.  Mutta  kukaan  ei  häntä 
kuule. 

—  Mutta  tämä  ei  ole  mahdollista,  ajattelee  hän.  Minä  nukun 
aivan  varmaan,  tämä  on  unta. 

Hän  ponnistelee  herätäkseen. 

—  Minä  en  ole  Lahilie,  minä  olen  Assarhaddon,  ajattelee  hän. 
Ja   hän   herää  todellakin  .  .  .  Mutta  ei  Assarhaddonina,  ei  La- 

hiliena,  vaan  eläimenä. 

Assarhaddon  hämmästyy  olevansa  eläin;  ja  samassa  hän  kum- 
mastelee sitä,  ettei  hän  ole  sitä  aikaisemmin  tietänyt. 

Hän  käy  laitumelle;  hampaillaan  hän  syö  mehevää  ruohoa; 
pitkällä  hännällään  hän  torjuu  pois  kärpäsiä  ja  tuntee  outoa  painoa 
maidolla  täytetyissä  utareissaan.  Hänen  ympärillään  hyppelee  leik- 
kien pieni  aasi,  tummanharmaa,  pitkäkoipinen,  juovaselkäinen.  Hy- 
pähtäen aasinvarsa  tulee  Assarhaddonin  luo,  pienellä  turvallaan  töyk- 
kii  häntä  vatsan  alle,  etsii  utareita  ja  ne  löydettyään  tyyntyy  imies- 
sään  tasaisesti.  Assarhaddon  ymmärtää  olevansa  tuon  varsan  emä, 
eikä  se  häntä  hämmästytä,  ei  sureta,  vaan  pikemmin  ilahduttaa. 
Hän  tuntee  miten  elämä  suloisesti  sykähtelee  hänessä  ja  hänen  si- 
kiössään. 

Mutta  äkkiä  jotain  siuhkuen  lennähtää,  osuu  hänen  kylkeensä, 
tunkeutuu  nahkaan,  lihaan.  Tuskaa  tuntien  Assarhaddon,  aasin- 
tamma kiskaisee  utareensa  varsan  suusta  ja  korvat  luimussa  juoksee 

kohden  aasilaumaa,  josta  hän  oli  erkaantunut.  Varsa  juoksee  aivan 
hänen  vieressään.  Hän  on  jo  lähellä  säikähtynyttä  laumaa,  kun 
äkkiä  toinen  nuoli  singahtaa  ja  osuu  varsan  kaulaan,  tunkeutuu  sy- 
välle ja  pysähtyy  siihen.  Varsa  koristen  valittaa  ja  vaipuu  polvilleen. 
Assarhaddon  ei  voi  häntä  heittää.  Hän  seisahtuu  varsan  viereen. 
Varsa  nousee,  horjuu  pitkillä  ja  heikoilla  jaloillaan  ja  kaatuu  uudel- 
een.  Peloittava  olento,  kaksijalkainen,  mies,  rientää  leikkaamaan 
varsan  kurkun  poikki. 

—  Tämä  ei  voi  olla  mahdollista,  tämä  on  taaskin  unta,  ajatte- 
lee Assarhaddon. 

Hän  ponnistaa  kaikki  voimansa  herätäkseen.  Hän  huutaa  ja 
samalla  hetkellä  nostaa  päänsä  lammikosta  ja  näkee  vieressään  van- 
huksen kaatavan  ruukusta  viimeiset  pisarat  hänen  päähänsä. 

—  Kuinka  kamalia  tuskia  sain  kärsiä!  Kuinka  kauan  se  kesti! 
Oi!    Kuinka  on  suloista  herätä,  sanoi  Assarhaddon. 

—  Mitä!  Kauanko?  Sinä  painoit  pääsi  veden  alle  ja  heti  nos- 
tit sen  taas  ylös.  Näethän,  ruukun  vesi  ei  vielä  ole  ennättänyt  lop- 
pua.    Ymmärrätko  nyt? 

Assarhaddon  ei  vastannut  mitään  vanhukselle;  hän  katseli  vain 
kauhuissaan  vanhusta. 

—  Oletko  nyt  ymmärtänyt,  että  Lahilie  on  sinä,  että  surmaa- 
masi sotilaat  ovat  myöskin  sinä?  Ja  nuo  metsästysretkellä  tappa- 
masi ja  pidoissa  syömäsi  eläimet  ovat  myöskin  sinä.  Sinä  ajattelit, 
että  elämää  ei  ollut  olemassa  muuta  kuin  sinussa;  mutta  minä  pois- 
tin erhetyksen  harson  ja  sinä  näit,  että  tehdessäsi  pahaa  toisille  sitä 
teetkin  itsellesi.  Elämä  on  yksi  kokonaisuus  ja  sinussa  on  vain  osa 
tästä  yhdestä  ja  ainoasta  elämästä;  ja  vain  tässä  sinussa  olevassa 
osassa  elämää  voit  elämää  parantaa  tai  huonontaa,  lisätä  tai  vähen- 
tää. Sinä  voit  parantaa  itsessäsi  olevaa  elämää  vain  hävittämällä 
ne  rajat,  jotka  eroittavat  sinun  elämäsi  toisten  elämästä,  pitäen  toisia 
olentoja  omana  itsenäsi  ja  rakastaessasi  heitä.  Vain  sen  kautta  voit 
omaa  elämääsi  lisätä.  Sinä  pahennat  omaa  elämääsi,  jollet  tunnusta 
elämäksi  muuta  kuin  oman  elämäsi  ja  luulet  lisääväsi  elämääsi  hä- 
vittämällä toisten  elämän.  Sen  kautta  sinä  myöskin  elämääsi  vähen- 
nät. Sinä  et  voi  toisten  elämää  hävittää.  Surmaamiesi  olentojen 
elämä   on    näköpiirisi   ulkopuolella,    mutta  se  ei  ole  hävitetty.     Sinä 

aiot  jatkaa  omaa  elämääsi  ja  lyhentää  toisten,  mutta  sitä  et  voi 
tehdä.  Elämällä  ei  ole  aikaa  eikä  tilaa.  Yhden  hetken  elämä  ja 
tuhansien  vuosien  elämä,  sinun  elämäsi  ja  maailman  kaikkien  näky- 
vien ja  näkymättömien  olentojen  elämä,  kaikki  se  on  yhtä.  Ei  voi 
tuhota  eikä  muuttaa  elämää,  sillä  se  yksinään  on  olemassa;  kaikki 
muu  on  vain  näennäistä. 

Tämän  sanottuaan  vanhus  katosi. 

Seuraavana  aamuna  kuningas  Assarhaddon  käski  vapauttaa 
Lahilien  ja  kaikki  vangit  ja  lopettaa  teloitukset. 

Kolmantena  päivänä  hän  kutsui  luokseen  poikansa  Assurbani- 
palin  ja  luovutti  hänelle  valtikkansa;  hän  itse  ensiksi  vetäytyi  kor- 
peen miettien  sitä,  mitä  hän  oli  oppinut.  Sitten  hän  alkoi  vaeltaa 
kyliin  ja  kaupunkeihin  opettaen  ihmisille,  että  elämä  on  yksi  ja  että 
ihmiset  tekevät  pahaa  vain  itselleen  halutessaan  tehdä  pahaa  toisille. 

Edessäni  on  englantilaisen  aikakauskirjan  vasta  ilmestj^nj^  laaja 
vihko,  jonka  professori  R.  Eucken  ystävällisesti  on  minulle  lähettänyt. 

Tämäkin  aikakauskirja  on  osaltaan,  muiden  samaa  tehtävää 
palvelevien  aikakauskirjojen,  julkaisujen,  luentosarjojen  y.  m.  yritj^s- 
ten  rinnalla,  todistuksena  siitä  hartaasta  työstä,  jota  englantilais-ame- 
rikkalaisessa  maailmassa  meidän  aikanamme  tehdään  tarkoituksella 
rakentaa  nykyaikaiselle  ihmiselle  sopusointuinen  maailmankatsomus, 
sellainen,  joka  voi  tyydyttää  sekä  tieteen  totuudenvaatimusta  että  us- 
konnollisen sydämen  tarvetta.  On  omituista  huomata,  miten  nyky- 
päivinä juuri  käytännölliset  englantilaiset  ja  amerikkalaiset  ovat  eri- 
tyisellä innostuksella  antautuneet  uskonnollisia  ja  filosofisia  kysy- 
myksiä tutkimaan.  Luulisi  että  meidän  aikanamme  „ käytännölliset" 
tarkoitusperät  johtavat  yksilöitä  ja  kansoja  kokonaan  pois  niistä 
harrastuksista,   jotka    tarkoittavat  syventymistä  maailmankatsomusta 

koskeviin  yleiskysymyksiin,  uskontoon  ja  filosofiaan.  Näyttäähän 
«käytännöllisyys"  vaativan  ihmistä  ja  kansaa  ponnistamaan  voimansa 
sellaisia  ulkonaisia  saavutuksia  varten,  jotka  takaavat  vankan  ase- 
man elämän  taistelussa,  yksilölle  taloudellista  ja  yhteiskunnallista  vai- 
kutusvaltaa, kansalle  apuneuvoja,  joiden  nojassa  se  voi  puolustaa  ja 
lisätä  omia  etujaan  muiden  kansojen  kustannuksella.  Mutta  huoli- 
matta siitä,  että  käytännöllisyys  on  myöskin  Englannissa  ja  Pohjois- 
Amerikassa  esiintynyt  anastushaluna  ja  imperialistisen  kansallismahta- 
vuuden  tavoitteluna,  on  näissä  maissa  samalla  huomattavana  se  har- 
rastus, josta  tässä  olen  puhunut. 

Tämän  harrastuksen  varsinaisena  suuntana  on  vaatimus  että 
uskonnollisia  kysymyksiä  on  tarkastettava  vapaan  ajattelemisen  ja 
tieteellisen  menettelytavan  periaatteita  noudattaen.  Mutta  samalla 
tämä  harrastus  on  luonteeltaan  sellaista  ettei  se  johda  kieltämään  ja 
epäilemään  uskonnollisen  elämän  arvoa,  vaikkakin  se  huomaa  perin- 
näisissä uskonnollisissa  käsityksissä  paljon  sellaista,  joka  ei  kestä 
tieteen  kriitillistä  tarkastelua.  Uskonto  ja  tiede  ovat  yhdistettävissä, 
kaikesta  huolimatta,  sellaiseen  maailmankatsomukseen,  jota  nykyai- 
kainen ihminen  kaipaa.  Tällainen  luottamus  tulee  nykyaikaisten 
englanninkielisten  ajattelijain  kirjoituksissa  esiin  useammin  ja  voi- 
makkaammin kuin  huomatakseni  muiden  suurten  sivistyskansain  edus- 
tajain lausunnoissa. 

Luottamuksella  ja  virkeydellä  englanninkielisessä  sivistysmaail- 
massa  harrastetaan  uskonnollisen  maailmankatsomuksen  elpymistä, 
sellaisen  uskonnollisen  maailmankatsomuksen,  joka  samalla  kuin  se 
antaa  ihmissydämelle  suuria,  elämäntoimintaan  rohkaisevia  ihanne- 
kuvia on  itseensä  myöskin  sulattanut  uudenaikaisen  tieteen  perus- 
käsitteet eikä  niitä  loukkaa.  Tämä  luottamuksellinen  ja  virkeä  työs- 
kentely maailmankatsomuksen  saavuttamiseksi  saa  virittävää  vaikutusta 
niistä  vapaista  uskonnollisista  liikkeistä,  joita  esim.  nykyajan  Eng- 
lannissa on  havaittavana.  Niin  pätevä  arvostelija  kuin  alankomaa- 
lainen uskonnonhistorioitsija  Chantepie  de  la  Saussaye  lausui  kerran 
yksityisessä  keskustelussa  sensuuntaisen  ajatuksen,  että  hän  ennen 
kaikkea  niissä  uskonsuunnissa,  jotka  Englannissa  ovat  toiminnassa 
ulkopuolella  valtiokirkon,  oli  huomannut  sitä  uudistavaa  henkeä,  joka 
liittämällä  yhteen  vapaan  totuudenharrastuksen  ja  positiivisen  uskon- 

noUisuuden  voi  saada  toimeen  nykyajan  ihmisen  kaipaaman  uskon- 
nonmuodon. 

Sanoin  äsken  että  nykyajan  käytännöllisiltä  englantilaisilta  ei 
odottaisi  niin  suurta  harrastusta  elämän  sisäisiin  kysymyksiin.  Mutta 
käytännöllisyydellä  on  syvempikin  merkitys  kuin  mitä  sille  tavalli- 
sesti annetaan,  ja  näyttää  siltä,  että  englantilaiset  ovat  juuri  tämän 
syvän  merkityksen  ottaneet  huomioonsa.  Elämän  omat  tehtävät, 
erittäinkin  yhteiskunnallisen  ja  valtiollisen  elämän,  johtavat  juuri  ny- 
kyään kysymyksiin,  jotka  vaatimalla  vaativat  syventymistä  maailman- 
katsomuksen etsimiseen.  Kun  englantilaisen  valtiomiehen  on  esim. 
määrättävä  kantansa  siihen  hänen  maassaan  erityisesti  polttavaan 
kysymykseen  nähden,  mikä  sija  uskonnonopetukselle  on  annettava 
kouluissa,  niin  hänen  täytyy  itseltään  kysyä,  mikä  vaikutus  uskon- 
nollisilla käsityksillä  on  ihmisen  ja  kansalaisen  luonteen  muodostu- 
miseen ja  mikä  suhde  yleensä  ja  suurin,  piirtein  katsoen  vallitsee  us- 
konnon ja  kansalaissiveyden  välillä.  Samalla  hänellä  tietysti  myös- 
kin tarvitsee  olla  vakaumus  siitä,  onko  uskonto  olemukseltaan  sopu- 
soinnussa tieteen  kanssa,  jonka  edistystä  valtio  kannattaa  ja  jota 
se  monessa  kohden  käyttää  hyväkseen  asioita  järjestäessään.  Ja 
yleensä  on  yhteiskunnallisella  ja  valtiollisella  alalla  monta  kysymystä, 
jotka  tavalla  tai  toisella  ovat  yhteydessä  uskonnon  kanssa.  Tosin 
valtiollisia  ja  yhteiskunnallisia  asioita  tulee  valtioelämässä  arvostella 
yleissiveelliseltä  eikä  erityiseltä  uskonnolliselta  näkökannalta,  mutta 
ne  voimat,  joita  valtiomies  kansassa  edellyttää  siveelliseltä  kannalta 
harkittuun  valtiotoimeensa,  saattavat  suurestikin  olla  yhteydessä  us- 
konnollisten katsomusten  kanssa.  Huolimatta  siitä  mitkä  muodot 
vallitsevat  uskonnon  ja  valtion  välisissä  asioissa,  huolimatta  siitäkin 
onko  uskonto  muodollisesti  katsoen  erillään  valtiosta,  on  kuitenkin 
kansan  uskonnollinen  harrastus  jotakin,  joka  välillisesti  on  otettava 
valtion  kannalta  katsoen  huomioon  yhteiskunnan  asioita  arvostel- 
taessa, vaikkakin  tunnustetaan,  että  valtiota  ei  ole  uskonnon,  vaan 
yleisten  siveellisten  periaatteiden  pohjalta  johdettava. 

Mutta  palaan  vielä  siihen  englantilaiseen  aikakauskirjaan,  jonka 
alussa  mainitsin.  Se  osoittaa  siinäkin  kohden  käytännöllistä  ja  sa- 
malla vapaamielistä  katsantotapaa,  ettei  kirjoittajina  ole  vain  englanti- 
laisia ja  amerikkalaisia,  vaan  myös  muiden  kansain  sellaisia  edusta- 

jia,  jotka  katsovat  maailmankatsomuskysymj^stä  niin  tärkeäksi,  että 
siihen  tulee  vielä  meidänkin  aikanamme  sivistyneen  ihmisen  hartaasti 
syventyä,  hartaammin  kuin  usein  tapahtuu. 

Vapaamielistä  kantaa  aikakauskirja  osoittaa  lisäksi  vielä  siinä 
että  sen  palstoilla  erilaiset  ajatustavat  pääsevät  näkyviin.  Etsimisen 
kannalle  täytyykin  totuutta  rakastavan  ihmisen  meidän  aikanamme 
asettua  maailmankatsomuskysymykseen  nähden. 

Osoitukseksi  siitä  millaisella  tavalla  tuossa  aikakauskirjassa  käsi- 
tellään maailmankatsomuskysymystä  ja  myöskin  siitä  miten  eri  hen- 
gessä sitä  voidaan  tehdä,  tahdon  selostaa  kaksi  eri  kirjoitusta.  Ne 
eivät  ole  kumpainenkaan  englantilaisen  kirjoittamia,  mutta  sen  sijaan 
henkilöiden,  joiden  nimet  ovat  Valvojan  lukijoille  ennestään  tutut. 
Toinen  on  norjalaisen  Fridtjof  Nansemxiy  toinen  on  saksalaisen  Ru- 
dolf Eucketm  kirjoittama. 

Nansenin  kirjoituksen  päällekirjoituksena  on  „Tiede  ja  elämän 
tarkoitus**. 

Nansen  lähtee  siitä  ajatuksesta  että  uskonnolliset  käsitykset  vaih- 
televat suuremmassa  määrin  kuin  siveelliset.  Selityksensä  saa  tämä 
seikka  hänen  mielestään  siitä  että  siveelliset  aatteet  perustuvat  niihin 
peruslakeihin,  jotka  määräävät  elimellisen  elämän  kehitystä,  kun  sitä 
vastoin  uskonto  koskee  jotakin  maailman  ulkopuolella  olevaa.  Ihmi- 
set ovat  antautuneet  uskomaan  ja  heikkoudessaan  turvautumaan  omi- 
tuisiin yliluonnollisuuksiin,  kun  eivät  aikoinaan  muulla  tavoin  voi- 
neet tyydyttää  elämänhaluaan  ja  viihdyttää  kuolemanpelkoaan. 

Siveellisyys  ja  uskonto  ovat  vallan  eri  asioita  ja  tämä  olisi  eri- 
tyisestikin  kasvatuksessa  otettava  huomioon,  vaatii  Nansen.  Yhteis- 
kunnnalle  ja  valtiolle  kansalaisen  siveellisyys  on  mitä  tärkeäarvoi- 
sinta,  mutta  kunkin  uskonnolliset  käsitykset  olkoot  hänen  yksityis- 
asiansa. Selostajan  mielestä  näkyy  tässäkin,  kuinka  tuo  epämääräi- 
nen tunnuslause;  uskonto  on  yksityisasia,  kääntyy  ajatukseksi:  us- 
konto on  sivuasia. 

Nansen  katsoo  erittäin  tärkeäksi  että  kullekin  kansalaiselle  olisi 
opetettava  terveet  siveelliset  aatteet,  joista  tämä  voisi  pitää  kiinni 
huolimatta  siitä  mitä  hän  ajatteleekin  uskonnollisista  asioista.  Tässä 
kohden  opetus  tarvitsee  perinpohjaisen  uudistuksen,  jota  ei  saa  säi- 
kähtää panemasta  toimeen,  vaan  johon  rohkeasti  on  käytävä  käsiksi. 

Nansen  lainaa  Confuciuksen  sanat:  rohkeuden  puutetta  on  kun  nä- 
kee mitä  on  oikein  eikä  sitä  tee. 

Nykyisissä  murrosoloissa  nuoret  tarvitsevat  sitä  uutta  johda- 
tusta, jota  siveellisyyden  opettaminen  voisi  antaa.  Elämä  on  käy- 
nyt kovin  monimutkaiseksi  ja  ihmisten  aivot  eivät  ole  vielä  sovel- 
tautuneet  nopean  aineellisen  kehityksen  muodostamiin  uusiin  oloihin. 
Meillä  on  nykyaikana  liian  vähän  aikaa  ajattelemiseen.  Tuloksena 
on  että  nykyään  puuttuu  personallisuutta,  rehellisyyttä  ja  alkupe- 
räisyyttä. 

Mutta  jatkaessaan  kirjoitustaan  Nansen  ei  syvennykään  siihen 
kysymykseen  miten,  sivellisyyden  periaatteita  nuorisolle  opettamalla, 
voisi  parantaa  asioita.  Hän  jättää  moraalin  ja  lähtee  yleistä  maail- 
mankatsomuskysymystä  pohtimaan,  huomauttaen,  miten  aikanamme 
johtuu  suuria  vaaroja  nuorisolle  siitä,  että  uusi  ja  vanha  usko  tais- 
televat keskenään.  Siinä  ristiriidassa  nuoriso  tarvitsee  johdatusta. 
Nansen  tahtoo  saada  suoraan  ja  rehellisesti  lausutuksi,  minkälaisen 
maailmankatsomuksen  nykyajan  tiede,  luonnontiede  perustaa.  Ei 
mikään  voi  tiedettä  estää  voittoon  pääsemästä,  ja  sen  vuoksi  on  suo- 
raan tunnustettava  tieteen  luoma  maailmankäsitys  entisen  uskonnolli- 
sen vastakohtana. 

Nansen  viittaa  erityisesti  Copernicuksen  perusajatukseen,  joka  on 
tehnyt  tyhjäksi  uskon,  että  ihmiskunnan  asuma  maapallo  olisi  maail- 
man keskus.  Tämä  ajatus  tekee  elämän  entistänsä  paljon  vaikeam- 
maksi ja  johtaa  pessimismiin,  jollei  mieliä  kasvateta  ja  valisteta  kes- 
tämään sitä  käsitystä,  että  ihminen  ei  eläkään  rauhallisesti  maailman 
keskustassa,  vaan  kiitää  pienellä  taivaan  kappaleella  äärettömässä 
avaruudessa. 

Ihalinenkin  kuuluu  siihen  luontoon,  jossa  kaikki  tapahtuu  mää- 
rättyjen yleislakien  mukaan.  Hän  ei  kuulu  mihinkään  suositumpaan 
olemuspiiriin  kuin  muukaan  luonto.  Hän  on  osa  suuressa  kokonai- 
suudessa. Näitä  yleisiä  ajatuksia  huomautettuaan  Nansen  käy  esittä- 
mään, mitkä  naturalistisen  maailmankuvan  piirteet  ovat  omansa 
pessimismiin  johtamaan. 

Maapallon  elämä  ja  kehitys  on  riippuvainen  auringon  lämmöstä, 
mutta  vuosimiljoonain  kuluessa  on  tämä  lämpö  säteillessään  ava- 
ruuteen vähenevä.    Maapallon  tarjoomat  elämänehdot  käyvät  sellai- 

siksi  että  kehitys  rupeaa  käymään  toista  tietä  kuin  nyt:  monipuoli- 
sesti kehittyneille  elimistöille  elämä  käy  mahdottomaksi,  ainoastaan 
alimmat  ja  yksinkertaisimmat  eläinmuodot  voivat  elää.  Vihdoin  ne- 
kin kuolevat  pois.  Maapallon  kaikki  vesi  muuttuu  jääksi;  valtameret 
jäätyvät  pohjaa  myöten.  Joku  aika  myöhemmin  ilmakehän  hiili- 
happo putoaa  alas  lumena,  ja  kun  jääkylmyys  on  vieläkin  noussut, 
muodostuu  uusia  valtameriä  siitä  että  maan  ilmakehä  muuttuu  neste- 
mäiseksi aineeksi.  Maapallo  on  kuollut.  Samoin  on  kerran  aurinko- 
kin kuoleva. 

Näin  on  aurinkokuntamme  käyvä,  sen  todistaa  tiede  aivan  päte- 
västi. Tätä  seikkaa  jotkut  sellaiset  henkilöt,  jotka  suosivat  sitä  aja- 
tusta että  maailmalla  on  alku  ja  loppu,  ovat  käyttäneet  hyväkseen 
todistaakseen  että  maailmalla  todellakin  on  alkunsa  ja  loppunsa. 
Kun  lämpö  jakautuu  tasaisesti  koko  avaruuteen,  niin  ei  ole  enää  mi- 
tään liikuntaa;  maailma  on  kuollut.  Tämä  liikkumattomuuden  tila 
saavutetaan  määrätyn,  joskin  pitkän,  ajan  kuluessa,  ja  jos  maailma 
olisi  ollut  ikuisesti  olemassa,  olisi  tämä  tila  jo  kauan,  kauan  aikaa 
sitten  saavutettu.  Koska  ei  ole  tätä  tilaa  vielä  saavutettu,  niin  se 
todistaa,  että  maailmalla  on  täytynyt  olla  alku,  niinkuin  sillä  on  oleva 
loppukin.  Tämä  ajatus,  sanoo  Nansen,  on  monesta  tuntunut  tyy- 
dyttävältä, koska  sen  nojassa  ihminen  ja  hänen  pieni  maailmansa 
muodostuu  tärkeäksi  olemassaolon  osaksi  eikä  ole  vain  vaihtuva 
muoto  äärettömässä  kiertokulussa. 

Mutta  niille,  jotka  tällaiseen  ajatukseen  tahtovat  turvautua,  Nan- 
sen tahtoo  sanoa  ettei  sitä  tiede  hyväksy.  Päinvastoin  havainto  ja 
logiikki  johtavat  siihen  että  ikuinen  kiertokulku  on  olemassa;  maailmat 
kuolevat  ja  syntyvät  uudestaan.  Tätä  ajatustaan  Nansen  jonkun  ver- 
ran todistelee  viitaten  tähtitieteellisiin  havaintoihin  ja  päätelmiin. 

Mutta  näin  johdettuaan  samanlaiseen  käsitykseen  maailman 
sammumisesta  ja  uudelleen  elpymisestä,  sen  alituisesta  vaihtumisesta 
kuin  mitä  esim.  evolutsioniaatteen  filosofi  Herbert  Spencer  on  suuri- 
piirteisesti  kuvaillut  kehitysopissaan,  kääntyy  Nansen  nuoren  henki- 
lön puoleen,  joka  kaikkeen  tähän  tekee  kysymyksen:  mitä  tarkoi- 
tusperää varten?  Miksi  kaikki  elämän  kärsimykset  ja  pyrkimykset  kor- 
keaan päämäärään  ovat  olemassa?  Turhaako  haaveilua  vain?  Nuori 
henkilö   sanoo:    olen   valmis  käymään  elämän  taisteluun,  mutta  mi- 

nulla  pitää  olla  jokin  tarkoitusperä.  Nansen  vertaa  tarkoitusperän 
ajatusta  shekkiin,  jonka  nuori  henkilö  vaatii  lunastettavaksi,  ja  sanoo 
puolestaan:  on  vaarallista  panna  nuorten  käsiin  shekkejä,  joista  ei 
varmasti  tiedä,  onko  elämä  ne  lunastava.  Nansen  puolestaan  pi- 
tää elämäntarkoituksen  ajatusta  tällaisena  vaikeasti  lunastettavana 
shekkinä. 

Se  ajatus  että  elämässä  kaikella  on  tarkoituksensa  eli  tarkoi- 
tusperänsä, on  hyvin  yleistajuinen.  Ihmiset  ovat  sangen  valmiita 
puhumaan  tarkoitusperästä,  mutta  käyttävät  tätä  aatetta  usein  nurin- 
kurisesti. Muudan  norjalainen  professori  oli  kerran  kysynyt  nuo- 
relta naisylioppilaalta:  „ miksi  linnut  laulavat",  ja  saanut  vastaukseksi: 
«ylistääkseen  Jumalata",  mutta  professori  ei  sellaista  vastausta  hyväk- 
synyt. Jos  kysytään,  mikä  on  vaatteiden  tarkoitus,  niin  moni  toi- 
vottavasti vastaa  että  ne  ovat  ruumiinsuojelusta  varten,  mutta  toiset 
niitä  katsovat  kernaammin  ruumiin  koristukseksi.  Tai  jos  kysytään: 
mikä  on  jalokivien  tarkoitus,  niin  muutamat  katsovat  niitä  kaunis- 
tusesineiksi,  mutta  toiset  varallisuuden  osoitteiksi  j.  n.  e. 

Mutta  vaikka  ollaan  niin  valmiita  lausumaan  yksityisten  elämän- 
ilmiöiden tarkoituksia,  niin  kysymys:  mikä  on  koko  elämän  tarkoi- 
tus.^ saattaa  monen  hämmästykseen  ja  tuskinpa  kaksi  eri  henkilöä 
antaa  siihen  kysymykseen  saman  vastauksen.  Miksi?  Sen  vuoksi 
että  tarkoitusperän  aate  kuuluu  vain  elimelliseen  maailmaan.  Se  on 
johtavana  perusteena  taistelulle  olemassaolosta  sekä  sille  laille,  että 
taitavin,  tarkoituksenmukaisin  jää  elämään.  Jokaisella  elimellä  on 
tarkoituksensa,  ja  eläintieteen  tutkija  haluaa,  kun  hän  tutustuu  uu- 
teen elimeen,  kaikkein  ensiksi  tietää  sen  tarkoituksen. 

Mutta  tarkoitusperän  perustetta  ei  voi  soveltaa  energiaan,  voi- 
maan, ja  elämä  on  energian  muoto.  Kysymys,  mikä  on  elämän  eli 
koko  elimellisen  maailman  tarkoitus,  on  samanlaatuinen  kuin  se,  mikä 
on  maapallon  kiertoliikkeen  tarkoitus. 

Nuorten  tulisi  syventyä  tähän  ajatukseen  että  kysymys  elämän 
tarkoituksesta  on  kokonaan  tieteen  ulkopuolella.  Se  on  uskon  asia. 
Nansen  ei  tahdo  kieltää  uskolta  sijaa  elämässä,  sillä  monet  ihmiset 
tarvitsevat  uskoa.  Mutta  siveyskäskyjä  ei  saa  perustaa  uskoon,  sillä 
siveyssäännöillä   täytyy   olla   sellainen    pohja,  joka   ei  häily   uskon 

muuttuessa.  Nuorisolle  tulee  opettaa  että  siveyssäännöt  perustuvat 
elimellisen  olemassaolon  lakeihin. 

Nansen  sanoo  kerran  kuulleensa  papin  ja  agnostikon  väittele- 
vän sielun  kuolemattomuudesta.  Pappi  kysyi  uskoiko  agnostikko 
sielun  kuolemattomuuteen,  johon  tämä  vastasi,  ettei  usko.  Pappi 
sanoi  ettei  hän  voinut  sellaista  käsittää,  vielä  vähemmän  sitä,  miksi 
agnostikko  eli  siveellisesti.  Jos  hän,  pappi,  ei  uskoisi  kuolemanta- 
kaiseen  elämään,  niin  hän  antautuisi  kaikkiin  elämän  nautintoihin. 
Agnostikko  sanoi  pelkäävänsä  että  heillä  oli  kummallakin  eri  maku. 
Hän  puolestaan  katsoi  sopusuhteisen  elämän  paraimmaksi,  ja  sen- 
tapainen elämä,  josta  pappi  puhui,  ei  tuottaisi  sopusuhteisuutta.  Tämä 
agnostikko,  sanoo  Nansen,  oli  kasvatettu  samaan  uskoon  kuin 
pappikin,  mutta  elämän  taistelut  olivat  opettaneet  häntä  tekemään 
eroituksen  uskonnollisten  käsitysten  ja  siveellisyyden  välillä. 

Totuudenetsimisen  tulee  olla  rehellistä.  Ihmisten  mielipiteitä  ei 
saa  tuomita  sen  vuoksi  ettär  niiden  sisällys  tekee  mielen  levottomaksi 
ja  tuottaa  kärsimyksen  tunteita.  Kuka  sen  on  sanonut,  ettei  totuus 
saata  olla  lohduton?  Heikot  sielut  eivät  uskalla  katsoa  totuutta  sil- 
miin, mutta  totuus  kuitenkin  sen  vaatii.  Rehellisyys  on  kaiken  si- 
veellisyyden perustus. 

Toinen  tärkeä  hyve  on  tosi  vaatimattomuus.  Nansenin  mielestä 
saattaa  montakin  uskontoa  kohtaan  tehdä  vakavan  muistutuksen 
vaatimattomuuden  puutteesta,  mikä  puute  on  nuorille  ihmisille  san- 
gen vahingollinen.  Niinpä  tavanomaisessa  kristinuskossa  kyllä  puhu- 
taan paljon  nöyryydestä,  mutta  se  ei  estä  kristittyä  uskomasta,  että 
hän  kuuluu  harvojen  valittujen  joukkoon  tai  että  ainoastaan  hänen 
oppinsa  on  tosi  ja  autuuttava.  Hän  siis  tuomitsee  toiset.  Se  ei  ole 
vaatimattomuutta.  Hänen  tulisi  oppia  uudenaikaiselta  tieteeltä  ymmär- 
tämään kuinka  vähäinen  ihminen,  jopa  koko  ihmiskunta  ja  sen  asuma 
maapallo  on  avaruudessa.  Katsokoon  tähtitaivasta  ja  oppikoon  ajat- 
telemaan ääretöntä  avaruutta.  Ihmiselämän  taistelut  ja  kärsimykset 
eivät  paljoakaan  paina  tältä  näkökannalta  katsoen. 

Tällaista  oppia  avaruuden  suuruudesta  ja  ihmiselämän  vähäi- 
syydestä väitetään  pessimistiseksi.  Sellainen  väite  riippuu  kasva- 
tuksesta, joka  on  kehittänyt  liian  suurelliset  ajatukset  ihmiskunnasta 
ja  ihmisestä  itsestään.     Alusta  pitäen  on  ihmisiä  kasvatettava  vaati- 

mattomuuteen.  Niitä,  jotka  eivät  avaruuden  suurta  ja  nöyr>'yttävää 
oppia  kärsi,  Nansen  vertaa  sellaisiin  vuorellenousijoihin,  jotka  eivät 
voi  huippujen  ilmaa  sietää,  vaan  joita  alkaa  korkealla  huimata.  Ne, 
jotka  lapsuudestaan  ovat  tottuneet  vuorenhuippujen  ilmaan,  eivät  ol- 
lenkaan tajua  sellaisia  sairaalloisuuden  tunteita.  Vanhanajan  filosoofit, 
esim.  Lucretius,  jaksoivat  hyvin  kestää  sensuuntaisen  maailmankäsi- 
tyksen, johon  uudenaikainen  luonnontiede  johtaa  nykyaikaisia  ajat- 
televia ihmisiä. 

Yhteiskunnalle  ja  valtiolle  on  tärkeätä  että  kukin  kansalainen 
ymmärtää  velvollisuudekseen  kehittää  tätä  elämää,  tätä  maallista  elämää 
niin  täydelliseksi  kuin  suinkin.  Luonnon  antamat  kyvyt  ovat  kehitet- 
tävät oman  ja  muiden  onnen  tähden.  Sureminen  ja  pessimismi  ovat 
syntejä,  jos  ne  johtavat  toimettomuuteen.  Oppikoon  nuoriso  käsittämään, 
että  elämässä  on  paljon  mahdollisuuksia,  ja  että  niihin  on  rohkeasti, 
uutterasti  käytävä  käsiksi.  Jokainen  asia  on  suoritettava  niin  hyvin 
kuin  suinkin.  Ja  muistakoon  nuori  ihminen,  että,  milloin  vain  va- 
litsemisen tilaisuutta  on,  hänen  ei  tule  tehtäväkseen  ottaa  sellaista, 
jonka  toinen  voi  suorittaa  yhtä  hyvin  tai  paremmin.  Kukin  etsiköön 
oman  suuntansa!    Se  säästäisi  monilta  onnettomuuksilta. 

Toiminnan  velvollisuuden  periaate  soveltuu  kyllä  siihen  vaati- 
mattomuuden periaatteeseen,  josta  ylempänä  puhuttiin.  Sillä  kun 
toimintahaluinen  saa  toimestaan  tyydytystä  ja  huomaa  että  hän  jo- 
honkin kelpaa,  niin  tämä  ei  ole  samaa  kuin  luulla  itseään  erinomai- 
sen huomattavaksi.  Toiminta  ja  teko  on  elämässä  tärkeintä;  suu- 
rimmatkin  unelmat  ovat  merkityksettä,  jolleivät  ne  johda  toimeen. 

Sellainen  on  Nansenin,  rohkean  tutkimusretkeilijän,  maailman- 
ja  elämänkatsomus.  Tutustukaamme  nyt  toisenlaiseen,  joka  sekin 
tahtoo  olla  nykyaikaiseen  henkeen  muodostettu. 

Eucken  ilmaisee  jo  kirjoituksensa  otsakkeella,  että  tahtoo  käsi- 
tellä sitä  arkaa  elämänkysymystä,  johon  Nansenkin  kirjoituksessaan 
sivumennen  viittaa,  kuolemattomuuden  kysymystä.  Hänen  kirjoituk- 
sensa nimenä  on:  „Kuolemattomuuden  probleemi". 

Ensiksikin  hän  todentaa  että  nykyaikaan  tästä  kysymyksestä 
ajatellaan  yleensä  skeptilliseen  ja  kielteiseen  suuntaan.  Myöntävän 
vastauksen  antamiselle  on  ensi  sijassa  tiede  esteenä.  Tiede  kehittää 
sen    positivistisen  ja  agnostisen   ajatuksen  että  kokemus  muodostaa 

suljetun,  rajoitetun  piirin  ja  että  on  epätieteellistä  pyrkiä  siitä  pii- 
ristä ulos.  Tiede  saattaa  kyllä  kernaasti  myöntää  ettei  kuolematto- 
muutta voi  todistaa  mahdottomaksi,  mutta  tällaisen  epämääräisen 
mahdollisuuden  myöntäminen  ei  merkitse  paljoakaan;  käytännölli- 
sesti se  vaikuttaa  tuskin  toisin  kuin  suoranainen  kieltäminen.  Epäi- 
lys saa  erityistä  pontta  siitä  ajatuksesta  että  sielulliset  ilmiöt  ovat 
mitä  lähimmässä  yhteydessä  ruumiillisten  kanssa.  Näyttää  tämän 
riippuvaisuuden  vuoksi  luonnottomalta  ajatella  sellaista  henkistä  elä- 
mää, joka  ei  liittyisi  ruumiilliseen  elimistöön. 

Ne  uskonnollisetkin  käsitykset,  jotka  varsinaisesti  ovat  nyky- 
ajalle luonteenomaiset,  eivät  ole  omiansa  vahvistamaan  uskoa  yksi- 
löllisen sielun  kuolemattomuuteen.  Ne  käyvät  panteistiseen  suuntaan; 
niiden  mukaan  jumaluus  on  maailman  läpi  virtaava  elämä  itse,  ja 
vaaditaan  yksilöä  antautumaan  suurelle  kokonaisuudelle.  Tällainen 
katsantotapa  saattaa  myöntää  ihmisessä  olevan  jotakin  ikuista,  mutta 
ajatus  yksilön  kuolemattomuudesta  on  sille  vieras. 

Syvin  syy  siihen,  että  aikamme  kohdistaa  harrastuksensa  ny- 
kyiseen elämään  ja  vieroo  kaikkea  maailmantakaista,  on  se  omitui- 
nen tapa,  millä  se  arvioi  ympäröivää  todellisuutta.  Uudet,  toimivat 
kultuurikansat  ovat  saaneet  aikaan  suuria  sivistystuloksia.  Siten  on 
syntynyt  se  käsitys  että  ihmisellä  on  tässä  elämässä  paljon  suori- 
tettavia tehtäviä;  hänen  isänmaansa  on  maa,  eikä  taivas,  niinkuin 
keskiajan  johtavin  ajattelija,  Thomas  Aqvinolainen  opetti.  Nykyai- 
kainen työ  suurenee,  käy  yhä  levottomattomam maksi.  Sellainen 
aika  herättää  luonnollisesti  sen  tunteen,  että  elämän  monien  taistelujen 
ja  toimien  perästä  on  hyvä  päästä  täydelleen  elämästä  irti,  täydelli- 
seen lepoon  ja  rauhaan. 

Mutta  vaikka  tällainen  käsitystapa  esiintyy  meidän  aikamme 
voimakkaana  suuntana,  niin  on  syvemmällä  ajan  tietoisuudessa  mui- 
takin käsityksiä.  Uudenaikainen  sivistysharrastus  pyrkimyksineen 
valtiollisella  ja  yhteiskunnallisella  työllä  saada  aikaan  suurempaa  ih- 
misonnea  osoittaa  johtavansa  perinpohjaisiin  vaikeuksiinkin.  On  huo- 
mattava, että  uudenaikaisen  sivistystyön  menestys  on  suureksi  osaksi 
riippunut  siitä  valosta,  jonka  entisajan  maailmankäsitys  on  hohteel- 
laan siihen  luonut.  Entisiltä  ajoilta  on  peritty  se  käsitys  että  toimin- 
nan perustana  on  maailmassa,  jollei  jumaluus,  niin  ainakin  maailmaa 

vallitseva  järki.  Mutta  kuta  enemmän  nykyajan  todellisuuden- 
harrastus  on  voittanut  alaa,  sitä  enemmän  tuon  hohteen  vaikutus 
lakkaa  tuntumasta.  Samallapa  aika  huomaa  olevansa  ilman 
aatteellista  perustusta.  Elämä  ulkonaistuu;  yksilö  kadottaa  suh- 
teensa äärettömyyteen;  kaikki  muuttuu  koneelliseksi;  sielu  katoaa 
elämästä.  Huolimatta  nykyaikaisen  työn  suurtoimisuudesta  ja  ne- 
rokkuudesta on  meillä  yhä  harvempia  luonteenomaisia  ja  mukaansa- 
tempaavia personallisuuksia.  Elämän  sisäinen  kanta  on  alenemassa. 
Ilmenee  että  ihmiskunnan  kehitys  suurempaan  voimaan  ja  onneen 
ei  käykään  niin  helposti  kuin  nykyaikaisen  käsityksen  luoma-aikoina 
kuviteltiin;  useinkin  näkyy  siveellistä  voimaa  puuttuvan  kehityshar- 
rastukselta.  Tulee  näkyviin  vaikeuksia  ja  kysymyksiä,  joita  ei  en- 
nen huomattu.  Tulee  näkyviin  että  nykyaikainen  kehitysharrastus 
tähän  elämään  suuntautuvine  pyrkimyksineen  ei  tyydytäkään  ihmi- 
sen syvempää  kaipuuta.  Tämänlaatuiset  kokemukset  ja  tunteet  he- 
rättävät kysymykseen  sielun  kuolemattomuudesta  meidän  päivinämme 
enemmän  harrastusta  kuin  sinä  aikana,  joka  meillä  on  juuri  taka- 
namme. 

Mutta  uusi  aika  vaatii  käsittelemään  kysymystä  uudella  tavalla; 
entiset  käsittelytavat  eivät  meidän  ajallamme  enää  kelpaa.  Siinä 
määrin  on  henkinen  kehityskanta  muuttunut. 

Ensinnäkin  nykyajan  tieteellinen  käsitystapa  ei  suosi  sitä  en- 
nen vallirmutta  luottamusta  että  voitaisiin  suoranaisen  havainnon 
avulla  osoittaa  näkymättömän  henkimaailman  olemassaolo.  Nyky- 
ajan spiritismi  kyllä  yrittää  tätä,  mutta  se  ei  menettele  tieteellisen 
menetelmän  vaatimusten  mukaan.  Jos  yksikin  varma  tosiasia  olisi 
osoittamassa  kuolemantakaisen  henkimaailman  vaikutusta  ihmisiin, 
niin  kuolemattomuuskysymys  joutuisi  uuteen  vaiheeseen.  Mutta  kun 
tosiasia,  josta  on  tultava  vakuutetuksi,  vaatiikin  edellytyksinään  joukon 
määrättyjä  käsityksiä  ja  olettamuksia,  niin  ratkaisu  spiritismiin  nähden 
tulee  riippumaan  suhteesta  näihin  eikä  itse  „ tosiasiasta". 

Sama  huomautus  on  tavallaan  tehtävä  siihen  käsitykseen  että 
Kristuksen  ylösnousemus  on  takeena  ihmissielun  kuolemattomuu- 
desta. Erikoisten  vakaumusten  yhteydessä  ylösnousemuskertomus 
kyllä  vastaa  määrättyä  tosiasiaa,  mutta  nykyaikaiselle  ihmiselle  on 
sangen  vaikeata  perustaa  vakaumustaan  tällaiseen  todeksi  väitetty}'n 

yksityiseen  historialliseen  tapahtumaan.  Sillä  hän  tietää  kuinka  suu- 
resti subjektiiviset  tunteet  ja  käsitykset  vaikuttavat  havainnontekijään 
ja  kertojaan,  varsinkin  milloin  mieli  on  sellaisessa  jännitystilassa, 
jollaisia  uskonnolliset  käänteet  saavat  aikaan.  Historiallinen  kritiikki 
on  opettanut  häntä  huomaamaan,  kuinka  vaikeata  on  myöhemmän 
ajan  kannalta  piirtää  menneen  varhaisen  ajan  kuva.  Sen  vuoksi 
hänellä  on  paljon  epäilyksiä  tosiasiaa  kohtaan,  jonka  uskonto  esittää 
todistuksekseen;  ratkaisu  riippuu  suhteesta  niihin  yleisiin  vakaumuk- 
siin, joiden  kanssa  väitetty  tosiasia  on  yhteydessä. 

Kysymys  sielun  kuolemattomuudesta  ei  ole  ratkaistavissa  suo- 
ranaisen havainnon  avulla,  vaan  sitä  on  käsiteltävä  suuremmassa 
yhteydessä,  lähtien  tunnustetuista  tosiasioista  ja  niiden  järjestelmästä. 
Kysymys  on  sellainen,  joka  koskee  kokonaisuutta;  vakaumusta  ei 
voida  tässä  perustaa  tiedollisiin  yksityiskohtiin,  vaan  kysymystä  on 
käsiteltävä  aatteellisen  kokonaisuuden  valossa. 

Etsittäessä  todistuksia  sielun  kuolemattomuuteen  on  lähdetty 
joko  yleensä  sielunelämän  luonteesta  taikka  erityisesti  ihmiselämän  oma 
laatuisesta  sisällyksestä  ja  merkityksestä.  Mitä  edelliseen  menettelyyn 
tulee,  voi  paitsi  Platonin  ajatusta,  jonka  mukaan  tajun  yhteys 
osoittaa  sielun  yksinkertaiseksi,  jakamattomaksi  ja  siis  hävittämättö- 
mäksi  olennoksi,  ottaa  huomioon  sen  uudenaikaisen  ajatuksen,  että 
kaikkeudessa  ei  mikään  voima  häviä  ja  ettei  siis  myöskään  sielu, 
joka  sekin  on  voiman  muoto,  voi  hävitä.  Mutta  tällaisia  abstraktisia 
todistelutapoja  nykyaika  sangen  suuresti  epäilee;  niissä  noustaan  rela- 
tiivisesta, suhteellisesta  absoluutiseen  eli  ehdottomaan,  ja  tämä  nouse- 
minen on  tieteellisesti  katsoen  jotakin  sangen  epävarmaa.  Mutta  jos 
näille  todisteluille  antaisikin  jotakin  merkitystä,  niin  ne  eivät  riitä 
todistamaan  itse  pääasiaa,  sitä  että  eri  elämänasteiden  välillä  on  to- 
dellista henkistä  yhteyttä,  joten  yksityissielu  tajuaa  toisen  elämän- 
muodon toisen  jatkoksi.  Mitä  merkitystä  on  sillä  ajatuksella  että 
sielu  säilyy  jonkunlaisena  voimana,  jos  kuitenlcin  sielun  elävä  tietoi- 
suus kuolemassa  kokonaan  häviää?  Sekin  epäilys  kohtaa  tässä  vielä 
uudenaikaista  ihmistä,  että  tällä  tapaa  todistetaan  kaikkien  sielujen, 
alimpienkin  eläinsielujen  kuolemattomuus.  Sielun  yleistä  luonnetta 
ei  niinmuodoin  voi  ottaa  lähtökohdaksi  todistamaan  sellaista,  jolla  on 
ihmiselämälle  aivan  ratkaiseva  merkitys. 

Kun  on  tutkittava,  onko  ihmiselämässä  mitään  sellaista  eri- 
koista, yksinomaista,  joka  takaa  yksilölle  elämän  kuoleman  jälkeen, 
niin  joudutaan  kysymykseen,  jonka  ratkaiseminen  vaatii  valitsemaan 
toisen  tai  toisen  maailmankatsofnuksen.  Sillä  tarvitaan  määrätty  maail- 
mankatsomus, jotta  voitaisiin  ihmisessä  löytää  jotakin  laatuaan  ai- 
noata sekä  tämän  nojassa  saada  todellisuuden  pinnallinen  käsittämis- 
täpä muutetuksi. 

Ensiksikin  on  ilmeistä  että  naturalistisen  ja  materialistisen  maail- 
mankatsomuksen kannalta  kysymys  sielun  kuolemattomuudesta  saa 
kielteisen  vastauksen.  Ihminen  on  tältä  kannalta  luonnon  tuote,  joka 
on  kehittynyt  määrätyissä  olosuhteissa  ja  häviää  niiden  hävitessä. 
Ihmissielu  on  paljastaan  eläinsielun  kehittymismuoto  eikä  siinä  avaudu 
mikään  uusi  todellisuus. 

Useammin  eri  tavoin  ovat  sellaiset  ajattelijat,  jotka  eivät  hy- 
väksy naturalismia,  pyrkineet  osoittamaan,  että  ihmissielussa  on  jota- 
kin kokonaan  omalaatuista  ja  että  tämä  viittaa  uuteen  korkeampaan 
olioiden  järjestykseen.  Väliin  on  pantu  pääpaino  ihmissielun  järjelli- 
seen ajattelemisvoimaan,  väliin  sen  erikoiseen  moraaliseen  luonteeseen. 
Vanhempi  katsantotapa  käsitti  yleensä  ihmisen  erikoislaaduksi  hänen 
kykyänsä  muodostaa  yleisiä,  pysyviä  käsitteitä,  löytää  ikuisia 
totuuksia.  Uutena  aikana  esim.  Goethe  turvautui  siihen  syvään 
äärettömyyden,  loppumattoman  elämän  kaipuuseen,  joka  ihmisessä 
on  huomattavissa,  ja  katsoo  mahdottomaksi  että  luonto  olisi  tällaisen 
kaipuun  -  ihmissieluun  istuttanut,  jos  kuolema  kokonaan  katkaisisi 
ihmisen  kehityksen  aivan  alkuunsa.  Kant  tahtoi  perustella  kuole- 
mattomuutta vetoamalla  moraaliseen  ihanteeseen,  jonka  täydellisyys- 
vaatimusta  ihminen  ei  voi  täyttää  ilman  luottamusta  siihen,  että  vielä 
kuoleman  jälkeen  siveellinen  kehitys  voi  jatkua.  Laajalle  Kant  on 
vaikuttanut  silläkin  ajatuksellaan,  että  luottamus  oikeuden  toteutumi- 
seen edellyttää  uskoa  kuolemattomuuteen  ja  korkeampaan  maailman- 
järjestykseen. Tällaiselta  kannalta  ei  voida  hyväksyä  sellaista  maail- 
mankatsomusta, joka  ei  tyydytä  ihmisen  siveellistä  tietoisuutta. 

Eucken  katsoo  että  tällaisissa  ajatuksissa  on  paljonkin  huo- 
mioonotettavaa. Mutta  ne  eivät  riitä  osoittamaan  yksilöllisen  sielun 
kuolemattomuutta.  Se  ajatus,  että  ihmisessä  on  jotakin  ikuista,  hä- 
viämätöntä, ei  ole  sama  kuin  yksilöllisen  kuolemattomuuden  ajatus. 

sillä  esim.  Aristoteles  oli  kjdlä  vakuutettu  ajatuskyvyn  häviämättö- 
myydestä,  mutta  ei  ollenkaan  epäillyt  yksilöllisen  sielun  sammumista 
kuolemassa.  Kun  ajatellaan}  että  se,  mikä  tässä  elämässä  on  alka- 
nut kehittyä,  tarvitsee  jatkuvaa  täydennystä  toisessa,  niin  edelly- 
tetään todellisuuden  jäijenmukaisuus,  mikä  olisi  ensin  todistettava. 
Mutta  pääkysymys  on  kuitenkin  se,  onko  mahdollista  erikoisien  olen- 
non tarpeista  ja  kokemuksista  johtaa  se  kaikkeuden  uusi  oloaste,  jota 
kuolemattomuuden  ajatus  edellyttää.  Miten  voimme  osoittaa,  että 
ihminen  on  jotakin  enempää  kuin  erikoisolento,  että  ihmisen  elopii- 
rissä  on  jotakin,  jolla  on  yleistä,  kaikkeudellista  merkitystä?  Sitä 
varten  on  tarpeellista  tutkistella  mikä  on  ihmisen  erikoisluonne  eläi- 
meen verraten  tai  toisin  sanoen  mitä  on  ymmärrettävä  henkisyydellä, 
hengenelämällä. 

Henkisyys  ei  ole  mikään  luonnon  lisäominaisuus,  vaan  koko- 
naan uusi  elämä,  joka  muuttaa  todellisuuden  olemukseltaan  toiseksi. 
Luonnollinen  elämä  on  yksinkertaisten  oleiden  ulkonaista  suhteutu- 
mista ja  yhtymistä;  siinä  ei  mikään  tajua  tapahtumista  omaksi  tapahtu- 
misekseen,  joka  kohottaa  tajuavan  omaa  olemusta.  Henkisyydessä 
itsetietoinen  olento  sisäisesti  tajuaa  suhteet  ja  niitä  vallitsevat  lait; 
henki  tahtoo  muuttaa  koko  todellisuuden  omaksi  sisälliseksi  maail- 
makseen.  Ennen  kaikkea  vaaditaan  henkisyyden  kannalta  täydellinen 
muutos,  kääntyminen,  ennenkuin  todellisuuteen  tulee  merkitystä  ja 
arvoa.  Tämä  muuttuminen  ei  muodosta  mitään  rajoitettua  kehää, 
vaan  se  suuntautuu  todellisuuden  kokonaisuuteen  ja  niinmuodoin 
sen  täytyy  lähteä  maailmankaikkeudesta  eikä  vain  ihmisestä. 

Tästä  todellisuuden  syvyydestä  avautuu  uusia  elämänmuotoja. 
Elämä  ei  ole  siinä  yhden  yksityiskohdan  suhteutumista  toiseen,  vaan 
yksilö  on  suhteessa  kokonaisuuteen.  Spinoza  väitti,  että  kaikki 
tositieto  sisältää  ikuisuutta,  saavutetaan  ikuisuuden  kantaa  noudattaen 
(sub  specie  aeternitatis) ;  saman  voi  sanoa  kaikesta  henkisestä  elämästä 
yleensä.  Henkinen  elämä  ei  vaihdu  hetkestä  toiseen,  vaan  se  saa 
aikaan  merkitystä  ja  arvoa,  joka  on  riippumaton  ajan  vaihteluista. 
Se  kyllä  kohdistuu  aikaankin  ja  muodostaa  ajassa  historian,  mutta 
historiassa  henkinen  elämä  etsii  itselleen  määrätymmän  järjestymis- 
muodon  ja  pysyy  kuitenkin  omana  itsenään ;  historia  on,  vaikkakin  se 
ilmenee   ajassa,    kuitenkin    kohoamista    ajan    yläpuolelle    pysyvään 

totuuteen  .Inhimillinen  elämä  on  siten,  mikäli  se  on  henkistä  luonnetta, 
asetettu  ajan  ja  ikuisuuden  välille,  sillä  olemukseltaan  historia  perustuu 
ajan  yläpuolella  olevaan  järjestykseen,  mutta  se  saavuttaa  sisällisen 
merkityksensä  ainoastaan  ajallisessa  t3^ssä  ja  kokemuksessa.  Tämä 
käsitys,  ettei  aika  ole  elämän  varsinainen  tosiasia,  jota  ikuisuus  vain 
ympäröi,  vaan  että  ikuisuuden  kanta  vastaa  itse  totuutta  ja  ajan  mer- 
kitys on  toisarvoinen,  asettaa  luonnollisesti  Icuolemattomuuskysymyk- 
sen  uuteen  valoon. 

Kysymys  on  nyt  siitä  missä  määrin  ihminen  on  osallinen  hen- 
kisestä maailmasta.  Sillä  ainoastaan  sikäli  ihminen  saattaa  olla  kuole- 
maton kuin  hän  on  yhteydessä  henkisyyden  kanssa.  Se  että  ihmi- 
nen saa  toimeen  henkisiä  tuotteita,  esim.  ikuisesti  kestäviä  ajatuksia, 
ei  vielä  tee  häntä  kuolemattomaksi;  siinä  oli  Aristoteles  oikeassa. 
Ihminen  voi  päästä  kuolemattomaksi  ainoastaan  henkisen  elämän 
itsenäisenä,  personallisena  kannattajana.  Sitä  ihminen  ei  alusta 
pitäen  ole,  mutta  hänellä  on  mahdollisuus  kehittyä  siksi.  Kun 
ihminen  käsittää  henkisen  maailman  omaksi  maailmakseen  ja  pyrkii 
kaikin  voiminsa  sitä  edistämään,  niin  hän  esiintyy  personallisuutena 
sanan  paraimmassa  merkityksessä.  Sellaiseksi  tuleminen  edellyttää 
tahdon  vapaata  ratkaisua,  mikä  ei  voi  tapahtua  vain  yhdessä  hetkessä, 
vaan  jatkuu  läpi  elämän  ja  muuttaa  sen  kokonaisuudessaan.  Mikäli 
ihminen  on  henkisen  elämänjärjestyksen  personallinen  kannattaja, 
sikäli  hän  sisimmältä  olemukseltaan  kohoaa  ajan  yläpuolelle. 

Luottamus  henkisen  elämän  itsenäisyyteen  sekä  siihen  että 
tämä  elämä  on  välittömästi  koettavana  ihmissielussa,  on  niinmuodoin 
kuolemattomuususkon  perustuksena.  Vakava  ristiriita  asetettaisiin  hen- 
kisen elämän  kokonaisuuteen,  hengenelämään,  jos  ajatellaan,  että  se 
toiselta  puolen  ryhtyy  sellaiseen,  mikä  on  yläpuolella  ajan,  ja  kui- 
tenkin on  ajan  hävityksen  alainen.  Henkisen  elämän  ilmautuminen 
ihmiskunnassa,  yksilöllisen  elämän  syventyminen  ja  maailmanhisto- 
rian mahtava  työ  olisi  kokonaan  turhaa,  jos^kaikki  ihmisyksilöt  häviäi- 
sivät aikaan.  Ihminen  ei  voi  katsoa  itseään  hengenmaailmaan  kuu- 
luvaksi, jollei  ole  vakuutettu  kuolemattomuudestaan.  Näin  ajatellen 
Eucken  sanoo  olevansa  yhtä  mieltä  kristillisen  maailman  suurimman 
ajattelijan   Augustinuksen   kanssa,  joka  on  sanonut:  „mikä  ei  huku 

Jumalaan  nähden,  se  ei  huku  itseensä  nähden"  (Quod  Deo  non  perit, 
sibi  non  perit). 

Oman  käsityksensä  kuolemattomuudesta  Eucken  katsoo  suu- 
resti eroavan  siitä,  jota  tavanomaisesti  puolustetaan.  Jälkimäisen  mu- 
kaan, niin  Eucken  arvelee,  ymmärretään  kuolemattomuudella  luon- 
nollisen yksilöllisyyden  säilymistä  omine  mielihaluineen  kaikki- 
neen. Mutta  Eucken  tahtoo  pitää  ihmisen  henkistä  yhtyyttä  kuole- 
mattomana eikä  ihmistä  sellaisenaan.  Tämä  ihmisen  kuolematon 
henkinen  ydin  on  tässä  elämässä  yhdistettynä  luonnolliseen  ja  ajalli- 
seen olemismuotoon,  joka  on  käsitettävä  oman  luonteensa  mukai- 
sesti. Eucken  sanoo  tahtovansa  täydellisesti  myöntää  oikeaksi  sen 
mitä  tiede  opettaa  sielunelämän  ja  ruumiin  läheisestä  yhteydestä.  Se 
ei  johda  häntä  materialismiin,  vaan  siihen  että  tulee  karttaa  väittä- 
mästä tämän  elämän  erikoisia  elämänmuotoja  ainoiksi  mahdollisiksi  ja 
vaatimasta  juuri  niiden  säilymisiä.  Emme  saa  peläten  joutuvamme 
panteistiseen  käsitykseen  sielumme  haihtumisesta  kytkeä  käsitystämme 
kuolemattomuudesta  tämän  maallisen  elämämme  muotoihin,  vaan 
meidän  on  kunnioitettava  kuolemattomuuden  suurta  arvoitusta  ja 
myöntää  että  yksityiskohdittain  emme  voi  puhua  tulevasta  elämästä 
muuten  kuin  vertauskuvien  avulla. 

Kuolemattomuuden  ja  tulevan  elämän  aate  sisältää  itsessään 
uusia  runsaita  mahdollisuuksia,  joita  ei  saa  rajoittaa  nykyelämän  kan- 
taan nojautuen.  Usein  niin  tehdään,  sidotaan  elämä  liiaksi  nykyi- 
sistä muodoistaan  riippuvaksi,  koska  tahdotaan  pitää  kiinni  rakkaaksi 
käyneestä  olotavasta.  Mutta  on  ajateltava  ajan  rajattomuutta,  joka 
ei  salli  ihmissielun  jatkaa  vain  samaa  rataa  siten  että  sellainen  kuin 
Kant  kautta  kaikkien  aikojen  ajattelisi  ja  sellainen  kuin  Goethe  ru- 
noilisi. Tämä  elämä  on  katsottava  vain  yhdeksi  olomuodoksi  mitä 
runsaimpien  mahdollisuuksien  joukossa.  Kuinka  tämän  asian  laita 
lieneekin,  niin  on  Euckenin  mielestä  pantava  suurta  painoa  siihen, 
että  tulevan  elämän  ajatus  ei  saa  riistää  itselleen  liiallista  huomiota 
tässä  elämässä.  Se  ei  saa  estää  näkemästä  tämän  elämän  tehtävää. 
Meissä  itsessämme  on  tehtävistä  suurin  —  henkisen  personallisuu- 
den  muodostaminen.  Liiallinen  huolehtiminen  tulevasta  elämästä  voi 
riistää  harrastusta  tämän  elämän  tarpeellisilta  tehtäviltä.  Tästä  elä- 
mästä on  meidän  huolta  pidettävä,  mutta  ymmärrettävä  sen  merkitys 

oikein ;  se  ei  ole  vain  haihtuva  hetki,  vaan  perustuu  ikuiseen  järjes- 
tykseen, se  on  käsitettävä  todelliseksi,  varsinaiseksi  nykyajaksi. 

Liiallista  huolehtimista  tulevasta  elämästä  on  siinäkin  katsannossa 
varottava,  että  se  voi  saada  meitä  yksipuolisesti  ajattelemaan  kuoleman- 
takaista  palkintoa  ja  rangaistusta.  Tämä  ajatus  saattaa  helposti  si- 
veelliseen toimintaamme  epäpuhtaita  vaikuttimia.  On  tunnettua  että 
Platon  esitti  käsityksensä  sielun  kuolemattomuudesta  vasta  sen  jälkeen 
kuin  hän  oli  osoittanut  että  hyvän  aate  sellaisenaan  riittää  siveelli- 
sen toiminnan  perusteeksi.  Kuolemattomuuden  ajatus  tarkoittaa  vä- 
hemmän ihmismielen  suuntaamista  tulevaisuuteen  kuin  nykyelämän 
tekemistä  suureksi  ja  henkisesti  rikkaaksi.  Liian  paljon  tuohon  tule- 
vaisuuteen antautumasta  erityisesti  se  ajatus  voi  meitä  pidättää  että  olem- 
me aivan  tietämättömiä  tulevan  elämän  luonteesta.  Tässä  kohden  Euc- 
ken  viittaa  erääseen  Kantin  lausuntoon,  jossa  katsotaan  onnelliseksi 
sitä  että  haudantakainen  elämä  on  meille  peräti  tuntematon.  Jos  se 
olisi  meille  jotakin  tunnettua,  silloin  Jumalan  ja  iankaikkisuuden  suu- 
renmoinen majesteetti  olisi  lakkaamatta  tietoisuudessamme.  Silloin 
ihminen  ajattelisi  vain  toivottua  onnea  osaamatta  toimia  vaikuttimena 
puhdas  velvollisuudentunto  ja  epäitsekäs  mielensuunta.  Tietämättö- 
myytemme avaa  sijan  todelliselle  siveelliselle  mielenlaadulle  ja  kun- 
nioitukselle siveellisyyslakia  kohtaan.  Niinpä  syventyminen  luon- 
toon ja  ihmiseen  opettaa  meille  tässäkin  kohden  todeksi  sen,  minkä 
muutenkin  saamme  todeksi  huomata,  että  se  tutkimaton  viisaus,  jonka 
johdosta  olemme  olemassa,  ansaitsee  ihailua  yhtä  paljon  siihen  näh- 
den mitä  se  on  meiltä  kieltänyt  kuin  siihen  minkä  se  on  meille 
myöntänyt. 

Näillä  viittauksillaan  Platonin  ja  Kantin,  vanhanajan  ja  uuden- 
ajan suurimpain  ajattelijain  ajatuksiin  Eucken  lopettaa  tutkielmansa 
«kuolemattomuuden  probleemista".  — 

Paljonkin  on  erilaisuutta  niissä  maailmankatsomuksen  piirteissä, 
joita  Nansen  ja  Eucken  esittävät.  Nansen  etsii  johtavat  aatteensa 
luonnontutkimuksesta  lukien  ihmissielunkin  kokonaan  luonnon  suu- 
reen piiriin  kuuluvaksi.  Hän  ihailee  tähtitaivaan  suuruutta  ja  katsoo 
sen  opettavan  ihmiselle  vaatimattomuutta,  altista  alistumista  luonnon 
suuriin  lakeihin.  Sama  resignatsionin  aate-  ja  tunnesävy,  joka  tava- 
taan ennen  kaikkea  Spinozan  filolofisessa  järjestelmässä,  on  Nanse- 

ninkin  katsomuksissa  huomattavaa.  Näillä  ajatuksillaan  luonnon  suu- 
ruudesta ja  ihmisen  velvollisuudesta  alistua  luonnon ,  hänelle  määrää- 
mään asemaan  Nansen  edustaa  ajatustapaa,  jolla  meidän  aikanamme 
kyllä  on  paljonkin  kannattajia. 

Eucken  puolestaan  etsii  ensi  sijassa  toisenlaista  suuruutta  kuin 
se  tähtitaivaan  ulkonainen  suuruus,  jota  Nansen  ihailee.  Samoin 
kuin  Kant  huomasi  että  tämän  suuruuden  ohessa  on  toisenlainen 
suuruus,  joka  vaatii  ihmiseltä  kunnioitusta  yhtä  hyvin  kuin  tähtitai- 
vaankin, sisäinen  suuruus,  siveyslain  velvoittava  majesteetti,  samoin 
Euckenkin  etsii  ihmishengen  luonteesta  niitä  erikoisia  piirteilä,  jotka 
voivat  osoittaa  sen  yhteyttä  henkisen  maailman  kanssa.  Nansenin 
ajatus,  että  ihminen  on  luettava  kokonaan  luonnon  olemispiiriin,  ei 
Euckeniä  tyydytä;  hänestä  hengen  olemus  kohoaa  luonnon  yläpuolelle 
silti  loukkaamatta  niitä  luonnon  lakeja,  jotka  omassa  piirissään  kyllä 
vallitsevat  olemassaoloa.  Nansen  saa  maailmankatsomuksensa  pää- 
piirteet luonnontutkimuksesta  ja  siltä  ajattelijalta,  joka  luonnon  suurta 
kokonaisuutta  ihailee  pitäen  sitä  Jumalan  arvoisena;  Nansenia  voi 
sanoa  uusspinozistiksi.  Eucken  sitä  vastoin  suuntaa  silmänsä  ihmi- 
sen henkiseen  kehitykseen  ja  ihmiskunnan  historiallisiin  kamppailui- 
hin, joita  hän  ei  voi  turhina  pitää.  Samalla  Eucken  omaksuu  käsi- 
tyksiä uskonnon  ja  kristinuskon  aatemaailmasta.  Siitähän  on  saatu 
se  ajatus  että  se,  mitä  Eucken  sanoo  henkisyydeksi,  on  jotakin 
ikuista,  vaikkakin  taivas  ja  maa,  se  luonto,  jonka  suuresta  kierto- 
liikkeestä Nansen  puhuu,  osoittaakin  vain  vaihtelua  ja  muutosta.  Ja 
erityisesti  kristinuskon  piiriin  tuntuu  se  Euckenin  ajatus  kuuluvan  että 
henkisyyden  aste  edellyttää  ihmismielessä  ratkaisevaa  käännettä,  joka 
vaatii  muuttamaan  elämän  kokonaan  toisenlaiseksi  kuin  minä  se  pal- 
jastaan luonnollisin  silmin  ja  mielin  nähtynä  esiintyy. 

Mutta  erilaisuuksistaan  huolimatta  on  Nansenin  ja  Euckenin 
katsantotavoissa  yhteistäkin.  Molemmat  tahtovat  antaa  nykyajan 
tieteelliselle  totuudenkäsitykselle  arvonsa  ja  huomaavat  välttämättö- 
mäksi sovittaa  maailmankatsomuksen  sopusointuiseksi  sen  kanssa. 
Ihmisen  sisäisistä  voimista,  henkisistä  ja  eetillisistä,  sellaisista  kuin 
rehellisyydestä  ja  tosi  vaatimattomuudesta,  myöskin  Nansen  etsii  sitä 
tukea,  jota  hän  katsoo  varsinkin  nuorison  tarvitsevan  elämän  pyrki- 
myksissä, —  ja  saattaa  vain  olla  kysymys  siitä,  onko  tällaisiin  voi- 

miin  vetoaminen  sopusoinnussa  Nansenin  yleisten  naturalististen  edelly- 
tysten kanssa  vai  eikö  se  lähfennä  häntä  Euckenin  käsitykseen  hen- 
gen maailman  ylemmyydestä  ja  itsenäisyydestä.  Molemmat  ajatteli- 
jamme ovat  myöskin  yksimielisiä  siitä,  että  ihmisen  toiminnalle  on 
asetettava  siveellisesti  puhtaat  vaikuttimet,  sellaiset,  joita  eivät  sa- 
menna tulevan  elämän  herättämä  toivo  tai  pelko.  Heistä  molem- 
mista vaaditaan  ihmiseltä  ensi  sijassa,  että  hänen  on  tämä  elämä, 
tämä  maallinen  nykyinen  elämä  elettävä  kirkkaasti  ja  totuudenmu- 
kaisesti. Molemmat  he  ovat  huomanneet,  että  meidän  aikanamme 
tätä  elämää  ei  eletä  niin  syvästi  ja  alkuperäisesti  kuin  tulisi,  molem- 
mat he  katsovat  nykyaikamme  kaipaavan  personallisuuksia. ,  Syven- 
tymiseen, henkiseen  syventymiseen  he  molemmat  kehoittavat  valit- 
taen että  ihmisillä  on  nykyään  niin  vähän  aikaa  ajattelemiseen.  Ja 
sitenpä  he  molemmat  ovat  todistamassa  maailmankatsomuksen  etsi- 
mistä nykyaikaisellekin  ihmiselle  varsinaisesti  tarpeelliseksi. 


^ 

KIRJOITTANUT 

JALMARI  FINNE. 


III. 

Toiselta  puolen  yhä  heikkenevä  kotimainen  näytelmäkirjal- 
lisuus on  vaikuttanut  lamauttavasti  näyttämötaiteeseemme,  mutta 
puoleltansa  suurena  syynä  siihen  on  ollut  myöskin  näyttelijöiden  puut- 
teellinen yleissivistys. 

Luonnollistahan  on,  että  se  henkilö,  jonka  kuvattavana  on  ih- 
missielun taistelut,  voi  vain  rikkaan  sielunelämän  ja  monipuolisen 
sivistyksen  kautta  saavuttaa  ne  keinot,  joiden  avulla  hän  uskotta- 
valla tavalla  voi  kuvata  katsojalle  esitettävän  luonteen  psykologisia 
piirteitä.  Tätä  suurta  yleissivistystä  ei  näyttelijä  saavuta  yksinomaan 
koulusivistyksen  kautta  —  vaikka  se  antaakin  tiedonavaimia  ihmi- 
selle —  vaan  laajan,  yhäti  jatkuvan  tutkimisen  kautta.  Tässä  suh- 
teessa on  m.eidän  teatterihenkilökuntamme  tavattoman  alhaisella  as- 
teella. Hyvin  harvoja  poikkeuksia  lukuunottamatta  ovat  he  melkein 
kokonaan  laiminlyöneet  yleissivistyksen  hankkimisen  itselleen.  Kirjal- 
lisuuden seuraaminen  on  tullut  heille  mahdottomaksi  puutteellisten 
kielitaitojensa  vuoksi,  useat  heistä  kun  osaavat  lukea  kaunokirjallisia 
ja  tieteellisiä   teoksia  vain  suomen  kielellä.    Kansallisteatteri  Kaarlo 


536  JALMARI  FINNE. 


Bergbomin  aikana  koetti  herättää  tätä  uusien  kielien  harrastusta 
näyttelijöissä.  Hänen  sukulaisensa  neiti  M.  von  Troil  antoi  teatterin 
jäsenille  monen  vuoden  kuluessa  ilmaiseksi  opetusta  saksan  ja  rans- 
kan kielissä,  mutta  ainoastaan  hyvin  harvat  käyttivät  tätä  tilaisuutta 
hyväkseen.  Lopulta  nämätkin  harvat  väsyivät.  Monena  syksynä 
,  alkoi  neiti  von  Troil  uudelleen  tuntinsa,  mutta  koskaan  ne  eivät  jat- 
kuneet kevääseen  asti.  Kun  näyttelijät  saivat  valtion  matkarahoja 
opintojen  jatkamiseksi  ulkom.aiUa,  olivat  he  matkojansa  varten  kielel- 
lisessä suhteessa  hyvin  huonosti  valmistuneita,  ja  matkalta  palattuaan 
eivät  he  kyenneet  eivätkä  halunneet  edistyä  vieraissa  kielissä.  Teat- 
terilla on  suuri  Kaarlo  Bergbomin  hankkima  näytelmäkirjallisuutta 
sisältävä  kirjasto.  Niinä  kahdeksana  vuotena,  joina  olin  Kansallis- 
teatterissa, en  tiedä  näyttelijöiden  varsinaisesti  käyttäneen  tätä  kirjastoa. 
Joku  harva  hyvin  harvoin  sen  teki.  Joku  oppilas  voi  ottaa  lukeakseen 
suomalaisia  näytelmiä  kirjastosta,  siinä  kaikki.  Voidakseen  tutkia 
puhtaasti  filosofista ,  kirjallisuutta  ovat  näyttelijät  puutteellisen  alku- 
sivistyksensä  vuoksi  olleet  mahdottomia.  Vielä  nyt  jäisi  suurin  osa 
vastauksen  velkaa,  jos  kysyisi  heiltä,  mikä  on  eroitus  etiikan  ja  este- 
tiikan välillä. 

Loistavalla  neroudellaan  ja  suurella  auktoriteetillaan  saattoi 
Kaarlo  Bergbom  antaa  näyttelijöille  omasta  sielustaan  heiltä  puuttu- 
van pohjan  esitykseen.  Usean  näyttelijän  suuri  luontainen  näyttämö- 
vaisto  teki  sen  mahdolliseksi,  että  he  voivat  sulattaa  ja  käyttää  saa- 
mansa ohjeet.  Moni  näyttelijämme  on  tuolla  näyttämövaistoUaan 
saavuttanut  suunakin  tuloksia  työssään,  mutta  aina  on  seisahdus 
tapahtunut  sitten  kun  omaa  personallista  käsitystä  osan  esittämisesi 
on  tarvittu.  Meillä  on  ollut  paljon  »lupaavia"  taiteilijoita,  mutta  aina 
he  ovat  pettäneet  lupauksensa. 

Jota  suurempi  yleissivistys  näyttelijällä  on,  sitä  johdonmukai- 
semman kuvan  hän  voi  luoda  esitettävästä  henkilöstä.  Hän  voi  pa- 
koittaa  arvostelun  ja  yleisön  tunnustamaan  hänen  luomansa  kuvan 
ehdottomasti  oikeaksi.  Jota  pintapuolisempi  näyttelijä  on,  sitä  pinta- 
puolisempi  on  hänen  esittämänsä  kuva.  Ja  niitä  me  olemme  saaneet 
nähdä  näyttämöltämme  hyvin  paljon.  Tätä  sivistyksen  hankkimisen 
intoa  ei  voida  pakon  avulla  näyttelijöissä  herättää,  sen  täytyy  olla 
sisällisenä  pakkona  jokaisella. 

Toinen  tuntuva  puutteellisuus  näytcelijöissämme  ovat  vaillinaiset 
ammattitaidot.  Jokainen  taideala  vaatii  suoranaista  ammattiharjoi- 
tusta  ja  vaatii  ammattikeinojen  kehittämistä.  Heti  ensi  hetkellä  louk- 
kaa yleisöä  puutteellinen  suomen  kielen  taito,  ja  kummastellen  kj^- 
syy,  kuinka  eivät  monetkaan  näyttelijöistämme  ole  parinkymmenen 
vuoden  kuluessa  oppineet  kä3^tämään  sitä  kieltä,  joka  on  heidän  tai- 
teensa ensimäisenä  välineenä.  Vielä  n}^  voi  kuulla  lauseita  sellaisia 
kuin  «uunissakin  ooltava  on  hyyvä"  (pro:  unissakin  oltava  on  hyvä). 
Teatterilla  on  ollut  kielen  korjaaja,  mutta  hänen  työnsä  on  supistu- 
nut nuorempaan  polveen,  miksi  lyödään  laimin  vanhempi,  jolla  juuri 
suurimmat  viat  ovat  ja  aina  voimakkaasti  vaikuttaa  nuorempiin? 
Teatterin  alkuaikoina  ei  suomen  kieli  ollut  täysin  kehittynyt,  nyt  se 
sitä  on,  ja  sillä  on  oikeus  saada  kaikua  koko  heleydessään.  Tästä 
huonosta  suomen  kielestä  on  huudettu  jo  vuosikausia,  mutta  näytte- 
lijät ovat  konservatiivisia,  ja  epäkohdat  ovat  hyvin  vähän  korjaantu- 
neet. Mikään  johtaja  ei  suuren  työtaakkansa  ohella  ennätä  korjaa- 
maan alinomaa  kieltä,  siihen  vaaditaan  näyttelijöiden  omaa  har- 
rastusta. 

Kansallisteatterin  huono  puhetapa  (diktsioni)  on  tunnettu.  Syy- 
tetään uuden  salin  huonoa  akustiikkaa.  Se  on  hyvin  ontuva  puo- 
lustus, sillä  ne  näyttelijät,  jotka  ovat  panneet  painoa  puhetavalleen, 
saavat  joka  tavun  kuulumaan.  Todistuksena  siitä  ovat  Ida  Aalberg 
ja  Adolf  Lindfors  sekä  muutamat  muut. 

Teatterilla  on  oppilaskoulunsa,  jota  oppilaat  moittivat  —  tietysti. 
Ennen  oppilaskoulun  perustamista  oli  teatterilla  nuorten  opettajana 
Kaarola  Avellan.  Sanottakoon  hänen  huonosta  suomen  kielen  tai- 
dostaan mitä  tahansa,  sen  moitteen  hän  varmaan  itsekin  tunnustaa 
oikeutetuksi,  mutta  opettajana,  äänen  kehittäjänä,  roolien  analysee- 
raajana  hän  on  ollut  henkilö,  jommoista  ei  toista  tule.  Hänen  laaja, 
monipuolinen  yleissivistyksensä,  näytelmäkirjallisuuden  täydellinen 
tunteminen,  suuri  innostuksensa  työhönsä  tekivät  hänet  verrattomaksi 
tueksi  nuorelle  näyttelijälle.  Ja  kuitenkin  käyttivät  niin  harvat  hänen 
opetustaan  täydellisesti  hyväkseen.  Kansallisteatterissa  ollessani  sain 
neiti  Avellanin  pyynnöstä  usein  turvautua  kurinpitotoimiin  pakoit- 
taakseni  niskoittelevat  oppilaat  näyttämötunneille.  Neiti  Avellania 
moitittiin  puolueelliseksi,  sitä  hän  olikin,  valmis  puolustamaan  ja  aut- 

tamaan  suosikkejaan,  jotka  eivät  aina  olleet  lahjakkaimpia,  mutta  aina 
ahkerimpia.  Ahkeruudella  saavutti  aina  hänen  suosionsa.  Kun  neiti 
Avellan  vetäytyi  pois  teatterin  nuorten  opettamisesta,  kadotti  teatteri 
henkilön,  jonka  paikkaa  ei  ole  vieläkään  täytetty. 

Teatteri  on  antanut  jäsenilleen  ilmaiseksi  tunteja  laulussa,  jos 
heillä  ääntä  on  ollut.  Muistan  monta  valitusta,  joita  neiti  Alexandra 
Ahnger  teki  minulle  huolimattomien  oppilasten  suhteen. 

Jonkinmoisena  universaalikeinona  kaiken  opetuksen  helpoksi 
hankkimiseksi  on  pidetty  ulkomaanmatkoja.  Mitä  suuria  summia 
valtio  onkaan  niihin  tuhlannut!  Ja  mikä  on  ollut  tuloksena?  Mei- 
käläiset näyttelijät  matkustavat  ulkomaille  osaamatta  vieraita  kieliä. 
He  käyvät  ulkomailla  kuten  huvimatkailijat,  jotka  katselevat  ympä- 
rilleen ja  tuskin  osaavat  kielestä  sen  enempää  kuin  että  töintuskin 
tulevat  toimeen.  Teatteri  ei  vaadi  antaessaan  suosituksen  valtioavun 
saamiseen  mitään  todistusta  hakijan  kielitaidosta.  Kerran  teatterin 
johtokunta  teki  sellaisen  päätöksen,  mutta  se  jäi  vain  päätökseksi. 

Vieraan  kielen  taitaminen  on  välttämätöntä  vieraan  maan  näy- 
telmätaiteen  ymmärtämiselle,  muussa  tapauksessa  on  tulos  se,  mikä 
meillä  on  ollut.  Näyttelijät  tuovat  mukanaan  aina  jotain  vierasta, 
luonnotonta.  Suuremman  rooli-syventymisen  sijaan  näkee  aina  ulko- 
maanmatkan jälkeen  teatteritemppuja.  Olen  nähnyt  tuollaisen  ulko- 
maanmatkan jälkeen  esitettävän  Reginaa  ^Regina  von  Emmeritzissä" 
„ uudella,  hillityllä  tavalla".  Näyttelijätär  tahtoi  matkia  ranskalaista 
Baneta.  Hän  sovitti  Bartetin  hillityn  esitystavan  näytelmään,  jonka 
päähenkilö  on  intoilija.  Tulos  oli  peloittavan  surkea.  Innostunut, 
intoileva  Regina  puhui  kuin  parisilainen  salonkinainen.  Tämä  on 
vain  yksi  pieni  esimerkki  monen  kymmenen  joukossa. 

Viime  vuosina  on  tuo  ulkomaanmatkavimma  tullut  aivan  pe- 
loittavaksi,  ja  kohta  on  teatterin  jokainen  henkilö  valtion  matkara- 
halla käynyt  pilaamassa  senkin  vähän,  mitä  hänellä  taiteessaan  oli 
omintakeista. 

Voidakseen  saada  jotain  pysyväistä  ulkomaanmatkasta  tulee 
näyttelijän  voida  seurustella  etevien  henkilöiden  kanssa  siellä.  Tähän 
vaaditaan  yleissivistystä  ja  kielitaitoa,  ja  ne  puuttuvat.  Vaaditaan 
myös  seurustelutaitoa,  jota  meidän  näyttelijöillä  ei  aina  ole,  sillä  on- 
han suomalaisen  teatterin  häpeänä  aina  ollut  se,  että  näyttelijöitä  on 

voinut  humalassa  ilmestyä  yleisön  eteen,  kuinka  he  silloin  ulkopuo- 
lella näyttämöä  tietäisivät  oikeat  rajat,  kun  eivät  tee  sitä  edes  työs- 
sään, jonka  jokaiselle  pitäisi  pysyä  pyhänä. 

Meidän  näyttelijämme  voivat  puhua  vain  itsestään,  hyvä  kun 
siihen  tyytyvät,  sillä  mennessään  muille  aloille  saamme  hävetä  hei- 
dän tietämättömyyttään.  Muistan  erään  ulkomaalaisen  haastattelun, 
jolloin  eräs  ^lupaavimpia"  teatterimme  jäseniä  luetellessaan  meidän 
kirjailijoitamme  unohti  Aleksis  Kiven  nimen. 

Näille  taiteilijoille  osasi  Kaarlo  Bergbom  antaa  omasta  sielus- 
taan paljon.  Kukaan  muu  ei  sitä  voi.  Ja  tätä  samaa  miestä  koh- 
teli teatterin  henkilökunta  omalla  ystävällisellä  tavallaan.  80-luvun 
loppupuolella  teatterin  jäsenet  tahtoivat  saada  Kaarlo  Bergbomin  eroi- 
tetuksi.  Tämä  jupakka  on  jo  unohdettu,  ja  nekin,  joita  näyttelijät 
typerällä  käytöksellään  loukkasivat,  antoivat  sen  anteeksi. 

Tällä  henkilökunnalla  Kaarlo  Bergbom  sai  sittenkin  jotain  suurta 
aikaan.  Nyt  se  on  loppunut.  Meidän  on  turhaa  valitella  näytelmä- 
taiteemme  huonontumista,  se  ei  nouse,  ellei  näyttelijäkunta  muucu. 
Nuoresta  polvesta  toivotaan,  mutta  ehkä  hekin  ovat  vain  «lupaavia" 
jäseniä,  jommoisia  me  olemme  saaneet  nähdä  niin  monen  monta. 

Todellinen  sivistyksen  ja  kehityksen  jano  —  jos  se  herää  hen- 
kilökunnassa, silloin  voimme  jotain  toivoa. 


IV. 

Vaarallinen  teatterin  vihollinen  on  ollut  viime  vuosina  arvostelu. 
Jos  se  olisi  ollut  ankara,  niin  olisi  se  voinut  jotain  hyödyttää,  mutta 
se  on  ollut  häilyvä.  Ja  tämän  häilyväisyyden  selvimpänä  ilmiönä 
on  »uuden  suunnan"  huutaminen.  Kaarlo  Bergbomilla  oli  oma  suun- 
tansa näytelmätaiteessa,  se  oli  kyllä  romantiikan  suunta,  leveä  ja 
suuripiirteinen,  mutta  sen  paraana  ominaisuutena  oli  sen  loogillisuus, 
tuo  järkiperäinen  pohja  kaikille  näyttämöltä  esitettäville  luonteille. 
Arvostelu  alkoi  puhua  «luonnollisuudesta**  nä3^ttämöllä,  se  sai  kan- 
nattajia teatterissa,  ja  useimmat  näistä  kannattajista  olivat  teatterin 
keskinkertaisia  voimia,  jotka  tällä  uudella  suunnalla  tahtoivat  aate- 
loida puutteellisuutensa.    Kaarlo  Bergbom  ei  voinut  vastustaa  tämän 

suunnan  leviämistä,  yhä  enemmän  se  sai  jalansijaa,  ja  seuraus  ilmeni 
piankin :  kokonaisuus  esityksestä  hävisi,  vanha  koulu  ja  uusi  koulu 
esiintyivät  rinnatusten  samassa  näytelmässä.  Ja  silloin  oli  teatteri 
tuomittu.  Kaarlo  Bergbom  ei  taipunut  tähän  uuteen  suuntaan.  Se 
oli  hänelle  aivan  mahdotonta,  sillä  se  ei  perustunut  mihinkään  muu- 
hun kuin  yksityisten  näyttelijöiden  omiin  personallisiin  esitysominai- 
suuksiin.  Jotta  äkkiä  aivan  uusi  suunta  näytelmätaiteessa  voisi  esiin- 
tyä, siihen  tarvitaan  harvinaisen  intelligenttejä  näyttelijöitä,  joilla 
kaikki  esityskeinot  ovat  täydellisesti  hallussaan.  Mistä  Kaarlo  Berg- 
bom ne  olisi  löytänyt?  Hänellä  oli  „uutta  suuntaa"  harrastavia  tai- 
teilijoita, jotka  parhaimmassa  tapauksessa  matkivat  jotakuta  ulkomaa- 
laista taiteilijaa,  mutta  joilla  ei  omaa  intelligenttiä  käsitystä  ollut  esi- 
tettävästä osasta.  Kaarlo  Bergbom  tarvitsi  varmemman  pohjan  tai- 
teelliselle työlleen.  Kun  nyt  oli  hajaannus  päivän  selvä  esityksessä, 
tuli  arvostelu  entistään  tylymmäksi,  yleisökin  alkoi  nähdä  että  esitys 
ei  enää  ollut  kokonaista,  ja  yleinen  mielipide  oli  valmis:  teatteri  on 
mennyt  alaspäin! 

Se  on  mennyt  alaspäin,  se  on  totta,  mutta  siitä  ovat  kaikki  pi- 
täneet huolta.  Kaarlo  Bergbom  oli  rakentanut  kauniin  rakennuksen, 
sitä  moitittiin,  yhteisvoimin  revittiin  se  alas,  ja  nyt  kun  se  on  rau- 
nioina ja  Kaarlo  Bergbom  on  poissa,  ei  kukaan  osaa  sitä  rakentaa 
uudelleen.  Ja  vaikeata  se  onkin,  vanhan  muotoa  ei  kukaan  enää 
osaa,  ja  jos  joku  uutta  aikoisi,  ei  hänelle  anneta  siihen  aikaa,  vaan 
vaaditaan,  että  hänen  on  parissa  vuodessa  tehtävä  se,  minkä  Kaarlo 
Bergbom  teki  kahdessakymmenessä.  Ja  seurauksena  siitä  on  se  ajo- 
metsästys,  jota  nykyään  harjoitetaan  johtajien  suhteen.  Nekin,  jotka 
koettavat  pitää  pystyssä  raunioita  ja  vähitellen  korjata  niitä,  saavat 
moitteita  siitä,  etteivät  osaa  tehdä  ihmettä. 

Me  laskemme  itsemme  kultuurikansaksi.  Se  on  erehdys.  Kul- 
tuun edellyttää  voimakasta  henkistä  pohjavirtaa,  jonka  pinnalla  näemme 
loistavat  väreet.  Meiltä  puuttuu  tuo  pohjavirta.  Kaikki  taidesuun- 
tamme riippuvat  kokonaan  yksilöistä.  Niiden  personallisuuden  ym- 
pärille kokoontuu  taide,  he  luovat  säteitä  joka  taholle  ja  saavat  mei- 
dät uskomaan,  että  meillä  on  kultuuria.  Näytelmätaiteessamme  oli 
Kaarlo  Bergbom  tuo  personallisuus,  hän  painoi  leimansa  kaikkeen. 
Me  uskoimme,  että  meillä  oli  hyviä  näyttelijöitä,  meillä  oli  vain  hän. 

Hän  kuoli,  ja  nuo  samat  „etevät"  näyttelijät  ovat  luoneet  puolinaista 
taidetta.  Vielä  nyt  ovat  heidän  parhaat  osansa  ne,  jotka  he  ovat 
Kaarlo  Bergbomin  johdolla  tutkineet.  Onko  Kaarlo  Bergbomin  kuol- 
tua ainoakaan  näyttelijä  luonut  näyttämökuvaa,  joka  olisi  pysy- 
västi painunut  yleisön  mieleen?    Ei. 

Ja  tämän  miehen  työn  me  isänmaallisessa  taideinnossa  revimme 
rikki.  Arvostelu  riisti  kaiken  arvon  hänen  työltään  silloin,  kun  hän 
vielä  oli  terve  ja  henkisesti  täysin  kykenevä,  ja  katkeroitti  hänen 
viimeiset  vuotensa. 

Me  olemme  itse  syypäitä  teatterin  alennustilaan.  Meidän  ei 
sovi  valittaa  sitä,  vaan  odottaa  parempaa  aikaa.  Taide  nousee  ja 
laskee  aina,  nyt  on  tuo  laskeutumisaika,  se  nousee  siitä  vielä,  sillä 
teatteri  on  meidän  kultuurielämällemme  jo  välttämätön,  ja  se,  mikä 
välttämätön  on,  se  etsii  tavalla  tai  toisella  tiensä  ylöspäin. 

YleifisilmäyB  YenlyÄn  aykyiaeen  kiijalliBuuteen. 

V. 

Nykyinen  venäläinen  kirjallisuus  taikka  paremmin  sanoen  Ve- 
näjän nykyiset  kirjailijat  voidaan  jakaa  kahteen  ryhmään.  Toiset  — 
realistit  —  kirjoittavat  ,  vanhaan  tapaan '*j  toiset  taas  —  dekadentit  eli 
modernistit  —  „ uuteen  tapaan".  Tunnusmerkillistä  nykyiselle  taan- 
tumuksen ajalle  on  dekadenttien  kohoaminen  kukoistukseen  ja  voittoon. 

Ensiksi  mainitut,  s.  o,  realistit,  ovat  suuntansa  ja  kirjoitusta- 
pansa puolesta  sen  realistisen  koulun  jatkajia,  jonka  jo  viime  vuosi- 
sadan 30-luvulla  pani  alulle  nerokas  Gogol,  „  Reviisorin*"  ja  „  Kuol- 
leitten sielujen"  tekijä.  Nämä  kirjailijat  pyrkivät  suurten  edeltäjiensä 
ja  opettajiensa  Turgenexvin,  Tolstoin  y.  m.  esimerkkiä  seuraten  ku- 
vaarnaan  realistisesti  Venäjän  olevia  oloja. 

Venäläinen  kaunokirjallisuus  on  erikoisten  historiallisten  olojen 
vaikutuksesta  jo  koko  I9:nnen  vniosisadan  ajan  ollut  suuremmassa 
määrin   kuin   mtkaän  muu  kirjallisuus  luonteeltaan  yhteiskunnallista. 

Tämä  onkin  täysin  ymmärrettävää:  Venäjällä,  jossa  ei  ole  ollut  ko- 
koontumis-, sana-  ja  painovapautta  eikä  tästä  syystä  ole  ollut,  niin- 
kuin njrtkään  taas  uudelleen  ei  ole,  mahdollisuutta  julkisesti  tuoda 
esille  ajatuksiaan  ja  mielipiteitään,  jossa  kirjailijat  sivistyneen  luokan 
parhaimpina  edustajina  eivät  ole  voineet  jäädä  syrjästäkatselijoiksi 
suuressa  taistelussa  vapauden  ja  kansan  onnen  puolesta  ja  jossa  suu- 
rin osa  heistä  ^epäluotettavien**  joukkoon  luettuina  sai  viettää  aikansa 
vankiloissa,  maanpaossa,  vieläpä  pakkotyössä  Siperiassa  —  Venä- 
jällä on  kaunokirjallisuus  ja  kritiikki  jo  ammoin  saanut  toisen  mer- 
kityksen kuin  länsi-Europassa.  Jo  vuonna  1848  kuolleen  suuren 
kriitikon  Bielinskin  ajoista  asti  ei  venäläinen  kritiikki  ole  rajoittunut 
tarkastamaan  kirjallisia  tuotteita  yksistään  esteetiseltä  kannalta:  kir- 
jallisuusarvostelut, esimerkiksi  kuuluisien  60-luvun  kriitikkojen  Öerny- 
sewskin,  Dobroljubowin  ja  Pisarevvin,  olivat  tavallisesti  niin  sanoak- 
semme kirjoitelmia  kirjallisten  tuotteitten  johdosta.  Niissä  analysee- 
rattiin  kirjallisten  tuotteitten  perustalla  yhteiskunnallisia  ja  valtiollisia 
oloja  ja  kirjallisuusarvostelija  muuttui  usein  sanomalehtimieheksi. 

Niinikään  yksistään  Venäjällä  syntyi  jo  viime  vuosisadan  alku- 
puolella erityinen  aikakauskirjatyyppi,  nimittäin  kuukausittain  ilmes- 
tyvät paksut  kirjallis-yhteiskunnalliset  aikakauskirjat,  joissa  onnistut- 
tiin usein  sanomaan  rivien  välissä  kuitenkin  jotakin  semmoista,  josta 
oli  mahdotonta  puhua  sanomalehdissä.  Näille  edistysmielisille  aika- 
kauskirjoille muutamia  poikkeuksia  lukuunottamatta  on  yleensä  jo 
ammoisista  ajoista  ollut  ominaista  sosialistinen  suunta.  Tällä  ei  tie- 
tysti ole  sanottu,  että  kaikki  venäläiset  aikakauskirjat  aina  ovat  olleet 
sosiaalidemokraatisia  taikka,  kuten  Venäjällä  oli  tapana  sanoa  ennen 
vallankumousta,  marxistisla.  Sen  tekivät  sensuuriolot  mahdottomaksi 
puhumattakaan  siitä,  että  Venäjällä,  kuten  tunnettua,  on  kaksi  sosia- 
listista suuntaa:  sosiaalidemokraatinen  ja  epämääräinen  kansanmielinen. 
Viime  vuosisadan  90-luvulta  asti  on  sensuuri  erityisen  ankarasti  vai- 
nonnut ja  lakkauttanut  nimenomaan  marxistisia  aikakauskirjoja,  vaikka 
ne  ovat  sisältäneet  vain  tieteellisiä,  teoreetisia  kirjoitelmia  eikä  ole  niitä 
koetettu  tehdä  puolueen  äänenkannattajiksi.  Sosiaalidemokraatiset  puo- 
luelehdet Venäjällä  taasen  saivat  nauttia  vapautta  kaikkiaan  vain 
muutamia  viikkoja.  Mutta  olipa  miten  hyvänsä,  niin  on  erityisten 
valtiollisten   olojen    vaikutuksesta   sosialismi   Venäjällä,  jossa  jo  itse 

sana  „sosialisti"  aivan  samoinkuin  aikaisemmin  ^nihilisti*  ja  viime 
aikoina  «toveri"  merkitsee  samaa  kuin  valtiopetoksen  tekijä  taikka 
valtiollinen  rikoksellinen  ja  jossa  pelkästä  sosialistisiin  puolueisiin  kuu- 
lumisesta pannaan  vuosikausiksi  vankeuteen  ja  lähetetään  Siperiaan, 
ollut  jo  vuosikymmeniä  niin  suosittu  sivistyneen  säädyn  suuren  osan 
keskuudessa,  varsinkin  opiskelevan  nuorison  piireissä,  ettei  sellaista 
ole  koskaan  nähty  länsi-Europassa,  jossa  sivistyneitten  keskuu- 
desta lähteneet  sosialistit  ovat  harvinaisia  poikkeuksia.  90-luvun 
alusta  on  sosiaalidemokraatinen  nuoriso  Venäjällä  salaisesti  harjoitta- 
nut sosiaalidemokraatisten  aatteitten  levittämistä  työväen  keskuuteen, 
mikä  toiminta  vähitellen  on  muuttunut  joukkoagitatsioniksi.  Tämän 
^maanalaisen"  työn  tulokset  sai  koko  maailma  äskettäin  hämmästyk- 
sekseen nähdä,  kun  Venäjän  vallankumous  kehittyi  sosiaalidemokra- 
tian lipun  alia. 


On  näin  ollen  luonnollista,  että  uusimmalla  venäläisellä  kirjalli- 
suudella, joka  on  pysynyt  uskollisena  vanhoille  tradicsioneilleen.  on 
oppositsioninen  aatteellinen  luonne  ja  että  se  osaksi  on  sosialististen 
aatteitten  taikka  ehkä  oikeammin  sanoen  sosialistisen  mielialan  läpi- 
tunkema. Samoinkuin  muutamat  heidän  edeltäjistään  jo  viime  vuo- 
sisadan 40-luvulla  ja  jopa  30-luvullakin,  kuten  esimerkiksi  Herzenin 
piiri,  olivat  viehättyneet  harrastamaan  sosialismia,  tosin  kylläkin  Fou- 
rierin utopistisia  oppeja,  ja  samoinkuin  60-  ja  70-luvun  kirjailijat  oli- 
vat „narodniki"  s.  o.  kansanmielisiä  sosialisteja,  samoin  ovat  muuta- 
mat nykyaikaiset  kirjailijat,  Gorki  esimerkiksi,  maailmankatsomuk- 
seltaan marxisteja,  toisilla  taas  on  niin  ikään  sosialistiset  mielipiteet, 
vaikka  ei  näin  tarkoin  määritellyn  koulun  mukaisia. 

Näitten  kirjailijain  teoksissa  on  selvästi  kuvastunut  Venäjän  va- 
pausliike. Yksinpä  venäläisen  kirjallisuuden  nerokas  veteraani  Leo 
Tolstoikin  on  jossakin  määrin  kantanut  uhria  vallankumoukselle,  jota 
hän  yleensä,  kuten  tunnetaan,  ei  hyväksy.  Jo  1900-luvun  alussa 
muutamat  nuoret  etevimmät  kirjailijat  ryhmittyivät  M.  GoRKm  ympä- 
rille. Vuoden  1903  lopussa  taikka  aivan  alussa  vuotta  1904  alkoivat 
ilmestyä  „Znanie"-yhtiön  (Znanie=tieto)  kirjalliset  kokoelmat.    Äsket- 

täin  on  niitä  ilmestynyt  23;s  kokoelma. 
Näillä  «kokoelmilla",  jotka  sisältävät 
parhaimpien  kirjailijain  tuotteita,  oli  var- 
sinkin ensimäisinä  vuosina  menestys, 
joka  oli  ennen  kuulumaton  Venäjällä. 
Niissä  ilmeni  täysin  määrätty  suunta. 
Jo  ensimaiseen  kokoelmaan  otetuissa 
tuotteissa  tuntuu,  kuten  eräs  arvostelija 
oikein  huomauttaa,  syvien  rivien  tyy- 
tymättömyyden nurinaa  ja  suuren  kan- 
sanliikkeen lähestymistä ;  seuraavissa 
kuvastui  sen  kasvaminen.  Nämä  kirjai- 
lijat Gorki  etunenässä  esittävät  novel- 
leissaan, kertomuksissaan  ja  näytelmis- 
sään, joissa  he  kuvaavat  Venäjän  olevia  oloja,  usein  tärisyttäviä  kuvia. 
Lukijan  silmien  ohi  kulkee  kamalia  kohtauksia  venäläis-japanilaisesta 
sodasta,  yksityisiä  traagillisia  episoodeja  työväen-  ja  agraariliikkeestä, 
mielenosoituksia,  suurenmoisia  kansalaiskokouksia  »vapauden  päivinä", 
kapinoita  Moskovassa  ja  muualla,  rankaisuretkikuntia,  sivistyneeseen 
luokkaan  ja  köyhälistöön  kuuluvien  vallankumouksellisten  „ laillista- 
maton" elämä  (elämä  vieraalla  passilla),  kotitarkastukset,  vangitsemi- 
set, valtiolliset  oikeusjutut,  taistelijain  kärsimykset  vankiloissa,  maan- 
paossa ja  pakkotyössä,  vieläpä  teloitukset  ja  kuoliaaksi  ampumiset, 
„tosivenäläiset**  juutalaismurhat  ja  mustasotnjalaisten  toimeenpanemat 
sivistyneitten  pieksämiset  y.  m.  Kirjailijoita  intresseeraa  sekä  sangen 
vähässä  määrin  itsetietoisen  rahvaan  sielunelämä,  kykenemättömän 
panemaan  toimeen  muita  kuin  n.  s.  agraarimellakoita,  että  myöskin 
valtiollisten  urkkijain,  „tosivenäläisten  miesten"  ja  muitten  vapauden 
vihollisten  sielunelämä.  Niinpä  käsitellään  kahdessa  M.  Gorkin  vii- 
meisessä teoksessa  —  näytelmässä  »Viimeiset**  ja  romaanissa  „Tar- 
peettoman  ihmisen  elämä**  s.  o.  suojelusosaston  agentin  elämä  — 
juuri  tähän  luokkaan  kuuluvia  ihmisiä. 

Juutalaisten  keskuudesta  lähteneet  kaunokirjailijat  S.  JuskeviC, 
AizMAN  y.  m.  kuvaavat  juutalaisen  köyhälistön  kauheita  oloja,  sen 
traagillista  taistelua  Venäjän  vapauden  puolesta,  kuten  esimerkiksi 
viimeksimainitun   oivallisessa  tragediassa  »Orjantappurapensas",  sekä 

myöskin  sen  taloudellista  taiste- 
lua raakoja  liikkeen  harjoittajia 
vastaan,  jotka  usein  ovat  heidän 
oman  heimonsa  jäseniä,  esimer- 
kiksi Juskeviöin  draamassa  „ Ku- 
ningas" y.  m.  Viime  aikoina  on 
herättänyt  huomiota  nuori  origi- 
naalinen juutalainen  kirjailija  So- 
LOM  As,  jonka  teokset  käänne- 
tään heprean  kielestä. 

On  itsestään  selvää,  että 
tämmöiset  näytelmät,  novellit  ja 
kertomukset  ovat  taiteellisessa 
suhteessa  perin  eriarvoisia:  eri- 
laisia ovat  niiden  tekijätkin  lah- 
jakkuudeltaan.     Samoin     eivät 


kaikki  nuoret  realistit  ole  yhtä  suuressa  määrin  käsitelleet  vallanku- 
mousliikkeestä otettuja  aiheita.  Muutamat  heistä,  kuten  esimerkiksi 
BuNiN,  ovat  miltei  koskettelematta  sellaisia,  toiset  taasen  ovat  enem- 
män tahi  vähemmän  kiinnittäneet  huomiota  tähän  alaan.  Useissa 
teoksissa  tuntuu  vapautta  ja  isänmaan  onnea  kaihoavan  runoilija- 
marttyyrin  sielu,  joka  suree  kansan  kovaa  kohtaloa. 

Nykyaikaisten  kirjailijain  teosten  joukossa  pistää  silmiin  näytel- 
mien suuri  lukumäärä.  Nämä  ovat  erilaisia  «kohtauksia**,  „kuvia** 
j.  n.  e.  Kaikki  nämä  draamalliset  tuotteet  ovat  erikoista  näytelmä- 
tyyppiä,  jonka  on  tuonut  venäläiseen  kirjallisuuteen  Cehovv  vainaja. 
Niiden  erikoisena  tunnusmerkkinä  on  melkein  täydellinen  draamalli- 
sen toiminnan  puute,  minkä  sijaan  niissä  on  vain  toimivien  henki- 
löiden sielunelämää  paljastavia  dialoogeja.  Toimivia  henkilöitä  on 
näissä  näytelmissä  tavallisesti  paljon ;  usein  on  suurin  osa  niistä  hei- 
kosti kuvattu.  Yleensä  on  tämä  kirjallinen  muoto,  joka  suuressa  määrin 
on  haitaksi  taiteilijalle,  jokseenkin  epäonnistunut.  Senpä  vuoksi  mo- 
net värittömät  «draamaf  olisivat  koko  joukon  voittaneet,  jos  niiden 
tekijät  olisivat  käsitelleet  samaa  aihetta  kertovaa  muotoa  käyttäen. 

Ensi  sija  tässä  kirjallisuudessa  on  epäilemättä  Venäjän  vallan- 
kumouksen ja   Venäjän  köyhälistön  runoilijalla  M.  GoRKilla,  joka  jo 

vuonna  1901  kirjoitti  profeetallisen, 
runollisen  „  Laulun  myrskylinnusta". 
Melkein  kaikki  hänen  viime  vuosina 
ilmestyneet  teoksensa  ovat  omistetut 
yksinomaan  suurelle  taistelulle,  jota 
käydään  hänen  kotimaassaan.  Hänen 
ihana,  sosialistinen,  Suomessakin  tun- 
nettu „satunsa**  ^Toveri",  hänen  näy- 
telmänsä ^Barbaarit",  «Viholliset**,  „ Vii- 
meiset", hänen  laaja  novellinsa  „Tun- 
nustus**,  hänen  mieltäkiinnittävä  romaa- 
ninsa „ Tarpeettoman  ihmisen  elämä", 
hänen   pikku   luonnoksensa  „Sotamie-  a 

'^  "  ClRIK0W. 

het**  ja  varsinkin  hänen  kuuluisa  suuri 

novellinsa  tai  romaaninsa  „Äiti",  joka  on  otettu  venäläisten  sosiaali- 
demokraattien elämästä,  sekä  muut  antavat  selväpiirteisiä  kuvia  ve- 
näläisestä elämästä  eräänä  sen  kaikkein  huomattavimmista  ajanjak- 
soista. N.  s.  „ riippumattomat  asianhaarat",  s.  o.  sensuuri,  tekee  että 
hänen  teoksensa  nykyjään  ovat  enemmän  tunnettuja  ulkomaalaisille 
kuin  venäläisille  lukijoille.  Sellainen  on  venäläisten  kirjailijain  traa- 
gillinen  kohtalo!  Valpas  sensuuri,  joka  muka  lakkautettiin  venäläisen 
suurlakon  jälkeen  vuonna  1905,  on  taas  hereillä.  Senpä  vuoksi  on 
mahdollisuus  kuvata  ^maanalaisia"  uudestaan  rajoitettu,  kuten  oli  asian- 
laita Plehven  aikoina  ja  sitä  ennen.  „Äiti",  joka  on  käännetty  melkein 
kaikille  Europan  kielille,  joka  on  painettu  miljoonissa  kappaleissa  le- 
viävään  amerikkalaiseen  aikakauskirjaan  ja  jonka  ulkomaalaiset  ar- 
vostelijat ovat  ottaneet  hyvin  myötätuntoisesti  vastaan,  ilmestyi  „Zna- 
nie"n  kokoelmissa  sangen  ^lyhennetyssä"  muodossa  täydelliseen  ber- 
liniläiseen  painokseen  verraten,  ja  sittenkin  sen  takia  otettiin  kaksi 
„ kokoelmaa" .  takavarikkoon  ja  kustannustoimistoa  vastaan  nostettiin 
kanne.  Sen  sijaan  on  Berlinissä  äskettäin  ilmestynyt  toinen  korjattu 
venäläinen  painos  tätä  novellia. 

Toinen  kuuluisa  nykyaikainen  venäläinen  kirjailija  Leonid  An- 
DREJEW,  jonka  huomiota  kiinnittävät  etupäässä  kaikkein  yleisimmät, 
yleismaailmalliset,  filosofiset  kysymykset,  kuten  kj^symys  elämästä  ja 
kuolemasta,  on  myöskin  muutamissa  teoksissaan  tuonut  esille  ajatuk- 

siaan  Venäjän  nykyisistä  tapah- 
tumista, mutta  hän  on  niistä  pu- 
hunut aivan  toisella  tavalla  kuin 
Gorki.  Hänen  äärim^isiin  asti 
pessimistinen  maailmankatso- 
muksensa on  tullut  näkyviin  kes- 
ken vapausliikkeenkin  pyörteit- 
ten,  esimerkiksi  novellissa  „Niin 
oli",  ja  se  eroaa  jyrkästi  Gorkin 
valoisasta,  elämäniloisesta  kat- 
santotavasta. Melkein  kaikki  An- 
drejewin  teokset  ovat  symbolisti- 
sia. Hänen  viimeinen  meille  tun- 
nettu huomattava  teoksensa  „  Ker- 
tomus seitsemästä  hirtetystä"  on, 
kuten  jo  sen  nimestäkin  näkyy, 
omistettu  kamalalle  „päivän  tapahtumiin"  Venäjällä  kuuluvalle  asialle. 
Mainittu  kertomus  on  erittäin  syvä  tutkimus  kuolemanrangaistusta 
kärsivien  sielunelämästä.  Tämän  voimakkaan  vastalauseen  kuoleman- 
rangaistusta vastaan  on  Andrejevv,  l^uten  sanomalehdet  ovat  kertoneet, 
omistanut  Toistoille  tämän  riemujuhlan  johdosta.  Kohdakkoin  se  il- 
mestyy suomenkin  kielellä.  Andrejevv  on  vuoteen  1907  saakka  ollut 
yksi  „Znanie"n  pääavustajista. 

Muista  „znanielaisista"  paitsi  luettelemiamme  kirjailijoita  on  huo- 
mattava koko  liuta  nuoria  kaunokirjailijoita. 

„Znanie"n  kokoelmissa  on  julkaissut  teoksensa  taiteilijana  ete- 
vimpiin luettava  Kuprin,  tunnetun  laajan  sotilaselämää  käsittelevän 
„  Kaksintaistelu  "-nimisen  novellin  tekijä,  joka  novelli  on  käännetty 
useille  Europan  kielille,  muun  muassa  suomeksikin.  Samoihin  ko- 
koelmiin on  painattanut  tuotteensa  tunnettu  kaunokirjailija  ja  runoi- 
lija Skitauets  (salanimi,  joka  merkitsee  kulkuria ;  oikea  nimi  Petrovv), 
Gusew-Orenburgski  (S.  I.  Gusevvin  salanimi),  entinen  maalaisopettaja 
ja  pappi,  tunnetun  Venäjän  papiston  elämää  kuvaavan  teoksen  „Isien 
maa"  tekijä  (suomeksi  on  tämä  teos  ilmestynyt  nimellä  „ Nuori  Ve- 
näjä"); Veresajew  (Smidowiö),  joka  on  kirjoittanut  lääkäripiireissä 
paljon  melua  herättäneen  ja  useille  kielille  käännetyn  kirjan  »Lääkärin 

muistelmia"  sekä  joukon  kertomuksia, 
jotka  käsittelevät  vuorikaivosten  työväen 
elämää  ja  Venäjän  sivistyneen  säädyn 
oloja  1890-luvulla,  sekä  taiteellisen  ku- 
vauksen viime  sodasta  nimeltä  „ So- 
dassa"; tuottelias  kaunokirjailija  Ciri- 
Kow,  joka  on  tullut  Suomessa  tunne- 
tuksi Suomen  kansallisteatterissa  esite- 
tyn ^Juutalaiset"  nimisen  näytelmänsä 
kautta;  Naidjonovit,  ,,Avdotjan  elämä" 
nimisen  ynnä  muitten  näytelmien  te- 
kijä; Serafimoviö  (A.  S.  Popovvin  sala- 
nimi), joka  on  kirjoittanut  joukon  ker- 
tomuksia ruumiillisen  työn  tekijäin  ilot- 
tomasta elämästä  Venäjällä  sekä  vapausliikkeestä;  Telesow,  Garin 
vainaja  y.  m.  Eivät  kaikki  nämä  kirjailijat  ole  nuoria  iältään,  mutta 
kaikki  he  ovat  sitä  kirjallisen  toimintansa  luonteeseen  nähden.  — 
Eräässä  „Znanie"n  kokoelmassa  on  julkaistu  Suomessa  tunnetun  G. 
ERASTovvin  teos  «Peräytyminen"  (käännetty  sekä  suomen  että  ruot- 
sin kielelle),  sekin  yksi  niitä  taideteoksia,  joissa  viime  sodan  kauhut 
kuvastuvat. 

Tähän  kirjailijaryhmään  kuuluu  suuntansa  puolesta  vielä  muu- 
tamia lahjakkaita  kaunokirjailijoita,  jotka  eivät  ainakaan  tähän  asti 
vielä  ole  julkaisseet  teoksiaan  mainituissa  «kokoelmissa".  Näistä  mai- 
nittakoon N.  Oliger,  Muizelj,  B.  Lazarevvski,  Kovaljski,  joka  on  kir- 
joittanut joukon  taiteellisia  kertomuksia  ja  novelleja  sodasta,  jossa 
hän  oli  mukana  lääkärinä,  sekä  vapausliikkeestä.  Nämä  hänen  ker- 
tomuksensa ovat  ilmestyneet  kahdessa  kokoelmassa  hänen  teoksiaan, 
joiden  niminä  on  «Sota"  ja  „ Orjantappurakruunu".  Hän  on  myös- 
kin kirjoittanut  originaalisen,  naisinstituuttien  elämää  käsittelevän  draa- 
man „Tuolla  keltaisten  ovien  takana".  Edelleen  ansaitsevat  mainit- 
semista A.  Feodorow,  viime  aikoina  huomiota  saanut  Boris  Zaicew, 
Sergejew-Censki,  pikku  etyydien  tekijä  O.  Dymow  y.  m.  Kaksi  vii- 
meksimainittua lähentelevät  kuitenkin  kirjallisessa  maneerissaan  deka- 
dentteja. Dymow  osoitti  «vapauspäivinä",  satiiristen  aikakauskirjain 
kukoistusaikana,  melkoista  lahjakkuutta  satiirin  alalla. 

„Znanie"n  hyvän  menestyksen 
johdosta  on  viime  aikoina  alkanut  il- 
mestyä useita  kirjallisia  kokoelmia  ku- 
ten „Elämä**,  „Maa",  „Kalevantuli"  y. 
m.,  mutta  suurinta  suosiota  ovat  saa- 
neet kustannusyhtiö  „Öipownikin*  kus- 
tannuksella ilmestyneet  ^Almanakat"  eli 
kokoelmat,  joissa  julkaisevat  tuotteitaan 
sekä  monet  edellä  luettelemistamme  kir- 
jailijoista että  myöskin  dekadentit.  Sitä 
paitsi  niitä  avustavat  taiteilijatkin.  Avus- 
tajien joukossa  mainitaan  muun  muassa 
A.  Gallen.  Vuodesta  1908  alkaen  on 
„Almanakkain"  toimittajana  L.  Andrejevv.  Ulkomaisten  kirjailijain 
joukossa,  jotka  ovat  luvanneet  niitä  avustaa,  nähdään  Strindberg  ja 
Knut  Hamsun.  Yleensä  ovat  skandinavialaiset  kirjailijat  ja  varsinkin 
Hamsun  nykyjään  hyvin  suosittuja  Venäjällä.  „Öipownik**  julkaisee 
erityisiä  „Skandinavialaisia  kokoelmia",  „Znanie**  taas  on  saanut  Ham- 
sunilta  yksinomaisen  oikeuden  käännättää  hänen  tuotteitaan  käsikir- 
joituksesta ja  julkaista  niitä  painosta,  ennenkuin  ne  ovat  missään 
muualla  ilmestyneet.  Sekä  „Znanie"  että  „Öipownik*  ovat  suuria 
kustannusyhtiöitä,  jotka  eivät  suinkaan  julkaise  yksinomaan  „ kokoel- 
mia", vaan  myöskin  uudempien  kirjailijain  koottuja  teoksia. 

On  itsestään  selvää,  etteivät  kaikki  „ vanhaan  tapaan"  kirjoitta- 
vat kirjailijat  ole  ryhmittyneet  näiden  kahden  kustannusliikkeen  ym- 
pärille. Olemme  luetelleet  vain  tyypillisimmät  nykyiset  kaunokirjaili- 
jat ja  jättäneet  mainitsematta  ne,  joiden  kirjallista  toimintaa  ei  saata 
erityisesti  yhdistää  ajanjaksoon,  jonka  Venäjä  äskettäin  on  elänyt. 
Noihin  niin  sanoaksemme  vanhoihin  eli  entisiin  kirjailijoihin  voidaan 
lukea  tavattoman  tuottelias  Potapenko  ynnä  moni  muu. 

Samoin  olemme  aluksi  tyytyneet  vain  ylimalkaisin  piirtein  ku- 
vaamaan ^znanielaisia**  yleensä  voimatta  pikaisessa  silmäyksessämme 
ryhtyä  tarkemmin  puhumaan  itsekunkin  yksilöllisistä  omituisuuksista. 
Kaikkein  suurimpiin  heistä  toivomme  voivamme  palata  erityisissä  kir- 
joituksissa. Ensimäisen  niistä  omistamme  L.  Andrejewille,  jota  todel- 
lisuudessa suomalaiset  lukijat  vähän  tuntenevat,  mutta  jolla  Venäjän 

nykyisessä  kirjallisuudessa  on 
sangen  huomattava  asema.  Seu- 
raavissa kirjoituksissa  käsitte- 
lemme M.  Gorkin  viimeisiä  tuot- 
teita —  hänen  kirjallisen  toimin- 
tansa ensimäinen  jakso  on  kyllin 
tunnettu  koko  sivistyneessä  maa- 
ilmassa — ,  Kuprinia,  Gusew- 
Orenburgskia,  Veresajewia  y.  m. 


Äskettäin  eli  venäläinen  kir- 
jallisuus Venäjän  historian  val- 
lankumouksen ajan,  nyt  nykyai- 
kana se  sen  sijaan  elää  mitä  syn- 
kimmän valtiollisen  ja  yhteis- 
kunnallisen taantumuksen  aikaa.  „Ajan  henki"  kuvastuu  tietysti  sel- 
vään kaunokirjallisuudessa.  Senpä  vuoksi  ei  ole  ihmeteltävä,  ettemme 
enää  tapaa  sitä  reipasta,  yleensä  valoisaa  mielialaa,  joka  siinä  oli  huo- 
mattavissa vallankumouksen  edellä  käyneen  „ kevään"  aikana  sekä 
^vapauspäivinä".  Mikä  sotaisa  ääni  kaikuikaan  sen  ajan  rimoissa! 
Siihen  aikaan  niinkin  huomattavat  dekadenttirunoilijat  kuin  Balmont 
ja  Minski  virittivät  hymnejä  voittoisan  köyhälistön  kunniaksi! 

Nykyisen  taantumuksen  seurauksena  on,  kuten  katsauksemme 
alussa  jo  mainitsimme,  dekadenttisuunnan  eli  modernismin  „ voitto", 
sen  eri  virtausten  ja  vivahdusten  kohoaminen  kukoistukseen.  Deka- 
denttikirjallisuus  syntyi  Ranskassa  viime  vuosisadan  50-luvun  lopulla 
ja  60-luvun  alussa.  Itse  nimitys  ^dekadentit"  on  peräisin  80-luvun 
alulta.  Dekadenttisuunnan  alkajia  ovat  ranskalaiset  symbolistiset  ru- 
noilijat Baudelaire,  Verlaine,  Villiers  de  Tisle  Adan.  Dekadenttirunoilijat 
eivät  nyt  esiinny  ensimäistä  kertaa  Venäjällä.  Jo  1890-luvun  keski- 
vaiheilla herättivät  huomiota  dekadentiset  runokokoelmat,  joita  olivat 
julkaisseet  kieltämättä  lahjakas  runoilija  ja  tuottelias  Shelleyn,  Poen, 
Calderonin  y.  m.  kääntäjä  Balmont  ja  Waleri  Brjussow,  venäläisen 
dekadenttirunouden  etevimmät  edustajat.  Kohta  sen  jälkeen  perus- 
tettiin Moskovassa  erityiset  dekadenttien  kustannusliikkeet  „Skorpion" 

ja  »Grif*  ja  alkoi  ilmestyä  dekadent- 
tien aikakauskirjoja.  Dekadenttisuun- 
nan  syntyminen  1890-luvulla  on  yh- 
tenä seurauksena  siitä  taantumuk- 
sesta, joka  vallitsi  Venäjällä  Aleksanteri 
Illinnen  hallitessa.  „Uuden  taiteen" 
edustajilla  on  jo  silloin  ihailijansa,  ja 
heidän  vastustajansakin  tunnustavat  esi- 
merkiksi Balmontin  melkoisen  kyvyn, 
^^H       /  %  varsinkin  hänen  runojensa  sointuisuu- 

^B      J  den  ja   keveyden.    Mutta  yleensä  sii- 

^^  -  hen  aikaan  sivistynyt  sääty  kohteli  de- 

GoRODETSKi.  kadentteja  ivallisesti  ja  teki  pilaa  heidän 

kauheasta  luonnottomuudestaan,  pöyh- 
keilystään, teennäisistä  tunteistaan,  saatanan  palveluksestaan,  rajatto- 
masta itserakkaudestaan  y.  m.  Balmont  esimerkiksi  nimittää  edeltä- 
jiään —  kaikkia  venäläisiä  runoilijoita  —  Johannes  Kastajan  kaltai- 
siksi edelläkävijöikseen,  joiden  jälkeen  on  tuleva  suurempi:  „minun 
edessäni  ovat  muut  runoilijat  —  edelläkävijöitä"!  Brjussovv  antaa  ru- 
nokokoelmilleen 'sellaisia  nimityksiä  kuin  „Chefs  d'oeuvre"  (1895), 
„Urbi  et  orbi"  (1903)  j.  n.  e.  Omistaessaan  erään  kirjansa  Balmontille 
hän  sanoo:  „ Voimakkaalle  voimakkaalta"  y.  m.  s.  Vain  harvat  täl- 
laisten runoilijain  ihailijat  saattoivat  innostua  kaikista  noista  liioitte- 
luista ja  mauttomuuksista;  kaikki  muut  sivistyneet,  kuten  sanoimme, 
vain  laskivat  pilaa  semmoisista  voisi  sanoa  klassillisista  dekadenttien 
päähänpistoista  kuin  mikä  oli  esimerkiksi  seuraava  lakooninen  Brjusso- 
win  runo: 

„0i,  peitä  kalpeat  jalkasi." 
Siinä  koko  runo ! !  Yksi  säe  kaiken  kaikkiaan  I 
Olen  itse  ollut  todistajana  kohtauksessa,  jossa  sivistyneet  ve- 
näläiset ovat  kohdelleet  enemmän  kuin  iroonisesti  dekadentteja. 
Eräässä  kirjallisessa  iltamassa  Pietarissa  vuonna  1896  esiintyi  Koro- 
lenkon,  nyttemmin  kuolleen  kriitikon  Mihailovvskin  ynnä  muiden 
muassa  »originaalisine"  runoineen  tunnettu  dekadentinen  naisrunoi- 
lija ja  kirjailija  Z.  Hippius-Merezkovvski  (nykyisin  hänestä  on  tullut 
dekadentinen  kriitikkokin  nimimerkillä  Anton  Kraini).    Suurilukuinen 

yleisö,  johon  kuului  pääasiassa  yliop- 
pilasnuorisoa, taputti  piloillaan  käsiään 
ja  kutsui  useita  kertoja  esille  tuon 
nuoren,  kauniin  rouvan.  Mutta  salissa 
syntyi  homeerinen  naurunhohotus,  kun 
hän  lausui  lauseen,  joka  on  syöpynyt 
muistiini : 

„Minä   rakastan   itseäni  kuin  ju- 
malaa.** 

„Vapauspäivinä"  tapahtui  deka- 
denttirunoilijoissa,  kuten  jo  mainitsin, 
todellinen  metamorfoosi.  Hekin  innos- 
tuivat mahtavasta  kansanliikkeestä  ja 
muuttuivat  jossakin  määrin  «vallanku- 
mouksellisiksi**. Heidän  lyyrystään  kajahtelee  sotaisia  akordeja,  jom- 
moiset  jo  kauan  sitten  ovat  olleet  suosittuja  Venäjällä.  Nuoren  Ryle- 
jevvin  (n.  s.  «dekabristin",  joka  hirtettiin  v.  1826)  kansalais-säveleet, 
sittemmin  Nekrasowin  (1821 — 1877),  tuon  totisen  runoilijan  ja  kansa- 
laisen samanlaiset  runoelmat,  vihdoin  meidän  päivinämme  muutamat 
TANin  (W.  G.  Bogorazin  salanimi)  ja  P.  JAKUBowifin  runot,  noiden 
kahden  runoilijan,  jotka  ovat  olleet  Siperiassa  ja  jälkimäinen  pakko- 
työssäkin, samoin  Skitaljetsin,  runoilijatar  GALiNAn  y.  m.  jotkut  runot 
ovat  olleet  Venäjällä  tavattoman  suosittuja.  Dekadenttirunoilij oista  on 
Rukavvisnikovv  onnistunut  kirjoittamaan  tarmokkailla  sanoilla  „Ken 
on  puolellamme,  käyköön  kanssamme**  alkavan  runon,  jolla  on  ollut 
ääretön  menestys  proletariaatin  piirissä. 

Asian  tila  muuttuu  kokonaan  toisenlaiseksi,  kun  vapausliikkeen 
«loppusuoritus**  alkaa.  Venäjällä  havaitaan  nyt  ilmiö,  joka  on  omi- 
nainen yleensä  kaikelle  valtiolliselle  ja  yhteiskunnalliselle  taantumuk- 
selle: äärimäisen  individualismin  kehittyminen.  Kun  yhteiskunnalli- 
sessa elämässä  syntyy  täydellinen  pysähdys,  kun  osanottoon  yhteis- 
kunnalliseen taisteluun  yhdistyy  vaara,  jommoista  ei  edes  Venäjällä- 
kään ole  ennen  nähty,  niin  suurin  osa  sivistyneistä,  joka  äsken  vielä 
kiinnitti  toiveita  köyhälistöön  ja  yleensä  «kansaan",  nyt  «menee  it- 
seensä" s.  o.  käytännössä  pakenee  julkisesta  toiminnasta.  Monet, 
joita  vielä  äsken  pidettiin  vapaustaistelijoina,  muuttuvat  dekadenteiksi. 

Tämänpä  vuoksi  ny- 
kyjään dekadenttikirjallisuu- 
della,  jonka  tunnusmerkkinä 
on  äärimäinen  individualismi, 
on  tavaton  menekki.  Sivis- 
tyneitten  joukottainen  „sy- 
ventyminen"  itseensä,  yksin- 
omainen intressi  omaan  per- 
sonaansa,  synnyttävät  kir- 
jallisuuden, joka  on  viha- 
mielinen kaikille  yhteiskun- 
nallisille harrastuksille  sekä 
edistää  sen  lisäksi  erityisen 
erootisen  kirjallisuuden  ja 
runouden  kehittymistä.  Yh- 


e^  «c.^.^a^-u.-  /5n  Jh^  .     teydessä   näiden  kirjaUisten 

^   a                     £^  ^   ilmiöitten  kanssa  on  parissa 

'^               Qjy          y                   '  kaupungissa  Venäjällä  syn- 

/^A^        OvtuUu  C/4^3ij>9ue^^  tynyt  kehittymättömän  nuo- 


Pilakuva  Cirikox^ista. 
Piirtänyt  tunnettu  pilakuvain  piirtäjä  Karrdik, 


rison,  erityisestikin  koulu- 
nuorison keskuuteen  jonkun- 
laisia „ vapaan  rakkauden*" 
seuroja  kuten  venäläiset  leh- 
det hiljakkoin  ovat  kertoneet.  Sama  yhteinen  syy  on  saanut  synty- 
mään tämäntapaiset  ^salaiset"  seurat.  Erotomanian  kuvaaminen  on 
ollut  ominaista  dekadenttien,  esim.  Brjussowin,  runoudelle  jo  ennen  val- 
lankumoustakin, mutta  sen  jälkeen  kuin  vapausliike  toistaiseksi  tukahu- 
tettiin,  menee  tämä  ilmiö  yli  kaikkien  rajojen.  Se  avomielisyys,  se  ais- 
tillisuus, jolla  muutamat  nykyiset  dekadentiset  ja  lähellä  heitä  olevat  kir- 
jailijat kuvaavat  normaalisia,  mutta  varsinkin  puhtaasti  patologisia  su- 
kupuolisuhteita, muuttuu  toisinaan  suorastaan  pornografiaksi.  Tässä 
suhteesta  ovat  erityisesti  mainetta  saavuttaneet  A.  Kamenski,  Kusmin, 
Arcybasew,  nyttemmin  kuollut  naiskirjailija  Zinowjeva  Annibal  y.  m. 
Tätä  ilmiötä  ja  yleensä  niitä  muodottomuuksia,  jotka  ovat  nykyisen 
„uuden"  kirjallisuuden  tunnusmerkkinä,  on  noussut  vastustamaan 
koko  joukko  eteviä,  edistysmielisiä  kirjailijoita  ja  kriitikkoja,  kuten  M. 

Gorki,  Lunaöarski,  Nevjedomski,  Homfeldt.  Tämän  vuoden  alussa 
ilmestja  erityinen,  laaja  sosiaalidemokraatisten  kirjailijain  toimittama 
kirjoituskokoelma  nimellä  „Kirjaliinen  rappeutuminen*,  jolla  nimityk- 
sellä toimittajat  sattuvasti  kuvaavat  tuota  „uutta",  ^puhdasta"  taidetta 
s.  o.  taidetta  taiteen  vuoksi,  taidetta,  jossa  ei  ole  hituistakaan  aatteel- 
lisuutta eikä  tendenssiä. 

Vaikeata  on  suomalaisen  lukijan  muodostaa  itselleen  käsitys 
tästä  „dekadentisesta",  tästä  erootisesta  kirjallisuudesta!  Se  on  todel- 
lisuudessa sangen  mieltäkiinnittävä  ilmiö,  jolla  on  oma  sosiaalinen 
perustansa.  Sen  eri  vivahdusten  ja  koko  tämän  kirjallisuuden  perus- 
teellisempi tarkastaminen  nykyisen  taantumuksen  ja  länsieuroppalai- 
sen  (varsinkin  ranskalaisen)  dekadenttikirjallisuuden  yhteydessä  menee 
tämän  pikaisen  katsauksemme  rajojen  ulkopuolelle,  mutta  saattaa  tulla 
esitetyksi  erityisessä  kirjoituksessa  vastedes.  Olemme  sen  vuoksi  pa- 
koitetut  rajoittumaan  vain  kaikkein  yleisimpiin  piirteisiin  emmekä  voi 
paljoa  lisätä  siihen,  mitä  edellä  on  sanottu. 

Mainitsemamme  dekadenttien  »voitto"  ilmenee  m.  m.  siinä  että  on 
ilmestynyt  „Sipownik**in  almanakkojen  tapaisia  «sekakokoelmia**,  että 
dekadentisia  ja  erootisia  tuotteita  on  painettu  kaikkein  arvokkaimpiin 
paksuihin  aikakauskirjoihin,  ja  vihdoin  dekadentisten  aikakauskirjain 
kukoistuksessa  ja  siinä,  että  dekadentisia  kokoelmia  ja  kirjoja  on  il- 
mestynyt äärettömät  määrät. 

Dekadenttien  halu  kaikin  tavoin  kääntää  lukijain  huomio  tuot- 
teisiinsa ei  esiinny  ainoastaan  sisällyksen  „ originaalisuudessa"  sekä 
tyylissä,  joka  on  ylen  rikas  koreista,  räikeistä,  vieläpä  järjettömistä- 
kin vertauksista,  epiteteistä  j.  n.  e.,  vaan  myöskin  silmiin  pistävissä, 
ulkonaista  huomion  herättämistä  tarkoittavissa  päällekirjoituksis.sa  ja 
miltei  pornografisissa  «symbolistisissa"  kansikuvissa,  vigneteissä  y.  m. 
Sisällyksen  ^originaalisuus"  menee  usein  niin  pitkälle,  että  vakavam- 
mat kriitikot  eivät  ota  ymmärtääkseen  moisia  „ teoksia".  Niinpä  esi- 
merkiksi viime  keväänä  synnytti  suurta  hälinää  „§ipownik"in  kol- 
manteen almanakkaan  otettu  ensimäinen  osa  eräästä  etevän  deka- 
denttikirjailijan  ja  runoilijan  F.  SoLOGUBin  (salanimi;  oikea  nimi  Ti- 
ternikow)  romaanista,  jonka  nimeä  sen  „ originaalisuuden"  vuoksi  ei 
saata  kääntää  muille  kielille.  Tässä  romaanissa  esiintyvät  rinnakkain 
sosiaalidemokraatit,  kadetit,  lokakuulaiset,  entinen  dosentti,  joka  harjoit- 

taa  noitatemppujakin  y.  m.  s.  Eräässä  luvussa  kulkee  lukijan  ohi  hau- 
tausmaalla haudoistaan  nousevien  vainajien  kulkue,  toisessa  luvussa 
esitetään  salainen  sosiaalidemokraattien  kokous,  jonka  kasakat  hajoit- 
tavat  y.  m.  Sitä  paitsi  on  romaanissa  sangen  peittelemättömiä  viit- 
tauksia mitä  luonnottomimpiin  sukupuolisuhteisiin,  kuten  sadismiin  ja 
semmoiseen.  Aurinkoa  nimitetään  „liekehtiväksi  Käärmeeksi",  «Vyyh- 
tikäärmeeksi",  „rajuksi  Lohikäärmeeksi".  Eipä  ole  kumma,  jos  täm- 
möinen, voisi  sanoa  pilanteko  lukijain  kustannuksella,  on  herättänyt 
paheksumista  arvostelijain  puolelta.  Näin  lausuu  siitä  tunnettu  sosiaali- 
demokraatinen  kirjailija  ja  filosoofi  LunaJSarski :  „Sanon  vain,  että  tämä 
tekele  ei  nä}^ä  minusta  ainoastaan  hävyttömältä,  vaan  myöskin  mitä. 
suurimmassa  määrin  typerältä  ja  lahjattomalta".  Mutta  kuitenkin  on 
Sologub  ehdottomasti  lahjakas  kirjailija.  Hänen  huomattavan  romaa- 
ninsa „Pikku  piru"  (1907),  jossa  räikeästi  kuvataan  muun  muassa 
venäläisen  maaseudun  katalaa  elämää  1880-iuvulla,  otti  kritiikki  suo- 
siollisesti vastaan.  Sologub  on  dekadenttien  joukossa  räikein  satanisti: 
eräässä  runossaan  hän  kääntyy  pelastusta  rukoillen  perkeleen,  „isäni" 
puoleen.  Yleensä  on  dekadenteissa  usein  havaittavissa  runollista  saa- 
tanan palvelusta.  Toivomme,  että  lukija  siitä,  mitä  edellä  olemme  mo- 
dernisteista lausuneet,  on  muodostanut  itselleen  sen  käsityksen,  että 
heidän  teoksensa  usein  terveestä,  normaalisesta  ihmisestä  muistuttavat 
mielipuolen  houreita.  Jos  dekadentteja  nimitetään  symbolisteiksi,  jos 
he  tavoittelevat  symbolismia,  niin  eivät  kuitenkaan  toki  kaikki  sym- 
bolistit ole  dekadentteja.  Niinpä  on  esimerkiksi  Henrik  Ibsen  ja  sa- 
moin L.  Andrejevv  symbolisti,  mutta  turhaan  etsimme  heidän  teoksis- 
taan dekadenttien  »originaalissa"  hassutteluja. 

Vaikeata  olisi  vetää  tarkka  rajaviiva  eri  dekadentisten  „  vir- 
tausten" välille  sekä  myöskin  muutamien  ^dekadenttien"  ja,  ehkä 
voisimme  sanoa,  „äärimäisten  realistien"  (erotomanien)  välille.  Voi- 
daan huomata  uskonnollis-mystillinen  suunta,  jonka  pääedustaja  on 
tunnettu  romaaninkirjoittaja  ja  kriitikko  Merezkowski,  joka  on  kir- 
joittanut m.  m.  suurenmoisen  historiallisen  trilogian  yhteisellä  ni- 
mellä „Kristus  ja  Antikristus",  tutkielman  „Tolstoi  ja  Dostojevvski**, 
äskettäin  sensuurin  takavarikkoon  ottaman  tragedian  «Paavali  I  kuo- 
lema" y.  m.  Mainitsemista  ansaitsee  n.  s.  „mystillinen  anarkismi**, 
jonka   huomattavin    edustaja  on  G.  Culkow.     Äärimäinen  individua- 

lismi  on  dekadenttien  yhteisenä  piirteenä.  Koko  heidän  kirjallisuu- 
delleen on  ominaista  mitä  synkin  luonne.  Dekadentit  käyvät  keske- 
nään eri  aikakauskirjoissaan  kiivasta  polemiikkia,  hyökkäävät  tois- 
tensa kimppuun  ja  ivailevat  toisiaan.  Puhtaista  dekadenteista  on 
vielä  mainittava  runoilija  ja  kriitikko  Andrei  Biely  (salanimi),  runoi- 
lijat Blok,  Wjaöeslaw  Ivanovv,  Gorodetski  ja  Roslawlew,  kirjailijat 
Remisow,  sangen  ^utuisten"  romaanien  kirjoittaja,  aikaisemmin  mai- 
nitsemamme Kusmin  y.  m. 

Dekadentteja  lähellä  ovat  muutamat  kirjailijat,  jotka  moni  lukee 
dekadentteihin  kuuluviksi.  Hauska  on  erään  «modernin"  kaunokir- 
jailijan, ylempänä  mainitun  Kamenskin  tunnustus.  «Dekadentit"  — 
sanoo  hän  * —  «nimittävät  minua  realistiksi,  realistit  dekadentiksi  ja 
sen  vuoksi  olen  vaikeammassa  asemassa  kuin  kuvernööri  \  varsinkin 
kun  itse  en  tiedä,  mikä  olen**.  Aärimäiset  realistit,  kuten  juuri  Ka- 
menski,  eivät  niin  paljon  lähesty  modernisteja  tyylissään  kuin  sisäl- 
liseltä  luonteeltaan  —  äärimäisiin  menevässä  individualismissaan. 

Samaan  kategoriaan  kuuluu  epäilemättä  etevä  kirjailija  Arcy- 
basevv.  Hurjaa  mieltymystä  sai  osakseen  hänen  realistiseen  tyyliin 
kirjoittamansa  romaani  «Sanin"  (1907),  jota  osa  kriitikoista  myöskin 
syytti  pornografiasta. 

Lyhyen  katsauksemme  lopuksi  meidän  on  huomautettava,  että 
sen  jälkeen  kuin  vakavat  kriitikot  olivat  lausuneet  ankaran  tuomion 
osasta  «uusinta**  kirjallisuutta,  pornografiset  mielettömyydet  eivät  aina- 
kaan nykyhetkellä  enää  esiinny  niin  hirveässä  muodossa.  Pornogra- 
fiasta puhuttaessa  on  paikallaan  verrata  venäläistä  ja  nykyistä  ulko- 
maalaista kirjallisuutta  toisiinsa.  Useitten  etevimpien  länsieuroppalais- 
ten  kirjailijain  teoksissa  menee  eräänlainen  «avomielisyys"  niinikään 
sangen  pitkälle,  niissä  kuvataan  myöskin  kaikenlaisia  sukupuoliluon- 
nottomuuksia.  Mainittakoon  esimerkiksi  vain  kuuluisa  O.  Mirbeau, 
Schnitzler,  Wedekind,  Annunzio,  Huysmans.  Puhuessaan  esimerkiksi 
kahden  ensiksi  mainitun  kirjailijan  teosten  venäläisistä  käännöksistä 
arvostelijat  usein  huomauttavat  erosta,  joka  on  näiden  ja  venäläisten 
kaunokirjailijain  välillä:  edellisten  teoksissa  eivät  nuo  «paljastukset" 
muutu  pornografiaksi,  koska  niissä  on  vältetty  kyynillisiä  lausuntota- 

poja  ja  kovin^  raakoja  kuvauksia.  Muutamissa  venäjäksi  käännetyissä 
teoksissa,  kuten  Annunzion  „ Hekumassa",  on  kuitenkin  mitä  yksi- 
tyiskohtaisimmin kuvattu  erootisia  hienouksia.  Oli  miten  tahansa, 
niin  on  nykyisessä  ulkomaalaisessa  kirjallisuudessa  havaittavissa  il- 
miö, joka  on  verrattava  edellä  esitettyyn.  Länsi-Europassakin  sillä 
luonnollisesti  on  sosiaalinen  alkuperustansa.  Osassa  nykyisiä  val- 
litsevia luokkia  on  havaittavissa  suuri  erootisen  kirjallisuuden  halu. 
Meidän  täyt)^  tässä  tyytyä  vain  todentamaan  tämä  ilmiö  voimatta 
ryhtyä  yksityiskohtaisemmin  erittelemään  sen  syitä. 

Tutkiessaan  dekadentista  ja  erootista  kirjallisuutta  venäläiset  krii- 
tikot lausuvat  ennustuksen,  ettei  dekadenttikirjallisuuden  eli  moder- 
nismin kukoistusaika  tule  olemaan  pitkä.  Yleensä  ei  voi  epäillä  sitä, 
että  pian  on  alkava  terveen,  aatteellisen  realistisen  kirjallisuuden  ku- 
koistusaika  tulevan   yhteiskunnallisen    kohoamisliikkeen   yhteydessä. 


Kirjallisuutta. 


Kasvatusopillista  kiijallisuutta. 

Theobald  Ziegler,  Kasvatusopin  historia^  erityisesti  silmällä  pitäen  kor- 
keampaa opetustointa,  2  pain.,  selityksineen  suomeksi  toimittanut  tri 
W.  J.  Snellman,  lyseonlehtori.  Helsinki  1907.  Suomal.  Kirj.  Seura. 
603    8:0.     Hinta  sid.  12:  50. 

Kasvatusta  koskevat  kysymykset  herättävät  tietysti  laajojen  kansa- 
laispiirien, sekä  opettajien  että  muidenkin,  mielenkiintoa.  Sentähden 
voipi  syystä  odottaa,  että  uusi  seikkaperäinen  kasvatusopin  historian 
esitys  suomenkielisenä  on  saava  halukkaita  lukijoita.  Asiantuntijat  ovat 
katsoneet  sopivimmaksi  tyydyttää  tätä  tarvetta  Zieglerin  teoksen  suomen- 
tamisella. Teoksella  onkin  monta  hyvää  ominaisuutta,  joiden  takia  se  on 
ollut  sovelias  käännettäväksi.  Tekijä  hallitsee  täydellisesti  ainettaan, 
esittää  ja  kertoo  asiallisesti  ja  havainnollisesti,  hänen  arvostelunsa  on  vil- 
kas ja  aaterikas  sekä  sentähden  mieltäkiinnittävä  ja  valaiseva. 

Kirja  alkaa  johdannolla  (s.  1 — 26),  jossa  puhutaan  kasvatusopin 
käsitteestä,  esitetään  teoksen  suunnitelma  ja  tehdään  silmäys  kasvatus- 
opin historiaa  koskevaan  saksalaiseen  kirjallisuuteen.  Seuraava  osasto 
on  vielä  johdatuksen  tapainen.  Se  sisältää  keskiajan  opetustoimesta 
lyhyenpuolisen  esityksen  (s.  27 — 58),  joka  kuitenkin  riittää  antamaan 
jokseenkin  runsaita  asiallisia  ja  huvittavia  tietoja  keskiaikaisten  oppilai- 
tosten järjestyksestä.  Sen  jälkeen  seuraa  pääaineen  käsittely,  esitys  kas- 
vatusopin ja  kasvatustoimen  kehityksestä  uudella  ajalla.  Tässä  tekijä 
kuvaa  kauttaaltaan  rinnakkain  toiselta  puolen  kasvatusopillisten  aatteiden 
ja  ihanteiden  kehitystä  sekä  toisaalta  samanaikuista  käytännöllistä  ope- 
tustointa eli  kunkin  ajan  kouluoloja. 

Teos  on  tietysti  kirjoitettu  tyydyttääkseen  saksalaisen  lukijakun- 
nan tarpeita.  Tämä  seikka  on  suurestikin  tuntuvissa.  Saamme  m.  m. 
seikkaperäisiä,  yleensä  kylläkin  huvittavia  tietoja  siitä,  miten  opetus  oli 
järjestetty  muutamissa  Saksan  huomattavimmissa  kouluissa  eri  aikoina, 
niinkuin  esim.  jo  1500-luvulla  J.  Sturmin  perustamassa  Strassburgin 
lukiossa;  seuraavilta  vuosisadoilta  on  vastaavia  tietoja  toisista  oppilai- 
toksista. Esitetään  paikoittain  erityiskohtaisesti,  mitä  muutoksia  kulloin- 
kin tehtiin  Preussin  tahi  muiden  Saksan  valtioiden  koulujärjestykseen 
ja  kouluasetuksiin  y.  m.  semm.  Näissä  esityksissä  on  kohtia,  jotka  ei- 
vät ole  aivan  sovellutettuja  tahi  ainakaan  tarpeellisia  suomalaiselle  luki- 
jalle. Vielä  suuremmassa  määrässä  tuntuu  niin  olevan  asian  laita,  kun 
jokaisen  pykälän  lopussa  lähdekirjallisuutta  lueteltaessa  mainitaan  hyvin 
runsaasti  erikoistutkimuksia,  jotka  käsittelevät  Saksan  kouluhistoriaa  ai- 
van pikkuseikkoja  myöten.  Nämä  viittaukset  ovat  epäilemättä  suurim- 
maksi osaksi  tarpeettomat  melkein  kaikille  suomalaisille  lukijoille;  ainoas- 
taan joku  suomalainen  pedagoogi,  joka  tahtoo  ryhtyä  erikoistutkimuk- 
siin ulkomaalaisen  kasvatushistorian  alalla,  saattaa  niistä  löytää  hyödylli- 
siä osviittoja. 

Kun  lähenemme  nykyaikaa,  niin  saamme  kirjantekijän  esityksestä 
selvän  käsityksen  siitä,  miten  ovat  kehittyneet  nykyään  Saksassa  tavat- 
tavat eri  koulumuodot,  niinkuin  klassillinen  lukio,  realikoulu  ja  n.  s. 
realilukio,  sekä  vielä  pari  aivan  viime  vuosikymmeninä  syntynyttä  uus- 
muodostusta,  «reformikoulu^'  ja  ^tyttölukio**.  Suomalaisen  lukijakun- 
nan on  syytä  olla  kiitollinen  siitä,  että  sille  tarjotaan  tilaisuus  tutustua 
näihin  asioihin.  Sillä  kun  nyt  taas  meillä  innokkaasti  pohditaan  noita 
yhä  uusiutuvia  kysymyksiä  oman  maamme  koulujärjestelmän  muuttami- 
sesta ja  muutamilta  tahoilta  vaaditaan  syvälle  meneviä  uudistuksia,  niin 
on  hyvin  hyödyllistä,  että  asiata  harrastava  suomenkielinen  yleisö  saa 
tarkasti  verrata  olojamme  ja  tehtyjä  ehdoituksia  edes  yhden  suuren  sivis- 
tysmaan vastaaviin  oloihin. 

Europan  muiden  sivistysmaiden  kouluoloja  käsitellään  paljoa  sup- 
peammin kuin  Saksan;  kuitenkin  tavataan  parissa  paikassa  lyhyitä  ku- 
vauksia esim.  Sweitsin  ja  Englannin  koulujen  toimintatavasta  entis- 
aikoina. 

Niitä  eteviä  kirjailijoita,  jotka  ovat  tuoneet  esiin  merkillisiä,  kään- 
teentekeviä ajatuksia  kasvatusopin  alalla  käsitellään  sitä  vastoin  jokseen- 
kin yhtä  tarkasti  katsomatta  siihen,  ovatko  he  saksalaisia  vai  eivät. 
Niinpä  esim.  esitetään  innostuneesti  ja  verrattain  laajasti  Rousseaun  ja 
Pestalozzin  kasvatusopillisia  aatteita;  lyhyemmin  esim.  „humanismin* 
ajoilta  espanjalaista  Vivestä  ja  ranskalaista  Ramusta,  sitten  Montaigneä, 
Baconia,  Lockea  j.  n.  e.  Myöskin  jesuiittain  opetustointa  ja  sen  johta- 
via aatteita  kuvataan  valaisevasti. 

Teos  pitää,  niinkuin  sen  nimilehti  jo  ilmoittaa,  etupäässä  silmällä 
oppikoulua.  Saattaa  valittaa,  ettei  kansakoulun  kehitystä  yhtä  tarkasti 
seurata.  Tätä  puutetta  on  osaksi  korvattu  sillä,  että  eräässä  ^liitteessä^ 
(s.  180 — 186)  sekä  yhdestä  ajanjaksosta  puhuttaessa  muutenkin  eri  py- 
kälässä (s.  341 — 347)  esitellään  kansakoulun  tilaa  saksalaisissa  maissa 
muutamina  ajanvaiheina.  Muissakin  paikoissa  saamme  silloin  tällöin 
tietoja  kansakouluja  koskevista  toimenpiteistä.  Kuitenkin  esitys  Saksan- 
kin kansakoulutoimesta  jää  täten  katkonaiseksi  eikä  ulotu  nykyaikaan 
asti.      Teoksen    suunnitelmassa    on    tässä   kohden  epäjohdonmukaisuutta. 

Tekijä  huomaa  monissa  kohdin  herkällä  aistilla  nykyajan  tarpeita 
kasvatustyön  alalla.  Historiallisen  esityksen  lomassa  hän  antaa  monen 
niitä  valaisevan  viittauksen.  Oman  katsantotapansa  tunnusmerkiksi  hän 
itse  katsoo  sitä,  että  kannattaa  „sosiaaIista*  suuntaa  kasvatuspyrinnöissä. 
Lukija  saa  kuitenkin  ainoastaan  epämääräisen  käsityksen  siftä,  mitä 
tekijä  ymmärtää  tuolla  ^sosiaalikasvatuksen^  aatteella,  josta  hän  puhuu. 
Hän  selittää  sen  sisältävän  sen,  että  kasvatuskysymys  on  vain  sosiaalisen 
kysymyksen  osa  ja  arvosteltava  tämän  yhteydessä  (vrt.  s.  536 — 7). 
Mutta  emme  saa  sen  tarkempaa  selvitystä  siitä,  mitä  johtopäätöksiä  kir- 
jantekijä  tuon  periaatteensa  nojalla  tekee  kasvatustoimen  järjestämiseen 
nähden.  Hän  viittaa  julkaisemaansa  „Yleiseen  kasvatusoppiin"  ynnä 
useihin    muihin    saksalaisiin    teoksiin,    jotka   kannattavat  samaa  suuntaa. 

Varsinaista  tarkoitustansa  varten,  kasvatuksen  historian  oppikirjana, 
teos  on  onnistunut  ja  varsin  hyödyllinen.  Sisällys  on  rikasaineinen  ja 
monipuolinen.  Viittaan  vielä  ainoastaan  pariin  erityiskohtaan,  jotka 
ovat  kiinnittäneet  huomiotani.  Monesta  meikäläisestä  tuntunee  odotta- 
mattomalta, että  niin  ennakkoluuloton  ja  uudistuksia  suosiva  mies  kuin 
kirjantekijä  niin  kovasti  pitää  kiinni  latinan  tarpeellisuudesta  oppikou- 
lussa. I^usuupa  hän  yhdessä  paikassa,  että  latinan  kieli  „ihan  varta 
vasten  on  luotu"  sitä  varten,  että  sen  avulla  oppilaalle  annetaan  tuo 
muodollinen  kieliopillinen  koulutus,  joten  muiden  kielten  opetus  „voi- 
daan  vapauttaa  kaikesta  liiallisesta  kieliopillisesta  rasituksesta"  (s.  533). 
Tämä  väite  on  tietysti  kiero,  vieläpä  hiukan  naurettavakin.  —  Oudok- 
suttava ja  liiallinen  on  mielestäni  lausunto,  että  „Herbartin  pääharrastus 
kohdistui  kasvatusoppiin"  (s.  437). 

Suomentaja  on  liittänyt  teokseen  joukon  hyödyllisiä,  asiallisesti  ja 
selvästi  laadittuja  muistutuksia  (129  num.,  s.  555 — 590),  jotka  selittävät 
yksityisiä  sanoja  ja  lauseparsia  tahi  laajemminkin  valaisevat  asioita,  joita 
saksalainen  kirjantekijä  on  olettanut  tunnetuiksi  lukijoilleen.  Viimei- 
senä tällaisena  lisäyksenä  on  silmäys  Suomen  koulutoimen  kehitykseen 
(s.  590 — 603).  Sekin  on  varmaankin  tervetullut  monille  lukijoille,  var- 
sinkin niiden  tietojen  johdosta,  jotka  se  antaa  vanhempien  aikojen 
oloista. 

Käännökseen  ovat  sekä  suomentaja  että  suomennoksen  tarkastaja 
toht.  Z.  Castren  panneet  paljon  työtä  ja  siinä  ilmenee  yleensä  hyvä 
asiantuntemus.  Mutta  me  asetammekin  luonnollisesti  sille  korkeat  vaati- 
mukset ja  sentähden  täytyy  lausua,  että  sittenkin  tarkan  lukijan  huomio 
kiintyy  muutamiin  kohtiin,  jotka  eivät  ole  täysin  onnistuneet.  Kääntäjä 
esipuheessaan  valittaa  saksalaisen  tekstin  „ vaikeatajuisuutta  ja  toisinaan 
epäselvyyttäkin".  En  tahtoisi  yhtyä  niin  epäsuotuisaan  yleisarvosteluun 
Zieglerin  kirjoitustavasta.  Hän  ei  kirjoita  kuivasti  eikä  abstraktisen  tie- 
teellisesti, vaan  päinvastoin  vilkkaasti,  tavallaan  kylläkin  yleistajuisesti. 
Mutta  totta  on  kuitenkin,  että  hän  on  edellyttänyt  lukijoissaan  enemmän 
perehtymistä  aineeseen  ja  enemmän  tottumusta  tieteelliseen  esitystapaan, 
kuin  suomentaja  on  saattanut  lukijakunnassaan  edellyttää.  Sitä  paitsi 
joskus  jonkinmoinen  huolimattomuus  tahi  epätarkkuus  Z:n  kirjoitus- 
tavassa  aiheuttaa  jotakin  epäselvyyttä.  Näin  ollen  on  kuitenkin  ^jatus- 
käänteiden  tarkka  ymmärtäminen  ja  suomentaminen  nähtävästi  verrattain 
usein  tuottanut  kääntäjälle  vaikeutta.  Sen  ohessa  hän  toisinaan  on  hor- 
jahtanut käyttämään  liian  mutkikkaita,  epäsuomalaisia  lausemuodostuksia, 
toisinaan  hän  muuten  käyttää  lauseenkäänteitä,  jotka  eivät  ole  hyväk- 
syttävät. 

Luettelen  muutamia  esimerkkejä: kansa,  jolla  oli  taipu- 
muksia omaksumaan  ja  itseensä  sulattamaan  vieraita  sivistysaineksia  kuin 
harvoilla  muilla  kansoilla**  (s.  21 — ^8  ,  —  »beanlagt  war  wie  wenige"); 
„nämä  koulut  muodostivat  aina  J3:een  vuosisataan  saakka  piilevässä 
muodossa  olevan  koululajin*^  (s.  37);  s.  382  kääntäjä  puhuu  »kreikka- 
laisesta  (?)  kieliopista",  kun  alkuteoksessa  on  „Hällische  Grammatik**, 
jota  kääntäjä  nähtävästi  ei  ole  ymmärtänyt;  se  merkitsee  hallelainen. 
Haliessa  laadittu,  —  vanhemmassa  saksan  kielessä  on  tällaisissa  tapauk- 
sissa   äänteenmukaus  tavallinen;  „ hänen  [v.  Altensteinin]  mukanaan  tuli 

Humboldtin    sukua    oleva,    vaikka    tosin    tähän    verraten  suhteellisesti  ra- 

• 

joitettu  henki  preussilaisen  opetustoimen  johtoon"  (s.  451);  »onnetonta 
oli,  että  tämän  opetuksen  tunnustukselliselle  luonteelle  julkeasti  paino 
pantiin  (s.  493,  „die  aufdringliche  Betonung");  „v.  1837  oli  Schulze 
vielä  kerran  manannut  pois  tuon  Lorinserin  virittämän  myrskyn  lukioita 
vastaan"  (s.  494,  „beschworen",  torjunut);  erehdys  on  „Falkin  ministe- 
ristö"  s.  504,  pitää  olla  Falkin  ministeritoimi  t.  jotak.  semm.,  koska 
F.  ei  ollut  ministeristön  päämiehenä;  s.  526,  r.  7  ^opintojen"  pitäisi 
selvyyden  vuoksi  olla  «yliopisto-opintojen" ;  „Anna  Luise  Karschin" 
(äännettävä  Kar*schin)  olisi,  kun  hänestä  annetaan  elämäkerrallisia  tie- 
toja (s.  580),  paraiten  mainittava  varsinaisella  sukunimellään  Karsch,  ja 
tekstissä  (s.  383)  nimitettävä  y^die  Karschin",  tuolla  vapaalla  feminiini- 
muodostuksella,  jota  aikalaiset  hänestä  puhuessaan  tavallisesti  käyttivät. 
Paha    kielivirhe    on    pujahtanut    sille    121:   „pystymme  emme  ainoastaan 

Painovirheitä  lienevät:  s.  90  »saksalainen  talonpoika '^ 
lue  saksilainen;  s.  254  (Leibnizin  syntymävuosi)  1640  lue  1646;  s.  483 
r.  1  on  kaiketi  sana  „ filosofiansa''  kokonaan  poistettava,  jotta  tuo  sot- 
kuinen lause  tulisi  selväksi.  —  Kreikkalaisten  nimien  oikeinkirjoitus  ei 
ole  johdonmukainen;  yleensä  käytetään  oikeita  kreikkalaisia  muotoja 
(esim.  Aisopos),  mutta  esim.  Lukianos  esiintyy  latinaisessa  muodossa 
Lucianus  (s.  118,  382)  ja  muodoissa  Theokritus  (s.  383),  Cyropaideia 
(s.  142,  —  s.  119  on  painovirhe  „Cyropadeia**),  »Plutarchos**  (s.  383 
y.  m.)  on  samassa  nimessäkin  ristiriitaisuutta  (pitää  olla  Theokritos, 
Kyropaideia,  Plutarkhos).  —  Näitä  suomennoksen  puutteellisuuksia  ei 
kumminkaan  ole  tiheässä.  Yleensä  käännös  on  sangen  tyydyttävä  ja 
ansiokas. 

Suotavaa  olisi  että,  paitsi  opettajat,  varsinkin  ne  kansalaiset,  jotka 
tahtovat  olla  myötävaikuttamassa  koulujemme  uudistusasioita  ratkaistaessa, 
ottaisivat  vaivakseen  tutustua  kasvatusopillisiin  kysymyksiin  tämän  teok- 
sen ynnä  muiden  samanlaisten  avulla. 

A.  Gr. 


Historiallista  kiijallisuutta. 

Anders  Ramsay,  Muistoja  lapsen  ja  hopeahapsen.  Kuvauksia.  Ensimäinen  osa. 
Suomentanut  Knut  Sarlin.  Porvoo  1908.  Wemer  Söderström  O.  Y. 
143  siv.     8:0.     Hinta  2:  — . 

Anders  Ramsayn  huomattavista  muistelmista,  joista  on  Valvojassa 
jo  ennen  (v.  1904,  siv.  506 — 519)  ollut  laaja  selonteko,  on  nyt  ilmesty- 
nyt suomeksi  ensimäinen  osa.  Siihen  on  valittu  kappaleita  ensimäisestä 
kokoelmasta  „Frän  barnaär  tili  silfverhär^.  Hauskimmat  niistä  ovat  mie- 
lestäni kuvaukset  kirjoittajan  mummosta  ja  suur-isoäidistä.  Ne  antavat 
sangen  karakteristisen  kuvan  maamme  korkeimpien  piirien  elämästä,  jäy- 
kistä tavoista  ja  kankeista  luonteista  kustavilaisen  ajan  lopulla  ja  viime 
vuosisadan  alkupuoliskolla.  Sivistyshistoriallisesti  merkittäviä  ovat  myös 
kappaleet  IV,  VIII  ja  X  1840—1850  lukujen  kouluoloista  sekä  V  ja  IX 
1840-luvun  teatte.nelämästä  Helsingissä.  Muut  ovat  vähempiarvoisia  yksi- 
tyismuistoja. 

Kirja  ansaitsee  maamme  sivistyshistoriaa  harrastavien  huomiota. 
Suomennos  on  hyvin  mukiinmenevää,  vaikkei  aivan  vaalittua,  kuten 
osoittavat  semmoiset  lausetavat  kuin  »kärpänen  (lentää)  porhelsi'^,  „La- 
martinen  ulosarUama  'Girondistein  historia*",  »sormet  punaisina  marja- 
pensaiden jäkltä"'  y.  m.  s. 

V.  T. 

Kertomuksia  ja  kuvauksia. 

Matilde  Serao,     Tanssijatar  (La  ballerina).  Suomentanut  F.  O.  W iltanen. 
Tampere  1908.     K.  Kaatra.     177  siv.  8:0.     Hinta  i:  — . 
,  Korkokeinottelua    (Trenta   per  cento).    Suomentanut  F.  O.  Viita- 
nen.   Tampere  1908.  Osuuskunta  Väinämöinen.  112  siv.  8:0.  Hinta  1:50. 

La  Serao  on  napolilaisten  lemmikki  ja  Italian  nykyisistä  kirjaili- 
joista se,  jonka  romaaneja  useimmin  näkee  kirjakauppojen  ikkunoissa, 
keskisäädyn  kodeissa  ja  vaaleapukuisten  italiattarien  kesälektyyrinä.  Här 
nen  tänä  vuonna  julkaisemansa  matkakirja  *Lettare  d'una  viaggiat  rice  on 
Italian  lehdistössä,  mikäli  olen  voinut  seurata,  saanut  osakseen  sangen 
suopean  vastaanoton. 

Matilde  Serao  on  nainen  ja  italialainen,  kaksi  seikkaa,  jotka  jo 
luonnonlakina  määrittelevät  hänen  tuotantoaan.  Naisena  on  hänellä  kiin- 
tymys yksityistapaukseen  ja  se  sydämen  kyllyys,  jonka  ylitse  vuotavai- 
suutta  sanotaan  sentimentaalisuudeksi,  italialaisena  valmis,  jalo  kieli  ja 
ilmeinen  tapa  puhua  puusta  eikä  sen  dryadista.  Niin  esim.  „Tanssijatta- 
ressa"  koristukset,  alushameet  ja  ihokkaat  ovat  juuri  niin  tärkeitä  asioita, 
kuin  ne  todellisuudessa  ovat  tanssijattaren  elämässä,  ja  tämä  pieni  olento 
ei  todellakaan  ajattele  eikä  tee  muuta  kuin  mitä  ajattelee  ja  tekee  San 
Carlon  kolmannen  arvoluokan  tanssijatar,  joka  muun  lisäksi  on  ruma  ja 
rakastaa  saavuttamattomalla,  huolellisesti  kätketyllä  rakkaudella  ylhäistä 
Ferdinando  Terziä,  häntä,  joka  ampuu  itsensä  eräässä  huonossa  hotellissa, 
kirjoitettuaan  paperille  seuraavat  sanat:  Surmaan  itseni,  koska  minua 
niin  haluttaa.     Aito  napolilainen  tarina. 

»Korkokeinottelun"  pohjana  on  tapaus,  jonka  kaikki  varttuneemmat 
napolilaiset  vielä  kiroten  muistavat,  sillä  melkein  kaikki  polttivat  sor- 
mensa siinä  pelissä.  Ilmestyi  yhtäkkiä  „ pankkiireja'',  mitä  julkeimpia 
iuurhuijareita,  jotka  suurella  melulla  tarjosivat  trenta  per  cento  s.  o.  kol- 
mekymmentä prosenttia  kuukaudessa  heille  uskotuista  rahoista  ja  lumo- 
sivat siten  kauniin  kaupungin  herkkäuskoiset  ja  pikaista  rikastumista 
uneksivat  lapset.  Syntyi  oikea  kilpajuoksu:  kiireen  kaupalla  vietiin  suu- 
ret omaisuudet  ja  vuosien  vaivalla  kootut  pienet  säästöt  näihin  »pank- 
keihin",  joissa  muodollisuudet  ja  kirjanpito  olivat  satumaisen  yksinkertai- 
set, kun  ei  ollutkaan  aikomus  koskaan  maksaa  rahoja  takaisin.  Kuu- 
kautiset korot  suoritettiin  pääomasta,  lopun  pistivät  ^pankkiirit"  taskui- 
hinsa. Huijausten  koko  summa  oli  noin  35  miljoonaa.  Kun  petokset 
muutaman  kuukauden  kuluttua  paljastuivat,  oli  Napolissa  itkun  ja  tuskan 
päivä,  jonka  vertaista  tuskin  lie  ollut  toista.  Lukemattomat  perheet  jou- 
tuivat täydelliseen  häviöön,  lukemattomia  syytöksen  ja  katumuksen  mur- 
henäytelmiä näytettiin  kaduilla  ja  kodeissa. 

Kirjan  toinen  päähenkilö  köyhä  ja  kyttyräselkäinen  opettaja  Ales- 
sandro de  Peruta  on  yksi  onnettomuuden  uhreista:  hänen  äitinsä  ja  si- 
sarensa myyvät  salaa  pienen  perhetilan,  heidän  ainoan  aineellisen  tur- 
vansa, ja  sijoittavat  rahat  yhteen  näistä  pankeista,  toivoen  siten  pääse- 
vänsä parempiin  varoihin  voidakseen  tehokkaammin  avustaa  rakastettua 
Alessandroa.  Petoksen  paljastuessa  on  köyhän  perheen  epätoivo  sydän- 
täsärkevä.  Toinen  uhri  on  erään  ^pankkiirin*^  viaton  puoliso  Eleonora, 
joka  vasta  yhdennellätoista  hetkellä  huomaa  miehensä  kurjaksi  petturiksi. 
Tästä  huomiosta  raivostunut  aviomies  ajaa  vaimon  talostaan;  tämä  menee 
sen  miehen  luo,  joka  jo  kauan  on  häntä  etäisellä,  toivottomalla  rakkau- 
della rakastanut. 

Aiheen  rajoitus  ja  kirkas  konseptsioni  on  romaanilaisten  luonnon- 
lahja,  siitä  ovat  todistuksena  Seraonkin  novellit  asiaperäisessä  yksinker- 
taisuudessaan. Joskus  tämä,  miten  sanoisinkaan  „kappaleellinen  mieliku- 
vitus^ painaa  esityksen  melkein  anekdootin  tai  kronikan  tasoon,  ja  mo- 
nasti tuntuu  kuin  uhraisi  tekijä  (napolilaiselle)  paikallisväritykselle  liikaa. 
Ylempänä  puhuin  jotain  sentimentaalisuudesta,  mutta  tätä  sanaa  ei  saa 
ymmärtää  siinä  mielessä  kuin  sitä  käytetään  Pohjolan  kirjailevista  nai- 
sista. On  muistettava,  ettei  meidän  rakkaalla  ^tunnelmaa-sanalla  (Stim- 
mung)  ole  vastinetta  italian  kielessä  ja  ettei  „kaihoa"  ja  »kaihomieltä"  voi 
ilmaista  muuta  kuin  kiertoteitä  —  olen  itse  joutunut  pulaan  tässä  suh- 
teessa —  „ja  että  italialainen  sanoo  bello"  (kaunis)  siinä  missä  meikä- 
läinen sanoisi  mukava  tahi  siisti  tahi  hyvin  järjestetty.  Italialaisen  tun- 
neasteikossa ovat  täydet  asteet  ja  kaikkinaiset  hämyiset  mielentilat  katso- 
taan pikemmin  vain  epätäydelliseksi  iloksi  tai  suruksi.  Italialainen  no- 
velli on  melkein  aina  kaupunkinovelli,  tuommoinen  tarina  syrjäkadulta 
tai  hienostokuvaus  —  raha  tai  rakkaus  —  ja  maaseudulta  kirjoitetaan 
vain  matkakuvauksia;  ja  italialainen  maaseutu  ei  ole  mikään  maaseutu 
siinä  merkityksessä  kuin  pohjoisessa.  Se  luonnossa  tunnelmoiminen,  se 
kaunokirjallinen  akvarellimaalaus,  joka  kukoistaa  pohjoisessa,  on  täällä 
vieras  —  eikä  kuitenkaan  enää  aivan  vieras,  sillä  luulenpa  että  Pohjo- 
lan vaikutus  italialaiseen  kaunokirjallisuuteen  ei  meidän  päivinämme  ole 
niinkään  mitätön.  Joskus  tapaa  novellin  tai  artikkelin  —  italialaiset  ovat 
usein  mestareita  artikkelitaiteessa  — ,  jossa  aivan  selvään  on  eroittavi- 
naan  nuo  vaikutukset  ja  eri  aineosuudet.  Meillä  kirjailijattaret  mielellään 
valitsevat  jonkun  vanhan  kartanon  tahi  vanhan  puun  tahi  kirkon  tahi 
jotain  muuta  „hyvin,  hyvin  vanhaa**  kertomuksensa  tunnelmapöhjaksi. 
Semmoinen  ei  kuulu  italialaiseen  novelliin.  Seraon  kertomuksissa  ta- 
paamme vissin  sentimentaalisuuden,  joka  hyvin  viihtyy  jokapäiväisen  kau- 
punkilaiselämän  kaikkein  jokapäiväisimmissä  menoissa  ja  toimituksissa. 
Hänen  myötätuntonsa  kovaonnisia  kohtaan  on  kieltämätön,  ja  kun  hän 
askel    askeleelta  kuljettaa  lukijaa  sankariensa  seurassa,  saa  hän  lukemat- 

tornia    pieniä  tilaisuuksia  osoittaa  mitä  kaikkea  merkitsee  varjossa  elämi- 
nen, alkeellisimmillakin  asteilla. 

Mutta  siihen  yhtenäiseen  ja  synkänsyvään  katsomustapaan,  jota 
edustavat  muutamat  pohjoismaalaiset,  ei  hän  mielestäni  kohoa.  Hän  ei 
ansaitse  pessimistin  nimeä,  ja  kirjailijanakin  hän  on  vain  keskinkertainen, 
joskin  miellyttävä  kertoja.  Ainakin  pohjoismaalaisen  arvostelulla  mitattuna. 

Sen  pahempi  jättävät  suomennokset  paljo  toivomisen  varaa,  joskin 
hra  Viitaselle  on  lausuttava  kiitos  siitä  että  hän  on  tehnyt  ensi  aloitteen 
nykyaikaisen  Italian  kirjallisuuden  lähentämiseksi  meihin.  Kankeita  lau 
setapoja  ja  sulattamattomia  kohtia  tapaa  tuon  tuosta  —  »Aj&jat  istuivat 
jalat  riippuvina  kuskinistuimella**,  „kirkkotarha  —  pysytti  ulkonäkönsä 
suunnattomana  kukkien  peittämänä  puutarhana**,  „tunsi  voimansa  tykkä- 
nään perikadon  uuvuttamiksi**,  ^jokusia  kolikoita**  —  ja  pintapuolisesti- 
kin  vertailemalla  huomaa  kosolta  epätarkkuuksia.  Epätarkkuutta  on  niin- 
ikään nimien  kirjoittamisessa:  Stranda  di  Chiaia  pro  Strada  di  Chiaia, 
Posillippo  pro  Posillipo.  Lehti,  jota  Seraon  ilmoitetaan  yhdessä  puoli- 
sonsa kanssa  nykyään  toimittavan,  on  H  Maiiino  eikä  Matino,  Muuten 
tämä  tieto  kaipaa  oikaisua:  jo  viitisen  vuotta  on  Seraolla,  eläen  erossa 
miehestään,  kirjailija  Scarfogliosta,  ollut  oma  lehtensä:  Il  Giorno. 

Seraon  kirjallinen  näyttämö  on  Napoli.  Hän  rakastaa  kaupunkiaan, 
sen  kirjavaa  kansanelämää  ja  ihania  ympäristöjä  niinkuin  vain  italialaiset 
rakastavat  kaupunkejaan,  jotka  heille  yhä  merkitsevät  isänmaata.  Koskaan 
väsymättä  hän  luettelee  sen  katuja  ja  kujia,  pysähtyy  aina  ohimennessään 
ihailemaan  sen  näköaloja,  pitää  tiliä  sen  ravintoloista  ja  teattereista  ja 
luokittelee  sen  kauppaliikkeitä.  Muukalaiselle  voi  joka  hänen  novellinsa 
tehdä  Baedekerin  virkaa.  Ja  allekirjoittaneella  olisi  ehkä  kylläkin  syytä 
ratkaisevammin  liittyä  Matiide  Seraon  ihailijoihin. 

Y.  K. 


Clara  Viebig,  Nukkuva  sotajoukko.  Romaani  Saksalaisen  alkuteoksen  kah- 
dennestakymmenennestä  painoksesta  suomentanut  Irene  Mendei4N. 
Jyväskylä  1907.   K.  J.  Gummerus  osakeyhtiö.   440  siv.   8:0.    Hinta  5:  —. 

Saksalaiset  arvostelijat  mainitsevat  Clara  Viebigin  nimeä  nykyisten 
naiskirjailijainsa  parhaiden  joukossa.  Tästä  ja  kirjan  20  painoksesta 
huolimatta  saattaa  suomalainen  lukija  ottaa  hiljaisella  epäilyksellä  kä- 
siinsä niin  järeän  romaanin  kuin  on  ^Nukkuva  sotajoukko**,  tietäen  ko- 
kemuksesta, että  romaanikirjallisuuden  alalla  Saksanmaassa  nykyisin  voi- 
daan luoda  nimi  ja  maine  muutenkin  kuin  taiteellisten  ansioiden  perus- 
tuksella. Mutta  kirjaan  kiinni  päästyä  epäilykset  vähitellen  haihtuvat. 
Sillä   tuntee    todellisen  eepillisen  kyvyn  pitelevän  ainetta  tasaisella,  into- 

himottomalla,  vaikkei  suinkaan  kylmällä  kädellä.  Saksan  puolalaisten 
rajaseutujen  rannattomat  lakeudet  alkavat  nousta  mielikuvituksen  eteen 
ja  kansoittua  lukuisilla  tyypeillä,  jotka  näyttävät  elävästä  todellisuudesta 
saaduilta.  Siinä  liikkuu  saksalaisia  tilanomistajia  ja  uutisasukkaita  puo- 
lalaisen alkuväestön  keskuudessa.  Kaksi  aivan  eri  rotua,  vaistoa,  tem- 
peramenttia seisoo  siinä  vastakkain.  Ja  vähitellen  kutoutuu  näiden  vä- 
lille se  selittämättömien  epäluulojen,  väärinkäsitysten  ja  loukkausten 
vyyhti,  joka  vie  kansallistaiste|uun.  Alussa  ei  sitä  käydä  tietoisesti,  avoi- 
min keinoin,  vaan  pikemmin  vaistomaisesti  salaa  sydämissä.  Vasta  myö- 
hemmin se  johtaa  ilmeisiin  tekoihin,  käsikähmäisyyksiin  ja  vaatii  uh- 
rinsa. Kansallistuntoa  ei  käsitetä  teoksessa  abstraktisesti  ulkonaisena 
aatteena,  vaan  se  on  ruumiillistunut  kussakin  henkilössä  omalla  tavallaan 
vereksi  ja  lihaksi.  Ja  miellyttävästi  koskettaa  lukijaa  se,  että  kirjailija- 
tar asettuu  puolueettomasti,  puhtaat  inhimilliset  elätpän  arvot  mielessä, 
tätä  taistelua  katsomaan.  Hän  jakaa  oikeutta  ei  puoluenäkökohtien,  vaan 
sydämen  näkökohtien  mukaan.  Jos  tahtoo  määrätä  kirjailijan  kannan 
tässä  taistelussa,  niin  voi  sanoa,  että  hän  asettuu  kärsivien  puolelle,  ja 
niitä  hän  huomaa  molemmilla  tahoilla,  niin  saksalaisella  kuin  puolalai- 
sella: ihmisiä,  jotka  kansallisissa  ristiriidoissa  syöksyvät  auttamattomasti 
kohti  turmiotaan  valmistamaan  kenties  tietä  onnellisemmille  jälkeentuleville. 

Kirja  on  henkilökuvista  ja  motiiveista  rikas,  niin  etten  koetakkaan 
sen  sisällystä  kertoa.  Mainitsen  vain,  että  tekijän  laajaa,  humaanista 
katsetta  todistaa  sekin,  että  hän  käsittelee  eri  yhteiskuntaluokkia,  alkaen 
parooneista  ja  suurellisista  tilanomistajista  aina  lammas-  ja  hanhipaime- 
niin asti  ja  tällä  tavoin  painaa  mieleemme  yleiskuvan  koko  seudusta,  kehi- 
tellen   tapahtumien  lankoja  luontevasti  ja  johdonmukaisesti  loppua  kohti. 

Kuten  sanottu:  esitystapa  on  terveen  tasapuolista,  lämmintä,  luotet- 
tavaa. Ei  ikävystyttäviä  patoutumia,  kuten  usein  saksalaisilla  kertojilla, 
eikä  liikaa  sentimentaalisuutta.  Kirjailijalla  on  aistia.  Yksityiskohdat 
elävät  ja  liittyvät  kokonaisuuteen.  Ja  jos  niissä  välistä  tunteekin  lem- 
peän naiskäden  jäljen,  niin  se  pikemmin  kohottaa  viehätystä.  Tekee 
mieli  asettaa  tämä  teos  koko  joukon  korkeammalle  kuin  esim.  Rene 
Bazinin  akateemisen  täsmällinen  „Oberlen  perhe",  joka  esittää  saksalai- 
suuden ja  ranskalaisuuden  painiskelua  Elsassissa,  tai  Laura  Kielerin 
jäykkäpiirteiset  kuvaukset  etelä- Jyllannin  kansallisuustaistelusta. 

Viebigin  romaani  soveltuu  hyvin  rauhallisten  lepohetkien  lukemi- 
seksi ja  on  oivallinen  kansankirjastokirja. 

Paha  vain,  ettei  suomennos  ole  aivan  huolellista  eikä  vapaata  paino- 
virheistä. Esim.  semmoiset  saksalaismalliset  sanontatvaat  kuin  Kestnerin 
ovat  menneet,  Bräuerin  olivat  lähteneet  j.  n.  e.  olisi  kaikin  mokomin  pitä- 
nyt karsia  pois  kieltämme  turmelemasta. 

V.  T. 

Näytelmiä. 

Ludvig   Holberg,  Valtioviisaa  kannunvalaja.    Viisinäytöksinen  huvinäytelmä. 

Suomentanut  Larin  Kyösti.    (Markan  kirjasto  n:o  13).  Tampere  1908. 

K.  Kaatra.     134  siv.    8:0.     Hinta  i:  — . 
Ludvig    Hoi.berg,    Talonpoika   satimessa^     Kolminäytöksinen    huvinäytelmä. 

Tanskasta   suomentanut   Larin    Kyösti.     Hämeenlinna  1908.    Arvi  A. 

Karisto.     64  siv.    8:0.     Hinta  i:  — . 

Holbergin  komedia  ^Valtioviisas  kannunvalaja*',  jonka  sisällyksestä 
oli  jo  puhetta  Valvojan  kesäkuun  numeron  teatterikatsauksessa,  on  nyt  il- 
mestynyt suomeksi  Larin  Kyöstin  kääntämänä.  Tässä  vain  muutama  sana 
suomennoksesta.  Se  ei  nimittäin  ole  niin  hyvä  kuin  odottaisi.  (Teatte- 
ria varten  oli  kappaleen  käännös  erityisesti  tarkastettu  ja  korjattu.)  Paitsi 
sitä  että  monet  sanasukkeluudet  ovat  jääneet  suomentajalta  tapaamatta 
ja  ettei  alkutekstiä  ole  kaikin  paikoin  ankarasti  noudatettu,  on  suoranai- 
sia käännösvirheitä  ja  -erehdyksiä  vilisemällä,  jotkut  aika  karkeitakin. 
Niin  on  esim.  Börstenhinder  (harjantekijä)  käännetty  sanalla  sianpistäjä^ 
Flode  (laivasto)  sanalla  virta^  Consumption  (kulutus)  sanalla  kulungit,  Kiel- 
iinger  som  raaber  paa  Gaden  med  Östen  (akat  jotka  huutaen  kaupustele- 
vat  ostereita  kadulla)  käännetty:  akat,  jotka  huutavat  itäisellä  kadulla  \,t\,^. 
Tyylillisesti  mahdottomia  ovat  kiroukset  jukukliut  ja  pentele  tanskalaisen 
min  Troe  vastineeksi  eikä  Grovsmid  toki  ole  juraseppä!  Samoin :  syön 
mittani  rapaa  on  toista  kuin  tanskan  jeg  er  en  Hundsvot,  Esimerkkejä 
voisi  lisätä,  mutta  riittäkööt  nämä  osoittamaan,  että  suurempi  huolelli- 
suus olisi  tarpeen  niinkin  tunnetun  miehen  kuin  Larin  Kyöstin  tuotteissa. 

Toinen  yllämainituista  Holbergin  komedioista  on  kerrassaan  kevyt 
ilveily,  jolla  ei  ole  muuta  merkitystä  kuin  huvittaa  lapsellista  yleisöä. 
Siinä  kuvataan,  kuinka  velkaantunut  herrasmies  osaa  puijata  itsellensä 
kauniit  varat  käyttämällä  yksinkertaista  maalaispoikaa  kätyrinään.  —  En 
ole  verrannut  sen  suomennosta  alkutekstiin  nähdäkseni  olisiko  se  tun- 
nolliserfimin  suoritettu  kuin  „Valtioviisaan  kannunvalajan". 

V.  T. 


Bunoutta. 

Gustaf  Fröding,  Runqja.  Runot  suomensi  Larin  Kyösti.  Murrejutut  so- 
vitti Hj.  Nortamo.  Tampere.  K.  Kaatran  kustannuksella  (Markan  kir- 
jasto n:o  ii.)     109  siv.    8:0.     Hinta  i:  — . 

Fröding  on  vaikea  käännettävä  —  kuten  suomentaja  alkusanassaan 
tunnustaa  —  niin  vaikea  kuin  aniharva  Ruotsin  lyyrikoista.  Hän  on 
kiteyttänyt    mielikuvansa    niin    täsmällisesti    ja  voimakkaan  omaperäisesti 

ruotsinkieliseen  lause-  ja  rytmiasuun,  että  ne  ovat  kuin  vaskitauluun  piir- 
rettyjä. Ei  ole  helppo  toisen  kielen  sanavaroista  tivistää  samanlaisia 
sointu-  ja  rytmikuvioita.  Larin  Kyösti  on  käynyt  tehtäväänsä  käsiksi 
hartaudella,  tuntien  vetba  tuota  mestaria  kohtaan,  jonka  taiteesta  —  ellen 
erehdy  —  kuuluu  helähdyksiä  „Tän  pojan  kevätrallatusten"  tekijän  runo- 
tuotteissa.  Mutta  voimat  eivät  olleet  tahdon  vertaisia.  Käännöksestä 
puuttuu  se  sanojen  välttämätön  yhteen  nivoutuminen,  joka  on  runotyy- 
lin  parhaita  tunnusmerkkejä.  Suomentajan  hämäläisperäiset  ja  omatekoi- 
set sanat  tuntuvat  usein  oudoilta  ja  kömpelöiltä  siinä  ympäristössä,  missä 
ne  esiintyvät;  vain  leikillisissä  paikoissa  on  niillä  oma  pittoreski  sävynsä. 
Loppusoinnut  eivät  nekään  kunnostaudu  erityisellä  nasevuudellaan.  Ru- 
nouden tuoksu  on  arveluttavasi!  haihtunut  suomennoksesta.  On  vain 
kuin  kaukainen  kajastus  siitä,  mitä  Fröding  oikeastaan  on.  —  Kokoel- 
man lopussa  on  kolmisen  suorasanaista  murrejuttua,  jotka  Hj.  Nortamo 
on  kääntänyt  raumalaisittain.  Ne  eivät  ole  hullumpia  lukea  tällä  lystik- 
käällä murteella. 

•  V.  T 


Luozmontiedett&. 

JOH.  Rbinkb,  Luonnontieteellisiä  esitelmiä.  I.   Suonien  tanut  Ludv.  Kesäniemi. 
Jyväskylä  1908.  K.  J.  Gummerus  osakeyhtiö. 

Ilmauksena  siitä  ilahduttavasta  virkistymisestä,  millä  viime  vuosina 
suomen  kielellä  kehitysopillisia  kysymyksiä  on  käsitelty,  voi  pitää  yllä- 
mainitun suomennoksenkin  ilmestymistä.  Kirjasen  tekijä,  Kielin  yliopis- 
ton professori  J.  Reinke  on  tullut  useilla  teoksilla  tunnetuksi  Darwinin 
valintaopin  jyrkkänä  vastustajana  ja  selvänä  vitalistina  (välttäen  että  elä- 
vissä olennoissa  on  joku  elottomasta  luonnosta  jyrkästi  eroitettava  lakipe- 
räisyys  ja  tarkoituksen  mukaisuus,  edellyttäen  että  elämä  on  syntynyt 
luomistoimen  kautta).  Tämän  suunnan  edustajien  mielipiteitä  ei  suomen 
kielellä  vielä  ole  esitetty,  joten  senkin  takia  kirjasen  ilmestyminen  on 
paikallaan. 

Ensimäinen  esitelmistä  „Mailmankuva"  sisältää  varsin  mieleenpan- 
tavia,  jos  kohta  ei  mitään  ennen  tuntemattomia  totuuksia  siitä,  kuinka 
luonnontieteessä  on  tehtävä  ero  kokemuksen  kautta  saadun  tiedon  ja  mie- 
tiskelemällä  saavutettujen  kokemustietoja  yhtenäisyydeksi  liittävien,  selit- 
tävien arvelujen  välillä,  kuinka  jälkimäisille,  niin  välttämättömiä  kuin  ne 
ovatkin,  ei  ole  annettava  varsinaisen  tiedon  arvoa,  ne  kun  eri  aikoina  ja 
eri  tutkijoilla  vaihtelevat,  kuinka  tutkijan  on  myönnettävä  tutkimukselleen 
olevan  rajan,  jota  se  ei  voi  voittaa.  Niiden  varalta,  jotka  tekijästä  luu- 
levat  saavansa  apulaisen  yrityksilleen  asettaa  raamattu  tieteen  mestariksi. 

on  kuitenkin  mainittava,  että  tekijä  jyrkästi  esittää  sen  vaatimuksen»  ettei 
tutkija  tutkittavaksi  mahdollisella  alalla  saa  antaa  raamatunkaan  vaikuttaa 
tutkimuksiinsa,  vaan  täytyy  hänen  olla  aivan  vapaa,  ja  sen  käsityksen 
että  Genesis  on  kirjoitettu  omaa  aikaansa  varten  eikä,  jos  kohta  sen  luo- 
mishistoriassa  esiytyvätkin  nykyisen  luonnontutkimuksen  periaatteet,  kehi- 
tys ja  toistuminen,  se  kuitenkaan  ole  luonnontieteen  oppikirja.  Yliluon- 
nollisia syitä  ei  hän  kuitenkaan  hylkää  ja  ruvetessaan  selvittämään  elot- 
toman ja  varsinkin  elollisen  luonnon  syntyä,  hän  väittää  sen  lyonnontie- 
teelle  mahdottomaksi.  Kehityksen  elollisessa  luonnossa  hän  hyväksyy,  jos 
kohta  siinä  paljon  arvoituksia  onkin. 

Läheisesti  juuri  kehitysoppiin  liittyy  toinen  esitelmä  »Totuus  pol- 
veutumisopissa".  Esitelmä  koettaa  puolueettomasti  punnita  syyt  kehityk- 
sen puolesta  ja  sitä  vastaan,  ja  mielihyvällä  siihen  tutustuu,  jos  kohta 
eräät  puolet,  varsinkin  ne,  joissa  kosketellaan  ihmisen  hengen  asemaa 
luonnossa,  voivat  herättää  vastaväitteitä.  Ihmishengen  synty  on  tekijälle 
näet  ratkaisematon  arvoitus,  sen  ja  korkeimman  eläimen  sielun  välillä  on 
ammottava  kuilu,  suurempi  kuin  ihlhisen  ja  alhaisimman  imettäväisen 
ruumiin  välillä.  Muutenkin  hän  väittää,  että  askel  eläimestä  ihmiseen  on 
pisin  elollisessa  luonnossa,  väite,  joka  tuskin  saanee  kannatusta,  samoin 
kuin  sekään,  ettemme  muka  ihmisen  eläimellisestä  polveutumisesta  tiedä 
mitään.  Kehitysopin  hän  kuitenkin  hyväksyy,  mainiten  sen  perusteita, 
jos  kohta  hän  ei  pidäkään  sitä  päätettynä  tosiasioiden  yhteytenä  vaan  to- 
dennäköisenä, biologialle  tärkeänä  tieteellisenä  aatteena.  Jossain  määrin 
ristiriidassa  tämän  lausunnon  kanssa  on,  kuten  suomentajakin  huomaut- 
taa, se  hänen  väitteensä,  että  polveutumisteoria  olisi  aksiomi.  Erikoisesti 
näyttää  tekijä  panevan  painoa  siihen,  ettei  muinaismaailman  elävän  luon- 
non tutkimus  muka  osoittaisi  ainakaan  yleisempää  kehitystä  alhaisimmista 
muodoista.  Vaan  ainoastaan  muutosta  samalla  asteella,  jopa  taantumista. 
Kehityssyiden  suhteen  se»soo  Reinke  omalla  kannallaan,  hän  kun  ei  anna 
arvoa  ei  Lamarckin,  Danvinin  eikä  de  Vriesin  selitysyrityksille,  vaan  ot- 
taa huomioon  vain  sisällisiä,  aivan  tuntemattomia  syitä.  Joka  tapauk- 
sessa, kuten  huomautin,  voi  olla  syytä  tutustuttaa  suomalaistakin  yleisöä 
varovaisempiinkin  käsityksiin  kehitysopin  arvosta,  koska  arvattavasti  meil- 
läkin kansantajuisissa  esitelmissä  sitä  usein  esitetään  selviönä. 

Jo  viimeksi  kosketellussa  esitelmässä  on  Reinke  antanut  pilkkansa 
ryöpyn  kuohuta  kuuluisan  maanmiehensä  Ernst  Haeckelin  yli,  ja  viimei- 
nen suomennetuista  esitelmistä  „Haeckel  biologina"  on  yksinomaan  tälle 
aineelle  omistettu.  Voipa  olla  eri  mieliä  siitä,  oliko  syytä  suomalaiseen 
asuun  saattaa  tätä  esitelmää,  kun  ei  tietääkseni  Haeckelin  teoksia,  joiden 
tietysti  pitäisi  olla  pohjana  tuolle  esitelmälle,  ole  suomennettu.  Helppoa- 
han on  tekijän  Haeckelin  teoksista,  joista  hän  erityisesti  ottaa  hammas- 
teltavakseen  „ Elämän  ihmeet "",  noukkia  kohtia,  joissa  tuo  innokas  monisti 

esittää  todistamattomia  väitteitä,  mutta  lauseet  sellaiset  kuin,  että  luonnon 
historia  Haeckelin  päässä  kuvautuu  toisenlaiseksi  kuin  muiden  ihmisten 
päässä,  että  hän  on  biologian  Cagliostro,  hänen  myöhemmät  teoksensa 
todellisen  tieteen  irvikuvia,  että  häneltä  puuttuu  itsensä  arvostelemisen 
kyky,  tieteellinen  tarkkuus,  totuudentunto,  että  hän  on  epätieteellinen, 
pintapuolinen,  takapajuinen,  tietämätön,  käyttää  häikäisysanoja,  taikatemp- 
puja, sanahelinää,  että  hän  tahallisella  kevytmielisyydellä  johtaa  yleisöä 
harhaan,  ollen  luonteensa  tähden  moitittava,  eivät  kaunista  esitelmää, 
varsinkin  kun,  kuten  juuri  huomautin,  syytetyllä  ei  ole  tilaisuutta  puolus- 
tautua. Tuntuupa  melkein  siltä,  kuin  olisi  tämä  esitelmä  tullut  suomenne- 
tuksi, jotta  saataisiin  jonkunmoinen  kehitysopin  syntipukki,  jonka  liioit- 
telujen mukana  kehitysopin  hyväksyttävätkin  puolet  joutuisivat  epäilyksen 
alaisiksi. 

Joka  tapauksessa,  mielihyvällä  on  tervehdittävä  tätäkin  yritystä,  jota 
suomentaja  lupaa  jatkaa,  kehitysopin  selvittämiseksi.  Suomentaja  on  liit- 
tänyt esitelmiin  joitakuita  selityksiä. 

A.  j.  s. 


K.  J.  Laine,    Kansantajuinen   sääoppi  (meteorologia).     Kansalaiskirjasto  N:o  3. 
Suomalainen  Kustannus  O.  Y.  Kansa.     S.  176.     Hinta  2:  50. 

Meteorologian  sovelluttaminen  kansantajuiseksi  ei  ole  suinkaan  mi- 
kään helppo  tehtävä,  sentähden  että  tämä  tiede  suuressa  määrin  nojau- 
tuu fysiikkaan,  ja  sitä  koskevat  esitykset  edellyttävät  siis  lukijalla  ole- 
van laajalti  tietoja  fysiikassa.  Suuresti  erehtyy  tekijä  luuloitellessaan, 
että  kansakoulujemme  kurssi  fysiikassa  on  riittävä  peruste  hänen  kirjansa 
ymmärtämiseen,  johon  tarvitaan  ei  ainoastaan  tietoja  fysiikan  alalta  vaan 
vieläpä  kypsyyttä  lukemaan  raskaasti  kirjoitettua  tieteellistä  kirjallisuutta. 
Tekijä  lupaa  kyllä  esipuheessaan  selittää  „ mikäli  mahdollista  ilmiöiden 
fysikaliset  perusteet",  mutta  helposti  ymmärrettävistä  syistä  ei  hän  voi 
lupaustaan  täyttää.  Ei  ole  siis  paikoillaan  antaa  kirjalle  kansantajuisen 
sääopin  nimeä  sitä  vähemmin  kun  se  ei  esitystavaltaan  ole  sellainen. 
Tekijä  ilmaiseekin,  että  ^esityksen  muodon  ja  laajuuden  sekä  ainejaon 
perustaksi  on  pantu  Prof.  Wilh.  Trabertin  teos  (?)  Meteorologie",  joka 
Göschen  kokoelmaan  kuuluvana  on  sisällykseltään  enemmän  kertauskir- 
jan kuin  kansantajuisen  esityksen  tapainen.  »Meinardus  on  todistanut", 
»Aitken,  Helmholtz  ja  Melander  ovat  osoittaneet",  »Pernterin  tekemät 
laskut"  y.  m.  samantapaiset  lauselmat,  jollaisia  puuttuu  vain  harvoilta 
sivuilta  kirjassa,  tuntuvat  oudoilta  kansantajuisessa  esityksessä. 

Mitä  aineen  esitystapaan  tulee,  pitäisin  kansantajuisuuden  kannalta 
katsoen    kirjan    ikävimpänä    puutteellisuutena  sen,  että  esityksessä  ei  ole 

ainoatakaan  punkteerausta  eikä  minkäänlaisia  yhteenvetoja.  Monet  tär- 
keät meteorologiset  käsitteet  ja  ilmiöt  ovat  vain  muutamalla  sanalla  mel- 
kein kuin  sivumennen  selitetyt  ja  vilahtavat  tottumattomalta  lukijalta 
ilman  että  hän  lukiessaan  arvaa  panna  niihin  sitä  huomiota,  minkä  ne 
vaatisivat.  Niinpä  ovat  yleiset  liikkeet  ilmakehässä  saaneet  osakseen  liian 
supistetun  selvittelyn.  Pari  karttaa  Hännin  Meteorologiasta,  jota  tekijä 
ilmaisee  käyttäneensä  lähdekirjanaan,  olisivat  tähän  liitettyinä  antaneet 
yleisistä  tuulisuhteista  paljon  havainnollisemman  kuvan  kuin  kirjaan  va- 
litut vanhat  isobarikartat.  Niinikään  olisi  jokin  sademäärää  osoittava 
kartta  antanut  selvemmän  kuvan  esitettävästään  kuin  numerot  s.  121. 
Tämä  olisi  ollut  tärkeä  senkin  tähden,  että  siitä  näkisi,  miten  suuressa 
määrin  sateentulo  on  maanpinnan  muodosta  riippuvainen. 

Tässä  mainitut  huomautukset,  joita  vielä  voisi  lisätä  muutamilla, 
eivät  kuitenkaan  paljon  merkitse  kirjaa  arvosteltaessa  tieteellisenä  esityk- 
senä ja  kehittyneelle  yleisölle  kirjoitettuna.  Siinä  tapauksessa  ei  ole 
muuta  kuin  hyvää  sanottavana.  Se  soveltuu  nimittäin  meteorologiseksi 
käsikirjaksi,  jollaisena  sitä  tahtoisin  suositella. 

Kieli  on  virheetöntä,  mutta  huolelliseksi  sitä  ei  voi  sanoa.  Usei- 
den meteorologisten  termien  suomentamisessa  on  tekijä  onnistunut  hyvin 
(esim.  säteilyvakio  =  solaarikonstantti  y.  m.).  Virheellistä  on  kuitenkin 
nimittää  „maan  poissäteilyksi"  lämmön  säteilyä  maasta. 

Alfred  Jotuni. 


Terveysoppia. 

O1.AUG  LÖKEN,  LasUnhoitajilU  ja  äideille.     Ohjeita  lastenhoidossa.     Suotneuta- 
nut  Anni  Levander.     Hinta  2:  25. 

Tämä  Otavan  kustannuksella  ilmestynyt  kirja  ansaitsee  tulla  tunne- 
tuksi kaikissa  kodeissa,  missä  pieniä  lapsia  on.  Oppikirjan  muodossa 
tarjoo  tekijä  tässä  lastenhoitajille  ja  äideille  hyvin  monipuolista  tietoa 
kaikesta  siitä,  mikä  on  pieniä  ja  suurempiakin  lapsia  hoidettaessa  var- 
teen otettava,  ja  sanottakoon  se  samalla:  hän  tekee  sen  asiallisesti  sekä 
niin  viehättävän  hyvällä  ja  pienokaistemme  parasta  ymmärtävällä  tavalla 
että  kirjasta  on  tullut  mitä  ansiokkain  neuvonantaja  alallaan.  Siinä  ope- 
tetaan kaikin  puolin  lasta  hoitamaan,  sitä  pukemaan  ja  kylvettämään  ja 
sen  vuoteesta  huolta  pitämään;  annetaan  hyviä  neuvoja  imettämisen  ja 
keinotekoisen  ravinnon  suhteen  sekä  lapsenhoidosta  yleensä.  Erittäin  käy- 
tännöllisesti esitetään  myöskin  lapsen  ravitsemista  6:nnesta  kuukaudesta 
aina  kahden  vuoden  ikään  asti,  vaarinottamalla  niin  hyvin  mikä  itse  lap- 
selle on  parasta,  kuin  myöskin  pitämällä  taloudellisia  näkökohtia  silmällä. 

Luvut  semmoiset  kuin  „Kun  terveys  on  epäkunnossa"  opettavat 
tarpeellisen  laajasti  tutustumaan  pienokaistemme  tavallisiin  tauteihin  ja 
kärsimifiiin  sekä  tietämään  käytännöllisiä  neuvoja  niitten  hoitamiseksi  ja 
lieventämiseksi.  „ Vahingot  ja  onnettomuustapaukset**,  »Myrkylliset  ai- 
neet**, „ Loukkaantumiset**  ynnä  monet  muut  luvut  ovat  niinikään  terve- 
tulleet  joka  kotiin. 

Tämän  kirjoittajan  mielestä  ovat  Olaug  Lökenin  kirjan  suurimmat 
ansiot  sittenkin  niissä  luvuissa,  joissa  tavalla  tai  toisella  käsitellään  las- 
ten kasvatusta  ja  yleistä  hoitoa,  sekä  lapsen  hoitajan  omaa  olentoa,  käy- 
töstä ja  työtapaa.  Näissä  luvuissa  ilmenee  paljon  syvää  ja  puhdasta 
ihmistuntemusta  sekä  runsaasti  kasvattavaa  ohjausta  pienokaistemme  taa- 
tuksi hyödyksi.  Tekijän  hempeä  ja  sydämellinen  kirjoitustapa  tulee  var- 
maankin tekemään  syvän  ja  erittäin  hyödyllisen  vaikutuksen  kaikkiin, 
jotka  siihen  tutustuvat,  ja  siihen  tulisi  tutustua  kaikkien,  joilla  on  omia 
lapsia  tahi  jotka  muuten  ovat  antautuneet  lastenhoitajan  ylevään  mutta 
samalla  edesvastuulliseen  toimeen. 

M.  O.-B. 


PARI  HJALMAR  SÖDERBERGIN  TEOSTA. 

HJAI.MAR  SönBRBERG,     Det  mörknar  öfver  vägen.  Tukholma  1907,  Albert  Bon- 
nier.  258  siv.     Hinta  kr.  3:  50. 

—  — ,     Pienoiskuvia    ( Historietter).    Helsinki   1908.    Yrjö  Weilin.  188  siv. 
Hinta  2:  50. 

Hjalmar  Söderberg  on  kehittänyt  itselleen  ilmaisumuodon,  joka  ei 
muistuta  kenenkään  muun  muotoja  ja  johon  hän  erikoisella  rakkaudella 
näkyy  kiintyneen.  Se  on  pieni  henkevä  tarina,  muistelma,  joskus  mel- 
kein kuin  kasku,  ja  se  on  aina  nähty  matkan  päästä,  niin  kaukaa,  ettei 
millään  elämän  kolhauksella  ole  enää  rajusti  koskettavaa  voimaa,  ja  ker- 
rottu sillä  hiljaisella  tyyneydellä,  joka  pystyy  punnitsemaan  sanansa  ja 
laskemaan  henkevätä  leikkiäkin.  Se  alkaa  aina  viattomasti,  niin  viatto- 
masti että  lukija  helposti  rupeaa  epäilemään  tekijällä  olevan  jotain  salai- 
sia tarkoituksia,  ja  se  loppuu  usein  niin  äkkiä  ja  odottamatta  että  tekijä 
vasta  jälestä  huomaa  sen  olleen  itse  tarinan  ja  tekstiä,  mitä  hän  oli  pitä- 
nyt johdantona.  Ja  loppusointu  on  aina  sama.  Hjalmar  Söderberg  on 
elänyt  ja  kokenut  kaikki,  hän  on  jo  hyvin  vanha,  hyvin  tyyni  ja  hyvin 
viisas,  ja  elämän  suhteen,  joka  yhäti  kukkii  ja  kuolee  hänen  ympärillään, 
on  hän  kerta  kaikkiaan  määrännyt  kantansa:  vanitas  vanitatum.  Hän  on 
aikoja  sitten  huomannut  miten  turhaa  ja  hyödytöntä  on  kirjoittaa  paksuja 
romaaneja,  turhaa  kuvata  kehitystä,  joka  kuitenkin  aina  lopulta  vie  sa- 
maan   loppupäätökseen,    miten    lapsellista  vielä  toivoa  parempaa  —  sen- 

tähden  hän  tyytyy  pienillä  esimerkeillä  todistamaan  tuon  pysyvän  kan- 
tansa, pienillä  jutelmilla,  joita  on  poiminut  sieltä  täältä  vaiherikkaan  elä- 
mänsä varrelta.  Olkoon  että  hän  tahtoo  vain  merkitä  „ ettei  sillä  mitään 
merkitystä  olekaan",  kuten  tushipiirroksella.  Siitä  syystä  ne  muodostuvat 
kuin  pieniksi  pessimismin  oppilauseiksi,  jotka  kaikki  vain  valaisevat 
hänen  elämänsä  suurta  oppia,  kuin  pieniksi  pykäliksi,  jossain  Schopen- 
hauerin  suuressa  filosofiassa.  Ne  ovat  muistoja,  mutta  eivät  toiveita,  ja 
ne  ovat  kerrotut  ja  muotoonsa  sorvatut  sillä  maulla  ja  tahdikkuudella, 
joka  on  ominaista  synnynnäiselle  taiteilijalle. 

Jos  tekijä  olisi  ollut  gallialainen,  olisivat  nämä  jutelmat  saaneet  pu- 
revamman  ivallisemman  muodon,  ja  niiden  lauselmallisuus  olisi  astunut 
vielä  selvemmin  julki,  mutta  hän  olikin  pohjoismaalainen.  Ja  miten  paljo 
Hjalmar  Söderberg  liekin  ottanut  oppia  Anatole  Francesta  ja  muista  rans- 
kalaisista, ei  hän  kuitenkaan  koskaan  ole  voinut  kieltää  pohjoismaista 
sentimentxizxx,  ja  se  se  antaa  hänen  tarinoilleen  kaikesta  huolimatta  niin 
^runollisen*  värityksen.  Elämä  on  tosin  menettänyt  merkityksensä,  unel- 
mat rauenneet,  „det  mörknar  öfver  vägen"  —  sehän  on  kuin  runosäe  — 
mutta  iltatuulen  huminaakin  voi  kuunnella  se,  joka  sitä  ymmärtää,  ja  jos 
päivä  laski,  jäihän  jäljelle  kelmeä  punerrus,  joka  kaiken  yli  luo  avittavan 
hohteensa.  Lokakuun  iltoina  ovat  kerrotut  nämä  tarinat.  ^Siihen  aikaan 
kun  vielä  olin  hyvin  nuori  ja  mietiskelin  elämän  tarkoitusta  ..." 

Joskus  voi  tuntua  siltä  kuin  olisi  se  vain  kirjallinen  attityydi,  raf- 
fineerattua  sentimentaalisuutta,  johon  kehityskiertokulku  on  hänet  johtanut. 
Hän  olisi  silloin  kylmästi  laskenut,  mikä  asento  hänelle  parhain  sopii  ja 
erinomaisella  taituruudellaan  sen  omaksunut.  Mutta  joka  vielä  muistaa 
^Martin  Birckin^  ja  muut  hänen  aikaisemmat  tuotteensa,  ei  voi  erehtyä 
tämän  äänenväreen  suhteen.  Se  tuntuu  liian  todellisena  näissäkin  ko- 
koelmissa (Det  mörknar  öfver  vägen.  Varjo,  Tappaminen).  Mitkään  vai- 
kutukset eivät  huuhdo  pois  synnynnäistä  tempperamenttia  ja  Söderbergkin 
kuuluu  »diktare  och  drömmare"  sukuun. 

Se,  jolle  elämän  suuret  haitat,  tahi  ne,  jotka  kerran  näyttivät  suu- 
rilta, ovat  menettäneet  merkityksensä,  oppii  tavallisesti  antamaan  arvon 
elämän  pienille,  miltei  huomaamattomille  iloille,  joiden  ohi  nuoret  reuh- 
tojat  ja  „ idealistit"  tyhminä  kulkevat.  Mitä  merkitsee  mukava  tuoli,  mitä 
hieno  ruokalaji,  mitä  jalo,  kulmikas  El  Kelo  sikaari  sillä  oikealla  psyko- 
logisella hetkellä,  sen  tietää  Söderberg.  Hän  pystyy  kuin  Strindberg 
kuvaamaan  pöydän  nautintoja  niin  että  vesi  kielelle  herahtaa  lukiessa  ja 
hän  tajuaa  —  taas  kuten  Strindberg  —  verrattomasti  tuota  suurkaupungin 
iltojen,  ravintolain  ja  sähköjen  hienostunutta  runoutta,  joka  voi  lumota 
kulkijan  kävelemään,  kävelemään  katuja  ilman  päämäärää  myöhäiseen  yö- 
hön saakka.  Hän  on  aito  Tukholman  lapsi  —  kuten  Strindberg  —  ja 
me    kuvittelemme    hänet  mieluiten  istuvaksi  jonkun  lämpimästi  valaistun 

ravintolan  nahkasohvalla,  syksyisen  tai  talvisen  illan  suussa  polttamassa 
hyvää  sikaaria,  jonka  sinisiä  kiemuroita  hänen  alakuloinen,  ei  enää  ival- 
linen, katseensa  seuraa,  tahi  uutimien  lomi  kurkistamassa  kadun  tuttuja 
ja  tuntemattomia  kulkijoita.  Tuossa  menee  taas  tuokin  ja  tuokin  raukka  . . . 
Monet  hänen  tarinoistaan  ovat  näin  nähdyt  akkunasta. 

Miten  Söderbergiä  arvosteltaneekin,  ei  häneltä  kukaan  voi  kieltää 
sanan  taidetta.  Jos  aihe  liekin  joskus  paperinohuinen,  pelastaa  hän  sen 
useimmiten  käänteellä  tai  sanalla,  joka  on  kuin  kaksinkertainen  viatto- 
muus. Hän  osaa  puhua  aikanaan  ja  vaietenkin  puhua.  Hänessä  on  aina 
^tyyliä**  ja  jokainen  hänen  lauseensa  on  teesi.  Hän  on  todella  oppinut 
paljo,  niin  paljo  kuin  oppia  voi. 

Ja  olipa  miten  tahansa,  hänen  kirjansa  ovat  aina  mieltäkiinnittäviä, 
hienoja  ja  sympaatisia.  Ne  eivät  ehkä  tule  elämään  erikoisen  kauan  — 
vain  aktiivisesti  koettu  ja  kuvattu  täytenä  sykkivä  elämä  luo  semmoisia 
teoksia,  mutta  juuri  tuo  alakuloinen  runous  antaa  niille  oman  viehätyk- 
sensä ja  psykologinen  tarkkanäköisyys  korkean  arvon,  yli  ajan  monien 
tusinatuotteiden. 

Eikö  meillä  pohjoismaalaisilla  sittenkin  ole  suuri  lahja  surussamme 
ja  eikö  talvemme  pimeys  kirkasta  intuitiivistä  silmäämme,  eikö  sen  ko- 
leus juuri  kerää  sisäistä  lämpöä? 

Sinä  sininen  kirkas  laine,  joka  loiskit  Sorrenton  rantaan,  miten 
erilainen  olet  sinä  kuin  pohjoisen  meren  viheriäinen,  samea. 

Sorrento. 

Y.  K. 


Toimitukselle  tullutta  kirjallisuutta. 


o.  V.  Edlundllta:  Z.  Topdim,  Fältskärns  berättelser  med  illustrationer 
af  Carl  Larsson  och  Albert  Edelfelt.    Vihkot  6—7  1:  — . 

K»  ^*  Gummerus  o.^y.ltä:  O.  S.,  Kasvatusopin  historian  pääpiirteet. 
Edellinen  osa.    3:s  painos.    2:  75. 

K*  Kaatralta:  Leo  Tolstoi^  Pimeyden  valta.  B-näytöksinen  näytelmä. 
Suom.  Martti  Vuori.     (Markan  kirjasto  n.  14).  1:  — . 

Kustanntis^o.''y.  Kansalta:  Anni  Kaila,  Pikku  Annin  elämästä.  1: 50. — 
Ludvig  Afizengruber,  Häpeäpilkku.  Suom.  Alpo  Noponen.  4:  50.  —  Älphonse 
Daudet,  Maanantaitarinoita.  Suom.  O.  A.  Kallio.  (Kansan  Novellikirjasto  13). 
1:  50.  —  Victor  Hiigo,  Kurjat  (Les  Mis6rables)  9  vihk.  — :  50.  —  Yryo  Rainio, 
Saksalainen  rahkasoiden  viljelys  ennen  ja  nyt.  2:  50. 

Arvi  Ä.  Karistolta:  Urho  Haapanen,  Herra  Koulimiestari.  1-näyt.  vuo- 
ropuhelu. 2  painos.  ~:50.  —  Urho  Haapanen,  Mestarin  rakkausseikkailut.  2- 
näyt  huvinäytelmä.  2  painos.  — :  75.  —  Korhos-Heikki,  Rukkaset.  1-näyt.  hu- 
vinäyt.  2-painos.  — :  75.  —  Urho  Haapanen,  Kaksi  mestaria  1-näyt.  huvinäy- 
telmä 2  painos.  — :  75.  —  Ynö  Heilala,  Kolmen  markan  koneenkäyttäjä.  1-näyt. 
kuvaus.  2  painos.  — :  75.  —  Urho  Haapanen,  Torpparit.  3-näyt.  näytelmä.  2  pai- 

nos.  — :  75.  —  YrjÖ  Heilala^  Pullanpyörittäj&in  kokous,  l-naytöksinen  ilveily.  2 
painos.  — :  50.  —  A.  T.,  Bakkautt»  ja  politiikkaa,  l-n&yt.  huvinäytelmä.  2  pai- 
nos. — :  75.  —  Evald  J!,  Uusi  pastori.  2-  näytöksinen  pila.  2  painos.  — :  75.  — 
Evcdd  J.,  Blilpakosijat.  2-näyt.  pila.  2  painos.  —  :75. 

Osuuskunta  Kehitys,  f^.  Ltiltä:  Karl  KauUiky,  Karl  Marxin  historial- 
linen työ.  Suom.  Väinö  Tanner.  — :50.  —  Lisaagaray,  Pariisin  verihäät  eli 
Parisin  kommunin  historia  v.  1871.  Suom.  Sulo  Vuolijoki  ja  Väinö  Tan- 
ner. 1-2  vihko,  ä  — :50. 

Vihtori  Kososelta :  Friedrich  Nietzache,  Antikristus.  Suom.  Aarni 
Kouta    1:  25.  —  Leo  Tolstoi,  Mitä  on  raha?    Suom.  Sulo  Vuolijoki.  —  60. 

—  Leo  ToUtoiy  En  voi  vaieta!  Suomennos.  —  :80.  —  Leo  Tolstoi^  Työväen-ky- 
symyksestä. Suom.  Sulo  Vuolijoki.  — :25.  —  Otto  Miihle,  Kansakoulun  uu- 
distaminen. Suom.  Hilja  Pärssinen.  — :75.  —  Yrjö  ÄtVo/a,  Vapautuksen 
tiellä.  Kirjoitelmia.  1:  —.  —  Kaapro  Jääskeläinen,  Iloisia  juttuja  II.  2  painos. 
1:  — .  —  Victor  Hugo  Vickström,  Pappisvallan  pirunpalvelus.    Suomennos  1:  — . 

Maa^loudelta :  Maatalousopettajien  luento-  ja  keskustelukurssit  Ota- 
vassa 20-25  p.  lokak.  v.  1907.    (Maatalouden  julkaisuja  n.  1).  1:  25. 

Otavalta:    O.  I,  Colliander,,    Suomen  kirkon  paimenmuisto.  7  vhk.  1:25. 

—  Maahenki.  4—9  vhk.  ä  —:  60.  —  G.  A.  Gripenberg,  Suomen  sota  1808  1809. 
4 — 5  vhk.  ä  — :  65.  —  Wemer  Sombart,  Sosialismi  ja  sosialinen  liike.  Suom.  J. 
K.  Kari.  7  vhk.  — :  50.  —  Laki  paloapuyhdistyksistä  j.  n.  e.  Toim.  K.  J. 
St&hlberg.    1:    75.   —   Max  Oker-Blom,  Koulunuorison  terveydenhoito.  1:  — . 

—  E.  Cajander,  Öljykakuista  ja  niiden  käyttämisestä  lypsykarjalle.  — :  90.  — 
Yrjö  Blomstedt  ja  A.  Kohonen,  Seminaarien  ja  kansakoulujen  piirustusopetus. 
4:  75.  —  Rudolf  Abelin,  Pikku  puutarha.  Suomen  oloihin  sovittanut  B.V.Hei- 
kel ja  Au  g.  Heliä.  1.  75.  —  B.  V.  Heikel,  Hedelmä-  ja  marjaviljelyn  opas. 
1:  50.  —  Leo  Tolstoi,  Ylösnousemus  I — m.  Suom.  Arvid  Järnefelt.  2 painos. 
8:—.  —  Leo  Tolstoi,  Mitä  meidän  siis  on  tekeminen?  Suom.  K.V.Järnefelt. 
2:  — .  —  J.  H,  Erkko,  Kootut  teokset.  8-9  vhk.  &  — :  50.  —  P.  Muncfc,  Yhteis- 
kuntaoppi. Suomennos.  Suomen  oloihin  sov.  K.  J.  St&hlberg.  2  painos.  1:25. 

—  H,  Rider  Hoggard,  Kuningas  Salomon  kaivokset,  8  vhk.  — :  15. 

Yf^tn^T  Söderström  o.*'y:ltä:  Z.  Topelius,  Nuoruuden  unelmia.  Suom. 
Samuli  S.  2  painos.  1:  25.  —  Friedrich  Naumann,  Jumalan  apu.  Suom.  G.  A. 
H  emän.  1:  60.  —  Anders  Ramsay.  Muistoja  lapsen  ja  hopeahapsen  II  osa. 
Suom.  Knut  Sarlin.  2:  — .  —  Vilhelm  Brandt,  Tunnustus.  Eräs  elämänku- 
vaus.  Suom.  Ilmari.  —  Kreivi  N.  L,  Zimendorfin  elämänvaiheet.  Eri  läh- 
teistä koonnut  A.  Meurman.  1:  40..  —  Knut  Ca nne/m,  Suomalais-ruotsalainen 
sanakirja.    Laajempi   laitos   I.     (I   &   II   osat   yht.    9:    —).  —  Solmu  Nyström, 

Deutsches  Lesebuch.    Sid.    8:  75.    — . — ,  Deutsches  Lesebuch.     Ober- 

stufe.  Sid.  3:  — .  Axel  Rosendahl,  Aakkosellinen  sanaluettelo  lukukirjaan  Ohre- 
stomathie  Francaise.  —  Alfabetisk  ordlista  tili  ....  —  Leo  Tolstoi,  Sota  ja 
rauha.  Suom.  Rob.  A.  Seppänen.  4:s  nidos.  2:  50.  —  T.  J.  Blomqvist,  Kan- 
sakoulun metsäkirja.  1:  15.  —  Roald  Amundsen^  Luoteisväylän  purjehtiminen. 
Suom.  I.  K.  Inha.  11—14  vhk.  k  — :  55.  —  Öi«r^at?  Bon^,  Nykyaika.  3  vhk. —:  60. 

—  Oma  maa.  32  ja  83  vhk.  2:  — .  —  Keksintöjen  kirja.  Toim.  Vihtori  Pel- 
tonen. 41  vhk.  —  65.  —  Hugo  Schulman,  Taistelu  Suomesta  180S— 1809.  5 
vhk.  — :  60.  —  Sosialidemokratian  vuosisata.  44  vhk.  — :  25.  -  Tri  Martti  Luthe- 
rin Rukouskirjanen.  1:  — .  —  K.  Raitio,  Hiljaisia  kieliharjoituksia.  I.  — :25.  — 
Mikael  Nyberg,  Apilas  II.  —  :30. 

Suom.  Kl^i*  Seuralta:   Juho  Koskimies,  Lapuan  pitäjään  historia.  5:50. 

—  Kaarle  Krohn,  Kalevalan  runojen  historia  V— VI.  Kullervo.  Sampsa  Peller- 
voinen.  2:  25.  —  Suomen  kansan  sävelmiä.  II  jakso.  Laulusävelmiä.  7  vihko.  8:  — . 

Ijt'assoeiatloti  phon^tlque  internatlonatelta :  Expose  des  principes  de 
Tassociation  phon^tique  intemationale.  — :  50  fr. 


HERCULANEUM. 

(Herakleion.) 

'     KIRJOITTANUT 

HENRY  BIAUDET. 


Puhtaasti  historialliset  lähteet,  joita  on  käytettävänämme  Hercu- 
laneumista,  ovat  ylen  vaillinaiset.  Sitäpaitsi  ne  koskevat  yksinomaan 
kaupungin  ulkonaista,  valtiollista  olemassaoloa.  Ensi  kerran  mainit- 
see kaupungin,  luonnollisesti  sen  kreikkalaisella  Herakleion  nimellä, 
Theofrastos,  v.  314  ennen  Kristusta,  siis  monta  vuotta  varem min  kuin 
Pompejin  nimi  ensi  kerran  tulee  näkyviin.  Valitettavasti  tyytyy  tuo 
oppinut  luonnontutkija  kuitenkin  vain  mainitsemaan  Herakleionin,  an- 
tamatta meille  siitä  likempiä  tietoja.  Vähän  seikkaperäisempi  on 
T.  Livius.  Häneltä  saamme  tietää,  että  roomalainen  konsuli  Carvilius, 
V.  293  ennen  Kristusta,  vapautti  Herculaneumin  samnitilaisten  ikeeslä, 
ja  että  kaupunki  tästä  hetkestä  alkaen  liittyi  uskollisesti  roomalaisiin, 
kunnes  samnitilaiset  valloittivat  sen  takaisin.  Heidän  herruutensa  ei 
kuitenkaan  tällä  kertaa  ollut  pitkäikäinen.  Samana  vuonna,  jona  L. 
Sella  marssi  Pompejiin,  valloitti  konsuli  T.  Didius,  neapolilaisen 
sotapäällikön  Munatiuksen  tukemana,  Herculaneumin  jälleen,  Pom- 
peji oli  antautunut  melkein  vastarinnatta,  Herculaneumin  samni- 
tilainen  varusväki  oli  taistellut  itsepintaisesti.  Siitä  huolimatta  jättivät 

roomalaiset  Pompejiin  vahvan  miehistön,  mutta  Herculaneum  pääsi 
vapaaksi  kaikesta  sotilasmajoituksesta.  Sen  asukkaisiin  tiesivät  roo- 
malaiset voivansa  luottaa,  niinkuin  ei  suinkaan  ollut  Pompeijin  oski- 
laisen  väestön  laita.  Todellisuudessa  pysyi  Herculaneum  tästä  päi- 
västä pitäen  uskollisena  roomalaisille  aina  tuohon  tuhoisaan  vuoteen 
79:ään  asti,  jolloin  kaupunki  hävisi  maan  pinnalta. 

Siinä  jotakuinkin  kaikki,  mitä  vanhan  ajan  historioitsijoilla  on 
Herculaneumista  kerrottavaa.  Jos  mielimme  perehtyä  kaupungin  si- 
säisiin oloihin,  koettaa  tunkeutua  sen  alkuperään,  sen  elämään,  sen 
luonteeseen,  niin  ei  ole  muuta  neuvoa  kuin  turvautua  niihin  apukei- 
noihin, jotka  arkeologialla  on  annettavanaan. 

On  silloin  ensin  koetettava  ratkaista  kysymys,  onko  Hercula- 
neum kreikkalaista,  etruskilaista  vai  roomalaista  alkuperää.  Tässä  koh- 
din voi  jo  kaupungin  alkuperäinen  suunnitelma,  sellaisena  kuin  se  on 
esiintynyt  tähänastisista  kaivauksista,  olla  ohjeena.  Etruskilaiset  kau- 
pungit rakennettiin,  kuten  tunnettu,  määrätyn,  pysyväisen  kaavan  mu- 
kaan. Temppelistä,  tulevan  kaupungin  keskipisteestä,  vedettiin  kaksi 
toisiaan  vastaan  suorakulmaista  linjaa.  Toista,  joka  kulki  pohjoisesta 
etelään,  a  poli  ax  e,  nimitettiin  cardoksi;  toinen,  lännestä  itään 
suunnattu,  leikkasi  edellisen  keskeltä,  itse  temppelissä,  kahtia  ja  sen 
nimenä  oli  senvuoksi  decumanus  (in  duas  partes  decidere). 
Näitä  linjoja  myöten  rakennettiin  kaupungin  pääkadut;  muut  raken- 
nettiin edellisten  kanssa  yhdensuuntaisille  linjoille  ja  sijaitsivat  mää- 
rättyjen, yhtä  pitkien  välimatkojen  päässä  toisistaan.  Siten  tuli  koko 
kaupungin  asemakaava  shakkilaudan  näköiseksi,  temppeli  keskessä. 
(Vrt.  kuv.  1.)  Jos  kaupunki  oli  linnoitettu,  niin  muuri  tavallisesti 
muodosti  pyöreänurkkaisen  neliön.  Tämän  kaupunginsuunnitelman, 
joka  semmoisenaan  on  tavattavissa  esim.  puhtaasti  etruskilaisessa 
Micanumissa  (nyt  Marzabotto,  lähellä  Bolognaa),  omaksuivat  sittem- 
min roomalaiset,  soveltaen  sitä  varsinkin  perustaessaan  sotilassiirto- 
kuntia  kuten  esim.  Augusta  Taurinorumin  (Torino),  Augusta  Prae- 
torian  (Aosta)  y.  m. 

Tykkönään  toisenlaisia  olivat  kreikkalaiset  kaupungit.  Alkujaan 
ryhmitettiin  niissäkin  talot  ja  kadut  temppelin  ympärille,  mutta  ei 
määrättyihin  geometrisiin  kuvioihin,  vaan  miten  milloinkin,  niin  että 
temppeli  ei  aina  ollut  kaupungin  keskipisteenä.    Ilmestyi  sitten  refor- 

Kuva  2,     Hippodatnoksen  kaupungin- 
suunnitelnuL 


maattori,  arkkitehti  ja  filosofi  Hippodamos  miietolainen.  Hän  teki 
pitkällisen  tutkimusmatkan  Itämaille,  nimenomaan  Babyloniin,  täyden- 
taakseen  ammattitaitoaan.  Palattuaan  Kreikkaan  hän  esitti  Perikleelle 
uuden  kaupunginsuunnitteluehdoituksen,  joka  miellytti  tuota  suurta 
valtiomiestä  siihen  määrään,  että  hän  otti  sen  heti  käytäntöön  Pei- 
raieusta  rakennettaessa.  Uskonnollista  puolta,  temppeli  lähtökohtana, 
ei  ole  vapaa- ajattelijan  Hippodamoksen  kaupunginsuunnitelmassa.  Käy- 
tännölliset näkökohdat  ovat  ainoat,  jotka  otetaan  huomioon.  Yksi, 
kaksi,  enintään  kolme  leveää,  yhdensuuntaista  pääkatua  jakaa  kau- 
punginalueen  kahteen,  kolmeen  tahi  neljään  »vyöhykkeeseen".  Yh- 
teyttä pääkatujen  välillä  välittävät  pienemmät  kohtisuorat  poikkikadut, 
leikaten  edelliset  niin,  että  kaupunki  j^autuu  yksinomaan  suorakai- 
teisiin. Kaupunkialuetta  pannaan  sitten  ympäröimään  muuri,  joka  — 
poiketen  siitä,  miten  roomalais-etruskilaisten  kaupunkien  oli  laita  — 
ei  ole  nurkista  pyöristetty,  vaan  päinvastoin  varustettu  ulkonevilla  lin- 
nasarvilla.    (Ks.  kuva  2.) 

Hippodamoksen  esittämäin  periaatteiden  mukaan  rakennettiin 
nyt  Aleksandria,  Antiochia,  Priene  ja  sittemmin  melkein  kaikki  kreik- 
kalaisten perustamat  kaupungit  ja  siirtokunnat.  Erityisesti  on  huo- 
mattava, että  euboialaisten  kreikkalaisten  noin  kahdeksan  vuosisataa 
ennen  Kristusta  perustama  Kyme  (Cumae)  rakennettiin  uudestaan 
Hippodamoksen  järjestelmän  mukaiseksi.    Saman  kaupunginsuunni- 

telma  ottivat  Kymen  asukkaat  käytäntöön  heidän  perustamassaan 
Parthenopessa,  johon  uuden  kreikkalaisen  siirtolaisjoukon  saapumisen 
takia  noin  v.  450  ennen  Kristusta  lisättiin  „uusi  kaupunki",  Nea-polis, 
ja  josta  pian  tuli  mahtavin  ja  rikkain  kaikista  kreikkalaisista  siirto- 
kunnista tässä  osassa  Italiaa. 


■^^T 


}.CAt«de*Pap{ri. 
s.  T^mpio  d'  Ercole. 
8.       >      dttto  di  T^seo, 
4.       >  >     Dimetra, 

8.  BafUica. 

6.  Nuovi  tctvi. 

7.  Macello. 

8.  Tempio. 

9.  TeaUo. 
iO.  Sepolcri. 


HERCOLANEUM 
(HERACLEION) 


Kuva  j.     Iferculanrum. 

I.  Papyrushuvila.    2.  Herkuleen  temppeli.    3.  N.  s.  Theseuksen  temppeli.  4.  N.  s. 

Demeterin  temppeli.    5.  Basilika.     6.  Taivasalla  olevia  uudempia  kaivantoja. 

7.  Teuras tuslaitos.     8.  Temppeli     9.  Teatteri.     10.  Hautuumaa. 

Pikainen  silmäys  oheen  liitettyyn  karttaluonnokseen  tähän  asti 
esiinkaivetusta  Herculaneumin  osasta  osoittaa  heti,  että  tässäkin  on 
meillä  tekemistä  hippodamoslaisen  järjestelyn  kanssa.  Tämä  seikka 
on  vielä  lisäksi  saatu  vahvistetuksi  joku  aika  sitten.  Valtio  halusi 
pakkoluovutuksella  lunastaa  itselleen  teatterin  ja  hautuumaan  välisiä 
aloja  (katso  karttaluonnosta).  Omistaja,  markiisi  de  Bisogno,  vaati 
melkoista  koroitusta  valtion  ehdoittamaan  hintaan,  lähtien  siitä  näkö- 
kannasta, että  paikassa,  missä  saattaa  odottaa  suurenmoisia  arkeolo- 

gisia  löytöjä,  ei  maa  olisi  arvioitava  vain  tonttiarvon  mukaan,  vaan 
olisi  hinnan  määräyksessä  otettava  huomioon  myöskin  niiden  aartei- 
den arvo,  jotka  se  arvattavasti  kätkee  poveensa.  Sivumennen  sanot- 
tuna hyväksyi  asianomainen  tuomioistuin  markiisin  näkökannan.  To- 
distaakseen nyt,  että  hänelle  kuuluva  maa  tosiaankin  oli  arkeologi- 
sesti arvokas,  kaivatti  omistaja  koekaivoja  niihin  paikkoihin,  joissa 
Hippodamoksen  kaupunginsuunnitelman  mukaan  olisi  pitänyt  olla  ka- 
dunristeyksiä.  Kaivauksia  seurasi  täydellinen  menestys:  kadunristeyk- 
siä  tavattiin  kaikista  koepaikoista. 

Tämä  Herculaneumin  katujen  muotohan  viittaa  jo  selvästi  kreik- 
kalaiseen alkuperään  ja  yhteenkuuluvaisuuteen  Napolin  kanssa.  Sa- 
manmukaisuus  ei  kuitenkaan  lopu  tähän.  Vanhan  Parthenope-Neapo- 
liin  muurit  olivat  vielä  Fabio  Giordanon  aikana  jäljellä  ja  meillä  on 
hänen  kirjoittamansa  kuvaus  niistä.  Ne  muodostivat  suorakulmaisen 
suorakaiteen,  jonka  nurkissa  oli  linnasarvia  ja  sivuilla  torneja.  Her- 
culaneumin muureihin  saakka  eivät  kaivaukset  ole  tosin  vielä  ulottu- 
neet. Niiden  olemassaoloa  todistaa  kuitenkin  M.  Nonius  Balbuksen 
tunnettu  päällekirjoitus,  ja  kolme  Herculaneumista  löydettyä  mosaik- 
kia  näyttää  meille  myöskin  saman  tyypillisen  tornitetun  suorakaide- 
muodon  nurkkiin  rakennettuine  linnasarvineen.  Mutta  ei  tässä 
kylliksi. 

Temppelejä  ja  kaupunkeja  rakentaessaan  ottivat  kreikkalaiset, 
kuten  tunnettu,  tarkkaan  huomioon  idän  suunnan.  Tällöin  he  eivät 
kuitenkaan  lähteneet  koneellisista  tähtitieteellisistä  havainnoista,  vaan 
suorastaan  panemalla  merkille  auringon  nousun  ja  laskun.  Tästä  taas 
aiheutui  suuntavirheitä,  jotka  vaihtelivat  vuodenajan  ja  havaintopäi- 
vän  mukaan,  havainnot  kun  aina  tehtiin  temppelin  tahi  kaupungin 
suojelusjumalalle  pyhitettynä  päivänä.  Nyt  huomataan  kuitenkin  sekä 
Neapoliissa  ja  Cumaessa  että  Herculaneumissa  ihan  sama  suuntavirhe, 
nimittäin  poikkeus  koilliseen,  joka  päiväntasaus-akselia  vasten  muo- 
dostaa 24  ja  45  asteen  kulman.  Tällaista  suuntavirhettä  vastaa  au- 
ringon asema  17  p.  toukokuuta  ja  27  p.  heinäkuuta.  Jommaksikum- 
maksi  näistä  päivistä  lienee  sen  vuoksi  sattunut  suojelusjumalan  pyhä 
kaikissa  kolmessa  kaupungissa.  Nyt  tiedämme  kuitenkin  täysin  var- 
masti, että  kussakin  näissä  kaupungeissa  oli  Demeterille  (Mater  Deum, 
Magna  Mater)  pyhitetty  temppeli.  Milloin  Demeterin  juhlaa  vietettiin. 

on  nyt  mahdotonta  päivälleen  määrätä.  Sen  verran  on  kuitenkin 
varmaa,  että  se  oli  »myöhään  keväällä,  kun  sato  jo  kellastui  Campa- 
nialla",  mikä  sitä  paremmin  sopii  17  päiväksi  toukokuuta,  kun  tie- 
dämme myöskin,  että  Neapoliissa  sattui  Demeterinjuhla  yksiin  todistet- 
tavasti toukokuussa  vietetyn  Parthenopen  juhlan  kanssa. 

Lisäperusteita  otaksumiseen,  että  Herculaneum  oli  kreikkalaisen 
Parthenope-Neapoliin  siirtokunta,  löydämme  edempää.  Siirtykäämme 
nyt,  saadaksemme  käsityksen  Herculaneumin  luonteesta,  vertailemaan 
tätä  kaupunkia  paljoa  paremmin  tunnettuun,  paljoa  enemmän  tutkit- 
tuun, puhtaasti  oskilaiseen  Pompejiin. 

Ensinnä  pistää  sen  silmään,  joka  näissä  rauniokaupungeissa  käy, 
Herculaneumin  pylväskäytäväin  (stoa)  runsaus;  Pompejissa  ei  niitä 
sen  sijaan  ole  ensinkään.  Tämäkin  seikka  vahvistaa  Herculaneumin 
kreikkalaista  alkuperää.  Pylväskäytävä  oli,  niinkuin  tunnettu,  kreik- 
kalaisen arkkitehtuurin  sielu,  perusta,  ja  se  on  tavattavissa  kaikkialta, 
kreikkalaisten  rakentamista  kaupungeista,  varsinkin  Parthenope-Neapo- 
liista.  Pylväskäytävällä  oli  kreikkalaisessa  kaupungin  rakennustai- 
dossa sama  tehtävä  kuin  forumilla  roomalaisessa.  Toinen  sulki 
yleensä  toisen  pois.  Pompejilla,  jossa  pylväskäytäviä  ei  ole,  on  fo- 
ruminsa, Herakleion  taas  monilukuisine  pylväskäytävineen  ei  tarvin- 
nut forumia  eikä  siitä  ole  jälkeäkään  sieltä  tavattu. 

Paljossa  muussa  vallitsee  suuri  eroavaisuus  Pompejin  ja  Her- 
culaneumin katujen  ulkonäön  välillä.  Erittäinkin  kiinnittyy  huomio 
viimemainitun  kaupungin  paljoa  hienompaan,  paljoa  kallisarvoisem- 
paan rakennusaineeseen.  Kaikki  tekee  täällä  paljoa  siistitymniän, 
paljoa  aristokraatisemman  vaikutuksen  kuin  Pompejissa.  Katsel- 
kaamme esim.  itse  katua.  Kukapa  ei  tuntisi,  ainakin  valokuvista, 
miltä  pompejilainen  katu  näyttää.  Kivitys  on  laskettu  suurista,  laa- 
keista möhkäleistä,  aine  mahdollisimman  kovaa,  mihin  kuitenkin  rat- 
taiden pyörät  ovat  vuosisatain  kuluessa  uurtaneet  aina  20:kin  cm:n 
syvyiset  jäljet.  Kuluneita  jalkakäytäviä,  nurkat  ajettu  rikki,  lopen 
hankautuneita  porraskäytäviä  ja  kaikkialla  kadun  risteyksissä  jalka- 
käytävien jatkona  kadun  poikki  karakteristiset  rivit  puolen  metrin 
korkuisia  yksinäisiä  kiviä,  jotta  pääsisi  kuivin  jaloin  toiselta  jalkakäy- 
tävältä toiselle,  kaduilla  kun  oli  sadeilmalla  aivan  mahdoton  liikkua 
muuten  kuin  ratsain  tahi  ajaen.    Kokonaisvaikutelmaksi  jää  tästä  kai- 

kesta:  väestönkeskus,  jossa  liikenne  oli  ylen  suuri  ja  katujen  hoito 
enemmän  kuin  ala-arvoinen. 

Herculaneumissa  ovat  kadut  aivan  toisennäköiset.  Kivitys  ei 
siellä  ole  likikään  niin  vankka,  niin  jykevä,  mutta  sen  sijaan  pal- 
joa sirompi.  Huolimatta  kiviaineen  pehmeämmyydestä  ei  pyöräin 
jälkiä  ole  ollenkaan,  jalkakäytäväin  nurkat  ovat  eheät,  porraskäytä- 
vät sileät.  Kadun  poikki  vievät  hyppyykivet  ovat  täällä  tuntematto- 
mia, kiitos  hyvin  hoidettujen  likaviemärijohtojen,  jotka  tekivät  ne  tar- 
peettomiksi. Tuntee  olevansa  kaupungissa,  jossa  kuorma-ajoneuvoja 
ei  kulkenut,  jolla  oli  varaa,  joka  voi  ja  tahtoi  olla  hyvästi  hoidettu. 
Aristokraatisessa  yhteiskunnassa  sanalla  sanoen. 

Tätä  vaikutelmaa  vahvistaa  edelleen  se  seikka,  että  täällä  ei  ta- 
paa juuri  nimeksikään  Pompejissa  niin  satumaisen  monilukuisesti 
esiintyviä  tabernae,  cauponae  ja  thermopolia  laitoksia.  Ala, 
joka  Herculaneumia  on  täydellisesti  kaivettu  esiin,  nousee  nykyisin 
4000  m*:iin  ja  koko  tältä  alueelta  on  tavattu  kaikkiaan  kaksi  ther- 
mopoliaa  ja  yksi  ainoa  taberna.  Ja  kuitenkin  on  tähän  asti  ilmi  kai- 
vettu kaupunginosa  se,  joka  muinoin  ympäröi  kaupungin  satamaa, 
s.  o.  se,  missä  tuollaiset  laitokset  yleensä  parhaiten  rehoittivat. 

Yksityisten  talojen  suunnitteluunkin  nähden  on  eroitus  suuri. 
Roomalaista  taloa,  sellaista,  minä  se  esiytyy  esim.  kaikkialla  Pompe- 
jissa, atriumineen,  alaeineen  tabliniumineen  j.  n.  e.,  ei  näe 
Herculaneumissa  yhtään.  Sisäänkäytävästä  tullaan  tavallisesti  suo- 
raan pihalle,  eräänlaiseen  atriumiin,  jos  niin  tahtoo  sanoa,  mutta  josta 
ei  ole  pompejilaisen  atriumin  tyypillistä  impluviumia.  Roomalai- 
nen symmetria  suojien  järjestelyssä  pihain  ympärille  puuttuu  koko- 
naan. Mitä  itse  huoneisiin  tulee,  ovat  ne  ylipäänsä  suuremmat  ja 
korkeammat  kuin  Pompejissa. 

Koristuksissa  ei  Pompejin  ja  Herculaneumin  välillä  ole  muuta 
tärkeämpää  eroitusta  kuin  että  Herculaneumissa  ovat  aineet  paljoa 
kallisarvoisemmat.  Kaikkialta  tapaa  sieltä  mosaikkia,  kalliita  marmo- 
rilajeja  ja  muuta  ylellisyyttä.     Pompejissa  vain  poikkeukselta. 

Näiden  kaupunkien  henkisen  tason  arvostelemiseen  antaa  tutki- 
mus meille  aika  karakteristisia  piirteitä.  Pompejin  muurit  ovat  täynnä 
enimmäkseen  mustalla  tai  punaisella  värillä  tehtyjä  kirjoituksia.  Paitsi 
yksityisten,  usein  kaikkea  muuta  kuin  säädyllisiä  merkintöjä  tapaamme 

siellä  ilmoituksia,  affisheja,  virallisia  tiedonantoja  sekä  ennen  kaikkea 
valitsijajulistuksia.  Pienoiskoossa  aivan  sama  kuva,  mikä  tarjoutuu 
sille,  joka  meidän  päivinämme  astuu  rautatieasemalle  jossakin  suu- 
remmassa saksalaisessa  kauppakaupungissa.  Miten  toisenlaista  on- 
kaan Herculaneumissa!  Sieltä  on  tähänasti  tavattu  ylisummaan  k  oi  m  e 
muurikiijoitusta;  kaksi  niistä  on  uhmannut  kaikkia  lukemisyrityksiä, 
kun  taas  kolmannen,  ainoan,  joka  asianomaisten  on  onnistunut  tul- 
kita, on  havaittu  olevan  —  Euripideen  säkeitä. 

Pompejilla  ja  Herculaneumilla  oli  kummallakin  oma  teatterinsa, 
mutta  mikä  ero  niiden  välillä!  Pompejissa  tuo  tavallinen  roomalai- 
nen arena,  gladiaattoreille  ja  villieläinten  raaoille  taisteluille  tarkoitettu. 
Herculaneumissa  sen  sijaan  yksinomaan  murhenäytelmälle  ja  tanssille 
pyhitetty  kreikkalainen  teatteri,  teatteri,  jonka  raunioista  arkeologit 
ovat  löytäneet  papyruskääröjä,  mitkä  sisältävät  joitakuita  kreikkalai- 
sen taiteen  kaikkein  etevimpiä  mestariteoksia.  Papyruskääröjä  —  siinä 
jotain,  mitä  ei  ole  koskaan  tavattu  Pompejissa.  Herculaneumista  on 
sitä  vastoin  peräisin  koko  se  suunnattoman  arvokas  papyruskääröko- 
koelma,  joka  nykyisin  on  Napolin  Kansallismuseon  kaUisarvoisimpia 
aarteita.  Näihin  papyruskääröihin  palaamme  muuten  vähän  myöhem- 
min tässä  kirjoituksessa. 

Jos  sen,  mitä  yllä  on  esitetty,  tahtoo  sanoa  lyhyesti,  niin  ei  voi 
muuta  kuin  kaikin  puolin  yhtyä  tähän  aikoinaan  ankarasti  arvostel- 
tuun lausuntoon,  jonka  ranskalaisen  Beule  alussa  1870-lukua  antoi 
näistä  Vesuviuksen  kaupungeista  Revue  des  Deux  Mondes  aikakaus- 
lehteen painetussa  sarjassa  erittäin  huomatuita  kirjoituksia  .(myöhem- 
min, vuonna  1872,  ilmestyivät  ne  kirjan  muodossa  nimellä  Le  Drame 
du  Vesuve):  Pompei'  etait  habitee  seulement  par  les  Osques  et  par 
des  colons  pauvres,  fils  des  grossiers  veterans  envoyes  par  Auguste ; 
Hercolaneum  avait  ete  peuple  par  une  race  privilegiee,  la  race  grec- 
que  ....  Hercolaneum  etait  comme  un  faubourg  de  Naples  et  un 
lieu  de  repos ....  Hercolaneum  etoit  adonnee  a  la  culture  de  Tesprit 
et  aux  elegants  loisirs  ^    Toisin  sanoen    Pompeji  oli  ja  aina  pysyi 


^  Pompejissa  asui  vain  oskilaisia  ja  köyhiä  uutisasukkaita,  Augtistuk- 
sen  lähettämäin  siNdstymättömäin  sotamiesten  poikia;  Herculaneumin  väestö 
oli  etuoikeutettua  rotua,  kreikkalaista  rotua  .  . .  Herculaneum  oU  kuin  Napo- 

demokraatisena  kauppakaupunkina,  jossa  käytännöllinen  elämä  voi- 
makkaasti sykki.  Herculaneum  oli  aristokraatinen  huvilakaupunki, 
jonne  Neapoliin  varakkaampi  luokka  saapui  nauttimaan  lepoa,  rauhaa 
ja  henkisiä  huveja  metsäisen  Vesuvius-luonnon  ihanassa  helmassa. 


Kauan  on  oltu  sitä  mieltä,  että  Herculaneumin  hävitti  juokseva 
laavavirta,  joka  peitti  kaupungin  rauniot  jopa  30:n  ja  40:nkin  metrin 
paksuisella  kerroksella.  Jos  niin  olisi  ollut  laita,  olisivat  kaikki  myö- 
hemmät yritykset  päästä  tunkeutumaan  tuohon  kadonneeseen  kau- 
punkiin olleet  suorastaan  naurettavia.  Ensiksi,  koska  työn  tulokset 
olisivat  olleet  yhtä  kuin  nolla:  hehkuva  laava  olisi  luonnollisesti  tu- 
honnut kaupungin  perin  pohjin,  polttanut  kaikki  muistomerkit,  autta- 
mattomasti hävittänyt  kaikki  talot,  kaiken  sisustuksen.  Toiseksi,  koska 
jähmettynyt  laava  on  vaikeimmin  muokattavia  aineita  mitä  ajatella 
saattaa  ja  koska  kaivaukset  jo  tämän  takia  olisivat  tulleet  uskomatto- 
man vaivalloisiksi  ja  summattoman  kalliiksi. 

Niinpä  kävi  sillä  tavoin,  että  vakavia  kaivausyrityksiä  ei  oikeas- 
taan tehty,  ennenkuin  IS.nnella  vuosisadalla;  tarina  laavavirrasta  oli 
aksioomi,  uskonkappale,  eikä  kukaan  välittänyt  octaa  edes  lähempää 
selkoa,  miten  todella  oli  laita.  Tieteelle  on  tällä  laavatarina-uskoUa 
ollut  ääretön  merkitys.  Sitä  on  kiittäminen  siitä,  että  Herculaneumin 
kätketyt  aarteet  ovat  saaneet  olla  rauhassa  renessanssiajan  vandaali- 
silta  muinaisten  muistomerkkien  etsiskelyiltä.  Sitä  on  kiittäminen 
siitä,  .että  Herculaneum  säästyi  siltä  kohtalolta,  joka  tuli  Rooman 
osalle.  Sitä  on  kiittäminen  siitä,  että  Herculaneumin  ei  ainakaan  ko- 
konaan   tarvinnut  joutua   vanhan  koulun  arkeologien  raastettavaksi. 

Vielä  tänä  päivänä  nukkuu  viisi  kuudesosaa  vanhasta  Herakleio- 
nista  kaksituhatvuotista  untaan  tuon  suojelevan  „laavakerroksen"  alla, 
ja  juuri  sen  aarteiden  neitsyellisyydessä  on  niiden  suunnaton  arvo 
tieteelle. 

Laavatarina  on  kuitenkin  vain  tarina.  Herculaneumia  ei  tuhon- 
nut tuli,  vaan  vesi.  Ei  hehkuvankuuma  laavavirta,  vaan  veteen  liuon- 


lin  etukaupunki  ja  rauhan  tyyssija  .  . .    Herculaneum  harrasti  hengen  viljel3rstä 
ja  lepoajan  hienostuneita  tehtäviä. 

neen  mudan  ja  tuhkan  tulva.  24  p.  elokuuta  79  syöksi  Vesuvius 
kiveä  ja  hiekkaa  Pompejia  kohti.  Tuhkan  kiidättivät  tuulet  sen  sijaan 
melkein  tykkönään  mereen  käsin,  Herculaneumiin. 

Tulivuoren  purkauksissa  joutuvat  maanalaiset  vesijoukot  tulen 
kosketuksiin.  Siinä  muodostuu  silloin  määrätön  paljous  höyryä,  joka 
päästyään  ulkoisen  ilmakehän  yhteyteen  jälleen  tiivistyy  vedeksi  ja 
siten  synnyttää  nuo  kauhistuttavat  rankkasateet,  jotka  seuraavat  enim- 
piä  suuria  purkauksia.  Tulivuoren  syöksemän  tuhkan  kanssa  muo- 
dostavat nämä  äärettömät  vesijoukot  eräänlaista  mustaa  mutaa,  sit- 
keää hehkuvaa  muurilaastia,  joka  vyöryinä  vieree  vuorenrinteitä  alas, 
hukuttaen  kaikki,  mikä  sen  tielle  sattuu.  Moisen  vyöryn  alle,  vyö- 
ryn, jota  yhtä  mittaa  kesti  monet  päiväkaudet,  joutui  Herculaneum, 
ja  se  mutakerros,  jonka  tämä  syöksytulva  levitti  onnettoman  kau- 
pungin yli,  nousi  paikoitellen  alun  kolmattakymmentä  metrin  korkui- 
seksi. Siihen  on  sitten  20  vuosisadan  varrella  kerääntynyt  epälukui- 
sia uusia  mutakerroksia,  hiekkaa  ja  kiviä,  väliin  myös  laavaa,  vaikka 
se  tavallisesti  jähmettyy,  ennenkuin  ehtii  niin  kauas  tulivuoresta,  sekä 
vihdoin  maata  ja  kasvullisuutta.  Ei  kuitenkaan  ainoakaan  viimemai- 
nituista kerroksista  ole  niin  paksu,  että  sen  poistaminen  kävisi  erityi- 
sesti voittamattoman  vaikeaksi.  Pääesteenä,  jos  tahdotaan  kaivaa  koko 
vanha  Herculaneum  täydellisesti  näkösälle,  on  ja  pysyy  tuo  tavatto- 
man paksu  mutakerros,  joka  on  peräisin  vuoden  79  purkauksesta. 

Jähmettyneenä  on  nimittäin  tämä  79  vuoden  muta  sitkeää,  tii- 
vistä ja  ylen  hankalasti  käsiteltävää  massaa.  Tätä  massaa  käy  tosin 
muokkaaminen,  sen  voi  poistaa,  mikä  olisi  mahdotonta,  jos  se  olisi 
laavaa,  mutta  vaikeudet  ovat  joka  tapauksessa  verrattomasti  suurem- 
mat kuin  jos  tulivuoren  syytämä  kerros  olisi,  niinkuin  Pompejissa 
on  laita,  hiekan  sekaista  irtonaista,  soran  tapaista  hohkakiveä,  jonka 
kokoamiseen  tuskin  tarvitsee  muita  kaluja  kuin  tavallisia  puulapioita. 
Herculaneumin  täydellinen  esiinkaivaminen  ei  ole  millään  muotoa 
mahdottomuus,  mutta  kylläkin  tehtävä,  joka  kysyy  äärettömän  pai- 
jon  aikaa,  vaivaa  ja  ennen  kaikkea  rahaa. 

Niiden  tulivuoresta  syöksyneiden  kerrosten  oikeaan  luonteeseen, 
joiden  alle  Herculaneum  vuonna  79  hautautui,  viittasi  jo  1870  luvulla 
Beul6  yllämainitussa  teoksessaan.  Siitä  huolimatta  pysyivät  arkeolo- 
git ylen  epäuskoisina  raunioiden  perinpohjaisempaan  tutkimiseen  näh- 

den.  Sitä  vastaan  esitettiin  varsinkin  kaksi  perustetta.  Ensiksi,  sa- 
nottiin, syöksyi  suurena  purkausvuonna  1631  Vesuviuksesta  laava- 
virta juuri  sen  paikan  päälle,  missä  Herculaneum  muinoin  sijaitsi,  ja 
aina  mereen  asti.  Tämä  laavavirta  on  otaksuttavasti  peittänyt  aikai- 
semmat kerrokset,  joita,  jo  niitä,  olisi  vaikea  rikkoa,  useamman  met- 
rin paksuisella,  kivenkovalla  laavapanssarilla.  Toiseksi  on  sille  pai- 
kalle, jossa  muinainen  kreikkalainen  siirtokunta  oli,  kasvanut  uusi 
kaupunki,  nykyinen  Resina,  vilkas  teollisuutta  ja  kauppaa  harjoit- 
tava satamapaikka,  jonka  asukasluku  nousee  yli  26,(XX):n.  Ainoas- 
taan pakkoluovutusta  käyttäen  ja  repimällä  maahan  suurimman  osan 
nykyistä  kaupunkia  kävisi  pääsy  Herculaneumiin  mahdoUisfeksi. 

Ne  varsin  täydelliset  ja  tarkat  tutkimukset,  jotka  napolilainen 
professori  I.  Dall*Osso  on  aivan  äskettäin  tehnyt,  ovat  kuitenkin 
juurta  jaksaen  kumonneet  nämä  vastaväitteet.  Mitä  1631  vuoden 
laavavirtaan  tulee,  niin  on  kaitselmus,  yhden  kerran  ihmeen  vuoksi, 
osoittanut  voivansa  olla  ei  vain  hullujen,  vaan  myöskin  arkeologien 
holhooja.  Laavavirta  valui  vuonna  1631,  aivan  oikein,  suoraan  Her- 
culaneum-Resinaa  kohti,  mutta  juuri  ennenkuin  se  pääsi  itse  paikalle, 
se  tapasi  vastassaan  kalliontapaisen  ylänteen  ihan  kaupungin  ulko- 
puolella Vesuviukseen  päin.  Ylänteen  päitse  juoksi  laava  nyt  edel- 
leen aina  mereen  saakka;  itse  ylänne  taas  pidätti  tuhoavaa  virtaa 
niin  kauan,  että  laava  ehti  jäykistyä.  Resinan  alue  jäi  siten  vahin- 
goittumatta. Mitä  taas  tulee  siihen,  että  Resinasta  olisi  suuri  osa  pak- 
koluovutuksin lunastettava,  on  professori  DairOsso  tullut  seuraavaan 
tulokseen.  Herculaneum  ei  suinkaan  ollut  niin  suuri  kaupunki  kuin 
varemmin  luultiin.  Se  käy  selville  jo  Herakleion  (Herculaneum)  ni- 
mestä, johon  ajatellaan  kuuluvaksi  merkitykset  akron  tai  frurion 
(linna,  linnoitus).  Niin  nimitti  myöskin  sitä  Strabo,  kun  taas  Diony- 
sius  halikamassolainen  sanoo  sitä  Polichneksi  (pikkukaupunki)  ja 
Petronius  oppidulumiksi.  Jos  kaupunki  olisi  ollut  suurempi,  olisi 
sen  nimi  ihan  varmaan  saanut  muodon  Heraclea.  Suoranainen 
alatutkimus  vahvistaa  muuten  kaupungin  vähäisen  laajuuden.  Niinpä 
on  nykyisin  todistettu,  että  esim.  Papyrustalo  (vrt.  karttaluonnosta) 
oli  kaupungin  muurien  ulkopuolella  sijaitseva  huvila  ja  samoin  on 
laita  kaikkien  loitompaa  tavattujen  raunioiden.  Herculaneum  oli  sitä 
paitsi   likempänä   merta   kuin   nykyinen  Resina,  niin  että  tuo  nyky- 

aikuinen  italialainen  kaupunki  peittää  ainoastaan  osan  vanhasta 
kreikkalaisesta.  Vihdoin  on  osoittautunut,  että  se  puoli  Resinaa,  joka 
tosiaan  pitäisi  pakkolunastaa  ja  repiä  alas  Herculaneumin  täydellistä 
esiinkaivamista  varten,  käsittää  kuutisenkymmentä  vanhaa  hökkeliä, 
jotka  kuuluvat  Resinan  köyhimpiin  kortteleihin  ja  joista  DairOsso 
täydellä  syyllä  sanoo,  että  ellei  niitä  nyt  heti  pureta  tieteellisiä  tar- 
koituksia varten,  on  ne  kaikissa  tapauksissa  hyvin  läheisessä  tulevai- 
suudessa revittävä  terveys-,  turvallisuus-  ja  säädyllisyyssyistä. 


Niinkuin  on  laita  ollut  melkein  kaikkialla,  niin  ovat  Herculaneu- 
missakin  ensimäiset  löydöt  olleet  aivan  satunnaista  laatua.  Vuonna 
1684  kaivatti  muuan  rikastunut  porticilainen  leipuri  kaivon  läheisellä 
Resinan  alueella  sijaitsevalla  maatilallaan  ja  tällöin  tavattiin  noin  25 
metrin  syvyydestä  veden  sijasta  pari  erinomaisen  kaunista  marmori- 
pilaria.  Oppineet  pääsivät  kyllä  heti  selville  siitä,  että  pilarien  täytyi 
olla  vanhasta  Herculaneumista  peräisin,  mutta  laavatarina  sai  aikaan, 
ettei  kukaan  välittänyt  ryhtyä  jatkamaan  tai  laajentamaan  kaivauksia. 

Kolmeakymmentä  vuotta  myöhemmin  osti  itävaltalainen  ken- 
raali ruhtinas  Pierre  d'Elboeuf  Resinan  vierestä  laajan  alueen  raken- 
nuttaakseen  siihen  itselleen  huvilan.  Vuonna  1713  ryhdyttiin  raken- 
tamiseen ja  perustaa  kaivettaessa  tuli  taas  marmoripilareita  vastaan. 
Epätietoista  on,  oliko  tuo  urhoollinen  kenraali  koskaan  kuullut  Her- 
culaneumin nimeä.  Hän  oli  kuitenkin  käytännöllinen  mies  ja  löydöt 
herättivät  hänessä  ajatuksen  kaivauksien  laajentamisesta  saadakseen 
käsiinsä  muitakin  taide-esineitä.  Yritys  menestyi  suurenmoisesta  ja 
ennen  pitkää  oli  pilareita,  mosaikkeja,  pystykuvia,  maljakoita  y.  m., 
kaikki  polveutuen  vanhasta  Herakleionista,  koristamassa  Elboeufin  hu- 
vilaa. Kenraalin  kaivauksilla  ja  tutkimuksilla  ei  luonnoUisesti  ollut 
mitään  tekemistä  arkeologian  kanssa.  Ei  niillä  liioin  näytä  olleen 
mitään  yhteyttä  insinööritieteeseen,  siitä  päättäen,  että  ontoksi  kover- 
rettu maaperä  lohkesi  eräänä  kauniina  päivänä  ja  yksi  Resinan  talo 
luhistui.  Kaupungin  asukkaat  tekivät  nyt  hallitukselle  valituksen. 
ElbcBuf  kiellettiin  jatkamasta  yhteiskunnalle  vaarallista  toimintaansa  ja 
Herculaneum  unohtui  taas  joksikin  aikaa. 

Seudun  asukkaat  eivät  suinkaan  olleet  tietämättömiä,  mitä  aar- 
teita piili  heidän  kamaransa  alla,  vaikka  he  eivät  ymmärtäneet  ar- 
vioida niitä  niiden  arvon  mukaisesti.  Talojen  perustaa  ja  varsinkin 
kaivoja  kaivettaessa  tavattiin  ratki  usein  antiikisia  jätteitä.  Mitään 
arvoa  niihin  ei  kuitenkaan  pantu.  Muuan  Napolissa  asuva  ulkomaa- 
lainen kuvanveistäjä  sattui  kerran  Resinaan  tekemällään  retkellä 
näkemään  erään  sikäläisen  käsityöläisen  luona  möhkäleen  kallisar- 
voista marmorilajia.  Hänen  kysyttyään,  mistä  käsityöläinen  oli  saa- 
nut tuon  arvokkaah  kiven,  vietiin  hänet  erääseen  paikkaan,  johon 
resinalaisten  oli  tapana  kaataa  rakennustöissä  ylijääneet  aineet.  Sieltä 
sai  kuvanveistäjämme  muutamasta  soldista  hakea  käsiinsä,  mitä  ha- 
lusi, ja  hänen  palatessaan  illalla  Napoliin,  seurasi  häntä  kuusi  ras- 
kaasti kuormitettua  aasia.    Se  oli  päivän  saalis. 

Vasta  1700-luvun  keskivaiheilla  pannaan  muinaisessa  Hercula- 
neumissa  alkuun  n.  s.  tieteellisten  tutkimusten  sarja.  15  p.  touko- 
kuuta 1734  nousi  Napolin  kuningaskunnan  valtaistuimelle  Kaarle 
bourbonilainen.  Espanjan  kuninkaan  Filip  V:n  poika.  Kaarle  III  — 
sen  nimen  oli  kuningas  itselleen  ottanut  —  saapui  seuraavana  vuonna 
uuteen  valtakuntaansa  ja  hänen  ensimäisiä  toimiaan  oli  käskeä  ra- 
kennettavaksi kuninkaallinen  huvilinna  Vesuviuksen  vehmaalle  rin- 
teelle vastapäätä  Napolin  ihanaa  lahtea.  Monen  mutaan  jälkeen  pää- 
tettiin linna  rakentaa  Resinan  alueelle  äsken  mainitun  Elboeufin  hu- 
vilan välittömään  naapuruuteen. 

Työn  johto  uskottiin  kuninkaan  mieskohtaiselle  ystävälle,  espan- 
jalaiselle sotilasinsinöörille  eversti  Don  Rocco  Gioacchino  de  Alcubie- 
relle  ja  perustan  kaivamiseen  ryhdyttiin  heti,  syksyllä  1735.  Monta 
päivää  ei  ollut  kulunut,  ennenkuin  eteen  tuli  muutamia  pystykuvasia 
ja  pari  pilaria.  Kuta  pitemmälle  työ  joutui,  sitä  lukuisammiksi  ja 
mieltäkiinnittävämmiksi  kävivät  löydöt.  Nyt  rupesi  asia  vetämään 
kuninkaan  mielenkiintoa  puoleensa.  Hän  saapui  itse  paikalle  ja  ihas- 
tui löydettyihin  pystykuviin  niin  suuresti,  että  käski  kaivauksia  jat- 
kettavaksi rakennustyöstä  riippumatta.  Vähää  myöhemmin,  22  p. 
lokakuuta  1738,  perustettiin  kuninkaallisella  käskyllä  erityinen  komis- 
siooni, jota  ylinnä  valvoi  valtioministeri,  di  Salan  herttua,  toimitta- 
maan sen  ajan  arkeologisia  tutkimuksia. 

Nämä  n.   s.  tieteelliset  tutkimukset  olivat  aivan  yksinkertaisesti 

sellaisia,  että  tykkänään  umpimähkään  kaivettiin  kaivoja  ja  niistä 
maanalaisia  käytäviä  eri  tahoille.  Heti  kun  näistä  kuopista  oli  ve- 
detty esiin,  mitä  satuttiin  löytämään,  tahi  kun  jonkun  aikaa  kaivet- 
tua ei  tavattu  mitään,  täytettiin  käytävät,  jottei  enää  uudistuisi  tuol- 
lainen lohkeaminen  kuin  mikä  Elboeufllle  sattui.  Kaivausten  johto 
uskottiin  yllämainitulle  eversti  Alcubierelle.  Winckelmann,  jolla  itsel- 
lään vähää  myöhemmin  oli  tilaisuus  kaivauspaikalla  arvostella  Alcu- 
bieren  kykyä,  lausuu  hänestä,  että  hänellä  oli  yhtä  paljon  yhteistä 
arkeologian  kanssa  kuin  kuulla  kravun  kanssa. 

Kaikeksi  onnettomuudeksi  tieteelle  seurasi  tuimaa  soturia  me- 
nestys. Eräänä  kauniina  päivänä  hän  päätyi  —  muuten  ihan  sattu- 
moisiaan  —  Herculaneumin  vanhaan  teatteriin.  Siinä  ja  muutamissa 
läheisissä  taloissa  piti  nyt  soturi  menoaan  pitemmän  aikaa.  Sieltä 
löydettiin  ja  vedettiin  päivän  valoon  niiden  yhdeksäntoista  vuosisataa 
kestäneestä  kätköstään  sikin  sokin  päällekirjoituksia  ja  rintakuvia, 
mosaikkeja  ja  pilareita,  seinämaalauksia  ja  talouskaluja  y.  m.  Näyt- 
teeksi Alcubieren  menettelytavan  tieteellisyydestä  mainittakoon  seu- 
raava tapaus.  Eräästä  friisistä  tavattiin  metallikirjaiminen  kirjoitus. 
Kirjaimet  otettiin  huolellisesti  irti  yksitellen,  puhdistettiin  ja  tuotiin 
kuninkaalle  korissa.  Unohdettiin  vain  yksi  seikka  —  lukea  ja  mer- 
kitä muistiin  kirjoitus!  Myöhemmin  ei  sitä  enää  osattu  panna  ko- 
koon. 

Sattui  toki  niin  onnellisesti,  että  soturi  sairastui.  Kuningas  ei 
kuitenkaan  myöntänyt  hänelle  eroa,  vaan  pitempiaikaisen  virkava» 
pauden  terveytensä  parantamiseksi.  Töiden  välitön  johto  —  niissä 
oli  vakinaisesti  kiinni  12  miestä  —  joutui  täten  Alcubieren  avusta- 
jain,  ranskalaisen  Pierre  Bardetin  ja  espanjalaisen  Francesco  Roron 
käsiin.  Nyt  työskenneltiin  hiukan  järjestelmällisemmin,  ja  vuonna 
1750,  kun  sveitsiläinen  insinööri  Carl  Weber  tuli  mainittujen  upsee- 
rien tilalle,  saivat  kaivaukset  todella  tieteellisen  leiman.  Tavattiin  ka- 
donneen kaupungin  pääkatu  ja  sitä  seurattiin  nyt  täysin  järjestelmäl- 
lisesti laatimalla  yksityiskohtaisia  suunnitelmia  ja  tarkkoja  merkintöjä 
työn  kulusta.  Alcubieren  päätön  menettelytapa:  täyttää  maanalaiset 
käytävät  uudestaan,  hylättiin  kokonaan.  Sen  sijaan  alettiin  niitä  laa- 
jentaa, vuorata  laudoilla  ja  varustaa  kattotu'illa.  Niin,  missä  vain 
laatuun   kävi,   koetettiin  käytäväin  sijasta  laittaa  syviä  saartokaivan- 

toja  ja  siten  saattaa  löydöt  päivän  valoon.  Näin  koitti  Herculaneum- 
tutkimuksen  loistokausi  ja  huippunsa  se  saavutti,  kun  maaliskuussa 
1753  eräästä  varsinaisen  kaupungin  alueen  ulkopuolella  sijaitsevasta 
huvilasta  tavattiin  n.  s.  kirjasto. 

Sinä  aikana,  joka  vielä  oli  jäljellä  vuotta  1753,  ja  aina  elokuu- 
hun 1754  tavattiin  täältä  nyt  vähitellen  tärkeimmät  tähänastiset  Her- 
culaneum -löydöt:  saatiin  käsiin  liki  kokonaista  1800  papyruskääröä. 
Niistä  on  nykypäiviin  saakka  aukaistu  341  sekä  alun  kolmattasataa 
jäljennetty  ja  julkaistu.  Nämä  kääröt  ovat  suurin  ja  arvokkain  ko- 
koelma vanhojen  kreikkalaisten  filosofien  ja  sekä  kreikkalaisten  että 
myöhempäin  roomalaisten  kirjailijain  teoksia.  Niissä  esiytyvät  Epi- 
kuros,  Demetrios,  Polystratos,  Chrysippos,  Filodemos  ja  monet  muut. 
Tähän  asti  avatuista  kääröistä  on  327  kirjoitettu  kreikaksi  ja  vain  24 
latinaksi. 

Sen  mukaan,  mitä  Comparettin  tutkimukset  ovat  osoittaneet,  on 
huvila,  josta  tämä  arvaamattoman  kallis  aarre  löydettiin,  muinoin  ol- 
lut L.  Calpumius  Pison,  saman  miehen,  jolle  Horatius,  hänen  likei- 
nen ystävänsä,  omisti  „Ars  Poetica"nsa  ja  jota  vastaan  hänen  kat- 
kera vihollisensa  Cicero  suuntasi  hillittömän  kiihkeän  Pisonianansa. 
Filodemos  taas  ei  näytä  olleen  ainoastaan  talonisännän  läheisimpiä 
ystäviä,  vaan  asuneenkin  likipitäen  kolmenkymmenen  vuoden  ajan 
hänen  luonaan  hänen  huvilassaan  sekä  kirjoittaneen  siellä  enimmät 
teoksensa.  Papyruskääröt  löydettiin  tuon  merkillisen  huvilan  eri  huo- 
neista. Kun  se  ei  vielä  nytkään  ole  perin  pohjin  tutkittu,  on  sangen 
mahdollista,  että  kallisarvoinen  kokoelma  yhä  karttuu. 

Mutta  palatkaamme  kaivauksiin.  Löydöt  herättivät  luonnolli- 
sesti mitä  vilkkainta  mielenkiintoa  koko  tieteellisessä  maailmassa. 
Kuningas  Kaarle  III  oli  ratki  ihastunut.  Jokikinen  päivä  oli  hänelle 
lähetettävä  seikkaperäiset  kertomukset  työn  kulusta,  ja  kun  hän 
vuonna  1759  jätti  Napolin  noustakseen  Espanjan  valtaistuimelle,  niin 
viimeisen  käyntinsä  hän  teki  Herculaneumiin,  missä  hänen  viimei- 
nen käskynsä  kuului,  että  säännölliset  kertomukset  kaikesta,  mitä 
täällä  tehdään,  on  lähetettävä  hänelle  Madridiin  ainakin  kerran  vii- 
kossa. Hänen  aloitteestaan  syntyi  myöskin  Herculaneum-akatemia. 
Sen  jäsenten  oli  määrä  vain  tieteellisesti  tutkia  tehtyjä  löytöjä  millään 
tavoin  sekaantumatta  itse  kaivaustöihin. 

Onnettomuus  satutti  kuitenkin,  että  Alcubiere  parantui  siksi  pal- 
jon, että  hän  saattoi  palata  jälleen  Herculaneumiin,  missä  hän  heti 
otti  töiden  ylimmän  johdon  haltuunsa.  Täten  oli  Herculaneumin  tut- 
kimuksen kultainen  kausi  ollutta  ja  mennyttä.  Espanjalaisen  evers- 
tin kateus  Carl  Weberiä  kohtaan  aiheutti  ennen  pitkää  ylen  kireät 
välit  yrityksen  nimellisen  päällikön  ja  sen  varsinaisen  sielun,  tuon 
nerokkaan  sveitsiläisen,  kesken.  Luonnollisesti  jäi  sveitsiläinen  ala- 
kynteen, ja  surun,  joka  häntä  kalvoi  sen  takia  että  hänen  täten  piti 
vielä  nähdä  työnsä,  rakas  Herculaneum,  taas  annettuna  alttiiksi  Alcu- 
bieren  vandaaliselle  ja  raajalle  menoamiselle,  sanotaan  olleen  pääasi- 
allisimpana  syynä  hänen  pian  sen  jälkeen  sattuneeseen  kuolemaansa. 
15  p.  helmikuuta  1764  hän  veti  viimeisen  henkäyksensä. 

Paitsi  maanalaisen  tutkimustyön  johtajana  saavuttamiaan  suora- 
naisia ansioita  on  Carl  Weber  hankkinut  tieteen  kiitollisen  muiston 
niillä  laajoilla  Herculaneumia  koskevilla  teoksillaan  ja  kirjaanpanoil- 
laan,  jotka  hän  jätti  jälkeensä.  Viisikymmentä  paksua  pakkaa  kir- 
jeitä, neljätoista  nidettä  käsinkirjoitettuja  päiväkirjamerkintöjä  kai- 
vauksista, yhdeksän  niinikään  käsinkirjoitettua  luettelonidettä  löydöistä, 
kuusiyhdeksättä  arkkia  karttoja,  asemakaavoja,  piirustuksia  y.  m.  — 
siinä  tuon  liian  aikaiseen  poismenneen  miehen  perut.  Mutta  mitenkä 
käsiteltiin  tätä  tieteellistä  perintöä!  Jo  Weberin  elinaikana  oli  Hercu- 
laneum-akatemia  kieltäytynyt  julkaisemasta  VVeberin  kaupungista  te- 
kemää asemakaavaa  „ettei  maailmalle  paljastettaisi,  miten  pieni  osa 
kaupungista  oikeastaan  on  ennätetty  tutkia."  Hänen  kuoltuaan  an- 
toi sama  akatemia  hänen  jälkeenjättämänsä  paperit  Alcubierelle, 
jolta  ne  hukkuivat  teille  tietymättömille.  Suuressa  valtionarkistossa 
Napolissa,  jossa  näiden  kallisarvoisten  käsikirjoitusten  pitäisi  nyt  olla 
säilössä,  on  vain  surkeita  jätteitä  tallella.  Varsinkin  on  ollut  mahdo- 
tonta, kaikesta  etsimisestä  huolimatta,  saada  käsiin  Weberin  pohja- 
piirrosta maanalaisista  tutkimuskäytävistä,  ja  kun  sittemmin  Alcubie- 
ren  käskystä  joukko  niitä  täytettiin  jälleen,  on  mahdotonta  nyt  saada 
tarkkaa  ja  varmaa  käsitystä  siitä,  kuinka  paljon  kaupunkia  otettiin 
kaivaukseen  tuon  tarmokkaan  sveitsiläisen  johdolla. 

Kaarle  Illrnnen  lähtö  Italiasta  ja  Carl  Weberin  kuolema  ratkaisi- 
vat Herculaneumin  kohtalon.  Alcubiere  jäi  yksin  herraksi  tantereelle. 
Onneksi   onnettomuudessa   on    merkittävä,    että  hänen  tärkeimmäksi 


594  HENRY  BIAUDET. 


huolekseen  tuli  muuttaa  johtajatoimensa  mukavaksi  nimiviraksi. 
Vuonna  1777,  jolloin  Alcubiere  palkinnoksi  «tieteellisistä  ansioistaan** 
75  vuoden  ikäisenä  ylennettiin  marsalkaksi,  oli  työ  «käynnissä**  2 
miehen  työvoimalla.  Alcubiere  kuoli  kohta  sen»  jälkeen  vupnna  1780. 

Hänen  seuraajakseen  nimitettiin  älykkäin  hänen  entisistä  alai- 
sistaan, espanjalainen  insinööri  Francesco  La  Vega,  ja  tutkimukset 
olisivat  n3rt  kaiketikin  saaneet  sensuuntaisen  luonteen  kuin  mikä 
niillä  oli  ollut  Carl  Weberin  aikoina,  elleivät  vuosisadan  lopulla  sat- 
tuneet valtiolliset  myrskyt  olisi  tulleet  kaikkea  työtä  keskeyttä- 
mään. 

Napoleonin  aikakauden  rauhattomuuden  asetuttua  käytiin  Fran- 
cesco I:sen  hallitessa  Napolissa  taas  käsiksi  maanlohkeamain  tukkea- 
miin  tutkimuskaivantoihin  ja  saartokäytäviin.  Tämä  tapahtui  vuonna 
1828,  mutta  tuskin  oli  työt,  joissa  erityisesti  koetettiin  saada  laajen- 
netuksi avoimien  kaivantojen  pinta-alaa,  saatu  kunnollisesti  käyntiin, 
ennenkuin  valtiollinen  myrsky  puhkesi  uudelleen  raivoamaan. 

Nyt  ryhdyttiin  Herculaneum-tutkimuksiin  vasta  Napolin  kunin- 
gaskunnan vuonna  1860  lakattua  olemasta  ja  sen  alueen  tultua  yh- 
distetyksi Italian  äsken  muodostettuun  kuningaskuntaan.  Se  oli  mer- 
killistä aikaa  Apenninien  niemimaalla.  Ihastus  saavutetusta  vapau- 
desta ja  koko  maan  käsittävästä  yhteydestä  oli  rajaton.  Mikään  ei 
näyttän3rt  italialaisista  mahdottomalta,  ja  voimain  laajennuksella,  joka 
oli  liian  raju  voidakseen  kestää  kauan,  hyökättiin  käsiksi  reformeihin 
ja  rajattomain  suunnitelmien  toteuttamiseen.  Kaikki  oli  tapahtuva 
heti  ja  kaikki  oli  tapahtuva  samalla  kertaa.  Otettiin  esiin  tehtäviä, 
joiden  aikaansaantiin  olisi  tarvittu  kymmenen  kertaa  enemmän  tar- 
moa, sata  vertaa  enemmän  taloudellisia  apulähteitä  kuin  mitä  lopen 
köyhtyneellä  maalla  oli  tarjottavanaan.    Ja  tulos  tuli  sitä  mukaa. 

Vuonna  1869  saapui  Vittore  II  Emmanuele  Herculaneumiin 
suuri  ja  loistava  seurue  mukanaan.  Omassa  korkeassa  personassaan 
hän  työnsi  ensimäisen  lapion-piston  vihkiäkseen  uuden  Herculaneum- 
tutkimuksen  alkamaan.  Samana  päivänä  julkaistiin  kuninkaallinen 
päätös,  jolla  määrättiin  hallitsijan  yksityisestä  rahastosta  30,000  liiraa 
kaivosten  ensimaiseen  alkuunpanoon.  Mutta  niistä  30,000:sta  tuli 
loppu  liian  pian,  ja  silloin  osoittautui  mahdottomaksi  jatkaa  töitä 
edelleen. 


Herctilaneum. 

Niistä  päivin  ei  ole  vakaviin  tutkimuksiin  voitu  ryhtyä  huoli- 
matta koko  tieteellisen  maailman  vaatimuksista.  Silloin  tällöin,  kun 
arkeologien  tyytymättömyys  on  puhjennut  maailman  sanomalehdis- 
tössä liian  äänekkäästi  ilmi,  on  vaivoin  haalittu  kokoon  muutamia 
tuhansia  liiroja  ja  niillä  on  sitten  mahtipontisesti  vihitty  »lopullisen** 
tutkimuksen  avaus  kerran  toisensa  perästä.  Mutta  aina  on  jääty  pelk- 
kään avaukseen.    Herculaneumin  jäijestelmällinen  esiinkaivaminen  on 

Italialle  mahdottomuus,  sillä  sellaiseen  yritykseen  tarvitaan  miljoonia, 
ja  miljoonat  ovat  ainoat  rikkaruohot,  jotka  eivät  rehoita  tässä  aurin- 
gon siunaamassa  maassa.  Ja  senpä  vuoksi  on  Herculaneum  vielä 
tänäkin  päivänä  se,  mitä  se  on  ollut  kahden  vuosituhannen  ajan, — 
suuri  kysymysmerkki. 


Kysymys  on  nyt  maksaako  vaivaa  käydä  kiinni  työhön,  koet- 
taa täydellisesti  nostaa  pois  se  raskas  verho,  joka  kätkee  vanhan  He- 
rakleionin?  Vastaako  moinen  jättiläis^Titys  niitä  kustannuksia,  jotka 
se  tarvitsee,  sekä  vihdoin:  mistä  saadaan  varat  sen  toteuttamiseen? 
Vastaus  näihin  kysymyksiin  on  osaksi  annettu  edellisessä,  mutta  tar- 
kastakaamme asiaa  hiukan  lähemmin. 

Niin  hyvin  laadun  kuin  paljouden  puolesta  on  se  vähäinen  osa 
Herculanuemia,  joka  näihin  asti  on  tutkittu,  antanut  paljoa  arvok- 
kaammat tulokset  kuin  Pompeji.  Niinhän  täytyykin  asianlaidan  olla. 
Kaupungin,  jonka  väestönä  oli  pääasiallisesti  rikkaita  patrisiperheitä, 
jonne  Neapoliin  koko  intellektuaalinen  maailma  tulvi  kesäkuukausina 
ja  jossa,  kiitos  juuri  tuon  seikan,  taide  ja  tiede  olivat  korkeimmassa 
kukoistuksessaan,  sellaisen  kaupungin  täytyi  tietenkin  olla  verratto- 
masti rikkaampi  taiteen  ja  tieteen  tuotteista  kuin  kaupungin,  jonka 
koko  väestö  oli  raakoja  oskilaisia  ja  jonka  pää-,  niin,  melkein  ainoa 
elinkeino  oli  kauppa  ja  kuljetusliike.  Pompejista  ei  ole  tavattu  esim. 
yhtään  ainoaa  papyruskääröä;  Herculaneumista  tähän  saakka  liki 
3000  eri  paikoista.  Ja  mitä  taidetuotteisiin  tulee,  riittää  pikainen 
käynti  Napolin  suuressa  Kansallismuseossa  kylliksi  vakuuttamaan  jo- 
kaista siitä,  kuinka  paljon  arvokkaammat  ne  muistomerkit  ovat,  jotka 
on  tuotu  kreikkalaisesta  siirtokunnasta,  kuin  ne,  jotka  on  löydetty 
oskilaisesta  Campanian  kaupungista. 

Lisäksi  tulee  sitä  paitsi  muuan  sangen  tärkeä  asianhaara,  nimit- 
täin näiden  kaupunkien  häviämisen  laatu.  Pompejin  tuhosi,  niinkuin 
jo  tiedämme,  hohkakivi-,  sora-  ja  hiekkasade.  Hävitys  tuli  ylhäältä 
päin.  Purkaumisaineita  kasaantui  äärettömät  joukot  tasaisille  katoille, 
kunnes  ne  murtuivat,  luhistuivat,  vetäen  mukanaan  seinät  ja  välika- 
tot.    Helposti  saattaa  kuvitella,  mitä  hävitystä  nämä  luhistumiset  te- 

kivat  kalustolle,  koristuksille  y.  m.  Todellisuudessa  havaitsemmekin, 
että  vähimmin  vahingoittuneet  esineet  ovat  ne,  jotka  olivat  taivasalla, 
toreilla  ja  pihoilla  ja  joita  niin  muodoin  kohtasi  yksinomaan  hiekkasade. 
Koko  nyt  ilmi  kaivetussa  osassa  Pompejia  ei  ole  tavattu  ainoatakaan 
kaksikerroksista  taloa,  jonka  yläkerros  ei  olisi  luhistunut,  eikä  liioin 
yhtään  yksikerroksisista  rakennusta,  jonka  katto  olisi  jaksanut  vas- 
tustaa soran  painoa. 

Aivan  toisin  kävi  Herculaneumissa.  Siellä  tapahtui  hävitys  al- 
haalta ylöspäin.  Katoilta  valui  muta  kaduille,  täyttäen  ne,  tunkeutui 
sitten  maakerroksiin  ja  nousten  niistä  yläkerroksiin  sekä  kattojen 
päälle  paikoitellen  aina  20  metrin  paksuiseksi.  Se  ei  ollut  mikään 
tyrehdyttävä,  raju  hävitys ;  koko  kaupunki  hautautui  vähitellen  tuohon 
kuumaan  ainepaljouteen.  Esineet  eivät  siirtyneet  paikoiltaan,  ei  lu- 
histunut kattoja  ei  seiniä;  kaikki  katosi  vähin  erin  mustaan  pehmeään 
puuromaiseen  aineeseen.  Ja  missä  eivät  Alcubieren  kaltaiset  vandaa- 
lit ole  kerinneet  toimittaa  hävitystään,  pahempaa  kuin  elementtien, 
sieltä  tavataan  tänä  päivänä  esineet  samasta  järjestyksestä,  samasta 
tilasta  kuin  vuoden  79:n  kamalan  elokuunyön  aattopäivänä. 

Muistettava  on  vielä,  että  vain  muutamaa  vuotta  ennen,  kuin 
Vesuvius-kaupungit  lopullisesti  tuhoutuivat,  tapahtui  ankara  maanjä- 
ristys. Se  hävitti  Pompejissa  suuren  joukon  taloja  perin  pohjin,  mutta 
ihmeellistä  kyllä,  tuskin  tuntui  ei  täyteen  15  kilometrin  matkan  päässä 
sijaitsevassa  Herculaneumissa. 

Näemme  siis  että  on,  ja  hyvällä  syyllä,  paljoa  suurempia  toi- 
veita Herculaneumin  täydellisestä  ilmi  kaivamisesta  kuin  koskaan  on 
voinut  olla  Pompejin.  Ja  käytäntö,  näihin  asti  tehdyt  löydöt  näyt- 
tävät täysin,  että  nämä  toiveet  eivät  ainoastaan  perustu  loogillisiin 
yhdistelmiin,  vaan  käyvät  yksiin  todellisten  olosuhteiden  kanssa.  Her- 
culaneumin täydellinen  ilmi  kaivaminen  on  sen  vuoksi  kieltämättä 
yksi  nykyaikaisen  tieteen  tärkeimpiä  tehtäviä. 

Mutta  tiede,  niinkuin  kaikki  muu,  on  riippuvainen  taloudellisista 
oloista.  Ja  kohtalo  on  sallinut,  että  historiallisista,  arkeologisista  ja 
tieteellisistä  muistomerkeistä  rikkain  maa  maailmassa  on  joutunut  ole- 
maan suurista  sivistysmaista  köyhin.  Italian  sivistysaarteiden  tarkoi- 
tuksenmukaiseen, järjestelmälliseen  hoitoon  tarvittaisiin  enemmän  kuin 
Europan    kaikki   valtiot  yhteensä  antavat  varoja  sellaisia  tarkoituksia 

varten.  Italialle  yksikseen  on  yritys  sellaisen  kuin  Herculaneumin 
kaivaminen  ihan  mahdoton,  ja  sen  vuoksi,  yksinomaan  sen  vuoksi 
peittää  vielä  tänä  päivänä  kymmenen  metriä  tulivuoren  mutaa  van- 
han kreikkalaisen  siirtokunnan  ja  sen  tuntemattomat  aarteet. 

Herculaneum-probleemi  olisikin  sen  takia  jäänyt  ratkaisematta 
vielä  tuhatkunnaksi  vuodeksi,  ellei  olisi  ilmestynyt  mies,  jolla  oli  ne- 
roa päästä  ainoan  aiheen  ratkaisun  jäljille  ja  kylliksi  tarmoa  ja  kes- 
tävyyttä ajaakseen  ehdoituksensa  hyväks3^yksi.  Se  mies  on  Charles 
Waldstein,  taidearkeologian  ja  taidehistorian  professori  Cambridgen 
yliopistossa,  Atenan  brittiläisen  koulun  (British  School  at  Athenes) 
entinen  johtaja  ja  nykyisin  Rooman  samanlaisen  koulun  johtokunnan 
puheenjohtaja. 

Pääperiaate  Waldsteinin  ehdoituksessa  on  seuraava.  Koko  maa- 
ilma saa  oppia  ja  tietoa  Italian  tieteellisestä  ja  taiteellisesta  perinnöstä, 
koko  maailmalle  kuuluu  tämän  perinnön  hoito,  koko  maailman  tulee 
sen  vuoksi  auttaa  Italiaa,  elleivät  sen  omat  voimat  riitä  tuosta  perin- 
nöstä huolehtimaan. 

Lähtien  tästä  aivan  oikeasta  periaatteesta  ehdoitti  Waldstein 
vuonna  1905,  että  tieteen  ja  taiteen  maailmantasavalta  ottaisi  suorit- 
taakseen Herculaneumin  täydellisen  esiinkaivamisen.  Yrityksen  yli- 
valvonta ja  johto  olisi  luonnollisesti  jääpä  Italian  käsiin,  itse  työhön 
ottaisi  osaa  kaikkien  asiaa  harrastavain  maiden  edustajia,  monet  vih- 
doin olisivat  eri  valtioiden,  osaksi  hallitsijain  ja  suosijain  suoritetta- 
vat. Kansainvälinen  konsortsiumi  olisi  muodostettava  kaikkien  niiden, 
jotka  tiedoilla,  työllä  tahi  rahavaroilla  voivat  edistää  asiaa,  ja  yhtei- 
sin voimin  tulisi  toimeen  käydä  käsiksi  niin  pian  kuin  suinkin. 

VValdsteinin  ehdoitus  saavutti  ulkomailla  suurempaa  kannatusta 
kuin  hän  rohkeimmissa  unelmissaankaan  oli  uskaltanut  toivoa.  Muu- 
tamaan kuukauteen  oli  merkitty  avustuksia  määrä,  joka  riitti  turvaa- 
maan yrityksen,  ja  ammattisivistyksen  omistamaa  työvoimaa  oli  saa- 
tavissa yllin  kyllin. 

Italiassa  sen  sijaan  asetuttiin  sangen  haluttomalle,  jopa  ainakin 
ensi  aluksi  suoraan  nurjamieliselle  kannalle  suunnitelmaa  kohtaan, 
jota  pidettiin  nöyryyttävänä  kansakunnan  ylpeydelle.  Yleinen  mieli- 
pide ei  hyväksynyt  ehdoitusta  ja  sanomalehdistössä  protesteerattiin 
tätä  ulkomaista  yritystä  vastaan,  jolla  aiotaan  sekaantua  maan  sisäl- 

lisiin  asioihin.  Hallituskin  oli  hylkäävää  mielipidettä.  Kun  kysymys 
tuli  äänestyksen  alaiseksi  muinaismuistojen  ja  taiteen  keskuskomissio- 
nissa,  jätti  neljä  sen  jäsentä  tyhjät  liput  ja  muut  kaksi  äänestivät  hy- 
väksymistä vastaan.  Kamarissa  tehtiin  ministeristölle  välikysymys  ja 
edustajain  osoittaessa  vilkasta  suosiota  selitti  hallitus,  ettei  se  aio  hy- 
väksyä Waldsteinin  tarjousta. 

Sed  tempora  mutantur.  Alkoi  kuulua  ääniä,  ensin  yksinäisiä  ja 
kainoja^  mutta  sitten  yhä  lukuisampia  ja  voimakkaampia  ehdoituksen 
puolesta.  Ja  kun  sen  herättäjä  nimenomaan  selitti,  että  suunniteltu 
kansankeskinen  väliintulo  ei  millään  muotoa  tarkoita  riistää  Italialta 
rahtustakaan  sen  taideaarteita,  koska  oli  sovittu,  että  vain  poikkeus- 
tapauksissa saattoi  jonkun  erinäisen  kaksoiskappaleen  löytöesineitä 
viedä  pois  maasta,  mutta  että  kaikkien  muiden  tuli  jäädä  Herculaneu- 
miin,  silloin  vasta  muuttui  mielipide  sovinnolliseksi  ja  sitten  aivan 
suopeaksi.  Sama  keskuskomissiooni,  joka  vuonna  1906  hylkäsi  Wald- 
steinin  ehdoituksen,  puolsi  sitä  marraskuussa  1907  yksimielisesti  ja 
jyrkästi.  Sanomalehdistössä  ja  yleisessä  mielipiteessä  ilmeni  sama 
käänne,  ja  hallitus  asetti  nyt  erityisen  Napolin  suuren  Kansallismu- 
seon johtajan  esimiehyydellä  toimivan  komissioonin  lähemmin  tutki- 
maan Waldsteinin  ehdoitusta.  Niin,  mielipiteiden  käänne  on  sellai- 
nen, että  kun  tämä  komissiooni,  hidas  niinkuin  kaikki  komissioonit, 
ei  vielä  ole  antanut  itsestään  mitään  elonmerkkiä,  tehtiin  kamarissa 
viime  keväänä  hallitukselle  välikysymys  tällaisen  vitkastelun  johdosta, 
ja  vilkkaiden  suosionosoitusten  tukemana  vastasi  asianomainen  mi- 
nisteri, että  komissiooni  oli  keksinyt  sopimusperusteen  ja  että  sen  eh- 
doitus  esitetään  piakkoin  kansanedustajille. 

Millainen  tämä  ehdoitus  on,  on  mahdoton  sanoa  edeltäpäin. 
Sen  verran  lienee  kuitenkin  päätettynä,  että  Waldsteinin  ehdoitus 
hyväksytään  periaatteellisesti,  erinäisillä  pienemmillä  muunnoksilla, 
joilla  tarkoitetaan  turvata  tuolle  suurelle  työlle  ennen  kaikkea  italia- 
laisen yrityksen  luonne.  Myöskip  lienee  päätetty,  ettei  löytöjen  tule 
jäädä  ainoastaan  sille  paikkakunnalle,  josta  ne  löydetään,  vaan  itse 
löytöpaikkaan.  Mitään  kasarmimaista  museota  ei  siis  rakenneta.  Her- 
culaneum on  jääpä  omaksi  ihannemuseokseen,  ja  ne  esineet,  jotka 
pieteetittömästi  on  viety  Napoliin,  tuodaan  kaikki  tyyni  takaisin  ja 
asetetaan  jälleen  niihin  paikkoihin,  joihin  ne  kuuluvat. 

Täten  tulee  vanha  kreikkalainen  Vesuvius-kaupunki  nousemaan 
samaan  kuntoon  kuin  missä  se  oli  silloin  kuin  tuho  sen  tapasi  alun 
kahdettakymmentä  vuosisataa  sitten,  ja  ellei  komissiooni  vitkastele  ko- 
vin paljon,  on  meidän  sukupolvemme  mahdollisesti  vielä  saapa  tehdä 
tuttavuutta  tämän  laadussaan  ainoan  muistomerkin  kanssa  kauan 
sitten  paenneilta  päiviltä. 


VJji^ 


UUSIMMASTA  VENÄLÄISESTÄ  KIRJALUSUUDESTA. 


KIRJOITTANUT 

V.  SMIRNOFF. 


II. 

LEONID  ANDREJEVV. 
1. 

Luotuamme  lyhyen  yleissilmäyksen  nykyiseen  venäläiseen  kir- 
jallisuuteen meidän  olisi  ehdottomasti  alettava  esityksemme  yksityis- 
ten huomattavimpien  kirjailijain  toiminnasta  M.  GoRKista,  jolle,  ku- 
ten jo  edellisessä  kirjoituksessa  huomautimme,  on  tuleva  ensi  sija 
nykyaikaisten  venäläisten  aatteellisten  realistien  joukossa.  Siirrymme 
kuitenkin  aluksi  toiseen  kuuluisaan  kirjailijaan  Leonid  Nikolajewiö 
ANDREJEwiin,  koska  hän,  kuten  lukija  kohta  saa  nähdä,  on  niin  sa- 
noaksemme aivan  erikoisasemassa  realistien  ja  dekadenttien  välillä. 
Hän  on  jo  autobiografiassaan  lausumastaan  omasta  tunnustuksestaan- 
kin  päättäen  läheisissä  väleissä  Gorkiin,  jolle  hän  on  suuressa  kiitol- 
lisuuden velassa  kirjallisessa  suhteessa.  Tässä  ei  tietenkään  ole  puhe 
heidän  kirjailijaluonteittensa  yhtäläisyyksistä,  vaan  niistä  „aina  asial- 
lisista neuvoista  ja  opastuksista",  joilla  Gorki  häntä  „suuf esti  auttoi". 
Ja  tulihan  Andrejew  tunnetuksikin  oikeastaan  vasta  siitä  lähtien,  kun 
viimeksi  mainittu  kiinnitti  huomionsa  hänen  moskovalaisessa  „Kur- 
jer"-lehdessä  julkaistuun  kertomukseensa. 

Tänä  vuonna  hän  voisi  viettää  kymmenvuotisjuhlaansa,  sillä 
hänen  ensimäiset  kertomuksensa  ovat  vuodelta  1898.  Venäläinen  kri- 
tiikki otti  hänen  tuotantonsa  vakavasti  puheeksi  vasta  vuonna  1901, 
jolloin  ensimäinen  kokoelma  hänen  kertomuksiaan  ilmestyi.  Nykyään 
on  Anclreje\v  suosituin  kirjailija  Venäjällä  ja  hänen  teoksiaan,  samoin 
kuin  Gorkinkin,  myydään  tavattomat  määrät  ja  monia  painoksia,  sekä 
käännetään  kaikille  Europan  kielille.  Niinpä  meni  hänen  viimeistä 
draamaansa  „ Kuningas  Nälkä**  yhdessä  päivässä  kaupaksi  18,000 
kappaletta.  Andrejevvista  on  jo,  kuten  Gorkistakin,  olemassa  koko- 
nainen kirjallisuus:  jos  koottaisiin  yhteen  kaikki  häntä  käsittelevät 
lentokirjaset,  kirjoitelmat,  arvostelut  y.  m.,  niin  syntyisi  varmaankin 
kokonaisia  nidoksia.  Liioittelematta  saattaa  sanoa,  että  nykyään  on 
Ajidrejevv  se  kirjailija  Venäjällä,  jota  enimmän  luetaan  ja  josta  enim- 
män puhutaan,  kirjoitetaan  ja  väitellään. 

Tällä  ei  tietenkään  ole  sanottu,  että  kaikki  kiittävät  Andrejewia. 
Ei,  häntä  vastaan  on  päin  vastoin  useampia  kertoja  pantu  toimeen 
todellisia  ristiretkiä.  Muutamat  hänen  teoksistaan  ovat  joutuneet  kii- 
vaitlen  hyökkäysten  esineiksi,  eikä  suinkaan  yksistään  „Novoje  Wrem- 
jan^  kaltaiisten  taantumuksellisten,  vaan  myöskin  mitä  radikaalisim- 
pien  ja  demrtoaatisimpien  arvostelijain  puolelta.  Sukkelan,  mutta 
sanjL^en  pintapuolisen  kriitikon  ja  följetongien  kirjoittajan  K.  Cukow- 
skin  pääliän  pisti  äskettäin  julkaisemassaan  kirjassa  „Leonid  Andre- 
jevv  suuri  ja  pieni"  esittää  „hyvin  lyhennetyssä  muodossa"  kokoelma 
haukkumasanoja,  jotka  hän  oli  kopioinut  Andrejewia  käsittelevistä 
julkaisuista.  Mitä  voimakkaita,  töykeitä,  vieläpä  ruokottomiakin  lau- 
5eita  onkaan  siellä!! 

Mutta  miten  erimielisiä  kriitikot  lienevätkin  Andrejevvista  — 
usein  ovat  arvostelut  aivan  vastakkaisia  — niin  ei  kuitenkaan  yleensä 
kukaan  uskalla  kieltää  hänen  tavattomia  kirjallisia  lahjojaan.  Esimerk- 
kinä voimme  mainita  mystikkokriitikon  Merezkovvskin,  joka  tunne- 
tussa kirjoituksessaan  Andrejevvista  („Ruskaja  Myslj"  1908,  N:o  1) 
lopettna  ankaran  arvostelunsa  sanoilla:  ^kuitenkaan  ei,  mitä  tulee  ky- 
kyyn vaikuttaa  lukijain  mieliin,  nykyisten  venäläisten  kirjailijain  jou- 
kossa ole  hänen  veroistaan."  Etempänä  samassa  kirjoituksessa  tekijä 
lausuu:  ..AnJrejevv  ei  ole  taiteilija,  mutta  sittenkin  hän  on  miltei  ne- 
rokas kirjailija  .  ,  ."    Hänen  viimeisen  väitteensä  alkuosaan  on  tieten- 

kin  mahdotonta  yhtyä,  sillä  juuri  Andrejevv  on  yksi  huomattavimpia 
sanaa  käyttäviä  venäläisiä  taiteilijoita. 

Koska  Andrejevvin  elämäkerta  luultavasti  on  verrattain  tuntema- 
ton suomalaisille  lukijoille  ja  koska  hänen  jo  vuonna  1903  julkaise- 
mansa huomattava  autobiografia  osoittaa  hänessä  jo  varhain  alka- 
nutta pessimismiä  ja  osaksi  ehkä  selittää  muutamia  syitäkin  siihen, 
niin  otamme  sen  tähän  kokonaisuudessaan. 

Synnyin  v.  1871  Orelissa  ja  kävin  siellä  kymnaasiakin.  Olin  huono 
oppilas,  seitsemännellä  luokalla  ollessani  sain  koko  vuoden  kantaa  vii- 
meisen oppilaan  nimeä  eikä  minulla  käytöksessä  ollut  kuin  neljä,  toisi- 
naan kolmekin.  Hauskimmat  hetket  kymnaasiajaltani,  Joita  vieläkin 
mielihyvällä  muistelen,  olivat  ne,  jolloin  tunti  loppui  s.  o.  niin  sviotut 
välitunnit,  sekä  sitä  paitsi  ne  juhlalliset  tapaukset,  jolloin  minut  »ajettiin 
ulos  luokasta**.  Tyhjissä,  pitkissä  käytävissä  vallitsee  hiljaisuus,  joka 
kajahtelee  yksinäisten  askelteni  äänestä.  Kahden  puolen  on  suljetut  oirel 
ja  niiden  takana  täydet  luokkahuoneet.  Auringon  säde,  vapaa  auringpn 
säde  on  tunkeutunut  jostakin  raosta  ja  leikkii  välitunnilla  nousseessa  Ja 
vielä  ilmassa  leijailevassa  pölyssä;  —  kaikki  on  niin  salaperäistä,  miel- 
täkiinnittävää  ja  täynnä  erityistä  salattua  merkitystä. 

Vielä  kymnaasia  käydessäni  kuoli  isäni,  maanmittari,  ja  yliopistcssa 
opiskellessani  sain  kärsiä  suurta  puutetta.  Ensimäisellä  kurssilla  ollessani 
Pietarissa  näin  nälkääkin  —  en  oikeastaan  niin  paljon  todellisen  puut- 
teen tähden  kuin  nuoruuteni  ja  kokemattomuuteni  vuoksi  sekä  kun  en 
ymmärtänyt  käyUää  hyödyllisesti  liikoja  osia  puvusta.  Vieläkin  minua 
hävettää  ajatellessani,  että  saatoin  olla  kaksi  päivää  syömättä,  vaikka  mi- 
nulla oli:  pari,  kolme  paria  housuja,  kaksi  päällystakkia,  nimittäin  paki^u 
takki  ja  kesätakki  y.  m.  s.  Päätin  kurssin  Moskovan  yliopistossa.  SieUä 
oli  elämä  aineellisessa  suhteessa  helpompaa:  apua  sai  sekä  tovereilta  eUa 
»komitealta*'.  Mutta  muissa  suhteissa  on  minulla  Pietarin  yliopistosia 
hauskempia  muistoja.  Viimeksimainitussa  on  ylioppilasmaailma  hajaan- 
tuneempaa*  ja  jyrkästi  eroavista  ja  toisistaan  erillään  olevista  ryhmistä 
voi  pikemmin  löytää  itselleen  sopivan  piirin.  Tammikuussa  vuonna  1S*J4 
yritin  ampua  itseni,  mutta  epäonnistuin.  Seurauksena  huonosti  onnis- 
tuneesta laukauksesta  oli  kirkollinen  katumus,  jonka  esimieheni  minulle 
määräsivät,  sekä  sydänvika,  vaaraton  mutta  itsepintainen  ja  kiusallinen. 
Näihin   aikoihin  tein  yhden  tahi  kaksi  epäonnistunutta  yritystä  kirjoittaa. 

mutta  suuremmalla  halulla  ja  menestyksellä  kuitenkin  antauduin  maalaa- 
maan, josta  olen  pitänyt  jo  lapsuudestani  asti;  maalasin  tilauksesta  muo* 
tokuvia  3  ja  5  ruplasta  kappaleen.  Kehityttyäni  taitavammaksi  aloin  saada 
10,  vieläpä  12  ruplaa  kappaleelta. 

Vuonna  1897  sain  diploomin  ja  kirjottauduin  asianajajan  apulai- 
seksi, mutta  eksyin  jo  heti  oikealta  uralta:  minulle  tarjottiin  oikeusjuttu- 
jen selostajan  toimi  äsken  perustetussa  »Kurjer" -lehdessä.  Käytännöllistä 
harjoitusta  lakimiehenä  en  ajan  puutteen  takia  onnistunut  saamaan:  kai- 
ken kaikkiaan  minulla  oli  yksi  siviilijuttu  ajettavanani,  jonka  hävisin 
kaikissa  oikeusasteissa,  sekä  muutamia  rikosasioita,  joissa  minun  piti  mak- 
sutta esiintyä  puolustajana. 

Vuonna  1898  kirjoitin  „Kurjerin**  toimitussihteerin  I.  D.  Novikowin 
kehoituksesta  ensimäisen  kertomukseni,  pääsiäiskertomuksen,  ja  antau- 
duin sen  jälkeen  kokonaan  kirjalliseen  toimintaan,  kirjavaan  kylläkin: 
yhteen  aikaan  selostin  oikeu^'uttuja  sekä  kirjoittelin  foljetongeja  ja ,  ker- 
tomuksia eri  nimimerkkejä  käyttäen.  Nyt  työskentelen  yksinomaan  kau- 
nokirjailijana ja  kyhään  vain  harvoin  kirjoitelmia  yhteiskunnallisista  ky- 
symyksistä. Suuresti  on  minua  kirjallisissa  asioissa  auttanut  aina  asialli- 
silla neuvoillaan  ja  opastuksillaan  Maksim  Gorki. 


Andrejevv  on  peräti  omintakeinen  kyky.  Häntä  ei  voi  täydelleen 
lukea  „vanhoihin",  s.  o.  realisteihin,  mutta  vielä  vähemmän  hän  kuu- 
luu „uusiin"  elikkä  «nuoriin",  s.  o.  dekadentteihin.  Hän  seisoo  yk- 
sinään näitten  molempien  välillä;  hänen  teoksissaan  havaitsemme 
kummallekin  suunnalle  ominaisia  piirteitä.  Andrejevv  on  symbolisti, 
mutta  ei  ollenkaan  dekadentti.  Hänen  teoksissaan  näemme  aina  sym- 
bolismin ja  abstraktsionien  yhtyneinä  mitä  räikeimpään  realismiin. 
Andrejevvin  kirjoitustapa  on,  kuten  muuan  Venäjän  etevimmistä  kirjal- 
lisuushistorioitsijoista,  Vengerow,  huomauttaa,  «toista  kuin  tavalliset 
venäläisen  kaunokirjallisuuden  käyttämät  keinot"  —  tässä  tarkoitetaan 
tiettävästi  „vanhaa"  suuntaa.  Tämmöistä  kirjoitustapaa  nimitetään  im- 
pressionismiksi, ja  mainittu  venäläisen  kirjallisuuden  tuntija  määritte- 
lee sitä  Andrejevvin  tuotannossa  lähemmin  seuraavalla  tavalla :  «kaikki 
tämä  (s.  o.  suurin  osa  hänen  teoksistaan)  on  kuvattu  impressionisti- 

sesti  —  ilman  selviä,  tarkkoja  rajapiirteitä,  pisteillä,  jotka  tuskin  huo- ' 
mattavasti  merkitsevät  yleisen  vaikutelman,  —  ja  samalla  symbolisti- 
sestt,   keskittämällä   huomio  yhteen  ainoaan  kohtaan,   jonka  rinnalla 
kaikki  muu  jää  varjoon,  paitsi  vaikutelma,  jonka  tekijä  tahtoo  lähte- 
mättömäksi syövyttää  lukijan  tietoisuuteen". 

Sekä  Andrejevvin  kirjoitustapa  että  hänen  tuotantonsa  äärimmäi- 
siin asti  pessimistinen  luonne  ilmenevät  selvästi  jo  niissä  hänen  ker- 
tomuksissaan, jotka  muodostavat  ensimäisen  kokoelman.  Jo  useam- 
pien hänen  tuotteittensa  päällekirjoituksista  näkyy  tämä  Andrejevvin 
kirjailijaluonteen  piirre.  Kaikkialla  siinä  kohtaa  meitä  kuoleman  kaa- 
mea henkäys:  hänen  teoksissaan  voimme  sanoa  joka  askeleella  koh- 
taavamme kuoleman,  luonnollisen  ja  väkivaltaisen,  kaikkialla  näemme 
järjettömän  murhan  ja  itsemurhan,  jotka  sen  lisäksi  tapahtuvat  mitä 
kamalimmissa  olosuhteissa.  Eräässä  Andrejevvin  viimeisistä  tuotteista  — 
,,  Kuningas  nälkä"  —  esiintyy  kuolema  toimivana  henkilönä,  jonka 
katsoja  näkee  näyttämöllä  kaikissa  näytöksissä.  Melkein  kaikkihan 
kirjailijat  kuvailevat  kuolemaa,  mutta  Andrejevvilla  se  on  hallitsevassa 
asemassa.  Tässä  suhteessa  osoittaa  koko  hänen  tuotantonsa  aivan 
alusta  asti  yhtäläisyyttä  taantumusajan  viimeisten  kirjallisuustuotteit- 
ten  kanssa.  Sitä  paitsi  eri  taiteilijain  kuvaukset  samasta  asiasta  teke- 
vät aivan  erilaisen  vaikutuksen:  kaikki  riippuu  tiettävästi  siitä,  *«iW*a 
tekijä  arvostelee  kutakin  ilmiötä  ja  kuinka  hän  sen  kuvaa.  Lukijat, 
jotka  ovat  tutustuneet  vaikkapa  vain  ^Punaiseen  nauruun",  voivat 
muodostaa  itselleen  käsityksen  Andrejewin  useimpien  painajaisen  ta- 
voin vaikuttavien  teosten  luonteesta.  Mutta  tähän  piirteeseen  hänen 
tuotannossaan  palaamme  myöhemmin.  Eipä  suotta  eräs  venäläinen 
kriitikko,  Ljvow,  joka  on  kirjoittanut  Andrejevvista  koko  joukon  kir- 
joituksia, ole  antanut  laajimmalle  näistä  kirjoituksista,  jonka  hän  kir- 
joitti jo  vuonna  1904,  nimitystä  „ Kuollut  valtakunta".  Viimeisellä  ai- 
kakauskirjoista lukemallani  Andrejevvia  käsittelevällä  kirjoituksella  taa- 
sen on  yhtä  vähän  elämäniloa  ilmaiseva  päällekirjoitus  ^Golgata* 
(».Obrazovanie",  kesäkuu  1908).  Kirjoittajan  mielestä  on  kirjailija  „tuo 
maiälman  ^  tragedioista  kärsivä  marttyyri,  tuo  maailman  ^  totuuden 
etsijäj  joka  hakee  tietä  kovan  kohtalon  sortamalle,  yksinäiselle,  kärsi- 
välle^ tuskissaan  kiemurtelevalle  ihmiselle". 

^  Harveonus  meidän. 

Olen  harventanut  sanan  „maailman",  koska  Leonid  Andrejew 
on  jo  kirjallisen  uransa  alussa  ottanut  ratkaistavakseen  peräti  yleisin- 
himillisiä, ikuisia  kysymyksiä.  «Hänen  mieltään  kiinnittävät  kaikkein 
enimmän  ne  puolet  elämästä,  jotka  eivät  ole  ihmisen  kontrollin  alai- 
set, mutta  jotka  ikiajoista  ovat  kahlehtineet  ihmisen  personaa  ja  sen 
vapaita  ilmauksia",  kirjoittaa  toinen  Andrejevvin  tutkija  I.  B.  Baranov^. 

Mitkä  kysymykset  sitten  ovat  kirjailijamme  huomion  esineenä? 
Mitkä  ovat  syyt  hänen  rajattomaan  pessimismiinsä?  Voidaksemme 
vastata  tähän  meidän  täytyy,  vaikka  tietystikin  vain  pikimältään, 
pysähtyä  tarkastamaan  muutamia  niistä  lähes  60  teoksesta,  jotka 
Andrejevv  tähän  saakka  on  julkaissut. 

3. 

Tahtoisimme  —  mikäli  se  on  mahdollista  yhdessä  kirjoitelmassa, 
kun  on  kysymys  Andrejewin  kaltaisesta  kirjailijasta  —  tutustuttaa 
lukijan  etupäässä  hänen  päätuotteisiinsa.  Sen  vuoksi  koskettelemme 
hänen  ensimäisistä  kertomuksistaan  vain  niitä,  jotka  ovat  hänen  maa- 
ilmankatsomukselleen ja  koko  hänen  tuotannolleen  kuvaavimpia. 
Meillä  on  sitä  vähemmän  syytä  pysähtyä  kauemmaksi  aikaa  hänen 
pieniin  kertomuksiinsa,  kun  kahdeksan  niistä  jo  on  ilmestyn)^  suo- 
meksikin kahdessa  eri  julkaisussa  vuosina*  1905  ja  1907  ^  ja  muuta- 
mista taasen  on  ollut  suomennoksia  sanomalehdissä. 

Kaikki  hänen  teoksensa  ovat  muutamia  poikkeuksia  lukuun  ot- 
tamatta symbolistisia;  hänen  realistisimmissakin  tuotteissaan  esiintyy 
erinäisiä  symbolistisia  olentoja.  Hänen  varhaisimmista  kertomuksis- 
taan on  „Muuri"  (1901)  kaikkein  tyypillisin  tässä  suhteessa.  Se  on 
todellakin  äärimäisiin  asti  symbolistinen  ja  painostava  tekele,  jossa 
melkein  joka  sana  on  erityinen  symbooli  ja  jota  kriitikot  selittävät 
eri  tavoin  ja  monin  epäilyksin.  Kertojana  esiintyy  pitaalitautinen  ja 
kertomus  alkaa  seuraavilla  sanoilla:  „Minä  ja  toinen  pitaalitautinen 
ryömimme  varovasti  aivan  muurin  viereen  ja  katsoimme  ylös.  Muu- 
rin  yläreuna   ei  tänne  näkynyt;  muuri  kohosi  suorana  ja  sileänä  ja 

1  Leonid  Andrejew,  „ Kertomuksia**.  Yrjö  Weilin,  Helsinki.  —^  Sitä  paitsi 
Leonid  Andrejew,  „ Keväisiä  lupauksia.  Alikapteeni  Kablukowin  elämästä'*. 
Emil  Vainio.     Helsinki. 

näytti  jakavan  taivaan  kahteen  osaan  — Ja  taivaan  ja  maan 

puristamana  läähätti  musta  yö,  ähkyi  kumeasti  ja  raskaasti  ja  syöksi 
joka  henkäyksellä  sisästään  kirpeätä  ja  polttavaa  hiekkaa,  joka  ki- 
peästi kirveli  haavojamme  .  .  .  «Vaikka  kukaan  ei  tiennyt,  mitä  tuon 
kauhean  muurin  takana  on,  niin  kaikkia  sen  vieressä  tunkeilevia  pi- 
taalitautisia,  nälkäisiä,  mielettömiä  elähyttää  toivo,  että  he  onnistuvat 
kiipeämään  sen  yli,  iskemään  otsallaan  siihen  aukon  taikka  murta- 
maan sen  rinnallaan,  sanalla  sanoen  pääsemään  uuteen  maailmaan. 
Nuo  onnettomat  tekevät,  toisiaan  uhkaillen  ja  tappaen,  yksinäisiä  ja 
yhteisiä  epätoivoisia  yrityksiä  voittaakseen  muurin,  joka  on  heidän 
surmansa.  Tuhansittain  kohoaa  kirouksia  miesten  rinnoista.  Mutta 
sittenkin,  kun  Järähti  koko  näkyvä  maailma  ja  tuhannet  pullistetut, 
rajut  rinnat  töytäsivät  vasten  muuria",  kun  „ voimakas  ihmisruumis- 
kasa  ärjähti  ja  koko  voimallaan  iski  vasten  muuria",  «niin  se  ei  ol- 
lut arasti  ja  häpeillen  vaiti  —  synkkä  ja  uhkaavan  rauhallinen  oli 
sen  muodottomien  silmäin  katse  ja  ylpeänä  kuin  kuningatar  se  laski 
valumaan  hartioiltaan  nopeasti  alas  juoksevan  verimanttelin,  jonka 
liepeet  hukkuivat  muodottomien  ruumiitten  sekaan**.  Kuitenkin  ihmi- 
set „jotka  kuolivat  joka  silmänräpäys,  olivat  kuolemattomia  kuin  ju- 
malat". 

Koko  tämä  verrattain  lyhyt  kertomus  on  täynnä  mitä  kaameim- 
pia kuvia.  Liiaksi  toistensa  päälle  kasattujen  kauheuksien  ja  vaikeasti 
tajuttavin  symbolismiensa  tähden  ei  „Muuri"  ole  Andrejewin  parhaita 
tuotteita  taiteellisessa  suhteessa,  mutta  se  on  mielenkiintoa  herättävä 
tekijän  sielunelämää  määriteltäessä.  On  mahdotonta  kuvitella  sitä 
synkkää  mielialaa,  jonka  vallassa  tämmöisen  teoksen  tekijä  on  ollut. 
Kertomus  päättyy  seuraavalla  pitaalitautisen  epätoivoisella  huudolla, 
joka  ei  herättänyt  vastakaikua  kenessäkään:  „Seisokoon  se  (muuri) 
vain,  mutta  eikö  jokainen  ruumis  ole  astin  sen  huippua  kohti?  Meitä 
on  monta  ja  elämämme  on  raskasta.  Peittäkäämme  ruumiilla  maa, 
heittäkäämme  ruumiitten  päälle  uusia  ruumiita  ja  niin  saavutamme 
huipun !  Ja  jos  yksikin  vain  jää  jälkeen,  —  niin  hän  on  näkevä  uu- 
den maailman". 

Tätä  kertomusta  lukiessa  herää  luonnollisesti  kysymys,  mitä  on 
ymmärrettävä  tuolla  „ Muurilla",  synkällä  yöllä  ynnä  lukuisilla  muilla 
symboleilla,  joita   tämä  kertomus  on  täynnä.     Tässä  on  epäilemättä 


Uusimmasta  venäläisestä  kirjallisuudesta.  609 

lausuttuna  Andrejevvin  käsitys  koko  ihmiskunnan  elämästä.  Muuri  — 
se  on  kaikki  ne  asianhaarat  yhteensä,  jotka  jäytävät  tätä  elämää. 
Tekijä  ei  nähtävästi  tee  olennaista  eroa  toiselta  puolen  pitaalitautisten 
ja  nälkäisten  ja  toiselta  puolen  niitten  kauniitten  ja  terveitten  välillä, 
jotka  olivat  harvinaisia  poikkeuksia  ja  jotka  väkijoukko  tappoi^:  kaikki 
ne,  niin  edelliset  kuin  jälkimäisetkin,  muodostavat  yhdessä  personoi- 
dun ihmiskunnan,  joka  on  tuomittu  viettämään  noin  kauheata  ole- 
massaoloa. Erään  tutkijan  —  ruhtinas  N.  D.  URUSowin  —  mielestä 
taas  on  „muuri**  raakuutemme,  itsekkäisyytemme  ja  ihmisvihamme 
symboli;  se  eroittaa  eläimellisen  maailmamme  siitä  ehkäpä  vain  ku- 
vitellusta kauniista  ja  valoisasta  maailmasta,  jonne  turhaan  ja  mielet- 
töminä pyrkivät  saastaisen  elämän  saastuttamat.  Etempänä  saamme 
nähdä,  että  tuo  salaperäinen  seinä  todellisuudessa  on  se  selittämätön 
kohtalo,  joka  painaa  Andrejevvin  sankareita. 

Lähellä  tätä  kertomusta  ovat  rajattoman  pessimisminsä  vuoksi 
symbolistiset  luonnokset  „Valhe",  «Äänettömyys"  ja  „Nauru",  jotka 
on  otettu  mainittuun  Andrejevvin  kertomusten  suomennoskokoelman. 
Ensimäisessä  näistä  kolmesta  kertomuksesta  sankari  surmaa  lemmit- 
tynsä, jonka  hän  luulee  olevan  uskottoman  ja  jota  hän  kaikin  tavoin 
sitä  ennen  koettaa  saada  tunnustamaan  totuuden.  Andrejevv  kuvaa 
mestarillisesti  tämän  epäilemättä  mielipuolen  miehen  sieluntilaa.  En- 
simäisinä  hetkinä  murhan  tehtyään  hän  on  onnellinen,  mutta  kohta 
hän  ymmärsi,  että  oli  »tappanut  naisen,  mutta  tehnyt  valheen  kuole- 
mattomaksi". Itse  sana  „ valhe"  muuttuu  hänen  sairaassa  mielikuvi- 
tuksessaan isoksi,  kiiltäväksi  ja  raivoisaksi  käärmeeksi;  kun  hän  hen- 
gittää, niin  „valhe"  sihisten  „tunkee  hänen  rintaansa  ja  repii  sitä, 
repii!**     Hän  tuntee  sen  Jokaisessa  ilman  atoomissa". 

Arvostelijat  näkevät  tässäkin  pienessä  kuvauksessa  suurenmoi- 
sen yleiskuvan:  tämmöinen  on  Andrejevvin  mielestä  koko  ihmiselämä 
ja  hän  itse  s.  o.  yhtämittaista  valhetta  vain. 

Samanlaisen  epänormaalisen  henkilön  kärsimykset  kohtaavat 
meitä  myöskin  kertomuksessa  ^Äänettömyys**.  Siinä  kuvataan  anka- 
ran maalaispapin  sieluntilaa  hänen  ainoan  tyttärensä  Veran  itsemur- 
han jälkeen.  Salaperäisen  vaiteliaana  ja  surumielisenä  oli  tyttö  pa- 
lannut vanhempiensa  luo  Pietarista  ja  heittäytyi  kohta  tulonsa  jälkeen 
junan   alle.    Tästä  hetkestä  alkaen  vallitsi  onnettoman  papin  talossa 

aina  haudan  hi^aisuus.  Kaikkialla  häntä  ahdistaa  tuo  salaperäinen 
äänettömyys  ja  kalvaa  yksinäisyys. 

Yksinäisyyden  kauhun  tuntee  kertomuksessa  »Nauru"  ylioppi- 
las, joka  oli  naamiaisia  varten  valinnut  itselleen  originaalisen  kiina- 
laisnaamarin,  „abstraktimuodon",  jossa  „ei  ollut  mitään  ihmisellistä*. 
Vaikka  naamari  synnytti  »vastustamatonta  naurua"  ja  sankaria  ym- 
päröi ja  painoi  »naurun  rähäkkä",  niin  hän  kuitenkin  oli  äärettömän 
yksinäinen  ja  kärsi  naamarinsa  takana. 

Tässä  symbolistisessa  »naamarissa**  näkee  Baranow,  mieles- 
tämme aivan  oikein,  personoituna  saman  järkähtämättömän,  säälimät- 
tömän kohtalon,  josta  kohta  tulee  puhe. 

Yksinäisyyden  ja  vieraantumisen  tuskia  tuntevat  monet  muut- 
kin Andrejewin  sankarit;  esimerkiksi  kertomuksessa  »Kauas  hämärän 
helmaan"  hän  kuvailee  täydellistä  vieraantumista  hyvänluontoisen 
isän,  tyypillisen  toiminnan  miehen,  ja  pojan  välillä.  Edellinen  pitää 
koko  elämän  tarkoituksena  vain  rikkauden  kokoamista,  jälkimäinen 
taas  ei  voi  tähän  yhtyä.  Sen  vuoksi  poika,  joka  pitkän  eron  jälkeen 
lentotähden  tavoin  ilmestyy  isän  kotiin,  katoaa  taas  yhtä  odottamat- 
tomalla tavalla  jonnekin  »kauas  salaperäisen  hämärän  helmaan". 

Ensimäisen  kertomuksien  kokoelman  on  kritiikki  yksimielisesti 
julistanut  parhaiksi  ja  taiteellisessa  suhteessa  korkealle  asetettaviksi 
tuotteiksi  kertomukset  »Iso  slammi"  ja  »Oli  kerran". 

Edellisessä  nähtävästi  ilkeä  kohtalo  panee  yhden  neljästä  skruu- 
vin  pelaajasta,  joilla  ei  ollut  elämästä  mitään  muita  harrastuksia  kuin 
korttipeli,  kuolemaan  juuri  sillä  hetkellä,  kun  oli  toteutumaisillaan  hä- 
nen hartain  toiveensa  ja  hänellä  oli  käsissään  iso  slammi.  Tämä  ker- 
tomus, joka  on  Andrejewin  ensimäisiä  (se  on  kirjoitettu  jo  vuonna 
1899),  on  arvostelijain  mielestä  myöskin  symbolistinen.  Tuo  sään- 
nöllinen skruuvin  peluu  —  he  pelasivat  »kesät  ja  talvet,  keväät  ja 
syksyt*  —  on  symbolina  ihmiselämästä  yleensä,  joka  on  salaperäi- 
sen kohtalon  vallassa.  Viitaten  itse  kertomukseen  me  kiinnitämme 
lukijain  huomiota  vain  korttien  symbolistiseen  kuvaukseen. 

»Kortit  olivat  jo  aikoja  sitten  heidän  silmissään  lakanneet  mer- 
kitsemästä hengetöntä  ainetta,  nyt  jokainen  väri  ja  värissä  jokainen 
kortti  erikseen  oli  ankaran  yksilöllinen  ja  eli  omaa  erityistä  elämäänsä. 
Värit  olivat  mieluisia  ja  epämieluisia,  onnen  sekä  onnettomuuden  tuo- 

jia.  Toinen  toistansa  seuraavien  korttien  merkitys  oli  erilainen  ja 
pitkittyi  yhä  erilailla  loppumattomiin,  riippumatta  mistään  analyysista 
tai  säännöistä  ja  kuitenkin  säännönmukaisena.  Ja  näitten  sääntöjen 
mukaisesti  kulki  korttien  elämä  aivan  toisella  tavoin  kuin  millä  pelaa- 
jien elämä "  ^ 

Kertomuksessa  „01i  kerran"  esittää  Andrejew  sairaan  papin 
muodossa  ehkäpä  ainoan  kerran  elämänhaluisen  ihmisen,  mutta  tä- 
mänkin ovat  lääkärit  jo  tuominneet  kuolemaan  ja  sama  säälimätön 
kohtalo  särkee  hänenkin  toiveensa. 

Jo  mainitsemissamme  tuotteissa  Andrejew  osoittautuu  tarkkanä- 
köiseksi psykologiksi,  joka  tunkee  enimmäkseen  epänormaalisten  san- 
kariensa  sielujen  sisimpiinkin  sopukoihin.  Erittäinkin  tulee  tämä  puoli 
hänen  kyvystään  ilmi  psykopatologisessa  kertomuksessa  „Ajatus", 
jossa  Andrejew  osoittaa  ihmisajatuksen  koko  voimattomuuden  ja  ky- 
kenemättömyyden. Kertomuksen  sankari  lääkäri  KeriEentsew,  yksi- 
näinen ihminen  ja  äärimäinen  idealisti  hänkin,  näkee  mahtavassa 
ajatuskyvyssään  Julman  voimansa",  «ainoan  aarteensa**.  Siihen  luot- 
taen hän  »astui  liian  lähelle  rajaa",  mielipuolisuutta:  jo  pitkät  ajat 
ennen  kuin  hän  kostonhimosta  surmasi  ystävänsä,  sen  vaimon  mie- 
hen, joka  muinoin  oli  hylänn3rt  hänen  rakkautensa,  hän  tekeytyi 
sangen  taitavasti  mielipuoleksi  välttääkseen  rangaistusta.  Mutta  tämä 
„koe"  päättyi  turmiollisesti  tohtorille:  kohta  murhan  tehtyään  hän 
alkoi  epäillä  olevansa  todellakin  mielipuoli,  ja  hän  on  itse  vakuutettu, 
ettei  hänellä  „ole  edessään  muuta  kuin  mielipuolisuus".  Merkille 
pantavaa  on,  että  tohtori  Kerzentsewille,  kuten  yleensä  Andrejevvin 
sankareille,  on  ominaista  kaksinaisuus. 

Pienemmistä  kertomuksista,  jotka  ovat  peräisin  Andrejevvin  kir- 
jallisen uran  alkupuolelta,  on  vielä  mainittava  vuonna  1902  julkais- 
tut „Horna"  (käännetty  suomeksikin)  ja  „Sumussa",  joissa  tekijä  kos- 
kettelee yhtä  „polttavim mistä"  yhteiskunnallisista  kysymyksistä:  su- 
kupuolikysymystä.  Nämä  kertomukset,  varsinkin  jälkimäinen,  syn- 
nyttivät aikanaan  paljon  melua  ja  tekijää  vastaan  sateli  aiheettomia 
syytöksiä  pornografiasta.  Andrejewin  syyttäjien  joukossa  oli  m.  m. 
Leo   Tolstoin  puoliso,  joka  painatti  „Nowoje  Vremjaan"  sangen  an- 

karasanaisen  kirjeen.  Mutta  eivät  kaikki  arvostelijat  ja  lukijat  kui- 
tenkaan käsittäneet  yhtä  yksipuolisesti  näitä  Andrejevvin  teoksia:  hän 
sai  puolustajiakin.  Paitsi  kirjoituksia  aikakauskirjoissa  on  minulla 
käsillä  näille  tuotteille  omistettu  P.  IvANOwin  hauska  lentokirjanen 
„Leonid  Andrejevvin  vihamiehille".  Muutamat  sanomalehdet  panivat 
asian  johdosta  toimeen  kyselyn  lukijainsa  keskuudessa  ja  useimmissa 
tapauksissa  olivat  vastaukset  yleensä  suosiollisia  Andrejevvtlle. 

Pessimistinä  luihin  ja  ytimiin  asti  kirjailijamme  katsoo  yhtä  syn- 
kin silmin  rakkauttakin  ja  sukupuolikysymystä.  Kumpikin  kertomus 
päättyy  tärisyttävällä  katastrofilla  ja  kumpikin  on  kirjoitettu  voimak- 
kaasti ja  on  täynnä  kamalia  realistisia  yksityiskohtia,  mikä  tekee  mitä 
masentavimman  vaikutuksen.  Kymnaasin  ylemmän  luokan  oppilas 
Pavel  Rybakow,  joka  tuntee  itsensä  vieraaksi  perheensä  keskuudessa, 
idealisti,  joka  mielessään  haaveilee  puhtaasta  rakkaudesta,  mutta  on  jo 
pari  vuotta  sitten  antautunut  irstailuun  ja  n3rt  on  pahan  taudin  saas- 
tuttama, lopettaa  elämänsä  tekemällä  itsemurhan  ja  surmaamalla  pros- 
titueeratun  naisen.  Tämä  on  niin  sanoaksemme  kertomuksen  „Su- 
mussa"  paljas  luuranko.  Tästä  ei  kuitenkaan  vielä  saa  tarkempaa 
käsitystä  itse  teoksesta.  Siinä  tekijä  kuvaa  muun  muassa  mestarilli- 
sesti isän  ja  pojan  vieraantumista  toisistaan:  he  eivät  ilkeä  puhua 
poikaa  hänen  iässään  vaivaavasta  sukupuolikysymyksestä.  Tämä  ei 
tietenkään  ole  ainoa  ilmiö  laatuaan:  se  on  havaittavissa  kaikkialla  ja 
se  johtaa  usein  perin  onnettomiin  seurauksiin.  Tässä  kuvauksessa 
on  tekijä  myöskin  esittänj^  syvän  psykologisen  analyysin  nuorukai- 
sen sekavasta  sieluntilasta,  joka  hänessä  vallitsee  elämänsä  viimeisenä 
päivänä.  Huomautettakoon  tässä  siitäkin,  että  vaikka  prostitueeratut 
naiset  ja  paheen  pesät  usein  esiintyvätkin  Andrejewin  tuotteissa,  niin 
ei  häntä  kuitenkaan  missään  tapauksessa  voi  syyttää  siitä,  että  hän 
edistäisi  epäsiveellisyyden  leviämistä,  kuten  jotkut  venäläiset  «nuoret" 
kirjailijat  tekevät. 

Andrejewin  pienempien  tuotteitten  tutkimus  saattaa  itsestään  te- 
kemään seuraavan  johtopäätöksen  tekijän  maailmankatsomuksesta: 
ihmiskuntaa  painavat  jotkut  salaperäiset,  julmat  voimat  —  säälimätön 
kohtalo,  jonka  edessä  ihmisten  kaikki  ponnistukset  ja  taistelut  ovat 
tuloksettomia  ja  hyödyttömiä.  Ihmisajatuskin  on  pelkkä  illusioni. 
Andrejevvin    sankarit   ovat   yksinäisiä,    epänormaalisia,    voimattomia, 

tahdottomia,  mielipuolisuuden  rajalla  olevia  ihmisiä.  Ne  ovat,  kuten 
Ljvow  sattuvasti  sanoo,  „eläviä  ruumiita*.  Mutta  huomattava  on, 
että  Andrejevvin  silmissä  tämmöiset  ihmiset  ovat  symboleita  ihmisistä 
yleensä.  Jos  katsotaan  elämää  niin  sanoaksemme  absoluutisesti  pes- 
simistiseltä kannalta,  niin  sokeitten,  salaperäisten,  ihmisille  käsittämät- 
tömien voimien  edessä,  kauhean  „Muurin"  ja  säälimättömän  kohta- 
lon edessä  ovat  kaikki  täydelleen  yhtä  voimattomia,  ei  ole  eroitusta 
normaalisten  ja  epänormaalisten  ihmisten  välillä. 


TAISTELUT  ITAMERENMAAKUNNISSA. 

KIRJOITTANUT 
O.    BR. 


II. 

Emme  tässä  luonnollisesti  voi  kertoa  Itämerenmaakuntain  his- 
toriaa, vaan  on  tyytyminen  esittämään  vain  tärkeimpiä  tapahtumia 
viime  vuosisadalta. 

On  laajalle  levinnyt,  kaikissa  historiallisissa  koulukirjoissa  näkö- 
sälle  tuleva  käsitys,  että  Itämerenmaakuntain  aateli  vuosina  1817 — 
1819  suostui  vapaaehtoisesti,  laajasydämisen  «humaniteetin"  elähyttä- 
mänä,  lakkauttamaan  maaorjuuden  ja  lahjoitti  alaisilleen  talonpojille 
täyden  „ vapauden".  Mutta  tämä  on  suunnaton  historiallinen  valhe, 
sillä  koko  talonpoikaisvapautus  ei  ollut  muuta  kuin  viheliäistä  ilvei- 
lyä: ei  hävitetty  orjuutta,  vaan  ainoastaan  se  sana,  joka  tätä  käsi- 
tettä ilmaisi.  Tuo  paljon  ylistetty  vapaus  oli  siinä,  että  tilan  herra 
ei  enää  voinut  myödä  talonpoikiaan  yksittäin  ja  ilman  maata,  mutta 
he  joutuivat  muuten  entistä  paljoa  huonompaan  riippuvaisuusasemaan. 
Maa  ja  pohja,  jota  talonpojat  asuivat  ja  joka  siihen  saakka  oli  ollut 
talonpoikaisväestön  yksinomaisena  maaomistuksena,  selitettiin  va- 
paaksipäästöjulistuksella  nyt  tilanomistajain  koskemattomaksi  omai- 
suudeksi, jota  he  saattoivat  hallita  oman  mielensä  mukaan.  Mutta 
kun  talonpoika  ei  maatta  voinut  tulla  toimeen,  täytyi  hänen  nurku- 
matta suostua  niihin  ylen  määrin  koviin  päivätyöehtoihin,  jotka  tilan- 
omistaja hänelle  pani.     Vapaa  talonpoika  ei  saanut:  lähteä  kuveme- 


Taistelut  Itämerenmaakunnittsa.  615 

mentistä  pois;  muuttaa  kaupunkeihin  eikä  siellä  hankkia  kiinteää 
omaisuutta;  valita  itselleen  muuta  elinkeinoa  kuin  maanviljelyksen; 
mennä  tilanomistajan  luvatta  naimisiin;  jättää  anomuskirjoja  oikeu- 
delle eikä  hallinnollisille  virkamiehille;  syyttää  tilanomistajaansa  hä- 
nen erityisettä  kirjallisetta  suostumuksettaan  (!)  j.  n.  e.  Tilanomis- 
^jÄ  pysyi  siis,  kuten  ennenkin,  kaikkivaltiaana  orjavoutina,  jolle  ni- 
menomaan annettiin  valta  rangaista,  oman  päätöksensä  voimalla, 
alustalaisiaan,  niin  miehiä  kuin  naisia,  15.  kepinlyönnillä!  Eivätkä 
baltialaiset  paroonit,  nämä  »korkeamman  kultuurin  edustajat **,  ole  mi- 
tään etuoikeuttaan  niin  perinpohjin  käyttäneet  kuin  juuri  „kotikurin" 
häpeällistä,  häpäisevää  oikeutta  .  .  . 

Hirvittävän  kova  aika  koitti  nyt  Itämerenmaakuntain  vapaute- 
tuille talonpojille.  Orjuuden  sijaan  tuli  maaorjuus:  tilanherralle 
suoritettavia  rasituksia  ja  veroja  lisättiin  tuntuvasti,  pakkotöitä  täytyi 
tehdä  entistä  paljoa  suuremmassa  määrässsä,  orjuuden  kurjuus  kävi 
vielä  sietämättömämmäksi.  Kun  talonpoikain  niskoille  pannut  ylen- 
palttiset päivätyöt  veivät  heiltä  melkein  kaiken  heidän  aikansa,  jäi- 
vät useinkin  heidän  omat  vainionsa  hoitamatta  taikka  meni  sato 
hukkaan.  Nälkävuosien  vuoro  tuli  nyt;  muutenkin  syötiin  silloin  lei- 
pää, jolla  oli  paljon  yhtäläisyyttä  turpeen  kanssa  ja  joka  —  senai- 
kuisten  todistusten  mukaan  —  myöskin  yhtäläisesti  paloi!  Kaamea 
epätoivo  valtasi  väestön;  siellä  täällä  syntyi  talonpoikaislevottomuuk- 
sia, mutta  ne  tukahdutettiin  julmalla  ankaruudella. 

Orjuutettu  kansaparka  ei  silloin  nähnyt  mitään  pelastuksen 
keinoa,  ja  niin  se  siirtyi  1840-luvulla  joukoittain  kreikkalais-katoli- 
seen  uskontunnustukseen.  Kansaan  oli  levitetty  huhua,  että  jokai- 
nen, joka  ottaa  ^keisarin  uskon",  samalla  vapautetaan  maaorjuuden 
ikeestä  ja  saa  valtakunnan  sisäosista  palan  maata  uutisasutusta  var- 
ten. Ja  niin  voitelutti  Liivinmaalla  vähään  aikaan  toistasataatuhatta 
ihmistä  itsensä  oikeauskoisilla  venäläisillä  papeilla.  Tilanomistajat  ja 
pastorit  olivat  aivan  hämmästyksissään  ja  tahtoivat  sen  estää,  mutta 
silloin  elokuussa  1845  lakkasivat  talonpojat  etelä-Liivinmaalla  yht- 
äkkiä työstä  ja  rupesivat  sadoin  ja  tuhansin  tulvailemaan  Riikaan  ha- 
kemaan sikäläiseltä  venäläiseltä  kenraalikuvernööriltä  apua  ja  turvaa. 
Oli  niin  paljon  avutonta  valitusta  koko  tässä  kansanliikkeessä,  se  oli 
todellakin    „ kapinaa    polvillaan"  —    niinkuin   Pietarin   proletariaatin 

anomusretki  22  p.  tammikuuta  1905  —  ja  toi  saman  traagiiiisen 
pettymyksen. 

Joukkosiirtyminen  kreikkalaiseen  kirkkoon  esitettiin  hirvittäväksi 
kapinaksi:  kasakat  lähetettiin  maahan  ja  tiloilla  alkoivat  veriset  teloi- 
tukset. Ei  kuitenkaan  kaikkia,  jotka  olivat  luopuneet  luterisesta 
uskosta,  voitu  piiskata  kuoliaaksi,  mutta  entiseen  uskoon  ei  heitä 
liioin  voitu  palauttaa,  sillä  kreikkalainen  kirkko  ei  antanut  äsken 
voittamaansa  laumaa  takaisin.  Mutta  siitä  oli  painavat  seuraukset 
maan  vastaisille  vaiheille:  kreikkalais-oikeauskoisten  seurakuntien  pe- 
rustamisella murrettiin  syvä  aukko  siihen  muUriin,  joka  tähän  asti 
eroitti  Itämerenmaakunnat  muusta  Venäjästä.  Venäläisille  hengelli- 
sille ja  venäläisille  virkamiehille  tarjoutui  nyt  tilaisuus  sekaantua  tilan- 
herrojen ja  talonpoikien  välisiin  suhteisiin;  Itämerenmaakunnissa  val- 
linnut kauhistuttava  tila  oli  nyt  paljastettu,  eikä  sitä  enää  käynyt  sa- 
laaminen eikä  peitteleminen.  Jostakin  täytyi  apua  tulla,  jotteivät  ta- 
pahtumat toistuisi  uudessa  muodossa,  ja  niin  toivat  agraarilait  vuo- 
silta 1848—1850  muutamia  huojennuksia.  Päivätyö  velvollisuutta  jär- 
jestettiin jonkun  verran,  talonpoikaismaata  ei  ollut  enää  tilan  hyväksi 
vähennettävä  (Liivin-  ja  Vironmaalla  liitettiin  vielä  kuudesosa  talon- 
poikaismaata [„osue"]  herraskartanon  alueihin),  mutta  talonpoikaisen 
väestön  orjistuttaminen  ja  oikeudettomuus  oli  muuten  edelleen  vallalla. 

1840-luvun  uskonnollinen  liike  toi  kansalle  ainakin  sen  hyvän 
seurauksen,  että  luterinen  papisto  heräsi  veltosta  huolettomuudestaan, 
tullen  pakoitetuksi  tekemään  syvien  rivien  valistamiseksi  jotakin.  Ei 
ollut  vähimmin  sen  syy,  että  kansa  niin  helposti  vaihtoi  uskoaan,  ja 
nyt  oli  sitä  vastaan  toimittava  kaikella  innolla,  sillä  kreikkalais-oikea- 
uskoinen  propaganda  oli  suuresti  järkjrttänyt  luterisen  kirkon  asemaa 
maassa.  Nyt  avattiin  kansakouluja  (aina  vuoteen  1833  ei  koko  Kuu- 
rinmaalla ollut  kuin  viisi  (!)  kansakoulua),  pidettiin  huolta  uskonnol- 
listen kansankirjasien  julkaisemisesta  ja  kaikin  tavoin  kehoitettiin  kan- 
saa pysymään  vanhassa  uskossaan.  Tosin  kouluissa  harjoitettiin  us- 
kontoa sangen  paljon,  mutta  sen  ohessa  oppi  nouseva  nuoriso  aina- 
kin lukemaan  ja  kirjoittamaan,  ja  niin  laskettiin  alkeet  kansan  myö- 
hemmälle itsenäiselle  sivistyskehitykselle.  Tämä  uskonnollinen  va- 
listustyö tuli  luonnollisesti  pappien  osalle;  eikä  myöskään  ole  kiel- 
lettävä, että  monet  heistä  ovat  kansansivistyksen  alalla  vaikuttaneet 

tosi  antautumuksella.  Hekin  kuitenkin  olivat  lujasti  vakuutettuja  siitä, 
että  olemassaolevaa  orjuutusjärjestelmää  ei  ollut  rahtustakaan  kor- 
jattava: lukekoot  vain  lättiläiset  ja  virolaiset  talonpojat  ahkerasti  raa- 
mattuaan  ja  käykööt  kirkossa  tiheään,  mutta  muuten  heidän  täytyj'^ 
„pysyä  aurankurjessa",  evättävä  on  heiltä  nousu  korkeampaan  sivis- 
tykseen. 

Maaorjuuden  kurjat  olot  kestivät  aina  1860-luvulle  saakka. 
Silloin  koitti  Venäjälle  suurien  reformien  aika,  ja  nyt  heräsi  kysymys, 
oliko  kautta  koko  valtakunnan  vireille  pantujen  uudistusten  pysäh- 
dyttävä baltialaisten  kuvemementtien  rajalle?  Oli  jo  alun  pitäen  sel- 
vää, että  nyt,  kun  Venäjällä  oli  23  miljoonaa  ihmistä  vapautunut 
maaorjuuden  kahleista,  ei  baltialaisissa  maakunnissakaan  enää  kan- 
san peloittava  orjuutus  ja  kiskominen  voinut  huojentamattomassa 
muodossa  jatkua.  Aatelisten  junkkarien  täytyi  raskain  sydämin  mu- 
kautua moneen  muutokseen  voidakseen  korvaukseksi  nousta  kaikella 
voimallaan  tärkeimpien  uudistusten  toteuttamista  vastaan.  Niin  ku- 
mottiin tilanomistajan  rasittava  holhousvalta  monessakin  suhteessa: 
talonpojat  saivat  muuttovapausoikeuden  eivätkä  enää  olleet  paroonin 
armosta  riippuvia;  talonpojat  voivat  nyt  asettua  kaupunkeihin,  valita 
mielensä  mukaisen  ammatin,  mennä  avioliittoon  j.  n.  e.  tarvitsematta 
pyytää  tilanomistajan  lupaa;  niinikään  ruoska  otettiin  junkkarien  kä- 
destä ja  „kotikurioikeus"  lakkautettiin.  ( 1860-luvulta  pitäen  ei  ruu- 
miillinen rangaistus  ole  enää  ollut  käytännössä  baltialaisissa  maa- 
kunnissa, kunnes  sen  nyt  vuonna  1905  baltialainen  aateli  yhdessä 
venäläisten  kasakkain  kanssa  otti  uudelleen  käytäntöön  —  yksin  nais- 
ten ja  ukkojenkin  suhteen !)  Tilanherran  holhousvallan  lakattua  täy- 
tyi luonnollisesti  vapautuneelle  maalaisväestölle  antaa  enemmän  itse- 
näisyyttä sen  omien  kunnallisasioittensa  hoidossa;  siten  julkaistiin 
vuonna  1866  baltialaisten  kuvemementtien  uusi  kunnallisasetus.  Tällä 
tavoin  luiskahti  ajan  virrassa  aatelin  käsistä  joitakuita  peräti  kestä- 
mättömäksi käyneitä  etuoikeuksia,  mutta  muuten  jäi  kuitenkin  sen 
politillinen  ja  taloudellinen  ylivalta  turvatuksi:  pantiin  kaikki  voimat 
liikkeelle,  jotta  juuri  välttämättömimpien  parannuksien  toimeenpano 
saataisiin  sotketuksi  ja  kokonaan  raukeamaan.  Niinpä  jäivät  baltia- 
laiset maakunnat  vaille  sekä  venäläisten  semstvojen  mallin  mukaista 
paikallista   itsehallintoa  että  uusia  oikeuslaitoksia  (valamiesoikeuksia, 

parannettua  oikeudenkäyntijärjestystä  j.  n.  e.),  sillä  siellä  oli  kaikki 
jääpä  vanhoilleen,  feodaalisen  hallitusmuodon  varaan.  Ennen  kaik- 
kea onnistui  aatelin  pidättää  hallitus  kaukana  agraarikysymyksen 
ratkaisusta,  sillä  tilanherran  ja  talonpoikain  väliset  suhteet  oli  järjes- 
tettävä ^vapaasta  sopimuksesta".  Päivätyöjärjestelmä  oli  aikojen  ku- 
luessa osoittautunut  järkiperäiseen  maanviljelykseen  soveltumattomaksi, 
jonka  vuoksi  suurtilain  omistajat  siirtyivät  maaorjuudesta  ja  sen  pa- 
kollisista työsuorituksista  ja  luonnonveroista  rahavuokraan.  Vuokran 
suuruutta  vain  ja  ylipäänsä  kontrahtiehtoja  ei  valtiomahti  saanut 
määritellä:  feodaalisen  paroonin  tulee  täällä  mielin  määrin  hallita  ja 
vallita  ja  talonpoikain  on  pakko  yksinkertaisesti  alistua  hänen  tahtoonsa. 

Näin  jäivät  aloitetun  uudistustyön  herättämät  toiveet  toteutu- 
matta: feodaalisten  jätteiden  koko  sora  painaa  yhä  vieläkin  maata, 
vaikkakin  monta  kiveä  vieritettiin  silloin  poLs.  Mutta  verrattuna  hir- 
vittävään entisy3rteen  on  1860-luvun  reformit  kuitenkin  merkittävä 
valtavaksi  edistysaskeleeksi  ja  uutta  elämää  kumpusi  nyt  kaikkialta 
esiin.  Ikeeseen  painettu  kansa  heräsi  nyt  vapaaseen,  itsenäiseen  toi- 
mintaan: se  ei  tahtonut  enälä  jäädä  tahdottomaksi  aseeksi  valtiaidensa 
käsiin,  vaan  itse  määrätä  kohtalonsa,  ei  enää  pitkämielisenä  kärsiä 
orjanosaansa,  vaan  vaatia  ja  taistelemalla  hankkia  ihmisoikeutensa! 
Niin  syntyi  taistelu  etuoikeutetun  aateliston  ja  oikeudettomain  syvien 
rivien  välillä,  taistelu,  jonka  lopulta  täytyi  viedä  katastroofiin  .  .  . 

1860-luvulla  astui  vähäinen  ryhmä  lättiläisiä  sivistyneitä  —  n.  s. 
„nuorlättiläiset*,  etunenässä  Chr.  Waldemar  —  sorrettujen  kansalais- 
toveriensa  puolesta  avoimeen  taisteluun.  He  vetosivat  yleiseen  mieli- 
piteeseen ja  tekivät  lentolehdillä  ja  julkaisuilla  maansa  kauheat  olot 
Venäjällä  ja  Europassa  tunnetuiksi,  he  kävivät  baltialaisen  aatelin 
kimppuun  säälimättömällä  ankaruudella  ja  vaativat  reformeja  toimeen- 
pantavaksi. He  kääntyivät  kansan  itsensä  puoleen,  toivat  sen  silmien 
eteen  sen  kurjan,  alentavan  tilan  ja  raivasivat  tietä  vapaalle  sivistyk- 
selliselle kehitykselle.  On  itsestään  ymmärrettävää,  että  nuorlättiläi- 
sen  ryhmän  toiminta  tukahutettiin  pian:  sen  äänenkannattaja  („Pe- 
terburgas  Avvises")  lakkautettiin  ja  useimmat  sen  kannattajat  karkoi- 
tettiin  maasta.  Mutta  sen  alulle  panemaa  työtä  ei  enää  voitu  hävit- 
tää: syvien  rivien  yhteenkuuluvaisuuden  tunto  oli  herätetty,  vapau- 
delliset,  sivistykselliset  pyrkimykset  olivat  jo  saattaneet  liikkeelle  laa- 

joja   kansankerroksia   eikä   mikään   mahti   maan  päällä  olisi  voinut 
tunkea  niitä  entiseen  orjuuden  kurjuuteen. 

Lättiläisellä  kansallisella  liikkeellä  oli  alussa  kokonaan  progres- 
siivinen luonne:  »laajalle  meneviä  uudistuksia  ja  sivistyksellistä  ke- 
hitystä" —  oli  sen  lippuun  kirjoitettu.  Kuten  jo  sanottiin,  oli  baltia- 
lainen aateli  juonillaan  saanut  uudistustyön  lamautetuksi,  niin  että 
tällä  alalla  ei  tarkoitettu  saavuttaa  mitään  mainittavaa  menestystä, 
vaan  ainoastaan  lujitettiin  voitettuja  asemia  ja  siten  myöskin  syvien 
rivien  oikeudellista  tilaa.  Verrattomasti  suurempi  merkitys  oli  kan- 
sallisen sivistyksen  saavutuksilla:  kansakouluja  avattiin  nyt  joka  kun- 
taan, kansan  yleinen  sivistystaso  nousi  silmissä;  kansan  kieli  kehi- 
tettiin kirjallisuuskieleksi,  sanomalehtiä  ja  kirjoja  ilmestyi,  yhdistyk- 
siä perustettiin  kaikkialla  —  sanalla  sanoen:  halveksittu  talonpoikais- 
sääty  liittyi  nyt  yhteen,  samaksi  kansaksi  itsenäisine  sivistystehtävi- 
neen.  Jättiläisaskelin  eteni  lättiläisten  ja  virolaisten  taloudellinen  ja 
sivistyksellinen  irtautuminen  saksalaisten  yliherruudesta.  Alussa  bal- 
tialaiset saksalaiset  vain  pilkkasivat  ja  ivasivat  »epäsaksalaisten**  sivis- 
tyspyrintöjä,  mutta  sitten  aukenivat  heidänkin  silmänsä  näkemään, 
kuinka  kovasti  kansallinen  liike  uhkasi  heidän  koko  asemaansa.  Sak- 
salainen aines  Itämerenmaakunnissa  on  vain  aivan  ohut  väestönker- 
ros  (noin  6 — 7  %),  ja  se  joutui  nyt  kahden  myllynkiven  väliin:  toi- 
selta puolen  tahtoi  venäläinen  valtiopolitiikki  venäläistyttää  baltialai- 
set kuvernementit  täydellisesti,  toiselta  puolen  tunkeutui  lättiläis-  ja 
virolais-kansallinen  liike  askel  askelelta  eteenpäin.  Kaukonäköisim- 
mät  baltialaiset  politikot  laskivat  aivan  oikein,  ettei  heidän  etuoikeu- 
tettu valta-asemansa  kuitenkaan  iankaikkisesti  kestäisi  ja  että  juuri 
päällekäyvän  venäläistyttämisen  pidättämiseksi  oli  haalittava  vara- 
väkeä;  senvuoksi  he  rupesivat  julistamaan,  että  viivyttelemättä  oli 
ryhdyttävä  lättiläisiä  ja  virolaisia  saksalaistuttamaan.  Se  oli  äkki- 
jyrkkä käänne  baltialaisessa  politiikissa:  vielä  1840-luvulla  oli  talon- 
poikia kielletty  opettelemasta  saksaa,  jotta  ero  saksalaisten  herrain 
ja  heidän  „epäsaksalaisten**  orjiensa  välillä  olisi  oikein  silmäänpistävä, 
ja  nyt  kokivat  saksalaiset  herrat  kaikin  keinoin  vetää  leiriinsä  „epä- 
saksalaisten"  sivistyneitä  ja  parempiosaisia  aineksia!  Tämä  germaa- 
nialaistuttamispolitiikki  meni  kuitenkin  täydellisesti  myttyyn :  sosiaali- 
nen  kuilu,  joka    eroitti    hallitsevan    vähemmistön  ja  oikeudettoman 

enemmistön  toisistaan,  oli  niin  suuri,  ettei  sitä  voitu  täyttää  saksa- 
laisilla sanoilla,  etuoikeuksistaan  eivät  aatelisjunkkarit  luonnollisesti 
halunneet  rahtuakaan  luopua,  eikä  sanoista  ja  lupauksista  yksin  voi 
rakentaa  siltaa  kahden  toisilleen  vihamielisen  väestöluokan  välille. 
Ja  kaikki  yritykset,  jotka  tarkoittivat  kansallisen  liikkeen  ehkäise- 
mistä, ovat  päinvastoin  sitä  yhä  vahvistaneet. 

Kansallinen  liike  saavutti  huippukohtansa  alussa  1880-lukua. 
Hallitus  julisti  virallisesti,  että  nyt  vihdoin  täytyy  baltialaisissa  maa- 
kunnissa panna  toimeen  aikaa  sitten  luvatut  parannukset,  ja  lättiläis- 
virolainen  talonpoikaisväestö  ja  kaupunkien  pikkuporvaristo  kiitti  ja 
riemuitsi  jo  edeltäpäin.  Mutta  näiden  suurenmoisten  toiveiden  oli 
rauettava  tyhjiin  ja  ihanimmat  kukkasunelmat  joutuivat  hallan  saa- 
liiksi, Kaikki  kävi  aivan  toisin:  baltialaiset  paroonit  saivat  aikaan, 
ettei  agraarikysymykseen  kajottukaan,  kaikki  muut  reformit  lykättiin 
Aleksanteri  Illrnnen  valtaistuimelle  nousun  mukana  syrjään,  ja  vain  Itä- 
merenmaakuntain  venäläistyttäminen  pantiin  toimeen  taipumattomalla 
häikäilemättömyydellä.  Virkapuvut  venäläisiä,  tshinovnikat  venäläi- 
siä, virkakieli  venäjää  —  siinä  oli  vastaus  kansan  ikävöiviin  odotuk- 
siin. Ja  muuten  hallitsivat  maata  aateliset  junkkarit  etuoikeuksiensa 
muurin  takaa. 

Johtava  osa  silloisessa  kansanliikkeessä  tuli  kansallisille  asian- 
ajajille ja  sanomalehtimiehille.  Heillä  oli  vain  yksi  taktillinen  suun- 
nitelma: pidättää  kansaa  kaikista  tarmokkaista  toimista,  kaikista  val- 
lankumouksellisista tai  oppositsioniteoista  ja  alamaisella  lojaalisuudella 
ja  nöyrällä  alistumisella  kerjätä  joitakin  näennäisiä  parannuksia !  Bal- 
tialaiset junkkarit  olivat  tehneet  itsensä  välttämättömiksi  venäläiselle 
tsaarilaisuudelle,  ja  uskonnollisuudessa  ja  nöyrämielisyydessä  keisaria 
ja  valtakuntaa  kohtaan  olivat  nämä  jättävät,  jos  mahdollista,  lättiläi- 
set ja  virolaiset  varjoon.  Lopulta  päätyi  koko  tämä  politiikki  vain 
väsymättömään  ^hurraan**  huutamiseen:  luvatut  parannukset  jäivät 
saamatta,  syvien  rivien  taloudellinen  ja  valtiollinen  sorto  lisääntyi 
vain,  kansakoulu  venäläistytettiin  ja  kaikki  sivistystoiminta  lamau- 
tettiin —  mutta  yhäti  huudettiin  hurraata  ja  lähetettiin  ja  lähetettiin 
Pietariin  kiitossähkösanomia!  Vuosi  vuodelta  huonontui  yleinen  tila, 
mutta  «kansalliset  johtajat**  rakensivat  talojaan,  perustivat  pankkeja 
ja  kehoittivat  kansaa  kärsivällisesti  odottamaan  .  .  . 

Kansallinen  liike  rappeutui  rappeutumistaan.  Taloudellisten  ja 
politillisten  vaatimusten  sijaan  oli  nyt  astunut  raukkamainen  orja- 
maisuus, edistyksellisen  sivistystyön  tilalle  —  ontto  natsionalistinen 
fraasi;  julkisen  elämän  hallitsivat  nyt  kokonaan  hurraanhuutajat  ja 
rahapussipatriootit,  jotka  tahtoivat  yltiöisänmaallisella  isosteluUa  ja 
uskottelemalla  ^kunniakasta"  entisyyttä,  jommoista  ei  ole  koskaan 
ollut  (ryhdyttiinpä  yksin  vastoin  parempaa  tietoa  väärentämään  kan- 
sallista mytologiaa  j.  n.  e.),  karkoittaa  murheellisen  nykyisyyden  pai- 
nostavaa tunnetta.  Tuli  taantumuksellisen  seisahduksen  kausi,  jonka 
1890-luvulla  lopetti  uusien  taistelujen  asekalske  .  .  . 

in. 

Maaorjuuden  aikana  olivat  ^e^äsaksalaiset"  lättiläiset  ja  viro- 
laiset vankkana  päivätyöläisorja-joukkona,  jota  sanottiin  vain  „sää- 
dyksj"*,  mutta  ei  »kansakunnaksi".  Saatuaan  1860-luvun  reformit 
liittyivät  väestöryhmät  hallitsevaa  saksalaista  ainesta  vastaan  erikoi- 
seksi kansalliseksi  kokonaisuudeksi,  jolloin  johtava  asema  kansalli- 
sessa liikkeessä  tuli  talonpoikaisille  pikkuviljelijöille  ja  kaupunkien 
pikkuporvaristolle.  1890-luvulla  tapahtui  vihdoin  itse  tässä  kansalli- 
sessa yhteiskunnassa  luokkaero;  proletariaatti  erkani  luokaksi,  jolla  oli 
historialliset  tehtävänsä,  ja  astui  taisteluun  niin  hyvin  saksalaista 
aatelia  ja  venäläistä  byrokratiaa  kuin  kansallista  porvaristoa  vastaan. 

Baltialaisten  maakuntain  teollinen  nousu  sattuu  1890-luvun  keski- 
vaiheille. Mitä  erilaisimpia  tehdaslaitoksta  perustettiin  Riikaan,  Li- 
bauhun,  Rääveliin  j.  n.  e.,  maan  tärkeimmät  keskukset  (esim.  Win- 
dau)  yhdistettiin  rautatiellä  toisiinsa  ja  kaupungeissa  alkoi  kuumeelli- 
nen  rakennustoiminta.  Syntyi  erinomaisen  vilkas  työvoimain  kysyntä 
ja  joukottain  virtaili  kaupunkeihin  maalaisväestöä.  Ehdottomasti  oli 
asiain  kulku  viepä  työn  ja  kapitaalin  yhteentörmäykseen  ja  pian  sat- 
tuivatkin  ensimäiset  palkkataistelut. 

Sosiaalidemokraatiset  opit  toi  ensin  maahan  lättiläinen  demo- 
kraatinen  intelligenssiluokka;  se  oli  korkeakouluissa  tutustunut  Mar- 
xin ja  Darvvinin  teorioihin  ja  pyrki  nyt  vapauttamaan  syvät  rivit 
kansallisen  porvariston  häpeällisestä  herruudesta,  tyhmennyksestä  ja 
orjuutuksesta.     „Uuden    virtauksen"    (jauna  strava)  kannattajat  ryh- 

mittyivät  radikaalisen  ^Dunas  Lapa*"  päivälehden  ympärille  ja  aloitti- 
vat taistelun  kansallista  porvaristoa  vastaan  pitkin  linjaa.  Tämä  me- 
nettely erosi  siihen  saakka  noudatetusta  niin  jyrkästi  kuin  suinkin,  ja 
siihenastisten  traditsionien  hylkääminen  oli  täydellinen,  ja  vaikka 
taistelu,  jota  käytiin,  olikin  etupäässä  kirjallinen,  ei  sen  merkitystä 
lättiläisen  työväenluokan  henkiselle  heräämiselle  ja  itsenäiselle  ajatte- 
lemiselle samoin  kuin  ylipäänsä  koko  myöhemmälle  sosiaalidemok- 
raatiselle  liikkeelle  ole  arvattava  vähäksi. 

Emme  voi  tässä  lähemmältä  kajota  lättiläisen  sosiaalidemokra- 
tian historiaan,  joka  on  niin  rikas  loistavista  voitoista  ja  raskaista 
tappioista.  Kysyttiin  vuosikautista  vaivalloista  työtä,  sankarillisia 
kamppailuja  ja  monilukuisia  uhrfeja,  ennenkuin  lättiläisestä  sosiaali- 
demokraatisesta  työväenpuolueesta  sukeutui  se  vahva  joukkojenjär- 
jestö,  joka  pystyi  uhmaamaan  hurjimman  taantumuksen  kaikkia  myrs- 
kyjä. Huomautettakoon  tässä  vain,  että  sosialistiset  opit  tunkeutui- 
vat alusta  alkaen,  eivät  ainoastaan  köyhälistökortteleihin,  kaupunkien 
tukahuttaviin  tehtaisiin  ja  työpajoihin,  vaan  liitivät  myöskin  maaseu- 
dulle kartano-työmiesten  majoihin,  pikkuviljelijäin  asumuksiin,  syijäi- 
siin  koulutaloihin.  Natsionalistisen  porvariston  pettämän  taistelulipun 
otti  nyt  järjestyn)rt  proletariaatti  nostaakseen  feodaalista  aatelistoa 
vastaan. 

Tultuamme  vallankumousvuoteen  1905  jätämme  tykkönään  syr- 
jälle kaupunkilaisproletariaatin  valtavat  taistelut  ja  käännymme  seu- 
raamaan vallankumouksellisia  tapahtumia  vain  maaseudulla,  ne  kun 
antavat  n.  s.  «lättiläiselle  vallankumoukselle"  luonteenomaisen  leiman. 

Kaupungeissa  1905  vuoden  alussa  tapahtuneiden  yleislakkojen 
ja  joukkomielenosoitusten  vaikutuksesta  tekivät  maatilojen  palvelijat 
ja  työmiehet  erinäisiä  taloudellisia  vaatimuksia  ja  heittivät  työnsä. 
Aateliset  veroherrat  joutuivat  sanomattomaan  raivoon  ja  huusivat  po- 
liisia ja  sotaväkeä  hätään,  vaikka  lakkoliike  oli  peräti  rauhallista  laa- 
tua. Aateliston  esityksestä  asetettiin  Liivin-  ja  Kuurinmaa  «lisättyyn 
suojelustilaan"  ja  enimmille  tiloille  majoitettiin  kasakoita  ja  rakuunia, 
mikä  luonnollisesti  oli  vain  öljyn  kaatamista  tuleen. 

Maalla  virinnyt  liike  sai  n)rt  edelleen  kehittyessään  läheisen  kan- 
sankapinan luonteen.  Taistelu  ei  suuntautunut  —  liittyen  Venäjän 
yleiseen    vallankumoukseen    —    ainoastaan    venäläisen    absolutismin 

koko  järjestelmään,  vaan  kääntyi  ennen  kaikkea  kotimaisen  aatelin 
vihattua  iestä  vastaan.  Tämän  raa'an  junkkarikastin  vallan  lopetta- 
minen, sen  feodaalisten  etuoikeuksien  murskaaminen,  vapaan,  demo- 
kraatisen  perustuksen  luominen  kansan  valtiolliselle  ja  sivistykselli- 
selle elämälle  —  siinä  ne  tunnussanat,  jotkA  nyt  kansan  rivejä  innos- 
tuttivat. Ydinjoukkona  olivat  tässä  taistelussa  luonnollisesti  maaton 
köyhälistö,  mutta  liikkeeseen  yhtyivät  myöskin  talonpojat  (pikkuvil- 
jelijät),  sillä  he  huomasivat,  että  heidän  vapautuksensa  on  mahdollinen 
vain  sosiaalidemokratian  johtaman  vallankumouksellisen  taistelun  avulla. 

Aateliset  vallanpitäjät  eivät  ottaneet  askeltakaan  päästäkseen 
jollakin  tavoin  sovintoon  kansan  kanssa.  He  toivat  vain  yhä  lisää 
sotamiehiä  maahan  ja  muuttivat  kartanonsa  sotilaskasarmeiksi  tai 
varustetuiksi  rosvolinnoiksi.  Sosialistimetsästys  oli  nyt  tullut  aristok- 
raatiseksi  urheiluksi  eikä  maalla  enää  kukaan  ihminen  ollut  turvassa 
junkkarien  ja  kasakkain  pahoinpitelyltä.  Tällaisissa  oloissa  on  hyvin 
ymmärrettävää,  että  vallankumoukselliset,  ryhtyen  oikeutettuun  hätä- 
varjelukseen,  monesti  tarttuivat  aseihinkin.  Yleinen  tila  kärjistyi 
päivä  päivältä,  varsinkin  kun  Mitaun,  Döblenin  ja  Bauskin  piirikun- 
nissa syntyneen  maatyömiesten  lakon  jälkeen  koko  Kuurinmaa  pan- 
tiin 6(19)-  p:nä  elokuuta  sotatilaan  ja  von  Böckman  kenraalikuver- 
nööriksi. . . 

Koittivat  sitten  nuo  unhoittumattomat  lokakuun  päivät.  Viesti 
«vapauden  julistuskirjasta**  levisi  kuin  kulovalkea  yli  koko  maan, 
herättäen  kaikkialla  sanoin  kuvaamatonta  innostusta  ja  riemua.  Jo- 
kaisessa kauppalassa  ja  kunnassa,  jopa  maan  syrjäisimmissäkin  sopu- 
koissa, pidettiin  nyt  kokouksia  ja  juhlittiin  vallankumouksen  voittoa. 
Joka  paikassa  hyväksyttiin  samanlaiset  ponsilauselmat,  joissa  yleisten, 
sosiaalidemokraattien  ohjelmasta  otettujen  vaatimusten  ohella  vielä 
vaadittiin  baltialaisissa  maakunnissa  vallitsevain  paikallisten  olojen 
täydellistä  uudestaanjärjestämistä.  Ennen  kaikkea  oli  Kuurinmaalla 
sotatila  ja  Liivinmaalla  lisätty  suojelustila  viivyttelemättä  lakkautettava. 
Edelleen  oli  kaikki  asukkaat  saatettava  oikeudellisesti  tasa-arvoisiksi, 
s.  o.  ritaritilain  omistajain  feodaaliset  etuoikeudet  oli  kumottava  ja 
heidät  itse  velvoitettava  tästä  lähin  ottamaan  osaa  kunnallisiin  veroi- 
hin ja  maksuihin.  Metsäin  käytäntöoikeus  oli  vastedes  oleva  paikal- 
listen kuntain  valvonnan  alainen.    Kunnallishallitukset  oli,  tekemättä 

eroa  sukupuolten  välillä,  valittava  yleisen,  yhtäläisen,  välittömän  ja 
salaisen  äänioikeuden  perusteella.  Asteettain  ylenevä  tulovero  oli 
otettava  käytäntöön;  paloviinamonopoolipuodit  ja  kapakat  oli  maalla 
suljettava  ainiaaksi.  Koulut  tuli  täydellisesti  vapauttaa  hengellisen 
säädyn  holhouksesta  ja  koko  opetusohjelma  uudentaa.  Baltialaiset 
maakunnat  olivat  edeskin  päin  kuuluvat  Venäjän  vapaaseen  valtakun- 
taan (satu  „lättiläisestä  tasavallasta"  oli  typerä,  baltialaisten  junkka- 
rien katalassa  tarkoituksessa  liikkeelle  laskema  valhe!),  mutta  paikal- 
listen (kuten  esim.  maa-)  olojen  järjestelyä  varten  oli  kansanvaltai- 
sen äänioikeuden  mukaan  kutsuttava  koolle  maapäivät.  —  Sellaiset 
olivat  ne  vaatimukset,  joiden  tähden  tuhannet  lättiläiset  työmiehet  ja 
talonpojat  saivat  sittemmin  verensä  vuodattaa! 

'Lokakuun  julistuskirjan  ilmestyttyä  joutui  maaseudulla  ylempi 
hallinto  aluksi  aivan  ymmälle  ja  suostui  ensi  päivinä  kaikkialla  val- 
lankumouksellisten kansanjoukkojen  vaatimuksiin.  Myöskin  baltia- 
lainen junkkaristo  oli  alussa  hämmästyksissään  ja  pysyttelihe  arkail- 
len syrjällä,  kunnes  se  huomasi  vasta-vallankumouksen  rupeavan 
Venäjällä  nostamaan  päätään.  Sosiaalidemokraatiset  komiteat  olivat 
lokakuun  17  (30)  p:n  jälkeen  antaneet  määräyksen,  että  „peitsikir- 
vessota"  oli  maalla  kaikkialla  lakkautettava;  oltiin  sitä  mieltä,  että 
kansa  voisi  nyt  rauhallisilla  keinoilla  (lakoilla,  boikottauksella  j.  n.  e.), 
asevoimaa  käyttämättä,  ajaa  vaatimuksensa  hyväksytyksi.  Tätä  mää- 
räystä noudatettiinkin  täsmällisesti,  sillä  tosiasiallisesti  ei  kokonaisen 
kuukauden  kuluessa  (marraskuun  lopulta  alkaen)  ole  merkittävissä 
yhtään  ainoatakaan  vallankumouksellisten  tekemää  hyökkäystä,  ainoa- 
takaan heidän  ampumaansa  revolverinlaukausta.  Aateliston  tarkoituk- 
sena oli  kuitenkin  juuri  ajaa  kansa  kapinaan:  senvuoksi  väestöä  yl- 
lytettiin keinotekoisesti  kaikella  muotoa  ja  lopulta  karkasivat  monin 
paikoin  junkkarilliset  kunniapoliisit  aseellisin  voimin  kansankokousten 
päälle,  jolloin  aseettomassa  kansanjoukossa  moni  haavoittui  ja  kuoli. 
Mutta  yhäti  hillitsi  kansa  vihansa  ja  katkeroitumisensa.  Baltialainen 
aateli  teki  nyt  kaikkensa  esittääkseen  Pietarissa  baltialaisten  maakun- 
tain kansanliikkeen  sillä  tavoin  kuin  se  tähtäisi  irroittumlseen  Venä- 
jän valtakunnasta  ja  »kansallisen  tasavallan"  perustamiseen!  Tämä 
suunnitelma  onnistui:  marraskuun  22  (joulukuun  5)  p:nä  allekirjoi- 
tettiin Tsarskoje  Selossa  ukaasi,  jolla  Liivinmaakin  pantiin  sotatilaan. 


Taistelut  Itämeren  maakunnissa.  625 

Sotatilan  julistus  oli  kuin  merkki  kansan  nousuun.  Vallanku- 
mouksen virta  kohosi  maaseudulla  yli  äyräitten.  Jatkuneet  väkival- 
taisuudet olivat  tänä  kiihoittuneena  aikana  ärsyttäneet  kansaa  niin 
pitkälle,  että  sen  kärsivällisyys  viimein  loppui  ja  se  vapautti  itsensä 
tyranneistaan  ja  kiusaajistaan.  Väestö  pysyi  siinä,  että  paroonien  oli 
luovutettava  aseensa  ja  mentävä  kasakoineen  ja  rakuunoineen  ainiaaksi 
tiehensä.  Pyssynlaukauksia  saivat  he  enimmästä  päästä  vastaukseksi 
vaatimuksiinsa,  ja  niin  puhkesi  aseellinen  taistelu  aateliston  ja  talon- 
poikain välillä.  Sadoin  ja  tuhansin  tulvaili  kansa  koolle  ja  ajoi  yhtä- 
mittaisissa kahakoissa  sotilasosastot  aatelisine  johtajineen  toisesta  lin- 
noitetusta kartanosta  toiseen,  kunnes  ne.  ojensivat  aseensa  tahi  kään- 
tyivät pelkurimaiseen  pakoon  turvaa  hakemaan.  Voittaessaan  oli 
kansa  niin  jalo  ja  ylevämielinen,  että  lahjoitti  verivihollisilleen  hen- 
gen ja  antoi  heidän  vapaasti  lähteä  pois;  vain  6-— 7  aatelisen  julmu- 
rin ynnä  heidän  tsherkessinsä  ja  urkkijansa  tapasi  kansan  kosto. 
VäkirynnäköUä  valloitetut  kartanot  annettiin  tulen  ruoaksi  (yhteensä 
poltettiin  Liivin-  ja  Kuurinmaalla  „talonpoikaissodan**  kestäessä  120 
herrastaloa  poroksi);  enimmäkseen  olivat  ne  viime  aikoina  olleet 
sortolinnoina  ja  rakuunakasarmeina,  ja  kansa  hävitti  ne,  etteivät 
vihatut  paroonit  voisi  palata  takaisin.  Talousrakennusten  annettiin 
olla  paikoillaan  ja  myöskin  tiedettiin  säästää  niitä  tiloja,  joiden  omis- 
tajat olivat  kansaa  kohtaan  osoittautuneet  jonkun  verran  inhimillisiksi. 
Toimeenpanokomiteain  jäsenet  ja  sosiaalidemokraatiset  agitaattorit 
«stivät  kaikkialla  tarpeettomat  väkivallanteot  ja  vallattomuudet  sekä 
pitivät  tarkasti  silmällä,  ettei  palavista  kartanoista  mitään  ryöstetty 
«ikä  viety  pois.  Koko  feodaalisen  prameuden  piti  sortua  soraksi  ja 
tuhkaksi  .  .  . 

Emme  tässä  kirjoita  lättiläisen  vallankumouksen  kronikkaa, 
mutta  kuitenkaan  ei  Lennewardenin  antautumista  ole  jätettävä  mai- 
nitsematta. Lennevvardenin  taistelussa  (8  p.  marraskuuta)  löivät  val- 
lankumoukselliset erään  rakuunaeskadronan  (100  miehen  vahvuisen), 
ja  22  aatelismiestä  joutui  väliaikaisesti  vankeuteen.  Seuraavina  päi- 
vinä kääntyivät  he  kirjallisesti  Riiassa  sijaitsevan  liivinmaalaisen  rita- 
riston  konventin  puoleen  selityksellä,  että  heidän  vakaumuksensa  mu- 
kaan on  mahdotonta  enää  taistella  kansanliikettä  vastaan  ja  että  aate- 
lille jää   ainoaksi   pelastuskeinoksi   sovinnon  saanti  kansan  kanssa. 

4 


626  O.  BR. 

Tämän  jälkeen  rupesi  Liivinmaan  aateliskonventti  keskusteluihin  lätti- 
Iäisten  srLsiaalidemokraatisen  työväenpuolueen  keskuskomitean  kanssa. 
Sosiaalidemokratia  saneli  m.  m.  seuraavat  pääehdot:  1)  aatelisto  ryh- 
tyy  kaikkiin  toimiin  sotatilan  lakkauttamiseksi;  2)  aatelisto  lupaa,  ettei 
taloille  tnää  edelleen  majoiteta  sotamiehiä  eikä  yleensä  sotaväkeä, 
lähetetä  maalle;  3)  kaikki  aatelismiehet  luopuvat  heti  paikalla  vapaa- 
ehtoisesta pi-liisipalveluksesta.  Julkisessa  istunnossa  suostui  aatelis- 
konventti esitettyihin  ehtoihin  ja  sitä  paitsi  lupasi  tehdä  kaikkensa 
saadakseen  muutkin  asetetut  vaatimukset  (etuoikeuksien  poistaminen^ 
demokraatisen  itsehallinnon  toimeenpano,  agraariolojen  järjestäminen 
j.  n.  eJ  mitä  pikimmin  kansan  toivomuksen  mukaan  lopullisesti  hy- 
väksytyiksi. Kansankokouksessa  Lennevvardenissa  2  (15)  p.  joulu- 
kuuta antoi  nyt  parooni  Rosen  (nykyisen  duuman  jäsen)  ritaristoa 
valiuusmitihiinä  juhlallisen  lupauksen,  että  aatelisto  ei  ole  koskaaa 
rikkova  antamaansa  sanaa.     Tämän  jälkeen  aatelismiehet  päästettiin 

vapaiksi. — 

Miten  aatelisto  on  sanansa  pitänyt,  sen  todistavat  myöhemmät 
verity^it,  jnnka  kaltaisia  ei  maa  ole  nähnyt  sitten  Iivana  julman  ai- 
kojen, ^'hä  vieläkin  vuotaa  onneton  maa  verta,  sillä  nöyryytettyjen 
vananpitäjäin  kostolla  ei  ole  mitään  rajoja.  Mutta  yksi  seikka  oa 
\arma:  kaatuneiden  vapaudensankarien  haudoille  ei  käy  sortolinnoja 
rakentaminen  eikä  verinen  väkivaltaherruus  saata  enää  pitkäikäinen 
olla.  Vallankumous  palajaa  kerran  jälleen  ja  silloin  ei  feodalismista 
jää  läm  e  ren  maakuntiin  kiveä  kiven  päälle. 

ISO  SLAMMI. 

KIRJOITTANUT 

LEONID  ANDREJEW. 

Tekijän  luvalla  suomentanut 

Iisakki  Lattu. 


He  pelasivat  skruuvia  kolme  kertaa  viikossa:  tiistaina,  torstaina 
ja  lauantaina;  sunnuntai  kyllä  olisi  ollut  hyvä  pelipäivä,  mutta  se 
täytyi  säästää  satunnaisia  asioita  varten:  teatterissa  käymiseen,  vie- 
raitten vastaanottamiseen  j.  n.  e.,  sentähden  sunnuntaita  pidettiinkin 
viikon  ikävimpänä  päivänä.  Kesällä  kyllä,  huvilassa  kun  asuivat, 
pelasivat  he  sunnuntaisinkin.  Peli  oli  järjestetty  niin,  että  paksu, 
tulinen  Maslennikow  pelasi  Jakow  Ivanovitschin  ja  Evpraksia  Vasil- 
jevna  synkän  veljensä  Prokopij  Vasiljevitschin  kanssa.  Tämmöinen 
järjestelmä  oli  jo  aikoja  sitten  toimeen  pantu,  noin  kuusi  vuotta  ta- 
kaperin, sillä  Evpraksia  Vasiljevna  tahtoi  niin.  Koko  asia  riippui 
siitä,  että  hänellä  ja  hänen  veljellään  ei  ollut  minkäänlaista  hyötyä 
pelata  erikseen,  toinen  toistansa  vastaan,  sillä  toisen  voitto  olisi  aina 
tullut  toisen  tappioksi  eikä  lopputuloksena  olisi  ollut  voittoa  eikä 
tappiota.  Tosin  peli  rahallisessa  suhteessa  ei  paljoa  merkinnyt,  ei- 
vätkä Evpraksia  Vasiljevna  ja  hänen  veljensä  olleet  rahan  tarpeessa, 
mutta   sisar  ei  voinut  käsittää  että  pelataan  vain  pelin  vuoksi,  ja  oli 

hyvin  mielissään  jos  milloin  voitti.  Voitetut  rahat  hän  pani  aina 
erikseen  säästölaatikkoon,  ja  ne  olivat  hänestä  paljoa  arvokkaammat 
ja  kalliimmat  kuin  ne  isot  setelit,  joilla  hän  osti  elintarpeita  ja  mak- 
soi kalliin  vuokransa.  Pelaamaan  kokoonnuttiin  aina  Prokopij  Va- 
siljevitschin  luokse,  syystä  että  kortteeri  oli  iso  eikä  siinä  asunut 
muita  kuin  hän  sisarensa  kanssa  —  iso  valkoinen  kissa  tosin  oli 
kolmantena,  mutta  se  nukkui  aina  nojatuolissa  —  ja  huoneissa  val- 
litsi työskentelyä  varten  välttämätön  hiljaisuus.  Evpraksia  Vasiljev- 
nan  veli  oli  leski.  Toista  vuotta  hän  oli  ollut  naimisissa,  kun  kadotti 
vaimonsa,  ja  sen  jälkeen  hän  vietti  kokonaista  kaksi  kuukautta  mieli- 
vikaisten  sairaalassa.  Evpraksia  Vasiljevna  itse  ei  ollut  naimisissa, 
vaikka  kyllä  kerran  hänen  ja  erään  ylioppilaan  välillä  oli  ollutkin  ro- 
maani. Ei  kukaan  tiennyt,  eikä  tainnut  enää  hän  itsekään  muistaa, 
minkätähden  hän  ei  ollut  mennyt  naimisiin  ylioppilaansa  kanssa; 
mutta  joka  vuosi,  kun  tavanmukaisesti  kerättiin  apua  köyhille  yli- 
oppilaille, hän  säännöllisesti  lähetti  komitealle  sataruplasen  »eräältä 
tuntemattomalta**.  Ikänsä  puolesta  hän  oli  pelaajista  nuorin  —  nel- 
jänkymmenenkolmen  vuoden  vanha. 

Alussa,  kun  parit  määrättiin,  ei  vanhin  pelaajista,  MaslennikovV, 
ollut  ollenkaan  ty3rtyväinen.  Hän  oli  aivan  kuohuksissaan,  että  hän 
siitä  lähtein  alituisesti  oli  tuleva  tekemisiin  Jakow  Ivanovitschin  kanssa, 
taikka  toisin  sanoen,  että  hänen  täytyi  heittää  haaveilunsa  isosta 
slammista  ilman  valttia.  Ylipäänsä  he  eivät  ollenkaan  sopineet  yh- 
teen vastapelaajiensa  kanssa.  Jakow  Ivanovitsch  oli  pienikasvuinen, 
kuihtunut  ukkorähjä,  käytti  kesät  talvet  pumpulilla  topattua  syrtuut- 
tia,  oli  vaitelias  ja  ankara.  Aina  hän  ilmestyi  täsmälleen  kello  kah- 
deksan, ei  minuuttiakaan  myöhemmin  eikä  varemmin,  ja  tarttui  liitu- 
palaseen  laihoilla  sormillaan,  joista  yhdessä  holkkuili  hyvin  väljänä 
iso  timantilla  koristettu  kantasormus.  Kaikkein  kauheinta  oli  Mas- 
lennikovvista  se,  että  hänen  vastapelaajansa  ei  koskaan  pelannut  nel- 
jää enempää,  ei  edes  silloinkaan,  kun  kädessä  olisi  ollut  iso  ja  varma 
peli.  Kerran  sattui  niinkin,  että  J^kow  Ivanovitsch  alkoi  ajon  kakko- 
sesta ja  pitkittikin  samaa  kyytiä  hamaan  ässään  asti,  kooten  niin 
muodoin  kaikki  kolmetoista  tikkiä.  Silloin  Maslennikow  heitti  vihai- 
sena korttinsa  pöytään;  mutta  pikkunen  harmaahapsinen  ukkorahjus 
kokosi  ne  tyynenä  ja  määräsi  puolestaan  pelin  neljäksi. 

—  Miksi  te  ette  tehnyt  isoa  slammia?  —  kiljahti  Nikolai 
Dmitrijevitsch  (joksi  nimitettiin  Maslennikovvia). 

—  Minä  en  koskaan  pelaa  enempää  kuin  neljään,  —  vastasi 
ukko  kuivasti  ja  huomautti  opettavaisesti:  ei  koskaan  voi  tietää  mitä 
saattaa  tapahtua. 

Ja  niin  ei  Nikolai  Dmitrijevitsch  saanut  häntä  koskaan  taipu- 
maan. Itse  hän  aina  «riskeerasi",  ja  kun  onni  ei  vedellyt,  niin  hä- 
visi hän  tavallisesti,  mutta  ei  kuitenkaan  antautunut  epätoivoon;  ar- 
veli vain  että  totta  kai  se  seuraavalla  kerralla  onnistuu.  Vähitellen 
he  tottuivat  asemiinsa  eivätkä  enää  häirinneet  toisiansa.  Nikolai 
Dmitrijevitsch  „riskeerasi"  yhä,  ukko  taas  kirjoitti  levollisesti  tappion 
ja  määräsi  pelin  neljäksi. 

Näin  pelasivat  he  kesät,  talvet,  keväät  sekä  syksyt.  Ränstynyt 
maailma  yhä  vain  kantoi  ainaisen  kiertokulun  raskasta  taakkaa,  milloin 
veren  punaamana,  milloin  kyyneltenkostuttamana;  ja  sen  pitkää  vael- 
lusta säestivät  sairasten,  nälkäisten  ja  sorrettujen  voihkinat.  Heikkoja 
kaikuja  tästä  levottomasta  ja  vieraasta  elämästä  toi  mukanaan  Nikolai 
Dmitrijevitsch.  Toisinaan  hän  myöhästyi  ja  tuli  vasta  kun  toiset  jo 
istuivat  avatun  pöydän  ääressä  ja  pelikortit  ruusunvärisenä  viuhkana 
helottivat  sen  viheriäistä  päällystää  vasten. 

Nikolai  Dmitrijevitsch,  punaposkisena,  tuoksahtaen  raittiille 
ilmalle,  kävi  ketterästi  istumaan  paikalleen,  vastapäätä  Jakov  Ivano- 
vitschia,  pyysi  kohteliaasti  anteeksi  ja  jatkoi: 

—  Kylläpä  on  paljon  kävelijöitä  bulevardilla.  Niitäkös  kulkee, 
niitäkös  kulkee  .  .  . 

Evpraksia  Vasiljevna  emäntänä  katsoi  velvollisuudekseen  olla 
huomaamatta  vieraittensa  omituisuuksia.  Sentähden  hän  aina  vas- 
tasikin yksin,  kun  taas  ukko  ääneti  ja  ankaran  näköisenä  valmisteli 
Uitupalasta  ja  velimies  hommasi  teetä. 

—  Niin  kai,  tänään  on  kaunis  ilma.     No  emmekö  ala  jo? 

Ja  sitten  he  alkoivat.  Korkea  huone  pehmeine  huonekaluineen 
ja  oviverhoineen  kävi  hiljaista  hiljaisemmaksi.  Ainoastaan  sisäkön 
tärkätyt  hameet  kahisivat,  kun  hän  liikuskeli  pehmeillä  matoilla  kan- 
taen laseja  väkevää  teetä,  liitupalanen  kolahteli,  ja  Nikolai  Dmitrije- 
vitsch päästi  huokauksen,  pannessaan  pöytään  ison  pietin.  Hänelle 
tuotiin   aina   miedompaa   teetä  ja   se   asetettiin    eri  pöydälle,  syystä 

että   hän  ei  juonut  suoraan  lasista,  vaan  suvaitsi  pienin  ottein  hörp- 
piä lautaselta  ja  välttämättömästi  makeisten  kanssa. 

Talvella  Nikolai  Dmitrijevitsch  aina  ilmoitti  että  päivällä  oli 
pakkasta  kymmenen  pykälää,  mutta  että  lämpömittari  jo  oli  laskeu- 
tunut kahteenkymmeneen,  ja  kesällä  hän  puheli: 

—  Sieltä  läksi  metsään  kokonainen  seura.    Korien  kanssa. 
Evpraksia  Vasiljevna  silmäsi  kohteliaasti  taivasta  —  kesällä  he 

pelasivat    terassilla   — ,   ja    vaikka    taivas   oli    pilvetön    ja    aurinko 
kultasi  mäntyjen  latvoja,  virkkoi  hän: 

—  Kun  ei  vain  olisi  sadetta  tulossa. 

Mutta  ukko  Jakow  Ivanovitsch  istui  ankarana,  järjesteli  kort- 
teja, veti  esille  herttakakkosen  ja  ajatteli  että  Nikolai  Dmitrijevitsch 
on  kevytmielinen  ja  parantumaton  ihminen.  Yhteen  aikaan  Maslen- 
jukow  kovin  häiritsi  pelitovereitaan.  Joka  kerran  tultuaan  hän  alkoi 
tapansa  mukaisesti  Dreyfusista,  silloin  hän  väänsi  naamansa  surulli- 
seksi ja  virkkoi: 

—  Eivät  ole  hyvin  meidän  Dreyfusimme  asiat 

Taikka  päinvastoin,  hän  nauroi  ja  puheli  iloissaan,  että  tuomio 
on  langetettu  väärin  ja  tulee  luultavasti  kumottavaksi.  Sitten  hän 
alkoi  tuoda  mukanaan  sanomalehtiä  ja  luki  aina  niistä  muutamia 
paikkoja  samasta  Dreyfusista. 

—  Johan  se  on  luettu,  —  virkkoi  kuivasti  Jakow  Ivanovitsch, 
mutta  vastapelaaja  ei  kuullut  häntä  ja  luki  edelleen  kaikki  ne  koh- 
dat, jotka  häntä  miellyttivät  ja  joita  hän  piti  tärkeimpinä.  Kerran 
sai  hän  sillätavoin  toiset  kinaan  ja  melkeinpä  riitaan  keskenään,  kun 
Evpraksia  Vasiljevna  ei  mitenkään  tahtonut  tunnustaa  tuomion  lailli- 
suutUL  ja  vaati  että  Dreyfus  on  välttämättömästi  heti  vapautettava, 
ja  hänen  veljensä  taas  sekä  Jakovv  Ivanovitsch  väittivät  että  muuta- 
mia muodollisuuksia  on  ensin  noudatettava  ja  sitten  vasta  vapautet- 
tava. Jakow  Ivanovitschille  johtui  mieleen  jotain,  hän  viittasi  pöy- 
tään päin  ja  sanoi: 

—  Eiköhän  jo  olisi  aika? 

He    istuivat    pelaamaan,    ja   puhui   Nikolai    Dmitrijevitsch    nyt 
Dreyfusista   mitä   tahansa,    vastasivat  toiset  siihen  vain  vaitiolollaan. 
Niin  pelasivat  he  kesät,  talvet,  keväät  sekä  syksyt. 
Joskus  sattui  välikohtauksia,  mutta  ne  olivat  enimmäkseen  haus- 

koja  laadultaan.  Evpraksia  Vasiljevnan  veli  se  toisinaan  osui  olemaan 
jollain  kummallisella  tuulella;  hän  ei  muistanut  mitä  vastapelaajat 
puhuivat  korteistaan;  joskus  kun  hänellä  piti  olla -viisi  varmaa  — 
«i  hän  saanut  yhtään.  Silloin  Nikolai  Dimitrijevitsch  nauroi  kovasti 
ääneensä  ja  vielä  suurenteli  toisen  tappiota,  mutta  ukko  vain  hy- 
mähti ja  lausui : 

—  Olisitte  pelannut  neljässä,  niin  olisitte  ainakin  omillenne 
jäänyt. 

Kerran  valtasi  hämmästys  kaikki  pelaajat,  kun  Evpraksia  Va- 
siljevna  määräsi  korkean  pelin.  Itsekin  hän  punastui,  kadotti  mie- 
lenmalttinsa,  ei  tiennyt  minkä  kortin  ajaisi  ja  katseli  rukoilevin  silmin 
äänettömään  veljeensä,  mutta  toiset  kaksi  vastapelaajaa  koettivat  rita- 
rillisella myötätuntoisuudella  ystävällisin  hymyin  rohkaista  hänen 
naisellista  saamattomuuttaan  ja  odottivat  kärsivällisesti.  Ylipäänsä 
pelissä  oltiin  totisia  ja  miettiväisiä.  Kortit  olivat  jo  aikoja  sitten  hei- 
-dän  silmissään  lakanneet  merkitsemästä  hengetöntä  ainetta,  nyt  jo- 
kainen väri  ja  värissä  jokainen  kortti  erikseen  oli  ankaran  yksilölli- 
nen ja  eli  omaa  erityistä  elämäänsä.  Värit  olivat  mieluisia  ja  epä- 
mieluisia, onnen  sekä  onnettomuuden  tuojia.  Toinen  toistansa  seu- 
raavien korttien  merkitys  oli  erilainen  ja  pitkittyi  yhä  erilailla  loppu- 
mattomiin, riippumatta  mistään  analyysista  tai  säännöistä  ja  kuitenkin 
säännönmukaisena.  Ja  näitten  sääntöjen  mukaisesti  kulki  korttien 
«lämä  aivan  toisella  tavoin  kuin  niillä  pelaajien  elämä.  Ihmiset  tah- 
toivat ja  koettivat  saada  niitä  mieltänsä  noudattamaan,  mutta  kortit 
vain  tekivät  omaansa,  ikäänkuin  niillä  olisi  ollut  vapaa  tahto,  oma 
maku,  omat  suosikkinsa  ja  oikkunsa.  Hertat  etenkin  tulivat  hyvin 
usein  Jakow  Ivanovitschille,  ja  Evpraksia  Vasiljevnan  kädet  olivat 
alituisesti  täynnä  patoja,  joista  hän  ei  ollenkaan  olisi  välittänyt.  Toi- 
sinaan kun  kortit  oikein  oikkuilivat,  niin  Jakow  Ivanovitsch  ei  tien- 
nyt miten  päästä  padoista,  sill'aikaa  kun  Evpraksia  Vasiljevna  iloitsi 
hertoistaan,  ilmaisi  korkean  pelin  ja  jäikin  pietiksi.  Silloin  tuntui 
kuin  olisivat  kortit  nauraneet.  Nikolai  Dmitrijevitschiä  suosivat  kaikki 
värit  yhtäläisesti,  ei  yksi  kauemmin  kuin  toinenkaan,  ja  sentähden 
ne  tuntuivatkin  hänestä  kiertäviltä  matkustavaisilta,  jotka  tulevat  ra- 
vintolaan, asuvat  jonkun  ajan  ja  matkustavat  taasen  välinpitämättö- 
minä  toiseen  paikkaan.     Toisinaan  useampana  iltana  perätysten  hä- 

nelle  ei  tullut  muuta  kuin  kakkosia  ja  kolmosia,  ja  näyttivätpä  vielä 
sekä  hävyttömiltä  että  ivallisiltakin.  Nikolai  Dmitrijevitsch  oli  siitä 
vallan  varma,  -«että  hän  ei  sentähden  voinut  mennä  läpi  isossa  slam- 
missa,  kun  kortit  tiesivät  hänen  toivomuksensa  eivätkä  siis  kiusalla- 
kaan tulleet,  saadakseen  hänet  suuttumaan.  Siksipä  hän  teeskenteli 
välinpitämättömyyttä;  hänelle  oli  muka  aivan  samantekevää,  minkä- 
lainen peli  tuli  olemaan,  ja  koetti  niin  kauan  kuin  mahdollista  olla 
ostettua  korttia  katsomatta.  H)n^in  harvoin  hänen  onnistui  sillä  ta- 
voin kortteja  petkuttaa;  tavallisesti  ne  arvasivat  ja  pitivät  varansa;, 
joskus  kun  hän  vilkasi  ostokortteihinsa,  näki  hän  kolme  kuutosta 
nauraa  virnistävän  ja  niitten  joukossa  partaansa  hymyilevän  pataku- 
ninkaan,  jonka  he  olivat  ikäänkuin  seuran  vuoksi  haalineet  mukaansa. 

Vähin  kaikista  oivalsi  korttien  salaperäisyyttä  Evpraksia  Vasil- 
jevna;  ukko  Jakow  Ivanovitsch  ei  ihmetellyt  eikä  ollut  pahoillaan,, 
sillä  hän  oli  jo  aikoja  eläytynyt  siihen  jyrkästi  filosofiseen  katsanto- 
kantaan, että  hänellä  on  sallimusta  vastaan  varma  ase  omassa  ainai- 
sessa neljässään.  Nikolai  Dmitrijevitsch  se  vain  ei  voinut  mitenkään 
ymmärtää  korttien  oikullista  luonnetta,  niiden  pilkantekoa  ja  epäva- 
kaisuutta. Levolle  mennessään  hän  aina  mietiskeli  miten  voisi  tehdä 
ison  slammin  ilman  valttia,  ja  se  tuntuikin  aivan  yksinkertaiselta  ja 
mahdolliselta:  esimerkiksi,  tulee  ässä,  sen  perästä  kuningas  ja  sitten 
taasen  ässä.  Mutta  kun  hän  varmalla  luottamuksella  istui  pelaa- 
maan, niin  kuutosen  ryökäleet  taaskin  irvistivät  hänelle  leveitä  val- 
koisia hampaitansa.  Siinä  alkoi  tuntua  jotakin  sallimuksellista  ja 
vihamielistä.  Ja  vähitellen  iso  slammi  ilman  valttia  tuli  Nikolai 
Dmitrijevitschin  suurimmaksi  toivoksi  ja  vieläpä  haaveiluksi. 

Paitsi  korttipeliä,  sattui  muitakin  tapahtumia.  Evpraksia  Vasil- 
jevnan  iso  valkoinen  kissa  kuoli  vanhuuttaan  ja  talonisännän  suostu- 
muksella se  haudattiin  puutarhaan  lehmuksen  alle.  Sen  jälkeen  ker- 
ran Nikolai  Dmitrijevitsch  oli  kadoksissa  kokonaista  kaksi  viikkoa,, 
eivätkä  hänen  pelitoverinsa  tienneet  mitä  tehdä,  mitä  ajatella,  sillä 
kolmen  hengen  skruuvi  rikkoi  kaikki  totutut  tavat  ja  sitä  paitsi  tun- 
tui ikävältä.  Kortitkin  sen  tunnustivat  jakaantuen  aivan  eri  tavalla 
kuin  ennen.  Kun  Nikolai  Dmitrijevitsch  viimein  ilmestyi,  olivat  hä- 
nen punaset  poskensa  —  jotka  ennen  niin  räikeästi  eroittautuivat 
pehmoisista  harmaista  hiuksista  —  muuttuneet  harmahtaviksi,  ja  koko 

hänen  olentonsa  näytti  paljo  pienemmältä.  Hän  ilmoitti  että  hänen 
vanhin  poikansa  jostakin  syystä  oli  vangittu  ja  lähetetty  Pietariin. 
Kaikki  ihmettelivät,  kun  ei  kukaan  tiennytkään  että  Maslennikovvilla 
oli  poika;  saattaa  olla  että  hän  siitä  joskus  puhuikin,  mutta  kaikki 
olivat  sen  unohtaneet  Kohta  sen  jälkeen  hän  taaskin  jäi  tulematta 
ja  ikäänkuin  päätäkauten  juuri  lauantaiksi,  jolloin  aina  peli  kesti 
tavallista  kauemmin;  —  silloin  kaikki  taasen  saivat  ihmeekseen  kuulla, 
että  hän  oli  jo  kauan  aikaa  potenut  rintaleiniä  ja  että  hänellä 
lauantaina  oli  ollut  kova  taudin  kohtaus.  Nyt  oli  kaikki  entisellään, 
ja  peli  muodostui  totisemmaksi  sekä  mieltäkiinnittävämmäksi ;  Niko- 
lai Dmitrijevitschkään  ei  antautunut  sivuseikoista  juttelemaan.  Ai- 
noastaan sisäkön  tärkätyt  hameet  kahisivat,  ja  pelaajien  hyppysistä 
luiskahtelivat  hiljakseen  sileät  kortit,  näin  eläen  omaa  hiljaista,  sala- 
peräistä elämäänsä,  joka  oli  aivan  toisenlaatuista  kuin  niillä  pelaa- 
vien ihmisten  elämä.  Nikolai  Dmitrijevitschiä  kohtaan  kortit  olivat 
entisellään,  välinpitämättömät,  toisinaan  häijynpilkalfeet;  ja  jotain 
sallimuksellista,  turmiollista  tuntui  kaikessa  tässä. 

Torstaina,  26  p:nä  marraskuuta  tapahtui  korteissa  kummallinen 
muutos.  Nikolai  Dmitrijevitschille  tuli  jo  heti  pelin  alussa  iso  ka- 
ronka  ja  hän  pelasi  —  ei  ainoastaan  viidessä,  kuten  maalasi  — 
vaan  teki  pienen  slammin,  sillä  Jakow  Ivanovitschillä  oli  liika  ässä, 
jota  hän  ei  halunnut  näyttää.  Sitten  taas  vähän  ajan  perästä  ilmes- 
tyivät kuutoset,  mutta  katosivat  pian,  ja  sitten  alkoivat  tulla  värit 
kokonaisuudessaan,  seurasivatpa  vielä  hyvin  ankaraa  järjestystäkin, 
ikään  kuin  jokainen  väri  olisi  itse  tahtonut  nähdä  miten  Nikolai 
Dmitrijevitsch  ihastuu.  Hän  määräsi  pelin  toisensa  jälkeen,  ja  sitä 
kaikki  ihmettelivät,  yksin  levollinen  Jakovv  Ivanovitschkin.  Nikolai 
Dmitrijevitschin  mielenliikutus  —  hänen  pulleat,  nivelten  kohdilta 
kuoppaiset  sormensa  hikoilivat  ja  pudottelivat  kortteja  —  tarttui  toisiin- 
kin pelaajiin. 

—  Kylläpä  teitä  vetelee  tänään,  —  virkkoi  Evpraksia  Vasiljev- 
nan  veli  synkkänä,  peläten  enin  kaikista  suurta  onnea,  jonka  jälkeen 
muka  seuraa  yhtä  suuri  onnettomuus.  Evpraksia  Vasiljevnasta  oli 
hauskaa  kun  vihdoinkin  Nikolai  Dmitrijevitsch  sai  hyviä  kortteja; 
hän  jo  pari  kolme  kertaa  sylkäsikin  syrjään  veljensä  sanojen  joh- 
dosta, siten  torjuakseen  onnettomuutta. 

—  Thyi,  thyi,  thyi!  Mitä  erityistä  vetelemistä  siinä  nyt  on. 
Tulee  hyviä,  tulee  hyviä  ...  Suokoon  Jumala  että  tulisi  enem- 
mänkin. 

Kortit  pysähtyivät  hetkiseksi  aivan  kuin  tuumimaan  mitä  olisi 
tehtävä;  silFaikaa  vilahti  vain  muutamia  kakkosia,  nekin  näyttivät 
olevan  hämillään  —  ja  nyt  taasen  alkoi  tulla  kuin  turkinhihasta 
ässiä,  kuninkaita  ja  rouvia.  Nikolai  Dmitrijevitsch  ei  ehtinyt  koota 
kortteja  eikä  määrätä  peliä,  ja  kaksi  kertaa  hän  jakoi  kortitkin  vää- 
rin, niin  että  täytyi  tehdä  uusi  työ.  Jokainen  peli  onnistui,  vaikka 
Jako\v  Ivanovitsch  kuinka  itsepäisesti  koetti  salata  ässiänsä,  ja  hänen 
ihmettelynsä  muuttui  jo  epäilykseksi  äkkiarvaamattomail  onnenkei- 
kauksen  suhteen,  mutta  kuitenkin  hän  päätti  vielä  uudistaa  järkäh- 
tämättömän päätöksensä  —  olla  pelaamatta  enempi  neljää.  Nikolai 
Dmitrijevitsch  suuttui  hänelle  niin  että  tuli  punaiseksi  ja  alkoi  lää- 
hättää. Nyt  hän  ei  enää  miettinyt  eikä  aprikoinut  miten  ajaisi, 
vaan  maalasi  rohkeasti  korkean  pelin,  varmana  siitä  että  ostossa 
kyllä  saisi  mitä  tarvitsi. 

Kun  synkkä  Prokopij  Vasiljevitsch  oli  tehnyt  työn  ja  Maslen- 
nikovv  aukasi  korttinsa,  alkoi  hänen  sydämensä  lyödä  ankarasti,  kun- 
nes seisahtui  kerrassaan,  silmät  pimenivät,  ja  päätä  alkoi  huimata 
—  hänellä  oli  kädessään  kaksitoista  tikkiä:  ristejä,  sekä  herttoja 
ässästä  alkaen  kymppiin  asti  ja  vielä  lisäksi  ruutuässä  kuninkaan 
kanssa.  Jos  hän  nyt  ostossa  sai  pataässän,  silloin  oli  hänellä  iso 
slammi  ilman  valttia. 

—  Kaksi  ilman  valttia,  —  sai  hän  vaivoin  suustaan  soper- 
retuksi. 

—  Kolme  pataa,  —  vastasi  Evpraksia  Vasiljevna,  myöskin  ko- 
vin liikutettuna,  sillä  hänellä  oli  melkein  kaikki  padat  kuninkaasta 
alkaen. 

—  Neljä  herttaa,  —  virkkoi  kuivasti  Jakow  Ivanovitsch. 
Nikolai   Dmitrijevitsch   korotti   kerrassaan   pelin   pieneksi  slam- 

miksi,  mutta  tulistunut  Evpraksia  Vasiljevna  ei  tahtonut  hellittää  ja 
vaikka  huomasikin  että  ei  voi  mennä  läpi,  määräsi  pelin  isoksi  slam- 
miksi  padassa.  Nikolai  Dmitrijevitsch  ajatteli  hetkisen  ja  sitten  jon- 
kinlaisella juhlallisuudella,  jonka  takana  piili  pelko,  äännähti  vitkaan : ' 

—  Iso  slammi  ilman  valttia! 

Nikolai  Dmitrijevitsch  pelaa  ison  slammin  ilman  valttia!  Kaikki 
olivat  kuin  puulla  päähän  lyödyt,  ja  emännän  veli  kiljahti  häm- 
mästyneenä: 

—  Oho! 

Nikolai  Dmitrijevitsch  kurotti  kätensä  ottamaan  ostokortteja, 
mutta  samalla  horjahtui  ja  kaatoi  kynttilän.  Evpraksia  Vasiljevna 
ennätti  ajoissa  apuun,  mutta  Nikolai  Dmitrijevitsch  istuttuaan  hetki- 
sen liikahtamatta  ja  jäykkänä,  laski  kortit  pöydälle,  teki  viitteen  kä- 
dellään ja  alkoi  hiljakseen  vaipua  vasemmalle.  Kaatuessaan  kumosi 
hän  pienen  pöydän,  jolla  hänen  täyteläinen  teelautasensa  seisoi,  sekä 
ruhjoi  ruumiinsa  painolla  pöydän  narisevan  jalan. 

Kun  lääkäri  saapui,  ei  hän  voinut  muuta  kuin  todistaa  Nikolai 
Dmitrijevitschin  kuolleen  sydämenhalvaukseen  ja  lausuipa  vielä  läs- 
näoleville lohdutukseksi  muutaman  sanan  tällaisen  kuoleman  kivut- 
tomuudesta. Kuollut  asetettiin  turkkilaiselle  sohvalle  samaan  huo- 
neesen,  jossa  korttia  pelattiin,  ja  hurstilla  peitettynä  hänen  ruumiinsa 
näytti  suurelta  ja  kamalalta.  Toinen  jaloista,  jonka  terä  oli  käänty- 
nyt sisäänpäin,  oli  ilman  peitettä  ja  näytti  aivan  kuin  olisi  kuulunut 
toiselle  ihmiselle.  Saappaan  keskipohjaan,  joka  oli  musta  ja  näytti 
aivan  uudelta,  oli  tarttunut  kiinni  valkoinen  karamellipaperi.  Kortti- 
pöydällä,  jota  ei  vielä  oltu  korjattu,  olivat  kortit  sikin  sokin,  ainoas- 
taan Nikolai  Dmitrijevitschin  lehdet  olivat  ohuena  pakkana  pöydän 
laidalla  samassa  järjestyksessä  kuin  hän  ne  siihen  oli  kädestään 
laskenut. 

Jakovv  Ivanovitsch  käveli  lyhyin,  epämääräisin  askelin  huo- 
neessa, välttäen  luomasta  katseitaan  kuolleeseen  äekä  astumasta  ma- 
tolta kiilloitetuUe  parkettilattialle,  jossa  hänen  korkeat  korkonsa  olisi- 
vat synnyttäneet  kovan  kolinan.  Käytyään  muutaman  kerran  pöy- 
dän ohitse,  hän  seisahtui  ja  otti  varovasti  Nikolai  Dmitrijevitshin 
kortit,  katsahti  niihin,  pani  ne  kokoon  ja  asetti  ne  hiljaa  takaisin 
samaan  asemaan.  Sitten  katsoi  hän  ostokortteja  —  siinä  oli  pata- 
ässä,  se  samainen  ässä,  jota  Nikolai  Dmitrijevitsch  tarvitsi  tehdäkseen 
ison  slammin.  Käytyään  vielä  muutaman  kerran  edestakaisin,  poik- 
kesi Jakow  Ivanovitsch  sivuhuoneeseen,  napitti  kiinni  pumpulilla  to- 
patun pitkän  mustan  takkinsa  ja  alkoi  itkeä,  syystä  että  hänen  tuli 
sääli   vainajaa.     Ummistaen   silmänsä   hän   koetti   muistella   Nikolai 

Dmitrijevitschin  kasvoja,  semmoisina  kuin  ne  olivat  siiloin  kun  hän 
pelissä  voitti  ja  nauroi.  Erityisellä  sääJillä  hän  muisteli  Nikolai 
Dmitrijevitschin  kevytmielisyyttä,  kun  tämän  teki  mieli  mennä  läpi 
isossa  slammissa  ilman  valttia.  Mieleen  johtui  koko  tämä  ilta,  alkaen 
viidestä  ruudusta,  jotka  vainaja  pelasi,  siihen  hyvien  korttien  kes- 
keytymättömään tulvaan  asti,  joka  jo  alkoi  tuntua  peloittavalta. 
Ja  nyt  Nikolai  Dmitrijevitsch  kuoli  —  kuoli  juuri  kun  vihdoinkin 
olisi  voinut  pelata  ison  slammin. 

Yksi  ainoa  aatos,  kauhea  kaikessa  jokapäiväisyydessään,  alkoi 
vapisuttaa  Jakow  Ivanovitschin  laihaa  ruumista  niin,  että  hänen  täy- 
tyi hypätä  pois  nojatuolistaan.  Katsellen  ympärilleen,  aivan  kuin 
aatos  ei  olisi  hänelle  itsestään  johtunut,  vaan  ikäänkuin  joku  olisi 
sen  kuiskannut  hänen  korvaansa,  hän  lausui  ääneensä: 

—  Mutta  eihän  se  nyt  saa  sitä  koskaan  tietää,  että  ostossa  oli 
ässä  ja  että  niin  muodoin  hänellä  oli  varmasti  käsissä  iso  slammi. 
Ei  koskaan! 

Jakow  Ivanovitschista  tuntui,  että  hän  tähän  asti  ei  ollenkaan 
ollut  ymmärtänyt,  mitä  kuolema  on.  Nyt  hän  sen  ymmärsi,  ja 
myöskin  se  minkä  hän  selvästi  näki,  oli  ylenmäärin  käsittämätöntä, 
kauheata  ja  korjaamatonta.  Ei  saa  koskaan  tietää!  Vaikka  Jakow 
Ivanovitsch  huutamalla  huutaisi  sitä  hänen  korvaansa,  ei  Nikolai 
Dmitrijevitsch  sitä  kuulisi,  eikä  siis  koskaan  saa  tietää,  koska  kerran 
maailmassa  ei  enää  ole  olemassa  mitään  Nikolai  Dmitrijevitschia. 

Vielä  yksi  pieni  liikahdus  vain,  yksi  ainoa  sekunti  jotain  sen- 
kaltaista, joka  on  elämää  —  niin  Nikolai  Dmitrijevitsch  näkisi  ässän 
ja  saisi  tietää  että  hänellä  on  iso  slammi;  mutta  nyt  on  kaikki  lo- 
pussa: hän  ei  tiedä,  eikä  tule  milloinkaan  tietämään, 

—  Ei  mil-loin-kaan,  lausui  hitaasti  tavti  tavulta  Jakow  Ivano- 
vitsch, tullakseen  vakuutetuksi,  että  sellainen  sana  on  olemassa  ja 
että  se  sisältää  järkeä. 

Sellainen  sana  oli  olemassa  ja  sisälsi  järkeä,  mutta  se  oli  niin 
hirmuinen  ja  katkera,  että  Jakovv  Ivanovitsch  kaatui  uudelleen  noja- 
tuoliin ja  itki  avutonna,  surkutellen  sitä,  joka  ei  milloinkaan  saa  tie- 
tää, säälien  itseään  ja  säälien  kaikkia,  sillä  samanlainen  kauhea  ja 
mielettömästi  julma  saattoi  kohdata  sekä  häntä  että  kaikkia  ihmisiä. 
Hän  itki  ja  pelasi  Nikolai  Dmitrijevitschin  puolesta  hänen  korteillaan, 

Otti  pelin  toisen  toisensa  jälkeen,  kunnes  niitä  kokoontui  kolmetoista, 
ja  ajatteli  miten  paljon  olisi  voinutkaan  kirjoittaa,  ja  että  Nikolai 
Dmitrijevitsch  ei  milloinkaan  saa  sitä  tietää.  Tämä  oli  ensimäinen 
ja  viimeinen  kerta,  kun  Jakovv  Ivanovitsch  luopui  omasta  neljästään 
ja  pelasi  ystävyyden  nimessä  ison  slammin  ilman  valttia. 

—  Oletteko  täällä,  Jakovv  Ivanovitsch?  —  kysyi  EvpraksiaVa- 
siljevna  sisään  astuessaan,  heittäytyi  viereiselle  tuolille  ja  alkoi  itkeä : 
—  kuinka  kauheata,  kuinka  kauheata! 

He  eivät  kumpikaan  katsoneet  toisiinsa,  vaan  itkivät  hiljakseen, 
tuntien  että  viereisessä  huoneessa  loikoo  sohvalla  kuollut  —  kylmä, 
raskas  ja  mykkä. 

—  Lähetittekö  sanomaan?  —  kysyi  Jakovv  Ivanovitsch  nyyh- 
kien ja  niistäen  kovasti  nenäänsä. 

—  Lähetin.  Vereni  meni  Annuschkan  kanssa.  Mutta  kuinka 
he  löytävät  hänen  kortteerinsa  —  kun  emme  tiedä  osoitetta? 

—  Eikö  hän  sitten  enää  asukaan  samassa  paikassa  kuin 
viime  vuonna?  —  kysyi  hajamielisenä  Jakovv  Ivanovitsch. 

^  —  Ei,  hän  muutti.  Annuschka  kertoi  kuullejjnsa  että  hän  käski 
ajurin  ajamaan  johonkin  Novinskin  bulevardille. 

—  Kyllä  poliisi  löytää,  —  lohdutteli  ukko.  —  Eikö  hänellä 
muistaakseni  ollut  vaimo? 

Evpraksia  Vasiljevna  katsoi  miettiväisenä  Jakow  Ivanovitschiin 
«ikä  vastannut.  Hänestä  tuntui  ikäänkuin  hänen  silmistänsä  olisi 
voinut  lukea  saman  aatoksen,  joka  oli  johtunut  Jakow  Ivanovitschin- 
kin  mieleen.  Hän  niisti  vielä  kerran  nenänsä,  pisti  liinan  topatun 
takkinsa  taskuun  ja  virkkoi,  kohottaen  kysyväisesti  kulmakarvojansa, 
silmät  itkusta  punaisina: 

—  Mutta  mistä  me  otamme  nyt  neljännen? 

Mutta  Evpraksia  Vasiljevna  ei  sitä  kuullut,  sillä  hän  oli  syven- 
tynyt aatoksiin,  jotka  olivat  taloudellista  laatua.  Hetkisen  vaiettuaan 
kysäsi  hän: 

—  Asutteko  te,  Jakovv  Ivanovitsch,  vielä  samassa  kortteerissa? 

1399. 


KALEVALA  ITALIAKSI. 

Kifh^'^Ua,  poema  epico  finnico.  Runot  scciti,  versione  in  canti  ita- 
liani del  prof.  Igino  Cocchi*  Ediaione  di  100  Esemplari.  Propricta 
dell*  autore.     Are^zossa,   1906,     205  siv,  suuria  Sio* 


Kalevala  italiaksi!  ..Kalevala,  suomalainen  eepos.  Valittuja  runoja 
italialaisin  lauluin  käjinlanyt  proL  1.  Cocchi/' 

Italiassa  on  moniakin  Kalevalan  harrastajaa,  i*aits!  niin  tunnettua 
suuruutta  kuin  DoMEr^ico  CoMPARETTr,  on  esim.  Padovassa  sanskritin, 
professori  Emilio  Teza,  joka  jo  v.  1880  piti  virkaanastujaisesitelmän» 
aineena  Suomen  eepoksen  runollisuus  ja  jokii  v.  1K94  julkaisi  Ifiinnen  runon 
italiaksi;  on  8:nnen  ja  50:nnen  runon  italiaksi  kääntänyt  (1890)  proL 
DoMENKO  CiAMPOLi;  on  kirjnllishistorioitsijxT.  E.  G,  RoNERf  jolla  on  ilmes- 
tynyt tutkielma  Kalevahisla  (1896):  Michelb  Romano,  joka  kirjoitti  luon- 
nontunteesiti  Kalevalassa  (1899);  kirjailija  A.  Fooaz/aro,  joka  kuvasi  kir- 
joitelniassa  Suomtin  kansuUisecposta  \\  1901  ja  mukaillen  kilänst  kappaleen 
Kalevalaa  (ks.  Valvoja  1906,  s.  2 S 5);  otsakkeessa  nimittämämme  lGl\o 
CoccHi,  Firenzen  yUopiiit<m  iiikäss  geologian  professori,  jolta  v*  1902  ilmes* 
tyi  Kalevalan  ensi  runon  täydellinen  sekä  3:nnen  ja  4:nnen  osittainen  kään- 
nös, I  i  i  t  te  e  n  i\  te  k  i  j  iin   kookkaaseen  k  i  rj  a  a  n  A'  /   / )  ^i  /f  ?  ^/  ^h^J  —  A'/V  o  n/i  c  studi 

(1902,  ks.  Valvoja  1903,  siv.  i54 — 5);  ja  lopuksi  niinikään  firenaeläi- 
nen  tiedemies,  sanskritisti  Paolq  Emilio  Pavolini,  joka  hiljattain  häm- 
mästytti Valvojan  lukijoita  kalevalamittaisella  tervehdyksellä  suomeksi  ja 
jonka  jo  muutamin  katkelmin  ilmestyneestä  Kalevalan  käännöksestä  Val- 
voja toissa  vuonna    tarjosi   kymmenkunnan   taipuisaa   säettä  näytteeksi.  ^ 

Nyt  ilmoitettavamme  valittujen  runojen  „vemone  in  canti  italiani^ 
käsittää  prof.  Cocchin  v.  1902  julkaisemat  katkelmat  osaksi  täydennet- 
tyinä sekä  uusitussa,  vapaammassa  asussa,  entinen  Kalevalan  mittaa  jäl- 
jittävä muotokin  toisena  (3:nnessa  ja  4:nnessä  runossa);  ja  lisäksi  mel- 
koisen määrän  vasta  käännettyjä  kappaleita,  nimittäin  runot  9,  18,  20, 
31 — 36,  39,  42,  43,  kappaleen  runoa  45  ja  runon  50  laulajan  loppu- 
sanoihin asti.  Sitäpaitsi  tekijä  muutamin  rivein  selostaa  puuttuvia 
kantelerunoja  40  ja  41  (siv.  172)  sekä  runoja  45 — 49  (siv.  184)  ja 
viittaa  La  Finlandiassd.  antamaansa  12-sivuiseeh  Kalevalan  sisällyksen 
esitykseen. 

Italialaisten  säkeitten  lukumäärästä  arvioiden  —  niitä  on  noin  4,500 
—  vastaa  Cocchin  käännös  noin  viidettä  osaa  Kalevalasta.  Pää- aineis- 
tona ovat  Aino-  ja  KuUervojaksot;  irrallisina  kappaleina  liittyy  kuvauksia 
kilpakosinnasta  ja  Samporetkestä  sekä  Marjattaruno.  Italiantamatta  jää 
tällöin  koko  joukko  aarnioista,  kuvaamataiteenkin  viljelemää  pohjaa:  tam- 
men runo;  kyynelten  vierintä,  käkien  kukunta  ja  Väinämöisen  onkimatka 
Ainon  kuoltua;  sala-ammunta;  Ilman  immen  kosinta;  sepän  ilmaretki  ja 
Sammon  taonta;  Kyllikkiruno;  Tuonelan  joutsen,  Lemminkäisen  äiti; 
Tuonelassa  ja  Vipusessa  käynti;  ansiotyökosinta ;  Pohjolan  häät,  Lemmin- 
käinen kuokkavieraana.  Saaren  matka;  kultanaisen  taonta;  kantelerunot 
kaikki;  karhun  kaato,  maailman  pimeys,  tulen  iskentä,  päivän  ja  kuun 
päästö. 

Prof.  Cocchin  uuden  kirjan  painos  on  hyvää,  paksua  paperia  ja 
käsittää,  niinkuin  nimilehdellä  kuuluu,  ainoastaan  sata  kappaletta;   näistä 


*  Meillä  on  tilaisuus  tässä  mainita,  että  prof.  Pavolinilta  odotettu  täy- 
dellinen Kalevalan  italiannos,  joka  —  niin  tietää  maine  jo  ennakolta 
—  lienee  hyvin  kalevalainen,  vielä  uskollisempi  kuin  H.  Paulin  saksannos,  jo 
toissa  suvena  oli  selityksineen  painovalmiina.  Kustantajaa  vain  puuttui.  — 
Tämän  kirjoituksen  valmistuttua  on  tietoomme  tullut  vielä  yksi  Kalevalan 
italiannos,  herttua  Francesco  di  silvestri  FALCONiERin  tekemä.  Ks.  Val- 
vojan viime  helmikuun  numeroa,  ss.  157  seur. 

on  tietääksemme  kaksi  Suomessa,  toinen  Suom.  Kirjallisuuden,  toinen  (n:o 
27)  ^  Suom.-Ugrilaisen  Seuran  kirjastossa. 

Avataanpas  tuo  harvinainen  kirja,  jonka  sointuvakielisilla  sivuilla 
vilajaa  Ainoja  ja  Ilmanno]2i  ja  muitakin  paikoittain  kursivilla  painettuja 
Kalevalan    nimiä  ja  sanoja.     Luokaamme    silmäys  prof.  Cocchin  työhön. 

Mikään  varsinainen  käännös  —  sanottakoon  se  heti  —  ei  ilmoi- 
tettavamme kirja  ole.  Jo  ensi  alkamalta  selviää  lukijalle,  että  tekijä  ei 
sitoudu  Kalevalan  sakeisiin,  että  hänen  ^lauluissaan'^  on  oma  muodonkin 
suhteen  riippumaton  sävy.  Säekerto,  joka  Emilio  Tezaa  ja  tietääksemme 
ulkomaalaisia  yleensä  viehättää,  tuo  ihmeellinen  mielikuvain  kaiutus,  joka 
soi  heleänä  kuin  järveltä  ja  ihan  säveltyy  säkeissä  semmoisissa  kuin 

Loitos  kuului  airoin  loiske, 
Kauas  hankojen  hamina, 

häviää  Cocchin  runossa,  jossa  italialaisen  taiderunon  suosimaan  tapaan 
lause  tavantakaa  päättyy  keskelle  säettä  ja  jossa,  aina  mieskohtaisen  tun- 
temuksen mukaan,  säe  tai  useampia  jää  kääntämättä  tai  myös  —  ja  näh- 
tävästi tavallisimmin  —  1  ^/2,  2,  2  V2  •  •  •  •  säettä  on  vastaamassa  yhtä 
Kalevalan  riviä.  Säenumeroitus  tietysti  näin  ollen  puuttuu.  ^  Lyhentely 
menee  toisinaan  pitkälle,  esim.  siinä  kilpalaulannan  kohdassa,  jossa  Jou- 
kahainen lupailee  päänsä  päästimeksi  toisen  jousistaan,  veneistään,  oriis- 
taan,  kultia  ja  hopeita,  aumansa  kotoiset.  Italiannos  vain  parilla  sanalla 
viittaa  monenlaisiin  tarjouksiin,  jotka  Väinämöinen  oli  hylännyt;  selittää 
sitten  mitenkä  onneton  jo  olikin  kaulaa  ja  hampaita  myöten  suossa,  ja 
tarjottaa  siinä  lunnaiksi  Ainon  (s.  26).  Saunasta  tulevan  Ilmarisen  pu- 
keutumista koskevassa  kohdassa  ei  ole  pisteviivaakaan  ^  supistelman 
merkkinä:  »Tultuaan  poikki  pihan  tupaan,  P3'ysi  ja  sai  hän  Annikilta 
upean  puvun,  liinavaatteet,  sukat  ja  kengät,  sekä  kintaat,  kullalla  kirjail- 
lut. Lapissa  tehdyt.  Valmiiksi  pukeutuneena  hän  sitten  astui  kauniina,  ko- 
meana esiin;  puki  turkit  uhkeat,  korukuteiset,  ennestäänkin  uhkean  puvun 
ylle,  ja  kutsuen  luokseen  elinkautisen  orjan,  määräsi  että  parasten  ajoneu- 
vojen (cocchio)  eteen  valjastettaisiin  hyvä  ori"  (s.  64,  vrt.  18:  333 — 386). 

*  Tässä  kappaleessa  tapaa  paljon  käsin  tehtyjä  pieniä  oikaisuja  —  tie- 
tenkin italialaisen  käsialaa. 

^  Edempänä  tarkoittavat  kaikki  runon  ja  säkeen  maininnat  Kalevalan 
tekstiä,  ja  viitataan  Cocchin  kirjaan  ainoastaan  sivunumeroilla. 

*  Eikä  kursivointia  ja  alimuistutusta  niinkuin  siv.  129  ja  seuraavalla. 

Riennämme  puhumaan  toisesta  päinvastaisesta  keinosta,  millä  italian- 
taja  katsoo  valvovansa  runon  nautittavuutta :  hän  usein  pitentelee  Kale- 
valan esitystä,  viehättyy  runoilemaan  lisää.  Seuraavassa  vain  muutama 
esimerkki. 

Italiaa  puhuessaan  Kalevalaiset  tavatessaan  tervehtivät  toisiaan  ja 
erotessaan  hyvästelevät;  vaka  vanha  Väinämöinen  Pohjolan  tuvan  suu- 
relta ovelta  ensimäiseksi  tervehtii  talon  naisväkeä  (salutate  le  donne),  ja 
kuin  galaniuomx)  ainakin,  lausuu  yleensä  saaja  »kohteliaat**  tai  ;,asian- 
mukaiset"  kiitokset  antajalle.  —  Kun  eräässä  kohdin  kilpalaulantaa  ottaa 
niin  kovalle,  että  lappalainen  „murti  suuta,  väänti  päätä,  murti  miustoa 
haventa",  silloin  asentoihin  ja  ilmeisiin  tottunut  italialainen  mielissään  ja 
hartaana  kääntää  hyvinkin  uskollisesti: 

Torse  la  bocca,  tentennö  la  testa, 
Scosse  la  nera,  la  prolissa  chioma, 

mutta  milloin  Kalevalan  laulaja  tavalliseen  jylhään  tapaansa  antaa  esiinty- 
väin henkilöitten  elää  ainoastaan  sanoissaan,  liittäen  omasta  puolestaan 
vain  jonkun  vaatimattoman  »neiti  tuon  sanoiksi  virkki^'  t.  m.  s.,  silloin 
italiantaja  saa  itse  sanelemahan,  laikahtaikse  laulamahan,  ja  Kalevalaiset 
käyvät  puhumaan  kuka  vapisten  (tremante),  kuka  kylmästi  (freddamente), 
kuka  kohteliain  sanoin  (con  cortesi  modi  /^  3:  212),  kuka  astuen  lähem- 
mäksi ('^  33:  117,  118),  kuka  heittäytyen  äidin  kaulaan  (r^  3:  511), 
kuka  loukkaantuneena,  repien  melkein  irti  tinaisen  rintaneulansa  (Indi- 
gnata^  strappb  quasi  dal  petto  La  fibula  di  stagno  Annikki ,  e  disse  '■^  18: 
162),  kuka  kimmoten  seisaalleen,  ryhdissä  varmuus  ja  kasvoilla  ylväs 
ilme,  käsivarsi  koholla  päin  taivasta  (s.  114,  ^^  34:  101),  j.  n.  e.  — 
Kalevalassa  vain:  „sanan  lausui,  noin  nimesi". 

Kalevalassa  Ainon  emo  on  aitan  portaalla  kermaamassa  (4:  75,  76): 
„Missä  äiti  askarteli,  siihen  Aino  viimein  päätyi  yhä  enemmän  itkien,  ja 
hänelle,  joka  äidillfsesti  huolissaan  kysyi  itkun  syytä,  tyttö  vilpittömästi 
kertoi  kaiken  mikä  kotimatkalla  oli  tapahtunut:"  (s.  33),  ja  sitte  puhues- 
saan Väinämöisestä  (4:  93,  94),  etelämainen  Aino  taas  merkitseväisesti 
heiskauttaa  kaulaansa:  „tuon  Osmon  ukkorähjän  (quel  vecchione  d'Osmo), 
Kalevalaisen,  suuri  käheä  ääni  kuului  metsän  syvyydestä:"  (udir  mi  f  e' 
la  sua  gran  voce  roca:  s.  33).  Kertomuksensa  lopettaa  ital.  Aino  sanoi- 
hin: »Käänsin  hänelle  selkäni  ja  juoksin  kotia,  enkä  häntä  sen  koommin 
nähnyt"  (s.  34). 

Liian  köyhältä  semmoisenaan  käännettäväksi  on  italiant^'asta  tuntu- 
nut näyttämöllepano  monessa  muussakin  Ainorunon  kohdassa.  Kun 
Aino  oli  pannut  ^kullat  kulmillensa,  —  hopeat  hivuksillensa,  —  sinisil- 
kit silmillensä,  —  punanauhat  päänsä  päälle"  (4:  263 — 266)  eli  italiaksi: 
„  hopealankoja, ruusunpunaisia  nauhoja,  symbolisen  seppeleen  pää- 
hänsä,   silkkiset    sukat   ja    sirot    kengät   jalkaan "  (s.  38), 

kuuluu  jatko:  ^tällöin,  kauniina  nähdä  sorja  vartalonsa,  astuessaan  ulos 
niin  loistava*^  puku  yllä,  hän  ei  enää  ollut  maallisen  naisen  kaltainen; 
hän  oli  kuin  korkeuden  impi  (celesie  fancitdla)^  maan  päälle  laskeunut* 
(säkeitten  266  ja  267  välissä).  Veteen  Aino  „  heittäytyi  uimaan  norjana, 
kepeänä  kuin  sininen  nymfi,  kuin  jumalatar  meren**  (314/315).  Arve- 
luna vampaa  on  että  tämä  italialainen  Aino  la  bella,  jonka  suru  ei  tunnu 
nitn  tuimalta  kuin  Kalevalan  Ainon,  lähtee  uimaan  kirjavalle  kivelle 
„ noustakseen  sill^  ja  katsoakseen  läheltä  sen  rakennetta**  (!)  (s.  40). 

Ainon  tragiikkaan  tulee  muuten  vieras  ja  epäiltävä  aines  jo  sen  kautta, 
etia  Aino  heti  ensi  vastauksessaan  äidille  (3:nnen  runon  lopulla)  pannaan 
puhumaan  kuolemasta  (s.  29): 

piangerö  per  tutt*i  giomi 
Della  mia  vita  e  pregherö  che  venga 
Presto  a  la  fin, 

ja  eitä  hän  vähä  myöhemmin  sanoo  olevansa  »syntynyt  itkemään  ja  kär- 
simään" (s.  37,  ~  4:  214/215). 

Kullervorunojen  varsinkin  alussa  tavattoman  vauhdikas  kertomaparsi 
ei  italiassa  tule  oikeuksiinsa;  oli  niin  mukava  runoilla- lisää  kymmenit- 
täin pikkukuvia.  Kahdeksaakin  lyhyttä  Kalevalan  säettä  31:  63 — 70 
(Kalervolan  hävitys)  vastaa  13  ^j^  telmehikästä  endecasillabo^,  ^ 

Kullervolle  tehtiin  (s.  83)  monta  roviota,  erilaisista  puista  kukin. 
Ja  kun  nämä  saatiin  palamaan,  »keksittiin  keino  millä  saada  uhri  mene- 
mään, ikäänkuin  sattumoisin,  rovioitten  välisiin  sokkeloihin**.  Kaleva- 
lassa vain  „tuli  puihin  tuiskattihin,  —  roviohon  roiskattihin ;  —  siihen 
poika  paiskattihin  —  keskelle  tulen  palavan"  (31:  151 — ).  Kullervon 
kaskenkaato:  »Milloin  tavallista  kirvestä,  milloin  kaksiterää  hän  heilutte- 
lee,   kaataen   jättiläisiä    metsän;    kuusta,    koivua,    mäntyä,  .pihlajaa  siinä 


'  Riveistä    »Tulin   kukkana   kotihin,    —    Ilona   ison  pihoille»  tulee  4  Vt 
kt rl  ostomaista  säettä,  joissa  tietysti  on  adjektiveja! 

kupertuu  toinen  toisensa  perästä,  ryskyen,  ristiin  rastiin,  pääliitysten; 
pensaat  hän  nyhtää  maasta,  kahdeksan  ja  kymmenen  kerrallaan,  ja  huu- 
taa korkealla  äänellä  metsän  puita  huimiessaan:  tulkoon,  tulkoon  tänne 
Lempo  iskemään,  tulkoon  Hiisi  tänne,  hän  se  metsän  kaatakoon!  Kasva- 
valla raivolla  tihua  työtään  suorittaessaan  hän  päästi  kimakan  vihellyksen 
ja  tämän  kamalan  kiron  huusi.*  (s.  86).  Kalevalassa  hän  vain  ^iski 
puuta  kirvehellä,  —  tempaisi  tasaterällä;  —  kerralla  hyvätkin  hirret,  — 
pahat  puolella  menevi.  —  Vihoin  kaatoi  viisi  puuta,  —  kaiketi  kahek- 
san  puuta,  —  siitä  tuon  sanoiksi  virkki, —  itse  lausui,  noin  nimesi:  — 
Lempo  tuota  raatakohon,  —  Hiisi  hirret  kaatakohon!  —  Kavahutti  kan- 
non päähän,  —  niin  huhuta  heiahutti,  —  vihellytti,  viuahutti^  —  sanan 
virkkoi,  noin  nimesi/ 

Kullervon  veronvientimatka  päättyy  siihen,  että  hän  palaa  kotia 
(tomato,  s.  121)  ja  siellä  panee  reen  kuntoon  lähteäkseen  ajamaan 
lystiä.  „Niinkuin  toisinaan  tuulispää  pyörien  kiitää  pitkin  vainioita,  kie- 
puttaen tomua,  risuja,  lehtiä,  samalla  tavoin  samosi  maita  mantereita 
Kullervo,  kauvas  pois,  ilman  varmaa  päämäärää,  pitkin  tanhuoita  ja  yli 
peltojen^  (s.  122).     Muistaako  kukaan  lukeneensa  tätä  Kalevalasta? 

Kaikkialla  ei  toki  italiantajan  klassilliseen  seikkaperäisyyteen  pyr- 
kivä mielikuvitus  ihan  yhtä  vallattomasti  touhua.  Ja  onpa  kohtia,  joissa 
sanakaunon  tulkin  selitelmiin  ja  kuvauksiin  pilkahtaa  harrasmielinen  tun- 
nelmakuva, omatekoinen  kyllä,  mutta  ilmoittajan  mielestä  joskus  luonte- 
vasti sulautuva  Kalevalan  pohjasävyyn.  Saattaa  tämä  ehkä  koskea  joita- 
kuita jo  puheena  olleista  lisäyksistä;  muista  mainittakoon  tässä  vain 
lyhyet  nokkelat  sanat  in  mare  e  in  terra  „  maalla  ja  merellä**  —  lisät- 
tyinä runon  18  loppuun  ne  vielä  kerran  pistävät  „meristä  miestä,  aal- 
lonlaskija urosta^',  joksi  tyttö  juuri  pääsee  sättimästä  kosijamiestään  Väi- 
nämöistä. — 

Verrattain  harvoin  tapaa  Cocchin  Kalevalassa  sanallisesti  käännettyjä 
kohtia.  Semmoisia  on  esim.  Kalevalan  mahtavin  kuvaus,  kuvaus  siitä 
kuinka  Väinämöinen  „ suuttui  ja  häpesi*  ja  loihe  laulamaan  niin  että 
järvet  läikkyi,  maa  järisi  (3:  283 — 301).  Italiannoksen  vastaavat  säkeet 
ovat  sivuilla  24  ja  25. 

Lisäykset  Ainojaksoon  ovat  peräisin  siltä  ajalta,  jolloin  prof.  Cocchi 
uuteen  muotoon  valoi  La  Finlandiasi  julkaisemansa  kalevalamittaiset, 
vielä  varsin  sanalliset    käännökset.     Enimmät  nyt    puheena  olevan  kirjan 

sisältämistä    katkelmista    ovat    tältä    myöhemmältä   kaudelta,  ja  niissä  on 
käännös  pitkin  matkaa  hyvin  vapaata. 

Prof.  Cocchi  itse  selittää  alkulauseessaan  (s.  4)  että  hän  alettuaan 
käyttää  uutta  pitempää  säettä  »tunsi  suurempaa  vapautta  Ja  yhä  pysyen 
Kalevalan  yksinkertaisessa  sävyssä  (rispettando  sempre  la  semplicitä  del- 
roriginale),  paikoittain  saattoi  paremmin  lieventää  (iemperare)  meidän  ny- 
kyisen kielenkäyttömme  kannalta  liian  kovaa  (cruda)  ja  todellista  (vera) 
muinaissuomalaisen  runon  sanontaa.*' 


Jos  nyt  luemme  pois  italiantajan  tyylillisen  ja  asiallisen  mielivallan 
ja  siis  koetamme  puhua  hänen  työstään  käännöksenä,  on  tietysti  helppo 
löytää  ilmeisen  väärinymmärryksen  merkkejä;  mutta  kumma  kyllä  on  har- 
vassa varsinaisia  sanaerehdyksiä  joista  voisi  päättää  alkutekstiäkin  käyte- 
tyn, esim.  kun  säkeen  „tieohesta  tempomia**  nähtävästi  on  luultu  puhuvan 
„tieo*sta**  (a  la  Scienza),  tai  kun  Ainon  äidin  kohtaamat  Kuutar  ja  Päivätär 
tässä  esiintyvät  monikollisina,  ja  vastaava  viivanalainen  (s.  40)  nimenomaan 
tietää  että  muodot  kuutaren  \d^  päivataren  (^^40:  135,  136  y.  m.)  ovat  mo- 
nikkoja. ^  Asiallisten  poikkeusten  suhteen  on  vaikeampi  ratkaista,  kuulu- 
vatko edellä  esitettyihin  tahallisiin  vai  eivätkö.  Esim.  vene-  ja  valkama- 
kuvien  outous.  Väinämöisen  kaunis  kaareva  venonen,  hankaniekka  palko- 
vene,  joka  tervaisilta  teloiltaan  mielii  vesille,  on  italiannoksessa  korkea- 
naan purjetta  ja  purjepuuta  (s.  149,  '-^  39:  163,  164)  ja  vieläpä  »laiva 
vankkaraakainen,  alallaan  ankkurin  varassa**  (r^  39;  159,  160);  ja  missä 
meidän  Väinämöinen  käskee  Karjalan  venettään  liukumaan  telapuilta  ilman 
kouran  koskematta,  ja  sitte  juoksemaan  soutamatta  ja  purjeitta,  siinä  ita- 
lialainen deklamoi  ankkuroidulle  jaalalleen:  „ Jos  olet  laiva  taivai- 
sen Jumalan  luoma  ja  lahja,  niin  juosta  —  ei!  syöstä  —  paremmin:  len- 
tää tulee  sinun  pitkin  myrskyistä  lahtea,  omin  voimisi,  vankkain  sou- 
tajien ponnistamatta"  (s.   151,  '^  39:  213—256). 


*  Suomenkieliset  sanat,  joita  esiintyy  hyvinkin  usein  sekä  tekstissä  että 
runojen  loppuun  liitetyissä  muistutuksissa,  samoin  nimet,  ovat  kirjassa  hirvit- 
tävän virheellisiä  {sinty^  p.  o.  synty:  pirrti;  Therene^  p.  o.  Terhene;  Atht\  ei  kos- 
kaan Ahti;  j.  n.  e.)  Selostaja  pitää  omana  hyvänään  tekemänsä  pitkän  ikävän 
listan. 

Mahdollisesti  on  silloin  tällöin  tahdottu  säästää  sekä  omaa  että  ita- 
lialaisten lukijain  vaivaa,  välttämällä  outoja,  paikallisvärisiä  kohtia.  Ei 
Italiassa  tehtäne  lehmisavua  nurmelle  mesinukalle,  maalle  marjanvartiselle 
(32:  285),  —  eikä  puhukaan  lehmisavusta  italiantaja  (s.  96  ylh.)-  Hy- 
vin luonnollista  on,  että  Suomen  suven  lämmin,  heinävä  kuva,  takaliston 
laulu  (32:),  näin  vapaan  kynän  käydessä  sekä  lyhenee  että  muuten 
muuntuu;  silti  saattaa  sanoa  että  siinä  on  tehty  harrasta,  hienoa  työtä» 
niinkuin  säkeissä  32:  251 — 275: 

Silvana  verg^ella  a  Tapio  figlia, 
Paffuta  in  tua  beltä,  biondicrinita, 
Dolce  Tellervo,  che  vai  del  piu  fino 
Lino  velata  a  pieghi  ed  a  svolazzi, 
Quando  la  stella  de  la  sera  avvisa 
Del  buio,  e  de  la  notte  Timminente 
Arrivo,  quando  Taugel  de  la  sera 
Il  suo  comincia  vespertin  lamento, 
In  questa  guisa  apostrofa  le  mandre: 

Mutta  ei  outoussyykään  selitä  italiantajan  poikkeuksia  esim.  siinä, 
että  Tähden,  Kuun  ja  Auringon  vastauksista  Marjatalle  säe  »hänpä  on 
minunkin  luonut"  (50:  383,  397,  411)  on  jätetty  kääntämättä,  jotenka 
Tähden  ja  Kuun  vihamielisyys  ja  Päivän  lempeys  Kiesusta  kohtaan 
jäävät  ilman  selitystä  (s.  198);  tai  kun  mainio  kuvaus  18:  477 — ja  525  — 
(koiran  haukunta)  on  hutiloitu  pilalle  (s.  66/67);  tai  kun  lystikkyys 
Lemminkäisen,  laihan  pojan,  äänen  otossa  (42:  277 — )  vähenee  liioittelun 
y.  m.  kautta  (s.  164),  kokeilijan  sanat  (9:  135 — 138)  sotkeutuvat,  ja  nuo- 
ren immen  laulussa  (50:  61 — 72,  Kanteletar  II  78)  pikkusievä  lyyrillinen 
loppuhelähdys  sammuu  (s.  191).  Väinämöisen  tömisevästä  vastauksesta 
Louhen  kysymykseen  „mipä  miehillä  sanoma,  urohilla  uusi  tieto?'' 

„Sammosta  sanomat  miesten, 
Kirjokannesta  urosten. 
Saimme  Sampuen  jaolle, 
Kirjokannen  katselulle!** 

—  vastauksesta  joka  ei  edes  Paulin  käännöksessä  pääse  täyteen  kun- 
niaansa —  on  italiassa  tullut  mieto  machiavellimainen  oratio  obliqua 
(s.  158),  joka  päättjry  puheeseen  Sammon  taiteellisen  kannen  ihailtavuu- 
desta. 


M  6  Katsaus. 

Eikä  kuitenkaan  prof.  Cocchin  käännös  kaikissa  näissä  kohdissa  ole 
erikoiäen  vapaa.  —  Mutta  pyydämmepä  liikoja.  Olemme  nyt  joutuneet 
läheHe  sitä  alaa,  jolla  käännöstaito  nöyränä  katseensa  laskee. 


Täydellisyyden  vuoksi  vielä  pari  sanaa  prof.  Cocchin  käyttämästä 
runomuodosta,  josta  jo  oli  ohimennen  puhetta.  Prologo  eli  Kalevalan 
alku  on  ioppusoinnuttomia,  10-tavuisia  säkeitä,  jotka  soivat  anapestisiltä 
(tähän  tapaan:  »Veli  kultainen,  ystävä  kallein").  Canto  I  on  pitkiä, 
kaksiosaisia  säkeitä  (:  „Ja  jääpi  aaltoin  valtaan  tuo  kaunis  ilman  impi**), 
parittain  loppusoinnussa.  Seuraavissa  myöhemmin  käännetyissä  runoissa 
on  kauttaaltaan  käytetty  italialaisille  tutuinta  endecasillabodij  ilman  loppu- 
sointua (ks.  antamiamme  näytteitä).  Säkeen  viimeisenä  jalkana  on  toisi' 
naan  daktyli,  joka  esim.  Kullervon  kirouksessa  (s.  86,  87,  myös  102) 
niielesiämme  hyvinkin  vaikuttavalla  tapaa  esiintyy  kautta  kokonaisen  säe- 
jakson.  Sama  daktyliloppuisuus  koristaa  muitakin  juhlallisia  kohtia, 
m.  m.  Väinämöisen  Samporetkeltä  palattaessa  laulamaa  „sublimia  hym- 
niä** (s.   162). 

Runosäkeen  pitemmyys  se  toisinaan  tuntuu  vietelleen  tekijää  jat- 
kamaan säettä  halvoilla  adjektiiveilla  ja  muilla  Kalevalan  ihailijasta  ou- 
doilla rokokookiehkuroilla.  Kun  on  kysymys  kahdesta  pitkäsanaisesta 
kielestä,  jommoisiahan  ovat  suomi  ja  italia,  luulisi  samanpituista  runomit- 
taa käyttämällä  voitavan  päästä  lähimmäksi  alkukieltä;  —  toivomme  pian 
saavamme  nähdä  kuinka  oikea  tämä  otaksuma  on.  Toisaalta  voi  tällöin 
kysyä  eivätköhän  jonkunverran  vapaat,  paikoittain  lyhentäväiset  uudes- 
taanrunoilut  Kalevalan  hengessä  ole  nekin  avuksi  kansanrunoutta  tajua- 
valle    ulkomaalaiselle    lukijalle,    joka    lähtee    aukomaan    meidän    runos- 

tomme  sommeloa. 

O.  J.  T. 

Kertomuksia  ja  kuvauksia. 

Selma    Lagerlöf,     Peukaloisen   retket  villihanhien  kanssa.    Toinen  osa.     Suom. 
Juhani  Aho.    Wemer  Söderström.     397  siv.  5:  50. 

Selma  Lagerlöfin  kätkyen  ääreen  ovat  hyvät  haltijat  kantaneet  run- 
saita lahjojaan.  Yksi  on  antanut  hänelle  silmän,  jolla  hän  näkee  näky- 
mättömiä, toinen  on  antanut  hänelle  korvan,  jolla  hän  kuulee  salattuja 
ääniä,  kolmas  on  antanut  hänelle  käden,  joka  saa  kuivan  oksankin  vi- 
hannoimaan ja  neljäs  on  antanut  hänelle  sydämen,  jolla  on  rakkautta 
maan  matoistakin  kohtaan.  Suurimman  lahjan  hän  ehkä  kuitenkin  on 
saanut  siltä,  joka  on  antanut  hänelle  kyvyn  käyttää  kaikkia  näitä  lahjoja, 
sekä  silmäänsä,  korvaansa,  kättänsä  että  sydäntänsä. 

Jokainen,  joka  haluaa  tietää  mitä  Selma  Lagerlöf  näkee,  kuulee  ja 
tuntee,  hän  lukekoon  Peukaloisen  retket.  Sillä  ei  ole  ehkä  samaa  kau- 
nokirjallista ja  taiteellista  arvoa  kuin  hänen  muilla  teoksillansa,  sehän  on 
kirjoitettu  määrättyä  tarkoitusta  varten,  Oppikirjana  luettavaksi,  mutta  se 
mielestäni  paremmin  kuin  mikään  muu  kuvastaa  häntä  itseään.  Me  emme 
liäe  häntä  siinä  vain  maailmankuuluna  kirjailijana,  vaan  ensi  sijassa  ih- 
misenä, '  omasta  mielestään  pienenä,  ujona  ja  kömpelönä  ihmisenä,  joka 
helpommin  liikkuu  haltijoiden  seurassa  kuin  vertaistensa  parissa.  Mutta 
samalla  me  näemme,  että  juuri  tuo  pieni,  ujo  ihminen  onkin  se  suuri 
ihminen,  jonka  käsissä  on  koko  maailman  rikkaus. 

Selma  Lagerlöfin  taide  on  kuin  vuolas  virta,  joka  uurtaa  itselleen 
väylän  ja  kulkee,  lakkaamatta  eteenpäin.  Milloin  sen  kulku  on  tasaista 
vihantojen,  päivänpaisteisten  seutujen  läpi,  milloin  se  murtaa  kallioseinän 
ja  kohisee  mahtavana  putouksena  keskellä  asumattomia  metsäseutuja.  Sen 
vesi  on  läpikuultavan  kirkasta,  ja  sen  laineiden  loiske  sivelee  korvia. 
Ikivanhat  puut  kuvastuvat  sen  pintaan  ja  yön  hiljainen  henki  nostattaa 
utuharsoja  sen  viileästä  helmasta. 

Selma  Lagerlöfin  taide  on  kuin  ruumistunut  luonto.  Kaikki  hän  saa 
ympärillään  liikkumaan,  kaikki  hän  saa  puhumaan.  Hän  on  kuin  keväi- 
nen sade,  joka  herättää  koko  luonnon  eloon,  hän  on  kuin  valoisa  Poh- 
jolan yö,  joka  saa  kaikki  kasvamaan  ja  kehittymään. 

Ensimäisessä  osassa  tätä  kirjaa  tuntuu  paikoitellen  pihtien  pitimet. 
Tekijä  ei  ole  aina  jaksanut  sulattaa  eri  osia  suureksi  kokonaisuudeksi  ja 
paikoitellen  on  siinä  pitkäveteisyyksiäkin.  Mutta  toisessa  osassa  on  te- 
kijä jo  aivan  kotiutunut.     Ensi  sivulta  aikain  loppuun  saakka  hän  pitää 

lukijan  alituisessa  jännityksessä,  toinen  kertomus  sulautuu  toiseensa  kuin 
suuren  koneiston  monet  eri  osat,  kaikki  on  tarkalleen  suunniteltua  ja 
punnittua.  Ja  kuitenkin  kohtaa  luki  jata  toinen  yllätys  toisensa  jälkeen. 
Kertomus  on  koko  ajan  nousussa,  tuntuu  aivan  siltä  kuin  astuisi  kor- 
keitta tunturia  ylös,  penkereeltä  penkereelle,  yhä  korkeammalle  ja  kor- 
keammalle, ja  mitä  pitemmälle  pääsee,  sitä  avarampi  on  näköala  silmien 
edessä,  sitä  valtavampi  kokonaisvaikutus. 

Mitä  tässä  kirjassa  on  Selma  Lagerlöfin  omaa  mielikuvitusta,  mikä 
muilta  kuultua,  on  mahdoton  sanoa,  varsinkin  sen,  joka  ei  tunne  ruot- 
salaisia kansantarinoita.  Mutta  sivulliseen  tekee  kirja  sen  vaikutuksen, 
että  Selma  Lagerlöf  on  tähänkin  teokseensa  käyttänyt  paljon  sellaista, 
mitä  hän  pitkinä  talvipuhteina  on  kuullut  kotikartanossaan  kerrottavan 
ja,  samalla  tavalla  kuin  muinaiset  kansanrunoilijat,  runoillut  uudestaan 
sen  minkä  on  kuullut,  lisäten  siihen  omia  havaintojaan  ja  ajatuksiaan. 
Tuo  pieni  tarina  hänen  käynnistään  entisessä  kotikartanossaan  on  par- 
haana todistuksena  siitä,  kuinka  lähellä  Selma  Lagerlöfiä  on  ollut  kotoinen 
kontu  ja  kaikki  se,  mikä  siihen  liittyy. 

Selma  Lagerlöfin  taiteen  ihailijoiden  ei  pitäisi  laiminlyödä  tätäkään 
teosta^  niin  koulukirja  kuin  se  onkin.  Sillä  se  ei  ole  koulukirja  taval- 
lisessa merkityksessä,  pikemmin  esikuva  kaikille  koulukirjoille.  Jos  his- 
torian ja  maantieteen  oppikirjat  yleensä  olisivat  enemmän  tähän  suuntaan 
suunnitellut,  niin  opetus  saisi  aivan  toisen  vauhdin.  Oppilaat  oppisivat 
ehkä  hiukan  vähemmän  vuosilukuja  ja  nimiä,  mutta  sen  sijaan  he  oppisi- 
vat rakastamaan  itse  ainetta,  saisivat  elävän  kuvan  siitä,  mitä. heille  on 
opetettu,  tuntisivat  itse  elävänsä  kaikessa  mukana.  Ja  silloin  itse  ope- 
tuskin muuttuisi  ikäänkuin  eläväksi  elämäksi. 

H.  s. 


Sakari  AS    Lassila,    Elämän  polkuja.     Porvoo.  \Venier  Söderström  O.-Y.  1908. 
144  siv.,  8:0.     Hinta  i:  50. 

Uusi  tekijä  ja  uusi  nimi,  mutta  vanha  virsi  ja  nuotti  vanha.  Ni- 
mittäin se  ikivanha  ja  ikikulunut  veisu  köyhän  mökin  pojasta  ja  rikkaan 
taion  tyttärestä,  josta  näyttää  olevan  mahdoton  luopua  ja  mahdoton  kek- 
siä uusia  muunnoksia.  (Päähenkilöiden  osien  vaihdos  —  rikas  poika  ja 
köyhä  tyttö  —  ei  näet  ole  mikään  varsinainen  muunnos.)  Kirjailija  saa 
siinä  otollisen  tilaisuuden  kuvailla  „liikuttavasti**  vanhempien  estelyä  sekä 
nuorten  rakkautta  ja  uskollisuutta,  joka  vihdoin  viimein  palkitaan  onnel- 
lisella avioliitolla  ja  runsailla  perinnöillä.  Lassila  onkin  kuin  luotu  ihan- 
teelliseksi kaunomaalariksi.  Hänen  mielisanojansa  ovat  „kaunis",  „soma^, 
„sievä"    j.    n.    e.     Mökin    poika  on  oikein  kelpo  nuorukainen  ja  hänen 

rakastettunsa  oikein  kelpo  neito.  Ja  tekijä  karttaa  karttamalla  kaikkea, 
mikä  voisi  vivahtaakkin  „ raakuuteen '^  ja  »epäsiveellisyy teen*'.  Yhtä  pientä 
poikkeusta  lukuunottamatta.  Tuo  nuoruutensa  lemmelle  ikiuskollinen  mö- 
kin poika  istuu  kerran  kaukomatkoilla  ollessaan  kesäisellä  nurmikolla. 
Paikalle  saapuu  myös  nuori  neitonen  ja,  kuinka  onkaan,  tuon  uskollisen 
nuorukaisen  mieleen  laikahtaa  silloin  maallinen  heikkous :  hän  syleilee  ja 
suutelee  toista  naista  korkeuden  kasvojen  edessä.  Eiköstä  tämä  ole  san- 
gen arveluttava  kohtaus?  Muuten  tekijä  kulkee  Theodolinda  Hahnsonin 
ja  ihailemansa  Pietari  Päivärinnan  jälkiä,  kuvaillen  kömpelösti,  värittö- 
mästi  ja  valheellisesti  kansan  elämää  jossakin  Pohjanmaan  puolella.  Sa- 
notaan valheella  olevan  lyhyet  jäljet.  Tämän  kirjan  käsikirjoituksen  suh- 
teen olisi  niiden  melkein  suonut  päättyvän  —  paperikoriin  tai  uuniin. 

V.  T. 


HiBtoriallista  kiijallisuutta. 

Anders  Ramsay,  Muistoja  lapsen  ja  hopeahapsen.    II  osa.    Suomentanut  Knut 
Sarlin.     Porvoo.    Wemer  Söderström  O.-Y.    145  siv.,  8:0.    Hinta  2:  — 

Jälkimäinen  valikoima  näitä  sivistyshistoriallisesti  merkittäviä  muis- 
telmia tekee  sisällykseltään  hiukan  köyhemmän  vaikutuksen  kuin  edelli- 
nen. Kuvaukset  Helsingin  ja  varsinkin  sen  ylimystön  elämästä  1830 — 
50  luvuilla  täydentävät  kuitenkin  oraalta  kannaltaan  Aug.  Schaumanin 
esitystä  „Kuuden  vuosikymmenen  ajoilta''  ja  sivistyshistorian  tutkijalle 
ovat  tervetulleet  semmoiset  kappaleet  kuin  „Asumukset  ja  niiden  kalus- 
tus'', ^Sanomalehdet  ja  posti^  sekä  loppuluku  „Maalla",  josta  saamme 
eloisan  kuvan  Ramsay- perheen  elämästä  suuressa  Björkbodan  kartanossa 
Kemiön  saarella. 

Ruotsinkieliseen  alkuteokseen  verratessa  huomaamme  että  suomen- 
nettujen kappaleiden  valinta  on  suoritettu  onnistuneesti.  Käännös  on  jäl- 
kimäisessäkin puoliskossa  melkoisen  sujuvaa.  Olen  vain  pannut  merkille 
suomentajan  taipumuksen  kovin  outojen  murrossanojen  käyttämiseen,  esim. 
hölsä^  kujosety  iörppö,  tölskö,  miilusiella  j.  n,  e, 

V.  T. 


Vieraskielistä  kirjallisuutta. 

Johannes  Öhquist,  Der  Pilger,  Hugo  Keller  &  Oo.  Wien  und  Leipzig.  118  siv. 

Kuinka   kovin    vaikea    ulkomaalaisen  on  saada  teoksensa  vieraassa 
maassa  kustannetuksi,  sen  tietää  jokainen,  joka  sitä  hiukankin  on  yrittä- 

nyt.  Tekijäpalkkiosta  ei  tietysti  puhettakaan.  Hyvä  jos  kustantaa  suo- 
rittaa edes  painokustannukset.  Ja  jos  vihdoin  tuo  kaikki  onnistuukin, 
niin  ei  sittenkään  ole  taattu,  että  kirja  tulee  arvostelluksi,  luetuksi. 

Useita  vuosia  on  herra  öhquistkin  saanut  turhaan  etsiä  kustantajaa 
saksankielisille  runoilleen,  ennenkuin  se  hänelle  on  onnistunut.  Ja  kui- 
tenkin on  hänen  runojaan  ilmestynyt  useassa  arvokkaassa  saksalaisessa 
aikakauskirjassa,  jotka  eivät  palstoillaan  painata  muuta  kuin  kaikkein  pa- 
rasta. Yleisesti  onkin  tunnustettu,  että  herra  öhquistin  runot  ovat  par- 
haita mitä  viime  aikoina  saksan  kielellä  on  kirjoitettu.  Siksi  onkin  täy- 
dellä syyllä  tervehditty  tätä  runoteosta,  herra  öhquistia  esikoista,  ilolla. 

Tämä  runoteos,  Der  Pilger,  Pyhiinvaeltaja,  on  omituinen  ilmiö  mei- 
dän oloissamme.  Ei  siinä  kyllin,  että  meidän  maassamme  ilmestyy  kau- 
nokirjallisia teoksia  kahdella  kielellä,  vaan  vielä  kolmannellakin,  saksan 
kielellä.  Se  mielestäni  on  kuin  jälkikaiku  siltä  ajalta,  jolloin  saksan  kieli 
maassamme,  sen  itäosassa,  ei  ollut  mikään  vieras  kieli.  Vanhassa  Viipu- 
rissahan vielä  kolme-neljäkymmentä  vuotta  sitten  sivistys  oli  kokonaan 
saksalainen,  vaikka  sen  edustajat,  vanhat  saksalaiset  perheet,  ovat  ny- 
kyään melkein  olemattomiin  hävinneet. 

Herra  öhquistin  runot  vaikuttavat  minuun  ikäänkuin  tuon  entisen 
ajan  jälkikaikuna  senkin  vuoksi,  että  niissä  saksalaisesta  asustaan  huo- 
limatta on  niin  paljon  suomalaista.  Niitä  lukiessa  tuntee,  että  ne  ovat 
syntyneet  suomalaisella,  tai  ainakin  pohjoismaisella  pohjalla.  Saksassa  ne 
eivät  koskaan  olisi  voineet  syntyä.  Jo  kirjan  ensimäisistä  säkeistä  „Drei 
flilchtige,  halbhelle  Schneewintertage''  se  tulee  esiin.  Siinä  on  aitosuoma- 
lainen ympäristö,  suomalainen  tunnelma,  ikäänkuin  kuuntelisi  talvisen 
metsän  hiljaista  huminata. 

Kokoelman  ensimäinen  osasto,  »Nolturno**,  on  epäilemättä  syvimmin 
tunnettu  ja  kaunein.  Kieli  on  kauttaaltaan  kuin  ihaninta  musiikkia.  Kor- 
vaa sivelevät  haikeat,  surumieliset  sävelet,  nekin  Suomen  luonnolle  ja 
laululle  ominaisia.  Ensimäisessä  runossa  „Der  Pilger*'  tekijän  yksinäi- 
syyden tunne  saa  ehkä  syvimmän  tulkintansa.  Hän  on  vain  pyhiinvael- 
taja maailmassa,  joka  ikänsä  on  tuomittu  koditonna,  muukalaisena  kulke- 
maan, hänen  laulunsa  ei  lämmitä  ketään,  hänen  juurensa  eivät  missään 
ulotu  maahan  saakka. 

„Was  ich  gelebt,  was  ich  getan, 

wa8  wird  es  sein,  —  ein  Traum,  ein  Wahn 


Sama  alakuloinen  yksinäisyydentunne  henkii  myös  runosta  „Geigen- 
spieier  und  Flötenbläser*,  joka  on  kokoelman  kauneimpia  ja  voimak- 
kaimpia.    Se  on  kuin  marmoriin  hakattu,  niin  kiinteä  ja  kirkas. 

Mutta  tämä  alakuloisuus,  joka  on  läpikäyvänä  tunnelmana  melkein 
kaikissa    „Notturno* -osaston  runoissa,  ei  ole  väsähtynyttä,  heikkoa,  siinä 

on  hiukan  katkeruudenkin  sivumakua,  uhmaa,  paikoittain  halveksumista- 
kin, ylimielisyyttä  ....  Niinkuin  runossa  «Frost*.  Kuinka  hän  siinä 
niin  sattuvasti  kuvattuaan  sekä  luonnon  että  ihmisten  ja  eläinten  tylsis- 
tynyttä talvi-elämää  viskaa  heille  ikäänkuin  hansikkaan  vasten  kasvoja: 

Das  nennen  sie  Leben  uud  föhlen  sich  wann  — 
ich  friere 

Runossa  ^Bitte**  on  tekijä  mitä  ihastuttavimmalla  tavalla  asettanut 
vastatusten  kevään  ja  syksyn,  ilon  ja  surun.  Ja  runossa  »Untenvelt* 
hän  tuo  esiin  ihmissielun  yksinäisyyden,  miten  kaikista  ponnistuksista 
huolimatta  kaksi  sielua  ei  sittenkään  koskaan  voi  sulautua  yhdeksi. 

Samaan  osastoon  on  tekijä  myös  liittänyt  suorasanaisen  runoelmansa 
«Bestien*'.  Se  on  voimakas  kuvaus  arkielämän  harmaudesta,  joka  himmentää 
onnen  kimmeltävät  kuvat,  hävittää  elämänhalun,  työilon  ja  vapaudentun- 
teen.  Se  on  hurja  taistelu  niitä  hirviöitä  vastaan,  jotka  väijyvät  joka 
taholla  ja  odottavat  vain  sopivaa  hetkeä,  jolloin  he  voivat  hyökätä  ihmi- 
sen kimppuun.  Se  on  epätoivoinen  tuskanhuuto,  joka  kimpoaa  takaisin 
vasten  kuulijaa,  sillä  kaikki  ponnistus,  taistelu  on  kuitenkin  turha.  Vai- 
kutus on  voimakas.  Tunnelma  vie  lukijan  mukaansa,  tuntuu  siltä  kuin 
tekijä  loihtisi  esiin  juuri  lukijan  oman  mielentilan,  hänen  yksityisen  ko- 
kemuksensa, tunkeutuisi  hänen  luihinsa  ja  ytimiinsä  saakka. 

Ei  yksin  tunnelmia  tekijä  saa  mestarillisesti  esiin  parilla  lyhyellä 
sanalla,  vaan  myöskin  situatsioneja.  Runo  nl^^y^^*'  osastossa  »Meditation*' 
on  siinä  suhteessa  loistavin  värein  maalattu.  Ja  että  tekijällä  myös  on 
huumoria,  sitä  oikeaa,  hyväntahtoista  huumoria,  käy  esiin  runosta  ^Mu- 
sterehe**.  Runo  «Versuchung",  epäilemättä  paras  osastossa  »Feuer**,  an- 
taa salamannopean  silmäyksen  syväntraagilliseen  suhteeseen  miehen  ja 
naisen  välillä,  se  on  sekä  muodollisesti  että  sisäliykseltänsä  mestariteos. 

Kirjan  viimeiselle  osastolle  on  tekijä  antanut  nimen  „Rosenzweig*. 
Ensi  lukemalta  nämät  rakkauslaulutkin  viehättävät,  kieli  on  kaunista  ja 
muoto  eheä,  mutta  uudistaessa  ne  tuntuvat  sittenkin  hiukan  ontoilta. 

Kirjan  ulkoasu  on  erinomaisen  hieno.  Hugo  Simbergin  piirustus 
kannella  kuvastaa  kirjassa  läpikäyvää  alakuloisuustunnelmaa.  Paino  ja 
paperi  on  herkullista. 

Runokokoelma  on  omistettu  Axel  Gallenille. 

Toivomme  herra  öhquistille  laajan  lukijapiirin  suomalaisenkin  ylei- 
sön parissa. 

H.  s. 

AKSELI  GALLEN-KALLELA. 


KIRJOITTANUT 

JOHANNES  ÖHQUIST. 


I. 

»Yksinkertaisimmastakin  ornamentista  tuijottaa  meihin  elämän 
kaamoittava  kysymys**.  Nämä  sanat  ovat  kirjoitetut  erään* vinjetti- 
koristeen  alle,  joka  on  olemassa  Gallenin  salkuissa.  Tämä  kallisar- 
voinen lehti,  nuo  muutamat  sanat  ja  tuo  piirustus  antavat  selvityksen 
siihen  monimutkaiseen  taiteilija-ilmiöön,  jonka  nimenä  on  „Gallen**. 
Gallen  on  maalari  sorminfJaihinsä  asti,  jokaiseen  hermonsa  säikeeseen 
saakka.  Hänen  silmänsä  on  yhtä  herkkä  värien  ja  viivojen  kisailulle 
kuin  soittotaiteilijan  korva  ilman  äänivärähdyksille.  Aistimin  havait- 
tava maailma  on  hänelle  iloa  ja  riemua  ja  hän  koskettelee  sitä  maa- 
larineronsa  herkkätuntoisin  tuntosarvin  epikurolaisen  hekumalla.  Hän 
on  koettanut  kuvata  elämänilmiöiden  koko  loppumatonta  asteikkoa, 
puun  näennäisesti  elottomista  syistä  aikain  aina  ihmiskasvojen  lei- 
muavan intohimon  ilmeeseen  saakka.  Eikä  hän  kuitenkaan  ole  tyy- 
tyväinen. Sittenkin  hän  etsii  ja  kysyy  ja  tunnustelee  edelleen.  Tun- 
nustelee pyrkien  näkyväisen  maailman  rajojen  ulkopuolelle.  Olioi- 
den tuolla  puolen  vetää  häntä  puoleensa  jokin,  jota  voi  vain  kuu- 
dennella aistilla  tajuta.  Vetää  häntä  puoleensa  ja  samalla  peloittaa: 
elämän  kaamoittava  kysymys.  Kuutamo,  joka  muuttaa  kylmän  ve- 
den kellertäväksi  hehkuksi,  tuuli,  joka  ilmassa  viiltää,  lumi,  joka  ka- 

saantuu  kallioille  ikäänkuin  geologisiin  kerroksiin,  kalpeanpunainen 
kukka,  joka  suoperäisestä  maasta  kurottautuu  metsälammen  äyrään 
yli,  laiha  kissa,  joka  kirkkaana  kuutamoyönä  hiipii  talonhaijan  poikki,, 
käsi,  joka  puristautuu  veitsen  kahvaan,  ryppy,  joka  vääristää  suun^ 
kaikki  nuo  eivät  ole  vain  aistimin  havaittavia,  käsin  kosketettavia,, 
silmin  nähtäviä,  vaan  ne  ovat  samalla  näkymättömän  maailman  vies- 
tejä, tulkitsijoita  ja  sanansaattajia  siitä  maailmasta,  joka  on  olemassa 
näkyväisen  tuolla  puolen  ja  jonka  ilmisaattaminen  on  suuren  taiteena 
pyhä  tehtävä  ja  salaisuus. 

Tämä   on   se   keskipiste,  jonka  ympäri  Gallenin  taide  kiertyy; 
tämä  se  avain,  joka  yksin  avaa  oven  hänen  teostensa  ymmärtämiseen. 


Melkein,  kaikessa  on  Gallen  Edelfeltin  vastakohta:  syntyperäl- 
tään ja  kasvatukseltaan,  luonteeltaan  ja  elämänkäsitykseltään,  tempe- 
ramentiltaan ja  työtavaltaan.  Hän  on  suomalaista  talonpoikaissukua,, 
joka  Lemun  .pitäjässä  perintötilalla  viljeli  maitaan.  Vasta  isä,  Peter 
Vilhelm,  luopui  vanhasta  säädystä,  kohosi  vähitellen  pieneksi  virka- 
mieheksi, muutti  suomalaisen  nimensä  Kallelan  ruotsalaiselta  kuulu- 
vaan  Galleniin  ja  pääsi  vihdoin  pankkikomisariukseksi  Poriin.  Täällä 
syntyi  26  p.  huhtikuuta  1865  toisena  neljästä  sisaruksesta  Axel  Gallen^ 
eli,  niinkuin  hän  nykyään  nimittää  itseään:  Akseli  Gallen-Kallela. 

Jo  poika-iässä  puhkeaa  se  luonteenpiirre  esiin,  joka  tulee  hänen 
tunnuksekseen :  kykenemättömyys  mukautua  mihinkään  kaavaan, 
vastustamaton  halu  tehdä  vain  sitä,  joka  on  sopusoinnussa  hänen  si- 
säisimmän luonteensa  kanssa.  Hän  laiskottelee  neljä  vuotta  lukiossa,, 
kunnes  hän  saa  ystävällisen  kehoituksen  palata  metsään  halkoja  hak- 
kaamaan !  Metsä  on  hänelle  jotakin  ihanaa  ja  pyhää,  sen  vuoksi  hän 
ei  pane  kehoitusta  pahaksensa.  Mutta  hän  tahtoo  sittenkin  oppia^ 
vaikkei  Cornelius  Neposta.  Hän  tahtoo  oppia  piirustamaan  ja  maa- 
laamaan, sillä  varhaisimmista  lapsuusajoistaan  asti  hänellä  ei  ole 
muuta  mielessäkään  kuin  piirustaa  ja  maalata.  Taideyhdistyksen 
koulussa  hän  tulee  Keinäsen  ja  v.  Beckerin  oppilaaksi,  ja  lomahetki- 
nään  hän  piirustelee  ja  sommittelee  kuvia  Vänrikki  Stooliin,  Kunin- 
gas Fjalariin  ja  Kalevalaan.  Jonkunmoisella  aralla  ja  hellällä  natu- 
ralismilla   maalattu  öljykuva  „Poika  ja  varis"  tuottaa  hänelle  matka- 

rahat  ulkomaan  matkaa  varten,  ja  vuonna  1884  hän  lähtee  Parisiin, 
^Academie  Julien"iin,  missä  hän  työskentelee  loma-aikoja  lukuunot- 
tamatta vuoteen  1889,  oppimatta  kuitenkaan  oppimestareiltaan,  Bou- 
guereaulta  ja  Tony  Robert  Fleurylta  paitsi  teknillistä  taituruutta  muuta 
kuin  juurta  jaksain  inhoamaan  heidän  sielutonta  epigonitaidettansa. 
Cormon  on  hänen  opettajistansa  ainoa,,  jolle  hän  osaa  antaa  arvoa. 
Kestävää  laatua  sitä  vastoin  on  hänen  ihastuksensa  Bastien-Lepageen, 
joka  nyt,  vähää  ennen  kuolemaansa,  on  maineensa  kukkulalla.  Kau- 
aksi kaikista  muotijumalista  asettaa  hän  Bastienin  vanhojen  mesta- 
rien rinnalle.  Bastienin  koulumainen  naturalismi  se  ei  kuitenkaan  tee 
häneen  voimakasta  vaikutusta,  vaan  se  hartaus,  millä  tämä  rakastaa 
ja  käsittää  luontoa.  Kuitenkaan  ei  voi  juuri  olla  puhettakaan  mistään 
vaikutuksesta  varsinaisessa  merkityksessä.  Yleensä  tuo  „ vaikutusten" 
etsiminen  on  usein  arveluttava  asia.  Kesällä  1884,  ennen  ulkomaan- 
matkaansa, maalasi  Gallen  kuvan  „Poika  ja  varis",  jota  voisi  pitää 
hyvinkin  kuvaavana  tuloksena  Bastienin  vaikutuksesta.  Eikä  hän 
kuitenkaan  silloin  vielä  ollut  nähnyt  ainoatakaan  Bastienin  taulua. 
Hänen  seuraava  kuvansa  „Eukko  ja  kissa**,  jonka  hän  maalasi  v. 
1885  Suomessa,  opiskeltuaan  talven  Parisissa,  osoittaa  vain  johdon- 
mukaista edistystä  sillä  uralla,  jota  hän  jo  oli  alkanut  kulkea.  Ja  kui- 
tenkin huomaa  kotimainen  kritiikki  siinä  parisilaisen  koulun  tuntuvaa 
vaikutusta.  Usein  vaikutukset  ovat  kokonaan  ulkonaisia,  mutta  pis- 
tävät sitä  selvemmin  pintapuolisen  katselijan  silmään.  Tuollaisten  ohi- 
menevien muotivaikutusten  alaisiksi  joutuvat  useimma^t  taiteilijat  enem- 
män tai  vähemmän,  vaikkei  niiden  tarvitse  kosketellakaan  heidän  si- 
sintä olemustansa.  Kun  Edelfelt  oli  maalannut  „ Kristus  ja  Mataleena* 
taulunsa,  niin  ei  kukaan  arvostelija  voinut  olla  viittaamatta  Fritz  von 
Uhdeen.  Mutta  ei  kukaan  tehnyt  itselleen  sitä  kysymystä  mikä  oi- 
keastaan oli  syynä  siihen,  että  Edelfelt  samoihin  aikoihin  maalasi 
useita  muitakin  uskonnollisaiheisia  tauluja,  joissa  ei  näkynyt  vähin- 
täkään jälkeä  Uhden  «vaikutuksesta".  Samoin  niitä  Gallenin  tauluja, 
joilla  hän  aivan  ulkonaisella  tavalla  oli  maksanut  veronsa  muutamille 
muotisuunnille,  seuloivat  ja  selittivät  nuo  vaikutusten  takaa-ajajat 
mitä  laajaperäisimmin. 

Gallen  on  suosinut  mitä  erilaisimpia  „suuntia" :  sekä  naturalis- 
mia  että   symbolismia,    eikä    kuitenkaan  voi  jakaa  hänen  taiteellista 

kehitystänsä  syvemmessä  merkityksessä  tuollaisten  -ismien  mukaan. 
Jos  tahtoo  vain  arvostella  sen  mukaan,  mitä  hän  on  asettanut  näyt- 
teille, niin  täytyy  kyllä  sanoa  —  ja  tämä  on  aivan  yleinen  käsitys  — 
että  alku  oli  naturalistinen.  Mutta  jos  sillä  tahtoo  väittää,  että  hän 
vain  vähitellen  on  kehittynyt  naturalistisesta  käsityksestä  romantiseen, 
niin  arvostelu  on  aivan  väärä.  Gallen  ei  ole  koskaan  sisimmältä  ole- 
mukseltaan ollut  muuta  kuin  romantikko.  Jo  lapsena  hän  tavoitteli 
piirustus-  ja  maalauskokeiluissaan  sitä  mikä  oli  eriskummallista  ja 
haaveellista.  Naturalistiset  kuvat  merkitsevät  hänen  kehitysurallaan 
vain  tekniikan  oppimista.  Hän  maalaa  naturalistisesti  vain  siksi,  että 
SQ  oli  ainoa  tie  millä  saattoi  saavuttaa  suurta  taituruutta.  Hän  maa- 
laa kauan  naturalistisesti  sen  jälkeen  kuin  kritiikki  on  leimannut  hä- 
net täysiveriseksi  symbolistiksi;  eikä  mikään  estä  sitä  oletusta,  että 
hän  tulevaisuudessakin  vielä  on  maalaava  naturalistisesti,  jos  tämä 
maalaustapa  soveltuu  parhaiten  kysymyksessä  olevaan  aiheeseen. 

Mitä  Gallenin  aiheiden  valintaan  tulee,  niin  ei  siinäkään  suh- 
teessa ole  mitään  merkitystä  eri  ajanjaksoihin  jaoittamisella.  Erään 
arvostelijan  väite,  että  Gallen  noin  1892  vuoden  vaiheilla  olisi  „kek- 
sinyt"  Kalevalan  ja  sen  kautta  saanut  uuden  elementin  taiteeseensa, 
riippuu  vain  siitä,  ettei  ole  asioita  lähemmälti  tunnettu,  samoinkuin  on 
senkin  väitteen  laita,  joka  koskee  naturalistista  ajanjaksoa  hänen  tai- 
teessansa. Kalevala  kummittelee  Gallenin  mielikuvituksessa  aina  hänen 
poikavuosistaan  asti,  ja  hänen  salkuissaan  on  lukematon  joukko  Ka- 
levala-aiheisia  luonnoksia,  jotka  ovat  syntyneet  hänen  elämänsä  mitä 
erilaisimpina  ajanjaksoina.  Voi  siis  vain  sanoa,  että  hän  90-luvulla 
tuntee  olevansa  kyllin  voimakas  ja  kypsä  luodakseen  niistä  Kalevala- 
aiheista,  jotka  varhaisimmista  ajoista  aikain  ovat  hänen  mielessään 
päilyneet,  suuria  ja  valmiita  teoksia. 

Etsijä,  joka  tähystelee  olioiden  sisintä  olemusta,  astuu  jo  ensi- 
mäisessä  Gallenin  naturalistisessa  taulussa  esille.  Kuvasta  ^Eukko  ja 
kissa''  ilmenee  muutakin  kuin  vain  likainen,  ryppyinen  akka,  jolla 
on  känsäiset  kädet  ja  pöhöttynyt  vatsa.  Me  näemme  siinä  primitii- 
visen hellyydenilmauksen.  Kömpelö  kädenliike,  jolla  eukko  houkut- 
telee luokseen  kissaa,  ei  esiinny  vain  vastenmielisenä,  vaan  saattaa 
myös  eläväksi  jotakin  sellaista,  joka  on  meille  tutunomaista,  jo- 
tain   yleisinhimillistä,    sielullista.     Vanhus   on   ruma,    mutta   hän    ei 

herätä  meissä  inhoa.  Edelfelt  naturalistisena  ajanjaksonaan  on  Gal- 
lenista  eroten  kylmä  ja  objektiivinen  huomioidentekijä.  Hän  näkee 
kaikki  vain  maalaukselliselta  kannalta,  vain  pinnan.  Hän  esittää  lap- 
senruumiinsaatossaan  vain  aen,  minkä  ulkonainen  silmä  näkee.  Silloin 
kun  hän  antaa  enemmän,  johtuu  se  personallisesta  sympatiasta  ja 
mielenkiinnosta.  Hänkin  maalaa  vanhan  vaimon  (1882).  Mutta  koko 
kuva  on  kuin  huudahdusmerkki:  katsokaa,  mikä  kelpo,  herttainen 
vanhus!  Gallen  ei  ole  riippuvainen  sympatiasta,  yhtä  vähän  kuin 
vain  siitä,  mikä  on  puhtaasti  maalauksellista,  silmin  nähtävää.  Hän 
kuulee  aina  ja  kaikkialla  kouraantuntuvan  todellisuuden  takana  elä- 
män alkulähteiden  sorinan,  ja  kun  me  tarkastelemme  hänen  kuviansa, 
niin  me  kuulemme  sen  Icaiun.  Hän  on  kerran  paljoa  myöhemmin, 
jos  kohta  toisella  tekotavalla  ja  lennolla,  maalannut  kuvan,  joka  on 
ikäänkuin  „Eukko  ja  kissa"  taulun  vastike:  talonpojan,  joka  seisoo 
piippu  suussa  rumana  ja  toimettomana  talonsa  edustalla.  Tarkoitus- 
perättömyydessään  taulu  on  naturalismin  parhaita  näytteitä  ja  kuiten- 
kin paljoa  kauemmaksi  tavoitteleva,  sillä  Gallen  on  hänen  silmiinsä 
polttanut  sellaiset  merkit,  että  niiden  vinoista  rypyistä  pilkistää  il- 
veksen väijyvä  ja  epäilevä  valppaus. 

Kaikkialta  hän  saa  siveltimensä  kärkeen  sen  kipinän,  joka  yh- 
distää elämän  ilmiöt  toisiinsa.  Jo  varhaisim missä  laatumaalauksis- 
saankin.  Katselijaa  ei  kahlehdi  vain  maalauksellinen  tehtävä,  vaan 
hänen  ajatuksensa  kiintyvät  myös  siihen  elämäntapahtumaan,  jota 
taulu  kuvaa,  ja  hän  seuraa  sitä  ja  kehittää  sitä  eteenpäin.  Kuva  „ Hä- 
mäläisen talonpoikaistuvan  sisusta"  (1887),  joka  on  mieltäkiinnittävä 
valaisttisluonnos  kahdenlaista  valoa  esittäen,  „Ettone"  (1889),  joka 
kuvaa  kolmea  nukkuvaa  talonpoikaa  ummehtuneessa  tuvassa,  „Ensi- 
mäinen  opetus",  jossa  vanha  talonpoika  seuraa  tyttösensä  ensimäistä 
aakkosten  opettelua,  ja  vihdoin  suuri,  alkuperäistä  voimaa  ja  hurjuutta 
uhkuva  sommittelu,  missä  tarumainen  Ilmarinen  takoo  sampoaan 
alkuperäisessä  jättiläispajassa,  yhdessä  metsistyneitten  apulaistensa 
kanssa  —  kaikki  tämä  on  yhtä  kaukana  anekdootista  kuin  henget- 
tömästä, naturalistisesta  välinpitämättömyydestä.  Se  on  elämääuhku- 
vaa  ihmiskuvausta,  joka  asettaa  katsojan  niin  kokonaan  esitettyihin 
oloihin,  että  hän  luulee  tuntevansa  ilmassa  olevan  höyryn  ja  käsien 
hien  ja  kuulevansa  äänen  käheän  soinnun.  Hänen  kuvaamiskykynsä 

ilmenee  voimakkaimpana  taulussa  „Haavakuume"  (1889),  missä  re- 
paleinen työmies  tuijottaa  vuoteestaan  välkkyvin  silmin,  ja  katseen 
haj  haileva  tuli  pakoittaa  meitä  myötätunnolla  seuraamaan  hänen  kuu- 
mehourailujaan.  Vuotta  aikaisemmin  hän  on  nuoren  miehen  olen- 
toon ja  kasvoihin  kiinnittänyt  kirkastuneen  päättäväisyyden  ilmeen, 
josta  kärsimys  ja  voittajana  suoriutuminen  puhuu  syvästi  vaikuttavaa 
kieltään.  Hän  astuu  vieläkin  askeleen  edemmäksi  yrittäessään  kuvata 
jotain  melkein  mahdottomalta  tuntuvaa  siinä  ryhmäkuvassa,  joka 
^Problemin'*  nimellä  (myöhemmältä  nimeltään  „Symposion")  vuonna 
\S9\  herätti  kotimaisessa  taide-elämässä .  paheksumisen  myrskyn: 
kahta  taiteilijan  ystävää  ja  maalaria  itseään  juomingeissa  sellaisessa 
tilassa,  jolloin  henki  pudistaa  päältään  painostavan  aineellisuuden  ja 
ylimaallisin  siivin  liitää  niihin  korkeuksiin,  jossa  vain  läpinäkyvät 
verhot  leijailevat  elämänarvoituksen  kaamoittavien  syvyyksien  yli. 
Katseissa  ja  ilmeissä  on  jotakin  näynomaista  ja  hurmaantunuttta, 
jonka  rinnalla  pöydällä  olevien  lasien  hiljaiselon  tapaan  kuvattu  ryh- 
mittely tuntuu  satunnaiselta  sivuseikalta.  Siinä  on  tunnelma,  joka  on 
aivan  vapaa  sekä  jokapäiväisyydestä  että  raakuudesta  ja  mahtiponti- 
sesta teeskentelystä.  Alkoholi  saa  siinä  apoteosin,  yhtä  rohkean  kuin 
omaperäisen.  Tämä  etsiminen  ja  tavoitteleminen  ei  jätä  häntä  rau- 
haan. Se  ajaa  hänet  yksinkertaisesta  realistisesta  kuvauksesta  som- 
mittelemaan omituisia  symbolisia  lisiä  tauluihinsai  nuoren  miehen 
kuvaan,  jonka  nimi  julkisuudessa  on  «Matkalla tuonelaan", liittäähän 
tyyliteltyjä  liljoja,  kruunatun  pääkallon,  maahan  siroiteltuja  kultara- 
hoja ja  muita  senkaltaisia  symboleja;  realistisesti  maalatun  putouksen 
poikki  hän  jännittää  neljä  kultaista  kieltä,  ikäänkuin  ne  voisivat  an- 
taa aavistuksen  siitä  musiikista,  joka  veden  vaahdossa  väräjää;  ku- 
vassa j,Problemi"  vihdoin  hän  ympäröi  realistisesti  maalattuja  muo- 
tokiJ\  ia  koristeellisesti  tyyhtellyillä  sommitteluilla,  jotka  myös  vaativat 
symbolisia  selityksiä  voimatta  kuitenkaan  voimakkaammaksi  kohottaa 
tarkoitettua  tunnelmaa,  ja  vihdoin  hänen  etsimisensä  ja  hapuilemisensa 
saa  ruumistuneen  muodon  suuressa  allegoris-symbolisessa  sommitte- 
lussa „Conceptio  artis",  joka  herätti  Saksassa,  teoretisoivien  estetikoi- 
den  parissa  suurta  huomiota  ja  sai  aikaan  suuren  joukon  osittain 
haltioituneitakin  selityksiä.  Tämäkin  kuva  on  omituinen  naturalisti- 
sen ja  tyylitellyn  maalaustavan  sekoitus:  räikeänvihreällä  lakeudella. 

tyyliteltyjen  kukkien  ja  samoin  tyyliteltyjen  puiden  muodostaman 
puolikehän  ympäröimänä  lepää  kipsimäisesti  tyylitelty,  mutta  kuiten- 
kin ilmeeltään  eloisa  sfinksi,  salaperäinen  pilkanhymy  huulilla,  val- 
miina hyökkäämään  pakoon.  Ja  aivan  etualalla,  selin  katselijaan,  ku- 
martuneena kissamaiseen  hyppäykseen,  ikäänkuin  tavoitellen  sfinksiä, 
alaston  mies  kimaltelevassa  auringonpaahteessa,  joka  on  maalattu  mil- 
tei impressionistisella  jykeydellä  ja  vauhdilla.  Allegoria  on  selvä, 
mutta  se  jättää  Jkatselijan  kylmäksi;  se  on  harkitsevan  ymmärryksen 
luoma.  Kuva  on  siitä  huolimatta  mieltäkiinnittävä  rajapyykkinä  Galle- 
nin  taiteellisessa  kehityksessä.  Hänen  intohimoinen  henkensä,  joka 
tahtoo  viekkaudella  ja  väkivallalla  pakoittaa  esille  etsimänsä  salaisuu- 
den, on  eksynyt  umpisolaan  ja  hänen  täytyy  tunnustaa,  ettei  sfinksi 
ole  väkivallan  tietä  saavutettavissa. 


Kuvat  „Problemi"  ja  »Conceptio  artis"  muodostavat  yhden 
luvun  loppupykälät  Gallenin  taiteilija-uralla.  Ei  ainoastaan  sisällisesti, 
vaan  myöskin  ulkonaisesti.  Tähän  asti  hänen  oli  tarvinnut  vaiti  tais- 
tella daimoneja  vastaan  omassa  sielussansa;  yleisö  ihaili  häntä,  ar- 
vostelu oli  hänelle  suosiollinen,  valtio  kannatti  häntä,  niin  paljon  kuin 
Suomessa  sellainen  tulee  kysymykseen.  „Minä  puuhasin  jos  jotakin", 
kirjoittaa  hän  siitä  ajasta,  „ maalasin  muotokuvia  ja  järjestin  kuvael- 
mia ja  saavutin  sekä  yleisön  että  arvostelijain  suosion,  kunnes  ker- 
ran uskalsin  asettaa  näytteille  salkun  sisemmän  sisällyksen  s.  o.  oman 
minuuteni  ilman  minkäänlaista  siveltelyä.  Tauluni  „Problemi**,  oli 
granaatti,  joka  räjähti,  ja  kaikki  sirpaleet  osuivat  minuun  itseeni". 
Kotimaiset  arvostelijat,  joilla  oli  varsin  sekavat  käsitykset  vallalla  ole- 
vista taidesuunnista,  olivat  seuranneet  jonkunmoisella  pelolla  Gallenin 
symbolistisia  kokeiluja.  He  olivat  vannoutuneet  realismin  uskoon,  ja 
Gallen  oli  heidän  silmissään  suuri  maalari  niin  kauan  kuin  hän  maa- 
lasi realistisesti  »niinkuin  Edelfelt".  Kaiken  tähänastisen  esteettisen  kä- 
sityskannan pilkkaamista,  sellaisena  kuin  se  puhkesi  ilmi  kuvassa 
„Problemi",  he  eivät  voineet  ymmärtää.  Ja  yleisö  taaskin  näki  koko 
esityksessä  —  olivathan  ne  tunnettuja  kotimaisia  taiteilijoita,  perheen- 
isiä! —  vain  raakuutta  ja  häikäilemättömyyttä.  Gallen  sai  siitä  pitäin 
kantaa  raadan  ja  mauttoman  poikkeusihmisen  kaininmerkkiä. 

Katkerana  ja  kyllästyneenä  hän  käänsi  selkänsä  pääkaupungille 
ja  sen  seuraelämälle.  Kauaksi  sisämaahan  hän  rakensi  itselleen  met- 
sä majan  ja  muutti  vaimoineen,  lapsineen  erämaahan.  Tämä  «Kallela*^ 
vaatist  oman  lukunsa,  mutta  riittäköön  tässä  vain  muutamat  viittauk- 
set- Ikivanhojen  honkien  keskellä  kohoaa  kolmen,  neljän  metrin  pi- 
tuisista graniittilohkareista  tehdyllä  perustalla  jyrkkätaitteinen,  jättiläis- 
mäinen rakennus,  joka  on  salvattu  veistämättömistä  hongista.  Pää- 
huone  on  tietysti  atelieri,  kooltaan  ja  korkeudeltaan  kuin  kirkko. 
Pohjoispuolelta  virtaa  päivä  jättiläisikkunasta  huoneeseen.  Ikkunata 
vastapäätä  kohoaa  suunnaton,  poltetuista  tiilistä  muurattu  uuni,  josta 
kummallekin  puolelle  siipimäisesti  avautuu  liesi  ja  jossa  päivät  pääs- 
tään talvisaikana  räiskyy  tuli  tervaisista  petäjähaloista.  Aaltomaisesti 
uurretut  jättiläishongat  kannattavat  5  Va  nietriä  korkeata  kattoa.  Kor- 
kealta parvekkeelta  välkkyvät  urkujen  piiput;  sen  alapuolella  alhaalla 
huoneessa  viekoittelevat  puoleensa  paksuista,  sileäksihöylätyistä  lan- 
kuista tehdyt  penkit,  tarjoten  tilaisuuden  tarkastella  laajan  kirjaston 
aarteita.  Pitkin  tämän  kirkon  pitkää  puolta  kulkee  joukko  pieniä  ma- 
kuu- '*ja  asuinhuoneita.  Itse  rakennus  kohoaa  kalliolta  kapealla  nie- 
mekkeellä: talon  ympärillä  ja  jyrkän  kallioseinän  juurella  aina  alas 
rantaan  saakka  kasvaa  tiheässä  vanhoja  ja  vankkoja  kuusia  ja  petä- 
jiä. Niiden  latvojen  yli  avautuu  talon  parvekkeelta  näköala  kolmelle 
suunnalle  yli  Ruoveden  selän  ja  kaukaa  sen  toiselta  puolen  siintävät 
Ruoveden  kirkonkylän  harmaat  katot.  Ei  ainoatakaan  ääntä  tässä 
yksinäisyydessä;  talvella  ei  edes  v^ariksen  siipien  suhinaa.  Kilometri- 
määriin ei  ainoatakaan  ihmisasuntoa;  ei  näytä  edes  tietä  olevan,  joka 
johtaisi  tähän  metsänkätköön. 

Viisi  vuotta  —  harvoja  väliaikoja  lukuunottamatta  —  Gallert 
asui  tässä  erämaassa,  usein  kuukausimääriäkin  olematta  minkäänlai- 
sessa yhteydessä  ulkomaailman  kanssa,  talvisin  liikkuen  metsissä  suk- 
silla, kesäisin  raataen  ja  rakentaen,  ja  koko  ajan  uupumattomasti  pai- 
niskellen taiteen  sfinksin  kanssa. 

Nyt  tapahtui  hänessä  muutos.  Hän  oli  kulkenut  koko  maalauk- 
sellisen kätevyyden  asteikon  läpi  ja  saavuttanut  teknillisen  taituruu- 
den huippukohdan.  Hänellä  ei  ollut  enää  mitään  vaikeuksia  voitet- 
tavana. Mutta  hän  tunsi  että  häikäisevän  virtuositeetin  vaara  uhkasi 
häntä,  tuo  vaara,  joka  väijyy  jokaista,  joka  täydellisesti  hallitsee  tek- 

nillisiä  välikappaleita.  Hän  koetti  saavuttaa  uusia  ilmaisukeinoja. 
Impressionismi  olisi  voinut  tarjota  ne  hänelle.  Mutta  hän  hylkäsi  ne. 
Puhtaasti  maalauksellinen  kokeilu  ei  sellaisenaan  viehättänyt  häntä. 
Maalaaminen  itsessään  ei  ollut  hänelle  päämäärä,  vaikka  se  samalla 
olikin  hänelle  sisällinen  tarve.  Se  oli  vain  keino  ja  kieli.  Ja  hän  oli 
kyllästynyt  hienostuneeseen  koloratuurilauluun.  Hän  ikävöi  yksin- 
kertaisuutta ja  hartautta;  ei  sävelten  runsautta,  vaan  sävelen  syvyyttä. 
Hänen  taitumutensa  oli  hänelle  «kirottua  taitavuutta",  josta  hän  tahtoi 
irtaantua,  ikäänkuin  jostakin  taakasta;  värien  ja  viivojen  tuhannet, 
hämmentävät  moninaisuudet  hän  tahtoi  palauttaa  alkuperäisiin  ainek- 
siinsa,  siihen  viivaan  ja  väriin,  joka  ilmaisi  sen  mikä  oli  luonteen- 
omaista ja  siten  yksinkertaisuutensa  kautta  tehokkaimmin  juuri  toi 
esiin  sen, 

was  von  Menscben  nicht  gewusst, 

oder  nicht  bedaclit, 

durch  das  Labyrint  der  Brust 

wandelt  in  der  Nacht  * 

Hän  saavuttaa  tämän  yksinkertaisuuden  ja  suuruuden  luoden 
sarjan  kuvia,  joilla  on  niin  tiukka  muoto,  että  ne  esittävät  niin  sa- 
noakseni vain  sen  lopputuleman,  johon  ääretön  jakso  taiteellisia  tun- 
teita on  johtanut,  ja  löytää  nyt  vihdoin  tien  tuohon  ihmeellisen  yh- 
tenäiseen ja  monumentaaliseen  tyylittelyyn,  josta  hän  sen  jälkeen 
ei  enää  poikkea,  jol|ei  kuvattavana  oleva  aihe  sitä  luontonsa  mukaan 
vaadi.  Tämän  tienhaaran  alussa  seisoo  se  teos,  joka  muodostaa  yh- 
den huippukohdan  Gallenin  taiteessa:  ^SAMMON  PUOLUSTUS". 

Tämä  taulu  antaa  niin  runsaasti  aihetta  taidehistoriallisiin  sekä 
esteettisiin  huomioihin,  että  siitä  voisi  kirjoittaa  kokonaisen  kirjan. 
Hän  maalaa  sen  alunpitäin  malliksi  valmistettavaa  gobeliinia  varten 
tempera-väreillä  ja  karhealle  säkkikankaalle.  Jo  tämä  tekotapa  antaa 
kuvalle  harvinaisen  viehätyksen.  Tyylittely  on  johdonmukaisesti  suo- 
ritettu: värit  ovat  läpeensä  kyllästettyinä  välittömästi  vieretysten,  piirus- 
tusta ympäröivät  voimakkaat  ääriviivat,  aivankuin  lyijyreunus  lasimaa- 
lauksessa. Mutta  vaikka  onkin  vältetty  realistista  todellisuuden  jäljittelyä 


*  Mitä  ihmiset  eivät  tiedä  tai  eivät  ole  ajatelleet,  ja  mikä  öisin  vaeltaa 
rinnan  labv-rintin  läpi. 

ja  vaikka  koko  sävelmä  on  siirretty  uuteen  äänilajiin,  niin  henkilö- 
kuvia ci  sittenkään  ole  maalattu  pintamaneerin  tapaan,  vaan  ovat  ne 
pienimpiä  yksityiskohtiaan  myöten  muovaellut  ja  tekevät  sen  vuoksi 
kaikesta  liaaveellisuudestaan  huolimatta  elokkaan  ja  kouraantuntu- 
van  todellisuuden  vaikutuksen.  Tämän  kuvan  kaamoittavan  tenhoava 
\  oima  riippuu  juuri  siitä,  että  koristeellisesti  tyylitelty  aines  on  niin 
täydellisesti  sulautunut  realistisesti  muovaeltuun  ainekseen;  tästä  joh- 
tuu myös  sekin,  että  yksinomaan  gobeliinina  esitetty  meri  vaikuttaa 
illusorisesti  niinkuin  japanilaisen  maalarin  luonnonfantasia.  Eikö  tässä 
jäntevävartaloisessa  vanhassa  Väinämöisessä,  joka  nyt  ensi  kerran  on 
saanut  lopullisen,  tyypillisen  leimansa,  jonka  vinoista  silmistä  leimuaa 
vihansakima  tuuheiden  kulmien  alta  ja  jonka  ympärillä  parta  ja  tukka 
hulmuaa  kuin  lumivalkoinen  harja,  eikö  siinä  tarunomaisuus  ole  ruu- 
mistettu  ja  eikö  sen  edessä  taita  vimmankin  naturalismin  täydy  laskea 
lippuansa  alas?  Ja  kuka  uskaltaa  epäillä  tämän  lintuhirviön  todelli- 
suutta: Eikö  tämä  laadultaan  aivan  ainoan  mielikuvituksen  luoma, 
tuo  äyriäissilmäinen,  irvinaamainen  velhoakka,  jonka  rinnat  riippuvat 
velttoina  ja  jonka  petolinnun  pyrstö  välkkyy  siniväreissä,  eikö  se  vai- 
kuta melkein  yhtä  konkreettisesti  ja  uskottavasti  kuin  muotokuva? 
Luulee  kuulevansa  rousketta  kun  keihäät  iskevät  noihin  kuiviin  ku- 
peihin  ja  vihankihinää  tuosta  laihasta  kaulasta.  Ja  kuinka  nerokkaasti 
on  tämä  kohtaus  sommiteltu!  Kokonainen  taistelu  kohdistettu  neliö- 
metrin suuruiseen  alaan.  Vain  neljä  keihästä  ojentuu  npitaa  vastaan, 
mutta  ne  tekevät  kokonaisen  sotajoukon  rintaman  vaikutuksen.  Ja 
mitä  kekseliäisj^yskykyä  kysytäänkään,  jotta  voitaisiin  esittää  ku- 
vassa tämä  Kalevalanaihe,  Louhi,  joka  ottaa  siipiensä  suojaan  koko 
sutajoukrm!  Voisi,  niinkuin  jo  sanottu,  kirjoittaa  sivumääriä  tästä  som- 
mittelusta, koristeellisesta  väriloistosta,  liikkeiden  jykevyydestä  ja  voi- 
masta, keksimiskyvyn  osuvaisuudesta,  sanalla  sanoen  jokaisesta  tämän 
ihmetestksen  yksityiskohdasta.  Tämän  lihaksi  muuttuneen  haaveilun 
edessä  täytyy  kuivimpienkin  epäilijöiden  pilkkapuheiden  vaieta.  Mitä 
<m  taitavinkaan  luonnonjäljittely  tämän  ylhäisen  taiteen  rinnalla,  joka 
synnyttää  omasta  helmastaan  muodostuksia,  jotka  eivät  koskaan  ole 
eläneet  ja  joihin  kuitenkin  täytyy  uskoa!  Se  joka  kykeni  ammentamaan 
kaiken  tämän  mielikuvituksensa  syvyyksistä  ja  puhaltamaan  siihen 
sellais^ta  eloa,  kuuluu  kaikkien  aikojen  ja  maiden  suurimpien  henkien 

joukkoon.  Gallen  itse  ei  ole  toistamiseen  voinut  kohota  yhtä  kor- 
kealle. Jollei  tämä  kuva  olisi  Suomessa,  vaan  jossakin  Europan  tai- 
<iekeskustassa  syntynyt,  niin  olisi  se  jo  aikoja  sitten  tunnustettu 
maalaustaiteen  merkkipatsaaksi,  joka  osoittaa  uutta  käännekohtaa 
yleisessä  taidekehityksessä.  ^ 

Samaan  aikaan  maalaa  Gallen  vielä  pari  muutakin  kuvaa,  joissa 
ilmaisukeinojen  yksinkertaistuttaminen  on  kaikkein  pisimmälle  kehi- 
tetty: kuvassa  „ Velisurmaaja"  paha  omatunto  ja  lohduton  epätoivo 
ja  taulussa  „  Joukahainen  väijyy  Väinämöistä"  kuolettava  viha  ja  kateus. 
Värillä  ei  tässä  ole  suurta  osaa,  viiva  hallitsee  sommittelua.  Mitenkä 
varsinkin  ensimainitussa  kuvassa  on  esitetty  yksinkertaisen  viivan  tai- 
kakeinolla sielullisten  tunnelmien  ydinsisällys,  on  neron  salaisuus,  jota 
^i  mikään  estetiikan  viisaus  voi  ratkaista.  Ja  kummassakin  ilmenee 
jälleen  tuo  nerokas  keksimiskyky  kohottaa  sielullisen  ilmauksen  vaiku- 
tusta ympäristön,  vieläpä  vain  yksinkertaisen  koristeen  avulla:  Velisur- 
maajassa kiekuralla,  joka  kiemurtelee  murhaajan  takana  ikäänkuin 
paholaisen  häntä,  ja  Joukahaiskuvassa  jäisellä,  kaamealla  maisemalla, 
jossa  kellastuneitten  pajunlehtien  päistäkin  kihisee  vihaa  ja  kavalaa 
pahuutta.  Yhtä  voimakkaan  vaikutuksen  oli  Gallen  jo  v.  1895  saanut 
esille  valtavassa  piirustuksessaan  Scheerbartin  runoon  „Das  Königslied**, 
joka  ilmestyi  taideaikakauskirjassa  „Pan",  ja  jossa  mukaansatempaava 
paatos  ja  taivaallinen  innostus  on  palautettu  yksinkertaisimpaan  ja 
puhtaimpaan  muotoonsa.  Kaikki  nämät  sommittelut  ovat  ilmestyksiä, 
jotka  kantavuutensa  ja  arvonsa  puolesta  vetävät  vertoja  rohkeimmille 
ja  arvokkaimmille  keksinnöille.  Taiteilija  on  tässä  suorastaan  saanut 
käsiinsä  näkymättömän  ja  kietonut  sen  aistimilla  havaittavaksi. 

Nj^t  voisi  arvella,  että  Gallen  oli  saavuttanut  päämääränsä,  että 


*  Tämän  taulun  kohtalo  on  siksi  omituinen,  että  siitä  kannattaa  tässä- 
kin mainita:  eräs  helsinkiläinen  koristemaalari  tilasi  sen  ruokasaliansa  varten 
1500  (sanoo:  yhdestätuhannestaviidestäsadasta)  markasta.  Kun  se  oli  valmis 
ja  oli  määrä  ripustaa  se  paikoilleen,  teki  se  niin  järisyttävän  vaikutuksen  ta- 
lonemäntään, että  tilaaja  kieltäytyi  ottamasta  vastaan  tilaustansa!  Se  riippui 
sitten  useita  vuosia  taiteilijan  atelierissä,  kunnes  Turun  taideyhdistys  armahti 
sen  4000  markan  hinnasta.  Parasta  aikaa  Suomen  Käsityönystävien  taidekuto- 
mossa  valmistetaan  sen  mukaan  useamman  metrin  suuruista  gobeliinia,  joka 
on  tilattu  Unkariin. 

hän  löydettyään  taikasanat  panisi  ne  uutterasti  käytäntöön.  Mutta 
silloin  hän  olisi  jäykistynyt  maneeriin,  eikä  hän,  yhtä  vähän  kuin 
luontokaan,  voi  toistaa  itseänsä.  «Uusille  rannoille  kutsuu  uusi  päivä". 
Suuren  puolisessa  taulussa,  jossa  hän  jälleen  ottaa  avukseen  värin^ 
koko  sen  syvyyden  ja  loistovoiman,  koettaa  hän  kulkea  eteenpäin,, 
joskin  muotoa  muuttaen,  samaa  tietä,  jota  hän  „Sammon  puolustuk- 
sessa" on  alkanut,  mutta  koe  epäonnistuu  osittain.  Kuva  „Lemmin- 
käisen  äiti"  on  taaskin  muinaisaikuisen  tyylittelyn  ja  realistisen  de- 
taljikuvauksen  yhdistys.  Mutta  erilaatuiset  ainekset  eivät  yhdy  tässä 
niin  täydellisesti  kuin  ennen  harmooniseksi  kokonaisuudeksi.  Kuiten- 
kin on  tässäkin  äidin  sielukas  ilme  kuvattu  vakuuttavalla  voimalla^ 
ja  sommittelun  yksinkertaisuus  ja  värin  syvä  vakavuus  antaa  kuvalle 
juhlallisen  kauneuden  välkkeen,  mutta  näiden  suurten  piirteiden  rin- 
nalla on  kuvassa  liiaksi  pikkurihkamaa.  Kaikki  nuo  sivuseikat:  sam- 
maleiset kivet,  lukemattomat  pienet  piikivet  ja  muut  elottomat  vähä- 
pätöisyydet ovat  niin  suurella  tarkkuudella  kuvatut,  että  ne  kääntä- 
\ät  silmän  pois  pääasiasta.  Kuinka  vähän  Sammon  puolustuksessa  häi- 
ritsee meri  ja  taivas,  vaikka  ne  ovatkin  väriltään  niin  räikeät,  ja 
kuinka  vähän  siinä  huomaa  meressä  uiskentelevaa  kannelta.  Tässä 
Lemminkäiskuvassa  tekee  vieläpä  käsien  hellävarainen,  hieno  muo- 
vailu melkein  pedantisen  vaikutuksen.  Maneeriin  vajoamisen  vaara 
väijyy  tässä  salakavalana  liitteiden  välissä. 

Tästä  vaarasta  pelastuu  Gallen  päättävällä  ja  rohkealla  hyppäyk- 
sellä: hän  maalaa  seuraavan  suuren  taulunsa,  „Kullervon  kirouksen" ^ 
3^hä  vieläkin  tyyliteltynä,  mutta  suuripiirteisenä,  leveällä  pensselillä  ja 
kirkkaimpaan  plein-air  tyyliin.  Hillityt,  realistiset  maalarinvaistot  puh- 
keavat tässä  voimakkaasti  esiin;  sen  sijaan  että  Sammon  puolustuk- 
ses.sa  tyylittely  hallitsee  kokonaisuutta,  on  tässä  kaikkien  tyyliteltyjen 
ainesten  läpi  murtautuva  todellisuudenkuvaus  määräävänä.  Aihe,  joka 
jo  vuosikausia  on  päilynyt  taiteilijan  mielessä,  niinkuin  käy  selville 
vesiväri-  ja  kynäluonnoksista,  on  huippukohtana  niiden  monien  Gal- 
^enin  luomien  joukossa,  jotka  esittävät  kiihkeää  intohimoa.  Vaaral- 
liseen, Lessingin  estetiikan  mukaan  luvattomaankin  kokeeseen  tai- 
teilija tässä  ryhtyy,  tahtoessaan  kuvaan  kiinnittää  korkeimman  mie- 
lenkiihoituksen  määrän.  Mutta  estetiikan  täytyy  tässä  taiteen  edessä 
antautua.     Se    ihmeellinen    koe    on    tässä  onnistunut,  että  kasvojen- 

vääntely,  jossa  silmä  pyörii  melkein  kuin  mielenvikaisella,  ei  kui- 
tenkaan tee  virnistyksen  vaikutusta.  Salaisuus  piilee  taaskin  som- 
mittelussa: vihanpurkaus  ei  ole  rajoitettu  vain  kasvojenvääntelyyn, 
vaan  se  ulottuu  yli  koko  kuvan.  Solakka  muotokin  on  onnellisesti 
keksitty.  Itse  kuvassa  kohoaa  kaikki  yhtäsuuntaisin  viivoin  vihasta 
pystyynkimpoavan  Kullervon  mukana  ylöspäin,  ja  metsän  takana  ko- 
hoaa vielä  joukottain  uhkaavia  pilviä.  Rauhallinen  kesämaisema  tekee 
vieläkin  räikeämmäksi  tämän  jyrkästi  pystyyn  pingoittuneen  vihan- 
purkauksen. 


\JJi^ 

KIRJOITTANUT 

V.  SMIRNOFF. 


II. 


LEONID  ANDREJEW. 


4. 

Tarkastamiimme  kertomuksiin  liittyy  läheisesti  ankaran,  salape- 
räisen kohtalon  aatteensa  takia  kaksi  Andrejevvin  suurempaa  teosta, 
joita  venäläinen  kritiikki  usein  on  pitänyt  hänen  pääteoksinaan  ja 
joilla  yleensä  on  huomattava  sija  koko  venäläisessä  kirjallisuudessa. 
Ne  ovat  laaja  novelli  „Vasili  Fiveiskin  elämä"  (1903)  ja  symbolisti- 
nen draama  ,, Ihmisen  elämä"  (1906). 

Edellinen  teoksen  sankarina  on  maalaispappi.  Hänen  osakseen 
sattuneitten  onnettomuuksien  takia  vertaa  häntä  aluksi  tekijä  ja  sitten 
Andrejevvin  tuotannon  tutkijatkin  vanhan  testamentin  Jobiin.  Tämä 
novelli  alkaa  seuraavilla  sanoilla:  „ Vasili  Fiveiskin  koko  elämän 
yllä  väikkyi  ankara  ja  salaperäinen  kohtalo,  — Ihmisten  kes- 
kuudessa hän  oli  yksin,  aivan  kuin  kiertotähti  toisten  kiertotähtien 
joukossa^  ja  erikoinen  ilma,  tuormioUinen  ja  kuolettava,  näytti  ympä- 
röivän häntä  näkymättömän,  läpikuultavan  pilven  tavoin".  Hän  oli 
, kärsivällinen  ja  nöyrä,  eikä  pitkiin  aikoihin  huomannut  tuota,  pahaa 

ennustavaa  ja  salaperäistä  sääfinöllisyyttä,  jolla  onnettomuudet  ka- 
saantuivat hänen  päänsä  päälle".  Harventamamme  sanat  osoittavat 
jo  selvästi,  että  maalaispappi  traagillisine  kohtaloineen  kuuluu  meille 
tuttujen  yksinäisten  Andrejewin  sankarien  ryhmään. 

«Vasili  Fiveiskin  elämä"  on  todellakin  tärisyttävä  uskon  tra- 
gedia. Papin  „usko  oli  juhlallinen  ja  yksinkertainen"  ja  Jobin  ta- 
voin hän  kauan  aikaa  kärsi  napisematta  kaikki  kauheat  onnettomuu- 
det, joita  tekijä  kuvaa  tärisyttävän  realistisesti.  Kohtalon  ankarien 
iskujen  jälkeen  pappi  taistelee  epätoivoisesti  epäilyksiä  vastaan.  „Minä 
uskon",  huudahtaa  hän  yksinäisyydessään,  „aivan  kuin  väittelisin 
jonkun  kanssa,  aivan  kuin  koettaisin  innokkaasti  vakuuttaa  ja  varoit- 
taa jotakuta".  Hän  ei  yleensä  rajoitu  yksinomaan  uskomaan,  hän  on 
samaan  aikaan  kokonaan  mietiskelyjen  valtaama.  Nähtävästi  on  hä- 
nenkin uskollaan  rajansa!  Valitettavasti  meillä  ei  tässä  ole  tilaisuutta 
seurata  tätä  pitkällistä  henkistä  taistelua,  joka  vihdoin  saattoi  hänet 
päättämään  luopua  hengellisestä  säädystä. 

Mutta  hänen  oli  vielä  kestettävä  mitä  kauhein  isku :  hänen  ta- 
lonsa paloi  ja  tulipalossa  katosi  hänen  vaimonsa.  Nyt  hänen  epäi- 
lyksensä häviävät  ja  hänen  entinen  ^yksinkertainen"  uskonsa  muut- 
tuu yliluonnolliseksi.  Hän  sai  päähänsä,  että  hän  kuuluu  „ valittui- 
hin", että  hänen  kauttaan  Jumala  on  tekevä  ihmeen.  Hän  tunsi  „ Ju- 
malan selittämättömän  läsnäolon".  Elämäänsäkään  hän  ei  enää  tun- 
tenut —  oli  kuin  olisi  entinen  yhteys  ruumiin  ja  hengen  välillä  kat- 
kennut, ja  vapautuneena  kaikesta  maisesta,  vapautuneena  itsestään 
kohosi  henki  tuntemattomiin  ja  salaperäisiin  korkeuksiin".  Tietenkään 
hän  ei  enää  ole  normaalinen  ihminen.  „Hän  unelmoi  ihmeellisiä 
unelmia  mielipuolisuuden  vallassa,  joka  oli  valoisa  kuin  aurinko". 

Kamalimpia  sivuja  Andrejevvinkin  teoksissa  on  kuvaus  katastro- 
fista, jolla  Vasili  Fiveiskin  elämä  päättyy,  kuvaus  hänen  „ epä- 
onnistuneesta" yrityksestään  kirkossa  hautajaismenojen  aikana  herät- 
tää kuolleista  jo  mädäntynyt  ruumis,  täydellisestä  uskon  särkymisestä, 
onnettoman  mielipuolen  järjettömistä,  jumalaa  pilkkaavista  puheista 
ja  kuolemasta  maantiellä. 

„ Vasili  Fiveiskin  elämässä"  on  Andrejevv  •  selvästi  osoittanut 
myöskin  uskon  täydellisen  kestämättömyyden  ihmisen  suhteissa  sala- 
peräiseen, käsittämättömään  kohtaloon. 

On  valitettavaa,  ettei  tätä  teosta,  joka  on  koko  Venäjän  kirjal- 
lisuuden huomattavimpia,  teosta,  jonka  on  kirjoittanut  suuri  taiteilija 
ja  psykologi,  vielä  ole  käännetty  suomen  kielelle. 

Kuinka  mahdoton  ihmisen  taistelu  noita  voimia  vastaan  on,  sen 
näemme  „Ihmisen  elämässä",  joka  vuonna  1907  on  ilmestynyt  suo- 
meksi Iisakki  Latun  kääntämänä. 

Henkilöitten  joukossa  esiintyy  myöskin  kohtalon  symbolinen 
personifikatsioni.  Se  on  „Eräs  harmaa;  Hän".  „Eräs"  puhuu  «lu- 
jalla, kylmällä  äänellä,  jossa  ei  tunnu  mielenliikkeitä  eikä  intohimoa, 
aivan  kuin  tunteeton,  mistään  välittämätön  palkattu  virrenlukija  lukisi 
kohtalon  kirjaa".  Hän  seuraa  aina  Ihmistä,  vaikka  tämä  ja  hänen  lä- 
heisensä eivät  häntä  näe.  Jo  „Hänen"  ulkomuotonsa  kuvauksessa  pis- 
tää silmiin  yhtäläisyys  kahden  muun  kohtaloa  kuvaavan  personifikat- 
sionin  ulkomuodon  kanssa,  joista  edellä  on  ollut  puhetta:  «Hänen" 
yllään  on  „harmaa,  muodoton  mekko",  näkyvissä  on  hänen  kasvo- 
jensa alaosa,  joka  on  „kuin  harmaasta  kivestä  veistetty",  «Hänellä" 
on  «kiviset  kasvot**  s.  o.  niissä  ei  ole  rnitään  ilmettä,  ne  ovat  aivan 
tunteettomat;  sama  «ilme"  oli,  kuten  edellä  huomasimme,  kuului- 
salla »Naamarillakin"  ja  «synkkä  ja  ankaran  levollinen  oli  sen 
muodottomien  silmien  katse",  sanoo  runoilija  ihmeellisestä  «Muurista". 
«Hänen"  kädessä  on  palava  kynttilä,  joka  on  ihmiselämän  symboli. 
Prologissa  «Eräs  harmaa"  esittää  tulevan  ihmisen  koko  elämän. 
„Syntyissään  hän  ottaa  ihmisen  muodon  ja  nimen  ja  kaikessa  hän 
tulee   niiden   ihmisten   kaltaiseksi,  jotka  jo    elävät   maailmassa.    Ja 

hänen  julma   kohtalonsa   on  oleva  kaikkien  ihmisten  kohtalo. 

Hän  kiertää  nöyrästi  rautaisen  sallimuksen  määräämän  ratansa", 
lausuu  «Eräs"  muun  muassa  Ihmisestä.  «Ihmisen  elämä"  käsittää 
kaikki  tärkeimmät  momentit:  syntymisen,  rakkauden  ja  köyhyyden 
nuoruudessa,  pidot  Ihmisen  kotona  s.  o.  rikkauden  miehuusvuosina 
sekä  kauheat  kuvaukset:  Ihmisen  onnettomuuden  ja  kuoleman.  Vii- 
meisestä kuvaelmasta  on  kaksi  laitosta:  ensimäisessä  laitoksessa  Ihmi- 
nen kuolee  köyhänä,  yksinäisenä,  kesken  jäänyt  kirous  huulillaan 
kapakassa,  juoppojen  seassa  ja  symbolististen  ämmien,  jotka  esiintyi- 
vät hänen  syntyessäänkin,  tanssiessa  ja  laulaessa.  Toisen  laitoksen 
(1908)  mukaan  taas  Ihminen  kuolee  hävitetyssä  kodissaan  sukulais- 
ten ympäröimänä,  jotka  kärsimättömästi  odottavat  hänen  kuolemaansa 

ja  perintöä,  sekä  ennen  rtiainittujen  ämmien  läsnä  ollessa.  Todelli- 
nen helmi  on  Ihmisen  rohkea  taisteluvaatimus  Kohtalolle  toisessa 
kuvaelmassa,  joka  on  näytelmän  paras;  „Hei  sinä  siellä  mikä  nimesi 
lieneekin :  kohtalo,  sallimus,  piru  tai  elämä  ....  Minä  olen  rohkea 
ja  voimakas  ja  vaadin  sinut  taisteluun!  Välkkykööt  miekat,  helkky- 
kööt kilvet**  j.  n.  e.  Minkälainen  vastakohta  tälle  onkaan  nöyrä  „isän 
rukous**,  kun  hänen  ainoa  poikansa  on  kuolemaisillaan,  taikka  hänen 
voimaton  kirouksensa:  »sinä,  en  tiedä  kuka  lienet,  jumala,  piru, 
sallimus  tai  elämä  —  minä  kiroan  sinut."  Mutta  „Eräs  harmaa" 
on  aivan  välinpitämätön  rukouksille,  taisteluhaasteille  ja  kirouksille. 
Tunnettu  sosialidemokraatinen  kriitikko  Lunaöarski  näkee  »Hänessä" 
„lain  itsessään,  alistavaisen,  sydämettömän,  epäinhimillisen  lain.  Sepä 

juuri  todellisuudessa  hallitseekin  maailmaa.  Se  on  todella  jumala 

Tuo  suurenmoisesti  ajateltu  ja  kuvattu  „Eräs  harmaa"  on  kuvan 
metafyysillisenä  taustana.  Ja  voi  sanoa,  että  Andrejevvin  metafysiikka 
on  täysin  tajuttavaa".  Nämä  kriitikon  ja  filosofin  sanat  sopivat  yleensä 
^Kohtaloon"  Andrejevvin  teoksissa. 

Olkoonpa,  että  Andrejevvin  Ihminen  on  tyypillinen  poroporvari; 
tätä  oikeuttaa  väittämään  varsinkin  kolmas  kuvaelma,  „pidot",  jossa 
tekijä  tuo  esille  sankarinsa  koko  alhaisuuden  rikkauden  keskellä. 
Tämä  ei  muuta  asiaa,  sillä  Ihmisessä,  draaman  sankarissa,  Andrejew 
■esittää  ihmistä  yleensä  ja  osoittaa,  että  Kohtalon  edessä  on  joka  ihmi- 
nen yhtä  voimaton,  ja  yhtä  voimaton  on  koko  ihmiskuntakin. 

Tätä  pessimististä  näytelmää  esitetään  Venäjällä  suurimmalla 
trienestyksellä  Moskovan  Taiteellisessa  teatterissa.  Huomauttamista 
ansaitsee,  että  tämän  valtiollisessa  suhteessa  aivan  viattoman  kappa- 
leen esittäminen  Venäjällä  aluksi  kohtasi  vaikeuksia  ja  se  esitettiin 
-ensi  kerran  Suomessa  venäjänkielellä. 


Toivomme  edellä  tarkastamistamme  teoksista  täydelleen  käy- 
neen selville,  mitä  Andrejevv  ajattelee  elämästä.  Nyt  herää  luon- 
nollisesti kysymys,  mikä  on  hänen  käsityksensä  kuolemasta.  Eikö 
kuolema  ole  hänen  mielestään  ainoa  pelastus  tästä  ahdistavasta  elä- 
mästä? Tämän  johtopäätöksen  voi  tehdä  sitäkin  suuremmalla  syyllä, 

kun  tiedämme  hänen  omasta  kirjoittamastaan  elämäkerrasta,  että  hän 
teki  \'Uonna  1894  epäonnistuneen  itsemurhayrityksen.  Eräässä  venä- 
läisessä lehdessä  samana  vuonna  julkaistujen  Andrejevviä  koskevien 
muistelmien  mukaan,  joiden  luotettavaisuutta  en  voi  taata,  on  häa 
kolmasti  tehnyt  itsemurhayrityksen.  Tässä  johtuu  mieleeni  muuan 
Andrejewin  aikaisempi  kertomus.  Sen  " sankari,  ylioppilas  Sergei 
Petro vi£>  «yksinäinen"  ihminen  hänkin,  joka  tuntee  lahjattomuu- 
tensa ja  keskinkertaisuutensa  ja  kärsii  siitä,  ihastuu  siinä  määrin* 
Nietzschen  aatteeseen  yli-ihmisestä,  että  päättää  sovittaa  itseensä  filo- 
sofin sanat:  Jollei  elämä  sinulle  onnistu,  jos  myrkyllinen  käärme 
jäytää  sydäntäsi,  niin  tiedä,  että  sinulle  onnistuu  kuolema".  Hän  otti 
myrkkyä.  Eikö  siis  kuolema  ole  toivottu  vapauttaja  tästä  elämästä? 
Jossakin  määrin  löydämme  vastauksen  tähän  kysymykseen  kerto- 
muksesta »Eleasar"  (1906),  joka  on  sangen  kuvaava  tekijän  mie- 
lialalle. 

I^leasar  —  elikkä  ylösnoussut  Latsarus  —  ei  myöskään  ole 
muuia  kuin  kauhea  symboli.  Hän  on  ainoa  olento,  joka  on  ollut 
.»siellä"  ja  palannut  takaisin.  Andrejew  on  käyttänyt  tätä  evankeliu- 
min henkilöä  saadakseen  vain  lausutuksi,  mikä  hänen  käsit3'ksensä 
mukaan  odottaa  ihmistä  hänen  kuoltuaan.  „Siellä"  —  on  absoluut- 
tinen tyhjyys,  „Loppumattomuus",  ja  se  on  niin  kamala,  että  elä- 
män iialuinen  Latsarus  muuttui  automaatiksi,  joka  oli  äärimäisiin 
asti  välinpitämätön  kaikelle  elämälle.  Hänen  silmistään  „katsoo  itse 
tuo  saavuttamaton  Siellä".  Sekään,  joka  sai  tuntea  „ hänen  katseensa 
tuhoisan  voiman",  „ei  enää  tuntenut  auringon  lämpöä,  ei  kuullut 
suihkulähdettä  eikä  tuntenut  tuttua  taivasta".  Vain  harvat  löysivät 
»,elämän  ensimäisistä  alkulähteistä,  jotka  ovat  yhtä  salaperäiset  kuin 
kuolemakin",  vastustusvoimaa.  Muut  sen  sijaan  tavallisesti  kuolivat 
hitaan  kuoleman  „niin  kuin  puu,  joka  äänetönnä  kuivettuu  kalliolla". 
Heidät  tappoi  „suuri  pimeys",  „suuri  tyhjyys",  heille  „ei  ollut  aika 
enää  olemassa  ja  kunkin  asian  alku  läheni  sen  loppua ja  tyh- 
jyyden ja  pimeyden  ympäröimänä  ihminen  vapisi  Loppumattoman 
kauhujen  edessä".  Viisaudestaan  ylpeä  roomalainen  ajattelijakin  tunsi 
,etla  viisaus  ja  tyhmyys  ovat  samanarvoisia  Loppumattoman  kas- 
vojen edessä,  sillä  Loppumaton  ei  tunne  niitä.  Ja  raja  hävisi  tiedon 
ja    litnämättömyyden,    totuuden   ja   valheen,    yläpuolen  ja  alapuolen 

väliltä,  ja  tyhjyyteen  jäi  riippu- 
maan hänen  muodoton  ajatuk- 
sensa". Itse  suuri,  jumalallinen 
Augustuskin,  jonka  persoonassa 
Lunaöarskin  sanojen  mukaan  An- 
drejew  on  luonut  „ historiallisten 
horisonttien  perustalla  elävän  mie-    iKk', 


LEONID  ANDREJEW 
hänen  kirjailijauransa  alussa. 


hen,  tarkoitusten  sankarin,  mak- 
simalisesti  elävän  ihmisen"*,  oli 
vähältä  joutua  Eleasarin  uhriksi, 
mutta  mietiskellen  ja  «antaen 
vaa*an  painua  milloin  elämän 
milloin  kuoleman  puolelle"  hän 
vihdoin  suurella  vaivalla  löysi 
elämässä  „puolustusaseen  Loppu- 
mattoman pimeyttä,  tyhjyyttä  ja 
kauhua  vastaan". 

«Loppumaton",  joka  seuraa  kuoleman  jälkeen,  on  siis  vielä  kau- 
heampi kuin  elämä.  Eikö  tuo  «Loppumaton"  yleensä  muistuta  Andre- 
jewin  kuuluisaa  Kohtaloa?  Voisi  nimittää  sitä  Kohtaloksi  puhtaim- 
massa muodossaan!  Tässä  kertomuksessa  tuntuu  erityisesti  «tasapai- 
non tavoittelu  elämän  ja  kuoleman  välillä",  joka  yleensäkin  on  huo- 
mattavissa Andrejevvin  teoksissa.  Sen  nojalla,  mitä  tässä  on  «Elea- 
sarista"  sanottu,  lukija  voi  päättää,  kuinka  omintakeisesti  Andrejevv 
on  käsitellyt  raamatusta  ottamaansa  aihetta.  Ylösnousemukseen  liit- 
tyy kaikilla  tavallisesti  mielikuva  jostakin  valoisasta  ja  iloisesta,  mutta 
mitä  me  tapaammekaan  hänen  kertomuksessaan !  —  Yhtä  originaalinen 
on  eräs  hänen  huomattavimmista  tuotteistaan  «Juudas  Iskariot  ja  muut" 
(s.  o.  muut  opetuslapset)  (1907),  joka  herätti  paheksumista  esimer- 
kiksi «uskonnollisessa"  «Novoje  Wremjassa",  mutta  jota  emme  vali- 
tettavasti voi  tarpeeksi  tarkoin  käsitellä  tässä  yleispiirteisessä  kir- 
joituksessamme. Juudaksen,  kuten  jo  päällekirjoituskin  osoittaa, 
tekijä  asettaa  kertomuksen  päähenkilöksi  ja  ylemmäksi  muita  apos- 
toleja. Hänkin  kuuluu  todellisuudessa  Andrejevvin  ^yksinäisiin"  san- 
kareihin, taaskin  „kauhu  ja  haaveet"  seuraavat  häntä  koko  elämän 
.ajan.    Hän,  niin  kummalta  kuin  se  kuuluukin,  rakasti  intohimoisesti 

Jeesusta,  niinkuin  morsianta,  niinkuin  ^poikasta''.  Hän  pettää  hänet 
vain  osoittaakseen  h  aneli  e,  että  kaikki  opetuslapset  ja  kansa  ovat  huo- 
mispäivänä valmiit  hylkäämään  hänet^  kun  taas  hän,  Juudas,  pysyy 
hänen  luonaan  loppuun  asti,  ja  että  ihmiset,  joitten  tähden  hän  on 
valmis  uhraamaan  henkensä,  ovat  huonoja  eivätkä  ansaitse  hänen 
kärsi  my  ksiään.  Mainitsemme  vain  sen  johtopäätöksen^  johon  eräs 
kriitikko  (Ljvow)  tulee  perinpohjaisen  erittelyn  jälkeen.  Huomautet- 
tuaan  Juudaksen  kaksinaisuudesta  hän  vakuuttaa,  että  Juudas  on  Andre- 
jewin  kuvauksen  mukaan  —  „ vallankumouksen  mies  kiireestä  kan- 
tapäähän^j  ^kiihkomielinen  vallankumouksellinen",  joka  unelmoi  sitä, 
että  hän  „ Jeesuksen  kanssa  kohottaa  maan*',  ja  joka  on  päättänyt 
toteuttaa  „kauhun  ja  haaveet^'  ja  ,tä\-ttää  totuuden'*.  Hän  menee  ilo- 
mielin Jeesuksen  luo  riistämällä  itseltään  hengen,  yhdessä  Hänen 
kanssaan  ^sylitysten  kuin  veljet**  hän  aikoo  palata  maan  päälle.  Jos 
Jeesus  on  hänelle  vihainen  kuolemansa  jäikeenkin  ja  lähettää  hänet 
helvettiin,  niin  hän  tulessa  kärventyessäänkin  tulee  ^takomaan  rau- 
taa*, jolla  hän  hävittää  Hänen  taivaansa  vain  saadakseen  Hänet  it- 
seään  uskttmaan  ja  palaamaan  maan  päälle. 

Aivan  toisena  miehenä  esiintyy  Juudas  ihmisten  edessä,  tutta- 
viensa piirissä.  Hän  teeskenteli  alituisesti,  valehteli  ja  koetti  antaa 
heille  „sitä,  mitä  he  tahtoivat".  Heillä  ei  ollut  pienintäkään  käsitystä 
oikeasta  Juudaksesta  —  titaanista.  Tässä  juun  onkin  Juudaksen  kak- 
si naisuus,  joka  kuvastuu  hänen  ulkomuodöttaankin.  „  Kahdet  olivat 
Juudaksen  kasvoikin"  j.  n,  e.  Tässä  'omautiaa,  että  kaksinai- 

selle  sodalle  ja  suurelle  valtiolliselle  liikkeelle  hänen  synnyinmaassaan 
sekä  suurelle  sosialiselle  taistelulle  työn  ja  pääoman  välillä.  Mutta 
vaikka  Andrejew  onkin  ottanut  aiheet  muutamiin  teoksiinsa  vuosina 
1905 — 1908  venäläisestä  elämästä,  niin  hänelle  silloinkaan  ei  ole  ol- 
lut tärkeintä,  kuvata  taiteellisesti  todellisuutta,  vaan  käsitellä  näitä  ai- 
heita omalta  filosofiselta  näkökannaltaan,  ja  kaikki  nämä  teokset,  lu- 
kuunottamatta hänen  ensimäistä  draamaansa  ^Tähtiin"  (1905),  ovat 
sen  Andrejewille  ominaisen  pessimismin  läpitunkemat,  josta  jo  olemme 
puhuneet.  Tärkeätä  on  panna  merkille,  että  Andrejew  antaa  näille- 
kin tuotteilleen  mitä  yleisimmän  luonteen.  Niinpä  on  esimerkiksi 
kuuluisa  „ Punainen  nauru"  voimakas  vastalause  sotaa  vastaan  j//^c«sd*^ 
eikä  vain  viime  sotaa  vastaan.  Tämä  teos  alkaa  sanoilla  ^mselettö- 
^yys  ja  kauheus",  joissa  koko  teoksen  luonne  tarkoin  kuvastuu. 
«Punaisessa  naurussa"  Andrejevvin  painajaisen  tapaan  vaikuttava  ku- 
vailutapa saavuttaa  huippunsa.  Tässä  on  sen  vuoksi  ehkä  paikallaan 
mainita  VENGEROwin  sattuva  määrittely  Andrejevvin  tuotannon  tästä 
puolesta,  määrittely,  jonka  hän  on  antanut  erään  toisen  teoksen  joh- 
dosta. Vastatessaan  arvostelijain  moitteeseen,  että  tekijä  kokoaa  yh- 
teen sellaisen  määrän  kauhuja,  jom moista  todellisuudessa  ei  voi  olla, 
Vengerovv  lausuu:  „ Andrejevvin  tuotteet  ovat  taiteellisessa  suhteessa 
mieltäkiinnittäviä  todenmukaisuutensa  vuoksi,  sen  loogillisen  sopusuh- 
taisuuden tähden,  jolla  kauhut  kasvavat^  sen  johdonmukaisuuden  ta- 
kia, jolla  erityinen,  painostava  ilmapiiri  saadaan  syntymään".  Juuri 
tältä  kannalta  kritiikki  nimittää  tunnettua  „kauhujen  kirjallisuuden" 
luojaa  Edgar  Poeta  (1809 — 1849),  jonka  teokset  dekadenttirunoilija 
Balmont  on  kääntänyt  venäjäksi,  Andrejevvin  «henkiseksi  isäksi". 
Väärinkäsitysten  välttämiseksi  on  kuitenkin  huomautettava,  että  tässä 
on  kysymys  vain  kahden  suuren  kyvyn  „ henkisestä"  sukulaisuudesta 
eikä  mistään  jäljittelystä. 

^Punaisella  naurulla"  on  yleisinhimillinen  luonne^,  ja  saman- 
laisen yleisfilosofisen  luonteen  Andrejevv  antaa  myöskin  draamalle 
«Tähtiin",  Tämä  näytelmä  on  jossakin  määrin  keinotekoinen  ja 
kuuluu  siihen  venäläisten  näytelmäin  lajiin,  josta  mainitsin  jo  en- 
simäisessä  kirjoituksessani.  Nimensä  on  tämä  kappale  saanut  latina- 
laisesta kirjoituksesta  erään  vuoristossa  ulkomailla  olevan  observato- 
rion otsikossa;  toiminta  tapahtuu  ulkomailla.     Vaikka  näyttämön  ta- 

kana  tapahtuva  sosialinen  vallankumous  onkin  sijoitettu  tuntematto- 
maan, abstraktiseen  maahan,  jossa  kansa  on  noussut  taisteluun  ,uu- 
den  maailman"  puolesta,  niin  kuitenkin  kamalat  yksityiskohdat  vuo- 
ropuhelussa osoittavat  selvästi,  että  tekijä  on  kopioinut  ne  luonnosta 
kotimaassaan.  Kaikki  näytökset  ovat  omistetut  astronomin  vanhim- 
man pojan  Nikolain  traagilliselle  kohtalolle.  Hän  otti  osaa  vallanku- 
moukseen ja  joutui  sen  uhriksi.  „Hän  taisteli  kaikkien  sorrettujen 
puolesta,  olivatpa  ne  keitä  hyvänsä.  Kaikki  ihmiset  ovat  yhdenarvoi- 
sia  ja  samantekevää  on,  kenen  maa  on".  Harventamani  sanat 
ovat  kuvaavia  Andrejewille;  hänestäkin  ovat  kaikki  ihmiset,  kaikki 
hänen  sankarinsa  samanarvoisia.  —  Nikolain  elimistö  ei  kestänyt 
epäinhimillistä  vankilajärjestystä,  ankaraa  pieksämistä,  ja  hän,  kuten 
Andrejewin  henkilöt  tavallisesti,  menetti  järkensä.  Hän  ei  esiinny 
kertaakaan  näyttämöllä,  mutta  hänestä  on  kaiken  aikaa  puhe.  Toi- 
mivista henkilöistä  on  erikoisen  tyypillinen  Nikolain  oppilas,  työmies 
Treif,  taistelunhaluinen,  elämänhaluinen  luonne.  Hänen  tunnussa- 
nansa on:  „me  voitamme".  Seuraavat  sanat  ovat  häneUe  kuvaavia: 
„0n  astuttava  eteenpäin.  Täällä  puhuttiin  tappioista,  mutta  niitä  ei 
ole.  Minä  tunnen  vain  voitot ....  Jos  tulee  muuri  eteen,  niin  se 
on  hajoitettava.  Jos  kohtaa  vuori,  niin  se  on  puhkaistava.  Jos  on 
edessä  kuilu,  niin  sen  yli  on  lennettävä.  Jos  ei  ole  siipiä,  niin  ne 
on  tehtävä!  ....  Jos  taivas  rupeaa  sortumaan  päitten  päälle,  niin 
on  ojennettava  kädet  ja  torjuttava  se  takasin.  Niin!  On  astuttava 
eteenpäin  niin  kauan  kuin  aurinko  loistaa".  Erään  astronomin  huo- 
mautukseen, että  „se  sammuu",  vastaa  Treiö  rohkeasti:  «Silloin  on 
sytytettävä  uusi". 

Nuori  vallankumouksellinen  nainen  Marusja,  Nikolain  morsian, 
on  samanlainen  tarmokas  taiteilijaluonne  kuin  TreiS.  Nikolain  isä 
taasen,  tiedemies,  lausuu  elämäniloa  uhkuvia  mielipiteitä  ihmiskunnan 
elämästä.  Hän  sanoo  muun  muassa:  „Vain  eläimet,  joilla  ei  ole 
kasvoja,  kuolevat.  Ne  vain  kuolevat,  jotka  tappavat,  mutta  ne,  jotka 
ovat  tapettuja,  jotka  ovat  rikki  raadeltuja,  jotka  ovat  poltettuja  — 
ne  elävät  ikuisesti.  Ei  ole  kuolemaa  ihmiselle,  ei  ole  kuolemaa 
ikuisuuden  pojalle!" 

Tämä  on  ihmiskunnan  kuolemattomuutta  eikä  mystillistä,  indi- 
vidualista,    haudantakaista   elämää.     On    melkein   uskomatonta,   että 

Andrejew  on  voinut  luoda  moisia  tyyppejä.  Nähtävästi  hän  itsekin 
on  ollut  hänelle  harvinaisen  kaikin  puolin  toivehikkaan  mielialan 
vallassa.^  Huolimatta  muutamista  mitä  synkimmistä  yksityiskohdista 
näytelmä  ^Tähtiin"  tekee  kehoittavan  vaikutuksen.  Eipä  suotta  eräs 
kriitikko  pidä  sitä  „ hymninä  elämälle".  Tämä  näytelmäkappale  on 
tähän  saakka  ainoa  huomattava  poikkeus  koko  Andr^evvin  tuotan- 
nossa, poikkeus,  joka  vain  sitäkin  selvemmin  saa  esiintymään  hänen 
tuotteittensa  synkän  luonteen. 

Vähän  aikaisemmin  kirjoitetut  novellit  «Kuvernööri"  ja  »Niin 
oli",  sekä  hiukan  myöhemmin  kirjoitettu  draama  „Savva"  todistavat 
tekijässä  entistä  mielialaa.  Ensiksi  mainitussa  näistä  teoksista  näyt- 
tää Andrejew  ensi  katsaukselta  esittävän  yhden  nykyaikaisista  venä- 
läisistä kuvernööreistä:  tämän  käskystä  ammutaan  kiihoittunutta,  mutta 
aseetonta  lakossa  olevien  työmiesten  joukkoa  vastaan  kaksi  yhteis- 
laukausta, jotka  surmaavat  35  miestä,  9  naista  ja  3  lasta.  Syven- 
tyessämme  tarkemmin  kuvernöörin  sielunelämään  me  pian  tulemme 
vakuutetuiksi,  että  tekijä  tekee  hänestäkin  oman  sankarinsa,  jommoi- 
set  jo  ovat  meille  tuttuja,  eikä  välitä  juuri  paljoa  ^iitä,  että  saisi  syn- 
tymään elävän  venäläisen  hallinnollisen  virkamiehen.  Kuvernööri 
tuntee  olevansa  oikeassa,  mutta  ei  voi  kuitenkaan  hetkeksikään  un- 
hoittaa realistisesti  kuvattua  «tapahtumaa",  ja  odottaa  aivan  passiivi- 
sesti jonkin  salaperäisen  „tuomarin"  tuomion  toimeenpanoa,  joka  tuo- 
mari sovittaa  kä3^ntöön  »vanhaa  lakia:  veri  verestä".  Tämä  on 
nähtävästi  se  sama  »kohtalo",  jota  vastaan  on  mahdotonta  taisteUa. 
Kertomus  päättyy,  kuten  jo  alusta  pitäen  saattoikin  odottaa,  aivan 
realistisesti  siten  että  kuvernööri  joutuu  valtiollisen  murhan  uhriksi. 

Ihana  on  taiteellinen  pikkukuvaus  Ranskan  vallankumouksen 
ajoilta  »Niin  oli",  ^  joka  on  kirjoitettu  Venäjän  vapausliikkeen  onnis- 
tumisen päivinä.  Kuvaavaa  on,  että  punaisena  lankana  käyvät  läpi 
tämän  kuvauksen  useasti  uudistuvat  vanhanaikuisen  tornikellon 
heilurin  pessimistiset  sanat:  »Niin  oli  —  niin  tulee  olemaan**,  s.  o. 
vallankumouksen  jälkeenkin  jää  kaikki  entiselleen.  Tämän  teoksen 
sankarina  on  Pariisin  „kansa,  joka  syöksi  valtaistuimelta,  tuomitsi  ja 

*  Kappaleen  lopussa  on  seuraava  päivämäärä:  3  (16)  marraskuuta  ^905. 

•  Kuten  olemme  kuulleet,  ilmestyy  tämä  kuvaus  ja  ehkäpä  »Kuver- 
nöörienkin kohta  suomeksi. 

mestasi  Kahdennenkymmenennen".  Antaakseen  kuvaukselleen  ylei- 
semmän luonteen  Andrejevv  ei  nimitä  kuningasta  Ludvigiksi,  vaaa 
„Kalidenneksikymmenenneksi".  Mestarillisesti  tässä  teoksessa  kuva- 
taan kuningasvallan  „ filosofiaa"  ja  rahvaan  häilyvää  sielunelämää. 
Juuri  tuossa  häilyväisyydessä  piileekin  vaara  vapaudelle.  Tuo  sama 
väkijoukko  saattaa  huomenna  kumartaa  Napoleonia.  Tässäkin  teok- 
sessa on  viittaus  ilkeämieliseen  kohtaloon  —  se  on  tuo  pahaa  en- 
nustava pilvi  taikka  sumu  Seinen  yllä  sinä  yönä,  jona  kuningas  mes- 
tataan —  „kohosi  jotakin  ääretöntä,  muodotonta,  sokeata  ..." 

Samanlainen  väkijoukko  kohtaa  meitä  myöskin  taiteellisessa 
draamassa  ^Savva",  tällä  kertaa  venäläisten  pyhiinvaeltajain  joukko,, 
joka  munkin  yllyttämänä  laulaen  pääsiäishymniä  „Kristus  on  jiös- 
noussut!"  surmaa  nuoren  miehen  Savvan,  joka  unelmoi  maan  uu- 
deksi syntymisestä  tulert  avulla,  n^g^is  sanat"  on  epigrafina  tässä 
synkässä  näytelmässä.  Savva  ei  ole  tavallinen  venäläinen  vallanku- 
mouksellinen, hän  on  aivan  erikoinen  henkilö,  kiihkomielinen  haa- 
veilija, joka  tahtoi  särkeä  kaikki  ^epäjumalat",  hävittää  kaikki  kau- 
pungit, taideteokset  y.  m.  —  Jotta  nykyinen  ihminen  jäisi  paljaana 
paljaan  maan  päälle.  Silloin  hän  on  alkava  uuden  elämän.  Maa 
on  riistettävä  paljaaksi"  . .  .  Savva  on  myöskin  tavallaan  symbo- 
listinen henkilö,  jossa  ilmenee  Andrejewin  pessimistinen  käsitys  sivis- 
tyneestä ihmiskunnasta.  Samanlainen  kielteinen  kanta  nykyaikaiseea 
kaupunkilaissivistykseen  nähden  tulee  esille  myöskin  verrattain  hei- 
kossa kertomuksessa  „Pedon  kirous".  (1907).  „Savvassa"  kuvataan 
s.'mgen  realistisesti  venäläisten  munkkien  epäsiveellistä  elämää  sekä 
heidän  aikaansaamansa  «ihmeitä  tekevän  jumalankuvan"  »ihme",, 
jonka  kuvan  Savva  tahtoi  räjähdyttää  rikki  dynamiitilla  hävittääkseen 
kan^n  uskon  ihmeisiin,  jopa  kaikki  mystilliset  uskonperusteet.  Kap- 
paleessa esiintyy  muiden  muassa  originaalinen  henkilö,  venäläinen 
haksahtava  kulkuri,  joka  kantaa  nimeä  ^Kuningas  Herodes".  Täm- 
möinen aitovenäläinen  ilmiö  on  mahdollinen  vain  Venäjällä,  jolla  on 
luostarinsa  ja  muut  sentapaiset  laitoksensa. 

7. 

Vuosina  1908  ilmestyneistä  Andrejevvin  teoksista  otamme  käsi- 
teltäväksemme  vain    kaksi:    «Kuningas  Nälkä"  ja  «Kertomus  seitse- 

mästä  hirtetystä".^  Kun  kirjoituksemme  jo  muutenkin  on  venynyt 
kovin  pitkäksi,  niin  koetamme  puhua  lyhyesti  näistä  huomattavista 
teoksista.  / 

„Kuningas  Nälkä"  samoin  kuin  vähän  sitä  ennen  ilmestynyt 
kertomus  „Pimeys",  jonka  pessimistinen  tendenssi  on  se  ajatus,  että 
hävettää  olla  hyvä,  kun  muut  ovat  pahoja,  synnytti  paljon  väittelyjä 
venäläisten  kriitikkojen  kesken;  tällä  kertaa  sateli  tekijää  vastaan  syy- 
töksiä aivan  vastakkaisista  leireistä.  Vakavin  on  semmoisten  kriitikkojen 
kuin  Lunaöarskin  moite,  joka  syyttää  Andrejevvia  siitä,  että  hän  „  melkein 
herjaavalla  tavalla  kuvaa  työväen  luokkaa"  ja  vallankumousta.  Vii- 
meisten syytösten  johdosta  on  Andrejevv  alkanut  selittää  teoksiaan. 
„*Kuningas  Nälän'  ideaksi  on  käsitetty  väite,  että  vallankumous  on 
tehnyt  vararikon.  Kenties  olen  itse  jossakin  määrin  syypää  siihen, 
että  minut  on  käsitetty  sillä  tavoin.  En  ole  antanut  selvästi  ymmär- 
tää, että  tässä  on  kysymys  vain  yksinkertaisesta  kapinasta  eikä  oi- 
keasta vallankumouksesta.  Tosin  yksi  henkilöistäni  lausuu:  'Älkää 
loukatko  vallankumousta  —  tämä  on  kapina',  mutta  'todellisuudessahan 
tämä  tietysti  ei  ole  kylliksi'".  Etempänä  hän  huomauttaa  siitä,  että 
tämä  draama  on  osa  laajasta  teoksesta  ja  että  arvostelijat  muuttaisi- 
vat mielipidettään,  jos  tietäisivät,  kuinka  hän  on  suunnitellut  koko 
teoksen  ja  erittäinkin  «Vallankumous"  nimisen  osan.  Tässä  on  huo- 
mautettava, että  Lunaöarskikin,  joka  yleensä  pitää  Andrejevvia  suu- 
ressa arvossa,  vakuuttaa,  että  «Kuningas  Nälällä"  on  suuria  ansioita, 
mutta  myöskin  paljon  heikkoja  paikkoja. 

Muuan  toinen  demokraatiseen  suuntaan  kuuluva  tunnettu  krii- 
tikko Njevjedomski  IfiusuU'  tästä  draamasta  seuraavaa:  „Tämä  on 
suuri  teos  ja  minä  olen  aivan  varma  siitä,  että  se  liitetään  Europan 
kirjallisuuteen  ja  saa  siinä  sijan  ikuisiksi  ajoiksi.  Ei  koskaan  vielä 
ole  kukaan  keskittänyt  niin  häikäisevän  kirkkaaksi  ja  yhteen  puriste- 
tuksi kuvaksi  jonkun  arssinan  laajuiselle  alalle  yhtetskuntajärjestyk- 
semtfte  kaikkia  kauheuksia,  kaikkea  sen  valheellisuutta  ja  mädännäistä 
epäsiveeilisyyttä.  Draama  on  kirjoitettu  Maeterlinckin  luomaan  „ma- 
rionettiteaatterin"  tyyliin".  Etempänä  kirjoituksessaan  arvostelija 
nimittää  Andrejevvin  näytelmää  «nerokkaaksi  ja  ikuiseksi  teokseksi". 

^  Viimeksi  mainittu  oli  viime  syj^skuussa  julkaistuna  »Työmies»-lebdessä; 
edellisestä  on  ilmestynyt  suomennos  erityisenä  kirjana. 

Ei  saata  kieltää,  että  harventamani  Njevjedomskin  sanat  ovat 
oikeat:  »Kuningas  Nälässä"  on  todellakin  tärisyttäviä  kohtauksia, 
kuten  esimerkiksi  kolmas  kuvaelma  —  nälkäisten  tuomitseminen  — 
joissa  selvästi  ja  realistisesti  kuvataan  nykyajan  luokkaeroitusta.  Ei 
voi  tosin  olla  yhtymättä  arvostelijoihin  siinä,  että  näytelmä  on  kar- 
keatekoinen,  että  siinä  on  liian  ulkonaisia  efektejä,  että  se  paikoittain 
muuttuu  satiiriksi  ja  karrikatyyriksikin  ja  että  sen  symbolismi  on  toi- 
sinaan epäselvää  ja  epäonnistunutta  —  niinpä  on  esimerkiksi  itse 
Kuningas  Nälän  rooli  muutamissa  kohtauksissa  kummallinen.  Vielä 
pahempi  tietysti  on,  ettei  Andrejew  tee  tarkkaa  rajoitusta  eri  yhteis- 
kunnallisten ainesten  välUlä,  kuten  esimerkiksi  proletariaatin  ja  huli- 
gaanien välillä,  ja  etteivät  ne  työmiehet,  jotka  draamassa  esiintyvät 
yksilöllisesti  kuvattuina,  ole  itsetietoisen  köyhälistön  tyypillisiä  edus- 
tajia. Täten  hän  antaa  kriitikoille  aihetta  edellä  mainitsemaamme  syy- 
tökseen. Mutta  huolimatta  kaikista  näistä  puutteista,  jotka  runsain 
määrin  sovittaa  esimerkiksi  semmoinen  kohtaus  kuin  kuvaus  oikeuden 
istunnosta,  on  hänen  näytelmänsä  suuri  nälän  tragedia. 

Vaikka  Andrejew,  kuten  hän  itse  huomauttaa,  tässä  kuvaa  nä- 
listyneitten  kapinaa  eikä  Venäjän  vallankumousta,  niin  kuitenkin  esi- 
merkiksi mainitsemamme  kuvaus  oikeuden  istunnosta,  jossa  kylläiset 
tuomitsevat  nälkäisiä,  jossa  ei  ole  syytetyillä  puolustajia,  jossa  tuo- 
marit «tekeytyvät  miettiväisen  näköisiksi"  ja  jossa  kuolema,  joka  toi- 
mittaa prokuraattorin  virkaa,  tuomitsee  heti  kaikki  S3^ytetyt  kuole- 
maan, muistuttaa  pakostakin  mieleen  aitovenäläiset  olot.  On  huomat- 
tava, että  useimpien  syytettyjen  „rikokset"  eivät  todellakaan  ole  suu- 
ria, kuten  esimerkiksi  se,  että  nälkäinen  varasti  leipäpalan  taikka 
lapsi  yhden  omenan  sairaalle  äidilleen.  Tuomitaanpa  muuan  työmies, 
joka  ei  ole  tehnyt  mitään  rikosta,  siitä  syystä  että  hän  voimansa  ja 
älykkäisyytensä  vuoksi  saattaa  vast*edes  tulla  vaaralliseksi  kylläisille! 
Tapahtuu  kuitenkin  murhiakin;  esimerkiksi  nälkäinen  äiti  tappaa  pikku 
tyttösensä,  jota  hän  tulisesti  rakastaa,  säästääkseen  hänet  joutumasta 
nälkää  kärsimään!  Erittäin  kuvaavia  ovat  kylläisen,  „ puhtaan"  ylei- 
sön esiintyminen  ja  keskustelut,  yleisön,  joka  on  saapunut  oikeuteen 
aivan  kuin  tanssijaisiin.  Vain  näiden  katsojain  —  vallassaolevien 
fuukkain  edustajain  —  tahtoa  tuomarit  täyttävät  näytellessään  oikeu- 
den komediaa. 

Tämä  kohtaus,  kuten  myöskin  esimerkiksi  näytelmän  viimeinen 
kuvaelma,  jossa  ^voittajat"  ennen  aikojaan  hurjasti  iloitsevat  tukahu- 
tettuaan  kapinan  eli  nälkäisten  työmiesten  toimeenpaneman  mella- 
kan, johtaa  mieleen  Lissagarayn  kuvaukset  versailiesilaisten  oikeus- 
komediasta  heidän  tuomitessaan  communardeja,  ja  Pariisin  »puhtaan" 
yleisön  riemastuksen.  ^  Uhkaavana  kaikuu  symbolistinen  nälkään 
kuolleitten  ruumiitten  tuhatääninen  mutina  kuolleitten  kentällä:  »Vielä 
me  tulemme.  Vielä  me  tulemme.  Voi  voittajia!"  Ei  ole  ihmeteltävä 
^.urheitten  voittajien"  kauheata  peljästystä  ja  pakoa,  joilla  näytelmä 
loppuu.  Hyvästi  näyttämölle  asetettuna  «Kuningas  Nälkä"  epäilemättä 
tulee  tekemään  suurenmoisen  vaikutuksen. 

Andrejew  valitsi  viimeiselle  draamalleen  aiheen,  joka  ei  puh- 
taasti käsittele  olevia  oloja  Venäjällä,  mutta  sen  sijaan  jo  hänen 
viimeisen  teoksensa  päällekirjoituskin  —  »Kertomus  seitsemästä  hir- 
tetystä" —  osoittaa  selvästi,  että  kysymyksessä  on  tosi  venäläinen  päi- 
väntapahtumiin  liittyvä  aihe.  Seitsemän  teloitusta  päivässä  on  vielä 
sangen  vaatimaton  luku,  koska  usein  on  saatu  sanomalehdistä  lukea 
15:stä  ja  useammastakin  kuolemantuomiosta  päivässä  l  Aivan  oi- 
keassa on  eräs  kriitikko,  joka  pitää  tätä  tuotetta  suurena  kirjallisena 
tapahtumana.  «En  tunne  mitään  tämänarvoista  viime  aikoina  ilmes- 
tyneessä kirjallisuudessamme",  sanoo  hän.  „Ja  toistaiseksi  se  jää. 
parhaimmaksi  ja  samalla  tyypillisimmäksi  kukkaseksi,  mikä  on  kas- 
vanut meidän  tosivenäläisen  konstitutsionimme  pohjalta".  Tämän 
teoksen  ei  luulisi  voivan  antaa  aihetta  mihinkään  väittelyihin,  niin 
selvää  on  siinä  kaikki.  »Kertomus  seitsemästä  hirtetystä"  onkin 
saanut  mitä  suosiollisimpia  arvosteluja  venäläisten  kriitikkojen 
puolelta,  muun  muassa  MereCkowskilta.  Ainakin  kirjoitustavan  puo- 
lesta Andrejew  osoittautuu  tässä  teoksessa  olevansa  yksi  suurista 
venäläisistä  sanan  mestareista  »vanhan  hyvän  ajan"  malliin.  Eepil- 
lisellä tyyneydellä  hän  kertoo  seitsemän  hirteen  tuomitun  ihmi- 
sen viimeisistä  päivistä  ja  hetkistä.  Viisi  näistä  on  terroristeja,  jotka 
on  tuomittu  murhayrityksestä  ministeriä  vastaan,  kaksi  on  tavallista 
rikoksentekijää.  Taiteilijan  mieltä  kiinnittää  tässäkin  enimmän  kysy- 
mys  elämästä  ja   kuolemasta.    Hän   kuvailee  mestarillisesti  hirtettä- 

viksi  tuomittujen  erilaista  suhtautumista  kuolemaan.  Vain  suuri  tai- 
teilija ja  psykologi  on  voinut  niin  luonnollisesti  ja  yksinkertaisesti 
kuvata  tylsän  ja  uneliaan  virolaisen  rengin,  joka  on  tuomittu  isän- 
tänsä murhasta,  emäntänsä  raiskausyrityksestä  ja  maatalon  polttami- 
sesta, kiihkoisan  venäläisen  rosvon  ja  viiden  nuoren  aatteensa  puo- 
lesta taistelevan  terroristin  sieluntilaa  ennen  kuolemaa.  Vain  suu- 
rilahjainen  kyky  taikka  nero  on  voinut  niin  todenmukaisesti  kuvata 
vanhempien  liikuttavia  jäähyväisiä  kuolemaan  tuomituille  lapsilleen^ 
niin  hienosti  havaita  vaistojen  ja  tottumusten  voiman,  joista  ihminen 
ci  voi  vapautua  elämänsä  viimeisinäkään  hetkinä.  Kaikki  tuomitut 
esiintyvät  selvästi  lukijan  silmien  eteen  individualisine  erikoisuuksi- 
necn;  aivan  eri  tavoin  odottavat  tietysti  kuolemaa  esim.  mainittu  renki 
joka  tylsästi  myötiinsä  hokee  samaa  lausetta:  „ei  minua  tarvitse  hirttää" 
ja  joka,  kun  hän  vihdoinkin  käsittää,  että  hänet  todella  hirtetään, 
osoittaa  kuolemankauhuansa  hillittömällä,  eläimellisellä  huudolla,  ja 
krit-uttyä  marttyyria  muistuttava  nuori,  innostunut  idealistinen  nainen, 
joka  aluksi  ei  pidä  itseään  ansiollisena  saamaan  marttyyriseppelettä 
ja  lopulta  tuntee  mitä  suurinta  autuutta,  kun  hänen  epäilyksistään 
tulee  loppu  ja  hän  tulee  vakuutetuksi  siitä,  että  „hänet  on  otettu  mu- 
kaa n^  hän  astuu  täysin  oikeutettuna  niiden  kirkasten  joukkoon,  jotka 
ikiajoista  ovat  rovioitten,  kidutusten  ja  mestausten  kautta  kulkeneet 
korkeaan  taivaaseen".  Toisella  tavoin  taas  eriävät  elämästä  hänen 
to\'e] insa,  varsinkin  onneton  Vasili  Kaschirin,  joka  oikeudessakin  kävi 
yliluonnollisen  ankaraa  sisällistä  taistelua  salatakseen  tuomareilta  kau- 
hunsa ja  voidakseen  käyttäytyä  yhtä  arvokkaasti  kuin  hänen  tove- 
rinsa, joissa  kuolema  ei  herätä  pelon  tunteita.  Hänelle  omistetun  lu- 
vun otsakkeena  on  »Kamala  yksinäisyys".  Lähemmin  en  tässä  voi 
selostaa  kuolemaan  tuomittujen  kuvausta,  sillä  heidän  sieluntilansa 
esitetään  hyvin  monimutkaisesti  ja  hienosti.  On  välttämätöntä  lukea 
tämä  ihmeellinen  »Kertomus",  ennenkuin  voi  saada  konkreetisen  kä- 
sityksen siitä,  mitä  on  lyhykäisten  sanomalehtiuutisten  takana,  jotka 
kertovat  joka  päivä  muutamista  kuolemantuomioista.  Koko  sivistynyt 
maailma  on  epäilemättä  lukeva  Andrejevvin  viimeisen  novellin  syvem- 
min tuntein  kuin  vain  joutavalla  uteliaisuudella  —  tämä  rauhalliseen, 
tasaiseen  äänilajiin  kirjoitettu  kertomus  on  yleisinhimillinen  vastalause 
kuolemanrangaistusta  vastaan.  On  huomattava,  ettei  Andrejevv  tapansa 

mukaan  kasaa  yhteen  kauheuksia  näin  traagillisessa  teoksessa;  niinpä 
hän  esimerkiksi  kuvatessaan  erään  tuomitun  viimeistä  kohtausta  van- 
hempiensa kanssa  äkkiä  lyhyesti  katkaisee  kertomuksensa  sanoilla: 
»Siinä  tapahtui  semmoista,  jota  ei  saa  eikä  tarvitse  kertoa". 

Tämä  kertomus  on  todellakin  sen  arvoinen,  että  sen  voi  omis- 
taa „  Venäjän  maan  suurelle  kirjailijalle",  joka  niin  äskettäin  on  kuu- 
luisassa kirjoituksessaan  „En  voi  vaieta**  pannut  vastalauseensa  kuo- 
lemanrangaistusta vastaan. 

Olisi  huvittavaa  verrata  toisiinsa  tätä  nerokasta  kertomusta  Vic- 
tor Hugon  romanttisesti  kerrottuihin  «Tuomitun  viimeisiin  päiviin", 
Tolstoin  tärisyttävään  kertomukseen  «Jumalallista  ja  inhimillistä**  ja 
Dostojevvskin  kuvauksiin  niistä  mielentiloista,  joita  hän  kuolemaan  tuo- 
mittuna koki  mestauspaikalla  ennen  armahtamistaan,  mutta  tila  ei 
sitä  salli. 

8. 

Pikaisinkin  silmäys  Andrejewin  teoksiin  saattaa  kiinnittämään 
huomiota  siihen,  että  hän  asettaa  aina  sankarinsa  sangen  keinotekoi- 
seen, hänen  itsensä  keksimään  asemaan.  Mutta  hän  ei,  kuten  jo 
olemme  osoittaneet,  välitäkään  niin  sanoaksemme  todellisuuden  ulko- 
naisen puolen  kuvaamisesta.  Hän  on  ajattelija,  häntä  liikuttavat  suu- 
ret filosofiset  kysymykset.  Sen  vuoksi  ei  Andrejewille  sanottavia 
merkitse  hänen  sankariensa  yhteiskunnallinen  asema;  olipa  hänen 
sankarinsa  vallankumouksellinen,  kuvernööri,  pappi,  varas,  prostituee- 
rattu  nainen  t.  m.  s.  niin  hän  koettaessaan  tunkeutua  heidän  sielu- 
jensa  syvimpiin  sopukoihin  asettaa  niille  kaikille  saman  nimittäjän, 
hän  näkee  heissä  oman  maailmankatsomuksensa  kannalta  «paljaan 
ihmisen  paljaalla  maalla".  Hänen  silmissään  he  kaikki  ovat  kärsiviä 
olentoja,  joille  on  määrätty  sama  kohtalo  ja  jotka  ovat  samojen  la- 
kien, salaperäisten  voimain  ja  kuoleman  vallan  alaisia. 

Hänen  tavattoman,  sairaalloisen  pessimisminsä  rinnalla  vaalenee 
entisten  taiteilijain,  esimerkiksi  Turgenevvin  ja  Cehowin  luonnollinen 
pessimismi;  hänen  kieltämisensä  menee  niin  pitkälle,  että  hän  kieltää 
kaikki.  Muuten  ei  ole  ihmeellistä,  että  Venäjän  painostavien  olojen 
pohjalla  on  kehittynyt  niin  synkkä,  melkeinpä  sairas  kyky.  Sitäpaitsi 
puhuu    hänen  autobiografiansa  personallista  laatua  olevista  tekijöistä. 

kuten  köyhyydestä  nuoruusaikana,  —  syistä,  jotka  ovat  voineet  vai- 
kuttaa tuohon  suuntaan. 

Andrejewin  teoksia  tarkastaessamme  me  rajoituimme  vain  sii- 
hen, että  merkitsimme  tuon  suunnan  hänen  tuotannossaan,  mutta 
emme  ryhtyneet  sitä  arvostelemaan  yhteiskunnalliselta  näkökannalta. 
Normaalinen,  terve  lukija  ei.  tietenkään  voi  yhtyä  Andrejevvin  maail- 
mankatsomukseen, mutta  kaikki  hänen  teoksensa,  jotka  ovat  voimak- 
kaasti kirjoitetut  ja  jotka  suurilahjainen  kirjailija  on  luonut,  ^panevat 
ajattelemaan",  niinkuin  Hornfeldt  sattuvasti  lausuu  «Ihmisen  elämästä**. 
Suuri  on  jo  silloin  kirjailijan  ansio,  kun  hänen  teoksensa  tosiaankin 
panevat  lukijan  ajattelemaan  ja  asettavat  hänen  eteensä  yleisinhimillisiä 
kysymyksiä,  vaikka  hän  ei  voisikaan  olla  yhtä  mieltä  tekijän  kanssa. 
Sitä  paitsi  on  muutamilla  Andrejevvin  teoksilla  välittömästikin 
^^v  suurenmoinen   yhteiskunnallinen  merkitys  —  niissä  on  taiteilija  lau- 

^f'\'-  sunut   mahtavan   vastalauseensa  sodan  kauhuja  ja  kuolemanrangais- 

tusta   vastaan;  niissä  meitä  kohtaa  koko  nykyisen  yhteiskuntajärjes- 
tyksen säälimätön  kritiikki. 

/  K,  Sen  jälkeen  kuin  tämä  kirjoitus  oli  jätetty  kirjapainoon, 
on  lokakuun  lopussa  ilmestynyt  Andrejevviltä  uusi  laajahko  „Muis- 
tiinpanoni"  niminen  novelli,  josta  tässä  voimme  vain  lyhyesti  mainita. 
Ensinnä  saa  kirjasta  sen  vaikutuksen  että  se  huomattavalla  tavalla 
käsittelee  psykopatologista  aihetta,  sillä  muistelmiaan  esittää  siinä  mie- 
lenhäiriöön joutunut  henkilö,  joka  oman  vakuutuksensa  mukaan  on 
syyttömänä  tuomittu  ja  on  viettänyt  kolmekymmentä  vuotta  yksinäi- 
sessä kopissa.  Mutta  lähemmin  syventyessä  kirjaan  saa  siitä  sen  aja- 
tuksen että  se  on  hyvin  arvoituksellinen  symbolistinen  teos,  vaikeam- 
min selitettävä  kuin  kenties  mikään  edellinen  Andrejevvin  teoksista. 
Se  »vankilamme",  johon  muistelmien  kirjoittaja  niin  viehättyy  että 
hän  päästyään  vapaaksi  jonkun  ajan  perästä  rakennuttaa  itselleen 
oman  yksityisvankilansa  eläen  siinä  kaikkien  vankilansääntöjen  mu- 
kaan, näyttää  tarkoittavan  ihmiselämää  yleensä:  kaikki  ihmiset  ovat 
varsinaisesti  vankeja,  joita  ei  kaikkia  voida  pitää  yksityiskopeissa, 
koska  näitä  ei  kaikille  riitä.  Lukija  tuntee  teosta  lukiessaan  että 
Andrejew  monin  syvin  ajatuksin  ja  vertauksin  käsittelee  suurimpia 
kysymyksiä,  jotka  painavat  ihmiskuntaa. 


KNUT  HAMSUN. 

Hajanaisia  ääriviivoja. 

KIRJOITTANUT 

MARIA  HAGGRÄN-JOTUNI. 


Knut  Hamsun.  Miten  muutamalla  sanalla  määritteleisi  tätä  voi- 
makasta kirjailijapersonallisuutta?  Sanoisiko:  kulkurilaulaja,  metsien 
kuningas,  ritari,  joka  vilpittömin  sydämin  osaa  viefä  maahan  langeta 
ja  ylpein  sydämin  siitä  ylös  kohota.  Mutta  siksi  monivivahteinen  on 
Hamsunin  tuotanto  ja  siksi  rikas  hänen  personallisuutensa,  että  mää- 
rityksissä jää  aina  sijaa  uusille  mahdollisuuksille.  Eikähän  hänen 
tuotantonsa  eikä  mahdollisuuksiensa  rajat  ole  suinkaan  lopullisesti 
määriteltävissä  vielä  (niinkuin  .„Benoni"kin  näyttää). 

Mutta  tuottakoon  hän  mitä  tahansa,  lyyrikkona  pysynee  hän 
kuitenkin  aina  lähinnä  sydäntämme.  Lyyrikko  Hamsun  on  meistä 
se  voittamattomin  Hamsun,  jonka  elämääuhkuvia  unelmia  ja  voima- 
kasta runoutta  rakastamme.  Sillä  ne  tulkitsevat  meille  niitä  säveliä, 
joita  äänettömistä  metsistämme  huokuu,  jotka  rintaamme  kipeinä  is- 
keytyvät ja  sammumattomaksi  kaipaukseksi  patoutuvat,  tahi  liikku- 
mattomina lepäävät  ja  mieltämme  painavat,  tyyninä  ja  raskaina  niin- 
kuin kesäöiden  hiljaiset  vedet,  leväten  ja  synkkiä,  yksinäisiä  ranto- 
jansa kuvastaen. 

Siitä  liikkumattomuudesta  ja  äänettömyydestä  on  Hamsunin  elä- 
mänvoimaiseen runouteen  painunut  raskas,  syksyinen  melankolia. 
Mutta  hänen  talttumattoman  villit  ponnahduksensa,  herkät  tunnelma- 
heilahduksensa  ja  monivivahteiset  välähdyksensä  todistavat  hänen  ke- 
väisestä joustavuudestansa,  kulumattomuudestansa,  ja  pohjoisen  kul- 
tuurimme  väkevästä  ja  käyttämättömästä  maaperästä.  —  Oikullista  ja 
rikasta,  villiä  ja  tunnelmissaan  ylitsevuotavaa  on  hänestä  ihmisluonto, 
jonka  syvyyttä  eivät  yksipuoliset  nautiskelijat  ja  mietiskelijät  mitata 
voineet. 

Mittasiko  Hamsun?  Asettaen  henkilönsä  lyyrillisten  tunnelmain 
ja  terävien  repliikkivälähdysten  likiarvojen  väliin,  paljastuu  hänen 
tyyppinsä  niin  syvästi  kuin  se  ikinä  lyyrillisessä  taiteessa  lienee  mah- 
dollista. Sielulliset  havainnot  tempaa  hän  satunnaisista  ja  tuskin  huo- 
mattavista piirroista,  jotka  usein  ovat  luonnetta  määräävämpiä  kuin 
näennäisesti  pysyvät  ominaisuudet  Näiden  poimittujen  piirtojen  vah- 
vuus muodostaa  voimakkaat  ja  miehekkään  väkivaltaiset  rajat  Ham- 
sunin lyyrillisille  luonteille  (Glahn). 

Miksi  Hamsun  aikaisemmassa  tuotannossaan  räiskyttelee  noita 
nuorekkaita  kirjallisia  tuomioitaan,  ymmärtää  hyvin,  kun  tahtoo.  Tai- 
tefen  tarkoitus  ei  ollut  ihannella,  ei  väärentää  elämää,  ei  juhlallisuu- 
della eikä  iäisyydenpaatoksella  hämmentää  köyhää  ihmismieltä.  Sel- 
vänököisyyttä  ja  kirkasta  päätäkö  hän  tahtoi.^  Ei „koko  tie- 
dottoman sielunelämän",  „ —  hele  det  ubevidste  Sjaeleliv."  Sitä  kuun- 
nellessaan huumautui  hän  oman  vahvan  verensä  huminasta  ja  jäi 
juopuneena  riemuitsemaan  elämän  kaikkinaisista  ilmiöistä.  Kannattiko 
riemuita?  Kannatti  hänen.  Sillä  hän  oli  runoilija  ja  laulaja,  ei  nä- 
kijä eikä  tietäjä.  Mutta  tietäjänkin  sanalla  on  paikkansa  ja  näkijän 
epäinhimillisellä  tuomiolla  oikeutuksensa.  Ja  köyhää  kansaa  ilahduttaa 
sunnuntaipaatos,  ja  tervettä  taiteilijasilmää  elämä  köyhissä  ja  kaunis- 
telemattomissa viivoissaankin.  Mikään  ei  voine  olla  absoluuttisesti 
oikeaa,  niinkuin  ei  mikään  absoluuttisesti  väärääkään.  Kaikki  on  suh- 
teellista niin  elämässä  kuin  taiteessakin.  Niinpä  Hamsunkin  aiheittensa 
ja  tyyppiensä  käsittelyssä  tulkitsee  vain  omaa  itseänsä  omalla  taval- 
lansa, rakastaa  värejä  ja  efektejä,  joita  toinen  kenties  ei  aina  rakasta. 
Hänen  arkielämänsä,  paljastavista  pikkupiirteistään  huolimatta,  uhkuu 
aurinkoista    runoutta,    on    kuin    kaikki  arkiäänet  hukkuisivat  metsän 

ikuiseen  huminaan,  ja  hänen  arkipäiväisimmissäkin  luomissaan  (kuten 
Mack)  on  realististen  piirteiden  Jyyrillinen  väljyys,  joka  ei  kykene,  eikä 
tahdokaan  irroittaa  henkilöä  taustastaan,  ei  anna  pysähtyä  näkemään 
sen  sielunelämää  syvemmältä,  vaan  ikäänkuin  yhtenä  värikohoumana 
pidättää  hetken  huomion  siinä  ja  sulattaa  sen  jälleen  taustaansa. 

Tämän  taustan,  luonnon  mahtava  kaikkeus  valtaa  Hamsunin 
runouden  kokonaan.  Hymni  luonnolle  ja  elämälle  on  „Pan",  hymni 
luonnon  ikuisille  voimille  «Under  Heststjaernen".  Kaksi  mahtavan  ri- 
kasta symfoniaa,  joiden  veroisia  ei  toisia  lajissaan  liene.  Hamsunin 
pehmeät,    meloodiset  sanakosketukset,  tahi  rytmilliset,  lyyrilliset  pai- 

sutuksel  vaikuttavat  niissä  musiikin  tavoin  Hermoihin.  Mikä  runou- 
den rikkaus,  sanahekuma,  sävelten,  värien  loistavuus  uhkuu  esimer- 
kiksi hänen  kesäöiden  kuvauksissaan,  joiden  loisto  toiselle  kielelle 
käännettynä  himmenee. 

Soramernaetter  og  stille  Vand  og  uendelig  stille  Skoge.  Intet  Skrig,  in- 
tet  KofUrin  fra  Vejene,  mit  Hjaerte  var  fuldt  som  af  dunkel  Vin. 

Mtil  og  Svsennere  kommer  lydlost  flyvende  indad  mit  Vindu,  hidlokket 
af  Skl  unet  fra  Gruen  og  af  Duften  fra  min  stegte  Fugl.  De  stoder  mod  Ta- 
get  med  eu  dump  Lyd,  svirrer  forbi  mine  0ren  saa  det  farer  koldt  gennem 
mig  og  seetter  sig  paa  mit  hvide  Krudthom  paa  Vaeggen.  Jeg  betragter  dem, 
de  sidder  skaelvende  og  ser  paa  mig,  det  er  Spindere,  Borere  og  Mol.  Jeg 
syties  at  uogle  af  dem  er  som  flyvende  Stedmorsblomster. 

Jeg  trseder  udenfor  Hytten  og  lytter.  Ingenting,  ingen  Stoj,  alt  sover. 
Lufteti  lyaer  af  flyvende  Insekter,  af  Myriader  svirrende  Vinger.  Henne  i 
Skogkatiten  staar  Bregner  og  Stormhat;  Melbaerlyngen  blomster,  og  jeg  el- 
sker  deua  smaa  Blomster.  Tak,  min  Gud,  for  hver  Lyngblomst  jeg  har  set: 
de  har  vsret  som  smaa  Roser  paa  min  Vej,  og  jeg  graater  af  Kserlighed  til 
dem.  Et  eller  andet  Sted  i  Naerheden  er  Ider  vild  Nellik,  jeg  ser  den  ikke, 
men  jeg  fomemmer  dens  Duft. 

Hen  nu  i  Nattens  Timer  har  pludselig  store,  hvide  Blomster  udfoldet 
sig  i  Skogtin,  deres  Ar  staar  aabne,  de  aander.  Og  lodne  Tusmorkesvaermere 
sttnker  pig  ned  i  deres  Blade  og  bringer  hele  Planten  til  at  skselve.  Jeg  gaar 
fra  den  ene  til  den  anden  Blomst,  de  er  benisede,  det  er  konslig  berusede 
Blomster,  og  jeg  ser  hvorledes  de  beruses. 

Lette  Fodtrin,  et  Menneskes  Aandedrset,  et  glad  Godaften. 

Jeg  svarer  og  kaster  mig  ned  paa  Vejen  og  omfavner  de  to  Knse  og 
den  fattige  Kjole. 

Godaften,  Edvarda!  siger  jeg  endnu  engang,  udslidt  af  Lykke. 

Ilen  fo^ste  Jaemnat. 

Klokken  ni  gaar  Solen  ned.  Der  laegger  sig  et  mat  Merke  over  Jorden, 
et  Par  Stjaemer  ses,  to  Timer  efter  ses  et  Skaer  af  M  aan  en.  Jeg  vandrer  til- 
«kogs  med  min  Bosse  og  min  Hund,  jeg  ger  en  Nying  op  og  Lyset  fra  mit 
Baal  fikinner  ind  mellem  Purustammeme.     Der  er  ingen  Frost 

Den  forste  Jaemnat!  siger  jeg.  Og  en  forvirrende  haeftig  Glaede  over 
Tiden  og  Stedet  gennemryster  mig  saelsomt .  . . 

Hu  Skaal,  I  Mennesker  og  Dyr  og  Fugle,  for  den  ensomme  Na t  i  Skoge, 
i  Skoge!  En  Skaal  for  Morket  og  Guds  Mumlen  mellem  Traeme,  for  Taus- 
hedens  ^ode,  enfoldige  Vellyd  mod  mine  0ren,  for  gront  Lov  og  gult  Lov! 
En  Skaal  for  den  Livets  Lyd  jeg  horer,  en  snoftende  Snude  mod  Graesset,  en 

Hund  som  snuser  henad  Jorden!  En  stormende  Skaal  for  den  Vildkat  soni 
ligger  paa  Struben  og  sigter  og  bereder  sig  til  Spranget  paa  en  Spur\'  i 
Merke,  i  Merke!  £n  Skaal  for  den  miskundelige  Stilhed  paa  Jorderig,  for 
Stjaerneme  og  for  Halvmaanen,  ja  for  dem  og  den!  ... 

Jeg  rejser  mig  op  og  lytter.  Ingen  bar  hort  mig.  Jeg  saetter  mig  igen. 

En  Tak  for  den  ensomine  Nat,  for  Bergene,  Morket  og  Havets  Sus,  det 
«user  gennem  mit  Hjaerte!  En  Tak  for  mii  Liv,  for  mit  Aandepnst,  for  den 
Naade  at  leve  inat,  det  takker  leg  for  af  mit  Hjaerte!  Hor  i  Ost  og  hor  i 
Vest,  nej  hor!  Det  er  den  evige  Gud!  Denne  Stilhed  som  mumler  mod  mit 
0re  er  Alnaturens  Blod  som  syder,  Gud  som  gennemvaever  Verden  og  mig. 
Jeg  ser  en  blank  Spindeltraad  i  Skinnet  af  min  Nying,  jag  herer  en  roende 
Baad  paa  Havnen,  et  Nordlys  glider  opad  Himlen  i  Nord.  O,  ved  min  udode- 
lige  Sjael,  jeg  takker  ogsaa  meget  foirdi  det  er  mig  som  sidder  her!  ... 

Stilhed.  En  Furukongle  falder  dumpt  til  Jorden.  En  Furukongle  faldt! 
tienker  jeg.  Maanen  er  hojt  oppe,  Ilden  flakker  paa  de  halvbrsendte  Brande 
og  vii  gaa  ud.    Og  i  den  sene  Nat  vandrer  jeg  hjem. ' 


^  Kesäöitä  ja  äänettömiä  vesiä  ja  äärettömän  hiljaisia  metsiä.  Ei  ääntä, 
ei  jalankapsetta  tieltä,  on  kuin  sydän  olisi  täynnänsä  tummaa  viiniä. 

Koit  ja  yöperhot  lentää  lehottelevat  äänettömästi  ikkunastani  sisään 
hiiloksen  hehkun  ja  lintupaistin  tuoksun  houkuttelemina.  Ne  uapsahtelevat 
pehmeästi  kattoon  ja  liihoittelevat  korvieni  ohi  niin  että  vilulla  varistaa  ja 
asettuvat  valkealle  ruutisarveUeni  seinällä.  Katselen  niitä  ja  ne  istuvat  väristen 
ja  katselevat  minua,  siinä  on  kehrääjiä,  nävertäjöitä  ja  koita.  Jotkut  niistä 
ovat  kuin  lentäviä  keto-orvokkeja. 

Astun  ulos  majasta  ja  kuuntelen.  Ei  ääntä,  ei  mitään,  kaikki  nukkuu. 
Ilma  kimmeltää  lentävistä  hyönteisistä,  myriaadeista  lepattavista  siivistä.  Tuolla 
metsänkulmalla  kasvaa  sananjalkoja  ja  ukonhattuja;  sianpuola  kukkii,  jäminä 
rakastan  sen  pienii  kukkia.  Kiitos,  Jumalani,  jokaisesta  kanervankukasta,  jonka 
olen  nähnyt;  kuin  pieniä  ruusuja  ovat  ne  olleet  poluillani,  ja  minä  itken  rak- 
kaudesta niihin.  Jossakin  lähellä  on  villi  neilikka,  en  näe  sitä,  vaan  tunnen 
sen  tuoksun. 

Mutta  nyt  sydänyön  hetkillä  on  yhtäkkiä  puhjennut  suuria,  valkeita 
kukkia  metsään,  niiden  terät  ovat  auki,  ne  hengittävät.  Ja  pörröiset  hämärä- 
perhot  laskeutuvat  alas  niiden  lehdille  ja  saattavat  koko  kasvin  väräjämään. 
Kuljen  kukalta  kukalle,  ne  ovat  päihtyneitä,  sukupuolisuudestaan  päihtyneitä 
kukkia,  ja  minä  näen,  miten  ne  yhä  päihtyvät 

Kevyttä  kapsetta,  ihmisen  hengähdys,  iloinen  hyvää  iltaa. 

Minä  vastaan  ja  heittäydyn  tien  tomuun  ja  syleilenf  noita  kahta  polvea 
|a  tuota  huonoa  hametta. 

Hyvää  iltaa,  Edvarda!  sanon  vieläkin  kerran  onnesta  nääntyneenä. 

Olemassaolon  riemun  ja  avuttomuuden  tunnon  välillä  heilahte- 
levat hänen  tunnelmansa.  Ihminen  on  sidottu  tähän  maahan.  Käsit- 
tämättömät tuskat  ja  kaipaukset  kutovat  läpinäkymättömät  verhonsa 
silmiemme  eteen.  Tunnemme  vain  yhtä,  oman  pienuutemme  ja 
avuttomuutemme,  kaiken  tarkoituksettomuuden.  Väliin  vapaudumme 
siitä.  Eteemme  aukeaa  laaja  elämä  sanomattomine,  salaisine  riemui- 
neen.  Tiedottomasti  tunnemme  yhteytemme  luonnon  kaikkeuden 
kanssa,  vapaudumme  ahtaasta  personallisuudestamme,  joksi  ulkonai- 
set ja  satunnaiset  seikat  —  yksinkertaisen  lajin  säilytysvaiston  vuoksiko 
vain?  —  ovat  panssaroineet  meidät  Tunnemme  olemassaolon  rehellistä 
]Ioa«  mikään  ei  vierastuta  meitä,  kaikkiallahan  on  samaa,  elämää^ 
sen  eri  muotoja,  luontoa,  meitä  itseämme.  Tämä  Hamsunin  panismi^ 
joka  parhaimmillaan  ollessaan  on  papillisen  kiihkeää  ja  intohimoista 
pyhää  suitsutusta,  puhkeaa  joskus  herkkiin,  mystillisiin  aavistuksiin^ 
niinkuin  runossa  «Skjsergaardsa" : 


Her  lever  Blomster  som  Born  de  medes 

for  ingens  0iiie,  og  ler  og  neier. 
de  staar  saa  frexnmed 

og  ser  mig  lande.  ^^'  ^"  J«e  kanske 

i  Tidens  Morgen 

Mit  Hjerte  blir  som  som  hvid  Spiraea 

en  FabeUiave  engang  at  finde. 

med  samme  Blomster,  Jeg  kjender  Duften 

som  0en  eier.  igjen  fra  fordum, 

De  taler  sammen  jeg  skjaelver  midt  i 

og  hvisker  sselsomt,  et  gammelt  Minde. 


Ensi  mainen  routayö. 

Yhdeksältä  menee  päivä  mailleen.  Himmeä  pimeys  laskeutuu  yli  maan^ 
pari  tähteä  kimmeltää  taivaalla,  parin  tunnin  perästä  kuultaa  kuun  sirppi. 
Menen  metsään  pyssyineni  ja  koirineni,  sytytän  nuotion  ja  rovioni  liekit  loi- 
inahtelevat  männynrunkojen  lomissa.     Hallaa  ei  ole. 

Ensimäinen  routayö!  sanon  itsekseni.  Ja  ajan  ja  paikan  pyörryttävän 
kiihkeä  ilo  värisyttää  sydäntäni  kummallisesti  . .  . 

Malja,  te  ihmiset  ja  eläimet  ja  linnut,  malja  yksinäiselle  yölle  täällä  met> 
sässä,  ikimetsässä!  Malja  pimeydelle  ja  Jimialan  hengen  hyminälle  puissa,, 
äänettömyyden   ihanille,  yksinkertaisille  sävelille,  vihreille  lehdille  ja  kellastu- 

Ja  nainen  Hamsunin  runoudessa?  Emme  tapaa  tj^ppien  mo- 
ninaisuutta. Vain  Edvardan,  vain  Evan  ja  sadun  Iseiinin.  Iselin, 
aistillinen  houkutus,  mielen  rikas  ja  kiehtova  kuvitus  naisesta,  palajaa 
metsän  kulkijan  mieleen.  Eva,  luonnonlapsi,  jonka  sydän  oli  puh- 
das kuin  kuultava  unelma,  oli  luotu  vain  rakastamaan,  uhraamaan, 
hymyillen  kärsimään  ja  kuolemaan.  Herkimpien  naissielujen  armoton 
kohtalo!  Ja  sitten  Edvarda,  hallitseva,  välähtelevän  oikullinen,  kärsi- 
mystä tuottava  ja  uhrit  vaativa.  Kuinka  Hamsun  on  rakastanut  tätä 
Edvarda- Victoria-tyyppiänsä,  joka  yhä  pysyy  hänen  mielessään.  Mikä 
herkkyys  kuvauksessa.  Ja  rakkaus.  On  kuin  hän  sirotteleisi  oikutel- 
len ja  tuhlaten  kukkia,  hartaana,  paljastetuin  päin.  Eihän  siten  tuh- 
lanneet muut  kuin  ritarit  ennen.  Mutta  eikö  Hamsunissa  olekin  jota- 
kin ritarien  menneiltä  ajoilta,  kuolevan  rakkauden  kuolleilta  vuosisa- 
doilta, jolloin  sama  salainen  kaipaus  kaiutti  kitaran  kieliä  trubaduu- 
rin pitkät  kiertäjävuodet,  jolloin  täyden  tunteen  tiedottomasta  yltä- 
kylläisyydestä hekumoitiin  ja  uskonnollisella  hartaudella  sitä  palvel- 
tiin. Ja  kuitenkin,  meidän  aikamme  on  Hamsun.  Ei  tämän  käy- 
tännöllisen ja  harkitsevan,  ei  aatteillaan  suurentelevan,  vaan  puhtaim- 


neille  lehdille!  Malja  niille  elämän  äänille,  joita  kuulen:  tuossa  nuuskiva  kuono 
on  nurmikossa,  koira  maasta  jälkiä  vainuamassa!  Myrskyisä  malja  sille  metsä- 
kissalle, joka  maassa  mataen  väijyy,  tähtää  ja  hyökkää  varpusen  kimppuun 
pimeässä,  tässä  pimeässä!  Malja  maanpiirin  hellivälle  hiljaisuudelle,  tähdille  ja 
puolikuulle,  niin,  tähdille  ja  kuulle!  . .  . 

Nousen  ylös  ja  kuuntelen.  Ei  kukaan  ole  kuullut  minua.  Istuudun 
jälleen. 

Kiitos  yksinäisestä'  yöstä,  tuntureista,  pimeydestä  ja  meren  kohinasta, 
joka  käypi  läpi  sydämeni.  Kiitos  elämästä,  kun  annoit  hengittää  ja  armon  elää 
tänä  yönä,  sydämeni  syvyydestä  siitä  kiitän!  Kuule  itää,  kuule  länttä,  oi 
kuule!  Iankaikkinen  Jumala  se  on!  Tämä  korvissani  humiseva  äänettömjrys 
on  ikiluonnon  sydämen  sykettä,  Jumala  joka  kietoo  yhteen  maailmat  ja  mi- 
nut. Näen  kimmeltävän  hämähäkin  siiman  nuotioni  hohteessa,  kuulen  airojen 
loisketta  mereltä,  revontuli  leimahtaa  pohjoisella  taivaalla.  Oi,  kautta  kuo- 
lemattoman sieluni,  kuinka  minä  kiitän,  että  minä,  juuri  minä  saan  istua 
tässä!  .  .  . 

Äänettömyys.  Männ3mkäpy  pudota  muksahtaa  maahan.  Männynkäpy 
putosi!  ajattelen  minä.  Kuu  loistaa  taivaalla,  tuli  leiskuaa  hiiltyneissä  kekä- 
leissä ja  alkaa  sammua.     Ja  myöhään  yöllä  vaellan  minä  kotiin. 

man,  sisäisimmän,  pakanallisimman  ihmisyytemme,  joka  käy  salaista 
taisteluaan  ulkonaisia  kangistavia  ja  sammuttavia  voimia*  vastaan.  — 
Mahtavana  ja  voimakkaana  kohoaa  pohjoista  taustaansa  vasten  tämän 
pakanasankari  Hamsunin  jättiläisvartalo.  Yksin  seisoo  jylhillä  velho- 
vuorillansa,  ei  taistelustaan  väsyneenä  ja  ihmisyydessään  paljaaksi 
riistettynä,  vaan  verhoinansa  runoutensa  nuori  ja  ehtymätön  rikkaus, 
ei  köyhänä  maantienkulkijana,  vaan  niinkuin  „en  Konge  i  Kaabe  og 
Krone", 


VANHAN  ORGIN  KUOLEMA. 

KIRJOITTANUT 

AINO  KALLAS. 


I. 

Moision  uudelle  navettarakennukselle  tehtiin  paraikaa  pärekattoa. 
Se  täytti  koko  takapihan  sivu-alan;  järeistä,  harmaista  kivistä  liitetty 
seinä  kohosi  jykevänä  kuin  kirkon  muuri,  ja  vielä  lasittomat  ikkuna- 
aukot  ammottivat  pitkulaisina.  Kurkihirsi  oli  yhä  puoliksi  näkyvissä,  — 
se  oli  aarniohonka,  joka  aikoja  lukemattomia  oli  moision  puistossa 
humissut.  Mutta  nyt  istui  sen  turjalla  kahareisin  mies  ja  kalskahutti 
vasaralla  kiiltäviä  kattonauloja  päreisiin. 

Sellaista  navettarakennusta  ei  oltu  nähty  yli  kymmenen  kihla- 
kunnan. Piirustuksetkin  oli  tuotu  jostain  kaukaa  merien  takaa,  sieltä 
mistä  karjarotukin  oli  peräisin,  ja  vierasta  kieltä  murtava  rakennuttaja 
se  armollisen  herran  kanssa  oli  käynyt  perustuksia  mittaamassa.  Ei 
ne  navetan  seinäkivetkään  näiltä  mailta  olleet,  harmaata  kiveä  ne  oli- 
vat, kovaa  kuin  rauta.  Kolmen  sadan  sarvipään  kytkyeitten  piti  na- 
vetassa tilansa  saada,  sillä  armollinen  herra  aikoi  ensi  vuonna  taas 
karjaansa  lisätä.  Oli  siellä  laitoksia  monimutkaisia,  joista  oudon  silmä 
ei  heti  selkoa  saanut;  oli  lämmityslaitos,  joka  putkia  myöten  työnsi 
kuumaa  ilmaa  pitkin  navettaa;  oli  ilmanvaihtaja,  joka  alati  ristivedon 
avulla  ilman  puhtaana  piti  ja  erityinen  vesijohto  raikasta  vettä  herut- 
tamassa. 

Kaikki  moision  muut  rakennukset  jäivät  varjoon  uuden  navetan 
rinnalla,  yksin  päärakennuskin,  joka  suuruudestaan  huolimatta  oli 
matala  ja  vanhanaikuinen;  ei  piisannut  pitäjän  kirkkokaan  navetalle 
komeudessa,  sillä  tällä  karjakirkolla  oli  torninsakin,  monta  jalkaa 
korkea,  jdhon  vesi  suureen  säiliöön  pumpattiin.  Ja  eräänä  aamuna 
oli  tornin  iiarjalle  ilmestynyt  ristikin,  joka  kuitenkin  ennen  pehtorin 
tuloa  yhtä  salaperäisesti  katosi  kuin  oli  ilmestynytkin.  Mutta  kirkoksi 
siitä  pitäin  navetta  ristittiin. 

Lehmät,  kiiltokarvaiset,  rauhalliset  maidonantajat  kulkivat  joka 
aamu  tulevan  asuinsijansa  ohi,  —  ynähtivät  sen  suurille  ikkunoille 
ja  puskivat  koitteeksi  sarvensa  kivinurkkaukseen. 

Oii  hyvin  helteinen  päivä  ennen  juhannusta.  Miehet  hikoilivat 
ylhäällä  katolla  päreitä  pannessaan,  he  olivat  siellä  korkealla  puiston 
satavuotisten  lehmusten  ja  tammien  tasalla.  Armollinen  herra  oli 
askcn  tehnyt  tavallisen  aamuisen  tarkastuskävelynsä  ja  taas  poistu- 
nut; työ  kävi  vähän  veltompaa  vauhtia,  ruokarupeamaa  odotettiin. 

Lastukasalla  navetan  seinämällä  seisoskeli  vanha  Org,  moision 
entinen  paimen,  virsuissaan  ja  ruiskautteli  tupakkasylkeään  puolelle 
ja  toiselle.  Parina  viime  vuonna  hän  ei  enään  ollut  paimenessa  käy- 
nyt, vaan  sai  elinaikaisesta  raatamisestaan  moisiolta  pienen  eläkkeen. 

Siitä  huolimatta  hän  kesäisin  omaksi  ratokseen  seurasi  karjan 
jälkiä.  Sinne  häntä  alati  veti,  suoreunaisille  rinteille,  —  siellä  hän 
kannon  nenässä  yhä  päivänsä  vietti,  suokoivujen  harmahtavaa  tuohta 
näperteil  ja  katseli,  kuinka  nuoremmat  jalat  nyt  juosta  kipittivät  leh- 
miä suon  reunalta  hätyyttämään. 

Hän  kiroili  kirkkaasti  lehmiä,  sätti  niitä  kuin  järkeviä  olentoja, 
jf sitten  pitäisi  käsittää  hänen  sanansa  ensi  kuulemalta;  vihaisina  hyr- 
räsivät kurkkuärrät  hänen  suustaan,  mutta  huolimatta  karkeista  ki- 
rouksii>taan  hän  ei  milloinkaan  lyönyt  lehmiä. 

Siitä  asti  kuin  navettarakennukseen  oli  ryhdytty,  ei  häntä  enään 
muualla  näkynyt.  Jo  perustaa  pantaessa  hän  oli  ollut  läsnä,  hänen 
\  irsunsa  löntystivät  hitaasti  ja  säännöllisesti  rakennuspaikalle,  jossa 
hän  päivanpaahtaman  hirren  nenän  istuimekseen  valitsi.  Hän  puhui 
harvoin  työmiesten  kanssa,  kärsi  heidän  kompasanansa  hievahtamatta, 
ilman  että  olisi  tutissut  harmaata  sänkeä  työntävä  leuka.  Itsekseen 
mitä    vähän  joskus  pakinoi,    mutta   ei  paljon  kysellytkään,  istuskeli 

vain  päiväkaudet  piippunysä  suussa.  Joskus  hän  meni  itse  raken- 
nukseenkin, epäluuloisena  tarkasteli  torvia  ja  hanoja,  joitten  merki- 
tystä ei  ymmärtänyt.  Sattui  toisinaan  joku  hyväluontoisempi  mies 
hänelle  niitten  merkitystä  selittämään ;  silloin  hän  urahti  ja  ökisi  t3'y- 
tyväisenä,  täynnä  kunnioitusta  ja  ihmettelyä.  Tekivät  hänelle  joskus 
koirahampaat  pilaakin,  ilveilivät  ja  valehtelivat  suut  silmät  täyteen; 
ukko  ensin  uskoi,  mutta  keksi  kuitenkin  vihdoin  kepposen  ja  päästi 
silloin  kuuluville  kaikki  kuratinsa.  ^ 

Päivällislypsylle,  joka  pihan  toisessa  päässä  toimitettiin,  hän  sen- 
tään malttoi  lastukasaltaan  kömpiä;  —  kun  luuli  piika  hepakkojen 
korvien  välttävän,  niin  puheli  lehmille  kullekin  erikseen.  Nimitteli 
niitä  kaikkein  koreimmilla  kiroussanoillaan,  kuten  hyväilynimiä  olisi 
jaellut.  Sitten  alkoi  murahdellen  kertoa  niille  navetasta,  saisivat  asua 
kuin  saksat  ikään,  ei  ollut  papillakaan  sellaista  linnaa,  muuta  kuin 
sunnuntaisin,  kun  saarnastuolissa  seisoi.  Katsella  saisivat  alati  maan- 
tielle lystiksensä  suurista  ikkunoista,  —  niinkuin  armolliset  rouvat 
salin  ikkunoissa  hepenissään  istuvat  ja  ohikulkijoita  tirkistävät.  Lo- 
puksi hän  pakisi  vielä  kaikista  uusista  laitoksista,  vesijohdosta  ja  il- 
manvaihtajasta,  —  lehmien  liikkumattomat  silmät  katsella  muljottivat 
häntä  ja  leuat  märehtiä  jauhoivat,  —  kauempaa  kuului  maidon  tasai- 
nen sohina. 

Kerran  joku  sattui  hänelle  kertomaan  erään  paroonin  tallista, 
jossa  pilttuut  olivat  mustaa,  kallista  kiveä,  —  se  pilasi  hänen  hyvän 
tuulensa  pariksi  päiväksi,  —  kenelläkään  ei  olisi  saanut  olla  parem- 
paa kuin  hänen  lehmillään. 

Nyt  hän  tapansa  mukaan  taas  seisoskeli  lastukasalla,  jota  au- 
rinko paahtoi,  niin  että  olisi  sen  luullut  tuleen  räsähtävän,  —  katolla 
kalkahtelivat  säännölliset  vasaraniskut,  ja  kurkihirsi  lyheni,  valkois- 
ten päreitten  peittoon  kadoten. 

Joku  mies  tuli  kivikuormaa  ajaen  mäkeä  ylös.  Hevonen  teki 
keskimäessä  tenän,  seisahtui  äkkiä.  Mies  sivalsi  ruoskalla  koninsa 
laihoja  kupeita,  joitten  nahan  alta  kuultavat  lihakset  heti  uuteen  pon- 
nistukseen pingoittuivat. 

„ Vedakin,  —  senkin  raato,  —  kuka  sinun  käski  hevoseksi  ru- 
veta, —  olisit  ruvennut  lehmäksi,  jos  laiskotella  tahdot!" 


Kurat  •=  perkele. 

Miehen  kokkapuhe  kuului  navetan  katolle  saakka,  josta  vastauk-^ 
seksi  pärähti  monikurkkuinen  naurun  rämäkkä.  Olisit  lehmäksi  ru- 
vennut, ~  hevostöUö  .  .  . ! 

Org  lastukasallaan  muikautti  myös  suutaan,  —  se  oli  hänestä 
sukkela  sana. 

Mutta  yhtäkkiä  joku  mies  sanoa  kivahti  katolta  päreeseen  nau- 
laa lyöden; 

„ Lehmiksi  tässä  täytyy  kohta  ihmistenkin  ruveta,  —  jos  mieli 
syödä  ja  juoda  kunnolla.  Rakentaa  se  karjalleen  kirkkoja,  mutta 
muonamiehet .  .  ." 

Se  oli  muuan  äsken  kaupungista  tullut  kiertävä  työmies. 

Kuului  yksinäinen  naurun  yritys,  joka  naurajansa  kurkkuun 
tukahtui. 

Kukaan  ei  puhunut  pitkään  aikaan  mitään. 

Mutta  oli  kuin  olisi  katolla  äkkiä  alkanut  itää  ja  kasvaa  jotakin, 
niinkuin  kasvavat  äkkiä  sadehöyrystä  myrkylliset  sienet.  Miesten 
pään  päällä  alkoi  sakeutua  sankka  pilvi,  taivaan  selkeydestä  huoli- 
matta, -  he  työskentelivät  yhtäkkiä  kuin  laukeemaisillaan  olevan 
raskaan  ukkospilven  alla.  Jokaisessa  se  erikseen  hautui,  kasvoi  no- 
peasti kuin  räikeävärinen  myrkkysieni,  toinen  ei  toiselle  ajatustaaa 
lausunut.  Mutta  ^kullekin  oli  merkillisen  selvää  yhtäkkiä:  tässä  minä. 
nyt  istun  navetan  katon  harjalla  ja  lehmille  korkeaa  kattoa  kalkutte- 
len, ja  itse  elän  lapsineni  kotona  kuin  sikolätissä.  Eivätkä  he  tien- 
neet, mistäkö  enemmän  hämmästyä,  tästä  ajatuksestako  vaiko  siitä, 
että  se  nyt  vasta  eikä  ennen  ilmestyi. 

Pieni  pila  hevosesta  ja  lehmästä  kierähti  kuin  kipinä  kuloruo- 
hoon.  Mutta  ilmiliekkiin  ei  se  hevillä  leimahtanut,  kyti  vain  kuin 
kosteissa  sammaleissa. 

Vasarat  kalahtelivat,  kilk,  —  kalk  .  .  . 

Aivan  niinkuin  ainaisina  arkipäivinä,  —  ei  mitään  eroitusta. 

Ainoa.-?taan  kummallinen  painostava  helle  paahtoi  kattoa,  helle^ 
joka  näytti  auringosta  sydämiin  siirtyneen  ja  niissä  nyt  poltti  ja 
sokaisi. 

Org  lastukasallaan  kummeksi  katolla  vallitsevaa  hiljaisuutta,  — 
\  ihdoin  hän  vetäytyi  nurkkauksen  suojaan,  johon  jäi  puolitorkuksiin^ 
hattu  reuhkana  silmillä. 

Aurinko  se  yhä  vain  tulikuumana  paahtoi,  kaikki  sen  säteissä 
iti  ja  kasvoi.  Jotain  suurta  ja  muodotonta  se  kantoi,  jotain  alkuvoi- 
maista, —  syvää  lainehtivaa  levottomuutta  pinnalta  tyynissä  mielissä,  — 
ihmisten  ensi  yritystä  ymmärtää  itseään  ja  omaa  tilaansa. 

Pari  päivää  sen  jälkeen  kävi  moision  armollisen  herran  puheilla 
muonamiesten  lähetystö  pyytämässä:  „että  he  saisivat  asua  yhtä  hy- 
vin kuin  moision  lehmät." 


Vanha  Org  näki  eräänä  joulukuisena  yönä  ihmeellistä  unta. 
Hän  oli  seisovinaan  navetan  salvoksella,  ja  nyt  ne  työmiespeijakkaat 
rupesivat  sitä  punamullalla  sivelemään.  Katonkin  panivat  punaiseksi, 
niin  että  välkkyi.  Org  silloin  meni  navettaan,  mutta  siellä  vasta  sil- 
mät repesivät,  —  miehiä  oli  sielläkin  suti  pivossa  ja  väripönttö  vie- 
ressä, —  ja  eikös  turkaset  tuhranneetkin  paraikaa  lehmiä  punaisiksi. 
Juuri  sivelivät  sitä  suurta  Kirjoa,  jolla  oli  valkea  tähti  otsassa.  He- 
leänpunaisiksi  ne  lehmät  värjättiin,  kuin  tulen  liekkejä  selkään  ja  ku- 
peihin. 

Org  aikoi  juuri  heille  sanoa:  ettekös  herkeä,  lurjukset,  mutta 
samalla  joku  miehistä  uhkasi  häntäkin  sutilla,  josta  tippui  punaista 
väriä. 

Siihen  hän  heräsi.     Tupa  oli  punertavan  valoisa. 

Hän  nousi,  avasi  oven,  —  hänen  edessään  oli  lakea  pelto,  lunta 
oli  vielä  hyvin  vähän. 

Kuusimetsän  takaa  paistoi  punainen  ruskotus. 

Org  ajatteli  hyvin  hitaasti. 

Yhtäkkiä  tuntui  kuin  olisi  pieni  palava  kipinä  jostakin  iskeyty- 
nyt suoraan  hänen  aivoihinsa. 

Moisio  paloi .  .  . ! 

Palava  kipinä  yhä  uursi  ja  poltti,  —  hän  tunsi  päässään  äkil- 
listä kipua. 

Hän  ei  ollut  koskaan  eläissään  ollut  pakoitettu  niin  nopeasti 
ajattelemaan. 

Yhtäkkiä  hänelle  selvisi:  lehmät! 

Hän  örisi  jotain  syvällä  kurkkuäänellä,  tulisella  kiireellä  sitoen 
virsun  nauhoja. 

Nyt  tiän  jo  oli  matkalla  punaista  valoa  kohti,  joka  veti  häntä 
puoleensa  kuin  tuli  kärpästä. 

Hän  ei  ollut  koskaart  pitänyt  itseään  erittäin  tarpeellisena  maail- 
massa, Tnutta  nyt  hänestä  yhtäkkiä  tuntui,  ettei  ilman  häntä  voitaisi 
tulla  t(nnieen.  Moisiosta  pitäisivät  kyllä  muut  huolen,  mutta  kuka 
pelastaisi   lehmät  .... 

Hän  kiroili  yhtä  mittaa  juostessaan,  lakki  reuhkana  putosi  päästä, 
ja  aikoi  liuppelehtia  pitkin  pellon  sarkaa,  —  hän  vain  yhä  juoksi .. . 

Hän  oli  moision  takapihalla  ja  oli  horjahtaa  maahan  kovasta 
vauhdista.  Navetta  oli  paikoillaan,  sen  korkea  kattoharja  leikkautui 
mustana  liekitsevään  valoon,  joka  tuli  sen  takaa. 

Moision  päärakennus  paloi. 

Org  kiitti  Jumalaa  siitä,  että  päärakennus  paloi,  eikä  navetta. 
Hän  tunsi  yhtäkkiä  juosseensa  liian  kiivaasti,  henki  ei  ollut  kulkea 
rinnassa. 

Ammunta  navetassa  kävi  yhä  kumeammaksi.  Se  oli  hirveä, 
mölisevä  kuoro,  epätoivolle  ja  tuskalle  viritetty. 

Org  tunsi  taas  saman  kipinän  polttoa.  Mutta  hän  meni  kuiten- 
kin ensin  päärakennukselle  katsomaan,  olisiko  apua  tarpeen. 

HcHn  näki  heti,  että  sitä  oli  mahdoton  pelastaa,  se  paloi  joka 
neljästä  nurkastaan. 

Ihmisiä  oli  piha  ja  puutarha  täynnä. 

„Ontian  puutarhan  lammikossa  vettä",  hän  sanoi  ensimäiselle, 
jonka  kiinni  sai. 

Mutta  se  katsoi  häneen  kuin  hourioissa  oleva,  hymyillen  kum- 
mallista liymyä  eikä  vastannut  mitään. 

Sivurakennuksesta,  jossa  tulta  vielä  oli  vähän,  kannettiin  huo- 
nekaluja pihalle. 

Org  laahautui  sinne  nähdäkseen,  voisiko  auttaa. 

Pihalla  oli  jo  ennestään  suuri  röykkiö  huonekaluja,  —  kullatulta 
sohvia  ja  tuoleja  silkkipäällyksineen,  mattoja,  ritarien  ja  avokaulais- 
ten  aatelisneitosten  muotokuvia. 

Vh  tilkkiä  Org  näki  ihmeekseen,  kuinka  joku  palavalla  soihdulla 
alkoi  naykkiötä  sytyttää. 

Silloin  Orgin  aivoissa  se  pieni,  polttava  kipinä  syttyi  selväksi 
tuleksi.  Hän,  joka  ei  koskaan  ollut  paljoa  ajatellut,  alkoi  yhtäkkiä 
ajatella,  niinkuin  olisi  äkillinen  valo  hänen  aivoissaan  valjennut. 

Yhtäkkiä  hän  ymmärsi,  että  kaikki  nämä  ihmiset  eivät  olleet- 
kaan saapuneet  sammuttamaan,  kuten  hän  ensin  oli  luullut,  vaan  sy- 
tyttämään. 

He  olivat  omin  käsin  sytyttäneet  moision,  niinkuin  heidän  esi-^ 
isänsä  sen  kerran  omin  käsin  olivat  rakentaneet. 

Eivätkä  he  ainoastaan  moisiota  polttaneet,  vaan  jotain  muuta,, 
jotain  hirveän  raskasta,  jotain  hyvin,  hyvin  vanhaa  .  .  . 

Ja  heistä  tuntui,  kuin  olisi  se  muodottoman  raskas  ja  kankea 
nyt  savuna  ilmaan  kohonnut,  —  niinkuin  ei  sitä  olisi  enään  ollut- 
kaan olemassa  .  .  . 

He  katselivat  savua  ja  luulivat  sen  nyt  haihtuvan  savun  mu- 
kana .  . . 

Orgia  itketti  yhtäkkiä  kaikki  nämä  ihmiset  ja  heidän  kurjuutensa. 

Mutta  yhtäkkiä  hän  heräsi  ajattelemaan  sitä,  miksi  tänne  oli 
tullut. 

«Miksi  lehmät  niin  ammuvat?**  hän  kysyi. 

„Ne  ovat  kaksi  päivää  lypsämättä",  vastasi  hänelle  joku,  joka 
vieritti  suurta  viinitynnyriä. 

Org  ymmärsi  senkin,  hän  ymmärsi  tänään  kaikki.  Ne,  jotka 
olivat  vierittämässä  seitsemänsatavuotista  painoa  yltään,  —  ne  eivät 
ehtineet  ajatella,  että  kaksisataa  lehmää  oli  lypsämättä. 

Hän  alkoi  kiireesti  jOosta  navettaa  kohti.  Kukaan  ei  häntä  pi- 
dättänyt, jokaisella  oli  omat  puuhansa. 

Hän  pääsi  sivuovesta  sisään. 

Korvia  särkevä  mölinä  täytti  navetan,  —  se  oli  alituista  am- 
muntaa, herkeämätöntä,  turhaa  avunhuutoa. 

Muutamat  vahvimmat  lehmät  olivat  riuhtoutuneet  kytkyeistä  irti 
ja  temmelsivät  ympäri  navettaa,  puskien  toisensa  verille. 

Mutta  useimmat  makasivat  kuin  kuumeessa,  —  silmät  kHltävinä,. 
läähättäen,  alituisesti  ammuen  .  .  . 

Kaikki  ammuivat,  —  toiset  hiljaa,  valittavasti  ynisten,  ikäänkuia 
jo  huomaten  kaikki  turhaksi,  toiset  kurkun  täydeltä,  vahvalihaksisea 
kaulan  kurkoittuessa  .  .  . 

Heinät  hinkaloissa  olivat  loppuun  kolutut,  muutamat  jyrsivät 
hinkalojen  puuseinämiä  nälissään. 

Hiljainen,  tasainen  yninä  oli  tehdä  Orgin  hulluksi.  Näillä  koh- 
taloonsa alistuneilla  oli  kuumeesta  suurentuneet  silmät,  suuret,  liikku- 
mattomat kuin  lasista. 

Hän  lähestyi  yhtä,  —  se  käänsi  kärsivästi  päätään,. —  silmät 
rävähtivät  väsyneesti,  —  yhtäkkiä  se  sai  kuin  äkillisen  raivokohtauk- 
sen ja  puski  pitkät,  käyrät  sarvensa  hinkaloon,  jotta  rusahti. 

Org  koitteli  sen  utaria,  ne  olivat  kivenkovat,  kuumat,  tur- 
voksissa. 

Hän  alkoi  lypsää  lehmää,  suoraan  maahan,  oljille. 

Mutta  samalla  hänelle  selvisi  tehtävänsä  mahdottomuus:  eihän 
hän  voinut  kahtasataa  lehmää  yksinään  lypsää .... 

Hänen  päänsä  oli  kuin  tulessa,  ja  hiljainen  yninä  ikäänkuin 
tunkeutui  sinne,  soi  hänen  korvissaan  ja  aivoissaan. 

Koko  navetta  oli  muuttunut  kuin  alimmaksi  helvetiksi,  jossa  ali- 
tuinen voihkina  vallitsi. 

Org  tunsi  sekaisin  menevänsä,  jo»  kauemmin  navetassa  viipyisi. 

Hän  juoksenteli  jo  nytkin  edestakaisin  pitkin  navettasiltaa,  hir- 
veästi kiroillen. 

Eiväthän  lehmät  olleet  mitään  pahaa  tehneet,  mitä  ne  sille  tai- 
sivat, että  kivisessä  kirkossa  asuivat. 

Hänestä  tuntui,  kuin  kohdistuisi  kaikkien  kuumeen  ja  nälän, 
kanssa  kamppailevain  elukoitten  valitus  häneen,  —  niinkuin  kaikki 
mölisevät,  ammuvat  kurkut  olisivat  häntä  kohden  suunnatut .  .  . 

Yksi  lehmistä  ihan  hänen  silmäinsä  edessä  kaatui  kyljelleen  ko- 
vissei  tuskissa,  kuin  suonen  vedossa,  vaahtoa  pursui  kidasta  .  .  -. 

Org  ei  jaksanut  enään  kestää,  hän  pakeni,  —  ikäänkuin  koko 
karja  olisi  ollut  kintereillä  vihaisena,  puskevana  laumana. 

*  Ulkona  oli  valoisaa  kuin  päivällä.  Puiston  aarniokuuset  paloi- 
vat latvoistaan  korkeina  ilotulituspatsaina,  alimmilla  oksilla  sammutti 
tulen  sulava  lumi. 

Org  pidätti  jokaisen,  joka  tielle,  sattui. 

„Lehmät,  —  lehmät!**  hän  hoki. 

Hänen  kielensä  ei  enään  taipunut  muuta  sanomaan,  siinä- sa- 
Tiassa  oli  koko  hänen  epätoivonsa.  ,     . 

Mutta  hän  kohtasi  vain  houreisia,  kiihkoisia  katseita,  jotka  tui- 
jottivat häneen  käsittämättä,  mitä  hän  sanoi,  —  tulen  sokaisemia  sil- 
miä, joissa  itsessä  paloi  outo,  villi  tuli. 

^Lehmät!"  hän  sopersi. 

Hän  ei  tiennyt,  olivatko  kaikki  nämä  ihmiset  juovuksissa  Ja  jos 
olivat,  viinastako  vaiko  jostakin  muusta. 

Heissä  oli  jotain  viinan  päihtymystä  väkevämpää. 

Sen  hän  vain  Icäsitti,  ettei  kukaan  aikonutkaan  auttaa  häntä. 

Mutta  yhtäkkiä  hän  näki,  kuinka  joku  kiipesi  navetan  nurk- 
kausta myöten  katolle,  päre  hampaissa. 

Hänen  aivonsa  ikäänkuin  paloivat  liian  nopeasta  ponnistuksesta 
poroksi,  jäljelle  jäi  vaan  hillitön,  sokea  vimma  .  .  . 

He  aikoivat  polttaa  navetan  .  .  .! 

Vaikka  olisi  nähnyt  oman  mökkinsä  palavan,  ei  se  olisi  häneen 
niin  koskenut .  .  .  Kirkonkin  olisivat  voineet  polttaa  poroksi  hänen 
silmäinsä  edessä  .  .  . 

Nyt  niitä  juoksi  yhä  useampia  navettaa  kohti,  —  heidän  var* 
jonsa  kasvoivat  pitkiksi  lumella. 

Org  tunsi  kummallista  tyhjyyttä  päässään,  ikäänkuin  siltä  olisi 
sisällys  valunut  pois. 

Hän  juoksi  takaisin  navettaan,  enään  tietämättä,  mitä  teki,  hän 
mylvi,  ammui  kilpaa  lehmien  kanssa,  keskellä  sekasortoa  .  .  . 

Hän  alkoi  päästää  niitä  kytkyeistä  irti,  toisia  toistensa  jäljestä, 
lehmät  kasaantuivat  yhteen  rykelmään,  syöksyivät  epätoivon  vimmalla 
toistensa  päälle,  ammottavia  haavoja  puskien,  tallaten  jalkoihinsa  hei- 
kommat ... 

Mutta  ei  yksikään  ymmärtänyt  törmätä  avonaista  sivuovea  kohti. 

Org  mylvi  kurkkunsa  täydeltä,  irroitellen  vitjoja  ja  kytk>'eitä. 

Katolta  kuului  päreitten  räiskynta,  —  se  oli  syttynyt  tuleen. 

Kuumeesta  puolihullut  elukat  kasaantuivat  monipäiseksi,  moni- 
sarviseksi  hirviöksi. 

Kitkerä,  tukehduttava  savu  alkoi  pilvenä  tunkeutua  navettaan. 

Org  ei  ajatellut  enään  itseään,  tuskin  muistikaan,  kuka  oli^  — 
hän  kuului  mielestään  tähän  samaan  karjaan. 

Hän  komenteli  ja  käski  sitä,  hän  oli  sen  johtaja,  mutta  nyt  hän 
ikäänkuin  puhui  sen  omaa  kieltä,  jota  se  ymmärsi. 

Yksi  ainoa  järkevä  ajatus  leimahti  vielä  hänen  sammuvissa  ai- 
voissaan 1 

^  Miksi  he  eivät  tahdo  pelastaa  karjaa,  —  sellaista  kallista  kar- 
jaa,  —  miksi  eivät  avaa  pääovia  ja  kanna  ulos  elukoita?* 

Ja  sitten  vastaukseksi  siihen,  viimeisenä,  mitä  hän  ylipäänsä 
enään  selvästi  ajatteli: 

„Leh mistähän  se  kaikki  alkunsa  sai,  ne  kun  asuivat  paremmin 
kuin  muonamiehet,  —  nyt  kostettiin  lehmille  ..." 

Tuli  kuumotti  jo  läpi  katon,  —  palavia  kekäleitä  alkoi  tippua. 

Niinkuin  harva  tulisade .  .  . 

Se  kiihdytti  elukat  äärimmilleen  .  . . 

Mutta  Orgia  ei  enään  helvetillinen  mylvinä  häirinnyt.  Hän  otti 
itse  siihen  osaa,  juoksennellen  ympäri  navettaa,  joka  hetki  vaarassa 
saada  kuolettavan  iskun  tai  potkun. 

Yhtiikkiä  hän  kompastui  johonkin  pehmeään  ja  kaatui .  .  \ 

Hän  kompuroi  ylös,  —  hänen  edessään  makasi  kuollut  lehmä, 
äsken  poi kinot. 

Vasikka,  aivan  tahmainen  vielä,  horjui  heikoilla  jaloillaan  ja 
kurottautui  etsimään  emänsä  utaria. 

Silloin  Orgissa  heräsi  jotain,  mikä  ei  enään  ollut  ajatusta,  vaan 
jonkinlaista  vaistoa,  hän  otti  vasikan  syliinsä  ja  alkoi  kantaa  sitä  ik- 
kunaa kohden  . .  . 

Yhtäkkiä  oli  kaikki  muu  hänelle  yhdentekevää,  —  hänen  kor- 
vansa lakkasivat  kuulemasta,  hän  luuli  kaiken  hiljenneen  ympärillä. 

Ainoastaan  vasikan  tahmaisen  ruumiin  hän  tunsi  sylissään. 

Hän  kantoi  sitä  kuin  lasta  ... 

Kuumuus  navetassa  kävi  tukahduttavaksi. 

Hän  saapui  ikkunan  luo,  joka  ei  ollut  kovin  korkealla.  Hän 
koitti  sitä  avata,  mutta  ei  löytänyt  hakaa,  silloin  hän  iski  ikkunan 
säpäleiksi. 

Hän  nosti  vasikkaa  ikkunaa  kohden,  sen  pehmeä  turpa  hipaisi 
hänen  kättään,  —  nyt  hän  sai  sen  ikkunan  tasalle  .  .  . 

Mutta  samalla  putosi  katosta  jotain  raskasta,  palavaa  suoraan 
hänen  päälleen. 

Hän  typertyi  navetan  sementtilattialle,  ynisevän  vasikan  päälle. 


wmmwm^mi 

Kotiniaiueti   viikko,   —   fimtydeii  valta.  —  Nuoruuden  ystävät.  —  Ponibal  ja 
jeÄuittat    —  C^nulitl;!.  —  Eri  teitiip  —  IMaunn  Tavast. 

Kansallisteatteri  alkoi  tämänsyksyiset  näytäntönsä  ,.kotimaiselIa  vii- 
kolla*', jolloin  A.  Kiven,  Minna  Canthin»  J.  H.  Erkon  ja  J.  J.  VVecksellin 
teoksia  esitettiin.  Tämii  tiJUain&n  uudistus  ohjelmiiitössa  on  kaikkea  kii* 
tost[i  ansjiitseva,  siJIä  stn  kautta  pidetään  kuten  koossa  meidän  pienen 
näytelmäkirjallisuutemme  paraimmat  näytelmät. 

Leo  Tolstoin  täyttäessä  80  vuotta  esileltiin  f,PimeyLien  valta".  Tä- 
män näy  Leiman  ijäti  pysyvä  arvo  ei  ole  yksistään  jännittävässä  ja  kiin- 
teässä toiminnan  rakenteessa,  vaan  ihmissielujen  mestarillisessa  kuvaami- 
sessa. Asettamalla  ihmisel  jokii  hetki  toiminnasta  riippuvaisiksi  pakoit- 
tamalla  siten  heidät  teoissaan  ilmaisemaan  Juonteensa  ja  äielunsa  sisimmä! 
ajatukset  voi  Tolstoi  välttää  liiallisia  selittelyjä.  Kaisoja  tekee  johtopäii- 
tökset^  tekijä  niitä  ei  valmiiksi  muodostettuina  tyrkytä.  Harva  näytelmä 
on  niin  :5ynkkä  kuin  tamä^  harvassa  esiintyv^äl  henkilöt  vajonneet  niin 
syvälle  rikoksiin,  ja  kuitenkin  on  lopputulos  ylentävä  eikä  musertava. 
Shakespeare  kuvaa  Macbethissa  rikosten  pelöittavaa  toisesta  rikoksesta 
toiseen  johtavaa  sarjaÖT  mutta  lopulla  on  hänellä  vain  rikoksen  rankaise- 
minen.    Toistoilla    sitä    vastoin  ihmissielu   nousee  rikoksesta  puhtauleerv. 

Nikitan  sielun  herääminen  synnyttää  sen  vuoksi  katsojassa  Jonkinmoisen 
vapautuksen  tunteen,  uskon  ihmissielun  puhtauteen  Ja  hyvän  lopulliseen 
voittoon.  Tolstoi  on  valinnut  esittääkseen  tätä  rikollisen  sielun  heräämistä 
ympäristön,  Jossa  ihmiset  ovat  vähimmin  kompliseerattuja,  joissa  kaikki 
tunteet,  intohimot  Ja  paheet  ilmenevät  yksinkertaisimmassa  ja  alkuperäi- 
simmässä muodossaan  voidakseen  siten  myös  kuvata  sielun  puhtaimmat 
tunteet  koko  alkuperäisessä  kauneudessaan.  « Pimeyden  valta **  on  ennen 
kaikkea  todellinen  näytelmä,  sen  vaikutus  kasvaa  esitettynä,  se  on  voi- 
makas jo  luettunakin,  mutta  esitettynä  se  tulee  vielä  todellisemmaksi  Ja 
rikkaammaksi.  Esityksessä  oli  monta  hyvin  ansiokasta  puolta,  mutta 
Knut  Veckman  Nikitana  ei  näytelmän  loppupuolella  Jaksanut  tyydyttävästi 
kuvata  sitä  tuskaa,  Joka  Nikitan  ajaa  tunnustamaan  rikoksensa. 

Ludwig  Fuldan  huvinäytelmä  »Nuoruuden  ystävät"  oli  ohjelman 
täytteenä.  Se  huvitti  yleisöä  muutaman  illan  Ja  katosi  hyvin  pian  ohjel- 
mistosta. 

Kaarlo  Bergbomin  nuoruudennäytelmä  „Pombal  ja  jesuiitat"  esitet- 
tiin K.  Bergbomin  syntymäpäivänä.  Siitä  voi  olla  eri  mieltä,  onko  so- 
pivaa kunnioittaa  Kansallisteatterin  luojaa  esittämällä  hänen  nuoruuden- 
näytelmiään,  joita  hän  ei  itse  hyväksynyt  esitettäviksi,  mutta  siitä  ei  ole 
epäilemistäkään,  että  tämä  kahdenkymmenen  vuotiaan  kirjoittama  näytelmä 
on  hyvänä  mallina  meidän  nykyisille  draamallisille  kirjailijoillemme  kah- 
dessa eri  suhteessa:  juonen  kiinteydessä  ja  eri  luonteiden  selvässä  käsit- 
telyssä. Aihe  on  sommiteltu  romantiikan  maun  mukaan,  sellaisenaan  ei 
se  nykyajan  katsojaa  enää  voi  miellyttää,  mutta  teknillinen  taituruus  iässä 
näytelmässä  kelpaa  esikuvaksi  aina  ja  kaikkina  aikoina.  Tämä  näytelmä 
on  taistelu  kahden  voimakkaan  ijäti  pysyvän  ajatuskannan,  vapaamieli- 
syyden Ja  ahdasmielisyyden  välillä.  Edellistä  edustaa  Pombal,  jälki- 
mäistä Jesuiitta  Moreira.  Kumpikin  näistä  henkilöistä  on  ottanut  ajamansa 
asian  ehdottomasti  omakseen.  Ja  taistelu  on  tuota  vimmattua  elämän- 
taistelua.  Jossa  voittaja  ehkä  menettää  eniimmin,  sillä  Pombal  kukistettuaan 
jesuiitat  seisoo  entistään  yksinäisempänä  elämässä.  Näiden  molempien 
voimakkaiden  henkilöitten  välillä  seisoo  kuningas,  heikko,  taipuva  luonne,, 
joka  Juuri  velttoutensa  kautta  tekee  taistelun  verisemmäksi.  Jokainen  näy- 
telmän henkilö  on  lujin  sitein  yhdistetty  juoneen,  he  taistelevat  kukin 
oman  onnensa,  elämänsä  puolesta,  ja  juuri  sen  kautta  Jouduttavat  sitä 
turmiota,  joka  lopulla  kohtaa  kaikkia.  Tässä  näytelmässä  ei  tapahdu  mi- 
tään, joka  ei  varmasti  perustuisi  eri  henkilöitten  luonteeseen  tai  edelläkäy 
viin  tapauksiin.  Koko  näytelmä  on  yhtenäinen  ketju,  jossa  jokainen  sil- 
mukka on  näkyvissä.  Tätä  näytelmää  esti  pääsemästä  oikeuksiinsa  esi- 
tyksen liian  hidas  vauhti.  Toiminta,  usein  huimaavaa  vauhtia  kiitävä  toi- 
minta, joka  samalla  selittää  eri  luonteita,  on  tämän  näytelmän  ydin.  Ja 
jollei  se  pääse  omiin  oikeuksiinsa,  niin  koko  näytelmä  muodostuu  pitkä- 

veteiseksi.  Tähän  esityksen  tarpeettomaan  venyttämiseen  olivat  kaikki 
näyttelijät  syyllisiä,  heidän  esityksessään  oli  niin  paljon  kuollutta,  että 
teki  mieli  sanoa:  ei  tarvitse  näytellä  kuolleesti  vaikka  esittääkin  kuolleen 
miehen  näytelmää.  Pombalina  oli  Axel  Ahlberg  hieno  ja  arvokas,  aatelis- 
mies kiireestä  kantapäähän  asti,  —  jota  ei  voi  sanoa  muista  näytelmän 
monista  ylhäisistä  henkilöistä  —  mutta  hän  oli  liian  hillitty  ollakseen  tu- 
linen portugalilainen,  joka  tietää  taistelussaan  jesuiittojen  kanssa  täyty- 
vänsä voittaa,  muuten  hän  on  kokonaan  ja  ainiaaksi  tuhonnut  elämänsä 
ja  saattanut  ajamansa  vapaamielisyyden  perikatoon.  Jesuiitta  Moreirana 
oli  Hemmo  Kallio  heikko,  hän  ei  ainoastaan  lyönyt  laimin  tämän  omitui- 
sen intoilijan  tulisuutta,  vaan  hän  teki  Moreiran  rikkaan  tunne-elämin  sen- 
timentaaliseksi. Hänen  liiaksi  hillityn  esityksensä  kautta  pieneni  jesuiit- 
tojen taistelu  pieneksi  hovisalajuoneksi  ja  yleisö  kadotti  tunteen  siitä 
peloittavasta  vaarasta  vapaudelle,  joka  olisi  tämän  puolueen  voitto.  Hemmo 
Kallion  esitykseen  on  tullut  viime  vuosina  kiusoittava  Adolf  Lindforsin 
kopioiminen,  jolla  on  se  ikävä  puolensa,  että  hän  matkii  Adolf  Lindforsin 
vikoja,  mutta  ei  hänen  ansioitaan.  Käsien  liikkeet,  puhetapa,  näyttämöllä 
liikkuminen  ovat  kopioita  toisesta,  se  ei  ole  eduksi  Hemmo  Kalliolle,  sillä 
kopio  on  aina  kopio.  Kaikkien  muiden  esitystä  vaivasi  tuo  sama  liialli- 
nen juhlallisuus  ja  intohimon  puute.  Virkistävänä  poikkeuksena  oli  Teppo 
Raikkaan  ja  Päiviö  Horsman,  sittemmin  Helmi  Lindelöfin  kiihkeä,  kuole- 
man tuskaa  huokuva  kohtaus  näytelmän  loppupuolella.  He  eivät  hallin- 
neet taiteellisia  esityskeinojaan,  mutta  heillä  oli  ainakin  oikeata  vauhtia. 
Monet  Kaarlo  Bergbomin  ystävät  olivat  odottaneet  tätä  iltaa  suurella  jän- 
nityksellä, ja  he  pettyivät  suuresti ;  näytelmä,  joka  lukiessa  oli  voimakas, 
oli  esitettynä  laimea. 

Bernard  Shaw  on  vuosi  vuodelta  tullut  yhä  kuuluisammaksi  kirjai- 
lijaksi ja  hänen  näytelmänsä  kuuluvat  jokaisen  teatterin  ohjelmistoon, 
joka  tahtoo  seurata  aikaansa.  Hän  on  kirjallisen  muoti-asemansa  kautta 
tullut  siksi,  jolla  on  oikeus  sanoa  paradoksejansa  yhteiskunnasta  ja  elä- 
mästä yleisölle,  joka  ne  ottaa  tyynesti  vastaan,  nauraa  niille,  mutta  ei 
anna  niiden  hituist^kaan  vaikuttaa  parantavasti  itseensä.  Shaw  ei  koskaan 
herätä  paheksumisen  myrskyä,  kuten  Henrik  Ibsen  ja  August  Strindberg 
ovat  tehneet  satiirillisilla  näytelmillään,  hän  vain  huvittaa.  Hänen  sukke- 
luutensa ovat  raketteja,  jotka  säihkyvät  tänä  henkisestä  pirteydestä  pi- 
meänä aikana,  mutta  ne  eivät  ole  se  tuli,  joka  polttaa  karreksi  kaiken 
huonon  ja  kelvottoman.  Hänen  näytelmänsä  „Candida"  kuuluu  sarjaan 
n.  s.  ^miellyttäviä  näytelmiä**  ja  on  niistä  heikoin,  näyttämöllä  helpoin 
esittää,  mutta  samalla  köyhin.  Candida,  nuoren  muotipapin  rouva,  kuvaa 
senlaatuisia  naisia,  jotka  pitävät  itseään  voimakkaina  ja  sen  tähden  halua- 
vat pitää  miehiä  siipiensä  suojassa.  Candidalla  on  oma  miehensä  tuol- 
laisena holhokkina  ja  sen  ohella  eräs  nuori  runoilija.    Pastori  Morell  on 

avallaan  tyytyväinen  siihen  asemaan,  joka  hänellä  on  vaimonsa  luona, 
mutta  ei  tuo  nuori  runoilija,  joka  lopulta  vaatii  Candidaa  valitsemaan 
heidän  kahden  välillä.  Ja  Candida  valitsee  heikomman  heistä  kahdesta, 
oman  miehensä.  Koko  ajan  juoni  kulkee  englantilaisen  säädyllisyyden  ra- 
jojen sisällä.  Kukaan  henkilöistä  ei  teoissa  hairahdu,  he  vain  puhuvat, 
ja  sen  vuoksi  heidän  taistelunsa  tuntuvat  niin  pieniltä.  Kaikki  henkilöt 
ovat  Shawin  puhetorvia  ja  sinkahuttelevat  sukkeluuksiaan,,  ja  kun  he  sitä 
tekevät,  niip  kysyy  ehdottomasti  itseltään:  jos  he  kerran  noin  hyvin 
osaavat  arvostella  toisiaan  ja  ympäristöä,  niin  miksi  he  eivät  paremmin 
analyseeraa  itseään,  sillä  toisten  uikea  arvosteleminen  perustuu  siihen, 
miten .  me  tunnemme  itsemme  ja  osaamme  olla  itsemme  tuomareita.  Tä- 
män kautta  tulevat  Shawin  henkilöt  usein  epätodellisiksi,  tuntuvat  nu- 
keilta, joita  tekijä  langoista  vetää. 

Jokaisen  ulkomaisen  näytelmän  merkitys  maassamme  riippuu  siitä, 
missä  määrin  siinä  kuvatut  sielulliset  kysymykset  ovat  tuttuja  meille. 
Niin  oudolta  kuin  ensin  tuntuneekin  ajatella,  että  Candidan  aiheella  olisi 
tekemistä  meidän  olojemme  kanssa,  niin  osoittautuu  se  lähemmin  tarkastaen 
sangen  tutuksi  meille.  Jokaisessa  kansassa,  jossa  tunne-elämä  on  hillittyä, 
ilmenee  naisia,  jotka  kokoavat  ympärilleen  miehiä,  joita  kohtaan  he  eivät 
tunne  mitään  aistillista  tunnetta,  ei  muuta  kuin  äidillistä  hellyyttä.  Näitä 
naisia  on  meillä  hyvin  paljon.  He  hellivät  varsinkin  kehitysiässä  olevia 
nuoria  miehiä,  neuvovat  ja  auttavat  heitä,  hankkivat  heille  toimialoja  ja 
virkoja.  Tällainen  suhde  loppuu  heti,  kun  miehessä  ilmenee  miehen  luon- 
tainen tunne  naista  kohtaan,  nimittäin  halu  omistaa  hänet  kokonaan.  Nai- 
nen väistyy  silloin  heti,  vaikka  hän  usein  itsetietoisesti  onkin  tuon  mie- 
hisen tunteen  herättänyt.  Nämät  naiset  pitävät  mieluimmin  luonaan  ne 
miehet,  jotka  ovat  vähimmin  miehekkäitä.  Tässä  suhteessa  oli  Candida 
terveellinen  iva  maamme  nuorille  nuoria  herroja  suosiville  rouville.  Pää- 
osissa esiintyivät  Lilli  Horsma  Candidana,  Oskari  Salo  hänen  miehenään 
ja  Eero  Kilpi  runoilijana.  Candidan  osa  sopi  kaikin  puolin  Lilli  Hors- 
malle ja  onkin  se  hänen  paraimpia  esityksiään.  Oskari  Salo  oli  liian 
pintapuolinen  pastorin  osassa.  Eero  Kilpi,  joka  teatterin  nuoremmasta 
polvesta  on  roolikäsityksessä  itsenäisin,  loi  hyvät  pohjapiirteet  osaansa, 
mutta  häneltä  puuttuu  se  pehmeys,  joka  tuon  suuren  lapsen  tekee  sym- 
paattiseksi. Eero  Kilpi  oli  usein  koomillinen  ja  se  häiritsi  kokonaisvai- 
kutusta. Sivuosissa  esiintyivät  Aleksis  Rautio  ja  Olga  Leino  hyvin  edukseen. 

Maila  Talvion  „Eri  teitä**  oli  monessa  suhteessa  mieltäkiinnittävä, 
mutta  hänen  hyvää  alkupohjaansa  näytelmässä  esti  tulemasta  esiin  juonen 
höllä  muoto  ja  luonteiden  hapuileva  käsittely.  Tässä  näytelmässä  edus- 
taa Klara  Waal  sitä  osaa  ihmiskunnasta,  joka  etsii  aina  omaa  yksilöllistä 
onneaan,  jota  vastoin  Mikko  Vahanta  ajaa  kansan  asiaa  ja  uhrautuu  sille. 
Klara    pettää    itseään    puhumalla    kauneudenjanostaan,     vaikka    hän    itse 

asiassa  koko  ajan  etsii  nautintoa.  Hän  liukuu  toisen  miehen  sylistä  toi- 
sen syliin,  hylkää  sen,  joka  ei  enää  hänelle  tarjoa  uutta  ja  etsii  sitä, 
joka  miehenä  miellyttää  häntä  eniimmin.  Eikä  hän  tahdo  omistaa  ainoastaan 
toisen  sielua  vaan  hän  tahtoo  antaa  oman  ruumiinsa  ja  sitoa  sen  kautta 
toisen  itseensä  —  siksi,  kunnes  hän  kyllästyy  häneen  ja  etsii  itselleen 
uuden.  Lisätäkseen  Mikossa  olevaa  ristiriitaa  on  tekijä  asettanut  hänet 
siihen  asemaan,  että  hän  on  tullut  sosialistiksi,  joka  elääkseen  aatteensa 
mukaisesti  ja  lähestyäkseen  paremmin  kansaa  kihlaa  morsiamekseen 
erään  torpantytön.  Hän  unohtaa  sanansa  ja  joutuu  Klaran  pauloihin, 
jättää  hänet  ja  nai  torpantytön.  Jokaisessa  oikeassa  näytelmässä  selviy- 
tyvät luonteet  sen  kautta,  että  he  ovat  pakoitetut  toimimaan  toistensa 
kanssa  ja  toisiaan  vastaan.  Maila  Talvion  näytelmässä  henkilöt  liiaksi 
puhuvat  itsestään.  Mikä  vahinko,  että  on  vältetty  juuri  niitä  kohtauksia, 
jotka  olisivat  olleet  draamallisia.  Kun  Mikko  lähestyy  Klaraa  ja  Klara 
hänen  tähtensä  hylkää  Brandtin,  erään  säveltäjän,  jonka  kanssa  hänellä 
on  ollut  rakkaudensuhde,  niin  olisihan  odottanut,  että  näiden  molempien 
miesten  välillä  olisi  syntynyt  kohtaus.  Sellaisissa  tapauksissa  etsivät  ih- 
miset toisiaan,  ja  näyttämöllä  sellainen  kohtaus  selittää  hyvin  paljon  luon- 
teita. Klara,  Brandt  ja  Mikko,  mikä  tilaisuus  oikeaan  draamalliseen  koh- 
taukseen, kuinka  siinä  eri  luonteet  olisivat  tulleet  selvinä  esiin  ja  kuinka  sen 
kautta  olisi  voitu  valmistaa  sitä,  että  Brandt  myöhemmin  surmaa  itsensä. 
Myöskin  kaipasi  kohtausta  Klaran  ja  torpantytön  välillä,  sitä  valmistel- 
tiin näytelmässä,  mutta  se  ei  koskaan  tapahtunut.  Jos  se  olisi  ollut,  olisi 
katsoja  saanut  selvän  kuvan  tuosta  kansannaisesta,  jonka  tähden  Mikko 
hylkää  Klaran.  Kaipasi  myös  sitä  kohtausta,  jossa  Mikko  saa  tytön  tai- 
pumaan siihen,  että  hän  vapauttaa  Mikon  lupauksestaan  ja  sitä,  jossa 
Mikko  turhaan  koettaa  tytön  vanhempia  taivuttaa  lupauksen  purkamiseen. 
Näistä  kohtauksista  kerrotaan  ja  sellaisina  ne  tekevät  heikon  vaikutuksen. 
Kun  ratkaiseva  hetki  lähenee,  kun  Mikko  kolmannen  näytöksen  lopussa 
on  pakoitettu  äitinsä  läsnäollessa  joko  seuraamaan  Klaraa  tai  hylkäämään 
hänet,  niin  antaa  tekijä  Mikon  vaieta  ja  Klaran  poistua.  Mikä  olisi  ol- 
lut sen  luonnollisempaa  kuin  että  Mikko,  joka  ei  siihenkään  asti  ollut 
vähääkään  noudattanut  äitinsä  tahtoa,  olisi  puhunut  ja  toiminut,  ja  Klara, 
joka  pelkää  kadottavansa  onnensa,  olisi  taistellut  siitä  eikä  väistynyt.  Tä- 
män luonteiden  ja  toiminnan  vaatiman  kohtauksen  syrjäyttää  tekijä  ja 
antaa  esiripun  vaipua  alas  juuri  sillä  hetkellä,  jolloin  sen  olisi  pitänyt 
pysyä  ylhäällä.  Näytelmän  rakentamisessa  on  omat  varmat  sääntönsä  ja 
niitä  ei  rankaisematta  poljeta.  Ja  rangaistus  oli  siinä,  että  katsoja  pysyi 
väliäpitämättömänä  näyttämöllä  liikkuvien  henkilöitten  kohtalosta.  Jos 
draaman  sääntöjä  ei  tahdo  käyttää,  niin  on  keksittävä  uusia  niiden  sijaan, 
niitä  ei  Maila  Talvio  ole  löytänyt.  Näytelmä  teki  mielljrttävän  vaiku- 
tuksen, mutta  samalla  hämärän.  Aihe  oli  hyvä  ja  kiitollinen,  mutta  puut- 

teellinen  käsittely  esti  yleisöä  näkemästä  kaikkia  sen  etuja.  Esiintyjistä 
on  mainittava  Katri  Raution  Klara  ja  Teuvo  Puron  Mikko. 

Eino  Leino  on  rakentanut  «Maunu  Tavastissa/*,  uudessa  näytelmäs- 
sään eli  legendassaan,  joksi  hän  sitä  nimittää,  aiheensa  sille  katoliselle 
määräykselle,  joka  kieltää  kirkonmiestä  rakastamasta  naista.  Katoli- 
sessa maassa  tällaisesta  aiheesta  syntyvä  traagillisuus  herättäisi  mielen- 
kiintoa, meillä  Suomessa  se  jättää  yleisön  kylmäksi.  Tämä  sama  traagil- 
linen  aines  esiintyy  kahdessa  eri  muodossa,  Maunun  suhteessa  Annaan, 
Lepaan  neitiin,  ja  heidän  poikansa  Olavin  suhteessa  Elinaan.  Edellinen 
tekee  syvemmän  ja  inhimillisemmän  vaikutuksen,  sillä  heidän  suhteensa 
on  ollut  todellista  intohimoa,  josta  on  seurannut  lapsi.  Olavin  rakkaus 
Elinaan  supistuu  yhteen  suudelmaan,  ja  se  ei  todellakaan  riitä  tekemään 
Olavin  sieluntuskia  uskottaviksi.  Näytelmää  katsellessa  tuntee  koko  ajan 
olevansa  epätodellisella  pohjalla,  kukaan  henkilöistä  ei  toimi  sen  mukaan, 
miksi  tekijä  tahtoo  uskottaa  hänet  yleisölle.  Maunu  Tavast,  vapaamieli- 
nen, jalomielinen,  oikeudenmukainen,  rehellinen  mies  salaa  läpi  koko  elä- 
mänsä rikostaan.  Jos  hän  niin  rehellinen  on  kuin  miksi  hänet  kuvataan, 
niin  ei  hän  olisi  valehdellut  omalle  pojalleen  sanoen  häntä  veljensä  po- 
jaksi. Anna  tahtoo  sovittaa  mennyttä  elämäänsä  luostarissa  ja  kuitenkin 
hän  iloitsee  nuoruutensa  hairahduksesta.  Se  on  hänen  onnensa  ja  elä- 
mänsä suurin  ilo.  Olavi,  Pariisin  yliopiston  rehtori,  rakastaa  haaveillen 
Orleansin  neitsjrttä,  joka  on  kuollut  ja  jota  hän  ei  ole  nähnytkään,  saar- 
naa ankarasti  lihan  heikkoutta  vastaan,  ja  suutelee  kaunista  tyttöä  heti 
kun  on  jäänyt  kahden  kesken  hänen  kanssaan.  Eino  Leinon  näytelmien 
henkilöitten  sisäiset  ristiriidat  eivät  koskaan  ole  olleet  traagillisia,  eivät 
tässäkään  näytelmässä.  Tekijä  asettaa  henkilönsä  määrättyihin  olosuhtei- 
siin, mutta  se  suuri  sisäinen  pakko,  joka  ajaa  traagillisia  henkilöitä  eteen- 
päin, se  puuttuu.  Jos  „Maunu  Tavast'^  on  näytelmänä  heikko,  niin  on 
se  runoteoksena  paikoittain  loistava.  Kieli  on  kaunista,  mehevää,  ajatusku- 
vat todellisen  runoilijan  sielulla  löydettyjä  ja  tunnettuja,  mutta  ne  eivät 
ole  sidottuja  toimintaan  ja  luonteisiin,  ne  ovat  usein  aivan  niiden  ulko- 
puolella. Esiintyjistä  ansaitsee  Axel  Ahlberg  pääosassa  täyden  tunnustuk- 
sen. Hänen  pateettinen  tyylinsä  sopi  osaan  ja  se  usein  peitti  näytelmän 
heikkouksia,  ja  suorastaan  ihailtavia  kohtia  olivat  viime  näytöksen  suu- 
ret kohtaukset,  joissa  leveä,  hillitty  esitystapa  aateloi  tekijän  puutteellisen 
psykologian. 

Tänä  syksynä  on  teatterin  näytännöissä  näyttämöUeasetus  ollut  kaik- 
kea kiitosta  ansaitseva.  Sen  pitemmälle  näyttämökoristeitten  kauneudessa 
ja  aistikkaisuudessa  ei  meidän  maassamme  tarvitse  mennä.  Mutta  esityk- 
sessä tulee  yhä  selvemmäksi  se  raja,  joka  on  henkilökunnan  vanhemman 
ja  nuoremman  polven  välillä.  Vanhemmat  noudattavat  tuota  pateettista 
suurpiirteistä    esittämistapaa,    joka  klassillisissa  tai  niiden  mallisissa  näy- 

telmissä  on  paikallaan,  mutta  joka  nykyajan  näytelmissä  tuntuu  vanhen- 
tuneelta. Nuorempi  sukupolvi  pyrkii  aina  olemaan  luonteva  usein  ole- 
matta muuta  kuin  pintapuolinen.  Kumpikaan  ei  ole  osannut  mukautua 
-esitettävän  näirtelmän  henkeen.  Näin  syntyy  esityksen  tyyliin  hajanai- 
suutta, joka  vaikuttaa  häiritseväisesti.  Ehein  esitys  muotonsa  puolesta 
oli  ,, Maunu  Tavast'',  sillä  pääosien  domineeraava  asema,  niiden  esittäjien 
pateettinen  melkein  tyylitelty  taide  riisti  sellaiset  nuoret  näyttelijät  kuin 
Urho  Somersalmen  Olavin  pitkässä  osassa  saman  esityspiirin  sisälle. 
Vaikka  ehkä  vähemmän  pateettinen  tapa  olisi  ollut  katsojalle  mieluisampi, 
niin  syntyi  ainakin  jonkinmoinen  «kokonaisuus.  Kaarlo  Bergbomin  näy- 
telmässä »Pombal  ja  jesuiitat**  oli  tuo  tyylien  eroavaisuus  häiritsevä.  Se 
näytelmä  olisi  nimenomaan  vaatinut  pateettista  esitystapaa,  suuripiirteistä 
ja  voimakasta,  mutta  kun  monet  pyrkivät  tekemään  esityksensä  liian  ny- 
kyaikaiseksi, heikensivät  he  niidenkin  esitystä,  joilla  oli  oikea  tyylinsä. 
Tämä  juopa  on  täytettävä,  muuten  esitys  tulee  vuosi  vuodelta  yhä  ontu- 
vammaksi,  olkoon  jokainen  yksityinen  kuinka  hyvä  tahansa  omassa  osas- 
saan, jollei  hän  samalla  ole  kol^onaisuuden  ja  sen  asettamien  vaatimusten 
alainen. 

Syyskauden  alussa  julkaistu  ohjelmisto  lupasi  useita  klassillisia  näy- 
telmiä, niitä  ei  ole  vielä  esitetty  ainoatakaan.  Ja  se  on  suuri  vahinko, 
sillä  kaupungissa,  jossa  yleisön  suurimpana  osana  on  opiskeleva  nuoriso, 
on  klassillisilla  näytelmillä  suuri  kasvattava  merkityksensä. 

20.  X.  08. 


Kirjallisuutta. 
Kertomuksia  ja  kuvauksia. 

Ilmari  Kianto,    Pyhä  viha.    Romaani.     1908.  V.  Kosonen  435  siv.    5:  — 

Ilmari  Kiannon  vankka  nidos  on  hauska  ja  kiinnittävä  lukea:  sen 
sadoilta  sivuilta  tuulahtaa  vastaan  korkean  pohjolan  raikas  ilma  ja  ha- 
vuntuoksu ;  sen  aatesisällyksenä  on  valistusinto  ja  nuorekas  kiivailu,  jota 
ei  juuri  vaivaa  kultuurin  hienostus,  mutta  ei  myöskään  sen  kituliaisuus. 

„Romaani"  se  vain  ei  ole.  Se  on  aikakirja,  kronikka,  syyte-  ja 
puolustuskirja;  se  on  ase  taistelussa  tuimassa,  eikä  sen  käyttäjä  pyydä 
sitä  salata.  Se  on  murroskauden  kuva,  mutta  kuvaaja  luotti  ehkä  liiaksi 
tasapuolisuuteensa,  ehkä  myös  unohti  hyvät  aikeensa  intohimoisimmissa 
kohdissa  —  sattuuhan  sitä.  Mutta  semmoisena  kuin  se  on  edessämme, 
se  on  hauska  ja  kiinnittävä  ja  reipas. 

Kirja  käsittelee  nimittäin  tuiki  tuoreita  oloja  ja  tapahtumia;  henkilöt 
mainitaan  järjestään  miltei  nimeltään  ja  asemaltaan,  sillä  naamioitus  on 
niin    ohut  että    sitä    tuskin    on    olemassa.     Kronikan    luonteen  on  kirja 

saanut  siitäkin,  että  todistuksia  ja  lähteitä  siteerataan  koko  laajuudessaan. 
Kuten  sanoin»  tekijän  tarkoitukset  eivät  ole  puhtaasti  kaunokirjalliset; 
hän  pyytää  »koprasta**  vastustajiaan,  ja  lähteä  vaatimaan  taiteilijan  tyyntä 
objektiivisuutta  mieheltä,  joka  molemmin  jaloin  seisoo  taistelun  tanterella, 
olisi  lyhytmielistä.  Mutta  tämäntapainen  kirjallisuus,  jos  mikään,  vaatii 
tekijältään  hienotunteisuutta  ja  vastuunalaisuudentunnetta  ja  jotakin  jota 
muinoin  olisi  sanottu  ritarillisuudeksi.  Kaunokirjallisessa  muodossa  sin- 
kautettu häväistys  vielä  elävistä  ja  toimivista  henkilöistä  voi  olla  hävi- 
ämätön juuri  sen  kautta,  että  se  taiteen  keinoja  käyttäen  on  isketty  ihmis- 
ten mieliin,  ja  ehkä  vielä  enemmän  sen  kautta,  että  vastustajalla  ei  ole 
tilaisuus  sanallakaan  puolustautua  —  ainakaan  saman  tai  koko  lukijakun- 
nan edessä.  Mikään  korjaus  ei  ole  mahdollinen,  muistakoon  kirjailija 
sen  jo  kynää  kiidättäessään.  Miten  on  siis  käynyt  Ilmari  Kiannon  ?  Onko 
hänen  „pyhä  vihansa*"  säilynyt  kaikelta  personalliselta  kostolta,  onko 
hän  täyttänyt  ne  ankarat  vaatimukset,  joita  on  lupa  asettaa  tämäntapaiselle 
kirjailulle?  Mielestäni,  rehellisyyden  nimessä,  on  vastattava:  ei  ihka  aina. 
Ihminen  on  nyt  kerta  kaikkiaan  semmoinen,  että  milloin  musta  pensseli 
sattuu  kädessä  olemaan,  hän  sillä  mielellään  vetäisee  hiukan  liiemmak- 
sikin. Kun  on  kerran  aika  ja  paikka  ja  puhti  päällä  .  . .  Ähäs,  siinä 
sinulle !  —  Se  ritarillisuus,  hm  . . . 

Toinen  on  asia,  että  Ilmari  Kianto  käy  sotaa  oikean  asian  puolesta. 
Tällä  nykyisellä  hetkellä  on  hänen  kirjallaan  kultuurimerkitystä,  se  on 
kirjoitettu  semmoisella  lämmöllä  ja  kuitenkin  niin  asialliseen  ja  helppotajui- 
seen henkeen,  että  se  voi  saada  lukijoita  kaikista  kansalaispiireistä.  Se 
on  kansankirja,  joka  tällä  tärkeällä  ajankohdalla,  jolloin  ihmisen  per- 
sonallinen  vapaus  ja  yksilöllisen  vakaumuksen  loukkaamattomuus  vihdoin 
virallisesti  tunnustettaneen  meidänkin  yhteiskunnassamme  uuden  uskonva- 
paus-  ja  siviliavioliittolain  kautta,  voi  tuntuvasti  selvittää  käsitteitä,  va- 
listaa suurten  joukkojen  mieltä  ja  ajatustapaa,  tehdä  tietä  uusille  aatteille 
monessa  tomuttuneessa  aivokopassa  ja  monessa  parkitussa  sydämessä. 
Siihen  on  sillä  esimerkin,  eittämättömien  tosiasiain  ja  hengen  kiivau- 
den voima. 

Sillä  jotta  se,  jota  ylempänä  mainitsin  „ mustaamisesta*",  joutuisi 
oikeaan  valoon,  on  minun  huomautettava,  että  vihollinen  ja  vastustaja 
tässä  kirjassa  ei  ole  ruumiillistettu  yhteen  syntipukkiin  ja  että  suhde 
vastakohtien  välillä  ei  suinkaan  —  sosialististen  „ aate" kirjojen  tapaan  — 
ole  yksinkertaisesti  sama  kuin  jumalan  ja  perkeleen,  vaan  tekijä  on  sekä 
siksi  näkevä  psykologi,  että  ei  häneltä  myöskään  puutu  halua  inhimil- 
lisesti ymmärtää  vastustajiaan,  jotta  hän  sokeasti  tasaisi  oikeutta  ja  vää- 
ryyttä, puhtaasti  teoreettisia  mielihalujaan  seuraten.  On  katsottava  on- 
neksi että  Kurjalan  herttainen  rovastivanhus  sattui  olemaan  niin  läheineD 
tekijälle,  sillä  siten  hänelle  avautui  oikea  ymmärtämyksen  tie,  mutta  toi- 

seita  puolen  on  tekijän  kunniaksi  mainittava,  ettei  hän  antanut  oman 
sydämensä  lahjoa  itseään,  vaan  tinkimättä  piti  kiinni  asiastaan.  Asiat  ja 
aatteet  tässä  kirjassa  sittekin  sotaa  käyvät,  murtoviiva  on  erilainen  eri 
ihmisissä  aina  sen  mukaan,  mistä  aineesta  ovat  tehdyt  ja  miten  tietoisesti 
elävät.  Tähän  perustuu  kirjan  sopivaisuus  kansankirjaksi,  sillä  kansan 
terve  tunto  ja  ajatus  pystyy  sittekin  eroittamaan  yksityiskohtaiset  liioittelut 
oikeaan  osuvista  peruspiirteistä,  se  on  kokemukseen  nojautuva  uskoni- 
Ei  edes  se  luonnollinen  lemmenkäsitys,  joka  kirjassa  ilmenee  ja  loogil- 
lisesti  on  epäkirkollisen  avioliiton  perusta  ja  periaate,  ole  kansan  kypsy- 
neessä nuorisossa  herättävä  mitään  pornograaflsta  erikoishuomiota,  vielä 
vähemmän  siveellistä  loukkaantumista  —  sen  verran  on  meidän  kristi- 
kansassammekin  kirkollisten  pintavesien  alla  säilynyt  sitä  pakanallista 
luontoa,  jumalankiitos. 

Mitä  siis  kertoo  ja  kuvaa  tekijä? 

Hän  lähtee  » pohjamudista*",  piirtää  palasen  korkean  pohjolan  ja 
erään  erikoisen  nälkäpitäjän,  Kurjalaksi  kutsutun,  asutus-  ja  viljelyshisto- 
riaa.  Tässä,  kuten  etempänä  missä  hän  saa  tilaisuuden  puhua  sarkakan- 
sasta  ja  Kurjalan  luonnosta,  osoittautuu  hän  reippaaksi  havaitsijaksi  ja  luon- 
nonrunoilijaksi  ja  kaikista  hyväntuulen  aituroimisista  huolimatta  tämä 
alkuluku  soi  kuin  vankan  eepoksen  ensilaulu.  Mutta  lukija  huomaa 
varsin  pian,  ettei  Kianto  enää  ole  aivan  se  viaton  sanansovittaja,  joksi 
hän  on  opittu  tuntemaan,  hän  osaa  sekä  purra  että  pistää,  jos  niiksi 
tulee,  ja  sisu  näkyy  vaativan  sitä  sangen  usein.  Ja  kun  lukija  ehtii 
Matti-pappiin  ja  hänen  saunapakinaansa,  huomaa  hän,  että  Kiannosta  on 
sukeutunut  oiva  humoristi,  oikein  sitä  suomalaista  maatiaisrotua,  jota 
kirjallisuudessamme  kerran  iloisimpina  aikoina  edusti  Aho.  Tämä  „ak- 
kain  rabbi,  vaimoväen  varavapahtaja*'  Matti  Möhkönen  on  supisuomalai- 
nen ilmestys,  verrattomalla  hyvätuulisuudella  kirjaanpantu.  Kuulkaa, 
kuinka  Kianto  kertoo: 

Saunan  lämpyniässä  pastorin  kristillinen  sielu  vasta  oikein  aukenikin 
kukoistukseensa,  kun  pulloposkiset  piikatyttäret  häneu  alastomia  raajojaan  kil- 
van hieroivat  Herra  pastorin  lihavissa  takaraajoissa  näet  asusteli  kiusaaja, 
ikuinen  nyrjähdystauti,  jonka  salaperäisen  olemassaolon  ainoastaan  hän  itse 
osasi  selittää  ja  josta  hän  saattoi  puhella  yhtä  laveasti  ja  yhtä  mieluusti  kuin 
jumalasta  tai  pirusta.  Tämä  hauskan  harmittava  vaiva  se  hänet  aina  ajoi 
saunaan  naisväen  puoskaroi tavaksi  kesken  pyhimpiä,  kiireellisimpiä  kinkeri- 
matkojakin. 

—  Minulla  se  on  tuossa  vasemmassa  sääressä  semmoinen  nykijäinen, 
repijäinen,  rimputtajainen  . . .  mikähän  lienee  leini  vai  jihti  kihti  .  .  .  semmoinen 
kolottajainen,  koputtajainen,  kiskojainen  . .  .  kirottu  .  .  .  Niin  niin!  se  siinä 
poraa,  puraa  justiin  nivuslihojen  liepeellä .  . .  huh  huh  .  . .  saapi  sitä  koetella, 
kunhan  ei  paina  .  . .  siinä  on  semmoinen  pahkura,  patukka,  hermonystyrä  . .  . 
Ke  ke,  jo  taas  nykäsi ...  Se  minua  jo  kiusasi  ennen  kasarmiaikana  aina  kun 
pikommiin  komennettiin  . .  . 

—  Vai  on  pastori  ollut  sotaväessäkin?  kysyi  silloin  hierojatar  ihmetellen. 

—  No  jo  tok'!  —  vakuuttaa  Matti  pastori,  —  tottamar  pappi  on  juma- 
lan sotamies  . .  .  heh  heh,  top  top  . .  .  äläpäs  kourista  niin  lujasti,  likka,  auttaa 
se  vähempikin  . . .  puh  puh  . . .  puhkailee  sielunpaimen.  —  Tässä  talossapa 
taitaa  olla  hyvä  lehmänanti . . .  heh  heh  .  . .  kun  on  noin  kauniit  ja  valkoiset 
käsivarret?  —  tokasee  sitten  yht* äkkiä. 

—  Ei  meillä  ole  kuin  kaksi  lehmää  —  vastaa  punehtivin  poskin 
torpan  tytär. 

—  Vai  niin,  vai  niin,  —  panee  pastori,  —  eikös  ole  yhtään  härkää, 
häh  häh? 

—  Ka  onhan  se  mullikka,  vaan  eipä  tuosta!  —  selittää  mökin  luonnol- 
linen neitsyt  ja  hieroa  nytkäyttelee  pastoria  niin  että  suonet  kitisee. 

—  Pitäisi . . .  heh  . . .  heh  .  . .  hankkia  .  . .  tuota  heh . . ,  oikea  sonni . .  . 
heh  . . .  savolaista  maatiaisrotua  .  . .  heh  heh  . .  .  hymisee  pastori. 

—  Eipä  sitä  ole  köyhällä  varaa,  —  vastaa  tyttö  vakavasti 

—  Juu,  juu.  Niinhän  se  Jumala  eri  mitoissa  nämät  maalliset  rikkau- 
det on  jakanut,  —  sanoo  Matti  Möhkönen  ikäänkuin  virkansa  puolesta,  mutta 
palaa  heti  taas  takaisin  tekstiinsä.  —  Vai  ei  pikku  mullikka  tep .  . .  tep  .  . . 
heh  heh  . . .  Vaan  jos  minä  puristan  tuota  Tiinan  käsivartta,  niin  kyllä 
teps  . . .  heh. 

Kurjalan  kodikkaassa  pappilassa  elelee  vanha  rovasti  Fredrik  Gab- 
riel Frommerus  ja  hänen  ruustinnansa,  joka  on  kaikkien  hyvien  ruustin- 
nain  perikuva  taloudenhoitajana  ja  lapsilauman  äitinä.  Pahnan  pohjim- 
mainen on  Reino-poika,  joka  jo  hänkin  on  maisterin  ijissä  ja  nimissä, 
on  reissannut  maailmaa  ja  nyt  talvikaudeksi  jäänyt  kotipappilaansa,  jossa 
huvittelekse  poroajokkaallaan,  käyden  sillä  Venäjän  rajoilla  saakka. 

Tässä  nuoressa  miehessä  on  vapaampien  ajatusten  ja  aalesuuntien 
vaikutuksesta  herännyt  voimakas  kriitillinen  henki  täällä  korven  kome- 
roissa rehoittavaa  pimitystä  ja  kristillistä  taikauskoa  vastaan,  pappien  ja 
sivistyneiden  pinttynyttä  tapa-jumalisuutta  vastaan,  valistuksen  pelkoa 
vastaan  joka  alalla.  Hän  tuntee  sisässään  siveellisen  velvoituksen  työs- 
kennellä aatteittensa  hyväksi  ja  hän  alkaa  järjestelmällisen  sodan  kaikkea 
sitä  vastaan,  jota  hänen  „pyhä  vihansa"  hänelle  osoittaa  sodittavaksi» 
Seurauksena  on  välien  rikkuminen  ympäristöön,  ilmivihollisuus  kappalai- 
sen, pastori  Möhkösen  kanssa  ja  kotikahakat  säyseän  isärovastin  kanssa, 
joissa  onneton,  kyynelsilmäinen  ruustinna  koettaa  turhaan  esiintyä  välit- 
täjänä. 

Pahimmoilleen  paneutuvat  asiat  kun  Reino-maisteri  rakastuu  diako- 
nissaan, neiti  Winterbergiin  ja  nuoret  päättävät  mennä  avioliittoon,  jonka 
tietysti  täytyy  muodostua  epäkirkoUiseksi.  Hän,  300-vuotisen  pappis- 
suvun rintaperillinen  siviiliavioliittoon!  Kertomus  tämän  aikeen  toteut- 
tamisesta on  oikea  kultuurikuva  20-vuosisadan  valistusajasta,  ja  kun  he 
vihdoin  kaukana  Englannissa  saavat  suhteen  solmituksi  siviiliteitä,  alkavat 
vasta    vaikeudet  kotimaassa.     Papit  ja  tuomiokapitulit  nousevat  uskonso- 

taan  —  kertomukseen  pistettyjen  asiakirjojen  autenttisuutta  ei  tarvinne 
epäillä!  —^  ja  jos  kohta  Kurjalan  rovasti  osoittaa  merkillepantavaa  su- 
vaitsevaisuutta korkeakirkollisesta  kannastaan  puolustaessaan  poikaansa 
kapitulin  edessä,  niin  on  sen  sijaan  Monkkalan  kaupungissa,  jonne 
Reino-maisteri  on  joutunut  opettajaksi,  toinen  hengenmies,  Elias  Rynt- 
tänen,  joka  julmistuneena  heiluttaa  hengen  miekkaa  ja  kaikin  käytettä- 
vissä olevin  keinoin  häiritsee  nuorten  avio-onnea.  Ei  puutu  siveellisesti 
suuttuneiden  rouvien  lähetystöjä,  adresseja,  nimettömiä  uhkauskirjeitä  j. 
n.  e.  Yleinen  pahennus  on  suuri,  ja  varsinkin  sitte  kun  nuorikoille 
ayntyy  ensimäinen  lapsi,  jonka  he  vakaumukselleen  johdonmukaisina 
jättävät  kastamatta.  Kunnes  vihdoin  suurlakko  puhdistaa  ilman,  kääntää 
huomion  toisaanne  ja  yhdistää  ennen  riitaiset  ainekset  uuden  Suomen 
rakennustyöhön. 

Jos  kirja  tahtoisi  käydä  puhtaastaan  romaanista  olisi  sen  loppu 
sangen  epätyydyttävä,  sillä  Kianto  olisi  ajanut  samalle  karille  kuin  melkein 
järjestään  ne  kirjailijoistamme,  jotka  tämän  merkkitapahtuman  ovat  tavalla 
tai  toisella  ahtaneet  kirjoihinsa.  He  ovat  sitä  käytelleet  kuin  valmista 
kirjallista  ja  taiteellista  todistuskappalta,  vaikka  se  onkin  historiallinen. 
Ei  mitä  mielivaltaisuutta  hyvänsä  sillä  todisteta  että  sanotaan :  suurlakko ! 
Ei  ihminen  missään  olojen  mullistuksessa  sentään  muuta  perusluonnettaan ! 
Mutta  kun  koko  ajan  olen  käsitellyt  teosta  ^ankronikkana,  jossa  toisiaan 
seuraavilla  tapahtumilla  on  kronologinen  oikeutensa,  en  huomauta  mi- 
tään tätä  loppua  vastaan.     Se  on  historiallinen  loppu. 

Ilmari  Kianto  on  taistelija  ja  kansanvalistaja,  hän  seisoo  tässä  edes- 
sämme miehenä,  joka  sekä  tietää  mitä  tahtoo  että  pystyy  aikeitaan  ajamaan 
maan  päällä !  Hävinnyt  on  sairaalloisesti  ruikuttava  kuutamolaulaja.  Hän 
on  kaksin  käsin  tarttunut  elämään  ja  eikö  h|nen  asiansa  ole  taistelemi- 
sen arvoinen,  eikö  päämäärä  kyllin  pätevä!  Totta  kyllä  että  hän  voi 
tuntua  vieläkin  naiivilta  (esim.  iuossa  muuten  niin  kauniissa  ja  terveessä 
kylpemiskohtauksessa)  ja  että  hän  toisinaan  hieman,  vaan  hieman  liiaksi 
puhuu  aikeittensa  puhtaudesta  ja  vihansa  pyhyydestä,  osoittaen  siten  että 
pikku  farisealaisuus  viihtyy  myös  ulkopuolella  oikeaoppisten  leiriä,  mutta 
mikä  todistaa  paremmin  että  hänen  aatteensa  on  leimuavan  sydämen  aate, 
kuin  tuo  runollisen  kaunis  kohtaus,  jossa  nuorikot  kesken  taistelun  tus- 
kaa ensi  kerran  tuntevat  että  kolmas  elämä  on  syttynyt  heidän  kosketuk- 
sestaan, vielä  salaperäinen  ja  kätketty.  Ja  he  toivottelevat,  yht*aikaa 
iloiten  ja  huolehtien: 

—  Että  kun  siitä  ei  vain  tulisi  mikään  raukka .  . .  Että  kun  siitä  tulisi 
parempi  ihminen  kuin  me  kumpikin !  Että  se  uljaammin  elämän  läpi  jak- 
saisi .  . .  eikä  väsyisi  kesken.  Että  se  edes  vähän  jatkaisi  sitä  hyvää  mitä 
meissä  on.    Silloin  se  ei  turhaan  tähän  kurjaan  maailmaan  syntyisi  . .  .! 

Se  on  elämän  omaa-,  ihanaa  idealismia! 

Taistelijalla  on  aina  silmämäärä,  jokainen  hänen  liikkeensä  on 
tarkoitusperäinen,  hän  on  täynnä  tendenssiä.  Kirja,  joka  on  taottu  aseeksi 
kultuuritaistelussa,  on  täynnänsä  tendenssiä,  mutta  tämä  ominaisuus  ei 
sulje  pois  tarkoituksetonta  runoutta  sen  yksityiskuvauksista.  Taistelukir- 
jasta  voi  toisinaan  tulla  pätevä  taideteoskin  —  viittaan  vain  eräisiin 
Rydbergin,  Björnsonin,  Strindbergin  teoksiin  —  mutta  se  edellyttää  aivan 
erikoisen  onnellisesti  kokoonpantua  ihmistä,  onnellista  hetkeä  ja  tyyntä 
lahjaa  intohimoissakin.  Mies  joka  iskee  henkensä  puolesta,  ei  tavallisesti 
voi  katsoa  kauas.  Mutta  ihmishengen  paraimpia  pyyteitä,  kehitystä,  on 
ratkaisevasti  edistänyt  moni  kirja,  jota  ei  voikaan  taideteosten  joukkoon 
lukea. 

Kehitys  kulkee  yksilön  kautta,  aate  kypsyy  ensin  muutamien  har- 
vojen aivoissa,  kunnes  se  saavuttaa  määrätyn  asteen,  pyytää  elää  itsetie- 
toisesti  ja  nousee  kapinaan,  jos  se  siltä  kielletään.  Siitä  on  sota  yhteis- 
kunnassa, sillä  uuden  aatteen  toteuttajat  ovat  aina  alussa  rauhanhäirit- 
sijöitä,  yhteiskunnan  vihollisia.  Hitaampijärkiset  joukot  käsittävät  koko 
mullistuksesta  vain  sen,  että  uudistajat  ovat  hyljänneet  vanhan,  vaan  sitä 
uutta,  jonka  tähden  se  tapahtuu,  eivät  he  tajua.  He  panevat  tietysti  vas- 
taan, mutta  taistelun  kautta  siirtyy  yhteiskunnan  enemmistö  mullistajien 
puolelle. 

Niin  kauan  kuin  Suomen  laki  ei  tunnusta  vapaamielisille  oikeutta 
uskoa  sitä  mitä  heidän  järkensä  ja  omatuntonsa  vaatii,  niin  kauan  kuin 
se  kieltää  heitä  menemästä  naimisiin  ja  jatkamasta  sukua,  niin  kauan 
kuin  se  kohtelee  heitä  rauhanhäiritsijöinä  ja  vihollisina,  käymme, me 
sotaa  tätä  yhteiskuntaa  vastaan,  käyttäen  kaikkia, rehellisiä  aseita,  joita 
meidän  intomme  keksii  ja  kykymme  pystyy  luomaan. 

Ase  monen  käteen  on  Kiannon  kirja. 

Firenze.  V.  K. 


Oppikiijakiijallisuutta. 

J.   E.    Aro  ja   J.    E.    Rosberg,    Koulun  Maantieto.     198  kuvaa,  4o8  shnia,  8:0. 
Otava  Helsingissä  1908.     Hinta:  nid.  4:  75,  vaatek.  5:  75. 

Kipeästi  on  oppikouluissamme  kaivattu  sellaista  maantieteen  op- 
pikirjaa, joka  sekä  kasvatusopilliselta  että  puhtaasti  maantieteelliseltä  kan- 
nalta arvosteltuna  vastaisi  ajan  vaatimuksia.  Lehtori  J.  E.  Aro  ja  pro- 
fessori J.  E.  Rosberg  ovat  nyt  valmistaneet  tällaisen  oppikirjan,  joka  lie- 
nee teryetullut  niinhyvin  oppikouluihimme  kuin  maantieteen  harrasta- 
jillekin. 

Lähinnä  eläin-  ja  kasvioppia  on  maantiede  oppilaan  havaintokykyä 
kehittävä  oppiaine.  Mutta  nykyään  on  kouluissamme  hyvin  vähän  tai 
juuri  nimeksi  kuvatauluja  tai  muita  maantieteellisiä  havaintovälikappaleita. 
Tämä  on  suurimpia  epäkohtia,  joka  monessa  koulussa  on  saattanut  maan- 
tieteen vain  muistia  rasittavaksi  ulkoluvuksi.  —  Uusi  Koulun  Maantieto 
poistaa  tämän  epäkohdan,  sillä  melkeinpä  joka  toisella  sivulla  on  siinä 
kuvia,  karttoja,  kartanai helmiä  ja  piirroksia.  —  Jos  mistään,  niin  juuri 
oppikirjassa  olevasta  kuvasta  kiinnittyy  oppilaan  huomio  paraiten  kysy- 
myksessä olevaan  asiaan.  Oppilas  näkee  siinä  esim.  kuvat  useammin 
kuin  luokalla  kerta  pari  näytetyistä  tauluista,  jotka  luokkahuoneen  suu- 
ruuteen nähden  useinkin  ovat  liian  pieniä.  Vielä  lisäksi  oppilas  voi  tar- 
kastaa kuvaa  kirjastaan  milloin  vain  haluaa.  —  Mutta  näin  ollen  tulee 
oppikirjan  kuvien  olla  selviä  ja  tarkoitustaan  vastaavia.  Yleensä  ovatkin 
Koulun  Maantiedon  kuvat  sangen  hyviä  ja  asiallisia. 

Kartat  ja  kartan  aihelmat  ovat  vähemmin  huolellisesti  laaditut  ja 
antavatkin  aihetta  muistutuksiin.  —  Sivulla  4  on  Europan  korkeuskartta. 
Jossa  ainakin  Suomen  ja  sen  lähistön  korkeussuhteet  ovat  epäasiallisesti 
kuvatut.  Niinpä  on  siirtä  Tornion-  ja  Kemijokien  laskusuiden  väliin  ku- 
vattu vuorialue,  joka  Rovaniemen  tienoilta  ulettuisi  Pohjanlahden  pohjoi- 
simpaan perukkaan.  J.  E.  Rosberg  —  H.  H.  Hagmanin  Suomen  käsi- 
kartan  samoin  kuin  muidenkin  viimeaikuisten  Suomen  pintasuhteita  ku- 
vaavien karttojen  mukaan  ei  sellaista  vuorialuetta  liene  olemassakaan. 
Jos  kerta  Itä-Europassa  oleva  Waldaiylänkö,  jonka  korkeimmat  kohdat 
ovat  noin  Kolivaaran  korkuiset  (vrt.  Koulun  Maantieto  siv.  53),  on  ku- 
vattu, niin  miksi  ovat  Saariselkä,  Pyhätunturi  y.  m.  jätetty  kuvaamatta, 
vaikka  ne  ovat  paljon  korkeampia.  Värityksestä  päättäen  näyttää  Tima- 
nin  vuoristo  olevan  Waldaiylänköä  korkeampi;  mutta  onkohan  asianlaita 
näin?  Sivulla  12  oleva  kartta  kuvaa  jääkautta  Europassa.  Irlanti  esim. 
ei  olisi  tämän  mukaan  jääkautena  ollut  kokonaan  suuren  maajään  pei- 
tossa. Professori  A.  Supanin  teoksessa,  Grundziige  der  Physischen  Erd- 
kunde  (teosta  käytetään  myös  oppikirjana  yliopistossamme)  Taf.  XIII,  sa- 
moinkuin prof.  W.  Ramsay  n  ja  maisteri  J.  Ailion  jääkautta  koskevissa 
teoksissa,  kuvataan  Irlanti  olleen  kokonaan  suuren  maajään  peitossa.  Si- 
vuilla 16  ja  17  olevilla  kartanaihelmilla  olisi  tarkemmin  pitänyt  kuvata 
Lummene-  ja  Wesijakoj arvet,  koskapa  yleiskartatkin  kuvaavat  tämän 
alueen  hyvin  hämärästi.  Tekstissä  sanotaan  Lummeneesta  ja  Wesijaosta 
veden  menevän  Hauhonreittiin  ja  Päijänteeseen,  mutta  mainittujen  kartan- 
aihelmien  mukaan  on  se  mahdotonta.  Vuoksen  vesistöä  kuvaava  kartan - 
aihelma  olisi  saanut  olla  huolellisempi.  Soisalon  saari  on  tässä  esim. 
kuvattu  niemimaaksi  ja  Suvanto  on  väärin  kuvattu.  Sitäpaitsi  on  Su- 
vanto ja  siitä  Laatokkaan  johtava  Taipaleen  virta  Vuoksen  tärkein  lasku - 
haara,  joten  se  olisi  kokonaisuudessaan  ollut  kuvattava.  Onkohan  Viipu- 

rinlahti  ja  Vuoksi  keskenään  yhteydessä,  kuten  kartanaihelma  kuvaa?  — 
Europan  kasvullisuuskartalla  (siv.  26)  ovat  muutamien  kasvien  pohjois- 
rajat esitettyinä.  Ohran  pohjoisraja  Norjassa,  joka  kulkee  eteläpuolitse 
Lofotein  saaria,  on  ehdottomasti  väärin,  kuten  koulun  maantietokin  sen 
sivulla  71  todistaa:  „ja  ohra  kypsyy  vielä  Altenvuonon  rantamilla'* 
(vrt.  myös  F.  Elfving:  Tärkeimmät  viljelyskasvit).  Vehnän  pohjoisraja 
on  Skandinaviassa  ja  Suomessa  kuvattu  vähän  pohjoisemmaksi  tammen 
pohjoisrajaa,  siis  Norjassa  n.  65^  Ruotsissa  ja  Suomessa  n.  61®  pohj» 
leveyttä.  Professori  F.  Elfving  kertoo  kuitenkin  Norjassa  viljeltävän  veh- 
nää muutamin  paikoin  69®  28*  ja  Ruotsissa  on  vehnän  viljelys  ennättä- 
nyt  pohjoispuolelle  Torniotakin  Svartlihon  Luulajanjoen  rannalla  66®  pohj, 
leveyttä.  Vehnän  viljelyksestä  Suomessa  sanoo  Koulun  Maantieto  (siv.^ 
33):  „ainoastaan  Eteläsuomessa  sitä  jonkunverran  viljellään".  Mutta  pro- 
fessori F.  Elfving  sanoo:  —  vehnän  pohjoisrajana  voinee  pitää  Oulua 
(65®).  Sitäpaitsi  olen  itse  nähnyt  Kuopion  seuduillakin  viljeltävän  veh- 
nää. Sivulla  27  on  Suomen  putkilokasvien  maakunnallista  tilastoa  kos- 
keva kartta.  Suomen  sanan  asemasta  pitäisi  kaiketi  tässä  olla:  Luonnon- , 
tieteellisen  Suomen,  ja  lisäksi  olisi  kartan  itäraja  ollut  täydennettävä,  jotta 
oppilaat  saisivat  luonnontieteellisestä  Suomestakin  täydellisen  käsityksen. 
Sivulla  188  on  Aasian  kasvullisuuskartta,  jossa  esim.  puuraja  ei  ole 
yhtäpitävä  Sydow-Wagneri'n  kartaston  (tekijät  suosittelevat  tätä)  eikä  liioin 
professori  J.  E.  Rosbergin  teoksessa  (Maa  ja  kansat,  22  vihko)  olevan 
kartan  kanssa.  Afrikan  kasvullisuuskartalla  (siv.  239)  ovat  esim.  erämaa- 
alueet  toisin  kuvatut  kuin  äsken  mainitussa  teoksessa  (33  vihko)  olevalla 
kartalla.  Niinikään  on  Pohjois- Amerikan  kasvullisuuskartalla  (siv.  270> 
tundra-alue  toisin  kuvattuna  kuin  esim.  Sydow-Wagnerin  kartastossa. 
Professori  J.  E.  Rosberg  taas  esittää  maajään  levenemisen  etelärajan  Poh- 
jois-Amerikassa  toisin  (vert.  Maa  ja  kansat  siv.  276)  kuin  Koulun  Maan- 
tieto kartallaan  siv.  266.  Europan  väentiheyskartalta  (siv.  383)  on  en- 
sinnäkin selityksestä  jäänyt  »km^**  pois.  Ja  jos  vertaamme  tätä  karttaa 
professori  J.  E.  Rosbergin  (Maa  ja  kansat  3 1  vihko)  karttaan  tai  Sydow- 
Wagnerin  kartastoon,  niin  ainakin  Suomea  koskeva  osa  on  vaillinainen. 
Tekstikin  olisi  mielestäni  ollut  huolellisemmin  laadittava.  Esitän 
seuraavassa  muutamia  huomaamiani  epäkohtia.  —  Sivulla  3  on  liian  yli- 
malkaisesti sanottu:  „Europassa  vallitsee  lauhkea  ilmanala'^,  vaikka  Kou- 
lun Maantiedon  mukaan  (siv.  334  ja  361)  esim.  Suomessa  n.  66®  tie- 
noilta pohjoiseen  päin  vallitsee  kylmä  ilmanala.  Sivulla  8  puhutaan  Suo- 
men rantaviivan  muuttumisesta  ja  sen  yhteydessä  sanotaan:  „Kronstadtin 
lahdessa  on .  rantaviiva  sen  sijaan  pysynyt  muuttumattomana".  Maisteri  J. 
Ailion  teoksessa:  „ Jääkausi  ja  sen  jälkeiset  ajat''  sanotaan  kuitenkin  Pie- 
tarin seuduissa  Litorinameren  pinnan  olleen  n.  6  metriä  ylempänä  ny- 
kyistä   meren  pintaa.     Muuten  on  äsken  mainitun  teoksen  tekijä  tarkasti 

punnitsemalla  määrännyt  Litorinameren  rajan  Kronstadtin  lahden  lähei- 
syydessä V.  1906,  ja  sen  mukaan  olisi  n.  s.  Litorinaraja  esim.  Ligovan 
aseman  luona  5,i5  ja  Lahta  aseman  luona  10,ol  mefriä  yläpuolella  nyk. 
meren  pintaa.  Lahta  aseman  luona  huomaa  muuten  äskettäistäkin  ranta- 
viivan siirtymistä,  vaikka  tietenkin  vain  pienessä  määrässä.  Sivulla  9- 
mainitaan  Kolivaaran  korkeus,  mutta  Tiirismäen  korkeutta  ei  ole  mainittu^ 
vaikka  se,  ollen  Etelä-Suomen  korkein  vuori,  olisi  ollut  tärkeämpikin. 
Sivulla  14  on  ehkä  liian  ylimalkaisesti  sanottu:  „Multaa  muodostuu  kun^ 
kasvia  ja  eläimiä  mätänee  kuivilla  paikoilla'',  sillä  muodostuuhan  kostei- 
den soidenkin  pohjilla  multaa.  Sivulla  19  puhutaan  Laatokan  syvyydestä 
ja  sanotaan  sen  pohjoisosassaan  olevan  enemmän  kuin  250  m.  syvän. 
Maant.  Yhd.  Aikakauslehdessä  (N:o  3,  1906)  on  kuitenkin  sanottu  Laato* 
kan  syvimmän  kohdan  olevan  vaan  230  metriä.  Laatokan  pinnan  taas- 
sanotaan  olevan  vain  5  metriä  Suomenlahden  pintaa  korkeammalla.  Mie- 
lestäni on  tämä  luku  liian  alhainen,  koska  Tie-  ja  Vesirakennusten  Yli- 
hallituksen tiedonantojen  mukaan  olisi  alaveden  pinta  Laatokassa  5,8i^ 
keski  veden  pinta  6,67  ja  yläveden  pinta  7,87  metriä  Suomenlahden  pintaa 
korkeammalla.  Metsiä  muodostavista  puulajeistamme  on  (siv.  25)  havu- 
puiden jälkeen  mainittu  koivu,  leppä,  haapa  ja  tammi.  Tammen  sijalle 
olisin  mieluummin  asettanut  lehmuksen,  jonka  pohjoisraja  samalla  sivulla 
olevan  kartankin  mukaan  lähenee  Iisalmen  seutuja  ja  tammen  pohjoisraja 
pitelee  vain  Suomenlahden  rantamia.  Uudenmaan  eläinkunnan  yhteydessä 
puhutaan  ^peltohiiristä^.  Yhdenmukaisuuden  saavuttamiseksi  olisi  tässä 
pitänyt  käyttää  samaa  nimeä  kuin  Koulun  Eläinopissakin  on  käytetty. 
Sivuradoista  puhuttaessa  Suomen  liikeneuvojen  yhteydessä  sanotaan  m.  m. 
Haapamäeltä  menevän  sivuradan  Jyväskylän  kautta  Suolahteen,  vaikka 
rata  ulettuu  Äänekoskelle  saakka.  Lapinrata,  kuten  kirjassakin  oikein  on 
sanottu,  on  kyllä  tekeillä,  mutta  onhan  Joensuusta  Nurmekseenkin  tekeillä 
rata,  jota  ei  ole  lainkaan  mainittu.  Suomen  kaupunkien  asukasluku  on 
kummallisesti  sekotettu.  Tilastollisissa  tiedoissa  siv.  386  on  kaupunkien 
asukasluku  merkitty  v.  1908.  Jyväskylässä  olisi  sen  mukaan  esim.  3,300 
ja  tekstissä  3,500  asukasta,  Helsingissä  130,000  ja  tekstissä  140,000,^ 
Torniossa  1,600  ja  tekstissä  1,700.  Näyttää  siltä  kuin  teksti  kulkisi 
ajassa  edellä!  Sivulla  53  sanotaan  Kaspianmerestä:  „Kun  se  on  jäte  en- 
tisaikojen leveästä  salmesta,  joka  yhdisti  Pohjoisen  jäämeren  Väli  mereen, 
ja  nyt  on  ilman  laskujokea,  on  vesi  siinä  suolaista'^  Suomessa  on  myös 
useita  laskuttomia  järviä,  jotka  ovat  jätteitä  aikoinaan  Pohjoisesta  jääme- 
restä  Atlantiin  kulkevasta  salmesta,  mutta  vesi  niissä  ei  ole  suolaista. 
Näin  ollen  ei  siis  tuo  Kaspianmeren  suolapitoisuutta  selittävä  lause  olisi 
paikallaan.  Esim.  siv.  85  ja  86  on  kivihiiltä  sanottu  kivennäiseksi  (mi- 
neraliksi),  vaikka  se  on  fossili,  siis  elimellinen  jäte;  sitä  vastoin  kivennäi- 
nen   on  yksinkertainen  aine  tai  elimetön  kemiallinen  yhdistys,  jota  tava- 

taan  maan  kiinteässä  massassa  (vrt.  A.  E.  Törnebom,  mineralogia  siv.  1). 
Ja  Keski-Europan  eläin-  ja  kasvikunnan  yhteydessä  olisi  ollut  paikallaan 
mainita  silkkiperhonen  ja  mulperipuu,  koskapa  Ranskan  elinkeinojen  yh- 
leydessä  sanotaan:  „var8inkin  silkkiteollisuus  on  suurenmoinen**  ja  „mul- 
peripuuta  kasvatetaan  yleisesti  Rhonen  laaksossa^.  Sivulla  92  kerrotaan 
Länsi-Jyllannin  klitterien  yhteydessä,  että  niille  ^kylvetään  tiheätä  heinää**. 
Kylvää  sanan  asemesta  pitäisi  olla  istuttaa,  sillä  ollessamme  maantieteelli- 
sellä retkellä  Tanskassa  v.  1903  huomauttivat  tanskalaiset  oppaamme  ni- 
menomaan meille,  että  klittereitä  sitovat  kasvit  istutetaan  niihin,  koska  ne 
eivät  muuten  menestyisi  (vrt.  Den  geograflska  studentexkursionen  tili 
Danmark,  sommaren  1903,  siv.  28).  Sivuilla  118  ja  150  sanotaan  m.  m. 
Itävalta-Unkarissa  ja  Italiassa  hoidettavan  „silkkimatoja',  joiden  pitäisi 
olla  silkkiperhosen  toukkia  kuten  siv.  147  on  oikein  sanottu.  —  Aasian 
rajat  eivät  ole  tarkasti  esitetyt.  Itä-Europan  eteläraja  m.  m.  ulettuu  Kor- 
keaan Kaukasukseen  (siv.  52)  ja  Aasian  maantieteen  yhteydessä  (siv.  203) 
sanotaan  Kaukaasiasta,  että  se  »käsittää  Mustan-  ja  Kaspianmeren  välisen 
leveän  ja  vuorisen  kannaksen**.  Missä  siis  Aasian  raja  Kaukaasiassa  kul- 
kee? Sivulla  192  olevasta  lauseesta:  »Filippinien  itärannikolla  elelee  tre- 
pangf,  eräs  syötävä  piikkinahkainen**,  käy  päättäminen  että  erään  piikki- 
nahkaisen nimi  olisi  trepangi.  A.  E.  Brehm  sanoo  tästä  asiasta  (De  rygg- 
radiösa  djurens  lif  s.  402):  „Vissa  arter  af  detta  slägte  t.  ex.  S.  naso, 
som  förekommer  i  hafvet  kring  Filippinerna,  tillvaratagas  af  infödingarne 
pä  dessa  öar  och  beredas  tili  det  under  namn  af  trepang  (biche  de  mer, 
bolate)  kända  födoämnet**.  Sivulla  243  on  sanottu,  että:  »vasta  Suda- 
ninsa ja  Keskiafrikassa.  tavataan  varsinaisia  Afrikalle  ominaisia  eläinmuo- 
toja*'  kuten  antiloopeja,  puhveleita,  sirahveja  ja  seeproja  sekä  elefantteja 
Ja  sarvikuonoja.  Mutta  eivät  suinkaan  nämä  luetellut  ole  Afrikalle  sen 
ominaisempia  kuin  esim.  Saharan  yhteydessä  mainittu  paviaanikaan.  Pa- 
viaanista kertovat  Brehm  ja  Mela:  »Paviaanin  kotipaikka  on  Afrikka**, 
sekä  O.  M.  Reuter  J.  E.  Aron  suomentamassa  eläinmaantieteessä:  »Afrik- 
kalaiselle vuorimaalle  ovat  ominaisia paviaanit**.    Pohjois- Amerikan 

yhteydessä  (s.  263)  on  Panaman  kannas  sanottu  olevan  vain  »S  km:n 
levyinen".  Professorit  A.  Supan  ja  J.  E.  Rosberg  ovat  kuitenkin  toista 
mieltä.  Edellisen  mukaan  olisi  Panaman  kannas  72,5  km.  ja  jälkimmäi- 
sen n.  75  km.  levyinen.  Austraalian  alppien  korkein  vuori  olisi  Koulun 
Maantiedon  mukaan  2,200  m.,  mutta  Andreen  kartaston  (3  painos)  mu- 
kaan on  M:t  Townsend  vuori  2,241  m.  korkea.  Eläinmaantieteen  yh- 
teydessä sanotaan  Notogea  vyöhykkeen  käsittävän  Austraalian  maanosan, 
Tyynenmeren  saariston  sekä  Molukit.  Arktogea  vyöhykkeen  intialainen 
alue  taas  käsittäisi  Etu-  ja  Takaintian,  Eteläkiinan  sekä  Malaijin  saaret. 
Eivätkö  Molukit  kuulukaan  Malaijin  saaristoon,  vai  menevätkö  rajat  tässä 

ristiin?   Rotujako  olisi  pitänyt  (siv.  378)  laatia  huolellisemmin,  sillä  siitä 
esim.  ei  käy  lainkaan  selville  mihin  rotuun  slaavilaiset  kuuluvat? 

Oppikirjaa  laadittaessa  on  kielen  täsmällisyys  mielestäni  hyvin  tär- 
keä. Koulun  Maantiedossa  näyttää  kieli  monin  paikoin  olevan  epätasaista. 
Asia  oikeastaan  kuuluisi  kielimiehille,  mutta  mainitsen  tässä  kuitenkin 
muutamia  esimerkkejä.  —  Siv.  7  ja  8  puhutaan  »Kronstadtin"  lahdesta 
ja  siv.  64  Kruunstatin  kaupungista.  Sivulla  II  on  käytetty  »jääkausi**, 
mutta  samaa  asiaa  selittävällä  kartalla  siv.  12  „jää-aikakausi**  nimeä.  Si- 
vulla 13  on  puhuttu  reunamoreeneista,  joita  edellisellä  sivulla  (kartan 
selityksessä)  on  oikein  nimitetty  päätemoreeneikai.  Milloin  käytetään  muo- 
toa „£uroopassa^  siv.  3,  milloin  taas  »Europassa**  siv.  12.  Sivulla  17 
on  nRoinen*',  pit.  olla  Roineen.  Sivulla  30  on  käytetty  tautologiaakin  sa- 
nottaessa: „n.  400  tienoilla**.  Sivulla  85  käytetään  „kivennäis**  ja  si- 
vulla 86  „ mineraali** -sanaa  merkitsemään  samaa  asiaa.  Samoin  on  si« 
vulla  243  käytetty  »strutsi"  ja  sivulla  244  »kamelikurki** -nimeä. 
Sivulla  138  on  »Thames  (tems)**  —  ja  sivulla  143  »Themsiä"-muoto. 
Sivulla  173  käyttävät  turkkilaiset  »feziä"  ja  sivulla  246  pitävät  berberit 
»fetsiä'^  Sivulla  235  sanotaan  Afrikan  yhteyden  katkenneen  Intian  kanssa 
siten,  että  ^Mosambikin  kanava  laskeutui  äkkiä  merenpinnan  alle*'.  Maa 
kaiketi  laskeutui  tässä  ja  siten  vasta  muodostui  Mosambikin  kanava.  Si- 
vulla 159  puhutaan  »malaariakuumeesta**  ja  sivulla  247  ^malariasta'^  Ei 
suinkaan  peltoja  kylvetä  vehnällä  ja  ohralla  (siv.  257),  vaan  niihin  kyl- 
vetään vehnää  ja  ohraa.  »Pelargoonium**  siv.  258  pit.  olla  pelargonium. 
Siv.  276  on  kuvan  selitys:  „ niittokoneella  työssä",  pit.  ehkä  olla:  niitto- 
kone on  työssä.  Länsi-Intia  on  kirjoitettu  liiteviivaa  käyttämällä,  mutta 
Itä-Intia  ilman  liiteviivaa.  Suomal.-ugrilaisten  kohtalo  on  Koulun  Maan- 
tiedossa surkeanlainen.  Milloin  esiintyvät  ne  rotuna,  milloin  heimona, 
milloin  lahkona. 

Jos  kirjantekijät  olisivat  Koulun  Maantietoa  laatiessaan  tehneet  huo- 
lellisempaa työtä,  niin  olisivat  he  saaneet  aikaan  hyvänkin  oppikirjan. 
Mikäli  muistutukseni  ovat  oikeutettuja,  ottanevat  varmaankin  arvoisat  te- 
kijät ne  huomioon  uutta  painosta  laatiessaan. 

I..  Helle. 

Bkrtei,    Gripenberg,     Svarfa    son^tUr.      Helsinki     1908.     Helios     113    siv. 
Hinta  3:  75. 

Gripenberg  on  pysynyt  uskollisena  runottarelleen.  Hän  ei  ole  tai- 
punut uhraamaan  vieraille  jumalille,  vaikka  arvostelijain  ja  puoluetoverien 
ystävälliset  äänet  ovat  häntä  tavantakaa  houkutelleet  luopumaan  pois  ker- 

ran  aloitetulta  uralta.  Voimakas  aistillinen  rakkaus  on  pysynyt  hänen 
suurimpana  elämyksenään.  Se  on  kerran  värittänyt  hänen  mielikuvituk- 
sensa, soinnuttanut  hänen  sydämensä  ja  viitoittanut  hänen  tiensä.  Hänen 
ensi  mainen  runokokoelmansa  värähteli  tämän  juopumuksen  kuumeista 
hehkua.  Seuraavissa  se  alkoi  jo  tyyntyä  ja  viileentyä,  katoamatta  siltä 
kokonaan.  Nämä  muistot  ja  soinnut  sydämessä  on  runoilija  tehnyt  kier- 
tomatkansa sekä  runouden  että  todellisuuden  maailmassa.  Mutta  hän  ei 
ole  tuonut  tullessaan  uusia  sen  suurempia  kokemuksia.  Maailma  on  ku- 
vastunut hänen  silmäänsä  etupäässä  tältä  yhdeltä  puolelta,  niin  suuresti 
kuin  hän  lieneekin  koettanut  vapautua  ja  haudata  muistonsa  uusien  tut- 
tavuuksien ja  vaikutelmien  virtaan. 

Historiankin  alalla  hän  on  retkeillyt  ja  löytänyt  siitä  lukuisasti  ver- 
tauskohtia omalle  personalliselle  elämykselleen.  Yhä  tointuu  hänen  his- 
tonail isissä  kuvissaan  sama  naistyyppi  (Salome-Dalila-Teodora- Helena), 
valtiatar,  joka  on  daimonisen  voimakas,  samalla  kertaa  kuuma  ja  kylmä, 
hurmaava  ja  petollinen.  Nämä  arvoitukselliset  olennot  hän  on  pukenut 
runouden  kauneimpiin  koruihin,  kohottanut  ne  jalustalle  ja  palvellut  niitä 
korkeina  kohtalottarina.  Joskus  ilmenee  hänellä  myös  tätä  naisihannetta 
vastaava  miestyyppi  (esim.  Herodes),  jonka  määränä  on  rakastaa,  nauttia 
ja  tulU  hyljätyksi.  Mutta  miehisissä  sankareissa  hänellä  on  useampiakin 
luonteenvivahduksia:  Cyranon  ylpeä  kunniantunto,  Cassarin  voima  ja 
ylenkatse  halpaa  rahvasta  kohtaan,  Don  Quixoten  ihanteellinen,  mutta 
hyödytön  ritarillisuus  j.  n.  e.  Näin  kuvastuu  runoilijan  personallisuus 
näissä  hänen  mieliolennoissaan  laajempana  kuin  pelkän  rakastajan  tai 
nautiskelijan.  Siinä  ilmenee  moraalisia  ja  esteettisiä  arvoja  sekä  epä- 
arvoja.  Hän  on  usein  tuntenut  tarvetta  pukeutua  ritarin  korskaan  sota- 
asuun,  lyödä  ylvästellen  kalpaansa  ja  julistaa  pateettisin  lauseparsin  omaa 
sankaruuttaan  tai  singota  inhonsa  rahvaan  raakuutta,  poroporvarien  mam- 
monanpalvelusta  ja  puoluemiesten  fraasi -intoilua  vastaan  tai  toitottaa 
torvin  runoiHjakutsumuksen  kauneutta,  suuruutta  ja  mainetta.  Että  hän 
alisi  voinut  sanoa  tämän  ilman  kuluneita  koruja  ja  intoilevia  mahtilau- 
seita  —  ja  säästyä  siten  lukijan  silmissä  itse  joutumasta  osaltaan  saman 
tuomion  alaiseksi,  jonka  hän  muista  langettaa  —  sen  hän  on  nuorek- 
kaassa kiihkossaan  unohtanut.  Mutta  voimme  sen  ymmärtää  sekä  anteeksi 
antaa.  Sillä  me  tunnemme  runoilijan  pohjaltaan  hyvän  sydämen  ja  avoi- 
men lapsellisuuden,  joka  vaikuttaa  rauhoittavasti  kaiken  sankaroivan  paa- 
toksen lomassa.  Hän  on  yhä  säilynyt  sangen  naiivina  lyyrikkona,  jolle 
järjen  harkinta  ja  analyysi  on  vento  vierasta  ja  joka  ei  sen  vuoksi  ole 
koskaan  pystynyt  ohjelmarunoilijaksi  eikä  sieluntilojen  detaljimaalaajaksi. 
Hän  on  liian  suhjektiivinen  ja  liian  vähän  ajattelija,  ollakseen  mikään 
kansallis-  taikka  edes  puoluerunoilija.  Ainakin  syrjäisestä  tuntuu,  että 
hän   „Gallergrinden**in  prameilevilla  germanistisilla  lauluillaan  on  tehnyt^ 

heimoveljilleen  tässä  maassa  sangen  kaksimielisen  palveluksen.  Hän  on 
vain  yksilö  Gripenberg  ruotsinkielisten  runoniekkojen  parvessa.  Mutta 
ei  liene  aivan  mitättömäksi  arvattava,  että  hän  on  rohjennut  olla  vain 
taiteilija,  uneksija  ja  ritari  tässä  itsekkäiden  puoluepyyteiden  ja  järkeilevän 
proosan  maassa,  vaikkapa  sitten  sangen  rajoitetulla  alalla.  Ja  onpa  ru- 
noilijan soittimesta  joskus  kuulunut  vähän  avarampikin  sointu.  Se  on 
liittynyt  hänen  kotimuistoihinsa.  Se  on  herännyt  vain  yksinäisinä, 
hiljaisina  hetkinä  ja  saanut  nousemaan  rinnassa  laajan  kaipauksen  aallon. 
Mutta  se  ei  ole  sallinut  määrättyä  ohjelmaa  eikä  tietoista  erittelyä,  pysyäk- 
seen välittömänä  ja  Gripenbergiläisenä.  Se  on  vain  sanoin  selittämätön 
metsien  humina  hänen  lauluissaan. 

Nämä  eri  puolet  kuvastuvat  Gripenbergin  uudessakin  runokokoel- 
massa. Mutta  sävyltään,  voimaltaan  ja  väriltään  peräti  muuttuneina. 
Runoilijan  tunneasteikossa  on  jo  kauan  huomattu  alenemista  tummiin, 
raskaihin  säveliin,  niin  voimakkaasti  kuin  hän  onkin  koettanut  ylläpitää 
ryhtiä  sonettimuodon  ja  suurten  sanojen  avulla.  Nyt  on  tämä  alenemi- 
nen saavuttanut  kai  täyden  määränsä.  Nautinnon  onni  ja  elämän  riemu, 
joka  ennen  kuohui  väkevänä,  on  nyt  muuttunut  vastakohdaksi:  elämään 
kyllästymiseksi,  ikäväksi,  väsymykseksi  ja  altistumiseksi.  Vain  poik- 
keuksittain  enää  kajastaa  kirkkaampia  värejä,  niin  että  on  vaikeaa 
asettua  runoilijan  kannalle  ja  tottua  tuohon  yksitoikkoisen  harmaaseen 
tai  kerrassaan  mustaan  värisävyyn. 

Jo  se  rakkaudentunnustus,  joka  aloittaa  kokoelman,  „Öknarnas  gu- 
dinna**,  soi  kerrassaan  toisessa  äänilajissa  kuin  Gripenbergin  entiset:  se  on 
yksinäisyyteen,  kärsimyksiin  ja  kieltäymyksiin  vihkiytyvän  ihmisen  tun- 
nustus. Samassa  sävyssä  jatkuvat  sitten  „Spleen^'-sikermän  sonetit,  raskaan 
ja  toivottoman  ikävän  ilmauksina.  Menneet  muistot  rasittavat  rintaa  kuin 
öiset  »painajaiset  ja  monasti  nousee  katkeruus  mieleen.  Täyteläisimmän 
ilmauksensa  on  tämä  ikävä  saanut  runossa  »Tusen  ir'',  joka  on  muodol- 
taan ehyt  ja  täyteläinen  ja  jonka  raskas  poljento  kuvaa  tunnelmaa  ken- 
ties paremmin  kuin  sen  yksinkertaiset  sanat.  Tuska,  jota  runoilija  tuntee, 
tuo  hänen  mieleensä  muiston  menneiltä  onnellisilta  ajoilta,  jolloin  kesä- 
hameen  häilähdys  puki  tuokioksi  kultaan  hänen  harmaan  unelmansa. 

Men  alit  är  gömdt  och  glömdt  och  dödt  och  grätt, 
i  tungsint  tystuad  tiden^gätt  och  gätt  — 
jag  tror  att  tusen  dr  i  natt  jag  fyllde ! 

Kuten  tässä  runossa  tummasta  ympäristöstä  kangastaa  mieleen  kirkas 
muisto,  niin  myös  sonetissa  „Vingen"  välähtää  sumuiselta  taivaanrannalta 
merellä  purjehtijan  silmään  valkoinen  auringon  valaisema  siipi  ja  hän  jää 
sen  johdosta  ajattelemaan 

Min  älskade,  var  du  den  hvita  vingen, 

som  slog  mot  soi,  när  natt  föll  öfver  tingen  — 

den  sista  hälsningen  fr&n  dag  som  flyr? 

O,  hvita  vnnge,  solens  sista  spegel, 

hvad  du  var  skön,  när  jag  med  trötta  segel 

drog  bort  mot  töcknets  bleka  äfventyr. 

Nämä  kaksi  runoa  ovat  muiston  kauneimmat  helmeytymät  tässä  kokoel- 
massa  ja  ne  osoittavat,  että  runoilija  vielä  salaisesti  rakastaa  niiden  „ liek- 
kien loistoa^  joissa  hän  on  palanut*,  kuten  hän  sanoo  sonetissa  ,,Kung 
Mi  das    friinde**. 

Muuten  on  nykyisyys  runoilijalle  päämäärätöntä  harhailua  autiossa 
yksinäisyydessä,  riutumista  ja  kuolonenteitä.  Varsinkin  kuolemanaihe 
toistuu  useissa  muunnoksissa:  hiljaisina  mietteinä  („Du  lieman!''),  kaa- 
meina uni  näkyinä  kansanballaadin  tapaan  (MVinterdröm")  tai  outoina 
aavistuksina  („En  skogsväg"),  jommoisiin  on  altis  vain  pohjiaan  myöten 
väsynyt,  herkistynyt  mieli.  Paras  tämäntapaisista  runoista  on  mielestäni 
j.Bjällerklang**,  jossa  runoilija  kuvaa,  kuinka  yksinäisen  kulkusen  helinä 
aution  järven  jäällä  herättää  hänen  rinnassaan  kuoleman  aavistuksen.  — 
Ei  edes  koti  muistojen  koskettaessa  synny  rinnassa  enää  syvää  värähtelyä 
kuten  nj emmin.  Ne  vaikuttavat  kuitenkin  tyyny ttävästi,  ja  ympärille  las- 
keutuu   rauha    kuin    pehmeä   vaippa  („Hemma"  ja  „Högt  pä  äsen").  — 

Kokoelman  historiallisaiheiset  kuvat  („T>en  särade  Caesar",  Saul 
och  I)avid^*),  mietelmämaaiailut(„  Smaragd**,  »Kohinor"  j.  n.  e.)  ja  naiivit 
kerskaukset  („En  vildman*,  „Härjaren")  voidaan  sivuuttaa  vaieten,  sillä 
ne  eiviit  sisällä  mitään  uutta  lisäpiirrettä  runoilijan  luonnekuvaan  ja 
enneslään  tuttukin  on  ilmaistu  niissä  niin  laimeasti,  ettei  se  jaksa  syöpyä 
lukijan  mieleen.  ^ 

Gripenbergin  suuri  muototaito  on  tässäkin  sonettisarjassa  ilmeinen. 
Lauseet  soluvat  plastillisina,  rytmi  notkuu  sujuvasti  ja  sanat  kietoutuvat 
hiveleviksi  sointuyhtymiksi.  Puuttuu  usein  vain  —  pääasia,  suggestiivinen 
voima.  Tarkemmin  tutkiessa  saattaisi  havaita  köyhtymistä  ulkonaisessa 
tekotavassakin.  Se  alkoi  luullakseni  jo  silloin,  kun  Gripenberg  ryhtji 
vangitsemaan  tunnelmansa  sonettimuotoon.  Mitä  tällä  tiellä  saavutetun 
taituruuden  hyväksi  sanottaneenkin,  sonetti  on  sentään  paraatipuku,  johon 
eivät  vaihtelevat  rikkaat  mielialat  ota  mahtuakseen  ilman  väkivaltaa  ja 
tinkimistä.  Runsaat,  mitatut  loppusoinnut  ja  säkeitten  määräperäisyys  aset- 
tavat jo  sinänsä  ankarat  rajat  vapaalle  liikunnalle.  Näiden  ulkonaisten 
vaatimusten  täyttämiseksi  ovat  rikkaankin  runoilijan  sointu-  ja  kieli  varat 
pian  kulutetut.  Ainakaan  eivät  Gripenbergin  sonetit  ole  koskaan  laulah- 
taneet niin  täyteläisinä  ja  vapaina  kuin  esim.  ensimäisen  kokoelman 
vaihtelevat  runot.     Sensijaan  ei  käy  kieltäminen,  ettei  niissä  ole  jonkun- 

laista    ryhtiä    silloinkin,    kun  itse  tunnesisällys  pyrkii  käymään  ohuetosi, 
kuten  nykyisin. 

»Svarta  sonetter^  ei  tosin  kohoa  tekijänsä  parhaiden  kokoelmien 
verroille,  mutta  on  kuitenkin  melkoista  nautittavampi  kuin  viime  vuonna 
ilmestynyt  ^Rosenstaden".  Ja  asetettuna  niiden,*  lyyrillisten  tuotteiden 
rinnalle,  mitä  maassamme  ruotsalaisella  tai  suomalaisella  taholla  ilmest3ry, 
se  sentään  vaatii  huomiota  jo  yksin  tekotavaiiisten  ansioittensakin  vuoksi. 

V.  T. 


Yleishyödyllistä  kiijallisuutta. 

Amalia  Grönberg,  Ruokatavaraoppu  Keittokouluja  ja  perheitä  varten.    Otava. 
Hinta  2:  75. 

Tekijä  on  nähtävästi  kokenut  tavaran  tuntija  ja  käytännöllinen  ta- 
loudenhoitaja. Monet  selitykset  hänen  kirjassaan  ovat  hyvin  asiallisia  ja 
tieteen  kannalta  oikeita.  Kun  kirja  ei  ole  mikään  keittokirja  vaan  tava- 
raoppikirja,  niin  on  siihen  otettu  ainoastaan  johtavat  aatteet  ja  selitykset 
ruuan  valmistukseen.  Ja  niitä  lukee  mielellään  sellainenkin,  joka  itse  ei 
keitä,  vaan  syö  valmista.  Kirjan  tieteellistä  arvoa  lisää  vielä  eri  tavara- 
lajien kemialliset  analyysit,  joiden  avulla  voi  verrata  eri  ruoka-aineiden 
ravitsemisarvon.  Näissä  analyysitauluissa  on  vesi  otettu  ensimäiseksi, 
vaikka  se  oikeastaan  olisi  pitänyt  jättää  viimeiseen  sarekkeeseen,  sillä  se- 
hän on  aivan  sivuasia.  Taulussa  siv.  81  on  aiilakin  pari  häiritsevää  vir- 
hettä (painovirhettäkö?).  Ruisjauhoissa  ei  ole  koskaan  havaittu  valkuais- 
ainetta 15,6®/o,  vaan  on  se  noin  11 — 12%  seuduilla.  Riisijauhot  sisäl- 
tävät noin  8%  eikä  0,8%  valkuaista.  Siv.  73  analyysitaulussa  ovat  oh- 
ran ja  kauran  selluloosa*määrät  liian  suuret;  luultavasti  on  niihin  otettu 
mukaan  akanoissa  oleva  selluloosa;  eikäliän  akanoita  yleensä  käytetä  ih- 
misen ravinnoksi.  Jauhoista  puhuessaan  on  tekijä  unohtanut  talkkunan, 
joka  kumminkin  olisi  pitänyt  ottaa  lukuun,  kun  kerta  meidän  kansallis- 
juomamme  kaljakin  selitetään.  Onhan  teos  kirjoitettu  suomalaisia  oloja 
silmällä  pitäen.  Riistasta  puhuessaan  tekijä  mainitsee  peltokanan  (Perdix 
cinerea)  ja  peltopyyn  (Starna  perdix),  jotka  ovat  synonymisiä.  Samanlai- 
nen virhe  on  kaloissakin.  Niitä  luetellaan  taimen  (Salmo  erix)  ja  lo- 
henmullo  (Salmo  trutta)  jotka  eläintieteelliseltä  kannalta  ovat  samat.  Eri 
mieltä  voi  olla  siitä,  mikä  kala  on  maukkainta,  mutta  vaikea  on  lähteä 
mausta  väittelemään.  Lopultahan  se  useinkin  riippuu  valmistustavasta. 
Tekijän  olisi  ehkä  sietänyt  enemmän  kiinnittää  huomiota  väärennyksiin 
esim.  kahvissa. 

Teos  on  aiottu  oppikirjaksi  keitto-  ja  talouskouluja  varten  ja  taita- 
van opettajan  johdolla  vastaa  se  hyvin  tarkoitustaan. 

G.  V.  L 

Mi  HiNDHEDE,  Ravintomme  uudistus,     Wemer  Söderstöm  O.-Y.  Hinta  3:  75. 

Kun  joku  menee  väittämään  entistä  oppia  vääräksi  tuoden  esiin  uutta, 
niin  täytyy  hänen  perustaa  oppinsa  varmoihin  tosiseikkoihin,  täytyy  ensin 
kumota  entiset  perusteet  ja  sitten  hakea  tukea  uudelle.  Tätä  menettely- 
tapaa on  kysymyksessä  olevan  kirjan  tekijä  juuri  noudattanut.  Hän  on 
osoittanut,  että  ihminen  tulee  toimeen  pienemmällä  valkuaismäärällä  kuin 
mitä  ennen  luultiin  ja  että  entiset  valkuaismäärät  ovat  liian  suuret,  vie- 
läpä suorastaan  haitalliset.  Ravintotiede  sanoi*  ennen,  että  tavallijien  työ- 
mies tarvitsee  syödessään  lihaa,  kalaa,  leipää,  voita,  maitoa  y.  m.  valku- 
aisaineita 118  gr.,  rasvaa  50  gr.  ja  hiilihydraattia  (tärkkelystä  ja  sokeria) 
500  gr.  eli  yhteensä  300  lämpöyksikköä.  Nyt  väittää  Hindhede,  että 
valkuaismäärä  hyvin  voi  jäädä  puoleen  tai  kolmasosaankin  entisestä,  kun 
vain  rasvaa  ja  hiilihydraattia  on  riittävästi.  Tueksi  tälle  uudelle  ravinto- 
opille  esittää  hän,  paitsi  omia  kokeitaan,  Japanin  kansan,  joka,  kuten 
tiedetään,  yleensä  elää  ja  on  elänyt  vuosituhansia  kasviruuilla  ja  joka  on 
kohonnut  suurvallaksi,  vaikka  japanilaiset  luonnostaan  ovat  pieniraken- 
teista  kansaa.  Sitten  hän  tuo  esiin  tiedemiesten  kokeita  (niiden  joukossa 
mainitaan  m.  m.  meidän  yliopistomme  dosentti  t:ri  O.  Sivenkin),  jotka 
kaikki  käyvät  samaan  suuntaan,  nim.  että  valkuaismäärän  ei  tarvitse  olla 
kuin  noin  Va  entisestään.  Kaikkein  raieltäkiinnittävimmät  ovat  prof. 
Chittenden'in  kokeet  ja  laajat  esitykset,  joista  pääasia  on  otettu  tähän 
Hindheden  teokseen.  Tiiman  opin  mukaan  ei  ainoastaan  ruumiillinen 
voima  lisäänny,  vaan  myöskin  yleinen  hyvinvointi  varmistuu  ja  monet 
aineenvaihdosta  riippuvat  taudit  häviävät,  sillä  liiallinen  ja  alituinen  li- 
hansyönti rasittaa  suolistoa  ja  sen  sulattamiseen  menee  ruumiin  voimia, 
jota  vastoin  kasviruuat  ovat  helposti  sulavia  —  päinvastoin  kuin  ennen 
luultiin. 

Asialla  on  vielä  toinenkin  puolensa,  nimittäin  taloudellinen.  Liha- 
ruoka on  kallista,  kasviruoka  halpaa,  vieläpä  niin  halpaa,  että  Hindhede  ja 
hänen  ^oppilaansa"  elävät  16 — 25  äyrillä  (24 — 45  pennillä)  päivässä.  Tämä 
kuuluu  uskomattomalta,  mutta  tekijä  tuo  siihen  todistuksia.  Ja  hän  kään- 
tyy nuorison  puoleen,  joka  ei  vielä  ole  turmeltunut,  jolla  vatsa  ei  vielä 
ole  muuttunut  kaikkivaltiaaksi  määrääjäksi,  ja  toivoo  nuorten  rupeavan 
toteuttamaan  hänen  aatettaan.  Hän  toivoo  Tanskan  tulevan  esikuvaksi  ih- 
misen ruokinnassa,  niinkuin  se  nykyään  on  lehmän  ruokinnassa.  Sitten  hän 
torjuu  myöskin  sen  väitteen,  että  elämänilo  muka  katoaa,  jos  jätämme 
pois  ylellisyyden,  alkohoolin,  tupakan  y.  m.  s.  ja  todistaa  päinvastoin, 
että  todellinen  elämänilo  juuri  on  hyvinvoinnissa. 

Kun  joku  aate  on  vallannut  ihmisen  ja  hän  on  päässyt  varmuuteen 
oppinsa  oikeudesta,  niin  hän  luulee  siitä  seuraavan  vallankumouksen  tai 
ainakin  elämän  kohta  muuttuvan  toisenlaiseksi.  Hän  ei  muista,  että  ih- 
minen on  ihminen,  joka  on  joutunut  pois  paratiisista  eikä  voi  sinne  enää 

päästä,  vaan  harhailee  täällä  ylensyömisessä  ja  juomisessa  ja  kaikenlai- 
sessa järjettömyydessä  turmellen  ruumistaan.  Sentähden  tulee  tämä  Hind- 
heden  yksinkertainen  ravintojärjestelmäkin  ainoastaan  vähitellen  voittamaan 
alaa.  Mutta  se  on  terveellinen  muistutus  sekä  lääkäreille  että  maallikoille 
kultuurielämän  ylellisyyttä  vastaan,  samalla  kun  se  on  lohduttava  julis- 
tus varattomille. 

Hindheden  esitys  on  vilkasta,  paikoittain  satiirista,  jonka  vuoksi 
sitä  lukee  mielenkiinnolla.  Kokeita,  numeroita  ja  koetauluja  on  tekstissä 
ehkä  liiaksi,  mutta  niistähän  todistaminen  riippuu  ja  sen  vuoksi  ovat  ne 
h3rvät  olemassa.  Teos  on  kirjoitettu  yhtä  paljon  lääkäreille  kuin  suurelle 
yleisölle  ja  kauttaaltaan  helppotajuisesi!  esitetty.  Suomennos  on  yleensä 
huolellista,  kieli  sujuvaa  ja  virheetöntä.  Kuitenkin  tahdon  huomauttaa, 
että  tanskalainen  sana  nby**  on  käännetty  sanalla  »kylä**,  vaikka  sel- 
västi tarkoitetaan  kaupunkia. 

G.  V.  L. 


M.    HiNDHBDB,    Säästötaloudellinen  keittokirja.    Suomentanut  E.  E.  K.  Wemer 
Söderström  O.-Y.     Hinta  3:  25. 

Hindheden  keittokirja  on  tietysti  hänen  oppinsa  mukainen.  Alku- 
osassa eli  ravinto-opissa  hän  lyhimmättäin  uudistaa,  mitä  hän  jo  „ Ravin- 
tomme uudistuksessa''  on  opettanut  ja  väittänyt.  Meneepä  vielä  pitem- 
mällekin halventaessaan  lihan  ja  varsinkin  lihaliemen  arvoa  ja  merkitystä. 
Hän  ei  kuitenkaan  ole  puhdas  vegetariaani,  vaan  käyttää  keitoissaan  mu- 
nia, voita,  vieläpä  jonkun  verran  lihaakin.  Ennen  kaikkea  hän  kuitenkin 
on  säästäväinen,  ekonoominen.  Kaikki  ruokalajit  ovat  laitetut  hintaa  sil- 
mällä pitäen.  Kirjan  lopussa  on  luettelot  ravintoaineista,  niiden  hinnasta 
ja  ravintoarvosta  kalorien  mukaan,  niin  että  jokainen  voi  helposti  itse 
laskea,  miten  ravitsevaa  ja  miten  kallista  mikin  ruokalaite  on. 

Kun  ravinto-opin  ja  keittotaidon  ennenpitkää  täytyy  tulla  järkipe* 
räiselle  kannalle  eikä,  kuten  tähän  asti,  käydä  vain  opittuna  perintönä 
sukupolvesta  sukupolveen,  niin  on  täten  järjestetty  keittokirja  varmaankin 
helpoittava  keittotaidon  opetusta  talouskouluissamme  samalla  kun  se  opet- 
taa talonemännille  ravintoaineiden  arvoa  sekä  terveydelliseltä  että  rahalli- 
selta kannalta.  Tahtoisimme  suosittaa  Hindheden  keittokirjaa  jonkunlai- 
sena alkeisoppikirjana  nuorille  emännille  ja  kun  he  sen  valossa  ensin 
ovat  oppineet  arvostelemaan  eri  ruokia,  niin  voivat  sitten  siirtyä  keitto- 
taidon   korkeampaan    kouluun    —  jos    piin    haluavat  ja  asianhaarat  sitä 

vaativat. 

G.  V.  u 

Ai^TfA    Ekberg,    Mitä  meidän   on   syötävä  eli  Kasviskeittokirja.     Suom.  Anna 
Ku  rima.     Arvi  A.  Karisto.  H:linna.  siv.  382.     Hinta  4:  — 

Tämä  on  aito  vegetariaaninen  keittokirja,  joka  sisältää  ainoastaan 
kasvikunnasta  saatujen  ruokalajien  selityksiä.  Alkuun  on  liitetty  jonkun- 
lainen johdanto,  jossa  koetetaan  puolustaa  kasviruokien  terveellisyyttä, 
muUa  se  tehdään  aivan  vanhanaikuisella  tavalla,  nimittäin  niinkuin  noin 
parikymmentä  vuotta  sitten  tekivät  sellaiset  maailmanparantajat  kuin 
Kneipp,  Lahmann,  Kuhne  y.  m.  Lääkärit  kyllä  suosittelevat  maitokas- 
villista  ruokajärjestelmää  sekä  terveille  että  sairaille,  mutta  sen  he  teke- 
vät aivan  toisilla  perusteilla  kuin  mitä  esim.  kappaleissa:  „ Muutamia  sa- 
noja sairaitten  ravintojärjestyksestä**  ja  ^Äideiksi  tulevien  ravintojärjestys" 
sanotaan.  Ei  huonoja  sairaita  ole  nälällä  hoidettava,  vaan<  niille  annetaan 
helposti  sulavia  ruokia  eikä,  kuten  tekijä  tahtoo,  appelsiineja,  omenia, 
päärynöitä,  mansikoita  y.  m.  Ei  äidiksi  tulevien  ole  pyrittävä  siihen,  että 
synnyttäisivät  lapsia,  jotka  ovat  ainoastaan  luuta  ja  nahkaa;  eivät  lasten- 
jauhot  pikkulasten  ravintona  koskaan  korvaa  sopivasti  miedonnettua  leh- 
män maitoa  eivätkä  estä  riisitaudista  (huom.  risatauti  ei  ole  sama),  kuten 
tekijä  väittää,  ja  aivan  luonnotonta  on  esim.  antaa  karviaismarjoja  6  kuu- 
kauden vanhalle  lapselle. 

Nämä  esimerkit  osoittavat  jo  tekijän  „ tieteellisen*^  kannan  ja  se  on 
teoksen  heikoin  puoli.  Kirjan  ansiona  taas  on  suuri  määrä  kasvikun- 
nasta saatuja  ruokalajeja,  joita  siinä  on  ehkä  enemmän  kuin  missään 
muussa  keittokirjassa  ja  joiden  joukosta  emännät  ja  ruuanlaittajat  var- 
maankin löytävät  paljon  hyvää.  Jos  tekijä  tai  suomentaja  olisi  jättänyt 
koko  johdannon  pois  ja  antanut  kirjan  esiintyä  vain  tavallisena  -käytän- 
noliisgnä  keittokirjana,  niin  olisi  se  paljon  paremmin  vastannut  tarkoi- 
tustaan. 

Paitsi  runsaita  painovirheitä  on  kirjassa  paljon  epätasaisuutta  suo- 
mennoksessa. Toisinaan  on  kirjoitettu  animalinen,  toisinaan  taas  anintaa- 
ime/i.  Vispilöidään  ja  vispilöitään  käytetään  vuoronperään.  Siivilöitään 
käytetään  yksinomaan,  samoin  vispilöitty,  jotka  molemmat  ovat  väärin 
johdetut  Sitäpaitsi  on  kieli  murteellista  ja  siinä  on  käytetty  paljon  ou- 
toja sanoja  esim.  »lyöpätään*,  „raastitaan",  „vuoka"  y.  m.  Nykyään  ei 
myöskään  enää  puhuta  tuko^xXomsidi  aineista,  vaan  (^///pi  to  isistä,  eikä 
rw//^/V/haposta,  vaan  /i«*>ti/haposta. 

o.  V.  L. 

Terveysopillista  kirjaUisnutta. 

Max  Oker-Blom.     Koulunuorison  terveydenhoito:     Hygienian  alalta  n:o  i.  Kol- 
messa luennossa.    Otava  66  siv.    Hinta  i:  — 

Meidän  ensimäinen  ja  kokenein  koululääkärimme  on  näihin  kolmeen 
luentoon  supistanut  koulun  terveysopin.  Ensimäisessä  saamme  kuulla 
pääpiirteet  kouluhuoneiden  hygieniasta,  s.  o.  millaiset  vaatimukset  meillä 
täytyy  olla  kouluhuoneiden  puhtaana  pidosta,  valoisuudesta,  ilmavuudesta 
ja  lämpömäärästä.  Tämän  lisäksi  hän  vielä  huomauttaa,  miten  tärkeätä 
ruumiin  ravinto  ja  yön  lepo  on  koulutyöhön  nähden,  ja  miten  kodin, 
s.  o.  lasten  vanhempain,  on  järjestettävä  sekä  ateriansa  että  valvomisensa 
niin,  etteivät  lapset  nälkäisinä  tai  väsyneinä  tule  kouluun.  Tätä  yhteis- 
toimintaa kodin  ja  koulun  välillä  teroitetaan  vielä  enemmän  toisessa  luen- 
nossa, jossa  puhutaan  lasten  yksilöllisestä  puhtaudesta.  On  luonnollista, 
että  lasten  puhtaus  riippuu  siitä,  millainen  puhtaus  ja  huolellisuus  vallit- 
see kotioloissa,  ja  tässä,  jos  missään,  on  parannusten  aikaansaaminen  mah- 
dollinen ainoastaan  yhteistoiminnan  avulla.  Tämä  luento  herättää  luki- 
jassa vielä  suurempaa  mielenkiintoa  kuin  edellinen  ja  siinä  tuleekin  esiin 
käytännöllisen  koululääkärin  kokemukset.  Ja  ne  keinot,  joita  hän  esittää 
koulunuorison  puhtauden  ja  siisteyden  kohottamiseksi,  edistävät  varmasti 
myöskin  siisteyden  juurruttamista  kotioloihin.  Luennon  lopulla  puhuu 
hän  vielä  lyhyesti  sielun  puhtaudesta  ja  vaatii  m.  m.  suurempaa  avomie- 
lisyyttä elollisten  olentojen  syntymiseen  nähden,  jättäen  sen  esittämisen 
etupäässä  koulun  asiaksi. 

Kolmannessa  luennossa  esittää  tekijä  kulkutaudit  ja  tarttuvat  hivut- 
tavat taudit,  sekä  miten  on  meneteltävä,  että  koulu  ei  näitä  tauteja  levit- 
täisi. Kun  koululääkäreitä  vielä  on  harvassa,  maaseudulla  tuskin  mis- 
sään, niin  on  näidenkin  seikkojen  tunteminen  tärkeätä  sekä  opettajille  että 
lastan  vanhemmille.  Eri  mieliä  voi  kuitenkin  olla  siitä,  onko  keuhkotau- 
tisille —  kuten  tekijä  esittää  —  perustettava  omat  koulunsa. 

Kirjanen  perustuu  etupäässä  niihin  kokemuksiin,  joita  tekijä  on  saa- 
nut toimiessaan  koululääkärinä  Helsingissä,  mutta  soveltuu  tietysti  kou- 
luoloihin maaseudullakin.  Maaseudulla  on  kouluhuoneiden  terveydellisissä 
oloissa  vielä  suurempia  epäkohtia  kuin  kaupungeissa,  ja  koululääkäreistä 
ei  maalla  voi  vielä  pitkään  aikaan  olla  puhettakaan,  jonka  vuoksi  epä- 
kohtien korjaaminen  jää  opettajien  ja  koulun  johtokuntien  asiaksi.  Siinä 
suhteessa  tältä  kirjalla  juuri  on  merkityksensä,  että  se  kääntää  heidän 
huomionsa  näihin  asioihin  —  eikä  terveydenhoito  siedä  laiminlyömistä» 
vaan  sen  pitäisi  kaikkialla  olla  alituisen  huolen  esineenä.  Suosittelemme 
siis  tätä  kirjasta  kaikille  koulumiehille  ja  -naisille  sekä  lasten  vanhemmille. 

G.  V.  L. 

Al«FR£D    BitAMSBNf    Elämän  manna.    Suom.  G.  V.  Levander.     Otava.  Hinta 
i:  50. 

Aina    Hippokrateksen    ajoista  asti   on  kaikki  tautisuus  johdettu  pi- 
ilv  ■  .  laantuneesta  verestä  tai  turmeltuneista  ruumiinnesteistä.  Mutta  kun  lääke- 

tiede viime  vuosisadan  keskipalkoilla  alkoi  mennä  huimaavaa  vauhtia 
«teenpäin  ja  paljon  uutta  tuli  esiin,  varsinkin  tautien  luonteessa,  niiden 
syissä  ja  aiheuttajissa,  mainitaksemme  ainoastaan  bakteriologian,  ja  kun 
yhä  enemmän  alettiin  kääntää  huomiota  hygienisiin  aloihin,  niin  joutui 
tämä  Hippokrateksen  ja  egyptiläisten  lääkärien  väite  kokonaan  unohduk- 
siin. Nyt  se  taas  astuu  uudestaan  esiin,  mutta  uudella  nimellä:  aineen- 
vaihto.  Nykyään  pannaan  yhä  enemmän  huomiota  turmeltuneeseen  ai- 
neenvaihtoon  ja  sen  syyksi  luetaan  monet  taudit,  jotka  aiheuttavat  en- 
nenaikaisen vanhentumisen  ja  kuoleman.  Pyrkiessään  parantamaan  tätä 
huonoa  aineenvaihtoa  nykyaikaisessa  ihmisessä  panevat  toiset,  kuten  Hind- 
hede,  pääpainon  ravinnon  laadulle,  toiset  taas  kuten  Bramsen,  syömista- 
valle. Molemmat  he  tuomitsevat  lihan,  varsinkin  jokapäiväisenä  ravin- 
tona, hyljättäväksi.  Bramsen  sen  lisäksi  ylistää  sokeria  ainoaksi  päära- 
vinnoksi ja  pitää  sokeria  kaikissa  kudoksissa  elämän  ylläpitäjänä.  Ei  hän 
kuitenkaan  sokerilla  tarkoita  kemiallisesti  puhdasta  sokeria,  vaan  käyttää 
sitä  kollektiivisena  nimityksenä.  Sokerin  käymistä  tai  muuttumista  ruu- 
miissa hän  koettaa  selittää  kaiken  vitaalisen  elämän  ilmiönä,  pitäen  sitä 
elämän  mannana,  elämän  ehtona  ja  sen  opin  valossa  hän  koettaa  ratkaista 
alkohooli- kysymyksen,  selittää  ennenaikaisen  vanhentumisen,  kaiken  tauti- 
suuden y.  m.  Vaikka  ravitsemiskysymyksessä  vielä  tieteen  nykyisellä 
kannalla  ollessa  on  monta  aukkoa,  niinkuin  Bramsen  itsekin  myöntää^ 
niin  on  hän  siksi  rohkea,  että  hän  teoriastaan  johtaa  kaikki  selitykset 
sekä  tauteihin  että  hyvinvointiin.  Hän  ei  anna  juuri  mitään  arvoa  muulle 
ruumiin  hoidolle  eikä  urheilulle.  Henkisen  kyvykkäisyyden  hän  väittää 
johtuvan  puhtaasta  aineenvaihdosta  ja  mielisairaudet  turmeltuneesta  ai- 
neenvaihdosta. 

Kun  kultuurikansoissa  yleinen  tautisuus  ja  raihnaisuus  yhä  lisään- 
tyy, niin  on  ymmärrettävissä,  että  ilmestyy  ihmisiä,  jotka  koettavat  etsiä 
yleisiä  syitä  tähän  suvun  rappeutumiseen.  Tällaiset  teokset  ovat  aina 
omiaan  herättämään  mielenkiintoa.  Ne.  huomauttavat  meitä  siitä,  että  elä- 
mämme ei  ole  semmoista  kuin  sen  pitäisi  olla,  ja  että  me  siis  itse  olemme 
syynä  sairaalloisuuksiimme,  jotka  Bramsenin  opin  mukaan  kaikki  johtu- 
vat siitä,  että  syömme  sopimattomia  ruokia  sopimattomalla  tavalla. 

G.  V.  u 

Yfmer  söderströ miltä:  Walter  Raleigh,  Shakespeare.  Suom.  Vihtori 
liehton^n.  8:  25.  —  Albredit  Wirih,  Maailmanliike.  Suom.  L  K.  I.  1:  50.  — 
Olga  Lönnbohm,  Laululeikkejä.  2  painos.  1:  75.  —  Bo(dd  Amundsen,  Luoteis- 
väylän purjehtiminen.  15  vhk.  — :  55.  —  Vihiori  Peltonen,  Keksintöjen  kirja.  43 
—45  vhk.  &  - :  65.  —  Gustav  Bang,  Nykyaika.  6  vhk.  —:  60.  —  G.  Melander, 
Luonto  tieteen  valossa.  9  &  10  vhk.  1:  50.  —  Htigo  Schvlman^  Taistelu  Suo- 
mesta 1808—1809.  7  vhk.  — :  60.  —  OUo  Ludvig,  Heleija.  Suom.  Ester  Pe s- 
tonen.  1:  75.  —  Herodotos,  Historia-teos.  Suom.  E  dv.  Bein.  Toinen  nidol. 
S:  50.  —  Marja  Salmela,  Kappale  kahden  matkaa.  2:  75.  —  Hermann  Hesae, 
Peter  Gamenzind.  Suom.  E.  B.  2:  25.  —  Charles  Kingsleyf  Hypatia.  Suom.  O.  E. 
Lampun.  8:  75.  —  Ferenz  Cseprechv,  Hevospaimen.  Unkarilainen  kansannäy- 
telmä. 1:  50.  —  Gustaf  von  Numers,  Elinan  surma.  Suomennos  2:  50.  —  Michel 
Masson,  Historiallisia  lapsia.  Suomen  lapsille  kertonut  Bope  Kojonen  1:80. 

—  Kirkkolaki  — :  95.  —  Karl  Gerpk,  Paimenääniä.  Suom.  Martti  Helle- 
vuori,  1  vhk.  — :  60.  —  Oma  maa  III  osan  loppu.  87  &  38  vhk.  2:  —.  —  So- 
sialidemokratian vuosisata.  48  vhk.  — :  25,  —  Konr,  ReijoYaara.' Ax\i  ja  lapsi. 
Lapsen  terveydenhoidossa  ja  kasvatuksessa  huomioonpantavia  seikkoja  (Kyllä, 
kirjasia  n.  84  &  85)  — :  10. 

Otavalta:  H.  Rider  Haggard,  Kuningas  Salomon  kaivokset  9—10.  vhk. 
h  — :  15.  —  Toivo  Tarvas,  Legendoja.  2:  — .  —  Eino  Leino,  Hallayö.  Bunoja. 
H:  25.  —  Carl  Etoald,  Pikku  poikani.Suom.Helmi  Weoksell.  1:75.—  Fritjuv 
Berg,  Troian  sota.  Suom.  K.  K.  2:  75.  —  Tanskalaisia  kansansatuja.  Suomen- 
nos. —:  15.  —  Stanley  Waterloo  Luolaihmiset.  Suom.  Toivo  Vallenius8:— . 

—  Hermann  Sudermann,  Surutar.  Suomennos.  2  painos  1:  50.  —  Gustave 
Flauhert,  Salammbo.  Suom.  Jalmari  Finne.  3:  50.  —  J.  H,  Erkko,  Kootut 
teokset.  10  vhk.  — :  50.  —  J.  H,  Erkko,  Bunoelmia.  Edellinen  osa.  4:  — .  — 
B,  H  Päivänsalo,  Helsingin  laitakaupungilta.  — :  75.  —  HUja  Haahti,  Vanhaa 
ja  uutta.  1:  75.  —  C.  Georg  iStor&^Scfc,  Mestari  Olavin  häät.  Suom.  Juho  Ahava. 

1:   50.    —  Jeremias  GoUhelf,   Miten   Uli   renki  tulee  onnelliseksi  Suom.  Joel 
Lehtonen.   8:   — .    —  Gottfried  Keller,  Martin  Salander.  Suom.  Kyösti  Vil- 
kuna. 8:  75.  —  G.  A,  Gripenberg,  Suomen  sota  1808-1809.  6  vhk.  — :  65.  — . 
Maahenki.   7—10   vhk.  k  — :  60.  —  E,  Nevanlinna,  Suomen  raha-asiat  vuosina  . 
1868-1904.  8  vhk.  1:  25. 

I^ansalta:  H.  G.  Bering  Liisberg^  Napoleon.  5 — 8  vhk.  ii  — :  65.  — 
Victor  Hugo,  Kurjat.  10 — 11  vhk.  1:  — .  —  JElrkki  Kaila,  Luonnontiede  ja  us- 
konto J:  50.   —  Vtctor  Hugo,  Kurjat.  I— IL  Suom.  Vihtori  Lehtonen.  5:50. 

—  Alphonse  Daudet,  Kuninkaita  maanpaossa  II.  Suom.  Kasimir  Leino. 
"2:  26.  —  Alpo  Noponen,  Ihmis3ryden  merkki  y.  m.  kertomuksia.  2:  50.  —  Kirk- 
kolaki   Suomen   suuriruhtinaanmaan   evankelisluterilaiselle   kirkolle.    1:    25.  — 

Kansanvalistusseuralta:    Kansanvalistusseuran  kalenteri  1909.  1:  75. 

Osuuskunta  Kehitykseltä:  Narrien  yhteiskunnasta.  Muutamia  August 
Strindbergin  kertomuksia.  Suom.  Väinö  Tanner.  2:  — .  —  A,  Bebd,  Naisen 
asema  porvarillisessa  ja  sosialistisessa  yhteiskunnassa.  — :  25.  —  Lissagaray, 
Parisin  veripäivät  eli  Parisin  Kommunin  historia  v.  1871.  Suom.  Sulo  Vuo- 
lijoki ja  Väinö  Tanner.  3—4  vhk.  k  — :  50. 

Vihtori  Kososelta:  Eino  Leino,  Naamioita  in:s  sarja  4:  — .  —  L, 
Onerva,  Bnnoja.  2:  — .  —  Larin  Kyösti,  Vuorivaeltaja,  runokokoelma.  Siv.  177. 
'2:  50.  —  Kaapro  Jääskeläinen,  Iloisia  juttuja  nijalV.  Osa  1:  — .  —Anton 
Menger,  Uusi  valtio-oppi,  suom.  J.  K.  Kari.  Hinta  2:  75.  —  Anton  Menger, 
Kansanpolitika,  suom.  J.  K.  Kari.  Hinta  1:  25. 

O.  W-  Edlundilta:  Z.  Topelius,  Fältskäms  berättelser.  12— 18  vhk.  J:  — . 

—  Ludvig  Hev^,  Bäätälinkisälli  Andreas  Jelkyn  merkilliset  elämänvaiheet. 
Suom.  Samuli  S.  2  painos.  2:  75. 

Heliokselta:  Bertel  Qripenhergy  Svarta  sonetter.  1:  75.  —  N.  Hammar- 
iiHwi.  Kahden  muurahalBen  seikkailut.  2:  20. 

O.  V.  Tel^nlltä:    Johan  Bqjer,  Äiti.  -:  75. 

Tietosanakirja    0.*-Y:ltä:    Esittely  vihko.     Tietosanakiria  1  vhk.  — :  75. 

M.  V.  vuolukatta:  Värillinen  jäljennös  J.  K.  Kyyhkysen  taulusta  ^Lap- 
palainen ja  hänen  poronsa".    fUfenbenkartongilla  1:  25,  kiiltopaperilla  — :  75. 

E^lr^apaino  „Sanan  vallalta*':  Edna  Lyally  Donovan.  Suom.  Tilda 
Ilm  f^t niemi.  4:  50. 

Suomalaisen  l^ir^adlisuuden  Seurelta:  Z7.  T.  SireliuSf  Kansatieteellisiä 
tutkimuksia.  Suomalaisten  kalastus.  Osa  UI.  12:  — .  —  F.  Alava,  Vatjalaisia 
iittiitapoja.     (Vähäisiä  kirjelmiä  XLIH).  — :  75. 

Vr^ö  WeilinUtä:  Maria  Hagar^n-Jotuni.  Rakkautta.  2  painos.  3:  50.  — . 
J.  V  Havidinna,  Tavaraoppi  I.  —  J,  F.  OUinen,  Suomenkielen  lukukirja  TL.  — 
Yihtori  Lähde,  Kuinka  on  kansakoululaitoksemme  järjestettävä?  1:  15.  —  Ema- 
nttel  Svedenbora,  Elämän  oppi  uutta  Jerusalemia  varten.  Suom.  C.  G.  Svan, 
2:  — .  —  Uno  Osmio,  Kuumehoureissa  y.  m.  kertomuksia.  2:  75.  —  Aleksis  Kivi, 
S<5ltsemän  veljestä,  8  vhk.  — :  90. 

suomen  l^ylvösiemenylidistykseltä :  Suomen  Kylvösiemenyhdistyk- 
st-n  esitelmiä' n:ot  1 — 6. 

Emil  Vainiolta:  C.  J.  L.  Almqvist,  Araminta  May.  Suomennos  — :  70. 
—  Laurids  Bruun,  Pan.  Nelituntinen  romaani.  Suomennos.  1:  60. 

Osuuskunta  Väinämöiseltä:  Gustave  Flaubert,  Salambo.  Suom.  K.  E. 
Petra.  3:  50. 

Eesti  UUöplaste  Seltsiltä:     Sirvilauad  1909.  10  kop. 

Mikael  A^ricola^  hänen  elämänsä 
ja.  kirjallinen  toimensa.  Kirjoitti 
Jaakko  Gummerus.  Somisti  Väinö 
Blomstedt.     Hinta  2:  50. 

r  skonnonhistoriallisia  Inentoja. 
Kirjoittanut  Erkki  Kaila.  Hinta 
i*5  p. 

Vanhan  Testamentin  nskonto  mni- 
*\on  mninals-itämaalaisten  us- 
kontojen puitteissa.  Kirjoitta- 
nut professori  Ernst  Sellin.  Suo- 
mensi ja  selittävillä  muistutuksilla 
varusti  Harri  Holma.  Hinta  1:  50. 

Raamatnn  naisia.  Etty  Theobaldtin 
nmkaan  suomeksi  toimittanut  Au- 
rora Niemi.  I  osa.  Vanha  Testa- 
mentti. Hinta  1:  50.  II  osa.  Uusi 
Testamentti.     Hinta  1:  10. 

']  vitojen  Ja  polkien  kasTatns  lap- 
sunsvnosina.  Sananen  kansan 
niiisille.  Kirjoittanut  Ellice  Hop- 
kins.  Suomentanut  Hannes  Lei- 
viskä.    Hinta  60  p. 


Aikamme  Johtavia  aatteita.  Kir- 
joittanut Wa8hington  Gladd^n. 
Englanninkielest-ä  suomensi  K.  J. 
Saarinen.     Hinta  1:  65. 

Luonnontieteellisiä  esitelmiä  I. 
Pitänyt  kasvitieteen  professori 
Jdh.  Reinke.  Suomentanut  Ludv. 
Kesäniemi.  Hinta  1:  10.  (II  osa 
ilmestyy  kohdakkoin). 

Yeroitnspolitiikan  pääpiirteet. 
Kirjoittanut  O.  Hannikainen.  Hin- 
ta 2:  25. 

Jyväskylän  Lyseo  18  Vio58-l9V/,o08. 
Opettajiston  ja  entisten  oppilaiden 
toimittama  juhlajulkaisu  viisikym^ 
menvuotisen  toiminnan  muistoksi. 
354  sivua  suurta  8:o  kokoa.  Run- 
saasti kuvitettu.     Hinta  4:  50. 

Urheilijan  opas.  Koti-  ja  ulko- 
maisten asianharrastajien  avus- 
tuksella toimittanut  Lauri  Pihkala. 
372  sivua  1 15  kuvaa.  Hinta  vaa- 
tekansissa  5:  — ,  nidottuna  4:  25. 

Ida  Halbergin 

oiiskymmenouofispäiDän  johdosta. 

Kirjoittanut 
JALMARI  HAHL. 

Taiteilijan  työ  on  vaivoista  rikasta,  täynnä  ponnis- 
telua, eteenpäinpyrkimystä,  ylöspäinnousua.  Vuoren- 
harjalle  nousemiseen  tahtoisin  sitä  verrata.  Suuren  tai- 
teen toivioretkeläinen  ei  voi  pysähtyä,  hänen  tulee  alati 
pyrkiä  ylemmä,  hän  huomaa  yhä,  kuinka  ylös  hän  jo 
lieneekin  kiivennyt,  että  ylin  huippu  sentään  vielä  on 
saavuttamatta,  että  se  kenties  onkin  saavuttamattomissa, 
se  kun  kätkeytyy  pilviin  ja  pääsy  ja  kulkusuunta  sinne 
on  vielä  aikalaisille  tuntematon,  ehkäpä  ihmisjalan  as- 
tunnalta ainaiseksi  suljettu.  Mutta  ylöspäin  hän  sen- 
tään yhä  pyrkii.  Ja  tämä  ponnistelu,  tämä  uusien  alppi- 
polkujen  raivaaminen,  tämä  uusien  näkö-alojen  saavut- 
taminen ja  etäisyyskatseiden  luominen  —  se  karkaisee, 
se  vilkastuttaa  ja  rikastuttaa  mielen  luomavoimia. 

Suuren    näyttelijättäremme    äskeinen    merkkipäivä 

Valvoja  1908,  XII. 

panee  meitä,  iloitsemaan  siitä,  että  hän  taidenousunsa 
kaaniin  keskipäivä-ennätyksen  saavutettuaan  ön  ko- 
honnut niin  korkealle,  voimakkaan  auringonpaisteen  ja 
ylhäisten  ilmapiirien  tuulahduksiin.  Sillä  tämä  saattaa 
meitä  ajattelemaan,  miten  palava  on  hänen  taidesie- 
lunsa  hehku  ja  into,  miten  uupumaton  hänen  nousu- 
pyrkimyksensä.  — 

En  aio  tässä  mainita  faktoja  Ida  Aalbergin  loista- 
valta näyttelijäuralta.  Sitä  on  usein  tehty,  ja  viimeksi 
nyt  hänen  merkkipäivänsä  johdosta.  Kuitenkin  käy- 
tän tilaisuutta  hyväkseni  lausuakseni  sen  toivomuksen, 
että  pian  meillä  saataisiin  toimeen  täydellinen,  kuvien 
valaisema  monografia  Ida  Aalbergin  tähänastisesta  ke- 
hityksestä ja  taidetoiminnasta.  En  ole  niitä,  jotka  vaa- 
tivat, että  taiteilijan  kehitys-  ja  elämänjuoksu  on  oleva 
loppuun  kulunut,  ennenkuin  voidaan  ryhtyä  yhtenäisesti 
hänen  luomiaan  selostamaan.  Varsinkin  suuren  näytte- 
lijän toiminta  on  merkitykseltään  sellainen,  että  seik- 
kaperäinen ja  valaiseva  esitys  hänen  kehityksestään 
vielä  hänen  eläessään  tuo  hänet  ikäänkuin  meitä  lä- 
hemmäksi. Tällaisia  monografioja  on  kirjoitettu  useim- 
mista suurista  ulkomaiden  näyttelijöistä.  Mainitsen  ai- 
noastaan seuraavat  näyttelijä-monografiat :  Eleonora 
Duse,  Sarah  Bernhardt,  Ellen  Terry,  Joseph  Kainz. 
Luetteloa  voisi  runsaasti  jatkaa. 

Tervetullut  olisi  myös  epäilemättä  suuren  näytteli- 
jättäremme oma  kirjoittama  biografia-  tai  memoaari- 
teos-  Sarah  Bernhardt'in  äsken  julkaisema  teos  Ma 
donble  vie  panee  sellaista  ajattelemaan  ja  toivomaan. 
—  Vaikka  en  kiellä,  että  taiteilijatar  vielä  voi  tarjota 
meille  monta  kaunista  näyttämöllistä  luomaa,  täyt3mee 

tunnustaa,  että  hänen  tähänastiset  aikaansaannoksensa 
jo  ovat  niin  selväleimaiset  ja  monipuoliset,  että  ne  tar- 
joavat riittävästi  runsaan  kuvausaineksen. 

Ida  Aalbergin  taiteen  luonteesta  ja  ominaisuuksista 
voi  sanoa  hyvin  paljon.  Rajoitun  tässä  ainoastaan  mai- 
nitsemaan parisen  piirrettä,  jotka  olen  havainnut  yhteis- 
työssä hänen  kanssaan, 

Ida  Aalbergin  taidetyöskentely  on  mitä  ahkerinta, 
mitä  tunnoUisinta.  Se  tapa,  millä  hän  tutkii  osansa,  on 
erittäin  mieltäkiinnittävä  ja  tarjoaa  varsinkin  nuorille 
näyttelijöille  opettavan  ja  innostavan  esikuvan.  Koko 
hänen  osantutkimisensa  on  taiteellista  luomatyötä.  Hä- 
nen lukiessaan  näytelmää  tämä  herättää  hänessä  pe- 
rustunnelman, jonka  valossa  hän  näkee  sen  draamalli- 
sen kokonaisuuden.  Mutta  tämä  tunnelmallisuus  käsit- 
tää myös  kaikki  yksityisseikat,  näyttämökuvan,  valais- 
tusvivahdukset,  y.  m. 

Ennen  vierailuansa  D'Annunzion  La  Gioconda  näy- 
telmässä taitelijatar  pyysi  lainata  minun  kappaleeni  mai- 
nittua draamaa.  Kun  hän  vierailunsa  loputtua  antoi 
sen  minulle  takaisin,  hän  pahoitteli  sitä,  että  oli  kir- 
joittanut sen  täyteen  huomautuksia.  Minä  päinvastoin 
pidin  tätä  näin  mieltäkiinnittäväksi  „regia-kirjaksi"  muo- 
dostunutta kappaletta  suuriarvoisena  näyttämö-psyko- 
logisen työskentelyn  näytteenä.  Erinomaisen  sattuvasti 
nuo  taitelijattaren  huomautukset  osoittavat,  miten  hie- 
nosti hän  analyseeraa  näytelmää,  miten  eheän  taiteel- 
lisen visionin  hän  siitä  saa. 

Yhtä  mieltäkiinnittävä  kuin  tämä  Ida  Aalbergin  sub- 
jektivinen  luomatyö,  on  myös  hänen  objektivinen  näyt- 
tämötyönsä,  varsinainen   näyttelijä-taide :    draamallisen 

visionin  suggeroiminen  katselijoille.  Hänen  suggeroimis- 
keinonsa  ovat  moninaiset.  Kiehtovin  näistä  keinoista 
on  mielestäni  hänen  äänensä  ja  lausuntonsa.  Tämä  sie- 
lullisten tilojen  tulkitsija  on  hänellä  hopeanheleä  ja  ihail- 
tavan taipuisa,  uskollisesti  tunteen  väreilyjä  ilmoille 
siirtelevä.  Suurin  on  sen  tenho,  kun  se  tulkitsee  sy- 
viä traagillisia  tunteita,  jotka  eivät  vaadi  dynaamista 
ponnistusta.  Mainitsen  esimerkkinä  ainoastaan  La  Gio- 
conda  näytelmän  viimeisen  näytöksen.  Hänen  siinä  käyt- 
tämänsä tekniikka  tuntui  melkein  henkiseltä  —  niin 
melkoisesti  se  hylkäsi  ulkonaiset  teatterikeinot,  tyytyen 
diskreettiin  plastiikkaan,  joka  helläkätisesti  säesti  miltei 
seesteenkirkasta  äänen  väreilyä.  Tällaisissa  kohdin  Ida 
Aalberg  tarjoaa  suurinta,  mitä  nykyaikainen  näyttelijä- 
taide  voi  aikaansaada.  Ja  olisin  taipuvainen  tämän  joh- 
dosta olettamaan,  että  tulevaisuuden  näyttämö-esitys  on 
muodostuva  tämänluon teiseksi. 

Suloisella  äänisoittimellaan  tulkitessaan  tällaisia  sy- 
viä ja  hienoja  tunnetiloja  Ida  Aalberg  ei  yksistään  ole  ny- 
kyajan suurimpia  näyttämötaiteilijoita,  hän  on  myös  ih- 
meellinen taiatar,  joka  esiinloihtimalla  tenhollaan  var- 
masti vangitsee  katsojan. 


SELMA  LAGERLÖF. 

KUVANNUT 

VALFRID  VASENIUS. 


OÖSTAvBERLINGIN  TARU. 

«Raukkaa  sitä  joka  on  tyhmä!  On  surku  häntä,  missä  hän 
onkin.  Ja  suurin  surku  on  sitä,  joka  on  tyhmä  ja  asuu  Värmlan- 
nissa." 

Nuori  kreivi  Henrik  Dohna  oli  tyhmä.  Surku  häntä.  Mutta 
tyhmyys  johti  siihen,  että  hän  noudatti  ilkeän  äitinsä  neuvoja,  ja  si- 
ten hän  itse  tuli  ilkeäksi  nuorta  kreivitärtänsä  kohtaan. 

Nyt  kreivi  näytti  tahtovan  voittaa  takaisin  Jumalan  armon  ja 
ihmisten  kunnioituksen  korjauttamalla  Svartsjön  kirkon. 

Silloin  myöskin  vanhanaikaiset  kattomaalaukset  joutuivat  liima- 
värin  peittämiksi.  Kirkko  oli  nyt  valkoinen  kuin  talvi,  alaston  kuin 
köyhyys,  kalpea  kuin  tuska. 

Ja  kaikki  vanhat  pyhimyskuvat  oli  kreivi  itse  upottanut  Löfven- 
järven  pohjattomaan  syvyyteen.  Sitä  tehdessään  hän  tunsi  puolus- 
tavansa puhdasta  evankelista  oppia. 

Lieneekin  ollut  aina  noiden  pyhimysten  laita  niin,  että  he  ka- 
dottivat valtikkansa  tahi  korvansa  tahi  kätensä.  Ja  seurakunta  vä- 
syi niiden  korjaamiseen  ja  toivoi  pääsevänsä  niistä. 

Koitti  siis  se  sunnuntai,  jolloin  kreivi  Henrik  istui  kukitetussa 
nojatuolissaan  kirkon  kuorissa  ja  oli  saava  kiitospuheensa  papilta. 
Mutta  ennenkuin  niin  pitkälle  päästiin,  lyödään  yhtäkkiä  kirkon  ovet 
auki,  ja  sisään  tulevatkin  vanhat  pyhimykset,  läpimärkinä  Löfven- 
järven  vedestä,  viheriän  mudan  ja  ruskean  liejun  tahraamina.  Sanaa- 
kaan sanomatta  he  astuvat  suoraan  kreivin  luo,  nostavat  hänen  tuo- 
linsa olkapäilleen,  kantavat  hänet  ulos  kirkosta  ja  jättävät  hänet 
kirkkomäelle. 

Kavaljeerit! 

Niin,  kavaljeerit  ne  tietysti  olivat  pukeutuneet  pyhimysten  näköi- 
siksi. Mutta  eikö  uloskannettukin  ollut  muuta  kuin  vain  tyhmä  kreivi? 

Kävihän  aivan  samoin  monen  ^myöhäisten  aikojen  lapsen**  sy- 
dämenkirkossa.  Pöyhkeilipä  siinä  1880-luvulla  seurakunnan  mahta- 
vimpana  henki,  jolla  oli  komea  nimi:  realismi  tahi  todellisuuden- 
runoilu.  Hänhän  maalautti  sydämenkirkkomme  valkoiseksi  kuin  talvi^ 
alastomaksi  kuin  köyhyys,  kalpeaksi  kuin  tuska.  Ja  kaikki  ne  van- 
hat pyhimykset,  joita  sanotaan  ihanteiksi,  hän  upotti  Unhonjärven 
pohjattomaan  syvyyteen.  Ne  olivatkin,  nuo  pyhimykset,  jo  kadotta- 
neet valtikkansa  ja  korvansa  ja  kätensä  eivätkä  enää  olleet  korjatta- 
vissa. Ja  niitä  upottaessaän  ajan  henki  tosin  ei  juuri  tuntenut  puolus- 
tavansa puhdasta  evankelista  oppia,  mutta  sitä  enemmän  puhdasta  jär- 
jen uskontoa,  eksaktista  tutkimusta,  sanalla  sanoen  korkeinta  kultuuria. 

Mutta  sillä  hetkellä,  jolloin  tämä  mahtava  henki  jo  oli  julistet- 
tava ihmiskunnan  jaloimmaksi  hyväntekijäksi,  juuri  silloin  tulivat 
Selma  Lagerlöfin  kavaljeerit  ja  kantoivat  hänet  muitta  mutkitta  ulos 
kirkosta.    Toimittakoon  sitten  kuka  tahansa  hänet  jälleen  sisään. 

Mutta  häntä  ei  kannettu  sisään.  Päinvastoin:  hänenkin  täytyi 
nuoren  kreivin  tapaan  lähteä  häpeällä  vieraille  maille. 

Hän  oli  liian  tyhmä  Värmlannille. 


Kuka  oli  siis  sisimmältä  olemukseltaan  tuo  ajan  henki? 

Selma  Lagerlöf  on  itse  häntä  kuvaillut,  kertoessaan  kuinka  nuor- 
ten usein  täytyi  ihmetellä  vanhojen  kertomuksia.  Kun  kerrottiin  kuinka 
seikkailujen  raju  ajokulku  jyryllä  ja  pauhulla  kuohui  pitkän  Löfven- 
järven  ympärillä,  niin  nuoret  kysyivät: 


Selma  Lajs^erlöf. 

—  Eivätkö  sen  ajan  ihmiset  koskaan  ajatelleet  mitä  tekivät? 

—  Tietysti  he  ajattelivat,  vastasivat  vanhat. 

—  Mutta  eivät  samoin  kuin  me  ajattelemme,  inttelimme  me. 

Ja  silloin  vanhukset  eivät  ymmärtäneet  mitä  tarkoitimme. 

Mutta  me  ajattelimme,  me,  itsetarkkaamisen  kummallista  hen- 
keä, joka  jo  oli  saanut  asuinsijaa  sisässämme.  Jääsilmineen  ja  pit- 
kine koukkusormineen  hän  istuu  sielumme  sisimmässä  sopukassa, 
nykkien  irti  olemuksemme,  aivankuin  vanhat  mummot  nykkivät  rikki 
silkki-  ja  villatilkkuja. 

Lopuksi  on  parhaat  tunteemme,  alkuperäisimmät  ajatuksemme 
tutkittu,  tarkastettu,  rikkirevitty,  ja  jääsilmät  ovat  katselleet  tätä  me- 
noa, ja  hampaaton  suu  on  ilkkuen  kuiskannut:  kas  repaleita,  vain 
repaleita! 

Kuinka  uskalsivatkaan  kavaljeerit  kantaa  tuon  mahtavan  hen- 
gen ulos  kirkkomäelle.^  Ja  miksei  kukaan  toimita  häntä  jälleen  sisään? 

Siksi  että  nuo  kavaljeeritkin  olivat  muuta  kuin  miltä  he  näyttivät. 

He  ovat,  sanoo  Gösta  Berling  itse,  runon  vanha  kaksitoistikko, 
joka  esiintyy  läpi  aikojen.  He  ovat  aikoinaan  ohjanneet  maailmaa  Olym- 
pon  pilviseltä  huipulta,  asuneet  lintuina  Ygdrasilin  viheriässä  latvassa, 
istuneet  kuningas  Arturin  ympyräpöydän  ääressä  ja  käyneet  paladii- 
neina  Kaarle  Suuren  armeijassa. 

He  taistelivat  runon  ikuista  taistelua  ylenpaltista  järkeilemistä 
vastaan.     Siksi  heidän  täytyi  kuin  täytyikin  voittaa. 


Mutta  ennenkuin  kavaljeerit  pääsivät  aloittamaan  voittokulkuansa 
myöhäisten  aikojen  lasten  mielissä,  oli  heidän  kova  taistelu  taistelta- 
vana tekijän  omassa  mielessä.  Itse  hän  on  siitä  antanut  hyvin  va- 
laisevan kertomuksen. 

Jo  lapsuudessaan  oli  Selma  Lagerlöf  kotona  tutustunut  ja  in- 
nostunut Värmlannin  herraskartanoiden  tarustoon.  Ja  varhain  hä- 
nessä myöskin  heräsi  halu  kirjoittaa  romaaneja  ja  toivo  siten  saada 
mainetta  ja  kunniaa.  Mutta  kun  hänen  kerran  sattumalta  oli  onnis- 
tunut sepittää  runopätkä,  niin  kääntyi  tuo  halu  runoilemiseen,  ja 
siinä  hän  valitsi  aivan  toisenlaisia  aiheita. 

Mutta  sitten  hän,  elettyään  miltei  koko  nuoruudenaikansa  ko- 
tona maalla,  tuli  Tukholman  ^korkeampaan  opettajatarseminaariin". 
Hän  ei  enää  runoillut,  ajatteli  vain  läksyjä  ja  oppitunteja.  Kotiseudun 
muistot  näyttivät  hälvenevän,  kun  oli  aivan  toisenlaisten  ihmisten  pa- 
rissa, ihmisten,  jotka  salasivat  kaikki  mitä  oli  heissä  omintakeista, 
jotka  kaikki  näyttivät  olevan  toistensa  kaltaisia. 

Mutta  juuri  vastakohta  noitten  suurkaupunkilaisten  ja  taruston 
ihmisten  välillä  herätti  yhtäkkiä  halun  kirjoittaa  kavaljeereista.  Ja 
kerran  tapahtui  että  hän  tuli  tunnilta,  joka  lienee  koskenut  Bellma- 
nia  tahi  Runebergia.  Sillä  heitä  ja  heidän  kuvaamiansa  henkilöitä 
hän  ajatteli  kotiin  mennessään.  Silloinpa  juolahti  yhtäkkiä  hänen 
mieleensä  ajatus:  onhan  tuo  Värmlannin  maailma,  jossa  olet  elänyt, 
yhtä  omintakeinen  kuin  Fredmanin  tahi  Vänrikki  Stoolin  —  jahka 
vain  osaat  sitä  oikein  kuvailla. 

Vähitellen  sitten  aihe  yhä  enemmän  selvisi  ja  lisääntyi.  Mutta 
sen  kirjallinen  muodostaminen  ei  ottanut  onnistuakseen. 

Ensin  hän  aikoi  kirjoittaa  romanssisikermän.  Vänrikki  Stoolin 
tapaan.  Sitten  hän  suunnitteli  näytelmää,  kunnes  lopuksi  päätti  että 
kavaljeeritarusta  tulisi  romaani.  Ja  kun  yritteli  muodostamaan  yksi- 
tyisiä lukuja  eikä  saanut  niitä  lujasti  liittymään  yhteen,  niin  näytti 
hänestä  sopivimmalta  että  kukin  luku  esittäisi  päättyneen  seikkailun. 

Mutta  kului  vuosikausia,  hän  jo  lähestyi  kolmeakymmentä  eikä  oi- 
keastaan ollut  vielä  saanut  kirjoitetuksi  kuin  kaksi  seikkailua,  nekin  ai- 
van toisenlaisia  kuin  nyt  ovat.  Hän  tunsi  että  häneltä  puuttui  inspi- 
ratsioni.    Mistä  tämä  johtui? 

Se  johtui  siitä  että  oltiin  „todellisuudenrunoilun"  loistokaudessa, 
ja  hän  piti  itsestään  selvänä  että  kirjoittaisi  ajan  mestarien  malliin. 
Hän  kyllä  puolestaan  piti  enemmän  romantikoista,  mutta  romantismi 
oli  kuin  olikin  kuollut,  eikä  hän  ollut  se,  joka  olisi  ajatellut  sen 
muotojen  uudestaan  elvyttämistä. 

Vaikka  siis  hänellä  oli  aivot  täynnä  kummitusjuttuja,  raivon 
rakkauden  kohtauksia,  ihmeenihania  daameja  ja  seikkailuhaluisia  ka- 
valjeereja, niin  hän  sentään  yritteli  kirjoittamaan  kaikesta  tästä  tyy- 
nessä realistisessa  proosassa.  Tietysti  mahdoton  oli  mahdotonta.  Ja 
naislehti  Dagny,  jolle  hän  lähetti  yhden  seikkailun,  palauttikin  sen 
pitäen  sitä  „ sopimattomana  lehteen  otettavaksi". 

Kuitenkin  hän  kerran,  enimmiten  pilalla,  kirjoitti  pari  lukua  ai- 
van toiseen  tyyliin,  käyttäen  jonkunlaista  rytmillistä  proosaa,  jossa 
Clii  paljon  oi  ja  voi.  Silloin  hän  tunsi  inspiratsionin  tulevan.  Mutta 
eihän  sopinut  sepittää  kokonaista  kirjaa  tähän  malliin. 

Lapuksi  tapahtui  sentään  että  hänen  lapsuudenkotinsa  myötiia 
vieraille,  ja  hän  kävi  sitä  katsomassa,  ehkä  viimeisen  kerran.  Silloin 
kaikki  vanhat  kotona  kuullut  tarumuistot  ikäänkuin  rukoilivat  häntä 
pelastamaan  ainakin  ne  unhoituksesta.  Ja  hän  päätti  kirjoittaa  niistä 
omalla  tavallaan.  Ihmiset  tulisivat  nauramaan;  kauan  toivottua  tun- 
nusturita  hän  ei  saisi,  mutta  hänen  täytyi  kirjoittaa  niin. 

Hän  yritti,  ja  pian  hän  varmasti  tiesi,  että  tällä  tapaa  hän  osaisi 
kirjoittaa  Värmlantilaistarunsa.  Mutta  yhtä  varma  hän  oli  siitä,  ettei 
kukaan  jaksaisi  Lukea  hänen  kirjaansa. 

3aadaksensa  kuitenkin  tietää  mihin  hänen  tarunsa  kelpasi  hän 
lähetti  muutamia  sen  lukuja  naislehti  Idunin  toimeenpanemaan  pai- 
kintokilpailuun.  Hän  saikin  palkinnon,  hänelle  hankittiin  vapauttaja 
rauhaa  jatkamaan,  ja  v.  1891  ilmestyi  Gösta  Berlingin  taru  kokonai- 
suudessaan. 


Tästä  tekijän  omasta  kertomuksesta  ilmenee  selvästi,  että  Värm- 
lantilaistaru  merkitsee  aivan  itsetietoista  kapinaa  „todellisuudenrunoi- 
lua"  vastaan.  Mutta  tähän  kapinaan  ei  Selma  Lagerlöfia  johtanut 
mikään  vastakkainen  teoria,  vaan  koko  hänen  omintakeinen  perso- 
naUisuutensa  ja  hänen  sydämensä  käsky,  hehkuva  rakkaus  kotiseutuun 
ja  sen  elämään. 

Tässä  rakkaudessa  piili  samassa  vastakohta  luontaisen  maa- 
laiselämän ja  suurkaupungin  hienostelun  välillä,  jota  hän  jo  pienenä 
tyttönä  oli  oudoksunut  oleskellen  vuoden  aikaa  Tukholmassa.  Ja 
johdonmukaista  oli  siis  että  hän  kapinassaan  nojautui  Hellmaniin  ja 
Runebergiin,  luontaisten  tunteitten  suuriin  kuvailijoihin. 

Meikein  kaikesta  tästä  johtuu,  että  Selma  Lagerlöf  todellisuus- 
runotlun  itsetarkkaamisen  vastakohdaksi  kuvaili  etupäässä  välittömiä 
luonteita. 

Ikäänkuin    vielä   selvemmin  valaistaaksensa  tätä,  hän  ei  tyydy 

esittämään  ti;ota  itsetarkkaamisen  jääsilmähenkeä  yksistään  »myö- 
häisten aikojen  lasten^  painajaiseksi.  Olipa  yksi  taruajankin  henkilö 
joutunut  hänen  valtaansa,  kaunis  Marianne  Sinclaire.  Ja  hän  ni- 
menomaan ihmettelee,  että  muut  värmlantilaiset  ovat  välittömiä  kuin 
lapsia,  totellen  jokaista  mielihaluansa. 

Marianne  sitä  vastoin  ei  ole  välitön.  Mutta  hän  onkin  elänyt 
aivan  toisissa  oloissa  kuin  muut.  Vaikka  hän  kauneutensa  takia  oli 
koko  Värmlannin  ylpeys,  niin  hän  harvoin  pleskeli  tuossa  karhujen 
maassa.  Enimmiten  hän  sen  sijaan  eli  ja  voitti  voittojansa  kau- 
pungeissa. Kauniina,  mutta  samalla  nerokkaana  ja  oppineena,  oli  hän 
nähnyt  kreivinkruunuja  liehuvan  hänen  päänsä  ympärillä,  miljoonia 
oli  laskettu  hänen  jalkoihinsa,  sotilasmiekkojen  ja  runoilijaseppelten 
loisto  oli  häntä  houkutellut. 

Hänen  elämänsä  oli  huvien  ja  ihailun  elämää.  Dma,  joka  häntä 
ympäröi,  oli  rakkautta,  rakkaus  oli  hänen  valonsa  ja  lyhtynsä,  rak- 
kaus hänen  jokapäiväinen  leipänsä.  Mutta  itse  hän  ei  tuntenut  muuta 
kuin  semmoista  rakkautta,  jolle  hänen  viisautensa  hymyili. 

Sillä  jääsilmähenki  istuu  hänen  sielussaan,  vartioiden  tekojen 
lähdettä,  ilkastellen  pahalle  ja  hyvälle,  käsittäen  kaikki,  tuomitsematta 
mitään,  tutkien,  urkkien,  rikkirepien,  lamauttaen  sydämen  liikkeitä  ja 
ajatuksen  voimaa  ilkastelemalla  lakkaamatta. 

Marianne  oli  jakautunut  kahteen  osaan,  joista  toinen  aina  pil- 
katen katseli  mitä  toinen  toimi.  Ja  oikein  tarkoin  katsottuna  istuu 
itsetarkkaamisen  hengen  takana  vielä  kelmeämpi  olento,  ja  hänen  ta- 
kanansa vielä  toinen  ja  vielä  sittenkin  toinen,  kaikki  ilkkuellen  toisil- 
lensa ja  koko  maailmalle. 

Semmoiseksi  oli  Marianne  tullut  kuljeskelemalla  ulkona  maail- 
massa ihmisten  joukossa. 

Mutta  hänkin  on  autettavissa.  Hän  tosin  kadottaa  kauneutensa 
ja  koko  Värmlanti  sitä  suree.  Mutta  suuri  rakkaus  syttyy  häneen- 
kin.  Ja  sekin  tosin  joutuu  tappiolle  taistelussaan  jääsilmähenkeä 
vastaan.  Mutta  suru  tekee  hänet  kokonaiseksi  ihmiseksi,  kykene- 
väksi antautumaan  hyvään  sekä  pahaan.  Ja  siten  hän,  huolimatta 
rumuudestaan,  saavutti  paljon  rakkautta. 

Kokonainen  ihminen,  kykenevä  antautumaan  sekä  hyvään  että 
pahaan  —  siinä  Selma  Lagerlöfin  ihanne. 


744  .  VALFRID  VASENIUS. 


Juuri  tästä  syystä  hän  luonnollisesti  oli  ihastunut  kavaljeeri- 
taruun.  Sillä  periytyen  sukupolvesta  sukupolveen  taru  yhä  enemmän 
ja  enemmän  suurentaa  sekä  urhotyöt  että  konnantyöt,  ja  tarun  ih- 
miset esiintyvät  siis  jälkimaailmalle  tavattoman  suuressa  määrin  ky- 
kenevinä kohdistamaan  voimansa  yhteen,  hyvään  tahi  pahaan,  te- 
koon; varsinkin  kun  juuri  tavattomat  teot  etupäässä  jäävät  muistiin. 

Mutta  kun  »myöhäisten  aikojen  lapset**  sen  sijaan  esiintyvät 
murtuneina,  puolinaisina  tahi  kaksinaisina,  niin  eikö  ollut  välttämä- 
töntä, että  Selma  Lagerlöf  voimakkaasti  lausui  ihastuksensa  rakkaihin 
tarusankareihinsa  käyttämällä  runsaasti  oi  ja  voi? 

Ja  kun  monen  ihmisen  elämässä  vain  on  yksi  semmoinen  hetki, 
jolloin  hän  on  kokonainen,  kohdistaa  koko  olemuksensa  suureen  te- 
koon, niin  eikö  ole  luonnollista  että  kirja  muodostui  sikermäksi  yk- 
sityistaruja  monine  sankareineen,  kukin  esiintyen  omassa  seikkailus- 
saan? 

Tässä,  niinkuin  kaikkialla  suuressa  runoudessa,  aiheen  luonne 
määrää  taiteellisen  muodon.  Mutta  tässä  niinkuin  aina  eivät  ammatti- 
morkkailijat  sitä  oivaltaneet.  Sillä  taiteeksi  he  eivät  tunnusta  muuta 
kuin  tavaksi  tullutta.  ^Vaan  oikea  taide  on  kuin  onkin  ikuista  nuortu- 
mista. 


Mutta  olihan  kavaljeeritarussa  samassa  vanhaakin.  Tekijä  itse 
on  viitannut  Bellmaniin  ja  Runebergiin,  ja  kuvaavathan  nämäkin  vä- 
littömiä ihmisiä.  Kavaljeerit  puolestansa  juovat  viinaa  ja  hulluttele- 
vat tavalla  joka  muistuttaa  Bellmania.  Toisin  paikoin  taas  he  ovat 
jaloja  kuin  Runebergin  sankarit. 

Mutta  juuri  vertailu  näihin  runoilijoihin  osoittaa  Selma  Lagerlöfin 
omintakeisuuden. 

Laulaahan  Gösta  Berling  Bellmafiia  niin,  että  vanhustenkin  täy- 
tyy yhtyä  lauluun,  ja  ruustinna,  vanha  ja  lihava  kuin  onkin,  noste- 
lee hameitaan,  hyppelee  ja  kierteleikse  matkiaksensa  Ulla  Winbladin 
tanssia,  ikäänkuin  olisi  hänellä  vielä  nuoren  tytön  kaidat  sääret. 
Mutta  hän  laulaa  väärin  ja  ääni  on  katkennut.  Ja  muut  nauravat 
hänelle.  He  eivät  siis  tässä  kohden  ole  välittömiä,  pikemmin  he 
muistuttavat  Wennerbergin'  Glunteja  ja  heidän  itseivailuaan.  —  Mutta 

toiselta  puolen:  mitä  lastenleikkiä  ovatkaan  Bellmanin  kekkerit  —  saa- 
tikka Gluntein  —  kavaljeerien  juominkeihin  verraten! 

Runebergin  luomista  henkilöistä  taas  eroavat  nuo  värmlantilai- 
set  siinä,  että  sama  henkilö  voi  olla  välistä  jalo,  välistä  häijy,  jopa 
halpamainenkin.  Ja  olisiko  ajateltavissa,  että  Runeberg  olisi  pääsan- 
karikseen  valinnut  papin,  joka  on  virastaan  eroitettu  juoppouden  takia  > 

Onpa  siis  myöskin  kavaljeereissa  ja  heidän  daameissaan  uuden- 
aikaista kaksinaisuutta,  jos  kohta  toisenlaista  kuin  jääsilmähengen 
luoma:  intohimojen  kaksinaisuutta,  rajua,  intohimoista  antautumista 
hyvään  sekä  pahaan. 

Tässä  kohden  voitaisiin  verrata  Selma  Lagerlöfin  luonteita  muu- 
tamiin Ibsenin  henkilöihin.  Ja  Ibsen  on  myöskin  uskaltanut  kuvailla 
rappiolle  joutuneita  henkilöitä,  joille  kuitenkin  suomme  myötätun- 
toamme. 

Mutta  toiselta  puolen:  olisiko  hän  voinut  kuvata  sankaria  sem- 
moista kuin  Gösta  Berling,  „jonka  kasvot  ovat  viehkeät  kuin  runoi- 
lijan ja  rohkeat  kuin  sotapäällikön,  jonka  syvät  silmät  loistavat  vei- 
tikkamaisuutta ja  neroa,  samalla  kerjäävät  ja  pakoittavat.  Notkea  ja 
voimakas  hän  on,  tulinen  ja  viehättävä". 

Ei,  tämmöinen  sankari  on  kuin  onkin  peräti  ruotsalainen,  ja  se 
on  samalla  tarumainen  ja  uudenaikainen. 

Toinen  vertailu  tekee  eroituksen  vielä  selvemmäksi. 

Ibsenin  Hjördis  on  myöskin  samalla  kertaa  tarumaisesti  intohi- 
moinen ja  nykyaikaisesti  kaksinainen.  Hän  tahtoo  tulla  vapaaksi 
Gunnarista  yhtyäksensä  Sigurdiin.  Mutta  jos  Sigurd  tappaisi  Gun- 
narin, niin  Hjördis  pitää  velvollisuutenaan  kostaa  miehensä  kuolemaa 
Sigurdille. 

Hänessä  ovat  siis  vastassa  personallinen  intohimo  ja  perinnäis- 
tavan vaatimus. 

Anna  Stjernhökissä  näyttää  olevan  paljon  Hjördisin  demoni- 
suutta, kun  hän  Elisabetille  kertoo  pahaa  Göstasta,  jota  hän  kuiten- 
kin rakastaa.  Ja  vielä  enemmän  hän  muistuttaa  Hjördistä  kun  hän 
on  saanut  Elisabetin  hylkäämään,  jopa  loukkaamaan  Göstaa. 

—  Olet  tehnyt  mitä  olen  tahtonut,  mutta  nyt  on  myöskin  ys- 
tävyytemme lopussa  .  .  .  Olet  tehnyt  mitä  olen  tahtonut,  mutta  sitä 
en  koskaan  anna  sinulle  anteeksi. 

Hän  ei  voi  antaa  anteeksi  Elisabetin  julmuutta  Göstaa  kohtaan. 
Hän  itse  olisi  ollut  valmis  seuraamaan  Göstaa  vankeuteen,  vieläpä 
häpeäpaaluun,  jos  niikseen  tulisi.  Eikä  hän  tehnyt  mitä  teki  iloisella 
mleleJläp     Pala  palaltaan  oli  hän  repinyt  sydämen  rinnastaan. 

—  No  miksi  olet  tehnyt  niin? 

—  Miksikä?  Siksi  etten  tahtonut  —  etten  tahtonut  hänestä 
tulevan  vihityn  vaimon  rakastajaa  ... 

Tässä  et  enää  ole  kyseessä  perinnäisen  moraalin  vaatimus,  vaan 
rakastetun  henkilön  ihmisarvo.  Ja  aivan  samalla  tapaa  menettelee 
myöhemmin  nuori  kreivitär  vuorostaan.  Hän  uhmailee  perinnäisen 
moraalm  sääntöjä,  panee  maineensa  vihittynä  vaimona  yhtä  hyvin 
kuin  henkensä  alttiiksi,  jotta  vain  ei  Gösta  alentaisi  ihmisarvoaan 
leikkimällä  rakkautta  köyhälle  Nygärdintytölle. 

Tämmuisiä  ovat  Selma  Lagerlöfin  henkilöt.  Rakastamiensa  hy- 
väksi he  voivat  tehdä  semmoisia  tekoja,  joita  itse  pitävät  huonoina 
ja  joista  itse  kärsivät.  Mutta  heidän  täytyy.  Sillä  he  ovat  välittömiä 
ja  kykcne\'ät  antautumaan  sekä  hyvään  että  pahaan. 

Mutta  paha  heissä  palvelee  hyvää.  Korkeimpana  voimana  heissä 
on  siis,  voisimme  sanoa,  eetillinen  intohimo.  Aivan  oikein  Selma 
Lagerlöf  kerran,  kun  kysyttiin  hänen  mielipidettään  siitä  „ missä  mää- 
rin eetillisille  näkökohdille  on. annettava  sijaa  kaunokirjallisuudessa**, 
vastasi:  ^eikö  kirjallinen  tuotantoni  voi  käydä  vastauksesta  esitettyyn 
kysymykseen?** 


Tuo  eetillinen  intohimo  voi  esiintyä  monessa  muodossa  ja  käyt- 
tää monenlaisia  keinoja.  Se  noudattaa  oikeastaan  vain  yhtä  sääntöä: 
älä  alenna  omaa  ihmisarvoasi,  äläkä  salli  muitten  alentaa  omaansa, 
jos  voit  sitä  estää. 

Tämä  sääntö  pakoittaa  nuorta  kreivitärtä  tunnustamaan  rakkau- 
tensa Göstaan  sekä  kärsimään  julmaa  rangaistusta.  Se  pakoittaa  Gös- 
taa pistämään  kätensä  tuleen,  jottei  kreivittären  tarvitsisi  alentua  pyy- 
tämään häneltä  anteeksi. 

Tuon  intohimoisuuden  vaikuttimena  ei  aina  ole  rakkaus,  vaan 
usein  paljas  sääli,  varsinkin  heikompia,  onnettomia  kohtaan.     Ja  sil- 

loin  se  voi  viedä  siihenkin,  että  alennetaan  omaa  arvokkaisuutta  toi- 
sen silmissä  auttaaksensa  häntä. 

Kun  Gösta  on  alentunut  peijaa  maan  köyhää  lasta,  niin  hän  tuo- 
mitsee itsensä  kuolemaan.  Mutta  silloin  majurinrouva  saapi  hänet 
luopumaan  aikeestaan  kertomalla  kuinka  hän  itse  kerran  on  tehnyt 
häpeällisen  teon,  lyönj^  omaa  äitiään.  Ja  aivan  samalla  tapaa  Gösta 
myöhemmin  auttaa  Brobyn  pappia  voittamaan  epätoivonsa  esittä- 
mällä itseänsä  yhtä  heikoksi  kuin  tämä  on. 

Voitaisiin  siis  sanoa  eetillisen  intohimoisuuden  merkitsevän  oman 
itsensä  unhoittamista  —  paitsi  missä  tuomitaan  itseänsä. 

Tästä  seuraa  ettei  paljas  sääli  semmoisenaan  tyydytä  Selma  La- 
^erlöfia,  vaikkapa  siitä  johtuisikin  suuri  uhrautuvaisuus.  Sillä  sää- 
livä ei  unhoita  itseään.  Kun  siis  Anna  Stjernhök  armeliaisuudesta  jää 
Ferdinand  Ugglalle  uskolliseksi,  niin  tämä  vain  synnyttää  Ferdinandin 
äidissä  ääretöntä  tuskastumista;  hänen  täytyy  rukoilla  Jumalaa,  että 
poikansa  saisi  kuolla.  Vasta  kun  Anna  innostuksesta  palavin  silmin 
on  vihkinyt  itsensä  kuolleelle,  vasta  silloin  hän  on  kokonainen,  ja 
silloin  äitikin  voi  tulla  kokonaiseksi:  hän  voi  äidin  tapaan  itkeä  poi- 
kansa kuolemaa,  sen  sijaan  että  hänen  tähän  asti  on  täytynyt  su- 
rukseen  siitä  iloita. 


Tämmöisiä  tekoja  on  sanottu  romaanimaisiksi.  Mutta  ne  eivät 
sitä  ole,  eivät  ainakaan  enemmän  kuin  esim.  Runebergin  sankarien 
teot.  Onhan  monessa  Vänrikki  Stoolin  sankarissa  intohimoista  „rak- 
kautta  saada  kuolla"*,  ja  samoin  on  Leontes  tottunut  „uhmailemaan 
kaikkea  muuta  kuin  omaa  ankaraa  tuomiotaan *". 

Moisten  tekojen  esittäminen  ei  siis  johdu  muusta  kuin  lujasta 
liskosta  ihmisen  jalompaan  olemukseen.  Ja  tämä  usko  on  taas 
ikivanha  ja  iäti  nuori.  Sillä  myötätunto,  sääli,  rakkaus  ovat  olleet 
olemassa  niin  kauan  kuin  ihmissydän  on  maailmassa  sykkinyt,  ja 
tulevat  aina  olemaan  olemassa  —  jos  kohta  jääsilmät  eivät  niitä  näe. 

Jopa  voisi  kysj^ä:  kun  ihmiskunta  kaikissa  muissa  kohdissa 
edistyy,  olisiko  ajateltavissa  että  rakkaus  vähenisi?  Ei,  sen  täytyj' 
päin  vastoin  yhäti  kehittyä  ja  esiintyä  uusissa  muodoissa. 

Juuri  tuo  eetillinen  intohimoisuus  osoittaa  tämän.  S6  on  vapaa 
ja  yksilöllinen:  toimiva  henkilö  määrää  itse  mitä  on  oikeata,  oikeata 
hänelle.  Ja  juuri  tämän  vapautensa  ja  yksilöllisyytensä  kautta  tule- 
vat kerrotut  teot  sekä  uudenaikaisiksi  että  runollisiksi. 

Sen  sijaan  voi  itsekkyys  nykyajalle  jo  esiintyä  vanhentuneena,. 
epärunoUisena.  Sillä  se  ei  ole  välitön,  se  ei  kiihdy  intohimoksi,  se 
mietiskelee,  valmistelee  kylmällä  järjellä  tuumiansa. 

Niin  tekee  esim.  vanha  kreivinna  Märta.  Hän  voi  kätkeä  vi- 
hansa, säilyttää  sen  tuoreena  ja  uutena  vuosikausia.  »Hän  oli  varsin 
lahjakas  olento.* 

Mutta  huolimatta  lahjakkuudestaan  hän  ei  itse  oivaltanut  mitä 
teki.    Ja  syynä  siihen  oli  että  hänkin  oli  suuren  rqaailman  lapsi. 

„Hän  ei  tiennyt  kuinka  usein  sielu,  joka  on  kokenut  kaikkea 
muuta  hekumaa,  käännähtyy  etsimään  huvia  julmuudesta.  Kun 
mielistely  ja  hyväilyt,  tanssin  huume  ja  pelin  kiihoitus  puuttuu  kär- 
simättömältä, pimenneeltä  sielulta,  sukeltaa  se  pimeihin  kuiluihinsa 
ja  tuopi  näkyviin  niistä  julmuuden.  Eläinten  ja  ihmisten  rääkkäämi- 
sessä on  vielä  ilonaihe  hervonneille  tunteille." 

Eikö  juuri  tämmöinen  julmuuden  selittyminen  osoita  että  Selma 
LagerlöfiUe  julmuus  on  runollisesti  «voitettu  kartta"?  Hän  voi  siis 
myöskin  surkutella  kreivitärtä,  joka  kumminkin  nuoruudessaan  oli 
hyväsydäminen  ja  elämäniloinen. 

„Mutta  niin  se  on,  vaikkei  tämä  vaeltaja-raukka  sitä  tietänyt,, 
että  sielu  on  ikuinen  nälkääkärsijä.  Turhuudesta  ja  leikistä  se  ei  voi 
elää.  Jos  se  ei  saa  ravintoa,  täytyy  sen  kuin  villin  eläimen  repiä 
ensin  rikki  toiset  ja  sitten  itsensä." 

Mutta  runollisen  tuomionsa  saapi  kreivitär  Märta  Serkku  Kris- 
tofferilta,  hän  kun  pääsiäisyön  noita-akan  roviolle  uhraa  elämänonnensa 
huomattuaan  kreivinnan  ilkeyden  köyhää  mamseli  Marieta  kohtaan. 


Mistä  sai  Selma  Lagerlöf  tuon  lujan  uskon  ihmisen  jalompaan 
luontoon?  Ja  mistä  sai  hän  ihmeellisen  voimansa  voitokkaasti  ajaa  tä- 
män uskon  asiaa  ajan  jääsilmähengen  epäilyä  vastaan? 


•J^     l 

Hän  sai  ne  varmaan  kolmesta  lähteestä:  omasta  personallisuu- 
destaan,  kasvatuksestaan  ja  kansansa  hengestä. 

Hän  oli  Värmlannin  tytär  ja  Värmlanti  on  itsenäisten  luonteit- 
ten,  varsinkin  runoilijaluonteitten  maa,  Geijerin,  Tegnerin  ja  Frö- 
dingin  maakunta.  Eikä  luontaisessa  maaseutuelämässä  ollut  mitään 
joka  olisi  häirinnyt  tuon  itsenäisyyden  kehitystä.  Päin  vastoin:  ahke- 
ran työn  rinnalla  oli  hänen  kodissaan  runsaasti  sijaa  runouden  luke- 
miselle, mielikuvituksen  vapaalle  kehittämiselle. 

Nähtävästi  myöskin  seminaarikasvatus  puolestaan  on  vaikutta- 
nut häneen  suorastaan  kehittävästi.  Tuohon  opetuslaitokseen  pääsee 
vain  valiojoukko:  koko  Ruotsin  maasta  vain  25  vuosittain,  On  siis 
mahdollista  asettaa  opetus  jotensakin  korkealle  tasolle.  Vapaaseen 
aatteelliseen  suuntaan  tuo  opetus  kävi,  sekä  kirjallisuuden  lukeminen 
että  varsinkin  uskonnonopetus,  jota  hoiti  Boströmin  innokas  oppilas. 
Tunnen  useita  tuon  oppilaitoksen  entisiä  oppilaita,  ja  kaikissa  olen 
huomannut  ihmeellistä  aatteellista  harrastusta,  elävää  halua  ajatella 
elämän  korkeimpia  kysymyksiä  ja  ajatella  itsenäisesti.  Mutta  heidän 
ei  olekaan  tarvinnut  sekaantua  politiikkaan. 

Edelleen :  kun  seminaarissa  valmistettiin  vastaisia  opettajia,  niin 
tuo  niin  sanoakseni  filosofinen  harrastus  tarkoitti  saavutetun  elä- 
männäkemyksen  toteuttamista  työssä  toisten  hyväksi  —  siis  eetiUis- 
ten  voimien  harjoittamista. 

Sopii  siis  sanoa  että  Selma  Lagerlöf  on  saanut  parhaan  kasva- 
tuksen minkä  hänen  kansansa  silloin  saattoi  tarjota  —  paljoa  parem- 
man kuin  jos  hän  olisi  yliopistossa  piintynyt  johonkin  ,,metoodiin" 
ja  päntännyt  päänsä  täyteen  kaikenlaisia  systeemejä  ja  suuntia. 

Mutta  selvästi  näkee  ettei  hän  ole  tähän  tyytynyt.  Hän  on  itse 
jatkanut  kasvatustansa  ja  eläytynyt  aikansa  korkeimpaan  henkiseen 
elämään.  Tuskinpa  erehtynee  jos  otaksutaan  että  Rydberg  on  hä- 
neen paljon  vaikuttanut;  ja  kuinka  hän  olisi  voinut  olla  lukematta 
Ibseniä? 

Siten  hän  on  kuin  onkin  aikansa  tietoisuuden  huipulla:  hän 
ymmärtää  aikansa  täydellisesti,  on  itse  koettanut  sen  kaksinaisuutta 
ja  epätoivoa,  mutta  on  taisteleutunut  vapaaksi  niistä.  Sitä  osoittaa 
selvästi  se  mitä  hän  sanoo  itsetarkkaamisesta.  Ja  tuo  julmuuden 
synnyn    selitys,   eikö    se   ole   niin   uudenaikaista    sielutiedettä    kuin 

suinkin  voi  vaatia?  —  Selma  Lagerlöf  on  sivistynyt  kirjailija,  sanaa 
korkeimmassa  merkityksessä. 

Mutta  koko  tuo  kasvatus  on  ollut  kansallinen,  ruotsalainen,  ja 
\'armaan  on  lapsuuden  rakkaus  kotiseutuun  yhä  enemmän  laajentunut 
ja  selviytyn3^t  rakkaudeksi  koko  Ruotsin  maahan  ja  kansaan.  Ja 
tämä  kansallisuuden  tunto  vaikuttaa  vain  edistävästi  hänen  perso- 
nallisuutensa  harrastuksiin,  yhtyen  sopusointuisesti  niihin.  Siten  hän> 
itse  sivistyneenä,'  tulee  edustamaan  kansansa  korkeinta  henkistä  si- 
vistystä- 
Itsenäinen,  vapaa,  voimakas  ja  jalo  personallisuus,  joka  empi- 
mättä noudattaa  kunnian  käskyjä,  on  ammoisista  ajoista  saakka  ol- 
lut ruotsalaisten  ihanteena.  Semmoisia  personallisuuksia  he  näkevät 
yhtä  hyvin  muinaisskandinaavilaisissa  viikingeissä  kuin  omissa  suur- 
miehissään,  etenkin  kuninkaissa. 

Suuret  historialliset  mullistukset  19:nnen  vuosisadan  alussa  vai- 
kuUtvac  että  tuo  ihanne  Tegnerille  esiintyy,  ajan  velttouden  vasta- 
kohtana, viikingin  tahi  karoliinin  muodossa.  Pitkän  rauhanajan  vai- 
kutuksesta taas  Rydbergille  kansallissankarina  esiintyy  vapaan  aat- 
teen mies,  filosofi,  materialismin  ja  ahdasmielisyyden  vastakohta. 

Mutta  ihanteikseen  on  Ruotsin  kansa  myöskin  tunnustanut  Bel- 
manin  henkilöitä,  vapaan  elämänilon  sankareita,  yksitoikkoisen  arki- 
päiväisyyden orjien  vastakohtia.  Ja  VVennerbergin  Glunteissa  on  tämä- 
kin ihanteen  muoto  tullut  uudenaikaisemmaksi,  ikäänkuin  aatteelli- 
semmaksi. 

Mutta  kaikkialla  on  pääasiana  vapaus  ja  itsenäisyys,  kaikkialla 
etsitään  muuta  kuin  jokapäiväistä. 


Eikö  nyt  tämä  ruotsalaisen  ihanteen  määrittely  aivan  luonte- 
vasti sovellu  kavaljeeritaruunkin?  Ja  eikö  tässä  tarussa  ole  jotakin 
joka  viittaa  kaikkiin  näihin  muotoihin,  samalla  kuin  siinä  on  omin- 
takeinen kansallisihanteen  muodostelu :  eetillinen  intohimoisuus  ylen- 
paltlsen  itsetarkkaamisen  vastakohtana? 

Tarun  tapahtuma-aika  on  Tegnerin  aika.  Suuret  mullistukset 
ulkona    Europassa   ovat   päättyneet,  mutta  niiden  mainingit  tuntuvat 

vielä  kaukaisessa  Värmlannissakin.  Muutamat  henkilöt  ovat  olleet 
mukana  sodissa:  niin  esim.  salaperäinen  Serkku  Kristoffer  ja  pieni 
Ruster.  Ja  kreivinna  Märta  Dohna  oli  hänkin  samonnut  ympäri 
maailmaa,  tanssien,  soittaen,  leikkiä  laskien.  Hän  oli  tanssinut  ku- 
moon valtaistuimia,  pelannut  ecarteta  ruhtinaskunnista,  sytyttänyt 
pilapuheillaan  hävittäviä  sotia. 

Mutta  nyt  on  suuren  valtiollisen  taantumuksen  aika,  väsymyk- 
sen aika.  Halu  tavattomaan  elää  kuitenkin  vielä  ihmisten  mielissä, 
sentähden  he  etsivät  muuta  kuin  arkipäiväistä,  mutta  etsivät  sitä 
hurjasta  ilohelämästä,  niinkuin  Hellmanin  aikana  —  sekin  oli  val- 
tiollisen väsymyksen  aika  —  taikka  pirullisesta  julmuudesta.  Mutta 
samassa  elää  vielä  tavattomien  urhotöiden  ihailu  ja  voi  saada  aikaan 
tavattoman  jaloja  tekoja. 

Näin  muodostuu  elämä  suureksi  taisteluksi  rajun  vihan  ja  heh- 
kuvan rakkauden,  katkeran  kärsimyksen  ja  vallattoman  leikin,  nä- 
län ja  viinan  välillä. 

Ragnarök  lähenee.  Mutta  Ragnarökin  jälkeen  on  kerran  uusi 
parempi  maailma  syntyvä. 


Tuo  vastakkaisten  intohimojen  raju  taistelu  —  usein  samassa 
sielussa  —  on  taas  aito  ruotsalaista.  Mutta  samalla  tuo  toiminta-ajan 
yleinen  luonne  antaa  koko  teokselle  sen  yhtenäisj^yden,  jota  ammatti- 
morkkailijat  eivät  kykene  siinä  näkemään. 

Gösta  Berlingin  taru  on  katsottava  ruotsalaiseksi  kansalliseepok- 
seksi, joka  kuvailee  Ruotsin  kansan  elämää  määrättynä  historiallisena 
aikana. 

Ken  käsittää  kirjan  tältä  kannalta,  hän  huomaa  ensiksi  kuinka 
hulluttelu  ja  jalous  kuuluvat  yhteen.  Arkihuolista  vapaina  voivat  luon- 
teet kehittyä  kykeneviksi  antautumaan  sekä  hyvään  että  pahaan; 
mutta  ken  voi  oikein  iloita  ja  antautua  leikkiin,  hän  voi  myöskin 
saada  suurta  aikaan.  Tämäkin  on  aito  ruotsalainen  käsitys:  sen  lau- 
suu esim.  Rydberg  runossaan  Dexippos. 

Etenkin  semmoinen  vapaa  jalous  saattaa  kehittyä  yhteiskunta- 
luokassa jossa  tunteet   ovat  sukupolvesta  sukupolveen  hienostuneet, 

jalostuneet.    Tunteen  aristokraatteja  i>uo  ihmiset  ovat,  vanhan  ihan- 
teellisen sivistyksen  luomia  —  samoin  kuin  tekijäkin. 

Ja  jos  katsoo  tämän  ihmispiirin  eetillistä  elämää,  niin  huomaa 
helposti  että  tarussa  tässäkin  kohden  on  luja  yhtenäisyys.  Eri 
seikkailut  eivät  ensinkään  ole  riippumattomia  toisistaan;  vaan  eetil- 
linen  vaikutus  käy  henkilöstä  henkilöön.  Olen  jo  maininnut  pari  esi- 
merkkiä siitä  kuinka  se,  joka]  on  toisen  puolelta  saanut  kokea  ja- 
loutta, osoittaa  samanlaista  jaloutta  kolmannelle.  Tai  ken  paheksuu 
toisen  huonoa  tekoa,  hän  kiihtyy  tekemään  itse  parempaa.  Näin 
kaikki  kasvattavat  toisiaan. 


Mutta  nuo  eetillisen  tunteen  aristokraatit  eivät  elä  vain  luokka- 
elämäänsä.  He  harrastavat  samalla  alhaisen  kansan  hyötyä.  Var- 
sinkin Ekebyn  mahtavassa  majurinrouvassa  on  ihmistynyt  Tegnerin 
periaate  „yksi  hallitkoon  voimalla  ja  älyllä".  Mutta  myöskin  Anna 
Stjernhök  ja  Marianne  Sinclaire  kehittyvät  hänen  kaltaisikseen. 

Kun  taas  majurinrouvan  luja  käsi  ei  enää  pidä  ohjaksia,  vaan 
kavaljeerit  hulluttelevat,  silloin  Jumalan  myrsky  käy  yli  maan.  Kansa- 
kin villiintyy.  Ajan  levottomuus  menee  kylästä  kylään,  mökistä 
mökkiin.  Paheet  ja  hyveet  puhkeavat  esiin  ennen  kuulumattomassa 
määrässä,  jopa  kuolleet  kappaleet  tuntevat  ja  kärsivät  elävien  kanssa. 

Niin  esiintyy  tarun  loppuosissa  rahvaskin  ja  sekin  esiintyy  ky- 
kenevänä antautumaan  sekä  hyvään  että  pahaan,  se  voi  olla  sekä 
petomainen  että  jalo.  Vieläpä  kansasta  yhä  enemmän  tulee  parempi- 
osaisten tuomari  ja  omatunto.  El  kuitenkaan  niin,  että  se  pakoil- 
taisi yliluokkaisia  mihinkään,  vaan  niin  että  vapaasti  tunnustetaan 
mitä  ollaan  kansalle  velkaa.  Niin  tulee  kavaljeereista  työmiehiä,  ja 
pääsankarin  mieleen  syttyy  uusi,  suuri  rakkaus. 

Hän  tunsi  kuinka  hän  rakasti  kaikkia  näitä  jotka  kävivät  kar- 
keissa vaatteissa  ja  pahalle  haisevissa  kengissä,  kaikkia  näitä,  jotka 
eivät  tunteneet  elämän  täydellisyyttä  eikä  rikkautta,  ainoastaan  anka- 
raa työtä  jokapäiväisestä  leivästä. 

Hän  ei  tietänyt  mitä  hän  tahtoisi  tehdä  heille,  mutta  hän  ra- 
kasti heitä,    kaikkia  ja    itse    kutakin,  vikoineen  ja  paheineen  ja  va- 

javaisuuksineen.    Oi,   Herra  Jumala,   tulisipa  se  päivä,  jolloin  hekin 
rakastaisivat  häntä! 

Niin  tulee  lopuksi  Ruotsin  kansa  kokonaisuudessaan  Selma  La- 
gerlöfin kansalliseepoksen  varsinaiseksi  sankariksi.  Eetillinen  intohimo 
päätyy  työhön,  ja  Gösta  Berlingistä  tulee  vain  kansansa  palvelija,  ei 
sen  johtaja.  Hän  tahtoo  jäädä  köyhäksi  mieheksi  talonpoikien  kes- 
kuuteen ja  auttaa  heitä  miten  voi. 

—  He  tarvitsevat  jonkun  polskansoittajan  häissään  ja  joulupidois- 
saan,  he  tarvitsevat  jonkun  joka  kirjoittaa  kirjeitä  heidän  poismat- 
kustaneille  pojillensa,  ja  siksi  saanen  minä  tulla. 

—  Ja  mitä  hyötyä  sinä  tekisit  kaikella  tällä?  Mitä  kunniata  voit- 
taisit? kysyy  majurinrouva. 

—  Suuri  olisi  kunniani,  jos  nämä  köyhät  ihmiset  tahtoisivat 
muistaa  minua  pari  vuotta  kuolemani  jälkeen.  Hyötyä  olisin  kyllä- 
kin tehnyt,  jos  olisin  istuttanut  pari  omenapuuta  tahi  opettanut  talon- 
poikaissoittajille  pari  vanhain  mestarien  sävelmää,  ja  jos  paimenlapset 
saisivat  oppia  muutamia  hyviä  lauluja  kaiuttaakseen  metsäpolulla. 


Hehkuva  rakkaus  ja  luja  usko  kansaansa  ja  sen  ihanteihin  — 
se  se  on  antanut  Selma  Lagerlöfin  esikoisteokselle  sekä  aiheen  että 
muodon  ja  hänelle  itselleen  ihmeellisen  luomisvoiman. 

Mutta  ken  ei  voi  yhtyä  häneen  tämmöisessä  rakkaudessa  ja 
uskossa,  vaan  pöyhkeilee  kukitetussa  morkkailijatuolissaan  puhtaan 
järjen  puolustajana,  hän  on  kuin  onkin  kannettava  ulos  runouden 
kirkosta. 

Hän  on  liian  tyhmä  Värmlannille. 


AKSELI  GALLfeN-KALLELA-. 

II. 

On  itsestään  selvää,  että  maalari,  joka  niin  kiihkeästi  kuin  Gal- 
len etsii  sielua  kaikista  olioista,  saa  jotakin  suurta  aikaan  muotoku- 
vamaalauksen alalla,  eikä  Gallen  kuitenkaan  ole  muotokuvamaalari 
tavallisessa  merkityksessä.  Hänen  omavaltias  luonteensa  ei  voi  an- 
tautua ymmärtämään  minkälaisia  kasvoja  ja  mitä  luonnetta  tahansa. 
Siksi  hän  vain  poikkeustilassa  on  maalannut  muotokuvia,  ja  mel- 
keinpä vain  silloin,  kun  oma  halu  häntä  siihen  vetää,  kun  kuvattava 
henkilö  herättää  hänessä  personallista  mielenkiintoa  joko  taiteellisessa 
tai  psykologisessa  suhteessa.  Ne  kuvat,  jotka  ovat  kummunneet 
sellaisista  lähteistä  esiin,  osoittavat  niin  syvää  ja  voimakasta  sielun- 
esitystä,  että  niillä  on  sijansa  maailman  taiteen  parhaiden  tuotteiden 
parissa.  Näistä  muotokuvista  ovat  huomattavimmat  hänen  äitinsä 
kuva,  kaksi  naismuotokuvaa  (taiteilijan  kälyjä),  Jean  Sibeliuksen,  sak- 
salaisen näyttelijä  Rudolf  Rittnerin  ja  Maxim  Gorkin  kuvat.  Nämät 
muotokuvat  osoittavat  parhaiten  kuinka  vapaa  Gallen  on  kaikesta 
maneerimaisuudesta  ja  teknillisestä  yksipuolisuudesta,  sillä  melkein 
jokainen  niistä  edustaa  erilaista  maalaustapaa.  Vieläkin  silmään  pis- 
tävämpänä   astuu  tämä  monipuolisuus  esiin,  kun  vertaa  niihin  muu- 

tamia  bänen  varhaisimpia  muotokuviaan,  sellaisia  kuin  Parisissa  maa- 
lattu tohtori  Antellin  muotokuva  tai  taiteilijan  puolison  kuva,  jolle  hän 
on  antanut  nimeksi  «Madonna".  Kummassakin  hän  on  suurella  hel- 
lyydellä syventynyt  pienimpiinkin  yksityiskohtiin,  jotka  ovat  maala- 
tut hienosti  ja  tarkasti  teräväpäisellä  pensselillä.  Kuinka  toisin  vai- 
kuttaa taaskin  yksityiskohtien  tekotapa  taiteilijan  äidin  sielukkaassa 
muotokuvassa!  Edelliset  ovat  laatukuvia,  jälkimäinen  keskitetty  sie- 
lunkuvaus.  Tämä  miettivä,  kauaksi  etäisyyteen  tähtäävä  katse,  tämä 
hyvyyden  ja  vakavuuden  piirre  ilmeikkään  suun  ympärillä,  tämä  klas- 
sillisen yksinkertainen  ja  luonnollinen  asento  ja  rauhaa  ja  hartautta 
huokuva  uneksivan  koristeellinen  tausta;  kaikki  tämä  voi  käsittelyn 
ja  tekotavan  puolesta  vetää  vertoja  Diirerin  ja  Holbeinin  kauneimmille 
kuville.  Yhtä  sydämelliset  ja  herkät  käsittelyltään  ja  syvät  värityk- 
seltään ovat  molempien  kälyjen  muotokuvat.  Tulee  ehdottomasti  aja- 
telleeksi Lionardoa.  Jean  Sibeliuksen  muotokuvassa  on  luonteen  si- 
sin ydin  kuvattu  niin  tarkasti  ja  varmasti,  että  kuva  vielä  nytkin  — 
lähes  kaksikymmentä  vuotta  myöhemmin  —  näyttää  koko  miehen 
selvempänä  kuin  onnistuneinkin  valokuva.  Rudolf  Rittnerin  kuva  on 
voimakkaaseen  muovailuunsa  ja  säkenöivään  henkevyyteensä  nähden 
plastillisen  realismin  loistotuote  ja  samalla  siinä  on  ratkaistu  maalauk- 
sellisesti  mieltäkiinnittävä.  valaistusproblemi.  Gorkin  muotokuva  vih- 
doin näyttää  meille  Gallenin  uudelta  puolelta,  joka  tähän  saakka  ei 
ole  tullut  ilmi  missään  hänen  suuremmassa  taulussansa,  nimittäin 
impressionistina.  Siinä  on  edustettuna  kaikki  se,  mikä  muodostaa 
tämän  miehen  moniaiheisen  henkisen  ja  sielullisen  ulkonäön:  mietti- 
väisyys  ja  päättäväisyys,  lapsellinen  naiivisuus  ja  epäilevä  pilkallisuus, 
säälivä  hyväsydämis3^s  ja  väijyvä  hyökkäämishalu,  kaikki  tämä 
ikäänkuin  lennosta  tavoiteltuna  ja  kiinnitettynä  salamannopealla  pens- 
selillä. 

Samoinkuin  koko  taiteessaan  on  Gallen  myös  muotokuvissaan 
subjektiivinen.  Häntä  ei  viehätä  levollinen,  eepDlinen  kertoelma  niin- 
kuin Edelfeltiä,  hän  ei  tahdo  esittää  mitään  perusteellista  ja  moni- 
puolista biografiaa  («biografisessa"  ympäristössä  kuvattu  Antellin  ku- 
vakaan ei  tässä  suhteessa  tee  poikkeusta).  Tosin  hänkin  analyseeraa 
kuvattavaa  henkilöään  aina  sielun  sisimpiä  uurteita  myöten  ja  kuun- 
telee  sydämen   tykytyksen   ääniä.    Mutta  hän  ei  tee  sitä  tieteellisen 

Jtutkijan  kylmällä  kärsivällisyydellä;  hän  etsii  sekavien  sävelien  jou- 
kosta voimakkaimmat  esille  ja  tarttuu  niihin  petoeläimen  näläntus- 
kalla  tai  rakastajan  kiihtymyksellä.  Hän  ei  ole  valokuvaaja,  vaan 
hionteen  ilmiantaja  ja  paljastaja.  Eräs  virastaeronnut  upseeri  pyysi 
kerran  Gallenia  maalaamaan  muotokuvaansa  ja  saapui  istuntoon  kaikki 
ritarimerkit  rinnassa.  Gallen  maalasi  häikäisevistä  kunniamerkkinau- 
hoista ja  tähdistä  hilj^elon  tapaisen  ryhmittelyn,  joka  veti  kokonaan 
huomion  pois  tilaajan  tyhjänpäiväisestä  päästä. 

Maisemamaalarinakin  Gallen  on  subjektiivinen  ja  intohimoinen 
kuin  rakastaja.  Ei  kukaan  ole  niin  suurella  hartaudella,  niin  juma- 
loiden rakastanut  luontoa  kuin  hän,  ei  kukaan  ole  sellaisella  musta- 
sukkaisuudella varkain  kuunnellut  sen  salaisuuksia  eikä  niin  rohkealla 
kädellä  paljastanut  sen  kätketyimpiä  viehätyksiä.  Tasaisen  kirkas, 
kylmä  päivänvalo  ei  houkuttele  häntä,  ainakin  sen  sitä  tehdäkseen 
täytyy  olla  täynnä  suolaa  ja  mausteita,  niinkuin  ukkosta  ennustava 
hehku  »Kullervon  kirouksessa",  tai  harmaa,  lyijyinen,  syvä  melan- 
kolia „ Veneen  valituksessa",  tai  kuin  varjojen  loppumaton,  herkkä 
kisailu  hänen  talvimaisemiensa  valtavilla  lumilaineilla,  jotka  ovat  he- 
kumallisia valkoväriorgioita.  Samaten  harvoin  häntä  viehättää  illan 
herkkä  tunnelma,  niinkuin  hempeintä  lempeä  tuoksuva  kaihotunnelma 
„Ainotarussa",  hänen  ensimäisessä  suuressa  Kalevalakuvassaan  vuo- 
delta 1891. 

Kaikkein  enimmin  hän  rakastaa  Pohjolan  kesäyön  hämärää^ 
varjotonta  valoa,  sellaisena  kuin  se  kuvautuu  tuossa  tuhoavassa  ele- 
giassa, Paanajärven  tuohitorveaan  soittavassa  paimenpojassa,  tai  sy- 
vävaikutteisessa  vesivärimaalauksessa  „Kesäyö  suomalaisessa  erä- 
maassa". Häntä  viehättävät  nuo  luonnon  monivivahteiset  väriarvoi- 
tukset,  jotka  valon  taittuessa  kostean  ilman  läpi  äkkiä  ilmestyvät  ja 
taas  katoavat,  ja  hän  yrittää  pensselinsä  kärkeen  kiinnittää  äkillisesti 
läikehtiviä  ilmiöitä,  jotka  leijailevat  jäätyvän  veden  yli  tai  kietovat 
talvisen  Imatran  kuohut  aavemaisiin  usviin.  Koko  hänen  luonnon- 
kuvauksensa läpi  kajahtaa  panteistisen  mystiikan  urkujenääni.  Lumi, 
joka  sydäntalvella  painaa  petäjiä,  ei  ole  vain  sattumalta  kasaantuneita 
höytäleitä;  se  muodostaa  ikäänkuin  hiipiviä,  riippuvia,  hautovia  olen- 
toja, jotka  näyttävät  elävän  omaa  elämäänsä.  Pörhöiset  vaivaismän- 
nyt   Lapin   rajamailla  ylistävät  ikäänkuin  ihmeellisessä  vuorolaulussa 

luonnon  synkkää  köyhyyttä  ja  erämaan  ihanuutta.  Ja  tähän  mys- 
tiikkaan liittyy  aivan  läheisesti  romantiikka:  tien  varrella  kasvavat  pe- 
täjät ojentavat  äkkiä  käsivartensa,  aidan  nuvut  kumartuvat  irvistellen 
ohikulkijaa  kohti,  pimeästä  pensaikosta  hehkuu  kaksi  punaista  silmää 
ja  tuska  hulmuaa  lukemattomin  tavoittelevin  sormin  pakenevan  kul- 
kijan jäljissä. 

Luonto  ei  herätä  Gallenissa  niinkuin  Edelfeltissä  yksinomaan 
ihailevaa  tutkimis-  ja  syventymishalua,  eikä  hän  vain  trubaduurin 
tavoin  laula  sille  ylistyslaulujaan.  Se  on  osa  häntä  itseänsä,  ja  kun 
hän  kuvaa  sitä  tauluissansa,  niin  ne  ovat  suureksi  osaksi  hänen 
oman  sydämensä  ripitystä.  Laskevan  auringon  ruskotuksesta,  kuun 
kalman  valosta,  varttuneen  petäjän  uhkuvasta  vehreydestä,  kuihtuneen 
oksan  kituvasta  kuivuudesta,  kaikkialta  kajahtaa  häntä  vastaan  luo- 
makuiman  huokaus,  jonka  hän  kuulee  omassa  sielussaankin  ja  joka 
hiljaisen  valituksen  tavoin  puhkeaa  hänen  maisemistaan  esiin. 


Tähän  asti  oli  Gallen  maalannut  vain  stafliakuvia.  Nyt  hänelle 
ilmaantui  tilaisuus  hartaan  toiveensa  täyttymiseen:  suorittaa  suurem- 
pia tehtäviä  rakennustaiteen  antaman  alan  kehyksissä.  Geselliuksen, 
Lindgrenin  ja  Saarisen  rakentamassa  suomalaisessa  paviljongissa,  joka 
Parisin  maailmannäyttelyssä  1900  herätti  omaperäisyydellään  kaikkien 
asiantuntijain  huomiota,  maalasi  Gallen  neljälle  kupupinta-alalle  fres- 
koja, esittäen  niissä  osittain  sellaisia  aiheita,  joita  hän  jo  ennen  oli 
käsitellyt  stafliakuvissaan.  Sammon  taonnan  maalasi  hän  nyt,  samoin- 
kuin kaikki  muutkin  freskot,  voimakkaasti  tyyliteltyyn  tekotapaan. 
Uusi  oli  värejävälkkyvä  käärmepelto,  jota  Ilmarinen  kyntää  komealla 
sankarihevosellaan,  sekä  synkän  symbolinen  kuvaus  kristinuskon 
tuonnista  Suomeen.  Itse  freskoja  ei  ole  enää  olemassa;  niiden  kar- 
tongit säilytetään  taideyhdistyksen  kokoelmissa  ja  ne  odottavat  vain 
aikaa,  jolloin  ne  Kansallismuseon  kupusalissa  saavat  herätä  uuteen 
eloon.  On  oletettava,  että  valtio  pitää  kunnia-asianansa,  niin  pian 
kuin  tämä  monumentalinen  rakennus  on  valmistunut,  antaa  Gallenin 

uudestaan  maalata  nämät  freskot,  varsinkin  kun  valtio  tähän  asti  ei 
ole  tehnyt  juuri  mitään  tällä  alalla.  ^ 

Niinpä  olisi  myös  Gallenin  parisilaisfreskojen  kautta  kuuluisaksi 
tullut  mestarillinen  taito  koristeellisesti  kaunistaa  rakennustaiteellisia 
pinta-aloja  muuttunut  taruksi,  jollei  hän  yksityisten  tilausten  johdosta 
olisi  saanut  sitä  jälleen  näyttää.  Herra  Otto  Donner  antoi  vuonna 
1901  taiteilijalle  toimeksi  koristaa  ylioppilastalon  musiikkisalia  Kale- 
vala-aiheisella  freskolla,  joka  —  muistuttaen  ehkä  jossakin  määrin  Sie- 
nan  Palazzo  pubblicossa  olevaa  Giudoriccio  de*  Foglianin  ihanaa  muo- 
tokuvaa ratsun  selässä  —  kuvaa  ratsastavaa,  torvea  toitottavaa  Kul- 
lervoa sotaretkellä  revontulien  valaisemassa  talviyössä. 

Mutta  suurimmat  freskonsa  sai  Gallen  maalata  omassa  synty- 
mäkaupungissaan  Porissa.  Kaupungin  hautausmaalla,  petäjäpuiden 
varjossa,  kohoaa  solakka,  kappelintapainen,  gootilainen  rakennus  (ra- 
kennustaiteellisesti se  ei  herätä  mielenkiintoa),  joka  on  pyhitetty  her- 
kimmässä iässään  kuolleen  tytön  muistolle.  Tämän  mausoleumin 
koristaminen  oli  pääasiallisesti  Gallenille  annettu.  Siitä  piti  tulla  su- 
revan isänrakkauden  kuolematon  muistomerkki.  Suuren  taiteilijan 
teosten  oli  määrä  koristaa  sen  seiniä,  ja  kallisarvoisia  ja  harvinaisia 
aineksia  oli  käytettävä  näiden  taiteellisten  luomien  kehyksinä  jakan- 
nattimina. 

Astukaamme  pyhättöön:  sisältä  rakennus  on  jaettu  kolmeen 
osaan;  eteisestä,  jonka  seinät  Pekka  Halonen  on  koristanut  kansallis- 
aiheisilla  freskoilla,  tulemme  kahdeksankulmaiseen,  kuudella  ikkunalla 
varustettuun  tornimaiseen  halliin,  jonka  '  keskellä  on  ympyriäinen, 
noin  kolmen  metrin  suuruinen  aukko;  sitä  kaartaa  lävistetty,  gooti- 
laiskuosinen,  valkoinen  marmoriaitaus.  Eteisen  vastakkaisella  puo- 
lella liittyy  halliin  pieni  kappeli.  Eteisestä  johtavat  valurautaisen  ruu- 
suveräjän  kautta  marmoriportaat  alas  kryptaan,  joka  pääasiallisesti 
vastaa  ylempää  kerrosta.  Täällä,  pääkammiossa,  olisi  hopeajalkaisen 
sarkofaagin  määrä  kohota  graniittimonoliiteiltä  hallin  pyöreän  lattia- 
aukon  tasalle.  Lattia  on  kaikkialla  hienojyväistä,  siloitettua,  ruskeaa 
graniittia     Kryptan  seinät  ovat  valkoista  marmoria.    Itse  rakennusta 


'  Sadan   vuoden    kuluessa  on  valtio  tilannut  tietääkseni  yhden  ainoan 
taideteoksen:  Wikströmin  säät>'talon  otsikkokuvan. 

varten  käytettiin  kullanpunertavaa  hiekkakiveä,  jota  saatiin  merestä 
Porin  ulkopuolelta.  Kahdeksan  suurta  seinäpintaa  ja  lähes  puolitoista 
tusinaa  suurempaa  ja  pienempää  kupupintaa  odotti  täällä  taiteellista 
koristelua.    Viimemainittuihin   on  suomalainen  kasvisto  kuvattu  hie- 

V 

nosti  tyyliteltynä,  ryhmypetäjistä  alkaen  aina  suloisiin  vanamoihin 
saakka. 

Alemmilla  seinäpinnoilla,  kuuden  ikkunan  alla  on  kuvattuna 
maailmanhyörinä,  nuoruuden  kisailu  ja  miehuuden  työ,  elämää  ja 
kuolema.  Oikealla  sisäänkäytävästa  kolme  ihmiselämä  kuvaavaa 
freskoa:  vienointa  vihreyttään  hohtava  kevätmaisema;  aurinkoa  ja 
lintujenlaulua,  hienoa  väreilyä  päilyvän  järven  pinnalla.  Nuori  mies 
tähtää  jousipyssynsä  ilmaan.  Kaksi  lasta  seuraa  aukisuin  kuolettavan 
nuolen  lentoa.  Lapsesta  immeksi  kehittyvä  tyttö  poistuu  kukka  kä- 
dessä, vakavan  kysyvä  ilme  kasvoilla,  kisailevasta  joukosta.  Toinen 
kuva  esittää  iloisen  kesämaiseman  keskellä  rakennuksen  salvosta. 
Voimakas  mies,  kirves  kädessä,  on  rivakassa  työssä;  häntä  vasta- 
päätä vaimo,  joka  ajatuksiin  vajonneena  antaa  lapselle  rintaa.  Ja 
taustalla,  takki  hartioilla,  risainen  lakki  päässä  kiertää  kuolema  kai- 
raa uutterasti,  ympärilleen  vilkkuen.  Vihdoin :  Tuonela-Styxin  ranta. 
Vene  on  matkustajia  vastassa,  jotka  ovat  keräytyneet  rannalle.  Alas- 
ton nainen,  kasvot ;  käsien  peitossa,  istuu  veneessä  kokoonlyyhisty- 
neenä.  Mies,  samoin  alaston,  astuu  päättäväisesti  alukseen.  Toiset 
odottavat  vuoroansa:  alaston  naisolento  epätoivon  vallassa,  hento  tyt- 
tönen, joka  katselee  oudolla  tuskalla  pääkallokoristetta  veneen  ko- 
kassa, toiset  väsyneinä,  uteliaina,  kohtaloon  alistuneina,  joukon  jat- 
kona taiteilija  itsekin,  kesken  työtänsä,  muurauskauha  kädessä,  kär- 
simättömästi taakseen  katsellen,  outona  vieraana  tässä  juhlallisesti 
odottavassa  seurassa.  Vasemmalla  sisäänkäytävästa  kolme  muuta 
kuolemaa  ja  kadotusta  kuvaavaa  taulua:  ensinnä  talviuni  lumen  ras- 
kaan painon  alla,  sitten  „  Joukahaisen  väijy nnän"  kaamea  rantamai- 
sema, ja  vihdoin  maailmanloppua  kuvaava  kohtaus  St.  Pierren  hävi- 
tyksen tapaan  Martinique-saarella. 

Se  henki,  joka  tässä  kuvasarjassa  väikkyy,  on  peloittavan  tus- 
kallinen. Kaikkialla  väijyy  kuoleman  arvoitus  ja  levittää  huntunsa 
elämän  ilon  yli.  Ihmettelevän  lapsenkin  avonaisen  suun  ympärillä 
välkkyy  kysyvän  aavistuksen  vakavuus.  Kuoleman  majesteetin  edessä 

muuttuu  kaikki  maallinen  mitättömäksi:  nuoruuden  kisailu  ja  miehen 
työ,  luonnon  nesteitä  uhkuva  ituvoima  ja  ihmishengen  voitot  Ja  kui- 
tenkin elämä  istuu  valtaistuimella  halliten  kuolemaa.  Ääretön  kaik- 
keus ei  tunne  kadotusta,  ainoastaan  ikuista  palautumista.  Ja*  vielä- 
kin enemmän:  ylöspäinkohoamista,  uudistumista,  täydennystä. 

Tätä  iloista  sanomaa  julistavat  molemmat  sisäänkäytävien  ylä- 
puolella olevat  freskot.  Eteisen  oven  yläpuolella:  taivaankappaleet 
sinisessä  maailmankaikkeudessa  kiertävät  hiljaa  laulaen  tähtien  kanssa; 
niiden  yli  kohoaa  korkeuteen  kaksitoista  valtavaa  urkupiippua,  jotka 
julistavat  avaruuden  kehien  sopusointua.  Vastakkaisen  seinän  pinta- 
ala  esittää  vihantaa  nurmea,  jossa  yksinäinen  solakka  koivu  kasvaa. 
Aivan  sen  takana  kohoaa  teräväkulmainen,  häikäisevän  valkea  kor- 
kea muuri,  jota  parvet  koristavat.  Sen  toisella  puolella  tuoksuavassa 
valomeressä  taivaan  paradiisin  etupiha,  joka  taimpana  kimmeltää  sa- 
tumaisen kultaisena.  Jättiläismuurin  pienestä  portti-aukosta  kiiruhtaa 
valkoinen  olento  avoimin  sylin  toista  vieläkin  henkevämpää  olentoa 
vastaan,  joka  astuu  nurmen  poikki  taivaan  porttia  kohti. 

Taivaallinen  soitto  kajahtaa  autuaitten  kuorosta :  Kuolema  kussa 
on  sinun  okas? 


Nämät  mausoleumifreskot  ovat  —  kynä  ei  tahdo  taipua  sitä 
kirjoittamaan  —  auttamattomasti  kadotuksen  omat.  Seinäpinnassa^ 
johon  freskot  ovat  maalatut,  tapahtuu  kemiallisia  prosesseja,  jotka 
siihen  määrään  liuventavat  värejä,  että  joissakuissa  ovat  enää  vain 
rajaviivat  näkyvissä.  Varsinaista  syytä  ei  ole  vielä  saatu  selville; 
oletetaan,  että  merisuola,  joka  on  tunkeutunut  merenpohjasta  tuotuun 
hiekkakiveen,  on  saanut  tämän  kemiallisen  liukenemisprosessin  ai- 
kaan. On  tehty  ehdoituksia,  millä  tavalla  nämät  laatuaan  ainoat  tai- 
deteokset voitaisiin  pelastaa.  Mutta  toistaiseksi  ei  ole  ryhdytty  mi- 
hinkään. Mausoleumi  seisoo  siinä  puolivalmiina,  ja  neuvottomana  ja 
toimettomana  katsellaan  vain  hirveätä  hävitystyötä.  Muutamien  vuo- 
sien jälkeen  on  tämä  harvinainen  muistomerkki  luultavasti  muuttunut 
vain  muistoksi. 

Niiden  ajatusten  ja  tunnelmien  vaikutuksen  vallassa,  jotka  he- 
räävät mieleen  näitä  symfonioja  kat3ellessa,  käy  vasta  selville,  mikä 
ylhäinen  voima  piilee  Gallenin  taiteessa.  Kuka  siinä  tulee  ajatelleeksi 
kristinuskoa  tai  pakanuutta,  Kalevalaa  tai  kreikkalaista  mytologiaa? 
Katselija  näkee  täällä  kasvoista  kasvoihin  mysterioita,  joiden  selvittä- 
mättömyyden  edessä  jokainen  ihmissydän  kerran  elämässään  vapisee, 
hän  tuntee  kuoleman  jäisen  käden  kosketuksen,  hän  näkee  sen  kau- 
hua herättävänä  ja  näkymättömänä  hiipivän  joka  nurkassa,  hän  kuu- 
lee ikuisen  elämän  kultaisten  kellojen  soittoa  ja  huomaa  kohoavansa 
maallisen  olemuksen  ahtaasta  piiristä  maailman  kaikkeuden  rajatto- 
muuteen. Tämä  on  jumalanpalvelusta,  joka  ei  kaipaa  minkäänlaisia 
muistojen  siltoja  tai  abstraktisia  mielleyhtymyksiä,  jotta  hartaus  kum- 
puaisi  välittömänä  runouden  mielikuvarikkaasta  maapohjasta  esiin. 


Siinä  on  uudenaikaisen  hengen  jumalanpalvelus.  Ja  kuitenkin 
samalla  sellaisen  hengen,  joka  on  vielä  syvällä  kiinni  kaiken  ole- 
massaolon alkujuuressa  ja  vielä  niin  lujasti  yhdistettynä  luonnon  al- 
kuvoimaan, että  hän  alkuperäisyydessään  näyttää  olevan  lähempänä 
villi-ihmisen  tai  metsäneläimen  kantaa  kuin  kultuuri-ihmisen.  Tämä 
henki,  joka  on  nauttinut  uudenaikuisen  kultuurityön  viimeisistä  voi- 
toista, on  vielä  katkeamattomassa  yhteydessä  liionnonelämän  sokeu- 
den, vaistomaisuuden  ja  salaperäisyyden  kanssa.  Niiden  välinen  na- 
pasuoni  on  vielä  eheä  ja  katkomaton.  Gallenissa  on  Strindbergin 
hengenheimolaisuutta.  Taikauskoa,  joka  ei  johdu  tietämättömyydestä, 
vaan  liikaopista,  taikauskoa,  jolle  astrologia  ja  alkemia  merkitsevät 
enemmän  kuin  vain  humbuugia,  ei  sen  vuoksi,  ettei  hän  käsittäisi 
uudenaikuista  tähtitiedettä  ja  kemiaa,  vaan  siksi  että  hän  vaiston  ja 
aavistuskyvyn  avulla  voi  tunkeutua  näkyvän  maailman  kynnyksen 
yli  ja  nähdä  typerää  arkijärkeä  kauemmaksi.  Sellainen  henki  tuntee 
varmaan  olevansa  ikäänkuin  satunnainen  vieras  tai  muukalainen  uu- 
denaikuisen elämän  yhteiskunnallisessa  ympäristössä.  Lähempänä 
häntä  on  erämaanasukas  ja  metsän  susi  kuin  keikailija,  kamarioppi- 
nut, esteetikko  tai  valtiollinen  puoluejohtaja.  Hän  itse  ei  mitenkään 
ole   kultuurin  vihollinen;  hän  on  kaikkea  muuta  kuin  poikkeusihmi- 

nen  tai  höyläämätön  luonnonlapsi.  Seuraelämässä  hän  ei  loukkaa 
ainoatakaan  terveen  aistin  tai  hyvän  tavan  järkevää  pykälää.  Mutta 
se  on  hänelle  jotakin  aivan  ulkonaista.  Hänen  kotinsa  on  siellä, 
missä  tunteet  ja  ajatukset  liikkuvat  ilman  naamiota,  paradiisin  alasto- 
muudessa, siellä  missä  raakuus,  itsekkäisyys  ja  halpamaisuus  ovat 
yhtä  hyvin  luonteenilmauksia  kuin  hienous,  hyvyys  ja  uhrautuvai- 
suus, ja  jossa  kaikki  vain  riippuu  yhdestä  ja  ainoasta:  totuudesta  ja 
vääristelemättömästä  luonnosta. 

Natsionalistiset  intoilijat  ovat  puoluesyistä  anastaneet  Gallenin 
omaksensa  ja  leimanneet  hänen  taiteensa  «kansalliseksi"  siksi  että 
hän  maalaa  Kalevalakuvia.  Ja  kuitenkin  on  hänen  taiteensa  varsin 
kaukana  »kansallisuudesta"  sen  ulkonaisessa  merkityksessä.  Mitä  on 
oikeastaan  «kansallinen  taide"?  Onko  sellaista  olemassa?  Isänmaal- 
lisuus, luontoko  vai  etnografisuusko  sen  määrää?  Ei  mitenkään. 
Kaiken  sen,  mikä  ulkonaisista  syistä  purjehtii  kansallisen  lipun  turvissa,, 
ei  tarvitse  olla  missään  yhteydessä  sen  kanssa,  mikä  ori  kuvaavaa 
määrätylle  kansalle  tai  rodulle.  On  kuitenkin  kieltämätöntä,  että  tai- 
teessakin voi  tulla  ilmi  juuri  se  erityinen  omaperäisyys,  joka  on  ku- 
vaavaa juuri  sille  eikä  millekään  muulle  kansalle.  Anders  Zorn  on 
erikoisesti  ruotsalainen,  Madox  Brown  erikoisesti  englantilainen,  Mo- 
ritz von  Schvv^indt  ja  Diirer  erikoisesti  saksalaisia,  eikä  kuitenkaan 
voi  käsitteellisesti  määritellä  tämän  « kansallisuuden "^  tuntomerkkejä. 

Tässä  merkityksessä  ovat  sekä  Edelfelt  että  Gallen  kansallisia, 
joskin  hyvin  eri  tavalla.  Edelfeltillä  on  tosin  isänmaallisuus  kankaan- 
kuteena;  Vänrikki  Stool  on  kuteiden  nimi.  Mutta  itse  kangas  on 
muutakin  kuin  vain  pelkkää  isänmaallisuutta.  Tuhannet  suomalaiset 
näkevät  isänmaansa  ja  ympäristönsä  samanlaisilla  silmillä  kuin  Edel- 
felt, eikä  kukaan  muu  kuin  suomalainen  ole  voinut  sitä  nähdä  sa- 
malla tavalla  kuin  hän.  Gallenilta  puuttuu  isänmaallisuus  kerrassaan. 
Sen  sijaan  on  etnograafisella  aineksella  selvä  vaikutuksensa.  Kale- 
vala ja  Kiven  «Seitsemän  veljestä"  muodostavat  tämän  aineksen. 
Edelfeltin  ja  Gallenin  eroavaisuudet  siihen  nähden  mikä  on  erikoisesti 
kansallista  riippuvat  etupäässä  rotueroa  vaisuuksista.  Germaani  Edel- 
felt tahtoo  tulla  kosketukseen  kansansa  viikinkiveren  kanssa  ja  ku- 
vastaa niitä  kansansielun  puolia,  joilla  on  juurensa  tässä  europpalai- 
sessa  muinaismuistossa.    Gallen  kuuluu  toiseen  rotuun;  rotuun,  joka 

viittaa  Aasiata  kohti,  joka  ihmisyyden  valtamaantiellä  on  vielä  mo- 
niaita asemia  lähempänä  lähtökohtaansa  kuin  historiallisista  tradit- 
sioneista  liikakylläiset  europpalaiset. 

Mutta  hän  ei  huomaa  tähän  rotuun  yhteenkuuluvaisuuttaan 
kylä-  ja  kaupunkiympäristössä,  missä  valtiollis-yhteiskunnallinen  puo- 
lue-elämä tai  talonpoikaissäätyhenki  omistaa  itselleen  sitä  raaemmat 
muodot,  mitä  kehittymättömämpi  rotu  on,  yleensä  ei  n.  s.  ^sivistyk- 
sen**  ilmakehässä,  joka  suurimmaksi  osaksi  kuitenkin  on  vain  vää- 
rennettyä tai  kitukasvuista  luontoa,  vaan  etäällä  erämaassa,  kaukana 
sekä  todellisesta  että  näennäisestä  kultuurista,  synkkien  metsien  sy- 
vyydessä, siellä  missä  mökin  yksinäinen  asukas  hankkii  omalla  kä- 
dellään kaikki  niukat  elämäntarpeensa:  kirveen,  millä  hän  veistää 
pirttinsä,  ja  keihään,  millä  hän  kaataa  karhun.  Siellä,  missä  salaa 
kunniassa  pidetty  poppamies  omatekoisilla  voiteilla  parantaa  tauteja 
tai  manaa  vihollisia,  ja  missä  valkopartainen  perheenvanhin,  joka  ei 
koskaan  ole  kuullut  veturin  vihellystä,  arvostelee  syvemmin  ja  sel- 
vemmin ihmiselämän  kysymyksiä,  kuin  ne  jotka  puhuvat  saarnas- 
tuoleista ja  kateedereista  metsän  tuolla  puolen.  Se  on  hänen  kan- 
sansa ja  hänen  rotunsa,  siellä  hän  näkee  selvempänä  kuin  missään 
muualla  inhimillisen  tahdon,  ajatuksen  ja  teon  valtasuonet:  vihan,  ka- 
teuden, viekkauden  ja  kavaluuden,  viisauden  ja  itsensähillitsemisen, 
sankariuden  ja  leimahtelevan  intohimon.  Siellä  hän  ammentaa  sitä 
hillitöntä  voimaa,  joka  kiehuu  hänen  kuumassa  veressänsä  ja  kastaa 
koko  hänen  taiteellisen  työnsä  kytevässä  hehkussa.  Siellä  hän  on 
imenyt  itseensä  kalvavan  kaipauksen,  joka  pakoittaa  häntä  etsimään 
syntysanoja,  niinkuin  hänen  edelläkävijänsä,  iänikuinen  laulaja  Väi- 
nämöinen. 


Ja  täällä  hän  löytää  sen,  mikä  eroittaa  hänet  kaikista  muista 
taitelijatovereistansa :  tyylin.  Missä  ovat  tämän  Gallenin  tyylin  kom- 
ponentit? Ensinnäkin  se,  minkä  hän  ulkoapäin  ammentaa,  etnograa- 
finen momentti.  Hän  löytää  muinaisaikuisista  rakennuksista,  vaat- 
teista, kuoseista  ja  veistoksista  aiheita,  joita  hän  kehittää  vaikutuk- 
seltaan voimakkaaksi  ja  omaperäiseksi  koristelutaiteeksi.  Hän  etsii 
näistä  aiheista  sellaista,  mikä  muistuttaa  luonnon  ilmiöitä:  lumitähtiä, 

jääkukkia,  virran  pyörteitä,  sammaleen  verkkokudoksia,  hauin  ki- 
maltelevaa suomusvälkettä,  ja  kuvaa  eloisalla  tyylittelyllä  niiden  sil- 
miinpistävän olemuksen.  Se  rohkea  ja  varma  tapa,  millä  hän  tämän 
suorittaa,  on  hänen  erikoinen  tunnusmerkkinsä.  Ja  omasta  sielustaan 
bän  ammentaa  muut  komponentit,  jotka  hänen  taitelijauransa  ai- 
kana ovat  painaneet  sen  eri  vaiheihin  erityisen  merkkinsä:  koris- 
teellisuuden, draamallisen  ja  sielullisen  ilmeikkäisyyden  ja  monumen- 
taalisuuden. Siinä  on  Pandora-rasian  sisällys  johonka  hän  pyrkii. 
Nuo  kolme  SuUrta  saavutusta  hänen  taideurallansa :  Sammontaonta 
{1893),  Sammon  puolustus  (1894)  ja  Sammon  ryöstö  (1907)  kuvaa- 
vat symbolisesti  hänen  omaa  taisteluaan  taiteen  Sammosta,  hänen 
pyrkimystään  luoda  taideteos,  joka  koristeellisessa  monumentaali- 
suudessaan selvittäisi  elämän  kaamoittavaa  arvoitusta.  Viimeisessä 
teoksessaan  «Sammon  ryöstö"  hän  taaskin  on  saavuttanut  huippukoh- 
dan draamalliseen  ilmaisukykyyn  ja  monumentaalisuuteen  nähden. 
Saako  hän  Sammon  kerran  kokonaan  valtoihinsa?  Hän  on  ainakin 
yksi  niitä,  jotka  sen  ansaitsisivat. 


Gallenin  asema  suomalaisessa  taiteessa  —  sen  verran  kuin  sitä 
vielä  voi  määritellä  —  on  aivan  toinen  kuin  Edelfeltin.  Edelfelt  oli  se 
loistava  mestari,  joka  vaikuttavassa  yhteiskunnallisessa  asemassa  tar- 
josi nuoruuden  tulensa,  ihanteellisuutensa,  monipuolisen  herkän  ym- 
märryksensä isänmaallisen  taiteen  palvelukseen;  edustava  johtaja, 
keskipiste  ja  välittäjä.  Hän  oli  kaunotaiteiden  epävirallinen  ihanteel- 
linen ministeri. 

Gallen  eristäytyy;  häneltä  puuttuvat  kaikki  yhteiskunnalliset 
^'aistot.  Kannattajain  tavoittelu  on  hänelle  kokonaan  vierasta,  ol- 
koonpa kysymys  niiden  hankkimisesta  hänelle  itselleen  tai  muille. 
Hänen  olemuksellaan  on  niin  kulmikas  ja  epäsäännöllinen  leima  ja 
muoto,  ettei  hän  sovellu  uudenaikuisen  seuraelämän  mosaikkikuosiin. 
Hän  on  yksinäinen  tulivuori,  joka  kohoaa  jyrkkänä  tasangolta  ja 
tukasuitsuttaen  kaivaa  ympäröivää  maata  altapäin  ja  muuttaa  sen  muo- 
toa. Hänen  tuotantovoimansa  on  raju,  purkauksiin  antautuva,  yhtä- 
mittainen.    Gallenin  luonnosten  näyttely  keväällä  1908  Budapestissa, 

joka  käsitti  useampia  satoja  numeroita,  osoitti  että  hän  hautoo  vuo- 
sikausia yhtä  aihetta,  yhtä  sommittelua,  valaa  sen  yhä  uudestaan, 
kunnes  se  vihdoin  lopullisessa  muodossaan  puhkeaa  esiin. 

Harvoin  taiteilya  on  vaikuttanut  niin  tyyliäkehittävästi  kuin  hän. 
Kaikki  mikä  lähtee  hänen  käsistään,  kantaa  erikoista  voiman  ja 
taistelun  leimaa;  minne  ikänä  hän  kääntyy,  siellä  hän  vaikuttaa  he- 
delmöittävästi  ja  yllyttävästi,  ei  saamalla  eikä  suosituksella,  vaan  esi- 
merkin voimalla.  •  Hänen  aiheitansa  käyttävät  vaistomaisesti  nuorem- 
mat taiteilijat  teoksissaan.  Hänellä  ei  ole  oppilaita,  mutta  joukoittain 
salaisia  jäljittelijöitä. 

Tuskin  sitä  alaa  kaunotaiteiden  piirissä,  jolla  hän  ei  olisi  ko 
keillut.  Taloonsa  Ruovedellä  hän  itse  teki  luonnoksen  ja  rakensi 
sen.  Hän  on  mestari  graafiUisten  taiteiden  alalla.  Kivipiirrosta, 
puunveistoa  ja  etsausta  on  hän  mitä  erilaisimmin  tekotavoin  ko- 
keillut ja  saanut  esiin  niiden  hienoimmat  salaisuudet.  Hän  sommit- 
telee sivutyönään  useampia  satoja  (osittain  värillisiäkin)  piirustuksia 
«Seitsemää  veljestä"  varten,  jossa  tulee  hänen  taiteilijaneronsa  uusi 
puoli  esille:  draamallinen  huumori.  Hän  tekee  luonnoksia  huoneka- 
luja ja  sisustakoristeita,  seinämattoja  ja  koristekudoksia  ja  ompeluja 
varten,  hän  veistää  puuta  ja  pakoittaa  metallia  ja  polttaa  rakentamas- 
saan valu-uunissa  lasimaalaussommittelujaan. 


On  olemassa  järkeviä  ja  ymmärtäväisiä  ihmisiä,  jotka  tahtovat 
saada  kaikkeen  määrättyä  järjestystä  ja  jyrkkää  jakoa.  Ja  samoin 
kuin  suutarin  on  pysyttävä  lestinsä  ääressä,  samoin,  arvelevat  he 
myös,  ei  maalarinkaan  pidä  tehdä  muuta  kuin  mitä  he  sanovat  maa- 
laamiseksi, s.  o.  jäljitellä  näkyvää  maailmaa  värein  ja  viivoin.  Hä- 
nellä ei  saa  olla  mitään  sivutarkoituksia.  Hän  ei  saa  antaa  mitään 
muuta  kuin  sitä  mikä  on  konkreetista,  hän  ei  saa  kertoa  mitään, 
hän  ei  saa  mieti.skellä  eikä  filosofeerata. 

Näillekin  ihmisilie  Gallen  tarjoaa  paljon,  sillä  hän  kuvaa  sen, 
minkä  ulkonainen  silmä  näkee,  yhtä  hyvin  kuin  kuka  muukin,  usein 
vielä  paremminkin.  Mutta  sellaisia  määräyksiä  antavat  taiteilijoille 
vain  ne,  jotka  eivät  itse  harjoita  mitään  taidetta,  ainoastaan  kirjoit- 
tavat  kirjoja   taiteesta.     Ja   taide  itse  on  aina  osoittanut  taidetta  kä- 

sittelevien  kirjojen  mielettömyyden.  Kaikki  katoava  on  vain  ver- 
tausta. Ja  kun  taitelija  näkee  värien  ja  viivojen  kisailussa  toisen 
maailman  kajastusta^  silloin  hän  —  kaikesta  estetiikasta  huolimatta — 
ei  lepää  ennenkuin  hänen  on  onnistunut  katoavan  vertauksen  muo- 
dossa kuvata  palasen  tuota  ikuista  arvoitusta,  joka  tuijottaa  häneen 
salaperäisin  silmin  joka  puolelta,  elämästä  ja  kuolemasta,  niin,  vieläpä 
ornamentinkin  kiekurasta. 


mp^m 

„ Valtaan  pääseminen  maksaa,  valta  tekee  tyhmäksi",  on  Nietzsche 
lausunut. 

Historia  osoittaa  sen  oikeaksi.  Sillä  vallan  saavuttaminen  on 
ensimäinen  askel  sillä  helvettiin  johtavalla  tiellä,  joka  on  kivitetty  hy- 
villä aikomuksilla. 

Se,  joka  kansan  syvistä  riveistä  nousee  valtaan,  joutuu  aina 
sen  kosketuksesta  kiusaukseen  unohtaa  menneisyytensä,  unohtaa  sen 
suolaisen  ja  katkeran  maun,  joka  on  kansan  huulilla  ja  joka  teki  hä- 
nen sanansa  voimakkaiksi  ja  hänen  kätensä  lujaksi. 

Vallan  makeus  tekee  heikoksi  ja  tyhmäksi! 

Purpura  huikaisee  vallassaolijan,  niin  ettei  hän  huomaa  rajojaan. 
Hän  tulee  tyhmäksi,  niin  ettei  hän  edes  voi  havaita,  että  hänen  pet- 
tämänsä kansa  työntää  esille  uuden  johtajan,  joka  valtaan  päästäk- 
seen on  luvannut  vieläkin  enemmän,  vaikka  hän  kenties  täyttää  vie- 
läkin vähemmän. 

Tällainen  on  vallanhimon  muuttumaton  kiertokulku. 

Vallan  purpura  ja  kansan  kova  rauta  löytävät  toisensa  ani 
harvoin. 

Pian  ovat  luetellut  ne  historiassa  esiintyvät  nimet,  jotka  pyrstö- 
tahtien  tavoin  ovat  poikenneet  yleisiltä  radoilta  ja  valtaan  noustes- 
saan pysyneet  itselleen  ja  etäiselle  nuoruudelleen  uskollisina. 


768  AAGE  MAPELUNG, 


Ne  ovat  olleet  noita  suuria  personallisuuksia,  joiden  tahdon  ja 
kyvyn  välillä  on  vallinnut  sopusointuinen  voimasuhde,  silloinkin  kun 
heidän  ratansa  on  muodostanut  soikion. 

Sellaisia  esiintyy  vain  kuohuvina  aikoina,  kapinan  ja  hajaan- 
nuksen vallitessa;  he  syntyvät  loistavina  ja  suunnattomina  itse  ta- 
pausten keskeltä  ja  katoavat  mielten  taantuessa  jälleen  lepoon. 

Nämä:  sankarit,  jotka  elementaarinen  voimainponnistus  elämässä 
loihtii  esiin,  omistavat  jo  itsessään  vallan,  he  ovat  sen  luonnollisia 
käyttäjiä  eivätkä  sen  hiipiviä  varjoja.  Heissä  ruumiillistuu  aate,  joka 
syntyy  ihmiskunnan  helmasta  rajusään  vallitessa  ja  veren  vuotaessa. 

Näyttää  siltä,  kuin  ei  ihmiskunta  voisi  kehittyä  rauhallisesti  ja 
tyyneesti;  kuin  täytyisi  onnettomuuksien  pakoittaa  sitä  eteenpäin.  Se 
tylsistyy  ja  veltostuu,  kun  vainiot  antavat  liian  runsaan  sadon,  kirkko 
lupaa  autuuden  liian  monelle  ja  tuoni  on  pannut  ruton  ja  joukko- 
murhat viralta. 

Kaikki  viittaa  siihen,  että  ihmiskunnalla  on  kuten  maa-äidillä- 
kin purkautumisensa,  joita  ilman  se  ei  tule  toimeen. 

Ihmiset  tarvitsevat  äkki-mullistuksia  pysyäkseen  valveilla  ja  he- 
rätäkseen elämään  ja  uudestamuodostumiseen. 

Paikallaan  pysyminen  on  kuolemaa,  ja  senvuoksi  elämä  vaatii 
alituista  ja  keskeytymätöntä  edistymistä.  Ellei  se  voi  käydä  päinsä 
siirtämällä  elintapaa  verkalleen  ja  asteittain,  niin  se  tapahtuu  voimak- 
kain nykähdyksin,  maanjäristysten  tavoin,  jotka  tuhoavat  kaupunkeja 
ja  maita,  verisinä  tilintekoina  kansojen  ja  aatteiden  välillä  tai  yhteis- 
kunnallisina ja  aineellisina  romahduksina. 

Tällaisten  suurten  myllerrysten  jälkeen  riippuu  kansan  kohtalo 
siitä,  onko  se  kyllin  voimakas  ja  hedelmällinen  uudistumaan-  Ellei 
kansan  sielu  ole  niin  jäntevä,  että  se  vaatii  rappeutumisen  jälkeen 
uudistumista,  silloin  sen  täytyy  joutua  häviöön,  sulautua  toiseen  yh- 
teiskuntaan, jolla  on  varaa  lahjoittaa  sille  se  uudistus,  jota  se  ei  itse 
kykene  antamaan  itselleen. 

Tämä  uudistus  on,  mahdollisesti  olevasta  hyvältä  tahdosta  huoli- 
matta vaikeinta  pienelle  maalle,  joka  on  kerran  ollut  suuri.  Tuhka 
tiheään  uudistuvat  leikkaukset  eivät  tuo  voimia,  verenkierto  keskeytyy 
ja  lisäksi  tulee  sisäisiä  vammoja. 

Sellainen  maa  on  Tanska. 

Mahtavasta  valtakunnasta  se  on  nyt  vajonnut  Europan  pienem- 
pien valtojen  riviin. 

Tähän  taantamiseen  ovat  syynä  kelvottomat  kuninkaat  ja  kan- 
san sisäinen  suvaitsemattomuus. 

Ne  harvat  suuret  valtiomiehet,  joita  Tanskalla  on  ollut,  ovat 
kuolleet  mestauslavalla,  vankilassa  tai  maanpakolaisina. 

Sikäli  kuin  maan  rajat  supistuivat,  jäi  alkuperäisille  kyvyille 
yhä  vähemmän  tilaa. 

Myöskin  ajatuksen  ja  taiteen  parhaiden  miesten  on  täytynyt 
poistua  maasta. 

Tähteintutkija  Tyge  Brahe,  runoilija  ja  kapinoitsija  Heiberg  ja 
reformaatori  Georg  Brandes  ovat  kukin  aikanaan  saaneet  maistaa 
maanpakolaisuuden  katkeruutta,  koska  olivat  liian  suuria  niin  pienelle 
maalle. 

Uhkaavalta  näyttää  sen  maan  tulevaisuus,  jonka  parhaiden  kan- " 
salaisten   on  pakko  siirtyä  kotoaan;  sillä  se  osoittaa,  ettei  kansa  us- 
kalla katsoa  väärentämätöntä  totuutta  silmiin  .  .  . 

Puoli  vuosisataa  sitten  järkytti  Tanskaa  sota  Saksan  kanssa. 

Näinä  aikoina,  jolloin  uusi,  joskin  sisäinen  järistys  on  kuohut- 
tanut Tanskaa,  on  viitattu  takaisin  tuohon  onnettomaan  sotaan  ja 
niihin  seurauksiin,  jotka  se  tuotti  maalle.  Ja  täydellä  syyllä  muistel- 
laan näinä  päivinä,  että  Tanskaa  on  ennenkin  hallinnut  puolue,  joka 
koetti  säilyttää  vallan  käsissään  välittämättä  siitä,  miten  kansa  sai 
sen  maksaa. 

„Onko  menneisyys  kokonaan  unohdettu?"  kysyy  muuan  val- 
tiollinen veteraani  noilta  ajoilta. 

„Onko  kokonaan  unohdettu,  että  kansan  valiomiehet  ovat  en- 
nenkin syösseet  Tanskan  onnettomuuteen! 

Viime  Slesvigin  sotaan  antauduttiin  siitä  syystä,  että  kansallis- 
vapaamielinen  puolue  tahtoi  säilyttää  valtansa  Slesvigissä." 

Tähän  sotaan,  joka  johti  Tanskan  perikadon  partaalle,  ryhdyt- 
tiin sen  vuoksi,  että  valta  oli  tehnyt  vallitsevan  puolueen  typeräksi 
eikä  se  tahtonut  luopua  siitä  mistään  hinnasta. 

Niin  uhrattiin  vallanhimolle  vanha  tanskalainen  maa,  miljoonia 
kruunuja  ja  tuhansia  ihmishenkiä. 

Kansan  todelliset  tunteet  väärennettiin.  Kansallis-vapaamielinen 
puolue  ei  halunnut  luopua  vallasta  vielä  sittenkään,  kun  tuo  onneton 
sota  oli  päättynyt  ja  sen  iskemät  haavat  kirvelivät. 

Mutta  Tanskan  kansa,  radikaalinen  intelligensi  ja  talonpojat 
nousivat  verenhukasta  raivostuneina  vaatimaan  vallitsevaa  puoluetta 
tilinteolle.  Nyt  kansa  tahtoi  lausua  ajatuksensa,  sitten  kun  se  oli 
omaisuudellaan  ja  hengellään  saanut  maksaa  valtiollisten  vallanpitäjäin 
typeryyden.    Nyi  oli  uudistus  ja  jälleenelpyminen  tuleva. 

Kesti    kuitenkin   kauan,  ennenkuin  valtiollinen  uudistus  saapui. 

Vastustusta  pidettiin  lamassa  perustuslakia  rikkomalla. 

„KansaIlis-vapaamieliset  takertuivat  entistään  lujemmin  hallin- 
toon, turmelivat  tuomioistuimet  ja  järjestivät  ne  sellaisiksi  että  ne 
voivat  tuomita  vastustajat. niinkuin  kulloinkin  haluttiin. 

He  muodostivat  lentäviä  komissioneja,  jotka  kiitivät  ympäri 
maata,  syöksyivät  uppiniskaisiin  seutuihin  ja  vangitsivat  sekä  tuomit- 
sivat vastustuksen  johtajat." 

Sillä  kertaa  Tanskan  kansa  tiesi,  että  sillä  oli  se  jäntevä  sielu, 
joka  tarvitaan  uudistumiseen.  Maassa  alkoi  liikkua  kapinanhenki. 
Tulilinkut  ilmestyivät  esille.  Talonpojat  muodostivat  ampumaseuroja 
ja  opettelivat  ampumaan.  Varsinkin  Jyllannissa,  vanhassa  sotakun- 
toisuuden  maassa,  oltiin  valmiita  tarttumaan  aseisiin. 

Mutta  vallanpitäjät,  jotka  teeskentelivät  tahtovansa  kansan  pa- 
rasta, eivät  säikkyneet  kansalaissotaa. 

He  lähettivät  liikkeelle  kokonaisen  santarmilauman,  majoittivat 
heidät  ympäri  maata  ja  maksoivat  heille  palkkaa  valtionrahastosta, 
kansan  vastalauseista  huolimatta. 

Vaalitilaisuuksiin  saapui  poliiseja  rakentamaan  salaisesti  rauhat- 
tomuuksia ja  riitaa. 

Toisin  sanoen,  meneteltiin  paraimman  kaavan  mukaan. 

Ja  kaiken  hyvän  lisäksi  tuo  samainen  hallitus  käytti  noin  80 
miljoonaa  johonkin,  mitä  se  nimitti  «Tanskan  elinehdoksi**.  Se  oli 
se  linnoitus,  jota  nyt  pidetään  niin  arvottomana,  että  siihen  on  taas 
lisiä  rakennettava,  jotta  kansalle  voitaisiin  uskotella  uutta  «elinehtoa**. 

Juuri  näinä  päivinä,  jolloin  ylimpien  yhteiskuntakerrosten  siveel- 
lisesti ulkokultaiset  ovat  ruvenneet  esiintymään  niin  kovaäänisesti, 
on  syytä  muistuttaa  heitä  heidän  isiensä  rikkomuksista  Tanskaa  vas- 

taan.  Heitä  ei  saa  pitää  piilossa,  vaikkei  myöhempikään  aika  ole 
välttänyt  vallan  tyhmistävää  vaikutusta. 

Sillä  kieltämätöntä  on,  että  valta  on  tyhmistänyt  myöskin  ensi- 
mäisen  vasemmistoministeristön  Tanskassa. 

Ylpeydellä  tervehdittiin  sitä,  kun  se  raivautui  esille;  ylenkat- 
seella on  sitä  nyt  seurattu  hautaan. 

Mutta  haudattujen  joukossa  ei  ole  ainoatakaan  niitä  Jotka  aika- 
naan olivat  kansan  johtajia  ja  herättivät  sen  uhmaillen  vaatimaan 
oikeutta. 

Tanskan  valtiollisen  elämän  suuret  uudistajat  ovat  kuolleet  re- 
hellisen kuoleman, 

Chr.  Berg  ja  Horup  lepäävät  maan  povessa,  ja  Georg  Brandes 
on  kuolematon.  He  olivat  niitä  suuria  personallisuuksia,  jotka  syn- 
tyvät tapausten  keskellä,  kansan  enimmin  kaivatessa  jälleenelpymistä. 
He  olivat  vallan  luonnollisia  omistajia  eivätkä  sen  hiipiviä  varjoja. 
Sillä  heillä  oli  herruus  ilman  sen  epäilyttäviä  mahtimerkkejä. 

He  ovat  70-luvun  miehiä  puhtain  radikaalisin  piirtein,  jotka  koh- 
distuvat kuluneen  vuosisadan  suureen  yhteiskunnalliseen  kapinannou- 
suun  kaikissa  maissa.  Heidän  henkensä  on  yleisinhimillinen,  koska 
sillä  oh  lähteenään  kokemuksellinen  tietomme,  ja  täydellä  syyllä  ovat 
heidän  vihamiehensä  senvuoksi  nimittäneet  heitä  europpalaisiksi.  Hei- 
dän laajaperäisyyttään  todistaa  juuri  se,  että  heitä  kohtaava  viha  on 
voinut  parjata  heitä  vain  ylistelyllä. 

Luonnollisesti  eivät  nämä  lahjakkaat  ja  suorasuuntaiset  perso - 
nallisuudet  ole  saavuttaneet  ansaitsemaansa  tunnustusta.  Taantumus 
on  käyttänyt  heitä  vastaan  kaikkia  aseita,  yksinpä  myrkytettyjäkin. 
Mutta  ei  ole  vähintäkään  epäilystä  siitä,  että  Tanskan  elpyminen  ja 
uudistuminen  voi  tapahtua  vain  sillä  radikaalisella  perustalla,  jolla 
nämä  miehet  seisoivat. 

Heidän  toimintansa  käsittää  Tanskan  kansassa  asuvan  vapaa- 
mielisyyden kaikki  alat,  ja  näissä  kolmessa  nimessä  ovat  eri  käsitys- 
kantojen, kaupungin  ja  maaseudun,  saarien  ja  Jyllannin  väliset  vasta- 
kohdat ja  suvaitsemattomuus  tasoittuneet  ja  yhtyneet  sovintoon  enem- 
män kuin  kaikissa  muissa. 

Sillä;  Chr.  Berg  oli  talonpoikien  ystävä,  mutta  samalla  myös- 
kin   kaupunkien    ystävä   ja    tieteiden  ja  taiteiden  suosija.    Hän  etsi 

vain  hyvää  seuraa,  ja  tuskinpa  voisi  ajatella  hänen  liikkuvan  piireissä, 
jommoisia  seuraavaan  sukupolveen  kuuluvat  talonpoikain  ystävät  ovat 
valinneet  tyyssijoikseen. 

Chr.  Berg  oli  lähtenyt  grundtvigisuudesta,  mutta  hänessä  se  oli 
luonteeltaan  toisenlainen  kuin  se  grundtvigisuus,  joka  oli  myöhem- 
min eroittava  kaupungin  ja  maaseudun  toisistaan. 

Jotkut  ovat  sitä  mieltä,  että  pappi  Grundtvig  on  enemmän  kuin 
kukaan  muu  auttanut  Tanskaa  elpymään  Slesvigin  menetyksen  jäl- 
keen. Hänen  elämäänsä  ja  toimintaansa  perustuu  joka  tapauksessa 
melkein  kokonaan  Tanskan  kansanopisto.  Ja  siinä  on  Tanskan 
talonpoikaissääty  saanut  sen  henkisen  herätyksen,  joka  vihdoin  teki 
sen  kyllin  vaikutusvaltaiseksi  ottamaan  haltuunsa  hallituksen. 

Jos  suostuisi  sanomaan,  että  Grundtvig  on  tähän  asti  ollut  Tans- 
kan talonpoikaissäädyn  leipänä,  niin  samalla  on  lujasti  pidettävä  kiinni 
siitä  mielipiteestä,  että  Georg  Brandes  ja  radikaalisuus  on  ollut  ja  on 
oleva  Tanskan  kansalle  kokonaisuudessaan  hapatus,  jota  ilman  ei 
taikina  nouse. 

Brandeslaisuus  ja  grundvigilaisuus  ovat  ne  kaksi  suurta  uraa, 
joita  seuraten  Tanska  on  kohonnut  tappion  tuottaman  nöyryytyksen 
jälkeen.  Ne  eivät  ole  yhdensuuntaiset,  vaan  pikemmin  kohtisuorassa 
toisiaan  vastaan,  mutta  näiden  kahden  uran  välillä  on  voiman  suunta. 

Niiden  rajojen  sisäpuolella  tapaamme  kaiken  henkisen  elämän 
Tanskassa,  jokaisen  tanskalaisen  yhteiskunnallisen  liikkeen,  Yksinpä 
sosialidemokratiallekin  mursi  Brandes  muuriin  aukon,  vaikkei  hän 
koskaan  liittynytkään  tähän  puolueeseen. 

Hän  mursi  nimittäin  aukon  Tanskaa  ympäröivään  kiinalaiseen 
muuriin  ja  johdatti  Europan  henkisen  elämän  „päävirtaukset"  kuivu- 
neeseen maahan. 

Tanskassa  on  viime  aikoina  kiistelty  siitä,  kenen  ansioksi  uudis- 
tuminen on  luettava,  ja  kiistaa  kai  yhä  jatkunee,  vaikka  talonpoikais- 
kultuuria  onkin  näinä  päivinä  kohdannut  nyrkinisku  sellainen,  että 
sen  silmissä  on  kauan  säkenöivä.  Mutta  samantekevä  kenelle  kun- 
nia langenneekin,  Tanska  on  toipunut  siitä  ankarasta  suoneniskusta, 
joksi  saksalainen  sota  sille  muodostui. 

Tanskan  kirjallisuus,  taide  ja  tiede  ovat  vallanneet  monta  maata 
ja  paikkakuntaa   korvaukseksi  menetetystä  Slesvigistä.    Tanskalaiset 

keksijät  vyöttävät  maailman  langattomilla  puheillaan  ja  kirjoituksil- 
laan. Kaikilla  merillä  purjehtii  aluksia  Tanskan  lipun  suojassa  levit- 
täen tanskalaista  yritteliäisyyttä  kaikkialle,  missä  ne  kyntävät  tiensä. 
Tanskan  maanviljelys  on  kehittyneempi  kuin  minkään  muun  maan 
ja  on  luonut  osuusliikkeen  ja  pienviljelijäin  yhteistoiminnan. 

Tanskan  talonpojat  ovat  puolen  vuosisadan  kuluessa  elvyttäneet 
Tanskan  maanviljelyksellään  ja  ottaneet  maan  hallinnon  omiin 
käsiinsä. 

Mutta  on  otettava  huomioon,  että  ne  talonpojat,  jotka  vainon 
ja  katkerain  valtiollisten  taistelujen  vuosina  vannoivat  uskollisuutta 
Chr.  Bergille,  '  eivät  olleet  samoja  kuin  nykyiset  lihavat  osuustalon- 
pojat,  jotka  valmistavat  ravinto-  ja  rasva-aineita  Englannin  markkinoille. 

Nuo  varemmat  kapinalliset  talonpojat  eivät  olleet  vielä  unohta- 
neet herrasmiehen  ruoskaa  ja  orjuutta  hänen  maatilallaan.  Ne  ta- 
lonpojat eivät  syöneet  samasta  vadista  kuin  herrat,  eivätkä  myöskään 
juosseet  heidän  asioitaan,  kuten  seuraava  polvi  on  ollut  varsin  halu- 
kas tekemään. 

Tanskassa  on  talonpoikaissääty  noussut  lyhyemmässä  ajassa 
kuin  missään  muualla,  päästyään  kerran  vapaaksi  pakkotyöstä  ja 
herrojen  alamaisuudesta,  se  on  lyhyemmässä  ajassa  kuin  missään 
muualla  kohonnut  korkeimpaan  valtaan  maassaan;  mutta  valta  on 
sen  myöskin  tyhmistänyt  lyhyemmässä  ajassa  kuin  minkään  muun 
säädyn  missään  muussa  maassa.  Ja  kalliisti  on  se  Herran  vuonna 
1908  saanut  maksaa  sen. 

Useina  vuosina  ja  varsinkin  viime  valtiopäivillä  on  tehty  ras- 
kauttavia syytöksiä  vasemmistolais  uudistuspuolueen  oikeusministeriä 
vastaan. 

Hänen  syytettiin  ennen  kuulumattomalla  tavalla  sekoittavan  hal- 
linnolliset ja  omat  yksityisasiansa  toisiinsa.  Hänen  toiminnassaan  oli 
kohtia,  jotka  eivät  olleet  ainoastaan  moitittavia,  vaan  vieläpä  rikok- 
sellisiakin. 

Näiden  syytösten  todenperäisyyttä  tuettiin  kirjallisilla  todistuk- 
silla, mutta  uudistuspuolue  ja  hallitus  eivät  ottaneet  niitä  korviinsa 
ja  konseljinpresidentti  jakeli  Albertille  tuhlaamalla  korkeimpia  kunnian- 
osoituksia ja  luottamustoimia,  kun  oppositsionin  sanomalehdistö  ja 
yleinen  mielipide  pakoittivat  tämän  eroamaan  oikeusministerin  virasta. 

Lisäksi  myönsi  konseljinpresidentti  hänelle  samaan  aikaan  val- 
tionrahastosta  salaisena  lainana  1  V2  miljoonaa  kruunua.  Ja  kuiten- 
kin oli  todistettu,  että  Alberti  oli  Sjaellannin  talonpoikaissäädyn  säästö- 
rahaston  esimiehenä  laatinut  kaksi  virheellistä  tilitystä:  kansallispan- 
kin johtokunta  oli  jo  aikoja  sitten,  mutta  tuloksetta,  kiinnittänyt  sisä- 
ministeriön huomion  näihin  säästörahaston  lainojen  esittämisessä  ta- 
vattaviin virheellisyyksiin. 

Tässä  on  kokonainen  vyyhti  petollisuutta,  tietämättömyj^ttä, 
herkkäuskoisuutta,  valtiollista  omanvoitonpyyntiä  ja  valtaan  takertu- 
mista, jonka  valtakunnanoikeudellinen  syytös  toivottavasti  on  selvit- 
tävä hienoimpaan  lankaan  asti.  Tämän  selvityksen  suuremmasta  tai 
pienemmästä  arkailemattomuudesta  kaikkia  asiaan  sekaantuneita  hen- 
kilöitä kohtaan  on  oleva  mahdollista  muodostaa  käsitys  Tanskan 
kansan  kunniantunnosta. 

Jääköön  sikseen  kuinka  monta  on  syyllistä,  mutta  yhden  asian 
voimme  varmuudella  sanoa:  Tanskan  talonpoikaissääiy  on  vuosikau- 
sien kuluessa  antanut  kavaltaa  itseltään  kaksikymmentämiljoonaa 
kruunua  ja  luottanut  sokeasti  keinottelijaan,  joka  älysi  käyttää  hy- 
väkseen talonpojan  heikkoja  ominaisuuksia. 

Jos  Albertin  hoitamissa  rahastoissa  olisi  ollut  enemmän  varoja, 
niin  hän  olisi  vielä  salakonferensineuvos  ja  parhain  talonpoikaisystävä. 

Mutta  rahat  olivat  lopussa,  ja  senvuoksi  tapahtui  tuo  ennen- 
kuulumaton seikka,  että  Tanskan  kaikkivaltias  entinen  oikeusminis- 
teri, moraalin  ankara  valvoja,  tunnusti  poliisille  tehneensä  väärennyk- 
siä ja  petoksia. 

Edellisenä  päivänä  hän  oli  istunut  kunniasijalla  ampumaradan 
juhlassa,  ja  seuraavana  hän  nousi  raastuvanportaita  antamaan  itsensä 
ilmi  etsivälle  poliisille. 

Moni  ei  uskonut  sitä,  kun  huhu  siitä  kiiti  kautta  Kööpenhami- 
nan, eikä  uskonut  sittekään,  kun  näki  sen  painettuna. 

Mutta  Albertin  poliisille  tekemä  tunnustus  osoittautui  kuitenkin 
todenperäiseksi. 

Kööpenhamina  oli  kuumeessa.  Kaduilla  tulvaili  kiihoittuneita 
kansalaisia.    Mielet  antautuivat  perin  erilaisille  tunteille. 

Tapahtuma  oli  suuri  ja  odottamaton.  Vihattua  ja  väärinkäy- 
tettyä järjestelmää  oli  kohdannut  historian  tuomio. 

Mutta  kostotar  oli  kätken3rt  kurttuiset  ja  katkerat  kasvonsa 
ilveilynaamioon  .... 

Oli  kuitenkin  sellaisia,  joiden  kasvoilla  oli  varsin  katkera  leima. 
Ne  kuuluivat  siihen  hallitukseen,  joka  oli  ryhtynyt  korkeaan  valtiol- 
liseen peliin  ja  menettänyt,  ja  siihen  talonpoikaissäätyyn,  joka  oli 
sokeana  osakkaana  saanut  suorittaa  alkupanoksen.  Hallitus  ei  käsit- 
tänyt pelin  olevan  lopussa  eikä  halunnut  erota. 

Mutta  sen  täytyi,  erota  ja  tehdä  se  n.  s.  vasemmistoministeris- 
tölle  kiusallisella  tavalla. 

Kreivi  Raben,  hallituksen  ainoa  aristokraatti  ja  lähinnä  kaiketi 
oikeistolainen,  oli  nimittäin  liian  hienotunteinen  tahtoakseen  enää 
jäädä  paikalleen.  Ja  kun  toiset  eivät  käsittäneet,  että  heidän  oli 
erottava,  niin  hän  erosi  yksin.  Hän  jätti  yksityisesti  eronpyyntinsä 
kuninkaalle  ja  hajoitti  siten  kabinetin. 

Tämäkin  häväistys  liittyy  tämän  vasemmistoministeristön  ni- 
meen .... 

Albertin  rikokselliset  metkut  eivät  ole  sen  mieltäkiinnittävämpiä 
kuin  tavalliset  vekselinväärennykset  ja  kassankavallukset.  Vain  hä- 
nen röyhkeä  kylmäverisyytensä  ja  varkauksien  laajuus  on  jotain 
tavatonta. 

Tarunomainen  loisto  ympäröi  jo  niin  hyvin  hävinneet  miljoo- 
nat kuin  sen  ainokaisen  vanhan  äyrinrahan,  jonka  oikeudenpalvelijat 
löysivät  vangitun  rahakaapista  huolimattomasti  kasattujen  yksityisten 
ja  hallinnollisten  paperien  joukosta. 

Mutta,  kuten  sanottu,  mielenkiintoa  ei  herätä  se,  miten  oikeus- 
ministeri yksinäisyydessä  menetteli  laatiessaan  vääriä  leimoja  ja  jälji- 
tellessään  toisten  nimiä. 

Tällä  alalla  hän  ei  ole  saanut  aikaan  mitään,  mitä  ei  jokainen 
alempiinkin  säätyluokkiin  kuuluva  väärentäjä  voisi  helposti  tehdä  hä- 
nen tavallaan. 

Mutta  Alberti  on  osoittanut,  että  hänellä  oli  kylmä  ja  ihmetel- 
tävän vaarallinen  tuntemus  ihmisistä  yleensä  ja  Tanskan  kansassa 
vallitsevasta  eripuraisuudesta  erityisesti.  Ja  tässä  on  asian  merkittävä 
psykologinen  kohta. 

Ollen  ilman  ihanteita,  ilman  muuta  puoluetta  kuin  oma  perso- 
nallinen,   kerrassaan  vailla  minkäänlaisia  tunnonepäilyksiä,  kokonaan 

moraaliton,  hän  on  osattomana  katselijana  jo  nuoruudestaan  asti  ollut 
selvillä  kaikista  Tanskan  kansassa  vallitsevista  olosuhteista. 

Hän  on  huomannut  tanskalaisen  luonteen  heikot  piirteet  ja  käyt- 
tänyt niitä  hyväkseen,  mitannut,  merkinnyt  ja  yhdistänyt  ne  tark- 
kuudella ja  ymmärtämyksellä,  jota  voi  sanoa  epäinhimilliseksi.  Sillä 
ajan  mittaan  ei  mikään  ole  niin  vaikeata  kuin  kokeileminen  ja  Vi- 
kitteleminen sielutieteellisillä  tekijöillä,  tunnettakoon  kunkin  yksityi- 
sen tekijän  suuruus  miten  hyvin  tahansa. 

Mutta  kukaan  ei  ole  niinkuin  tämä  mies,  näyttäen  itse  potilasta, 
selvittänyt  sen  taudin  laatua,  joka  raivoaa  monessa  Tanskan  asuk- 
kaassa. Heihin  ovat  nimittäin  tarttuneet  muutamat  käsitykset,  jotka 
saattavat  Tanskan  ulkonaisesti  alttiiksi  vaarallisille  valtiollisille  selk- 
kauksille ja  sisäisesti  toivottomalle  hajaannukselle,  mikä  helposti  voisi 
johtaa  häviöön,  jos  Europan  valtasuhteet  jonakin  kauniina  päivänä 
muuttuisivat  niin,  että  Tanskan  valloittaminen  olisi  joltain  puolen 
toivottavaa  ja  mahdollista. 

Moni  tanskalainen  ei  ole  vielä  voinut  vapautua  menneiden  ai- 
kojen nostamasta  aatteesta  eikä  ota  ymmärtääkseen,  että  maa  säilyy 
itsenäisenä  valtiona  ainoastaan  niin  kauan,  kuin  suurvaltojen  voima- 
suhteet ovat  tasapainossa.  Jos  tämä  tasapaino  murtuu,  ei  mikään 
linnoitus  eikä  tanskalainen  armeija  voi  turvata  maan  puolueettomuutta. 

Se  on  käynyt  ilmi  ennenkin,  viimeksi  sata  vuotta  sitten,  kun 
Englanti  sodanjulistuksetta  tuhosi  koko  Tanskan  laivaston.  Sodassa 
ei  nimittäin  olla  hellätunteisia. 

Mutta  sitäpaitsi  kantavat  monet  tanskalaiset  sisäistä  vihaa  toi- 
siaan   kohtaan.    Enimmin    saavat   kansan  suuret  miehet  kokea  sitä. 

Joku  aika  sitten  kuoli  Holger  Drachmann,  Tanskan  suurin  lyy- 
rikko, ylevä  ja  ruhtinaallinen  henki.  Kunnioittaen  saattoivat  kaikki 
vapaat  Tanskan  miehet  ja  naiset  häntä  hautaan,  parjaten  tahrivat 
toiset  hänen  muistoansa. 

Hänen  eläessään  oli  vieraan  maan  kuningas  ottanut  hänet  vas- 
taan avosylin  ja  antanut  hänelle  veljensuudelman.  Oman  maan  ku- 
ninkaallisesta linnasta  ei  edes  tervehditty  hänen  hautaretkeään  lipulla. 

Senjälkeen  on  Tanskan  retkikunta  palannut  Grönlannista,  missä 
se  oli  kartoittanut  tuntemattomia  rannikkoseutuja  ja  menettänyt  joh- 
tajansa ja  kaksi  jäsentä.  Mutta  keskellä  kotiin  palanneiden  napaseutu- 

valloittajam  juhlallista  vastaanottoa  kuului  samoja  mustaavia  ääniä, 
samoja  herjasanoja,  samaa  vihan  ja  kateuden  kieltä  koska  toiset  oli- 
vat toimittaneet  jotain  suurta. 

Eri  maakuntien  ja  kansankerrosten  välinen  viha  ja  itsekkyys 
ovat  ne  Tanskan  kansaUisluonteen  piirteet,  jotka  Alberti  on  merkin- 
nyt ja  joiden  mukaan  hän  on  menetellyt. 

Kaikkien  taitavien  rikoksentekijäin  tavoin  hän  on  lähten3rt  yk- 
sinkertaisesta aatteesta.  -  Ja  tämä  aate  oli  Tanskan  kansassa  ilme- 
nevä hajaannus. 

Hän  eristi  kokonaisen  säädyn  muusta  kansasta,  sokaisi  sen  imarte- 
lullaan, riisti  siltä  kaiken  arvostelukyvyn  viroilla,  lahjoilla  ja  eduilla, 
jotka  hän  itse  varasti  samalta  säädyltä,  korotti  sen  paavinvaltaan 
säätämällä  lakeja  sen  moraalikäsitteiden  perustalta  ja  julistamalla 
nämä  loukkaamattomiksi  ja  jumalallisiksi. 

Siinä  on  satu  kananpojasta  ja  munista  uudessa  muodossa. 

Alberti  ei  ole  mikään  esteetinen  luonne,  hän  päinvastoin  hal- 
veksii taidetta  ja  muuta  senkaltaista,  mutta  häntä  tuomittaessa  olisi 
kuitenkin  katsottava  lieventäväksi  asianhaaraksi,  että  hän  on  lukenut 
ainakin    tämän    vanhan    sadun   ja  saanut  siitä  ilmeisesti  vaikutusta. 

Mutta  kenties  hän  on  oppinut  jotain  myöskin  eri  kansojen  kes- 
kinäisistä suhteista,  sillä  eristetäänhän  niitäkin  kaikilla  mahdollisilla 
keinoiUa  toisistaan. 

Rakentavathan  hallitsijasuvut  valtaistuimensa  tälle  kansojen  eris- 
tämiselle. Elleivät  koulu  ja  kirkko  pitäisi  sitä  yllä  isänmaan  asian- 
omaisten historiankirjoittajain  puolueellisuuteen  ja  totuuden  vääriste- 
lyyn nojaten,  niin  kansojen  keskeinenperinnäinen  viha  ja  sen  mukana 
valtakuntain  rajat  katoaisivat  itsestään. 

Sillä  kukapa  uskoo,  että  ruotsalainen  tai  venäläinen  tai  tanska- 
lainen tai  saksalainen  sellaisinaan  vihaavat  ja  halveksivat  toisiaan  ja 
pitävät  toisiaan  naurettavina  ja  sivistymättöminä. 

Sitä  eivät  usko  muut  kuin  ne,  jotka  ovat  lukeneet  vain  oman 
maan  ja  hallituksen  selitykset  tapahtumista  ja  olosuhteista.  Mutta 
valitettavasti  useimmat  ovat.  sellaisia! 

Valtakunta  säilytetään  eristämällä  kansa,  valta  eristämällä  yk- 
sityinen   sääty   ja    korottamalla    se  muiden  säätyjen  kustannuksella. 

Näin  teki  Alberti. 

Aloittaessaan  hänellä  oli  kaikki  edut  puolellaan.  Isä  oli  van- 
han koulun  radikaalinen  talonpoikain  ystävä  ja  nautti  talonpoikais- 
säädyn  rajatonta  luottamusta.  Poika  tunkeutui  hänen  paikalleen  ni- 
mensä nojalla.  Hän  rupesi  heti  varastamaan  talonpoikain  rahoja, 
varasti  petoksella  Herupin  edustajatoimen  ja  ministerisalkun  ensimäi- 
sessä  vasemmistoministeristössä. 

Hän  lähetti  Englantiin  talonpoikien  voita  ja  maksoi  siitä  enem- 
män, kuin  mitä  hän  itse  sai.  Eroituksen  hän  varasti  talonpoikien 
omasta  säästörahastosta.  Samaan  aikaan  hän  kilpaili  heidän  kans- 
saan toimittamalla  Englantiin  voita  Kanadasta. 

Hän  eristi  talonpojat  tanskalaisista  voinviejistä.  Saivathan  he 
tavarastaan  enemmän  kuin  kukaan  muu  saattoi  maksaa.  Se  hiveli 
heidän  säätytietoisuuttaan.  Heitä  imarteli  se,  että  olivat  itse  säästö- 
kassan luottamusmiehiä  ja  takaajia.  Pelkän  kunnian  ja  itsetunnon 
tähden  he  eivät  tulleet  koskaan  tarkastaneeksi  sitä.  Ja  talonpojalle 
ominaisen  epäluuloisuuden  Alberti  käänsi  muita  säätyjä  kohtaan.  Hän 
hyökkäsi  kööpenhaminalaisen  Sodoman  ja  Gomoran  kimppuun,  ko- 
vensi painotarkastusta,  kielsi  revyyt,  joita  hän  itse  pelkäsi,  nosti  hä- 
väistysjutun  toisensa  perästä,  toimitti  käytäntöön  raipparangaistuksen, 
ja  lahjotun  sanomalehdistönsä  pitäessä  jyliseviä  parannussaarnoja  hän 
pani  muutamia  vähäpätöisiä  siveydenrikkojia  kuritusvankilaan,  mutta 
päästi  suuret  menemään.  Jokaista  halpamaista  ja  kehnoa  juonta  hän 
käytti  yllyttääkseen  talonpoikia  muita  kansankerroksia  ja  varsinkin 
Kööpenhaminaa  vastaan.  Hän  johdatti  talonpojat  ristiretkelle  intelli- 
gensin  nihilismiä,  pääkaupungin  turmelusta  ja  saastaa  vastaan.  Hän 
oli  suuri  puhdistaja! 

Talonpojilla  oli  muuta  ajateltavana  kuin  tarkastaa  Albertin  hoi- 
toon uskottuja  rahastoja. 

Niin  käy,  kun  yksityisen  säätyluokan  raa'impia  ja  turhamai- 
simpia  ominaisuuksia  mielistellään,  kun  ne  päästetään  valloilleen  ja 
kylmä  ja  taitava  käsi  pakoittaa  ne  etualalle. 

Kalliisti  täytyy  valtaan  pääsemisestä  maksaa! 

Mutta  olisi  kuitenkin  väärin  syyttää  näistä  tapahtumista  yksin- 
omaan Tanskan  talonpoikaissäätyä. 

Puolipietistisen  kansanopiston  on  oikeudenmukaisesti  otettava 
osansa   tästä   syyllisyydestä.    Ete vimmat   sen    miehet  ovatkin  näinä 

päivinä  käsittäneet  sen  ja  avonaisesti  tunnustaneet,  että  kansanopis- 
tolta puuttuu  arvostelukykyä. 

Tanskan  kansanopisto  on  vaipunut  vanhentuneiden  oppien  sen- 
timentaliseen  ja  nukuttavaan  taisteluun  ja  ulkolukuun. 

Oman  aikamme  tietoja,  tutkimuksen  tuloksia  ihmisen  ja  olioi- 
den todellisesta  olemuksesta  se  pitää  kerettiläisinä.  Liian  paljon  lau- 
letaan virsiä  niiltä  koulupenkeillä,  joilla  aikamme  vallankumoukselli- 
sen tiedon  olisi  jo  aikoja  sitten  pitänyt  saada  sijansa. 

Mutta  siltä  taholta  tuskin  lienee  odotettavissa  uudistusta.  Grundt- 
vigin  kansanopisto  on  näytellyt  osansa  loppuun,  se  on  jo  elänyt 
aikansa  ja  saa  jättää  paikkansa  toisille  sivistyslaitoksille  ja  kouluille^ 
joista  uusi  polvi  on  etsivä  oppia,  jos  nimittäin  se  sitä  tahtoo  tehdä. 
Mutta  monet  seikat  viittaavat  siihen,  että  tämä  mylläkkä  on  saava 
aikaan  uuden  herätyksen.  Ehkäpä  silloin  opitaan  ymmärtämään, 
että  ensi  sijassa  on  oltava  ihmisiä,  ennenkuin  omalcsutaan  joku  mää- 
rätty uskonto  tai  kansallisuus.  Nykyään  tyydytään  nimittäin  useim- 
miten kuulumaan  johonkin  uskontoon  tai  kansallisuuteen.  Sitä\^as- 
toin  pidetään  ihmisenä  olemista  vähemmän  tärkeänä. 

Toiseksi  ei  kuitenkaan  olla  vielä  selvillä  koko  mullistuksen  laa- 
juudesta ja  yksityiskohdista. 

Alberti  istuu  mykkänä  varricilassaan  ja  kuulusteluissa.  Hän 
kertoo  vain  sen,  mihin  järjestelmällinen  todisteleminen  hänet  pakoit- 
taa.  Ja  se  on  hänen  oikeutensa.  Syytetyllä  on  lupa  vaieta  ja  kieltää 
niin  paljon  kuin  hän  voi.  Alberti  on  suuri  pahantekijä  ja  suuri  ptr- 
sonallisuus  omalla  alallaan.  Jos  onni  olisi  suosinut  häntä  kultakai- 
voskeinotteluissa,  niin  hän  olisi  astunut  hautaan  rehellisenä  ja  kun- 
nioitettuna miehenä,  kuten  niin  moni  ryöväri  ennen  häntä. 

Mutta  nyt  hän  istuu  kopissaan,  ja  häntä  vartioidaan  yöt  ja  päi- 
vät kuin  vaarallista  ja  eriskummaista  hirviötä,  joka  on  sattunut  itse 
juoksemaan  häkkiinsä. 

Kammottavalta  tuntuu  ajatella,  että  tämä  vaarallinen  hirvi<>  on 
liikkunut  vapaana  ihmisten  joukossa  ja  että  hän  joutui  vaarattomaksi 
vain  onnellisen  sattuman  kautta. 

Mutta  lukkojen  ja  telkienkin  takana  ollessaan  hän  herättää  pel- 
koa ja  kammoa.    Tuntuu  aivan  siltä,  kuin  istuisi  keskellä  maan  päd- 

kaupunkia  tarullinen  entisaikojen  hirviö  liäkkiin  suljettuna,  mistä  sen 
pelkää  murtautuvan  ulos  tuhoamaan  maan  ja  kansan. 

Sillä  saattaa  nimittäin  olla  vaarallista  teljetä  litan  isoja  petoja 
häkkiin  .  . . 

Mitä  seurauksia  on  ollut  tämän  korkea-arvoisen  pahantekijän 
paljastuksesta,  kutka  ovat  enimmin  kuohuneet  kiukkua  ja  siveellistä 
suuttumusta? 

Petetyt  talonpojatko  vai  kenties  radikaalisiin  puolueisiin  kuulu- 
vat hallituksen  ja  Albertin  valtiolliset  vastustajat? 

Ei  suinkaan ! .  .  .  Ne  ovat  noita  samoja  baretti-  ja  kaapuher- 
roja,  jotka  linnoistaan  ja  luostareistaan  riemuiten  tervehtivät  ristisoturi 
Albertia,  kun  hän  marssi  talonpoikaisarmeijansa  etunenässä  taisteluun 
siveettömyyttä  vastaan. 

Mutta  nyt  he  ovat  astuneet  alas  kiihoittuneen  rahvaan  joukkoon 
kalastaa  kseen  sameana  vedessä. 

Melkein  päivittäin  muodostetaan  yhdistyksiä  Tanskan  pelasta- 
miseksi. Kaikkiin  taloihin  jaetaan  kehoituksia.  Kuulutetaan  uskolli- 
sia ja  uskovaisia  Tanskan  miehiä  ja  naisia  kokoon.  Ilma  on  täynnä 
huumaavaa,  siveellistä  jylinää.  Mutta  kummallisinta  kaikesta  on  se, 
että  kaikkiin  näihin  «tanskalaisiin  yhdistyksiin"  ja  «yhdistyksiin  saas- 
tan vastustamiseksi"  kutsuvat  jotensakin  samat  henkilöt,  jotka  olivat 
Albertin  ihailijoita  ja  tukia  taantumuksellisissa  piireissä  pyhäin  virka- 
kuntain ja  porvariston  keskuudessa.  Taantumus  ja  sisälähetys  syl- 
kevät suustaan  kokonaisen  vedenpaisumuksen  siveellisiä  varoituksia 
ja  kehoituksia.  Mitä  kaikissa  näissä  pyhissä  yhdistyksissä  suunnitel- 
laankin Tanskan  uudestasyntymiseksi,  niin  kehoittavat  ne  lopuksi 
kaikki  rakentamaan  useampia  kirkkoja  ja  linnoittamaan  Kööpenha- 
minaa isänmaan  sekä  taivaallisen  että  maallisen  autuuden  suojaa- 
miseksi. 

«Tanskan  elinehto"  se  tässä  kummittelee. 

Tanskassa  ja  ehkäpä  toisissakin  maissa  voi  saavuttaa  kaikki, 
kunhan  vain  älyää  huutaa  siveellisyyttä  oikeissa  kohdissa  ja  kyllin 
äänekkäästi  ja  usein. 

Alberti  verhosi  rikoksensa  keinotellen  halpahintaisella  moraa- 
lilla.   Taantumus   peittelee  suunnitelmansa  maan  ja  kirkon  linnoitta- 

tniseksi  pitämällä  samoin  melua  Tanskan  kurjasta  moraalista  ja  mus- 
tasta synnistä. 

Ja  sen  suunnitelmat  kyllä  onnistuvat.  Mikään  ei  niin  vetele 
kuin  haavoitetun  kansan  moraalilla  keinotteleminen. 

Tämä  katastrofi  on  iskenyt  syvän  haavan  Tanskan  terveeseen 
ja  sivistykselliseen  kehitykseen.  Osuusliike  on  saanut  ankaran  iskun 
ja  talonpoikaiskultuuri  vieläkin  ankaramman.. 

Tanskan  politiikki  on  nyt  varmasti  kääntyvä  taantumukseen  ja 
militarismiin  päin.  Mutta  tämä  kääntyminen  on  auttava  vetämään 
selvän  rajan  kaiken  todellisen  vapaamielisyyden  ja  teeskentelyn  uudis- 
tuspyrkimyksen välille. 

Tämä  suuri  luhistuminen  on  omiansa  selvittämään  käsitteitä. 
Sitäpä  juuri  tarvittiinkin.  Tanskan  kansan  käsitys  oikeasta  ja  vää- 
rästä oli  tylsistynyt  ja  veltostunut.  Vainiot  antoivat  liian  runsaan 
sadon  ja  kirkko  lupasi  autuuden  liian  monelle. 

Nyt  on  käyvä  ilmi,  onko  niissä  yhteiskuntakerroksissa,  jotka 
eivät  vielä  ole  hedelmöineet,  tämän  luhistumisen  jälkeen  kyllin  voi- 
maa ja  hedelmällisyyttä  elvyttää  ja  uudistaa  kansa. 

Sillä  kansan  uudistamisen  laita  on  samoin  kuin  pellonkin  uudis- 
tamisen: tuon-tuostakin  on  käännettävä  esille  uusia  kerroksia,  ettei 
maata  imettäisi  kuivaksi.    Aura  on  työnnettävä  vieläkin  syvemmälle. 

Ja  Tanskassa  on  yhteiskunnassa  uusia  kerroksia,  jotka  nyt 
käännetään  esiin  kantamaan  uutta  satoa! 

Tarkoitan  huusmanni-  ja  palvelusväenliikettä.  Nämä  tähän  asti 
elottomat  yhteiskuntakerrokset  pyrkivät  osuustalonpoikain  ja  muiden 
vastarinnasta  huolimatta  yhtymään  ja  järjestymään.  Vanhan  grundt- 
vigilaisen  kansanopiston  alta  versoo  jo  esiin  uusi  vapaamielinen  kan- 
sanopisto,  jonka    opetusohjelma    on   radikaalinen  ja  uudenaikainen. 

Vahvat  aurat  ovat  kyntämässä  Tanskan  maata. 

Palvelusväen  sanomalehti  leviää  yhä  enemmän  palvelevien  kes- 
kuuteen. 

Sitä  toimittavat  ja  avustavat  sellaiset  Tanskan  kirjallisuu- 
dessa tunnetut  nimet  kuin  Jeppe  Aakjaer,  Johan  Skjoldborg  ja  Chr. 
Bundgaard. 

Tosin  ^Juutilainen  liike"  liittää  nämä  nimet  Johs.  V.  Jenseniin 
ja    talonpoikaiskultuuriin,    mutta   tämä   talonpoikaiskultuuri  on  tässä 

yhteydessä  tuskin  käsitettävä  osuus-  ja  reformitalonpoikakultuuriksi. 
Joka  tapauksessa  nämä  kolme  ensinmainittua  nimeä  ovat  aina  olleet 
siitä  varsin  kaukana  vasempaan  päin. 

Ja  mitä  tulee  Johs.  V.  Jenseniin,  n.  s.  Juutilaisen  liikkeen** 
keksijään  ja  johtajaan,  niin  uskaltanee  ehkä  luulla,  ettei  tämän  suun> 
nan  nimi  ole  hänelle  merkinn3rt  mitään.  Se  olisi  yhtä  hyvin  voinut 
olla  mikä  muu  hyvänsä.  Hän  on  varmaankin  tarkoittanut  sillä  anglo- 
saksilaisissa  kansoissa  havaittavan  renessanssin  tekemistä  kotoiseksi.  ' 

Lienee  sallittua  uskoa,  ettei  Johs.  V.  Jensenin  aikomuksena  ole 
ensinkään    kylvää    eripuraisuutta    kaupungin   ja   maaseudun  välille. 
Jos    siltä    näyttäisikin,  niin  johtuu  se  vain  siitä,  että  hänen  voimak- 
kaat  aistinsa  ja   runollinen   mielikuvituksensa   nostavat  sen  aiheen^ 
jota   hän   kulloinkin  käsittelee,  niin  korkealle  yli  kaiken  ympäristön. 
Mutta   hänen   runoilunsa   käsittää    kaikki  elämän  muodot.    Ja  yksi- 
puolinen  hän  on  vain  jokaisessa  yksityisessä  käsilläolevassa  tapauk- 
sessa.   Siksi   se   ristiriita,   johon   hän  joutuu   oman  itsensä  kanssa, 
aiheuttaa  käsittämään  häntä  väärin.    Hän  on  nimittäin  Tanskan  suu- 
rin nykyään  elävä  runoilija,  mikä  kenties  ei  aivan  paljoa  sano,  mutta 
hän    on    lisäksi   yleismaailmallinen   kyky,    mielikuvituksen  ja  kielen 
käytännön  nero. 

Syvälti  ja  väkevästi  kyntävät  lujat,  kiiltävät  aurat  Tanskan 
maata. 

Ne  kerrokset,  jotka  ovat  rasittuneet  ja  käyneet  hedelmättömiksi, 
koska  niiden  on  liian  kauan  täytynyt  antaa  satoa,  ovat  käännettä- 
vät lepoon  syvälle  pimeyteen. 

Uusia  kerroksia  on  niiden  sijaan  käännettävä  valoon. 

Tulevaisuus  on  varmasti  osoittava,  ettemme  pety  uskoessamme 
niiden  uudistavaan  hedelmällisyyteen. 

Kansan  kohtalo  riippuu  suuren  häviön  jälkeen  tästä  hedelmälli- 
sestä uudistumiskyvystä. 

Ellei  kansalla  ole  niin  jäntevää  sielua,  että  se  rappeutumisen 
jälkeen  vaatii  uudistumista,  silloin  sen  on  jouduttava  häviöön,  kär- 
sittävä heikon  häpeällinen  kuolema  .... 

Strassburgin  tuomiokirkossa  on  kovaan  kiveen  hakattu  korkokuva. 

Se  esittää  kotkaa  poikineen.  Me  näemme  emän  pakoittavan 
poikansa   katsomaan  vasten  aurinkoa,  koetellaakseen  niiden  lujuutta. 

Erään  niistä  sokaisee  valo  ja  se  painaa  alas  päänsä. 

Silloin  kotkaemä  tarttuu  heikkoon  sikiöönsä  ja  syöksee  sen 
syvyyteen,  sillä  vain  se,  joka  voi  katsoa  aurinkoon,  saa  kansalais- 
oikeuden kotkain  keskuudessa  ... 

Jokaisen  ihmisen,  jokaisen  kansan  —  se  koskee  meitä  kaikkia  — 
joka  ei  voi  sietää  valoa,  jonka  aurinko  ja  peittämätön  totuus  so- 
kaisee, syöstään  syvyyteen  kotkansuvun  hylkäämänä. 


JAAKKO  FINNON  (SUOMALAISEN)  JA  MATTIAS 
SALAMNIUKSEN  KOTISEUDUSTA. 


KIRJOITTANUT 

HEIKKI  OJANSUU. 


Tietomme  suomenkielisen  kirjallisuuden  vanhimmista  merkki- 
miehistä  ovat  varsin  niukat.  Emmehän  edes  tiedä,  minä  vuonna  kir- 
jallisuutemme isä,  Mikael  Agricola,  on  syntynyt.  Ensimäisen  suomen 
virsikirjan  tekijästä,  Jaakko  Pietarinpojasta  Finnosta,  rajoittuvat  tie- 
tomme niinikään  hyvin  vähiin.  Sekä  hänen  syntymävuotensa  että 
kotipaikkansa  on  tuntematon.  (Hän  kuoli  1588.)  Julius  Krohn  päättää 
kuitenkin  (Suomalaisen  kirjallisuuden  vaiheissa)  Finno  nimen  perus- 
tuksella hänet  lähinnä  varsinaissuomalaiseksi  ja  B.  F.  Godenhjelm 
sanoo  Suomalaisen  kirjallisuuden  historiassaan  hänen  luultavasti  ole- 
van länsi-Suomesta  syntyisin. 

Tärkein  apuneuvo  kirjailijan  kotipaikan  määräämiseksi  on  hänen 
kielensä.  Kielelliset  todisteet  ovat  hyvinkin  sitovia  mitä  tulee  vanhem- 
piin aikoihin,  jolloin  yleiskieli  ei  vielä  ollut  vakaantunut  ja  kirjailijat 
noudattivat  jotenkin  tarkoin  omaa  kotimurrettaan.  En  sentähden  luu- 
lisi olevan  mielenkiintoa  vailla  esityksen  siitä,  mihin  tuloksiin  histo- 
riallinen murretutkija  nykyisillä  apuneuvoillaan  voi  Jaakko  Finnon  ko- 
tiseudusta tulla.^ 


^  Mitä  Finnon  kielen  äänteelliseen  asuun  tulee  on  minulla  ollut  paljon 
hyötyä  Elsa  Lindströmin  tutkielmasta:  Äänneopillinen  tutkimus  Jaakko  Suo- 
malaisen Virsikirjan  kielestä,  Suomi  IV,  5,  II.  Kysj^mystä  Finnon  kotiseu- 
dusta ei  tässä  esitkysessä  ollenkaan  kosketella. 

Mitä  Finnon  kieleen  tulee,  ei  tarvitse  olla  edes  varsinainen 
asiantuntija  huomatakseen,  että  se  sekä  Virsi-  että  Rukouskirjassa 
(v.  1583)  on  selvää,  tyypillistä  länsi-Suomen  murretta.  (Katkismuk- 
sen ensimäinen  painos  on  hukkunut  ja  toisia  painoksia  en  ota  huo- 
mioon, koska  ne  on  painettu  kauan  jälkeen  Finnon  kuoleman  ja 
'  koska  niihin  on  tehty  joitakin  kielellisiä  muutoksia,  esim.  myön, 
mänee.)  Ainoat  itämurteisiin  viittaavat  muodot  ovat  meidhät  ja  teidhät, 
jotka  esiintyvät  jonkun  kerran  meidhän,  teidhän,  heidhän  muotojen 
ohella.  Lähempi  tarkastus  osoittaa,  että  Finnon  kielen  karakteristisim- 
mat  piirteet  ovat  samoja  kuin  nykyisten  lounaismurteiden.  (Lou- 
naismurteiden alue  ulottuu  pitkin  rantapitäjiä  Porin  seuduilta  lähtien 
länsi-Uudellemaalle.) 

Finnon  kielen  lounaissuomalaiset  piirteet  ovat  seuraavat. 

1.  Kahdennetut  II,  mm,  nn  ovat  pääkorollisen  pitkän  tavun  jäl- 
jessä ja  edempänä  sanassa  lyhentyneet;  esim.:  cuoluift,  mieleläns, 
Juhlala;  täynäns,  tainut,  rauinoft,  colmanel;  pareman,  nuoremild. 
Kun  tässä  usein  tavataan  myös  //:llisiä,  ww;llisia  ja  n«;llisiä  muotoja, 
lienee  mahdollista,  että  nämä  äänteet  vielä  1500-luvun  lopulla  ovat 
olleet  puolipitkiä  tai  —  mikä  myöskin  on  mahdollista  —  että  Finno 
on  käyttänyt  eri  murteiden  muotoja. 

2.  ht:n  asemessa  on  edempänä  sanassa  tavallisesti  tt,  jota  ta- 
vataan vain  lounaismurteissa  ja  niiden  rajaseuduilla;  esim.:  armatta- 
con,  vvapattaman,  teruetti,  ahnetti  j.  n.  e.  Ä/:llisiakin  muotoja  tava- 
taan, mutta  paljon  harvemmin. 

3.  Yksinomaisia  ovat  /r.-n  takaheittoiset  (=  metateesi)muodot  sen- 
tapaisissa sanoissa  kuin:  walhex,  murheft,  perhen,  ihmen,  unhottacom. 
Tällaiset  muodot  on  voitu  todistaa  alkuperin  lounaissuomalaisiksi  (ja 
uusmaalaisiksi).  Huomattava  on,  että  Agricolalla  on  vaihdellen  tyy- 
pit murehen  ja  murheen, 

4.  Varsin  paljon  ja  huomattavia  lounaissuomalaisia  piirteitä  on 
n.  s.  astevaihtelussa.    Sellaisia  on 

a.  /  sellaisissa  muodoissa  kuin  näliäs,  häriät; 

b.  V  muodoissa  aiuon  (=  aion),  vluos,  wiruota;  tuhuaft 
(=  tuhasta); 

c.  ien  (tien)  monikon  genitiivin  päätteessä,  esim.  muiten,  cuu- 
liaitens,  iäfenittens,  Jumalattomitten  j.  n.  e., 

d.  ten  sellaisissa  2:sen  infinitiivin  muodoissa  kuin  fidhoten,  fa- 
noten,  walwotefam. 

5.  Edelleen  on  huomattava  lukuisat  loppulyhennykset..  Jo  Suo- 
malaisen Virsikirjan  suorasanaisessa  alkupuheessa  tavataan  seuraa- 
vanlaisia esimerkkejä:  maan  kielel;  turhist,  naurolifift,  häpiälifift  ia 
Jumalattomift  lauloift;  sitä  rohkiamaft  ia  pelkämät;  tapaturmaft  ia  tie- 
tämät; ilman  eftet;  eij  woin  (=  voinut).  Samantapaisia  esimerkkejä 
voi  mainita  Rukouskirjasta.  Erittäin  ovat  huomattavat  abessiivin  ja 
l:sen  infinitiivin  loppuheittoiset  muodot.  Virsikirjasta  voisi  esittää  muu- 
tamia yhtenäisiä  näytteitä. 

Alaft  he  käyd  eick  fitä  nähn  Rucoel  fä  käfkit  lackamat 

Eick  mitan  hauet  taitan  Idze  cauttas  liä  Jumalat, 

Henges  totudhes  ia  paaftos, 

Hän  tacto  fua  mös  wariel,  ^^yj^^^  ^^^  j^lken  fun  tactos. 
Hiuxes  on  caick  luet 

An  pirun  händens  pyriftel  Ett  fynnit  on  suli  annet  andex 
Sanaan  suas  wahuaft  likiftel  j.  n.  e. 

Niin  fä  olet  hyuin  tuett. 

Finnon  kieli  viittaa  loppuheittoilmiöissään  aivan  ilmeisesti  lounais- 
Suomeen  tai  sen  rajaseuduille;  missään  muualla  ei  ole  loppuheitto 
samassa  laajuudessa  ilmeneväinen. 

LLsäksi  tahdon  huomauttaa  sellaisista  omituisista  lounaissuoma- 
laisuuksista kuin  seuraavat  kielteiset  imperatiivin  muodot:  Alkon  för- 
kekän,  Alkän  ~  peliättäkän,  Älkäm  —  olcom,  unhottacom,  Alkäm 
laitacam,  Alkät  vvihottacat  j.  n.  e. 

Huomattakoon  vielä  seuraavat  monikon  l:sen  persoonan  muo- 
dot: olen  (=  olemme),  pydhän,  iuoxen,  madhan,  En  me;  kaikki  Vir- 
sikirjasta. (Samoin  on  n  yleinen  mon.  l:sen  pers.  suffiksissa.)  Täl- 
laisia «-loppuisia  muotoja  on  ainoastaan  lounaismurteissa.  Aito  lou- 
naissuomalaisia ovat  myös  sellaiset  personalliset  passiivimuodot  kuin 
waiuatam,  rauitam  (=  meidät  ravitaan),  wiedhäifim. 

lUatiivimuoto  minufen  (=  minuun)  esiintyy  kerran  Virsi-  ja 
kerran  Rukouskirjassa;  samoin  tavataan  yksinäisinä  konditsionaali- 
muodot  pyrkäififit,  iacaififit. 

Myös   Finnon  teosten   sanastollinen   puoli  viittaa  länsi-  ja 

lounais-Suomeen.  Mainittakoon  vain  kaltiainen,  rivi  (viallinen),  ikävä 
(merk.  riittävä,  samoin  Sorolaisella),  nuhde  (merk.  rangaistus),  luhdata, 
(merk.  puhdistaa),  soittaa  (merk.  ajaa),  sotkua  (=  sotkea)  j.  n.  e. 

Varsin  huvittavia  ovat  sanat  hilitsen  (=  hillitsen)  ja  ohjake 
(Virsikirjassa  kerran  Ohiakeit)  =  ohdake.  Edellinen  sana  esiintyy 
lyhyt-/;llisenä  —  mikä  on  sanan  alkuperäinen  äänneasu,  vrt.  hilja, 
hiljaa  —  ainoastaan  Agricolalla  ja  FinnoUa,  ei  enää  Finnon  jälkeen 
tietääkseni  kellään  muulla  kirjailijalla.  Tässä  vanhassa  asussaan  on 
sana  säilynyt  viimeksi  Turusta  itäänpäin  olevalla  rantamurteen  alueella, 
päättäen  siitä,  että  sitä  vielä  nytkin  tavataan  parissa  puheenalaisen 
alueen  pitäjässä.  Ohjake  sanan  nykyisten  lounaissuomalaisten  vasti- 
neiden fohjakkaine,  ohjakkeine)  alue  ulottuu  Turun  seuduilta  lähtien 
halki  lounaismurteiden  (länsi-Uudellemaalle.^).  —  Turusta  itäänpäin 
olevalle  alueelle  viittaa  vielä  sana  kaskella  (kaskelle,  kaskelta,  ä  ensi 
tavussa).  Finnon  kielessä  esiintyy  sana  melkoisen  usein  ja  koko  hä- 
nen tuotannossaan  on  se^  vain  kolmasti  ^:llä  merkittynä.  Kun  Finno 
jotenkin  säännöllisesti  eroittaa  e:n  ja  ä:n  ja  kun  lisäksi  erään  1600- 
luvun  alkupuolella  eläneen  turkulaisen  kirjailijan  Carolus  Pictoriuksen 
kielessä  sana  on  myös  aina  df:llisenä  esiintyvä,  niin  ei  liene  rohkeata 
otaksua,  että  Finnon  sana  on  luettava  kaskella^  kaskelle^  käskeldä. 
Tällaiset  df:lliset  muodot,  joita  on  useista  sanoista,  rajoittuvat  nykyi- 
sin pääasiallisesti  Turusta  itäänpäin  olevalle  murrealueelle. 

Tällaisia  lounaissuomalaisia  piirteitä  voisi  vielä  lisätä,  mutta  luu- 
len edellisten  jo  olevan  riittäviä  ratkaisemaan  Jaakko  Finnon  lou- 
naissuomalaisuuden. Siirryn  sentähden  tehtävässäni  eteenpäin.  Saa- 
tuamme selväksi  sen  laajemman  alueen,  jolta  Finno  on  kotoisin, 
voimme  asettaa  uuden  kysymyksen:  Onko  hänen  kielessään  sellaisia 
piirteitä,  jotka  viittaavat  jollekin  rajoitetummalle  alalle  lounais-Suo- 
mea?  —  Epäilemättä.  Se,  mitä  juuri  sanastosta  esitimme,  viittasi  jo 
osalta  Turun  seuduille.  Myös  hänen  kielensä  äännerakenteen  tarkastus 
tukee  samaa  huomiota.  Voimme  ensiksikin  eroittaa  Rauman  alueena 
pois.  Finnoa  vähän  vanhemman  raumalaisen  kirjailijan  Mathias  Wes- 
thin  teksti  ei  tunne  tuhka  sanan  heikon  asteen  t/:llisiä  muotoja  (hä- 
nellä on  tässä  asemassa  g)  ja  z/;lliset  muodot  ovat  vieläkin  Rauman 
alueella  tuntemattomat.  Samoin  on  ten  (tten)  monikon  genitiivissä 
ja   2:sessa    infinitiivissä   tuntematon    Rauman   alueen   pohjoisosassa. 

Onpa  Finnon  kielessä  vielä  muitakin  piirteitä,  jotka  ovat  outoja  Rau^ 
man  seudun  murteelle.  Ensiksikin  alkuperin  i-loppuiset  diftongit  esiin- 
tyvät Finnon  kielessä  joskus  iVttöminä  sellaisissa  sanoissa  kuin  iftu- 
meld,  aftun  (laudhax).  Sellaiset  muodot  ovat  sen  sijaan  kyllä  ko- 
toisia jo  Taivassalon  seuduilla.  Toiseksi  ovat  Rauman  samoinkuin 
Taivassalonkin  murteelle  tuntemattomat  sellaiset  pronominimuodot 
kuin  mä,  fä  (fää),  fus,  fuU  =  minä,  sinä,  sinussa,  sinulle  j.  n.  e.  Ne 
kuuluvat  Turun  seutujen  kieleen  ja  ovat  kotoisia  Turusta  itäänpäin 
olevissa  murteissa. 

Erittäin  tulee  huomata  muutamat  loppuheittotapaukset,  nimittäin 
seuraavat:  colm,  idz  (Rukouskirjassakin  idzheitäns),  Perkel;  Walh  ja 
imperfektit  Synd  (=  syntyi),  ilmeft,  tapaht.  En  epäile  että  nämät 
muodot  ovat  kansankielestä  saatuja;  mutta  kansankielessä  esiintyvät 
muut  paitsi  kaksi  (kolme?)  ensimäistä  vain  Halikon  seuduilla  (esim. 
Perniössä  ihm,  terv.  Uin),  Nämä  muodot  viittaisivat  ehdottomasti 
Turusta  itäänpäin. 

Sana  iuoxis  (lue  juoksis  =  juovuksissa)  on  myös  tuttu  ainoastaan 
Turun  nurkissa  ja  tästä  kaupungista  itäänpäin  olevassa  rantamurteessa. 

Finnon  ael  (=  ajella)  kuuluu  myös  Turusta  itäänpäin  olevien 
murteiden  omituisuuksiin. 

Yhtenä  lisätodistuksena  siitä,  että  Finnon  kotipaikkaa  on  haet- 
tava Turun  lähipitäjistä  tai  itäpuolelta,  voi  pitää  sitä,  ettei  hänellä  ole 
ainoatakaan  esimerkkiä  ia,  iä  muodoista  ^-vartaloisten  sanain  yksikön 
partitiivista  (tai  sama-asuisista  ^-vartaloisten  verbien  infinitiiveistä). 
Tyyppejä  lukia,  kiviä  (=  lukea,  kiveä)  on  kaikilla  muilla  lounaissuo- 
malaisilla kirjailijoilla  paitsi  Maskun  Hemmingillä,  ja  nykyisin  tuollai- 
set i-muodot  ulottuvat  Aurajoen  seuduille  asti. 

Mutta  onpa  meillä  Finnon  kielessä  muutamia  sellaisiakin  piir- 
teitä, jotka  eivät  ole  lounaismurteiden.  Sellaisista  tahtoisin  erittäin 
huomauttaa  seuraavia 

1.  Hänellä  ei  ole  imperfektityyppiä  Qisei  (etzei),  vaan  etst. 

2.  Hänellä  on  jonkun  kerran  yksikön  l:sen  persoonan  suffik- 
sina m:  rucouxem,  tykönäm,  minun  vvaiuaifem  (vrt.  minun  waiuai- 
fen  fyndifeni);  esimerkit  Rukouskirjasta.  Tällaisia  w-muotoja  on  1600- 
luvun  alkupuolella  eläneen  elimäkeläisen,  piispa  Olavi  Elimaeuksen 
julkaisemissa  teoksissa. 

Näiden  rinnalla  on  ainakin  kolme  esimerkkiä,  joissa  yksikön 
l:sen  persoonan  suffiksina  on  in  (<  ni) :  käfkyin,  Murhefain,  mur- 
heifain.  Tällaisia  muotoja  tavataan  nykyisin  m.  m.  lounaismurtei- 
den alueen  rajaseuduilla :  Marttilassa,  Koskella,  Somerolla  ja  läntisellä 
Uudellamaalla  (paitsi  Karjalohjalla). 

3.  Muodot  käyttän  (=  käytten)  ja  anotten  (Rk.),  jollaisia  tava- 
taan lounaismurteiden  lähistöllä  vasta  länsi- Uudellamaalla. 

4.  i-,  u-,  y-loppuiset  diftongit  ovat  pääkorollisessa  tavussa  aina 
säilyneinä  (ei  koskaan  e-,  o-,  ö-loppuisina,  nk.  varsin  usein  lounais- 
murteissa; taeuaft  (Virsik.  136  s.)  on  ainoa  lounaissuomalainen  muoto  — 
jollei  se  ole  painovirhe.  ^ 

Kokonaisvaikutus,  minkä  saa  Jaakko  Finnon  kielen  tarkastelusta 
on,  että  se  viittaa  lounais-Suomeen,  nimenomaan  Turusta 
itäänpäin  oleviin  lounaismurteisiin  tai  niiden  välittömään  naapuruu- 
teen; muutamien  oleellisten  lounaismurteiden  omituisuuksien  puuttu- 
minen ja  se  seikka,  että  FinnoUa  esiintyvät  ei-lounaissuomalaiset  piir- 
teet ovat  tuttuja  länsi-Uudellamaalla,  oikeuttavat  meidät  mie- 
lestäni pitämään  Jaakko  Finnoa  —  länsi-uusmaalaisena.  Länsi-Uu- 
denmaan murteet  ovat  vielä  tänä  päivänä  monessa  oleellisessa  koh- 
dassa yhtäläisiä  lounaismurteiden  kanssa  ja  lisäksi  olisi  tietysti  vielä 
pitkällinen  oleskelu  Turussa  vaikuttanut  lounaissuomalaistuttavasti  Fin- 
non kieleen. 

Kun  Finno  viljelee  suomea  erittäin  sujuvasti,  on  sanarikas  ja 
lauseta voissaan  kansanomainen,  täytyy  katsoa  suomea  hänen  äidin- 
kielekseen. 

Itse  Finno  nimi  on  todennäköisesti  latinoitu  jostain  Suoma/ai- 
nen.  Suomela  tai  Finne  nimestä,  jollaisia  on  useita  Turun  läänin  itä- 
osassa ja  Uudellamaalla.  Erittäin  tahtoisin  —  edellyttämällä  että  Finno 
oli  talonpoikaista  alkuperää  —  pysähtyä  Pusulan  Swowe/fl-nimiseen  ky- 
lään.   Kahdessa   veroluettelossa   v:lta    1570  on  täältä  mainittu  kaksi 


^  Huvittavana  pikkupiirteenä  tahtoisin  mainita  nimimnodon  Juhani  Qo- 
hani),  jota  kansankielessä  tiedän  käytettävän  vain  länsi-Uudellamaalla,  ja  joka 
kerran  esiintyy  Finnolla; 

Herra  Chriftus  tuli  Jordanill, 


.■'"CT 


Ja  ottamaan  Caitet  Johanild. 

Pietarinpoikaa   Michel  ja  Pelle.    Toinen  (jollei  molemmat)  voisi  olla 
Finnon  veli.    Tietysti  mainitsen  tämän  vain  kuriositeettina. 

Mattias  Salamniuksen  vaiheet  ovat  vielä  enemmän  hämä- 
rään peittyneet  kuin  Jaakko  Finnon.  Prof.  Kustavi  Grotenfeltin,  joka 
paljon  luetusta  Ilolaulu  Jesuksesta  on  julkaissut  16:nnen  painoksen 
(Porvoossa  1886),  on  kuitenkin  onnistunut  löytää  hänestä  muutamia 
tietoja;  ne  hän  on  painattanut  kirjan  alkulauseeseen.  Meillä  ei  ole 
vähintäkään  tietoa  Salamniuksen  kotiseudusta.  Se  seikka,  että  hän 
on  omistanut  kirjansa  Paltamon,  Oulun,  Pietarsaaren  ja  Kemin  sielun- 
paimenille, viittaa  kuitenkin,  niinkuin  Grotenfelt  on  huomauttanut, 
Pohjanmaalle. 

Meidän  on  siis  tässäkin  tapauksessa  turvauduttava  kielentutki- 
muksen apuun,  on  tarkastettava  Salamniuksen  teosten  (Do-laulu  Jesu- 
XESTA  ja  Surullinen  Ja  Jumalinen  Jälkimuifto,  Corkiaft  oppeneft  Her- 
raft,  Doctor  Johan  GEZELiuxeft  j.  n.  e.)  kieltä*.  Sanottakoon  heti 
että  näiden  teosten  kieli  tekee  Salamniuksen  kotiseudusta  lausutun 
arvelun  epäilemättömäksi:  hän  on  ollut  kotoisin  Pohjanmaalta. 

Varsinkin  ovat  valaisevia  A-suhteet.  Korottoman  (pääkorotto- 
man) tavun  jälkeinen  vokaalienvälinen  h  on  yleensä  kadonnut  suomen 
murteista  varsin  varhain.  Jo  Agricolan  kielessä  on  runsaasti  /r:ttomia 
muotoja  ja  löOO-luvun  länsisuomalaisilla  kirjailijoilla  on  A.-ta  enää  vain 
poikkeustapauksissa  (tuodhaan,  kylän  =  tuodaan,  kylään  <  tuodahan, 
kylähän  j.  n.  e.).  Voimme  pitää  todistettuna  asiana,  että  h  useim- 
mista suomen  murteista  on  vokaalien  välistä  kadonnut  1500-luvulIa 
ja  löOO-luvun  alkupuolella.  Ainoastaan  muutamissa  murteissa  h  säi- 
lyi ja  on  vielä  nykyisinkin  säilyneenä,  nimittäin  etelä-Pohjanmaalla 
sekä  pohjan  perillä  Kemin,  Kemijärven  ja  Tornion  murteissa.  Koko 
ikänsä  pohjois-Pohjanmaan  rantamurteen  alueella  eläneen  Ljungi 
Tuomaanpojan  kieli  osoittaa,  että  h  lisäksi  v:n  16(X):n  seuduilla  on 
ollut  yleisesti  säilyneenä  myös  pohjois-Pohjanmaan  rantamurteessa, 
jossa  sitä  ei  enää  nykyisin  ole. 

Kun  Salamniuksen  kieli  on  äännerakenteeltaan  pidettävä  länsi- 
suomalaisena, ja  kun  siinä  h  aivan  yleisesti  puheenaolevassa  asemassa 


^  Milloin    seuraavassa   on   kä3rtetty  Salamniuksen  muotoja  mainittaessa 
numeroita,  viitataan  Ilolauluun,  Jälkimuisto  on  lyhennetty  Jm. 


^.,^><^^V-i 

on  säilyneenä,  on  meidän  epäilemättä  haettava  hänen  kotipaikkaansa 
Pohjanmaalta. 

Ä-suhteet  auttavat  meitä  vieläkin  tarkemmin  määräämään  aluetta. 

Joudumme  ensiksikin  eliminoimaan  etelä-Pohjanmaan  pois.  Ete- 
lä-Pohjanmaan kielimurteissa  on  näetsen  tarkka  ero  alkuperin  ek- 
ja  alkuperin  ^Aloppuisten  sanain  välillä  (tyypit  estet,  kastet  ja  toi- 
saalta tervesy  perkeles).  Tätä  eroa  emme  huomaa  Salamniuksella, 
paitsi  että  hänellä  on  muoto  tanves  (myös  kerran  tarwet);  muuten: 
Efihuonet,  peitet.  Samoin  ovat  /.-lliset  muodot  yleistyneinä  esim.  vä- 
hän myöhempien  Calamniuksen  (Muret),  Kristfrid  Gananderin  (peret, 
Huonet;  woidet,  lähet  =  lähde  y.  m.)  ja  Frosteruksen  (terwet,  ihmet; 
puhet,  lähdet  j.  n.  e.)  kielessä.  Tämä  yhtäläisyys  viittaisi  siis  poh- 
jois-Pohjanmaata  kohden. 

Osittaiseen  eroavaisuuteen  aiempien  ek  ja  eh  tyyppien  välillä 
viittaavat  kuitenkin  vielä  seuraavat  Salamniuksen  muodot:  Wajeht, 
Hamehta,  murehta,  Kärmehten  (mutta  esim.  woidetten);Imehen,  ime- 
het,  Imehteli,  ihmettä,  murehen,  Murhen,  Murhe. 

Edelleen  on  huomattava  sellainen  omituinen  muoto  kuin  nälkä- 
häiset  (s.  10),  ehkä  myös  juonickaihin  (s.  14)  =  juonikkain  <C  jiio- 
nikkahin  —  jollei  se  ole  painovirhe.  Muoto  nälkähäinen  palautuu 
varmaan  aiempaan  nälkhäinen  «  nälkähinen),  jollaisia  metateesimuo- 
toja  tavataan  etelä-Pohjanmaan  murrealueen  pohjoisosassa  sekä  Ke- 
min ja  Tornion  murrealueilla  (vanhimmat  esimerkit  siitä  on  meillä  jo 
1500-luvulta  ja  Ljungi  Tuomaanpojan  lainkäännöksistä  1600-luvun 
alulta).  Tällaisten  metateesimuotojen  alue  on  varmaan  v:n  1600  seu- 
duilla ulottunut  yhtämittaisena  etelä-Pohjanmaan  pohjoisosasta  aina 
pohjan  perille  asti.  Gananderilla  on  samoin  jokahainen  (Runokirja  22). 

Varsin  huvittava  yhtäläisyys  Ljungin  kielen  kanssa  on  h:n  tun- 
keutuminen alkuperin  ^-loppuisten  sanain  taivutukseen.  Siitä  on  seu- 
raavanlaisia esimerkkejä:  noutehixi,  Paiftehensa,  paifteheni,  caftehen, 
Caftehefen,  eftehenä,  Satehen,  Woitehita.  Mutta  tämän  lisäksi  on  h 
Salamniuksella  melkoisen  usein  muutenkin  sellaisissa  asemissa,  joihin 
se  ei  alkuperin  ole  kuulunut;  esim.  lembehimmän,  hembeheljä,  ufe- 
hen,  ufehin  (Jm),  harmahat  (Jm)  vieläpä  Poicahas  (=  poikaasi)  pa- 
rafta;  Pyrki  Luoxi  Luojahanfa:  jällehenfä  (=  jälleen).  —  Toisaalta 
taas  Cauneambi  (47)  i=  kaunihimpi. 


792  HEIKKI  OJANSUU. 


Epäilemättä  on  tämä  omituinen  kirjavuus  osittain  runomitan 
vaikutusta:  mutta  samalla  näyttää  todennäköiseltä,  että  tällaista  h:n 
käyttöä  on  myös  osittain  tavattu  Salamniuksen  kotimurteessa.  J.  H. 
Vennolan  tutkimuksen  (Äänneopillisia  havainnolta  Pohjois-Pohjanmaan 
rantamurteesta)  kielennäytteistä  päättäen  (Kipehillev  voitehiksi,  Tukke- 
heksi)  on  samantapaista  A:n  käyttöä  osittain  vielä  pohjois-Pohjanmaan 
rantamurteessa.  (Esimerkit  ovat  Muhoksesta  ja  esiintyvät  runossa.) 
Erään  suullisen  tiedonannon  mukaan  on  muotoja  kastehen,  satehen 
j.  n.  e.  myös  Kemijärven  murteessa. 

Varsin  valaiseva  on  edelleen  aiemman  loppu-*;n  edustus  /.-Uä, 
josta  Salamniuksella  on  muutamia  samanlaisia  esimerkkejä  kuin 
Ljungi  Tuomaanpojalla,  nimittäin  tygöt  (=  tykö)  3  kertaa,  ylähät 
2  kertaa,  Cahdat  66;  edelleen  coftaat  (=  kostaa)  21,  Nähdät  47,  faat- 
taat  86,  ottat  (lue  ottaat  Jm).  —  Ljungilla  ei  /.-tä  ole  l:sen  infinitii- 
vin muodoissa. 

Muutamia  kertoja  on  Salamniuksella  kana  tavallisemman  kan 
(kaan)  partikkeliliitteen  rinnalla:  oUengana  41,  91,  itzeckänä44.  Huo- 
mattakoon, että  T.  G.  Aminoff  mainitsee  samanlaista  näiden  liitteiden 
rinnakkaisuutta  etelä-Pohjanmaalta  (ei  ollenkana  1.  ollenkaa,  ei  ook- 
kana  1.  ookkaa;  mitänä  ja  mitää,  ei  millänä,  ei  kukana,  ei  ketänä  1. 
ketää)  ja  että  samanlaista  hajavaisuutta  on  myös  Salamniusta  vähän 
nuoremmalla  pohjalaisella  kirjailijalla,  nimittäin  Calamniuksella; 
esim.  puoliana,  tullutkana,  taidackana,  sekä  Gananderilla  (Runo- 
Kirja),  esim.  olekkana,  enfinkänä,  kukana,  millänä  j.  n.  e.  Nämä 
yhtäläisyydet  on  pidettävä  mielessä,  kun  tahdomme  määrätä  sitä  seu- 
tua Pohjanmaata,  mistä  Salamnius  on  ollut  syntyisin. 

Valaisevia  ovat  niinikään  erinäiset  astevaihtelutapaukset.  Ne 
ovat  kyllä  yleensä  länsi-,  vieläpä  osittain  lounaissuomalaisia;  esim. 
Sovvaiftuixi,  Pelvoxi,  pelvvofa,  Jalvv^oin,  ulwos,  Älwös  (=  ällös),  aiuo- 
tufta,  culiettapi,  Jäljefä,  färie,  Seliän,  peliättä,  Cuiljt.  Vanhan  kirja- 
kielen vaikutusta  ovat:  tygö,  wagoille,  corgotti  y.  m.  s. 

Mutta  tämän  ohella  tavataan  muutamia  esimerkkejä  itäsuoma- 
lais(pohjoispohjalais)esta  edustuksesta:  jälelle  jälifä,  alettu,  ulos,  Aloit- 
tipa.  —  Huom.  erittäin  Tahdi  (=  tahi),  Lähdättä,  lähdättäpi  (myös 
lähettä). 

Varsin  karakteristisia  ovat  muodot :  vviety wä  (=  vietyä)  ja  jou- 

tuwa  (=  joutua,  inf.),  jotka  tavataan  Jälkimuistossa.  Sellaisia  muo- 
toja on  muun  muassa  pohjois-Pohjanmaan  rantamurteessa,  niinkuin 
Vennolan  muistiinpanoista  näen.  Luulen,  että  näissä  kahdessa  «poik- 
keuksessa** on  Salamniuksen  oma  kotimurre  päässyt  oikeuksiinsa; 
muuten  on  hän  tässä  niinkuin  useissa  muissakin  kohdin  lähennellyt 
silloista  kirjakieltä. 

/-loppuisten  diftongien  käsittelyssä  on  Salamniuksen  kielessä 
myös  yhtä  ja  toista,  joka  viittaa  hänen  pohjalaiseen  kotiseutuunsa, 
mieluummin  pohjois-  kuin  etelä-Pohjanmaalle.  Ensiksikin  on  hänen 
kielessään  alkuperäinen  /-diftongi  jotenkin  säännöllisesti  säilyneenä 
ja  joka  tapauksessa  runsaammin  kuin  samanaikaisten  länsisuomalais- 
ten kirjailijain  teoksissa;  esim.  ifoin  (=  ison),  ifoifa,  ifoifti  (yks.  part. 
ifoia),  Luicoi,  taloifa,  awoi,  ilmei;  samoin  kertoinepi,  Ratcoimahan, 
vvaroinut,  vvifcoi  (inf.  witzoia,  vvifcoia,  vvaroia).  Varsin  huvittavat 
ovat  yksikön  illatiivit  iTohin,  armohin  «  isoihin,  armoihin).  Näissä 
esimerkeissä  on  »-diftongin  i  kadonnut;  sellaisia  esimerkkejä  on  mui- 
takin: jalo,  ifoen  (mon.  gen.),  luhoxi  j.  n.  e.  Eteläpohjalaisissa  mur- 
teissa on  tällöin  nykyisin  pitkä  vokaali:  taho,  punaanen  j.  n.  e. 
Kun  sellaisia  muotoja  on  melkoisen  runsaasti  jonkun  verran  myö- 
hemmän Gananderin  pohjalaisissa  arvoituksissa  (luultavasti  etelä-Poh- 
janmaalta) —  eikä  Salamniuksella  ole  tästä  eduksesta  esimerkkejä, 
niin  viittaavat  nämäkin  suhteet  pohjois-Pohjanmaalle.  Huomattava 
on  edelleen  se  seikka,  että  aiemmat  verbityypit  tapaan  (tavata)  ja 
avajan  (avaita)  ovat  Salamniuksen  kielessä  yleisesti  toisiinsa  sekau- 
neina:  tapaapi,  foimaapi;  lepäjämäftä,  pauhaiawat  — mutta  toisaalta: 
Pelkäjäpi,  feuraiapi,  waftaiapi;  lewätä.  Tämä  sekaannus  ilmenee  sii- 
näkin, että  imperfektimuodoissa  aivan  yleisesti  (yksinomaisesti)  on  sel- 
laisia /-liisiä  muotoja  kuin:  samois,  repeifi,  Halais.  Mainittava  on,  että 
ero  aiempien  aa-ja  a;*a-tyyppien  välillä  on  vielä  yleinen  eteläpohja- 
laisissa murteissa.  Ei  liene  merkitystä  vailla  se  tosiasia,  että  Ganan- 
derin kirjallisessa  tuotannossa  (erittäin  Runo-Kirjassa)  on  samanlainen 
kirjavuus  vallalla  kuin  Salamniuksellakin  (esim.  makajaifin,  pilkka- 
jaifi,  falpajat,  kiufajat)  ja  kuitenkin  olisi  Gananderin  käyttämin  kei- 
noin {oa  pitkän  aa\n  asemesta,  josta  hänellä  on  lukuisia  esimerk- 
kejä) voinut  saada  runomitan  pysymään  ehjänä;  epäilemättä  nämä 
/.lliset  muodot  perustuvat  kansankieleen. 

Eräs  huvittava  puoli  vokaalisuhteissa  on  edelleen  vokaaliyhty- 
mäin ^flf;n,  eä:n  oa:n  (öä:n)  käsittely  Salamniuksen  kielessä.  Koko 
sillä  laajalla  alueella,  mikä  ulottuu  etelä-Pohjanmaalta  pitkin  ranta- 
seutuja  aina  Lappiin  asti  tavataan  ea.*n  ja  eä.-n  asemessa  ia  ja  iä 
muualla  paitsi  Tornion  murteessa;  esim.  lukia  =  lukea,  kiviä  = 
kiveä.  Myös  Salamniuksen  kielessä  ovat  iVlliset  muodot  yleisiä;  esim. 
furkiafta,  cauhjat,  lewiän,  ynfiäfti,  itziänfö,  wäkiä,  halkiawat,  eikä  julkia. 
Solmia,  culkia  j.  n.  e.  Vain  ani  harvoin  esiintyy  tästä  yleisestä  edus- 
tuksesta poikkeuksia;  sellaisia  olen  merkinnyt:  hetke  (myös  Hetkiä), 
imeä,  käkepi;  nekin  aiheutuvat  osittain  runomitallisista  syistä.  — Sen 
sijaan  on  omituista,  ettei  Salamniuksella  ole  ainoatakaan  esimerkkiä 
ua  ja  yä  muodoista  (pam  ja  öä:n  asemesta),  vaan  säännöllisesti  coftoa^ 
sanoa,  cotonfa  (part.,  lue  kotoonsa)  j.  n.  e.  «.-liisistä  muodoista  on 
kuitenkin  muutamia  esimerkkejä  Salamniusta  jonkun  verran  myöhem- 
mällä Calamniuksella  sekä  Gananderilla.  Suomessa  on  sentään  nykyi- 
sin yksi  murrealue,  jolla  tavataan  toisaalta  ta,  iä,  mutta  toisaalta  oa, 
öä  (siis  lukia,  kiviä,  mutta  maitoa^  perintöä).  Sellainen  murre  on  Ke- 
mijärven murre.  Onko  tämä  seikka  siksi  ratkaiseva,  että  se  oikeuttaa 
meidät  hakemaan  Salamniuksen  kotipaikkaa  tältä  murrealueelta  (Ke- 
mijärvi, Kuolajärvi  ja  Sodankylän  pitäjän  eteläosat),  on  kysymys,  jo- 
hon kohta  palaamme. 

Edellisestä  esityksestä  luulisin  täydelleen  selvinneen,  että  Salam- 
nius  on  ollut  kotoisin  Pohjanmaalta*  ja  nimenomaan pohjois-Pohjan- 
maalta,  niinkuin  voimme  päättää  muutamista  äänneseikoista,  jotka  ei- 
vät sovi  eteläpohjalaisten  murteiden  äänneasuun.  Toisaalta  on  meillä 
kuitenkin  useita  äänteellisiä  seikkoja,  jotka  tuntuisivat  tätä  oletusta 
vastustavan.  Sellainen  on  ennen  muuta  ta  aineksen  esiintyminen  yk- 
sinomaisena abessiivin  päätteenä.  Pohjoispohjalaisissa  murteissa  on^ 
näet,  tässä  kohden  tta  tietääkseni  yksinomainen  (esiintyy  Calamniuk- 
sella, Gananderilla  ja  Frosteruksella).  Mutta  myös  aivan  ilmeisesti 
pohjoispohjalaisella  kirjailijalla,,  nim.  Ljungi  Tuomaanpojalla,  on  myös 
ta  abessiivi  yksinomainen.  Samalla  tavoin  on  nykyisissä  pohjoispoh- 
jalaisissa murteissa  yleiskielen  d:n  asemassa  kato  (ja  /,  v,  h)  —  siis 


*  Yhtenä  pieneuä  lisänä,  joka  vahvistaa  tätä  oletusta,  voisi  mainita  erään 
refleksiiviverbin  muodon :  rickaupi  (=  rikkuu),  jota  voimme  pitää  lähinnä  poh  - 
jalaisena. 

itäsuomalainen  äänne-edustus,  vieläpä  on  Salamniuksella  d  esimer- 
kiksi sanoissa  tahdi  (=  tahi)  ja  lähdettää  (myös  lähettää),  d  on  myös 
Ljungin  kielessä.  Tässä  on  mielestäni  kaksi  selitysmahdoUisuutta : 
joko  ovat  kirjoittajat  vasten  kotimurrettaan  liittyneet  jo  voi- 
massaolevaan kirjoitustapaan  tai  ovat  pohjoispohjalaiset  murteet  vielä 
1600—1700  olleet  näissä  suhteissa  länsimurteiden  kannalla.  Kun 
näillä  molemmilla  kirjailijoilla  myös  astevaihtelutapaukset  ovat  pää- 
asiallisesti länsisuomalaiset  —  aikana,  jolloin  kuitenkin  kirjailijat  vielä 
pääasiallisesti  noudattivat  omia  kotimurteitaan  —  pidän  puolestani 
jälkimäistä  mahdollisuutta  likeisempänä.  (Niinpä  on  Kemin  pitäjästä 
1600-luvun  loppupuolelta  mainittu  Hiedackala  niminen  kylä.)  Poh- 
joispohjanmaan rantamurre  olisi  siis  ennen  ollut  länsisuomalaista  ja 
on  vasta  parin  viimeisen  vuosisadan  kuluessa  savolaistunut  (itäsuo- 
malaistunut). 

Salamniuksen  sanaston  tarkastelu  vahvistaa  tätä  arvelua.  Hä- 
nen kielessään  on  melkoinen  joukko  todistettavasti  länsisuomalaisia 
sanoja  (pihatto,  pitkäinetty  kutta  (=  merk.  niinkuin;  vrt.  kutta  ^^  kukn, 
jotta  /^  joten),  tygö,  ehtoo,  luiko  (merk.  joutsen,  Gananderin  länsisuo- 
malaiseksi mainitsema).  Toisaalta  on  hänen  kielessään  itäsuomen 
(Savon)  sanoja  tai  muotoja:  tnukoma,  astaitzen  (merk.  huomaan,  vrt. 
aisti)  Gananderin  merkitsemiä  savolaiseksi),  tenka  (venäl.  laina,  merk. 
raha,  penninki),  päätyä  (tulla,  saapua:  päätyi  Pääfiäinen),sa//wa  (merk, 
koskea  johonkin),  luoksi,  ilta,  hoihtaa  (?),  saada,  (merk.  tulla:  Sana 
faapi  Keijfarille),  aniet  «  aneet),  oikenee  Q),  lainna  (=  laina).  Niu- 
koilta sanastolähteiltämme  emme  vielä  voi  monienkaan  sanojemme 
alueita  määrätä. 

Sekä  länsi-  että  itämurteen  piirteet  ovat  edustettuina  myös  lau* 
seopillisissa  suhteissa.  Länsisuomalaisuuksista  mainittakoon  3:nnen 
infinitiivin  käyttö  pitää  verbin  ohella,  vieläpä  sen  illat  ii  vi  muoto 
esim.:  Piti  täftä  tuttamahan  (=  tunnettamaan) ;  Ei  pidä  Pahantckiät 
Rippumahan  Riftin  päällä;  Pitäifkö  ....  peittämähän.  E.  F.  Rautellin 
Lauseopillisessa  tutkimuksessa  Keski-Pohjanmaan  (=  tässä  pohjois- 
pohjanmaan) kansankielestä  (käsikiij.)  on  mainittu  tällaista  3:nnen 
infinitiivin  käyttöä  nykyisestä  kansankielestä:  piti  isännän  ja  renki  n; 
puimaan  riihiä  (Vihanti),  tätä  ei  pidä  faamaan  (Oulainen),  mitä  vielä 
tapahtumaan  piti  (Vihanti).  Samoin  on  itäsuomalaisuuksia ;  esim.  Sai 

tulkin  fanonchexi  (27  s.).  Huomattakoon  erityisesti  sellainen  yhdiste- 
tyissä verbinmuodoissa  usein  esiintyvä  essiivi  Jcuin  esim.  Jos'  oli  ol- 
luna  vfehin,  Cocous  Oli .  .  .  Edes  tullunna-  Turula  j.  n.  e.,  essiivi, 
jonka  itäsuomalaisuus  on  ilmeinen.  Sen  sijaan  luulisin  länsisuomalai- 
suudeksi  (hämäläispohjalaiseksi)  Salamniuksella  esiintyvän  ylei^n 
l:sen  infinitiivin  lyhyemmän  muodon  käytön  sentapaisissa  esimerkeissä 
kuin:  Culiettawat ....  Surmatansa  furkiafta,  Riftin  päällä  pijnatanfa; 
Jalo  ottapi  Johannes  Herran  äitin  holhotanfa;  Alas  ottanfa  aneli  j.  n.  e. 
Nykyinen  kirjakieli  viljelee  näissä  kohdin  (itämurteiden  tapaan)  l:sen 
infinitiivin  pidempää  muotoa.. 

Salamniuksen  kielen  lauseopilliset  samoin  kuin  äänteelliset  ja  sa- 
nastolliset piirteet  viittaavat  siis  johonkin  länsi-  ja  itämurteiden  raja- 
alueeseen. 

Pohjanmaan  joki-  ja  koskialueisiin  viittaa  myös  seuraava  elävä 
vertaus: 

Huufi  fuurella  humulla, 
Cutta  cofket  corkeimmat, 
Wierywät  wedet  wäkewät, 
Allot  palion  pauhaiavvat. 

Mutta  pohjois-Pohjanmaakin  on  laaja.  Olisi  vielä  määrättävä 
onko  Salamniuksen  kotiseutu  etsittävä  etelämpää,  Oulun  ja  Siikajo- 
kien seuduilta  vaiko  pohjoisempaa,  Kemin  ja  Tornionjokien  alueista 
(nykyisin  Tornion,  Kemin  ja  Kemijärven  murteet). 

Nimenomaan  Kemijärven  murteeseen  viittaisi  yllä  esitetty  omi- 
tuinen suhde  kulkta  mutta  sanoa.  Sille  alueelle  viittaisivat  lähinnä 
myös  ne  pitäjät,  joiden  papeille  Ilolaulu  Jesuksesta  on  omistettu.  Mel- 
keinpä ainoa  äänteellinen  omituisuus,  mikä  sitä  tuntuisi  vastustavan, 
on  inessiivin  lyhyt  s\.  sa,  sä  (Kemijärvellä  ssa,  ssä\  mutta  tämäkin 
omituisuus  voi  Kemijärven  murteessa  olla  myöhempää  itäsuomal. 
vaikutusta;  huomattakoon  vain  että  Kemin  murteessa  (Kemi,  Simo, 
Tervola,  Rovaniemi  sekä  osittain  Sodankylä,  Kittilä,  Enontekiäinen) 
on  vielä  nykyisin  sa,  sä  inessiivien  päätteenä.  Kemin  murrealuetta 
emme  sentään  voi  ajatella  Salamniuksen  kotiseuduksi  sentähden,  että 
siinä  kahdennetut  mm,  nn^  II,  rr  ovat  pääkorollisen  pitkän  korotto- 
man tavun  jäljessä  äännelaillisesti  lyhentyneet.    Salamniuksella  tava- 

taan  tällaisesta  lyhennyksestä  vain  joku  yksinäinen  esimerkki  pää- 
korollisen pitkän  tavun  jäljessä  (samoinkuin  nykyisen  pohjois- 
pohjanmaan rantamurteessa).  Kemijärveläisiä  piirteitä  saattaisivat 
vielä  olla  seuraavat:  savuta  =  saavuta  (Ei  finne  suru  fawuta),  kasunnui 
=  kasvanut  (cafunnu,  Jm  G  IV^  b).  Ainakin  Ofi  kasuan  mainittu  ny- 
kyisestä Kemin  murteesta  (tämä  muodostuma  on  hyvin  laaja-alainen) ; 
vasiten  (vvafiten)  esiintyy  samassa  muodossa  Kemijoen  varsilla. 

Toisaalta  saattaisi  kuitenkin  huomauttaa  niitä  monia  yhtäläi- 
syyksiä, joita  on  Salamniuksen  ja  vähän  myöhemmän  kalajokelaisen 
Calamniuksen  ja  varsinkin  Gananderin  kielen  välillä.  Erittäin  tulisi 
muistaa  niitä  omituisia  tapauksia  aiemman  loppu-^:n  käsittelyssä,  jotka 
muistuttavat  Ljungi  Tuomaanpojan  kieltä.  Lauseopillisista  suhteista 
sopii  huomauttaa  sitä  seikkaa,  että  Oulun  seuduilla  mainitut,  mutta 
Kemin  ja  Kemijärven  murteissa  tuntemattomat  sufliksittomat,  tempo- 
raaliset oUua,  tultua  j.  n.  e.  muodot,  ovat  Salamniuksella  yksinomaisia. 
Edelleen  voi  olla  mahdollista,  että  useat  niistä  pikku  yhtäläisyyksistä, 
joita  on  Salamniuksen  kielen  ja  nykyisen  Kemijärven  kielimurteen 
välillä,  koskisivat  myös  eteläisempiä  seutuja. 

Niinpä  pidän  nykyisten  murretietojemme  perustuksella  Siikajoen 
seutuja  yhtä  todennäköisenä  kuin  Kemijoenkin  aluetta.  Eräs  seikka 
kuitenkin  viittaisi  lähinnä  Kemijärven  murrealueelle  —  Salamnius 
nimi.  Tekisi  mieli  johtaa  se  Sallajoesta  —  Kemijoen  sivujokia,  jonka 
rannalla  on  Kuolajärven  kirkko.  Sallajokt  on  ehkä  aiemmin  ollut 
kylän  tai  laajemman  alueen  nimenä.  Sanotaanpa  vielä  nytkin  Kuo- 
lajärveä  Sa//aksi,  sen  asukkaita  sallaisiksi.  Samoin  kuin  vähän  van- 
hemmalle Calamnius  suvulle  muodostettiin  sukunimi  Kalajoesta:  Kala 
(ennen  Cala)  ja  amnis,  lat.  joki,  olisi  Salamnius  ehkä  muodostelma 
Sallajoesta.  Ainakaan  ei  ole  olemassa  muuta  pohjoispohjalaista  jokea 
johon  Salamnius  olisi  luontevammin  yhdistettävissä.  Niinpä  esim. 
Siikajoesta  saataisiin  Salmamnius.   (Siika  ennen  lat.  salmo  lavaretus.) 

Salamnius  —  Sallajokinen  (Kuolajärveläinen),  siihen  siis  tut- 
kielmani lähinnä  johtaa. 


VICTORIEN  SARDOU. 

KIRJOITTANUT 

JALMARI  FINNE. 


Ranska  on  se  maa,  jonka  taidemaailmassa  aina  ilmenee  teknii- 
kan  mestareita,  taiteilijoita,  jotka  häikäisevällä  tekotavallaan  peittävät 
useinkin  yksilöllis3^den  puutteen,  mutta  juuri  tuon  loistavan  taide- 
muotonsa kautta  saavuttanut  suuren  yleisön  suosion  ja  sen  ohella 
maineen.  Tällainen  henkilö  kirjallisella  alalla  on  ollut  äsken  kuollut 
Victorien  Sardou. 

Hän  ei  ole  monilukuisissa  näytelmissään  esittänyt  ainoatakaan 
uutta,  itsenäistä  ajatusta,  mutta  hän  on  vanhat,  tutut  draamalliset  si- 
tuatsionit  osannut  kuvata  kaikille  näytelmäkirjailijoille  esikuvaksi  kel- 
paavalla tavalla. 

Victorien  Sardou  on  oman  kuvauksensa  mukaan  aina  lähtenyt 
jostain  voimakkaasta,  draamallisesta  perusajatuksesta,  jonka  itselleen 
selvitettyään  hän  sitten  löysi  sille  vastaavan  ympäristön  ja  vastaavat 
henkilöt.  Niinpä  kirjoittaa  hän  draamansa  „La  Haine"  (Viha)  synty- 
misestä näin: 

„, Vihaa*  varten  oli  probleemi  seuraava: 

Missä  oloissa  naisen  synnynnäinen  laupeuden  ominaisuus  ilmenee 
loistavimpana? 

Vihdoin  löysin  selityksen  ja  se  oli  seuraava: 

Silloin,  kun  hän  kärsittyään  kuolemaa  pahemman  loukkauksen, 
tuntee  solvaisijaansa  kohtaan  sääliä,  joka  pakoittaa  hänet  rientämään 
tätä  auttamaan. 

Tämähän  ei  ollut  muuta  kuin  embryo,  idean  siemen,  mutta  luo- 
minen oli  jo  alkanut,  näytelmä  oli  vielä  laadittava;  mutta  se  oli  jo 
siinnyt.  —  Sillä    oli    jo   sielu!   —   Se   tarvitsi   enää   vain   ruumiin. 

Ja  minä  sanon,  että  sillä  oli  jo  sielu,  sillä  ei  ole  ainoatakaan 
elinvoimaista   näytelmää,  joka   ei   perustu   yksinkertaiseen,    ikuisesti 

oikeaan  ja  todelliseen  ideaan,  ja  minä  olin  onnekseni  löytänyt  tällai- 
sen idean:  Nainen,  joka  tarjoo  juotavaa  omalle  viettelijälleen. 

Näytelmäni  oli  siis  valmis  vihannoimaan  ja  hedelmöimään  sillä 
ehdolla,  että  minä  löydän  sille  soveliaan  maanlaadun  ja  edullisen 
päivänvalon." 

Tämän  jälkeen  etsi  Sardou  sopivan  historiallisen  aikakauden,  ja 
sen  löydettyään  hän  teki  laajoja  tutkimuksia  kuvatakseen  aikakauden 
oloja  ja  ihmisiä.  Täten  muodostuivat  hänen  aiheensa  kiinteän  perus- 
ajatuksen ympärille. 

Tämä  seikka  on  hänen  näytelmiensä  suuri  ansio,  mutta  samalla 
niiden  heikkous.  Hänen  näytelmiään  voi  selostella  aste  asteelta,  situat- 
sioni  situatsionilta,  mitään  eii  tapahdu,  joka  olisi  erillään  tästä  yhtenäi- 
syydestä, vaan  kaikki  seuraaja  johtuu  loogillisesti  luonteista  ja  edellä  ol- 
leista situatsioneista.  Suuri  yleisö  ihailee  tällaista  näytelmää,  ja  syystä- 
kin, mutta  se,  joka  kirjallisuudesta  etsii  syvempää,  hän  pettyy  näh- 
dessään, miten  kaikki  on  rakennettua,  ja  kaipaa  tuota  ihmeellistä  elä- 
män salaperäisyyttä,  joka  Shakespearen  ja  Ibsenin  näytelmissä  on, 
joka   antaa  katsojalle  yhä  uusia  herätyksiä  ja  avaa  uusia  näköaloja. 

Muutamaa  harvaa  poikkeusta  lukuunottamatta,  on  Sardoun  näy- 
telmien päähenkilönä  aina  nainen,  ja  näytelmän  toiminta  kulkee  hä- 
nestä eritahoille.  Nämät  naiset  taistelevat  aina  rakkautensa  puolesta, 
joko  sitten  rakkaus  on  kohdistunut  mieheen  tai  lapseen,  tämärr  kautta 
he  vaikuttavat  kaikkiin  situatsioneihin  näyttämöllä.  Hän  onkin  itse 
kirjoittanut  tästä: 

„ Minun  näytelmissäni  on  aina  naisella  kaunein  osa:  hän  edustaa 
järkevyyttä,  hellyyttä,  uhrautuvaisuutta! ...  En  sano  mitään  nuorista 
tytöistäni ...  Se  on  kokoelma,  josta  ylpeilen .  .  .  Lukuunottamatta 
paria  Tamerikkalaista  ja  Benoitonin  tyttäriä,  menisi  jokainen  heidän 
kanssaan  naimisiin,  .  .  .  eikä  se  ole  pienin  kiitos,  minkä  heistä  voi 
sanoa." 

Sardou  ei  ole  tahtonut  olla  mikään  tulevan  ajan  profeetta,  hän 
ei  ole  tahtonut  luoda  uusia  probleemeja,  hän  on  vain  ollut  taiteensa 
toteuttaja,  ja  luomatta  tulevaisuuden  näytelmää,  hän  on  luonut  nyky- 
ajan näytelmän.  Tämän  kautta  hänen  monet  näytelmänsä  ovat  jo 
hänen  eläissään  ehtineet  „  vanhentua"  ja  tulevaisuudessa  yhä  useampi 
niistä  jää  unohduksiin. 

Sardou  on  kirjoittanut  draamoja,  huvinäytelmiä  ja  moraalisia 
näytelmiä,  ja  kaikissa  miellyttää  kuvattujen  luonteiden  selvyys  ja  toi- 
minnan kiinteys,  ne  ovat  näytelmiä,  jotka  ovat  näyteltävät,  mutta 
jotka  yleisöön,  sen  poistuessa  teatterista,  eivät  ole  jättäneet  ainoatakaan 
suurta,  aivan  uutta  kysymystä.' 

Yhdessä  suhteessa  on  Sardou  uudistaja  näytelmän  alalla.  Hän 
on  tarkkaan  määrännyt  näyttelijälle  asemat,  millä  äänellä  kukin  lause 
on  sanottava  ja  siten  sitonut  näyttelijän  kuvaamaan  osansa  aivan 
määrätyllä  tavalla.  Seurauksena  tästä  on,  että  kaikki  Sardoun  näy- 
telmät pienimpiin  osiinsa  asti  ovat  esittäjälle  kiitollisia. 

Sardoun  työtapa  ja  työkyky  on  ollut  satumaisen  voimakas. 
Vielä  vanhoilla  päivillään  —  hän  oli  kuollessaan  77  vuotias  —  hän 
kirjoitti  näytelmiä,  joissa  ei  vanhuutta  tunnu.  Tämä  on  seurauksena 
hänen  työtavastaan.  Kerran  saatuaan  näytelmäaiheen  valmiiksi,  alkoi 
hän  kerätä  siihen  aineksia  kaikkialta,  hän  hankki  kuvia  niistä  pai- 
koista, joissa  juoni  tapahtui,  etsi  historiallisia  tietoja,  leikkasi  sanoma- 
lehdistä sopivia,  varsinkin  rikosasioita  koskevia  tietoja.  Näin  muo- 
dostui kunkin  aiheen  salkkuun  vuosien  kuluessa  suuri  määrä  yksityis- 
kohtia, jotka  olivat  tekijän  käytettävinä  silloin,  kun  hän  lopullisesti 
ryhtyi  näytelmän  kirjoittamiseen.  Eri  ikäkausien  leima  oli  täten 
aiheessa  ja  teki  sen  siten  monipuolisemmaksi.  Vanhoilla  päivillään, 
jolloin  kirjailija  ei  enää  keksi  uusia  aiheita,  oli  hänellä  valmiina  ainek- 
set näytelmään,  joiden  aiheen  hän  oli  keksinyt  nuorena  tai  miehuu- 
deniällään.  Kun  hän  täydellisesti  hallitsi  näytelmän  kirjoittamisen 
tekniikan,  saattoi  hän  vanhuuteensa  asti  laatia  yhtä  voimakkaita  ja 
nuorekkaita  näytelmiä. 

Nykyaika  on  ollut  Victorien  Sardoulle  hyvin  lempeä,  se  teki 
hänet  rikkaaksi  ja  tuotti  hänelle  runsaasti  kunniaa,  mutta  tuleva  aika 
on  oleva  ankarampi.  Se  etsii  sittenkin  näytelmästä  tuota  suurta  pe- 
rustaa, joka  kestää  kautta  aikojen  ja  aina  antaa  ihmisille  selityksiä 
siihen  suureen  kysymykseen,  joka  on  elämä.  Sardou  jää  verratto- 
maksi opettajaksi  tulevan  ajan  nä3^elmäkirjailijoille,  oppaaksi  ja  neu- 
vojaksi, mutta  häntä  ei  koskaan  lueta  niiden  nerojen  joukkoon,  jotka 
kautta   vuosisatojen    ovat  kansojen  ja  koko  ihmiskunnan  ylpeytenä. 

DÖBELN  JUUTTAALLA. 

KntjOlTTANTT  • 

J.   L.   Rl  XEBERi^. 

Luon  Ui  JS   Vänrikki   Ötooliii  tärinäin  uulta  suomenfiosia   varleti, 

leliTiv  t  <  1.  il  A  N  N'  I  N  E  X. 

Rovasti  lausui:    „Hukass*  on,  sen  huomaan, 
tuo  Döbeln  uskoton  noin  kuollessaan. 
Ma  tulen  luokse  neuvon,  lohdun  tuomaan, 
ja  hän,  hän  hetken  hiljaa  kuultuaan 
jo  pystyyn  karkasi,  jo  kuohui  sappi, 
,hoi  renki/  huusi,  ,paiskaa  ulos  pappi, 
ja  jos  hän  palaa,  paha  sulle  soi!' 
Tuo  puhetf  onko  sen,  ken  kuoloon  astuu? 
V^aan  onnestaan  halT  olkoon  oma  vastuu, 
ma  tein,  mink'  ihminen  ja  pappi  voi."* 

Noin,  atrioiden  pöydän  runsaan  ruokaa, 
rovasti  haastaa  kaikess'  arvossaan, 
hän  haastaa  noin  ja  huolckkaasti  huokaa 
ja  palan  vielä  viiltää  paististaan, 
Mut  tuskavuoteellansa  Döbeln  hiutuu, 

tulessa  silmä  hehkuu,  rinta  riutuu 
ja  poski  hohtaa  kuumepurppuroin. 
Päin  pohjaa  juuri  oV  ollut  joukon  retki, 
kaks  yötä,  päivää  käyty  joka  hetki, 
hän  itse  Joensuuhun  tullut  noin. 

Häq  tunsi  polttavaista  tulta  suonen, 
mut  polttavampaa  vielä  mielesspn, 
ja  tuska  tuimempi  kuin  tuska  tuonen 
syvällä  valvoi  hänen  silmässään. 
Hän  laski  joka  tuokion,  mi  kiiti, 
hän  kuunteli,  hän  vartoi,  katse  liiti 
niin  levotonna  yhä  oveen  päin. 
Mies  nuori,  vakaa  muodoltaan,  sen  avaa, 
luo  kenraalin  käy,  kohti  sairaslavaa, 
ja" Döbeln  vieraallensa  virkkaa  näin: 

„0n  turhaa,  tohtor^  usko  moni,  eikä 
muir  aatteen  vapaus  lie  nimi  vaan; 
mut  lääketaitoon  sai  tää  otsan  reikä 
ja  ystävä  Bjerk^n  mun  uskomaan. 
Siks  olen  niellyt  nesteet,  juomat  juonut 
ma  määrälleen,  kuin  lapsi  maannut,  suonut 
tuon  patterinne  pöytää  koristaa. 
Lait  teille,  tiedän  sen,  ne  tiede  laatii, 
mut  päiviksi  jos  tähän  mun  ne  vaatii, 
ma  sanon,  niinkuin  mies  ne  rikkokaa. 

Ma  tahdon  nousta,  päästä  taudin  alta, 
mun  täytyy,  vaikka  takaa  kuoleman! 
Tuon  kuuletteko  jyskeen  Juuttahalta! 
Sieir  arpa  lankee  Suomen  armeijan. 
On  parveni  sielP  alla  vaaran  parhaan, 
tie  taittuu,  Adlercreutz  jää  umpitarhaan, 
kuin  käy  sun  sitten,  väki  urhoinen? 

Ei\  tohtor',  annos  miettikää,  mi  soisi 
nyt  vaan  mun  nousta,  vaikica  tuskan  toisi 
se  huomiseksi  kymmenkertaisen!" 

Mies  nuori  nurkuin  kuuli  potilastaan, 

vaan  jalot  kasvot  seestyi  äkkiään, 

hän  käden  tyynnä  laski  pöytää  vastaan, 

ja  samass'  on  se  tyhjä  tykkänään. 

„Nyt,  kenraali,  ei  estett'  ole  näissä!" 

Ja  puna  kirkkahampi  poskipäissä 

nous  Döbeln,  vaikka  pdlvin  horjuvin: 

„Siis  kiitos,  suukko  otsaan!   Näin  ei  kukaan 

mua  ymmärtänyt  ytimeni  mukaan; 

olette  mies,  niin  olen  minäkin." 


On  laannut  jyske,  kuolon  viljankorjuu 
jo  Juuttahalla  ensi  touon  vei, 
ja  Suomen  joukko  siellä  murtuu,  horjuu, 
on  valmis  kuoloon,  mutta  voittoon  ei. 
Vast*  ensi  rynnäkön  se  torjui  ikään, 
ja  uuteen,  jot'  ei  kestää  voisi  mikään, 
jo  Kosatshkovski  kokoo  laumojaan. 
On  kolkko  hiljaisuus  kuin  ukkossäällä, 
kun  vaaru,  äsken  paennut,  pään  päällä 
taas  salamoineen  uhkaa  uudestaan. 


Nuo  tähteet  monen  kalliin  voiton  tieltä, 
rivimme  harvat,  ken  ne  kiinnittää? 
Uljuutta,  kullan-uskollista  mieltä 
kyir  on,  vaan  pois  nyt  järjestäjä  jää. 
Hän,  vaaroissamme  kirkkain  toivon  tähti, 
mies,  jonka  johdoss'  urhot  Porin  lähti 
satahan  verileikkiin  ihanaan, 
nyt  viime  kilpahan  ei  veisi  noita; 


} 

uroita,  tyynnä  kuoloon  astujoita, 

ei  hän,  mut  sattumus  nyt  ohjais  vaan. 

Ei  jää  se  unhoon,  seisoithan  sa  siellä, 

sa  usein  nähty,  missä  miekat  soi, 

sa  riemu  sille  synnyinmaalle  vielä, 

mi  vaiheitas,  Eek  uljas,  vaiteloi. 

Mut  sa,  kuin  jalot  kumppanis,  sa  tarmoin 

tapella  voit,  et  johtaa  neuvoin  varmoin, 

sen  neron  sairas  yksin  omistaa. 

Vait  seisot,  valmis  miekkas  mittelyyn  on, 

Qrönhagen  miettii,  Kothen  kylmäntyyn'  on, 

Schantz  ärjyy  vaan,  ja  Konow  kiroaa. 

Vait!    Kuule!    Kunnahalla  hurraa  kulki. 
Mies  ratsain  lähestyy.    Ken,  ken  se  on? 
Mik*  äänten  myrsky!    Miksi  riemu  julki 
mies  mieheltä  nyt  puhkee  ponneton? 
Se  täyttää  vuoret,  vainiot  ja  loukot, 
se  kasvaa,  paisuu,  nielee  sotajoukot, 
ja  vyöryn  lailla  ryntää  laaksohon. 
Haa,  hän  on  tullut,  joutui  johtajanne, 
mies  pienokainen,  otsallansa  vanne, 
se  jalo,  uljas,  armas  kenraal*  on. 

Vaan  hiljaa!    Kuule!    Joukolleen  jo  huusi 
hän  taiston  särkemälle,  ratsuaan 
luo  kannusti,  ja  rivit  kiintyi,  uusi 
taas  elpyi  ryhti  taistorintamaan. 
Miest'  aseissa  jo  välkkyy  seinä  sankka, 
tuon  joukon  mustan,  ryysyisen  taas  vankka 
on  järjestys,  täynn'  uhkaa,  hirmuinen. 
Ei  enää  kamppaella  vaan  ja  kuolla, 
ei,  voittaa  mieli  väeir  on  nyt  tuolla, 
nyt  toinen  henki  täyttänyt  on  sen. 

Vaan  Döbeln  joukkons'  esirintaa  pitkin, 

taas  rohkaistun  ja  varman,  ratsastaa, 

sen  kaikki  ruodut,  rivit,  soturitkin 

terävä  silmä  tutkii,  katsastaa. 

Sen  Suomen  mies  kuin  Ruotsin  nähdä  voipi, 

ett*  aatos  suuria  häll*  askaroipi, 

hän  migttivämp*  ei  ollut  milloinkaan; 

mut  kovin  lauha  myös,  ja  usein  uroon 

myhähti  tuima  suu,  kun  kehen  juroon 

hän  katsoi  arpipäähän  tuttavaan. 

On,  Kothen,  joukossas  korpraali  moinen, 
numero  seitsemäs,  Standaar.    Häir  on 
jalassa  saapasruoju,  jalka  toinen 
on  verissä  ja  aivan  verhoton. 
Pysähtyi  Döbeln  sillä  kohtaa  heti, 
vei  käden  otsaan,  kulman  ryppyyn  veti, 
asua  urhon  harmaan  katsoi  vait. 
„Olithan",  virkkoi  viimein,  „kera  työssä, 
Lapuair  olit,  Kauhajoella  myös  sä, 
tämänkö  palkan  voitoistamme  sait?" 

^Kenraali",  näinpä  vastaeli  ukko, 

„on  oma  antamanne  pyssy  tää. 

Vier  ehyt  piippu  on,  lyö  tulta  lukko 

kuin  ennenkin,  ei  tarvis  enempää. 

Ken  moittis,  ett'  on  kehno  mulla  puku? 

Kun  on  kuin  muut,  niin  huonommaks  ei  huku, 

eik'  ole  takki  mies,  niin  luulisin. 

Jos  kengässä  tai  ilman  —  vähät  tuosta; 

vain  taatkaa,  että  seista  saa,  ei  juosta, 

niin  jalka  jaksaa  saappahattakin.*" 

Ja  vaiti  vanhukselle  hattuansa 
kohotti  Döbeln,  kunniata  soi. 

Luo  Brakelin  nyt  riensi  ratsullansa, 
Larm  rumpaliin  hän  siellä  silmän  loi. 
Or  ukko  tuttu  Kustaan  sodasf  asti, 
nyt  käsi  vanha  liikkui  kankeasti» 
käy  pärrytys  töin  tuskin  häitä  päin; 
hän  paraateissa  harvoin  nähtiin  myötä, 
sielP  aina,  missä  tehtiin  verityötä. 
Hänelle  kenraali  nyt  lausui  näin: 

„Jo  etkö  uuvu  virkas  urakassa, 

tääir  eikö,  veikko,  miestä  nuorempaa? 

Siin*  aamust'  asti  seisot  puutumassa, 

et  liikkumaan  nyt  palikoitas  saa.** 

Sen  kuuli  uros  mielin  puolikarsain: 

„Kenraali,  tQist*  on  vanhan,  toista  varsain, 

eik'  enää  käy  kuin  poikasilta  työ; 

mut  päivä  tää  se  katsoo  kätten  voimaan! 

Kuin  Armfelt  huutakaa:    *Mars,  rummut  soimaan!' 

ja  harvaan  Larm,  mut  hartahasti  lyö." 

Hymyillen  sankar  Lapuan  löi  kättä 

uroolle  aikuiselle  Armfeltin. 

Joelle  siitä  riensi  viipymättä 

luo  vapaajoukon  Qyllenbögelin. 

Hän  nuorukaisen,  auralf  äsken  tuodun, 

nyt  keksi  kalvakan  ja  eessä  ruodun 

huus  ratsultansa  äänin  ankaroin: 

„Ken  olet,  moukka?   Virka,  mistä  huoliaan? 

Vier  etkö  tiedä,  kuinka  miessä  kuollaan? 

Sua  jänistääkö,  valju  raukka,  noin?" 

Mies  nuori  astui  ees  ja  nutturääsyn 
avasi  harmajan,  ja  alta  sen 
nyt  paistoi  haava  —  estymättä  pääsyn 
povesta  pursui  virta  punainen. 

„ Kenraali,  taannoin  taistoss'  osui  luoti. 
Kenties  jo  haava  liioin  verta  vuoti, 
punattomaksi  posken  kelmentäin. 
Mut  vielä  voin  ma  urhoin  kera  käydä, 
maass'  olin  jo,  mut  jälleen  yrittäydä 
mun  suokaa,  elvyin  taas,  kun  teidät  näin.** 

Jo  kostui  silmä  Döbelnin  ja  loisti: 
»Siis  taisteluun,  sa  väki  verraton! 
Min  näin,  se  kaikki  arvelukset  poisti, 
tää  Döbelnin,  tää  voiton  päivä  on. 
On  vilja  kypsää.  Ajutantti,  lentäin, 
mäiltä,  mailta,  metsän  äärelt*  entäin 
nyt  ees,  nyt  niittoon  kaikki  käskemään! 
Tääir  ei,  nyt  tuoir  on  miekankoitos-paikka, 
näiir  urhoiir  uhmaa  maailmoja  vaikka, 
ei  varrota,  näill'  itse  rynnätään." 

Ja  pitkin  linjaa  kohta  riemu  raikuu: 
„Päin,  pojat,  voittoon  taikka  kuolemaan!" 
Standaarin  ääni  ukkosena  kaikuu, 
Larm  miehen  lailla  lyöpi  rumpuaan, 
ja  nuorukainen  haavoitetuin  rinnoin 
veristä  kenttää  astuu  sankar-innoin, 
heit'  etumaisna  Döbeln  tuleen  vie. 
Ja  ennenkuin  luo  maahan  varjons'  ilta, 
on  karkoitettu  ryssä  kankahilta, 
ja  aukaistuna  Adlercreutzin  tie. 

Ja  taistojoukot  seudulf  on  jo  poissa, 
miss'  ensin  törmäsivät  vastakkain; 
miss'  äsken  tanner  välkkyi  salamoissa, 
mies  illan  rauhassa  nyt  viipyy  vain. 
Sitoen  ratsunsa  hän  seisoo  yksin 
sijalla  kammon,  missä  vieretyksin 

veriset  ruumiit,  pirstat  peitti  maan. 
Kun  tuuli  icaukaa  voittohuudot  tuopi, 
vaicaasti  korlceutehen  silmän  luopi 
mies  kalvas,  lause  tää  soi  huuliltaan: 

«Tein  työn,  vein  voittoon  joukkoni.    Työ  toinen 

jäi  vielä.    Nimi  vapaa-uskoisen 

muir  on,  sen  arvokseni  arvioinen; 

mies  vapaa,  vapaasti  ma  aattelen. 

Mut  kunne  konsaan  aatokseni  lähti, 

sa  olit  matkan  pää,  sen  johtotähti, 

sa,  jonka  tahto  ohjaa  elämää. 

Sun  puolehes  luon  silmäni  nyt  tässä, 

miss*  silmä  kuolon  vain  on  näkemässä, 

sua  kiittää  saan  täss'  ilman  näkijää. 

Sa  annoit  mulle  jälleen  synnyinmaani, 
kun  toivon  meiltä  synkkä  yö  jo  vei; 
sa  kaikki  näät,  mun  katso  pohjimpaani, 
mult'  arvon  tokko  lahjas  saa  vai  ei! 
Voi  orja  herrans'  eessä  maassa  maata; 
en  mairia,  en  kerjätä  ma  saata, 
en  palkan  tolvoss'  enkä  suosion, 
lloisna  tahdon  etehesi  tulla, 
vapaalla  miellä,  päällä  nostetulla, 
se  miehen  suoraa  rukousta  on. 


Soit  laumoja  sa  taiston  tasapäisen 

mun  vyöryttää,  kaikk'  esteet  kaaten  pois. 

Mun,  taudin  lyömän,  vaivan-värjyväisen, 

mun  oma  voimani  min  voinut  ois! 

Niin,  voiton  sain  ma.    Murtui  saarron  sulku. 

Vapaana  kutsuu  Suomen  joukon  kulku 

taas  mainetöihin  toimestani  mun. 

Mut  suita,  suit'  or  yksin  apu,  suoja, 

Jumala,  veli,  kuink\  oi  voitontuoja, 
sua  icutsunenkin,  kunnia  on  sun!*; 

Näin  lausui  mies,  loi  alas  silmän,  astui 

jo  satulaan  ja  häipyi  pois,  ja  yö 

jo  ylle  sai,  sen  kyyneleihin  kastui 

jo  varjotumma  tuonen  niittotyö. 

Oi  synnyinmaa,  mik'  osakses  lie  luotu, 

iloko  lie  vai  itku  sulle  suotu, 

salattu  tuleviin  on  aikoihin; 

mut  kuinka  riemuitse,  kuin  suruun  suistu, 

ei  päivää  kauniimpaa  sun  mielees  muistu 

kuin  päivä  tää,  kuin  päivä  Döbelnin. 


Kirjaili  suutta. 


Ronoatta. 

Eino   Leino:    Maailman  kannel.  1908.    V.  Kosonen.  227  siv.     2:  50. 

Suomennosliike,  kääntäjien  ja  kustantajien  rohkeus  on  viime 
aikoina  tuntuvasti  kasvanut  suorasahaisen  kirjallisuuden  alalla.  Lauluru- 
nous on  kuitenkin  jäänyt  miltei  osattomaksi  tästä  noususta.  Mikä  toi- 
selta puolen  on  sangen  ymmärrettävää,  sillä  jos  jo  kelvollinen  suorasa- 
nainen suomennos  on  sangen  vaikea  asia,  vaatii  laulu  ja  runo  monin 
verroin  rikkaampia  kielivaroja  ja  herkempää  pitelyä,  jottei  pöly  perhosen 
siiviltä  kokonaan  haihtuisi.     Vaatii  runoilijaa  ja  harrasta. 

Laajimpia  suomennoskokoelmia  mitä  meillä  on  ilmestynyt  lienee 
tämä  Eino  Leinon  ^Maailman  kannel^,  johon  tekijä  näkyy  koonneen  van- 
hemmat ja  uudemmat  suomennoksensa  ulkomaiden  lyriikasta.  Lukija 
myöntää,  että  useat  kokoelman  kappaleista  sanan  ja  soinnutuksen  puo- 
lesta ovat  kuin  alkuperäisiä.  Kielenkäyttäjänä  Leino  on  Leino  —  milloin 
haluaa.  Mutta  kuurnimattakin  tapaa  kohtia,  joissa  käännös  on  sangen 
huoletonta  alkutekstistä  ja  suomennos  pyöristetty  jollain  triviaalilla  riimi- 
sanalla.  Hartautta  näkyy  toisinaan  puuttuneen.  Paitsi  eräitä  runomi- 
tallisia  seikkoja  voisi  huomauttaa  sentapaisesta  partisipin  käytöstä  kuin 
on  Goethen  -Prometeuksessa." 


Peitä  taivaasi,  Zeus, 

pilvi-usmalla, 

koe  kuin  lapsi, 

hosuva  nokkosia, 

voimaasi  tammiin 

ja  vuorten  huippuihin! 


s  1 2  Katsaus. 

Runot  itsessään  ovat  useimmiten  arvokkaita;  niiden  joukossa  on 
joitakin  maailmanlyriikan  helmiä.  Horatius  sanelee  klassillisia  sakei- 
taan, vaikka  ne  virheettömästikin  suomennettuina  eivät  tee  niin  vaskista 
yaikutusu  kuin  kalskavalla  alkukielellään;  Goethe  virkkaa  harmoonista 
salliman  virttä;  Heine  kutoo  eripitkistä  säkeistä  vallattomia,  muodottomia 
merikuviaan.  Tanssii  ohitse  Mussetin  keimaileva,  kyynelöivä  runotar  ja 
läytetyn  työn  tietoisuutta  kumahtaa  Brandesin  hautakammio. 

Mausoleum  on  valmis, 
joka  paasi  pantu, 
hakattu,  tilkitty 
huolellisesti. 

Se  on  suuri,  se  on  laaja;  oven  edessä 
kaks  sfinksiä  vahtina  seisoo.  — 

Mutta  milloin  tämä  maailman  kannel  parhain  soi,  on  se  mitä  lä- 
heisintä sukua  Suomen  omalle  viisikielelle:  tarkoitan  Tavastjernan  Lau- 
reatusta*  On  kummeksittavaa  ettei  tämä  nuorekas  ja  sydämeensoipa  lau- 
lajantarina  ole  ennen  houkutellut  suomalaisia  runoilijoita.  Leinokin  tar- 
joo  vain  kolme  laulua,  mutta  niissä  hän  osoittaa  mihin  pystyy.  Runo-ilo 
tarttuu  ehdottomasti  lukijaan  tämäntapaisia  säkeistöjä  lukiessa. 

Laureatuksen  laulussa  eli 

Veren  nuoren  aallot  kuumat, 
onnen  ahjo,  lemmen  liesi! 
Ollut  siin'  ei  höylän  miesi, 
joka  mittaa  vaaksat,  tuumat. 
Oli  hengen  nuoren  huumat, 
tulet,  onnet,  innostukset, 
joille  aukee  sydän-ukset  — 
harvoin  kirjapainon  ruumat. 

Siinä  tuntui  haju  talUn, 
hollin,  reen  ja  renkutuksen, 
tahti  väärä  tavauksen, 
jot'ei  opin  herrat  salli: 
käskis  käydä  joka  jallin 
runovuoren  ruusuteitä 
kuka  sitten  kuulis  meitä? 
korko,  laajuus  mullin  mallin. 

Tässä    tahdissa  kulkee  Laureatuksen  tarina  siihen  saakka  kun 

Halkes  nuoruutensa  haaksi, 
jolla  retkelleen  hän  lähti, 
uneksijan  onnen  tähti 
vaipui  valtamerten  taaksi. 
Veri  sakoi  samekkaaksi, 
laulu  maata  myöten  hiipi: 
poikki  oli  kotkan   siipi, 
lehto  kaattu  kaskimaaksi  .  .  . 

Mutta  että  hän  runoili  suomea,  se  nähdään  nyt. 

Y.  K. 


Kertomuksia  ja  kavauksia. 

Leonid  Andrejew:    Pimeyttä,   Tekijän   luvalla  venäjästä  suomentanut  San- 
dra Laihia.     Hämeenlinna  1908.     Arvi.  A.  Karisto.     Hinta  i:  25. 

Andrejew  kertoo  tässä  novellissa  nuoresta  26 -vuotiaasta  vallanku- 
mouksellisesta, joka  poliisia  ja  urkkijoita  pakoon  menee  siihen  ainoaan 
taloon,  jossa  tietää  olevansa  turvassa  —  porttolaan.  Mutta  hän  ei  ole 
koskaan  ennen  käynyt  siellä;  hän  on  vielä  puhdas.  Koko  elämänsä  on 
hän  elänyt  yksinomaan  aatteelleen,  mutta  nykyisenä  kriitillisenä  hetkenä 
—  hänen  täytyy  pelastua,  sillä  ylihuomenna  on  hänen  tehtävä  ratkaiseva 
teko  —  päättää  hän  antautua  portolle,  jos  se  on  välttämätöntä,  uhrata 
pienempi  arvo  suuremmalle,  kuten  hän  sanoo.  Puhtaus  oli  hänen  yksi- 
tyinen asiansa,  mutta  se  teko,  joka  hänen  oli  tehtävä  vaikuttaisi  tuhan- 
sien kohtaloon.     Hänen  ei  ole  lupa  nyt  olla  itsekäs. 

Hän  joutuu  huoneeseen  Ljuban  kanssa;  tämä  on  niitä  ostonaisia, 
Jotka  tavallisesti  ovat  mustiin  puetuita  kuten  nunnat  tahi  nuoret  lesket, 
heidän  kasvonsa  ovat  kalpeat,  maalaamattomat,  katseensa  on  synkkä;  tar* 
koitus  on  —  uskotella  kunnollisia,  jos  joku  sellaisia  haluaisi.**  Mies 
on  arka;  kuitenkaan  hän  ei  pelkää  kuolemaa.  Mutta  kahden  vuorokau- 
den valvominen  ja  jännitys  voittaa  hänet:  hän  nukkuu  viattomasti  por- 
ton vuoteeseen. 

Tämä  on  alun  pitäen  tuntenut  jotain  outoa  vieraassaan.  Hän  is- 
tuu ja  juo  miehen  nukkuessa  ja  katsoo  vähä  väliä  nukkujaa.  Lyhyt 
tukka,  parraton,  ulkonevat  poskipäät. 

Ja  sitte  hänessä  herää  jotain,  jotain  jo  ammoin  haudattua.  Ehkä 
nainen.  Ja  tämä  nainen  tuntee  sen  verisen  loukkauksen,  joka  on  miehen 
käytöksessä.  Se  kirveltää  mieltä.  Sitäpaitsi  hän  arvaa  miehen  salaisuu- 
den revolverista. 

Hän  herättää  tämän. 

Mutta  mies  alkaa  katsoa  aivan  toisilla  silmillä  naista,  jonka  kä- 
dessä hänen  kohtalonsa  nyt  on.  Hän  alkaa  puhua  naiselle  kuin  kanssa- 
ihmiselle, kertoa  itsestään,  ky.sellä.  Niin  hän  tuntee  sääliä  ja  ilmaisee 
sen.  Mutta  silloin  lyö  nainen  häntä  korvalle;  hän  on  kaksinverroin  lou- 
kattu, sillä  mies  on  tietysti  tullut  kerskumaan  hänen  huonoutensa  kus- 
tannuksella, kuten  muut  ^hyvät".  Ja  kuitenkin,  tämä  ei  ole  niinkuin 
muut  miehet  ja  mies  tuntee  väläyksittäin  ajatellen,  että  jos  hänen  sydä- 
mensä sykkii  kerran  ihmiskunnalle,  sykkii  se  myös  tälle  ihmiselle.  Hän 
tahtoo  olla  hyvä  naiselle,  hän  hyväilee  ...  ja  naisessa  herää  hurja  ilo, 
tätä  hän  on  odottanut,  tätä  ihmistä  kaikkien  miehenpuolien  joukossa. 
Mies  jää  taloon  yöksi. 

Mutta  kaikki  tämä  oli  ulkopuolella  hänen  suunnitelmiansa.  Täm- 
möistä mahdollisuutta  ei  hän  ennakolta  tuntenut.  Ja  toverit?  Yksikään 
heistä  ei  ymmärtäisi  häntä.  He  hylkäisivät  hänet,  joka  porttojen  parissa 
oli  tahrannut  aatteensa  ja  hän,  hän  oli  edennyt  heistä  ja  koko  entisestä 
elämästään  tuhannen  peninkulmaa. 

Mutta  päivän  valjetessa  tulevat  poliisit  häntä  vangitsemaan.  Port- 
tolan emäntä  oli  heille  antanut  vihiä  salaperäisestä  vieraasta,  peljäten 
häiriöitä  „ liikkeelleen".  Kun  he  tunkeutuvat  huoneeseen,  istuu  mies 
paitasillaan  sängyn  reunalla,  karvaiset  jalat  maassa. 

Probleemin  asettamisessa  ja  sen  kehittämisessä  osoittautuu  mieles- 
täni Andrejew  suurten  venäläisten  psykologien  arvokkaaksi  seuraajaksi. 
Tässä  kertomuksessa  on  jotain  puhtaasti  inhimillistä  ja  syvästi  kosketta- 
vaa, avutonta  kuin  hätähuuto  ja  värisevää  kuin  veres  haava.  Sitä  nöy- 
ryyttä elämän  edessä,  joka  huokuu  Dostojewskistä  ja  Tolstoista  ja  Gor- 
kin   kulkurikuvauksista.     Tätä  sisällystä  pitää  koossa  taiteilijan  käsi. 

Suomennos  menettelee.  Epäselvyyksiä  kuitenkin  on,  jotka  joutuvat 
kääntäjän  laskuun,  sillä  vuoropuhelussa  on  toisinaan  mahdoton  eroittaa, 
kuka  puhuu.  Ensi  sivulla  oleva  ^käsittämiskykytaito**  on  tarpeeton  lii- 
tännäinen, riittää  „käsittämiskyky''  tahi  «käsittämistaito". 

Y.   K. 


C.  J.  L.  Almqvist,  Araminta  May.  Suomennos.    (Helsingin  Kaiun  kertomusko- 
koelma  IX.)    Helsinki  1908.    Emil  Vainion  kust.  91  siv.  8:0.  Hinta  — :  70. 

Sangen  vähän  on  Almqvistia  suomeksi  käännetty  ja  sekin  (»Kap- 
peli", ^Putkinotkon  uutispaikka"  ja  »Työn  kunnia")  on  kielelliseltä  asul- 
taan lopen  vanhentunutta.  Kannattaisi  sen  vuoksi  ajatella  »Törnrosens 
bok"in  parhaiden  osien  —  esim,  kansankuvausten  —  suomentamista. 
Tämä   nyt   ilmestynyt    pikku    novelli   on  siitä  käännetty  palanen.     Se  ei 

ole  suinkaan  taiteellisesti  parhaita,  ei  syvä  eikä  nerokkaasti  välähtelevä, 
kuten  monet  muut  A:n  kirjoitelmat.  Mutta  se  on  yksinkertainen,  vaati- 
maton idylli,  jossa  tuntuu  menneen  ajan  tuoksua.  Kaksi  nuorta  vaihtaa 
ajatuksiaan  kevyessä,  sirostelevassa  ja  hiukan  venytetyssä  kirjemuodossa 
sillä  seurauksella,  että  he  löytävät  toisensa.  Kertomuksen  loppu  on  hyvä. 
Siinä  on  kaunis  ajatus  naisen  olemuksesta  runolliseksi  helmeytynyt.  — 
Kirja  sopii  parempaa  odotellessa  »maistijaisiksi"  Almqvistista.  Suomennos 
on  aika  hyvä. 


V.  T. 


Johan  Bojer,  Äiti,  Yksinäytöksinen  näytelmä.  Norjan  kielestä  suomenta- 
nut Onni  S.  Kuopio  1908.  U.  W.  Tel^n  &  C:o.  31  siv.  8:0. 
Hinta  — :  75. 

Räikeä  kohtaus  nykyajan  elämästä:  kassa vaillinki  ja  sitä  seuraava 
itsemurha.  Vaikuttimina:  pojan  uhrautuva  rakkaus  äitiä  kohtaan  ja  luon- 
teen heikkous.  Probleemi  on  kätevästi  rakennettu  ja  henkilösuhteet  las- 
ketut, mutta  dialogi  ei  sano  kaikkea,  jotain  jää  selittämättä.  Perustelu 
lumoo  kyllä  ajatuksen,  mutta  ei  voita  sydäntä.  Lukija  jää  aprikoimaan: 
onko  tämä  mahdollista?     Kuinka  se  oikeastaan  tapahtui? 

Kappale  on  kai  tekijänsä  ensimäisiä  harjoitelmia,  joka  tapauksessa 
melkoista  vankempaa  rakennetta  kuin  kotimaiset  yksinäytöksisemme 
yleensä. 

V.  T. 


Ai^BRECHT  WiRTH,  Maailmanliike,    Suomentanut    I.    K.    I.     (Tietoaarre  VIII.) 
Porvoo  1908.    Wemer  Söderström  O.  Y.  126  siv.,  12:0  Hinta  sid.    i:  50. 

Hyvällä  syyllä  on  „Tietoaarre"-sarjaan  suomennettu  tämä  saksalai- 
sen tekijän  kuvaus  nykymaailman  kulkuneuvoista  ja  liikeyhteyksistä  maan, 
meren  ja  ilman  teitä  pitkin.  Kirjoittajalla  on  runsaasti  tietoja  ja  hän 
juttelee  reippaasti,  höystäen  välistä  esitystään  mieskohtaisilla  muistelmilla 
tai  huomioilla.  Hän  tuntuu  matkustelleen  maailman  ristiin  rastiin  ja  käyt- 
täneen kaikenkaltaisia  kulkuväyliä.  Hänen  seurassaan  on  hauska  liikkua 
mielikuvituksessaan  paikasta  paikkaan  ja  tutustua  pikimmältään  esim. 
kamelin  tahdikkaaseen,  keinuttavaan  astuntaan  Persian  aroilla,  hitaaseen 
junankulkuun  Siperianradalla,  seuraelämään  jollakin  Välimeren-laivalla 
tai  automobiilimatkoihin  Afrikassa.  Ammattimies  voisi  ehkä  löytää  jon- 
kun pikkuerehdyksen  sieltä  täältä  (esim.  junan  ylin  nopeus  90 — 100  km. 
tunnissa  on  kai  liian  alhainen  ja  merellä  liikkuu  pienempiäkin  höyryjä 
kuin  42  tonnin  vetoisia).  Mutta  sehän  ei  vähennä  kirjan  arvoa.  Se  on 
sangen  rikas  herättävistä  näkökohdista,  ja  varsinkin  antavat  tekijän  miet- 
teet maapallon  yhä  kehittyvistä  liikemahdollisuuksista  ja  niiden  vaikutuk- 
sista kansainväliseen  yhdyselämään  paljon  ajattelemisen  aihetta. 

Kirjaa  voidaan  suositella  etenkin  kansan-  ja  koulukirjastoihin  sekä 
maantieteen  opettajille,  jotka  siitä  epäilemättä  saavat  valaisevia  lisäpiir- 
teitä  opetukseensa. 

Suomennos  on  sujuvaa.  Nimi  ntaailmanliike  ei  tunnu  minusta 
oikein  onnistuneelta.  (Eikö  maailman  liikeväylät  ja  kulkuneuvot  t.  m. 
6.  olisi  ollut  selvempi?)  Muodot  vähintäin,  enintäin  ovat  hyljättäviä 
sekamuotoja  (pro  vähintään,  enintään  1.  vähintänsä,  enintänsa),  jotka 
ovat  viime  vuosina  ruvenneet  tunkeilemaan  kirjallisuuteemme. 

V.  T- 


Suomi  nlkomailla. 

Suomi  italialaisen  runon  aiheena. 

Herttua  di  Silvestri-Falconieri,  jonka  nimi  parikin  kertaa  on 
esiintynyt  tämärf  vuoden  Valvojan  lehdillä,  on  toimitukselle  lähettänyt 
runovihkosensa  Poesie  ^  jossa  kunniasija  on  suotu  muutaman  sivun  mit- 
taiselle runolle  Finlandia, 

Metsäin,  järvien,  talvenko  maassa  elämä  on  synkkä  ja  kova?  kysyy 
tekijä.  Onko  Suomen  saarissa*  ja  rauhaisissa  kylissä  lemmen  onni  vä- 
hempi, suru  ankarampi,  kuolo  julmenpi  siksi  että  päivä  paistaa  alempaa? 
Kun  hinta  sataa  ja  pohjatuuli  kohisee,  yhtä  ihanat  ovat  silloinkin  riemut 
poikiesi  sydämessä,  Suomenmaa,  eivät  sen  katkerampia  pettymykset,  ei- 
vätkä tunteet  rinnassa  vähemmän  valtavat.  Turhaan  loistaa  aurinko  ja 
tuoksuu  ruusut,  jos  ihmisen  sielussa  asuu  sumu  ja  pimeys. 

Ihanana  siinteli  Hellaan  taivas  muinoin,  kun  sankarit  kilvan  jumal- 
ten kanssa  riensivät  suurten  tekojen  tietä,  kun  Persian  ylpeys  haudattiin 
mereen,  kun  elämänilo  tulvi  ja  Hellaan  etevin  olisi  mieluummin  ruven- 
nut härkäpaimeneksi  kuin  kuninkoinut  vainajia;  mutta  yhtäläinen  oli  Hel- 
laan taivaan  äänetön  kauneus  yhä,  vaikka  vapaus  sortui  ja  viisaat  olivat 
kuulevinaan  maailman  kaikkeuden  itkun;  yhtä  hymyilevänä  pysyi  kor- 
keus, vaikka  näki  kunnian  ja  neron  kansan  hautautuvan  bysanttilaisajan 
kullattuun  hautaan  ja  vain  häpeällisen  orjaparven  jäävän  jäljelle  turkki- 
laisen pideltäväksi. 

Tiberin  rannalle  syntyi  maailman  valtias  Rooma.  Silloin,  Suomi, 
sinä  vielä  et  ihmisääntä |  kuullut.  Elivät  ja  kuolivat  tasavallan  suuret 
ja  Juppiterin  kadehtima  Caesar;  etkä  vielä  tiennyt  ihmisen  olemassaolosta, 
sinä  viimeinen  hengen  valtakunnan  provinssi!  Ei  milloinkaan  asunut  si- 
nua eskimo  eikä  aurinkoa  ja  kultaa  himoova  skyyta;  ei  ensimäisenä  las- 

kenut  rannoillesi  raaka  germaani.  Toinen  heimo  oli  Aasian  ääriltä  tu- 
leva kansoittamaan  neitseelliset  kankaat  ja'  metsät.  Jo  astui  korkealta 
valtaistuimeltaan  Rooma,  kun  viimeinkin  lempeä  kansa  laski  jalkansa  si- 
nun kamarallesi,  Finlandia,  ja  ainiaaksi  omaksui  sinut.  Sinulle  koitti 
aamu  silloin;  Roomapa  kunniansa  iltahämyssä  odotteli  kamalaa,  pitkää 
yötä.  Raunioitui  Caesarien  palatsi  ja  templit;  kohosi  Suomen  kunnaille 
ensi  asunnot. 

He  tulivat  kaukaa;  puuttui  heiltä  aarilaisten  sotaisa  mieli  ja  see- 
miläisten himot.  Rauhaa  etsivät;  vaatimattomuutta,  syrjäistä  kotiliettä, 
laulujaan  rakastavat. 

Myöhäinen  Finlandia,  riemuitse!  Sait  viimeinkin  oman  kansan,  ja 
tätä  kansaa  varten  on  sinulla  sijasi  maan  päällä,  niinkuin  muilla  mailla, 
joissa  kohtalokas  ihmlsliekki  palaa.  Sillä  välin  kuin  suuri  valtakunta  on 
hajoamassa  kammottaviksi  raunioiksi,  ja  kuningaskunnat  ja  iäkkäät  kan- 
sat huokailevat,  ja  sammumaton  raivo  kaikkialla  tekee  tuonen  töitä,  sinun 
kansasi  viljelee  avuja,  hyvyyttä,  laulelee!  Oi  jalot  Pohjolan  pojat,  joit- 
ten sydämissä  on  kuin  loistaisi  muinaishelleenin  sielusta  heijastus,  kalpea, 
mutta  silti  ihana!  Jumalin  tekin  koko  luonnon  kansoitatte,  ette  antaudu 
yhden  jumalan  orjiksi,  tuon  käsittämättömän,  jonka  vuoksi  niin  turhaan 
intoilee  ja  sortuu  moni  suuri  ja  ylväs  kansa! 

Mutta  joutuipa  musta  päivä,  joka  rantaasi  skandinaavin  toi  ja  so- 
dat ja  kuoleman  huudon.  Silloin  sinun  poikasi  metsissään,  soitten  ja  jär- 
vien suojassa  sai  lymytä  tuimaa  voittajaa  ja  siellä  hoitaa  toimia,  joihin 
heidät  oli  kutsunut  luonto.  Mutta  yhä,  vaikka  tunkeusi  vieraat  himmeät 
jumalat  ja  Maarian  poika  Suomen  majoihin,  on  niissä  salainen  kammio, 
jonka  ainoastaan  omat  pojat  tuntee,  näkymätön  sija,  jossa  säilyy  iänikui- 
sen kunnian  aarre,  uuden  kunnian  siemen! 

Nouskos,  Suomen  kansa,  on  aika  astua  metsästä  ilmoille!  Tulossa 
on  kevät,  aurinko  voittaa.  Kajauta  äänesi  avaraan  maailmaan,  sinulla  on 
siihen  oikeus;  täyttyköön  tehtäväsi:  ollos  vapaa,  suuri,  onnekas! 


Ylläoleva  lyhennellen  tehty  ^  selostelma  tutustuttaa  meitä  lähemmin 
tekijään,  uuteen  intomieliseen  ystäväämme,  joka  aivan  varmaan  ajattelee 
meistä  liika  paljon  hyvää.  Kuten  muistamme,  on  herttua  di  Silvestri- 
Falconieri  hiljan  saanut  valmiiksi  Kalevalan  italiannoksen. 

Tekijälle  lämmin  tervehdys  Suomesta!  Gradisca  il  nostro  rispettoso 
ringraziamento  ! 


Runo  käsittää  332  säetta. 

O.  J.  T. 

Toimitukselle  tullutta  kirjallisuutta. 


o,  W«  Edlundilta:  Z.  Topelius,  Fältskäms  ber&ttelser.  14—15  vihk.  1:  — 
Henrik  Lundt  Terveys,  kauneus  ja  voima.     Suomennos.  2 :  — 

l^anBanvalistusseuralta:  Kansanvalistusseuran  Tietokalenteri  1909. 1:75. 

Kansalta:    H.  G.  Bering  Liisberg,  Napoleon  8—10  vihk.  ä-  — :  65. 

Arvi  A.  Karistolta:  N.  V.  Gogol,  Viitta.  — :  75.  —  Herman  Bang,  Vä- 
kevin. — :  75.  —  J,  W.  C.  Taivalkoski,  Tarina  Ison  Vihan  ajoilta.  Suom.  M,  K. 
2  painos.  2 :  50  — .  Martti  Vuori,  Kun  piiat  ovat  lakossa.  2  painos.  2 :  — .  — 
Anders  Widey  Kylvyt  ja  kotivoimistelu.  Suom.  E.  A,  A.  \',  fjO.  —  Alexander 
Haig,  Ihmisen  terveys.  Suom.  A,  H.  1:  50. —  D.  Chr.  Murray,  Miljoonia  ta- 
voitellessa. Suom  Otto  Lounas.  2:  — .  —  U.  W,  Yalakorpi,  Matkustava  ag- 
ronoomi  1 :  — .  —  Urho  Haapanen^  Juhannusiltana.  1-kuvaelm.  pilakuva.  2  pai- 
nos. — :  50.  —  Heikki  Soisalo,  Kulkijan  palatessa.  Kuvaus  l:s8ä  näyt.  2  painos. 
— :  75.  —  Martti  Vuori,  Naimiskauppa.  1-näyt.  huvinäytelmä.  2  painos  — :  75.  — 
Korhos-Hetkki,  Talon katsojaiset.  l-näyt  kuvaus.  -  :  50.  —  Otto  Vilho,  Kuninkaan 
tuomio.  Näytelmä  3:s8a  näyt.  2  painos  1:  — .  K.  O.  Tanner,  Pestuupäivä  Ran- 
nanpäässä.  1-näyt.  huvinäytelmä  3:s  painos.  — :  50.  —  MUcko  Fuhurinen,  Mes- 
tari Muikkunen.  Pilanäytelmä  2:ssa  kuvauksessa.  2  painos.  — :  75.  —  Martti 
Vtiori,  Martta  Leijonhufvud.  Historiallinen  tapaus  yhtenä  näytöksenä.  — :  50.  — 
Maurice  Leblanc,  Arsene  Lypin  taistelussa  Sherlock  Kolmesta  vastaan.  Suom. 
Jalmari  Finne.  3:  -.  —  L.  Onerva,  Eunoja.  2:  — .  —  Gustaf  af  Geijerstam, 
Ikuinen  arvoitus.  Suomennos.  2:  25.  —  Hjalmar  Söderberg,  Valittuja  sivuja. 
Suomennos.  2:  50.  —  Heikki  Meriläinen,  Sattumuksia  Jänislahdella.  2:  25.  — 
U,  W,  Valakorpi,  Silmänräpäyskuvia.  2:  50.  —  Väinö  Kataja,  Maalaiskuvia. 
n.  2:  —  Martti  Vuori,  Seinä  väliä.  1-näytöksinen  huvinäytelmä.  2  painos, 
— :  75.  —  Nuorison  Joulu  1908.  —:  W.  —  A.  PM«cÄi«,Laukaus  y.  m.  kerto- 
muksia. Suom.  Juho  Ahava.  — :  75. 

K»  «y»  Outntncrukselta:  Walter  A.  Wyckoff,  Amerikan  työmiehiä  I— II. 
Suom  Lauri  Pihkala.  4':  80.  —  Edvard  JVilde,  Mahtran  sota.  I.  Suom. 
Lilli  Rainio.  2:  50.  —  Etty  Theobalt,  Raamatun  naisia.  Vanhan  ja  Uuden 
testamentin.  Suomeksi  toimitt.  Aurora  Niemi.  2:  50.  —  A.  Kohnodin,  Onko 
kristinusko  menettänyt  kansoja  kasvattavan  merkityksensä.  Suom.  V.  J.  G.  Ri- 
toniemi.  — :25. 

Tilastolliselta  päätoitnistolta :  Suomen  virallinen  tilasto  VI.  Väestöti- 
lastoa 40.  Väkiluvunmuutokset  Suomessa  vuosina  1905  ja  1906.  —  39.  Raken- 
nus- ja  asuntolasku  Helsingissä,  Turussa,  Tampereella  ja  Viipurissa  joulukuun 
5  päivänä  1900. 

Säästöpankkien  tarkastajalta:  Suomenmaan  virallinen  tilasto  VII. A. 
Säästöpankki-tilastoa.  17.  Tilastollinen  yleiskatsaus  säästöönpanoihin  ja  sääs- 
töstäottoihin  säästöpankeissa  vuoden  1900  aikana  sekä  säästöönpanijain  saami- 
siin vuosien  1900  ja  1905  lopussa.  —  18.  Säästöpankkien  tarkastajan  alamainen 
kertomus  ynnä  yleiskatsaus  säästöpankkien  tilaan  ja  hoitoon  vuonna  1907. 

Sanomalehti  „flsvalta":  Kansalaiskalenteri  ja  Albumi  Inkerinmaalta 
ja  Pietarissa  v.  1900.  25  kop. 


VALVOJA  1909. 


Valvojan  yhdeksäskolmatta  vuosikerta  tarjotaan  täten  ti- 
lattavaksi. 

Ohjelma  pysyy  samana  kuin  tähänkin  asti.  Valvoja  tah- 
too olla  kotimaisen  kultuurimme  äänenkannattaja,  luiki  la 
oman  maan  valtiollisia,  yhteiskunnallisia  ja  kirjallis-taiteelli- 
sia  kysymyksiä,  mutta  sen  ohella  myös  etsiä  ulospäin  uusia 
näköaloja,  tehdä  tutuiksi  muiden  maiden  kultuurioloja  ja  lyön 
tuloksia.  Se  tahtoo  työskennellä  kansallisen  aatteen  puolesta 
pitäen  samalla  silmällä  ihmisyyden  rientoja  ja  pyrkimysperiä. 

Valvoja  omistaa  erityistä  huomiota  kirjallisuudelle  ja  kir- 
jallisille kysymyksille.  Siinä  julkaistaan  edelleen  kaunokir- 
jallisia lastuja  ja  runoja,  ja  erityisessä  kirjallisessa  osastossa 
tehdään  selkoa  kirjallisista  ja  taiteellisista  kysymyksistä,  aivos- 
tellaan  koti-  ja  ulkomaista  kirjallisuutta  sekä  esitetään  selos- 
tuksia ja  katsauksia  sellaisista  ulkomaisten  huomattavien  aika- 
kauskirjojen kirjoituksista,  jotka  herättävät  yleisempää  ja  an- 
saittua huomiota.  Tätä  kirjallista  osastoa  toimittavat  edelleen 
y.  Tarkiainen^  Väinö  Salminen^  Maria  Haggren- Jotuni  sekä 
y/70  Koskelainen. 

Sarjaa  „Suomi-ystäviä  Suomen  ulkopuolella"  jatketaan 
edelleen,  samoin  katsauksia  eri  aloihin  koti-  ja  ulkomaan 
oloissa. 

Kirjoituksia  valaistaan  kuvilla  niinkuin  tähänkin  asti. 

Kirjoitukset  julkaistaan  kirjoittajan  omalla  nimimerkillä 
ja  vastuulla.  Valvoja  tahtoo  antaa  tilaa  palstoillaan  erilaisille 
mielipiteille  ja  käsityskannoille. 

Koska  vireillä  oleva  kysymys  Kalevalan  kuvittamisesta 
on  kiinnittänyt  tavallista  suurempaa  huomiota  tähän  kansalli- 
seen suurteokseemme,  on  Valvojan  toimitus  päättänyt  julkaista 


helmikuun  vihon  erityisenä  Äa/ei;a/a-nu/neronaJoka  pääasialli- 
sesti sisältäisi  Kalevalan-aineisia  kirjoitelmia  ja  kuvia.  Vihko 
tulee  sisältämään  sekä  laajempia  selvittäviä  kirjoituksiaTCale- 
valaa  koskevista  kysymyksistä  että  myöskin  lyhyempiä  lausun- 
toja, joissa  tunnetut  henkilöt  esittävät  jonkun  ajatuksensa  tai 
huomionsa  Kalevalasta.  Paitsi  kotimaisilta  henkilöiltä  on  myös- 
kin toivo  saada  ulkomaisilta  Kalevalan  tutkijoilta  ja  kään- 
täjiltä avustusta,  biografisia  tietoja  heistä  itsestänsä  sekä  miet- 
teitä Kalevalan  johdosta.  Muutamia  värillisiä  näytteitä  Akseli 
Gall6n-Kallelan  Kalevalakuvien  luonnoksista  liittyy  myös  vih- 
koon sekä  selonteko  hänen  Kalevalankuvitus-suunnitelmas- 
tansa.  Sitä  paitsi  tulee  vihko  sisältämään  joukon  Kalevalan 
kääntäjien  muotokuvia. 

Valvoja  toivoo  edelleen  saavansa  arvokasta  avustusta  niiltä 
maamme  kirjailijoilta  ja  tiedemiehiltä,  jotka  tähänkin  asti  ovat 
kirjoituksillaan  Valvojaa  kannattaneet,  ja  pyrkii  myös  liittämään 
työhönsä  uusia  nuorempia  voimia. 

Vedoten  28-vuotiseen  työhönsä  Valvoja  pyytää  saada  sul- 
keutua arvoisan  suomalaisen  sivistystäharrastavan  yleisön  suo- 
sioon. 

Valvojaa  voipi  tilata  toimitukselta  suoraan,  asiamiehil- 
tämme,  kaikista  maamme  kirjakaupoista  sekä  maamme  posti- 
toimistoista. Hinta  10  markkaa  koko  vuosikerralta  ja  5:50 
puolelta.  Venäjällä  voi  Valvojaa  tilata  Rob.  Edgrenin  kirja- 
kaupan kautta  Pietarissa  tai  suorastaan  toimitukselta.  Venä- 
jän rahassa  hinta  on  4  rpl.  50  kop.  koko  vuosikerralta,  2  rpl. 
50  kop.  puolelta. 

E.  N.  Setälä.       HelxMI  Setälä.  Zach.  Castren. 

Vastaava  toimittaja.  Päätoimittaja. 

K.  Grotenfelt.       K.  F.  Karjalainen.       O.  Manninen. 

Toimitussihteeri. 

V.  Tarkiainen. 

